@50A
#, ,RGYA GAR SKAD DU, A'A RYA MANYDZU 
SHR'I N'A MA SANGIG'A TI TZA KRA KRA MA:, BOD SKAD DU, 'PHAGS PA 'JAM DPAL GYI MTSAN YANG DAG PAR BRJOD PA'I 'KHOR LO'I RIM PA, BCOM LDAN 'DAS 'JAM DPAL YE SHES SEMS DPA' LA PHYAG 'TSAL LO, ,THOG MED DUS MTHA' NAM MKHA' BSOD NAMS DPAG MED PA, ,MKHA' 

@50B
MNYAM SEMS CAN SGROL PHYIR THAMS CAD MKHYEN BSNGOS PA'I, ,'JAM DBYANGS MTSAN LDAN DUS GSUM BDE GSHEGS DGE BA'I BSHES GNYEN BYANG CHUB SEMS DPA'I TSUL, ,KUN DU [*KUN TU?] GZIGS PAR LUNG BA STAN BSAM GYIS MI KHYAB DE LA BDAG PHYAG 'TSAL, ,BLA MA DAM PA'I 
GZHUNG LUGS LAS, ,MAN NGAG RGYAS PAR RAB BA STAN PA, ,SNYIGS MA'I SEMS CAN BLO ZHAN RNAMS, ,RNAM RTOG G-YENG BAS MOS PA NYUNG, ,DE LA DRAN PHYIR BSDUS PA 'DI, ,GRUB DANG LUNG BA STAN MA THOB KYANG, ,SMAN PA PHAN PAR ZHUGS PA BZHIN, ,BDAG GIS 'DI NI BYAS PA 
YIN; ,DBANG DANG DAM TSIG LDAN PA YIS, ,YID DGA' BA YI GNAS DAG TU, ,BDE BA'I STAN LA 'DUG NI, ,SNYING GAR ZLA BA'I DKYIL 'KHOR LA, ,YI GE AA NI RNAM BSAMS NAS, ,DE YI 'OD KYIS BLA MA DANG, ,BDE GSHEGS SRAS DANG BCAS PA RNAMS, ,MDUN DU MNGON SUM 
LTA BUR DMIGS, ,LUS NGAG YID KYIS YANG DAG PAR, ,SANGS RGYAS KUN LA PHYAG 'TSAL LO, ,RGYA CHEN 'DOD PA THAMS CAD GYIS, ,SANGS RGYAS KUN LA MCHOD PAR BGYID, ,SANGS RGYAS BYANG CHUB SEMS KUN LA, ,SDIG PA THAMS CAD SO SOR BSHAGS, ,SANGS RGYAS 
BYANG CHUB SEMS BSKYED PA'I, ,DGE BA KUN LA RJES YI RANG, ,MNGON SANGS RGYAS NAS MI RING BA'I, ,RDZOGS PA'I SANGS RGYAS THAMS CAD LA, ,CHOS KYI 'KHOR LO DAM PA NI, ,BSKOR PHYIR BDAG GIS BSKUL BAR 'TSAL, ,YONGS SU MYA NGAN 'DA' BZHED PA, ,DE BZHIN 
GSHEGS PA THAMS CAD LA, ,BSKAL PA RAB MANG BZHUGS PAR NI, ,SANGS RGYAS KUN LA GSOL BA 'DE BAS, ,GANG YANG BDAG GI MCHOD PA RNAM DRUG DANG, ,DGE BA BZHIN BYAS DE DAG THAMS CAD NI, ,BLA MED RDZOGS PA'I SANGS RGYAS NYID THOB PHYIR, ,BDAG GIS CHOS BZHIN 
YONGS SU BGYI, ,CHOS LA DBANG BSKUR SANGS RGYAS THAMS CAD LA, ,BYANG CHUB SNYING PO'I BAR DU SKYABS SU MCHI, ,AE MA SEMS CAN BLA MED BSGRAL BA'I PHYIR, ,BDAG GIS THAMS CAD MKHYEN PA THOB GYUR CIG ,BDAG NYID DNGOS PO 'BUL LAGS KYIS, ,SANGS RGYAS BYANG 

@51A
*, ,CHUB SEMS RNAMS KYIS, ,JI LTAR BZHED PA MDZAD PA'I PHYIR, ,BDAG LUS SO SOR BZHES SU GSOL, ,BDE BAR GSHEGS PA THAMS CAD KYIS, ,KHYAD 'PHAGS LAM NI BDAG GIS BA STEN, ,DE NAS YE SHES RNAM LNGA YI, ,GZUGS BRNYAN TZAM LA 
RAB DMIGS LA, ,RANG BZHIN GYIS NI RNAM DAG PA, ,RANG BZHIN GYIS NI BYIN GYIS BRLAB, ,AOm SH'U N+YA T'A DZNY'A NA BADZRA SVA BH'A WA A'ATMA KO&amp;HAm, NAM MKHA' LTA BUR RAB DMIGS LA, ,YI GE BHR'Um LAS BYUNG BA YI, ,STONG GSUM TSAD DANG MNYAM PA YI, ,MCHOD RTEN BDE GSHEGS GZHAL 
YAS NI, ,RIM PA DRUG DANG LDAN PAR BSGOM, ,MTSAN NYID THAMS CAD RDZOGS PAR BSAM, ,DBUS KYI SNYING PO'I PHO BRANG DU, ,DBUS SU SENG GE'I GDAN NYID DE, ,GZHAN YANG RIM PA JI BZHIN BSAM, ,DE YI DBUS MA'I GDAN THOG TU, ,AA LAS BSKYED PA'I BCOM LDAN 
'DAS; ,MDOG DKAR RAL PA'I THOR TSUGS CAN, ,ZHI BA RGYAN SPANGS BYANG CHUB MCHOG ,KUN DU [*KUN TU?] ZHAL GYIS RNAM PAR MDZES, ,DE THUGS DH'I: LAS BSKYED PA YI, ,GDONG LNGA ZUR PHUD LNGA PA ME TOG THOD, ,G-YAS PA BZHIN RAL GRI STE, ,G-YON BZHI SHES RAB PU STI BSNAMS, , 
RGYAN DANG NA BZA' GZHON NU'I TSUL, ,THUGS KAR AA LAS BYUNG BA YI, ,'KHOR LO RIM PA BZHI DANG LDAN, ,JI LTAR GSANG SNGAGS DGOD PA NI, ,'KHOR LO'I CHO GA MTHONG BA YIS, ,DANG PO'I SANGS RGYAS THUGS KAR BSAM, ,LTE BAR AA LAS BYUNG BA YI, ,YE SHES SEMS DPA' 
ZHAL DRUG PA, ,AUTPALA DMAR DANG SNGON PO NI, ,PO TIS MTSAN PA BSNAMS PA'O, ,GZHON NU'I RGYAN LDAN THUGS KAR NI, ,ZLA BA'I STENG DU AA DKAR BSAM, ,DE LAS SO SOR 'PHROS PA YIS, ,RIM BZHIN THAMS CAD SNANG BYAS NAS, ,NAM MKHA'I MTHA' MNYAM 
SEMS CAN GYI, ,MA RIG MUN BA BSAL BYAS NAS, ,SLAR 'DUS RIM BZHIN RANG NYID KYI, ,YI GE'I NANG DU 'DUS PAR BLTA, ,DE NAS SNGAGS KYI 'KHOR LO YI, ,MTSAN BRJOD RIM PAR BKLAG PA YANG, ,'DI LTAR SANGS RGYAS BCOM LDAN 'DAS, ,ZHES PA DANG PO NAS BRTZAMS 

@51B
NAS; ,DON CHEN YI GE DAM PA'I BAR, ,RANG GIS DE NYID BRJOD PA YIN, ,KHONG NAS 'BYUNG BA SKYE BA MED, ,TSIG KUN RAB TU GSAL BAR BYED, ,DE MTHAR THUG PA YUM BZHI YIN, ,MCHOD PA CHEN PO 'DOD CHAGS CHE, ,ZHES PA DANG POR BRTZAMS BYAS NAS, ,CHAGS PA THAMS 
CAD SEL BAR BYED, ,DE DAG MTHAR NI RIGS LNGA STE, ,BDE GSHEGS YAB DANG YUM RNAMS KYANG, ,MTSAN GYI DON LA RAB DMIGS TE, ,MNYAM PAR BZHAG NAS MTSAN BRJOD NI, ,RIM BZHIN KLOG PA'I RNAL 'BYOR PAS, ,RANG GI DE NYID YI GE LAS, ,RIM BZHIN SPRO ZHING BSDU BA 
YIS; ,RANG RANG GDAN LA DGOD PAR BYA, ,'DOD PA CHEN PO BDE BA CHE, ,ZHES PA DANG POR BRTZAMS NAS NI, ,SGYU 'PHRUL CHEN PO MIG 'PHRUL CAN, ,DE YI MTHAR THUG SEMS DPA' NI, ,BCU DRUG 'KHOR LO RAB TU DGOD, ,YI GE AA LAS BSKYED PA DANG, ,SEMS CAN DON BYAS 
SLAR 'DUS TE, ,RANG GI GDAN LA DGOD PAR BYAS, ,SPYIN BDAG CHEN PO GTZO BO STE, ,ZHES PA DANG POR BRTZAMS BYAS NAS, ,SMON LAM YE SHES RGYA MTSO'I BAR, ,PHYI NANG LHA MO BSKYED PAR BYA, ,BYAMS CHEN RANG BZHIN DPAG TU MED, ,DE BZHIN THEG CHEN TSUL GNAS PAR, ,YI GE 
AA LAS BSKYED PA YI, ,BSKAL BZANG PHYI ROL RIM BZHIN DU, ,'KHOR LO GSUM LA DGOD PAR BYA, ,RDO RJE DBYINGS KYI DKYIL 'KHOR NI, ,JI SRID BSGOMS PA'I MTHAR THUG PA, ,TSIGS BCAD BCU BZHI DAG GIS NI, ,MTSAN GYI DON RNAMS BA STAN PA YIN, ,'OD ZER 'PHRO 
ZHING BSDU BA DANG, ,GZUGS SU GYUR NAS LHAR GNAS PA, ,PHO BRANG SNYING PO'I DKYIL 'KHOR RO, ,RIM GNYIS CHOS DBYINGS YE SHES KYI, ,DKYIL 'KHOR DGOD PA BA STAN PAR BYAS, ,SANGS RGYAS RNAM PAR SNANG MDZAD CHE, ,ZHES PA DANG POR BRTZAMS BYAS NAS, ,RDO RJE LCAGS 
KYU ZHAGS PA CHE, ,MTHAR THUG AOm GYI RNAM PAR SPRO, ,GTI MUG SPYOD PA DAG BYAS TE, ,SLAR 'DUS RIM PA GNYIS PA LAS, ,RNAM PAR SNANG MDZAD TSUL GYIS NI, ,MTSAN GYI DON RNAMS GRANGS BZHIN DU, ,PHYOGS BZHI DAG NAS BZHUGS PA YIN, ,TSIGS BCAD NYI SHU RTZA LNGA 

@52A
*, ,RU; ,TSIG RKANG GCIG GIS MA TSANG BA, ,'DI YI DON LA DMIGS SHING DGOD, ,DE NAS RIM PA GSUM PA RU, ,ME LONG LTA BU'I YE SHES KYIS, ,TSUL NAS RAB TU BSTOD PA NI, ,RDO RJE 'JIGS BYED 'JIGS PAR BYED, ,CES PA DANG POR BRTZAMS NAS NI, , 
SGRA DANG LDAN PA RNAMS KYI MCHOG ,CES PA YI NI MTHAR THUG PAR, ,H'Um GI RNAM PAR SPRO ZHING BSDU, ,MI BSKYOD PA YI RNAM PAR DGOD, ,TSIG RKANG GCIG GIS LHAG PA YI, ,TSIGS BCAD BCU YIS PHYOGS BZHI RU, ,GSANG SNGAGS BDUN CU RTZA GCIG SPROS, ,ZHE SDANG 
BTUL NAS RNAM PAR GNAS, ,DE NAS RIM PA BZHI PA NI, ,YANG DAG BDAG MED DE BZHIN NYID, ,CES PA DANG POR BRTZAMS NAS NI, ,YE SHES ME LCE 'OD 'BAR GSAL, ,DE MTHAR THUG PA SPRO BSDU STE, ,SNANG BA MTHA' YAS RNAM PA YIS, ,PHYOGS BZHI DAG TU RNAM PAR 
GNAS; ,SO SOR KUN RTOG YE SHES NI, ,HR'I: YI RNAM PAR SPRO BSDU STE, ,'DOD CHAGS RNAM PAR DAG BYAS LA, ,TSIGS BCAD BZHI BCU RTZA GNYIS KYI, ,MTSAN DON GZHUNG LAS BYUNG BA BZHIN, ,PHYOGS BZHI RNAM PAR BGOS PA'O, ,DE NAS RIM PA LNGA PA YI, ,DKYIL 
'KHOR BDAG GIS BSHAD PAR BYA, ,'DOD PA'I DON GRUB DAM PA STE, ,ZHES PA DANG POR BRTZAMS BYAS NAS, ,NOR BU CHEN PO RIN CHEN TOG ,DE MTHAR THUG PA MNYAM NYID KYI, ,YE SHES TSIGS BCAD NYI SHU GNYIS, ,'OD ZER 'PHROS SHING 'DUS PA YIS, , 
SER SNA CAN NI RNAM BCOM ZHING, ,MTSAN GYI DON NI GRANGS BZHIN DU, ,RIN CHEN 'BYUNG LDAN TSUL DU GNAS, ,TR'Am GI RNAM PAR 'PHRO ZHING 'DU, ,DE NAS RIM PA DRUG PA'O, ,DON GRUB DKYIL 'KHOR DGOD PA YANG, ,TSIGS BCAD BCO LNGA'I MTSAN DON NI, ,SANGS RGYAS 
KUN GYIS RTOGS BYA BA, ,ZHES PA DANG POR BRTZAMS BYAS NAS, ,'JAM DPAL DPAL DANG LDAN PA'I MCHOG ,DE YI MTHAR THUG MTSAN RNAMS NI, ,AA YI RNAM PAR SPO ZHING BSDU, ,BYA BA GRUB PA'I YE SHES KYI, ,'GRO BA PHRAG DOG RNAM SBYANGS TE, ,DON GRUB RNAM 

@52B
PAR RIM BZHIN DGOD, ,DE LTA BU YI TSUL NYID KYIS, ,'OD ZER SPRO ZHING BSDUS NAS SU, ,KHAMS GSUM SEMS CAN THAMS CAD NI, ,GANG GI 'OD ZER REG GYUR PA, ,DE YI SANGS RGYAS RNAMS SU 'GYUR, ,SANGS RGYAS KUN LA REG 'GYUR ZHING, ,BSDU ZHING BDAG DANG MNYAM 
PAR SPYAR, ,DKYIL 'KHOR DE DAG THAMS CAD KYANG, ,MDOG DANG GDAN DANG PHYAG RGYA RNAMS, ,DE BZHIN DANG PO'I SANGS RGYAS DANG, ,'KHOR LO LA SOGS RIM PA YANG, ,JI LTAR GRAGS PA BZHIN DU DGOD, ,DE NAS DZA: H'Um BAm HO: YIS, ,YE SHES 'KHOR LO RNAMS 
BKUG CING, ,BDAG DANG MNYAM PAR SPYAR BYAS NAS, ,RANG BZHIN MCHOD PA'I SPRIN TSOGS BSTIMS, ,BSDUS PA'I SGO NAS BSTOD PA YANG, ,MCHOG SPYIN RDO RJE MCHOG KHYOD 'DUD, ,CES PA DANG POR BRTZAMS BYAS NAS, ,YE SHES SKU NYID KHYOD LA 'DUD, ,CES PA'I 
TSIGS BCAD BZHI BZHI YIS, ,DKYIL 'KHOR LNGA LA BSDUS TE BSTOD, ,DE NAS MTSAN GYI YON TAN NI, ,LAG NA RDO RJE RDO RJE 'CHANG, ,ZHES PA DANG POR BRTZAMS BYAS NAS, ,CHOS KYI RGYAL POR 'GYUR ZHES PA, ,YON TAN SGO NAS BSTOD PA YIN, ,LAG NA RDO RJE RDO RJE 'CHANG, , 
ZHES PA LNGA YIS RNAM PHYE LA, ,DKYIL 'KHOR LNGA YI YON TAN NI, ,RIM PA BZHIN DU MKHAS PAS DBYE, ,DE YIS TSIGS BCAD MTSAN RNAMS NI, ,DKYIL 'KHOR LNGA YI YON TAN GRAGS, ,AOm SARBA DHARM'A ZHES PA NAS, ,DZNY'A NA GARBHA A'A: YI BAR, ,SKU YI PHRENG BA'I SNGAGS KYIS NI, , 
DE LA BRTAN ZHING RAB GNAS PAR, ,SNGAGS KYI SGO NAS BSTOD PA YIN, ,DE NAS DPAL LDAN RDO RJE 'CHANG, ,ZHES PA DANG POR BRTZAMS BYAS NAS, ,RDZOGS PA'I SANGS RGYAS KUN GYIS BSHAD, ,DE YI MTHAR THUG BSDUS PA YI, ,SGO NAS YANG DAG STON PA YIN, ,DE LTAR GANG ZHIG SGOM 
BYED CING, ,NGAG GI 'KHOR LO RNAM 'PHROS TE, ,RNAM GSUM DON LA DMIGS PA YIS, ,RING POR ME THOGS 'DUL DBANG GIS, ,YON TAN GZHUNG SOGS THAMS CAD KYANG, ,MA LUS DE YIS THOB PAR 'GYUR, ,SA MCHOG BCU GNYIS RAB BGROD NAS, ,'JAM PA'I DBYANGS DANG 

@53A
*, ,'DRA BAR 'GYUR, ,THUN BZHI'AM NI THUN GSUM GYIS, ,MTSAN MA BRTAN PO BYUNG GI BAR, ,DE NI RGYUN DU BKLAG PAR BYA, ,DE NAS DKYIL 'KHOR DBANG BSKUR DANG, ,ZHI SOGS LAS RNAMS BSAM PAR BYA, ,GZHAN YANG SHI LA PHAN PA DANG, ,CHO GA'I BYE BRAG 
MA LUS KUN, ,CHO GA CHEN POR MTHONG BAR BYA, ,DKYIL 'KHOR BSDU BA'I RIM PA YANG, ,RIM BZHIN YI GE AA LAS TE, ,DE NAS THIG LE DMIGS PA MED, ,SGYU MA'I TSUL DU SPYOD LAM BRTAG ,DAM PA'I GZHUNG LUGS GSAL MOD KYI, ,BSDUS LA DGA' BA'I DOR BYAS 
NAS; ,BDAG 'DRAS BRTZAMS PAR MI 'OS TE, ,KHAB LEN DBANG GIS LCAGS BSDU BZHIN, ,'JAM PA'I DBYANGS LA MOS PA YIN, ,RANG DBANG MED PAR RTZOM PA LA, ,'JAM PA'I DBYANGS KYIS BZOD PAR MDZOD, ,DE LAS BDAG GIS DGE BA GANG THOB DES, ,'GRO BA RNAMS 
KYI DON RTOGS ZHI GYUR NAS, ,BDAG SOGS 'JAM PA'I DBYANGS DANG 'DRA GYUR TE, ,NAM MKHA'I MTHA' MNYAM SEMS CAN GROL BAR SHOG ,'PHAGS PA MTSAN YANG DAG PAR BRJOD PA'I 'KHOR LO'I RIM PA, BLA MA DAM PA'I CHO GA CHEN PO'I GZHUNG RNAMS LAS, ,BLO ZHAN PA'I 
DON DU MOS PA TZAM LAS 'JUG PA 'DI DAG GI RIM PA PHRA MO RDZOGS SO, , 