@228B
#, ,RGYA GAR SKAD DU, MA H'A M'A Y'A TANTRA AA NU HE RU KA S'A DHA NA NO BI KA, ,BOD SKAD DU, SGYU 'PHRUL CHEN MO'I RGYUD KYI RJES SU 'BRANG BA'I HE RU KA'I SGRUB PA'I THABS, BCOM LDAN 'DAS DPAL RDO RJE MKHA' 'GRO MA LA PHYAG 'TSAL LO, ,SGYU 'PHRUL CHEN MO'I BDAG NYID RGYAL, 
RDO RJE MKHA' 'GRO PHYAG BYAS TE, ,DE YI GZHUNG LUGS BSDUS PA YI, ,SGRUB THABS RIM PA BSHAD PAR BYA, ,DAD BYAMS SNYING RJER LDAN PA YIS, ,YANG DAG BYANG CHUB YID BYAS TE, SBYIN DANG TSUL KHRIMS LA SOGS LDAN, ,'JIG RTEN CHOS BRGYAD MNYAM SEMS SHING, ,SNGAGS RGYUD 
DNGOS GRUB STZOL RIG PAS, ,RNAL 'BYOR SPYOD DANG MTHUN LA ROL, ,BDE BA'I GNAS SU NYER 'DUG STE, ,SNYING GAR NYI MA H'Um BZHAG NAS, ,'OD ZER LAS BYUNG MCHOD PA YIS, ,MDUD NA DU BDAG PO YONGS MCHOD NAS, ,SDIG PA BSHAGS PA LA SOGS BYAS, ,DE NAS STONG NYID BSGOM BYA 
STE; AOm SH'U NYA T'A DZNY'A NA DZRA SV'A WA A'A TMA KO&amp;HAm, ZHES PA YID KYIS BRJOD PAR BYA, ,MKHA' LA DMAR PO 'DAB BZHI PA'I, ,PADMA LA GNAS NYID KYIL LA, ,THIG LE DKAR PO LNGA BSAMS TE, ,DANG PO SPRO DANG BSDU BYAS NAS, ,SNGON DU GOMS PA'I BYAMS CHEN DANG, ,SNYING RJE LA SOGS RANG BZHIN 
CAN, ,PHYOGS BZHIR THIG LE LAS BYUNG BA'I, ,GAR GYI TSUL GYIS 'KHYUD DGA' BA'I, ,RTAG TU MKHA' 'GRO MA BZHI YIS, ,BSKUL BAR RNAM PAR BSAM PAR BYA, ,HA LES HI BI YA SI AA, ,KA MA LU PRA BA YU BADZRE, AA LA LA LA LA HO, ,MA H'A SU TE NA, AA RA HA NI TE NA, RA WI KI RA nA, PRA 
PHU LI YU LA, KA MA LU MA H'A SU TE NA, DE NAS 'KHOR BA'I SDUG BSNGAL LAS, ,SEMS CAN BSGRAL BA'I BSAM PA YIS, ,'GRO BA DE NYID SGYU MA BZHIN, ,JI LTAR 'BYUNG LAS RNAM GZIGS TE, ,DBUS MA'I THIG LE LAS BYUNG SNGO, ,SA BON H'Um LAS SNYING RJE'I DNGOS, ,YE SHES LNGA DANG SKU GSUM BDAG ,MCHOG TU 
DGA' ZHING MDZES PA YI, ,ZHAL BZHI PA DANG PHYAG BZHI PA, ,YAN LAG RNAMS NI THAL BAS BYUGS, ,RTZA ZHAL LUS BZHIN KHA DOG SNGO, ,G-YAS PA'I ZHAL NI SER BA DANG, ,RGYAB MA DKAR ZHING DMAR BAR SNANG, ,G-YON PA MA RGAD BZHIN DU 'BAR, ,SPYAN GSUM NA RA'I PAGS 

@229A
*, ,LA SOGS, ,PHYAG RGYA RNAM PA LNGA YIS BRGYAN, ,MGO SKYES KHAM PA GYEN BSGRENG PA, ,MI BSKYOD THOD PA'I DBU RGYAN MTHO, ,G-YAS NA KA P'A LA DANG MDA', ,KHA tV'Am GA DANG GZHU NI G-YON, ,'OD ZER BYE BA 'PHRO BA'I TSOGS, ,'GRO LA PHAN PHYIR SANGS RGYAS MDZAD, , 
RANG SNANG SANGS RGYAS MKHA' 'GRO MA, ,'DOD LA DGA' BAS RTAG 'KHYUD MA, ,ZHAL NI LHA MO BZHIR GZIGS PA'I, ,GAR LTA HE RU KA BSAM BYA, ,MKHA' 'GRO MA RNAMS KYI MCHAN LA SOGS PA BSHAD PAR BYA STE, DE LA SHAR PHYOGS KYI 'DAB MA LA NI RDO RJE MKHA' 'GRO MA KHA DOG SNGON PO STE SNGON 
PO DANG, SER PO DANG, DKAR ZHING DMAR BA DANG, LJANG GU'I ZHAL BZHI STE, SA DANG ME LONG LTA BU'I YE SHES LA SOGS PA RNAM PAR DAG PA, G-YAS PA NA RDO RJE DANG KA P'A LA 'DZIN PA, G-YON PA NA DRIL BU DANG KHA tV'Am GA 'DZIN PA'O, ,LHO PHYOGS KYI 'DAB MA LA NI MNYAM BA NYID 
KYI YE SHES DANG, CHU'I KHAMS LA SOGS PA'I RANG BZHIN CAN, DPAL RIN CHEN MKHA' 'GRO MA PHYAG NA RIN PO CHE'I RGYAL MTSAN DANG TRI SH'U LA BSNAMS PA, G-YON PA NA BHANDHA DANG CE SBYANG GI MGRIN PA DAM DU 'DZIN PA STE, SER PO DANG, SNGON PO DANG, DKAR ZHING DMAR PA DANG, LJANG 
GU'I ZHAL BZHI'O, ,NUB KYI 'DAB MA LA NI PADMA MKHA' 'GRO MA DKAR ZHING DMAR BA STE, ME DANG SO SOR KUN DU RTOG PA LA SOGS PA'I YE SHES KYI RANG BZHIN CAN GZHON ZHING MDZES PA STE, ZHAL DKAR ZHING DMAR BA DANG, GSER BZHUS PA LTA BU DANG, SNGON PO DANG, LJANG GU'I ZHAL 
CAN NO, ,PHYAG G-YAS PA NA SNA TSOGS PADMA DANG MDA'O, ,G-YON NA NI KA P'A LA DANG GZHU'O, ,BYANG PHYOGS KYI 'DAB MA LA NI SNA TSOGS MKHA' 'GRO MA LJANG GU STE LJANG GU DANG, SER PO DANG, DKAR PO DANG, SNGON PO'I ZHAL CAN BYA BA GRUB PA DANG, RLUNG LA SOGS PA'I RNAM PAR DAG 
PA'I SNA TSOGS MKHA' 'GRO MA STE, G-YAS PA NA RAL GRI DANG d'A MA RU, G-YON PA NA ZHAGS PA DANG KA P'A LA'O, ,LHA MO THAMS CAD KYANG SPYAN GSUM PA ZHAL BZHI DANG, PHYAG BZHI PA STE, SGEG PA LA SOGS PA'I NYAMS DANG LDAN PA MTSAN DANG DPE BYAD 'BAR ZHING NYI MA'I GDAN LA 

@229B
GNAS PA, MGON PO'I GAR GYI TSUL LTA BU, ,PHYAG RGYA LNGA DANG LDAN PA LA SOGS PA'O, ,YAN LAG DRUG TU DGOD BYAS NAS, ,MGON PO DGUG PA LA SOGS PAS, ,DBANG BSKUR RGYAL BA MCHOD PA DANG, ,BSTOD DANG RJES CHAGS LA SOGS PA'O, ,DBRAL BA MGRIN PA MIG GNYIS DANG, 
RNA BA SNA DANG SNYING GAR DGOD, ,AOm AA A'A KHE TZI RA ZHES PA'O, ,RE PHA'I STENG DU H'Um BYAS TE, ,RDO RJE MYUR DU MNYAM SBYOR BAS, ,YE SHES DKYIL 'KHOR RNAM PAR DGUG ,MCHOD YON SBYIN SOGS SNGON BYAS TE, ,RANG DANG GCIG TU GZHUG PAR BYA, ,'KHOR LO GCIG TU MNYAM BYAS 
PAS, ,KHYAD PAR 'BRAS BU'I DNGOS GRUB 'GYUR, ,ZANGS SOGS KHU BAS BYUG PA YIS, ,GSER GYI DNGOS PO 'GRUB PA LTAR, ,SNYING NAS SNYING PO'I 'OD ZER GYIS, ,PHYOGS BZHUGS MGON PO BSKUL BYAS TE, ,'OD ZER LAS BYUNG RIG MA RNAMS, ,BDUD RTZI'I CHUS GANG 
BUM PA YIS, ,RANG GI SPYI BOR DBANG BSKUR BAS, ,MI BSKYOD GTZO BO'I COD PAN DU'O, ,BTZUN MO BZANG MO RNAMS LA YANG, ,RTAG PA DANG NI RIN CHEN DBANG, ,DPAG MED DON YOD GRUB PA RNAMS, ,DAM PA'I MCHOD PAS LAG BREL BA'I, ,MCHOG GI LHA MO MNYAM PHYUNG 
STE; ,RNAL 'BYOR MA DANG BCAS MCHOD CING, ,BDAG NYID HE RU KA BSTOD BYA, ,MCHE BA GTZIGS SHING 'JIGS PA CHE, ,SNGAGS KYI ME TOG PHRENG BAS BRGYAN, ,SHA CHEN RAB TU GSOL MDZAD PA, ,HE RU KA DPAL BDAG PHYAG 'TSAL, ,DE DAG NI BSTOD PA'I GLU'O, ,MGO BO LTE 
BA GSANG GNAS DANG, ,BRLA GNYIS LA SOGS RIM BZHIN DU, ,AOm H'Um SV'A A'A:H'AR BCAS PA'I, ,RIGS LNGA'I BDAG NYID SA BON BSAM, ,HR'I:YIG DMAR PO CHU SKYES TE, ,BRUm LAS BYUNG BA'I GE SAR SER, ,SANGS RGYAS MKHA' 'GRO DPAL DANG 'DRA, ,CHAGS PAS GZIGS 
TE DGA' MOS PA'I, ,LHA MO BZHI LA SOGS PA RNAMS, ,GLU YI DBYANGS KYIS BSKUL BAR BSAM, ,AOm BYUNG NOR BU H'Um RDO RJE, ,RNAM PA SNA TSOGS MDZAD SOGS PAS, ,RGYAL BA RJES SU CHAGS MDZAD PA'I, ,DGA' BA 'DI NI BRTZAM PAR BYA, ,RDO RJE BAD BSKYOD PHAt KYI SGRAS, ,BKUG 

@230A
*, ,NAS KYANG NI GZHUG PAR BYA, ,RGYAL BA'I TSOGS RNAMS BDE BAR NI, ,ZHU BA LAS NI RDO RJER BYUNG, ,DE NAS LCE YI CHO GA BZHIN, ,PADMA LAS RANG SEMS MYONG BYA, ,SNYING GAR 'BYUNG BA BZHI DNGOS KYI, ,PADMA MAR PO 'DAB BZHI PA, ,NYI MA ZLA GNAS THIG LE LA, , 
KHA SBYAR SHIN TU BSKOR BA NI, ,PAD RTZA'I SKUD 'DRA'I RI MO NI, ,PHYED BCAS MDUN GYI KHYAB YIG TSAR, ,SGRA DANG BCAS TE STENG BYUNG NAS, ,DE NAS ZLA BA'I BU GAR ZHUGS, ,RJES SU 'GRO DANG 'ONG 'GYUR PA, ,BRJOD NAS SPRO BAR BYA BA NI, ,SROG DANG RTZOL BA BSDAMS NAS SU, ,SNGAGS 
NI DE BZHIN SLAR BSDU BA'O, ,YI GE GSUM GYI SGRA YIS NI, ,GZHUG PA DANG NI DBYUNG BA DANG, ,STENG DU 'GRO BA'I RLUNG GIS NI, ,YE GE AOm GYI SGRAS DBYUNG ZHING, ,GZHUG PA LA NI BCUG NAS SU, ,GNAS BYA LA GNAS RLUNG PHRA MO, ,THIG LE DKAR PO'I DBUS SU GNAS, ,LTE BAR DBYANGS 
DANG GSAL BYED RGYUS, ,RI MO PHYED BCAS BDUN YON TAN, ,GZHUG DANG GNAS DANG PHYIR DBYUNG BA, ,DAL ZHING DAL BAS GZHAN MI 'GRO, ,RAB TU SPYOD PA'I SEMS KYIS BSGOM, ,AOm A'A:H'Um, 'DI NI YI GE GSUM BZLAS PA'I SNGAGS SO, ,'DOD PA'I MCHOD SOGS BYAS NAS 
LDANG, ,DE NYID MTHONG ZHING RNAM GROL BAS, ,'GRO BA'I SDUG BSNGAL LA BLTAS TE, ,BDE BA YONGS SU BSNGO BAR BYA, ,BDAG GIS GANG ZHIG BYAS BSOD KYIS, ,RDO RJE MKHA' 'GRO BSGOM GYUR CING, ,DE YIS RDO RJE MKHA' 'GRO'I BDAG ,'GRO MGON PHUN TSOGS THOB GYUR 
CIG ,LANGS NAS BSOD SNYOMS LA SOGS DANG, ,NYAN DANG BSHAD PA LA SOGS BYA, ,RANG GZHAN HE RU KAR BYAS TE, ,SGYU MA'I RNAM PA BZHIN DU SPYAD, ,H'Um GIS KHA ZAS BYIN BRLABS TE, ,AA LAS BYUNG BA'I KA P'A LAR, ,'OG TU RLUNG LAS ME'I 'KHOR LO, ,'BAR BA DRI MA MED 
BYAS TE, ,STENG DU AOm NI BSAM BYAS TE, ,BDUD RTZI'I GZUGS NI MNGON BSNGAGS LA, ,LCE RTZER RDO RJE BSAM BYAS TE, ,BKUG STE DE YIS TSIM PAR BYA, ,AOm A'A:H'Um GUHYA BHAKshA BHAKshA HAm, 'DI NI BDUD RTZI MYANG BA'I SNGAGS SO, ,KHRUS KYI DUS SU SNGON BZHIN DU, ,DBANG BSKUR CHO GA SNGON BZHIN 

@230B
BSGOM, ,THUN BZHI PO NI THAMS CAD DU, ,DE LTAR BSGOM ZHING MNYAM PAR GZHAG ,BDAG GIS RDO RJE MKHA' 'GRO YI, ,SGRUB THABS BYAS BA'I DGE BA GANG, ,THOB PA DES NI 'GRO BDAG NYID, ,DE BZHIN BYED PAS MDZES GYUR CIG ,SGYU 'PHRUL CHEN MO'I RGYUD KYI RJES SU 
'BRANG BA'I HE RU KA'I SGRUB THABS SLOB DPON KU KU RI BSAM MDZAD PA RDZOGS SO,, 