@82B
#, ,RGYA GAR SKAD DU, DV'I DA SHA K'A RA N'A MA NA YA STO TRAm, BOD SKAD DU, MDZAD PA BCU GNYIS KYI TSUL LA BSTOD PA, ,SANGS RGYAS SH'AKYA THUB PA LA PHYAG 'TSAL LO, ,GANG GIS DANG POR BYANG CHUB THUGS BSKYED NAS, ,BSOD NAMS YE SHES TSOGS 
GNYIS RDZOGS MDZAD CING, ,DUS 'DIR MDZAD PA RGYA CHEN 'GRO BA YI, ,MGON GYUR KHYOD LA BDAG GIS BSTOD PAR BGYI, ,LHA RNAMS 'DUL MDZAD 'DUL BA'I DUS MKHYEN NAS, ,LHA LAS BABS NAS GLANG CHEN LTAR GSHEGS TE, ,RIGS LA GZIGS NAS LHA MO SGYU 'PHRUL GYI, ,LHUMS 
SU ZHUGS PAR MDZAD LA PHYAG 'TSAL LO, ,ZLA BA BCU RDZOGS SH'AKYA'I SRAS PO NI, ,BKRA SHIS LUMBI'I TSAL DU BLTAMS PA'I TSE, ,TSANGS DANG BRGYA BYIN GYIS BTUD MTSAN MCHOG NI, ,BYANG CHUB RIGS SU NGES LA PHYAG 'TSAL LO, ,GZHON NU STOBS LDAN MI YI SENG GE DES, ,AAm GA MA GA DH'A RA NI 
SGYU RTZAL BSTAN, ,SKYE BO DREGS PA CAN RNAMS TSAR BCAD NAS, ,'GRAN ZLA MED PAR MDZAD LA PHYAG 'TSAL LO, ,'JIG RTEN CHOS DANG MTHUN PAR BYA BA DANG, ,KHA NA MA THO SPANG PHYIR BTZUN MO YI, ,'KHOR DANG LDAN MDZAD THABS LA MKHAS PA YIS, ,RGYAL SRID SKYONG BAR MDZAD LA PHYAG 'TSAL LO, , 
'KHOR BA'I BYA BA SNYING PO MED GZIGS NAS, ,KHYIM NAS BYUNG STE MKHA' LA GSHEGS NAS KYANG, ,MCHOD RTEN RNAM DAG DRUNG DU NYID LA NYID, ,RAB TU BYUNG BAR MDZAD LA PHYAG 'TSAL LO, ,BRTZON PAS BYANG CHUB 'GRUB PAR DGONGS NAS NI, ,NEE RANYDZA NA'I 'GRAM DU LO DRUG TU, ,DKA' BA 

@83A
*, ,SPYAD MDZAD BRTZON 'GRUS MTHAR PHYIN NAS, ,BSAM GTAN MCHOG BRNYES MDZAD LA PHYAG 'TSAL LO, ,THOG MA MED NAS 'BAD PA DON YOD PHYIR, ,MA GA DH'A YI BYANG CHUB SHING DRUNG DU, ,SKYIL KRUNG MI G-YO MNGON PAR SANGS RGYAS NAS, ,BYANG CHUB RDZOGS PAR MDZAD LA PHYAG 
'TSAL LO, ,THUGS RJES 'GRO LA MYUR DU GZIGS NAS NI, ,B'A R'A nA S'I LA SOGS GNAS MCHOG TU, ,CHOS KYI 'KHOR LO BSKOR NAS GDUL BYA RNAMS, ,THEG PA GSUM LA 'GOD MDZAD PHYAG 'TSAL LO, ,GZHAN GYI RGOL BA NGAN PA TSAR BCAD NAS, ,MU STEGS STON PA DRUG DANG LHAS BYIN 
SOGS, ,'KHOR MO 'JIG GI YUL DU BDUD RNAMS BTUL, ,THUB PA G-YUL LAS RGYAL MDZAD PHYAG 'TSAL LO, ,SRID PA GSUM NA DPE MED YON TAN GYIS, ,MNYAM DU YOD PAR CHO 'PHRUL CHEN PO BSTAN, ,LHA MI 'GRO BA KUN GYIS RAB MCHOD PA, ,BSTAN PA RGYAS PAR MDZAD LA PHYAG 'TSAL LO, , 
LE LO CAN RNAMS MYUR DU BSKUL BYA'I PHYIR, ,RTZVA MCHOG GRONG GI SA GZHI GTZANG MA RU, ,'CHI MED RDO RJE LTA BU'I SKU BSHIG NAS, ,MYA NGAN 'DA' BAR MDZAD LA PHYAG 'TSAL LO, ,YANG DAG NYID DU 'JIG PA MED PHYIR DANG, ,MA 'ONGS SEMS CAN BSOD NAMS THOB BYA'I PHYIR, ,DE NYID DU 
NI RING BSREL MANG SPRUL NAS, ,CHA BRGYAD SKU GDUNG MDZAD LA PHYAG 'TSAL LO, ,DE LTAR BSTAN PA'I BDAG PO BCOM LDAN GYI, ,MDZAD PA'I TSUL LA MDO TZAM BSTOD PA YIS, ,DGE BAS 'GRO BA KUN GYI SPYOD PA YANG, ,BDE GSHEGS NYID KYI SPYOD DANG MTSUNGS PAR SHOG ,MDZAD PA 
BCU GNYIS KYI TSUL LA BSTOD PA ZHES BYA BA SLOB DPON CHEN PO 'PHAGS PA KLU SGRUB KYIS MDZAD PA RDZOGS SO,, 