@106B
#, ,RGYA GAR SKAD DU, TA LIS TI TZAKRA, BOD SKAD DU, PHYIR ZLOG PA'I 'KHOR 
LO; ,RJE BTZUN MA SGROL MA LA PHYAG 'TSAL LO, ,BSNYEN PA YONGS RDZOGS RNAL 'BYOR PAS, ,BAR CHOD BZLOG PA'I CHO GA BRTZAMS, ,DBEN PA'I GNAS SU MAndALA DANG, ,MCHOD PA GTOR MA BSHAMS LA NI, ,BSKYED PA'I RIM PA RDZOGS BSGOMS LA, ,MCHOD 
PA BSTOD PA DUS GSUM DBUL, ,DE NAS SNYING GAR RTZA BSAMS LA, ,ZHU BAS 'KHOR LO RTZIBS BZHIR GYUR, ,LTE BA STONG PA'I NANG NYID DU, ,BDAG NYID LHA YI RNAL 'BYOR GNAS, ,RTZIBS GNYIS RTZE LA GRI GUG BSAM, ,GNYIS PA RAL GRI ME 'BAR BSAM, ,'BAR BA 
ME DANG 'OD 'KHRUGS NAS, ,'KHOR LO DE LA MTSON CHA NI, ,CHAR PA BAB PAS GSOD PAR BSAM, ,DE NAS SNGAGS 'DIS 'KHOR LO BSKOR, ,AOm HR'Im TRIm DHA RA DHAD, TZA KRA LO KA M'A RA YA M'A RA YA, BHRUm BHRUm, TZI RI TZI RI, TA RA TA RA, PHAt PHAt SV'A H'A, DE LTAR DRAG PO'I SNGAGS BZLAS 
PAS; ,'KHOR LO SKAD CIG MI SDOD 'KHOR, ,MTSON CHA'I CHAR DANG 'OD 'KHRUGS PAS, ,GZHAN GYI RIG SNGAGS SMOD PA DANG, ,GDON DANG BAR CHOD GANG YIN PA, ,BKUG LA 'KHOR LO MTSON CHAS GTUB, ,TING 'DZIN GSAL DANG BZLAS PA NI, ,BRTZON PAS RAB TU 'BAD 
PAR BYA; ,DE LTAR ZHAG NI LNGA'AM BDUN, ,GSUM GSUM BAR DU BYAS GYUR NA, ,PHYAG NA RDO RJE'I STOBS KYANG RDUGS, ,PHYIR BZLOG 'KHOR LO SLOB DPON RTAG PA'I RDO RJES MDZAD PA RDZOGS SO,, ,,MKHAS PA CHEN PO RMA BAN CHOS 'BAR GYIS BSGYUR BA'O,, 

