@130A
#, ,RGYA GAR SKAD DU, PRA TIshthA BI DHI:, BOD SKAD DU, SPYAN DBYE BA'I CHO GA ,'JAM DPAL GZHON NUR GYUR PA LA PHYAG 'TSAL LO, ,SHES BYA'I DKYIL 'KHOR MA LUS PA, ,SKAD CIG 
GIS NI KHYAB MDZAD PA, ,THUGS RJE CHER LDAN 'GRO BA'I SKYABS, ,'JAM PA'I DBYANGS LA PHYAG 'TSAL LO, ,SLOB DPON MTSAN NYID LDAN PA DANG, ,BSTAN BCOS KUN LA 'JIGS MED PAS, ,LHA YI GZUGS LA DMIGS PA DANG, ,RAS RIS LA SOGS BZLAS SHING BSGOM, ,BLO DANG 
LDAN PA GANG ZHIG NI, ,BSOD NAMS GZHAN NI BYED 'DOD LA, ,DE NI RNAL 'BYOR RGYUD RNAMS KYI, ,RJES SU MTHUN PAR 'DI BRJOD BYA, ,DANG POR KHRUS BYAS LUS DRIS BYUGS, ,GTZANG ZHING DAG PA'I GOS GYON TE, ,RGYU SKAR BZANG PO LDAN PA LA, ,MCHOD PA'I YO BYAD 'BYOR PAR BYA, , 

@130B
GDUGS DANG RGYAL MTSAN LA SOGS DANG, ,BLA RE MCHOG NI BRE BYA ZHING, ,BKRA SHIS RNAMS KYIS BRGYAN PA YI, ,BUM PA GANG BA GZHAG PAR BYA, ,PI WANG GLING BU RDZA RNGA SOGS, ,GLU GAR DGA' STON CHER BYA ZHING, TZANDAN AA GAR NAG POS BYUGS, ,ME TOG SIL MA BKRAM PAR 
BYA; ,GNAS NI NYAMS DGA' 'DU 'DZI MED, ,NYES PA THAMS CAD RNAM SPANGS PA'I, ,BA YI LNGA DANG TZANDAN GYIS, ,BYUG CING BDUD RTZI 'KHYIL BAS BSRUNG, ,MA SPYAD PA YI RAS RNYED PA, ,SPOS KYI CHU YIS BKRUS NAS NI, ,RANG GI LHA SBYOR BDAG NYID DU, ,DER NI DE RAB GNAS PAR BYA, ,SNGAR NI CHO GA 
RGYAS BYAS LA, ,SPYAN DRANGS MCHOD PA LA SOGS BYA, ,BRTZON PAR BYAS NAS DE 'OG TU, ,MTSAN RNAMS RDZOGS PAR CI BDER NI, ,LEGS PAR BRI BA'AM BZO BO NI, ,NYE BAR 'ONG BA 'DRI RU GZHUG ,MKHAS PAS GSHIN RJE GSHED DAM NI, ,BDUD RTZI 'KHYIL PAS BSRUNG BAR BYA, ,RI 
MO'AM SKU GZUGS GANG YANG RUNG, ,'DI 'DRAS YANG DAG RDZOGS PAR BYA, ,GNAS DE NYID DU SNGAR BSHAD PA'I, ,KHRUS SA DAG NI RAB BSHAD DE, ,ZUR BZHI PA LA KHRU BZHI BA, ,BKRA SHIS SHIN TU MDZES PA DAG ,DPANGS SU KHRU NI GNYIS YOD PA, ,YID 'ONG ZUR RDUL NYES 'BRUL BYA, ,DE 
STENG BSTAN PA'I RTEN BZHAG PA, ,MKHAS PAS LHA YI KHRUS GSOL TE, ,SEMS CAN KUN LA PHAN BDE BA'I, ,SBYANGS PA LA SOGS DER BYA'O, ,BKRA SHIS RGYAS PAR GYUR PA DANG, ,YANG DANG YANG DU BSTOD BYA ZHING, ,ROL MO'I SGRA NI SNA TSOGS DANG, ,CA CO'I SGRA NI GDON PAR 
BYA; ,RGYAL BA'I DBANG BSKUR TSUL DU NI, ,GDUGS DKAR PO YANG GZUGS PAR BYA, ,BRIS GZUGS GLEGS BAM 'JIM GZUGS SOGS, ,LHA LA CHO GA SHES PA YIS, ,ME LONG LA NI GZUGS BRNYAN BKRU, ,LUGS MA SKU GZUGS NYID BA'O, ,GSANG SNGAGS GANG ZHIG 
KHRUS DANG DBANG BSKUR BA'I PHYIR, DZI NA DZI KA LA SOGS PA RIGS KYI BDAG PO'I SNYING PO'O, ,DE RNAM PAR SNANG MDZAD LA SOGS PA'I SNYING PO DE ME TOG GI PHRENG BAS BRGYAN PA'I TIL LA SOGS PA LAS KUN RIG GI SNYING PO RIG PA DANG, RAS RIS BDAG PO'I GSANG SNGAGS 

@131A
*, ,BZLAS; ,BUM PA MTSAN NYID DANG LDAN PAS, ,'BRU SMAN RIN CHEN LNGA RNAMS DANG, ,TZANDAN DAG GI CHUS BKANG STE, ,MGUL PA GOS BZANG DAG GIS BCINGS, ,LO MA BZANG POS KHA DGAB BYA, ,RIG SNYING RIGS KYI BDAG PO DANG, ,RIGS KYI LAS 
KUN BYED PAR BZLAS, ,SKU YI SPYI GTZUG DBU DANG NI, ,PHYAG DANG THUGS KAR BYUG PAR BYA, ,DE NAS PUS MO BTZUGS NAS NI, ,BDUG SPOS RNAMS KYIS BDUGS NAS NI, ,MGON PO GSHEGS SHING BSKUL BA'I PHYIR, ,TSIG NI 'DI SKAD BRJOD PAR BYA, ,'DI ZHES BYA BA BCOM 
LDAN 'DAS, ,RIG SNGAGS RGYAL LA PHYAG 'TSAL LO, ,BDAG LA BRTZE BAR GYUR NAS NI, ,SLOB MA RNAMS LA BRTZE BA DANG, ,KHYED RNAMS LA YANG MCHOD PA'I PHYIR, ,THUGS RJE'I BDAG NYID RAB GNAS PA, ,MGON PO BDAG NI BGYID PAR 'TSAL, ,BCOM LDAN BDAG NI GUS PA LA,, 
DA BAS GNANG BAR MDZAD PAR RIGS, ,SANGS RGYAS MGON PO BRTZER LDAN DANG, ,BYANG CHUB SEMS DPA' DGRA BCOM DANG, ,GANG YANG GSANG BA'I LHA RNAMS DANG, ,'JIG RTEN SKYONG BA'I LHA RNAMS DANG, ,GANG YANG 'BYUNG PO MTHU CHEN DANG, ,GANG YANG LHA YI SPYAN MNGA' BA'I,, 
SEMS CAN BSTAN LA DGA' BA RNAMS, ,BDAG LA DGONGS PAR MDZAD DU GSOL, ,BDAG MING 'DI ZHES BYA BA NI, ,YO BYAD CI 'BYOR BA YIS NI, ,SPYAN DBYE BAR NI 'TSAL LAGS NA, ,BDAG DANG SLOB MAR BCAS PA LA, ,THUGS NI BRTZE BAR MDZAD DU GSOL, ,CHOGS 
PA THAMS CAD SPYAN 'BYED PAS, ,BYIN GYIS BRLAB PAR MDZAD DU GSOL, ,RAS RIS LA SOGS SNYING GAR NI, ,ZLA BA'I DKYIL 'KHOR BSGOM PAR BYA, ,RANG GI SA BON LAS BYUNG MTSAN, ,CHOS TSUL GSANG SNGAGS DGOD CING BSGOM, ,SNGAGS DANG PHYAG MTSAN GYUR 
PA DANG; ,SPRO ZHING BSDU BA BYAS PA LA, ,LHA YI SKU NI JI BZHIN PAR, ,DE LAS SKYES PAR MKHAS PAS BSAM, ,RGYUD LAS JI SKAD GSUNGS PA BZHIN, ,RANG GI PHYAG RGYA SKU LA SOGS, ,BYIN BRLAB GO RIMS BZHIN DU BYA, ,DE MDUN YE SHES SEMS DPA' NI, ,SNGA MA BZHIN 

@131B
YANG LEGS BSGRUBS NA, ,RDO RJE LCAGS KYU LA SOGS PAS, ,DE DAG DGUG GZHUG BCING BA DANG, ,DBANG BYA RANG GI PHYAG RGYA RNAMS, ,SGRUB THABS LAS BYUNG RIM PAS BYA, ,BDUD RTZI 'KHYIL PAS BSRUNG BA DANG, ,BGEGS BSAL LA SOGS CHOG BYA, ,GDAN 'BUL 
LA SOGS BYAS NAS KYANG, ,DAM TSIG PHYAG RGYA BSTAN PAR BYA, ,MDUN DU YE SHES SEMS DPA' NI, ,SKU YI LUS LA BCUG NAS NI, ,RANG GI RNAL 'BYOR DANG LDAN PAS, ,DE NAS MGON PO 'DUS PA BYA, ,RDO RJE DRIL BU'I SGRA DBYANGS DANG, ,YID 'ONG GLU YIS BSTOD PAR BYA, , 
SNGA MA BZHIN DU MCHOD YON SOGS, ,DBUL ZHING BGEGS BSAL LA SOGS BYA, ,GZUGS BRNYAN GYI NI SKU GZUGS LA, ,PHYOGS RNAMS KUN NAS LHAG PA'I TSOGS, ,MGON PO DZA: H'Um BAm HO:, ZHES BRJOD CING DGUG PAR BYA, RANG GI PHYAG RGYA BYIN BRLAB BCING, ,YI GE BRGYA PAS 
BRTAN PAR BYA, ,RDO RJE SEMS MA LA SOGS PAS, ,CHO GA SHES PAR BYIN GYIS BRLAB, ,SNGA MA BZHIN DU GSOL BA YANG, ,DE LA DANG POR GSOL BTAB NAS, ,DE YI PHYAG RGYA GO RIMS BZHIN, ,DBANG BSKUR BA NI BSTAN PAR BYA, ,L'A SYA LA SOGS RNAMS KYIS MCHOD, ,DRI SOGS 
KYIS KYANG MCHOD PAR BYA, ,GOS DANG RGYAN DANG SO RTZI DANG, ,GDU BU GTZUG TOR ME LONG DANG, ,GI WANG DANG NI LI KHRI SOGS, ,LHA BSHOS RNAMS KYIS RIM BZHIN MCHOD, ,DE NAS CHO GA LDAN PA YIS, ,YID KYI MCHOD PAS YANG DAG MCHOD, ,DE YI SNGAGS MANG BZLAS NAS NI, ,PHYI 
ROL DU NI GTOR MA SBYIN, ,ZHO DANG 'BRAS CHANG YAM SHING DANG, ,TIL 'BRAS MAR DANG BSRES PA'I SA, ,BGEGS RNAMS NYE PAR ZHI BA'I PHYIR, ,DANG POR BDUD RTZI THAB SBYOR MCHOD, ,RANG GI SNGAGS RNAMS GANG YIN PAS, ,MKHAS PAS LHA RNAMS TSIM PAR BYA, ,BYED PA POR 'GYUR 
RIG SNYING DANG, ,RIGS KYI RIG PAS ZHI PHYIR DANG, ,RIGS KYI BDAG POS BYIN RLOB PHYIR, ,SREG BLUGS BRGYA DAG SO SOR BYA, ,DE NAS KHRUS BYA LUS GTZANG MA'I, ,SLOB MA BDUD RTZI 'KHYIL PA YIS, ,BZLAS PA'I CHU YIS BSANG GTOR BYA, ,G-YON GYI PHYOGS SU GZHAG PAR 

@132A
*, ,BYA; ,DE YI LAG PA G-YON PA YIS, ,LAG G-YAS MTHE BONG BZUNG NAS NI, ,DE NAS MAR GYIS BKANG BA YI, ,DGANG GZAR GYIS NI BSKOR BAR BYA, ,RANG GI LHA YI SNGAGS KYIS NI, ,DGANG BLUGS BRGYA NI DBUL BAR BYA, ,ZHO DANG TIL DANG BSRES PA YIS,, 
DE BZHIN DGANG BLUGS BRGYA BYAS NA, ,SDIG PA RNAMS NI 'JIG PAR 'GYUR, ,TSE 'PHEL PHYIR NI D'UR BA DANG, ,KHYIM RGYAS PHYIR NI 'BRAS KYIS BYA, ,ZHO DANG 'BRAS KYI SBYIN SREG DBUL, ,KHRO BO BDUD RTZI THAB SBYOR GYIS, ,BZLAS PA'I SRUNG SKUD LAG PAR GDAGS, ,GSANG MTHAR ZHI BA'I 
RIG PA YIS, ,DE YI SNYING GAR BYUG PAR BYA, ,SLOB MA GUS SHING MGO BTUD NAS, ,SHES NAS BLA MAS YON BLANG NGO, ,SLOB MAS KYANG NI GUS PA YIS, ,BLA MA 'BAD DE MNYES BYAS TE, ,SLOB DPON YONGS SU MNYES PA YIS, ,LAS RNAMS 'GRUB PAR RAB TU 'BYUNG, ,DE NAS 
BLA MA BDAG NYID KYIS, ,ME LA JI SKAD GSUNGS BZHIN BYA, ,MCHOD CING BSKOR BA BYAS NAS NI, ,LHA RNAMS LA NI PHYAG BYAS NAS, ,RANG GNAS SONG NAS SLOB MA YIS, ,DGE 'DUN RNAMS LA MCHOD YON 'BUL, ,DE NAS BLA MA LHA DANG NI, ,SKU YI GZUGS BRNYAN BRTAN POR BYA, ,RDO RJE 
KHU TSUR GNYIS BCINGS NAS, ,GO CHA GYON PA'I TSUL DU BYA, ,DE NYID RDO RJE BSKOR TSUL GYIS, ,STENG DANG 'OG GI BAR GYI CHA'I, ,LUS LA LAN GSUM DKRI BYA ZHING, ,BDUD RTZI 'KHYIL BA BZLAS PAR BYA, ,DAR DBYANGS BCING PA'I TSUL LAS NI, ,RNAM PAR BSGYINGS PAR MTHA' NAS 
DGROL, ,DAR DPYANGS THA MA BCINGS NAS NI, ,RTING PA BSAMS PAS BSTAN PAR BYA, ,DE YI NYIN PAR CI NUS PAR, ,DGA' STON RNAMS NI CI NUS BYA, ,GLU DANG GAR DANG ROL MO DANG, ,RNAM PAR GNAS PAS GNAS PAR BYA, ,AOm BADZRA RATNA TR'Am, ZHES YO BYAD LHAG MA'I SNGAGS RNAMS 
DANG; ,PHYAG RGYA DANG RIGS RJES MTHUN PAR, ,BLO LDAN RGYUD LA MKHAS PA YI, ,SLOB DPON GYIS NI SBYANG BAR BYA, ,GANG ZHIG RGYUD 'DI MA BSGOMS PAS, ,DE NYID KUN RDZOB 'DOD MIN TE, ,DE LA RJES SU BRTZE BA'I PHYIR, ,CHO GA SNGA MA RJES SU SBYAR, ,LHAG PAR GNAS PA 

@132B
THAMS CAD NI, ,PHYI DRO'I DUS SU BYA BAR BSHAD, ,THUGS RJE'I BDAG NYID NANG PAR NI, ,SPYAN DBYE BA NI BYA'O ZER, ,'DI NI KHYAD PAR 'DI NYID DE, ,GSHEGS GSOL BCAS KUN SNGAR BSHAD DO, ,NANG PAR YANG NI SNGAR BSHAD PA'I, ,BYA BA DE NYID THAMS CAD BYA, ,CHO GA DE LTAR BSTAN PA 
RNAMS, ,BYAS NAS LHA NI LEGS BZHAG PA'I, ,DKYIL 'KHOR CHEN PO BKOD PA NI, ,RGYUD RNAMS RGYAL BAS 'DI GSUNGS SO, ,'DI NYID 'TSOL BAR BYED PA LA, ,RTAG TU BDAG GI BLA MAS BSHAD, ,THUGS RJE CHEN PO RGYUD KUN DU, ,CHO GA 'DI DE BSTAN PA NI, ,SLOB MAS GO 
BAR BYA PHYIR GYIS, ,RAB GNAS YI GE YONGS MA YIN, ,RANG GI LUS SAM RAS RIS SOGS, ,SPYAN DRANGS CHO GA LA SOGS 'DIS, ,SANGS RGYAS DE YI RIGS SOGS DANG, ,MNGAG GZHUG LA SOGS GSHEGS MI GSOL, ,SRID PA'I MTHAR THUG PAR DU NI, ,DE 
NYID RAB TU GNAS PAR BYA, ,BSOD NAMS 'DIS NI 'GRO KUN YANG, ,YANG DAG BYANG CHUB GNAS PAR SHOG ,BDAG DANG 'GRO BA'I BSAM PA RNAMS, ,RDZOGS BYED 'JAM DBYANGS NYID GYUR CIG ,SPYAN DBYE BA'I CHO GA SLOB DPON PRA DZNY'A BA LI TAS MDZAD PA RDZOGS SO,, ,, 
RGYA GAR GYI MKHAN PHO DHARMA SHR'I BHA DRA DANG, ZHU CHEN GYI LO TZ'A BA BANDE RIN CHEN BZANG POS BSGYUR CING ZHUS TE GTAN LA PHAB PA'O,, 