@114B
#, ,RGYA GAR SKAD DU, MA H'A SU KHA PRA KA SA, BOD SKAD DU, BDE BA CHEN PO GSAL BA, SANGS RGYAS LA PHYAG 'TSAL LO, ,THABS SHES NGO BO NYID CAN GYI, , 
RDO RJE SEMS DPA' LA BTUD NAS, ,DNGOS PO DE NYID MDOR BSDUS PA, ,BDE BA CHEN PO BDAG GIS BSHAD, ,BSKYED RIM BSGOM PA GCIG YIN TE, ,GNYIS PA RDZOGS RIM BSGOM PA'O, ,DE PHYIR GNYI GA BSGOM PA NI, ,DE NI BDAG GIS 'DIR BRJOD BYA, ,CHOS RNAMS RKYEN MED PA 
RU NI, ,SKYE BA MED PAR NGES PA STE, ,RTEN CING 'BREL 'BYUNG RANG BZHIN PHYIR, ,H'Um SKYES MAm SKYES DES CI MIN, ,STONG NYID BYANG CHUB LAS SA BON, ,SA BON LAS NI GZUGS SKYES 'GYUR, ,GZUGS LA'ANG DGOD DANG DE DGOD BYA, ,DE PHYIR THAMS CAD RKYEN LAS SKYES, ,PHYI ROL 
GNYIS NI SNYOMS 'JUG PA, ,THUB PA YIS NI NYER BSTAN GANG, ,DE NI NANG GI RTOGS DON DU, ,RGYUD DU GSAL BAR SHES PAR BYA, ,BDE BA NGO BO NYID 'DOD GANG, ,BDE BA MED NA BYANG CHUB MIN, ,YOD NA'ANG CHAGS PA CHEN PO STE, ,'KHOR BAR SKYE BA'I RGYU NYID DO, ,RTEN 
CING 'BREL 'BYUNG BDE BA GANG, ,GZOD NAS ZHI BA'I BDE BAR RTOGS, ,DE PHYIR DNGOS PO MED PAR BRJOD, ,BDE BA YOD MIN MED PA'ANG MIN, ,RE ZHIG DE NI MA SKYES PA, ,CHOS RNAMS KYI NI DON DAM NYID, ,BDE BA BRDZUN PAR GSAL BA NI, ,DAG PA'I KUN RDZOB TU SHES 
PAS, ,BDEN PA NYID NI RNAM PAR DAG ,KUN RDZOB STONG NYID RNAL 'BYOR PA, ,GNYIS PO GNYIS MED BSGRUB BYA STE, ,DON DAM RNAM PAR SPANGS BYAS SO, ,SNGAGS DANG DBYIBS KYI SBYOR BDAG NYID, ,BLO LDAN BDE BA DER SONG NAS, ,DE NAS SNA TSOGS SGYU MA BZHIN, ,GNYIS SU 

@115A
*, ,MED PAR DE LTAR MTHONG, ,DE NAS YANG DAG MTHAR 'JUG CING, ,ZUNG 'JUG GO 'PHANG RTOGS PAR 'GYUR, ,ZUNG 'JUG LA GNAS RNAL 'BYOR PA, ,SEMS CAN DON LA GCIG TU BRTZON, ,BDE SEMS LHA YI RNAL 'BYOR PA, ,SNA TSOGS 'KHOR LO THABS YIN 
TE; ,SHES RAB STONG PA NYID DU BRJOD, ,DE NI BDAG NYID BSGRUB BYAR 'DOD, ,PHYI NANG DAG PA DE NYID NI, ,SHES RAB THABS KYI BDAG NYID DE, ,BDE BA GNAS MED RNAL 'BYOR PAS, ,MDOR BSDUS 'DI LTAR SHES PAR BYA, ,RTEN CING 'BREL 'BYUNG TZAM NYID PHYIR, ,YOD PA MA 
YIN STONG NYID MIN, ,RANG BZHIN MED PA'I RANG BZHIN CAN, ,SNANG BA LHA YI RNAL 'BYOR YIN, ,JI LTA JI LTAR SNANG GYUR PA, ,DE LTA DE NI STONG NYID BDAG ,GNYIS DANG GNYIS MED SHES PA GANG, ,DE NI DE YI BAG CHAGS BRAL, ,RNAL 'BYOR HE RU'I NGA RGYAL BYED, ,HE 
RU KA DON LA RAB GNAS, ,DNGOS 'DI BLA MAR BYAS NAS SU, ,SENG GE LTA BUR SA STENG RGYU, ,GANG ZHIG RGYAL BA RNAMS KYI DAG PA SNA TSOGS 'DI DAG KUN NAS RTAG TU SNANG, ,GZOD NAS MA SKYES MI 'JIG BSKAL PA BYE BAR RANG DANG GZHAN DU RTOG PA SPANGS PA YI, ,BDEN 
PA BRDZUN PAR SNANG BA SRID DANG ZHI BAR MNYAM PA NYID DU GNYIS MED RANG BZHIN PHYIR, ,'DI NI 'KHOR LO'I BDAG PO RGYAL BA'I YON TAN THUB DBANG RDO RJE MKHA' 'GRO NGES PAR 'GYUR, ,BDE BA CHEN PO GSAL BA SLOB DPON AA WA DH'U T'I PA DPAL GNYIS SU MED PA'I 
RDO RJES MDZAD PA RDZOGS SO,, ,,BLA MA BADZRA P'A nI DANG, RMA BAN GYIS BSGYUR BA'O,, 