@29B
#, ,RGYA GAR SKAD DU, K'A LI MARGA BH'A BA NA N'A MA, BOD SKAD DU, KA PHRENG SGOM PA'I LAM ZHES BYA BA, DPAL HE RU KA LA PHYAG 'TSAL LO, ,DON DAM KUN RDZOB RAB GSAL BA'I, ,AA SOGS BZHIN BZU RTZA DGU YI, ,RANG BYUNG YI GE RNAMS KYI NI, ,DKYIL 'KHOR 'KHOR LO'I BSGOM LAM 
BSHAD, ,BDAG GI GNAS BZHI RTZA LNGA DANG, ,SUM MDO RLUNG LHA 'KHOR LO NAS, ,LTE BAR 'BAR BA'I GTUM MO LA, ,SNYING GA SBAR BA'I 'KHOR LO YIN, ,STENG DU BRTAN PA'I 'KHOR LO GNAS, ,SPYI BOR CHU RLUNG LJANG GU STE, ,DE RNAMS LA NI RIM PA BZHIN, ,KA PHRENG YI GE LNGA LA DGOD, ,THOG MAR 
CHAGS PA'I 'DAB MA LA, ,SHAR DU KAm DANG LHO RU KHAm, ,NUB TU GAm STE BYANG DU GHAm, ,DBUS KYI NAM MKHAR NGAm ZHES BRJOD, ,RIM BZHIN SNGO DANG DMAR DANG DKAR, ,SER DANG SNGO BA BSAM PAR BYA, ,CHAGS PA SKYES TE CHAGS PA NA, ,CHAGS PA'I NAD RNAMS SEL BAR BYED, ,KAm GI RUNG NI ME LA 
PHOG ,GTUM MO 'OD ZER RJES DRAN NAS, ,CHU BSKAMS SA BRTOL RLANGS PA BYUNG, ,DE NAS LTE BA NAS HI GA H'Um BGRANG, ,BDE CHEN HA LA SEMS GTAD NAS, ,BDUD RTZI RGYUN NI 'BAB PAR BSAM, ,LTE BA'I RDZING BU BKANG BYAS NAS, ,SPYI BO'I TSANGS BUG SGRA SKAD 'BYUNG, ,BDE CHEN KHANG 
STONG BSAM BYAS NAS, ,LTE DBUS KHONG STONG SEMS GTAD BYA, ,RNAL 'BYOR SDIG PA DAG PAR 'GYUR, ,RNAL 'BYOR DHA MA DHU MA YIS, ,DE LTAR SPYANG BA'I 'PHO BA SMRAS, ,YUL NAS YUL DU 'PHO BYED NA, ,RNAL 'BYOR BDAG GI MDUN DU NI, ,BDUD RTZI LNGA YI MAndALA BYA, , 
TZA NA KA YI 'BRAS BU STE, ,THOD PA NAG POR GZHAG PAR BYA, ,KUNDA LTA BU'I H'Um NYID BRI, ,DE BZHIN RANG GI SNYING GA RU, ,ZLA TSES STENG DU H'Um NYID BSGOM, ,SEMS NYID RTOGS NAS RNAL 'BYOR PAS, ,THOD PA'I DBUS SU SEMS GTAD NAS, ,GRUB PA'I RTAGS 'BYUNG RNAL 

@30A
*, ,'BYOR BDE, ,SEMS LA SEMS NYID THIM PAR BYA, ,DE NAS ME KHYER RO BLANGS LA, ,DE YI SNYING GAR H'Um BSAM BYA, ,RO LANGS GRUB RTAGS BYUNG BA YIS, ,RIGS BZANG GZHON NU'I ROL NI, ,KHA SBYOR DE NYID H'Um NYID BSGOM, ,RNAL 'BYOR GRONG NAS GRONG DU 'PHO, ,RNAL 'BYOR BTZAN 
THABS 'PHO BA LA, ,SENG GE RNAM RGYAL ME TOG 'DZIN, ,PHYAG RGYA BCAS LA TSANGS PA PHYE, ,SEMS NYID RI RAB RTZE MO'I STENG, ,PAD 'DAB BRGYAD PA'I GE SAR LA, ,H'Um LAS SEMS NYAD GTAD PAR BYA, ,DPAL LDAN NAG PO'I 'PHO BA NI, ,DHA MA DHU MA BDAG GIS SMRAS, ,RNAL 'BYOR GANG ZHIG 'GRUB 
'GYUR NA, ,NAM MKHAR THIM 'GYUR THE TSOM MED, ,KA PHRENG BSGOM PA'I LAM ZHES BYA BA SLOB DPON DHA MA DHU MAS MDZAD PA RDZOGS SO,, 