@66A
#, ,RGYA GAR SKAD DU, RATNA SAm BH'A WA YA M'A RI S'A DHA NAm N'A MA, BOD SKAD DU, GSHIN RJE GSHED RIN CHEN 'BYUNG LDAN GYI SGRUB THABS ZHES BYA BA, DPAL RDO RJE SEMS DPA' LA PHYAG 'TSAL LO, ,GZHAN DON YID BZHIN 'BYUNG GNAS RIN 
PO CHE, ,RE 'DOD SKONG MDZAD RIN CHEN 'BYUNG GNAS RGYAL, ,KUN RTOG BRAL BA MNYAM PA NYID YE SHES, ,SER SNA 'JOMS MDZAD DE LA PHYAG 'TSAL TE, ,NGA RGYAL RAB RGYAS SER SNA DE DON DU, ,PHRA MA MTHAR MDZAD RAB TU BSHAD PAR BYA, ,BYANG CHUB SEMS DANG SHES RAB NI, ,SNYOMS 'JUG DRAN PA'I SNGAGS 
PA YIS, ,SKAD CIG LHA YI RNAL 'BYOR PAS, ,SPRO DANG BSDU BA RAB TU BYA, ,BLA MA RJE DPAL MGON PO DANG, ,SDU GU LHA SOGS RAB DMIGS TE, ,PHYAG 'TSAL LA SOGS KHYAD PAR NI, ,MA LUS LUS PA MED PAR BYA, ,SANGS RGYAS KUN GYI LAM GYUR PA'I, ,GO RIMS TSANGS PA'I GNAS 
RNAMS BSGOM, ,RANG BZHIN STONG PA RKYEN GYIS TE, ,YE SHES TSOGS RAB BSAG PAR BYA, ,MA YIG H'Um GIS SNA TSOGS LAS, ,SRUNG BA'I 'KHOR LO 'BAR BA'O, ,CHU SKYES THABS DANG SHES RAB STE, ,MA LAS RIN CHEN ZUR BRGYAD PA, ,SPRO BSDU'I NGA RGYAL GSAL BAR BYA, ,AOm RATNA SAm BH'A WA 
A'ATMA KO&amp;HO, DE LAS GYUR PA'I RDO RJE NI, ,BTZO MA GSER GYI MDANGS MNGA' ZHING, ,RANG 'OD DANG MTSUNGS RIG MAR LDAN, ,ZHAL GSUM G-YAS G-YON SNGO DANG DKAR, ,SPYAN DGU MCHE GTZIGS PHYAG DRUG PA, ,GRI GUG THOGS PA RTZA BA'I PHYAG ,RIN CHEN RAL GRI 'KHOR LO PAD, ,G-YAS DANG G-YON 
LA RIM GYIS SBYAR, ,DBU SKRA SER BRDZES GDUG PA'I RGYAN, ,LNGA BCU'I PHRENG DANG DUR KHROD SPRAS, ,'OD ZER RNO DANG ME DPUNG 'BAR, ,MI PHYED RAB TU 'KHYUD PA'O, ,SA BON RDZOGS DANG MIG LA SOGS, ,KshIm DZIm KHAm GAm KAm SAm LAS, ,RDZOGS PA DRUG NI BYANG CHUB SEMS, ,AOm A'A: H'Um LAS SKU GSUNG THUGS, , 
'PHROS PAS RIN DBANG GSHIN RJE GSHED, ,RAB GNAS RANG DZA: H'Um BAm HO:, ,RNAM 'PHRUL MCHOD PA BYANG CHUB SEMS, ,BSTOD PA RGYUD RGYAL JI SNYED BZHIN, ,RLUNG ME THOD PA SGRON ME BCU, ,BYIN RLABS BDUD RTZI MYANGS NAS KYANG, ,SPRO BSDU BYAS NAS BZLAS PA BRTZAM, ,AOm RATNA DHRiK DVE shA RA TI, 

@66B
H'Um H'Um H'Um PHAt PHAt SV'A H'A, STONG GI NUS PA KHYAD PAR RNYED, ,MKHA' 'GRO MA YANG DE DBANG 'GYUR, ,KHRI YIS 'BYUNG PO LAS KUN BYED, ,BYE BAS RGYAS DANG BRLAG 'GYUR TE, ,BYE BA LNGA BZLAS TSAD DANG BRAL, ,SHIN TU RAB ZHI BSDUS PA NI, ,CHU YI SNYING PO DE BZHIN DU, ,CHUR 'GYUR RANG GI GDOS 
DANG BRAL, ,DNGOS MED MNYAM PAR BSGOM PAR BYA, ,BDAG GIS RAB PHYE LA SOGS MA BSHAD DANG, ,BYANG CHUB LA MOS SGRUB PO 'GA' TZAM LAS, ,NGA RGYAL GSHIN RJE GSHED KYI SGRUB PA BRTZAMS, ,'DIR MOS RDO RJE'I SA LA THOGS MED SHOG ,GSHIN RJE GSHED RIN CHEN 'BYUNG LDAN GYI SGRUB 
THABS ZHES BYA BA, SLOB DPON CHEN PO DPAL MAR ME MDZAD KYIS MDZAD PA RDZOGS SO,, ,,RNAL 'BYOR PA PRADZNY'A SHR'I DZNY'A NA K'I RTIS RANG 'GYUR DU MDZAD PA'O,, 