@155A
#, ,NA MO LO KI SHVA R'A YA, BI KHY'A TA DE BAS THUGS RJE CHEN PO'I GRUB PA THOB PA'I GTAM RGYUD NI, DE RGYA GAR SHAR PHYOGS SU 'KHRUNGS 
TE BI KRA MAR RAB TU BYUNG RIG PA'I GNAS LA MKHAS PAR GYUR TO, ,'OD KYANG SRED PA CHE BA'I SKYON GYIS DER MA BZHUGS PAR RDO RJE GDAN DU JO MO GCIG DANG LHAN CIG 'KHOR KHA CIG LA CHOS STON GYI NA BZHUGS SO, ,NUB CIG GI RMI LAM NA THUB PA CHEN PO'I ZHAL NAS KHYOD DA LO GSUM NA NAD DRAG LA YUN RING BAS SHI 
NAS LAS NGAN PAS DMYAL BAR SKYE BAS, NGA BSHAD PAS MI PHAN GYI, YI GE DRUG PA'I SGOM BZLAS GYIS SHIG CES GSUNGS SO, ,SAD PA DANG SHIN TU SKRAG STE 'KHOR RNAMS LA SMRAS NAS JO MOS G-YOG BYAS 'KHOR RNAMS KYIS 'TSO BA SBYAR NAS SGRUB PA MDZAD, DE NAS LO DUS SU NAD DE 'DRA BAS GRONGS TE, 'KHOR RNAMS 
KYIS DUR KHROD DU ME'I GSEB TU GZHUG STE ME MTHA' NAS SPAR BA DANG, SHING GI STENG DU 'THON BYUNG NGO, ,RO LANGS BYUNG SNYAM STE BROS PA DANG, ,MA 'BROS PA'I BRDA BYAS PAS 'KHOR RGAN PO PHO TSOD CAN CIG GIS NYI MA RING BSDAD PAS MA GRONGS PAR SHES NAS, DER THAMS CAD KYIS CI LAGS ZHUS PAS, NGAS BSHAD 
MI NUS ZHO DANG 'BRAS ZAN KHYER SHOG CES GSUNGS SO, ,DER GSOL NAS GSUNGS PA, GSHIN RJE'I MI SHIN TU 'JIGS PA BZHIS NGA THAG RING POR KHYER TI RI CIG RTZE LA SLEB PA DANG, 'OD DKAR PO ZLA BA'I 'OD PAS CHES LHAG PA NAM MKHA' LA BYUNG BA'I RJES LA THUGS RJE CHEN PO DON ZHAGS RTA MGRIN, SGROL 
MA; NOR BZANGS DANG BZHI NAM MKHA' LA BYON PA MTHONG STE, DES GSHIN RJE DE DAG SHIN TU BRED NAS 'DAR RO, ,DER MI DAG RTA MGRIN GYI DBYUG TOS BRDUNGS PAS BCOM LDAN 'DAS KYI ZHAL NAS SNYING RJE MA BYED GSUNGS PAS RTA MGRIN GYI ZHAL NAS 'O SKOL GYI MI LA 'DIR BAR CHAD BYED PA MI RIGS GSUNG NGO, ,DER BCOM 
LDAN 'DAS KYI ZHAL NAS DA CHOG GIS 'DI PHA GI MA TSIG PA LA CIG CAR SKYOL ZHES GSUNGS SO, ,DER BZHI POS 'DIR BSKYAL, SKYEL GYI BAR DU MTHONG, DE NAS MA MTHONG STE DA NGA'I NAD DRAG PAR THEG CES GSUNG NGO, ,DE NAS PAndI TA GRUB THOB TU GRAGS TE BLA MA SH'AKYA SHR'I DANG BUDDHA SHR'I LA SOGS PA MANG PO 

@155B
'DUS SHING GRAGS PA SHIN TU CHE SKAD DO, ,PAndI TA RNAM PAR GRAGS PA'I LHAS THUGS RJE CHEN PO LA GRUB PA THOB PA'I GTAM RGYUD PAndI TA BI NA YA SHR'I MI TRAS BSGYUR RO,, 