@260B
#, ,RGYA GAR SKAD DU, ,AU PA DE SHA K'A YA PRA D'I PA N'A MA, BOD SKAD DU, ,MAN NGAG SKU'I SGRON MA ZHES BYAS BA, ,'JAM DPAL SMRA BA'I SENG GE LA PHYAG 'TSAL LO, ,RGYAL BA'I 
SKU NI GCIG NYID LA, ,GDUL BYA'I MOS PA'I DBANG GIS NI, ,PHYI NANG GSANG BA GSUM DU SNANG, ,BDE GSHEGS SPRUL PA SNA TSOGS STON, ,YAB NI THABS KYI RANG BZHIN LA, ,YUM NI SHES RAB RANG BZHIN TE, ,THABS DANG SHES RAB GNYIS MED PA, ,THAR PA'I LAM GYI GTZO BO YIN, , 
LAS DANG THUGS RJE'I DBANG GIS NI, ,LA LA ZHI ZHING LA KHRO, ,ZHI BAS PHAN PAR MA GYUR NA, ,KHRO BO DE BZHIN GSHEGS PAS BSTAN, ,GDOD NAS DAG PA'I SNYING PO LA, ,GZUGS SKU MTSAN DANG DPE BYAD LDAN, ,RANG RGYUD DNGOS PO MA YIN PAR, ,RANG DBANG CAN GYI SKU NYID DO, ,SKYE DANG 

@261A
*, ,'CHI BA'I CHO 'PHRUL RNAMS, ,SEMS CAN LTA BU MA YIN TE, SKYE RGA NA 'CHI RANG GIS SHES, ,ZHEN PA RNAMS LAS 'DA' TSUL STON, ,SKYE DANG 'CHI BA MI DMIGS PAS, ,BAG CHAGS LUS LAS GROL GYUR NAS, ,RDO RJE LTA BU'I SKU YIN PAS, ,BLTAS PA TZAN 
GYIS DRI MA 'DAG ,MTSAN GZHI DRI MED ME LONG LA, ,MTSAN BCAS 'DZIN MED GZUGS BRNYAN 'CHAR, ,ZUNG 'JUG BLO GROS NGO BOR RTOGS, ,GNYUG MA DAR LDAN ME LONG LA, ,BCUD DANG RTZAL SBYONG GZUGS BRNYAN 'CHAR, ,LHAN CIG SKYES PA'I NGO BOR RTOGS, ,'KHOR 'DAS 
GZHI MED ME LONG LA, ,'GRO BA DRUG GI GZUGS BRNYAN 'CHAR, ,BSGOM DU MED PA'I NGO BOR RTOGS, ,SHES RAB GSUM GYI ME LONG LA, ,YON TAN MTHA' DAG GZUGS BRNYAN 'CHAR, ,YENGS SU MED PA'I NGO BOR RTOGS, ,BCU GCIG LDAN PA'I DAM PA LA, ,BRGYAD DANG LDAN 
PA'I SLOB MA YIS, ,ZHABS KYI PADMAR RAB BTUD NAS, ,MA NYAMS GSUM GYIS MCHOD PA DBUL, ,NGES PA'I SHES PA SKYES GYUR NAS, ,SPYI DANG RANG GI MTSAN NYID NI, ,MA 'DRES GCIG TU RTOGS PA YIS, ,DUS 'DI NYID LA RDZOGS SANGS RGYAS, ,MAN NGAG SKU'I SGRON MA 
RDZOGS SO,, 