@274B
#, ,RGYA GAR SKAD DU, SHR'I TZAKRA SAMBA RA AA DVE TE DHY'A NO PA DE SHA YO GA TZAndA L'I, BOD SKAD DU, DPAL 'KHOR LO SDOM PA'I GNYIS SU MED PA'I BSAM GTAN GYI MAN NGAG RNAL 'BYOR GYI GTUM 
MO; DPAL 'KHOR LO SDOM PA LA PHYAG 'TSAL LO, ,GANG LA DMIGS PAS SRID PAR 'CHING BA YI, ,GZUNG DANG 'DZIN PA'I RNAM RTOG KUN GCOD CING, ,RNAM PAR MI RTOG YE SHES MCHOG 'CHAR BA'I, ,GNYIS MED RTZE YI 'KHOR LO LA PHYAG 'TSAL, ,GANG ZHIG GOMS PAS SA GSUM MA LUS 
PA'I; ,RANG BZHIN BDE BA CHEN PO RTOGS 'GYUR BA'I, ,RANG RIG YE SHES BDE CHEN GCIG PU BA, ,GANG LA BRTEN NAS RTOGS PA'I MAN NGAG BSHAD, ,SRID PA'I BTZON RAR GZUNG 'DZIN 'CHING BA YI, ,BCING BAS BCINGS SDUG MGON MED GYUR PA LA, ,SNYING RJE'I RLAN GYIS NYE BAR BSGOS PA YI, , 

@275A
*, ,YANG DAG BYANG CHUB SEMS LDAN DBANG BSKUR BAS, ,YID 'ONG KHANG PAR BDE BA'I BSTAN GNAS TE, ,LHA YI BSAM GTAN MCHOG LA RAB GZHOL BA'I, ,LUS GNAS THABS DANG SHES RAB RANG BZHIN CAN, ,SPYI PO LTE BAR GNAS PA'I RTZA 'KHOR LO, ,GANG LA BCU DRUG THOG MAR 
YI GE THIG LER LDAN, ,DRO BA'I BZHI PA GZHOM MED RANG BZHIN CAN, ,AA WA DH'U T'I KUN NAS SPREL BA YI, ,'KHOR LO'I DBUS GNAS BYANG CHUB YI GE THIG LE LA, ,RTZES GCIG YID KYIS 'BYUNG DANG 'JUG SPANGS TE, ,DROD DANG DU BA 'THUL DANG 'BAR BA LAS, ,RLUNG BRAL MAR ME 'BAR BA'I RTZE 
LTA BU, ,GLOG GI 'OD LTAR KUN NAS GSAL BA'I GZUGS, ,GYEN 'GROS STENG GI 'KHOR LO'I DBUS GNAS PA'I, ,GZHOM MED SA BON NHAm YIG BZHU BYAS TE, ,GANG LA BRTEN NAS YE SHES MCHOG SKYE BA'I, ,BYANG CHUB RANG BZHIN 'O MA'I RGYUN 'BAB PAS, ,GANG DU THABS DANG SHES 
RAB 'DRES GYUR PA, ,DE RU GNYIS MED YE SHES SKYE BAR 'GYUR, ,RANG GIS RANG RIG PA YI YE SHES MCHOG ,RTOG GE RNAMS KYIS BRTAG PA'I YUL MIN ZHING, ,BRJOD BRAL YE SHES LKUGS PA'I RMI LAM DANG, ,JI LTAR GZHON NU MA YI DBANG PO GNYIS, ,'DUS LAS MYONG BA'I BDE BA JI 
BZHIN PA, ,DE BZHIN RANG RIG YE SHES SKYE BAR 'GYUR, ,GANG TSE SKYES PA'I BDE BA CHE GOMS PAS, ,DE LAS GZHAN PA'I DNGOS PO MTHONG MED CING, ,SNA TSOGS SNANG BA'I DNGOS 'DI MA LUS PA, ,RANG BZHIN BDE BA CHEN POR 'CHAR BAR 'GYUR, ,DE TSE MIG SOGS DBANG PO'I YUL SNANG 
BA'I; ,GZUGS LA SOGS PA'I DNGOS 'DI MA LUS PA, ,SGYU MA SMIG RGYU DRI ZA'I GRONG KHYER DANG, ,BAR MA'I SRID DANG CHU YI ZLA BA DANG, ,SNANG BRNYAN SENG GE ZLA BA'I GRONG BZHIN DU, ,MA LUS RANG BZHIN GCIG PA MTHONG BAR 'GYUR, ,DE TSE THOG SRID PA'I BTZON RA RU, ,BSAGS 
PA'I 'CHING BA MA LUS KUN BCAD NAS, ,GNYIS MED YE SHES BDE BA CHEN PO YI, ,GO 'PHANG BLA NA MED PA THOB PAR 'GYUR, ,DPAL 'KHOR LO SDOM PA'I GNYIS SU MED PA BSAM GTAN GYI MAN NGAG ,RNAL 'BYOR GYI GTUM MO, SLOB DPON CHEN PO DGE BA'I MGON POS MDZAD PA 

@275B
RDZOGS SO,, ,,BAL PO'I PAndI TA B'A G'I SHVA RA DANG LO TZ'A BA A'A TZ'A RYA MAR PA CHOS KYI DBANG PHYUG GIS BA SGYUR BA'O,, 