@240B
#, ,RGYA GAR SKAD DU, SHR'I DZAm BHA LA S'A DHA NAm, BOD SKAD DU, DPAL DZAm BHA LA'I SGRUB THABS, DZAm BHA LA LA PHYAG 'TSAL LO, ,DANG POR RE ZHIG GNAS KYI DON 
THAMS CAD DANG RANG GI LUS KYANG STONG BAR BSGOM PA'O, ,DE'I RJES LA CUNG ZAD DMAR BA'I ZLA BA'I DKYIL 'KHOR LA THABS DANG SHES RAB KYI RANG BZHIN NYID GNOD SBYIN GYI SHING RTA GRU GSUM PADMA 'DAB MA BRGYAD PA'I RNAM PA'O, ,DE'I DBUS SU BAm YIG LAS NOR RGYUN MA SKU MDOG SER 
MO PHYAG NA 'BRAS KYI SNYE MA DANG MCHOG SBYIN MDZAD PA, RGYAN THAMS CAD KYIS BRGYAN PA, GNOD SBYIN MO BRGYAD KYIS YONGS SU BSKOR BA 'DI LTA STE, BZANG MO DANG, RAB TU BZANG MO DANG, SBAS MA DANG, RAB TU SBAS MA DANG, LHA MO DANG, DBYANGS CAN MA DANG, 'PHAGS MA DANG 

@241A
*, ,CHU SHEL MA RNAMS KYIS YONGS SU BSKOR BA'O, ,LHA MO CHEN MO DE'I BHA GA'I DBUS SU, DZAm YIG GI BDAG NYID SANGS RGYAS LNGA'I COD PAN CAN, PHYAG G-YAS NA B'I DZA P'U RA KA ,G-YON NA NE'U LE BSNAMS PA'O, ,DE BZHIN GSHEGS PA LNGAS RIN PO 
CHE SNA TSOGS PA'I CHAR 'BEBS BZHIN PA DUNG CAN GYI MGO DANG, PADMA CAN GYI MGO'I GTER CHEN PO LA ZHABS GNYIS BZHUGS PA RANG GI KHANG PA'I PHYOGS GCIG TU BSAM PAR BYA'O, ,SKU MDOG SER BO AUTPA LA SNGON PO'I PHRENG BA BSNAMS PA'I DPAL LDAN MGON PO DZAm BHA LA NOR RGYUN MA 
LA YANG DAG PAR 'KHYUD PA, BYANG CHUB SEMS KYI THIG LE LAS SKYES PA'I RIN PO CHE'I TSOGS KYIS NAM MKHA' MA LUS PAR KHYAB PAR BSGOM PAR BYA STE, 'BAB PA'I DUS SU SHAR PHYOGS SU GANG BA BZANG PO SNGON PO, LHO PHYOGS SU RNAM THOS SRAS SER PO, NUB PHYOGS SU NOR SBYIN 
DMAR PO'O, ,BYANG PHYOGS SU NOR BU BZANG PO SER PO'O, ,ME'I MTSAMS SU TZI PI KUndA LI DMAR PO, BDEN BRAL DU KI LI MI LI SNGON PO, RLUNG DU SPYOD PA'I DBANG PO SER PO, DBANG LDAN DU KHA'I DBANG PO SER PO'O, ,DE THAMS CAD KYANG NOR SBYIN MO'I BHA GA'I DBUS NA GNAS 
PA'I RIN PO CHE'I CHAR 'BEBS BZHIN PA'I DZAm BHA LA BZHIN DU BSGOM PAR BYA'O, ,SHAR SGOR GNOD SBYIN CHEN PO GCER BU 'BRAS BU 'CHANG BA RIN PO CHE'I CHAR 'BEBS PA'O, ,LHO SGOR PADMA DANG PADMA CHEN PO DAG GO, ,NUB SGOR KI LI DANG MA H'A KI LI DAG GO, ,BYANG SGOR GANG BA DANG GANG 
BA BZANG PO DAG GO, ,DE DAG RNAMS KYANG GCER BU 'BRAS BU 'CHANG BA'O, ,MGON PO DZAm BHA LA LA GO RIMS BZHIN DU SNGAGS KYI YI GE RNAMS DGOD PAR BYA'O, ,AOm NI SPYI BOR RO, ,DZAm NI ZHAL LA'O, ,BHA LA NI PHYAG GNYIS LA'O, ,DZA THUGS KAR RO, ,LEN LTE BA LA'O, ,DR'A YA NI BRLA 
GNYIS LA'O, ,SV'A H'A NI PUS MO GNYIS LA'O, ,SPYI BOR NOR BU BZANG PO'O, ,SPYAN GNYIS LA RNAM THOS SRAS SO, ,KHA LA MU KHENDRA'O, ,NU MA'I BAR DU GANG BA BZANG PO'O, ,LTE BAR NOR SBYIN NO, ,BRLA GNYIS LA KI LI MI LI'O, ,RKANG PA DAG LA TZI PI KUndA LI'O, ,YAN LAG 

@241B
THAMS CAD LA TZA RENDRA'O, ,DA NI YI GE DGOD PAR BYA'O, ,AOm SPYI BOR RO, ,DZLUm DPRAL BAR RO, ,TZLUm RNA BA DAG LA'O, ,SAm MGO BO'I RGYAB TU DGOD PAR BYA'O, ,DA NI LAG PA LA DGOD PAR BYA BA STE, LHA RNAMS KYI YI GE AOm MKHRIG MGUL DU, DZLUm LAG PA'I DBUS SU, TZLUm SOR MO THAMS 
CAD KYI RTZE MO LA, SAm SOR MO THAMS CAD KYI RTZA BA LA'O, ,AOm DZAm BHA LA DZA LENDRA YE SV'A H'A, ZHES PAS RAB TU GNAS PAR BYA'O, ,MDZUB MO LA NOR BU BZANG PO, GUNG MO LA GANG BA BZANG PO, MING MED LA NOR SBYIN, MTHE'U CHUNG LA RNAM SRAS, DE BZHIN DU KHA'I DBANG PO LAG PA'I MTHIL 
DU; MKHRIG MGUL DU KI LI MI LI, MTHEB CHEN LA TZI PI KUndA LI, MDZUB MO DANG BCAS PA'I MTHEB CHEN GYI BAR DU TZA RENDRA'O, ,LAG PA'I DBUS SU DZAm BHA LA DZA LENDR'A'O, ,RDO RJE'I CHU LA SOGS PA'I BDUD RTZI LNGA DE'I NGO BO MA YIN KYANG, RDO RJE CHU DANG CHU BA SRES NAS KHYOR BAS BTUNG STE, KHYOR 
BA BRGYA RTZA BRGYAD THUN MTSAMS GSUM DU DBUL BAR BYA'O, ,RING POR MI THOGS PAR DZAm BHA LA DANG 'DRA BAR 'GYUR RO, ,NOR DANG GSER 'PHEL ZHING SA GZHI RDZAS KYIS YONGS SU GANG BAR 'GYUR RO, ,AOm DZLUm TZLUm SAm ZHES BRJOD CING CHU KHYOR BAS DBUL BAR BYA'O, ,GRUB PAR MA GYUR NA DPAL RDO RJE 
H'Um MDZAD DU BDAG NYID BSGOMS LA DZAm BHA LA'I SKU GZUGS LA DUG DANG SKE TSE DANG NIM PA'I LO MA DANG, DHA DU RA DANG, DUR KHROD KYI SOL BAS BYUGS LA BSRO ZHING SKAM PAR BYA'O, ,PHYI NAS DUR KHROD KYI ME LA KHROS PAS BDUGS NA DES PAR 'GRUB PAR 'GYUR RO, ,DPAL LDAN DZAm BHA 
LA'I SGRUB THABS RDZOGS SO,, 