@65B
#, ,RGYA RAG SKAD DU, MAH'A R'A DZA BI R'UPA K'A YA KARMA 
KALPA S'A DHA NAm, BOD SKAD DU, RGYAL PO CHEN PO RNAM THOS SRAS GYI LAS BRTAG PA'I SGRUB PA'I THABS, ,DPAL PHYAG NA RDO RJE LA PHYAG 'TSAL LO, ,THUGS GTZO PHYAG NA RDO RJE YIS, ,DNGOS SU LUNG BSTAN BYIN BRLABS PA'I, ,SPYOD MDZAD CHOS GYI RDO RJES NI, ,GRAGS 'DZIN LA SOGS PHA ROL TE, ,CHO 
GAS BSAD SOGS LAS RNAMS NI, ,BLA MA BRGYUD PA LAS BYUNG BA'I, ,GNOD SBYIN RGYAL PO GTZOR GYUR PA'I, ,STONG PHRAG BRGYAD DANG GNYIS LHAG PA'I, ,DE SGRUB CHO GA BSHAD PAR BYA, ,DPAL LDAN KHRO RGYAL RDO RJE CAN, ,SNGON 'GRO RDZOGS PA'I RNAL 'BYOR PAS, ,LHA TSOGS GDUG BA GZHOM 
PA'I PHYIR, ,DANG POR CHO GA LA 'JUG BYA, ,SKE TSE NYUNGS KAR DUG SNA TSOGS, ,BONG BU'I CHU DANG SPANGS SOGS DANG, ,TSA DANG GDUG PA'I TSER SPANGS CHUS, ,H'Um BRJOD SA GZHI LEGS PAR BYUG ,KHO RA TSER MA CAN GYI SHING, ,NAM PHYED BYANG BLTAS ME TOG BLANG, ,TSOM BU DGUR NI LEGS 
PAR DGOD, ,KHRUS BYAS BSRUNG BA BDUN BYAS LA, ,SEMS DPA'I SKYIL KRUNG BDE STAN LA, ,BYANG DU MNGON PHYOGS 'JUG PAR BYA, ,DE NYID RIGS KYI ME TOG DANG, ,SNA TSOGS DUG PHYE MI RUS PHYE, ,LEGS PAR SBYAR BA'I DE BZHIN SPOS, ,MI RKANG LAS BYUNG MAR MED DANG, ,S'A LU DMAR PO SHA 
LNGA SOGS, ,GCIG TU BYAS PA'I LHA BSHOS DANG, ,MI DANG BONG BU'I DRI CHU DANG, ,RMA BYA'I SGO DANG KU SHAR BCAS, ,BSANG GTOR DRI YI CHU DANG LDAN, ,SNGAGS RGYAL BCU GSUM PA BZLAS BYA, ,PHYOGS MTSAMS KUN DU BSANG GTOR BYA, ,DE NAS BDAG NYID RNAL 'BYOR PA, ,GDONG 

@66A
*, ,BKRUS NAS BRTZAMS SGRUB THABS GZHUNG, ,BDAG NYID CHO GA RDZOGS BYAS LA, ,YI GE BCU GSUM BZLAS PA NI, ,'BUM PHRAG GCIG TU BZLAS BYAS LA, ,SNYING GAR YI GE BSAMS PA LAS, ,'OD ZER BYANG DU RAB 'PHROS TE, ,GNOD SBYIN BYE BA 'BUM GYI 
GTZO; ,KLU CHEN BRGYAD KYIS BSKOR BA YI, ,RNAM THOS RGYAL PO SPYAN DRANGS TE, ,MDUN GYI DKYIL 'KHOR STENG DU NI, ,RIM PAS LEGS PAR BZHUGS PAR BSAM, ,DE LA BSANG GTOR NAS BRTZAMS TE, ,GONG GI MCHOD PA'I RIM PA YIS, ,YI GE GSUM DANG LDAN PA RNAMS, ,RGYAL 
PO 'KHOR BCAS LEGS PAR MCHOD, ,AOm AA MRi TA KUndA LI HA NA HA NA H'Um PHAt, DE LA MCHOD PA'I YI GE NI, ,SO SOR LEGS PAR SBYAR TE DBUL, ,SPYI GTZUG LKOG MA SNYING GA YI, ,YI GE GSUM GYI 'OD ZER GYIS, ,RGYAL PO 'KHOR DANG BCAS PA RNAMS, ,'OD ZHU SA BON RANG BZHIN BYA, , 
DE LA RANG SNGAGS BSKOR BA DMIGS, ,'OD KYIS GDUG PA BCOM BYAS TE, ,SLAR BSDU H'Um SOGS LA THIM NAS, ,RGYAL CHEN 'KHOR BCAS YONGS SU RDZOGS, ,KLU RNAMS YI GE PHU:LAS BSKYED, ,DE NYID RGYAL PO CHEN PO STE, ,SKU MDOG SNGON PO GZI BRJID CAN, ,ZHAL GCIG PA LA PHYAG 
GNYIS PA, ,KHRO GNYER MCHE BA CUNG ZHIG GTZIGS, ,COD PA NA SBRUL MGO CHUN 'PHYANG LDING, ,PHRAG GONG G-YAS G-YON NYI ZLAS MTSAN, ,NYI MA 'BUM GYI GZI BRJID CAN, ,SENG GE LA SOGS 'JIGS PAS MTSAN, ,SKU LAS NAM MKHA' GANG BAR 'PHRO, ,G-YAS NA RDO RJES RAB MTSAN 
PA'I; ,DBYUG PA BA DAN BCAS PA 'DZIN, ,G-YON PA PHYAG NA SKU GDUNG 'DZIN, ,KLU RNAMS GDUG PA'I RANG LUS 'CHANG, ,GNOD SBYIN SRIN PO'I GZUGS RNAMS NI, ,NAM MKHA'I SPRIN TSOGS BZHIN DU BSAM, ,THUGS KA'I SA BON LAS 'PHROS PA'I, ,'OD KYIS RGYAL PO RNAM THOS 
SRAS; ,'KHOR DANG BCAS PA BKUG NAS NI, ,MDUN GNAS DKYIL 'KHOR DAG LA BSTIM, ,DE NAS BSANG GTOR NAS BRTZAMS TE, ,GONG GI SNGAGS KYIS MCHOD PA DBUL, ,GONG GI GTOR MA'I CHO GA BZHIN, ,LEGS PAR BYIN GYIS BRLABS NAS NI, ,AOm BADZRA BI RU R'A GA ,KU BE 

@66B
RA A'A TAM KA ,MA H'A YAKshA R'A DZA, AAshdA N'A GA BI RA BEE KA SARBA YAKshA PA CI B'A RA AI DAM BA LIm GRim H'A NTU, SA MA YA RAKshA NTU, MA MA SIDDHIm PHRA YA TZTSA, MA MA SARBA KARMA, S'A DHA AA MU KA M'A RA YA H'Um PHAt S'A H'A, YI GE BCO LNGA SNGAGS LA NI, ,BTAGS TE GTOR MA DBUL BAR BYA, ,DE NAS BDAG NYID 
BSRUNG BAR BYA, ,GSER LA SOGS PA'I RDZAS RNAMS LA, ,H'Um NGAM KHROm GYI PHYI ROL DU, ,YI GE BCU GSUM BSKOR BAR BYA, ,NYUNGS KAR DANG BCAS SPYI BOR GZHAG ,GLA RTZI BA YI RNAM LNGA LA, ,GOS SNGON CAN GYI SNGAGS BZLAS TE, ,MGO LUS KHYAB PAR BYUGS LA BSRUNG, ,DE NAS 
RTEN 'BREL SNGAGS KYIS NI, ,LUS LA GO CHA DGOD PAR BYA, ,SPYI BO KLOG MA SNYING GA RU, ,KHA DOG GSUM LDAN YI GE BSAM, ,SO SOR SNGAGS KYIS BSKOR BAR BYA, ,THUGS KAR ZLA BA LA GNAS H'Um, ,DE LA SNGAGS KYIS YONGS BSKOR TE, ,LCE LA RDO RJE SBU GU BSAM, ,SPRO BSDU'I 
SNGAGS GYI BZLAS PA NI, ,RGYAL PO'I THUGS KAR DMIGS LA BZLAS, ,DAL MIN MYUR BA MA YIN DANG, ,GSAL MIN MI GSAL MA YIN PAR, ,RTZE GCIG SEMS KYIS BZLAS BAR BYA, ,AOm N'I L'A MAB RA DHA RA BADZRA P'A nI MAH'A YAKshA R'A DZA KU BE RA BI RU R'A GA SIDDHI MME PHRA YA TZTSA H'Um H'Um H'Um PHAt, 'DI BRJOD 
BSNYEN PA 'BUM PHRAG GCIG ,RDZOGS NAS RMI LTAS 'BYUNG BA STE, ,CHU BO SKAMS DANG SBRUL MTHONG NGAM, ,SBRA KHYIM NAGS LA ME MCHED MTHONG, ,SOG PO SRIN POS BSKOR BA YI, ,DBUS NA GNAS PA MTHONG BA'AM, ,SENG GE LA SOGS GCAN GZAN TSOGS, ,MDUN 'DUS GUS PAR MTHONG 
BA NA; ,DE NAS LAS SBYOR BRTZAM PAR BYA, ,GNAS GSUM THIG LE BYAS NAS SU, ,GONG GI BSRUNG BA'I CHOG RNAMS, ,BSRUNGS TE BYIN GYIS BRLAB PAR BYA'O, ,DUR KHROD RDO LEB THOG TU NI, ,SNA TSOGS RDO RJE BRIS BYAS LA, ,STENG DU DUG DANG LAN TSVA DANG, ,KHRAG DANG CHU 'GRAM GNYIS KYI 
SA; ,RKANG RJES SA LA SOGS PA LA, ,BSGRUB BYA'I GZUGS SAM GDUG PA'I GZUGS, ,RANG GZUGS MTSAN NYID LDAN PAR BYA, ,DGUG DANG BCING BA LA SOGS PA'I, ,BSAD PA'I CHO GA BYAS NAS NI, ,DE LA SBYIN SREG BRTZAMS PAR BYA, ,ME THAB GRU GSUM THAB KHUNG LA, ,ZUR 

@67A
*, ,LA KHRU RE'I TSAD YOD DE, ,ZABS SU KHRU PHYED LA SOGS LA, ,SBYIN SREG CHO GAR GSUNGS PA BZHIN, ,THAB KYI MTSAN NYID SHES PAR BYA, ,DE YI DBUS SU MCHOD RTEN NI, ,DUR KHROD TSON NI NAG POS BRIS, ,DE DBUS RDO RJE DBYUG PA NI, ,BA DAN RTZE LDAS MTSAN PAR BYA,, 
DE YI PHYI ROL PHYOGS MTSAMS SU, ,KHA DOG NAG PO SBRUL BRGYAD BRI, ,GZHAN DAG DKYIL 'KHOR PHYAG MTSAN RNAMS, ,SBYIN SREG CHO GAR SHES PAR BYA, ,TSER MA DUG SHING KHRU GANG LA, ,DBUS SU ZUR GSUM BRTZIG BYA STE, ,MI SKRA'I SKUD PAS BCING BYA YIS, ,TSER MA KHRU GANG DBUS 
SU GZHAG ,DE NAS MNGON SPYOD RDZAS RNAMS GZHAG ,SREG RDZAS LINGGA GNYIS SU BYA, ,DUG DANG KHRAG DANG SKE TSE DANG, ,YUNGS KAR CHU 'GRAM GNYIS KYIS, ,RKANG RJES SA DANG DA DU RA, ,BRA 'O SRAN MA MI RUS PHYE, ,BYANG DU MGO BSTAN SHI BA'I SKRAS, ,KUN LA BSREG PA BYAS NAS NI, ,DUG 
SHING TSER MA SOR BRGYAD LA, ,KHRAG DANG DUG CHUS SBAGS PA YI, ,DE YI YAM SHING DBUL BAR BYA, ,RUS PHYE LA SOGS MCHOD PA RNAMS, ,GONG DU GSUNGS PA BZHIN DU BYA, ,DE NAS ME NI SBAR BYA STE, ,DBUS SU RGYAL PO CHEN PO NI, ,KLU DANG GNOD SBYIN TSOGS BSKOR BA'I, ,THAMS CAD 
RDZOGS PAR BSAM PAR BYA, ,RANG BZHIN RGYAL PO BKUG LA BSTIM, ,SKU STOD KHVA DANG 'UG PA DANG, ,GCAN GZAN 'JIGS TSOGS SPRO BAR BYA, ,RKED BAR GNOD SBYIN 'JIGS PA'I GZUGS, ,MTSON CHA SNA TSOGS 'DZIN PA SPRO, ,SKU SMAD SENG GE LA SOGS PA, ,GCAN GZAN 
'JIGS PA'I TSOGS SU SPRO, ,DE DAG GZUGS KYIS BSGRUB BYA DANG, ,BGEGS KYI TSOGS RNAMS BKUG BYAS TE, ,GONG GI LINGGAR BSTIM PA DANG, ,NAM MKHA' DUM BUR GTUBS NAS NI, ,GNOD SBYIN RGYAL PO'I ZHAL DU DBUL, ,DUG DANG KHRAG LA SOGS PA NI, ,BDUN NAM 
NYI SHU RTZA GCIG BAR, ,GONG GI RDZAS RNAMS DBUL BAR BYA, ,AOm BADZRA BI RU'I RA KA KU BE RA MA H'A YAKshA R'A DZA, CHE GE MO AA NA LA HA NA SARBA DU sht'A NA, SARBA BHA SMI KU RU CHE GE MO M'A RA YA H'Um PHAt, DES NI SBYIN SREG DBUL BAR BYA, ,GNOD SBYIN RGYAL PO'I PHYAG RGYA YIS, ,STONG PHRAG GCIG TU BSREG 

@67B
PAR BYA'O, ,THAL BA LAN TSVA SKE TSE DANG, ,DUG DANG KHRAG GIS SBRUS NAS NI, ,BSGRUB BYA'I GZUGS NI KHRU GANG TSAD, ,LEGS PAR BYAS PA'I SNYING GA RU, ,'KHOR LO RTZI BAS NI BCU GNYIS PA, ,'KHOR LO DE YI LTE BAR NI, ,H'Um GNYIS BAR DU MING BKOD DE, ,DE LI LTE BA'I MU KHYUD LA, ,YI 
GE BCU GSUM DGOD PAR BYA, ,PHYI ROL RTZI BAS NI BCU GNYIS LA, ,BADZRA BI R'U RA KA MA H'A YAKshA KU BE RA, YI GE DE LA BSGRUB BYA DANG, ,GSAD PA'I YI GE GDAGS PAR BYA, ,MCHOD PA SNYING GAR GDAGS PAR BYA, ,DUG LA SOGS PA'I RDZAS RNAMS KYIS, ,GZUGS LA LEGS PAR BYUG PAR BYA,, 
DE YI STENG DU RDO LEB LA, ,RDO RJE RGYA GRAM BRIS NAS NI, ,LINGGA'I SNYING GAR GZHUG PAR BYA, ,DE YI STENG DU MCHOD RTEN NI, ,SNGON PO KHRU GANG TSAD DU BRTZIG ,BUM PAR RGYAL PO CHEN PO YI, ,GSAD PA'I SNGAGS NI BRIS TE GZHUG ,SLOB DPON CHEN PO 'GRO BZANG SNYING POS MDZAD PA'I RNAM THOS 
SRAS KYI DRAG BYED KYI CHO GA RDZOGS SO,, ,,RGYA GAR DBUS KYI PAndI TA CHEN PO TE DZA DE BA DANG, BOD KYI LO TZ'A BA DGE SLONG ZANGS DKAR 'PHAGS PA SHES RAB KYIS BSGYUR BA'O,, 