@157A
#, ,RGYA GAR SKAD DU, PI SH'A TZA PI LU PA YA S'A DHA NAm, BOD SKAD DU, SHA ZA PI LU'I SGRUB THABS, NA MO BHA GA WA TE PI LU PA YA PI SH'A TZE SA KHA BYUNG+GA TE SA ME KA MA NA PRA YATZTSAm TU, TADYA TH'A, H'Um LU H'Um LU PI SH'A TZA PA RA BA RA, BA RA DA BA RA DA, TZU LU TZU LU, TZU tU TZU tU 
NA MA:SV'A H'A, ZHES SO, ,DE NAS TSES BCU BZHI LA NYIN MTSAN DU SMYUNG GNAS BYAS LA, TSON RTZI MA 'DRES PA SNOD SAR PA'I NANG DU BZHAG LA PIR GYIS BRI BAR BYA BA NI, BYANG CHUB KYI SHING GI 'OG TU SKRA GYEN DU LANGS PA, ,CER BU MDOG LJANG GU MI SDUG PA MIG DMAR PO, LAG PA G-YAS PA MCHOG 
SPYIN GYI PHYAG RGYA BYAS PA, G-YON PAS BYANG CHUB KYI SHING LA 'JUS PA, DE'I MIG GNYIS RANG GI KHRAG GIS PHYE LA, DE'I MDUN DU RTZVA KU SHA'I MDUN DU BRJOD PA'AM, YANG NA GZHAN YANG RUNG STE GCER BUR BYAS LA, 'BUM PHRAG GCIG BSNYEN PA BSKYAL TE, DE NAS YUNGS KAR STONG PHRAG BRGYAD LA 
RDOG PO RE LA SNGAGS LAN RE BZLAS PAS SNYING GAR BRGYAB PAS STONG TSO BRGYAD RDZOGS PA'I RJES LA TSES BCU BZHI LA GTOR MA CHEN PO DBUL ZHING MCHOD PA CHEN PO BYA'O, ,DE NAS MI SDUG PA'I GZUGS CAN NAM, YANG NA DRI ZHIM POS BYUGS NAS 'ONG BAR 'GYUR RO, ,DE LA 'JIGS PAR MI BYA'O, ,PI 
LU PA LA ZHES PA'I GROGS PO KHAMS BDE 'AM ZHES DRIS TE, ME TOG DKAR PO DANG TZANDAN DKAR PO BSRES PAS MCHOD YON DBUL LO, ,DE NAS KHO NA RE BDAG GIS CI BGYI ZHES ZER NA, NGA CI ZER NA GYIS SHIG CES SMRA'O, ,DE BZHIN DU BGYI'O ZHES ZER NAS MI SNANG BAR 'GYUR RO, ,DE NAS GANG 
BSGO BA BYED PA DANG, MTSAN MO DPAG TSAD BRGYA NAS KYANG BUD MED 'GUGS PA DANG, PHAR SKYEL BA DANG, GRUB PA'I DNGUL CHU DANG, BCUD LEN DANG, 'DOD PA'I RDZAS DANG, BRGYAGS KYANG STER RO, ,SDUG PA'I DUS SU DRAN PAR BYAS NA PHRAG PA LA KHUR NAS GAR 'DOD PA DER SKYEL LO, ,PHAN PA DANG 

@157B
GNOD PA YANG BSHAD DO, ,KHYAD PAR DU LAN GNYIS LAN GSUM DU BSGRUBS NA BRAM ZE BSAD KYANG DES PAR 'GRUB BO, ,PI LU PA ZHES BYA BA'I SGRUB THABS RDZOGS SO,, 