@235B
*, ,RGYA GAR SKAD DU, SARBA BH'A shA PRA WA RTA NA BY'A KA RA nA SH'ASTRA, BOD SKAD DU, SMRA BA KUN LA 'JUG PA'I SGRA'I BSTAN BCOS, THAMS CAD MKHYEN PA LA PHYAG 'TSAL LO, ,KUN MKHYEN LA NI PHYAG 'TSAL NAS, ,GSAL BAR SBYOR BA BSNYAD PAR BYA, ,ZIN 
PA DANG NI MA ZIN DANG, ,GNYIS KA DAG LAS BYUNG BA'I SGRA, ,SEMS CAN STON DANG MI STON DAG ,LUNG DU STON DANG MI STON PA'O, ,GANG ZHIG GANG GI DUS LA NI, ,GANG BSGRUB PHYIR NI SGRA GRAG PA, ,DE YIS DE DAG STON PA'I PHYIR, ,DE YI BRJOD BYA RJOD BYED DANG, ,'BREL DANG, 
DGOS PA BSNYAD PAR BYA, ,MI MTHUN MI SHES RIGS SEL BA'I, ,THOG MAR BRJOD PA'I SGRA GANG ZHIG ,BSDUS DANG BYED LDAN DUS LA NI, ,BSTAN BYA YONGS SU STON PA'I PHYIR, ,DE DAG NYID MTHUN SGRA BRJOD PA, ,BRJOD BYA RJOD BYED DAG TU 'DOD, ,MTSON PAR BYED DANG, 
MTSON BYA LA, ,'BREL DANG DGOS BA SHES PAR BYA, ,RIGS SEL BA DANG DUS SEL DANG, ,CHED DANG MING DU GDAGS DANG BZHI, ,MI LDAN SGRA NI YOD MA YIN, 'DZAM BU'I 'BRAS BU SMIN PA NI, ,DRI MA MED PA'I CHU LA LHUNG, ,NYA YIS BZA' BA'I CHED DU NI, ,'GU LU 'GU LU ZHES 
SU SMRA, ,TSOGS PAS BSKYED PA'I CHOS RNAMS NI, ,BYAS PAS 'JIG PA'I DUS DAG LA, ,GANG ZHIG DE SHES 'DOD PA'I PHYIR, ,MI RTAG CES NI BRJOD PA YIN, ,RIGS SEL JI LTAR YIN ZHE NA, ,'KHOR DANG MYA NGAN 'DAS PA 'AM, ,LUNG DU MI STON DNGOS GANG ZHIG ,BSTAN PAS 
DON GZHAN GCOD PA'O, ,SPYI LA 'JUG PA BSTAN PA NA, MI SHES PA NI SEL BAR BYED, ,RIGS KYI 'DOM PA BSAL BYAS NAS, ,SPYI YI MTSAN NYID BRJOD PAR BYA, ,DUS SEL JI LTAR YIN ZHE NA, ,DNGOS DE GNAS SKABS THAMS CAD PA, ,BSDUS SOGS GANG DU BSGYUR BA DER, ,KHYAD 
PAR GZHAN RNAMS GCOD BYED YIN, ,DUS KYI 'DOM PA SEL BA NI, ,RANG GI MTSAN NYID STON PA YIN, ,GNYIS DANG RNAM GRANGS SOGS RNAMS KYI, ,GANG DU BYED TSIG MI GNAS PA, ,DE NI MDO RU BSDUS PA STE, ,MDOR BSDUS DE YANG BCU BZHIR 'DOD, ,TSIG GNYIS DANG NI RNAM GRANGS 

@236A
*, ,DANG, ,TSIG DON GZHAN DANG BYED TSIG DRUG ,KHYAD PAR DANG NI 'BRU MANG PO, ,BYE BRAG GZHI BSDU GCIG TU BSDU, ,ZLAS DBYE BA GNYIS DE'I SKYES BU, ,ZAD PAR MI 'GYUR LAS 'DZIN YIN, ,BYED PA'I DUS NI DE NYID LA, ,THE TSOM GCOD BYED 'DUS BYAS YIN, ,DE 
YANG LAS DANG BYED PA DANG, ,CHED DANG 'BYUNG KHUNGS 'BREL PA DANG, ,GZHI DANG ZLA BSDU LHAG BCAS DANG, ,DGAG SGRUB BRNAN DANG BDAG PO DANG, ,RGYAN DANG KHA SKONG DUS LA 'JUG ,'BYED SDUD GZHAN GCOD GNYIS PA DANG, ,GCIG GI TSIG DANG GNYIS KYI TSIG ,MANG PO'I TSIG DANG 
RTAGS CAN DANG, ,MTHA' YI TSIG DANG DBUS KYI TSIG ,NYE DANG RING LA SNYEG PA DANG, ,MNGON DU BA DANG LKOG TU GYUR, ,RAB TU LKOG LA SNYEG PA DANG, ,DRI DANG LAN GYI TSIG DANG NI, ,BDAG DANG GZHAN DANG SBYOR BA'I TSIG ,SUM CU LNGA NI BYED LDAN DUS, ,RIGS DANG DUS GSAL BYAS NAS 
NI; ,BSTAN BYA GANG ZHIG STON PA DE, ,DE NI CHED DU 'DOD PA YIN, ,CHED KYI DBYE BA JI SNYED PA, ,DUS KYI TSIG GIS SHES PAR BYA, ,JI SNYED DON GYI SBYOR BA NI, ,GANG LA 'JUG PA DE SNYED PA, ,GANG GIS STON PA'I YI GE DE, ,DE NI MING DU GDAGS PA YIN, ,SGRA'I BSTAN BCOS SMRA BA 
KUN LA 'JUG PA ZHES BYA BA SBYOR BA BZHI DANG LDAN PA SLOB DPON CHEN PO SU BH'A shA K'I RTIS MDZAD PA RDZOGS SO,, 