@84B
#, ,RGYA GAR SKAD DU, SHR'I BADZRA d'A KI N'I K'A YA nI DHARMMA N'A MA, BOD SKAD DU, ,DPAL RDO RJE MKHA' 'GRO LUS MED PA'I CHOS ZHES BYA 
BA; YE SHES KYI MKHA' 'GRO MA LA PHYAG 'TSAL LO, ,GANG ZHIG 'JIGS RUNG DUR KHROD CHEN POR PHAt PHAt RNGAM PA'I SGRA SGROGS SHING, MKHA' 'GRO ZA BYED MUN PA'I NANG NA ZLA SHAR LTA BUR RAB TU 'BAR, ,H'Um H'Um ZHES BRJOD SHA ZA RO LANGS MA MO'I TSOGS RNAMS SKRAG MDZAD PA, ,GSANG 
SNGAGS GSANG MDZOD MNGA' BDAG BDE CHEN RGYAL MO'I SKU LA 'DUD, ,AE MA HO, ,PADMA RIN CHEN CHU BO'I GZHUNG, ,SENG GE GLANG CHEN RI DAGS LTAR, ,NYI MA ME DANG SHEL DANG MTSUNGS, ,AE MA HO, ,SKAL LDAN RNAMS KYIS RTOGS PAR GYIS, ,RANG BZHIN CHOS DBYINGS RNAM DAG DBYER MED BDE BA 
CHEN PO'I KLONG, ,DAG BA'I GZHAL YAS CHOS KYI 'BYUNG GNAS RDO RJE'I BTZUN MO STE, SHA ZA SMYON PA BU CHUNG BZHIN, ,SPRIN DANG NAM MKHA' GLOG BZHIN DU, ,CE SBYANG RO LANGS SA RA SA, ,AE MA HO, ,SKAL LDAN RNAMS KYIS NYAMS SU LONG, ,RGYAL BA RNAMS KYI RTAG TU MNYAM GZHAG 'OD 
GSAL CHEN PO'I NGANG, ,DUS GSUM DAG TU RGYUN MI 'CHAD PAS SANGS RGYAS SKU GSUM DE RANG BZHIN, ,BDAG GZHAN DBYER MED NGO BO NYID DPAL LHUN GRUB DBYER MED SPROS DANG BRAL, ,AE MA HO, ,SA MA YA, AE MA HO, ,GCER BU GLING PA RGYAL PO BLANGS, ,BLON PO SNA BSGYUR RTA MCHOG STE, , 

@85A
*, ,BRAN DANG LAM CHEN BTZUN MO'O, ,SKAL LDAN RNAMS KYIS RTOGS PAR GYIS, ,SA MA YA, DAM PA BDE CHEN MGON PO SKYE MED RANG BYUNG SANGS RGYAS YIN, ,AE MA HO, ,SMIN GROL SEMS KYI RGYA MDUD SHIG ,PHYI NANG GSANG BA MTHAR THUG PAS, ,DBANG GIS RNAM PAR RTOG 
PA'I RGYA, ,MDUD PA SEMS NYID RANG GROL DU, ,RTOG PA'I DRA BA BSHIG PA YIN, ,RANG BZHIN MED PA'I DANG LA GZHAG PAR BYA, ,DAM TSIG RANG SEMS ME LONG LTAS, ,AA HAm SROG RTZA BA SAm TA, ,SEMS NYID RANG GSAL ME LONG LA, ,DBANG GI 'BRAS BUR MTHAR PHYIN PAS, ,LOG 
RTOG 'KHOR BA'I DRI MA PHYIS, ,GDOD NAS DAG PA KUN GZHI'I RGYUD, ,MI MED RIG LA DAG PA LA, ,SNANG MED RIG TZAM RGYUN DU LTOS, ,DAM RDZAS RTOGS PA'I NYI MA NI, ,BDE CHEN RANG SEMS SPROS DANG BRAL, ,RTZA RLUNG BYANG SEMS MI 'GYUR BA'I, ,GNYIS MED RDO RJE GANG GIS RTOGS, 
DE NI RDZAS KYI DAM BA MCHOG ,PHYI LTAR SNANG BA SNA TSOGS PA, ,RTOG PA'I NYI MA GCIG LA 'DE, ,DE LA GSAL 'GRIB MED PA YIN, ,SPYOD PA CHU LA RAL GRI RGYOB, ,GANG DANG GANG SNANG DE DAG LA, ,SPYOD DU MED PA'I NGANG NYID LAS, ,SPYAD PAR GYIS SHIG RNAL 'BYOR BA, ,CHU LA RAL GRIS 
GANG BTAB PA, ,RJES MED DAG TU 'GRO BA BZHIN, ,NYAM DA MED PA'I RAL GRI YIS, ,SPAS DANG BRTUL ZHUGS BHU SU KU, ,MNYAM RJES MED PAR SPYOD PA BYA, ,RIG PA SEMS KYI SPYOD PA GYIS, ,RANG GROL PHYAG RGYA CHEN PO LTOS, ,RANG SEMS GNYIS MED PHYAG RGYA CHE, ,RANG GROL SEMS 
KYI DANG DU GROL, ,PHYAG NI STONG PA'I YE SHES YIN, ,RGYA NI 'KHOR BA'I RGYA DANG BRAL, ,CHEN PO ZUNG DU 'JUG PA YIN, ,NGO BO RANG BZHIN MTSAN NYID DE, ,BDE CHEN DRI MED DANG DU LTOS, ,AE MA HO, ,DPAL LDAN RDO RJE MKHA' 'GRO MA, ,NAM MKHA' STONG PA'I DANG LAS NI, ,BRDA SKAD 
BRAG CA JI BZHIN DU, ,STONG PA'I DANG LAS SNYING RJE'I SGRA, ,DBYER MED BDE CHEN DANG DU RDZOGS, ,SKAL LDAN BLO YI PADMA DE, ,YE SHES NYI MA SHAR BA YIS, ,RANG GROL SHUGS 'BYUNG KHA ZUM 'BYED, ,BLO LDAN DRI MED GZI BRJID KHYOD, ,BU LA HA RI'I DGON PA RU, ,BHO tA'I MA RIG MUN 

@85B
SEL LA, ,YE SHES SNANG PAS KHYAB PAR GYIS, ,RJE TO LO CHEN POS NA RO PA LA GSUNGS PA'O,, ,,DPAL 'KHOR LO SDOM PA LA PHYAG 'TSAL LO, ,RTZA RLUNG DRA BA'I 'KHOR LO BSKOR, ,RTZA NI LUS LA GNAS PA STE, ,AA BA DH'U T'I LA LA N'A, ,RA SA N'A STE DBYE BA YANG, ,'KHOR LO BZHI RU 
GNAS PA'O, ,DRA BA ZHES BYA BA 'BREL TE, ,RLUNG NI LAS KUN BYED PA CAN, ,LNGA YI BDAG NYID BCU MING STE, ,RLUNG SEMS GNYIS SU MED PAR NI, ,MI RTOG 'KHOR LO BSKOR BAR BYA, ,RIG PA YE SHES SGRON ME SOM, ,RIG PA SEMS KYI RGYAL PO STE, ,LHUN GRUB DANG DU YE SHES KYI, ,SGRON ME 
GNYIS SU MED PAR 'BAR, ,MA RIG PA YI MUN BSAL NAS, ,YE SHES DRI BRAL SNANG BAS KHYAB, ,RO SNYOMS PHYI YI ME LONG LTOS, ,'BYUNG BA BZHI PO RO SNYOMS DANG, ,SHES PA TING 'DZIN RO SNYOMS TE, ,NYAMS NI BDE GSAL RNAM PA BZHI, ,SKYE BA MED PA'I ME LONG LA, ,DRAN PA'I 
RDUL GYIS BKAB PA DE, ,DRAN MED RIG PA'I NYAMS KYIS PHYI, ,SEMS KYI ME LONG DAG PA LA, ,SNANG BA GNYIS MAD LTA BA LA, ,RNAM RTOG SHUGS BYUNG DRI MA PHYIS, ,BDE CHEN GSUNG GI RIN CHEN CHONGS, ,BDE BA RANG RIG GSAL BA STE, ,CHEN PO BLA MA DAM PA'I GSUNG, ,ZAG 
BCAS LUS KYI BDE BA LAS, ,ZAG MED RO MNYAM DBYER MED PA, ,GSANG BA MCHOG GI DBYER MED PA, ,BDUD RTZI ZHAL RNYED SNYING PO 'DI, ,RIN CHEN LTA BUR RANG GZHAN DON, ,'BYUNG BAS SKAL LDAN DAM PAS CHONGS, ,RNAL 'BYOR DBANG PHYUG TE LO CHEN PO YIS, ,RGYAN GYI RI 
ZHES GRAGS PAR BDAG LA GNANG, ,GSANG SNGAGS SNYING PO LUS MED RDO RJE'I TSIG ,ZAB MO'I MAN NGAG N'A ROS BDAG LA GNANG, ,LNGA BRGYA'I THA MAR GYUR TE SA STENG DU, ,SNOD LDAN RNAMS KYI BLO YI PADMO DE, ,KHA BA CAN LJONGS KHYED KYI SLOB MA YIS, ,'DUL PAR GYUR ZHES BLA 
MA'I GSUNG LAS THOB, ,'GRO RNAMS BDE MCHOG 'BRAS BU RGYAS GYUR CIG, ,DPAL RDO RJE MKHA' 'GRO LUS MED PA'I CHOS ZHES BYA BA RDZOGS SO,, 