@3A
#, ,RGYA GAR SKAD DU, BHA BA NA DRishtI TZ'ARYA PHA LA DO HA G'I TI KA N'A MA, BOD SKAD DU, LTA SGOM SPYOD PA 'BRAS BU'I DO HA'I GLU ZHES BYA BA, 'PHAGS PA 'JAM DPAL LA PHYAG 'TSAL LO, ,DNGOS PO SNA TSOGS RANG GI SEMS NYID YIN, , 
'KHOR 'DAS THAMS CAD RNAL 'BYOR DBYER MED PA, ,SANGS RGYAS SEMS CAN GNYIS SU MED PA STE, ,DPER NA CHU DANG DE YI RLABS BZHIN NO, ,DNGOS DANG DNGOS MIN SPANGS PA'I SEMS NYID 'DI, ,RTOGS PA'I RNAL 'BYOR SKAD CIG GCIG LA NI, ,SGRON ME CHUNG DU ZHIG GIS MUN PA 
LTAR; ,'KHOR BA'I DUG LNGA RANG BZHIN RAB RIB SEL, ,ZUNG 'JUG PHYAG RGYA BLO 'DAS CHEN PO NI, ,BDE GSAL MI RTOG NAM MKHA' LTA BU STE, ,KHYAB CING RGYA CHEN SNYING RJE CHEN PO'I NGO, ,SNANG YANG RANG BZHIN MED PA CHU ZLA BZHIN, ,GSAL YANG THA SNYAD MTHA' DBUS KUN DANG BRAL, ,GANG 

@3B
GIS MA GOS DRI MED RE DOGS BRAL, ,LKUGS PA'I RMI LAM BZHIN DU SMRA MI SHES, ,TSAD MED BDE CHEN RANG BZHIN YI SHES NI, ,NYI ZLA'I 'OD BZHIN PHYOGS DANG BRAL BA MED, ,KYE HO RNAL 'BYOR 'BYUNG NGO MTSAR CHE, ,GNYUG MA MA BCOS SEMS NI CHOS SKU STE, ,BCOS PA'I SEMS 
KYIS RNAL 'BYOR THOB MI 'GYUR, ,DE PHYIR BDE BA'I PHYOGS SU YAN PAR MTHONG, ,RANG BZHIN GRUB PA'I LAM THOB RNAL 'BYOR BDE, ,RNAM RTOG BRAL BAS ZHE 'DOD 'BYUNG MI SRID, ,RTA MGRIN GRUB THOB BDAG NYID SAR HAS SMRAS, ,KYE HO RNAL 'BYOR LTA BA'I NYAMS LEN GYIS, ,DE YI RANG 
BZHIN GANG ZHIG SGOM 'DOD NA, ,RANG LUS RI BO 'DI NI GNAS KYI MCHOG, ,SEMS NYID DUS KYI RNAL 'BYOR SGRUB PA PO, ,DBANG PO RNAMS BCINGS MTSAMS BCAD PA DE BAR 'GYUR, ,G-YENGS BA RNAMS KYANG CHED DU SPANG MI BYA, ,TUG PHRAD SEMS SU SHES NA YI DAM LHA, ,SHES PA MA 
BKUG RTOG PA RIM GYIS SPANGS, ,SEMS LA RNAM RTOG BYUNG NA RNAL 'BYOR BAS, ,RAS BAL 'DAB MA BZHIN DU GLOD LA ZHOG ,BYA BA SPONGS LA RANG SEMS RANG GIS LTOS, ,ZHE 'DOD BYUNG NA BDUD DU SHES PAR GYIS, ,RNAM RTOG RNAMS KYI RTZA BA SEMS YIN TE, ,DE MED PHYIR NA 
RNAM RTOG YOD MIN NO, ,DRAN PA DRAN MING BSGOM PA'I RNAL 'BYOR TE, ,SEMS 'DI RTAG PAR MA GRUB RANG LA THIM, ,BSGOM 'DOD MED PAS SANGS RGYAS 'BRAS BU THOB, ,RNAL 'BYOR BU CHUNG LTA BUR RTOG PA MED, ,LDUM RA'I BUD PAS ME TOG RO MYANG LTAR, ,NAGS NAS NAGS SU 
'KHYAM PA SENG GE BZHIN, ,KUN DU RGYU BA SNA TSOGS RLUNG LTAR NI, ,SEMS NYID BAG DANG LDAN PA SPYOD PA'I MCHOG ,RANG BZHIN MI DGAG SMYON PA LTA BUR SPYOD, ,RGYAB TU MI CHAGS MDUN DU ZHEN PA MED, ,MDOR NA LTA SGOM SPYOD PA NYAMS LEN LA, ,JI LTAR PHAN PA'I SPYOD PAS 
RNAL 'BYOR SPYOD, ,SNA TSOGS SNANG BA SEMS KYI NGO BO 'DI, ,TUG PHRAD TZAM GYIS MA GRUB PHYAG RGYA CHE, ,SNANG LA MI SNANG 'BRAS BU SANGS RGYAS 'BYUNG, ,DE LA SEMS NA DNGOS GRUB DAM PA YIN, ,PHYI NANG THAMS CAD LHAN CIG SKYES PA 'DI, ,RNAM RTOG CHU BO'I RGYUN GYI RNAL 'BYOR 

@4A
*, ,'DRA, ,DE YANG SEMS LAS GZHAN NA BTZAL DU MED, ,YID LA MI GZHAG PHYAG RGYA CHEN PO'I LAM, ,'BRAS BU MA RE RTOGS NA PHYAG RGYA CHE, ,MA RTOGS RTOG PA NAM MKHA'I SPRIN DANG 'DRA, ,RTOGS NA DE NYID RANG BZHIN STONG PA YIN, ,LTA SPYOD 'BRAS BU DBYER MED LHAN 
CIG SKYES, ,RANG BZHIN DBYER MED RTOGS NA 'BRAS BU'I MCHOG ,LTA SGOM SPYOD PA 'BRAS BU DO HA'I GLU ZHES BYA BA SLOB DPON SA RA HA BAS MDZAD PA RDZOGS SO,, 