@194A
#, ,RGYA GAR SKAD DU, BHA GA W'AN SH'AKYA MU NI STO TRA, BOD SKAD DU, BCOM LDAN 'DAS SH'AKYA THUB PA'I BSTOD PA, DKON MCHOG GSUM LA PHYAG 'TSAL LO, ,'JIG RTEN 'DAS PA 'JIG RTEN SGRON ME MDZAD, ,KHYOD 
NI 'JIG RTEN DON MDZAD BLO GROS BZANG, ,SNANG BA BRNYES SHING NYON MONGS DRI BSAL BA, ,'JIG RTEN SNANG MDZAD KHYOD LA PHYAG 'TSAL LO, ,SBYIN LA DGYES SHING STOBS BCU'I MCHOG MNGA' BA, ,GDUL BYA 'DUL BZHIN GDUL BYA'I PHA ROL BYON, ,BCOM LDAN LHA DANG MI DANG KLUS 
MCHOD PA, ,GDUL BYA'I MTHAR PHYIN KHYOD LA PHYAG 'TSAL LO, ,MTSAN MCHOG 'GRO BA MANG PO'I DON MDZAD CING, ,'DOM GANG 'OD NI GSER GYI KHA DOG 'DRA, ,DGE BA MTSAN GYI DAM PA'I GZUGS MNGA' BA, ,SRID GSUM MTSUNGS MED KHYOD LA PHYAG 'TSAL LO, ,PHA ROL GSHEGS 

@194B
PAS GZHAN GYI TSOGS RDZOGS SHING, ,PHA ROL PHAS RGOL TSOGS 'JOMS MI G-YO BA, ,SEMS CAN GZHAN GYI SEMS DANG SPYOD LA MKHAS, ,PHA ROL TSOGS 'JOMS KHYOD LA PHYAG 'TSAL LO, ,DGRA BCOM RGYAL PO NYON BCIL DRI BSAL BA, ,'TSO BA DAG CING BRTUL ZHUGS TSUL 
KHRIMS GNAS, ,LHA YI LHA MCHOG DRI MED DRI BRAL BA, ,THUGS RJE MCHOG LDAN KHYOD LA PHYAG 'TSAL LO, ,CHU BO BZHI BRGAL BDEN BZHI'I BKA' MCHID GSUNG, ,MIG SBYIN BDUD RTZI CHOS KYI BKA' MCHID CAN, ,MNYAM THUGS 'GRO BA KUN LA BYAMS PA'I THUGS, ,CHOS LA MNYAM 
GNAS MI RNAMS KHA LO SGYUR, ,YON TAN MTHAR PHYIN KHYOD LA PHYAG 'TSAL LO, ,SNYAN PA'I SGRA DBYANGS RNAM PAR DAG DANG LDAN, ,TSANGS PA'I SGRA DBYANGS LTA BUR SNYAN PA'I GSUNG, ,THAMS CAD DBYANGS KYI YAN LAG GSUNG TSUL RDZOGS, ,BDEN PA SNYAN GSUNG KHYOD LA PHYAG 
'TSAL LO, ,STONG PA MTSAN MA MED CING SMON DANG BRAL, ,ZAB MO BLTA DKA' SHIN TU RTOGS PAR DKA', ,THAR LA 'JUG PAR MKHAS PA'I BLO GROS CAN, ,THAR PA'I LAM DGYES KHYOD LA PHYAG 'TSAL LO, ,RGYU LA BRTEN PA'I MKHAS PA BLO GROS CAN, ,MTHA' GNYIS LTA BA RTAG TU 
MI MKHAS PA, ,LAS KYI 'BRAS BU RNAM SMIN KHO NAR GSUNG, ,LTA BA'I MUN BRAL KHYOD LA PHYAG 'TSAL LO, ,GANG NAS MA BYON GANG DU'ANG GSHEGS MA LAGS, ,RTAG TU DBEN PA'I CHOS RNAMS RAB GSUNG BA, ,SMIG RGYU SGYU BZHIN NGA YIR MI MNGA' BA, ,DGE BA'I CHOS TSUL 
KHYOD LA PHYAG 'TSAL LO, ,SKYE DANG MI SKYE GANG DU SKYES MA LAGS, ,SKYE DANG 'JIG DANG GANG DU MI GSAL BA, ,CHOS KYI GNAS NYID JI LTAR GNAS LA GNAS, ,GNAS DANG MI GNAS RGYAL LA PHYAG 'TSAL LO, ,DE BZHIN KHO NA BA BZHIN YANG DAG GSUNG, ,RTAG TU MI G-YO DE BZHIN 
NYID LA BZHUGS, ,RI RAB RDO RJE RGYAL MTSAN 'DRA BA'I SKU, ,MI G-YO RI RAB MTSUNGS LA PHYAG 'TSAL LO, ,BCOM LDAN 'DAS SH'AKYA THUB PA'I BSTOD PA SLOB DPON DKON MCHOG GSUM GYI 'BANGS KYIS MDZAD PA RDZOGS SO,, ,, 

