@294A
#, ,RGYA GAR SKAD DU, SHA T'AKshA RA BI DHI:, BOD SKAD DU, YI GE BRGYA PA'I CHO GA ,DPAL RDO RJE SEMS DPA' LA PHYAG 'TSAL LO, ,RDO RJE SEMS DPA'I DKYIL 'KHOR DANG, ,DE BZHIN RNAM PAR SNANG MDZAD DANG, ,KHAMS GSUM RNAM RGYAL NYID DANG NI, , 
DE BZHIN SPYAN RAS GZIGS DBANG PHYUG ,MKHA' SNYING RDO RJE KHU TSUR DANG, ,'JAM DBYANGS CHOS KYI 'KHOR LO CAN, ,MKHA' MDZOD DE BZHIN GNOD SBYIN DANG, ,BSDUS PA DAG TU YONGS SU BSGRAGS, ,ZHIB MDUNG GIS MTSAN DKYIL 'KHOR, ,MA MO MING PO'I DKYIL 'KHOR DANG, ,SRING MO 
RNAMS KYIS BSHAD PA STE, ,DKYIL 'KHOR BCU DANG LNGA RNAMS NI, ,PHA ROL PHYIN DRUG LAS BSHAD DE, ,PHA ROL PHYIN PA'I SGO NAS GSUNGS, ,DKYIL 'KHOR RDO RJE CAN DE NYID, ,DE BZHIN BDE BAR GSHEGS PA'I DANG, ,RDO RJE ME LTAR 'BAR NYID DANG, ,'JIG RTEN DBANG DANG MKHA' SNYING PO, , 

@294B
BSDUS DANG MING PO'I GANG YIN DANG, ,SRING MO LHA DANG KLU DAG GO, ,LHA MO'I DKYIL 'KHOR GZHAN DAG KYANG, ,DE BZHIN MCHOG GYUR BSHAD PA YIN, ,RDO RJE CAN DANG RGYAL NYID DANG, ,RDO RJE ME 'BAR PADMA GNYIS, ,RIN CHEN MING PO SRING MO DANG, ,KLU DANG SDUG BSNGAL GRAGS BSDUS PA, ,'DI 
RNAMS NYID KYIS RAS RIS RNAMS, ,GONG NAS GONG DU BSHAD PA YIN, ,RDO RJE CAN DANG BDE GSHEGS NYID, ,PHYAG NA RDO RJE 'JIG RTEN DBANG, ,MKHA' SNYING BSDUS PAR BSHAD PA STE, ,NYI SHU RTZA BRGYAD DAG TU BSHAD, ,DPAL MCHOG DANG PO'I GSUM PA LAS, ,DE NI DKYIL 'KHOR BSHAD BYA STE,, 
RDO RJE CAN BDE GSHEGS PADMA, ,MKHA' SNYING MING PO'I DKYIL 'KHOR DANG, ,SRING MO KLU DANG SDUG BSNGAL GRAGS, ,GSUM PA BCU PAR BSHAD PA YIN, ,RAS RIS LNGA PA SNANG BAR GRAGS, ,LHA MO LNGA YI DKYIL 'KHOR RNAMS, ,BSDUS PA NYI SHU RTZA GCIG TU, ,DPAL MCHOG DANG POR 
BSHAD PA YIN, ,RDO RJE RNAM SNANG NYI MA DANG, ,'JIG RTEN DBANG DANG MKHA' SNYING DANG, ,MING PO RNAMS DANG SRING MO KLU, ,SDUG BSNGAL GDON DANG BSDUS PA'O, ,RAS RIS DKYIL 'KHOR LNGA RNAMS DANG, ,BZHI PA DAG TU YONGS SU BSGRAGS, ,DKYIL 'KHOR RNAMS NI 'BYUNG BA YI, ,MDOR 
BSDUS NAS NI BSHAD BYA BA, ,GRANGS NI BDUN CU RTZA DGU STE, ,'DI LA RNAM RTOG BYA MI DGOS, ,DKYIL 'KHOR RNAMS KYI GRANGS BYAS NAS, ,DA NI DA LTA NYID DU YANG, ,PHYAG RGYA'I DUM BU BSDUS PA DANG, ,MDOR BSDUS NAS NI BSHAD PAR BYA, ,DANG PO PHYAG RGYA CHEN PO NYID, ,DE BZHIN GNYIS 
PA DAM TSIG STE, ,GSUM PA CHOS KYI RGYAR GRAGS PA, ,BZHI PA LAS KYI RGYA NYID DO, ,RGYA YI DUM BU BSDUS PA CAN, ,SKYE MED NYID DU SHES BYA STE, ,GANG GI MCHOG TU GTZOR GRUR GANG, ,PHYI NANG THAMS CAD YANG DAG 'DUS, ,'DI YI LEGS SBYOR GTZO BO YANG, ,DA NI MA LUS BSHAD 
PAR BYA, ,GANG ZHIG GANG DANG YANG DAG SBYOR, ,PHYAG RGYA RIM BZHIN SBYAR BAR BYA, ,PHYAG RGYA CHE DANG LAS SU GRAGS, ,YANG DAG SBYOR BAR BSHAD PA YIN, ,DAM TSIG RGYA DANG CHOS KYANG NI, ,'DEGS PA SBYOR BA YIN PAR 'DOD, ,'DI DAG NYID KYI BSDUS PA DAG ,CI 'DRA CI PHYIR BSHAD BYA 

@295A
*, ,STE; ,PHYAG RGYA CHE DANG YANG DAG SBYOR, ,LAS KYI PHYAG RGYAR BSHAD PA YIN, ,GANG PHYIR BSNAMS PA MED NA NI, ,NGA RGYAL 'BYUNG BAR MI 'GYUR LA, ,PHYAG RGYA CHEN PO BSTEN MI 'GYUR, ,CHOS MED PAR NI BSGRUB BYA YIS, ,DAM TSIG PHYAG RGYA BSTEN MED PAS, ,GANG ZHIG 
BSGRUB PAR BYA SNGAGS LA, ,SA MA YA STVAm ZHES BRJOD BYA, ,LUS NI GNAS PA MED PA DANG, ,DNGOS PO MED CING MTSAN MED LA, ,SKYE BA MED PA'I SBYOR BA YIS, ,PHYAG RGYA 'DI NI 'BYUNG BAR 'GYUR, ,DANG PO ZLA BA BYUNG BA LA, ,DE 'OG YI GE'I GZUGS CAN TE, ,YI GE LAS NI MTSAN MA BYUNG, , 
MTSAN LAS RDO RJE 'DZIN RANG NYID, ,ME LONG MNYAM NYID YE SHES DANG, ,SO SOR RTOG DANG BYA BA'I BZHI, ,RNAM PAR DAG PA'ANG NAM MKHA' STE, ,DNGOS MED GNAS PA LNGA PA YIN, ,PHYAG RGYA CHEN POR SAR GYUR CING, ,CHU NYID DAM TSIG YIN PAR BSHAD, ,CHOS KYI PHYAG RGYA ME NYID DE, ,RLUNG NI 
LAS LA RNAM PAR GNAS, ,'BYUNG DANG 'BYUNG 'GYUR YANG DAG SBYOR, ,DE BZHIN KHAMS DANG SKYE MCHED DANG, ,RGYU DANG MI RGYU SNA TSOGS DANG, ,DE BZHIN SA DANG PHA ROL PHYIN, ,'DI DAG THAMS CAD STONG PA STE, ,PHYAG RGYA'I SBYOR BA RNAM PA BZHIR, ,MDOR BSDUS NA NI 'BYUNG 'GYUR BAS, ,DE BAS DE 
DAG NYID DU DGROL, ,LAS NI CHOS LA DGROL BAR BYA, ,CHOS KYANG DE BZHIN DAM TSIG LA, ,DAM TSIG KYANG NI RGYA CHEN LA, ,RGYA CHEN ZLA BA STONG PA LA'O, ,YE SHES SEMS DPA' SNYING RDO RJE, ,LCE LA YANG NI RTZE GSUM PA, ,BZHI PA'ANG SNA TSOGS RDO RJE STE, ,PHYAG RGYA'I DAM TSIG YIN PAR BSHAD, , 
GANG GIS BZHI PO 'DI DAG GI, ,SBYOR BA YANG DAG MI SHES PAR, ,SPRO BA DANG NI SDUD PA NYID, ,DE LAS DNGOS GRUB RGYAB KYIS PHYOGS, ,DAM TSIG YE SHES SNGAGS RNAMS KYI, ,CHOS KYI DBYINGS NI MTSAN MA NYID, ,GAL TE DNGOS GRUB MCHOG 'DOD NA, ,BZLAS BRJOD KYANG NI 'DI LTAR BYA, ,NYON 
MONGS THAMS CAD ZLOG BYED PA'I, ,YI GE BRGYA BA DANG POR BRJOD, ,THOG MA DBUS DANG THA MAR YANG, ,BYIN RLOB BYED PAS BZLAS PAR BYA, ,BDAG LA BYIN RLOB BYED NYID DANG, ,TSE YANG RING BAR 'PHEL BYED CING, ,RGYA RNAMS BRTAN POR BYED PA DANG, ,SKU GSUNG THUGS RNAMS SGRUB PA PO, ,AOm BADZRA 

@295B
SA TVA ZHES BRJOD PA, ,GSANG SNGAGS RGYAL PO MCHOG GIS BSTOD, ,THEG CHEN MNGON DU PHYOGS RNAMS LA'ANG, ,KHYAB BDAG YE SHES LNGA RANG BZHIN, ,GZUGS DANG SNGAGS DANG PHYAG RGYA DANG, ,MCHOD RTEN DKYIL 'KHOR BRTAG PA YANG, ,YI GE BRGYA SNGAGS GCIG 'DRA BA, ,DE 'DRA'I BSOD 
NAMS YOD MA YIN, ,YI GE BRGYA PA BRJOD PA LAS, ,BSOD NAMS GANG ZHIG LEGS GSUNGS PA, ,RDUL PHRAN GYI NI GRANGS SNYED KYI, ,SANGS RGYAS KUN GYIS BRGYAN PA YIN, ,GANG ZHIG SA MA YA DANG NI, ,MA NU P'A LA YA ZHES BRJOD, ,RJES SU BDAG BSRUNGS SHES PA NI, ,THAMS CAD KYI 
NI THUN MOD GIS, ,LHA RNAMS NYE BAR STON PA YIN, ,BADZRA SATVA TVE NO DANG, ,PA TIshthA ZHES BYA BA DANG, ,DRi dHO ME BHA BA DANG NI, ,SU TOshYO ME BHA BA NYID, ,AA NU RAGTO ME BHA BA, ,SU POshYO ME BHA BA DANG, ,KHAMS GSUM SARBA SIDDHIMME, ,PRA YATZTSA SARBA KARMA SU, ,TZA ZHES LEGS PAR BRJOD PA DANG, , 
ME TZITTAm SHRE YA: KU RU, ,H'Um DANG HO'I THOG MTHA' CAN, ,YI GE HA HA BZHI PO BRJOD, ,BHA GA B'AN NI BDAG GAM KUN, ,SARBA TA TH'A GA TRA NYID, ,BADZRA M'A ME MUNYTZA DANG, ,BADZR'I BHA BA BZHI PA YIN, ,MA H'A SA MA YA SATVA, ,A'A: NYID KUN GYI THUGS LA GNAS, ,DE BAS KUN DU KHYAB PA NYID, ,GSANG 
SNGAGS RGYAL 'DI BLA MED PA'I, ,SANGS RGYAS KUN GYI SNYING PO NI, ,YI GE BRGYA ZHES BSHAD PA YIN, ,JI SRID DPAL MCHOG DANG PO DANG, ,DPAL LDAN DE NYID BSDUS PA'I RGYUD, ,RNAL 'BYOR RGYUD DANG BYA BA NYID, ,MDO DANG RTOG PA GNYI GA LAS, ,DNGOS GRUB BSGRUB PAR BRTZON PA LAS, , 
GSANG SNGAGS RGYAL PO GSUNGS PA RNAMS, ,DER NI BZLAS PA'I BSOD NAMS GANG, ,DE 'DIR YI GE BRGYA PA YIN, ,'DIR BSHAD PA, BADZRA SATVA RDO RJE CAN, ,SA MA YA RDOR RGYAL PO NYID, ,MA NU P'A LA CHAGS PA STE, ,TIshthA BADZRA DAG LEGS PA, ,DRi dHO ME BHA BA RIN CHEN, ,SU TO shYO ME BHA BA GZI 
AA NU RAGTO RGYAL MTSAN NO, ,SU TOshYO ME BHA BA BZHAD, ,SARBA SIDDHIMME PRA YATZTSA RDO RJE CHOS, ,SARBA KARMA SU TZA MI RDO RJE RNON PO, ,TZITTAm SHRE YA: KU RU RGYU, ,H'Am DANG HA BZHI RDO RJE SMRA, ,HO BHA GA B'AN NI RDO RJE LAS, ,BADZR'I BHA BA RDO RJE SRUNG BA, ,SA MA YA GNOD SBYIN, A'A: NI KHU TSUR SHES PAR BYA, ,'DIR 

@296A
*, ,BSHAD PA, AOm NI RIG PA BHA GA STE, ,H'Um NI RDO RJE GYUR PA YIN, ,HA BZHI DAG NI YE SHES TE, ,NAM MKHA' RNAM DAG LNGA PA'O, ,SHUG RAG TVA TZE PI SHA NA, ,TZI TAm NYID NI LNGA PA'O, ,SHES RAB THABS DANG LDAN PAR NI, ,'DI DAG NYID KYIS SHES PAR BYA, ,BYANG CHUB SEMS NI 
GNAS MED PA, ,DE NI BSKUL BA NYID DU BYA, ,YI GE BRGYA PA BRJOD NAS SU, ,SANGS RGYAS SPRIN NI SPRO BAR BYA, ,SHES RAB THABS DANG ROR LDAN PA, ,RU DHI RAR BCAS BLANGS NAS NI, ,YI GE BRGYA PA'I 'KHOR LO NI, ,BCU DRUG RTZIBS CAN RIM GSUM BRI, ,LTE BAR RDO RJE RGYA GRAM BRI, ,PHYOGS BZHI 
DAG TU HA BZHI BRI, ,BSGRUB BYA DNGOS SU CHUD BYAS LA, ,DE NYID GSUM NI BRI BAR BYA, ,RTZIBS LA YI GE BRGYA PA YIS, ,BCU DRUG RKANG PAR BYAS PA BRI, ,DANG PO BSKOR BA'I NANG DU NI, ,YI GE MA MO LNGA BCUS BSKOR, ,GNYIS PA LA NI 'DOD RGYAL BRI, ,GSUM PAR GTZO BO GNOD MDZES KYI, , 
GRO GA'I GZHI'AM RAS LA BRI, ,GI WANG DAG GAM SNAG TSA YIS, ,BCU BZHI DAG LA BRIS NAS NI, ,GSER GYIS LEGS PAR G-YOGS PAR BYA, ,GAL TE BDAG NYID DPAL 'DOD NA, ,MCHOD CING RTAG TU BCANG BAR BYA, ,GANG ZHIG YI GE BRGYA PA 'CHANG, ,DUS MIN 'CHI BA NYID DANG NI, ,NAD 
DANG MYA NGAN 'BYUNG MI 'GYUR, ,GANG ZHIG YI GE BRGYA PA 'CHANG, ,DBUL DANG SDUG BSNGAL SOGS MI 'BYUNG, ,RGYAL PO'I SGO NI CHER MCHOD CING, ,DGRA RNAMS KYANG NI ZAD PAR 'GYUR, ,'DOD PA THAMS CAD RAB TU 'GRUB, ,YI GE BRGYA PA GANG ZHIG 'CHANG, ,BU 'DOD PAS NI BU RNYED CING, ,NOR 
'DOD PAS NI NOR THOB 'GYUR, ,YUL MED PA NI YUL THOB CING, ,BU MOS KHYO NI DAM PA RNYED, ,JI LTAR SANGS RGYAS LA RAB DANG, ,DE BZHIN GZHAN GYIS MI THUB LA, ,GAL TE TSE NI RING 'DOD NA, ,YI GE BRGYA PA BCANG BAR BYA, ,SOM NYI YID GNYIS RNAM SPANGS NAS, ,GANG ZHIG YI GE BRGYA 
'CHANG BA, ,TSE 'DIR BDE BAR 'GYUR BA DANG, ,SHI 'PHOS BDE BA CAN DU 'GRO, ,GANG ZHIG DON NI RGYAS PA DANG, ,DAD DANG LDAN ZHING DBANG PO THUL, ,BLA MA LA GUS DUL BA DANG, ,PHRAG DOG CHAGS PA SPANGS LA SBYIN, ,GAL TE TSE 'DI RING 'DOD NA, ,CHAD LTA KHROS BCAS SGYU CAN DANG, ,BRA YA 

@296B
CAN DANG GDUG CAN LA, ,SNGAGS PAS SBYIN PAR MI BYA'O, ,MI GTZANG THAMS CAD ZA BA'AM, ,DGRA YI NANG DU PHYIN NA YANG, ,GTZANG MAR GYUR PAS RAB MCHOD LA, ,YI GE BRGYA PA BCANG BAR BYA, ,GNOD MDZES MGON PO'I SPYAN SNGAR NI, ,BUM CHU LA BRGYAR BZLAS NAS SU, ,DAD DANG LDAN LA 
BYIN NA NI, ,TSE DANG NAD MED 'PHEL BAR 'GYUR, ,SDUG BSNGAL 'PHROG CING DPAL BSKYED LA, ,SDIG PA THAMS CAD BZLOG PA STE, ,NGAN 'GRO THAMS CAD GZHIG PA'I PHYIR, ,YI GE BRGYA PA BCANG BAR BYA, ,GANG ZHIG YI GE BRGYA PA 'CHANG, ,DAG BYED BKRA SHIS DPAL DANG LDAN, ,BGEGS 
RNAMS THAMS CAD 'JIG PAR BYED, ,LHA RNAMS KUN GYI BYIN GYIS RLOB, ,ZAS DANG DE BZHIN CHANG RNAMS LA, ,YI GE BRGYA PA BZLAS NA NI, ,BDUD RTZIR BYED PA'I MCHOG YIN TE, ,DUG RNAMS MA LUS SEL BAR BYED, ,GANG ZHIG YI GE BRGYA PA 'DZIN, ,MKHA' 'GRO 'BYUNG PO RO LANGS DANG, , 
GRIB GNON DANG NI BRJED BYED KYIS, ,'TSE BAR BYED PAR MI NUS SO, ,RDO RJE SEMS DPA' NYID KYIS NI, ,YI GE BRGYA PA'I SNGAGS GSUNGS TE, ,BDUD RTZIR BYED PA NYID DANG NI, ,RGA DANG NA DANG 'JIG BYED PA'I, ,YI GE BRGYA PA BRJOD NAS NI, ,MNYAM PAR BZHAG PAS SNGAGS ZLOS PA, ,LTUNG BA CHE 
DANG LDAN RNAMS KYANG, ,SANGS RGYAS NGES PAR MTHONG BAR 'GYUR, ,G-YUL DU RGYAL MTSAN LA BTAGS TE, ,YI GE BRGYA PA MCHOD BYAS NAS, ,RGYAL PO'I MDUN DU BZUNG NA NI, ,DGRA LAS RGYAL ZHING PHA ROL THUB, ,G-YUL SOGS 'JIGS PA MI BZAD LA, ,MTSON GYI CHAR 'BAB 'KHRUG PA RU, , 
PHA ROL GNOD PA BYAS NA NI, ,RGYAL 'GYUR 'DI LA THE TSOM MED, ,YI GE BRGYA PA BZLAS PA YIS, ,MTSON CHA GZHON PA LAM 'JUG DANG, ,RTZED MO GLU GAR DGA' STON CHER, ,'BYOR PA BDE BAR 'BYUNG BAR 'GYUR, ,GSANG SNGAGS YI GE BRGYA BZLAS NA, ,BLUN PO BLO NI 'PHEL 'GYUR LA, ,SKAL 
NGAN RNAMS KYANG SKAL LDAN 'GYUR, ,BYUR DANG SDUG BSNGAL RNAM PAR 'JIG ,GAL TE DNGOS GRUB SGRUB 'DOD NA, ,DAM TSIG SPYOD PA LA GNAS SHING, ,GSANG SNGAGS YI GE BRGYA BZLAS PA, ,SNGAGS PA YIS NI RTAG TU BYA, ,DKYIL 'KHOR SBYIN SREG DRUS DAG DANG, ,SGRUB PA RAS RIS BRI BA DANG, , 

@297A
*, ,RKANG BSKU MIG SMAN SA 'OG LA, ,GUS PAS YI GE BRGYA PA BZLAS, ,GSANG SNGAGS YI GE BRGYA BZLAS PAS, ,TSUL 'CHAL BRTUL ZHUGS CAN 'GYUR ZHING, ,BCINGS PA 'CHING BA LAS GROL 'GYUR, ,BUD MED NYID KYANG SKYES PAR 'GYUR, ,YI GE BRGYA BA ZHES BYA BA, ,RANG 
BZHIN GYIS NI GRUB PA STE, ,LAN CIG BRJOD PA TZAM GYIS KYANG, ,SHES RAB PHA ROL PHYIN 'BRAS MNYAM, ,SEMS RTOGS PAR NI GANG GSUNGS DANG, ,BYANG CHUB SEMS NI BSKYED PA DANG, ,GANG YANG RDO RJE'I BDAG NYID GNAS, ,JI BZHIN RDO RJE 'DZIN PA BDAG ,DA BZHIN GSHEGS PA'I 
NGA RGYAL DANG, ,ME LONG LA BLTA SNGON 'GRO DANG, ,DBAB DANG BRTAN PAR BYA BA DAG ,THAMS CAD YI GE BRGYA PAS BYA, ,YI GE BRGYA PA ZLOS BYED CING, ,SEMS DANG MKHA' LA BZHAG NA NI, ,DAG PA'I SHEL DANG 'DRA BA YI, ,BDUD RTZI'I RGYUN NI 'BAB PAR 'GYUR, ,RDO RJE SEMS DPA' RANG NYID 
NI; ,MNGON SUM YI GE BRGYA NYID DE, ,SANGS RGYAS MDZAD PA MDZAD PA'I PHYIR, ,SNGAGS KYI GZUGS KYIS GZUGS PA YIN, ,TSE DANG MDOG DANG GZI BSKYED CING, ,LUS NI ZHI DANG RGYAS PAR 'GYUR, ,JI SRID NYI ZLA SKAR MA GNAS, ,DE SRID LUS NI BRTAN PAR BYED, ,GANG ZHIG YI GA BRGYA PA 
BSGRUB, ,SROG CHAGS GSAD PAR MI BYA ZHING, ,DKON MCHOG GSUM NI YONG MI SPANG, ,LHA GZHAN DAG LA PHYAG MI BYA, ,YI GE BRGYA PA'I GSANG SNGAGS NI, ,RNAL 'BYOR PA YI KHYAD PAR MTHU, ,BYANG CHUB SEMS KYI RANG BZHIN DANG, ,'DRA BA MA BYUNG 'BYUNG MI 'GYUR, ,NAD NI CHEN POR 'BYUNG BA 
DANG; ,MU GE DGRA DANG 'THAB PA DANG, ,TSE DANG GNOD BYED GRIB MAS PHOG ,YI GE BRGYA PA BZLAS PAR BYA, ,BDUD KYI LAS NYID BYUNG BA NA, ,YI GE BRGYA PA BRIS NAS NI, ,RGYAL MTSAN LA NI BTAGS NAS SU, ,PHYOGS KUN DU NI BSKOR BAR BYA, ,RDO RJE SEMS DPA'I RANG BZHIN SKUR, ,BDAG NYID 
YONGS SU BSAMS NAS NI, ,RNGA CHEN DAG NI BRDUNGS NAS SU, ,GU GUL GYIS NI BDUG PAR BYA, ,GANG DU SPYOD PA'I GNAS LAS NI, ,DGRA BO NGES PAR 'BYUNG BA DANG, ,DER NI BDUD RNAMS 'JIG 'GYUR BA'I, ,DNGOS GRUB YI GE BRGYA PAS BYA, ,LCAGS LAS KHRU GANG TZAM GYIS NI, ,ZHI BA'I SPOS 

@297B
KHANG BYAS NAS SU, ,YU BA RIN CHEN RDO RJES BRGYAN, ,KHA NI SNA TSOGS RDO RJES MTSAN, ,SNOD NYID KYI NI NANG DAG TU, ,SHIN TU MDZES PA'I PADMA BYA, ,DE YI DBUS SU BRI BA NI, ,RDO RJE RTZE GSUM PA NYID DE, ,DRAG CING 'BAR BA'I PHRENG BAS 'KHRIGS, ,BSREG PA'I BSKAL PA LTA BUR MCHOG ,HA HA ZHES 
BYA'I SGRA YIS 'KHRUGS, ,BA YI MAR DANG YANG DAG LDAN, ,SA NI LEGS PAR BRDUNGS NAS SU, ,SHIN TU MDZES PA'I PADMO NI, ,BRIS NAS SNGAGS PAS 'DAB BRGYAD DANG, ,DBUS SU SNA TSOGS RDO RJE BRI, ,SPOS DANG ME TOG RNAMS DANG NI, ,ZHO DANG BU RAM KHA RAS MCHOD, ,BA YI RNAM LNGAS 
BSANG BYA ZHING, ,SHA NI RNAM PAR SPANG BAR BYA, ,'BRU RNAMS KUN DANG LDAN PA DANG, ,TIL DANG MA SHA YANG DAG LDAN, ,'BYUNG PO THAMS CAD TSIM BYED PA, ,PHYOGS RNAMS KUN DU GTOR BAR BYA, ,GANG ZHIG KHYIM DER GNAS PA YI, ,'BYUNG PO RING DU SONG NAS NI, ,DPAG TSAD BRGYAR NI PHYIN 
NAS SU, ,HA HA ZER ZHING SEMS MED GNAS, ,JI SRID NYI ZLA GNAS KYI BAR, ,KHYIM DANG GRONG RDA LA LJONGS RNAMS SU, ,NOR DANG 'BRU RNAMS 'BYOR PA DANG, ,BYA BA THAMS CAD 'PHEL BAR 'GYUR, ,RDO RJE SEMS DPA'I BSNYEMS PA YIS, ,PHYOGS RNAMS KUN DU SONG NAS NI, ,SKAD GDANGS CHE 
BA DAG GIS NI, ,YI GE BRGYA PA'I SNGAGS ZLOS SHING, ,G-YAS KYIS RDO RJE BSOR BYAS LA, ,G-YON GYIS DE BZHIN DRIL BU GZUNG, ,AA MRi TA H'Um ZHES BRJOD CING, ,RTAG PAR PHYOGS SU TSAM DAM BYA, ,DE 'OG RDO RJE BSDAMS PA YIS, ,YU BA NAS NI BZUNG NAS SU, ,RDO RJE SEMS DPA' 
BSGYINGS PA YIS, ,GSANG SNGAGS YI GE BRGYA PA BZLAS, ,RIG 'DZIN 'DIS NI ZHI BA LA, ,'BYUNG PO BZLOG PA'I PHYAG BYA ZHING, ,GDON RNAMS MA LUS RNAM 'JIG PHYIR, ,ZHI BA'I MCHOG TU BSHAD PA YIN, ,GTZO BOR GYUR PA BRGYA NYID NI, ,LUS NYID LA NI RTEN BYED PAS, ,DES NA 'DI YI 
MING GI GTZO, ,RGYUD 'DIR YI GE BRGYA PAR BSHAD, ,MTSAMS MED LNGA DANG LDAN PA YANG, ,YI GE BRGYA PA ZHES BYA BA'I, ,MTSAN MCHOG GANG GIS THOS GYUR PA, ,NGAN 'GRO KUN LAS GROL BAR 'GYUR, ,GANG LA DMIGS TE GSANG SNGAGS NI, ,YI GE BRGYA ZHES BYA BA BRI, ,RDO RJE SEMS DPA' RANG 

@298A
*, ,NYID NI; ,'CHI BDAG SGOR BZHUD BSNAMS NAS BYON, ,GLEGS BAM LA NI BRIS NAS SU, ,DE BZHIN BRGYA RTZA BRGYAD PA NI, ,DBUS SU GA BUR BCUG NAS BCANG, ,KHYIM DU DUS GSUM DAG TU MCHOD, ,DE NI DBUL BOR MI 'GYUR LA, ,NAD KYANG 'BYUNG BAR MI 'GYUR ZHING, ,YAMS 
DANG GNOD BYED NYID DANG NI, ,'CHI BDAG LA NI RGYAB KYIS PHYOGS, ,GANG ZHIG GSANG SNGAGS RGYAL PO 'DI, ,LUS DANG NGAG SEMS DANG BA YIS, ,MOS PAS MNYAM GZHAG BZLAS NA NI, ,SANGS RGYAS MCHOG NYID THOB PAR 'GYUR, ,DE NI DUS BYED GYUR PA NA, ,DUR KHROD KYI NI SEMS CAN RNAMS, , 
GANG ZHIG DRI NI SNOM BYED PA, ,BDE BA CAN DU 'GRO BAR 'GYUR, ,SKYE BA DE DANG DE DAG TU, ,'KHOR LOS SGYUR BA'I RIGS CAN 'GYUR, ,MTHAR NI THAR PAR GZHOL 'GYUR ZHING, ,SANGS RGYAS NYID NI THOB PAR 'GYUR, ,LAS RNAMS THAMS CAD BYED 'DI NYID, ,BYA BA THAMS CAD SGRUB PAR BYED, , 
ZHI DANG RGYAS PAR BYED BA DANG, ,TSE RING MNGON PAR 'PHEL BAR BYED, ,GRO GA'I GZHI LA BRIS NAS NI, ,GANG ZHIG 'PHRAL LA 'CHANG BYED PA, ,TSE ZAD GYUR PA 'ANG BDE BAR NI, ,LO NI SUM BRGYA 'TSO BAR 'GYUR, ,'DIR BSHAD PA, ,AOm BADZRA SA TVA RDO RJE SEMS DPA'I SGO NAS SO, ,SA MA YA RDO RJE RGYAL 
PO'I SGO NAS SO, ,MA NU P'A LA YA RDO RJE CHAGS PA'I SGO NAS SO, ,BADZRA SATVA TVE NO PA TIshthA RDO RJE LEGS PA'I SGO NAS SO, ,DRi dHO ME BHA BA RDO RJE RIN CHEN GYI SGO NAS SO, ,SU TOshYO ME BHA BA RDO RJE GZI BRJID KYI SGO NAS SO, ,AA NU RAKTO ME BHA BA RDO RJE RGYAL MTSAN GYI SGO NAS SO, ,SU POshYO ME BHA BA RDO RJE BZHAD PA'I SGO NAS SO, ,SARBA SIDDHIMME PRA YATZTSA RDO RJE CHOS KYI 
SGO NAS SO, ,SARBA KARMA SU TZA ME RDO RJE RNON PO'I SGO NAS SO, ,TZITTAm SHRE YA: KU RU RDO RJE RGYU'I SGO NAS SO, ,H'Um HA HA HA HA RDO RJE SMRA BA'I SGO NAS SO, ,HO BHA GA B'A NA SARBA TA TH'A GA TA BADZRA RDO RJE LAS KYI SGO NAS SO, ,M'A ME MUNYTZA BADZR'I BHA BA RDO RJE SRUNG BA'I SGO NAS SO, ,MA H'A SA MA YA SATVA RDO RJE GNOD SBYIN GYI SGO NAS SO, ,A'A: RDO RJE KHU TSUR GYI SGO NAS SO, ,YI GE BRGYA PA BSHAD 
PA LAS, ,BSOD NAMS LEGS PAR GANG BSAGS PA, ,DES NI 'JIG RTEN MA LUS PA, ,RDO RJE 'DZIN PA NYID GYUR CIG ,YI GE BRGYA PA'I BSHAD PA LA, ,SLOB DPON PADMA'I RDO RJE LCAGS KYUS STONG PHRAG BRGYA PA LAS JI SNYED PA RNAMS BRJED DU DOGS NAS BRIS PA YIN NO, ,SANGS RGYAS THAMS CAD KYI SNYING PO'I SNGAGS, YI GE BRGYA PA'I CHO GA RDZOGS SO,, ,, 

