@54A
#, ,RGYA GAR SKAD DU, DHVA DZA AA GRA KE Y'U RA S'A DHA NAm, BOD SKAD DU, RGYAL MTSAN GYI RTZE MO'I DPUNG RGYAN GYI SGRUB THABS, RGYAL MTSAN GYI RTZE 
MO'I DPUNG RGYAN LA PHYAG 'TSAL LO, ,RGYAL MTSAN GYI RTZE MO'I DPUNG RGYAN NAG MO ZHAL GSUM PHYAG BZHI MA, G-YAS YI ZHAL DMAR BA, G-YON GYI ZHAL LJANG GU RAL GRI DANG ZHAGS PA NI G-YAS KYI PHYAG GNYIS NA'O, ,RDO RJES MTSAN PA'I KHA tV'A GA DANG, 'KHOR LO NI G-YON GYI PHYAG GNYIS NA'O, ,SKRA KHAM 
PA GYEN DU 'GRENG MA, THOD PA SKAM PO LNGA'I PHRENG BAS MGO LA BRGYAN PA, STAG GI PAGS PA'I SHAM THABS CAN ZHAL MCHE BA RNAM PAR GTZIGS PA, LTO BA 'PHYANG BA, NYI MA'I 'OD DANG ZLA BA'I GDAN LA G-YON BRKYANG BA'I ZHABS KYIS GNAS PA, NA BZA' SER PO'I SHA 'GAG CAN, SA BON NI H'Um STE MI BSKYOD 
PA'I DBU RGYAN CAN, 'GRO BA'I DON DU BSGOM PAR BYA'O, ,AOm H'Um SV'A H'A, BZLAS PA'I SNGAGS SO, ,RGYAL MTSAN RTZE MO'I DPUNG RGYAN GYI SGRUB THABS RDZOGS SO, ,PAndI TA DON YOD RDO RJE DANG, KHAMS PA LO TZ'A BA DGE SLONG BA RIS BSGYUR BA'O,, 