@271A
#, ,RGYA GAR SKAD DU, N'I L'Am BA RA DHA RA BADZRA P'A nI YAKshA MA H'A RU DRA BADZRA AA GNE DZI HVA TANRRi BRA TTI N'A MA, BOD SKAD DU, PHYAG NA RDO RJE GOS 
SNGON PO CAN GNOD SBYIN DRAG PO CHEN PO RDO RJE ME LCE'I RGYUD KYI 'GREL BA ZHES BYA BA, 'PHAGS PA PHYAG NA RDO RJE LA PHYAG 'TSAL LO, ,GANG ZHIG NYON MONGS SKYON GYIS MA GOS RIN CHEN BEE d'U R+YA LTAR DANG ZHING RAB 'BAR RI RAB LTAR BRJID DANG, ,'GRO LA RIG PAS MYUR BAR STON DANG H'Um LAS 
RAB BYUNG STONG GSUM SKRAG PAR MDZAD PA NYID, ,GDONG NAS MI RTOG ZHI BA'I DANG LAS SNYING RJE'I STOBS KYIS MTHA' DAG SDUD MDZAD ZHE SDANG CHEN POR GSAL, ,DUS GSUM SANGS RGYAS KUN GYI GSANG BA'I MDZOD DU RAB GYUR RDO RJE 'DZIN PA'I BDAG NYID DE LA PHYAG 'TSAL NAS, ,RGYUD 
KYI RGYAL PO 'GRO DON MDZAD PA NYID LA PHYI NANG SDUG BSNGAL ZHI MDZAD GSANG BA ZAB MO'I DON, BLA MA BRGYUD PA'I STOBS LAS RANG BYUNG BDAG NYID RAB SBYOR DRAG PO DE YI BDUD RTZI'I 'OD ZER NGES PAR RAB BRNYES NAS, ,DANG PO'I MING LA LAG NA RDO RJES SNANG BA ZHES BYAR 'JIG RTEN KUN LAS 
GRAGS PA RAB THOB STE, ,BDAG GIS 'GREL 'DI RNYED DANG BKUR STI GRAGS PA RLOM SEMS PHYIR, ,MIN 'DI DRAN DANG 'GRO LA PHAN PHYIR RGYAS BA BRI BAR BYA, ,DE LA DE KHO NA NYID SNANG BA ZHES BYA BA 'DIS RIM PA JI LTA BA BZHIN DU BLA MA'I MAN NGAG LA RAG LAS PA RNAMS BSHAD PAR BYA STE, 'DI 
SKAD BDAG GIS THOS PA'I DUS GCIG NA ZHES BYA BA LA, AE WAm MA Y'A'I BSHAD PA NI 'OG NAS RIG PAR BYA'O, ,BDAG NI SDUD PA PO NYID DU RIG PAR BYA STE, DE YIS DE'I SKAD CIG DE NYID LA THOS PAS NA THOS PA'I DUS GCIG NA'O, ,BCOM LDAN 'DAS THAMS CAD 'BYUNG BA'I 

@271B
YUM BTZUN MO'I BHA GA LA BZHUGS TE ZHES BYA BA LA, BCOM LDAN 'DAS RDO RJE GAR MKHAN NYID SNGA MA'I CHA BYAD RNAMS YANG BDAG PAR SPANGS TE BHA GA LA BZHUGS PA'O, ,BCOM LDAN 'DAS MA'I SGRAS NI ZA BA DANG 'JOMS PA NYID DANG LDAN PAR STON TO, ,THAMS CAD 'BYUNG 
BA'I SGRAS NI 'BYUNG BA BZHI'I SA BON RNAMS NAM MKHA' LA YANG DAG PAR BRTEN TE GNAS PA DE'I SA BON GYI GZUGS DRAG PO'I DKYIL 'KHOR LA BZHUGS TE, DE NYID BUD MED KYI BHA GA DANG DBYIBS MTHUN PAS BHA GA LA BZHUGS SO, ,DE LAS 'GRO BA RNAMS BYUNG BAS NA THAMS 
CAD BYUNG BA NYID DO, ,YANG NA STONG PA NYID LAS DNGOS PO THAMS CAD 'BYUNG ZHING DE'I NGAG LA GNAS PAS BZHUGS SO, ,YUM NI DNGOS PO RNAMS BSKYED PA'O, ,BTZUN MO NI BDE BA BSKYED PA'I RGYU YIN TE, DE DANG MTHUN PAR STONG PA NYID LA SBYOR BAS BDE BA'I 'BRAS BU SKYE'O, ,BHA GA'I 
SGRAS NGES PA'I RTAGS STON PA'AM, YANG NA GONG MA'I SGRA DANG MTHUN PAR GDUG PA RNAMS 'JOMS PAS NA BHA GA'O, ,'BYUNG BA DANG YUM DANG BTZUN MO'I SGRA NI DUS RNAM PA GSUM LA'ANG 'JUG STE, DUS GSUM DU NGES PA'I DON BSTAN PA LA'ANG SBYAR RO, ,DE NA GNOD SBYIN LA SOGS 
PA GDUG PA'I RIGS THAMS CAD DANG THABS GCIG CES PA NI CI'I PHYIR 'DUS SHE NA, DE DAG 'DUL PA'I PHYIR NYID KYIS BYIN GYI RLABS KYIS BKUG PA'O, ,DE NA'I SGRAS NI NYID KYI DRUNG NA GNAS PAS THABS CIG PA'O, ,DE NAS BCOM LDAN 'DAS DRAG PO'I SKYIL MO KRUNG BCAS 
NAS ZHES PA NI, DRAG PO RNAMS BSGRAL BAR BYA BA'I PHYIR ZHABS KYI MTHIL GNYIS SBYAR NAS TSIGS GNYIS BCAG PAS BZHUGS SO, ,PHYAG G-YAS PA STENG DU BSGRENG, G-YON PA SA LA BSGRENG NAS SBYAN BZLOG PAS PHYOGS BCUR GZIGS PA NI GDUG PA RNAMS 'DUL PA'I 
PHYIR DRAG PO'I PHYAG RGYAR SHES PA'O, ,H'Um DANG HA NI SNGAGS SU RIG PAR BYA STE SDUG PA DANG 'JOMS PA'O, ,YANG NA THAMS DANG SHES RAB KYI BDAG NYID KYIS 'DUL BAR SHES PAR BYA'O, ,SGRA CHEN PHYUNG BA NI LTE BAS YONGS SU BSKYOD PA'O, ,DE NAS 'KHOR THAMS CAD GTZO BO MI SNGANG BAS YUN 

@272A
*, ,RING ZHIG TU BRGYAL BAR GYUR TO ZHES BYA BA LA GONG MA'I SNGAGS KYIS BRGYAL BA LAS PHYOGS RMONGS PAR GYUR TE DE NYID KYANG MI SNANG BA'O, ,DE'I SKAD CIG DE NYID BCOM LDAN 'DAS KYIS SPYI PO NAS SANGS RGYAS THAMS CAD KYI GNANG BA ZHES BYA BA NI DBU'I GTZUG TOR 
NAS PHYUNG BA LA BYA STE, GNANG BA NI DUS GSUM GYI SANGS RGYAS RNAMS KYIS DPANG BSKUR BAR BYAS NAS GSANG BA'I BDAG POR GNANG BA BYIN TE BSGO BA'O, ,SNGAGS RNAM PA GSUM GYI BDAG PO ZHES BYA BA NAS, RGYA MTSOR BZHUGS SO ZHES BYA BA'I BAR LA SNGAGS RNAM PA GSUM 
NI SKU GSUNG THUGS KYI YI GE GSUM LAS SNGAGS THAMS CAD 'BYUNG BAS DE'I BDAG PO YIN PAR BSTAN PA DANG, RIG SNGAGS DANG, GSANG SNGAGS DANG, GZUGS SNGAGS GSUM GYI BDAG PO YIN PAR BSTAN PA'O, ,PHYAG BRNYAN ZHES PA NI DANG PO'I TSIG LA 'JUG PA DANG PHO NYA YIN PAR 
BSTAN PA'O, ,KHA DOG SNGON PO'I SGRAS NI RNAM PAR RTOG PA THAMS CAD SPANGS PA NYID DANG, NYES PA'I SKYON GYIS MA GOS PAR BSTAN PA'O, ,LHAG MA NI GO SLA'O, ,NAM MKHA'I LDING GSHOG PA BSKYOD NAS ZHES BYA BA NAS, RANG GI BDAG PO'I LAG PAR SLAR SONG NGO ZHES BYA BA'I 
'BAR LA NAM MKHA' LDING GI BDAG PO'I RGYAN BLANG PA'I PHYIR RGYA MTSOR ZHUGS TE, KLU RNAMS KYI GZUGS BRNYAN BSGYUR NAS SBRUL GYIS SKU LA RGYAN CHA BDUN DU BRGYAN PA'O, ,NAM MKHA' LDING YANG DE NYID KYI BYIN GYIR RLABS KYIS BSKYED PA STE, SLAR BDAG PO'I PHYAG MTSAN DU GNAS 
PA'O; ,DE NAS GNOD SBYIN BYE BA PHRAG BCU DANG ZHES PA NAS, MDUN DU SNYING PO DANG LDAN PA'I SKYIL MO KRUNG BCAS TE 'DUG GO ZHES BYA BA'I BAR DU GO SLA BAS 'DIR MA BSHAD DO, ,DE NYID NI BDE BAR GSHEGS PA'I BKA' LA RAG LAS PAR MA GYUR BA'I GANG ZAG KHA CIG NA RE 
GNOD SBYIN DNGOS YIN PAR 'DOD NA DE NI BKA' LA RMONGS PAR GYUR PAS DE LTAR MI BLTA'O, ,DE NI LAG NA RDO RJE DBANG BSKUR BA'I RGYUD LAS 'BYUNG BA DANG MTHUN PAR RIG PAR BYA STE, BCOM LDAN 'DAS PHYAG NA RDO RJE DNGOS SO, ,DE NAS BCOM LDAN 'DAS KYIS NAM MKHA' DANG 

@272B
SA LA GZIGS NAS BAR SNANG DU YANG SBYAN GYIS 'KHOR BAR GZIGS SO ZHES BYA BA NI NAM MKHA' DANG SA LA GZIGS PA DANG BAR SNANG DU YANG GZIGS PA NI PHYOGS BCU NA GNAS PA'I GDUG PA MA LUS PA 'DUL PAR BSTAN PA'O, ,DE NAS KHAm BRUm SAm ZHES PA'I SNGAGS BRJOD 
PA NI; KHAm GI SNYING POS STENG GI PHYOGS SU 'DUL PA'O, ,BRUm GYI SNYING POS 'OG GI PHYOGS SU 'DUL BAR BSTAN PA'O, ,SAm GI SNYING POS PHYOGS MTSAMS BRGYAD PO 'DUL BAR BSTAN PA'O, ,DE NAS PHYAG NA RDO RJE STAN LA SA LANGS TE, RDO RJE THAL MO RANG GI SNYING GAR 
SBYAR BA BYAS NAS BCOM LDAN 'DAS LA 'DI SKAD CES GSOL TO ZHES BYA BA LA, RDO RJE THAL MO NI RDO RJE RTZE LNGA PA'I PHYAG RGYA'O, ,DE NYID THUGS KAR SBYAR NAS BCOM LDAN 'DAS LA 'OG NAS 'BYUNG BA'I TSIG GSOL BA'O, ,KYE MA BCOM LDAN 'DAS LA GSANG BA DRAG PO'I DON 
BDAG DANG SEMS THAMS CAD LA SMAN PA'I PHYIR ZHU NA CI BCOM LDAN 'DAS KYIS SKABS DBYE BAR GNAD ZHES BYA BA LA, DANG PO'I CHIG LA KYE'I SGRA DANG LDAN PA NI SHIN TU NGO MTSAR DU GYUR PA'O, ,GSANG BA NI NYAN THOS DANG RANG SANGS RGYAS LA SOGS PA RNAMS LA SHIN TU GSANG 
BAR GYUR PA'I PHYIR GSANG BA'O, ,DRAG PO NI GDUG PA'I CHOGS 'DUL BA DANG, GZHAN YANG SHIN TU DRAG PO'I CHOS NYE BAR STON PAS NA DE'I DON NYID DANG, SEMS CAN THAMS CAD LA PHAN PAR BYA BA'I PHYIR RGYAS PAR GSOL BA'O, ,CANG MI GSUNG ZHES BYA BA LA SOGS PA LA, 
CANG MI GSUNG PA NI SGRA'I DON LAS ZAB MO'I DON RGYAS PAR GSUNG BAR RIG PAR BYA'O, ,GDUG PA'I TSOGS 'DUL BA ZHES BYA BA NI BLA MA'I NGAG LAS SHES PAR BYA'O, ,LHAG MA NI GO SLA'O, ,DE NAS BCOM LDAN 'DAS TING NGE 'DZIN DE LAS BZHENGS NAS LAG NA RDO RJE LA GZIGS 
TE, BYED PA G-YON PA CHU'I SNYING PO NAS DANGS TE ZHES BYA BA NI, GZIGS PA NI ZHU BA PO'I RE BSKONG BA'I RTAGS SO, ,BYED PA ZHES BYA BA NI, LAS KYI SGRA DON LA NYE BAR SBYOR BA ZHES BYA STE LUS KYI YAN LAG RNAMS LAS, LAG PAS BYA BA BYED CES 'BRU MANG PO PA KUN DU RGYU'I SGRA YIN TE, 

@273A
*, ,LAG BA LA RIG BAR BYA'O, ,CHU'I SNYING PO NAS DRANG BA NI RNGA'I SGRA LA NYE BAR SBYOR BA STE, KA TA LA'I SGRA GANG 'OG DANG SDE BAR LDAN PA DANG, STOBS CHE BA'I PHYIR DANG, GCIG LA GROGS KYIS SGROGS PAS CHU SHING NI MDZUB MO'I, ,SNYING PO NAS DRANGS PA NI KUN RDZOB 
TU DRAG PO'I SNYING PO NYID DE, DE'I THAD KA NAS DRANGS NAS LCAGS KYU'I PHYAG RGYA BCAS NAS GNAS PA'O, ,BYED PA SKYED PA CHU SHING SGRA DANG BCAS PAS BRKYANG STE GNAS SO ZHES BYA BA NI DE LA YANG GONG MA'I SGRA SBYOR GYIS MJUG STE, SKYES PA NI DRAG PO'I SGRA DANG LDAN PA DANG STOBS CHE BA'I PHYIR 
TE; G-YAS PA LA RIG PAR BYA'O, ,SGRA DANG BCAS PA NI RANG GI RIGS LA DANG PO DANG GNYIS PA'I SBYOR BA'I SGRA DANG BCAS PA'O, ,BRKYANG BA NI DNGOS SU STE, DE YANG GNAS NI SGO'I THAD DKAR GNAS PA'O, ,DE NAS PHYAG NA RDO RJES PHYAG RGYA DE NYID YANG DAG PAR RIG STE ZHES PA NI, 
DE'I DON BRDA'I SGO NAS RIG NAS TSIG BRJOD PA'O, ,KHYED LA SOGS PA'I 'KHOR DAG CES PA NAS SNGA MA BZHIN DU 'KHOD DO ZHES PA'I BAR LA, DRAG PO'I CHOS STON PAS DE DANG MI MTHUN PA RNAMS DE'I SKAD CIG DE LA MI THOS PAR BYA BA'I PHYIR BRJOD PA'O, ,SGRA GNAS KYI KHUNG BUR 
SGRIB BYED KYI TSIG SONG STE ZHES BA NI, SGRA GNAS PA NI RTEN BYED PA'I PHYIR RNA BA LA'O, ,KHUNG BUR NI DNGOS SO, ,SGRIB BYED KYI TSIG NI TSIG DE DNGOS LA BYA STE, ,CI'I PHYIR SGRIB PAR BYED CE NA, GNYIS KYIS BYIN GYI RLABS KYIS BCINGS PA GNYIS KYIS YANG DAG PAR GNAS 
BA CINGS NAS TE, BSGRIBS NAS 'KHOD PA'O, ,'KHONG BA NI DE DANG 'DRA'O, ,SNGA MA NI DANG PO LA 'DUS BZHIN DU'O, ,RDO RJE ME LCE'I RGYUD KYI 'GREL BA DE KHO NA NYID SNANG BA NAS BYA BA LAS LE'U DANG BO'I BSHAD PA'O,, ,,DE NAS PHYAG NA RDO RJE YIS, ,ZHES BYA BA NAS, 
MTSAN MA NGES PAR BSHAD PAR BYA, ,ZHES PA'I BAR DU NI SPYI DON RGYAS PAR ZHU BA GSOL BA DANG, NAN TAN DU BYA BA GNANG BA LA LEGS PAR BYIN PA DANG ,LAG NA RDO RJE KYI RGYUD BSHAD PAR MTSON PA DANG, SEMS CAN THAMS CAD LA PHAN PA'I DON DU BSHAD PAR DAM BCA' BAR 

@273B
SHES PAR BYA'O, ,BA NI RNAM PAR SNANG MDZAD DE, DZA NI MI BSKYOD THUB PA'O, ,RA NI RIN CHEN KUN 'BYUNG STE, ,ZHES BYA BA LA SKU GSUNG THUGS RNAM PA GSUM LA, RDO RJE'I TSIG NYE BAR SBYAR BA STE, SKU GSUM LA SGRA'I SBYOR BA'I SGO NAS GANG GZHI'I YI GE LA GROGS NYE BAR BRTAGS PAR 
SKU GSUM LA 'JUG PA'O, ,ME LCE'I YIG 'BRU GSUM PA LA, ,DANG PO'I GTZO BO BSHAD BYA BA, ,ZHES BYA BA NI 'OG TU BTAGS PA'I 'KHOR MA GTOGS PAR DANG PO YANG YIN LA GTZO BO YANG YIN PAS DANG PO'I GTZO BO'O, ,DE DAG YONGS SU 'CHAD PAS BSHAD PAR BYA BAR SBYAR 
RO; ,PA NI RDO RJE 'JOMS BYED MA, ,NA NI PADMA 'JOMS BYED MA, ,AI NI KUN 'GRO 'JOMS BYED MA, ,ZHES BYA BA LA, DE YANG DANG PO MTHUN PAR GZHI'I YI GE LA GROGS NYE BAR SBYAR BAS SHES PAR BYA STE, 'JOMS PAR BYED PA'I SGRA NI GROGS DANG BSDONGS PAS 'OG 
BTAGS GSUM PO YOD PAS NA, 'OG BTAGS GSUM PO'I MID MTHAR SBYOR ZHES PA'O, ,AE NI KUN DU GO BYED DE, ,MA NI SMIN PAR BYED PA STE, ,WAm NI KUN NAS SDUD PA YIN, ,LA NI YONGS SU BRTEN PA'I LAS, ,YA NI YANG DAG BSKYOD PAR BSHAD, ,GO 'BYED GNYIS DANG 
STENG GNAS PA'I, ,SNA LDAN DAG TU SHES PAR BYA, ZHES BYA BA LA, RANG BZHIN GYIS GRUB PA'I SA BON SA BO NA SNGAR YONGS SU GSUNGS TE, ME DANG, CHU DANG, SA DANG, NAM MKHA'I 'BYUNG BAR RGYUD GZHAN DANG MTHUN PAR SHES PAR BYA STE, NGES TSIG KYANG BSHAD PA'I PHYIR RO, , 
DE LA RGYUD 'DIR MA GSUNGS MOD KYANG SGROL MA LA SOGS PA LHA MO LNGA DANG, DGA' BA BZHI DANG, ,SDE PA LA SOGS PA MTHA' DAG RGYAS PAR SHES PAR BYA'O, ,DE LA NGES PAR 'BYUNG BAS NA, KUN SNANG GANG YIN DNGOS DANG SBYAR, ,BSAM PA'I DNGOS LA 'JUG RNAMS KYI, , 
YAN LAG RNAMS LA THAMS CAD DU, ,GONG DU SMOS PA BRJOD PA YIN, ,ZHES BYA BA LA, DE ZHES PA NI GONG DU SMOS PA'I SA BON RNAMS SO, ,DE LA DNGOS PO THAMS CAD YANG DAG PAR 'BYUNG BAS NA, DE LAS PES PAR 'BYUNG BAR SBYAR RO, ,KUN DU SNANG BA NI, KUN DU'I SGRAS BDAG DANG 

@274A
*, ,GZHAN GYI RGYUD LA YANG DAG PAR 'JUG STE, 'DI LTAR SNANG BA NI G-YO BA DANG MI G-YO BA'O, ,DE'I DNGOS LA SBYAR BA DANG BSAM PA'I DNGOS PO NI RNAL 'BYOR PA GANG ZHIG CHOS NYID BSGOM PA'O, ,DE YANG SKYES BU'I SBYI'I SGRA 'BRU MANG PO PAR SBYAR BAR 
BYA'O; ,YAN LAG DE'I LAS LA 'JUG PA'I YAN LAG GAM, THABS SU GSUNGS PAS NA YAN LAG THABS RNAMS SU SBYAR RO, ,GONG DU SMOS PAS NI GONG MA'I SA BON LA SBYAR BAR BYA'O, ,DON DU GSAL BAR ZLOS PA YI, ,TSIG NI RGYAS PAR BRJOD MI DGOS, ,ZHES BYA 
BA NI 'DI SKAD BDAG GIS THOS PA'I DUS TE, DE'I TSIG LA GSAL BAR BRJOD MI DGOS PA'O, ,LAS LAS SKYES PA'I GZUGS RNAMS LA, ,DRAG PO YONGS SU STON PA DANG, ,GNOD SBYIN CI CHON THOGS RNAMS LA, ,GTZO BO'I DON DU BSHAD PAS NA, ,TSIG TU NGES PAR YANG 
DAG BRJOD, ,CES BYA BA NI LAS LAS GRUB PA NI GNOD SBYIN TE, DE RNAMS KYI GZUGS SO, ,DRAG PO YONGS SU STON PA NI SNGAGS DANG PHYAG RGYA DANG THABS RNAMS DRAG PO'I STON PA'O, ,SU LA STON ZHE NA, LAS LAS GRUB PA'I GZUGS DRAG PO'I RIGS THAMS CAD LA'O, , 
GNOD SBYIN BE CON THOGS PA LA SOGS PA GNOD SBYIN GYI RIGS THAMS CAD LA GTZO BO LAG NA RDO RJE NYID GTZO BOR BSHAD CING SBYOR BAS NA GTZO BO'I DON DU YONGS SU SHES PAR BYA'O, ,TSIG TU NGES PAR BRJOD PA NI NGES PA'I TSIG RGYUD LA YANG DAG PAR GONG 'OG DANG SBYAR TE GSUNGS 
PA DANG GSUNG BAR SBYAR RO, ,KHYOD KYI TSUL 'CHANG RAB DGA' BAS, ,DE NYID RIGS SU 'BYUNG BA STE, ,KUN KYANG NAG PO'I LAS LA DGA', ,GNANG BA DAG PAR MI MTHONG ZHING, ,DE NYID LA NI NGES PAR BRJOD, ,CES BYA BA NI KHYOD KYI TSUL 'CHANG ZHES PA NI LAG NA RDO RJE NYID KYI TSUL 
'CHANG BA'O, ,RAB DGA' NI GDUG PA GZHAN RNAMS SO, ,DE LA RAB TU DGA' BAS GDUG PA GZHAN RNAMS DE NYID GNOD SBYIN GYI RIGS SU 'BYUNG BAR SBYAR RO, ,DE DAG THAMS CAD NAG PO'I LAS SDIG PA LA DGA' BAS SNANG BA NI YE SHES LA SBYAR TE, DE DAG THAMS CAD 

@274B
KYIS MI MTHONG BZHIN DU, DE NYID NI SDIG PA LA GROL BA DANG, THAR PAR LTA BA DE NYID LA NGES PAR BRJOD PA'AM 'DOD PA'O, ,GONG DU BSTAN PA GANG YIN PA, ,SO SOR DAG LA GDON MI ZA, ,SBYOR BA SNA TSOGS NGES BSGRUBS NAS, ,RNAL 'BYOR PA NI SNA TSOGS PA, ,MNGON 
DU RGYAS SHING NGES PAR GSAL, ZHES BYA BA LA, GONG DU BSTAN PA NI 'DI NYID DU'O, ,GANG YIN PA NI SBYOR BA DANG THABS RNAMS SU SBYAR RO, ,SO SO DAG LA NI GDUG PA'I RIGS RANG RANG LA'O, ,GDON MI ZA BA NI THE TSOM MED PAR 'GRUB PAR SBYAR RO, ,SBYOR BA SNA TSOGS 
PA NI 'DIR BSTAN PA RNAMS TE, DE DAG NGES PAR BSGRUBS PAS SNANG BA YE SHES DANG, 'BYOR BA SNA TSOGS PA RNAMS MNGON PAR 'GRUB CING NGES PAR GSAL BA'O, ,SNANG BA CHEN PO BDAG MED PAR, ,BRGYUD PAS YONGS SU 'GRUB PA YIN, ,ZHES BYA BA LA, RNAM PAR MI RTOG PA'I YE 
SHES DANG CHOS NYID STONG PA NYID BDAG DANG GZHAN DU MI DMIGS PA'I PHYAG RGYA NYID GNANG BA DANG, GNANG BA NYE BAR THOB PAS, BRGYUD PAS 'GRUB PA'O, ,KUN RDZOB GONG MA'I DNGOS PO LTAR, ,BRTAN PA LTA BUR RAB TU MTHONG, ,DON DAM 'OG MA'I SGRA LTA BUR, ,NYON MONGS KUN SREG 
RANG BZHIN GYIS, ,'OD GSAL BA RU GNAS PA YIN, ,ZHES BYA BA LA, NGES PA'I TSIG SGRA SBYOR GYI SGO LAS DON DAM PA DANG, KUN RDZOB GNYIS LA YANG DAG PAR SBYAR TE GSUNGS PA LAS, GONG MA'I DNGOS PO NI SNA TSOGS DANG, BRTAN PA MI 'JIG PAR MTHONG BAS NA, 
KUN RDZOB GONG MA'I TSIG TU SBYAR RO, ,DON DAM PA NI NYON MONGS PA'I BUD SHING RNAMS BSREGS PA'I TSUL DU SBYANGS PA DANG, RNAM PAR RTOG PA MED PAS RANG BZHIN GYIS 'OD GSAL PAR GNAS PAS NA 'OG MA'I DGRA LTA BUR SHES PAR BYA'O, ,SNYING PO DON DAM LA 'JUG PA, ,PHYI RIM 
KUN RDZOB LA BRTEN PA, ,DANG POR SANGS RGYAS MI GNAS SHING, ,SNGA MA BYA BA'I SBYOR BAS BRTZON, ,ZHES BYA BA LA, SNYING PO DON DAM PA'I NI BSGRUB PA'I BYA BA'I DNGOS PO BRTAN PA MI 'JIGS PA LA BYA STE, DE LA 'JUG PAR 'DOD PAS PHYI RIM ZHES BYA BA NI GSOG DANG 

@275A
*, ,GSOB TU GYUR PA DNGOS PO JI LTA BA BZHIN DU LAS DANG PO PA RNAMS KYIS THABS LA MKHAS PAS YONGS SU BSGRUB PAR BYA'O, ,DANG POR SANGS RGYAS MI GNAS PA NI THEG PA CHEN PO'I SNGAGS LA ZHUGS PA TZAM GYIS RMONGS PA KHA CIG SANGS RGYAS PAR 'DOD DE, 
DE LTA BU'I NGA RGYAL LA BRTEN NAS THABS KYI YAN LAG MA SHES PAS NGAN 'GROR LTUNG BAR 'GYUR RO, ,DE NAS SNGA MA'I BYA BA LAS DANG PO PA RNAMS KYI THABS KYI SBYOR BA RIM PA JI LTA BA BZHIN DU BRTZON PAR BSGRUB PAR SBYAR RO, ,DBANG THOB PA LA RLOM SEMS BYED, ,BLA MA'I 
MAN NGAG NGES PA LAS, ,BLA MA NYID LA CI NUS KYIS, ,YANG DAG PAR NI MCHOD PAR BYA, ,ZHES BYA BA LA, DBANG THOB PA TZAM DAG LA BDAG RDO RJE SEMS DPAR KHA CIG RLOM SEMS PAR BYED DE, DE LTAR RLOM SEMS PAR NI MI BYA BAR BLA MA DAM PA'I MAN NGAG NGES PAR RNYED 
PA RTOG PA DANG BRAL BA'I RIM PA JI LTA BA BZHIN DU THABS KYI YAN LAG YANG DAG PAR SHES PAR BYAS NAS, BLA MA DAM PA LA BU DANG CHUNG MA DANG RIN PO CHE SNA TSOGS PAS YONGS SU MCHOD PAR BYA'O, ,CI'I PHYIR MCHOD CE NA, BLA MA LAS DNGOS GRUB THOB PAR GSUNGS PAS 
DNGOS GRUB NYE BAR BYA BA'I PHYIR MCHOD PA'O, ,RDO RJE NGO BO KUN 'BYUNG DANG, ,GDUG PA THAMS CAD SREG PHYIR DANG, ,DNGOS LA 'JUG BA NGES PA'I SGRAS, ,GONG MA'I TSIG TU BRJOD PA YIN, ,ZHES BYA BA LA, RDO RJE NGO BO KUN 'BYUNG BA NI SNGAGS RNAM PA GSUM DANG, PHYAG RGYA'I 
SNYING PO YE SHES KYI THABS DANG, DE KHO NA NYID THAMS CAD 'BYUNG BAS NA NGO BO KUN 'BYUNG NGO, ,GDUG PA THAMS CAD MA LUS PAR SKRAG CING RLAG PAR BYED DE, SREG PAS NI SREG PA STE DNGOS PO 'DI NYID DO, ,DNGOS PO NYID LA MTHUN PA'I NGES PA'I SGRA SBYAR NA GONG MA'I RDO RJE ME LCER 
GSUNGS BAR SBYAR RO, ,RDO RJE ME LCE'I RGYUD KYI 'GREL BA DE KHO NA NYID SNANG BA ZHES BYA BA LAS LE'U GNYIS PA'I BSHAD PA'O,, ,,GOS SDON LAG NA RDO RJE YIS, ,ZHES PA NAS, LHA YI SBYOR BA BSHAD PAR BYA, ,ZHES BYA BA'I BAR DU NI, LAG NA RDO RJE GANG DAG SGRUB PA'I 

@275B
THABS SU DKYIL 'KHOR ZHUS PA DANG, BCOM LDAN 'DAS KYIS YANG DAG PA'I DON DNGOS POR GYUR NA KHA DOG DANG DBYIBS DANG LHA DANG SNGAGS LA SOGS PA MED DE, 'O NA YANG 'GRO BA'I RTOG PA BSAL BA DANG, LAS DANG PO PAS SGRUB PA'I THABS SU BSHAD PAR DAM 
BCAS PAR SHES PAR BYA'O, ,GANG ZHIG MOS PAR BYED PA YIS, ,KHRU GSUM DKYIL 'KHOR PHYOGS BZHI PA, ,NAGS SAM DUR KHROD KHANG STONG DAM, ,GTZUG LHAG KHANG DANG MCHOD RTEN NANG, ,DE DAG RNAMS SU NGES PAR BRTZAM, ,ZHES BYA BA LA, MOS PAR RAM 
GRUB PAR BYED PA'I GANG ZAG GIS PHYO9GS BZHI RU KHRU GSUM GSUM PA'I DKYIL 'KHOR GNAS GO SLA BA RNAMS SU NGES PA'AM, GDON MI ZA BAR BRTZAM PAR BYA BAR SBYAR BAR BYA'O, ,DANG PO BSNYEN PA RAB GNAS PAS, ,BU MO BCU DRUG STON MO BYAS, ,BDAG GIS 
ZHAG GSUM KHRUS BYA ZHING, ,SBYI PO LKOG MA SNYING GA RU, ,GSANG BA GSUM GYI YI GE BRTAG ,CES BYA BA LA DANG PO BSNYEN PA LA BU MO LO BCU DRUG LON BRGYAL RIGS SAM BRAM ZE'I RIGS SAM, ,RJE'U RIGS LA GZUGS DANG KHA DOG PHUN SUM TSOGS PAR LDAN PA, ZHI BA BYANG 
CHUB KYI SEMS LA LHAG PAR CHAGS PA LA, BDAG GI SNGAGS CHU DANG LDAN PA'I BUM PAS KHRUS NYI MA GSUM DU BYAS LA, TZANDAN DMAR PO'I LDE GUS GNAS RNAM PA GSUM PO RU GSANG BA GSUM GYI YI GE'I GDAN THIG LE LEGS PAR BSKU BAR BYA'O, ,DE YANG BA BA SI TA BADZRA 
H'Um ZHES PA'I SNGAGS KYIS YONGS SU BSKUS LA, SKU GSUNG THUGS KYI YI GE BRTAN PAR BYA BAR 'BREL TO, ,RNAMS SU BCOS PA'I GOS NYID LA, ,GUR GUM THIG LES NGES BTAB STE, ,DE NYID LA NI BSKON PAR BYA, ,ZHES BYA BA LA, GOS SNGON PO LA GUR GUM GYI 
THIG LES GNAS BCU BDUN DU BSKU BAR BYA'O, ,SKYES PA DANG NI SPRAD MI BYA, ,ZHES PA NAS, GNAS GANG YIN PAR BDAG LA GTAD, ,CES PA'I BAR LA SKYES PA DANG NI SPRAD MI BYA NI DE'I BAR DU'O, O,DKAR GSUM NI 'O MA DANG ZHO DANG 'BRAS GSUM MO, ,DE YONGS 

@276A
*, ,SU GSAL LA SNYING PO NI 'DI YIN TE, DE YIS 'BUM DU BZLAS PA'O, ,AOm AA MRi TE SIDDHA BADZRA H'Um ZHES BSNGAGS LA, RANG GI SNGAGS BU MO'I KHAR BTAB PA DANG, DE NYID LA YANG BSLAB PA'O, ,DE NAS BSNYEN PA RDZOGS PA DANG, ,BU MO LA NYOS SHIG 
DANG LONGS SHIG PA'I TSIG BRJOD NAS, KUN 'DUS PA NI TSONG 'DUS SO, ,DER MI SGEG PAR DNGOS PO GANG YIN PA NYOS LA, RIGS MTHUN PA NI GOS SNGON PO DER GTUMS LA, GNAS NI GANG NA GNAS PA'I SA RU, BDAG NI SGRUB PA PO LA GA TAD PAR 'BREL TO, ,DE YIS 
ZHAG GSUM SBYOR BA YIS, ,PHYAG RGYA NGES PA NYID DANG YANG, ,SNYING PO GANG GI SBYOR BA YIS, ,DRI CHU BTAB LA GRANGS TSAD DU, ,PHYIN PAR YANG DAG BZLAS PAR BYA, ,ZHES BYA BA LA, DE YIS ZHES PA NI RNAL 'BYOR BA'O, ,RNAL 'BYOR PAS NI BA'I RNAM PA LNGA LA SOGS PA 
LA ZHAG GSUM GYI BAR DU BDAG GI PHYAG RGYA NI RDO RJE RTZE GCIG PA'O, ,LHA'I SNYING PO KUN LA GRANGS NYI SHU RTZA GCIG TU YANG DAG PAR BZLAS LA, DRI CHUS KUN LA PHOG PAR GTOR BAR BYA BAR 'BREL TO, ,LHAG MA NI GO SLA BAS 'DIR MA BSHAD DO, ,DANG POR BYANG SHAR MTSAMS 
NYID NAS, ,KUN BRTEN KHA DOG RIGS MTHUN BLANG, ,YONGS SU BSDUS BYAS NYID DU NGES, ,GNYIS PA GNYIS PAR YANG DAG LDAN, ,GSUM PA GCIG GIS TSAD BYAS LA, ,ZHES BYA BA LA, BYANG SHAR MTSAMS NAS KUN BRTEN PA'I STOBS DANG LDAN PA'I SGRA RTAGS KYIS 
DBYE BAS 'JUG STE SA LA NGES PA'O, ,SA KHA DOG RIGS MTHUN PA NI SNGON POR SHES PAR BYA'O, ,SA DE YONGS SU BSDUS PA LA DKYIL 'KHOR NGES PAR BYA BAR 'BREL TO, ,GNYIS PA GNYIS PAR YANG DAG LDAN PA NI, ,RAB 'BRING THA MA'I TSAD LA BYA STE, RAB 
NI GONG DU BSTAN PAR ZAD DO, ,'BRING NI GNYIS PA STE KHRU GNYIS PA LAS BYAS PA'O, ,GSUM PA GCIG PA NI KHRU GCIG PA LA NGES PAR BYA'O, ,DE LTAR TSAD DU BYAS PA LAS, ,SHIN TU MNYAM PAR 'THAS PAR BYA, ,DE NYID RJES SU 'JUG PA YIS, ,DANG POR SRAD 

@276B
BU GANG YIN PAS, ,KHA DOG SER POS THIG GDAB BYA, ,ZHES BYA BA LA, RAB 'BRING THA MA'I TSAD DU BYAS PA LAS MNYAM PA DANG 'THAS PA DANG LEGS PAR BYAS LA DE NYID RJES SU 'JUG PA NI GANG ZAG RNAL 'BYOR BA'O, ,DE YI DANG PO SRAD BU NI, ,BU MOS BKAL BA'I DGU SGRIL LO,, 
KHA DOG SER PO NI YUNG BA LA SOGS PHA GANG YANG RUNG BA'I THIG GDAB PAR SBYAR RO, ,DKYIL 'KHOR DGU RU NGES PA LAS, ,'BRU DANG SA DANG RIN CHEN GANG, ,PHYE MA NYID DU BTAGS PA YIS, ,DKYIL DU PADMA BCU DRUG PA, ,'DAB MAR LDAN PAR BRI BAR BYA, ,ZHES BYA BA LA, THIG 
BTAB PA'I LE TSE DGU LA DKYIL DU RGYAL PO DANG, BLON PO DANG, BRAM ZE DANG, DMANGS RIGS LA RIM PAR SBYAR LA, RIN PO CHE MU TIG LA SOGS PAS ZI BA DANG, 'BRAS BTAGS PA LA RNAMS LA SOGS PAS KHA DOG BSGYUR BA DANG, SA KHA DOG LNGA PA LA ZHIB PAR BTAGS PAS PADMA 
BCU DRUG DANG LDAN PA BRI BAR SBYAR BAR BYA'O, ,SHAR DANG LHO DANG ZHES BYA BA NAS, KUN KYANG STAG GI PAGS PA YIS, ,SMAD NI YONGS SU DKRIS PA YIN, ,ZHES BYA BA'I BAR NI GO SLA BAS 'DIR MA BSHAD DO, ,DE STENG GDAN NI RAB GNAS PAS, ,GTZO BO NYID LA NYI ZLA 
YIS; ,PHRAG PA LA NI 'KHOR BAR RGYU, ,TSANGS PA DBANG PO LHA CHEN GNYIS, ,ZHABS KYIS YONGS SU MNAN PA YIN, ,ZHES BYA BA LA, LHA'I BU NYI MA DANG ZLA BA GNYIS PHRAG PA LA RGYU BAR BYED DO, ,DE CI'I PHYIR ZHE NA, BDE BAR GSHEGS PAS LUNG GNYIS SU GSUNGS 
TE; GCIG NI LAG NA RDO RJE'I SKUS RI RAB KYI RKED PAR SLEB PAS NYI MA DANG ZLA BA YANG RI RAB KYI RKED PA NAS RGYU BAS LAG NA RDO RJE'I PHRAG PA LA PHOG PA'O, ,GCIG NI 'JIG RTEN PA RNAMS LA PHRIN LAS RNAM PA GNYIS KYIS 'DUL BA DANG, THABS DANG SHES RAB TU LDAN PAS A'A 
LI K'A LI SNYOMS PAR 'JUG PA'I DON GSUM DU RIG PAR BYA'O, ,DE YANG LUNG GANG LAS GRUB CE NA RIM PA JI LTA BA BZHIN DU LAG NA RDO RJE DBANG BSKUR BA'I RGYUD DANG LAG NA RDO RJE BDE BAR ROL BA'I RGYUD DANG LAG NA RDO RJE YUM LCANG LO MA'I RGYUD LAS RIG PAR BYA'O, ,TSANGS PA DANG 

@277A
*, ,DBANG PO GNYIS SRID PA DANG, MYA NGAN LAS 'DAS PA'I RTAGS SU BRTEN NAS DE GNYIS KA LA MI GNAS PA DANG, YANG NA RTOG PA DANG MI RTOG PA GNYIS KA LA MI GNAS PA'I RTAGS DANG, YANG NA BDUD KYI SNYING GA NYAMS DGA' BAR BCOM LDAN 'DAS ROL BAS 
BZHUGS PA'O, ,SHAR GYI LHA CHEN RNAM RGYAL NYID, ,KENG RUS STENG NA GNAS PA BZHIN, ,GZHAN YANG DE LTAR GNAS PA YIN, ,SA BON GNAS PA GANG YIN PA, ,SGRA DANG BCAS PAS SHES PAR BYA, ,ZHES BYA BA LA, SHAR NA BZHUGS PA'I KHRO BO KHAMS GSUM RNAM PAR 
RGYAL BA KENG RUS SKAM PO'I STENG NA BZHUGS PA BZHIN DU NAG PO CHEN PO LA SOGS PA'ANG KENG RUS SKAM PO'I STENG NA BZHUGS PAR 'BREL TO, ,DE YANG CI'I PHYIR KENG RUS SKAM PO'I STENG NA BZHUGS SHE NA, THAMS CAD KYANG RNAM PAR RTOG PA DANG BRAL BA'I PHYIR DANG, SGRA'I SBYOR 
BAS KA RANG KA LA GDUG PA RNAMS SKRAG PAR BYA BA'I PHYIR DANG, DRAG PO'I LAS SU SBYOR BAS NA KENG RUS LA BZHUGS PA'O, ,SA BON GNAS PA DE NI DE DAG THAMS CAD SKYED PA'I SA BON LA BYA STE YIG 'BRU RNAMS SO, ,SGRA DANG BCAS PA NI BCOM LDAN 'DAS RDO RJE GAR MKHAN GYI 
ZHAL NAS SGRA DANG BCAS PAR PHYUNG BA'O, ,DE YANG JI LTA BU ZHE NA, SA BON GYI YI GE RE RE LA 'OD ZER RIGS MI 'DRA BA RE RE DANG, SGRA MI 'DRA BA RE RE YANG DAG PAR PHYUNG STE BSGRAGS PAR SBYAR RO, ,DANG PO GTZO BO SKYED BYED GANG, ,H'Um LAS NGES PAR RDZOGS BYA ZHING, ,GZHAN RNAMS 
'DI LAS 'BYUNG BAR BSAM, ,ZHES BYA BA LA, DANG POR GTZO BO PHYAG NA RDO RJE NYID KYI BSKYED PAR BYA BA'I SA BON DU H'Um NAG PO LAS YANG DAG PAR SHES PAR BYA'O, ,GZHAN RNAMS 'DI LAS ZHES PA NI 'OG NAS 'BYUNG BA'I SA BON BCU DRUG PO RIM PA JI LTA BA BZHIN DU KHAMS GSUM 
RNAM PAR RGYAL BA NAS, SHA ZA MA'I BAR DU KHA DOG MI 'DRA BA NI BLA MA'I NGAG LAS YONGS SU RIG PAR BYA ZHING DE RNAMS LAS 'BYUNG BA'AM BSKYED PAR 'BREL TO, ,LHAG MA NI GO SLA'O, ,DE LAS RAGS PA GANG ZHIG GIS, ,BAR 'PHRA NGES PAR BSKYED PAR BYA, ,DANG POR KUN KYANG 

@277B
BRTZIGS PA YIS, ,BAm LAS GYUR PA SNA TSOGS PA, ,YANG DAG PAR NI BSKYED PAR BYA, ,DE 'OG KAm LAS RAB SKYES PA, ,SKAM POR YONGS SU BRTAGS PA YIN, ,ZHES BYA BA LA, RAGS PA NI SKU NYID DO, ,BAR 'PHRA NI DANG POR GCIG PA'I BAm DMAR PO LAS BYUNG BA'I PADMA 
'DAB MA BCU DRUG PA SNA TSOGS PA BSKYED PAR BYA'O, ,DE 'OG CES PA NI, DE'I RTING LA BYUNG BAS DE'I 'OG STE, DE'I STING DU KAm DKAR PO LAS YANG DAG PAR BYUNG BA'I KENG RUS SKAM PO RAB TU GNAS PA'O, ,LHAG MA NI BLA MA'I MAN NGAG LAS SHES PAR BYA'O, , 
DE DAG RNAMS NI RAB BA RDZOGS PA'I, ,SKU RU YONGS SU RDZOGS BYAS LA, ,BDAG GIS RNAL 'BYOR YANG DAG BSGRUB, ,CES BYA BA LA, DE DAG GI NI GONG DU SMOS PA'I GDAN DANG YIG 'BRU DANG BLA MA'I NGA LA SOGS PA'I LAS RDZOGS PA'O, ,SKU RU NI RANG RANG GI CHO GA GSUM LAS 
RANG RANG GI SKUR RDZOGS PAR BYAS LA ZHES PAR 'BREL TO, ,DE NAS BDAG RNAL 'BYOR BAS MCHOD PA LA SOGS PA'I RNAL 'BYOR YANG DAG PAR SGRUB PAR 'BREL TO, ,DE NAS SNGAGS PA BLO LDAN PAS, ,RIGS SU NGES PA GANG YIN PA, ,THABS 'DI LA NI 'JUG 
BAR BYA; ZHES BYA BA NI RIGS RNAM PA LNGA LAS MI 'DA' BAS RIGS KYI RJES SU 'BRANG BAS RNAL 'BYOR YANG DAG PAR BSGRUB PAR GSUNGS TE, SU YIS SHE NA, SNGAGS PA SHES RAB CAN GYIS SO, ,DE YANG SBYIR RIGS LA BRTEN TE BSGRUB PAR GSUNGS SO, ,THABS NI 
'OG NAS STON PA RNAMS LA 'JUG PAR 'BREL TO, ,KUN LA 'JUG PAR 'GYUR BA YI, ,KHYAB PA'I BDAG PO CHEN PO NI, ,RIGS KYI GTZO BOS SBYI LA KHYAB, ,CES BYA BA NI SBYIR KHYAB PA RNAM PA GSUM GYIS YONGS SU STON TE SKU GSUNG THUGS KYIS KHYAB PA'O, ,KUN LA 
'JUG PA NI LAS KYI BYA BA THAMS CAD LA'O, ,KHYAB PA'I BDAG PO NI RIGS KUN LA 'JUG PA DANG, GTZO BO DANG BDAG POR 'BREL BAS NA BDAG POR 'BREL TO, ,RIGS KYI GTZO BO NI RIGS THAMS CAD DE LAS 'BYUNG BAS NA GTZO BO YIN TE DE YIS KUN LA KHYAB PAR 'JUG PAR 

@278A
*, ,BSTAN PA'O, ,MDUN NI RDO RJE'I RIGS YIN TE, ,LHA MIN LA SOGS NGES PAR 'JIGS, ,G-YAS NI RIN CHEN RIGS YIN TE, ,SHA ZA LA SOGS YANG DAG 'JIGS, ,RGYAB NA GNAS PA GANG YIN BA, ,PADMA'I RIGS SU YANG DAG LDAN, ,NOR LA 
SOGS PA GANG DGOS PA, ,RE BA BZHIN DU SKOD BAR BYED, ,G-YON NA GNAS PA GANG YIN PA, ,LAS KYI RIGS KYI NGES PA LAS, ,KLU DANG GNOD SBYIN LA SOGS PA, ,MA RUNGS PA RNAMS YONGS SU 'JIGS, ,ZHES BYA BA LA, MDUN NI SHAR DU RIG PAR BYA STE, KHAMS GSUM RNAM 
PAR RGYAL PO NI RDO RJE'I RIGS SU NGES BAS TSANGS PA DANG LHAG MA YIN RNAMS 'JIGS PA'O, ,G-YAS PA NI LHOR RIG PA STE, NAG PO CHEN PO RIN PO CHE'I RIGS SU NGES PAS GSHIN RJE DANG SHA ZA RNAMS 'JIGS PA'O, ,RGYA BA NI NUB YIN TE RNAM THOS SRAS PADMA'I RIGS SU NGES TE, NOR DANG 
BZHON PA LA SOGS PA RNAMS NGES PAR STER BA DANG GNOD SBYIN RNAMS 'DUL BAR GSUNGS SO, ,G-YON NI BYANG DU RIG PAR BYA STE, BDUD RTZI THAB SBYOR GYIS KLU DANG YANG MA RUNGS PA RNAMS YONGS SU 'JIGS PAR GSUNGS SO, ,GZHAN YANG LHAG MA THAMS CAD KUN, ,PHO NYA'I 
TSUL DU NGES PAR GNAS, ,ZHES PA NI RDO RJE GNOD SBYIN LA SOGS PA THAMS CAD PHO NYA'I TSUL DU YANG DAG PAR GNAS PAR 'BREL TO, ,DANG PO NYI MA SHAR BA NAS, ,LAS KYI SBYOR BA SNA TSOGS PA, ,SO SO DAG PA SNYING PO NI, ,GANG DU 'BUM PAS RAB RDZOGS PA, ,BRGYA RTZA BRGYAD DU NGES PAR 
BZLAS; ,ZHES PA LA DKYIL 'KHOR BRI BA'I SNGA DRO TSEN RTZI LNGA LA LAS KYI SBYOR BA SNA TSOGS PA ZHES BYA BA BRJOD DE, DE LA SNYING PO BRGYA RTZA BRGYAD YANG DAG PAR BZLAS ZHES PA NI, GONG GI BSNYEN PA'I DUS SU SNYING PO 'BUM LA SOGS PA BZLAS PA'O, ,DE NAS SNGA DRO'O DUS SU BRGYA 
RTZA BRGYAD BZLAS PAS SBYOR BA BRI BAR BYA'O, ,H'Um GI SGRA DANG RAB LDAN PAS, ,BDAG NYID KHA NAS ME 'BAR GSAL, ,PHYAG RGYA GNANG BAR RAB BCAS TE, ,DE NYID STANG STABS BSKYOD PA YIS, ,GDUG PA THAMS CAD SKRAG BYED PA, ,BDE GSHEGS MNGON PAR DGYES PAR BYA,, 

@278B
ZHES BYA BA LA, SNGA DRO'I DUS SU RGYAN CHA LNGA LA SOGS PA YONGS SU BGOS LA, RDO RJE DRIL BU NGES PAR BZUNG STE H'Um H'Um H'Um ZHES PA'I SNGAGS KYIS KHA NAS ME 'BAR BAR BSAMS LA, PHYAG RGYA NI GAR GYIS YANG DAG PAR BYAS LA, DE NYID CES PA NI, DON DAM PA GNYIS LA SGRA RNAM PA 
GNYIS 'JUG STE, RNAL 'BYOR PA DE NYID KYIS LAG NA RDO RJE DE NYID KYI STANG STABS BYA BAR GSUNGS PA STE, G-YAS PA BRKYANG LA G-YON PA NGES PAR BKUG NAS, RDO RJE RGYA GRAM 'GROS KYIS PHYOGS BZHIR BSKYOD PAS GDUG PA CAN THAMS CAD SGRAG PAR 'GYUR BA DANG, BDE BAR GSHEGS 
PA RNAMS GAR GYIS MNGON PAR DGYES PA'O, ,RDO RJE DRIL BU BZUNG BYAS NAS, ,KHRO BO'I CHA LUGS GANG YIN PAS, ,PHYOGS RNAMS RMONGS PAR BYED PA YIN, ,LHA MO'I GZUGS 'CHANG GANG YIN PAS, ,GZHAN GYI SEMS KYANG 'PHROG PAR BYED, ,CES PA LA, DUS RNAM 
PA GNYIS KYI SBYOR BAS GSUNGS PA YIN TE, BGEGS BSKRAD PA DANG MCHOD PA NYID LA SBYOR BA GSUNGS SO, ,DE LA KHRO BO'I STANG STABS KYIS RDO RJE DANG DRIL BU BZUNG PAS KHA NAS H'Um 'BAR BAS YANG DAG PAR BSKYOD PAS GDUG PA RNAMS BSGYEL TE, CI'I PHYIR 'KHRUGS SHEN BRGYAL 
BAS SO; ,BRGYAL BAS SHAR PHYOGS LA SOGS PA MI SHES SO, ,LHA MO'I GZUGS SU BDAG NYID YANG DAG PAR BSGRUBS LA GNAS PAR BYA STE, JI LTA BU ZHE NA, LAS KYI LHA MO SNA TSOGS PA, ,DBU RGYAN DANG GDU BU DANG, STOD G-YOGS LA SOGS PA RGYAN CHA BCU 
GCIG GIS YANG DAG PAR BRGYAN LA, NU MA CUNG ZAD 'BUR BAR BYA STE, MCHOD PA'I RDZAS THAMS CAD RDO RJE'I GLU DANG, GAR DANG, PHYAG RGYA LA SOGS PAS YANG DAG PAR MCHOD PA DANG, 'DOD PA YON TAN LNGAS SKU LA YONGS SU MCHOD 
PAR BYA'O, ,DE'I GZUGS KYIS LHA RNAMS MNYES PA DANG, 'JIG RTEN PA RNAMS DBANG DU SDUD PAR 'BREL TO, ,RE MIG RNAMS KYI BAR GANG YIN, ,ME LCE'I PHRENG BAS YONGS SU BRI, ,'KHOR LO'I 'OG TU GNAS BYA BA, ,CHOS 'BYUNG PHYAG RGYA NGES PAR BI, , 

@279A
*, ,ZHES BYA BA LA, DANG POR DKYIL 'KHOR BRI BA'I SKABS SU SHES PAR BYA STE, RE MIG NI DKYIL 'KHOR LNGA LA BYA STE, DE'I BAR DAG ME'I 'OD KYIS BRI BAR 'BREL TO, ,'KHOR LO NI DKYIL 'KHOR LA SHES PAR BYA STE, DE'I 'OG TU CHOS 'BYUNG GI PHYAG RGYA GRU GSUM PA 
MTSAN MA KUN LA KHYAB PAR BRI BAR BYA BAR 'BREL TO, ,DE YANG CI'I PHYIR CHOS 'BYUNG GI PHYAG RGYA BRI ZHE NA, BCOM LDAN 'DAS KYIS 'DI SKAD GSUNGS PA'O, ,THABS DANG SHES RAB LDAN PA DANG, ,KUN 'BYUNG YUM DU NGES PAR GSAL, ,RTEN 'BREL YANG DAG 'BYUNG BA YIN, ,KUN 
RDZOB LA NI DON DAM BRTEN, ,DON DAM NYID LA KUN RDZOB YANG, ,BRTEN PA NYID DU 'GYUR BA YIS, ,DE BAS GNANG BA MI GSAL BAR, ,CHOS 'BYUNG PHYAG RGYA NGES PAR BRI, ,RGYAS PA LA SOGS MA YIN GYI, ,DRAG PO'I DKYIL 'KHOR YIN PA DANG, ,DE BZHIN DBYIBS SU RAB GSAL 
BAS; ,DRAN DANG BCAS PAS BRI BAR BYA, ,ZHES BYA BA LA, CHOS THAMS CAD THABS DANG SHES RAB TU 'BREL BAR GNAS PA DANG, CHOS THAMS CAD DE LAS 'BYUNG BAS NA, DE YANG DAG PAR BRI BAR 'BREL TE, YANG RTEN CING 'BREL BAR 'BYUNG BA'I CHOS SU DNGOS PO KUN GRUB 
PAS BRI BAR BYA'O, ,JI LTAR RTEN CING 'BREL ZHE NA, ,KUN RDZOB LA ZHES PA GSUNGS TE, KUN RDZOB LA DON DAM PA BRTEN PA DANG, DON DAM PA LA KUN RDZOB BRTEN PA'I PHYIR TE, CHOS 'BYUNG NI DON DAM PA'I PHYAG RGYA YIN PA DANG, DKYIL 'KHOR NI KUN RDZOB KYI PHYAG RGYA YIN PAR 
'BREL TO, ,YANG NA DRAG PO'I DKYIL 'KHOR YIN PAR GSUNGS PAS, SKABS 'DIR YANG DRAG PO'I SKABS LA BAB PAS NA, DE LA YANG DBYIBS MTHUN PA'I PHYIR SNANG BA MI GSAL BAR BRI BAR BYA'O, ,SNANG BA MI GSAL BA NI GONG DU BSTAN PAR ZAD DO, ,DE BAS NA RNAM PA 
THAMS CAD DU YANG RNAL 'BYOR PAS CHOS 'BYUNG BA'I PHYAG RGYA MNYAM PAR GZHAG CING DRAN PA DANG BCAS PAS BRI BAR GSUNGS SO, ,MTHU DANG LDAN PA'I GANG ZAG LA, ,STOBS NI SHIN TU NGES PAR SKYED, ,DKYIL 'KHOR LHA NYID MNGON BSGRUBS PAS, ,LUS LA GZI BRJID 'JUG 

@279B
PA'O; ,ZHES BYA BA LA, MTHU ZHES PA NI, AA NU BHA BA'I SBYOR BAS SKABS MANG PO LA 'JUG STE, SKABS 'DIR NI SNGON GYI LAS 'PHRO DANG LDAN PA LA BYA'O, ,DE DANG LDAN PA'I GANG ZAG LA NI PHYAG NA RDO RJE'I STOBS SU SKYE BAR 'GYUR RO, ,DE NAS DKYIL 'KHOR GYI LHA RNAMS MNGON PAR 
BSGRUBS PAS NI, LUS NI BDAG GI PHUNG PO'I RGYUD LA GZI BRJID YE SHES 'JUG PAR GSUNGS SO, ,RDO RJE ME LCE'I RGYUD KYI 'GREL PA DE KHO NA NYID SNANG BZHES BYA BA LAS LE'U GSUM PA'I BSHAD PA'O,, ,,LAG NA RDO RJE ZHES BYA BA NAS, THABS DE GANG LAGS GSUNG 
DU GSOL ZHES PA'I BAR DU NI GO SLA'O, ,NANG GI BDAG NYID CAN DANG YANG, ,PHYI YI KHRUS SOGS RAB BYAS LA, ,RAB GSAL LA SOGS RGYUN CHAD NAS, ,GANG YANG RUNG BA'I LO NYID LA, ,STON ZLA BA NAS BRTZAMS LA, ,LHA MIN LHA DANG ME TOG MDZES, ,DRAG PO'I DANG PO 'DI NYID LA, , 
BDAG GIS NGES PAR SBYOR BA BRTZAM, ,ZHES BYA BA LA, DANG POR NANG GI BDAG NYID NI NANG STE, PHYI ROL GYI DNGOS POR MI 'DZIN PA DANG, BDAG DANG GZHAN DU MI RTOG PA DANG, STONG PA DANG MI STONG PA'I MTHA' GNYIS DANG BRAL BA'O, ,PHYI'I CHOS DANG NANG GI CHOS THAMS CAD RANG BZHIN GYIS RNAM 
PAR DAG PAR BYED PAS KHRUS MCHOG TU GSUNGS SO, ,PHYI'I KHRUS NI GO SLA'O, ,KHRUS RNAM PA GNYIS BYAS NAS RAB GSAL LA SOGS ZHES SMOS TE, SHES RAB GSAL BAS NA RAB GSAL LO, ,DE YANG SHES PA LNGA DANG RGYUN CHAD MED PA NI, RNAM PAR BZA' BAR MI BYA BA DANG, SOGS 
PA NI MYOS 'GYUR YANG LONGS SPYAD PAR MI BYA'O, ,GANG YANG RUNG BA NI BYI BA LA SOGS PA'I LO GANG YANG RUNG BA'O, ,STON ZLA RAB PA SMOS PA NI STON ZLA RA BA LA ME TOG DANG LO TOG KUN DU RGYAS PAS DE'I PHYIR, DE NAS BRTZIS PA'I LHA MA YIN GYI BLA MA DON THAMS CAD KUN DU 'GRUB PA DANG, ME 
TOG MDZES BKRA SHIS BAR GSUNGS PA DE DANG, DRAG PO BYA BA NI 'OD ZER DRAG PO PHO GANG LA YOD PA LA DRAG PO ZHES SMOS PA'O, ,DANG PO'I ZHES BYA BA NI CHA BZHIR BGOS PA'I DANG PO'O, ,DE GSUM YONGS SU 'JOMS PAS NA BDAG RNAL 'BYOR PAS SBYOR BA YANG DAG PAR BRTZAM PAR 

@280A
*, ,BYA BAR GSUNGS SO, ,DE NAS BDAG NYID LUS NYID LA, ,RGYAN CHA LNGA YIS RAB BRGYAN TE, ,LUS LA GOS DAG SNGON PO NYID, ,BLA GOS SMAD G-YOGS YANG DAG BCINGS, ,SPYI BO LA SOGS GNAS LNGA RU, ,SPRUL GYIS YONGS SU BCING BAR BYA, ,RANG NYID DKYIL 
'KHOR SHAR SGO RU, ,'DUG PAS SBYOR BA BRTZAM PAR BYA, ,ZHES BYA BA LA, RNAL 'BYOR PA'I LUS LA DBU RGYAN LA SOGS PA LNGAS BRGYAN PAR BYA'O, ,STOD G-YOGS SNGON POS LUS LA BGO BAR BYA BA DANG, SROG SRONG BA'I SPRUL LAM, YANG NA SHING SHUN LAS GZUGS BYAS PA SNGA MA'I 
RGYAN CHA'I RTZAR BCING BAR SBYAR RO, ,BDAG NYID SHAR GYI PHYOGS SU 'DUG PAS LAS BYA BAR 'BREL TO, ,DE NAS DANG POR BLA RE GANG, ,ZHES BYA BA NAS, GOS SAR YANG DAG GTZANG BAR BYA, ,ZHES BYA BA'I BAR DU NI GO SLA BAS 'DIR MA BSHAD DO, ,DE NAS SNGAGS PA BLO LDAN PAS, ,BDAG 
NYID BSRUNG BA'I 'KHOR LO BRTZAM, ,RANG GI PHYI ROL MTSAMS RNAMS SU, ,MI 'GYUR BAS NI BSIL LDAN BSGOM, ,DE STENG SDUD PA'I DNGOS PO GANG, ,KHA DOG NAG PO YANG DAG BSAM, ,DE LAS KHYAB BYED RIGS LNGA BA, ,YANG DAG PAR NI BSAM PAR BYA, ,DE DAG YONGS SU 
RDZOGS BYAS PAS, ,BDUD RTZI 'KHYIL BAR BDAG BSAMS TE, ,RDO RJE SDIGS MDZUB PHYAG RGYA YIS, ,SNGAGS BZLAS PA YIS BGEGS BSKRAD BYA, ,RIGS GTZO'I RTZE MO DE NYID LA, KAm LAS LUS SKYOB BSAM BYAS TE, ,SBYI BOR GNAS PAR KHYAB PAR BSAM, ,ZHES BYA BA 
LA; SKABS 'DIR DANG POR 'JUG PA'I LAS LA, BDAG NYID LA BSRUNG BA'I 'KHOR LO BYA BAR GSUNGS TE, DE'I DANG POR BLA MA'I MNAN NGAG LAS YANG DAG PAR SHES PAR BYA BA NI, ,RGYUD LAS 'BYUNG BAS BDAG GIS DON GSAL BAR BRJOD PA NI 'GAL BA YOD PA'I PHYIR TE, MI GO BA YIN 
BA'O; ,DE NAS ZHES PA NI TSIG GI LHAG MA LUS PA DANG, GZHAN NYE BAR STON PA'I TSIG STE, SNGAGS PA SHES RAB CAN GYIS BSRUNG BA'I 'KHOR LO BYA BAR STON PA'O, ,RANG GI PHYI ROL NI RANG GI RGYUD LAS MA GTOGS PA'I PHYI ROL LO, ,MCHAMS NI RGYUD LAS MA GTOGS PA DANG, PHYI 

@280B
ROL GYI DNGOS PO'I MTSAMS SU MI 'GYUR BA NI YI GE DANG PO'O, ,BSIL LDAN NI 'OD ZER KHA DOG DKAR PO DANG LDAN PA'O, ,DE'I STENG NI BSIL LDAN GYI STENG DU, SDUD PA'I DNGOS PO NI, THUGS KYI YI GA LA KHA DOG NAG POR BSAM PAR BYA BAR 'BREL TO, ,DE LAS NI SDUD PA'I 
DNGOS PO LA STE, KHYAB BYED NI KUN DU KHYAB PAR BYED PA DANG, MI 'JIGS PA'I GNAS PA LA BYA STE, DNGOS PO DE RIGS LNGAS PA'I 'KHOR LO'I RIGS LA SOGS PA DANG LDAN PA'O, ,DE YANG DAG PAR BSGOM PAR 'BREL TO, ,DE DAG YONGS SU RDZOGS PA NI, ,GONG DU SMOS PA'I 
CHO GA RNAM PA GSUM PA'O, ,DE GSUM RDZOGS PA LAS BDAG NYID KHRO BO BDUD RTZI THABS SBYOR DU YANG DAG PAR BSAM PAR BYA STE, SKU MDOG LJANG GU PHYAG GNYIS PA LA THAL MO PHAN TSUN DU BSNOL BA NI, DAM TSIG GI PHYAG RGYA BCAS LA, DE NAS LAS KYI PHYAG RGYA NI, ,G-YON 
PA DKUR BRTEN TE G-YAS PA NI, RDO RJE BCING BA'I PHYAG GIS SDIGS MDZUB TU BYAS LA, SNGAGS 'DIS BGEGS BSKRAD PAR BYA'O, ,AOm BIGHN'Am KRO DHA YA H'Um PHAt, RIGS GTZO'I RTZE MO NI GONG MA'I RIGS LNGA LAS MA GTOGS PA'I NANG GI RGYUD KYI RIGS LNGA PA DANG PO'I RTZE MO LA YI GE KAm 
DKAR PO LAS LUS SKYOB PAR BYED PA YONGS SU BSAM PAR BYAS LA, SBYI BO NAS RTZE MO YANG DAG PAR BTZUGS TE, AOm BADZRA KA PA TZA H'Um PHAt SV'AH'A, ZHES PA'I SNGAGS KYIS LUS THAMS CAD LA KHYAB PAR BSAM MO, ,DE YANG 'OD ZER GDUG PA DANG BCAS PA 'BAR BAR 
BSAM PAR 'BREL TO, ,'DIS NI SA'I CHO GA DANG THIG GI CHO GA GNYIS YONGS SU RGYAS PAR STON PA'I SKABS TE, DE NAS GTOR MA ZHES BYA BA NAS, PHYOGS BZHI MTSAMS SU NGES PAR GDAB, ,CES PA'I BAR DU GO SLA BAS 'DIR MA BSHAD DO, ,KHA NAS H'Um GI SGRA 'BAR ZHING, 
SNA TSOGS RDO RJE'I GAR THABS KYIS, ,LAN GSUM BAR DU BSKOR BA BYA, ,DE NAS GDUG PA GANG YIN PAS, ,PHYOGS BZHI DAG TU SONG BA LA, ,SA PHYOGS NGES PAR GTZANG BAR 'GYUR, ,ZHES BYA BA LAS, KHA NAS H'Um H'Um H'Um ZHES PA'I SGRA DRAG PO DAG PHYUNG BAS GDUG PA RNAMS KYI KHA 

@281A
*, ,NAS ME 'BAR BA MTHONG BA'O, ,SNA TSOGS RDO RJE GAR THABS NI, ,LAG PA G-YAS PAR BE TZON SNGON PO BZUNG NAS, G-YON PA RDO RJE THOGS PAS SNYING GAR BZUNG LA, RKANG PA G-YON PA LTE BAR GNAS TE, G-YAS PA PHYOGS BZHI RU RDO RJE RTZE GSUM PA'I 
GOM PA 'DOR BA DANG, DE DANG MTHUN PAR BE CON GYIS THABS DANG, SHES RAB LA BSKOR BAS SA LA GDAB PAR BYA'O, ,DE NAS GOM PA GCIG GIS BAR DU GSAL BAR 'BREL TO, ,DE LTAR YAN LAG GSUM GYI BAR DU BSKOR BAS, GDUG PA RNAMS PHYOGS GZHAN DU 
BYER TE; ,SA PHYOGS DE GDUG PAS GTZANG BAR GYUR PAR 'BREL TO, ,DE NAS THIG SOGS BTAB PA YIS, ,ZHES PA NAS, SHES RAB THABS KYIS GSAL BAR BRTAGS, ,ZHES PA'I BAR DU NI, ,STA GON GYI CHO GA RGYAS PAR BSTAN PAR RIGS PA NI RGYUD GZHAN DANG MTHUN PAR 
'BREL TO, SANGS RGYAS DKYIL 'KHOR BZHENGS BYA'I PHYIR, ,BDAG GIS DRAG PO DANG PO LA, ,PHYE MA LNGA DANG SNGAGS DAG DANG, ,PHYAG RGYA BCAS PAS BYIN GYIS BRLAB, ,CES BYA BA LA, BDAG RNAL 'BYOR PAS 'OD ZER DRAG PO DANG BCAS PA'I DANG PO'I NYI MA SHAR PA'O, ,PHYE MA 
NI RAB 'BRING THA MA GSUM GYIS PHYE MA'O, ,DE LA SNGAGS NI 'DI DAG GO, ,DKAR PO LA SOGS PA THAMS CAD LA, RIM PA BZHIN DU RIN PO CHE 'BAR BA'I PHYAG RGYA BCAS LA, AOm SVA STI MUKTI BHA BA TI H'Um, AOm PI TA AU DHA RA BHA RA NA BHA BA TI H'Um, AOm RAKTO BO BA LA BHA BA TI H'Um, AOm HA RI 
TA MA RA KA TA BHA BA TI H'Um, AOm KRishnA KAm KA NI BHA BA TI H'Um, ZHES BYIN GYIS BRLAB PA NI RIM PA JI LTA BA BZHIN DU, MU TIG DANG, GSER DANG, BYI RU DANG, SLOG BTZONG DANG, MU MEN DU BRLAB PAR SBYAR RO, ,DE NAS SNOD DAG THOD PA LA, ,BYAS PAS RDO RJE'I PHYAG RGYA RAB, ,DES PAS 
LAS KYI SBYOR BA BRTZAM, ,PHYOGS SU LEGS PAR BSKOR BA YIS, ,DBUGS RGYU BA YI DNGOS PO GANG, ,YI GE MNGON PAR GSAL BA YIS, ,RGYUN MI 'CHAD PAR BRI BAR BYA, ,ZHES BYA BA LA, SNOD NI THOD PA'I DUM BU LAS BYAS PAS PHYE MA DER BLUGS PAR BYA BAR 'BREL TO,, 

@281B
RDO RJE PHYAG RGYA NI RDO RJE RTZE GCIG PA'I PHYAG RGYA DANG, GUNG MO MTHE BONG SBYAR BA'I BAR NAS TSON RTZI DGYE BAR BYA STE, MDZUB MO BRKYANG PA'O, ,DE YIS RAB TU GSUNGS PAS SBYOR BA NI BRI BAR BYA'O, ,PHYOGS SU LEGS PAR BSKOR BA YIS, ,ZHES PA NI, PHYOGS SU G-YAS PHYOGS SU 
MA 'KHRUL BAR BRI BAR 'BREL TO, ,DBUGS RGYU BA'I DNGOS PO NI BLA MA'I MAN NGAG GIS SHES PAR BYA STE, SDUD PA'I DNGOS PO'O, ,DE'I YI GE MNGON PAR GSAL BA NI MNGON PA NI SA LA PHRENG BAR 'BYUNG BA'O, ,GSAL BA NI SGRA DAG PAR BRJOD PA NYID DO, ,DBUGS RGYUN MI 'CHAD 
PAR BRI BAR 'BREL TO, ,SKABS KYI SKAD CIG SHES PA LAS, ,BAR DU KHRO GNYER BSTAN PAR BYA, ,DANG PO NAG PO BRI BYA ZHING, ,GNYIS PA DKAR PO NGES PAR DGYE, ,GSUM PA NYID LA SER PO STE, ,BZHI PA DMAR PO YANG DAG LDAN, ,LNGA PA LJANG GU BRI BYA ZHING, ,DRUG PA KHA DOG 
SNA TSOGS RGYAS, ,ZHES BYA BA LA, SKABS NI PHYOGS DANG MTSAMS SU BAB PA LA'O, ,PHYOGS GANG YANG RUNG BA DANG MTSAMS SU BAB NA H'Um PHAt CES PA'I SNGAGS BTON LA, KHRO GNYER STON PAR 'BREL TO, ,LHAG MA NI GO SLA'O, ,DRUG PA KHA DOG SNA TSOGS RGYAS, ,ZHES BYA BA NI, 
KHA DOG SNA TSOGS PHAN TSUN DU BSRES NAS DMAR SKYA LA SOGS PAR SBYAR BA LA BYA'O, ,DKYIL 'KHOR LAS NYID RDZOGS PA DANG, ,RDZAS SU YANG DAG LDAN BYAS TE, ,GRU BZHI DAG TU BYANG SHAR GYI, ,MTSAMS NI SA GANG BU MO YIS, ,BLANGS PA LAS BYAS MCHOD RTEN NI,, 
SNGON PO BZHI DAG YONGS SU GZHAG ,DE YI 'KHOR LO'I RTZE MO LA, ,GONG GI SRAD DU GDAGS BYA STE, ,ME TOG SNGON PO'I PHRENG BA YIS, ,'KHOR BAR YONGS SU BRGYAN PAR BYA, ,BUM PA SNGON PO BCU BDUN NYID, ,MTHA' YI PHYOGS SU NGES PAR GZHAG ,CES BYA BA LA, 
DKYIL 'KHOR BRI BA RDZOGS PA DANG, ,'DI NAS MAR MCHOD PA'I RDZAS BSHAM PA GSUNGS TE, DKYIL 'KHOR GYI ZUR BZHI DAG TU, BYANG SHAR MTSAMS NAS BU MOS SA SNGON PO BLANGS PA LA, SKU GDUNG RGYAR SOR BCU GNYIS PA LAS, DPANG DU SOR NYI SHU RTZA BZHI PA BYAS LA, 

@282A
*, ,DE'I 'KHOR LO'I RTZE MO LA TSON SKUD SNA LNGAS BRGYAN PA STE, ME TOG GIS YONGS SU BRE BAR 'BREL TO, ,BUM PA SNGON POS BSKUS PA'I LHA'I GRANGS SU SBYAR BAS, DKYIL DU GCIG DANG PHYOGS MNYAM PAR BKOD PA'O, ,SMAN DANG SPOS DANG ZHES PA NAS, ,LUS 
LA MNGON PAR PHYOGS PAS GZHAG ,CES PA'I BAR DU GO SLA'O, ,DE NAS SNGAGS PA BLO LDAN PAS, ZHES PA NAS, PHYI MA RNAMS KYIS SNANG MI BYA, ,ZHES PA'I BAR DU NI, BCU BDUN BCU BDUN DU RDZAS KUN LA SHES PAR BYA'O, ,DE LA GDUGS DANG RGYAL MTSAN DANG, BA DAN NI 
BUM PA LA GZUGS PAR BYA'O, ,PHRENG BA NI BE CON LA GDAGS PAR BYA BA DANG, TSANGS PA'I SKUD PA NI RAL GRI'I RTZE MO LA GDAGS PAR BYA'O, ,BDAG PO NI LAG NA RDO RJE DNGOS TE, DE'I NA BZA' DAR RAM RAS SA MA SNAM BU LA GUR GUM GYI THIG LE YONGS SU BRIS LA DBUL BAR BYA'O, ,YOL 
BA SNGON POS DKYIL 'KHOR BSKOR BAR BYA BA DANG, BLA RES STENG NAS PHUB NAS GZHAN LA SNANG BAR MI BYA BAR 'BREL TO, ,GAL TE SNANG BAR GYUR PA NA, RANG GI LUS NI MA GTOGS PA'I, ,GZHAN RNAMS BRLAG PAR 'GYUR BA YIN, ,DE BAS LEGS PAR BSGRIBS PA YIS, , 
PHYI ROL GZHAN LA BSTAN MI BYA, ,ZHES BYA BA LA, GAL TE GZHAN RNAMS KYIS MTHONG BAR 'GYUR BA NA, RANG GI LUS NI LAG NA RDO RJE GOS SNGON PO CAN GYI RIM PA DANG DBANG LEGS PAR THOB PA LA BYA STE, DE MA YIN PA RNAMS BRLAG PAR 'GYUR BA NI, DAM TSIG LAS 'DAS PAS 
NAD DANG GDUG PAS 'TSE BAR BYED DO, ,DE BAS NA BDAG RNAL 'BYOR PAS LEGS PAR BSGRIBS PAS CI NAS KYANG PHYI ROL GZHAN LA BSTAN PAR MI BYA BAR SBYAR RO, ,GANG ZAG GCIG PU GNAS PA YIS, ,LAS KYI SBYOR BA 'DI BRTZAM BYA, ,ZHES PA LA, MI MANG PO RNAMS YONGS 
SU MI BSNYEN PAR BDAG NYID GCIG PUS 'OG NAS 'BYUNG BA'I LAS RNAMS SPYAD PAR GSUNGS SO, ,PHYAG DAG SNGON DU 'GRO BA YIS, ,MCHOD PA'I LAS LA MNYAM PAR GZHAG ,BDAG NYID LAS KYI PHYAG RGYAS GNAS, ,BSAM PA SNGON DU GYUR PA YIS, ,KUN GYI 'BRAS BU GANG 

@282B
YIN PA; ,BDAG GIS GSAL BA RAB TU BRTAG ,SNGAGS DANG PHYAG RGYA RAB LDAN PA'O, ,MCHOD PA 'DI DAG NGES PA LAS, ,BGEGS BSAL YE SHES RAB DBAB PA'I, ,RNAL 'BYOR RDZOGS PAS YANG DAG GNAS, ,RANG RANG RIGS KYI PHYAG RGYA YIS, ,SNGAGS BZLAS PA 
YIS DBUL BAR BYA, ,ZHES BYA BA LA, 'DI NAS MAR MCHOD PA'I RIM PAR GSUNGS TE, DANG POR BLA MA'I MAN NGAG GIS SPYAN DRANG BAR BYA BA DANG, TSIG GIS KYANG 'DI LTAR SPYAN DRANG BAR BYA'O, ,AOm BDE GSHEGS GTZO BO KUN KHYAB DANG, ,LHA RNAMS PHYOGS SU 'KHOR BA RNAMS, , 
BDAG DANG SEMS CAN RGYUD SBYANGS PHYIR, ,SKAD CIG TZAM GYIS GSHEGS SU GSOL, ,ZHES BRJOD LA SPYAN DRANG PAR BYA'O, ,DE NAS BZHUGS SU GSOL BA LA SOGS PA YONGS SU RDZOGS PAR BYAS LA, DE NAS PHYAG 'TSAL BA DANG, MCHOD PA'I LAS LA MNYAM PAR GZHAG PA NI 
YANG DAG PAR SPYAD PAR BYA STE, BDAG NYID LAS KYI PHYAG RGYA NI, ,DNGOS PO MA BSGYUR PAR DAM TSIG SEMS DPA'I NGO POS GNAS PA LA BYA'O, ,BSAM PA SNGON DU GYUR PA'I GANG ZAG RNAL 'BYOR PAS DMIGS PAR BYA STE, KUN GYI 'BRAS BU NI STONG PA NYID LA BDAG GIS GSAL BAR 
SKAD CIG YUN RING BAR RAB TU BRTAG PAR 'BREL TO, ,SNGAGS DANG PHYAG RGYA NI 'DI LTAR SBYAR TE, SNGAGS NI 'OG NAS STON TO, ,PHYAG RGYA NI DANG POR GAR GYIS SKU GSUNG THUGS SU NGES PAR SBYAR NAS, BSAM PAS KYANG MCHOD PA'I SPRIN RGYAS PAR SPROS LA, PADMA KHA 'BUS LTAR 
BYAS LA; SPYI BO'I STENG DU GNAS PA DANG, G-YAS G-YON GYI MTHEB SRIN NGES PAR SBYAR LA 'DUD DE, GZHAN RNAMS BKUG PAS G-YON PA'I MDZUB MO BSGRENG NAS SNA'I THAD KAR GNAS PA DANG, G-YAS G-YON GUNG MTHEB SBYAR NAS SNA SPRAD DE, MDZUB MO GNYIS KYIS 
KYANG BSGRENG BAS SNA SPRAD PAR BYAS NAS, GZHAN RNAMS YONGS SU BRKYANG NAS MIG GI THAD KAR GNAS PA DANG, MTHEB SRIN GNYIS SBYAR BAS STENG DU BSTAN TE, SNYING GAR GNAS PA DANG, LAG PA GNYIS KYIS THI PA LTAR SBYAR NAS, SNA SGO'I THAD KAR GNAS PA DANG, LAG 

@283A
*, ,BA GNYIS BSKOR TE, MTHE BONG GNYIS CUNG ZAD BSNOL TE, GUNG MO GNYIS CUNG ZAD BRKYANG BAS KHA SBYOR DU GNAS TE, RNA BA G-YAS PA'I THAD KAR GNAS TE, GZUNG BA DANG, GAR GYI PHYAG RGYA DNGOS DANG, PHRENG BA 'DZIN PA'I CHUL DANG, 'KHYUD PA'I PHYAG RGYA DANG, SNA 
TSOGS PA'I PHYAG RGYA YANG DAG PAR BCAS LA DBUL BAR SBYAR RO, ,DE'I DAD POR BGEGS NI DRI TSUL SNGAGS KYIS BTAB LA BSKRAD BA DANG, YE SHES DBAB PAS YONGS SU GZUNG BA'O, ,DE YI SNGAGS DANG MCHOD PA DANG, SDIG PA BSHAGS PA'I PHYAG RGYA YIS, ,YANG DAG PAR 
NI BSHAGS PA NI, ,PHYAG RGYA GSUM LAS SHES PAR BYA'O, ,SNGAGS NI PA PA DHE SA NA LA SOGS PA'I SNGAGS KYIS YANG DAG PAR SHES PA'O, ,SDIG BSHAGS PA NI SMRE SNGAGS ZHES BYA NAS, ,GNAS BZHI'I BAR DU NI GO SLA BAS MA BSHAD DO, ,GONG DU BSTAN PA'I PHYAG RGYA NI, 
SKABS 'DI DAG TU BSAM PAR BYA, ,DANG PO RGYUD LAS SKYES PA LAS, ,PHYI NAS RING PO MI GNAS SHING, ,RANG BZHIN DU NI 'OD GSAL BSGOM, ,ZHES BYA BA LA, YAN LAG BDUN RNAM PAR DAG PAR BSGOM PA DANG, SPYAD PA LAS DANG GONG DU BSTAN PA NI, STONG PA NYID 
SKABS 'DIR BSGOM PAR GSUNGS SO, ,DANG PO RGYU LAS SKYES ZHES BYA BA'I TSIG 'DI NI SKABS GNYIS SU SHES PAR BYA STE, GCIG NI BDUN RNAM PAR DAG PA DANG, SEMS TZAM DU DMIGS PA'I RGYU LAS SKYES PA LAS, PHYI NAS STONG PA NYID SNGA MA'I DNGOS POR MI GNAS PAR RANG BZHIN DU 
'OD GSAL BAR BSGOM PA'O, ,GCIG NI DKYIL 'KHOR GYI RGYU YI RGYU, ,DE LAS SKYES PA NI SGRA'I SBYOR BAS BSDUS PA LA 'JUG PAS, RGYU'I 'BRAS BU STONG PA NYID KYIS GSHEGS SU GSOL BAR 'BREL TO, ,RDO RJE ME LCE'I RGYUD KYI 'GREL PA DE KHO NA NYID SNANG BA LAS LE'U BZHI PA'I BSHAD PA'O,, ,, 
DE NAS PHYAG NA RDO RJE YIS, ,GSANG BA'I MGON LA 'DI SKAD GSOL, ,BSAM PA RAB TU RDZOGS PA YIS, ,NANG GI RNAL 'BYOR GSUNG DU GSOL, ,ZHES BYA BA LA, LAG NA RDO RJE GSANG BA'I MGON NI GSANG BA RNAM PA GSUM GYI BDAG POR GYUR PA STE, DE MGON DU JI LTAR 'ONG ZHE NA, GSANG BA DANG LDAN PA 

@283B
LA GSANG BA'I MGON NO, ,DPER NA RAL GRI'I 'KHOR LO MKHAS PA'I MI LA, RAL GRI'I MGON PO ZHES ZER BA DANG 'DRA BAR, SKABS 'DIR YANG GSANG BA'I DON RGYAS PAR STON PA'I SKABS SU BAB PA DANG, DE DANG LDAN PAS GSANG BA'I MGON NO, ,DE LA BSAM PA RAB TU RDZOGS PA NI, DPER 
NA YID BZHIN GYI NOR BU RIN PO CHE DANG 'DRA BAR, 'DIS KYANG 'JIG RTEN DANG 'JIG RTEN LAS 'DAS PA'I DGOS PA THAMS CAD 'GRUB PA'I THABS NANG GI RNAL 'BYOR GSUNG BAR ZHU BAR 'BREL TO, ,BDE GSHEGS GSANG BAS BKA' STZAL PA, ,GANG GIS BSGRUB PAR BYA BA LA, ,THABS 
KYIS DNGOS GRUB THOB PAR 'GYUR, ,ZHES BYA BA LA, BDE BAR GSHEGS PA YANG DAG PA'I DON GSANG BA DANG LDAN PAS, BDE BAR GSHEGS PA GSANG BA'O, ,DE YIS YONGS SU GSUNG BA NI 'OG MA RNAMS SO, ,GANG GIS ZHES PA NI GANG GIS BSGRUB PAR BYA BA LA, THABS KHYAD PAR CAN 
GYIS DNGOS GRUB BSGRUB PA'O, ,THOB BA NI MYUR BA'I SGRA DANG LDAN PA'O, ,DANG POR SHES RAB CAN DAG GIS, ,BDAG GIS DNGOS POR SNANG PA LAS, ,DE NYID SNANG LA MCHOG NYID LAS, ,'OD ZER BSIL LDAN YANG DAG BSAM, ,ZHES BYA BA LA, DANG POR SHES RAB CAN RIGS DANG LDAN 
PA LAS, BDAG GIS DNGOS POR SNANG BA NI BDAG TU SNANG BA'O, ,DE NYID NI SGRA'I SBYOR BAS BDUN PA LA SOGS PA'I SGRA LA MNGON PAR ZHEN PA YIN TE, RDZING BU LA 'JUG PA'O, ,RDZING BU'I NANG NA 'OD ZER BSIL LDAN NI CHU SHEL BSAM PA'O, ,'DI NAS MAR NI PHRAN TSEGS SU BYA STE, DE LAS 
GONG NI CHU SHEL LAS GONG DU STE, DBUGS RGYU BA NI KHA SBYOR SPU GU CAN NO, ,DE BSAMS LA DE LAS GSAL LDAN NI ME LONG STON STE, ME LONG LA RDO RJE LA SOGS PA'I PHRENG BA LNGA DANG LDAN PA'O, ,DE STONG PA DPE NI RNAM PAR RTOG PA DANG BRAL BA'I RIL SONG BAS GZUGS BANG MA DANG, STONG 'JOMS MA 
LA SOGS PA'I RIG MA LDAS TE LA LEN PA'O, ,MI 'CHI BA NI DBUGS TE, DUS 'GYUR NI DUS KYI SKAD CIG 'GYUR BA'O, ,DE YIS 'DZIN PA CAN LA BYIN PAR BSAMS PA STE, 'DZIN PA CAN NI BRKAM PA'O, ,DE NAS SNGAGS 'OG MA 'DIS RAB TU GNAS PAR BYAS NAS, BDAG NYID 

@284A
*, ,RIGS SU LDAN PA NI LCAGS TE, THO BAS BDAG PO YIN PA'I PHYIR RO, ,PHYAG RGYA NI RJES SAM RTAGS GSAL BAR SBYAR RO, ,SNGAGS NI AOm AA BHI shINYTZA ZHES PA NAS STU STI MA H'Um ZHES PA'I BAR DU'O, ,BDAG NYID DNGOS PO LA BRTEN NAS, ,MTSAN MAR MI GSAL MA SKYES PA'I, , 
GDOD NAS GRUB PAR BSAM BYA STE, ,SANGS RGYAS DNGOS LA RAB SBYOR BAS, ,DANG POR DNGOS DAG BSAM BYA STE, ,BDAG NYID GONG GI GZUGS GNAS LA, ,STENG DU MI 'DRA DNGOS POR BSGOM, ,ZHES BYA BA LAS, BDAG NYID DNGOS PO NI RDZING BU'O, ,RDZING BU LA YONGS SU BRTEN TE, MTSAN MAR MI 
GNAS PA DANG, GDOD NAS GRUB PA DANG, MA SKYES PA GSUM RDZING BU RU BSAM PAR BYA'O, ,DE YANG JI LTA BU ZHE NA, SANGS RGYAS DNGOS LA RAB SBYOR BAS, ,ZHES GSUNGS PA STE, GANG ZAG SANGS RGYAS NYID LA RAB TU DANG BAS, ,DNGOS POR RDZING BU NYID BSAM PAR BYAS LA, BDAG NYID GONG GI 
GZUGS GNAS LA ZHES PA NI, SNGA MA'I MI DNGOS SU YANG DAG PAR GNAS TE, STENG DU MIG 'DRA BA'I DNGOS PO NI ME SHEL DU SHES PAR BYA STE STE RDZING BU'I STENG DU'O, ,DE LAS GONG DU GYUR PA YIS, ,'JIGS BYED RIGS DGU NGES PAR BSGOM, ,MIG 'DRA'I SBU GUR RAB 'BYAR BAS, ,SNYING PO'I STENG DU 
GSAL BAR SNANG, ,ZHES BYA BA LA, DE LAS NI ME SHEL LAS GONG DU GYUR PA'O, ,'JIGS BYED NI STA RI LA BYA STE, RIGS DGU NI STA RI'I LOGS THIG LE DGU BRIS PA BSAM PAR BYA'O, ,DE YANG GAD DU GNAS SHE NA, ,MIG 'DRA'I BU GUR RAB 'BYAR BAS, ,ZHES GSUNGS TE, ME SHEL 
GYI MIG LA 'BYOR BAR BSGOM PA'O, ,SNYING PO STENG NI ME SHEL GYI SNYING PO'I STENG NGO, ,GSAL BAR SNANG BA NI CHUD PAR SNANG BAR 'BREL TO, ,SNYING PO'I STENG DU CHU BSGRUB PAS, ,YAN LAG STONG DANG LDAN PA NYID, ,SPU NA LA PHYOGS PAR KHA BLTAS NAS, ,BDAG LAS GONG DU GYUR PA YI, , 
ZHES BYA BA LA, SNYING PO NI ME SHEL TE, DE'I STENG DU CHU BSGRUBS PA NI NYA LA BYA STE, NYA'I KHA NAS YAN LAG BRGYAD DANG LDAN PA'I CHU 'BAB PA LA BYA'O, ,SPUN LA PHYOGS PA NI MI MTHUN PAS ZLA BA NYA LA BYA STE, DE LA PHYOGS PAR KHA BLTAS PA'O, ,DE LA KHA BLTAS NAS, BDAG LAS 

@284B
GONG DU GYUR NA NI THOD PA LA BYA STE, DE YANG JI LTA BU ZHE NA, H'Um GNYIS LAS BSGRUBS TE ME'I NGES PAR GSAL BYED SBAR BA LAS, DNGOS POR SNYING POR RAB SONG BAS, ,DE LAS MI 'CHI 'OD LDAN PAS, ,'JOMS BYED STENG NA RAB GNAS PA'I, ,MIG 'DRA'I YAN LAG BRGYAD DANG LDAN,, 
'JOMS BYED MIG 'DRAR GAR MA 'BYOR, ,ZHES GSUNGS TE, THOD PA NI H'Um GNYIS LAS GRUB PA YIN PAS NA, H'Um GNYIS LAS BSGRUBS PAS SO, ,DES PAR GSAL BYED SBAR BA LAS, THOD PA LAS ME SBAR BA LAS, DNGOS PO NI DNGOS PO THAMS CAD LA BYA STE, DE RNAMS KYI 
SNYING PO NI NAM MKHA'O, ,DE PAS NI NAM MKHA' LA ME LCE SOD BAS, NAM MKHA' LAS MI 'CHI BAR BYED PA'I SMAN REG 'OD DANG LDAN PA MTHONG BAR BYED DE, DE YI 'JOMS BYED NI STA RI STE, STA RI LA GNAS PA'I MIG 'DRA BA NI ME SHEL TE, DE LA YAN LAG BRGYAD DANG LDAN PA'I 
SMAN GNAS PAS NA, YAN LAG BRGYAD DANG LDAN PAR 'BREL TO, ,'JOMS BYED STA RI DANG MIG 'DRAR ME SHEL DU GAR MA'AM DAM POR SBYOR TE, SPYIR GNAS PA NI THAMS CAD DU YANG DAG PAR 'BYOR PA'O, ,THABS DANG SHES RAB GSUM DU NGES, ,DNGOS PO GSUM DU RAB NGES TE, , 
SNYING PO'I STENG NA GNAS PA YIN, ,MIG 'DRA'I STENG NA NGES PAR SONG, ,ZHES BYA BA LAS, THABS STA RI DANG SHES RAB ME SHEL GSUM DUNGS PAR GNAS PAR SBYAR RO, ,DNGOS PO GSUM NI STA RI DANG, ME SHEL GNYIS LA DNGOS PO GSUM STE, DE GSUM LA BRGYUD NAS SNYING PO NI RDZING BU 
LA BYA STE; RDZING BU'I STENG NA GNAS PA'I ME SHEL LA NGES PAR SONG BAR 'BREL TO, ,RANG GI GAR MA'I KHYON TZAM LA, ,SKAD CIG BYE BRAG BCU DRUG PA'I, ,THABS SU YONGS SU RDZOGS PA YIS, ,DANG PO'I DNGOS PO BRTAG MI BYA, ,ZHES BYA BA LA, RANG GI GAR MA NI SKABS 'DIR SO GNYIS SBYAR BA 
LA BYA STE, SO GNYIS BSNAMS PA'I NANG GI KHYON TZAM LA, SKAD CIG BYE BRAG BCU DRUG NI, ,DBYU GU'I CHA YIS YONGS SU BRTZIS LA, DE'I THABS KYIS YONGS SU RDZOGS PA'O, ,GANG LA RDZOGS SHE NA SMAN LA RDZOGS PA'O, ,DANG PO'I DNGOS PO NI ME SHEL LA SOGS PA STE, DE'I YONGS SU MI RTAG 

@285A
*, ,PA'O, ,RDZOGS PA GNYIS LA ME 'BAR BAS, ,RIM PA DE GNYIS MI GNAS SHING, ,DNGOS POR SNANG BA GANG YIN PA, ,MAR ME'I RTZE MO LTA BU STA, ,PHYI NAS DE NI 'OD GSAL BA'O, ,ZHES BYA BA LA, RDZOGS PA NYID NI GONG MA'I SMAN RDZOGS PA'O, ,DE LAS ME 'BAR 
BAS RIM GYIS DE RNAMS DNGOS POR MI GNAS PA'O, ,DNGOS PO SNANG BA'I SMAN LA BYA STE, DE YANG MAR ME'I RTZE MO LTAR RIM PAS PHRA BAR BSAMS TE, PHYI NAS RANG BZHIN GYIS 'OD GSAL BA'O, ,DNGOS PO RAB TU BA RTAG BYA BA, ,RIM PA GSUM LAS RAB RDZOGS YIN, ,STENG DU BAm NYID 
RAB 'BAR DANG, ,H'Um LAS SKYES PA THUG PA'I SKU, ,YANG DAG PA RU BRTAG PAR BYA, ,'ON KYANG GONG MA'I SA BON LAS, ,BSKYED PAR BYA BA KHO NA YIN, ,ZHES BYA BA LA, DANG POR DE DAG RNAM PAR RAB TU BRTAS PA NI, STENG ZHES PA STE, RDZING BU'I STENG DANG, STA RI'I STENG STE, DE GNYIS 
NI PAm LAS BSKYED PAR BYA'O, ,H'Um LAS SKYES PA NI STA RI STE, THUB PA'I SKU'O, ,'OG CES BYA BA NI RDZING BU'I 'OG NA GNAS PA'I ME SHEL NI GONG MA'I SA BON LAS BSKYED PAR GSUNGS SO, ,SEMS DPA' GNYIS SU NGES PA LAS, ,'KHOR LO SPROS PAS CHAR LTA BU'O, ,LO TOG SHIN TU SMIN BYED 
PA; ,SKYON RNAMS BSAL NAS DE BZHIN DU, ,SLAR YANG NGO BO YANG DAG GNAS, ,ZHES BYA BA LA, SEMS DPA' GNYIS NI GO SLA STE, YE SHES DANG DAM TSIG SEMS DPA'O, ,'KHOR LO SPROS PA NI PHYOGS BCU RNAMS SU STE, DE YANG DANG PO NAM MKHA' LAS, ,YE SHES SEMS DPA' 
SPYAN DRANGS PA LA SOGS PA MA LUS PAR BYAS NAS, DE NAS DAM TSIG GI 'KHOR LO MYUR DU GZHUG PA'O, ,LO TOG LTA BU'I SEMS CAN LA, ,CHAR LTA BU'I 'KHOR LO SPROS PAS, SKYON RNAMS DANG BRAL TE, SLAR DE'I NGO BOR GNAS PA'O, ,DE LTAR GSAL BAR MA 'KHRUL BAR, ,SKYON 
GYIS MA GOS DRI MED DO, ,ZHES BYA BA NI, GONG MA LTAR GSAL ZHING MI SNANG BAR BSGOMS NA, 'KHOR BA'I BAG CHAGS KYI SKYON GYIS MI GOS TE, NAM MKHA' DANGS PA NGA LTAR DRI MA MED PAR GSUNGS SO, ,DE YANG LAS KYI SBYOR BA LAS YANG DAG PAR GSUNGS SO, ,MKHA' 

@285B
KUN ZHEN PA'I SEMS KYIS SU, ,RDO RJE LAM DU RAB ZHUGS NAS, ,NOR BU DRI MED ZLA BA YI, ,LAS KYI SBYOR BA SNA TSOGS PAR, ,MNYAM PAR SBYOR BAS BDE BA'I MCHOG ,MI 'DZAG GNAS DANG LDAN PAR 'GYUR, ,ZHES BYA BA LA, NAM MKHA' LA YANG DAG PAR ZHEN PA STE, NAM MKHA' 
DANG DBYIBS MTHUN PA'I CHOS 'BYUNG NGO, ,DE LA ZHEN PAS NOR BU 'BAR BA DANG, ZLA BA LTA BU'I BYANG CHUB KYI SEMS RDO RJE'I LAM DU YONGS SU ZHUGS PAS, LAS LA SBYOR BA DANG MNYAM PAR SBYAR BAS BDE BA'I MCHOG CIR YANG MI RTOG PA SKYES NAS PHYIS MI 'DZAG PAR 'BREL TO, ,MKHAS PA 
SANGS RGYAS BDE BAS BDE, ,LUS LA CHAGS PAR MI LTA ZHING, ,SEMS LA CHAGS PA CHEN POR SKYED, ,CES BYA BA LA, LUS DNGOS POR SNANG BA'I DBYIBS DANG, ,BA DOG LA CHAGS PAR MI LTA BAR SEMS NI YE SHES TE, YE SHES KUN NAS ZHEN PA'AM, YANG DAG PAR CHAGS PAR 
LONGS SPYOD PA'O, ,DE LTAR SPYAD PAS MKHAS PA DE NYID SANGS RGYAS GYI BDE BA DNGOS YON PAS NA, BDE BAS BDE BAR 'BREL TO, ,DE 'DRA'I SPYOD PAS YONGS BSDUS NAS, ,GANG ZHIG MYA NGAN 'DAS PA LAS, ,MCHOD GYUR MI GNAS MYA NGAN 'DAS, ,ZHES PA NI, ,GANG ZAG RNAL 
'BYOR PA GANG ZHIG GIS GONG DU BSTAN PA'I SBYOR PA DE LTAR BUS BDAG GI RGYUD YONGS SU BSDUS NA, MI DE MYA NGAN 'DAS PA LA MCHOG TU GYUR PA'I MI GNAS PA'I MYA NGAN LAS 'DAS PA THOB PAR 'GYUR RO, ,LA LA MNGON PAR MI GNAS SHING, ,KUN DU MNGON PAR BSGROD PAS NI, YE 
SHES RDO RJE GO 'PHANG NYID, ,BRGYUD PAS MNGON DU BYED PA LA, ,ZHES BYA BA LA, SA NI BCU GCIG LA SOGS PA STE, DE LA'ANG MI GNAS PA DANG, GZHAN THAMS CAD LA MNGON PAR MI DGA' BAS, YE SHES RDO RJE NI PHYAG RGYA CHEN PO NYID DO, ,DE'I GO 'PHANG YANG KUN DU BRGYUD PAS MNGON DU BYED NA, ZHES PA NI 
GDANG BSGRUB PAR BYA BA GZHAN DKA' SLA MED PAR GSUNGS PA'O, ,'DI NI RDZAS LA SOGS PA YI, ,'DI YI DNGOS GRUB GANG YIN PA, ,NGES PAR 'GRUB PA SMOS CI DGOS, ,SHES RAB CAN GYIS LAS 'DI LA, ,CHAGS PA CHEN PO YANG DAG 'GRUB, ,CES BYA BA LA, 'DI ZHES BYA BA NI 

@286A
*, ,TSE 'DI LA STE, TSE 'DI'I RDZAS NI DNGUL CHU DANG RAL GRI GRUB PAR 'JIG RTEN 'DI'I DNGOS THUB GANG YIN PA RNAMS NGES PAR RAM GDON MI ZA BAR SMOS CI DGOS PAR 'BREL TO, ,SHES RAB CAN BLO DANG LDAN PAS 'DI LTA BU LA CHAGS SAM ZHEN PA CHEN POS YANG 
DAG PAR BSGRUB PAR BYA'O, ,LUS LA ME 'BAR CHEN PO YIS, ,SNYING PO 'DI NYID BZLAS PA LAS, ,RANG NYID PADMA GSANG BA YIS, ,DRAG PO'I RTAGS SU NGES SONG STE, ,DE BZHIN RTAG TU BSGRUB PAR BYA, ,ZHES BYA BA LA, LUS LA ME 'BAR BA NI LAG NA RDO RJE'I RIGS TE GZI 
BRJID CHEN PO DANG LDAN PA'I PHYIR RO, ,DE'I SNYING PO 'OG NAS 'BYUNG BA 'DI NYID BZLAS PA'I THABS NI RANG NYID PADMA DANG GSANG BA'I KHA SBYOR BAR BYAS LA, DRAG PO'I RTAGS NI THA MA ME'I DKYIL 'KHOR LA BYA STE, DE LTAR BRGYUD PAS RTAG TU BZLAS PA BYA BAR 'BREL TO, ,DE LA AOm BHYO BHYO ZHES 
PA NAS R'A DZNY'A PA YA TI'I BAR DU NI RTZA BA'I SNGAGS SU SHES PAR BYA'O, ,AOm DAmshTRA KA RA LO ZHES PA NAS, BHA KshA YA ZHES PA'I BAR DU NI, RKANG PA BRGYAD PA'I SNGAGS SO, ,LHAG MA NI RIM PA JI LTA BA BZHIN RNAM PAR RGYAL BA LA SOGS PA'I SNYING PO'O, ,DE'I LHAG MA BDUN DON BSGRUB PA DANG, 
BSRUNG BA'I LAS DANG, SA TSON BYIN GYIS BRLAB PA DANG, DRI CHU SNGAGS PA DANG, SRAD BU SNGAGS PA DANG, BU MO SNGAGS PA DANG, BDE BYED SNGAGS PA'I SNGAGS TE, DE YANG SKABS KYI DUS SU BLA MA'I MAN NGAG LAS SHES PAR BYA'O, ,DE NAS PHYOGS BCUR 'KHRUGS PA LAS, 
YI GE NGES PAR GANG YIN PA, ,BLA MA'I MAN NGAG RAB GSAL BAS, ,GCIG TU BSDUS NAS BZLAS PAR BYA, ,ZHES BYA BA LA, RTZA BA'I SNGAGS BSTOD PA LA SOGS PA DANG, BZLAS PA NYID SNYING PO'I SNGAGS PHYOGS KUN DU 'KHRUGS PA DE RNAMS YI GE'I PHYOGS GCIG TU BSDUS NAS BZLAS 
PA NGES PAR BYA BA NI, BLA MA'I MAN NGAG LAS SHES PAR BYA'O, ,RANG 'BYUNG SNGAGS PA BDAG NYID LA, ,GRANGS TSAD GZUNG BA GANG YIN PA, ,RIGS KYI DBANG GIS NGES PAR BSHAD, ,CES BYA BA LA RNAL 'BYOR PA'I 'KHOR BA LAS RAB TU BYUNG BA'I SNGAGS PAS, BDAG NYID 

@286B
BZLAS PA'I GRANGS TSAD NI PHRENG BA STE, DE NI RIGS KYI DBANG GIS YANG DAG PAR BA SHAD PA LAS SHES PAR BYA BA NI DRAG PO LA SOGS PA'I LAS LA RANG RANG GI PHRENG BAS 'OG NAS 'BYUNG BAS BZLAS PAR GSUNGS SO, ,KUN DU SNANG BA GANG YIN PAS, ,RIGS SU BSDUS NAS NGAG GI YANG, , 
SPYOD YUL MA YIN THA MA NYID, ,CES PA NI, KUN DU SNANG BA'I LUS LA 'JUG PA DANG, RIGS SU BSDUS PA'I NGAG GI BZLAS PA DANG, THA MAL PA NI YID KYI BZLAS PAR GSUNGS PA STA, DE YANG SKYES BU DGUG PA'I DON LA LOG PAR BSKOR BA'I SGRAS YANG MA NI BYED PA LA 'JUG PA'O, ,DRAG 
PO'I SNYING PO NYID DANG YANG, ,RANG BZHIN RDO RJE BZLAS PA YIS, ,RIGS GSUM YANG DAG BZLAS PA NI, ,ZHES BYA BA NI, SPYIR BZLAS PA RNAM PA GSUM DU GSUNGS TE, DRAG PO'I BZLAS PA DANG, RANG BZHIN GYI BZLAS PA DANG, RDO RJE'I BZLAS PA DANG GSUM DU GSUNGS TE, DE'I RIGS 
GSUM NI SKU GSUNG THUGS DANG, RDO RJE DANG, RIN PO CHE DANG, PADMA DANG GSUM DU GSUNGS SO, ,GONG MA'I SNGAGS LA RAB BSNGAGS PAS, ,MTHA' RU KUN LA H'Um GIS BRGYAN, ,DE MTHAR SKROD PA'I TSIG DAG GIS, ,YONGS SU BRGYAN PA NGES PAR BZLAS, ,GANG DANG GANG LA LAS SBYOR BA, , 
DE DANG DE LA MAN NGAG GIS, ,MNGON PAR SHES PAR YANG DAG BSHAD, ,CES BYA BA LA, GONG MA RNAMS KYI SNGAGS LA, SDUD PA LA NI H'Um GDAGS SO, ,SKROD PA LA PHAt KYI SGRA YONGS SU GDAGS SO, ,DE LA SOGS PA GSOD PA DANG, BCING BA DANG, SMYO BA RNAMS LA RANG RANG GI 
SNGAGS KYIS SBYAR BA NI BLA MA LAS SHES PAR BYA BAR 'BREL TO, ,BZLAS PA PHUN SUM TSOGS LDAN PAS, ,RAB 'BRING THA MAR LDAN PA YI, ,DANG POR SBYOR BA NGES PA DANG, ,THA MA LAS LA 'JUG PA LA, ,GRANGS DANG CHA RU RNAM PAR LDAN, ,SPYOD YUL BSDUS PAR NGES BSAL BAR, ,BDAG 
GIS NGAG LA BRTAN PAR BYA, ,ZHES BYA BA LA, PHUN SUM TSOGS PA NI DMIGS PA DANG, TSAD DANG, PHRENG BA DANG, GANG LAS DRANG PA RNAMS DANG LDAN PA'O, ,RAB NI 'BUM MO, ,'BRING NI KHRI'O, ,THA MA NI STONG DU SHES PAR BYA'O, ,DANG POR SBYOR BA NI BSNYEN PA'I TSAD DANG, THA MAR 

@287A
*, ,LAS LA 'JUG PA NI DE'I DUS LA SBYOR BA'O, ,SPYOD YUL BSDUS PA NI LUS DANG DAG DANG, YID KYI SPYOD YUL MTHUN PAR NGES PAR SBYAR BA'O, ,DAG LA BRTAG PA NI KUN LA 'JUG PA'I SGRAS 'JUG PA'O, ,DANG POR SRID PA CHAGS PA DANG, BAR DU GANG ZHIG 
GNAS PA NYID, ,THA MAR 'JIG PA GANG YIN PAS, ,SNGAGS RNAMS THAMS CAD RGYAS PAR GSUNGS, ,ZHES BYA BA LA, SRID PA CHAGS PA DANG, BAR DU GNAS PA DANG, THA MAR 'JIG PA LA SBYAR TE, SNGAGS THAMS CAD LAS DANG PO DANG, BAR DANG THA MA'I RIM PAS 'BYUNG BAR 
GSUNGS SO, ,DE YANG JI LTA BU ZHE NA, 'BYUNG BA LNGA DANG RAB LDAN NAS, ,DE LA CHOS RNAMS THAMS CAD PA, ,YONGS SU BSDUS PAS YANG DGAG GNAS, ,DE DANG SBYOR DANG DANG PO'I DON, ,'DI LAS SGRUB PAR 'GYUR BA GANG, ,LAS RNAMS SNA TSOGS GANG YIN PA, ,GDON MI ZA BAR 
'GRUB PA YIN, ,ZHES BYA BA LA, YI GE GANG LAS 'BYUNG BA LNGA'I SA BON YANG DAG PAR GNAS PAS, 'BYUNG BA LNGA DANG LDAN PA'O, ,'BYUNG BA LNGA LAS CHOS THAMS CAD BSKYED PAR GSUNGS TE, DE BAS NA 'DIR YANG DANG PO'I YI GE LNGA PO SMOS PA NI, DA LAS YONGS SU 'BYUNG BAR BYA'O, , 
DE'I DON DNGOS PO THAMS CAD LA RGYAS PAR BYA BA DANG, DE'I DON SHES PA DE SGRUB PA NI LAS SNA TSOGS PA THAMS CAD GDON MI ZAR SBYOR BA'O, ,DE DAG LA SOGS PA NANG DANG SNGAGS KYI LE'U THAMS CAD DU YANG DAG PAR NI BLA MA'I MAN NGAG LAS SHES PAR BYA'O, ,SGRA JI BZHIN PA DANG JI BZHIN 
BAM YIN PA LAS, JI BZHIN MA YIN PHA'I SGRA LOG PAR GO BAR BYA'O, ,RDO RJE ME LCE'I RGYUD KYI 'GREL BA DE KHO NA NYID SNANG BA ZHES BYA BA LAS LE'U LNGA PA'I BSHAD PA'O,, ,,LAG NA RDO RJE GOS SNGON GYIS, ,BCOM LDAN MGON LA 'DI SKAD GSOL, ,SEMS CAN SMIN PAR BYA BA 
YI; ,'JUG PA'I THABS NYID GSUNG DU GSOL, ,ZHES BYA BA LAS, SEMS CAN SMIN PAR BYA BA'I 'JUG PA'I THABS YONGS SU ZHUS PA'O, ,KUN MKHYEN MGON POS BKA' STZAL PA, ,DANG POR SA BRTAG LA SOGS PA, ,NGES PAR GONG DU BSTAN PA LTAR, ,LAS RNAMS NGES PAR 

@287B
RDZOGS PAR BYA, ,ZHES BYA BA LA, KUN DNGOS PO MA LUS PAR THAMS CAD MKHYEN PA YANG YIN LA, LHA LA SOGS PA'I MGON PO YANG YIN PAS KUN MKHYEN MGON PO'O, ,DE'I YONGS SU BSHAD PAR GSUNGS TE, SA BRTAG PA DANG, BSLANG BA LA SOGS PA DKYIL 'KHOR DANG, 
MCHOD PA'I SKABS SU BSHAD PA LTAR MA LUS PAR RDZOGS PAR BYA BAR GSUNGS SO, ,SA PHYOGS DBEN PA'I KHYIM RNAMS SU, ,BA YI RNAM LNGA LA SOGS DANG, ,RNAMS SOGS MDUN DU NGES PAR SBYAR, ,THA MA'I TSUL DU RAB BYAS LA, ,GUR GUM CHU YIS YONGS SU GDAB, ,CES PA 
NI; BA'I RNAM LNGA LA SOGS PA RNAMS KYIS LEGS PAR BYUGS LA, THA MA'I TSAD NI KHRU GANG GIS YANG DAG PAR BYAS PA'O, ,DE GANG DU BYA ZHE NA, SA PHYOGS DBEN PA'I KHYIM DU'O, ,ZHAL ZAS SNA TSOGS ZHES PA NAS SEMS BSKYED PA DANG ZHES BYA BA'I BAR DU NI GO SLA BAS MA BSHAD DO, , 
GSANG BA GSUM GYI GNAS RNAMS SU, ,DRI YI THIG LE RDO RJE DANG, ,BCAS PA'I GUNG MOS NGES PAR BSKU, ,MI 'GYUR GSUM LAS SKU GSUM DU, ,SNGAGS 'DI DAG GIS BYIN GYIS BRLAB, ,CES PA LA, GSANG BA GSUM NI DPRAL BA DANG, LKOG MA DANG, SNYING GA GSUM DU DRI'I 
THIG LE RDO RJE DANG BCAS PA'I GUNG MOS BSKUS LA, DE'I STENG DU DANG PO'I YI GE GSUM LAS MI BSKYOD PA DANG, RIN CHEN 'BYUNG LDAN DANG, SNANG BA MTHA' YAS GSUM DU YANG DAG PAR BRTAGS LA SNGAGS 'DIS BYIN GYIS BRLAB PO, ,AOm TRI MA TA BI SHO DHA YA H'Um, DE NAS SO SHING DAG LA NI,, 
ZHES PA NAS, YANG DAG PAR NI SBYOR BA BRTZAM, ,ZHES PA'I BAR DU NI GO SLA BAS 'DIR MA BSHAD DO, ,SNGAGS GNYIS PO NI GONG MAR SHES PAR BYA'O, ,RANG BZHIN MI GNAS DGOS PA YIS, ,KUN RDZOB DRI MA SPANG PAR BYA, ,ZHES BYA BA NI, DBANG NOD PA'I DUS SU SLOB MA KHRUS YANG DAG 
PAR BYED DU GZHUG PA'O, ,DE NAS SNA TSOGS ZHES BYA BA NAS MCHOD PAR BYA ZHES PA'I BAR DU NI GO SLA'O, ,DE NYID GZUGS LA RAB TU YANG, ,GNAS PA'I BDAG NYID DE NYID DU, ,YANG DAG PAR NI BSKYED PAR BYA, ,ZHES PA NI, DE NYID NI PHYAG NA RDO RJE NYID DE, DBANG GI DUS SU LAG NA RDO RJE'I 

@288A
*, ,GZUGS BRIS SKU'AM, 'JIM PA'AM, LUGS SU BLUGS PA'I GZUGS LA MCHOD PAS YANG DAG PAR MCHOD LA, RIM PA JI LTA BA BZHIN DU YANG RAB TU GNAS PAR BYAS LA, PHYI NAS CHO GA GSUM LAS BDAG NYID DE'I SKUR YANG DAG PAR BSKYED PAR BYA'O, ,PADMA 
NYID LAS GOS LA SOGS, ,ZHES PA NAS, RAGS PA RNAM PAR DAG PAR 'DOD, ,CES PA'I BAR DU, MIG BKAB PAS BDUD RTZI 'KHYIL PA'I SNGAGS KYIS YANG DA PAR NANG DU BCUG LA, YOL PA'I PHYI RO,L GNAS BAS RANG GI 'BYOR BAS YON KHAS LEN DU GZHUG PA DANG, DE NAS 
SNANG BA JI LTA BU LA DNGOS GRUB BRJOD PA DANG, SNGAGS KYIS ME TOG DOR DU BCUG LA, LHA RNAMS RIM PA JI LTA BA BZHIN DU BSTAN PA DANG, DE NAS SEMS BSKYED PA LA SOGS PA BYAS NAS, RNAM PAR RGYAL PA'I BUM PA'I CHUS DBANG BSKUR BAR BYA'O, ,DE YANG DANG POR RIM PA JI 
LTA BA BZHIN DU COD PAN LA SOGS PA'I DBANG RIM PAR BSKUR BA DANG, SLOB DPON YANG BUM PAR SHES PAR BYAS LA, DE YIS BSKUR BA NI LUS TE, LUS RNAM PAR DAG PAR GSUNGS SO, ,DE NAS PHYAG RGYA BCAS PA LAS, ,BYANG CHUB SEMS LDAN MA NYAMS PAS, ,BDAG DANG 
GZHAN RNAMS GANG RUNG BCAS, ,BDE BA MNGON DU RAB SPYAD DE, ,BSAM PAS YANG DAG SBYANG BYAS NAS, ,THABS DANG SHES RAB PHYAG RGYA YIS, ,DE YI KHA RU SBYIN PAR BYA, ,ZHES BYA BA LA, PHYAG RGYA NI LAS RNAM PA GNYIS KYIS YANG DAG PAR SPYAD PAR BYA'O, ,DE YANG JI LTA BU 
ZHE NA; PHO NYA DANG DNGOS PO LA ZHEN PA NI, SHES RAB MA GZUGS DANG KHA DOG PHUN SUM TSOGS PA LA PHYAG RGYA BCAS TE, DE YANG BDAG RANG GI'AM, GZHAN GYI YANG RUNG STE, BDAG BYANG CHUB KYI SEMS MA NYAMS PAS, BDE BA MNGON DU SPYAD LA, DE BSAMS PA DANG 
LAG PA GNYIS KAS SBYANGS TE, THABS BDAG DANG SHES RAB KYI PHYAG RGYA GNYIS KAS DE'I PADMAR SBYIN PAR GSUNGS TE, DE NI GSANG BA'I DBANG YIN PAS, ,DE'I 'OG CES PA NI NGAG STE, DE RNAM PAR DAG PAR GSUNGS SO, ,RNAL 'BYOR DANG MI DMIGS PA LA 'JUG PA NI 

@288B
'DI LTAR SHES PAR BYA'O, ,NANG DU SHES PA'I SGO DAG LA, ,DE LA MI BRTEN BDAG NYID GNAS, ,ZHES GSUNGS PA, RTAGS DANG MING 'DRA BA DE LA BRTEN NAS, BDAG NYAMS PAR 'GYUR BA'I PHYIR, BLA MA'I NGAG LAS YANG DAG PAR SHES PAR BYA'O, ,DE NAS BDAG GI DNGOS PO GANG, ,BU MO 
MDOG BZANGS SNGON MO LA, ,GANG DANG LDAN BA'I YANG BAS BSKYOD, ,CHO GAS YANG DAG GZUNG BYAS LA, ,THABS GNYIS RAB SU BSKYOD PA YIS, ,SNA TSOGS DNGOS PO GNAS PA YIS, ,DE 'OG SOR BZHI GZHAL BYAS NAS, ,SHES RAB GNYIS LA MNAN PA YIS, ,BDE BA DPAG TU 
MED PA MYONG, ,DE MYONG SKAD CIG RDZOGS PA YIS, ,DE LA BLTA PA YIN PAR BSTAN, ,DE YIS SHES RAB YE SHES KYI, ,DBANG NYID MNGON PAR RDZOGS PAR 'GYUR, ,ZHES BYA BA LA, DE YANG GONG MA'I LAM GYIS SHES PAR BYA STE, BDAG GANG ZAG RNAL 'BYOR PAS, ,DNGOS PO 
BU MO MDOG DANG LDAN PA SNGON MO NYID LA, GAR DANG LDAN PA NI SGEG PA LA SOGS PA DANG LDAN PA'O, ,GZHAN YANG ROL PA'I SKABS SU SGYUR RTZAL BCU DANG LDAN ZHING, DE LA YANG BAG DANG LDAN PA'O, ,DE LA CHO GA NI SNGAGS BZLA BA DANG BSAM PAS YONGS SU BZUNG BA LA BYA'O, ,THABS NI GO 
SLA'O; ,DE'I SNA TSOGS DNGOS PO GNAS PA NI, BU GA 'PHRED LA YOD PA'I SA'O, ,DE NAS SOR BZHI GZHAL BA DANG, SHES RAB MA GNYIS LA MNAN CING MNYAM PAR SBYAR BAS, DE'I MOD LA BDE BA DPAG TU MED PA MYONG BAR 'GYUR RO, ,DE MYONG BA'I SKAD CIG THA MA LA DPE'I YE SHES 
YIN PAR BSTAN PA STE, DE YE SHES DNGOS MTSON PA'I PHYIR DE GSUNGS PA'O, ,DE YIS SHES RAB YE SHES KYI DBANG THOB PA STE, SEMS RNAM PAR DAG PAR 'GYUR BA'O, ,BZHI PA CHOS NYID MNGON RTOGS DBANG, ,MED PA MNGON PAR SNANG BAR 'GYUR, ,DE YI SPYI LA KHYAB GNAS TE,, 
RANG LA YOD BZHIN NGES PAR RMONGS, ,ZHES BYA BA LA, BZHI BA'I DBANG CHOS NYID MNGON PAR RTOGS PA ZHES BYA STE, DE YANG JI LTA BU ZHE NA, SHES RAB YE SHES LA SOGS PA'I DBANG RNAMS RTOGS PA'AM, GSAL BAR BYED PA YIN NO, ,MED PA MNGON PAR SNANG BA NI, ,YOD PA'I 

@289A
*, ,MED PA DANG, MED PA'I YOD PA DANG, MED PA LA SNANG BA DANG, YOD PA MI SNANG BAR SBYAR RO, ,DA YANG JI LTA BU SNYAM PA LA, RANG LA DES PAR YOD BZHIN DU, ,BDAG RMONGS PA STE, GDOD NAS YE SHES YOD PA LA MA RIG PAS YANG DAG PAR BSGRIBS PA'O, ,DE 
MNGON PAR RTOGS PAS NI MNGON PAR RTOGS PA'I DBANG NGO, ,CI DE LOGS SHIG PA'AM, SPYI LA KHYAB SNYAM PA LA, DE YIS SPYIL KHYAB GNAS TE, ,ZHES GSUNGS TE, DE NI DBANG THAMS CAD LA SPYI LA KHYAB PAR GNAS PA'O, ,SNGAGS RNAM PA GNYIS PO NI, GZHUG PA DANG ME TOG 
DOR BA'I SNGAGS SU RIG PAR BYA'O, ,SANGS RGYAS KUN GYI PHYAG BRNYAN PAR, ,DE NYID DU NI SLOB MA BSGRUB, ,DAR LA SOGS PA SNGON PO YIS, ,SLOB MA NYID LA DBANG BSKUR BYA, ,ZHES BYA BA DANG, LAG NA RDO RJE DNGOS SU SLOB MA BSGRUB PA LA THUN MONG GI DBANG MA GTOGS PA DBANG LNGAS SLOB MA BSGRUB 
BAR GSUNGS TA, DAR RAM RAS SOGS SNGON PO TSAD MED PA LA SNGAGS 'OG MA NYID DANG, PHYAG RGYA DANG PO DANG, GNYIS PAS BZUNG LA BSKON PAR BYA BAR 'BREL TO, ,MKHA' LDING SNGON PO 'DAB RGYAS LA, MGUL DU DANG DPYANGS BCINGS PA YIS, ,BU NYID LA NI NGES PAR SBYIN, ,ZHES 
BYA BA NI SHOG BU LA NAM MKHA' LDING GI GZUGS BYAS LA SLOB MA LA SNGAGS DANG BCAS PAS SBYIN PAR 'BREL TO, ,DNGOS GRUB SNA TSOGS GRUB PA DANG, ,ZHES PA NAS, PHYAR TE BYED PA PO LA GZHAG ,CES BYA BA'I BAR LA, GDON THAMS CAD ZHI BAR BYA BA'I PHYIR SHING LA BE CON KHRU DO PA BYAS LA, RTZE MO SBOM 
PA DANG; RTZA BA PHRA BA RNAMS KYIS YONGS SU BYUGS TE, DE'I RTZE MO'I PHYOGS SU ME TOG SNGON PO'I PHRENG BAS BCINGS TE, LAG PA G-YAS PA'I MTHE BONG DANG, GUNG MO LA SOGS GSUM DU SBYAR BAS BE CON BZUNG STE, G-YON PAS DKU LA YONGS SU BRTEN PAS, BE CON SPYI BO'I 
STENG DU BZUNG BAS SNGAGS BZLAS TE, SLOB MA'I LAG PA G-YAS PAR SBYIN PA'O, ,DE NAS RAS BAL GSAR BA LAS SKUD PA BZHIN DU YANG DAG PAR BKAL TE, RTZA BA'I SNGAGS DANG DRI CHUS YANG DAG PAR BSANGS TE, LHAS MAR BYAS TE, G-YAS PAS STENG DU DRANGS G-YON PA SA LA BTZUGS 

@289B
PAS; 'OG MA'I SNGAGS BZLAS PAS GANG SHAR BCING BAR BYA'O, ,DE CI'I PHYIR BCING ZHA, TSANGS PA CHEN PO LAG NA RDO RJE MTHONG BAR BYA BA DANG, MCHOD PA RNAMS BSDU BA'I PHYIR BCING BAR BYA'O, ,DE YANG KHRO GNYER G-YON DU PHYOGS PAS SBYIN PAR 'BREL TO, , 
SNGAGS NI RGYUD NAS 'BYUNG BAR SHES PAR BYA'O, ,DE'I LAG PA BSGOM BYAS LA, ,DE YI LAG PA'ANG BSGOM BYA STE, ,ZHES BYA BA LA, BDAG DANG DE'I LAG PA GNYIS KA KHU TSUR BRTZEGS MA LA SBU GUR BYA STE, DRAG PO'I PHRENG BA NANG NAS BTON PA 'OG NAS 'BYUNG BA'I SNYING PO 'DI NYID 
LAN GRANGS BRGYA RTZA BRGYAD DU BZLAS LA SNYING PO SBYIN PAR BYA'O, ,SNYING PO NI RGYUD LAS 'BYUNG BA'O, ,DE NAS LEGS PA'I MTSAN MA LA, ,CHOS LA DBANG SOGS MI GNAS NA, ,'JUG PAR 'GYUR BA GA LA SRID, ,CES BYA BA LA, LEGS PA'I MTSAN MA NI GANG ZAG 'JUG PA PO STE, 
DE LA DBANG DANG DAM TSIG TU MI LDAN NA CHOS 'DI LA 'JUG PA MI SRID DO, ,MI SRID PA NI STOBS LA 'JUG PA'I SGRAS GZHUG PAR MI BYA BAR 'BREL TO, ,RGYUD GZHAN LA NI SPYIR DBANG GNAS, ,DES NI KUN LA 'JUG PAR 'GYUR, ,SPYI NYID DBANG LA MI LTOS PAR, ,'DI NYID LA NI RTOGS PA'I MCHOG 
DE YIS 'JUG PA KHO NA YIN, ,ZHES BYA BA LA, BDE BAR GSHEGS PAS GSUNGS PA'I RGYUD GZHAN THAMS CAD LA SPYI'I DBANG GIS 'JUG PAR GSUNGS TE, 'DI LA NI SPYI'I DBANG LA MI LTOS PAR 'DI NYID LA RTOG PA'I MCHOG 'DI KHO NA LA BYA BAR GSUNGS SO, ,RDO RJE ME LCE'I RGYUD KYI 'GREL 
PA DE KHO NA NYID SNAD BA ZHES BYA BA LAS LE'U DRUG PA'I BSHAD PA'O,, ,,LAG NA RDO RJE GOS SNGON GYIS, ,BCOM LDAN MGON LA 'DI SKAD GSOL, ,GANG DAG KLU YIS ZIN PA LA, ,THABS DE GANG LAGS GSUNG DU GSOL, ,ZHES PA NI, SEMS CAN LA PHAN GDAGS PA'I 
PHYIR LAS RNAM PA BZHI RU GSUNGS TE, GANG DU BSDUS PA'I THABS NGES PAR BSTAN PAR GSUNGS SO, ,KUN MKHYEN GTZO BO ZHES PA NAS, ,BU MO LA NI YONGS SU BSNGAGS, ,ZHES BYA BA'I BAR DU NI GO SLA BAS 'DIR MA BSHAD DO, ,RGYAN CHA LNGA YIS RGYAN BTAGS LA, ,RKANG PA'I RGYUD 

@290A
*, ,MAR LOR BTAGS TE, ,LAG PA'I RGYUD PAR DBANG SGYUR DU, ,YAN LAG GNAS PAS PHYAG RGYA BCAS, ,ZHES BYA BA LA, BU MO LA DBU RGYAN LA SOGS PA LNGAS YANG DAG PAR BTAGS LA, RKANG PA'I RGYUD MAR NI GOM PA'I 'GROS SO, ,LAG PA'I RGYUD MAR NI PHYAG RGYA BCAS 
PA STE; DE YANG JI LTA BU ZHE NA, LAG PA GNYIS PHUN TSUN DU NANG NAS NANG DU BSKOR ZHING YANG DAG PAR GNAS PA'O, ,KLU YI MTSAN MA GANG YIN PA'I, ,DNGOS PO GANG LA RAB SBYAR NAS, ,GTZO BO KUN 'BYUNG MCHOG NYID LA, ,'KHOR RNAMS BRGYAD KYIS NGES BSKOR TE, ZHES BYA BA NI, KLU'I 
MTSAN MA NI KLU'I MING LA BYA STE, DNGOS PO GANG NI KUN 'BYUNG BA'I YI GE'O, ,GTZO BO'I THUGS KA'I H'Um LAS SA BON BRGYAD, ,DE LA RAB TU SBYAR NAS 'KHOR BRGYAD NI, ,N'A GA BA SHI KA RA YAm H'Um ZHES BYA BAR YANG DAG PAR BSKOR BA SPYAD PA'O, ,NUB TU DNGOS PO STON BYED PA, ,GRU BZHI PA DAG 
RAB TU GDAGS, ,DE NYID SA RU RAB TU THOB, ,DE STENG CI NUS SBYOR BA BSGRUB, ,CES BYA BA LA, NUB NI SKYES BU LA 'JUG PA'I SGRA RGYAB LA 'JUG STE, RGYAB TU DNGOS PO 'DIS LAS BYA STE, SA DE RTEN PAR BYED PA'I SNOD PHA TSE YONGS SU GDAGS PAR BYA BA'O, ,DE NYID SA NI NA'I STENG DU 
PHYIN PAS THOB PA'O, ,DE STENG ZHES PA NI, NA'I STENG NAS SA CI 'BYOR PA'AM, NUS BAS BLANG BAR BYA BAR 'BREL TO, ,DE THOB RAB TU BRAL BA LAS, ,DE YI PHYOGS SU MI BLTA ZHING, ,DRAG PO CHEN PO'I SNGAGS BZLAS BYA, ,ZHES PA NI, SA DE THOB PA LAS BDAG DE DANG BRAL BAR BYAS LA, 
SA'I PHYOGS SU MI LTA BAR BDUD RTZI 'KHYIL BA'I SNGAGS BZLAS PAR BYA'O, ,DE NYID BDAG GIS MTHONG BA LAS, ,LEGS SO SNYAM PA'I TSIG KYANG BRJOD, ,DE NAS SA PHYOGS RAB DBEN PAR, ,BDAG GIS SBYOR BA LEGS BRTZAM BYA, ,ZHES PA LA, DE ZHES PA'I BU MO DE BU MO BDAG GIS 
SA BLANGS NAS 'ONG PA MTHONG BA DANG LEGS SO ZHES BYA BA'AM, YANG NA RJES SU YI RANG BA'I TSIG GIS BRJOD PAR BYA'O, ,DE KUN NAS DBEN PA'I SA RU BDAG RNAL 'BYOR PAS DKYIL 'KHOR LA SOGS PA'I SBYOR BAS BRTZAM PAR GSUNGS SO, ,RGYAR NI KHRU DO NGES PA LAS, ,ZHES PA NAS, 

@290B
YANG DAG PAR NI BSKOR BAR BYA, ,ZHES PA'I BAR NI GO SLA BAS 'DIR MA BSHAD DO, ,SDUN DU SOR BRGYAD BSKOR BA NI, ,MDOG DMAR KUN NAS ZLUM PAR BYA, ,DE STENG KLU RIGS DRUG PO DAG ,NYA DANG SBAL PA LCONG MO DANG, ,SBRUL DANG RTZANGS PA CHU SRIN DANG, ,MI DANG RUS SBAL BA LANG DANG, 
BYI LA NOR BU RGYAL 'BUD RNAMS, ,GTZO BO'I CHA YIS GZUNG BYAS NAS, ,SHUL DU DRAG PAR DRANGS BYAS LA, ,ZHES BYA BA LA, SNGON DU NI DKYIL 'KHOR CHEN PO'I YANG SDUN DANG, BDAG GI YANG SDUN DU SOR MO BRKYANG BA NI MTHO STE, MTHO GANG ZLUM POR BSKOR BAR BYAS LA, ,KHA 
DOG MTSAL LA SOGS PAS YONGS SU BYUG PAR BYA BA'O, ,DE'I STENG DU KLU BA SU TA RIGS DRUG PO RNAMS BAG ZAN LAS GZUGS BYA STE, SHUL DUG GI SHUL NAS DRAG PAR DRANGS NAS BKUG PA'O, ,DE YANG CI KUN NAM 'ON TE 'GA' MNYAM PA LAS, ,GTZO BO'I CHA YIS GZUNG BYAS 
NAS; ,ZHES GSUNGS TE, GTZO BO NI ZUNG DU BSDEBS PA'I DANG PO RNAMS SO, ,MA TU LUNG KA'I PHYE MA YIS, ,GZHI BKANG RIGS MTHUN DNGOS PO NI, ,RAB TU GSAL BAR BYA BA YIN, ,ZHES PA LA, MA TU LUNG KA'I SHING GI LO MA'I PHYE MAS DE'I STENG YONGS SU BSKAD LA, RIGS MTHUN 
PA NI LI KHRI'I PHYEMS GSAL BAR BYAS PA NI MTSAMS YONGS SU GCAD PAR BYA BAR GSUNGS SO, ,MTSAN MO DRAG PO'I GTOR MA LA, ,SNANG BA ZHI BA DES PAR BYA, ,BZLAS PA'I SNGAGS NI RAB 'BAR BAS, ,DRAG PO'I PHRENG BA GZUNG BYAS NAS, ,GRU DAG SNGON POS PHUB BYAS TE, ,ZHES BYA BA 
LA; MTSAN MO LA DRAG PO'I GTOR MA GTANG BAR BYA BA DANG, NYIN MO LA ZHI BA'I GTOR MA GTANG BAR GSUNGS PA DANG, DRAG PO'I PHRENG BAS DRAG PO'I RIGS LA NYE BAR BZUNG STE, BZLAS PA'I SNGAGS BZLAS PAR 'BREL TO, ,GUR SNGON POS NI DKYIL 'KHOR PHUB PAR GSUNGS SO, ,JI 
SRID DE NYID MA RDZOGS PAR, ,BDAG GIS BLTA BAR MI BYA ZHING, ,DRAG PO NYID LA MNGON PAR BZLAS, ,ZHES BYA BA LA, BZLAS PA'I SNGAGS 'BUM DU MA RDZOGS PAR BDAG GIS DKYIL 'KHOR BLTA BAR MI BYA BA DANG, DRAG PO NYID NI DRAG PO NYID LA NGES PAR BZLAS PAR 'BREL TO, ,DE YI 

@291A
*, ,PHYI RIM DAG LA NI, ,ZHES PA NAS, RAB 'BRING THA MAR YANG DAG LDAN, ,ZHES PA'I BAR DU GO SLA'O, ,BDAG GIS GTZO BO'I CHA LUGS LA, ,SNGAGS DANG PHYAG RGYA YANG DAG BGO, ,BZLAS PA'I GRANGS SU RDZOGS BYAS LA, ,NAD PA DER NI BKUG BYAS TE, , 
ZHES BYA BA LA, BLO GOS LA SOGS PA LA SNGAGS KYIS BSNGAGS LA, GON PA'I DUS SU BADZRA P'A nI H'Um ZHES PAS RDO RJE RTZE LNGA PA'I PHYAG RGYAS RGYAN CHA BDUN DU BGO BAR GSUNGS SO, ,BZLAS PA'I GRANGS 'BUM DU THIM PAR BYA LA NANG PA DER ZHES PA NI DKYIL 'KHOR GYI RTZAR BKUG PAR 'BREL 
TO; ,DE YANG DKYIL 'KHOR GYI BYANG PHYOGS SU YANG DAG PAR GNAS PAR BYA'O, ,DNGUL GYI RDZING BU NYID DU YANG, ,BRANG GI SA BON DKAR PO YIS, ,YONGS SU GANG BAR BYA BAR YIN, ,ZHES BYA BA LA, DNGUL GYI RDZING BU NI GZHONG PA LA BYA STE, DE DANG BRANG GI SA BON NI NU ZHOS YONGS SU 
GANG BAR 'BREL TO, ,RDZOGS PA'I SGRA LDAN BCU DRUG GIS, ,LCAGS KYI SKAM PAS KA BI TZA'I, ,SHING DAG SOR NI BCU GNYIS PAR, ,YONGS SU GCAD PAR BYAS PA LAS, ,SNGAGS KYIS MNGON PAR BZLAS BYA STE, ,DE NYID DAG TU SPANG BAR BYA, ,ZHES BYA BA LA, RDZOGS PA'I SGRA DANG 
LDAN PA NI PU RU shA'I SGRAS BYED PA LA 'JUG PA DANG, BSRUNG BYA LA NGES PA'I SGRA SBYAR BAS NI SKYES BU LA 'JUG STE, SKYES PA LO BCU DRUG LON PAS, LCAGS KYI SKAM PA NGES PAR BZUNG NAS, ,DE YIS SHING KA BI TZA'AM, ,BAL PO SE'U'I LCUG MA LAS SOR BCU GNYIS PA BCAD NAS 
DE NYID DRAG PA'I SNGAGS KYIS BTAB LA, 'KHOR GZHONG DE NYID DU SBANG BAR 'BREL TO, ,RMA BYA'I MDONGS LA ZHES PA NAS, ,RIGS DRUG PO LA NGES PAR GDAB, ,CES PA'I BAR DU NI GO SLA BAS 'DIR MA BSHAD DO, ,DE NAS DE NYID SNYING GAR NI, ,THIG LE DRUG TU NGES PAR BRI, ,DE STENG RIGS 
DRUG BSAM BYAS NAS, ,G-YON NA GNAS PA'I NGA RGYAL MCHOG ,SNGAGS KYIS MNGON PAR BSKUL BYAS PAS, ,DRAG PO'I SHUGS KYIS RAB SONG STE, ,RNGAM PA'I ZHAL DU NGES PAR BSTABS, ,ZHES BYA BA LA, DE NAS DE'I SNYING GA NI NAD PA'I SNYING GA LA SOR BZHIS PAR CHONG PAR BYAS LA, 

@291B
STENG 'OG TU TZANDAN GI THIG LE DRUG BSKU BAR BYAS TE, DE'I STENG DU DANG PO'I GTZO BO RNAMS GSAL BAR BSAM PA'O, ,DE NAS G-YON NA GNAS PA NI NAM MKHA' LDING STE, DE NI NGA RGYAL GYI RANG BZHIN YIN PAS, DE SNGAGS KYIS YANG DAG PAR BSKUL BAS SHUGS DRAG PO DANG LDAN PAR 
DER SONG STE, DE DAG NGES PAR BLANGS NAS RNGAM PA LAG NA RDO RJE'I ZHAL DU NGES PAR BSTABS PAS GSOL BAR BSAM PAR 'BREL TO, ,DE LTAR BSAM PA RAB BRTAN PAS, ,YONGS SU BSGOM PAR BYA BA YIN, ,DE YIS DE LA GNOD BYED PA, ,SKAD CIG TZAM YANG MI GNAS SHING, ,MYUR BAR SKRAG 
PAR PHYOGS BCUR 'BROS, ,ZHES BYA BA LA, GONG DU BSTAN PA DE LTAR BSAM PA RAB TU BRTAN PAR BSGOMS PAS, BSAM PA DE'I STOBS KYIS NAD PA DE LA GNOD PA'I BGEGS DE SHIN TU SKRAG PAS MYUR PAR PHYOGS BCUR 'BROS PAR SBYAR RO, ,DE LA GONG DU SNGAGS RNAM PA MANG POR 
GSUNGS PA THAMS CAD NI RIM PA JI LTA BA BZHIN DU 'DI LAS SHES PAR BYA'O, ,AOm BADZRA KRO DHA ZHES PA NAS, BI DHVA NSA NA H'Um PHAt, CES PA'I BAR LA BLA MA'I MAN NGAG LAS YANG DAG PAR SHES BYA'O, ,BZHIN NI RAB TU 'BAR BA DANG, ,ZHE SDANG RDO RJE'I TING 'DZIN GYIS, ,'BRUG SGRAR LDAN PAS 
YONGS SU GTUB, ,CES PA NI, DE'I PHYI NAS BDAG RNAL 'BYOR PAS ZHE SDANG DRAG PO BSKYED LA BZHIN KHRO GNYER BZLOG PAS KHA NAS SNGAGS GONG MAS 'BRUG SGRA DRAG PO BRJOD DE, SENG LDENG GI PHUR PAS RIGS DRUG PO YANG DAG PAR GTUB PAR 'BREL TO, ,DE NAS DRAG PO'I SRAS KYIS SU, , 
ZHES PA NAS, ,DE YANG RTAG TU NGES PA YIN, ,ZHES PA'I BAR DU NI GO SLA BAS 'DIR MA BSHAD DO, ,DANG POR RAB TU 'BYOR PA LAS, ,NANG GI BGEGS NYID BSAL BA YIS, ,PHYI NAS PHYI YI NAD BSAL BA, ,SMAN LA SOGS PA'I SBYOR BA YIS, ,MKHAS PAS PHYI YI NAD BSAL TE, , 
ZHES BYA BA LA, DANG PO NI BSGRUB PA DANG, BSNYEN PA RNAMS YONGS SU 'BYOR BA LAS NANG GI BGEGS BSAL BAR BYA STE, PHYI NAS PHYI'I NAD BSAL BAR BYA BA'I PHYIR SMAN SNA TSOGS PA'I SBYOR BAS RTEN CING 'BREL PAR 'BYUNG BA'I STOBS LA BRTEN NAS MKHAS PAS NAD BSAL BAR GSUNGS 

@292A
*, ,SO; ,DE LA SMAN NI 'DI DAG GO, ,BRGYAL KA LA SOGS SMAN RNAMS KYIS, ,MAR NAG NYID LA NGES BTAB LA, ,ZHAG GRANGS BDUN NI MNAN PA YIS, ,SBU CHUNG LEGS PAR KHYAB PAR SNANG, ,ZHES BYA BA LA, BRGYAL KA ZHES PA NI SGRA'I STOBS LAS RNAM PAR GCOD PA LA 
BYA STE; RNAM PAR GCOD PA LNGA TIL MAR GYI NANG DU BLUGS TE, ZHAG GRANGS BDUN DU YONGS SU MNAN PA LAS DE'I KHA RU SBU CHUNG MU TIG LTA BUS KUN LA KHYAB PAR MTHONG BA DANG, KHA BSANGS LA KHYIM GTZANG MAR GZHAG GO, ,DE NAS SBYOR BA 'DIS YANG DAG PAR BYA STE, 'DI SKAD GSUNGS SO, , 
SUG PA LA SOGS GTZANG SBYAR BAS, ,GONG DU SNGAGS KYIS BSNYEN PAR GNAS, ,'OD ZER DKAR PO YONGS GNAS PA'I, ,NYI MA NYID LA KHRUS BYAS TE, ,DRI MA DAG PAR BSAL BA LA, ,DRUG SBYAR NGES PAR BSKU BAR BYA, ,ZHES PA LA, SUG PA DANG, SPU DANG, TZANDAN DANG, SBRANG RTZI 
LA SOGS PA DRUG GIS YANG DAG PAR SBYAR BAR BYA LA, GONG DU GONG GI SNGAGS KYI BSNYEN PAS SNGAGS KYI CHU LA 'BUM DU YONGS SU BTAB PAS DE NAS 'OD DKAR PO GANG LA YOD PA DE LA 'OD ZER DKAR PO CAN TE, DE YONGS SU RDZOGS PA'I NYI MA DANG PO LA KHA SHAR DU BLTAS TE, SNGAGS KYI SBYOR 
BAS KHRUS BYA BAR 'BREL TO, ,DE NAS DRI MA DAG PA LA, DRUG SBYOR NI RNAM GCOD LNGA DANG TIL MAR DANG DRUG TU SBYAR BAR BYA STE, DE YI LUS LA BSKU BAR BYA'O, ,DE 'OG MCHOG GI SMAN NYID GANG, ,GRAGS LDAN CHEN PO SRANG GCIG NI, ,LEGS PAR BSKOL BAS KHA NYID DU, ,ZHAG DAG 
NGES PAR 'CHAGS PAR 'GYUR, ,DE YIS LUS LA BSKU BYA ZHING, ,TSIGS MA ZHO GSUM BZA' BAR BYA, ,ZHES BYA BA LA, DE'I 'OG TU MCHOG GI SMAN NYID KYIS SBYAR BAR GSUNGS TE, DE YANG GANG ZHE NA GRAGS LDAN CHEN PO NI 'JIG RTEN PA KUN LA GRAGS PA'I RIGS SDUD DO, ,DE SRANG NI 
BDE SPYOD GCIG GO, ,DE NGES PAR BZHU BA LAS MAR KHA RU 'CHAGS TE, MAR NGES LUS LA BSKU BA DANG, DE'I TSIGS MA ZHO GSUM ZA RU GZHUG PAR BYA'O, ,SNYING PO GSUM LA SHA BCOS TE, ,KHU BA NGES PAR GTANG BAR BYA, ,ZHES PA LA, SNYING PO GSUM NI PADMA DANG, ,AUTPA LA DANG, 

@292B
N'A GA GE SAR GSUM GYI SNYING PO LA BYA STA, DE RNAMS NYVA SHA'I NANG DU BTZOS LA, DE YI KHU BA NGES PAR BLUD PAR BYA'O, ,GNAM SGRO NAG PO ZUR GSUM PA, ,RTZE MO SHIN TU RNO BA LA, ,RI MO SNA TSOGS YOD GYUR PA, ,BRGYA DAG SHIN TU GDUS BYAS LA, ,BCU DRUG CHA RU NGES PAR 
BSKOL; ,DE YIS LUS LA BSKU BA DANG, ,KHA RU NGES PAR BLUD PAR BYA, ,ZHES BYA BA NI, GNAM SGRO NI GONG KA'I SA LA BYA STE DE KHA DOG NAG PO ZUR GSUM PA DANG LDAN PA'I RI MO SNA TSOGS PA DANG LDAN PA, SKAM POR GYUR PA, BRGYA NI SHIN TU GDUS PAR BYA STE, DE YANG TSAD JI TZAM DU 
BSNYAMS PA LA, BCU DRUG CHA RU ZHES GSUNGS PA STE, BRE BCU DRUG LA BRE GANG DU BSKOL TE, DE YIS LUS LA BSKU BA DANG, KHA RU YANG BLUD PAR SBYAR RO, ,DE YIS KUN KYANG SKYUG 'GYUR TE, ,NAD NI NGES PAR 'BYUNG BAR 'GYUR, ,ZHES PA NI, DE BLUD PAS NANG NA GNAS PA'I NAD SKYUG 
PAR 'GYUR BA DANG, 'BYANG BAR 'GYUR BAS NA 'TSO BAR 'GYUR PAR SBYAR RO, ,DRI ZHIM SNA TSOGS SBYAR BA YIS, ,CHANG DU ZHAG BCU NGES PAR SBANG, ,DE NAS SNGON POR GYUR PA DANG, ,LAN TSVA PHUL GANG NGES PAR GDAB, ,DE BTAB ZHAG BZHI SPANG BYAS NAS, ,BCU BZHI PA LA LO MAR NYID,, 
PHUL DO DANG NI BSRES BYAS LA, ,SBU BA DANGS PAR YANG DAG BSKUL, ,DE YIS LUS LA BSKU BA DANG, ,SUM GNYIS NANG DU NGES PAR BLUD, ,CES BYA BA LA, DRI ZHIM PO SNA TSOGS PA NI GA PUR LA SOGS PA BCU BDUN NO, ,DE RNAMS SRANG GSUM GSUM DU SBYAR TE, CHANG GI NANG DU 
ZHAG BCU'I BAR DU SBANGS LA, DE NAS LAN TSVA PHUL GANG BLUGS NA ZHAG BZHI'I BAR DU GZHAG PAR BYA'O, ,DE NAS LO MAR PHUL DO DANG BSRES LA, ,BSKOL BA'I SBU BA DANGS PAR SBYAR RO, ,DE YANG DANG POR CHANG NI DOR SHES PAR BYA'O, ,MAR NI DE'I LUS SUM CHA BSKU BAR 
BYA BA DANG, KHAR SUM GNYIS BLUNG PAR BYA'O, ,SBYOR BA DE LA RAB BRTEN NA, ,GDON MI ZA BAR 'TSO BAR 'GYUR, ,ZHES GSUNGS TE, DE LTA BU'I SBYOR BA DE LA BRTEN NAS NGES PAR BYAS NA SHA BRTZEGS ZHES BYA BA'I NAD GDON MI ZA BAR 'TSO BAR GSUNGS TE, BDAG GIS KYANG 

@293A
*, ,YANG DAG PAR 'TSO BAR MTHONG BA'I PHYIR NGES PAR 'GRUB PA'O, ,RDO RJE ME LCE'I RGYUD KYI 'GREL PA DE KHO NA NYID SNANG BA ZHES BYA BA LAS LE'U BDUN PA'I BSHAD PA'O,, ,,DE NAS LAG NAS RDO RJE YIS, ,ZHES PA NAS, THA MAL BA YI 'GRO BA MIN, , 
ZHES PA'I BAR DU NI GO SLA BAS 'DIR MA BSHAD DO, ,BRAM ZE'I SNGAGS DANG MI BZAD PA, ,YANG NA DRAG PO'I SGRA LDAN PA, ,STON MO BCU BZHI BYAS PA LAS, ,ZHAG GSUM PAR DU DKAR GSUM ZAS, ,RGYUN MI 'CHAD PAR SBYIN PAR BYA, ,ZHES BYA BA LA, BRAM ZE SNGAGS PA MI BZAD 
PA NI BU MO RGYAL RIGS CAN LA BYA STE, CI'I PHYIR SNGAGS PA MI BZAD CE NA, BRAM ZE'I RGYUD DANG SRONG MNGON PAR RTOGS PA LAS 'DI SKAD 'BYUNG NGO, ,RGYAL RIGS BU MO BCU BZHI MA, ,DMAR SER MDOG TU 'DUG PA LA, ,'JIG RTEN 'DI DANG 'DAS PA YI, ,DNGOS GRUB BDE BA THAMS CAD 
GNAS; ,ZHES 'BYUNG BAS NA, RGYAL PO'I BU MO LO BCU BZHI LON PA'AM, YANG NA DRAG PO'I SGRA DANG LDAN PA'I SKYES PA LA BYA STE, DE YANG LO NI BCU BZHI LON PA LA BYA STE, ZHAG GSUM GYI BAR DU ZAS DKAR GSUM BYIN LA, BDAG GI 'OG NAS 'BYUNG BA RNAMS SGRUB PAR 
'BREL TO, ,RIG BYED SNGAGS SU LDAN PA NYID, ,DE LA BSLAB PAR BYA BA YIN, ,TSANGS PA'I SKUD PAS STOD DKRIS LA, ,GOS DAG DKAR PO YONGS SU BSKON, ,ZHES PA NI, RIG BYED KYI SNGAGS 'OG NAS 'BYUNG BA DE KHYE'U LA BSLABS TE, TSANGS PA'I SKUD PA DKAR PO LA SBOS CHUS 
BTAB STE, SE RAL KHAR BCINGS NAS GOS DKAR PO BSKON PAR BYA'O, ,SBYI BOR THOR COG BCING BYA STE, ,LAG PA G-YAS BZHI PA NYID LA, ,DKRI ZHING DNGOS PO YONGS SU BSNGAM, ,ZHES BYA BA NI, SBYI BOR SKRA'AM YANG NA RAS LAS THOR COG BCINGS TE, LAG PA G-YAS PA'I 
SOR MO BZHI PA LA KU SHAS YONGS SU BSNGAMS NAS, SHAR PHYOGS SU GTANG BAR BYA'O, ,SHAR PHYOGS DAG TU SONG BA LAS, ,SHING CHEN RTZA NAS KHRU GANG NYID, ,'OG NAS BRKOS PA'I SA BLANG BYA, ,DE STENG RAS YUG DKAR PO YIS, ,THOB PA'I PHYOGS SU MI LTA ZHING, ,SHAR 

@293B
PHYOGS KHRO BO'I SNGAGS BZLAS BYA, ,ZHES BYA BA LA, KHYE'U DE SHAR PHYOGS SU SONG BA LAS, SHING CHEN PO'I RTZA BA NAS KHRU GANG 'OG TU BRKOS PA'I SA BLANGS NAS, RAS DKAR PO'I PHA TSE'I NANG DU BLUGS TE, PHYIR 'ONGS PA LAS PHYI MIG MI LTA BAR KHAMS GSUM RNAM PAR RGYAL PA'I SNGAGS 
'OG NAS 'BYUNG BA BZHIN BZLAS PAR BYA'O, ,DE NAS DE NYID MTHONG BA DANG, ,HA LA HA LA'I SGRA YANG BRJOD, ,CES PA NI, DE NYID NI KHYE'U STE, KHYE'U DE MTHONG BA DANG, RNAL 'BYOR PAS HA LA HA LA H'Um ZHES BYA BA'I SNGAGS BZLA BAR BYA'O, ,BA YI RNAM LNGA NYID DANG YANG, ,ZHES PA NAS, 
MTHA' MA YONGS SU 'KHOR BAR BYA, ,ZHES PA'I BAR DU NI GO SLA BAS 'DIR MA BSHAD DO, ,STENG YANG PHUB PAS YUNGS KAR LA, ,SNGAGS BZLAS PA YIS YONGS SU BSNUN, ,GTOR MA STOBS RNAMS SKYED BYED DANG, ,MCHOD PA LNGA YIS DUS GNYIS SU, ,YANG DAG PAR NI MCHOD 
PAR BYA; ,ZHES BYA BA LA, STENG DU PHUB PA NI SKYER PA'I PHUR PAS PHUB LA, 'OG NAS 'BYUNG BA'I SNGAGS KYIS YUNGS KAR LA BSNGAGS LA, TSANGS PA'I GZUGS LA BRDEG PAR GSUNGS SO, ,GTOR MA LAS SNA TSOGS 'GRUB PAR BYED PA DANG, STOBS SKYED PAR BYED PA YIN 
PAS DE DANG MCHOD PA RNAM PA LNGA NI LHA RNAMS LA NYIN MTSAN GNYIS LA NYIN LAN CIG MTSAN LAN CIG DBUL PAR BYA STE, GTOR MA NI SEMS CAN THAMS CAD LA'O, ,RANG NYID SNGA MA'I TSUL GNAS LA, ,YID CHES PHRED BA RNAMS BZUNG BAS, ,DRAG PO'I RIGS LA RTZA BA'I SNGAGS, , 
TSAD DU PHYIN PAR YONGS SU BZLAS, ,ZHES BYA BA LA, RANG NYID SNGA MA'I TSUL NI LAG NA RDO RJE NYID KYI TSUL DU GNAS PAR BYAS LA, YID CHES NI MI LA BYA STE, MI RUS KYI PHRENG BA DRAG PO'I RIGS SOR MO LNGA PA LAS YONGS SU BZUNG NAS RTZA BA'I SNGAGS RNAMS TSAD 'BUM DU PHYIN PAR 
BZLAS PAR 'BREL TO, ,DE MTHAR SNYING PO MA LUS PAR, ,BRGYA RTZA BRGYAD DAG BZLAS PAR BYA, ,DE YI MTHA' RU BZLAS BYA BA, ,DE YI SROG SNYING NGES PAR BZLAS, ,ZHES PA LA, RTZA BA'I SNGAGS THIM NAS LHA THAMS CAD KYI SNYING PO RE RE LA BRGYA RTZA BRGYAD DU BZLAS PAR 'BREL TO, , 

@294A
*, ,DE'I MTHAR TSANGS PA SRIN PO'I SROG SNYING BZLAS PAR BYA'O, ,SKYER PA'I TSER MAR RAB SBANGS LA, ,DKYIL 'KHOR MTHA' RU GNAS PAR BYA, ,DE NAS 'GUGS PA'I SNGAGS BZLAS PA, ,TSAD DU NGES PAR THEM BYAS LA, ,ZHES BYA BA LA, SKYER PA'I TSER MA BAM 
POR SBANGS LA MI'I SKRAS YONGS SU BCINGS LA DKYIL 'KHOR GYI RTZAR GZHAG PA'O, ,DE NAS TSANGS PA 'GUGS PA'I SNGAGS BRGYA RTZA BRGYAD YONGS SU BZLAS PA'O, ,DE NYID 'ONGS PAR MA GYUR NA, ,ZHES PA NAS, BDAG NYID SNYING LAS CHUNG DU YIN, ,ZHAS BYA BA'I BAR DU NI GO SLA BAS 
'DIR MA BSHAD DO, ,'ON TE 'GRO BAR MI 'GYUR NA, ,BDAG GI SBYOR BA 'DI BRTZAM BYA, ,ZHES BYA BA NI 'DI LTAR SHES PAR BYA'O, ,'ONGS PAR GYUR NA GONG MA'I SNGAGS DANG PHYAG RGYAS DGUG PA DANG, BKUG NAS RIM PA'I SBYOR BAS MDUN DU GNAS PAR BYA BA DANG, 'ONGS PA'I 
RTAGS BRTAN PA DANG, DANG LA ZHI PA'I TSIG GIS GDAGS PAR BYAS LA, GAL TE SONG NA RNAL 'BYOR PAS SNYING LAS CHUNG DUS GNAS PAR BYA'O, ,GAL TE 'GRO BAR MI ;GYUR NA, 'OG NAS 'BYUNG BA'I SBYOR BAR BRTZAM PAR GSUNGS PA NI 'DI LTAR RO, ,SKUD PA SNA LNGAR LDAN PA LA, , 
KHRO BO'I SNGAGS KYIS RAB BSNGAGS TE, ,ZHAGS MIG DAM POS NAD PA BCINGS, ,LCAGS KYUS SNYING NAS DRANGS BYAS NAS, ,G-YON DU RDO RJE GZUNG BYAS NAS, ,G-YAS PAS YID CHEN PHRENG BA LA, ,LUS NGAG YID GSUM RAB DRAG PA, ,SNGAGS SOGS YONGS SU BZLAS 
PAR BYA; ,ZHES BYA BA LA, TSON SKUD SNA LNGA LA RNAM PAR RGYAL BA'I SNGAGS KYIS BSNGAGS LA, SRAD BU DE YIS NAD PA DE'I SKE LA ZHAGS MIG GIS BSNGAMS TE, LCAGS KYU DANG, RDO RJE DANG, ZHAGS PA GSUM LAG PA G-YON PAS BZUNG LA, G-YAS PAS MI RUS KYI PHRENG 
BAS DRAG PO'I RIGS LA BZUNG BAS SNGAGS 'OG MA RNAMS BZLAS PAR BYA'O, ,PHYAG RGYA LNGA YIS BSNGAMS BYAS LA, ,DE NYID LA NI YONGS SU DBAB, ,CES PA NI, ZHAGS PA LA SOGS PA LNGAS YANG DAG BAR BCINGS LA, DE NYID GZUGS LA YANG DAG PAR DBAB PA'O, , 

@294B
DE NAS SKYER PA'I BAM PO LA, ,ZHES PA NAS, GSANG BA'I DON DU KHA DGAB BYA, ,ZHES PA'I BAR DU NI GO SLA'O, ,DANG PO NAS SNGAGS RNAMS NI RIM PA JI LTA BA BZHIN DU 'DI LAS ZHES PAR BYA'O, ,AOm BHU RA tA ZHES PA NAS PHAt GSUM PO'I BAR DU NI SNGAGS SU RIG PAR BYA'O, ,DE 
BSREGS BDAG GI LUS NGAG NI, ,TSIG PAS DE LA 'GYOD PA'I NGAG, ,BDAG GIS NGES PAR BRJOD PAR BYA, ,DE YIS DE LA LUS LA SOGS, ,GDON DANG BRAL BAS ZHI BAR 'GYUR, ,ZHES PA LA, TSANGS PA DE BSREG PAS LUS NGAG RNAMS TSIG PAS, ,DE LA NI TSANGS PA LA 
STE; 'GYOD PA'I TSIG GIS RANG LA GNOD PA RNAMS, ,BYAS PAS RANG NYID SDUG BSNGAL MYONG, ,DE MYONG DGA' BAR TSOR RAM 'DI, ,ZHES BYA BA LA SOGS PA'I TSIG BRJOD PAR BYA'O, ,GONG MA'I SBYOR BAS NAD PA DE'I SDUG BSNGAL DANG BRAL NAS ZHI BAR SBYAR RO, ,DE NAS THAL BAS 
NAD PA LA, ,LUS LA BSKUS NAS SRUNG PA YI, ,'KHOR LO 'DI LTAR GDAGS PAR BYA, ,ZHES BYA BA LA, TSANGS PA'I GZUGS BSREGS PA'I THAL BAS LUS LA BSKUS NA GDON RNAMS 'JIGS PAS PHYIS MI 'JUG PAR 'GYUR RO, ,DPER NA BYA ROG BSAD PA'I RO SHING BA KA TI 
BSRUNG BA'I KHAR BA ZHAG PAS, BYA ROG GZHAN MA RNAMS BAS DE 'OD BA'I BSAM PAS SKRAG STE, SHING DE LEGS PAR BSRUNG PA'O, ,DE BZHIN DU BGEGS RNAMS THAL BA LA SNGAGS DANG BLA MA'I MAN NGAG GIS BTAB PAS SKROD PA STE, PHYIS MI 'JUG PAR 'BREL TO, ,SRUNG BA'I 'KHOR 
LO NI 'OG NAS 'BYUNG BA STE GO SLA'O, ,KHAMS GSUM RNAM PAR RGYAL 'BAR BA'I, ,ZHES PA NAS, PHYAG RGYA BCAS PAS SNGAGS PA YIN, ,ZHES PA'I BAR DU NI PHYI NAS SNGAGS PA LA LUS LA GZI BYIN BSKYED PAR BYA BA'I DON TO, ,SANGS RGYAS BYANG CHUB SEMS DPA' DANG, ,BLA MA 
RDO RJE 'DZIN PA LA, ,GUS PA YIS NI SANGS RGYAS BDE, ,ZHES BYA BA LA, SANGS RGYAS DANG BYANG CHUB SEMS DPA' DANG, BLA MA RNAM PA GSUM LA MCHOD PA DANG, PHYAG BTZAL BA LA SOGS PA GUS PAR BYAS PAS 'BRAS BU SANGS RGYAS PAS BDE BA'I 'BRAS BU THOB PAR GYUR PA KHO 

@295A
*, ,NA'O; ,MCHOD PA RAB TU RGYAS PA YIS, ,SNGON DU BSNYEN PA YONGS SU BSGRUB, ,CES BYA BA NI, SBYIR KHYAB PAR GNAS PA DANG RNAM PAR RGYAL BA'I BSGRUB PA DANG, GONG DU BSNYEN PA YONGS SU SGRUB PAR 'BREL TO, ,KHAMS GSUM RNAM PAR RGYAL ZHES BYA, ,ZHES PA 
NAS; STAG GI PAGS PAS SMAD DKRIS BYA, ,ZHES PA'I BAR DU NI GO SLA'O, ,DON DANG LDAN PA'I SNYING PO BSAM, ,KHRAG GIS DON YANG BSKUS BYAS LA, ,NAG POR GTOGS PA'I 'PHRO BA BRGYAD, ,YOL BA'I MING LA ZHUGS BYAS LA, ,SKAR MA DAG LA NGES PAR BSGOM, ,ZHES BYA 
BA LA; DON DANG LDAN PA'I SNYING PO NI, ,BLA MA'I MAN NGAG LAS SPROS PA THAMS CAD DANG BRAL BA'I SA BON GYI GZHI NGES PAR BSKYED PAR BYA'O, ,KHRAG NI MI'I KHRAG GIS LUS BSKUS NAS NAG POR GTOGS NAG POR GTOGS PA STA, DE'I TSES BRGYAD LA MIG DMAR GYI SKAR MA LA RNAL 
'BYOR PAS ZHUGS LA SKUR MA LA YONGS SU BSGOM PAR BYA'O, ,CHANG 'DU BA LA GNAS BYAS LA, ,SHES RAB ZUNG DU 'BREL BA YIS, ,SKAR MA NYID LA MNYAM SBYAR LA, ,BRGYAD PA YI NI SNGAGS BZLAS BYA, ,ZHES BYA BA LA, CHANG 'TSONG MA'I KHANG PAR GNAS BYAS LA, BU 
MO GZHON NU MA LO SUM CU LAS MI RGAN PA GNYIS LA CHOGS YONGS SU BZUNG LA, G-YAS DANG G-YON DU BSNYEN PAS SKAR MA MNYAM PAR SBYAR TE, THABS DANG SHES RAB KYI 'KHOR LO BRGYUD PAS SNGAGS BZLAS PAR GSUNGS SO, ,ZHAG GRANGS BRGYA RTZA BRGYAD PA YIS, , 
ZHES PA NAS, SNYING DU SDUG PAR NGES PA YIN, ,ZHES BYA BA'I BAR DU GO SLA'O, ,MKHA' 'GRO MA SOGS PHRA MEN MAS, ,BDAG LA LUS NI NGES PAR STON, ,ZHES BYA BA NI, MKHA' 'GRO MA DANG PHRA MEN MA LA SOGS PAS SNA TSOGS PA'I GZUGS STON PA NA RNAL 'BYOR GRUB PA YIN PAS NA 
BDAG GIS 'JIGS PA BSKYED PAR MI BYA'O, ,DE'I DGONGS PA JI LTA BUR 'GRUB CE NA, SDUG BSNGAL RTAG TU MI 'BYUNG ZHING, ,LHA MIN LA SOGS GDUG PA YIS, ,ME YI PHUNG POR MTHONG BA YIN, ,ZHES PA NI, TSE 'DI DANG PA ROL DU SDUG BSNGAL MI 'BYUNG BA DANG, LHA MA YIN 

@295B
LA SOGS PA GDUG PA THAMS CAD KYIS ME'I PHUNG POR MTHONG BA'O, ,BDAG LA SDIG PA DMAR POS 'JUS, ,DE LAS 'JIGS PA BSKYED MI BYA, ,BDAG LA GDUG PA SNA TSOGS PAS, ,GNOD PA SNA TSOGS BYED PA NA, ,DE LA 'JIGS PA MI BSKYED CING, ,SEMS DGA' BA 
YIS YONGS SU MCHOD, ,CES BYA BA LA, SDIG PA DMAR PO 'JIGS PA'I GZUGS BDAG LA SNYING GAR 'JUS PA NA SKRAG PAR MI BYED PA DANG, BDAG LA GDUG PA SNA TSOGS PA GNOD PA'I LAS BYED NA, DE LA BAG TSA'I SEMS MI BSKYED MCHOD PAS DGA' BAR BYA BAR SBYAR RO, ,DE NI DNGOS GRUB 
YIN PAS NA DGA' BA'I SEMS BSKYED PA'O, ,DE LA SBYOD PA'I SNGAGS NI 'DI LA RIG PAR BYA'O, ,AOm KA PA LA ZHES PA NAS, SA MA YA ZHES PA'I BAR DU NI RIM PA JI LTA BA BZHIN DU DNGOS GRUB BSGRUB PA'I SNGAGS SU SHES PAR BYA'O, ,RDO RJE ME LCE'I RGYUD KYI 'GREL PA DE KHO NA NYID SNANG BA ZHES BYA BA LAS 
LE'U BRGYAD PA'I BSHAD PA'O,, ,,LAG NA RDO RJE GOS SNGON GYIS, ,ZHES PA NAS, THABS 'DI YANG DAG SBYAR BAR BYA, ,ZHES BYA BA'I BAR DU NI GO SLA'O, ,RANG GI SBYOR BAS GZUNG BYAS NAS, ,DRAG PO'I SGRA LDAN NYI SHU PA, ,SHIN TU DPA' ZHING DAD LDAN PA, ,STOBS LDAN 
GTUM PA'I BDAG NYID CAN, ,ZHAG DRUG BAR DU BSNYEN BYA BA, ,ZHES PA NI RANG GI SBYOR BAS GZUNG BA NI 'OG NAS 'BYUNG BA STE, DE YIS YONGS SU GZUNG BAR 'BREL TO, ,DRAG PO'I SGRA DANG LDAN PA NI SKYES PA LA BYA STE, SKYES PA LO NYI SHU LON PA SHIN TU DPA' BA DANG LDAN PA STOBS CHE BA, 
GTUM BAG CAN LA BDAG RNAL 'BYOR PAS ZHAG DRUG GI BAR DU BSNYEN PAR SBYAR RO, ,SHA LNGA LA SOGS CHANG BYIN LA, ,DE LA'ANG SNGAGS KYIS NGES BTAB NAS, ,SHA GOS KHRA POS YONGS SU BSKON, ,ZHES BYA BA LA, MI LA SOGS PA'I SHA LNGA DANG, ,CHANG LA SNGAGS 'OG MA BTAB LA 
SBYIN PA'O, ,SHA GOS NI SMAD G-YOGS LA BYA STE, DE KHRA BOR BSKON PAR 'BREL TO, ,ME TOG PHRENG BAS BRGYAN BYAS LA, ,SNGAGS 'DI DAG GIS 'BUM DU BZLAS, ,DE NAS DE YI G-YAS NYID DU, ,ZHAGS PA NGES PAR BSKUR BYAS LA, ,GA SA GA SA'I SNYING PO BRJOD, ,G-YON DU 

@296A
*, ,DNGOS PO LDUGS BYED PA, ,YID CHEN LAS NI RAB TU BRTZAMS, ,ZHES PA NI GO SLA'O, ,NAG POR GTEGS PA'I GSUM PA LA, ,SKAR MA NYID LA RAB BSKUL TE, ,MNYAM PA YIS NI GLANG BAR BYA, ,ZHES BYA BA LA, ,NAG POR GTOGS PA'I TSES GSUM GYI 
MTSAN MO GTANG BAR BYA BA'O, ,DE NAS DE YIS MNYAM PA YIS NI DUR KHROD KYIS LAS BYA STE DE YIS BLANG BAR BYA'O, ,CI'I PHYIR MNYAM LA ZHES BYA ZHE NA, RNAM PAR RTOG PA THAMS CAD DANG BRAL BAS YIN PAS NA MNYAM PA'O, ,DE THOB SNGAGS PA BLO LDAN PAS, ,ZHES PA NAS, 'BU MA 
DU TSANG BAR BZLAS PAR BYA, ,ZHES PA'I BAR DU GO SLA BAS 'DIR MA BSHAD DO, ,BDAG NYID SNGA MA'I DBYIBS GNAS TE, 'BOR GNYIS RUS PA'I PHRENG BA LA, ,DRAG PO'I RIGS LA GZUNG BYA STE, ,RTZA BA'I SNGAGS DANG MGON PO SOGS, ,THIM PAR BZLAS ZHES BYA BA LA, BDAG 
NYID LAG NA RDO RJE SNGA MA'I GZUGS SU GNAS PAR BYAS LA, 'BOR GNYIS ZHES BYA BA NI RNGA MO LA BYA STE, ,'BOR GNYIS DANG LDAN PA'I PHYIR RO, ,DE'I RUS PA LAS BYAS PA'I PHRENG BA BZUNG STE, DRAG PO'I RIGS LA RTZA BA'I SNGAGS DANG, ,MGON PO NAG PO'I SNGAGS RNAMS GRANGS SU 
THIM PAR BZLAS PAR SBYAR RO, ,MCHOD PA RNAM PA LNGA DAG DANG, ,ZHES PA NAS, DE STENG DAR GYIS NGES PAR GDING, ,ZHES PA'I BAR DU NI GO SLA'O, ,DE LTAR ZHAG GRANGS SUM CU'I BAR, ,YONGS SU BSNYEN PAR BYA PA LAS, ,NAD PA'I GOS LA SOGS BA DANG, ,KHA 'PHROL 
SOGS BDAG GI RNAMS, ,SNOD DU THAMS CAD BA SOGS BYA STE, ,SNGAGS CHEN GYIS NI YANG DAG BSNGAGS, ,ZHES BYA BA NI, ZLA BA NI ZLA BA GCIG TU GONG DU BSTAN PA LTAR BSNYEN PAS NAD PA'I KHA 'PHRO DANG, GOS KYI SNAL MA DANG DRI MA LA SOGS PA RNAMS ZANGS KYI SNOD DU BA SOGS LA, 
SNGAGS CHEN PO NI GTZO BO'I SNGAGS KYIS YANG DAG PAR BSNGAGS LA, GTOR MA GTANG BAR 'BREL TO, ,DE LTAR BSNYEN PA RDZOGS PA DANG, ,NAD PA YONGS SU BKUG BYAS LA, ,THAL MO YONGS SU SBYAR BYAS TE, ,SEMS BSKYED PA DANG SKYABS 'GRO BYA, ,ZHES BYA BA LA, ,BSNYEN PA 

@296B
RDZOGS NAS NAD PA BKUG LA BYANG CHUB TU SEMS BSKYED PA DANG, ,GSUM LA SKYABS SU 'GRO BA DANG, SNGOM PA NOD PA LA SOGS PA BYAS LA GSO BAR BYA BAR 'BREL TO, ,RDO RJE 'BAR BA'I LCAGS KYU YIS, ,DE YI SNYING LAS DRANGS BYAS LA, ,H'Um DZA PHAt KYI SGRA YANG BSGRAGS, ,ZHE SDANG 
RDO RJE'I TING NGE 'DZIN DANG, ,KHRO BO'I GZUGS DANG DRAG PO'I SGRAS, ,G-YAS PAR PHRENG BA THOGS BYAS LA, ,G-YON PAS RAL GRI 'BAR BA GZUNG, ,NAG PO CHEN PO RAB RBAD LA, ,DE YI PHUNG PO 'JOMS PAR BSAM, ,ZHES BYA BA LA, LAG PA G-YON PAS LCAGS KYU DANG, , 
RAL GRI BZUNG NAS G-YAS PA PHRENG BA BZUNG STE, ZHE SDANG CHEN POR BSKYED LA BZHIN BZLOG NAS, DANG POR DZA ZHES PA'I NGAG DRAG POR BTON TE, ,NAG PO CHEN PO RDAB LA GSHIN RJE 'JOMS PAR BSAM PA'O, ,DE NAS SNGAGS PA ZLO LDAN PAS, ,ZHES PA NAS, ,PHYI NAS BGEGS 
MI 'JUG PA YIN, ,ZHES PA'I BAR NI GO SLA'O, ,DE LA GONG DU SNGAGS SMOS PA THAMS CAD NI RIM PA JI LTA BAS 'DI LAS SHES PAR BYA'O, ,AOm PHAt PHAt CES PA NAS, RAKshA RAKshA SV'A H'A ZHES PA'I BAR LA SNGAGS RNAMS RIG PAR BYA'O, ,DE LTAR GNOD PA NGES BSAL NAS, , 
RNAL 'BYOR PA LA GNOD BYED PA'I, ,DNGOS PO GANG DAG GSAD BYA'I PHYIR, ,NAG PO CHEN PO DE BSGRUB BYA, ,ZHES BYA BA LA, PHAN PA DANG GNOD PA RNAM PA GNYIS KYIS GNOD PAR BYED PA RNAM PA GNYIS BSAL TE, GONG DU BSTAN PA DE LTAR BYAS PAS SEMS CAN NAD PA LA GNOD PA'I 
BGEGS BSAL BAR SBYAR RO, ,'DI NAS MAR LA RNAL 'BYOR PA LA GNOD PAR BYED PA'I GANG ZAG BSTAN TE, 'DI LTAR GO BAR BYA'O, ,RNAL 'BYOR PA LA GNOD PAR BYED PA'I DGRA GSAD PAR BYA BA'I PHYIR NAG PO CHEN PO BSGRUB PAR BYA BAR 'BREL TO, ,SNYING RJE CHEN POS SBYOR BA 
BRTZAM; ,SHIN TU BRTAGS LA MNGON PAR BSGRUB, ,PHRA MO TZAM LA BYA BA MIN, ,BSTAN PA YONGS SU 'JIG LA SOGS, ,ZHES BYA BA LA, SNYING RJE CHEN PO NI MI DES GZHAN BSTEN NAS SDIG PA'I LAS MANG POR BSNGAGS PAS DE YUN RING DU GNAS NA DE NYID LA GNOD PAS, ,BDAG 

@297A
*, ,GIS SNYING RJE RAB BLTAS PAS, ,DE GSAD PA'I SBYOR BA BRTZAM PAR BYA'O, ,SHIN TU BRTAGS PA NI DE LTA BU'I MI BRTAG PAR BYA'O, ,PHRA MO TZAM LA BYA BA MIN PA NI RANG GI CHED DAM RDZAS PHRA MO TZAM LA BYA BA MIN PA'O, ,JI LTA BU LA BYA ZHE NA, BSTAN PA DNGOS SU 
'JIG PA LA BYA BAR GSUNGS SO, ,DE YANG GNAS JI LTA JI LTA BUR BYA SNYAM PA LAS, DNGOS POR GTZUG LAG KHANG CHEN NAM, ,MCHOD RTEN KHANG STONG CHEN PO'AM, ,RAB TU SNGAGS PAS DUR KHROD MCHOG ,BDAG GIS NAG PO CHEN PO YI, ,GZUGS BRNYAN LEGS PAR BRIS PA 
LAS; ,ZHES BYA BA LA, GTZUGS LAG KHANG CHEN PO DANG, MCHOD RTEN DANG, KHANG PA STOD PA DANG, DUR KHROD RNAMS SU MCHOG YIN PAR GSUNGS PAS DE RU BDAG GIS NAG PO CHEN PO'I GZUGS BRNYAN GONG NAS 'BYUNG BA BZHIN DU BRIS LA BYA BAR 'BREL TO, ,MCHOD 
PA SNA TSOGS 'BYOR BA DANG, ,RAB GSAL LNGA YI DUD PA DANG, ,MI 'CHI LNGA YI DUD PA YIS, ,ZHAG BDUN BAR DU BDUN PAR BYA, ,ZHES BYA BA LA, ,MCHOG PA SNA TSOGS PA NI CI 'BYOR PA'I ME TOG LA SOGS PA STE, DES MCHOD PAR GSUNGS SO, ,RAB GSAL LNGA NI MI LA 
SOGS PA'I SHA LNGA'O, ,MI 'CHI LNGA NI STOBS MCHOG PA LA SOGS PA STE, ,DE RNAMS KYI DUD PAS ZHAG BDUN GYI BAR DU DE'I GZUGS BRNYAN BDUG PAR BYA'O, ,DANG POR GZHI MA'I DNGOS PO DANG, YID CHEN PAGS PA NGES PA LAS, ,DE LAS BYUNG BA GANG YIN PA, , 
YANG DAG PAR NI BRI PAR BYA, ,ZHES BYA BA LA, ,GZUGS BRNYAN BRI PA'I GZHI NI YID SHAS CHE PA'I PHAGS PA BYA BA DANG, DE BRI PA'I TSON RTZI NI, ,DE RANG LAS BYUNG PA'I KHU BA DANG SNAG TSA BSREG LA BRI PAR BYA'O, ,DE NAS GNAS GANG YIN PA RU, ,SKAR MA DAG 
LA YONGS MCHOD PA, ,RAB GSAL LNGA DANG MI 'CHI LNGA, ,GZHAN YANG RAB GSAL SNA TSOGS PA, YANG DAG PA RU MCHOD PAR BYA, ,ZHES PA NI, GNAS GTZUGS LAG KHANG LA SOGS PA RU MI LA SOGS PA'I RAB GSAL LNGA DANG, STOBS MCHOD LNGA LA SOGS PA'I MI 

@297B
'CHI LNGA DANG, GZHAN YANG RAB GSAL SNA TSOGS PAS SKAR MA LA MCHOD PAR 'BREL TO, ,DPA' BO SNA TSOGS 'BYOR PA DANG, ,MCHOD PA SNA TSOGS CI 'BYOR PAS, ,ZLA GSUM BAR DU MCHOD BYA ZHING, ,RANG NYID CHA LUGS BSGYUR BA YI, ,LUS LA KHRAG GIS RNAM 
PAR BSKU, ,ZHES BYA BA LA, DPA' BO NI DPA' BAR BYED PA'I RGYU LA DPA' BO ZHES ZER TE, DE BAS NA SNA TSOGS PAS MCHOD PA DANG, GZHAN YANG MCHOD PA SNA TSOGS PAS ZLA BA GSUM GYI BAR DU BDAG CHA LUGS NAG POR BSGYUR LA, LUS LA KHRAG GIS BSKUS NAS MCHOD 
PAR SBYAR RO, ,RLAG BYED DNGOS PO GANG YIN PA, ,'BAR BA'I DKYIL 'KHOR PHYOGS KUN DU, ,STOD KYI TSOGS GNYIS BKUG PA YIN, ,YONGS SU BRI BAR BYA BA YIN, ,DE YI NANG DU DNGOS PO GANG, ,YANG DAG PAR NI BLUGS BYAS LA, ,ZHES BYA BA LA, STOD KYI TSIGS 
GNYIS NI GRU MO GNYIS BKUG PAR 'BAR BA'I DKYIL 'KHOR ZUR GSUM PA BRI BAR BYAS LA, DE'I NANG DU PHYOGS KUN KHYAB PAR RLAG PAR BYED PA DANG, 'DAR SHA DANG, MGO CHO BA DANG GSUM BSREG PAS BLUGS PAR BYA BAR 'BREL TO, ,GANG LA DMIGS PAR BYA BA YIS, , 
DNGOS PO YANG DAG DER BSAM BYA, ,SNGAGS DANG PHYAG RGYA SBYOR SHES PAS, ,GSAL BAR DMIGS TE DBUL BYAR BYA, ,ZHES BYA BA LA, ,GANG LA DMIGS PAR BYA BA NI GNOD PAR BYA PA STE, DE'I DNGOS PO DE RU BSAMS LA, SNGAGS 'OG MA DANG PHYAG RGYA BCAS LA NAG PO CHEN 
PO LA DBUL BAR BYA BAR 'BREL TO, ,GTOR MA NYID LA SNA TSOGS PA'O, ,DNGOS PO YONGS SU BLUGS BYAS LA, ,MTSAN MO PHYED BAS YONGS SU GTANG, ,ZHES BYA BA NI GO SLA'O, ,DE YI THUGS KA NYID NAS NI, ,THUGS YIG BSDU BA YONGS SU BSAM, ,'DI YI STOD KYI CHA GANG 
LA; ,MI 'GYUR GNAS PA RAB TU BSGOM, ,ZHES BYA BA LA, DE ZHES PA NI NAG PO CHEN PO STE, ,DE'I THUGS KA NAS THUGS KYI YI GE SDUD PA'I DNGOS PO BSAM PA DANG, 'DI ZHES BYA BA'I RNAL 'BYOR PA'I RO STOD SNYING GA LA MI 'GYUR PA GNAS PA'I YI GE BSGOM PAR BYA'O, ,'DI 

@298A
*, ,GNYIS KYI DGOS PA NI KHA DOG JI LTA BU SNYAM PA LA, DE GNYIS DKAR DANG NAG PA STE, ,'DI LAS 'BREL PAR GYUR PA YIS, ,DANG PO NAG PO DE NYID LAS, ,DNGOS PO DKAR PO GANG YIN PA, ,STOBS SKYED GSAL BAR GNAS PAR BYA, ,ZHES GSUNGS 
TE; DE YANG JI LTA BU SNYAM PA LA 'DI LTAR SHES PAR BYA'O, ,SDUD PA DANG GNAS PA'I YI GE GNYIS, ,SDUD PA NI GNAG LA GNAS PA NI DKAR PO'O, ,'DI LAS ZHES PA NI RNAL 'BYOR PAS 'DI LA 'GREL PAR 'GYUR PAS, ,SDUD PA PO YI DNGOS PO NAS, ,GNAS PA'I DNGOS 
PO LA STOBS SKYED PAR BYED PA'I DNGOS PO NI NAG POS GNAS PAR BYA BAR 'BREL TO, ,DE LTAR SKAD CIG DU MA YIS, ,ZHES PA NAS, NGES PA NYID DU 'GRUB PA NYID, ,CES PA'I BAR DU NI GO SLA BAS 'DIR MA BSHAD DO, ,DE 'GRUB BSGRUB BYA GANG YIN PA, ,DE NYID RNAM 
GSUM BSRES PA YIS, ,CHAG GANG BA YI DBYIBS BYAS LA, ,ZHES BYA BA LA, DE 'GRUB CES PA NI NAG PO CHEN PO DE'O, ,DE BSGRUB PA DANG, DE NYID RNAM GSUM BSRES PA LA BYA'O, ,DE NYID RNAM GSUM NI RANG BYUNG RNAM PAR GSUM LA, CHAGS GANG BA'I GZUGS BYA 
BAR 'BREL TO, ,DE YI DKYIL DU SROG SNYING GZHUG ,DE NAS NAG PO CHEN PO LA, ,MA NYES PA YI TSIG 'DI BRJOD, ,NAG PO CHEN PO NYID LA BSTABS, ,ZHES BYA BA LA, DE NI CHAG GANG BA'I GZUGS BYAS LA, DE'I DKYIL 'KHOR DU DE'I SROG SNYING BCUG LA, RANG GIS MA 
NYES PA'I TSIG SKAD DRAG PO BTON TE, ,NAG PO CHEN PO LA BSTABS PAR 'BREL TO, ,JI LTAR BSTABS SHE NA, 'DI LTAR BSTABS PAR GSUNGS SO, ,DE YI SNGAGS DAG BZLAS PA YIS, ,RAB GSAL LNGA DANG MI 'CHI LNGA, ,DPA' BO LA SOGS THAMS CAD KYIS, , 
YONGS SU SBYAR BA DE NYID GSUM, ,DNGOS PO GANG NYID LA SOGS PA, ,MTSON GYIS YONGS SU GTUB PAR BYA, ,ZHES BYA BA LA, DE'I SNGAGS NI DRAG PO CHEN PO'I SNGAGS BZLAS PAS, ,RAB GSAL LNGA DANG, ,DPA' BO LA SOGS PA THAMS CAD DAD, ,DE NYID GSUM NI DUG LA 

@298B
SOGS PA GSUM DU SKYAR LA, DNGOS PO GANG NI DGRA BO'I GZUGS RAL GRIS YONGS SU GTU BAS LA BSREG PAR BYA'O, ,DE NAS ME NI RAB SBAR BAS, ,SNGAGS DANG PHYAG RGYA RAB LDAN PAS, ,LUS NGAG YID GSUM DRAG PO YIS, ,LAS KYI SBYOR BA NGES PAR SBYAD, ,CES BYA 
BA LA, DRAG PO'I SHIN LA ME LEGS PAR SBAR LA, SNGAGS 'OG MA DANG PHYAG RGYA BCAS PAS, ,LUS KHRO BO'I CHA LUGS SU BSGYUR LA, ,NGAG SNGAGS DRAG PO LDAN PAS SEMS ZHE SDANG CHEN POR BSKYED LA, DE RNAMS SREG BLUGS STONG DU TSANG BAR BYA'O, ,SNGAGS 
RNAMS NI 'OG MA 'DI LAS RIG PAR BYA'O, ,AOm MA H'A K'A LA Y'A ZHES PA'I NAS SV'A H'A ZHES PA'I BAR DU GO BAR BYA'O, ,DE NAS SNGAGS PA YONGS RTOGS PAS, ,ZHES PA NAS, GONG MA'I SEMS KYIS YANG DAG SBYAR, ,ZHES PA'I BAR DU GO SLA BSAM MA BSHAD DO, ,DE LA BLA MA'I 
MAN NGAG GIS, ,YANG DAG PAR NI DBYE BAR BYA, ,BLA MA NYID LA CI NUS PAS, ,YONGS SU MCHOD PAS MAN NGAG BRAL, ,ZHES BYA BA LA, DE LA ZHES PA NI GONG DU SMRAS PA'I SBYOR BA RNAMS LA STE, ,SBYOR BA DE RNAMS LA BLA BA'I MAN NGAG GIS RIM PA JI LTA BZHIN DU THABS 
DANG MAN NGAG RNAMS KYIS YANG DAG PAR DBYE BA'O, ,BLA MA LA JI LTAR BYAS PAS DBRAL SNYAM PA LA CI NUS PAS YONGS SU MCHOD PAS DBRAL BAR SBYAR RO, ,'DIS NI NGES PAR 'GRUB PAS NA, ,YID CHES PA YIS YONGS SU 'GRUB, ,CES PA NI, ,SBYOR BA GONG MA 
DES NGES PAR 'GRUB PAS NA BDAG GIS YID CHES PAS YONGS SU 'GRUB PAR 'BREL TO, ,YID CHES PA ZHES BYA BA CI'I PHYIR SMOS SHE NA, YID MA CHES PAR SOM NYI ZA BAS MI 'GRUB PAR GSUNGS SO, ,RDO RJE ME LCE'I RGYUD KYI 'GREL PA DE KHO NA NYID SNANG BA ZHES BYA BA LAS LE'U 
DGU BA'I BSHAD PA'O,, ,,LAG NA RDO RJE ZHES PA NAS, ,THABS 'DI YANG DAG BRTZAMS PAR BYA, ,ZHES PA'I BAR NI GO SLA BSAM BSHAD DO, ,DRAG PO'I SGRA DANG RAB LDAN PA'I, ,KHA DOG SER BA SUM CU'I GZUGS, ,STOBS DANG LDAN ZHING RAB TU GUS, , 

@299A
*, ,ZAS SU SBRANG RTZI ZAR BCUG LA, ,ZHAG BDUN BAR DU NGES PAR BSNYEN, ,ZHES BYA BA LA, DRAG PO'I SGRA DANG LDAN BA NI SKYES PA'O, ,CI'I PHYIR DRAG PO'I SGRA DANG LDAN ZHE NA, ,YI GE NGES PAR SBYOR BA YI, ,PHO YI RTAGS NI 'DZIN PAS NA, ,DRAG PO'I SGRA DANG LDAN PA'O, , 
SKYES PA LA SUM CU LON PA LA KHA DOG SER PO STOBS DANG NYAMS RTZAL CHE BA, ,RAB TU GUS PAR LDAN PA LAS, ,ZAS RNAMS LA SBRANG RTZI BSRES TE, ZAS BYIN ZHING ZHAG BDUN GYI BAR DU RNAM THOS SRAS KYI SNGAGS KYIS BSNGAGS LA, ,SBYI BOR ME TOG BOR BAR BYAS LA BSNYEN PAR 
BYA'O; ,GOS DAG LJANG GU BSKON BYAS LA, ,ZHES PA NAS, SNYING PO NYID KYANG GDON BYA ZHING, ,ZHES PA'I BAR DU NI GO SLA'O, ,DE THOB BYANG PHYOGS KHRO BO YI, ,SNGAGS BZLAS PA YIS PHYIR MI BLTA, ,ZHES BYA BA NI, DE ZHES PA NI SA LA BYA STE, ,SA DE THOB PA 
DANG; BYANG PHYOGS NA GNAS PA'I KHRO BO BDUD RTZI THAB SBYOR GYI SNGAGS BZLAS SHIN PHYI MIG MI LTAR 'ONG BA'O, ,SNGAGS MA BZLAS NAS SKYON CI YOD CE NA, GNOD SBYIN GYIS GNOD PAR BYED PA'I PHYIR RO, ,DE NAS SNGAGS PA ZLO LDAN PAS, ,ZHES PA NAS, YONGS SU GTANG BAR 
BYA BA YIN, ,ZHES PA'I BAR DU NI GO SLA BA'O, ,SGRA SKAD CHEN PO'I RUS PA LAS, ,PHRENG BA BYAS PAS DRAG PO'I RIGS, ,DE NYID LA NI BZUNG BA YIS, ,RTZA BA'I SNGAGS SOGS 'BAR BA BZLA, ,ZHES BYA BA LA, SGRA SKAD CHEN PO NI BONG DU STE, DE'I RUS BA LAS PHRENG BA BYAS LA, 
SOR MI DRAG PO'I RIGS LA BZUNG BAS LAG NA DRO RJE'I RTZA BA'I SNGAGS DANG, RNAM PAR RGYAL BA LA SOGS PA'I SNGAGS RNAMS TSAD DU PHYIN PAR BZLAS PAR 'BREL TO, ,DE DAG GONG DU THIM 'GYUR BAS, ,LUS NGAN SRAS PO'I SNGAGS BZLAS PAS, ,DE YANG GONG MA'I 
TSAD NYID DU, ,PHYIR PAS YONGS SU BZLAS PAR BYA, ,ZHES BYA BA LA, DE DAG CES PA NI RTZA BA'I SNGAGS LA SOGS PA LA BYA STE, DE DAG GONG DU THIM PA LAS, ,PHYI NAS RNAM THOS SRAS KYI SNGAGS GONG MA'I TSAD DU PHYIN PAR BZLAS PAR SBYAR RO, ,YID CHEN PHUR BU SOR 

@299B
BCU PA; ,ZHES PA NAS, SNGAGS CHU YIS NI KHRUS BYAS TE, ZHES BYA BA'I BAR DU NI BSHAD DU MED PA'I PHYIR MA BSHAD DO, ,LUS NGAG YID GSUM DRAG PO YIS, ,DNGOS PO YONGS SU BCING BYAS LA, ,KHRU GANG BRKOS PA'I NANG DU GZHAG ,PHUR BUS STENG DU GZIR 
BYAS LA; ,PHAt KYI SNGAGS KYIS YANG DAG MNAN, ,ZHES BYA BA LA, LUS KHRO BO'I GZUGS SU BSGYUR LA, ,NGAG DRAG CING GTUM PA DANG, YID ZHE SDANG CHEN POR YANG DAG PAR BSKYED LA, ,DNGOS PO NI BRIS SKU DE'I GZUGS BYAS TE, DE YANG DAG PAR SKUD PAS 
BCINGS LA, DANG PO'I KHUNG GU KHRU GANG BA RU BCUG LA, MI NUS KYI PHUR BUS STENG DU GTZUGS LA, PHAt NYI SHU RTZA BZHI BZLAS PAS MNAN PAR 'BREL TO, ,DES NI ZHES PA NAS, PHYI NAS MI 'JIG PA YANG YIN, ,ZHES PA'I BAR DU NI GO SLA'O, ,GONG DU SMOS PA'I 
SNGAGS RNAMS NI RIM PA JI LTA BU BZHIN DU, AOm BEE SHRA BA nA YE ZHES PA NAS H'Um ZHES PA'I BAR GYIS SHES PAR BYA'O, ,SANGS RGYAS BYANG CHUB SEMS DPA' DANG, ,BDAG LA SOGS PA PHAt GNOD GNYIS, ,YONGS SU SBYAR BA YANG DAG BSHAD, ,DE NYID LUS NGAN SRAS 
PO LA; ,GANG BSTABS NGES PAR DE NYID 'JIG ,CES BYA BA LA, SANGS RGYAS DANG BYANG CHUB SEMS DPA' DANG BDAG LA SOGS PA RNAMS LAG GNOD PA DANG, PHAN PAR GYUR PA'I SGRUB PA YANG DAG PAR BSHAD PAR BYA BAR GSUNGS TE, DE YANG LUS NGAN SRAS PO LA 
YONGS SU BSTAGS PAS NGES PAR 'JIG STE, SGRA'I SBYOR BAS BSTABS PA DANG, ,'JIG PA DANG NI DON GNYIS LA 'JUG GO, ,DE YANG JI LTA BU ZHE NA, LUS NGAN SRAS PO LA GNOD PAR BYED PA BSTABS PAS DE'I LUS 'JIG PAR 'GYUR BA'O, ,LUS NGAN SRAS PO LA BDAG GIS 
BSTABS PAS 'JIG PAR SBYAR RO, ,DE YI SBYOR BA BYA BA'I PHYIR, ,LUS NGAN SRAS PO'I SGRUB PA BSHAD, ,DANG PO DE YI GZUGS BYA BA, ,RAMS DANG YUNG BA RAB SBYAR BAS, ,BA DAN NE'U LE'U RKYAL PA DANG, ,SKU GDUNG G-YAS PHYOGS GZHAG BYAS LA, ,GONG MA LTA BU'I GZUGS 

@300A
*, ,SU BRI; ,ZHES PA NI GO SLA'O, ,G-YAS G-YON GNYIS SU DE NYID KYI, ,YI GE GNYIS PO BRIS BYAS LA, DE MTHAR DRAG PO'I SNYING NGO KHRI, ,ZHES BYA BA NI, GZUGS KYI G-YAS G-YON DU'O, ,DANG POR 'BYUNG BA DANG BSDUS PA'I GTZO BOS BYAS NAS DE'I MTHAR 
DRAG PO'I SNYING PO BRI BAR BYA'O, ,GSUM SBYAR DNGOS PO 'GUGS BYED PA, ,TSIG GIS GSUM DU NGES PA LAS, ,DAR DAG DMAR PO KHA TSON GANG, ,ME TOG PHRENG BAS YONGS SU BRGYAN, ,ZHES BYA BA LA, GSUM SBYAR BA LAS DNGOS PO MI LA SOGS PA 'GUGS PAR BYED 
PA'I TSIG GSUM PA LA DAR DMAR PO KHA TSOGS GANG BTAGS LA, ,ME TOG GI PHRENG BAS BRGYAN PAR BYAS LA PHYI NAS 'DI SKAD YONGS SU GSUNGS PA'O, ,DRI YI PHYE MA SNA TSOGS DANG, ,RIN CHEN SNA LNGA'I PHYE MA YIS, ,PHUR MA BYAS PA GDAGS PAR BYA, ,ZHES PA NI GO SLA'O, ,SROG GI SNYING PO 
BRIS BYAS LA, ,DE YI MING RUS KHRAG GIS BRI, ,'BRU DAG DKAR PO'I STENG GTZUGS LA, ,DE NYID LA NI CHAGS PAR 'GYUR, ,ZHES BYA BA LA, LUS NGAN DRAS PO'I SROG SNYING ZLA MA'I MAN GANG GIS 'O MAS BRIS LA, DE'I 'OG TU DGRA BO'I MING RUS RA'I KHRAG GIS BRIS LA, 'BRAS DKAR 
PA'I STONG DU BTZUGS PAS DE LA LUS NGAN SRAS PO 'CHAGS PAR 'GYUR RO, ,DKYIL 'KHOR KHRU GANG ZHES PA NAS, ,YONGS SU SHES PAR BYA BA YIN, ,ZHES PA'I BAR DU NI GO SLA BAS 'DIR MA BSHAD DO, ,SNGAGS NI BLA MA'I NGAG LAS SHES PAR BYA'O, ,LHAG MA NI GO SLA'O, ,RDO RJE ME LCE'I RGYUD KYI 
'GREL PA DE KHO NA NYID SNANG BA ZHES BYA BA LAS LE'U BCU PA'I BSHAD PA'O,, ,,LAG NA RDO RJE GOS SNGON GYIS, ,ZHES PA NAS, YANG DAG PAR NI BSGRUB PAR BYA, ,ZHES PA'I BAR DU GO SLA'O, ,DUR KHROD LA SOGS GANG YIN PAR, ,RI MO MKHAN NI RIM PAR BZHIN, ,YANG DAG PAR NI DBANG BSKUR 
BYA; ,THAG MA YANG BSNYEN BYAS LA, ,DRI ZHIM PA YIS YONGS SU BYUNG, ,CES BYA BA LA, ,DUR KHROD DANG SHIN GCIG LA SOGS PA'I GNAS SU, ,RI MO MKHAN DANG THAG MA GNYIS KA DBANG BSKUR LA, ,THA GA MA'I SNAL MA LA DRI ZHIM PO GUR GUM LA SOGS PAS YONGS SU BYUG PAR BYA'O, ,STENG 'OG GNYIS 

@300B
DANG MTHA' GNYIS GSUM, ,MNYAM PAR BZHAG PAS YANG DAG BRTAB, ,CES PA NI GO SLA STE, THA GA PAS YANG DAG PAR BYA BA'I LAS SO, ,DMAR PO LNGA YIS RAB BYUGS LA, ,SA BON YANG DAG LDAN PA DANG, ,DRI ZHIM PA NI SNA TSOGS PAS, ,YANG DAG BAR NI BYUG BAR BYA, ,ZHES BYA BA LA 
DMAR PO LNGA NI RAB GSAL LNGA'I KHU BA LA BYA STE, DE DANG SA BON NI YOD CHES SKYES PA'I SA BON LA BYA STE, SA BON DANG GA PUR LA SOGS PA'I DRI ZHIM PA SNA TSOGS PAS RAS LA BYUNG BAR SBYAR RO, ,TSON RTZI RNAM PAR SNA TSOGS LA, ,YID CHE RNAMS KYI TSON RTZI RNAMS, ,MNYAM PAR SBYAR BAS BRI BAR BYA, ,ZHES PA 
NI, RAMS LA SOGS PA'I TSON THAM CAD MI 'CHI BA RNAM LNGA YIS SBYAR LA BRI BAR BYA'O, ,SNOD DAG THOD PA NYID LA NI, ,PIR NI ZHING GI SKRA YIS BYA, ,DUR KHROD LA SOG KHANG STONG NGAM, ,GNAS DBEN PAR NI YONGS SU BRI, ,ZHES PA NI, TSON RNAMS KYIS SNOD NI THOD PA'I DUM BU LAS 
BYAS LA, PIR NI ZHING CHEN GYI SKRA LAS BYA STE, ,KHANG STONG LA SOGS PA GNAS BDEN PAR BYA'O, ,LAS MKHAN SNGON PO'I GOS BGOS TE, ,KHRAG GIS GDONG YANG BYUNG BYAS LA, ,SNGAGS 'DI DAG NI RTAG TU BZLAS, ,ZHES BYA BA LA, LAS MKHAN NI RI MO MKHAN STE, DE'I GOS SNGON PO BGOS TE, 
MI KHRAG GIS GDONG BYUNG TE, SNGAGS 'GOM BZLA ZHING BRI BAR GSUNGS SO, ,SNGAGS NI AOm TZANDRA ZHES PA LA SOGS PA'O, ,GTOR MA DRAG PO GANG YIN PA, ,BRI BA'I DUS SU GZHAG BYAS LA, ,ZIN NAS GTOR MA GTANG BAR BYA, ,ZHES BYA B ALA, DRAG PO'I GTOR MI NI RAMS DANG SHA SNA TSOGS PA DANG, 
KHRAG SNA TSOGS PA'I GTOR MA DANG PO BRI DUS SU BZHAG LA BRIS PA'I 'PHRO BCAD PA DANG DE GTANG BAR 'BREL TO, ,DANG PO TSON RTZI THAMS CAD LA, ,RIN CHEN SNA LNGAR BYIN GYIS BRLABS, ,RDO RJE RTZE GCIG PHYAG RGYA YIS, ,YANG DAG PA DU BRI BYA STE, ,SKYES BYED DANG NI YON BDAG GIS, , 
BSAMS KA YONGS SU BRI BAR BYA, ,DANG PO TSON RTZI DKAR PO LA SOGS PA THAMS CAD LA MU TIG LA SOGS PA LNGAR SNGAGS DANG PHYAG RGYA BYIN GYIS BRLAB BA DANG, RDO RJE RTZE GCIG PA NI MTHE BONG DANG GUNG MO'I BAR DU BCUG LA MDZUB MO NGES PAR BRKYANG BAS BRIS BAR BYA'O, ,SKYED BYED CES PA NI 

@301A
*, ,ME LA BYA STE, DE YAD SKU NYID 'DRI TZAM NA, ,PHYAG RGYA CHEN MO'I YUM DU BYIN GYIS BRLABS LA DE LAS SKYED PAR BSAM STE BRI'O, ,DE NAS RGYAN 'DOGS PA'I DUS SU NI BDAG YON GYI BDAG POS RGYAN 'BUL BAR BSAMS LA BRI BA NYID DO, ,DKYIL DU PADMA BCU 
DRUG PA; ,ZHES PA NAS, SBYOR BA LEGS PAR BRTZAM PAR BYA'O, ,ZHES BYA BA'I BAR DU GO SLA BAS 'DIR MA BSHAD DO, ,GLEGS BAM NGES PAR BRI BAR BYA, ,ZHES PA NAS, MNYEN PAR BYAS PA YONGS SU BSDAMS, ,ZHES PA'I BAR NI GO SLA'O, ,DE NAS LAG G-YON STOD KYI BAR, ,DE NYID 
DAG TU YONGS SU SBA, ,ZHES BYA BA NI, LAG PA G-YON BA'I STOD KYI BAR GANG YIN PAR GLEGS BAM SBA BAR GSUNGS SO, ,SANGS RGYAS LNGA YI BDAG BO MCHOD, ,NGES PAR RDO RJE RNON PO NYID, ,SDANG BA THAMS CAD 'DUL BYED CING, ,DNGOS SU DPA' BO RAB 'BAR BA, ,ZHES PA NI, DPAL RDO RJE 
'DZIN PA NYID YIN PA'I PHYIR, ,SANGS RGYAS LNGA YANG DE'I NGO BO LAS MI 'DA'O, ,GSUNG GIS 'DUL BA'I BAR DU NGES PAR BRLAG CING 'CHAD PAS NA RDO RJE RNON PO NYID DO, ,DE SKU GSUNG THUGS KYI BYIN GYI RLABS KYIS GDUG PA THAMS CAD 'DUL BAR BYED PA'O, ,DA DOS SU NA MIG GI SNANG BAR ME'I PHUNG POR 
MTHONG BA'I PHYIR RAB TU 'BAR BA'O, ,CHEN PO YI NI CHEN PO NYID, ,KUN LA MKHA' 'GRO CHEN PO STE, ,SKU CHEN RAB DRAG 'JIGS GZUGS CAN, ,MKHA' LTAR MNYAM LA PHYAG 'TSAL BSTOD, ,CES BYA BA LA, 'JIG RTEN PA RNAMS KYI CHEN PO NI DBANG PHYUG CHEN PO LA SOGS PA STE, DE'I YANG 
CHEN PO YIN PA'I PHYIR CHEN PO'I CHEN PO'O, ,KUN NI SEMS CAN THAMS CAD LA THUGS KYIS NAM MKHA' LAS 'GRO BA'I DON MDZAD CING GSHEGS PAS NA KUN LA MKHA' 'GRO'O, ,SKU CHEN RAB DRAG NI SKU SHIN TU CHE BA LA RAB TU DRAG PA'I GZUGS 'JIGS PA DANG BCAS PAS NA, 
RAB DRAG 'JIGS GZUGS CAN NO, ,MKHA' LTAR MNYAM PA NI THUGS KYI YE SHES LA BYA STE, SKU'I SPRUL PA NI SNA TSOGS PAR 'GYED, GSUNG GI SGRA NI SNA TSOGS PAR SGROGS KYANG THUGS KYI YE SHES MKHA' DANG 'DRA BA KUN LA MNYAM PAR BZHUGS PA'O, ,DE LA BDAG RI MO MKHAN 

@301B
LA SOGS PAS PHYAG 'TSAL ZHING BSTOD PAR BYA'O, ,LAS LA 'JUG PA SNANG BA NYID, ,KUN BTUD PAS NI DE BRJOD BYA, ,ZHES PAS NI, RI MO MKHAN DANG 'DRI MKHAN GYIS LAS LA 'JUG PAS NA, ,SKU GZUGS SAM DU STI SNANG BA MTHONG BA NI, ,KUN NI YANG DAG 
KUN BTUS BAS, ,GONG MA'I BSTOD PA BRJOD PAR BYA ZHING PHYAG 'TSAL BAR 'BREL TO, ,RDO RJE ME LCE'I RGYUD KYI 'GREL PA DE KHO NA NYID SNANG BA ZHES BYA BA LAS LE'U BCU GCIG PA'I BSHAD PA'O,, ,,LAG NA RDO RJE GOS SNGON GYIS, ,BCOM LDAN MGON 
LA 'DI SKAD GSOL, ,GANG ZHIG RGYUD 'DI LA SBYOR BAS, ,THAMS KYI YAN LAG SNA TSOGS PA, ,YANG DAG RGYAS PAR BSHAD DU GSOL, ,ZHES BYA BA LA, LAG NA RDO RJE GOS SNGON PO DANG LDAN PA DES BDAG DANG SEMS CAN THAMS CAD KYI MGON PO BCOM LDAN 
'DAS LA GANG ZHIG RGYUD 'DI LA SBYOR BA NA, KUN RDZOB TU 'JUG PA'I THAMS SNA TSOGS PA RNAMS YANG DAG PAR MA NOR BA BDEN PA NYID RGYAS PA'AM GSAL BAR BSHAD DU GSOL ZHES ZHUS PAR SBYAR RO, ,BDE GSHEGS MCHOG GIS BKA' STZAL PA, ,DAD PA'I RANG 
BZHIN CAN GYI MIS, ,'DI NYID LA NI MNGON PAR BSGRUB, ,CES BYA BA LA, BDE BAR GSHEGS PA THAMS CAD KYI MCHOG GIS RGYAS PAR BSHAD PAR GNANG BA BYIN PA DANG DAD PA DANG LDAN PA'I RANG BZHIN CAN DES PAR YID CHES PAS 'OG NAS GSUNGS PA'I THAMS 'DI LA MNGON 
BAR BSGRUB BAR GSUNGS SO, ,KLU GDUG 'BAR BAS ZIN PAS NI, ,ZHES BYA BA NAS, GNOD SBYIN GDON DU YIN PAR BSHAD, ,CES PA'I TSIG THA MA'I BAR DU NI NA BA'I RTAGS BSTAN PA DANG, MTSAN MO'I RMI LAS BSTAN PA DANG, SNGAGS KYI SBYOR BAS GNOD PA'I 
RTAGS BSTAN PAR SHES PAR BYA'O, ,DE YANG GO SLA BA'I PHYIR MA BSHAD DO, ,CHOM PO DANG NI PHRAD PA DANG, ,SBYOR BA 'DI YIS YANG DAG SBYAR, ,DUR KHROD MI MANG BSREGS PA YI, ,SNA TSOGS THAL BA BLANG BYAS LA, ,ZHES BYA BA LA, DUR KHROD KYI SA GANG DU MI MANG PO 

@302A
*, ,BSREGS PA'I THAL BA NI SNA TSOGS PA'I THAL BA'O, ,CI'I PHYIR SNA TSOGS PA ZHE NA, SNA TSOGS PA NI DU MA LA BYA STE, RIGS RNAM PA BZHI DANG, GLANG PO CHEN PO LA SOGS PA'I THAL BA YIN PA'I PHYIR SNA TSOGS THAL BA'O, ,DE BDAG GIS LAG NA RDO RJE'I 
SNGAGS BZLAS SHING GZA' PHUR BU'I NYI MA LA BLANGS LA SBYOR BAR 'BREL TO, ,CHANG DANG NGES PAR SBRUS BYAS TEM, ,SBRUL GYI PAGS PAR GTUMS BYAS NAS, ,TIL GYI GANG BU'I 'BRAS BU LA, ,'BUM DU YANG DAG BZLAS BYAS TE, BDAG NYID GOS LA YONGS SU GTUMS, ,ZHES 
PA LA; SA DE DANG CHANG GNYIS SBRUS LA, SBRUL GYI PAGS PAR GTUMS TE, LAG NA RDO RJE RTZA BA'I SNGAGS 'BUM DU THEM PAR BYA STE, DE YANG TIL GYI 'BRAS BU BRGYA LA SDAGS RE RE DANG SBYAR LA, DE'I MTHAR SBYOR BA'I LAS KYI SNGAGS BTAGS TE, LUS NGAG YID GSUM DRAG 
PO DANG; RMUGS PA DANGS PAR BSAMS PAS BSNUN PAR 'BREL TO, ,DE NAS THEM PA DANG, BDAG NYID KYI GOS 'OG MA LA YANG DAG PAR GTUMS LA GAR 'GRO BA'I PHYOGS SU BKYER BAR 'BREL TO, ,DE NAS DE DAR PHRAD PA NA, ,DRAG PO'I LAS NI SBYOR BA YIS, ,DE NYID LA 
NI PHOG PAR GTOR, ,DE YIS DE LA GTOR BA YIS, ,DE NI RENGS DANG RMONGS PAR 'GYUR, ,ZHES BYA BA LA, DE NAS DE DANG NI CHOM PO LA BYA STE, DE DANG CHOM PO DANG PHRAD PA NA, BDAG GIS ZHES SDANG DRAG PO BSKYED LA, LUS RTZA RGYUS BSGRIMS PAS MIG BZLOG STE, SNGAGS 
DRAG PO BZLAS PAS LAN BDUN GYI BAR DU LUS LA PHOG PAR GTOR BAR 'BREL TO, ,DE GTOR BAS CHOM PO DE RENGS PAR 'GYUR BA DANG, RMONGS PAR 'GYUR BA NI NGES PA'O, ,SBYOR BA LAS KYI SNGAGS KYIS NI, ,AOm MA NU ZHES BYA BA LA SOGS PAS DRAG PO LA SKAD CHEN GYI PHRENG 
BAS SO; ,SGYU MA DBANG DU BSDU BYAS NAS, ,SBYOR BA 'DI NI BRTZAM PAR BYA, ,ZHES PA NI, BRAM ZE MO LA SOGS PA CHO GA'I PHYIR 'GUGS PAR BYED NA 'OG NAS 'BYUNG BA'I SBYOR BA RNAMS SBYAD PAR BYA'O, ,NGO 'JAM RDUL DANG ZLA BA DANG, ,BGEGS KYI GNYEN PO'I KHU BA DANG, , 

@302B
SGO CHEN LAS KYI KHU BAS SU, ,BYED PA GNYIS KA'I BAR SBRUS LA, ,DE DANG MTHUN PA NYID LA NI, ,YONGS SU BSKUS NAS SBYIN BAR BYA, ,ZHES BYA BA LA, NGO 'JAM NI SHA'I ME LONG LA BYA STE, SHA'I ME LONG NI RDUL DRI'I BZHUN PA DANG, ZLA BA NI BA DAG GI ZLA BA DANG, BGEGS 
KYI GNYEN PO NI NYUNGS KAR LA BYA STE, DE DANG SGO CHEN LAS KYI KHU BA NI GANG DU RGYUN LUGS KYI SBYOR BA MANG PO LA SGO CHEN ZHES ZER TE, DBYIBS CHE BA NI MI YIN TE, DPER NA YON TAN DU MA DANG LDAN PA'I MI LA MI CHEN PO ZHES ZER BA DANG 'DRA BA STE, DE BAS NA DE'I KHU BA DANG NGO, , 
BYED PA GNYIS KA NI LAG PA GNYIS LA BYA STE, LAG PA GNYIS KYI BAR DU SBRUS LA, DE LA MTHUN PA'I DNGOS PO GANG LA BSKUS BAS BU MO LA SBYIN PAR BYA'O, ,DE YANG DANG POR RANG GI RTAGS LA ZHAG GSUM PAR DU BCINGS PAS SO, ,DE NAS NGES PA'I DUS BTAB LA, , 
KHA SBYOR BA NI YANG DAG BSNGAGS, ,ZHES PA NI, ,BDAG GIS YID LA BYA'O, ,NGES PA'I DUS SA PHYOGS DBEN PAR BTAB LA, DER BYUNG BA NA BDAG GIS CHO GA'I MCHOG KHA SBYAR BAS SNGAGS PA'O, ,SNGAGS NI AOm NA MO KA ZHES PA NAS SV'A H'A, ZHES PA'I BAR DU GO BAR 
BYA'O; ,LHAG MA NI GO SLA'O, ,NOR DAG SGRUB PAR 'DOD PA NA, ,NOR 'DZIN LHA MO YONGS SU BRI, ,ZHES PA NI, RNAL 'BYOR PAS SBYIN PA LA SOGS PA GTANG BA'I PHYIR, NOR SGRUB PAR 'DOD NA, NOR 'DZIN GYI LHA MO'I GZUGS BRI BAR BYA'O, ,DE YANG JI LTA BUR BRI 
BAR BYA ZHE NA, 'DI SKAD GSUNGS TE, KHA DOG SER BA NYID LA NI, ,PHYAG BZHI PAR NI YANG DAG BRI, ,ZHAL GCIG NU MA 'BUR BA LA, ,G-YAS KYI DANG POS PU STI 'DZIN, ,GNYIS PAS 'BRAS KYI SNYE MA 'DZIN, ,G-YON GYI DANG PO NYID NA NI, ,RIN CHEN 'BAR BA YANG DAG BSNAMS, , 
GNYIS PAS NE'U LE'I RGYAL PA BSNAMS, ,ZHES BYA BA LA, DE JI LTA BA BZHIN DU'O, ,DE LA RGYAN CHA LNGA DANG SMAD G-YOGS LA SOGS PAS YANG DAG PAR BRGYAN TE, PADMA DMAR PO'I STENG NA BZHUGS PA BRI BAR BYA'O, ,DE LTA BU YI GZUGS BYAS LA, ,SNA TSOGS DRI YIS YANG DAG MCHOD, , 

@303A
*, ,MCHOD PA RNAM PA LNGA DAG DANG, ,NA BZA' DANG LA SOGS PA NI, ,YANG DAG PA RU MCHOD PAR BYA, ,ZHES PA NI, GONG MA LTA BU'I GZUGS BYAS LA DRI SNA TSOGS PA'I THIG LE BSKU BA DANG, MCHOD PA RNAM PA LNGA NYIN MTSAN DUS DRUG TU DBUL BA DANG, DKYIL 'KHOR 
YANG LEGS PAR PHUB PAS BSGRUB PA'O, ,ZHAG GRANGS BRGYA RTZA BRGYAD BAR DU, ,YONGS SU BSNYEN PAS SNGAGS BZLAS BYA, ,ZHES PA NI, CHO GA DE LTA BUS ZHAG BRGYA RTZA BRGYAD DU SNGAGS 'DI BZLAS PAR GSUNGS SO, ,AOm BA SU DHA RA YE H'Um, DE NAS 'GRUB PAR 'GYUR BA'I RTAGS, , 
DE NYID G-YO BAR 'GYUR BA YIN, ,DE 'GRUB GTER NI RNYED PA RU, ,DE YIS LUNG NI STON PAR BYED, ,DE NAS DBYIG NI MI ZAD PA'I, ,BDAG POR MI DE NGES PAR 'GYUR, ,ZHES BYA BA LA, DE GRUB PA'I RTAGS NI SKU G-YO BA'O, ,LHA MO GRUB PA NI BDAG LAS PHYOGS CHE GE MO 'DI 
NA GTER 'DI LTA BU YOD PAS LONG SHIG CES PA'I LUNG STON PAR BYED PA NI, ,MTSAN MO'I RMI LAM NA'O, ,DE NAS BLANGS PA LAS DBYIG MI ZAD PA'I BDAG POR SGRUB PA PO DE 'GYUR BAR NGES PAR SBYAR RO, ,DE YANG BLA MA'I MAN NGAG LAS YID CHES PAS SBYAD PAR BYA'O, ,MA RUNGS PA 
DAG SBYOR GZHUG NA, ,SBYOR BA 'DI DAG NGES PAR BRTZAM, ,ZHES BYA BA NI, MI GANG DAG RNAL 'BYOR BA RNAMS LA GNOD BA DANG, 'TSE BAR BYED PA'I MA RUNGS PA RNAMS BZOD PA LA NYE BAR SBYOR BA'I PHYIR 'OG NAS 'BYUNG BA'I SPYOR BA RNAMS BRTZAM PAR GSUNGS SO, ,DE YI KUN 
GRAGS NYID DANG NI, ,KHU CHEN BA LA SOGS PA LA, ,SNGAGS 'DI YIS NI 'BUM DU BZLAS, ,DE NAS BSNYEN PA RDZOGS PA LA, ,YID CHEN DUNG LA SBU GU CAN, ,SOR BDUN NYID LA DUG BLUGS TE, ,ZHES PA LA, DE'I ZHES PA NI MA RUNGS PA'I DE'I 'O, ,DE'I KUN GRAGS NI 
'JIG RTEN BA KUN LA GRAGS PA CHEN PO THOB PA DE LA BYA STE, DE DANG KHU CHEN 'DZAG PA DANG DE'I RJES KYIS BLANGS LA DE GSUM DANG DUG BSRES NAS YID CHEN GYI DUNG SPU GU CAN SOR BDUN BCANG LA, DE'I NANG DU DNGOS PO RNAMS BLUGS TE, 'OG NAS 'BYUNG BA'I SNGAGS 

@303B
'BUM BZLAS PAR 'BREL TO, ,SKUD PA SNGON POS RAB BCINGS LA, ,NUB PHYOGS DAG TU NGES PAR GDAGS, ,DE YIS 'BYUNG BAS BSKYOD PAS NA, ,MI DE NGES PAR SMYO BAR 'GYUR, ,ZHES BYA BA LA, SKUD PA SNGON PO ME TOG BA LI KA'I NANG DU BTZOS PAS YONGS SU BCINGS LA, 
NUB PHYOGS NGOS SU KA RA B'I RA'I LCUG MA LA BTAGS TE BZHAG PAS, DNGOS PO DE 'BYUNG BA RLUNG GIS BSKYOD PAS MI DE NGES PAR SMYO BAR GSUNGS SO, ,SNGAGS NI AOm MO HA YA ZHES PA LA SOGS PA'O, ,MING RNAMS NGES PAR MI GSAL BAS, ,RDO RJE MO NI YONGS 
SU BSGRUB, ,CES BYA BA LA, MNGON PAR SHES PA DANG MI LDAN PAS BSGRUB PAR BYA BA GZHAN LA MING MI GSAL BA'I PHYIR RDO RJE MO SGRUB PAR 'BREL TO, ,DE YANG JI LTA BUR BSGRUB SNYAM PA LA 'DI SKAD GSUNGS SO, ,SA LA PHYOGS BZHI MTSAMS BRGYAD DU, ,RE'U MIG 
BCU GNYIS BRI BYAS LA, ,MA RIG LA SOGS RTAGS KYIS NI, ,DNGOS PO YANG DAG BRI BAR BYA, ,ZHES BYA BA LA, SA LA RI MO BZHI BSNOL TE, ZUR BZHI RU YANG RI MO BZHI BRIS PAS LE'U TSE BCU GNYIS SU 'GYUR RO, ,DE NAS LE'U TSE BCU GNYIS LA MA RIG PA LA SOGS 
PA'I RTAGS RIM PA JI LTA BA BZHIN DU AA LA SOGS PA BRIS LA BRTAG PAR GSUNGS SO, ,DE NAS SNGAGS PAS RAB BSNGAGS LA, ,BSAM PA RAB TU RDZOGS BYAS TE, ,DE NYID DNGOS PO GANG YIN PAS, ,BSAM PA SBYOR BAS ME TOG POR, ,ZHES PA LA, BDAG 
SNGAGS PAS RNAM PAR RGYAL BA'I SNGAGS KYIS ME TOG LA BSNGAGS TE, BZANG NGAN GANG YIN PA STON CIG PA'I BSAM PAS RANG GI ME TOG BOR BAR 'BREL TO, ,GANG DU BAB PA DER GNAS LA, ,SHES RAB CAN GYIS RNAM DBYAD NAS, ,BZANG NGAN LTAS 
RNAMS YONGS SU BSHAD, ,CES BYA BA LA, RTEN 'BREL BCU GNYIS PO GANG LA BAB PA DE LA BZANG BA DANG NGAN PA'I LTAS RNAMS SHES RAB DANG LDAN PAS DPYAD LA BSHAD PAR BYA'O, ,RIG PA LEGS PAR SBAS PA YIS, ,BA YI LCI BAR RAB GTUMS 

@304A
*, ,LA; ,DANG PO GNYIS SU SHES PAR BYA, ,RI LU BYE BRAG MED BA YIS, ,BCOM LDAN SNGON DU GZHAG BYAS LA, ,ZHES BYA BA LA, RIG PA ZHES BYA BA NI BZANG BA DANG NGAN PA'I RIM PA LA BYA STE, DE'I MING SU DANG HA GNYIS BRIS LA RAMS KYIS 
BTZOS LA BA'I LCI BA'I NANG DU GTUMS TE, GNYIS SU BYAS NAS RI LU 'DRA BA MNYAM PAR BYAS LA, BDE BAR GSHEGS PA'I MDUN DU GZHAG PAR BYA'O, ,DANG POR MCHOD PA YANG DAG SBYOR, ,DMOD DAG YONGS SU BTZUGS PA YIS, ,ZHES PA NI, DANG 
POR BDE BAR GSHEGS PA MCHOD PA RNAM PAR LNGAS YANG DAG PAR MCHOD NAS PHYAG 'TSAL TE, LTAS 'DI NGES PAR BSTAN DU GSOL, ,ZHES PA'I DMOD GZUGS PAR 'BREL TO, ,SHES RAB BCU GSUM BDAG NYID CAN, ,DMAR PO GOS KYIS RAB BRGYAN TE, , 
KHRUS DAG BES PAR BYAS PA DANG, ,DRI YIS LUS LA BYUGS BYAS LA, ,ZHES PA NI, BUD MED SHES RAB KYI BDAG NYID YIN PAS, BU MO LO BCU GSUM LON BA LA GOS DMAR PHOS YANG DAG PAR BSKON PA DANG, DANG POR KHRUS LEGS BAR BYAS TE TZANDAN 
GYIS LUS LA BSKUS LA SBYOR BA BRTZAM PAR 'BREL TO, ,DPRAL BAR THIG LE DMAR PO BSKU, ,ME TOG DRI ZHIM PHRENG BA NYID, ,DE YI LAG TU SBYIN PAR BYA, ,DE YIS DE LAS BLANGS PA LAS, ,DE NYID DNGOS PO BSAM BYA STE, ,BZANG NGAN LTAS SU NGES PAR STON, , 
ZHES BYA BA LA, BU MO'I DPRAL BA LA THIG LE DMAR PO LI KHRIS BSKUS LA, ME TOG DRI ZHIM PO BU MO'I LAG PAR SBYIN TE, BU MOS KYANG DE BDE BAR GSHEGS PA LA DBUL BAR BYA'O, ,DE NAS BU MO LA BDAG RNAL 'BYOR PAS TSIG KHYOD KYIS GANG YANG RUNG BCIG 
LONG SHIG PAR BRJOD PAR BYA'O, ,DE NAS GCIG PHYE BAS LAS BZANG NGAN GANG YANG RUNG BA STON PAR 'GYUR RO, ,GZHAN YANG SNA TSOGS PA'I LAS RNAMS YANG DAG PAR SPYAD PAR GSUNGS SO, ,DE YANG JI LTA BU ZHE NA, LAG NA RDO RJE BKOD PA'I RGYUD 

@304B
LAS SHES PAR BYA'O, ,'DI NAS MAR NI SBYI'I BGEGS 'DUL BA'I THABS STON BAR SHES PAR BYA'O, ,SBYIR NA SNA TSOGS GDON LA NI, ,'BAR BA CHEN PO'I SNGAGS BZLAS LA, ,GU GUL NAG PO'I DUD PA DAG ,DE YI SNA RU GTUL BYAS LA, ,ZHES BYA BA NI, 
GDON CHEN PO BZHI LAS MA GTOGS PA GDON BYIN PO THAMS CAD LA SBYOR BA 'DI YANG DAG PAR SBYAR BAR BYA'O, ,'BAR BA CHEN PO NI LAG NA RDO RJE DNGOS LA BYA STE, DE'I RTZA BA'I SNGAGS STONG DU THEM PAR BZLAS LA GU GUL NAG PO'I DUD PAS NAD PA'I SNA RU GTUL BAR BYA'O,, 
YUNGS KAR GU GUL ME TOG DANG, DE YI SNYING PO BSREG PAR BYA'O, ,DE YIS NAD PA GANG YIN PA, ,BGEGS DANG NGES PAR DBRAL BAR BYA, ,ZHES BYA BA LA, GU GUL DANG ME TOG DANG, YUNGS KAR GSUM LA, DE RE RE BZHIN DU BGEGS THAMS CAD KYI SNYING 
PO; SARBA BI GBNAm HA NA HA NA H'Um KA:ZHES PAS SREG BLUGS STONG DU TSANG BAR BYA'O, ,DES NAD PA DE BGEGS DANG BRAL BAR 'GYUR RO, ,SRIN LAG GNYIS LA SKUD BA NI, ,SNGON POS YANG DAG BSNGAMS BYAS LA, ,SBYI BO'I SKRA LA SRAD BU GANG, ,BCINGS PAS 
SNGAGS NI NGES PAR BZLAS, ,ZHES BYA BA LA, NAD PA'I SRIN LAG LA SKUD PA SNGON POS YANG DAG PAR BCINGS LA, SRUNG BA'I 'KHOR LO YANG GDAGS PAR BYA'O, ,DE YANG SNGAGS GONG MAS YANG DAG BAR BYA BAR 'BYUNG NGO, ,CI'I PHYIR BYA ZHES PA 
LA SOGS PA NI RGYUD GZHAN LAS GO BAR BYA'O, ,'KHRUG PA'I SDE DAG RGYAL 'DOD NA, ,KHAMS GSUM RNAM RGYAL SNYING PO YIS, ,'BUM DU BZLAS PAS BSNYEN PA BYA, ,ZHES PA NI G-YUL NGO BZLOG PA'I PHYIR, KHAMS GSUM RNAM PAR RGYAL BA'I SNYING 
POS; GI WANG LA YANG DAG BAR 'BUM DU BZLAS PAR 'BREL TO, ,DE NAS AA MRA TA YI LO MA LA, ,YUNG BAS YONGS SU BRI BYAS LA, ,GI WANG GIS NI RAB TU BSKU, ,ZHES PA NI, AA MRA'I LO MA LA GI WANG GIS YANG DAG PAR BSKUS LA, 

@305A
*, ,YUNG BAS KHAMS GSUM RNAM PAR RGYAL BA'I SNYING PO STENG DU BRI LA, SBYOR BA BRTZAM PAR GSUNGS SO, ,COD PAN SPYI BOR GTUMS BYAS LA, ,RANG NYID SKU RA BSGOM BYAS LA, ,LAG PA G-YAS PA YUNGS KAR DANG, ,SKE 
TSE NYID DU SBYOR BA YIS, ,SNGAGS BZLAS SDIGS MDZUB PHYAG RGYA YIS, ,YONGS SU BRIS PAS SDE RGYAL 'GYUR, ,ZHES BYA BA LA, RNAM PAR RGYAL BA'I SNYING PO NYID DMIGS KYI SPYI BOR GTUMS TE, RANG NYID RNAM PAR RGYAL BA'I SKU RU BSAMS NA SKE CHOS 
DANG; YUNGS KAR GNYIS BSRES TE, SNGAGS BZLAS ZHING SDIGS MDZUB KYI PHYAG RGYA BCAS PAS G-YUL GYI PHYOGS SU RGYA GRAM BRI BAR BYA BAR GSUNGS SO, ,DE YANG SKE TSE DANG YUNGS KAR GNYIS LA YANG GANG DU SNGAGS BZLAS PAR SHES PAR BYA'O, 
RNAL 'BYOR PA YI BDAG NYID LA, ,'CHI BA BSLU BAR YANG DAG BYA, ,ZHES BYA BA LA, BDAG RNAL 'BYOR LA YUN RING DU RNAL 'BYOR BSGRUB PA'I PHYIR, DUS MA YIN PAR 'CHI BA BDAG GIS BSLU BAR BYA'O, ,DE LA JI LTA BUS 'CHI BAR 'GYUR ZHE NA, 
BDAG GI RGYUD LA 'CHI LTAS NI, ,PHYI NANG BCU GNYIS YANG DAG LDAN, ,BDAG GI BRANG LA SHA MTSAN DAG ,DMAR PO BYUNG BAR GYUR PA NI, ,ZLA BA GSUM NA 'CHI BAR 'GYUR, ,RIG PA'I RGYAL MO'I SNGAGS KYIS SU, ,TIL LA SREG BLUGS 
STONG DU NI, ,TSANG BAR BYAS PAS DE BZLOG 'GYUR, ,ZHES BYA BA LA, BDAG RNAL 'BYOR PA'I RGYUD LA PHYI'I 'CHI LTAS DRUG DANG, NANG GI 'CHI LTAS DRUG STE BCU GNYIS DANG YANG DAG PAR LDAN PAR 'GYUR RO, ,DE DAG GANG ZHE NA SNYAM PA LA, 
BDAG GI BRANG LA SHA MTSAN DAG ,CES GSUNGS TE, BDAG LA SHA MTSAN DMAR PO BRANG GI G-YON PHYOGS SU BYUNG BA NA, BDAG ZLA BA GSUM NA 'CHI BA'I LTAS YIN PAS, ,DE LA BDAG GIS RIG PA'I RGYAL PO KHRO PO RNAM PAR RGYAL BA'I SNGAGS 

@305B
DAD SBYAR BAS, DKYIL 'KHOR LHA DANG BCAS BA BRIS LA, ME TOG DANG TIL BSREGS PA'I SREG BLUG SLAN GRANGS STOD DU TSANG BAR BYA BAR 'BREL TO, ,DE LA YANG BDAG NYID 'CHI BA SLU BA'I SNGAGS MTHAR GDAGS TE BSAM PA DANG LDAN PAS BYAS LA DE 
GES PAR BZLOG PAR 'GYUR RO, ,DE DANG CHA MTHUN GANG YIN PAS, ,RKAN LA 'BRUM BU GSUM PA DANG, ,LCE YE RTZE MOR SME BA DANG, RDO RJE'I LAM NAS KHRAG 'DZAG DANG, ,'DZAM GNYIS DBUGS DAG GSUM PA DANG, ,RI YI RTZE MOR SHU BA 
BYUNG; ,NANG GI 'CHI LTAS NGES PA STE, ,ZHES BYA BA LA, DE DANG ZHES PA NI GONG MA DANG GNYIS CHA MTHUN PA'I 'CHI LTAS GSUNGS SO, ,DE YANG JI LTA BU SNYAM PA LA, RKAN LA 'BRUM BU GSUM PA ZHES GSUNGS TE, RKAN GYI DKYIL DU 'BRUM BU YUNGS 
KAR GYI KHO BU TZAM PA GSUM TSUL DU GNAS PA'AM, YANG NA GSUM TSOMS SU BYUNG NA DE YANG NANG GI 'CHI LTAS YIN PA STE, 'CHI BA'I DUS 'OG NAS RIG PAR BYA'O, ,DE BZHIN DU 'CHI BA BZLOG PA'I THABS KYANG 'OG NAS 'BYUNG BAS RIG PAR BYA'O, , 
GZHAN YANG LCE'I RTZE MO LA SME BA NAG PO ME TOG DU RU KA'I SNYING PO TZAM BYUNG NA, DE YANG NANG GI 'CHI LTAS SU RIG PAR BYA STE, DUS DANG BZLOG PA NI GONG MA BZHIN NO, ,YANG BDAG GI GSANG PA'I RDO RJE'I LAM NAS MAR KHRAG 'DZAG PA'AM, CHU 
SER PO GUR GUM GYI KHU BA LTA BU BYUNG NA, DE YANG NANG GI 'CHI LTAS SU RIG PAR BYA'O, ,DUS DANG BZLOG PA NI GONG MA BZHIN NO, ,YANG BDAG GI LUS LA DUS MNYAM PAR 'DZAG PA GNYIS DANG DBUGS GCIG STE, GSUM DU BYUNG BA DE YANG 
NANG GI 'CHI LTAS SU RIG PAR BYA'O, ,YANG BDAG GI RI'I RTZE MO RU SHU BA MDOG SNGO BA ZAR MA'I ME TOG LTA BU BYUNG BA NI, ,DE YANG NANG GI 'CHI LTAS SU RIG PAR BYA'O, ,DE YOD PA DANG BSGRUB CES PA GSUNGS TE, DE YANG BZLOG PA'I THABS SU GSUNGS SO,, 

@306A
*, ,STAG DANG 'BRUG DANG BYI LA DANG, ,RTZANGS PA BYA GAG NAG PO RU, ,YONGS SU SBYOR BAS RIG PA BZLAS, ,GI WANG 'UG PA RUS SPAL DANG, TZAM PA GA DANG AUTPAL DANG, ,SENG LDENG 'BRAS BU GANG YIN PA, ,'UG PA'I SGRO LA SBYOR BAR BYA, ,ZHES BYA BA NI, SMAN DANG SNGAGS KYI SBYOR BAS 'CHI BA'I LTAS BZLOG PAR 
GSUNGS SO, ,DA NI PHYI'I 'CHI LTAS YANG DAG PAR STON TE, BYA ROG MKHA' LA 'PHUR BA YI, ,DKAR POS BDAG LA PHOG PA NA, ,PHYI YI 'CHI LTAS YIN PA STE, ,GANG DU GRAGS PA'I SAR SONG STE, ,RIG PA LA SOGS SBYOR BA YI, ,YONGS SU BZLOG PAR BYA BA YIN, ,ZHES BYA BA LA, BYA ROG NAM MKHA' LA 'PHUR BA'I BYA THAL 
DKAR POS BDAG GI LUS GANG YANG RUNG BA LA PHOG PAR GYUR NA PHYI'I 'CHI BA'I RTAGS YIN PAS, GONG DU PHOG PA'I MI LA GRAGS PA'I SAR SONG LA SNGAGS DANG SMAN DANG DGE BA LA SBYOR BAS YONGS SU BZLOG PAR BYA'O, ,DE'I 'CHI LTAS SU BABS NAS DUS NGES PA NI 'OG NAS RIG PAR BYA'O, ,GZHAN YANG PHYI'I 'CHI 
LTAS RNAMS 'DI LTAR GO BAR BYA'O, ,NAM MKHA' LA SNA LNGA MTHANG BA DANG, CHU LA MI GZUGS MTHONG GYUR PA, ,SHIN TU SDIG PA'I LTAS SU BSTAN, ,RMI LAM NA NI STAG LA ZHON, ,MCHOD SDONG NYID LA 'DZEG PA DANG, ,SENG GE'I KHAR NI ZHUGS RMI DANG, ,YONGS SU SDIG PA'I LTAS YIN PAS, ,ZHES BYA BA LA, MKHA' LA SNA LNGA 
NI; NAM MKHA' LA 'JA' TSON KHA DOG SNA LNGA'I NYI MA PHYED NA MTHONG BA DANG, CHU'I NANG NA MI'I GZUGS MTHONG BA DANG, RMI LAM DU RANG STAG LA ZHON PA RMI BA DANG, PADMA LA SOGS PA'I MCHOD SDONG LA 'DZEG PA RMI BA DANG, RANG GI LUS PO SENG GE'I KHAR ZHUGS PAR RMI BA RNAMS YONGS SU SDIG PA'I 'CHI LTAS SU NGES PAR 
YIN PAR RIG PAR BYA'O, ,DE LA 'CHI BA'I DUS NGES PA NI RIM PA JI LTA BA BZHIN DU 'DI LTAR SHES PAR BYA'O, ,LOGS SHING SOR MO RTZE GSUM DANG, ,BSE RU PHYOGS DANG KUNDA'I 'DAB, ,YON TAN RGYA MTSO MTSAN BZANGS DANG, ,SKYE MCHED 'PHAGS LAM CHU SRIN SO, ,LO GSUM ZHAG BZHI ZLA BA LNGA, ,MI DE NGES PAR 'CHI 
BA YIN; ,ZHES BYA BA LA, LOGS SHING DANG, BSE RU DANG, CHU SRIN GYI SO RNAM PA GSUM NI LO RU SHES PAR BYA'O, ,MTSAN BZANGS DANG, SKYE MCHED DANG, SOR MO DANG, PHYOGS RNAM PA BZHI NI ZHAG TU RIG PAR BYA'O, ,RTZE GSUM DANG KUNDA'I 'DAB MA DANG, 'PHAGS PA'I LAM DANG, YON TAN DANG, RGYA MTSO RNAM PA LNGA NI ZLA 

@306B
BAR SHES PAR BYA'O, ,DE LTAR SNGAGS PA BLO DANG LDAN PAS, BLA MA'I NGAG LAS YANG DAG PAR SHES PAR BYAS LA, MNYAM PAR GZHAG PAS DUS THAMS CAD DU BRTAG PAR BYA'O, ,DE NAS RTOG PA DANG, BDAG GIS SRUNG BA'I 'KHOR LO BSAM PA DANG, 'CHI BA BZLOG PA'I THABS GANG LA GANG GIS BZLOG PA NI 'DI LAS 
SHES PAR BYA'O, ,RIG PA'I RGYAL PO BDUD RTZI 'KHYIL, ,RTEN 'BREL YI GE BRGYA PA YI, ,SNGAGS KYIS SMAN LA BSRUNG BAR BYA, ,KHAMS GSUM RNAM RGYAL 'JIG RTEN MGON, ,DE DAG GI NI SNYING PO YIS, ,STAG SOGS GSOB LA NGES PAR BZLAS, ,RMA BYA CHEN MO'I SNGAGS DAG GIS, ,'UG PA'I SGRO SCOGS NGES PAR 
BSNGAGS, ,PHYAG NA RDO RJE 'JAM DBYANGS DANG, ,STOBS CHEN KHRO BO GANG DAG GI, ,SNGAGS CHEN SENG LDENG 'UG SGRO DANG, ,KU SHA BYI LA LA SOGS PA'I, ,GSO BA LA SOGS PAS YONGS SU BZLOG ,GTOR MA SBYIN SREG LAS KYIS NI, ,YONGS SU BZLOG PAR BYA BA YIN, ,ZHES BYA BA LA, RIG PA'I RGYAL MO SO SOR 
'BRANG MA'I SNGAGS NI, ,AOm MU NI MU NI, BI MU NI BI MU NI, DHA RI TZA LA TZA LA NI BHA GA BA TI BHA YA BI GA TE, BHA YA HA RI nI, BO DHI BO DHI, BO DHA YA BO DHA YA, BUDDHI LI BUDDHI LI, ,TZUm BU LI TZUm BU LI SV'A H'A, SARBA TA TH'A GA TA HRi DA YA DUshtE SHE SV'A H'A, AOm MU NI MU NI MU NI, BA RE SARBA TA TH'A GA TA HRi DA YA AADHIshth'A NA YA AADHIshthI TE BADZRA SV'A H'A, ZHES BYA 
BA'I SNGAGS KYIS SMAN GA PUR DANG, DZ'A TI PHA LA DANG, GUR KUM GSUM SRANG LNGA LNGA CHA BSNYAMS LA, ZHAG GI DANG PO LA SNGAGS 'BUM DU'AM, YANG NA STONG NGAM, YANG NA KHRI BZLAS PAS BDAG NYID BTUNG BAR BYAS PAS LO DANG PO'I 'CHI BA BZLOG PAR GSUNGS SO, ,DE NAS BDUD RTZI 'KHYIL PA'I SNGAGS 
GONG MAS TZAM PA KA DANG AUTPA LA LA LAN GRANGS STONG DU BZLAS NAS SA GTZANG SAR BOR NA, ZLA BA DANG PO'I 'CHI BA BZLOG PAR 'GYUR RO, ,RTEN 'BREL GYI SNYING PO YE DHARM'A ZHES BYA BAS, GI WANG LA LAN STONG DU BSNGAGS NAS DPRAL BAR THIG LE BYAS NA, LO BAR MA'I 'CHI BA BZLOG PAR BYA'O, ,YI GE 
BRGYA PA'I SNGAGS KYIS SENG LDENG GI LCUG MA LA LAN STONG DU BZLAS PAS, SA LA LAN GSUM DU BRDABS PAS LO THA MA'I 'CHI BA BZLOG PAR 'GYUR RO, ,'JIG RTEN MGON GYI SNYING PO NI, ,NA MO RATNA TRA Y'A YA ZHES BYA BA LA SOGS PAS, STAG GI GSOB LA LAN STONG DU BZLAS PAS, CHU'I NANG 

@307A
*, ,DU BSKYUR BAS ZLA BA GNYIS PA'I 'CHI BA BZLOG PAR 'GYUR RO, ,PHYAG NA RDO RJE'I SNYING PO GONG NAS 'BYUNG BA'I AOm TZAndA MA H'A ZHES PA'I SNGAGS KYIS 'BRUG GI GSOB LA LAN STONG DU BZLAS TE, ME'I NANG DU BSREGS PAS ZLA BA GSUM PA'I 'CHI BA BZLOG PAR 'GYUR RO, ,'JAM DBYANGS 
KYI SNGAGS YI GE 'BRUG GCIG PAS BYI LA'I GSOL LA LAN STONG DU BZLAS NAS SA'I 'OG TU BCUG PAS ZLA BA BZHI PA'I 'CHI BA BZLOG PAR 'GYUR RO, ,KHRO BO STOBS PO CHE'I SNYING PO AOm MA H'A BA LA RU RU PA RA HA RA YA BA TI PHAt CES BYA BA'I SNGAGS STONG DU BZLAS LA BYA GAG NAG PO'I GSOB LA SNGAGS BTAB STE ME'I 
NANG DU BOR BAS ZLA BA LNGA PA'I 'CHI BA BZLOG PAR 'GYUR RO, ,ZHAG DANG PO NI KHAMS GSUM RNAM PAR RGYAL BA'I SBYOR BAS 'CHI BA BZLOG PAR BYA'O, ,ZHAG GNYIS PA'I 'CHI BA BZLOG PA NI RUS SPAL DANG 'UG PA'I SGRO LA RMA BYA CHEN MO'I SNGAGS, AOm MA H'A MA Y'U RI RAKshA PA YA NI ME GHU PU TI BA BI SH'ANTI YA H'Um, 
ZHES PAS BSNGAGS LA LUS LA BYABS TE, CHU MIG TU BOR BAS BZLOG PAR 'GYUR RO, ,ZHAG GSUM PA'I 'CHI BA NI GTOR MA 'BYUNG PO THAMS CAD LA LAN BRGYA RTZA BRGYAD BTANG BAS BZLOG PAR BYA'O, ,ZHAG BZHI PA'I 'CHI BA NI ZHI BA'I SBYIN SREG NYI SHU RTZA GCIG BYAS PAS 'CHI BA BZLOG PAR BYA'O, ,DE YANG RNAL 
'BYOR PAS LUS NGAG YID GSUM RANG GI RGYUD LA NAD DANG SDUG BSNGAL LA SOGS PA MI 'ONG BA DANG, DUS MA YIN PAR 'CHI BA RNAMS BZLOG PA'I PHYIR GONG MA'I SBYOR BA RNAMS YANG DAG PAR BSNYEN PA DANG, LAS SNA TSOGS SU GANG GIS GANG LA BSRUNG BA DANG, SBYOR BA THAMS CAD LA MCHOD PA RNAM PA 
LNGA'I DNGOS POS MCHOD PAR BYA'O, ,SKYABS SU GSOL BA LA SOGS PA NI RIM PA JI LTA BA BZHIN DU NGES PAR SPYAD PAR BYA'O, ,SHIN TU DPA' DANG DAD PAR LDAN, ,SHES RAB CHE DANG THOS PA BSAGS, ,BLA MA LA GUS GTONG BA PHOD, ,LTUNG BAS MA GOS GCANG MA LA, ,ZHES BYA BA LA, 'DI NAS MAR 
LA SLOB MA'I RGYUD BRTAG PAR GSUNGS TE, DE YANG 'DIS YANG DAG PAR SHES PAR BYA'O, ,SHIN TU SPYOD PA LA SOGS PA THAMS CAD LA ZHUM PA MED PAR DPA' BA DANG, CHOS LA DAD PA DRAG PO YUN RING BAR GNAS PA DANG, SHES RAB CHE BA LA BSTAN BCOS LA SOGS PA THOS PA SNA TSOGS PA 

@307B
BSAGS PA DANG, BLA MA LA LHAG PAR GUS PA LA SBYIN PA GTONG PHOD PA DANG, GSANG SNGAGS KYI'AM, BYANG CHUB SEMS DPA' 'AM, NYAN THOS KYI LTUNG BA RNAM PA GSUM GYIS MA GOS PA NI SLOB MA SNOD DANG LDAN PA YIN PAS NA DE LA BDAG GIS SBYOR BA 'DI LTA BUS YONGS SU SBYANG BAR BYA'O, ,DE 
YANG GANG ZHE NA SNYAM PA LA 'DI SKAD GSUNGS TE, RIM PA BZHIN DU DBANG BSKUR NAS, ,TSOGS KYI 'KHOR LO LNGA BSKOR NAS, ,SHES RAB LDAN LA BSTAN BYA YI, ,GSANG BA DRAG PO'I RGYUD RGYAL 'DI, ,GZHAN LA BSHAD PAR BYA BA MIN, ,ZHES BYA BA LA, BUM PA LA SOGS PA'I DBANG RIM PA BZHIN DU BSKUR 
NAS BSOD NAMS KYI TSOGS BSAG PA DANG, SDIG PA SBYANG BA'I PHYIR TSOGS KYI 'KHOR LO RIM PA LNGA RU YANG DAG PAR BYAS LA, SHES RAB DANG LDAN PA LA GSANG BA DRAG PO'I RGYUD KYI RGYAL PO 'DI BSTAN PAR BYA'I DE RNAMS DANG MI LDAN PA LA NI BSHAD PAR MI BYA'O, ,GSANG BA'I BDAG PO KHYOD KYIS NI,, 
PHAN DANG GNOD BYA GANG YIN LA, ,RIM PA BZHIN DU SHES PA YIS, ,LEGS PAR SPA DANG BSHAD PA YIN, ,ZHES BYA BA LA, BCOM LDAN 'DAS KYIS LAG NA RDO RJE GSANG BA RNAM PA GSUM GYI BDAG PO NAN TAN DU YANG DAG PAR GSUNGS TE GTAD PA'O, ,DE LA KHYOD KYIS PHAN PA SEMS CAN THAMS 
CAD LA RGYUD SBYANG BA'I PHYIR LEGS PAR BSHAD PAR SBYAR RO, ,GANG ZAG SNOD DANG MI LDAN PA LA NI SPA BAR BYA'O, ,DE YANG RIM PAR BRTAG PAR BYA BAR 'BREL TO, ,GNAS SKABS DU MAR RAB LDAN ZHING, ,KUN LA NGES PAR ZHUGS PA YIS, ,RGYUD 'DI LA NI NGES PAR BRTAG ,CES PA NI GNAS 
SKABS DU MAR NI PHAN PAR BYA BA DANG, GNOD PAR BYA BA'I LAS LA SOGS PA LA DBANG BSKUR BA LA, NGES PAR ZHUGS PAS RGYUD 'DI LA GZHUG PAR GSUNGS SO, ,RGYUD 'DI GANG NA GNAS PA NA, ,PHYOGS DE NA NI GDUG PA RNAMS, ,RING DU BSRINGS PAS GNAS MI BYED, ,GAL TE GNAS PAR BYED PA 
NA; ,DE RNAMS KUN GYI RGYUD TSIG 'GYUR, ,ZHES PA LA, RGYUD 'DI GANG NA GNAS PA NA GDUG PA THAMS CAD GNAS PAR MI BYED PA'O, ,DE CI'I PHYIR ZHE NA, DRAG PO'I SBYOR BA GSUNGS PAS GDUG PA RNAMS GAL TE GNAS NA GDUG PA RNAMS KYI RGYUD TSIG PAR 'GYUR BA'O, ,DRAG PO'I RGYUD KYI RGYAL PO 

@308A
*, ,LA; ,GANG ZHIG GUS PAR GYUR PA DES, ,DUG GSUM SKU LA RAB RGYAS TE, ,BTZUN MO'I BHA GA LA GNAS NAS, ,NYON MONGS 'KHOR GYIS RAB BSKOR TE, ,BDE BA CHEN PO'I ROL PAS GNAS, ,ZHES BYA BA DANG, DRAG PO'I CHOS STON PAS DRAG PO'O, , 
DE RGYUD RNAMS KYI RGYAL PO YIN PAS NA RGYUD KYI RGYAL PO STE, DE LA GANG ZHIG GUS PA'AM SGRUB PA DES 'DOD CHAGS LA SOGS PA DUG GSUM NI ME LONG LTA BU'I YE SHES LA SOGS PA GSUM DU RGYAS NAS BTZUN MO'I BHA GA NI STONG PA NYID DE, DE LA GNAS TE NYON MONGS PA GZHAN 
RNAMS RANG GI RGYUD LA YE SHES PHRA MO RU GYUR NAS GNAS PA NI BSKOR BAR 'BREL TO, ,DE BAS NA BDE BA CHEN PO'I ROL PAS STONG PA NYID LA GNAS PA'O, ,LAG NA RDO RJE DE NYID DU, ,SKAD CIG TZAM GYIS BSKOR BA NI, ,'BUM PHRAG DU MAS RAB BSKOR NAS, ,BDE BAR GSHEGS 
LA 'DI SKAD GSOL, ,BDAG GIS RGYUD KYI RGYAL PO 'DI, ,NGES PA'I DON DANG RAB SBYOR NAS, ,GSANG BA NYID DU SBA BAR BGYI, ,ZHES BYA BA LA, LAG NA RDO RJES ZHABS GCIG PA'I GOM PAS SKAD CIG TZAM GYIS BDE BAR GSHEGS PA LA BSKOR BA LAN 'BUM BYAS NAS BDE BAR GSHEGS 
PAS BKA' STZAL PA BZHIN DU RGYUD KYI RGYAL PO 'DI NGES PA'I DON BKA' STZAL PA BZHIN DU GSANG BAR SPA BAR BGYI ZHES GNANG BA BLANGS PAR SBYAR RO, ,BDAG GI RGYUD KYI RGYAL PO GANG, ,DRAG PO'I 'GREL PA 'DI BYAS PA'I, ,BSOD NAMS RGYA CHEN GANG THOB DES, , 
SKYE BA BZHIS BSDUS SEMS CAN RNAMS, ,KUN RDZOB DON DAM RIM ZHUGS LA, ,THABS DANG SHES RAB MNYAM SBYAR BAS, ,PHYI NANG BGEGS GNYIS RNAM BSAL TE, ,MYUR DU RDO RJE 'DZIN PAR SHOG ,SLOB DPON CHEN PO 'PHAGS PA PHYAG NA RDO RJE'I DNGOS GRUB BRNYES PA 
DE'I SKUR SPRUL NUS PA PHYAG NA RDO RJES MDZAD PA RDO RJE ME LCE'I RGYUD KYI 'GREL PA DE KHO NA NYID SNANG BA ZHES BYA BA RDZOGS SO,, ,,RGYA GAR GYI MKHAN PO MANYDZU SHR'I DANG, BOD KYI LO TZ'A BA DGE SLONG GZHON NU TSUL KHRIMS KYIS BSGYUR CING ZHUS TE GTAN LA PHAB PA'O, , 

