@103B
#, ,RGYA GAR SKAD DU, DZNY'A NA SHVA RI S'A DHA NA N'A MA, BOD SKAD DU, YE SHES DBANG PHYUG MA'I SGRUB 
THABS, DPAL RDO RJE SEMS DPA' LA PHYAG 'TSAL LO, ,THABS DANG SHES RAB BDAG NYID MCHOG ,YE SHES DBANG PHYUG PHYAG 'TSAL NAS, ,RTZA BA'I RGYUD KYI RJES 'BRANGS TE, ,BDAG GIS DE YI SGRUB THABS BSHAD, ,DE LA THOG MAR GNANG BA THOB PA'I RNAL 'BYOR PAS, G-YAS PA'I LAG 

@104A
*, ,MTHIL LA AA RNAM PAR BSGOM PAR BYA'O, ,SDIGS MDZUB LA SOGS PA'I SOR MO RNAMS LA, SUm KshUm YUm H'Um AA, RIM PA JI LTA BA BZHIN DU BSGOM PAR BYAS LA RDO RJE RTZE LNGA PA BSAM PAR BYA'O, ,DE BZHIN DU G-YON PA'I LAG MTHIL DU SA'I RNAM PA SDIGS MDZUB LA SOGS 
PA'I SOR MO LA, SMRYUm HMRYUm YMRYUm KshMRYUm SAm, ZHES PA RIM PA JI LTA BA BZHIN DU BSGOMS LA PADMA BSAM PAR BYA'O, ,'DI NI LAG PA SBYANG BAR BYA BA'O, ,DE NAS MGRIN PAR HR'I:LAS PADMA 'DAB MA BRGYAD PA BSGOMS LA, LCE'I 'DAB MAR H'Um LAS RDO RJE DE'I DBUS SU AOm A'A:DZI SVA SAm BRTA NI H'Um PHAt CES PAS 
LCE DAG PAR BYA'O, AOm H'Um SV'A H'A, ZHES PAS AARGHA DANG GTOR MA'I SNOD LA PHYAG RGYA DANG BCAS PAS LAN BDUN MNGON PAR BSNGAGS TE, G-YON PHYOGS SU BZHAG LA, DE'I CHUS THAMS CAD KUN LA BSANG GTOR BYA'O, ,LAG PA GNYIS RDO RJE KHU TSUR BCANGS TE DBUS MA GNYIS 
BRKYANG STE, KHAB LTAR BYAS LA AOm H'Um PHAt, ZHES PAS GNAS BSRUNG BAR BYA'O, ,LAG PA GNYIS BRKYANG STE MTHE BONG GNYIS BCINGS LA, GSHOG PA BZHIN DU BYAS LA BSKOR NAS SNYING GAR BZLOG STE BKOD PA NI BDAG BSRUNG BA'O, ,AOm H'Um SV'A H'A, ZHES PAS SO, ,RDO RJE BCINGS 
NAS DBU MA BRKYANG BA NI KHAB KYI PHYAG RGYA BZHIN DU BCAS NAS BSKOR BA BYAS LA DRA BA DANG RA BA LA SOGS PAR BYA'O, ,AOm dA tU SV'A H'A, RDO RJE KHU TSUR GNYIS KYI SDIGS MDZUB GNYIS BZLOG STE, SNYING GA DANG RGYAB DANG MGO PO RNAMS KYI GO CHA STE LAN GSUM BYA'O, ,AOm BADZRA TU shYA HO, ,ZHES 
PAS MNYAM PA'I THAL MO GYIS PAR BYAS LA, ,DE'I MDUN DU 'OG NAS 'BYUNG BA'I DKYIL 'KHOR GYI 'KHOR LO BSGOMS TE MCHOD PAR BYA'O, ,AOm SHR'Im SV'A H'A, LAG PA BRKYANG STE MTHE BONG MDZUB MO SBYAR BAR BYAS PA NI ME TOG GI'O, ,AOm H'Um SV'A H'A, LAG PA BRKYANG BA NI DRI'O, ,AOm KAm SV'A H'A, 
LAG PA BRKYANG STE DBU MA BSGRENG BA BDUG PA'I 'O, ,AOm KshUm SV'A H'A, KHU TSUR BCANGS TE MTHE BONG BSGRENG PA NI MAR ME'O, ,AOm GHUm SV'A H'A, LAG PA GNYIS BRKYANG STE, DBUS SU MTHE BONG RAB TU BSKYOD PA NI GTOR MA DBUL PA'O, ,DE NAS PADMA BSGYUR BA SNGON DU 'GRO BA THAL MO SNYING GAR 

@104B
GZHAG STE, AOm NA MA: TE H'Um, NA MA MI H'Um, NA MO NA MA:H'Um SV'A H'A, AOm PANYTZA d'A KI N'I P'U DZO PA STHA N'A YA A'ATMA N'Am NIRY'A TA Y'A MI, ,AOm A'A TZARY'A JO PA STHA N'A YA A'ATMA N'Am NI RY'A TA Y'A MI, AOm SA KA LA SATVA PA RI TRA n'A YA A'ATMA N'Am NIRY'A TA Y'A MI, SA MA YA STVAm, SA MA YA HO HO HO ZHES SO, ,SANGS RGYAS 
CHOS DANG DGE 'DUN LA, ,RTAG PAR BDAG NI SKYABS SU MCHI, ,THAMS CAD THEG PA GSUM LA YANG, ,SBYOR BA GSANG BA MKHA' 'GRO DANG, ,DPA' BO DPA' MO DBANG LHA MO, ,BYANG CHUB SEMS DPA' BDAG CHEN DANG, ,KHYAD PAR DU NI SLOB DPON LA, ,RTAG TU SKYABS SU BDAG MCHI'O,, 
BDAG LA DGONGS SHIG THAMS CAD KYIS, ,RNAM SNANG MI BSKYOD RIN CHEN MCHOG ,SNANG MTHA' YAS DANG DON YOD KYI, ,SANGS RGYAS BYANG CHUB SEMS DPA' KUN, ,CHE GE MO ZHES BYA BA BDAG ,DUS 'DI NYE BAR BZUNG NAS SU, ,BYANG CHUB CHEN PO THOB PA'I BAR, ,BLA NA MED PA'I 
BYANG CHUB SEMS, ,MCHOG TU BDAG GIS BSKYED PAR BGYI, ,JI LTAR DUS GSUM MGON PO YI, ,BYANG CHUB NYID DU NGES BYAS BZHIN, ,TSUL KHRIMS RNAM GSUM BSLAB PA DANG, ,DGE BA'I CHOS NI SDUD PA DANG, ,SEMS CAN DON BYED TSUL KHRIMS GSUM, ,SO SOR BDAG GIS BRTAN 
POR BZUNG, ,SANGS RGYAS CHOS DANG DGE 'DUN DANG, ,BLA MED DKON MCHOG GSUM GYI MCHOG ,SDOM PA SANGS RGYAS RNAL 'BYOR SKYES, ,DANG PO DE RING GZUNG BAR BGYI, ,RDO RJE DRIL BU'I PHYAG RGYA DAG ,SO SOR DE BZHIN NYID DU GZUNG, ,RDO RJE CHEN PO'I RIGS MCHOG LA, ,SLOB DPON NYID DU 
GZUNG BAR BGYI, ,DAM TSIG YID DU 'ONG BA YI, ,RIN CHEN 'BYUNG BA'I RIGS MCHOG LA, ,NYIN RE BZHIN DU LAN DRUG TU, ,SBYIN PA RNAM BZHI SBYIN PAR BGYI, ,BYANG CHUB CHEN PO LAS BYUNG BA'I, ,PADMA CHEN PO'I RIGS DAG LA, ,PHYI NANG GSANG BA'I THEG PA GSUM, ,DAM CHOS SO SOR GZUNG BAR 
BGYI; ,SDOM PA THAMS CAD LDAN PA LA, ,JI LTAR NUS PA MCHOD PA'I LAS, ,LAS KYI RIGS MCHOG CHEN PO LA, ,DE BZHIN NYID DU SO SOR GZUNG, ,BLA NA MED PA'I BYANG CHUB SEMS, ,MCHOG TU BSKYED PA BYAS NAS SU, ,SEMS CAN THAMS CAD DON BYED PHYIR, ,SDOM PA MA LUS GZUNG BAR BGYI, ,MA 

@105A
*, ,BSGRAL BA RNAMS BDAG GIS BSGRAL, ,MA GROL BA RNAMS BDAG GIS DGROL, ,DBUGS MA PHYIN PA DBUGS BYUNG STE, ,SEMS CAN MYA NGAN 'DAS LA DGOD, ,DE NAS RANG GI SNYING GAR KshUm GI RNAM PA'I 'OD ZER GYI PHRENG BA BSGOM PAS, ,RANG GI LUS LA SOGS PA 'JIG RTEN 
STONG PAR BSGOM PAR BYAS LA, CHOS RNAMS THAMS CAD RANG BZHIN MED PAR BYA'O, ,AOm SVA BH'A BA SHUDDHA:SARBA DHARM'A:SVA BH'A BA SHUDDHO&amp;HAm ZHES BRJOD DO, ,DE'I RJES LA RDO RJE MKHA' 'GRO MA LA SOGS PA'I LHA MO BZHIS BSKUL BA'I BDAG NYID DU BLTA BAR BYA'O, ,DZA DZA DZA DZA RDO RJE SEMS DPA' GSHEGS PAS 
BDAG PO LA KHYOD KYIS DNGOS GRUB STER BA, HA HA HA HA, H'Um YIG MGON PO DAM TSIG BDAG PO BDAG PHYAG 'TSAL LO, ,BA BA BA BA RDO RJE GSHEGS PA'I GSANG BA LAS PHYUNG SKU 'DZIN PA, AA AA AA AA HO GUHYA'I RDO RJE A'A LI GCIG TU THIM PA'I H'Um, DE NAS ZLA BA'I DKYIL 'KHOR BSGOMS TE, AOm 
DZNY'A NA AA HAm ZHES BRJOD PAR BYA STE, DE'I STENG DU AA LA SOGS PA'I YI GE LAS BYUNG PA'I ZLA BA'I DKYIL 'KHOR YANG MDUN DU BLTA BAR BYA'O, ,DE'I DBUS SU H'Um LAS BYUNG BA'I RDO RJE'I LTE BA LA SA BON DE NYID GNAS PA BSGOM MO, ,AOm BADZRA SHUDDHA: SARBA DHARM'A BADZRA SHUDDHO&amp;HAm, ZHES BRJOD PAR BYA'O, ,DE NAS RDO RJE'I 'OD 
ZER LAS, DE BZHIN GSHEGS PA THAMS CAD KYI SKU DANG LDAN PAR BYUNG STE, SEMS CAN THAMS CAD KYI DON BYAS TE SLAR YANG BZHUGS TE SNGAGS KYI NGA RGYAL BYA'O, ,AOm WARTA NA MO AA HO HO, ,ZHES PAS YE SHES MKHA' 'GRO MA BSGOM PAR BYA'O, ,RGYAN THAMS CAD DANG LDAN PA, ZHAL GSUM PA DANG, PHYAG DRUG PA DANG, SPYAN 
GSUM PA, SENG GE'I GDAN GYI STENG NA, SNA TSOGS PADMA DANG NYI MA'I DKYIL 'KHOR GYI STENG NA, SEMS DPA'I SKYIL MO KRUNG GIS BZHUGS PA, SKU MDOG SNGON PO, ,SBRUL GYI RGYAN GYIS BRGYAN PA, 'JIGS PAR BYED PA, SKRA GROL BA, SPYI BOR THOD PAS BRGYAN PA, DBU LA SANGS RGYAS LNGA YIS BRGYAN PA, BZHAD 
PA DANG, KHRO BA DANG, SGEG PA'I ZHAL CAN, NA BZA' DMAR PO BSNAMS PA, GTZIGS SHING BZHAD PA, G-YAS PA'I PHYAG NA KHA tV'Am GA DANG DGRA STA DANG, RDO RJE 'DZIN PA, G-YON PA NA DRIL BU DANG, LTUNG BZED DANG, RAL GRI 'DZIN PA, 'OD ZER 'BAR BA'I PHRENG BA CAN, RANG BZHIN GYI RDO RJE SEMS DPA' LA 'KHYUD PAR 

@105B
BSGOM MO, ,DE NAS AOm AUDBHA BO AA HAm A'A A'A A'A AOm H'Um SV'A H'A, ZHES BRJOD DO, ,AOm YO GA SHUDDHA:SARBA DHARM'A YO GA SHUDDHO&amp;HAm, RDO RJE GSOR LA, AOm DZNY'A NA KA YO AA HAm ZHES NGA RGYAL BYA'O, ,DE NAS LAG PA G-YON PA'I MTHE'U CHUNG DANG, MTHE BONG SBYAR TE, LHAG MA BRKYANG LA BA DAN GSUM PA'I 
PHYAG RGYAS, SUm KshUm YUm H'Um, LCE DANG, SPYI BO DANG, RNA BA DANG, SNA DANG, MIG TU'O, ,SMRYUm HMRYUm YMRYUm KshMRYUm MGRIN PA DANG, DPUNG PA DANG, SNYING GA DANG, LTE BA RU YI GE BRJOD CING BYIN GYIS BRLAB PAR BYA'O, ,AOm BADZRA K'A YA HO, AOm BADZRA B'A KYE A'A:, AOm BADZRA TZITTA H'Um ZHES PAS LUS LA SOGS PA BYIN 
GYIS BRLAB PO, ,AOm SA MA YO&amp;HAm, H'Um H'Um, SA MA YA STVAm, AA DHI TIshthA MAm, ZHES PA LAG PA GNYIS PA'I MTHE BONG DANG, MTHE'U CHUNG SPYAR LA LCAGS SGROG LTAR BYAS LA, LHAG MA GSUM BRKYANG STE GUNG MO KHAB LTAR BYAS LA, SNYING GA DANG, MDZOD SPU DANG, SPYI BO DANG, 
MGRIN PA RU BYIN GYIS BRLAB PO, ,AOm H'Um A'A:SV'A H'A, RDO RJE BCINGS TE, MDZUB MO DANG GUNG MO GNYIS KA BRKYANG STE, GUNG MO KHAB LTAR BYAS LA MDZUB MO GNYIS KYIS MNAN TE, SPYI BO LA SOGS PA'I GNAS LNGAR GZHAG PAR BYA'O, ,RNAM PAR SNANG MDZAD DANG, MI BSKYOD PA DANG, RIN 
CHEN 'BYUNG LDAN DANG, 'OD DPAG MED DANG; LAS KYI MGON PO RNAMS, DKAR PO DANG, SNGON PO DANG, SER PO DANG, DMAR PO DANG, LJANG GU'I SKU MDOG GO, ,BYANG CHUB MCHOG DANG, SA GNON DANG, MCHOG SBYIN DANG, TING NGE 'DZIN DANG, SKYABS SBYIN GYI TSUL GYIS MNGON DU BZHUGS PA RIM PA JI LTA BA BZHIN 
DU BSGOM PAR BYAS LA, AOm H'Um SV'A H'A, ZHES PAS RDO RJE DANG, AOm HR'I SV'A H'A, ZHES PAS DRIL BU BZUNG BAS NGA RGYAL DANG BCAS PAS DKROL BAR BYA'O, ,TSANGS PA'I GTZUG GI NOR BU'I 'OD KYIS ZHABS GNYIS SNANG BAR MDZAD, ,SKU LA SHIN TU DAM DU 'KHYUD PA'I DRIL BU LAS BYUNG SKU 'DZIN PA, ,G-YO ZHING 'PHROS PAR 
BSKYOD PA'I GSANG BA LAS BYUNG PADMA GNYIS, ,DE 'DI RDO RJE SEMS DPA' MCHOG GI DBANG PHYUG DAM PA MCHOG GI GNAS, ,ZHES BRJOD LA, MCHOD PA THAMS CAD KYI BDAG NYID KYIS MNGON PAR MCHOD PAR BYA'O, ,DE'I RJES LA, YUm KshUm SUm H'Um GI SA BON LAS RLUNG DANG, ME DANG, CHU DANG, SA'I 

@106A
*, ,DKYIL 'KHOR ZLA BA PHYED PA DANG, GRU GSUM PA DANG, ZLUM PO DANG, GRU BZHI'I RNAM PA RIM BZHIN DU BSGOM PAR BYA'O, ,DE'I STENG DU, H'Um SUm H'Um, ZHES PAS RI RAB BSAM PAR BYAS LA, AOm H'Um SV'A H'A, ZHES PAS RDO RJE LAG PAR BRKYANG STE, GNAS LNGAR 
BRDABS PAS RIN CHEN BDUN GYI RANG BZHIN GYI GZHAL YAS KHANG BSGOM PAR BYA'O, ,DE'I DBUS SU ZLA BA'I DKYIL 'KHOR SENG GE'I GDAN LNGAS NYE BAR SPRAS PA, GDUGS DKAR PO DANG YANG DAG PAR LDAN PAR BLTA'O, ,DBUS KYI SENG GE'I GDAN LA PADMA BYIN GYIS BRLABS PA LA, NYI MA'I DKYIL 
'KHOR LA H'Um GIS MTSAN PA, DE LAS RDO RJE DE LA YANG H'Um GI RNAM PA, DE LAS GONG DU GSUNGS PA'I YE SHES MKHA' 'GRO MA'I GZUGS BSAM PAR BYA'O, ,DE NAS RANG GI ZLA BA'I DKYIL 'KHOR LA 'OG NAS 'BYUNG BA'I 'KHOR LO RIM PAR BSAM PAR BYAS LA, SO SOR DBUGS LAS 'BYUNG BAR BSAM MO, ,H'Um 
ZHES PAS YE SHES MKHA' 'GRO MA PHYUNG STE, SEMS CAN THAMS CAD KYI DON BYAS NAS SLAR 'ONGS TE, DBUS SU GNAS PA BSAM PAR BYA'O, ,SUm GYIS RDO RJE MKHA' 'GRO MA, ,KshUm GIS DRAG MO MKHA' 'GRO MA, ,YUm GYIS RO LANGS MKHA' 'GRO MA, ,H'Um GIS GTUM MO'I MKHA' 'GRO MA, DE RNAMS DBUGS 
LAS PHYUNG STE, SEMS CAN GYI DON BYAS NAS, YE SHES DBANG PHYUG MA'I MDUN DANG, G-YON DANG, RGYAB DANG, G-YAS PHYOGS SU RIM PA BZHIN DU DGOD PAR BYA'O, ,DKAR PO DANG, SER PO DANG, DMAR PO DANG, NAG PO'I SKU MDOG GO, ,KHA tV'Am GA NGANG RNAL 'BYOR GYI SNOD 'DZIN PA, NYI MA'I DKYIL 
'KHOR DANG PADMA'I GDAN LA SEMS DPA'I SKYIL KRUNG GIS NYE BAR BZHUGS PA'O, ,SPYAN GSUM PA, SKRA GROL BA, NA BZA' DMAR PO BSNAMS PA, SPRUL GYI RGYAN GYIS BRGYAN PAR BYA'O, ,SMRAm GIS SENG GE MA'O, ,HMRYUm GIS STAG MO LA'O, ,YMRYUm GIS CE SBYANG MA'O, ,YMRYUm ZHES PAS 'UG PA MA'O, ,RIM PA BZHIN DU 
DBANG LDAN DANG, ME DANG, BDEN BRAL DANG, RLUNG DU GLANG PO CHE'I GDAN DANG, MA HE'I GDAN DANG, KLU'I GDAN LA DKAR ZHING SER BA DANG, DKAR ZHING SNGO BA DANG, SNGO ZHING DMAR BA DANG, DMAR ZHING SER BA'I SKU MDOG DANG G-YON SDIGS MDZUB DANG, ZHAGS PA 

@106B
G-YAS PA'I PHYAG NA RDO RJE DANG LCAGS KYU, SEMS DPA'I SKYIL MO KRUNG GIS BZHUGS PA'O, ,MKHA' 'GRO MA PHUm, 'BAR BYED MA PHEm, 'JIB BYED MA PHROm, 'PHROG BYED MA PHRIm ZHES PA SHAR DANG, BYANG DANG, NUB DANG, LHO PHYOGS KYI SGO BZHIR RO'I GDAN LA BZHUGS SO, ,LAG PA 
GNYIS KHAR BCUG NAS RAB TU DGOD PA DANG, THAL MO SPYI BOR 'DZIN PA DANG, SKUD PA DMAR PO LTAR SNYIM PAS KHRAG 'THUNG BA DANG, SNYING GAR GNAS PA'I SDIGS MDZUB DANG GTUN SHING 'DZIN PA'O, ,THAMS CAD KYANG SPYAN GSUM PA, 'BAR BA'I PHRENG BA CAN DBU SKRA GROL BA, DKAR 
PO DANG, SER PO DANG, DMAR PO DANG, LJANG GU'I MDOG TU 'DUG PA'O, ,DE LTAR DKYIL 'KHOR GYI 'KHOR LO RNAMS BSGOMS LA, RDO RJE KHU TSUR GNYIS BCINGS TE, ,G-YON PA SNYING GAR BZHAG STE, G-YAS PA LAG PA G-YON PA'I MCHAN KHUNG DU BCUG STE, AOm H'Um SV'A H'A, ZHES DAM 
TSIG GI PHYAG RGYA BSTAN PAR BYA'O, ,AOm AA SV'A H'A, AOm A'A SV'A H'A, AOm A'A:SV'A H'A, AOm AAm SV'A H'A, 'DI NI RTZA BA'I SNGAGS SO, ,RDO RJE KHU TSUR GNYIS BCINGS TE, DBU MA BRKYANG NAS RTZE SPRAD PAR BYAS PA NI YE SHES LHA MO'I RTZA BA'I PHYAG RGYA'O, ,RDO RJE BCINGS NAS MTHE BONG DANG DBU MA SPRAD PA NI RDO RJE LHA 
MO'I PHYAG RGYA'O, ,DE NYID LAS MTHE BOR PHYI ROL DU BRKYANG BAR BYAS PA NI, DRAG MO LHA MO'I RTZA BA'I PHYAG RGYA'O, ,DE NYID LAS MTHE CHUNG GNYIS BRKYANG BA NI RO LANGS MA'I RTZA BA'I PHYAG RGYA'O, ,DE NYID LAS DBU MA BRKYANG BA NI GTUM MO'I RTZA BA'I PHYAG RGYA'O, ,DE RNAMS KYI SNGAGS NI RIM PA JI LTA BA 
BZHIN DU SHES PAR BYA'O, ,AOm RI SV'A H'A, AOm R'i SV'A H'A, AOm LI SV'A H'A, AOm L'i SV'A H'A, DBANG LDAN GYI SENG GE MA LA SOGS PA'I RTZA BA'I SNGAGS SO, ,RDO RJE KHU TSUR GNYIS BCINGS TE, SDIGS MDZUB BRKYANG BA RTZE MO SPRAD PAR BYAS PA NI, MTSAMS KYI LHA MO BZHI'I PHYAG RGYA'O, ,AOm 
PHUm SV'A H'A, AOm PHEm SV'A H'A, AOm PHRIm SV'A H'A, AOm PHRIm SV'A H'A, SGO SKYONG RNAMS KYI RTZA BA'I SNGAGS SO, ,RIM PA DE BZHIN DU RTZA BA'I SNGAGS KYI PHYAG RGYA NI, LAG PA GNYIS KHAR BCUG NAS HA HA ZHES BRJOD PA DANG, SPYI BOR THAL MO SBYOR BA DANG, LAG PA SBYAR TE KHA DBYE BAR BYAS PA GSANG 

@107A
*, ,BA'I GNAS SU BZHAG PA STE, H'Um H'Um ZHES BRJOD PA DANG, LAG PA BSKOR ZHING SOR MO SPRAD LA GSANG BA'I GNAS SU BZHAG LA, SNGON DU GSUNGS PA'I MCHOD PA RNAM PA LNGA'I SNGAGS DANG, PHYAG RGYAS PHYI ROL DU MCHOD PA RGYAS PAS MCHOD PAR BYAS TE, GONG NAS GSUNGS 
PA'I SNGAGS DANG, PHYAG RGYA RDO RJE DRIL BU BLANGS LA, RDO RJE GSOR ZHING TSIGS BCAD 'DI BRJOD PAR BYA'O, ,RDO RJE GSOR BA'I GZI BRJID KYIS, ,SEMS CAN THAMS CAD RNAM THAR BYED, ,CHOS KYI BYE BRAG GROL BA YIS, ,RDO RJE SNYING PO BZUNG BA'O, ,ZHES PAS RDO RJE BLANGS TE, MTHE'U 
CHUNG LCAGS SGROG TU BYAS TE, RGYAB DANG RGYAB TU SBYAR LA SDIGS MDZUB GNYIS BSGRENG STE, AOm BADZRA GHANdE RA nI TA PRA RA nI TA SARBA BUDDHA PRA TZA LI TE PRA DZNY'A P'A RA MI T'A NA DA SVA BH'A WE NA, SARBA BUDDHA HRi DA Y'A AA WA TO shA NI H'Um H'Um H'Um HO HO HO SV'A H'A, ZHES PAS DRIL BU BLANGS TE, DE NAS DRIL BU GSIL LA, 
H'Um GI GLU YI RNAM PA YI, ,BDE BA'I THUGS LDAN RDO RJE CAN, ,BDAG GI MIG GIS DE MTHONG NGO, ,YI GE DNGOS PO'I RANG BZHIN NI, ,STONG PAS RGYAS PA DE YIN NO, ,DNGOS DANG DNGOS MED LAS GROL BA'I, ,DBUS NI RNAM PAR SHES BYAS TE, ,YI GE THAMS CAD 'JOMS BYAS NAS, , 
'DIS NI SHIN TU BSAM PA NI, ,PHAN TSUN 'KHYUD NAS SBYOR BA LAS, ,'GYING BAG TU NI 'DI BYA'O, ,GNYIS MED CHOS NI RNYED GYUR NA, ,MYA NGAN LAS 'DAS 'DI THOB BO, ,'KHOR BA'I BDE BA RMONGS NA, ,DE NI MYA NGAN LAS 'DAS PA, ,RANG BZHIN KUN GYI RNAL 'BYOR MA, ,GAR BYED SMYO 
BA BZHIN DU 'DI, ,RNAL 'BYOR MA LNGA SANGS RGYAS TE, ,DE NI DE BZHIN NYID DU BRTAG ,SNA CHOGS MANG DU GZUGS SPRUL PA, ,SEMS CAN RNAM PAR SMIN BYED DES, ,'KHOR BA BDE BA'I DON BYED DE, ,CHOS NYID 'DI LA MA RMONGS NA, ,RNAL 'BYOR MA YI THAR PA 'DI, ,CHOS KYI SNYING PO PHYAG 
'TSAL LO, ,SEMS CAN GROL MDZAD RNAL 'BYOR BDAG LA BSTOD PHYAG 'TSAL, ,KUN TU BDAG NYID NGO BO GCIG LA BSTOD PHYAG 'TSAL, ,'KHOR BA'I RGYA MTSO RMONGS PA GCOD LA BSTOD PHYAG 'TSAL, ,BDAG GIS RTAG TU DE BZHIN NYID GCIG BSTOD PHYAG 'TSAL, ,DE'I RJES 

@107B
LA GTOR MA'I SNOD BZA' BA MTHA' DAG GIS LDAN PAR BYAS TE, NYA SHA RLON PA DANG, SHA YANG DAG PAR LDAN PA'I BDUD RTZI LNGA DANG LCAGS KYU LNGA LHAN CIG PA MDUN DU BZHAG STE, RDO RJE LAG PAS REG LA, LHA MO KUN GYI RTZA BA'I SNGAGS KYIS SO SOR ZHI BA'I LAS 
LA SOGS PA LA BRGYA PHRAG GCIG LHAG PA'I GRANGS KYIS BYIN GYIS BRLAB PAR BYA'O, ,DE NAS JI LTAR 'BYOR PA'I MCHOD PAS MCHOD PAR BYA STE, AOm GHU SV'A H'A, ZHES PAS RTZA BA'I SNGAGS DANG LDAN PAS GTOR MA'I PHYAG RGYAS GTOR MA DBUL BAR BYA'O, ,DE NAS A'A LI DBUL BAR BYA STE, DE LA 
RIM PA NI 'DI'O, ,PADMA'I LAG SKOR SNGON DU 'GRO BAS G-YAS PAR PADMA LA GNAS PA'I SNOD BSAM PAR BYA'O, ,G-YON PA RDO RJE 'PHYAR BA STENG DU BZUNG LA, AOm HA HO: HR'I: SV'A H'A, ZHES PA SNGON DU PHYAG RGYA CHEN PO BSTAN PAR BYA'O, ,G-YAS PAR RNAL 'BYOR GYI SNOD A'A LIS BKANG BA BZUNG LA, 
G-YON PA'I LAG MTHIL LA SAm GI RNAM PA DKAR PO LA, A'A LI'I RNAM PA BCU DRUG GIS YONGS SU BSKOR BAR BSAMS LA, SNOD LA DGAB PAR BYAS LA BDUD RTZI'I RANG BZHIN DU, A'A LI BLTA BAR BYA'O, ,H'Um GI RNAM PAS MTHE BONG SA GZHIR BYAS PA SRIN LAG LA SUm GI RNAM PAR LDAN PAS 
RI RAB TU BSAMS LA BSRUNG BAR BYA'O, ,MGRIN PAR MCHOD RTEN RNAM PAR BSGOMS LA, THIGS GTOR GSUM DBUL LO, ,SKU DANG GSUNG DANG THUGS LA GSUM GSUM DBUL LO, ,RNAL 'BYOR MA RNAMS THAMS CAD LA, THIGS GTOR GSUM DBUL LO, ,PI TZI AA SO HI AA, 
DHA MA MU NA STI SAm BHA BA NA ME LU, BRAHMA NA KUKKU RA TZAndA LU AEKKU SAH'A BEHKHA DTSU ZHES BRJOD NAS, AOm HA HO:HR'I:ZHES BRJOD PAS DBUL BAR BYA'O, ,AOm BHAKshA BHAKshA SARBA YO G'I SHVA RA H'Um H'Um H'Um DZUm SV'A H'A, RDO RJE KHU TSUR GNYIS BYAS LA, RGYAB DANG RGYAB TU SBYAR BAR BYA, ,SRIN LAG GNYIS DANG KHRO 
BO GNYIS, ,LCAGS SGROG DAG GI RNAM PAR BYA, ,GTOR MA DANG, A'A LI'I MCHOD PA GZUNG BAR BYA'O, ,JI LTAR BDE BA ZHES BRJOD PAR BYA'O, ,MCHOD PA RAB 'BYAM THAMS CAD KYIS MCHOD LA BSTOD PA YANG BYA STE, AOm SRABH'A BA SHUDDHA: SARBA DHARM'A: SVABH'A PA SHUDDHO&amp;HAm, BADZRA SHUDDHA: 

@108A
*, ,SARBA DHARM'A BADZRA SHUDDHO&amp;HAm, YO GA SHUDDHA: SARBA DHARM'A YO GA SHUDDHO&amp;HAm, ZHES RDO RJE THAL MO SNYING GAR BZHAG STE BZLAS PAR BYA'O, ,DE NAS DKYIL 'KHOR GYI PHYI ROL DU GRU GSUM DKYIL 'KHOR DMAR PO'I MTHAR, LNGA PA LNGA'I PHYI ROL GYI LHA NYID PHYOGS BRGYAD DU BSGOM PAR BYA'O,, 
RO'I GDAN LA GNAS PA MKHA' 'GRO DANG, GTUM MO LNGA RTZE GSUM DANG, THOD PA 'DZIN PA NAG PO DRAG PO DRAG CHEN PO LA SOGS PA DANG, TZA MUndI LA SOGS PA YANG G-YAS KYI PHYAG NA THOD PA BSGOM PAR BYA'O, ,RDO RJE KHU TSUR GNYIS BCINGS TE, RGYAB DANG RGYAB TU SBYAR BAR BYA, MTHE 
CHUNG GNYIS KYIS DKRI BAR BYA, ,SDIGS MDZUB GNYIS NI BSGRENG BAR BYA, ,SDIGS MDZUB G-YAS PAR SPYAN DRANG NGO, ,AOm KU RU KU RU SA MA YA AA DHI PA TI H'Um DZA:SV'A H'A, ZHES PA 'DIS DMAR PO NYE BAR SPYOD PAS, MCHOD PAR BYA ZHING MCHOD PA NYI SHU PAS MCHOD DO, ,H'Um GI GLU'I RNAM PA BYA 
ZHING PADMA'I LAG BSKOR BYA ZHING, SGEG MO LA SOGS PA DANG, PI WANG DANG, GLING BU DANG, SIL SNYAN DANG, DUNG 'BUD PA'I TSUL DANG, PA tA HA'I TSUL DANG, RDZA RNGA'I TSUL DANG, SBRANG YAB KYI TSUL DANG, GAR GYI TSUL DANG, RGYAL MTSAN GYI TSUL DANG, BLA RE'I TSUL DANG, BA DAN GYI TSUL 
DANG, GDUGS KYI TSUL DANG, KHRO BA DANG, SGEG PA DANG, 'GYUR BA DANG, 'KHYUD PA DANG, PHYAG 'TSAL BA DANG, DE RNAMS KYI RNAM PA'I TSUL GYIS MCHOD PAR BYA'O, ,RDO RJE DRIL BU BLANGS LA BSTOD PA YANG BYA'O, ,RNAL 'BYOR MA THAMS CAD MTSAN MA CI RIGS PAR KUN LA BSTAN PAR BYA'O, ,G-YON GYI 
GLOR GTOR MA'I SNOD BZHAG STE, G-YAS PAS SDIGS MDZUB BSGRENG LA, G-YON PA BA DANG GSUM PA'I PHYAG RGYAS GTOR MA'I TSIGS BCAD LAN GSUM BRJOD LA BRTAN PAR BSNGO BAR BYA'O, ,AOm SHING GCIG DANG NI DUR KHROD DANG, ,RI DANG BRAG DANG PHUG GI SA, ,YUL GYI 'DAB DANG 
LAM DANG ZHING, ,KHYAD PAR DU NI KHYIM STONG LA, ,SNOD DANG THANG DANG SA STONG LA, ,KHYAD PAR GDOL BA'I KHYIM GNAS PA, ,NAG PO DRAG PO DRAG CHEN PO, ,LHA SBYIN MNYAM DU BSTEN PA DANG, ,NAG PO GTZIGS BYED 'JIGS BYED PA, ,RGA LAS 'DAS PA BGEGS RGYAL PO, ,RGAN BYED MA DANG 

@108B
DRAG MO DANG, ,'JIGS BYED MA DANG AU MAS BSTOD, ,RGYAL MO RNAM PAR RGYAL MO DANG, ,THUB CHEN GZHAN GYIS MI THUB MA, ,NAG MO BZANG MO NAG CHEN MO, ,NAG SPOM MA DANG RNAL 'BYOR MA, ,DBANG MO DANG NI ZLA BA MO, ,NAG MO SDANG BA LAMBA KI ,'PHROG BYED MA DANG MAR ME MA, ,'JIGS BYED 
YUL GNAS RNAL 'BYOR MA, ,DRAG MO'I GZUGS DANG GZUGS CHEN MA, ,MCHE BA GTZIGS MA THOD CAN MA, ,THOD PHRENG PHRENG BA KHA tV'Am MA, ,SBRUL CHEN RAL GRI DGRA STA CAN, ,RDO RJE DE BZHIN GZHU LAG DANG, ,LHA YI DBANG PHYUG MA RNAMS NI, ,MKHA' 'GRO LNGA YI DE NYID DANG, ,LAS KUN 
RJES SU SGRUB BYED PA'I, ,SBYOR BA'I DKYIL 'KHOR RGYAL CHEN MO, ,DE BZHIN RDO RJE DBANG PHYUG GTZO, ,DE BZHIN GSHEGS PA'I SKU CHEN MO, ,GOS MED SBYOR BA SKYED BYED MA, ,RDO RJE DBANG PHYUG MA BKA' YIS, ,THAMS CAD THAMS CAD 'DIR SPYON CIG ,AOm KAKKA dHA NA, BABBANDHA NA, 
KHA KHKH'A DA NA, SARBA DUsht'A NA HA NA HA NA GH'A TA YA GH'A TA YA, AA MU KA SY'A, AI DAm KA RA YA, S'A DHA YA, H'Um H'Um H'Um PHAt PHAt PHAt DZA:SV'A H'A, ZHES BRJOD PAS JI LTANG LAS KYI RJES SU 'BRANGS NA BSKUL BAR BYA'O, ,DE'I RJES LA BDUD RTZIS KHA BKANG STE, 'BAR BA'I PHYAG RGYA BCINGS LA MNGON PAR 'DOD 
PA'I DNGOS PO YID LA BYA STE, KHYED KYIS NGES PAR SNGON DU DGOS PAR GYIS SHIG CES SBYAR BAR BYA'O, ,KHA PHRU'I RNAM PAS RNAL 'BYOR MA DE RNAMS KYIS KHA BKANG BAR BSGOM PAR BYA'O, ,GONG DU GSUNGS PA'I SNGAGS DANG PHYAG RGYAS GZUNG BAR BYA STE, AOm SVA BH'A BA ZHES PA LA SOGS PA 
BRJOD DO, ,MGON PO SANGS RGYAS THAMS CAD RJES SU CHAGS PA'I A'A LI K'A LI'I SBYOR BA BYAS TE, ,BDE BA CHEN PO GNAS SKABS SU GYUR PA'I BDUD RTZI LNGAS BDAG NYID MCHOD PAR BYA'O, ,PHAN TSUN 'KHYUD PA'I SBYOR LDAN PA'I, ,RDZU 'PHRUL GYIS NI BRGYAN PA 'DI, ,MGON PO'I LUS LA MDZES 
PA'I SKU, ,DNGOS LAS GROL LA BDAG PHYAG 'TSAL, ,H'Um H'Um H'Um DE NI DBYANGS SO, ,DE NAS RDO RJE DRIL BU BLANGS TE GSIL LA BSTOD PA BYA'O, ,DPAL LDAN SKAL BZANG KUN DU BZANG PO CHEN PO DANG, ,MNYAM MED YE SHES KYIS GNAS DE BZHIN GSHEGS PA MGON PO YIS, ,PHYAG MTSAN 

@109A
*, ,DRUG GIS BRGYAN PA'I PHYAG NA DRI MED SEMS CAN DAG ,DPAL LDAN RDO RJE SEMS DPA' KHYOD KYI ZHABS KYI PADMAR 'DUD, ,DE YI YAN LAG DANG 'BREL BDE BA CHEN PO BYANG CHUB BRNYES, ,SGEG DANG KHRO DANG BZHAD PA'I DE KHO NA NYID SKU, ,AINDRA N'I LA DANG MTSUNGS 
'BAR BA'I MDZES PA'I SKU, ,DPAL LDAN YE SHES MKHA' 'GRO KHYOD KYI ZHABS KYI PADMAR 'DUD, ,SANGS RGYAS KUN GYI RIGS NYID CHU LAS BYUNG BA DAG PA'I SKU, ,SPYAN DKYUS RI RAB GSAL ZHING SNYING RJE RGYAN GYIS BRGYAN, ,KHA tV'Am GA DANG BDUD RTZIS BKANG BA'I THOD PA BSNAMS, , 
DPAL LDAN RDO RJE MKHA' 'GRO MA KHYOD ZHABS KYI PADMAR 'DUD, ,'OD KYI RANG BZHIN SA BON NOR BU'I RIGS LAS BYUNG BA'I DRI MED LUS, ,PHYAG GIS KHU TSUR DRIS NI KHA tV'Am GA DANG PADMA'I SNOD, ,DRAG PO'I CHAR GYI RGYUN DANG BRAL BAS SA STENG TSIM MDZAD PA'I, ,DPAL LDAN DRAG MO'I 
MKHA' 'GRO MA KHYOD ZHABS KYI PADMAR 'DUD, ,CHU LAS SKYES PA BZHIN DU DE NI DBUGS KYI THIG LE'I NGO BO NYID, ,PHYAG MTSAN KHA tV'Am GIS MTSAN PADMA'I 'DAB MA 'DZIN MDZOD CING, ,SKYE BO RMONGS PA'I THE TSOM NGES PAR SEL MDZAD PA'I, ,RO LANGS MKHA' 'GRO MA KHYOD ZHABS KYI PADMAR 
'DUD, ,LAS KYI RJES SU BYED PA'I ME YI RANG BZHIN RNAM PAR DAG PA'I LUS, ,KHA tV'Am GAS MTSAN PAD SNOD PHYAG GNYIS MTSAN, ,SHA ZA GTUM PO'I TSOGS KUN PHYE MAR RAB TU RLOG ,GTUM MO'I MKHA' 'GRO MA KHYOD ZHABS KYI PADMAR 'DUD, ,DPAL CHEN SENG GE 'UG PA MO NI MANG POS 
H'Um SGROGS NGA RO CAN, ,DPAL LDAN STAG MO CE SPYANG MO YANG SKYE BA'I RIM NI GDUG PA 'JOMS, ,ZHAGS PA LCAGS KYU SDIGS MDZUB BSNAMS PA'I PHYAG ,KHYED KYI PADMA'I ZHABS LA BDAG NI SKYABS SU MCHI, ,DPAL LDAN MKHA' 'GRO RAB MCHOG 'BAR BYED 'JIB BYED MA, ,'PHROG BYED 
MA NI RTAG TU MNYAM MED DNGOS GRUB MI LA STER, ,GDUL DKA' 'DUL BAR MDZAD PA'I SEMS KYI BDAG NYID RGYAL, ,KHYOD KYI PADMA'I ZHABS LA PHYAG 'TSAL SKYABS SU MCHI, ,ZHES SO, ,DE'I RJES LA SNYING GAR THAL MO BZHAG STE, SMON LAM GDAB PAR BYA STE, SEMS CAN THAMS CAD SKYON 

@109B
MED CING, ,SEMS CAN THAMS CAD BDE GYUR CIG ,GANG GIS LAM LA 'GRO BA YIS, ,SANGS RGYAS NYID DU 'GRUB GYUR CIG ,MA BSGRAL BA RNAMS BSGRAL BA DANG, ,MA GROL BA RNAMS BDAG GIS DGROL, ,DE LTAR RJES SU BRTZE BA'I PHYIR, ,RNAL 'BYOR GTZUG LA BDAG 
GIS BGYI, ,AOm ZHES BRJOD LA ,AOm JI LTA SANGS RGYAS BCOM LDAN 'DAS, ,SEMS CAN PHAN PAR MDZAD PA LTAR, ,SANGS RGYAS YUL DU GSHEGS NAS KYANG, ,SLAR YANG YUL DU GSHEGS SU GSOL, ,ZHES BRJOD CING G-YON PA'I RDO RJE KHU TSUR BCINGS TE, SNYING GAR 
BZHAG LA G-YAS PA'I LAG PA BRKYANG LAS LA BZHAG STE, AOm A'ATMA TIshthA SV'A H'A, ZHES PAS GSHEGS SU GSOL LO, ,RANG GI DBUGS KYIS RANG GI LUS LA THIM PAR BYA'O, ,YE SHES MKHA' 'GRO MA LA SOGS PA'I LHA MO NI, SNYING GA DANG, LCE DANG, SPYI BO DANG, RNA BA DANG, MIG 
TU RIM PA JI LTA BA BZHIN DU ZHUGS PAR BYA'O, ,SENG GE MA LA SOGS PA NI MGRIN PA DANG, DPUNG PA DANG, SNYING GA DANG LTE BAR RO, ,SGO SRUNG BZHIN NI G-YAS DANG, G-YON GYI BRLA DANG RJE DAR GNYIS SU RIM PA BZHIN DU, YI GE'I GZUGS SU BA DAN GSUM PA'I PHYAG RGYA DGOD PAR 
BYA'O, ,AOm SARBA DUshtA GRi HnA GRiHnA GTZTSA H'Um PHAt, CES PAS SE GOL GSUM GYIS PHYI'I LHA GSHEGS SU GSOL, DE NAS PHYI DANG NANG GI MCHOD PA'I BDAG NYID MCHOD PA RGYAS PAS BDAG NYID MCHOD PAR BYA STE, LHAG MA'I GTOR MA NYID DBUL BAR BYA'O, ,AOm KU RU KU RU BATT'A LI, MAH'A BATT'A LI, 
DUR KHROD BDAG MO DNGOS GRUB ZHAL, ,GTUM MO GTZIGS BYED YI DAGS KHA, ,DAM TSIG BSRUNG BA KHRAG DGA' MO, ,K'A LI'I SGRA SGROGS SBYOR ZIN MA, ,DUR KHROD RO YI CHAL DBUS NA, ,TSOGS DANG PHO NYAR BCAS PA RU, ,GTZIGS BYED GTUM MO DUNG SOL MA, ,GSOL CIG BZHES SHIG DAM 
TSIG LHA, ,GNAS NAS GNAS SU MDZAD DU GSOL, ,BDAG GI SEMS LA CI 'DOD PA, ,DE NI KHYOD KYIS GRUB PAR GYIS, ,H'Um GRi HnA GRi HnA SARBA DUshtA N'Am BHAKshA BHAKshA PHROm PHROm PHRIm PHAt SV'A H'A, ZHES PAS RDO RJE KHU TSUR GNYIS MDZUB MO GNYIS MCHE BA'I TSUL GYIS KHA'I GRVAR BZHAG LA GSHEGS SU 

@110A
*, ,GSOL LO, ,SRANG KA'I DBUS SU KHAS BLUGS PAR BYA'O, ,RTZA BA'I GTOR MA LHO PHYOGS SU BZHI MDOR BLUGS PAR BYA'O, ,LHA'I NGA RGYAL GYI GZUGS KYIS GNAS PAR BYA'O, ,GTOR MA'I CHO GA'O, ,GONG DU GSUNGS PA'I RIM PAS BDAG NYID SBYOR BA THAMS CAD 
RDZOGS PAR BYA STE, ,BDAG NYID MCHOD PAR BYAS LA, DANG PO BUM PA'I STA GON DU GNAS PA'I RIM PA BZHIN DU BYA'O, ,GSER LA SOGS PA'I BUM PAR RIN PO CHE LNGA DANG SMAN DANG 'O MA DANG LHA RTEN GYI CHUS BKANG BA LA, PA LA SHAS LDAN PAR BYA'O, ,LAS KYI RJES SU 'BRANGS TE GCIG 
GAM GSUM MAM LNGA'AM, DGU'I RIM PAS GRANGS BZHIN DU KU SHA'I CHUN PO LA 'KHOR BZHIN DU BYAS PA'I STENG MDUN DU GZHAG PAR BYA'O, ,YE SHES KYI LHA MO LA SOGS PA'I MING LA SOGS PA BSGOM PAR BYA'O, ,JI LTAR RANG GI PHYAG RGYA DANG SNGAGS KYI MCHOD PA LNGAS NYE BAR MCHOD 
DE; PHYAG BYAS LA AOm H'Um SV'A H'A, ZHES PA LA SOGS PAS BYIN GYIS BRLAB PAR BYA'O, ,JI LTAR GNAS PAR MDUN DU GZHAG PAR BYA'O, ,DE NAS AOm HI LI HI LI KI LA BETT'A L'I H'Um PHAt, ZHES PA'I CHUS KUN NAS BSANG GTOR BYA'O, ,AOm SHR'Im SV'A H'A MAR SBYANG BAR BYA'O, ,AOm AOm SV'A H'A, 
SNOD LA SOGS PA SBYANG BAR BYA'O, ,AOm JIm SV'A H'A 'BRU SBYANG BAR BYA'O, ,AOm KU RU KU RU SV'A H'A 'BRU LA SOGS PA SBYANGS PA'O, ,AOm AA SV'A H'A YAM SHING SBYANG PA'O, ,SO SOR BRGYAD BRGYAR BZLAS PAR BYA'O, ,RDO RJE KHU TSUR BCINGS TE, DBU MA KHAB LTAR BYAS PA'I PHYAG RGYAS, AOm H'Um SV'A H'A, ZHES PAS ME 
TOG BLANGS TE DBUL BAR BYA'O, ,DE NAS SNOD RNAMS SU RDZAS BLUGS TE, G-YAS PHYOGS SU SREG RDZAS, G-YON DU RDO RJE DANG DRIL BU STON BZHIN DU BSAGS TE, GTOR MA'I SNOD DANG AARGHA'I SNOD GZHAG PAR BYA'O, ,KU SHA'I MDUD PA DANG LHAN CIG PAS, BGEGS NYE BAR ZHI BAR BYED PA'I CHUS, AOm 
BADZRA YAKshA H'Um PHAt SV'A H'A, ZHES PA BZLAS LA GZHAG PAR BYA'O, ,DE NAS MDUN DU NYI MA'I DKYIL 'KHOR DANG, ,SNA TSOGS PADMA LA GDUGS DKAR POS BRGYAN PA DER H'Um LAS RDO RJE RTZE LNGA PA 'BAR BA'I H'Um DE NYID BLTA'O, ,DE LAS DPAL YE SHES MKHA' 'GRO MA BSGOM PAR BYA'O, ,SENG GE'I GDAN 

@110B
LA PADMA'I STENG NA NYI MA'I DKYIL 'KHOR LA, SEMS DPA'I SKYIL MO KRUNG GIS BZHUGS PA, PHYAG GNYIS PA LAS DANG RJES SU MTHUN PAR KHA DOG RGYAN GYIS BRGYAN PA G-YAS PA RDO RJE G-YON PAR DRIL BU BLTA BAR BYA'O, ,RANG GI SNYING GAR H'Um BSAMS LA RANG GI DBUGS LAS DZNY'A NA d'A K'I H'Um 
ZHES PAS PHYUNG STE GCIG TU GYUR NAS, AOm H'Um SV'A H'A ZHES PAS G-YAS NA DBYUG PA G-YON NA THOD PA BSNAMS PA, RTZA BA'I PHYAG RGYA BSTAN PAR BYA'O, ,AOm BADZRA PR'A KA RA H'Um PHAt CES PAS LAG PA G-YON PA KHA PHYIR BSTAN, G-YAS PA KHA NANG DU BSTAN TE BRKYANG LA DBANG LDAN NAS BSKOR BA 
BYA BA NI RA BA'I SNGAGS DANG PHYAG RGYA'O, ,AOm DZUm SV'A H'A, LAG PA GNYIS BRKYANG STE, PHAN TSUN BSNOL BA NI DRA BA'I SNGAGS DANG PHYAG RGYA'O, ,AOm BRUm SV'A H'A, ZHES G-YON PA KHU TSUR BCANGS TE MTHE BONG BRKYANG NAS SA LA BTZUGS PA NI PHUR BU'I SNGAGS DANG PHYAG RGYA'O, ,DE NAS RIM PA 'DIS 
MCHOD PAR BYA STE, AOm BADZRA GANDHE SV'A H'A, DRI'O, ,AOm PUshPE M'A LE H'Um SV'A H'A, ME TOG GI'O, ,AOm T'I KshnA D'I PE H'Um SV'A H'A, MAR ME'I'O, ,AOm DH'U PE SHVA RI H'Um SV'A H'A, BDUG PA DBUL BAR BYA'O, ,PHYAG RGYA NI LAG PA G-YAS PA PHYED BRKYANG BA NI DRI'I PHYAG RGYA'O, ,MTHE BONG DANG MDZUB MO SBYAR BA NI ME 
TOG GI PHYAG RGYA'O, ,KHU TSUR BCANGS LA MTHE BONG BSGRENG BA NI MAR ME'I'O, ,DE NYID LA GUNG MO BSGRENG BA NI BDUG PA'I'O, ,DE NAS BGEGS BSGRANG PAR BYA'O, ,RGYAS PA'I GTOR MA'I MDUN DU 'BAR BA'I SNOD KYI ME BZHAG LA, BDUD RTZI THAB SBYOR GYI SNGAGS KHRO BO DANG BCAS PAS BZLAS PAR BYA'O,, 
G-YAS PAS SDIGS MDZUB BYAS LA G-YON PAS TSA BA'I MAR KHU BYUG PA'I YUNGS KAR LNGAS LAG PA G-YAS PA SDIGS MDZUB BCAS G-YON PAS SBYIN SREG BYA'O, ,AOm GYIS DBYUNG ZHING BSKRAD PAR BYA'O, ,DE NAS RDO RJE GNOD SBYIN BZLAS PAS BGEGS NYE BAR ZHI BAR BYED PA'I CHUS 
BSANG GTOR BYA'O, ,SNGON BZHIN DU RDO RJE RA BA LA SOGS BA YANG BYAS LA, DE'I RJES LA KHRUS BRTZAMS PA NI LHA'I LUS LA DRI ZHIM PA'I BYE BRAG GIS KHRUS KYI CHO GA BZHIN DU DRI ZHIM PO DBUL BAR BYA'O, ,AOm H'Um SUm KshUm YUm H'Um PHAt SV'A H'A, ZHES PAS LAN BDUN DU BA DAN GSUM PA'I PHYAG RGYAS REG 

@111A
*, ,PAR BYA'O, ,DUNG DANG RNGA'I SGRA DANG BKRA SHIS KYI GLU SNA TSOGS PA'I DBYANGS BLANGS SHING DRIL BU GSIL BAR BYA'O, ,BKRA SHIS KYI TSEGS BCAD BRJOD CING CHU'I RGYUN SBRENG BAR BYA'O, ,DRI ZHIM PO'I MAR KHU DANG DRI MA MED PA'I CHU DRI ZHIM PO DANG, SBRANG RTZE DANG, 'O MA DANG, 
ME TOG GI CHUS RIM PAS KHRUS BYA'O, ,KHRUS BYAS NAS KHRUS RAS BSAL LA LAS DANG RJES SU MTHUN PA'I RAS ZUNG GCIG DBUL BAR BYA'O, ,RDO RJE KHU TSUR GNYIS BCINGS TE BZUNG BA NI CHOS GOS KYI RGYA'O, ,SNGAGS NI AOm H'Um SV'A H'A, GOS NYE BAR DBUL BA DANG, RGYAN LA SOGS 
BA DANG, MCHOD PA'I TSOGS DANG SGRA YANG RNAM PAR DBUL LO, ,DE NAS AOm HA NA HA NA KRO DHA H'Um PHAt, LAG PA G-YAS PA BRKYANG STE SA LA REG NAS BRDABS PAS SA SBYANG BAR BYA'O, ,THAB KHUNG GI BYANG DANG SHAR DU RTZE MO BSTAN TE, BUD SHING BRTZIG PAR BYA'O, ,AOm BADZRA SATVA AA, 
ZHES PAS LAN BDUN BDUN DU KU SHA'I CHUN PO LA BZLAS LA THAB KHUNG NAS RTZE MO LA RTZA BA SBYAR TE KU SHA DGRAM PAR BYA'O, ,DE NAS GTZUB SHING LA SOGS PA'I ME SBAR LA KU SHA'I CHUS LAN GSUM BSANG GTOR DANG, MCHOD PA BYAS TE THAB KHUNG DU GZHUG PAR BYA'O, ,AOm BADZRA YAKshA 
H'Um ZHES PAS LAN BDUN BZLAS PA'I MAR GYIS SBAR BAR BYA'O, ,LHAG MA KU SHA'I CHUN POS GDAB PAR BYA'O, ,DE NAS H'Um GIS THAB KHUNG BSKYED LA, AOm GYIS PADMA DE'I STENG DU RAm GYI RNAM PA LAS ME'I LHA BSGOM PA NI PADMA LA GNAS PA, MDOG SER SKYA, RAL PA DANG BCAS PA PHYAG GNYIS 
NA BGRANG PHRENG DANG GUNDHE BSNAMS PA 'BAR BA'I PHRENG BA CAN RGYAN THAMS CAD KYIS BRGYAN PA'O, ,DE NAS ME'I MTSAMS NAS DE BZHIN DU YE SHES SEMS DPA' RNAM PAR BSGOM PAR BYA'O, ,AOm A'A GATZTSA A'A GATZTSA AAGNE DZA: H'Um SV'A H'A, ZHES PAS SO, ,LAG PA G-YAS PA KHU TSUR BCANGS 
TE MDZUB MO DANG DBU MA BSGRENG LA DBU MA'I TSIGS SU SDIGS MDZUB GNYIS KYI SOR MOS SPYAN DRANG BAR BYA'O, ,DAM TSIG SEMS DPA' LA YE SHES SEMS DPA' GZHUG PAR BYA'O, ,AOm DZU HU DZU HU SV'A H'A, ZHES PAS DBU MI'I RTZE MO 'BREL BAR BYAS, PADMA'I PHYAG RGYA NI DAM TSIG GI PHYAG RGYA'O, , 

@111B
AOm PRA WA RA SATK'A RA SV'A H'A, AOm ZHES PAS ZHABS BSIL DANG ZHAL BSIL PHUL BAS, 'DOD PA'I DNGOS PO MTHA' DAG GI S'A LI LA SOGS PAS YANG DAG PAR MCHOD DE, DRIL BU DKROL ZHING BSTOD PAR BYA'O, ,DE NAS AOm AINDR'A YE SV'A H'A, AOm YA M'A YE SV'A H'A, AOm BA RU n'A YE SV'A H'A, AOm BE SHRA 
BA n'A YE SV'A H'A, AOm AA GNA YE SV'A H'A, AOm NEE RRi TE YA SV'A H'A, AOm BA YA BE SV'A H'A, AOm A'I SHA N'A YA SV'A H'A, AOm TZANDRA A'A DI T'A BHYA:SV'A H'A, AOm SUm BHA NI SUm BHA BHYAm SV'A H'A, ZHES PAS LHA BSHOS LA SOGS PA'I MCHOD PA RAB 'BYAM GYIS 'JIG RTEN SKYONG BA MCHOD PAR BYA'O, ,ME LA ZHAL BSIL PHUL LA 
ME LHA'I LCE DANG, DGANG GZAR GYI KHAR H'Um GI RNAM PAR BSAMS LA, RANG GI RDO RJE DANG DRIL BU BLANGS TE JI LTAR 'DOD PA BZHIN DU CHU BYIN LA AOm DZU HU DZU HU SA SV'A H'A, ZHES PA'I RIM PA 'DIS BSREG PAR BYAS TE, YAM SHING GIS NI RGYA BRTEN GYI TSUL DU'O, ,MAR NI ZHAL DU'O, ,'BRU NI PHYAG 
TU'O, ,'BRAS NI ZHAL DU'O, ,ZHO YANG ZHAL DU'O, ,D'UR BA DANG, ME TOG GI SPYI BOR RO, ,ZHABS BSIL PHUL TE MCHOD PA LA SOGS PA PHAR BAR DU BYAS TE LAN GSUM GSUM DU BSREG PAR BYA'O, ,DGANG BLUGS KYANG DBUL LO, ,DE NAS KU SHA'I CHUS LAN GSUM BSANG GTOR BYA STE, 'BAR BAR THIM 
PAR BYA'O, ,AOm H'Um tA tI tA TA ZHES BGEGS NYE BAR ZHI BAR BYED PA'I CHUS RDO RJE'I LAG PA DANG BCAS PAS ME'I THAB KHUNG KUN NAS BSANG BAR BYA'O, ,DE NAS GONG DU GSUNGS PA'I MDUN DU BSGOMS LA, YE SHES MKHA' 'GRO MA ME'I DBUS SU BSGOM PAR BYA'O, ,STON MO BYA STE, SGEG MO LA 
SOGS PAS KYANG MNGON PAR MCHOD DE, ZHAL BSIL BA DANG, ZHABS BSIL PHUL TE, AOm H'Um SV'A H'A, ZHES PA GONG DU GSUNGS PA'I RIM PAS SBYIN SREG BYA'O, ,GONG DU GSUNGS PA'I RIM PAS SBYIN SREG DANG, 'BRAS BU LA SOGS PAS SBYIN SREG TU DBUL LO, ,DGANG GZAR MAR 
GYIS BKANG STE RTZA BA'I SNGAGS KYIS LAN BRGYA RTZA BRGYAD DU MNGON PAR BSNGAGS SHING RDO RJE DRIL BU'I LAG PAR BLUGS GZAR LA H'Um BSAMS LA, MNGON PAR 'DOD PA'I DON SEMS LA BYA STE, DGONG BLUGS DBUL BAR BYA'O, ,SNGON DU ZHAL BSIL PHUL NAS, KU SHA'I CHUS ME LA BSANG GTOR 

@112A
*, ,BYA'O, ,YE SHES KYI LHA MO BRIS SKU LA SOGS PA LA ZHUGS PAS BYA STE, SLAR YANG ME'I LHA GONG DU GSUNGS PA'I RIM PAS BSAMS LA, MCHOD PA SNA TSOGS PAS MNGON PAR MCHOD NAS, MNGON PAR 'DOD PA'I DNGOS GRUB RNAM PAR RIM PAR BYAS LA, AOm KHYED KYIS SEMS CAN DON KUN MDZAD, 
CI LTA'I RJES SU DNGOS GRUB STZOL, ,SANGS RGYAS YUL DU GSHEGS PAR MDZOD, ,SLAR YANG 'BYON PAR MDZAD DU GSOL, ,AOm GATZTSA GATZTSA AAGNE SV'A H'A, ZHES SPYAN DRANG BA'I PHYAG RGYA LAS MDZUB MO RGYAB TU SBYAR BA NI GSHEGS SU GSOL BA'O, ,DE NAS SNGON DU GSUNGS PA'I GTOR MA'I DKYIL 'KHOR GYI 
'KHOR LO BYA STE, JI SKAD GSUNGS PA'I SNGAGS DANG PHYAG RGYA MTHA' DAG GIS GTOR MA DBUL BAR BYA'O, ,AOm KU RU KU RU MA H'A BATT'A LI H'Um SV'A H'A, ZHES PAS LAG PA GNYIS BRKYANG STE SOR MO DBU MA GNYIS SBYAR BA NI SBYIN SREG GI DUS SU GTOR MA'I SNGAGS DANG PHYAG RGYA'O, ,ME'I BDAG NYID SBYIN SREG GI DUS SU 
ME BRTAGS LA GAL TE MTSAN MA NGAN PA MTHONG NA DE NAS AOm BADZRA YAKshA H'Um SV'A H'A, ZHES PA GONG DU MTSAN MA NGAN PA MTHONG BA'I PHYOGS DER MAR BRGYA RTZA BRGYAD DU NI SBYIN SREG DBUL LO, ,BGEGS NYE BAR ZHI BAR BYED PA'I CHUS LAN GSUM DU BSANG GTOR BYAS LA, SNGON BZHIN DU SBYIN SREG BYA'O, ,RTZA BA'I SBYIN 
SREG GIS MCHOD NAS, GONG DU GSUNGS PA'I RNAM PAS RANG GI DBUGS KYIS BKUG STE, RANG GI LUS LA GZHAG PAR BYA'O, ,PHYI'I LHA GSHEGS SU GSOL LA LANGS PAR BYA'O, ,SBYIN SREG GI CHO GA'O, ,DE NAS MCHOD SBYIN GYI CHO GA BRJOD PAR BYA'O, ,BLA RE BRE BA DANG, NA BZA' SNA TSOGS 'PHYANG BA DANG, DRI DKAR LA ZHIM PAS DKYIL 
'KHOR GRU BZHI PAR BYAS LA, DKAR POS BUM PA DANG DBUS KYI SNOD BYUG PAR BYA'O, ,'O MA DANG, DRI BZANG PO'I CHUS DGANG BAR BYAS LA SHING LO LA SOGS PAS BRGYAN PAR BYA'O, ,GOS DKAR POS DKRIS PA LA 'DAB MA MIG GE GZUGS, SEN RTZI DANG KU SHA LA SOGS PA DBUL BAR BYA'O, ,SUm KshUm YUm H'Um, SMRYUm HMRYUm YMRYUm KshMRYUm, ZHES PAS 
DANG POR AOm DANG MTHAR SV'A H'A, RE RE LA YANG BRGYA RTZA BRGYAD MNGON PAR BSNGAGS TE, GNAS JI LTA BAR BUM PA BRGYAD GZHAG PAR BYA'O, ,DBUS SU YANG SNOD CHEN PO GZHAG PAR BYA'O, ,GONG DU GSUNGS PA'I RIM PAS BDAG NYID RNAL 'BYOR MTHA' DAG RDZOGS PAR BYA STE, BDAG 

@112B
NYID MCHOD LA, DE NAS SBYIN SREG BRTZAM PAR BYA'O, ,AOm KA MA LA GARBHE SV'A H'A, ZHES PAS PADMA'I RNAM PA LA LAG PA'I THAL MO DBYE BAR BYAS LA DE NAS SNOD KYI DBUS SU PADMA DGOD PAR BYA'O, ,DE NAS ZLA BA'I DKYIL 'KHOR LA GDUGS DKAR POS G-YOGS LA, DE NAS H'Um LAS RDO RJE H'Um GIS BYIN 
GYIS BRLAB PA'O, ,DE NAS YE SHES MKHA' 'GRO MA BSGOM PAR BYA'O, ,SKU MDOG DKAR PO PHYAG GNYIS PA, SEMS DPA'I SKYIL KRUNG GIS BZHUGS PA, RDO RJE DANG DBYIG PA DE G-YON PA DANG G-YAS PAR BSAM PAR BYA'O, ,DE'I SHAR DU RDO RJE MA, BYANG DU DRAG MO, ,NUB TU RO LANGS MA, LHOR 
GTUM MO, ,DBANG LDAN DU SENG GE MA, MER STAG MO, ,BDEN BRAL DU CE SBYANG MA, RLUNG DU 'UG BA MA, ,GONG DU GSUNGS PA'I MTSAN MA DANG RGYAN DANG LDAN PA'I SKU MDOG DKAR MO BSAM PAR BYA'O, ,JI LTAR RANG RANG GI SNGAGS DANG PHYAG RGYAS DAM TSIG DBUL BAR BYA'O, ,AOm SA MA YA TIshthA H'Um PHAt, RDO RJE 
BCING BA BYAS NAS MDZUB MO GNYIS BRKYANG STE, RTZE MO BKUG PAR BYAS LA DAM TSIG GI PHYAG RGYA BSTAN PAR BYA'O, ,SNGON LTAR MCHOD LA H'Um SV'A H'A, RDO RJE KHU TSUR GNYIS BYAS NAS G-YON PAS SNYING GAR BZHAG G-YAS SPYI BOR BZHAG BA NI RTZA BA'I SNGAGS DANG PHYAG RGYA'O, ,RTZA BA'I SNGAGS KYIS JI LTAR 
'DOD PAR CHU DBUL BAR BYAS NAS, D'UR BA'AM KU SHA DANG SBYAR ZHING KUN DA LA SOGS PA'I ME TOG DANG, BSGOM PA DANG LDAN PAS SNGAGS LAN RE RE BZLAS PAS RDO RJE LHA MO'I COD PAN DU DBUL BAR BYA'O, ,KHRI PHRAG GCIG TU SPYI BOR DBUL BAR BYAS LA YID LA JI LTAR 'DOD PA'I DNGOS GRUB 'PHEL ZHING 
NAD MED PAR 'GYUR RO, ,SBYIN SREG GI SNGAGS GONG DU JI LTAR GSUNGS PA'I RJES SU 'BRANGS NAS, GTOR MA DBUL BAR BYA'O, ,ZHI BAR BYA BA LA NI DKAR PO'I MCHOD PA DANG, KHA SHAR PHYOGS SU MNGON PAR BLTAS PAS MCHOD PAR BYA'O, ,TSIGS BCAD KYI BAR DU MING SBYAR ZHING BSKUL BAR BYA'O, ,PHRENG 
BA'I GRANGS BRGYA PHRAG GCIG GI MDZUB MOS BGRANG ZHING ZHI BA'I YID KYIS ZHI BAR BYA'O, ,RGYAS PA LA YANG MCHOD RDZAS THAMS CAD SER PO DANG KHA BYANG DU BLTA BAR BYA'O, ,PHUN SUM TSOGS PA THAMS CAD DGUG PA'O, ,BRGYA RTZA BRGYAD KYIS LHAG PA'I PHRENG BA DBUS NAS BGRANG ZHING DGA' BA'I NGA RGYAL 

@113A
*, ,GYIS RGYAS PA'O, ,DBANG LA NI MCHOD RDZAS THAMS CAD DMAR PO DANG NUB TU BLTAS PAS BYA'O, ,DBANG GIS YID PHYOGS NAS 'GUGS PA LA SOGS PAS BSKUL BAR BYA'O, ,BGRANG PHRENG NYI SHU RTZA LNGA PAS, SRIN LAG LA GNAS PAR BYAS LA DBANG GI YID KYIS DBANG DU BYA'O, , 
MNGON SPYOD LA MCHOD RDZAS THAMS CAD NAG PO'I RDZAS KHA LHOR BLTAS PAS BGROD CIG CES BSKUL ZHING BGRANG PHRENG DRUG CU'I GRANGS KYIS MTHE'U CHUNG LA GNAS PA'I KHRO BO'I CHA BYAD KYIS PADMA'I GDAN LA BZHUGS PA'I MNGON PAR SPYOD PA BYA'O, ,GTOR MA DANG SBYIN SREG DANG MCHOD SBYIN MDOR BSDUS 
PA'I CHO GA'O, ,DPAL RDO RJE GDAN BZHI PA'I MAN NGAG MDOR BSDUS PA, DPAL YE SHES DBANG PHYUG MA'I SGRUB PA'I THABS 'PHAGS PA LHAS MDZAD PA RDZOGS SO,, ,,PAndI TA SMRI TI DZNY'A NA K'I RTIS BSGYUR BA'O, ,PHYIS PAndI TA SA MA YA SHR'I DZNY'A NA SA RGYA DPE LA ZHU TIG BYAS SO, , 
