@84A
#, ,RGYA GAR SKAD DU, A'ARYA DZAMBHA LA STO TRA, BOD SKAD DU, 
'PHAGS PA RMUGS 'DZIN LA BSTOD PA, BCOM LDAN 'DAS DZAMBHA LA LA PHYAG 'TSAL LO, ,MCHOD SBYIN BRGYA PA ME LHA GDONG BZHI DANG, ,SENG GE 'PHROG BYED NYIN MOR BYED RNAMS KYIS, ,ZHABS GNYIS LA BTUD BCOM LDAN SDUG BSNGAL PA, ,BDAG LA PAD LTAR YANGS PA'I SPYAN RAS 
GZIGS; ,BCOM LDAN CHAB KHYOR GANG GIS MNYES 'GYUR NA, ,THUGS RJE MNGA' BA GZHAN GANG LAGS PA GSUNGS, ,DE PHYIR MCHOD PA BSHAMS LA MI RTZI ZHING, ,KHYOD DANG 'DRA BA PHAL CHER RNYED PAR DKA', ,BRTZE BAS 'BAD PA'I SGO NAS BTZAL BTZAL NAS, ,PHONGS PAR GYUR PA 
BDAG LA BDE MDZAD NA, ,KHO BO MCHI MA DAG GIS GDONG SPAGS PA, ,SPYAN SNGAR MCHIS KYANG CI STE GZIGS MA LAGS, ,AE MA'O RAB TU RGYAS PA THUGS RJE YI, ,GZHU MO MNGA' BA KHYOD LTA BZHUGS GYUR KYANG, ,SKYE TSOGS BZLOG DKA' SDUG BSNGAL CHOM RKUN GYI, ,STE YIS RNAM 
PAR 'JOMS PAR JI LTAR LAGS, ,SEMS CAN SMAN SLAD NOR PHU RIN PO CHE, ,RNAM PA SNA TSOGS DGUNG CHAR 'BEBS DRAG NA, ,KHO BO KHYOD NYID GCIG PU'I MTHAR THUG PA, ,CI STE THIGS PA YANG NI 'BEBS MA LAGS, ,KHYOD BZHUGS BZHIN DU ME YIS 'BAR BA LTAR, ,KHO BO PHONGS 
PAS SHIN TU CHER BSREG NA, ,KHYOD KYIS LTA ZHIG THUGS RJE 'JO BA'I BA, ,SA GSUM KHUR DU KHUR BA GANG DU THAL, ,BUM PA DPAG BSAM SHING DANG YID BZHIN GYI, ,NOR BU SEMS DPA' DANG LDAN MA LAGS PA, ,DE DAG GIS KYANG SEMS CAN PHAN BGYID NA, ,THUGS RJE'I BDAG 

@84B
CAN BCOM LDAN SMOS CI 'TSAL, ,GANG ZHIG RMUGS 'DZIN CHU YI DBANG PO ZHES, ,SKAD CIG KYANG NI KHYOD KYI MTSAN SMOS PA, ,DE LA PADMA'I 'BYUNG GNAS LEGS BZHIN DU, ,PAD RGYAS DPAL NI 'JUG PAR BGYID PA LAGS, ,DE LTAR BCOM LDAN SRID 'JOMS KHYOD SPYAN SNGAR, ,CHO 
NGES BTAB PA'I BSOD NAMS 'BYAM KLAS PA, ,GANG YIN DE YIS SKYE BO KHYOD BZHIN DU, ,MNGON PAR 'DOD PA'I 'BRAS BU 'BYIN PAR SHOG ,BCOM LDAN 'DAS RMUGS 'DZIN LA BSTOD PA SLOB DPON CHEN PO BTZUN BA ZLA BAS MDZAD PA RDZOGS SO,, ,,RGYA GAR GYI MKHAN PO MU TI TA 
SHR'I DZNY'A NA'I ZHAL SNGA NAS DANG, BOD KYI LO TZ'A BA TSAB NYI MA GRAGS KYIS LEGS PAR BSGYUR BA'O,, 