@244A
#, ,RGYA GAR SKAD DU, 
BADZRA P'A nI MAndAL BI DHI, BOD SKAD DU, PHYAG NA RDO RJE'I DKYIL 'KHOR GYI CHO GA, ,DPAL PHYAG NA RDO RJE LA PHYAG 'TSAL LO, ,DPAL LDAN PHYAG NA RDO RJE DANG, ,BLA MA LA GUS PHYAG 'TSAL NAS, ,SGRUB PA PO LA PHAN PA'I PHYIR, ,DE YI DKYIL 'KHOR CHO GA BRTZAM, ,DPAL PHYAG NA RDO RJE BSGRUB 
PAR 'DOD PA'I DON DU, DKYIL 'KHOR CHO GA 'DI BSDU BAR BYA'O, ,DE LA SNGON DU BSNYEN PA BYA BA NI, SGRUB PA'I THABS LAS 'BYUNG BA BZHIN DU, BDAG NYID LHAR BSKYED NAS, SNYING PO 'BUM BZLAS PAR BYA BA'AM, YANG NA JI SRID MTSAN MA MA BYUNG GI BAR DE SRID KYI BAR DU BSGOM PA DANG 

@244B
BZLAS PA BYA'O, ,DE NI SNGON DU BSNYEN PA BYED PA'I CHO GA'O, ,DE LTAR SNGON DU BSNYEN PA'I CHO GA RDZOGS NAS, SA'I CHO GA BYA STE, GTZUG LAG KHANG NGAM, KUN DGA' RA BA'AM, NAGS TSAL LA SOGS PA YID DU 'ONG BA'I GNAS SU SA BSLANG BA DANG, SA SBYANG BA DANG, SA GZUNG BA DANG, 
SA BYIN GYIS BRLAB BAR BYA STE, TSAD BRTAG PA DANG, DBYIBS BRTAG PA DANG, KHA DOG BRTAG PA'O, ,DE LAS BSLANG BA NI, GNAS KYI BDAG PO LA BSLANG BA NI, MAndAL DANG DRI'I THIG LE DANG ME TOG GI TSOM BU BYAS TE, MCHOD PA DANG, GTOR MA BSHAMS NAS, AOm BI TI BAm SA A'A 
K'ARshA YA DZA: BYA BA DANG, RDO RJE BSDAMS PA'I MDZUB MO GNYIS BRKYANG PAS LA REG PAR BYAS PAS, SA'I LHA MO 'KHOR DANG BCAS PA SPYAN DRANGS PA, SA'I LHA MO LA MCHOD PA DANG, DE'I 'KHOR LA GTOR MA BYIN LA, GSOL BA GDAB BAR BYA STE, SKYOB PA SANGS RGYAS THAMS CAD 
KYI, ,SPYOD PA'I TSUL DANG KHYAD PAR GYI, ,SA DANG PHA ROL PHYIN PA LA, ,LHA MO KHYOD NI DPANG DU GYUR, ,SKYOB PA SH'AKYA SENG GE YIS, ,JI LTAR BDUD SDE BCOM PA LTAR, ,DE BZHIN BDAG GIS BDUD KYIS SDE, ,PHAM PAR BYAS TE DKYIL 'KHOR 'BRI, ,ZHES LAN GSUM GYI BAR DU BRJOD LA, 
BYON PAR BSAMS TE MCHOD LA GSHEGS SU GSOL, DE NAS SBYANG BA'I PHYIR DRAG PO DANG ZHI BA'I SBYIN SREG DANG, 'DOM GANG NYE 'KHOR DU LTE BA NUB TZAM MA, PUS MO NUB TZAM BRKOS LA GSEG MA DANG GYO MO DANG, RUS PA LA SOGS PA BSAL TE, SPOS CHUS BRAN TE, SA DE NYID KYIS BKANG 
NAS SA'I LTAS BRTAG PAR BYA STE, SA BSLANG BA'I CHO GA'O, ,DE'I RJES LAS GZUNG BA NI, GDUGS DANG RGYAL MTSAN DANG, BLA RE LA SOGS PA BRES LA, SKU GZUGS RNAMS BKRAM NAS, PHYOGS BZHIR SPOS RGYUN MI 'CHAD PAR BTUL BAR BYA'O, ,DE NAS LAG PA G-YAS PA DER 
GTUGS TE, YI GE BRGYA PA LAN BDUN NAM NYI SHU RTZA GCIG BZLAS PAR BYA'O, ,SA GZHI RDO RJE'I RANG BZHIN DU BYIN GYIS BRLAB PA NI, SA GZUNG BA DANG BYIN GYIS BRLAB PA STE, SA'I CHO GA'O, DE NAS KHRUS BYA ZHING DRIS BYUGS LA GOS SNGON PO'I STOD G-YOG SA BGOS LA RGYAN GDAGS 

@245A
*, ,SHING DANG RDO RJE DANG DRIL BUR LDAN PAS, GAL TE NUS NA SMYUNG BAR GNAS PA DANG, MA NUS NA ZAS DKAR GSUM BZA' BAR BYA'O, ,DE LA RE ZHIG DKYIL 'KHOR GYI DBUS SU 'DUG LA, TSOGS BSAGS PA DANG, SRUNG BA'I 'KHOR LO DANG, GZHAL YAS KHANG GDAN DANG BCAS 
PA BSGOM PAR BYA'O, ,DE LA YI GE H'Um YONGS SU GYUR PA LAS, RDO RJE CHEN PO NAM MKHA'I TSAD DANG MNYAM PA'I KHONG STONG BSAM PA NI SRUNG BA'I 'KHOR LO'O, ,DE'I STENG DU BHR'Um LAS GZHAL YAS KHANG GRU BZHI BA RTA BABS DANG BCAS PA BSKYED PA, DBUS SU AA LAS ZLA BA'I DKYIL 'KHOR BSGOM 
PAR BYA'O, ,DE NAS BDAG NYID LHAR BSKYED LA, YE SHES SEMS DPA' GZHUG PA DANG, DBANG BSKUR BA DANG, YI GE GSUM GYIS GNAS GSUM DU BYIN GYIS BRLABS PA'I BAR DU BYAS LA LHA MO MCHOD NAS, GSOL BA GDAB PAR BYA'O, ,DE NAS SGRUB PA'I GROGS POS MTSAN BRGYA RTZA 
BRGYAD PAS BSTOD LA GSOL BA GDAB STE, MIG G-YAS PAR MA LAS NYI MA, G-YON PAR tA DANG AA LAS ZLA BA, RKANG MTHIL DU AA LAS SNA TSOGS RDO RJE BSKYED NAS LANGS TE, SANGS RGYAS THAMS CAD LA PHYAG BYAS NAS, BDAG NYID LHA'I NGA RGYAL GSAL BAR BYAS NAS, DBUS KYI GTZO 
BO NAM MKHAR BTEG LA KHRO BO'I BSTOD PA BYA'O, ,DE LA BSTOD PA NI, CHOS DBYINGS STONG PA GNYIS MED DANG NYID LAS, ,'JIG RTEN SPYOD PA'I TSUL YANG MI SPONG ZHING, ,THABS LA MKHAS PAS 'JIGS BYED SKUR STON PA, ,KHRO CHEN 'BAR BA'I TSOGS LA PHYAG 'TSAL BSTOD, ,BSKAL 
PA ME LTAR 'BAR BA'I KLONG DKYIL NAS, ,DPA' BO'I STANG STABS BRKYANG BSKUM TSUL DU BZHUGS, ,NYI ZLA 'BAR BA'I SPYAN GYI SDANG MIG GIS, ,BGEGS DPUNG SREG PAR MDZAD LA PHYAG 'TSAL BSTOD, ,CES BRJOD NAS BKA' BSGO BAR BYA STE, DKYIL 'KHOR CHEN PO'I SA GZHI LA GNAS PA'I 
LHA LA SOGS PA'I BGEGS TSOGS KUN NYON CIG ,DA NI GNAS 'DIR DKYIL 'KHOR CHEN PO 'BRI, ,BGEGS KYI RIGS TSOGS GANG YIN 'BYER BAR GYIS, ,CI STE DA YI BKA' LAS 'DAS GYUR NA, ,YE SHES CAN GYI RDO RJE 'BAR BA 'DIS, ,SPYI BO TSAL BA BRGYAR NI RAB 'GEMS SHING, ,RNAM 

@245B
PAR 'JIG PAR 'GYUR BAR GDON MI ZA, ,ZHES BYA BA DANG, DENG RNAL 'BYOR GYI DBANG PHYUG CHE GE MO ZHES BYA BAS, SLOB MA CHE GE MO ZHES BYA BA, RDZOGS PA'I BYANG CHUB THOB PAR BYA BA'I PHYIR DANG, SEMS CAN THAMS CAD BLA NA MED PA'I BYANG CHUB THOB PAR BYA BA'I PHYIR DPAL PHYAG NA RDO RJE ZHES BYA BA'I 
DKYIL 'KHOR CHEN PO ZHIG RTZOM GYIS, GANG SU YANG RUNG BAS PHYOGS 'DI NAS GNAS PA'I LHA DANG LHA MA YIN DANG GNOD SBYIN DANG SRIN PO DANG, YI DAGS DANG, SHA ZA DANG BRJED BYED DANG 'BYUNG PO DANG, NAM MKHA' LDING DANG MI'AM CI DANG, RIG 'DZIN LA SOGS PA RGAN PO DANG, RGAN MO G-YOG 
DANG 'KHOR DU BCAS PA RNAMS, 'DIR MA GNAS PAR GZHAN DU DENGS SHIG ,DE LTAR PHYAG NA RDO RJE'I BKA' THOS PAS MYUR BA NYID DU DENGS SHIG ,GANG DAG MI 'GRO BA DE DAG NI, ,DE'I YE SHES KYI RDO RJE CHEN PO KUN DU 'BAR BA 'DIS MGO BO TSAL BA BRGYAR 'GAS PAR 'GYUR RO, ,H'Um ZHES LAN GSUM 
BRJOD DE, RDO RJE CHEN PO'I GAR DANG, RDO RJE'I 'GROS KYIS SA GZHI LAN GSUM BSKOR ZHING, RANG GI LUS LA KHRO BO'I TSOGS PHYUNG LA, SDANG PA THAMS CAD BSKRAD PAR BSAM MO, ,DE NAS YI GE H'Um GIS SRUNG BA'I 'KHOR LO BYAS LA, PHUR BU LNGA STONG PHYAG NA RDO RJE SMAD DO RJE RTZE GCIG PA LTA BUR BSKYED NAS, ,AOm 
BADZRA K'I LI K'I L'A YA SARBA BI GH'Am BANDHA H'Um PHAt, CES BYA BA BRGYA RTZA BRGYAD BZLAS LA, DBUS DANG GRVA BZHIR, AOm GHA GHA GH'A TA YA GH'A TA YA SARBA DUsht'A NA PHAt, K'I L'A YA K'I L'A YA SARBA P'A BAm PHAt, H'Um H'Um H'Um BADZRA K'I LI K'I L'A YA BADZRA DHA RA A'A DZNY'A PA YA TI K'A YA W'A KA TZITTA BADZRA K'I L'A YA H'Um PHAt, CES BYA BAS BTAB LA, AOm 
BADZRA MUNGKAR A'A KO tA YA H'Um PHAt, CES BYAS BRDUNG BAR BYA'O, ,DE NAS SRUNG SKUD BCING BA DANG, GU GUL GYIS BDUGS PA DANG, ME TOG GI PHRENG BA GDAGS SHING DRI'I THIG LE BYAS NA, BYAMS PA'I GO CHA BSKON PAR BYA'O, ,DE NAS DKYIL 'KHOR BA'I RNAM LNGA DANG, SNYING PO BZLAS PA'I 
DRA'I CHUS BYUGS LA, DBUS SU DRI'I THIG LE BYA'O, ,ME TOG GI TSOM BU BKRAM NAS, DZA:H'Um BAm HO:'I SNGAGS KYIS BTEG PA'I LHA BZHUGS SU GSOL LA, YE SHES SEMS DPA' GZHUG PA DANG, DBANG BSKUR BA DANG, YI GE GSUM GYIS GNAS GSUM DU BYIN GYIS BRLABS LA 

@246A
*, ,MCHOD PA LNGA DANG, MCHOD PA RGYAS PA DANG, BSTOD PA BYAS NAS SNYAN GSAN DBAB PAR BYA'O, ,PHYAG NA RDO RJE BCOM LDAN 'DAS, ,RIG SNGAGS RGYAL LA PHYAG 'TSAL LO, ,SLOB MA KUN LA BRTZE BA DANG, ,KHYED RNAMS LA YANG MCHOD PA'I PHYIR, ,SANG NI DKYIL 'KHOR 'BRI BAR 'TSAL,, 
BCOM LDAN BDAG NI GUS PA LA, ,DE BAS GNANG BA MDZAD PAR RIGS, ,ZHES LAN GSUM BRJOD PAR BYA STE, LHA LHAG PAR GNAS PA'O, ,DE NAS 'BYOR PA YOD NA SBYIN SREG GI MCHOD PA BYA'O, ,DE NAS GTOR MA'I CHO GNAS 'BYUNG BA BZHIN DU GTOR MA BTANG NAS, SLOB MA LHAG PAR GNAS 
PAR BYA STE, KHRUS BYAS LA, ME TOG LAG NA THOGS TE, SLOB DPON GYI ZHABS GNYIS LA PHYAG BYAS NAS, GSOL BA BTAB STE RGYUN BSHAGS BYAS TE, DE NAS LHAR BSKYED NAS MCHOD PA BYAS TE, SO SHING DOR BA DANG, KU SHA SBYIN PA DANG, SRUNG SKUD GDAGS PA DANG, ZAB CING RGYA CHE BA'I 
CHOS BSHAD PAR BYA STE, RGYAS PAR NI BZHI BRGYA LNGA BCU PA'I CHO GA LAS SHES PAR BYA'O, ,SLOB MA LHAG PAR GNAS PA'O,, ,,DE LTAR LHAG PAR GNAS PA BYAS NAS, NANG PAR NYI MA SHAR PA DANG, MCHOD PA BSHAMS LA DKYIL 'KHOR NAM MKHAR BTEG STE, SA GZHI PA'I RNAM LNGA DANG, 
DRIS BYUGS NAS, THIG BYIN GYIS BRLABS LA CHO GA BZHIN DU THIG GDAB PAR BYA'O, ,DE NAS TSON DGYE BAR BYA STE, TSON BYIN GYIS BRLABS LA DBUS SU PADMA DANG ZLA BA'I GDAN LA RDO RJE RTZE LNGA PA BRI BA DANG, PHYOGS KYI RIM PAR TSON DGYE PA DANG, RTZIG PA LA PHYI ROL DKAR PO DANG, SER PO DANG, 
DMAR PO DANG, LJANG GU DANG, NAG PO DANG, KHA KHYER DMAR PO RIN PO CHE PHA GU SER PO DANG, DRA BA DRA PHYED NAG PO, RTA BABS CI MDZES PAR BRI BAR BYA'O, ,DE LTAR DKYIL 'KHOR BRIS NAS, DGONGS KA'I DUS SU MCHOD PA'I RDZAS RNAMS BSAGS NAS STAN BDE BA LA 'DUG STE, LHA'I NGA RGYAL GYIS 
DKYIL 'KHOR BTEG LA YID KYIS DKYIL 'KHOR NANG DU ZHUGS TE, LHAG PA DANG MA TSANG BA'I NYES PA ZHI BAR BYA BA'I PHYIR, LAN BDUN BSKOR BAR BYA'O, ,DE NAS ME TOG GI PHRENG BA DOR LA SLAR RANG GI MGO LA BCING BAR BYA'O, ,DE NAS BDAG NYID LHAR BSKYED LA, MDUN GYI LHA YANG YI GE 

@246B
YONGS SU GYUR PA LAS RDO RJE, DE LA 'OD ZER SPRO BSDU BYAS NAS, LHAR BSKYED LA YE SHES SEMS DPA' GZHUG PA LA SOGS PA RDZOGS PAR BYAS NAS MCHOD PA RGYAS PA DBUL BAR BYA'O, ,BSTOD PA BYAS NAS BUM PA BCUG STE, BZLAS PA BYAS NAS CHUR BZHU LA SKU KHRUS GSOL BAR BYA'O, ,DE NAS SBYIN 
SREG BYA BA DANG, GTOR MA BTANG NAS SLOB MA LA DBANG BSKUR BA'O, ,DE LA DANG POR GSOL BA BTAB PA DANG, GDONG G-YOGS BCING BA DANG, RGYUN BSHAGS BYA BA DANG, SDOM PA GZUNG BA DANG, LHAR BSKYED CING LAS THAMS CAD PA'I BUM PAS SKU KHRUS GSOL BAR BYA'O, ,DKYIL 'KHOR DU GZHUG 
PA DANG, LHA'I DAM TSIG BSGRAGS PA DANG, SLOB DPON GYI DAM TSIG BSGRAGS PA DANG, YE SHES DBAB PA DANG, PHRENG BA DOR BA DANG, GDONG G-YOGS DGROL BA DANG, DKYIL 'KHOR BLTA BA BYAS NAS, LHAR BSKYED NAS, CHU DANG COD PAN DANG, BDAG PO DANG, MING GI DBANG BSKUR BAR BYA'O, , 
DE NAS SKU GSUNG THUGS KYI BRTUL ZHUGS DANG, SPANGS PA DANG, YE SHES LA SOGS PA'I DBANG DANG, RJES SU GNANG BA DANG, BRTUL ZHUGS KYI DBANG LA SOGS PA BYA'O,, ,,DKYIL 'KHOR CHO GA SBYAR BA 'DI'I, ,DGE BA GANG NGES THOB PA KUN, ,PHYAG NA RDO RJE THOB NAS NI, ,'GRO DON DU MA BYED 
PAR SHOG ,PHYAG NA RDO RJE'I DKYIL 'KHOR GYI CHO GA ,SLOB DPON 'GRO BZANGS SNYING POS MDZAD PA RDZOGS SO,, 