@339B
#, ,RGYA GAR SKAD DU, SVA STYA YAm G'A TH'A, BOD SKAD DU, BDE LEGS SU GYUR BA'I TSIGS SU BCAD PA, THAMS CAD MKHYEN PA LA PHYAG 'TSAL LO, ,'JIG RTEN 'DREN PA'I DRUNG DU NI, ,LHA ZHIG NYE BAR SONG NAS SU, ,GANG ZHIG RTAG TU BDE LEGS PA, ,BDAG GI ZHU YIS 

@340A
*, ,BCOM LDAN GSUNG, ,DAM PAS DE DAG GSAN PA DANG, ,'JIG RTEN 'DREN PAS LUNG BSTAN PA, ,GANG GIS KUN DU BDE LEGS SU, ,'GYUR BA LHA KHYOD LEGS PAR NYON, ,GANG ZHIG DE BZHIN GSHEGS PA LA, ,DAD PA MI G-YO LEGS RAB BRTAN, ,GANG ZHIG DGE BA TSUL 
KHRIMS CAN, ,DE DAG KUN DU BDE LEGS 'GYUR, ,GANG ZHIG PHA DANG MA DAG DANG, ,BU DANG BU MO BRAN DAG LA, ,RTAG TU LEGS PAR BSNYEN BKUR BA, ,DE DAG KUN DU BDE LEGS 'GYUR, ,GANG ZHIG DGRA BCOM GRAGS PA LA, ,LEGS PAR RAB DAD YON 'BUL DANG, ,LHA YI BKA' 
BZHIN BYED PA DAG ,DE DAG KUN DU BDE LEGS 'GYUR, ,GANG GIS LUS DANG NGAG DAG DANG, ,YID LA NYES BYAS MED PA DANG, ,GANG ZHIG RNAM GSUM RAB BSDAMS PA, ,DE DAG KUN DU BDE LEGS 'GYUR, ,GANG ZHIG 'BYUNG PO THAMS CAD LA, ,TSAD MED KUN DU MI 'KHRUGS PA, , 
BYAMS PA'I SEMS NI SGOM BYED PA, ,DE DAG KUN DU BDE LEGS 'GYUR, ,GANG ZHIG SDUG BSNGAL KUN SPANG PHYIR, ,'PHAGS PA'I LAM GYI YAN LAG BRGYAD, ,BDEN PA 'DREN PA LEGS BSGOMS PA, ,DE DAG KUN DU BDE LEGS 'GYUR, ,GANG GIS 'DUS BYAS THAMS CAD KYIS, ,STONG 
NYID RTAG TU LEGS MTHONG ZHING, ,DE NI SEMS LA GNAS GYUR PA, ,DE DAG KUN DU BDE LEGS 'GYUR, ,GANG ZHIG LUS KYI DRI MED CHOS, ,MNGON SUM BYAS NAS RGYU BA DANG, ,DGRA BCOM RNAM GROL SEMS LDAN PA, ,DE DAG KUN DU BDE LEGS GYUR, ,GANG ZHIG 'DOD CHAGS ZHE SDANG DANG, , 
GTI MUG RNAMS DANG CHAGS BRAL ZHING, ,YE SHES 'KHRUGS MED SKYES GYUR PA, ,DE DAG KUN DU BDE LEGS 'GYUR, ,GANG ZHIG LHAR BCAS 'JIG RTEN GYI, ,MGON PO YANG SRID SPANGS PA YI, ,SANGS RGYAS KHONG DU CHUD GYUR PA, ,DE DAG KUN DU BDE LEGS 'GYUR, ,LHAS ZHUS PA'I 
BDE LEGS SU 'GYUR BA'I TSIGS SU BCAD PA RDZOGS SO,, ,, 