@172A
#, ,RGYA GAR SKAD DU, A'ARYA MANYDZU SHR'I GU HYA TANTRA SYA MAndA LA BI DHI:, BOD SKAD DU, 'PHAGS PA 'JAM DPAL GSANG BA'I RGYUD KYI DKYIL 'KHOR GYI CHO GA, ,'JAM PA'I DBYANGS LA PHYAG 'TSAL LO, ,'PHAGS PA 'JAM DPAL DBYANGS KYI NI, ,KHRO BO YI NI BSNYEN PA DAG ,SNGON DU 
BSNYEN PA BYAS NAS NI, ,DE YI DKYIL 'KHOR BRI BAR BYA, ,DE NAS 'DI YI DKYIL 'KHOR NI, ,DNGOS GRUB DAM PA SBYIN MDZAD PA, ,'JIG RTEN GSUM PO 'KHRUG PAR MDZAD, ,YI DGAS DMAR PO ZHES BYA YI, ,TSAD DU 'DI NI DKYIL 'KHOR 'DI, ,GNAS NI GANG DU 'GRUB 'GYUR BA, ,SNGAGS PAS 

@172B
THOG MA NYID DU NI, ,DE YI GNAS NI BRTAG PAR BYA, ,SHING GCIG DANG NI DUR KHROD DANG, ,KHYIM STONG DANG NI BZHI MDO DANG, ,MCHOD RTEN 'GRAM DANG LHA KHANG 'GRAM, ,THIBS PO LAM SRANG GNYIS PA DANG, ,SKYED MOS TSAL DANG RI YI RTZE, ,CHU YI 'GRAM MAM NAGS TSAL DANG, ,LHA CHEN GYI NI GNAS KYANG 
RUNG, ,BA LANG LHAS SAM YUL GYIS, ,KHYAD PAR DU NI YUL GTZANG SAR, ,YANG NI YID NI RAB 'JUG PA, ,DER NI DKYIL 'KHOR RAB TU BYA, ,SHAR DANG BYANG NI DMA' BA'AM, ,KHA DOG SNUM PAR RAB TU BZANG, ,BA TSVA MED CING MA GAS PA, ,DANG POR MKHAS PAS BRTAG PAR BYA, ,DAG 
PA'I GZUGS NI RAB BZUNG STE, ,DE NYID GSUM BRJOD SA LA NI, ,LAG GIS BRDAB PA DAG TU BYA, ,RAB 'GYUR LHA MO SBRAN PAR BYA, ,SKYOB BA SANGS RGYAS THAMS CAD KYI, ,SPYOD PA'I TSUL DANG KHYAD PAR GYI, ,SA DANG PHA ROL PHYIN PA LA, ,LHA MO KHYOD NI DPANG DU GYUR, ,SH'AKYA SENG GE SKYOB PA 
YIS, ,JI LTAR BDUD KYI TSOGS BCOM PA, ,DE BZHIN BDAG GIS BDUD LAS NI, ,RGYAL BAR BYAS TE DKYIL 'KHOR BRI, ,GSER GYI MDOG DANG LDAN PA YI, ,SA YI LHA MO JI BZHIN DU, ,SA LAS RAB TU 'THON PA NI, ,RKANG BKRU MCHOD YON MNYES PAR BYAS, ,SNGON GYI DUS NA DE BZHIN 
GSHEGS, ,SH'AKYA SENG GES SA 'DIR NI, ,SNGE DANG BCAS PA'I BDUD BTUL NAS, ,CHOS RNAMS MNGON RDZOGS SANGS RGYAS BZHIN, ,DE NAS RIG 'DZIN CAN GYIS NI, ,SEMS CAN DON DU DKYIL 'KHOR BYED, ,SA YI LHA MOS DBANG MDZOD CIG ,BDUD RNAMS ZHI BAR MDZAD DU GSOL, ,SA BSLANG 
BA'I CHO GA'O, ,DE NAS RIG 'DZIN NAN GYIS NI, SA NI YANG DAG SBYANG BAR BYA, ,KHRO BO YI NI NGA RGYAL GYIS, ,'BYUNG BO'I GTOR MA BYIN NAS KYANG, ,NGA NI RDO RJE 'DI MING STE, ,SLOB MA DAG DANG SEMS CAN GYI, ,DON DU DKYIL 'KHOR CHEN PO NI, ,YI DAGS PHAL CHEN ZHES BYA BZHENGS, ,GANG 
DAG SA 'DIR GNAS PA YI, ,LHA KLU GNOD SBYIN DRI ZA DANG, ,NAM MKHA' LDING DANG SHA ZA'I TSOGS, ,'BYUNG PO MANG PO THAMS CAD KUN, ,MCHOD SBYIN BDEN PA 'DI LONG LA, ,'DI RU MA GNAS GZHAN DU DENG, ,KHRO BO 'BAR BA'I BKA' BYUNG GIS, ,SKAD CIG GIS NI MYUR DU DENG, ,GANG DAG 

@173A
*, ,BSAM PA DANG LDAN ZHENG, ,KHRO BO CHEN PO'I BKA' GCOG PA, ,MYUR DU 'GRO BAR MI SEMS NI, ,SPYI BO TSAL BA BRGYAR 'GAS SO, ,AOm AA KRO TE KA YA M'A NTA KA HA NA MA THA BHANYDZA H'Um PHAt, BGEGS KYI PHYOGS NAS BRJOD NAS KYANG, ,KHRO BO 'BAR BA'I BZHIN GYIS NI, ,RKAD 
MTHIL H'Um LAS RDO RJE MCHOG ,'BAR BAS BGEGS NI BSKRAD PAR BYA, ,SA LA SNGAGS CHU GTOR NAS KYANG, ,SA YI DBUS SU KHRU GANG BRKO, ,SOL BA LA SOGS RO DAG NI, ,BSAL NAS SNGAGS KYI CHU YIS GTOR, ,RIN CHEN LNGA STZOGS GANG BA YI, ,BUM PA'I NANG DU BCUG NAS KYANG, ,RANG 
GIS KYANG NI DGANG BAR BYA, ,DRI YI CHU YIS GTOR BAR BYA, ,BA YI LNGA DANG LDAN PA YI, ,LCI BAS KYANG NI BYUG PAR BYA, ,DKYIL 'KHOR NYIS 'GYUR LHAG TZAM DU, KUN DU SBYO RAB BRTZAM PAR BYA'O, ,SA SBYANG BA'O, ,DE NAS MKHAS PAS STA GON GYI, ,LAS NI GNYIS PA RAB TU BRTZAM, ,LNGA 
YI RDZAS LA SBYAR BA YI, ,DRI YI CHUS NI DKYIL 'KHOR BYA, ,DE NAS TZANDAN DMAR POS KYANG, ,PADMA DAG GI GZUGS SU BYA, ,YI DAGS 'DZIN PA'I SNGAGS DAG GIS, ,ME TOG DMAR PO DBU SA STZOGS BZHAG ,DE NAS MCHOD YON GZHAG PAR BYA, ,ME TOG SDU GU DRI ZHIM DANG, ,AA GA 
RU DANG SBYAR BA YI, ,GU GUL BDUG PA'ANG DE BZHIN NO, ,MAR ME MAR GYI MAR ME MCHOG ,DRI YI DON DU TZANDA MCHOG ,TZANDA NA DKAR PO DMAR PO YI, ,GTOR MA NYA DANG SHA LA SOGS, ,SBYAR THUG LA SOGS DE BZHIN NO, ,ME TOG CHUR BCAS AARKA DANG, ,RAS LA STZOGS PA THAMS CAD DO, ,DE 
LTAR DE NI TSOGS BSAGS NAS, ,SLOB DPON GYIS NI KHRUS BYAS NAS, ,SMYUNG BA BYAS TE MNYAM GZHAG PAS, ,KHRO BO'I BSRUNG BAS BYIN GYIS BRLAB, ,'DI LTAR RTOG PA ZHIB MO LAS, ,GSUNGS PA'I RIM PAS KHRO BO NYID, ,BSKYED DANG SBYAN DRANGS LA STZOGS KYIS, ,LHA DE 'BAD DE 
MNYES PAR BYA, ,DE NAS 'BAD DE GSOL BA GDAB, ,DKON MCHOG GSUM DANG RIGS GSUM GYI, ,MGON PO DE BZHIN GSHEGS DANG BCAS, ,GANG DAG RIGS KYI KHRO BO'I TSOGS, ,MA LUS BDAG LA DGONGS SU GSOL, ,SLOB MA LA NI PHAN PA DANG, ,KHRO BO KHYOD LA MCHOD PA'I 

@173B
PHYIR, ,BDAG NI NANG PAR DKYIL 'KHOR BGYID, ,BYIN GYIS BRLAB CING GNANG MDZAD CING, ,THUGS RJES RJES SU GZUNG DU GSOL, ,ZHES LAN GSUM BRJOD DO, ,LHA GNAS PA'I RIM PA'O, ,GSER SOGS RIN CHEN LAS BYUNG BA'I, ,BUM PA BZANG PO MA NYAMS PA'I, ,KHRUS KYES 
GTZANG MAR BYAS PA YI, ,DRI YI CHUS KYANG BYUG PAR BYA, ,MTSAN NYID LDAN PA'I BUM PA GNYIS, ,PADMA'I STENG DU BE CON DANG, ,LAS KYI RGYA GRAM BRI BAR BYA, ,GTZANG MA'I GOS KYIS MGUL BA DKRI, ,DANG PO 'OD GSAL RGYU LAS NI, ,KHA DOG DKAR PO BAm LAS BYUNG, ,JI BZHIN DBYIBS SU BSKYID 
NAS SU, ,DE YI NANG DU PADMA BSAM, ,PADMA'I LTE BAR NYI MA LA, ,H'Um LAS BYUNG BA'I KHRO BO BSKYED, ,KHRO BO GNYIS PO DE DAG NI, ,RANG MTSAN KHA DOG LDAN PAR BYA, ,SBYAN DRANGS NAS NI RAB BCUG NAS, ,MCHOD YON LA SOGS DE LA DBUL, ,SO SO'I SNYING PO BRGYA RTZA BRGYAD, ,BZLAS NAS CHU YI RANG 
BZHIN DU, ,KHRO BO GNYIS KA GYUR PAR BSAM, ,RIN CHEN SMAN LA STZOGS PA DANG, ,DPAG BSAM SHING STZOGS KHA RGYAN BYAS, ,BUM PA GNAS PA'I CHO GA'O, ,SLOB MA GNAS PA'I CHO GA DAG ,GZHAN DU RTOG PA ZHIB LAS BSHAD, ,DE BAS 'DIR NI DE BZHIN NO, ,SBYI YI LAS KYIS GNAS PAR 
BYA, ,'ON KYANG RANG GIS CHO GA DAG ,CUNG ZAD 'DI DAG SBYAR BAR BYA, ,SLOB MA SMYUNG BAR BYAS NAS KYANG, ,KHRUS KYI CHO GA LEGS BYAS TE, ,KHRO BOS BSRUNG BA BYIN BRLABS NAS, ,BLA MA LA NI GSOL BA GDAG ,DPA' BO CHEN PO DENG GSON CIG ,BDAG NI 'KHOR BAS SKYO BA DANG, ,SEMS CAN KUN LA 
PHAN PA'I PHYIR, ,GSUM LA SKYABS SU 'GRO BA GSOL, ,DKYIL 'KHOR LHA LA DE BZHIN NO, ,KHYAD PAR DU NI SLOB DPON LA'O, ,BYANG CHUB SEMS KYANG BDAG LA GSOL, ,SNGAGS KYI SBYOD DANG BRTUL ZHUGS GANG, ,NGE BZHIN BDAG NI BSGRUB PAR 'TSAL, ,THAR CHEN GRONG DU 'JUG PAR 'TSAL, ,BLO 
CHEN GYIS NI BSKYAB DU GSOL, ,SLOB MA'I TSIG GSAN BLA MA BZANG, ,BRTZE BAS BU LA MNGON PHYOGS NAS, ,DANG BA'I BZHING YIS 'DI SKAD SMRA, ,BU GCIG 'DIR SHOG THEG CHEN GYI, ,KHYOD NI TSUL CHEN SNOD GYUR TE, ,RIG PA 'DZIN PA SPYOD BA'I TSUL, ,KHYOD LA YANG NI BSHAD PAR BYA, ,DUS GSUM BYON 

@174A
*, ,PA'I SANGS RGYAS RNAMS, ,SEMS CAN PHAN PHYIR GANG BZHUGS PA, ,KUN GYIS THABS CHEN SNGAGS KYI NI, ,CHO GA MKHYEN NAS THAMS CAD MKHYEN, ,DE BAS KUN MKHYEN THOB BYA'I PHYIR, ,GSANG SNGAGS SPYOD PA MNYAM MED PA, ,BDUD KYI TSOGS RNAMS 'DUL BYED PA,, 
KHYOD KYIS BLO GROS 'DI GYIS SHIG ,DE SKAD SPRO BA BSKYED NAS SU, ,SLOB MAS PHYAG 'TSAL LA SOGS PA, ,YAN LAG BDUN PA'I SMON LAM BYA'O, ,DE NAS SLOB DPON GYIS SNGOM PA DPOG STE, SANGS RGYAS CHOS DANG DGE 'DUN LA, ,KHYOD KYIS SKYABS SU 'GRO BAR GYIS, ,DKYIL 
'KHOR LHA DANG SLOB DPON DAG ,KHYOD KYIS RTAG TU GZUNG BAR BYA, ,SEMS CAN THAMS CAD SGROL BYED PA'I, ,BYANG CHUB SEMS NI MNYAM MED PA, ,YANG DAG BRTAN POR GZUNG BAR BYA, ,RIG PA 'DZIN PA'I SDOM PA GZUNG, ,SROG CHAGS GSOD DANG MA BYIN LEN, 'DOD PA BRDZUN RNAMS MI 
BYA'O, ,NYES PA KUN GYI RTZA BA YI, ,CHAD NI BTUNG BA SPANG BAR BYA, ,LUS KYI LAS NI RNAM GSUM DANG, ,NGAG GI NYES PA RNAMS BZHI DANG, ,YID KYI RNAM GSUM BSRUNG BAR BYA, ,SEMS CAN 'TSE BA MA LUS SPANG, ,SEMS CAN DON LA MNGON DGA' ZHING, ,THEG PA CHEN PO'I LAM LA 
GNAS, ,DAM PA NYE BAR MNYES PA DANG, ,'DUL BA'I DON NI MA LUS BYA, ,LHA DANG LHA MIN GSANG BA PA, ,DE LA BRNYAS PAR MI BYA'O, ,PHYAG RGYA BZHON PA MTSON CHA RNAMS, ,'GOM PA'AM BRDZI BAR MI BYA'O, ,SPYOD DANG BRTUL ZHUGS GSANG BA GANG, ,GSANG BA BRTUL ZHUGS 
BRTAN POR GYIS, ,SLOB MA BRTAN PO RAB DANG BAS, ,JI SKAD GSUNGS PA'I SDOM PA KUN, ,'KHOR BAS SKYO BA'I YID BZHAG NAS, ,NGES PAR LEGS PA'I DON DU GZUNG, ,DKON MCHOG GSUM LA SKYABS SU MCHI, ,SDIG PA MANG PO KUN NAS BSHAGS, ,DGE PA KUN LA YI RANG 
NGO, ,SANGS RGYAS BYANG CHUB GZUNG BAR GYIS, ,JI LTAR DUS GSUM MGON PO RNAMS, ,BYANG CHUB TU NI NGES MDZAD PA'I, ,MNYAM MED BYANG CHUB SEMS NI BSKYED, ,SEMS CAN MA LUS DON GYI PHYIR, ,BDAG GIS SDOM PA MA LUS GZUNG, ,SEMS CAN MA BSGRAL DPAG MED PA, ,MYA NGAN 

@174B
'DAS LA DGOD PAR BYA, ,LUS NGAG YID KYI NYES RNAMS BSDAMS, ,BAG MED CHANG RNAMS BTUNG BA YANG, ,THEG PA DMAN LA 'DAD MI BGYI, ,LHA DANG LHA MIN GSANG BA PA, ,BLA MA BRNYAS PAR MI BYA'O, ,PHYAG RGYA BZHON PA MTSON CHA DANG, ,MTSAN MA LA SOGS MI 'GOM MO, ,RIG PA 'DZIN 
PA'I SDOM PA KUN, ,TSUL CHEN SNGAGS PAS GSUNGS PA KUN, ,KUN NAS KUN DU GZUNG BAR BGYI, ,LAS DANG BKA' STZAL MA LUS BGYI, ,SPYI GTZUG LA SOGS GNAS RNAMS SU, ,KHRO BO'I SNGAGS RNAMS GZHAG PAR BYA, ,SO SHING SRUNG SKUD DE BZHIN SBYIN, ,KU SHA'I STAN LA CHO GA BZHIN, , 
SLOB MA GNAS PA'I CHO GA'O, ,JI LTAR RIM PAR DKYIL 'KHOR LA, ,MCHOD YON LA SOGS PHUL NAS KYANG, ,YID KYIS NAM MKHAR BZHUGS NAS NI, ,NAD PAR MKHAS PAS THIG GSAB BO, ,DKAR PO DMAR PO SDON PO YI, ,KHA DOG GSUM PA'I SKUD BA NI, ,RAS BAL LA SOGS BTZOS 
PAS BYA, ,STONG PA RGYU LAS YI GE GSUM, ,SO SO'I CHA RU BSKYED NAS KYANG, ,SKU GSUNG THUGS DAG BSAM PAR BYA, ,NAM MKHAR GNAS PA'I DE BZHIN GSHEGS, ,YE SHES THIG SKUD BKUG STE GZHUG ,DRI YI PHYOGS LA SOGS PAS MCHOD, ,GNYIS SU MED PA'I SNGAGS KYIS NI, , 
THIG SKUD SUM SGRIL MDZES PA YIS, ,MKHAS PAS THIG BTAB PHUN SUM TSOGS, ,SHAR GYI SGO RU GNAS NAS KYANG, ,KHRO BO'I SKUR NI RANG BYAS NAS, ,SNGAGS KYI YI GE DGOD PAR BYA, ,G-YON GYI KHU TSUR LTE BAR BSTEN, ,LAS KYI KHRO BOR BSAMS NAS SU, ,THOG MAR SHAR NAS 
NUB DU'O, ,DE 'OG LHO NAS BYANG DU STE, ,NAM MKHAR THIG GNYIS GDAB PAR BYA, ,PHYOGS BCU NA BZHUGS DE BZHIN GSHEGS, ,'GRO DON DUS LA BAB PAR BSKUL, ,DE NAS YANG NI DE BZHIN TE, ,THIG SKUD DE NI PHYOGS MTSAMS NAS, ,SHAR LHO YI NI MTSAMS NAS KYANG, ,NUB NAS 
BYANG GI MTSAMS DAG TU, ,THIG GIS RAB TU TSAD BYAS TE, ,GRU BZHI PAR NI THIG GDAB BO, ,RIM PA GCIG PA MDZES PA LA, ,SGO BZHI DAG GIS MDZES PAR BYA, ,DKYIL 'KHOR DANG NI 'TSAM PA YI, ,DBUS SU PADMO BRI BAR BYA, ,PADMO DANG NI PHYOGS BZHI'I SGO, ,THE TSOM MED PAR 

@175A
*, ,MNYAM PAR BYA, ,SNYING PO MDZES PA'ANG DE BZHIN TE, ,THAMS CAD CHO GA BZHIN DU GDAG ,CHO GA BZHIN DU DKYIL 'KHOR DE, ,KUN DU THIG GIS BTAB NAS KYANG, ,MCHOD YON BZHENGS TE RAB TU GSHEGS, ,YI GE GSUM DANG MU: YIS 'GROL, ,AOm A'A: H'Um MU: NGUR KHROD 
RDZAS KYI THAL BAS NI, ,PHYI NAS KUN DU BRI BAR BYA, ,YI DGAS PHAL CHEN GSANG MCHOG NI, ,DKYIL 'KHOR MKHAS PAS NUB MO BRI, ,KHRU GANG LA SOGS RIM PA NAS, ,KHRU NI BRGYAD PA'I BAR DU STE, ,DE LAS LHAG PA YONG MI BRI, ,LAS KYI RIM PA SO SOR BRI, ,DUR KHROD THAL BAS 
SBYAR BA'I TSON, ,KHA DOG GSUM NI BCOS PAR BYAS, ,STONG PA NYID KYI RGYU LAS TE, ,KHA DOG GSUM NI YI GES BSKYED, ,YE SHES TSON DAG BKUG NAS KYANG, ,GNYIS MED BYAS LA MCHOD YON DBUL, ,KHRO BO'I YI GE DAG BZLAS LA, ,RIM PA BZHIN DU BRI BAR BYA, ,CHOS KYI DBYINGS 
KYI RANG BZHIN GYIS, ,SEMS CAN KHAMS NI SGROL BAR BYED, ,DE BZHIN GSHEGS PA THAMS CAD KYIS, ,GSHIN RJE GSHED NI MCHOG GI GNAS, ,DBANG LDAN PHYOGS SU KHA DOG GSUM, ,JI BZHIN LEGS PAR BRIS NAS KYANG, ,KHRO BO'I SNGAGS KYIS BRTAG PAR BYA, ,NYAS PA 
KUN LAS RNAM GROL BA'I, ,TSON GYI LAS NI DE NAS BRTZAM, ,DBUS SU LEGS PAR GZHAG NAS KYANG, ,KHRO BOS KYANG NI BYIN GYIS BRLAB, ,DE NYID GSUM GYI GSANG SNGAGS BZLAS, ,DE BZHIN THIG LAS GSUM BRI STE, ,DBUS KYI PADMO GSER GYI MDOG ,'DAB MDAG NI 
DMAR POS BRGYAN, ,SNYING PO ZE BA MDZES PA DE, ,GSER GYI KHA DOG BZHIN DU BYA, ,THAMS CAD DUR KHROD THAL BAS BSKOR, ,SGO DANG PHYOGS MTSAMS LA SOGS PA, ,RIGS NI DBYE BAS PHYE BAR BRI, ,RTA BABS ME YI PHRENG BA'I MTHAR, ,THAMS CAD RIGS KYI KHA DOG BYA, ,LHO PHYOGS 
KYI NI SGO PHYE LA, ,LHAG MA RNAMS NI BCAD PAR BRI, ,GZHAN YANG YI DGAS LHAG PA YI, ,PADMO'I LTE BAR BRI BAR BYA, ,DE BZHIN PHYOGS SGO NANG DAG DANG, ,PHYOGS RNAMS DE DAG THAMS CAD DU, ,YI DGAGS BZHI DANG MGO MED DO, ,DUR KHROD THAL BAS SPAGS TE BRI, ,BYANG SHAR LA 

@175B
SOGS GRVA RNAMS SU, ,MKHAS PAS CE CON PHYAG RGYA BRI, ,GAL TE BRI BAR MI NUS NA, ,YI DGAS PHAL CHEN DBUS DAG TU, ,PADMA LNGA BRIS GANG YIN PA'O, ,DE YI STENG DU YI DGAS NI, ,YI DAGS KYI NI SNGAGS MCHOG GIS, ,BSAM PA DAG NI BYAS KYANG RUNG, ,GRVA YI DBYUG PA BZHI PO YANG, 
SNGAGS NYID KYIS NI BSAM PAR BYA, ,DE BZHIN SNGAGS KYIS THAMS CAD BYA'O, ,GAL TE DRI BAR NUS KYANG NI, ,SNGAGS NYID STENG DU GZHAG PAR BYA, ,SGO YI YI DAGS BZHI PO YANG, ,SNGAGS KYIS BYIN GYIS BRLAB PAR GSUNGS, ,DKYIL 'KHOR BRI BA'I CHO GA'O, ,DKYIL 'KHOR RDZOGS PAR SHES NAS 
NI, ,RNAM RGYAL KHRO BO'I BUM PA NI, ,LHO YI SGO YI DBUS SU GZHAG ,LAS KYI BUM PA BYANG SHAR TE, ,BGEGS SRUNGS ZHES NI BRJOD LA GZHAG ,MAR ME MAR GYI RGYU LAS TE, ,SNYING PO 'JAM PA BRGYAD KYIS BSKONG, ,LHA BA SHOS DAG KYANG DE YI GRANGS, ,BDUG PA MCHOG DANG AA GA RU, ,DE YI 
GRANGS SU MNYAM PAR GZHAG, ,TZANDAN DKAR DMAR DE BZHIN BLANG, ,MCHOD PA'I KHYAD PAR GZHAN YANG STE, ,THAMS CAD CHO GA BZHIN DU GZHAG ,NYA DANG SHA DANG ZAN DRON TSOGS, ,KHYAD PAR GTOR MA DAG KYANG GZHAG ,YI DAGS PHAL CHEN PHYI ROL DU, ,CHU DANG BCAS PA'I ME TOG GZHAG, 
JI LTAR CHO GA ZHIB MO BZHIN, ,PHUN SUM TSOGS PA'I YO BYAD GZHAG ,GNAS DANG GNAS SU DE BZHIN BRGYAN, ,DE 'OG SLOB DPON BDAG NYID KYIS, ,KHRUS KYI CHO GA BYAS NAS KYANG, ,RANG GI SNYING PO SNGAGS KYIS NI, ,THAMS CAD YAN LAG SNGAGS KYIS BYA, ,SMYUNG BAS BYANG CHUB SEMS 
LDAN PAS, ,JI LTAR RIM PAS BSKYED NAS KYANG, ,MJUG TU KHRO BO GSHIN RJE GSHED, ,SNGAGS BRJOD PAS NI SBYAN DRANGS NAS, ,RANG GI SNYING PO SA BZHUGS SU GSOL, ,YI DGAS KYI NI SPYI BOR YANG, ,ME TOG DMAR PO BZHAG PAR BYA, ,BLO LDAN GYIS NI KHRO BO LA'O, ,DE NAS TZANdAN DMAR 
BO DBUL, ,TZANdAN GYIS NI GTOR BA YI, ,ME TOG SNGAGS KYIS DBUL BAR BYA, ,DE NAS GTZO BO'I SNYING POS DBUL, ,'BYUNG BA'I GTOR MA KHRO BO LA, ,PHUL NAS YI DAGS PHAL CHEN GYI, ,PHYI ROL DU NI MKHAS PA YIS, ,SME GTOR RNAMS KYANG DBUL BAR BYA, ,DE NAS GTZO BO'I SNYING PO NYID, , 

@176A
*, ,BRGYA RTZA BRGYAD DU BZLAS PAR BYA, ,KHRO BO'I GTZO LA PHYOGS NAS NI, ,DE NAS YANG NI BDUG PA 'BUL, ,CHO GAS KHRUS BYAS SMYUNG BA YI, ,SLOB MA DAG GI BSOD NAMS KYANG, ,SNGAGS KUN GYIS NI GZI BYIN BSKYED, ,KHRO BO YI NI SNYING PO YI, ,LAG GNYIS ME 
TOG BYIN NAS NI, ,GOS KYIS GDONG NI G-YOGS PAR BYA, ,KHRO BO'I SNGAGS KYIS SGO DRUNG GZHAG, ,BLA MA RDO RJE 'CHANG GIS KYANG, ,MTSOG MA SPYI GTZUG LA SOGS LA, ,SNGAGS RNAMS MA LUS GZHAG PAR BYA, ,BSANG GTOR SNGON 'GRO DE BZHIN TE, ,RIN CHEN GSER STZOGS YON 
MCHOG DAG ,'BAD PAS BLA MA LA PHUL NAS, ,'JUG PA'I SNGON DU GSOL BA GDAB, ,'DI NI DNGOS GRUB THOB PA'I RGYU, ,SANGS RGYAS KUN GYIS RAB SBRUL PA'I, ,BLA MA LA NI PHYAG 'TSAL TE, ,SEMS CAN KUN GYI DON GYI PHYIR, ,BDAG NI DKYIL 'KHOR 'JUG PAR 'TSAL, ,'JAM 
DPAL KHRO BO MI BZAD PA, ,DE YI DKYIL 'KHOR DAM PA MCHOG ,YI DGAS MANG PO ZHES BYA'I PHYIR, ,BDAG GIS SLOB MA GZHUG BAR BGYI, ,AOm A'A: H'Um ZHES PAS BSKUL BAR BYA'O, ,DE NAS SLOB MA BDAG NYID DNGOS GRUB KYI SNOD DU BYA BA'I PHYIR NA 'DI DAG BYA STE, ,BLA NA MED PA'I SANGS 
RGYAS DANG, ,CHOS DANG BYANG CHUB SEMS DPA'I TSOGS, ,'GRO BA MA LUS PA YI SKYABS, ,BDAG NI GSUM LA SKYABS SU MCHI, ,DE NAS SKYABS NI GSUM PO DANG, ,DKYIL NA GSHIN RJE GSHED GCIG PU, ,DPA' BO KHRO BO MI BZAD PA, ,DE DAG KUN LA PHYAG 'TSAL LO, ,DKON MCHOG GSUM 
DANG KHRO BO NI, ,RTAG TU BDAG NI MCHOD PAR BGYID, ,BLA MA LA YANG DE BZHIN DU, ,SGO GSUM DANG BA'I SEMS KYIS MCHOD, ,DKYIL 'KHOR LA ME TOG GTOR RO, ,LUS KYI NYES PA GSUM RNAMS DANG, ,DAG GI BZHI PO NYES PA SPYAD, ,YID KYI NYES SPYAD GSUM PO STE, ,LUS KYI SGRIB 
PA MA LUS BSHAGS, ,SANGS RGYAS SRAS BCAS 'PHAGS PA YI, ,THAR PAR BYAS PA'I DGE BA DANG, ,THAMS CAD THAR BAR GYUR PA YI, ,BDAG GZHAN DGE LA YI RANG NGO, ,SA BON MCHOG LAS RANG BYUNG BA'I, ,THAR PAR GYUR PA'I DGE BA'I TSOGS, ,SEMS CAN MYA NGAN 'DAS PA'O,, 

@176B
BYANG CHUB CHEN POR YONGS SU BSNGO, ,PHYOGS BCU'I ZHING RNAMS DAG PAR NI, ,SEMS CAN PHAN PHYIR GANG BZHUGS RNAMS, ,THABS KYIS MYA NGAN 'DA' BZHED BA, ,MYA NGAN MI 'DA' BZHUGS SU GSOL, ,MA SMIN PA RNAMS SMIN PA DANG, ,SMIN PA GROL BAR BYA BA'I PHYIR, ,DAM CHOS BDUD RTZI 'BYUNG BA YI,, 
GSUNG NI DU MAR BSGRAG PAR MDZOD, ,DE NAS SLOB DPON GYIS SNGAR GYI SDOM PA THAMS CAD BRJOD DE SBYIN PAR BYA'O, ,SLOB MAS KHAS BLANGS PA BRJOD PAS, ,SDOM PA MA LUS GZUNG BAR BYA, ,DE RING PHAN CHAD BU KHYOD NI, ,DE BZHIN GSHEGS PA'I RIGS SU ZHUGS, ,NGA YI YE SHES CHEN PO SBYIN,, 
DE YIS DNGOS GRUB MCHOG THOB 'GYUR, ,GANG DAG DKYIL 'KHOR MA ZHUGS LA, ,GSANG BA 'DI NI SMRA BA MIN, ,BAG MED SEMS KYIS SMAS GYUR NA, ,DNGOS GRUB CUNG ZAB THOB MI 'GYUR, ,DE NAS DAM TSIG CHU BLUD DE, ,'DI NI KHYOD KYI DMYAL BA'I CHU, ,DAM TSIG 'DAS NA 
SREG PAR BYED, ,DAM TSIG BSRUNGS NA DNGOS GRUB 'THOB, ,'THUNG CIG RDO RJE'I DAM TSIG YIN, ,DRI DANG ME TOG LDAN PA'I CHUS, ,LAG PA G-YAS PAS BLUD PAR BYAS, ,AOm A'A: H'Um, DUS 'DI NYID NAS BU KHYOD KYI, ,DE BZHIN GSHEGS PA NGA YIN GYIS, ,NGA YIS JI LTAR 
BKA' STZAL MCHOG ,MNYAN DANG BSGRUB PA DAG KYANG GYIS, ,KHYOD NI NAM YANG LA NGA LA NI, ,MA DAD PA YI SEMS RNAMS SPANG, ,SLOB MA MOS PA MED PA YIS, ,DNGOS GRUB RING BAR RGYAL BAS GSUNGS, ,JI LTAR DNGOS GRUB THOB MI THOB, ,RGYUD LAS 'BYUNG BZHIN PHRA RNAMS BRTAG ,LAS 
KYI BYA BA RAB 'JUG PA, ,RIM PA 'DI LAS SHES PAR 'GYUR, ,SLOB MA MTSAN LDAN NYES SKYON MENG, ,SHIN TU BKRUS TE RGYAN GYIS BRGYAN, ,BA YI RNAM LNGA BLUD NAS NI, ,DE 'OG SMYUNG BAR GANG GNAS PA, ,ZHIM PA'I DRI YIS LUS LA BYUG ,GOS DANG RGYAN GYIS BRGYAN PAR BYAS,, 
SHAR GYI PHYOGS SU KHA BLTAS LA, ,KU SHA'I STAN LA GZHAG PAR BYA, ,DE YI LAG GNYIS SNYIM PA'I NANG, ,TZANDAN GTOR MA'I ME TOG SBYIN, ,AA GAR NAG PO'I DU BAS KYANG, ,DE NAS MYUR DU SNGAGS BRJOD DE, ,SGRUB PA'I CHO GA 'DI YIS NI, ,SNOD LA DBAB PA'I LAS BYA'O, , 

@177A
*, ,AOm AA KRO TE KA YA M'ANTA KA HA NA MA THA BHANYDZA H'Um YA M'ANTA KA GRi HnA AA BE SHA H'Um PHAt, SNOD LA BABS GYUR DE NAS NI, ,DGE DANG MI DGE DRI BAR BYA, ,'BYUNG BA BYUNG BA BDEN PAR SMRA, ,SEMS CAN CHEN PO 'DI GYIS LA, ,'DI MIN ZHES NI RJOD PAR BYED, ,DE NAS KHRO BO 
MCHOG DE LA, ,ME TOG LDAN PA'I AARGHA DBUL, ,DE NAS BDE GSHEGS BSTAN PA YI, ,DAM TSIG KYANG NI BSTAN PAR BYA, ,SNOD KYIS THOS NAS DE NAS SU, ,DE BTANG NAS NI SA LA 'GYEL, ,RIG PA KHRO BO GSHIN RJE GSHED, ,GRUB PA DE LAS BZHUD PAR 'GYUR, ,DE LAS SLOB 
MAS ME TOG NI, ,GSHIN RJE GSHED LA GTOR BA NI, ,RANG GI SNYING POS ME TOG NYID, ,DKYIL 'KHOR LA NI GTOR BAR BYA, ,AOm A'A: H'Um, LHO PHYOGS SGO NAS DE BZHIN TE, ,DE NAS GDONG RAS BSAL NAS KYANG, ,DBYUG PA'I PHYAG RGYA BSTAN PAR BYA, ,DE NAS DKYIL 'KHOR DE BZHIN 
TE, ,DE BZHIN GSHEGS PAS DE RING NYID, ,KHYOD NI NAN TAN MIG PHYE STE, ,NGA YIS JI BZHIN MIG PHYE BAS, ,MI BZAD DKYIL 'KHOR MTHONG BAR GYIS, ,AOm A'A: H'Um, DE NAS BE CON GYI PHYAG RGYA BSTAN PAR BYA STE, DKON MCHOG GSUM GYI DAM TSIG NI, ,MNGON PAR BSTAN PA SNGAR BYAS 
NAS, ,LAG PA G-YAS PA CHO GA BZHIN, ,LEGS PAR RAB TU BCING BAR BYA, ,RIG 'DZIN DAG GIS RTAG PAR NI, ,LAG PA'I SOR MO THAMS CAD KYIS, ,MTHE BONG LEGS PAR SPRAS NAS NI, ,RAB TU BSDAMS PA BZANG PA BCING, ,CHO GA SHES PAS BE CON RGYA, ,SNYING PO 
SNGAGS SAM LOGS SHIG TU, ,SNGAGS PA PHYAG RGYA'I SNGAGS GYIS BCING, ,GZHAN DU YANG NI MA YIN NO, ,AOm NA MO BUDDHA, DHARMM'A, SAm GHA BHYA:, SARBBA TA TH'A GA TA KRO DHA BI DZA YA, AA GNI DZVA LI TA DZI HA PRA TA SHR'I RI H'Um H'Um PHAt, DE LTAR BE CON PHYAG RGYA DANG SNGAGS BSTAN NAS DKYIL 'KHOR 
YANG YI DAGS PHRENG BA LA SOGS PA THAMS CAD BSTAN PAR BYA'O, ,DE NAS SLOB DPON BDAG NYID KYIS, ,BSTAN PA'I BE CON RGYA BCINGS NAS, ,LHO PHYOGS SGO NAS SLOB MA YIS, ,DRI SOGS MCHOD PA MA LUS DBUL, ,DE NAS SNGAGS PA DBANG BSKUR LA, ,CHU DANG ME TOG BCAS PA YI, , 

@177B
SNYING PO GDAB PA'I BUM PA YIS, ,KHRO BOS DBANG BSKUR MCHOG SBYIN NO, ,AOm AA KRO TE KA YA M'ANTA KA HA NA MA THA BA NYDZA H'Um PHAt, DE NAS KHRO BO'I SNYING PO YIS, ,CHO GA BZHIN DU DBANG BSKUR LA, ,BDUG PA ME TOG PHRENG LDAN PAR, ,SNYING PO DE LA SBYIN BAR BYA, ,AOm AA KRO TE KA YA LA SOGS, ,SNGAGS 
KYI DON NI BCU BDUN PA, ,KHRO BO DE NYID KYIS GSUNGS PA, ,DE RING PHAN CHAD BU KHYOD KYIS, ,KHRO BO DRAN PAR BYA ZHING BZLAS, ,GZHAN YANG SNGAGS KYI SPYOD PA'I MCHOG SMYUNG BAR BYANG CHUB SEMS LDAN LAS, ,SKYE BO MED BA'I NAGS TSAL DU, ,RU RAGSHA YI PHRENG THOGS SHING, ,LAG PA DRI YIS BYUGS NAS 
KYING, ,THE TSOM MED PAR 'GRUB PAR 'GYUR, ,'JIG RTEN LHA LA PHYAG MI 'TSAL, ,GLANG PO LA YANG LAM MI BZUR, ,RGYAL PO LA YANG PHYAG MI BTZAL, ,BGROD DKA' BA NAS BGROD PAR BYED, ,KHRO BO 'BA' ZHIG SEMS BYED CING, ,SPYOD DANG BRTUL ZHUGS BRTEN PAR GYIS, ,ZHES BRTUL 
ZHUGS SBYIN PAR BYA'O, ,DE NAS SLOB MA DBANG THOB DES, ,GSHIN RJE GSHED NI KHRO BO YI, ,TSUL LAS BDAG NI DON YOD DE, ,LHA KHYOD KUN LA BDE MDZAD BA, ,KHRO BO KHYOD NI BDAG GIS MNOS, ,MNOS ZHES KHRO BO ME TOG GTOR, ,DE NAS SLOB MAS PHYAG BYAS TE, ,CI NUS YON MCHOG DBUL BAR 
BYA, ,SNGAGS PAS BRA MA MCHOD BYAS NA, ,DNGOS GRUB 'GRUB 'GYUR GZHAN DU MIN, ,SLOB MA SNYING PO BYIN NAS NI, ,PHRENG BA TZANNGAN LA SOGS PAS, ,MCHOD NAS DE YI 'OG TU NI, ,PHYI ROL DU NA SNGAR BZHAG PA'I, ,DRI CHU LA SOGS BKANG BA'I SNOD, ,DE NAS MCHOD BA PHUL NAS NI, ,'JAM 
DBYANGS KHRO BO MI BZAD PA, ,MTHU RTZAL DRAG PO SLAR YANG GTANG, ,DE BTANG BA YI 'OG TU NI, ,DKYIL 'KHOR DU YANG MCHOD YON DBUL, ,RGYA CHER SA YI DKYIL 'KHOR NI, ,DNGOS GRUB MTSUNGS MED 'DOD PA YI, ,RIG SNGAGS 'CHANG GIS DE LTAR NI, ,MCHOD PA DE LTAR LEGS PAR BYA, , 
SNOD NI GSAR SOGS RIN CHAN DU, ,TSON RTZI LEGS PAR BSTZA BAR BYAS, ,GTZANG MA'I CHU BO LA STZOGS POR, ,PHYI NAS KYANG NI RNAM LNGAS BYUG ,TSUL CHEN RGYUD LAS GSUNGS PA YI, ,DKYIL 'KHOR 'JUG PA'I CHO GA BYAS, ,CHUNG ZAD DGE BA GANG THOB 'DIS, ,'JAM DPAL KHRO 

@178A
*, ,PO'I GNAS THOB SHOG ,'PHAGS PA 'JAM DPAL GSANG BA'I RGYUD KYI DKYIL 'KHOR GYI CHO GA ,SLOB DPON DON YOD PA'I ZHABS KYIS MDZAD PA RDZOGS SO,, 