@1B
#, ,RGYA GAR SKAD DU, TRING SHI KA K'A RI K'A, BOD SKAD DU, SUM CU PA'I TSIG LE'UR BYAS PA, 'JAM DPAL GZHON NUR GYUR PA LA PHYAG 'TSAL LO, ,BDAG DANG CHOS [DD] 
SU NYER 'DOGS PA, ,SNA TSOGS DAG NI GANG BYUNG BA, ,DE NI RNAM PAR SHES PAR GYUR, ,GYUR PA DE YANG RNAM GSUM STE, ,RNAM PAR SMIN DANG NGAR SEMS DANG, ,YUL LA RNAM PAR 
RIG PA'O, ,DE LA KUN GZHI RNAM SHES NI, ,RNAM SMIN SA BON THAMS CAD PA, ,DE NI LEN PA DAG DANG GNAS, ,RNAM PAR RIG PA MI RIG PA, ,RTAG TU REG DANG YID BYED DANG, ,RIG 
DANG 'DU SHES SEMS PAR LDAN, ,DE LA TSOR BA BTANG SNYOMS TE, ,DE NI MA BSGRIBS LUNG MA BSTAN, ,REG LA SOGS PA'ANG DE BZHIN NO, ,DE NI RGYUN 'BAB CHU BO BZHIN, ,DGRA BCOM 
NYID NA DE LDOG GO, ,DE LA GNAS TE RAB 'BYUNG ZHING, ,DE LA DMIGS PA YID CES BYA, ,RNAM SHES NGAR SEMS BDAG NYID CAN, ,BSGRIBS LA LUNG DU MA BSTAN PA'I, ,NYON MONGS 

@2A
*, ,BZHI DANG RTAG TU 'GROGS, ,BDAG TU LTA DANG BDAG TU RMONGS, ,BDAG RGYAL BDAG CHAGS 'DU SHES PA, ,GANG DU SKYES PA DE'I'O GZHAN, ,REG SOGS KYANG DE DGRA BCOM MED, ,'GOG 
PA'I SNYOMS PAR 'JUG LA MED, ,'JIG RTEN 'DAS PA'I LAM NA'ANG MED, ,'DI NI GYUR PA GNYIS PA'O, ,GSUM PA YUL RNAM DRUG PO LA, ,DMIGS PA GANG YIN DE DAG STE, ,DGE DANG MI DGE GNYI GA MIN, , 
KUN TU 'GRO DANG BYE BRAG DES, ,SEMS LAS BYUNG BA DGE BA DANG, ,DE BZHIN NYON MONGS NYE NYON MONGS, ,TSOR BA GSUM DANG DE MTSUNGS LDAN, ,DANG PO'I REG LA SOGS PA DANG, ,'DUN MOS DRAN DANG BCAS PA 
DANG; ,TING NGE 'DZIN BLO BYE BRAG DES, ,DAD DANG NGO TSA KHREL YOD DANG, ,MA CHAGS LA SOGS GSUM BRTZON 'GRUS, ,SHIN TU SBYANGS DANG BAG YOD BCAS, ,RNAM MI 'TSE DGE NYON MONGS NI, ,'DOD CHAGS 
KHONG KHRO GTI MUG DANG, ,NGA RGYAL LTA BA THE TSOM MO, ,KHRO DANG KHON DU 'DZIN PA DANG, ,'CHAB DANG 'TSIG DANG PHRAG DOG DANG, ,SER SNA DANG NI SGYUR BCAS DANG, ,G-YO RGYAGS RNAM 'TSE NGO TSA MED, ,KHREL MED 

@2B
RMUGS DANG RGOD PA DANG, ,MA DAD PA DANG LE LO DANG, ,BAG MED PA DANG BRJED NGAS DANG, ,RNAM G-YENG SHES BZHIN MA YIN DANG, ,'GYOD DANG GNYID KYANG DE BZHIN TE, ,RTOG PA DANG NI DPYOD PA DANG, ,NYE BA'I NYON MONGS GNYIS RNAM GNYIS, ,LNGA RNAMS RTZA BA'I RNAM SHES LAS, ,JI 
LTA'I RKYEN LAS 'BYUNG BA NI, ,RNAM SHES LHAN CIG GAM MA YIN, ,CHU LA RLABS RNAMS JI BZHIN NO, ,YID KYI RNAM SHES 'BYUNG BA NI, ,RTAG TU'O 'DU SHES MED PA DANG, ,SNYOMS PAR 'JUG PA RNAM GNYIS DANG, ,SEMS MED GNYID DANG BRGYAL MA GTOGS, ,RNAM PAR SHES 
PAR GYUR PA 'DI, ,RNAM RTOG YIN TE DE YIS GANG, ,RNAM BRTAGS DE MED DES NA 'DI, ,THAMS CAD RNAM PAR RIG PA TZAM, ,RNAM SHES SA BON THAMS CAD PA, ,PHAN TSUN DAG GI DBANG GIS NA, ,DE LTA DE LTAR 'GYUR BAR 'GRO, ,DES NA RNAM RTOG DE DE SKYE, ,LAS KYI BAG 
CHAGS 'DZIN GNYIS KYI, ,BAG CHAGS BCAS PAS SNGA MA YIS, ,RNAM PAR SMIN PA ZAD NAS GZHAN, ,RNAM SMIN SKYED PA DE YIN NO, ,RNAM PAR RTOG PA GANG GANG GIS, ,DNGOS PO GANG GANG RNAM BRTAGS PA, ,DE NYID KUN TU BRTAGS PA YI, ,NGO BO NYID MED DE MED DO, , 
GZHAN GYI DBANG GI NGO BO NYID, ,RNAM RTOG YIN TE RKYEN LAS BYUNG, ,GRUB NI DE LA SNGA MA PO, ,RTAG TU MED PAR GYUR PA GANG, ,DE PHYIR DE NYID GZHAN DBANG LAS, ,GZHAN MIN GZHAN MA YIN PA'ANG MIN, ,MI RTAG PA SOGS BZHIN DU BRJOD, ,DE MA MTHONG BAR DE MI MTHONG, , 
NGO BO NYID NI RNAM GSUM GYIS, ,NGO BO NYID MED RNAM GSUM LA, ,DGONGS NAS CHOS RNAMS THAMS CAD KYI, ,NGO BO NYID MED BSTAN PA YIN, ,DANG PO PA NI MTSAN NYID KYI, ,NGO BO NYID MED GZHAN PA YANG, ,DE NI RANG NYID MI 'BYUNG BAS, ,NGO BO NYID MED GZHAN YIN NO, ,CHOS 
KYI DON GYI DAM PA'ANG DE, ,'DI LTAR DE BZHIN NYID KYANG DE, ,DUS RNAMS KUN NA'ANG DE BZHIN NYID, ,DE NYID RNAM PAR RIG PA TZAM, ,JI SRID RNAM RIG TZAM NYID LA, ,RNAM PAR SHES PA MI GNAS PA, ,'DZIN PA GNYIS KYI BAG LA NYAL, ,DE NYID RNAM PAR MI LDOG GO, ,'DI 

@3A
*, ,DGE RNAM RIG TZAM NYID CES, ,DE SNYAM DU NI DMIGS NAS SU, ,CI YANG RUNG STE MDUN 'JOG NA, ,DE NI TZAM LA MI GNAS SO, ,NAM ZHIG SHES PAS DMIGS PA RNAMS, ,MI DMIGS DE YI TSE NA NI, ,RNAM PAR RIG PA TZAM LA GNAS, ,GZUNG BA MED 
PAS DE 'DZIN MED, ,DE NI SEMS MED MI DMIGS PA, ,'JIG RTEN 'DAS PA'I YE SHES MED, ,GNAS KYANG GZHAN DU GYUR PA STE, ,GNAS NGAN LEN GNYIS SPANGS PA'O, ,DE NYID ZAG PA MED DANG DBYINGS, ,BSAM GYIS MI KHYAB DGE DANG BRTAN, ,DE NI BDE BA RNAM GROL SKU, ,THUB 
BA CHEN PO'I CHOS ZHES BYA, ,SUM CU PA'I TSIG LE'UR BYAS PA SLOB DPON CHEN PO DBYIG GNYEN GYIS MDZAD PA RDZOGS SO,, ,,RGYA GAR GYI MKHAN PO DZI NA MI TRA DANG SH'I LEN DRA PO DHI DANG, ZHU CHEN GYI LO TZ'A BA BAN DE YE SHES SDES BSGYUR ZHING ZHUS TE GTAN LA PHAB PA'O,, ,, 
