@282B
#, ,RGYA GAR SKAD DU, GA NA TZA KRA P'U DZ'A KRA MA, BOD SKAD DU, TSOGS KYI 'KHOR LO'I MCHOD PA'I RIM PA, 'PHAGS PA 
SPYAN RAS GZIGS DBANG PHYUG LA PHYAG 'TSAL LO, ,TSOGS RNAMS BSAGS PAR BYA BA DANG, ,BGEGS RNAMS NYE BAR ZHI BYA'I PHYIR, ,BSOD NAMS MTHAR THUG TSOGS 'KHOR LO, ,LUNG DANG MAN NGAG GI BZHIN BRI, ,DE LA RE ZHIG DANG POR LUGS DANG MTHUN PA'I TSOGS 
KYI KHANG BU TZANDAN LA SOGS PA'I DRIS BGOS PA YID DU 'ONG BA'I GNAS SU, LAS THAMS CAD PA'I SKYES BU LHA'I NGA RGYAL DANG LDAN PAS CHAG CHAG GDAB PA DANG, MAndALA BYA BA DANG, ME TOG DGRAM PA DANG, MCHOD PA BSHAMS PA DANG, PHYOGS SKYONG GI GTOR MA RGYA CHEN PO 

@283A
*, ,BSHAM MO, ,DE NAS SLOB DPON SPYAN DRANGS LA, ,JI LTAR RIG MA DANG BCAS PAR BZHUGS SU GSOL LA, ,LAS THAMS CAD PA'I BUM PA RGYAN DANG LDAN PAR BYIN GYIS BRLAB MCHOD PA'I BUM PA YANG CI RIGS PAR BSHAM MO, ,DE NAS RNAL 'BYOR PA 
PHO MO 'DU BAR 'OS PA KUN BSOGS PA, DE DAG GIS DANG POR GSOL BA GDAB STE, KHRO BO SNGON PO MDZES PA STE, ,KHYOD NI DAM TSIG YID DU 'ONG, ,NOR BU RIN CHEN GCES BCINGS PA'I, ,DBYUG PA PHYAG NA BSNAMS PA STE, ,BDAG NI 'KHOR BA LAS BSGRAL PHYIR, , 
DPA' BOS GNANG GIS GTONG DU GSOL, ,RNAL 'BYOR MA YI TSOGS DBUS SU, ,BZANG PO'I SGO 'DI PHYE STE THONG, ,ZHES GSOL BA GDAB NAS, NANG DU BKUG STE, LAS KYI BUM PA'I CHU SA GTOR ZHING, SKYOR CHU BLUD DO, ,DE NAS GRAL RIM BZHIN DU BKOD NAS RDO 
RJE SLOB DPON LA ME TOG PHUL LA GSOL BA GDAB, RNAL 'BYOR PA PHO MO LA YANG ME TOG GTOR LA BSKUL BAR YANG BYA'O, ,DE NAS RDO RJE SLOB DPON GYIS LHAG PA'I LHAR BSGOMS TE, MOS PA TZAM GYIS KYANG LCE LAG BYIN GYIS BRLAB, DE NAS RDO RJE DANG DRIL BU YANG H'Um DANG, AA 
LAS BYIN GYIS BRLAB, MNGON PAR RTOGS PA BRJOD DE, H'Um THOG MTHA' MED PA'I SEMS DPA' NI, ,RDO RJE SEMS DPA' DE BZHIN GSHEGS, ,KUN DU BZANG PO KUN BDAG NYID, ,RDO RJE SNYEMS PA BDAG PO'I GTZO, ,AOm MA H'A BADZRA H'Um, AA SRID PA'I RANG BZHIN DAG PA'I PHYIR, ,NGO BO 
NYID KYIS GDOD NAS DAG ,RANG BZHIN DAG PA'I SEMS DPA' YIS, ,SRID PA DAM PA MCHOG TU BYED, ,MA H'A BADZRA GHA ndA HO: DE NAS MCHOD PA'I KHYAD PAR THAMS CAD 'BRU GSUM GYIS BYIN GYIS BRLAB, DE NAS SNYING GA'I SA BON GYI 'OD ZER GYIS, BLA MA DAM PA DANG BCAS PA 
GANG YIN PA'I LHA RNAMS NAM MKHA' LA BLTAS LA, YON CHAB DANG ZHABS BSIL DANG ZHABS KHRUS PHUL LA, ME TOG DANG SGRA SNYAN GYI BAR DU RIM PAS MCHOD, DE NAS DE NYID LNGA PA'AM, GZHUNG GANG YIN PAS BSTOD, YAN LAG BDUN PA RGYAS BSDUS GANG YANG RUNG 

@283B
BAS MCHOD PA DANG, SMON LAM YAN CHAD BYA, YI GE BRGYA PAS BZOD GSOL BYAS LA GSHEGS SU GSOL, DE NAS SH'U N+YA'I SNGAGS KYIS STONG PAR BSGOMS NAS, YI GE H'Um GI SNANG BAS DRA BA DANG RA BA DANG SA GZHIR BSGOMS LA, DE'I 'OG TU 'BYUNG BA RIM BRTZEGS RI 
RAB RIN PO CHE BSGOMS LA, DE'I STENG DU SNA TSOGS PADMA'I LTE BA LA, SNA TSOGS RDO RJE BSAMS TE, DE'I LTE BA LA BHR'Um LAS GZHAL YAS KHANG GDAN DANG BCAS PA BSKYED LA, GANG RUNG GI YE SHES SEMS DPA' SPYAN DRANGS TE, DBYER MED PAR BSTIM MO, ,DE NAS CHANG BSRUNG 
BA DANG BYIN GYIS BRLAB PA GZHUNG BZHIN DU BYA'O, ,YI GE HA DMAR PO LAS KHA DOG SBYANGS LA, HO: DKAR POS DRI BSAL TE, HR'I: MTHING GAS NUS PA BCOM NAS, BDUD RTZI'I RANG BZHIN DU GYUR PAR BSAMS LA, DE NYID KYI 'OD ZER GYIS BDUD RTZI YANG BKUG STE BSTIM MO, , 
DE NAS RTZA BA'I DKYIL 'KHOR GYI LHA LA SO SO'I MING NAS BRJOD CING MCHOD, DE'I 'OG TU BDUD RTZI DANG BCAS PA'I SRIN LAG GIS MAndALA GRU GSUM BRIS LA, DER BDUD RTZI GTOR BAS ZLA BA'I GDAN PHYOGS MTSAMS SU GYUR PAR BSAM, DER YE SHES KYI 'KHOR LOR 
MOS PA TZAM GYIS BSAMS LA BDUD RTZIS MCHOD, DE NAS BDAG NYID LA MCHOD DE, MTHEB SRIN GYI LCE RTZE DANG, SMIN PHRAG DANG, SPYI BOR GTOR, DE NAS DE DAG MI DMIGS PAR BSAMS LA, RTZA BA'I DKYIL 'KHOR LA YON CHAB LA SOGS PA'I MCHOD PA'I YO BYAD 
KHYAD PAR KUN GYIS MCHOD DO, ,DE NYID LNGA PA 'AM, GANG YIN PA'I GZHUNG DU BSTOD PA BYAS LA GSHEGS SU GSOL, DE NAS ZHING SKYONG RNAMS LA GTOR MA RGYA CHEN PO BTANG STE, YI GE GSUM GYIS SBYANGS PA DANG, 'BAR BA DANG, RTOG PAR BYAS LA, MAndALA 
THIG BZHI BTAB PAS LING TSE DGUR BYAS TE, DBUS MA LA YE SHES KYI 'KHOR LO BSAMS LA, PHYOGS MTSAMS LA ZHING SKYONG BRGYAD MA MO SUM CU RTZA GNYIS DANG BCAS PA SPYAN DRANGS LA MCHOD DE, AOm SHING GCIG DANG NI DUR KHROD DANG, ,RI BO DANG NI RI SUL PHUG ,GRONG 

@284A
*, ,DANG BZHI MDO DAG DANG NI, ,KHYAD PAR DU NI KHANG STONG DANG, ,GDOL PA SNOD DANG THANG DANG NI, ,KHYAD PAR DU NI CHU LA GNAS, ,NAG PO DRAG PO DRAG CHEN PO, ,BRGYA BYIN MNYAM DU BSTEN PA DANG, ,NAG PO GTZIGS DANG MI SDUG DANG, ,DGA' LAS 'DAS PA'I 
LOG 'DREN RNAMS, ,RGAN BYED MA DANG DRAG MO DANG, ,MI SDUG MA DANG AU MA DANG, ,RGYAL MA RNAM PAR RGYAL MA DANG, ,MI THUB GZHAN GYIS MI THUB MA, ,NAG MO BZANG PO NAG CHEN MO, ,NAG SBOM MA DANG RNAL 'BYOR MA, ,DBANG MO DANG NI ZLA BA MO, ,DRAG TU SDANG DANG 
'PHYANG BA MO, ,'PHROG MA DANG NI MAR ME MA, ,'JIGS BYED GRONG GNAS RNAL 'BYOR MA, ,DRAG MO'I GZUGS DANG GZUGS CHEN MO, ,MCHE BA GTZIGS DANG THOD CHEN MA, ,THOD PHRENG CAN DANG KHVA GDONG MA, ,SPRUL CHEN RAL GRI DGRA STA CAN, ,RDO RJE DE BZHIN GZHU CAN 
MA, ,DE BZHIN CHEN MO MKHA' 'GRO LNGA, ,LAS KUN RJES SU SGRUB BYED MA, ,DE BZHIN RDO RJE DBANG PHYAG GTZO, ,DE BZHIN GSHEGS PA'I SKU CHEN TE, ,RDUL MED RNAL 'BYOR BYIN PA MO, ,RDO RJE DBANG MO'I BKA' YIS NI, ,THAMS CAD MA LUS 'DIR 'DUS SHIG ,AOm 
KA KKA dHA NA, BA BBA NA DHA NA, KHA KHKH'A NDA NA, SARBA DU shtA NA NAm, HA NA HA NA, GH'A TA YA GH'A TA YA, AA MO GHA SA H'Um DZA: ZHES PAS BKUG LA PADMA'I 'DAB MA LA GNAS PAR BSAMS LA, MCHOD PA SNGAR BYIN GYIS BRLABS PA DE DBUL TE, SO SO'I LCE H'Um LAS RDO RJER BSAMS PA'I 
SPU GU'I 'OD KYIS DRANGS TE, MCHOD PAR BSAMS LA, DE NAS CHOS BSHAD DE, CHOS RNAMS GZUGS BRNYAN LTA BU STE, ,DAG CING GSAL LA ZHES PA LA SOGS PA BRJOD, DE NAS SMON LAM GDAB STE, SEMS CAN THAMS CAD SDIG MED CING, ,SEMS CAN THAMS 
CAD BDE GYUR CIG ,GANG GI LAM NAS 'GRO BA YIS, ,SANGS RGYAS NYID DANG PHRAD PAR SHOG ,MA RGAL BA RNAMS BSGRAL BA DANG, ,MA GROL BA RNAMS BDAG GIS DGROL, ,DA LTA NYID DU RJES BRTZE BAS, ,RNAL 'BYOR BSTAN BCOS GNAS LA DGOD, ,CES BYA BAS 

@284B
BSNGO BA BYAS LA GSHEGS SU MI GSOL, DE NAS RNAL 'BYOR PHO MO KUN LHA'I DKYIL 'KHOR DU BLTAS LA, DBANG PO LA DRI YIS MCHOD, DE NAS ME TOG DANG, BDUG PA DANG, MAR MES TSUL BZHIN MCHOD LA, DE'I 'OG TU BDUD RTZI LNGA DANG BCAS PA'I CHANG GIS 
MCHOD DE LAG PA G-YAS PAR CHANG BZUNG NAS, G-YON PA RTZE GSUM PAR BYAS LA, TSIGS SU BCAD PA 'DIS SBYIN TE, LTOS SHIG MDZES PA DAM PA'I CHOS, ,'DI LA THE TSOM YOD MA YIN, ,BRAM ZE KHYI DANG GDOL BA GSUM, ,RANG BZHIN GCIG TU RTOGS PAS 
BZA', ,ZHES BRJOD LA DRANG NGO, ,LEN PA POS BRJOD PA, 'DOD CHAGS DRI MA BRAL BA YIS, ,RIN THANG MED LAS LEGS 'ONGS CHOS, ,GZUNG DANG 'DZIN PA RNAM PAR SPANGS, ,DE KHO NA NYID LA BDAG PHYAG 'TSAL, ,ZHES PAD KOR DANG BCAS PAS BLANG NGO, ,'OG MA 
RNAMS LA DRANG BA NI 'DI SKAD BRJOD DO, ,SBYOR BA'I DNGOS GRUB DON DU NI, ,SPYOD KUN DE NYID JI BZHIN DU, ,RNAL 'BYOR PAS NI KUN DU SPYAD, ,JI LTAR DE BAS SPYAD PAR BYA, ,ZHES BRJOD LA BRIM MO, ,DE'I 'OG TU SHA KHU DANG MAR GYIS MCHOD, ,DE NAS LHA BSHOS SO SOR BGRANGS LA,, 
DE DAG KUN GYIS PHUD BSDUS NAS, ,SLOB DPON LA PHUL NAS, SLOB DPON GYIS CHA GNYIS SU BGOS TE, CHA GCIG G-YON GYI PHYOGS SU BZHAG LA, ,BYIN GYIS BRLABS LA DKYIL 'KHOR GYI LHA LA DBUL, ,CHA GCIG G-YAS SU BZHAG LA BYIN GYIS BRLABS LA, CHOS 
SKYONG GI GTOR MAR DBUL TE, AOm AA K'A RO MU KHAm ZHES PA'I SNGAGS KYIS MCHOD, DE NAS CI BDER ROL ZHING SPYAD, ,SKABS DER BKRA SHIS KYIS, DE NAS LHA DANG PHYOGS SKYONG LA SNANG BA NOD PA DANG, BZOD GSOL BYAS TE BADZRA MU: ZHES PAS GSHEGS SU GSOL LO, ,YE 
SHES LHA LA YI GE BRGYA PAS BZOD GSOL BYAS LA BADZRA MU: ZHES PAS GSHEGS SU GSOL LO, ,DAM TSIG GI LHA SNYING GAR BSDUS LA, ,AOm A'A TMA DI SHI H'Um ZHES BSDU'O, ,DE NAS AOm SARBA DU shtA NA GRi HNA GA TZTSA H'Um ZHES PAS PHYI ROL GYI LHA GSHEGS SU GSOL LO, ,DE NAS 

@285A
*, ,LHAG MA BSDUS TE, DE LA GNYIS TE, RNAL 'BYOR PHO MO'I LHAG MA NI PHYI ROL GYI SHA ZA LA SOGS PA MI MA YIN PA RNAMS LA BTANG STE, PHYI SGOR BTON LA BTANG NGO, ,KHYIM PA'I LHAG MAm NI KHYIM DE NYID KYI MI MA YIN LA BSNGO'O, ,LHAG MA DE LTA BU'I 
SKAL PA MED PA LA, SLOB DPON GYI KHA NAS BDUD RTZI BYIN NO, ,DE NAS YON BDAG LA BKRA SHIS DANG SMON LAM GDAB PO, ,DE NAS GTOR MA SKYEL BA LOG PA DANG, TSOGS KYI KHANG SGOR ME LONG DANG, DUD 'BUD PA DANG, DKROL BA DANG, CHU CAN GYI ZHO ZAN GYIS MCHOD, DE NAS 
NANG DU LOG NAS RNAL 'BYOR PHO MO LA YANG DE BZHIN MCHOD PAR BYA'O, ,MA 'ONGS SKYE BO GANG DAG TSOGS RNAMS BSAGS PAR 'DOD PA DANG, ,BSLAB PA'I LAM LA ZHUGS PA'I RNAL 'BYOR PA DAG GIS, ,DON DU DRI MED LUNG DANG BLA MA'I MAN NGAG LTAR, ,MA NOR BZUNG STE 
BDAG DANG GZHAN LA PHAN PHYIR BRIS PA YIN, ,TSOGS KYI 'KHOR LO'I RIM PA SLOB DPON NAG POS MDZAD PA RDZOGS SO,, ,,RGYA GAR GYI MKHAN PO KRishnA PAndI TAS MDZAD CING DE NYID DANG LO TZ'A BA 'GOS LHA BTZAS KYIS BSGYUR BA'O,, 