@156A
#, ,RGYA GAR SKAD DU, SHR'I N'A THA MA H'A K'A LA S'A DHA NA KRA MA N'A MA, BOD SKAD DU, DPAL MGON PO NAG PO 
CHEN PO'I SGRUB THABS KYI RIM PA ZHES BYA BA, DPAL MGON PO NAG PO LA PHYAG 'TSAL LO, ,'JIGS PA'I TSOGS RNAMS 'JIGS BYED PA, ,NAG PO DE LA PHYAG 'TSAL NAS, ,DE YI SGRUB THABS 'DOD RNAMS KYIS, ,DON BSDUS PA NI BSHAD PAR BYA, ,BLA MA 
BRNYAS BYAS SEMS CAN 'TSE, ,DAM TSIG SMOD DANG BSTAN PA BSHIG ,DE RNAMS BSGRAL BAR BYA BA YIN, ,GZHAN DU NAM YANG BYA BA MIN, ,DANG PO GNAS BTZAL BRTAG PAR BYA, ,SKYE GNAS SGO CAN DBANG LDAN LHA, ,RI'AM TSANG TSING PHUG DAG GAM, ,DUR KHROD DAG GAM 

@156B
LAM CAN NAM, ,MTSAN MA GCIG PA DAG TU BYA, ,RANG SNYING H'Um BSGOMS 'PHRO 'DU LAS, ,DE LAS LHA TSOGS RANG SNANG 'GYUR, ,SNA TSOGS MCHOD PA RNAM GSUM BYA, ,BSHAGS PA BYED DANG SDOM PA DANG, ,YONGS SU BSNGO DANG LAM LA GNAS, ,DE NAS BYAMS DANG SNYING RJE DANG, 
DGA' DANG BTANG SNYOMS BSGOM PAR BYA, ,DE NAS STONG PA NYID BSGOMS LA, ,SNGAGS 'DI YIS NI BRTAN PAR BYA, ,AOm SH'U NYA T'A DZNY'A NA BADZRA SV'A BH'A BA A'A TAMA KO &amp;HAm, SEMS DE RAm LAS NYI MAR GYUR, ,PAm LAS SNA TSOGS PADMAR BSKYED, ,DE STENG H'Um NI MTHING GA LAS, ,GRI GAG 
SNGON PO DAG TU GYUR, ,PHAR 'PHROS TSUR NI 'DUS PA LAS, ,GZAS PA BSGYEL BA'I GDAN STENG NA, ,SKU MDOG NAG PO 'JIGS PA CHE, ,KHAMS GSUM MA LUS ZA BAR BYED, ,ZHABS RNAMS SA LA RDEBS MDZAD CING, ,LHA DANG LHA MIN SDIGS PAR BYED, ,ZHAL BZHI 
PA LA PHYAG DRUG PA, ,G-YAS PA DKAR LA G-YON PA DMAR, ,RGYAB NI SENG GE'I ZHAL DANG LDAN, ,RTZA BA'I ZHAL NI NAG PO STE, ,RTZA BA'I PHYAG NI GRI GUG DANG, ,THOD PA KHRAG GIS BKAD PA 'DZIN, ,BAR MA GNYIS NA DBYUG TO DANG, ,GLANG PO CHE YI PAGS PA 'DZIN, ,GSUM 
PA DGRA STA ZHAGS PA 'DZIN, ,STAG GI PAGS PAS SMAD DKRIS SHING, ,'DZAG PA'I MGO BOS DO SHAL BYAS, ,SHIN TU 'JIGS SU RUNG BA BSKYED, ,G-YAS SU GTUM MO SNGON MO STE, ,G-YAS NA THOD PA G-YON DAR NAG ,G-YON DU G-YUNG MO DMAR MO STE, ,LU GU RGYUD 
KYI ZHAGS PA BSNAMS, ,RKshA SI DANG SING+GA LA, ,MON MO NAG PO'I TSUL DU'O, ,THUGS KA'I H'Um LAS 'OD 'PHROS PAS, ,RANG BZHIN GNAS NAS SPYAN DRANGS TE, ,GNAS NAS 'ONGS NAS DE LA THIM, ,DZA:H'Um BAm HO: SA DGUG GZHUG BYA, ,RDO RJE RTZE LNGA'I PHYAG RGYA YIS, , 
BRTAN PAR BYIN GYIS BRLAB PAR BYA, ,ME TOG NAG PO 'BRAS BU DANG, ,MI DBANG 'BRAS DANG DKAR DMAR DANG, ,KLAD PA NA TSE DMAR BZHI DANG, ,BDUD RTZI LNGA DANG DBANG PO NI, ,AA LAS BYUNG BA'I KA P'A LAR, ,ZLA BA NYI MA'I BAR DU NI, SA BON LNGA DANG LCAGS KYU LNGA, ,'OG 

@157A
*, ,TU ME SOGS 'BAR BA NI, ,DRI MA RNAM PAR DAG BYAS NAS, ,MI SDUG DRI DANG RNAM RTOG NI, ,HA DANG HR'I: DANG HOS SBYANGS NAS, ,DE NAS CHO GAS LCE MYANG BYAS, ,DE LA DBUL BA'I SNGAGS NI, AOm BADZRA GYI NI DZA: H'Um BAm HO: AOm MA H'A K'A LA AI DAm, DH'U PA, PU shPA 
D'I PAm GANDAHA, AI DAm BA LIm KHA KHA KH'A HI KH'A HI TI SHshA TI shTHA, BANDHA BANDHA, PA TZA PA TZA, H'Um PHAt BYA BA'I SNGAGS KYIS DBUL, ,RDO RJE DRIL 'DZIN DPA' BO YI, ,DBEN PA'I SNGAGS KYIS GLU BLANG ZHING, ,BSTOD PA 'DI YIS YANG DAG BSTOD, ,H'Um SRIN PO'I GZUGS KYIS GDUG PA CAN 
TSAR GCOD BYANG CHUB SEMS DPA' STE, ,GRONG KHYER SUM BRTZEGS 'JIG PAR BYED, ,LEGS LDAN KHYED LA PHYAG 'TSAL BSTOD, ,BDAG GIS BTZUN PAR KHYOD BSTOD DO, ,'JIG RTEN 'DI NA RANG DBANG THOB, ,SNGON GYI BRAM ZES SMRAS PA LTAR, ,BKRA SHIS MCHOG BSGRUB 
SEMS PA DER, ,YID MYUR GZUGS CAN KUN DU GRAGS, ,MGON PO BYED CING 'JIG RTEN SKYONG, ,'THAB PA'I TSE NA RTAG TU RGYAL, ,GSHIN RJE MA MO MNGON PAR BSTOD, ,DAR GYI STOD G-YOGS SNGON PO CAN, ,SDUG DANG MI SDUG LUS SU STON, ,MIG GIS THAMS CAD RNGAM PAR 
BYED; ,MCHOG BSGRUB DPAG MED SEMS BDER BYED, ,SNYING DANG LDAN ZHING RAB TU DPA', ,RTAG TU KHYOD LA BDAG GIS BSTOD, ,BDAG GI NYI MA'I DKYIL DU NI, ,PHRED PA'I TSUL DU GNAS PA LA, ,BDAG GI SNYING GI DKYIL DU NI, ,RAm LAS NYI MA'I 'OD PADMA, ,GRI GUG 
DBUS NAS PHRENG BA BYA, ,KHA NAS LTE BAR 'KHOR TSUL DU, ,'BUM LA SOGS PA CI NUS BZLAS, ,DE LAS SNGAGS LAS GRI GUG 'GYUR, ,DE YIS BCAD CING GTUBS PAR BSAM, ,AOm MA H'A K'A LA GU nA HRi DA AE KA DZA t'I H'Um PHAt, DE NAS RTAGS NI 'BYUNG BAR 'GYUR, , 
RTAGS NI BRTAN PAR GYUR PA DANG, ,GSAD PA'I LAS LA 'JUG PAR BYA, ,GONG GI SNGAGS DANG SBYOR BA YIS, ,GRA GSUM DKYIL 'KHOR GRU GSUM LA, ,BYUGS LA RAL GRI GRI GUG BRI, ,GRU GSUM MDUNG RTZE MDA' DANG GZHU, ,KHA DOG NAG PO BYAS NAS SU, ,DGRA BO'I 

@157B
GZUGS BRNYAN KHO CI 'DRA, ,CHUS SBRUS PA DANG CHU NGOGS LA, ,RKANG RJES DUR KHROD THAL BA DANG, ,BDUD RTZI LNGA DANG BAG PHYE DANG, ,KHRAG GIS SBRUS SOR BRGYAD PA, ,BYAS LA SNYING GAR 'KHOR LO GZHUG ,SNGAGS KYI 'OD ZER LA GNOD SBYIN, ,MO RNAMS KYIS NI DGUG PAR 
BYA; ,KHUGS NAS GDUG PA CAN LA GDAB, ,YANG NA RABS CHAD THOD PA RU, ,'KHOR LO KHRAG GIS BRA BIR BYA, ,DE YI DBUS SU GRI GUG BRI, ,SNGAGS DANG MING SPEL DUG GIS DGANG, ,KLU YOD GNAS SU MDZE YIS 'DZIN, ,KHRAG BKANG DUR DU SBAS GYUR NA, ,RIGS RGYUD 
RTZAD NAS 'CHAD PAR 'GYUR, ,ZHING LA SBAS NA MI SKYE 'GYUR, ,PHUR BUS GDAB CING NYI ZLA'I BAR, ,G-YUNG DRUG GTZUG GI 'UG PA RU, ,GSOD PA'I SEMS KYIS GSOD PAR 'GYUR, ,KHRAG DANG DUG DANG SKE TSE DANG, ,TSA GSUM MYOS BYED BDUD RTZI SBYAR, ,LUS KUN LA 
NI BYUGS GYUR NA, ,RIMS NAD KUN GYIS THEBS PAR 'GYUR, ,THOD KHRAG BKANG LA LHA RTEN LA, ,BZLAS PA 'BUM BYAS PHUR BAS GDAB, ,GRONG KHYER NGES PAR 'KHRUG PAR 'GYUR, ,KHRAG DANG DUG GIS RAB BKANG LA, ,'GRAM RTZA DAG TU SBAS GYUR NAS, ,GRONG KHYER 
'JIG PAR THE TSOM MED, ,NYI MA YI NI TSES DAG LA, ,TSA BA'I MAR KHU RAB SBYAR NAS, ,RKANG PA GNYIS LA BYUGS BYAS NAS, ,BYA ROG CHEN PO'I SKED BCINGS NA, ,SKROD PA DAG TU 'GYUR BA YIN, ,GROG MKHAR DAG GI SA DANG NI, ,GUR KUM GI WANG YUNG BA LA, ,SRIN LAG 
KHRAG GIS SBYAR BYAS LA, ,'KHOR LO LEGS PAR BRIS NAS NI, ,SPRA TSIL LING+GA BCUG BYAS NAS, ,KHA NI NUB TU BLTAS 'GYUR TE, ,ZHAG BDUN DAG GI CHO GA YIS, ,BRGYA BYIN KYANG NI DBANG DU 'GYUR, ,DA DU RA YI PHYE MA DANG, ,SHING SRIN ZOS PA'I PHYE MA YIS, ,SHA 
CHEN DAG LA SBYAR BYAS NAS, ,KHA RU BLUGS PAR GYUR PA NA, ,NGES PAR SMYO BA DAG TU 'GYUR, ,GRI YIS BTUB CING BCAD PA DANG, ,HOM KHUNG SBYIN SREG CHO GA BYA, ,RDO LA RTEN BCAS DAR GYIS DKRIS, ,DBEN PA'I GNAS SU BZHUGS NAS NI, ,ME TOG NAG PO LA SOGS 

@158A
*, ,PA; ,SHA CHEN SPOS DANG GTOR MAS MCHOD, ,DAM TSIG LDAN PAS BYAS GYUR NA, ,RANG SEMS CI 'DOD 'GRUB PAR 'GYUR, ,DPAL LDAN MGON PO NAG PO YI, ,SGRUB THABS BYAS PA'I PHAN YON GYIS, ,DE NI SGRUB LA DGA' BA DANG, ,MYUR BAR DNGOS 
GRUB THOB PAR 'GYUR, ,DPAL MGON PO NAG PO'I SGRUB THABS KYI RIM PA SLOB DPON KLU SGRUB KYIS MDZAD PA RDZOGS SO,, ,,PAndI TA 'BUM PHRAG GSUM PA DANG, LO TZ'A BA DGE SLONG DAR MA GRAGS KYIS BSGYUR BA'O,, 