@183B
#, ,RGYA GAR SKAD DU, KA NA KA WARnA PRADZNY'A P'A RA MI T'A S'A DHA NAm, BOD SKAD DU, SHES RAB KYI PHA ROL TU PHYIN MA GSER MDOG CAN GYI SGRUB THABS, 'PHAGS MA 
SHES RAB KYI PHA ROL TU PHYIN MA LA PHYAG 'TSAL LO, ,RANG GI SNYING GAR AOm YIG LAS BYUNG BA'I ZLA BA'I DKYIL 'KHOR LA DH'I:YIG RNAM PAR BKOD PA LAS 'OD DPAG TU MED PA, DE LAS BYUNG BA'I 'OD ZER GYIS BLA MA DANG SANGS RGYAS DANG, BYANG CHUB SEMS DPA' RNAMS BSKUL ZHING GANG NA DRANGS NAS 
MDUN DU STAN SNA TSOGS PA LA BZHUGS PAR BLTAS NAS, YID KYIS PHYAG DANG, MCHOD PA DANG, SDIG PA BSHAGS PA DANG, BSOD NAMS LA RJES SU YI RANG BA DANG, GSUM LA SKYABS SU 'GRO BA DANG, BYANG CHUB TU SEMS BSKYED PA DANG, BSOD RNAMS YONGS SU BSNGO BA DANG, BZOD PAR 
GSOL BA RNAMS BYAS TE, DE NAS BYAMS PA DANG, SNYING RJE DANG, DGA' BA DANG, BTANG SNYOMS RNAMS BSGOMS TE, DE NAS AOm SH'U N+YA T'A DZNY'A NA BADZRA SVA BH'A WA A'ATMA KO&amp;HAm ZHES BRJOD NAS STONG PA NYID BSGOM PAR BYA'O, ,DE NAS DE BZHIN DU SKAD CIG GIS ZLA BA LA GNAS PA'I DH'I:YIG BLTAS LA, 
DE YONGS SU GYUR PA LAS SHES RAB KYI PHA ROL TU PHYIN MA RAL PA'I COD PAN CAN, ZHAL GCIG PA PHYAG BZHI PA, PHYAG GNYIS CHOS 'CHAD KYI PHYAG RGYA MDZAD PA, RIN PO CHE SNA TSOGS PAS BRGYAN PA, GSER MDOG 'BAR BA, PHYAG G-YON PAS SHES RAB KYI PHA ROL TU PHYIN PA DANG LDAN PA'I AUTPA 
LA SNGON PO BSNAMS PA, NA BZA' SNA TSOGS PA'I STOD G-YOG CAN, PHYAG G-YAS PA MI 'JIGS PA SBYIN PA, PADMA DMAR PO DANG ZLA BA LA RDO RJE SKYIL KRUNG GIS BZHUGS PA'I BCOM LDAN 'DAS MA RNAM PAR BSGOMS TE, DE NAS BRTAN PA'I NGA RGYAL BYA'O, ,GANG BCOM LDAN 'DAS MA 
SHES RAB KYI PHA ROL TU PHYIN MA'I NGA RGYAL DANG BCAS PA'I NGA RGYAL CAN GANG YIN PA DE BCOM LDAN 'DAS MA SHES RAB KYI PHA ROL TU PHYIN MA'O, ,DE NAS SNGAGS DGOD PAR BYA STE, MGRIN PAR AOm DH'I:LCE LA AOm GHI:RNA BA DAG LA DZI:DE NAS RANG GI SNYING GAR A'A:YIG DMAR PO LAS BYUNG BA'I PADMA 

@184A
*, ,'DAB MA BRGYAD PA ZE'U 'BRU GE SAR DANG BCAS PA BSAMS LA YI GE RNAMS DGOD PAR BYA'O, ,YID KYIS PADMA'I 'DAB MA DANG ZE'U 'BRU SER PO RNAMS LA SHAR GYI 'DAB MA LA NA MO, ME'I 'DAB MA LA BHA GA WA TYEE, LHO'I 'DAB MA LA PRADZNY'A PA RA MI T'A YEE, BDEN BRAL 
DU AA MI TA GU n'A YE, CHU BDAG GI 'DAB MA LA BHA GA WA TI BATZTSA L'A YE, RLUNG GI 'DAB MA LA SARBA TA TH'A GA T'A DZNY'A NA PA RI P'U R'A YE, LUS NGAN GYI 'DAB MA LA SVA TVA BATZTSA L'A YE, DBANG LDAN GYI 'DAB MA LA TADYA TH'A AOm DH'I:KARnI K'A YAm, SHAR DU SHRU, ME RU TI, LHO RU SMRi, BDEN BRAL DU TE, CHU BDAG 
TU'I, RLUNG DU DZ'A, LUS NGAN DU YE, DBANG LDAN DU SV'A H'A, DE BZHIN DU SNGAGS KYI YI GE RNAMS BKOD NAS BZLAS SO, ,YI GE 'DI RNAMS DE BZHIN DU BSAM PAR BYA'O, ,THUN MTSAMS GSUM DU STONG PHRAG BRGYAD JI SRID ZLA BA DRUG GI BAR RAM YANG NA LOS DE THOS PA 'DZIN PAR 'GYUR RO, , 
GSER MDOG CAN GYI SHES RAB KYI PHA ROL TU PHYIN MA'I SGRUB THABS RDZOGS SO,, 