@74A
*, ,DPAL RDO RJE RNAM PAR 'JOMS PA LA PHYAG 'TSAL LO, ,TSOGS KYI BDAG PO'I LAS 'DOD PA'I DON THAMS CAD RAB TU SBYIN PA LONGS SPYOD BSGRUB PAR 'DOD PA'I SGRUB PA PO DAM TSIG DANG LDAN PAS, GNAS KHANG YID DANG MTHUN PAR MAndAL ZLUM PO SHIN TU MNYAM PA 
ME LONG GI NGOS LTA BUR BYAS TE, KHA DOG SNGON PO KHRU DO'I TSAD TZAM BYAS LA DE'I STENG DU PAR BU SNGON PO GTZO BO'I YI GES 'KHOR BA NANG DU PHYOGS KYI BDAG PO'I SNYING PO GSER LAS BRIS PA DANG, RAS SNGON PO LA TSOGS KYI BDAG PO'I GZUGS BRIS LA RAB TU GNAS PA BYAS LA DAR SNA TSOGS 
PAS DRIL LA DE'I NANG DU GZHUG GO, ,SPRE'U'I SNYING GI NANG DU GSER SA BYUNG MA DANG, RIN PO CHE RNYED TSAD DANG, SHA SNA RNYED TSAD DE MAndAL GYI STENG DU BZHAG LA, GLANG PO CHE'I SPU DANG, SPRE'U'I SPU BSGRIL BA'I GZUNGS THAG GDAGS, DE'I STENG DU TSOGS KYI BDAG PO'I SKU MDOG DANG, PHYAG 
MTSAN GSAL BAR BSGOM, BDAG NYID RNAM 'JOMS KYI NGA RGYAL DU BYAS LA GZUNGS THAG BZUNG LA, NA MO RATNA TRA Y'A YA, AOm GA SV'A H'A ZHES STONG STONG GZHAN GYIS BAR MA CHOD PAR BZLAS SHING TSOGS BDAG GIS BDAG NYID LA LONGS SPYOD JI LTAR 'DOD PA'I SBYIN PA BYIN PAR BSAM MO, , 
YAR NGO'I BRGYAD PA'AM, YANG NA MAR NGO'I BRGYAD PA LA TSOGS KYI BDAG PO'I GTOR MA SHIN TU BZANG PO SHA SNA TSOGS DANG, MAR DANG KHUR BA DANG, RO MCHOG SNA TSOGS DANG LDAN PAS MCHOD CING 'DOD PA'I DON LA GSOL BA GDAB, GZHAN GYIS MTHONG DU MI RUNG NGO, ,TSOGS BDAG GI SGRUB PA 
DBUL BA'I GTER SBYIN ZHES BYA BA, DPAL MAR ME MDZAD BZANG POS MDZAD PA NOR DANG ZAS 'DOD PA RNAMS KYI DAM PA RDZOGS SO,, 