@141B
#, ,RGYA GAR SKAD DU, shE KA NIR DE SHA N'A MA, BOD SKAD DU, DBANG BSKUR BA NGES PAR BSTAN PA ZHES BYA BA, 'JAM DPAL GZHON NUR GYUR PA LA PHYAG 
'TSAL LO, ,GANG LAS KUN DGA' SKYE 'GYUR ZHING, ,SKAD CIG MA BZHI'I RGYUR 'GYUR GANG, ,DBYE BAS BYANG CHUB GRUB PA'I PHYIR, ,AE WAm RNAM PAR PHYAG 'TSAL LO, ,DRAG PO'I SBYOR BA SPANGS BA YI, ,SNA TSOGS DE NAS RNAM PAR SMIN, ,GSUM PA MTSAN NYID BRAL BA STE, ,RNAM 
PAR NYED PA DE NAS SHES, ,RNAM NYED KUN DU SPYOD CE NA, ,GSUM PA JI LTAR 'DOD PAR BYED, ,GANG PHYIR DE TSE DPYOD MED DE, ,MTSAN NYID MED PAR RIG PAR 'GYUR, ,DE PHYIR MTSAN NYID BRAL BAR RIGS, ,DE PHYIR GSUM PA DE NYID YIN, ,RANG GI NYID DE DNGOS GRUB 'GYUR,, 
LUNG STON DANG YANG LDAN PA YIN, ,'O DANG 'KHYUD PA SNA TSOGS NYID, ,SRUB PA RNAM PAR SMIN PA NYID, ,NOR PU MTSAN NYID BRAL ZHES ZER, ,DE NAS DBANG BSKUR YANG DAG RIGS, ,DE NI DBANG BSKUR NGAN PA YIN, ,RIN CHEN DKYIL DU RANG RIG PA, ,GAL TE DE NYID DE YIN NA, , 
ZHI BA RIG BYED DE NYID 'GYUR, ,'DI NI SANGS RGYAS PA MI BZHED, ,DE YANG ZHI BAR NGES PAR BSGRAGS, ,LHA MOS ZHUS PA'I RGYUD LAS, LHA MO RIN CHEN GRONG KHYER 'DI, ,PADMA'I ZE'U 'BRU ZHU BAR 'GYUR, ,MNYAM DUS DRAG PO ZHI BA MCHOG ,DE NYID NUS PA MCHOG GI MCHOG , 
MTSAN NYID MTSON PA RNAM BRAL BA, ,NGAG GI MTSON PA RNAMS DANG BRAL, ,ZHI BA NUS PA MNYAM SBYOR BAS, ,RMAD DU BYUNG BA'I BDE BA MCHOG ,NUS PA'I YUL DU BSGOM BYA NA, ,SRID PA DE NYID DU NA MED, ,SGRO BTAGS THAMS CAD NYAMS PA YIN, ,STONG PAR MTHONG BA 

@142A
*, ,NUS PA YIN, ,ZHES 'BYUNG BA DANG, AUTZTSUshMA'I RGYUD LAS KYANG, ,ZHI BA NUS PA MNYAM SBYOR PA'I, ,DAM PA BDE BA MCHOG GNYIS MED, ,ZHI MIN NUS PA MA YIN PA, ,RIN CHEN DKYIL DU GNAS PA'O, ,RNAL 'BYOR BRTAGS BA LAS KYANG, BYA BA BYAS PA'I RNAL 
'BYOR BAS, ,YE SHES BDUD RTZI'I NGOMS GYUR NAS, ,BYA BA CUNG ZHIG YOD MA YIN, ,YOD NA DE NYID RIG MA YIN, ,RIG BYED KYI MTHA' GSANG BAR SMRA BA LAS KYANG, DBANG BO YUL LAS TSOR MIN PA'I, ,YE SHES NYI MA'I GZHUNG GIS 'DOD, ,TSOR BA KUN DGA' TZAM NYID DE, , 
LEGS LDAN SMRA BA'I GZHUNG GIS 'DOD, ,NUS DANG PHRAD CING SBYOR BA LAS, ,NUS PA DBANG GYUR MTHAR THUG PA, ,TSANGS PA'I BDE BA DE NYID GANG, ,BDE DES MNGON SUM GROL BAR 'GYUR, ,DER NI BDE BA RGYUN MI 'CHAD, ,SDUG BSNGAL 'BYUNG BA MED PA YIN, ,KUN DU DGA' 
PA TSANGS PA'I GZUNGS, ,DE LA THAR PA ZHES BRJOD DO, ,CUNG ZHIG GANG DANG GANG MTHONG BA, ,DE DANG DE NI TSANGS PAR BRTAGS, ,DES NA SEMS NI GZHAN MI 'GYUR, ,TSANGS PA NYID LA RNAM PAR GNAS, ,GANG GIS MYA NGAN 'DAS MTHONG BA, ,CHAGS PA CHAGS PA'I 
SEMS NYID KYANG, ,SDUG PA MTHONG BA GNYIS GCIG PUS, ,MTHONG BA GZHAN GYIS CI ZHIG BYA, ,CHOS DANG CHOS MIN SPANGS NAS NI, ,BDEN DANG BRDZUN PA GNYI GA SPANGS, ,BDEN DANG BRDZUN GNYIS SPANGS NAS SU, ,GANG ZHIG SPANGS PA DE YANG SPANGS, ,ZHES 'BYUNG BA DANG, 
LEGS LDAN GYI GLU LAS KYANG, ,DNGOS PO BDEN PA YOD MA YIN, ,MI BDEN DNGOS KYANG YOD MA YIN, ,DE DAG GNYI GA'I MTHA' MTHONG BA, ,DE YIS DE NYID MTHONG BA'O, ,ZHES 'BYUNG BA DANG, GZHAN YANG, GZUNG BA GZUGS KYIS STONG PA'I SEMS, ,MI BSKYOD PA ZHES BRJOD 
CE NA, ,RANG GI LUNG GIS GNOD PA YIN, ,RDO RJE SEMS DPA'I RGYA LDAN PAR, ,CI PHYIR 'DI LTAR NGES PA RU, ,STON PA POS NI BSTAN PA YIN, ,'DI NI DE BZHIN GSHEGS PA YIS, ,DBUGS DBYUNG BLO YI DANG POR BSTAN, ,RDO RJE NANG GI RNAM BCAS SKYE, ,DE YI RTZE 

@142B
MOR RNAM MED SKYE, ,DBU MAR GNAS ZHES GANG SMRA BA, ,KHO BO BLA MA DE MI 'DOD, ,RDO RJE'I NANG DANG DE RTZE DANG, ,THOD PA'I NANG DU LHUNG BA DANG, ,BAR NA 'DUG PA'ANG MI 'DOD LA, ,DE NYID BLA MA'I KHA LAS RIG ,DGA' BA SNA TSOGS NYID DU BRJOD, ,DE LA SOGS PA LEGS GNAS PA, ,NOR 
BU'I NANG DU CHUD LA SOGS, ,BLA MAS BSTAN PA JI LTAR SBYAR, ,DGOD LA SOGS PA'I DGA' BA GANG, ,SLOB DPON LA SOGS 'DOD PA GANG, ,DE YI RNAM GZHAG BSKYED RIM LA, ,RDZOGS PA'I RIM PA MA YIN NO, ,SNA TSOGS PAS NA MGRIN SNA TSOGS, ,BDE BA SMIN PA NOR 
BU'I RTZER, ,BLA MAS DE NYID RNAM SHES BYA, ,RNAM NYED RNAM BRAL DGA' BA NYID, ,LAS KYI PHYAG RGYA LA BSTEN NAS, ,CHOS KYI PHYAG RGYA RNAM PAR BSGOM, ,DE YI STENG DU PHYAG RGYA CHE, ,GANG LAS DAM TSIG YONG 'BYUNG BA'O, ,DGA' BA PHYAG RGYAS SO SO LA, ,PHYAG RGYA CHEN PO MA 
RTOGS PAR, ,LUNG DANG RANG GI RIGS PA DANG, ,BLA MA DAM PA'I MAN NGAG GIS, ,SNA TSOGS LAS KYI PHYAG RGYA NYID, ,RNAM SMIN 'GRO BA'I BDAG NYID DO, ,DE LA MTSAN BRAL BRTAN PA NYID, ,RNAM NYED 'GRO BA RNAM LTA BA, ,KUN LA RAB TU MI GNAS PA, ,PHYAG RGYA CHE ZHES 
GRAGS PA YIN, ,DRI MA MED PHYIR RANG RIG PHYIR, ,RNAM PA SNA TSOGS SOGS 'BYUNG MIN, ,YE SHES GANG ZHIG 'BAD MED PA, ,BSAM DU MED CES DE BRJOD DO, ,BSAMS NAS GANG ZHIG BSAM MED BYED, ,DE NYID BSAM DU MED MI 'GYUR, ,DBU MA'I DON GYI RJES 'BRANGS NAS, , 
GANG ZHIG DE BZHIN NYID MTHONG NAS, ,MNGON SUM GANG TSE RIG GYUR PA, ,DE NYID RIG DE DE NOR LDAN, ,JI SNYED SGRO BTAGS THAMS CAD NI, ,THAMS CAD KUN DU MED GYUR PA, ,SGRO BTAGS MED PA DBU MA'I DON, ,DE NI DGAG SGRUB GANG ZHIG YOD, ,SHES DANG SHES BYAR 
MING 'DOGS PA, ,SNYAM PA DE NI GZHAN MA YIN, ,JI LTAR DE LTAR KUN SNGON NAS, ,JI LTAR BLO BZHIN DE LTAR MIN, ,MA SKYES 'GRO BAR GANG YIN BLO, ,DAG PAR SANGS RGYAS KYIS NGES BSTAN, ,'GRO KUN DE YI RANG BZHIN 'DREN, ,BLO DANG LDAN PAS 'BAD MED PAR, , 

@143A
*, ,RNAM RTOG 'DI NYID RTEN CING 'BYUNG, ,'BREL PA SGOM PA MA YIN NO, ,'DI NYID MYA NGAN 'DAS PA STE, ,SEMS NYID 'KHRUL PAR MA BYED CING, ,GNYEN PO'I PHYOGS LA MI GNAS SHING, ,DE NYID LA YANG MI CHAGS BA, ,GANG GI 'BRAS BU 'ANG MI 'DOD PA, , 
DE YIS PHYAG RGYA CHEN PO SHES, ,JI LTAR LAS KYI PHYAG RGYA LA, ,DGA' BA LA SOGS GNAS PA LTAR, ,DE BZHIN DAM TSIG PHYAG RGYA LA, ,RDO RJE SLOB DPON NYE BAR STON, ,LAS KYI PHYAG RGYA SNA TSOGS NYID, ,CHOS KYI PHYAG RGYA RNAM SMIN SKYES, ,MTSAN NYID BRAL BA PHYAG RGYA CHE, ,RNAM 
PAR NYED PA DAM TSIG 'GYUR, ,PHYAG RGYA CHEN PO MI SHES PAR, ,LAS KYI PHYAG RGYA GCIG SGRUB PA, ,BRGYUD PA'I DE NYID LA NYAMS PAS, ,RNAL 'BYOR PA DE DU 'BOD 'GRO, ,JI SRID GTZO BOR RI KHROD PA'I, ,ZHABS KYI RDUL LAM REG PAR, ,DE SRID PHYAG RGYA BZHI DANG NI, ,SKAD CIG MA 
BZHI MI SHES SO, ,MGON PO CHOS NYID JI LTA BU, ,CHOS RNAMS THAMS CAD RNAM DAG PA, ,JI LTA BUR NI RNYED 'GYUR GSUNGS, ,CHOS RNAMS KUN GYI NGO BO NYID, ,YANG DAG DBANG BSKUR CHO GA'I DON, ,DRAG PO'I DBANG BSKUR NGAN SPANGS PAS, ,BDAG GIS GANG BYAS BSOD 
NAMS DES, ,'GRO BA RNAMS NI BDE GYUR CIG ,DBANG BSKUR BA NGES PAR BSTAN PA ZHES BYA BA, SLOB DPON RGYAL BA MEE TRI PAS MDZAD PA RDZOGS SO,, ,RGYA GAR GYI MKHAN PO KRIshnA: PAndI TA DANG, LO TZ'A BA TSUL KHRIMS RGYAL BAS BSGYUR,, 