@273A
*, ,BKA' DPE PHYI MA BZHUGS SO,, #, ,BLA MA CHEN PO N'A RO PAS, ,BDE MCHOG 'KHOR LO'I GSANG SNGAGS NI, ,'BUM PHRAG GCIG TU BZLAS PA YIS, ,SA NI G-YO ZHING LUNG BSTAN THOB, ,SHAR PHYOGS NGOGS KYI TE LO PA'I, ,ZHAL SNGAR GDAMS PA MNOS PA NI, ,DNGOS PO'I 
GNAS LUGS LAM DANG NI, ,'BRAS BU SKYE BA'I RIM PA'O, ,DE LA DNGOS PO'I GNAS LUGS NI, ,LUS NI BYANG CHUB RNAM LNGA DANG, ,RTZA DANG BYANG CHUB SEMS DANG NI, ,MI GTZANG RDZAS DANG RNAM RTOG GIS, ,LUS KYI CHOS NI GNAS PA YIN, ,DE LA SEMS KYI GNAS THABS NI, ,LUS 
GNAS YE SHES CHEN PO STE, ,SKYE 'GAG BRAL BA'I NGO BO YIN, ,LAM LA BSKYED DANG RDZOGS PA'O, ,DE LA GNAD NI RNAM GSUM STE, ,LUS DANG DUS DANG YUL DANG GSUM, ,DE LA LUS KYI GNAD BSHAD PA, ,CHU SHING BZHIN DU BSRANG BAR BYA, ,RE MIG BZHIN DU BSNOL BAR BYA, , 
NOR BU RIN CHEN DRANG POR RTZAR, ,MNYAM PAR GZHAG PA'I PHYAG RGYA NI, ,LTE BA'I 'OG TU BTZIR BAR BYA, ,MGUL BA BSRANG LA NOR BU SBA, ,'PHEL KA NAM MKHA' LTAR YANGS BYA, ,YUL GYI GNAD NI GNYIS YIN TE, ,PHYI YI DKAR DMAR RNAM PA CAN, ,NANG DU 'KHOR LO RNAM PA BZHI, , 

@273B
DE LA THABS LAM BGRANG MI LANG, ,DE LA DUS KYI GNAD BSHAD PA, ,G-YAS G-YON 'PHO DUS ZER BA YOD, ,GNYID DANG RMI LAM SNYOMS 'JUG DANG, ,THA MAL DUS DANG RNAM PA BZHI, ,DE LA DUS BZHI'I NYAMS LEN NI, ,BLA MA'I ZHAL LAS SHES PAR BYA, ,RLUNG GI GNAD 
LA BZHI YIN TE, ,RNGUB DANG DGANG DANG GZHIL BA DANG, ,MDA' LTAR GYEN DU 'PHANGS PA STE, ,SROG RTZOL GYI NI SBYOR BA YIS, ,LTE BA'I AA LAS ME SBAR TE, ,'KHOR LO BZHI BSREGS RTZA KHA DBYE, ,ME LCE HAm LA REG PA YIS, ,BYANG CHUB SEMS KYI RTZA RNAMS DGANG, ,AA 
LAS BABS SHING THIGS PA CHAD, ,BDE STONG DBYER MED DON LA GZUNG, ,SBYOR BA BZHI LDAN MA SHES NA, ,YON TAN SKYON DU 'GYUR BA'I NYEN, ,'BYUNG BZHI RO SNYOMS MA SHES NA, ,BSGOMS KYANG BOGS NI MI 'BYUNG STE, ,BCOS THABS BGRANG NI MI LANG GIS, ,GTUM MO'I GO 
CHA GTZIGS SU CHE, ,DE LAS 'BRAS BU 'CHAR BA NI, ,DANG PO DRO BA LTA BU 'BYUNG, ,GNYIS PA DU BA LTA BU 'BYUNG, ,GSUM PA SRIN BU ME KHYER DANG, ,BZHI PA MAR ME LTA BU STE, ,LNGA PA NAM MKHA' LTA BUR 'CHAR, ,DE NAS BDE BA 'CHAR BA DANG, ,RNAM PAR RTOG PA SHUGS KYIS 
'GAG ,SMIG RGYU SRIN BU ME KHYER DANG, ,SKYA RENGS SHAR BA LTA BU 'BYUNG, ,'BYUNG BZHI GA CIG LA GCIG THIM NAS, ,TZAndA L'I NI SHUGS KYIS 'BAR, ,SHU KRA NGES PAR 'BAB PAR NGES, ,NANG GI TSA GRANG 'DRES PA'I RTAGS, ,NAM MKHA' SPRIN DAG LTA BU RNAMS, ,RIM PAS GRANGS 
KYIS 'BYUNG BAR GSUNGS, ,SENG GE DKAR MO'I 'O MA DE, ,GSER SKYOGS DNGUL SKYOGS MA YIN PA, ,SNOD NGAN PHAL DU MI BLUGS 'TSAL, ,BRGYA LA GAL TE BLUGS PA NA, ,SNOD KYANG CHAG LA'O MA 'BO, ,BLA MA GRUB THOB MAN NGAG 'DI; ,SLOB MA SKAL LDAN MA GTOGS PA, ,SNOD NGAN 
RNAMS LA BYIN GYUR NA, ,DAM TSIG NYAMS NAS DMYAL BAR 'GRO, ,DES NA SBYANGS PA'I LAS CAN GCES, ,BSGOMS PAS SANGS RGYA BA GTUM MO'I TSIG SBRAM, BRTZON 'GRUS CAN TSE 'DI LA SANGS RGYA BA'I GDAMS PA'O,, ,,SGYU LUS LAM DU BYA BA NI, ,SNANG BA'I 'DI DANG 'GRO BA KUN, , 

@274A
*, ,SGYU MA LTA BUR 'DIR BSHAD DE, ,SGYU MA LTA BU'I TING 'DZIN GNAS, ,THAMS CAD DE DANG 'DRA BAR MTHONG, ,PHYI DANG NANG DU RNAM PHYE BA, ,THAMS CAD SGYU MA LAS GZHAN MIN, ,ME LONG NANG GI GZUGS BRNYAN GYIS, ,SGYU MA'I LUS 'DI SHES PAR BYA, ,KHA DOG RNAMS NI 'JA' 
LTA BU, ,KHYAB PA CHU YI ZLA BAS SO, ,ME LONG DRI MA MED PA LA, ,RDO RJE SEMS DPA' LEGS BRIS PA'I, ,GZUGS BRNYAN GSAL BAR SNANG DANG MTSUNGS, ,RNAL 'BYOR PAS NI GANG GANG DMIGS, ,DE DE SGYU MA BZHIN DU BRTAGS, ,ME LONG NANG GI GZUGS BRNYAN DANG, ,RMI LAM SGYU 
MA CHU BUR DANG, ,MIG 'PHRUL MTSUNGS PAR GANG GIS MTHONG, ,SMIG RGYU RMI LAM LTA BU DANG, ,DRI ZA'I GRONG KHYER DAG DANG MTSUNGS, ,SGYU MAR BSTAN PA'I MTSAN NYID KYI, ,'GRO BA SGYU MA JI BZHIN TE, ,DMIGS MED KUN RDZOB DAG TU NI, ,SGYU MA LTA BUR RAB TU BSHAD, ,DAG PA LHA YI SGYU 
LUS DANG, ,RNAM PAR SMIN PA'I SGYU LUS TE, ,GZUGS DANG SGRA DANG DE BZHIN DRI, ,RO DANG REG BYA NYID DAG LA, ,MIG LA SOGS PA LA 'JUG PA, ,SGYU MA LTA BU NYE BAR BRTAGS ,RDO RJE THEG PA 'DI NYID DU, ,MANG DU BSHAD PAS CI ZHIG BYA, ,BAG CHAGS DAG PAS SANGS RGYA BA SGYU LUS KYI 
TSIGS SBRAM,, ,,RMI LAM LAM KHYER GDAMS PA NI, ,CHOS RNAMS RMI LAM LTA BU STE, ,NGO BO NYID KYIS MA SKYES SHING, ,RANG BZHIN DAG PA DE NYID LA, ,'KHRUL PA LOG PAR RAB TU GSUNGS, ,RDO RJE LAS BYUNG SNA TSOGS PA'I, ,RMI LAM DRI MA MED PA'I MTHONG NA, ,SKU GSUNG THUGS KYI RDO RJE 
LAS, ,SKYES PA BLA MED 'GRUB PAR 'GYUR, ,'DI LA DON LNGA RGYAS PAR BSHAD, ,DON BZHIS LAM DU SLONG BA'O, ,DRAN DANG SGYU MAR SHES PA DANG, ,SBYANGS DANG GOMS PA KHRID PA RNAMS, ,SNGAR NI GONG DU RGYAS PAR BSTAN, ,DON BZHIS NYAMS SU BLANG BA NI, ,DANG POR RMI LAM BZUNG BA DANG, , 
DE NAS SBYANG ZHING SGYU MAR BSLAB, ,DE NAS YANG SBANG BA DANG, ,KHO NA NYID DON BSGOM PA'O, ,CHOS RNAMS RMI LAM LTAR SHES NAS, ,SEMS CAN DON DU RAB TU 'JUG ,SGYU MA LTA BUR LAM KHYER BAS, ,SGYU MA LTA BUR SANGS KYANG RGYA, ,BAG CHAGS CAN RMI LAM LA BRTEN NAS SANGS 

@274B
RGYA BA'I TSIG SBRAM,, ,,'OD GSAL LAM DU BYA BA NI, ,CHOS RNAMS RANG BZHIN 'OD GSAL BA, ,GDOD NAS DAG PA NAM MKHA' BZHIN, ,YE SHES GSUM NI RNAM DAG PA, ,SNANG BA GSUM GYI RGYU CAN TE, ,MA LUS YUL LA ZHUGS NAS NI, ,'OD GSAL BAR NI ZHUGS PAR 'GYUR, ,STONG 
PA MA YIN MI STON MIN,, DBU MAR YANG NI MI DMIGS SO, ,JI LTAR DANG BA'I CHU KLUNG LAS, ,NYA DAG MYUR DU 'PHAR BA LTAR ,DE BZHIN THAMS CAD STONG GSAL LAS, ,SGYU 'PHRUL DRA BA 'BYUNG ZHING 'GAG, ,'OD GSAL 'DI NI RNAM LNGA STE, ,DRANG BZHIN GYIS NI 'OD GSAL DANG, ,SHES 
RAB 'OD GSAL 'CHAR BA DANG, ,TING NGE 'DZIN GYI 'OD GSAL DANG, ,DE BZHIN NYID KYI 'OD GSAL DANG, ,RTOGS PA'I 'OD GSAL BSTAN PA'O, ,DE LA DUS NI LNGA YIN TE, ,'CHI BA'I DUS DANG DBU MAR GNAS, ,MNYAM GZHAG DANG NI LOG PA'I TSE, ,MNYAM RJES RO GCIG GYUR PA DANG, , 
LHAG MTHONG RTOGS PA'I DUS YIN NO, ,'OD GSAL MNGON DU GYUR PA LAS, ,DE LAS ZUNG DU 'JUG PAR 'CHAR, ,GNYID 'THUG POS SANGS RGYA BA 'OD GSAL GYI TSIG SBRAM,, ,,'PHO BA'I BYE BRAG SHIN TU MANG, ,SBYANGS TE 'PHO DANG TING 'DZIN DANG, ,SROG DANG RTZOL BAS 'PHO BA 
DANG, ,LUS KYI RTZOL BAS 'PHO BA DANG, ,RNAM SHES BLA MAR 'PHO BA DANG, ,BTZAN THABS DAG TU 'PHO BA DANG, ,SPROS MED CHOS SKU'I 'PHO BA DANG, ,SPROS BCAS GZUGS SKU'I 'PHO BA DANG, ,LONGS SPYOD RDZOGS SKU'I 'PHO BA DANG, ,YID 'ONG MKHA' 'GRO'I 'PHO BA'O, , 
DE DAG THAMS CAD RO GCIG PAR, ,SNGON 'GRO DNGOS GZHI RJES GSUM LAS, ,PUS MO BSKOR ZHING SE GOL GDAB, ,BRGYA RTZA BRGYAD PA ZIN PA'I TSAD, ,SNYING GAR ZIN NAS LKOG MAR BZUNG, ,DBUGS NI NGAL BAR GYUR PA NA, ,SNA SGOR CHA MNYAM NGAL BSO BYA, ,RANG 'DOD DBU MAR 
ZIN GYUR NA, ,BDE BA'I 'KHOR LOR DRANG BYA STE, ,SHES PA BDE BCAN DU GTAD, ,TSANGS PA'I SGO NAS 'PHO BAR BYA, ,RIMS LA SOGS BAS MA PHOG PAR, ,'PHO BA'I SBYOR BA MCHOG YIN NO, ,DUS LA BABS NA 'PHO BYA STE, ,DUS MIN LHA RNAMS GSOD PAR 'GYUR, ,JI LTAR 'DAM 

@275A
*, ,PA'I LUS DAG LAS, ,YE SHES SKU NI RANG DGAR 'BYUNG, ,MA BSGOMS PAR SANGS RGYA BA 'PHO BA'I TSIG SBRAM,, ,,BAR DO LAM DU SLONG BA NI, ,DANG PO SNANG BA GSUM GYIS NI, ,THIM PAS 'OD GSAL NGOS BZUNG BA, ,GNYIS PA DAG DANG MA DAG PAS, ,SGYU MA LTA BU'I SGO NAS 
NI, ,BAR MA DOR NI SANGS RGYA THABS, ,GSUM PA MNGAL SGO DGAG PA DANG, ,BZHI PA MNGAL SGO BSDAM PA'O, ,DE LA SKYE SHI'I BAR DO RU, ,BSGOMS TE SANGS RGYA GTUM MO DANG, ,SGYU MA'I SKU LA BSLAB PAR BYA, ,DE LA GOMS PAR GYUR PA DANG, ,RMI LAM SGYU LUS GNYIS BSRES LA, , 
RMI LAM BAR DO SBYANG BAR BYA, ,RMI LAM SGYU LUS 'BYONGS PA DANG, ,'CHI KA'I DUS KYI BAR DO RU, ,'OD GSAL BA DANG 'DRES PA LAS, ,SGYU LUS RIL 'DZIN RJES ZHIG GIS, ,BAG CHAGS THAMS CAD BSREGS PA NA, ,'OD GSAL ME YIS SBYANGS NAS NI, ,ZUNG DU 'JUG PA'I SKUR SANGS 
RGYA, ,RIM GYIS 'JUG PA'I GANG ZAG GIS, ,SHES PA SKYE LUGS 'DI LTA STE, ,SNANG BA THIM DANG RTOG PA THIM, ,RAGS PA THIM DANG PHRA BA THIM, ,THIM PA'I RJES SU GOMS PA YIS, ,RANG BZHIN GYIS NI 'OD GSAL 'BYUNG, ,DE YI RJES LA ZUNG 'JUG 'CHAR, ,SKU NI RNAM PA GNYIS 
'BYUNG STE, ,SLOB PA DANG NI MI SLOB GNYIS, ,MI SLOB PA RU GYUR TZA NA, ,'BRAS BU THOB CES BSTAN PA YIN, ,GONG DU BSTAN PA DE DAG NI, ,RGYAS PAR BSHAD NA 'DI LTA STE, ,DANG PO LUNG RIGS MAN NGAG GIS, ,RGYUD LA RTOGS PA SHAR TZAM NA, ,SNANG BA 'GAG LUGS BSTAN PA NI,, 
GZUGS NI SGRA LA THIM GYUR ZHING, ,SGRA YANG DRI LA DRI LA YANG RO, ,REG BYA'I BAR DU RIM GYIS THIM, ,SA DANG CHU DANG ME DANG RLUNG, ,DE RNAMS RIM GYIS RNAM SHES LA, ,RNAM SHES SNANG BA LA THIM CHE, ,PHYI RTAGS ZLA SHAR LTA BUR BLTA, ,NANG RTAGS DU BA LTA BU 'BYUNG, ,SNANG BA DE NYID 
MCHED PA LA, ,THIM CHE PHYI RTAGS NYI SHAR 'DRA, ,SHES PA MAR ME LTA BU 'BYUNG, ,MCHED PA THOB PA LA THIM PAS, ,PHYI RTAGS MUN PA LTA BU 'BYUNG, ,SHES RAB MAR ME LTA BUR 'CHAR, ,THOB PA 'OD GSAL LA THIM PAS, ,PHYI RTAGS THO RANGS DUS TSOD KYI, ,SKYA RENGS SHAR 

@275B
BA LTA BU 'BYUNG, ,NANG GI SHES PA NAM MKHA' NI, ,SPRIN DAG LTA BUR 'CHAR BA'O, ,'OD GSAL DE LAS LDANG BA YI, ,ZUNG 'JUG NGOS NI GZUNG BYA STE, ,MNGON PAR BYANG CHUB 'OD GSAL MES ,BAG CHAGS THAMS CAD SBYONG DUS SU, ,SLOB BA'I ZUNG 'JUG CES BYA'O, ,SBYANG GZHI 
SBYONG BYED MED TZAM NA, ,GOMS PA MTHAR PHYIN GYUR PA STE, ,MI SLOB ZUNG 'JUG CES BYA'O, ,'BRAS BU THOB PAR GYUR PA YIN, ,DE LAS SRID PA'I BAR MDO, ,SGYU LUS ZUNG 'JUG SKYUR GYUR TE, ,LONGS SPYOD RDZOGS PA'I SKU THOB BO, ,DE LA GOMS PAS MNGAL SGO KHEGS, ,GAL TE 
ZUNG 'JUG MA SHES NA, ,SRID PA'I SKYE BA MI KHEGS PAS, ,CHAGS SNGANGS SNANG BA KUN SPANGS LA, ,DRAN PA'I SPYAN MAS MTSAMS SBYAR TE, ,MNGAL BDAM PA YI SBYOR BA BYA, ,MNGON DGA'I 'PHO BA BYAS PA YIS, ,GAR 'DOD GNAS SU SKYE BAR 'GYUR, ,'CHI BA STONG PA CHOS SKU LA, ,BAR 
MDO NI LONGS SPYOD RDZOGS, ,SRID PAR SKYE BA SPRUL BA YI, ,SKYE BA'I CHA NI THABS YIN LA, ,'GAG PA SHES RAB SRID MTHAR BYED, ,SRID BAR DOR SANGS RGYA BA BAR DO RNAM PA GSUM GYI LAM DANG BSRE BA BAR DO'I TSIG SBRAM,, ,,GRONG DU 'JUG PA'I 'PHO BA NI, ,BSKYED PA'I RIM PA'I 'PHO 
BA LAS, ,BYE BRAG GSAL BAR BSTAN PA STE, ,DANG POR SNGON 'GRO SBYANGS PA DANG, ,DNGOS GZHI DMIGS PA GSAL BA YIN, ,LAS LA SBYAR BA'I DUS KYI TSE, ,MAndALA STENG DU THOD PA NI, ,MTSAN LDAN CIG LA H'Um BRIS TE, ,DE LA SHES PA GTAD PA DANG, ,GSAL ZHING DANG LA 
YANG BA YI, ,RIG PA BDE BA SKYE BAR 'GYUR, ,RLUNG DANG RNAM PAR SHES PA YANG, ,PHYI ROL LHA DANG RANG NYID BSRE, ,DANG PO KHRU GANG BAR KHRU GSUM, ,THA MAR KHRU BDUN PA YI NI, ,DMIGS PA RNOL NGAR LDAN PAS, ,STENG 'OG SPO BAR NUS PA YIS, ,RNAL 'BYOR PA YIS 
'GRUB PAR GSUNGS, ,SEMS CAN RMA MED DAG LA YANG, ,RLUNG SEMS RTZAL NI SBYANG BAR BYA, ,DE NAS LUS KYI RTEN BRJE BAS, ,LAS LA SBYAR BA'I DUS TSOD DU, ,DAM TSIGS LDAN PA'I GROGS MCHOG GCES, ,LUS BRJES SEMS CAN DON BYA'O, ,GRONG 'JUG GI 

@276A
*, ,TSIG SBRAM BSTAN PA AITHI,, ,,THABS LAM BYANG CHUB SEMS KYI MAN NGAG NI, ,GLING BZHI BSDUS LA RGYA MTSO BRAG LA GTAD, ,DAR CHEN PHYAR LA CHU MIG GYEN DU BZLOG ,'OG RLUNG DRANGS LA SNYING GAR PHYIN PAR BYA, ,STAG MO KHYI MO WA BZHAD SKAD, ,STENG 'OG RLUNG NI 
BSDAMS PAR BSHAD, ,DE NI BZUNG BA'I MAN NGAG GO, ,RTZA MIG GANG BA'I MAN NGAG NI, ,CHU SNOD G-YAS G-YON GSUM GCU STE, ,YI GE'I RGYUG TSUL LAN GSUM BYA, ,LUS LA KHYAB PAR BYA BA NI, ,DPUNG PA G-YON PA'I STENG DAG TU, ,LKOG MA LAN GSUM GCU ZHING GZHAG 
G-YAS PA LA YANG DE LTAR BYA, ,SENG GE RNAM ROL PHYAG RGYA YIS, ,LUS KUN LA NI KHYAB PAR 'GYUR, ,BDE BA CHEN PO'I MAN NGAG GO, ,SROG RTZOL GNAS SU BSDAMS BYA STE, ,RTZA RLUNG THIG LE MTSAN LDAN DANG, ,'OD GSAL RJES SU GNANG BSGOM, ,SROG RTZOL DAG LA DBANG 
THOB NA, ,RLUNG NI G-YAS G-YON SPO NUS DANG, ,KHA DOG BYE BRAG TSOR BA MED, ,BSDAMS GNOD MED CING PHYI NANG BSRE, ,TSA GRANG 'DRES PA'I RTAGS BYUNG NA, ,RLUNG LNGA 'OD GSAL THIM PA NA, ,DGOS DGU THAMS CAD 'BYUNG BA DANG, ,DNGOS GRUB THOB PAR SANGS RGYAS GSUNGS, , 
BLA MA DAM PA'I GDAMS NGAG LA, ,CHU BO'I RGYUN BZHIN NYAMS BLANGS NA, ,DAM TSIG DE YIS SKONG BAR GSUNGS, ,RMI LAM MNGON SUM GANG LA YANG, ,CHO 'PHRUL SNA TSOGS BYUNG BA LA, ,SGYU MAR SHES NA LAM DU 'GYUR, ,BDEN PAR BZUNG NA BAR CHOD YIN, ,DNGOS GRUB RNAM 
GNYIS THOB PA NA, ,BAR CHAD LAM GYI GROGS SU 'CHAR, ,GSANG SNGAGS THABS KYI LAM MCHOG GI, ,MKHA' 'GRO GSANG BA'I BCUD BSDUS PA, ,SNYING PO 'DI NI BLA NA MED, ,SKAL LDAN RNAMS KYI SPYOD YUL LO, ,'DI NI THABS LAM BKA' DPE KUN LA MA GNANG BA YIN NO, , 
BKA' RGYA LAN GSUM DU YOD DO,, 