@308B
#, ,RGYA GAR SKAD DU, SARBA KARMA A'A WA RA nA BI SHO DHA NI MAndALA BI DHI:, BOD SKAD DU, LAS KYIS GRIB PA THAMS CAD RNAM PAR 'JOMS PA ZHES BYA BA'I DKYIL 'KHOR GYI CHO GA ,BCOM LDAN 'DAS MI 'KHRUGS PA LA PHYAG 'TSAL LO, ,BDEN PAR GSUNGS LA PHYAG 'TSAL TE, ,DKYIL 
'KHOR CHO GA BRI BAR BYA, ,GANG DU LAS NI YOD GYUR NA, ,LAS KYI CHO GA RNAMS MED PA, ,DE NI SPYI YI RGYUD DAG LAS, ,GSUNGS PA'I CHO GA MKHAS PAS BRTEN, ,DKYIL 'KHOR SUM STONG DAG DANG NI, ,LNGA BRGYAR GSUNGS PA GANG YIN PA'I, ,SPYI YI CHO GA BSHAD PAR BYA, ,YID DANG MTHUN PA'I 
GNAS DAG TU, ,SNGAGS MKHAN GZHAN LA PHAN BRTZON PA, ,SNYING RJE LDAN PAS DBANG BSKUR RO, ,GRANGS SAM DUS SAM MTSAN MA'AM, ,BSNYEN PA TSUL BZHIN BYAS PA YIS, ,SA YI CHO GA TSUL BZHIN BYA, ,LHA DANG BUM PA LHAG GNAS DANG, ,GSON GSHIN SLOB MA GANG RUNG BAS, ,BDUN 
PO RNAM PAR DAG PA DANG, ,SKYABS 'GRO SEMS BSKYED SBYIN PAR BYA, ,SO SHING SRUNG SKUD KU SHA DANG, ,CHOS BSHAD PA NI BYAS KYANG RUNG, ,GTAD DANG DRAG PO'I LAS DANG NI, ,SBYANG DANG BYIN RLABS BYA MI DGOS, ,GRU BZHI SGO BZHI THIG BTAB LA, ,DE YI DBUS SU PADMA NI, ,'DAB MA BRGYAD PA KHRU 
DO BRI; ,DKYIL 'KHOR LHAG MA'I TSAD DANG NI, ,CI 'DOD PA NI NYID DU BRI, ,YO LONG CHUNG DU DAG GIS KYANG, ,BZLAS BRJOD BYAS PAS DKYIL 'KHOR BRI, ,PHYI NAS GCIG NYID KYIS KYANG NI, ,TSIG RKYANG DU NI BRI BAR BYA, ,DKYIL 'KHOR KUN DU ZLUM POR BYA, ,DE NAS PHYOGS MTSAMS SPYOD PA DANG, , 
'DOD PA'I LHA RNAMS BRI BAR BYA, ,SO SO'I SNGAGS KYI RIM PA BZHIN, ,DE NAS SPYAN YANG DRANG BAR BYA, ,BDAG PO RNAMS KYI SNYING PO YIS, ,DE YI 'OG TU MCHOD PAR BYA, ,BUM PA GANG PA DE STENG DU, ,CHO GA BZHIN DU RDZAS GZHAG GO, ,LAS KUN BYED PA'I DKYIL 'KHOR DE, ,BSANG BA GSANG BA'I 
BDAG PO GSUNG, ,DKYIL 'KHOR 'DI NI KUN BRIS NAS, ,DNGOS GRUB THAMS CAD 'GRUB PA DANG, ,SGRUB PA PO NI DBANG BSKUR BA, ,DKYIL 'KHOR 'DI DAG NYID DU BYA, ,MCHOD PA LA SOGS THAMS CAD KYANG, ,RGYUD LAS BSHAD PA BZHIN DU BYA, ,ZHES BSHAD PAS 'DIR KHYAD PAR NI, 'DAB MA 

@309A
*, ,BRGYAD BA DBUS SU NI, ,RDO RJE CHEN PO BRI BAR BYA, ,'DAB MA BRGYAD LA BKRA SHIS BRGYAD, ,SHAR DU DPAL BE'U 'KHOR LO STE, ,LHO RU PADMA RGYAL MTSAN GNYIS, ,NUB TU GDUGS DANG BUM PA STE, ,BYANG DU DUNG DANG NYA BRI'O, ,PHUR BA RA BA DRA BA GZHAG ,SRUNG BA RTZA BA'I SNGAGS SAM 
NI; ,YANG NA DE YI SNYING POS BYA, ,BLA RE BA DAN SKU GZUNGS SOGS, ,MCHOD DANG GTOR MA LA SOGS DGRAM, ,'BRU SMAN RIN CHEN LNGA LDAN PA'I, ,BUM PA DE YI DBUS SU GZHAG ,KHRUS DANG CHOS GOS LDAN PA YI, ,RDO RJE SLOB DPON MNYAM BZHAG PAS, ,BDAG DANG GNAS DANG RNAL 'BYOR 
BSRUNG, ,SHAm GIS THAMS CAD STONG PA LAS, ,BAm MAM BHR'Um LAS GZHAL YAS KHANG, ,DE NANG PADMA ZLA DBUS SU, ,BCOM LDAN 'DAS MI 'KHRUGS BSKYED PA LAS, ,PAD 'DAB BRGYAD LA LHA MO BRGYAD, ,PADMA CAN DANG 'OD CAN MA, ,MDANGS LDAN MA DANG DRI MED MA, ,DKAR DANG DMAR DANG SNGO DANG LJANG, , 
DPAL BE'U PADMA GDUGS DANG DUNG, ,DBANG PO GSHIN RJE CHU BDAG DANG, ,GNOD SBYIN PHYOGS SU BSGOM PAR BYA, ,'JIGS BYED MA DANG RNAL 'BYOR MA, ,DKAR SHAM MA DANG YID GZHUNGS MA, ,DKAR SNGO DMAR SKYA LJANG BA'I MDOG ,'KHOR LO RGYAL MTSAN BUM PA NYA, ,ME DANG SRIN PO RLUNG LTA DANG, ,DBANG 
LDAN NGOS SU RNAM PAR BSAM, ,KUN KYANG SEMS DPA'I SKYIL MO KRUNG, ,ZLA BA'I RGYAB BRTEN RIN CHEN BRGYAN, ,G-YON PA THAMS CAD DKU LA GTAD, ,BKRA SHIS LHA MO BRGYAD KYI SNGAGS, ,AOm MAm GA LA SHR'I YAm DZA DA MA DZA SV'A H'A, AOm MAm GA LA PADMA SV'A H'A, AOm MAm GA LA TSA TRAm SV'A H'A, AOm MAm GA LA SHAm KHA SV'A H'A, 
AOm MAm GA LA TZAKRA SV'A H'A, AOm MAm GA LA DHVA DZA SV'A H'A, AOm MAm GA LA KA LA SHA SV'A H'A, AOm MAm GA LA MANGHYA [*MAT+SYA?] SV'A H'A, SPYAN DRANG BSTIM DANG MCHOD BSTOD BYA, ,DE YI SNYING GA'I ZLA BA LA, ,GSANG SNGAGS DMIGS TE CI NUS BZLAS, ,MCHOD DANG BSTOD DANG GTOR MA GTANG, ,KHRUS BYAS BRTZAM PA'I SLOB MA 
RNAMS, DKYIL 'KHOR DE YI MDUN NYID DU, ,BDUN PO RNAM PAR DAG PA DANG, ,SKYABS 'GRO SEMS BSKYED DE LA SBYIN, ,GSHIN LA BRDEG DANG BRAB PA DANG, ,'BYOR PA YONG NA SBYIN SREG BYA, ,DE NAS BUM PA'I DBANG BSKUR SBYIN, ,'DI NI SBYIN PA'I RANG BZHIN CHU, ,SER SNA'I DRI MA SBYONG MDZAD 

@309B
CING; ,SBYIN PA DRI YI LEGS BSGOS PAS, ,KHRUS LEGS MDZAD LA PHYAG 'TSAL LO, ,DE LTAR PHA ROL PHYIN DRUG LA, ,GSON PO BKRA SHIS RDZAS BRGYAD BRI, ,RAKshA ZHES PAS BSRUNG BAR BYA, ,AA PA NA YAS BYAR PAR BYA, ,MCHOD RTEN RAB GNAS TSA TSA GDAB, ,NGAN PA BZLOG LA LAS 'DI BYA, ,'DI NI 
YID BZHIN NOR BU LTAR, ,SPYI BO'I GTZUG TU BKUR BA'I 'OS, ,CHOS BKA' RGYA CHEN ZAB MO 'DI, ,RGYAL PO BZHIN DU MNYES PAR DKA', ,MNYES PAR GYUR NA DE BZHIN DU, ,YON TAN MCHOG GI NOR SBYIN BYED, ,'DI BRIS PA YI DGE BA YIS, ,NGAN SONG RNAM SBYANG THAR LAM SGRUB, ,KUN GYIS 
BZANG PO MTHONG BAR SHOG ,SLOB DPON MAR ME MDZAD KYIS MDZAD PA'I DKYIL 'KHOR GYI CHO GA RDZOGS SO,, ,,PAndI TA DE NYID DANG LO TZ'A BA RIN CHEN BZANG POS BSGYUR BA'O, , 