@238A
#, ,RGYA GAR SKAD DU, ,AAshthA TA THA GA TA STO TRA:, 
BOD SKAD DU, DE BZHIN GSHEGS PA BRGYAD LA BSTOD PA, DE BZHIN GSHEGS PA THAMS CAD LA PHYAG 'TSAL LO, ,MTSAN GYI ME TOG RGYAS SHING DAG PA LA, ,DPE BYAD BZANG PO'I 'BRU CHAGS MDZES PA'I SKU, ,GANG GIS MTHONG THOS DRAN YANG DPAL GYUR PA, ,MTSAN GYI RGYAL PO DE LA PHYAG 

@238B
'TSAL LO, ,RIN CHEN ZLA BA PAD+MAS RAB BRGYAN ZHING, ,SHES BYA KUN LA MKHAS PAS MKHYEN PA 'PHAGS, ,RGYA MTSO LTA BUR ZAB PA'I THUGS MNGA' BA, ,SGRA DBYANGS RGYAL PO DE LA PHYAG 'TSAL LO, ,'DZAM BU CHU BO'I GSER LTAR LHANG NGE BA, ,NYI MA STONG BAS LHAG PA'I GZI BRJID 'BAR, ,DRI 
MED GSER GYI MCHOD SDONG LTA BU'I SKU, ,GSER BZANG DRI MED SNANG LA PHYAG 'TSAL LO, ,MYA NGAN 'DAS SHING BDE BA'I MCHOG BRNYES PA, ,'GRO BA'I SDUG BSNGAL GDUNG BZHI MDZAD CING, ,'GRO DRUG MGON DANG DPAL DU GYUR PA PO, ,MYA NGAN MED MCHOG DPAL LA PHYAG 'TSAL LO, ,CHOS SGRA CHEN 
POS PHA ROL RGOL BA 'JOMS, ,RGYA MTSO LTA BUR ZAB PA'I SKU MNGA' ZHING, ,'GRO BA'I DUG GSUM MA LUS SAL MDZAD PA, ,CHOS BSGRAGS RGYA MTSO'I DBYANGS LA PHYAG 'TSAL LO, ,CHOS KYI BLO GROS GTING DPAG DKA' BA'I TSUL, ,RNAM DAG CHOS KYI DBYINGS LA ROL MDZAD CING, ,SHES 
BYA MA LUS MNGON SUM GZIGS PA PO, ,CHOS BLO MNGON PAR MKHYEN LA PHYAG 'TSAL LO, ,'GRO BA'I NAD GSO MDZAD PA SMAN PA'I MCHOG ,BEE D'URYA LTAR DANG PA'I SKU MNGA' ZHING, ,SKU YI 'OD KYIS 'GRO BA SGROL MDZAD PA, ,SMAN PA'I RGYAL PO DE LA PHYAG 'TSAL LO, ,THUGS RJE KUN LA 
SNYOMS PA'I BCOM LDAN 'DAS, ,MTSAN TZAM THOS PAS NGAN 'GRO'I SDUG BSNGAL SEL, ,DUG GSUM NAD SEL SANGS RGYAS SMAN GYI BLA, ,BEE d'URYA YI 'OD LA PHYAG 'TSAL LO, ,NYI MA LTA BUR MA RIG MUN PA SEL, ,ZLA BA LTA BUR NYON MONGS GDUNG BA SEL, ,DUG GSUM NAD SEL 
SANGS RGYAS SMAN GYI BLA, ,BEE d'URYA YI 'OD LA PHYAG 'TSAL LO, ,LHA MI'I STON PA SMAN PA'I RGYAL PO STE, ,BCOM LDAN 'JIG RTEN GSUM NA SKYABS MDZAD PA, ,DUG GSUM NAD SEL SANGS RGYAS SMAN GYI BLA, ,BEE d'URYA YI 'OD LA PHYAG 'TSAL LO, ,KHYOD NI 'JIG RTEN GSUM GYI SMAN PA STE, ,'DOD 
CHAGS ZHE SDANG GTI MUG RTZAD NAS GCOD, ,SEMS CAN THAMS CAD BDE LA RAB TU 'GOD, ,BEEd'URYA YI 'OD LA PHYAG 'TSAL LO, ,YE SHES SPYAN GYIS 'GRO BA KUN LA GZIGS, ,THUGS RJE'I SPYAN GYIS 'GRO BA KUN LA KHYAB, ,DUG GSUM NAD SEL SANGS RGYAS SMAN GYI BLA, ,BEEd'URYA YI 'OD LA 

@239A
*, ,PHYAG 'TSAL LO, ,RLUNG DANG MKHRIS PA BAD GAN 'DUS LA SOGS, ,'BYUNG BA BZHI PO 'KHRUGS PAR GYUR PA LA, ,NAD KYI GNYEN PO PHYAG G-YAS AA RU RA, ,SMAN PA'I RGYAL PO KHYOD LA PHYAG 'TSAL LO, ,SKU MDOG MTHING GA AUTPALA SNGON PO 'DRA, ,PHYAG G-YON BDUD RTZI 
SMAN GYI LHUNG BZED BSNAMS, ,DUG GSUM NAD SEL SANGS RGYAS SMAN GYI BLA, ,BEE d'URYA YI 'OD LA PHYAG 'TSAL LO, ,NYES PA RGYA MTSO DAG NI GZHAR SPANGS NAS, ,YON TAN RGYA MTSO DAG GI PHA ROL BYON, ,THAMS CAD MKHYEN PA LHA YI LHAR GYUR PA, ,BEE d'URYA YI 'OD LA PHYAG 'TSAL LO, ,SMON 
LAM RGYA CHEN YONGS SU DAG GYUR PAS, ,YID BZHIN NOR BU LTA BUR GZHAN DON MDZAD, ,DUG GSUM NAD SEL SANGS RGYAS SMAN GYI BLA, ,BEE d'URYA YI 'OD LA PHYAG 'TSAL LO, ,THABS MKHAS THUGS RJES SH'AKYA'I RIGS 'KHRUNGS SHING, ,GZHAN GYIS MI THUB BDUD KYI DPUNG 'JOMS PA, ,GSER 
GYI LHUN PO LTA BUR MDZES PA'I SKU, ,SH'AKYA'I RGYAL PO DE LA PHYAG 'TSAL LO, ,DE BZHIN GSHEGS PA BRGYAD LA BSTOD PA SLOB DPON ZHI BA 'TSOS MDZAD PA RDZOGS SO,, 