@229A
*, ,RGYA GAR SKAD DU, DO HA KOsh'A, BOD SKAD DU, DO HA MDZOD, DPAL RDO RJE SEMS DPA' LA PHYAG 'TSAL LO, ,'JIG RTEN PA NI NGA RGYAL BYED, ,DA NI DON DAM 'JUG PA'O ZHES, ,GOS PA MED LA ZHUGS PA NI, ,BYE BA'I NANG NAS GCIG TZAM SRID, ,LUNG DANG RIG BYED 
RNYING PA YIS, ,MKHAS PA NGA RGYAL BYED PA DAG ,DPAL 'BRAS SMIN PA LA NI BUNG BA BZHIN, ,DES NI PHYI ROL DAG TU 'KHOR BAR BYED, ,BYANG CHUB SEMS DANG RDUL GYIS BRGYAN, ,MI BSKYOD PA NI GOS 'GYUR BAS, ,PADMA'I SA BON RANG BZHIN LA, ,DAG PA GNYUG MA'I LUS LA MTHONG, , 
NAM MKHA'I CHU DANG 'OD DPAG MED KYI 'DAM, ,DES NI RTZA BA RAB TU SPANGS NAS BYAS, ,AA WA DH'U T'IS RTZA BA SDONG PO BYAS, ,HAm GI YI GE'I RNAM PAR SKYES GYUR PA, ,RO MA DANG NI BRKYANG MA GNYIS KYIS NI, ,G-YAS DANG G-YON PHYOGS GNYIS KYI SDONG BUR BYAS, ,PADMA 'DAB MA BZHI DANG RTZA 
BA BZHI, ,BDE BA CHEN PO DAG NI TSANG NA GNAS, ,AE WAm SA BON DAG NI BLANGS NAS NI, ,ME TOG PADMA BZHIN DU RGYAS PAR BYED, ,BUNG BA'I GZUGS KYIS BDE CHEN DPA' BO NI, ,SBRANG RTZI DAG NI RAB TU 'THUNG BAR BYED, ,'BYUNG BA CHEN PO LNGA YI SA BON NI, ,BLANGS NAS RDZOGS PA DAG TU 
BYED PAR 'GYUR, ,SRA BAR 'GYUR BA DAG NI SA YIN NO, ,CHU NI RLAN PA TSA BA ME LAS SKYES, ,YANG ZHING G-YO BA DAG NI RLUNG YIN NO, ,NAM MKHA' BDE BA DAG NI GANG BA'O, ,MA LUS LHA DANG LHA MIN DE LAS SKYES, ,RMONGS PA 'DI DAG RNAMS NI STONG PA'O, ,SA DANG CHU DANG ME RLUNG NAM 
MKHA' RNAMS, ,BLO YI YUL DU BLANGS NAS SHES PAR GYIS, ,DPA' RLABS MED CING MNYAM PA GNYUG MA'I LUS, ,SGRIB PA MA LUS SPANGS PA STE, ,DGE DANG SDIG PA GCIG KYANG MED, ,GSAL POR NAG PO DAG GIS GSUM, ,PHYI ROL 'BYUNG BA DAG NI SPYAD BYAS NAS, ,STONG 
DANG STONG MIN DAG LA 'JUG PAR GYIS, ,STONG DANG STONG MIN GNYIS KYI DBUS SU NI, ,KYE HO RMONGS PA CI YANG MA MTHONG NGAM, ,LHAN CIG SKYES PA GCIG PU YOD, ,NAG PO BDAG GIS YONGS SU SHES, ,LUNG DANG BSTAN BCOS MANG PO BKLAGS PA DANG, ,NYAN KYANG RMONGS PA CI YANG 

@229B
MI SHES SO, ,STENG DU MI RGYU 'OG TU MI 'GRO ZHING, ,GNYIS PA SPANGS PAS DE NI BRTAN PAR GNAS, ,NAG PO NA RE YID NI GANG DU MI 'PHO ZER, ,MI G-YO RLUNG NI KHYIM BDAG MO NI KHYIM DU GNAS, ,MCHOG GI RI BO DAG NI PHUG ZAB MOR, ,'GRO BA MA LUS PA NI CHAGS PAR 'GYUR, , 
DRI MA MED PAR CHU NI SKAMS 'GYUR TE, ,DUS KYI ME NI RAB TU ZHUGS GYUR PA, ,SA 'DZIN 'DI NI SHIN TU BZUNG DKA' STE, ,MNYAM DANG MI MNYAM DAG LA RGAL MI NUS, ,NAG PO NA RE MTSON DKA' RTOGS DKA' BA, ,'DI NI GANG GI SEMS KYIS BSAM MI NUS, ,GANG GI YI NI RIN 
CHEN RIS NUS PA, ,NYI MA RE RE LHAN CIG SKYES PA 'PHRO, ,DE YIS CHOS KYI RANG BZHIN DAG NI SHES, ,GZHAN LA BSTAN DU ZIN KYANG MI SHES SO, ,LAM 'GRO GNYUG MA'I YID NI BCINGS NUS PA, ,KHAMS GSUM MA LUS SPRO ZHING YANG DER SDUD, ,BDE GSHEGS SRID PA'I LHA 
MO KHRO BO'I TSOGS, ,DKYIL 'KHOR 'KHOR LO DAG NI SPANGS NAS SU, ,LHAN SKYES SKAD CIG LA NI BDAG GNAS BYA, ,GANG GIS LHAN SKYES MI G-YO BRTAN NUS PA, ,GNYUG MA'I YID KYIS RGYAL PO RO MNYAM 'GYUR, ,DE YI SKAD CIG LA NI 'GRUB 'GYUR TE, ,RGAS DANG 'CHI BA'I 
'JIGS PA GANG YANG MED, ,MI G-YO MI RTOG SKYON RNAMS MED PA NI, ,SHAR NUB SPANGS PA DE NI SNYING PO STE, ,'DI NI 'DI RU MYA NGAN 'DAS PAR GSUNGS, ,DES NI YID KYIS NGA RGYAL CI YANG MI BYED DO, ,AE WAm RNAM PA GANG GIS SHES GYUR PA, ,DES NI MA LUS LUS PA MED PAR 
SHES, ,KYE HO CHOS KYI ZA MA TOG CES DE LA BYA, ,GNYUG MA'I BDAG PO CHA LUGS DE YIN NO, ,GAL TE RLUNG DANG NAM MKHA' SGO GNYIS LA, ,SGO LCAGS DAM POR GANG GIS 'JUG NUS NA, ,DES NI DE RU MUN PA NAG PO YIS, ,NANG DU YID KYI MAR ME DAG NI BYA, ,RGYAL BA RIN 
CHEN LUS KYI STENG DU SONG, ,NAG PO NA RE SRID LONGS SPYAD PAS THAR PA 'GRUB, ,GANG GI YID NI BRTAN PAR BYAS GYUR NA, ,DE NI CHOS KYI YI GE'I DRUNG NA GNAS, ,SKAD CIG GIS NI RLUNG GIS 'CHING BAR 'GYUR, ,DE'I TSE YUL RNAMS LA YANG RE BA MED, ,MCHOG DANG DGA' BRAL 

@230A
*, ,DBUS SU GANG SKYES PA, ,CHOS KYI YI GE'I DBUS SU SHES PAR GYIS, ,'DI LTA'I GDAMS NGAG GSAL POR 'GRUB 'GYUR NI, ,DE YI KHYIM BDAG MO RLUNG MI G-YO BCINGS, ,MCHOG GI RI BO'I RTZE LA RGYAS PA'I THANG, ,RI KHROD PA NI DE RU GNAS BYAS PAS, ,GDONG LNGA PAS KYANG RGAL 
BAR MI NUS NA, ,GLANG PO CHE YI RE BA RING DU 'GYUR, ,'DI NI MCHOG GI RI BOR BDAG GIS BSTAN, ,'DI NI BDE BA CHEN PO'I GNAS YIN NO, ,LHAN CIG SKYES PA'I SKAD CIG 'DI RU LTOS, ,BDE BA CHEN PO MA RNYED BAR DU'O, ,'GRO BA KUN GYIS LUS NGAG YID 'DREN SPYOD, ,KYE HO DE NYID BDE CHEN RGYAL PO GCIG TU 
NYID, ,RGYUD DANG SNGAGS RNAMS KYIS NI CI ZHIG BYA, ,GNYUG MA'I KHYIM BDAG MO NI BLANGS NAS ROL PAR BYA, ,GNYUG MA'I KHYIM DU KHYIM BDAG MO NI MA CHUD PA'I, ,BAR DU DE SRID 'DOD YON LNGA LA SPYOD, ,BZLAS PA SBYIN SREG DKYIL 'KHOR LAS 'DI YIS, ,RTAG TU KU RE RTZED MOS CI ZHIG BYA, ,GZHON NU 
MA DANG RTAG TU MDZA' PA DE MED NA, LUS 'DI YIS NI BYANG CHUB JI LTAR 'GRUB, ,GANG GI RGYUN DU LHAN CIG SKYES RTOGS NA, ,RIG BYED RNYING PA DE YIS CI ZHIG BYA, ,DES NI 'GRO BA MA LUS RNAM RTOG BCAD, ,GANG GIS YID NI RIN CHEN BRTAN NUS NA, GNYUG MA'I KHYIM BDAG MO NI BLANGS NAS 'DIR, ,DE 
NI RDO RJE SEMS DPA' MGON PO STE, ,MCHOG GI DON 'DI BDAG GIS RAB TU BRJOD, ,JI LTAR LAN TSVA CHU LA ZHU BA BZHIN, ,DE LTAR KHYIM THAB MOS NI GZUNG BA'I SEMS, ,KYE HO SKAD CIG GIS NI RO MNYAM 'GYUR, ,GANG GIS DE DANG RTAG TU MNYAM PAR GNAS, ,RNAL 'BYOR GYI DBANG PHYUG CHEN PO SLOB 
DPON NAG PO RDO RJES MDZAD PA'I DO HA MDZOD CES BYA BA RDZOGS SO,, ,,LHO PHYOGS KO SA LAR SKU 'KHRUNGS PA'I RNAL 'BYOR GYI DBANG PHYUG SHR'I BEE RO TZA NA BADZRA'I ZHAL SNGA NAS RANG 'GYUR DU MDZAD PA'O,, 