@18B
#, ,RGYA GAR SKAD DU, RATNA M'A LA N'A MA, BOD SKAD DU, RIN CHEN PHRENG BA ZHES BYA BA, DPAL HE RU KA LA PHYAG 'TSAL LO, ,MGON PO KUN GYI BDAG NYID NI, ,DNGOS PO'I RANG BZHIN 
MA GRUB PA'I, ,BLA MA RJE LA PHYAG 'TSAL NAS, ,RIN CHEN PHRENG BA BSHAD PAR BYA, ,BSGOM DANG SGOM RGYU RNAL 'BYOR GYI, ,RTOG PA DE NI BDEN PA MIN, ,BDEN GNYIS GRUB PA MED PA'I PHYIR, ,SGOM LA BRTEN PAR MI BYA'O, ,CHOS KYI DBYINGS DANG DE BZHIN NYID, ,GANG YANG RANG 
BZHIN RTOGS PA DE, ,ZHI BA RANG RIG GNYIS SU MED, ,BLA MA DAM PA'I DGONGS PA'O, ,MTSAN NYID MED PA'I SHES RAB NI, ,PHYAG RGYA BLA MA'I GDAMS NGAG BCAS, ,PHRA ZHING RANG RGYUD YE SHES KYI, ,MA RDZOGS PA YI SKAD CIG LA, ,YANG DAG GRUB PAR MI 'GYUR RO, ,BLA MA 
GNYIS PA'I DGONGS PA'O, ,RNAM PAR RTOG PA BDEN PA MIN, ,RTOG MED RJES SU 'BREL PA YI, ,RIM GYIS RNAM RTOG RNAMS DANG BRAL, ,DPER NA THA GU SBRUL 'DZIN TE, ,RNAL 'BYOR RTOG MED BDE BA CHE, ,BLA MA GSUM PA'I DGONGS PA'O, ,MA RIG PA YI SNANG BA 'DI, , 

@19A
*, ,RANG RIG YE SHES RTOGS GYUR NA, ,RMI LAM NYIN MO'I SNANG BA RNAMS, ,MNYAM PA NYID DU DON RTOGS PAS, ,TSOR BA TSOR BYED GNYIS SU MED, ,GNYIS DANG GNYIS MIN SPANGS PA YI, ,GANG LA MI GNAS RNAL 'BYOR DE, ,SHES RAB PHA ROL PHYIN PA YIN, ,BLA MA 
BZHI PA'I DGONGS PA'O, ,BDAG NYID SHA LA'O DGONGS PA NI, ,DMIGS MED SNYING RJE'I RNAL 'BYOR BA, ,GNYIS 'DZIN GNYIS MED DON RTOGS CAN, ,ZAB MO'I CHOS NYID LA GNAS PAS, ,RDO RJE SEMS DPA'I GNAS THOB 'GYUR, ,RTOG PA DANG BRAL DRI MA MED, ,RNAL 'BYOR ROL PA'I 
LTA SPYOD NI, ,CHOS RNAMS RANG BZHIN RTOGS GYUR NA, ,BDE DANG SDUG BSNGAL GNYIS MED RTOGS, ,DE LTAR RTOGS PAS RANG GROL 'GYUR, ,RIN CHEN PHRENG BA ZHES BYA BA SLOB DPON SI LA AA LIS MDZAD PA RDZOGS SO,, 