@214B
#, ,RGYA GAR SKAD DU, BHA GA WA TI AUshn'I shI BI DZA YA STO TRA, BOD SKAD DU, BCOM LDAN 'DAS MA GTZUG TOR RNAM PAR RGYAL MA LA BSTOD PA, MGON PO 'JAM PA'I DBYANGS 
LA PHYAG 'TSAL LO, ,GTZO MO BCOM LDAN 'DAS MA NI, PUnDA R'I KA'I ME TOG LTAR, ,SKYON GYIS MA GOS SKU MDOG DKAR, ,ZHAL GSUM PHYAG BRGYAD SPYAN GSUM MNGA', ,DBU RGYAN MGUL RGYAN SNYAN CHAR BCAS, ,RIN CHEN SNA TSOGS MDZES PAS BRGYAN, ,PADMA ZLA BA'I 

@215A
*, ,GDAN LA BZHUGS, ,DBUS DKAR G-YAS SER G-YON ZHAL SDO, ,KHRO MO'I CHA LUGS MCHE BA GTZIGS, ,PHYAG G-YAS SNA TSOGS RDO RJE DANG, ,BAD STENG RGYAL BA 'OD DPAG MED, ,MDA' DANG MCHOG SBYIN PHYAG RGYA'O, ,G-YON PA SDIGS MDZUB ZHAGS 
BA DANG; ,GZHU DANG MI 'JIGS PHYAG RGYA DANG, ,BUM PA DAG NI LEGS PAR BSNAMS, ,RNAM PAR SNANG MDZAD DBU BRGYAN CING, ,'OD ZER DKAR PO 'PHRO ZHING 'DU, ,STOD G-YOGS LHA YIN BZA' CAN, ,BLO DANG TSE 'PHEL MDZAD BA MO, ,PU RI'I NANG DU MDZES PAR BZHUGS, , 
BCOM LDAN 'DAS MA NYID LA BSTOD, ,G-YAS NA RJE BTZUN SPYAN RAS GZIGS, ,SKU MDOG DKAR PO SKYON MA GOS, ,G-YON NA BAD BSNAMS G-YAS PA NA, ,RNGA YAB 'DZIN LA BDAG PHYAG 'TSAL, ,G-YON GYI GSANG BA'I BDAG BO NI, ,AUTPAL MDOG 'DRA RDO RJE G-YON, , 
G-YAS PA RNGA YAB MDZES 'DZIN PA, ,MTHU STOBS CAN LA PHYAG 'TSAL LO, ,SHAR LHO NUB BYANG PHYOGS BZHI YI, ,KHRO BO'I RGYAL PO BZHI PO NI, ,MDUN NA KHRO RGYAL MI G-YO BA, ,SNGO BSANGS G-YAS NA RAL GRI 'DZIN, ,G-YON NA SDIGS MDZUB SKRA BRDZES PA, ,SBRUL RGYAN STAG 
GI SHAM THABS CAN, ,PADMA NYI MA'I GDAN LA BZHUGS, ,MA RUNGS 'DUL LA PHYAG 'TSAL LO, ,KHRO CHEN 'DOD PA'I RGYAL PO NI, ,SNGO BSANGS LCAGS KYU 'BAR BA BSNAMS, ,MA RUNGS 'DUL BA'I RGYAN CHA CAN, ,THAMS CAD 'GUGS LA PHYAG 'TSAL LO, ,KHRO CHEN DBYUG PA SNGON 
BO NI, ,ZHAL GCIG PHYAG GNYIS G-YAS PA NA, ,DBYUG TO G-YON PA SDIGS MDZUB MDZAD, ,SNGO BSANGS KUN 'DUL KHYOD LA BSTOD, ,KHRO BO'I RGYAL PO STOBS PO CHE, ,AUTPAL MDOG 'DRA PHYAG GNYIS PA, ,G-YAS PA RDO RJE SDIGS MDZUB G-YON, ,BDUD 'DUL DRAG PO KHYOD 
LA BSTOD, ,ZHAL GCIG PHYAG GNYIS SKU MDOG SNGO, ,KUN KYANG STAG DANG SBRUL GYIS BRGYAN, ,PADMA NYI MA'I GDAN LA BZHUGS, ,BAR CHAD ZHI MDZAD KHYED LA BSTOD, ,STENG GI PHYOGS NA MDZES PA YI, ,GNAS GTZANG LHA YI BU GNYIS PO, ,LHA YI BU NI GNYIS PO YANG, ,LHA 

@215B
YI RGYAN DANG NA BZAS MDZES, ,PHYAG NA BDUD RTZI'I BUM PA BSNAMS, ,BDUD RTZI'I CHAR 'BEBS KUN LA SNYOMS, ,DAG PA'I SKU LA PHYAG 'TSAL BSTOD, ,GANG ZHIG NANGS NANGS SNGAR LANGS TE, ,BSTOD PA 'DI YIS DUS KUN DU, ,'KHOR DANG BCAS LA BSTOD GYUR NA, ,BLO DANG TSE RNAMS 
'PHEL BA DANG, ,DPAL DANG 'BYOR PA'I DNGOS GRUB STER, ,MCHOG GI DNGOS GRUB 'GRUB PAR 'GYUR, ,GUS PA'I SEMS KYIS SNGAR LANGS NAS, ,RTZE GCIG SEMS KYIS BSTOD PAR BYA, ,GTZUG TOR RNAM PAR RGYAL MA'I BSTOD PA, SLOB DPON TZANDRA GO MI SA MDZAD PA 
RDZOGS SO,, 