@112B
#, ,RGYA GAR SKAD DU, SARBA DURGA TI PA RI SHO DHA NI MA H'A MAndA LA S'A DHA NO PI KA ,BOD SKAD DU, NGAN SONG THAMS CAD YONGS SU SBYONG BA'I DKYIL 'KHOR CHEN PO'I SGRUB THABS, DPAL RDO RJE SEMS DPA' LA PHYAG 'TSAL 
LO; ,LHA TSOGS DGA' TSAL RAB TU YID 'ONG NOR BU GSER SHING YAL GA SOGS, ,SMAN DANG ME TOG BYA MANG SKAD 'BYIN TSANGS PA LA SOGS 'KHOR GYIS BSKOR, ,BYANG CHUB SEMS DPA'I TSOGS DANG LHAN CIG BZHUGS PA DE LA PHYAG 'TSAL LO, ,NGAN SONG RNAM 
PAR SPYONG BAR BYED PA LA SOGS RTZA BA'I RGYUD CHEN LAS, ,BSDUS TE BLA MA'I MAN NGAG RIM PA'I GZHUNG DE DING 'DIR BDAG GIS NI, ,MOS DANG GOMS PA'I DBANG GIS BSGRUB PA'I RIM PA DE LAS MI 'GAL BA, ,MUN PA'I SGRON MA BZHIN DU GSAL BAR 'GRO BA KUN LA PHAN PHYIR BSHAD, , 
NYAMS DGA' BA'AM GTZUG LAG KHANG, ,SKYED TSAL MCHOD RTEN LHA KHANG SOGS, ,DE LTA BU YI GA NAS DAG TU, ,BDE 'JAM GLOD LA 'DUG BYAS NAS, ,RNAM PAR DAG PAR MOS PA NI, ,DE YIS NANG GI KHRUS BYA'O, ,SPOS DANG GA BUR GUR KUM GYIS, ,BKRU BA PHYI YI KHRUS SU GSUNGS, , 
DANG POR SNGAGS PA BDAG GIS DAG ,DAG PAR 'DOD PAS 'DI LTAR BSAM, ,MGRIN PA'I BU GU STONG PA LA, ,YI GE HR'I: LAS PADMA BSAM, ,LCE LA PAm LAS BSKYED PA YI, PADMA 'DAB GCIG BSKYED BYAS TE, ,DE STENG YI GE AA LAS NI, ,BSKYED PA'I ZLA BA'I DKYIL 'KHOR DU, ,H'Um GIS RDO RJE 
RTZE LNGA BSKYED, ,RDO RJE LCE LA THIM BYAS NAS, ,RDO RJE LCE ZHES BYA BA STE, ,SNGAGS BZLAS MTHU DANG LDAN PAR 'GYUR, ,LAG GNYIS MDUN DU BZHAG BYAS LA, ,DE GNYIS DKYIL DU ZLA DKYIL BSAM, ,DE STENG YI GE H'Um LAS NI, ,RDO RJE RTZE LNGA BSKYED BYAS TE, ,SHIN TU MDOG DKAR DE LAG NANG, , 
THIM PA RDO RJE LAG PAR BSHAD, ,LAG PA'I RDO RJE THIM BYAS NAS, ,PHYAG RGYA GANG YIN BCING BAR BYA, ,DE NAS RDO RJE 'JIGS BYED NAS, ,RDO RJE RI YI MTHAR THUG PAR, ,PHYOGS DANG DRA BA RA BA DANG, ,BSRUNG BA'I 'KHOR LO THAMS CAD KYANG, ,MKHAS PAR GYUR PAS RAB TU BSGOM, ,DE NAS STOD DANG SNYING 

@113A
*, ,RJE GNYIS, ,THABS DANG SHES RAB LDAN PA YIS, ,RDO RJE DRIL BU G-YON PHYOGS NAS, ,BLANGS LA LAG PA'I STENG BZHAG STE, ,RDO RJE SNYING RJE BYANG CHUB STE, ,DRIL BU STONG PA'I BDAG TU BRTAG ,DE LTAR BDAG GIS BSAM BYAS LA, ,SPYI BOR DKROL TE DBANG BSKUR RO, ,DE NAS 
PHAB LA LAN GSUM DKROL, ,DE GNYIS GCIG GIS GCIG 'KHYUD DE, ,RDO RJE LAN GSUM GSOR BYAS LA, ,THUGS KAR BRTAN PA SPYAN DRANGS PA, ,DRIL BU'I SGRAS NI DGYES PA STE, ,DE LTAR BSAMS NA NUS PA SKYE, ,DE NAS 'GRO LA PHAN DON DU, ,MCHOG GI DNGOS GRUB BSGRUB PA'I PHYIR, , 
DANG POR 'KHOR LO BZHAG BYAS TE, ,MKHA' LA DKYIL 'KHOR BSGOM PAR BYA, ,DE LTAR BYAS 'OG PHYAG LNGA BYA, ,SPOS DANG ME TOG MAR ME DANG, ,DRI DANG LHA BSHOS RNAM LDAS MCHOD, ,SDIG PA BSHAGS DANG RJES YI RANG, ,GSOL BA GDAB DANG SKYABS SU 'GRO, ,BSKYED DANG BSKUL DANG 
LAM BSGOM DANG, ,DKYIL 'KHOR DE LA BDAG GIS KYANG, ,SDOM PA THAMS CAD GZUNG BAR BYA, ,DE 'OG SPOS LA SOGS PA DANG, ,SGEG MOL SOGS BRGYAD KYIS MCHOD, ,RGYUD CHEN NANG NAS GSUNGS PA YI, ,BCU PHRAG GNYIS KYI MCHOD PAS MCHOD, ,GZHAN YANG LHA KLU LA 
SOGS KYIS, ,BSTI STANG BLA MA MCHOD CING BRJOD, ,MCHOD PA'I SPRIN GYIS RAB MCHOD NAS, ,SANGS RGYAS LA NI YON TAN BRJOD, ,KYE MA'O SANGS RGYAS KYE SANGS RGYAS, ,KYE MA'O SANGS RGYAS MDZAD PA LEGS, ,GANG PHYIR NGAN SONG BDAG SBYANGS NAS, ,BYANG CHUB SPYOD PA NYID LA BKOD, , 
DE NAS DBANG POR BCAS PA'I LHA, ,THAMS CAD THAL MO SPYAR BYAS NAS, ,NGO MTSAR SKYES NAS PHYAG 'TSAL TE, ,DE YI MOD LA MI SNANG GYUR, ,DE NAS TING 'DZIN RIM PA 'DIS, ,GO RIMS BZHIN DU BSGOM PAR BYA, ,BDAG GI SNYING GA'I DBUS SU NI, ,ZLA BA'I DKYIL 'KHOR BSGOM PAR BYA, , 
DE YI DBUS SU DKYIL 'KHOR NI, ,NAM MKHAR BSGOM PA BSDUS NAS SU, ,SNYING GA'I DKYIL DU GZHAG PAR BYA, ,RDO RJE LCAGS KYU LA SOGS KYIS, ,DGUG DANG GZHUG DANG BCING BA DANG, ,DBANG DU BYA BA RNAM PA BZHIS, ,RNAM PA GNYIS PO BSDUS NAS NI, ,DKYIL 'KHOR GCIG TU 

@113B
BDAG GIS BSGOM, ,DKYIL 'KHOR 'DI NI THAMS CAD DU, ,RDZOGS PA'I SBYOR BA LAS BYUNG BA'I, ,SBYONG BA'I RGYAL PO LA SOGS PA'I, ,DKYIL 'KHOR LHA NI THAMS CAD DAG ,BDAG GI SNYING GA'I DBUS SU NI, ,BTZO BO'I RGYAL PO BSGOM PAR BYA, ,DE NAS RGYAL BA'I THUGS KA RU, ,ZLA DKYIL 
DBUS SU SNGAGS KYI GZUGS, ,DE LAS 'OD ZER 'PHROS BYAS PAS, ,GDUG PA GANG YIN THAMS CAD LA, ,PHOG PAS DE DAG KUN BKUG NAS, ,SNGAGS DANG PHYAG RGYAS DE DAG DBROG ,DE SOGS THABS KYI THABS KYIS NI, ,KHAMS GSUM SDUG BSNGAL SPYANG BAR BYA, ,DE LAS GROL ZHING 
THAR BYAS NAS, ,'OD ZER GYIS KYANG PHOG BYAS NAS, ,SNYING GAR DGUG GZHUG BYAS NAS NI, ,RIM PAS DBANG BSKUR SPYIN PAR BYA, ,DE LTAR DBANG BSKUR BA TZAM GYIS, ,SRID GSUM SEMS CAN MA LUS KYANG, ,RGYAL SRAS KUN DANG MNYAM MTHONG NAS, ,DRIN LAN TSUL DU MCHOD PAR 
BYA'O; ,CHOS DBYINGS YE SHES RNAM PAR DAG ,RNAM PAR SNANG MDZAD BCOM LDAN 'DAS, ,TING NGE 'DZIN LDAN PHYAG RGYA CAN, ,PHYAG 'TSAL RDO RJE KUN RIG LA'O, ,ME LONG YE SHES RANG BZHIN LAS, ,SEMS CAN MA LUS THAMS CAD KYI, ,NGAN SONG THAMS CAD SBYONG MDZAD PA, ,PHYAG 'TSAL SPYOD 
PA'I RGYAL PO LA'O, ,MNYAM NYID YE SHES YON TAN BDAG ,YID BZHIN NOR BU RIN CHEN GYIS, ,SEMS CAN BSAM PA SKONG MDZAD PA, ,RGYAL MCHOG RIN CHEN KHYOD PHYAG 'TSAL, ,SO SOR KUN RTOG GSUNG GI BDAG ,GSUNG RAB PADMA KHA RGYAS PAS, ,KHAMS GSUM DBUGS 'BYIN RAB 
MDZAD PA, ,SH'AKYA'I RIGS DBANG KHYOD PHYAG 'TSAL, ,NAN TAN YE SHES PHRIN LAS BDAG ,SNA TSOGS SEMS CAN SDUG BSNGAL KUN, ,MA LUS PAR NI ZHI BAR MDZAD, ,ME TOG KUN RGYAS KHYOD PHYAG 'TSAL, ,GRVA YI PHYOGS NI KUN DU YANG, ,RIGS KYI YUM GYI SKUR BSTAN PA, ,LHA MO SPYAN 
DANG M'A MA K'I ,DKAR MO SGROL MA KHYOD PHYAG 'TSAL, ,RTZIBS KYI NANG NI THAMS CAD NA, ,BZHUGS PA'I RDO RJE SEMS LA SOGS, ,RDZU 'PHRUL CHE BA'I SEMS DPA' RNAMS, ,'BRAS BUR LDAN LA RGYUD BZHIN BSTOD, ,SGEG MO PHRENG DANG GLU DANG GAR, ,SPOS DANG ME TOG MAR ME DANG, ,DRI CHAB LA 

@114A
*, ,SOGS BRGYAD MCHOD PA, ,PHYI NANG LHA MO PHYAG 'TSAL BSTOD, ,SGO YI KHYAMS KYI NANG BZHUGS PA, ,BYAMS PA LA SOGS BCU DRUG KYANG, ,DANG PO DGA' SOGS SA GNAS SHING, ,'GRO BA'I DON LA RTAG GNAS PA, ,SEMS CAN KUN BYAMS RANG BZHIN CAN, ,SNYING RJE BLO MKHYEN 
'JAM PA'I DPAL, ,SHES RAB BLO CHEN SPOS GLANG PO, ,NYON MONGS 'JOMS PA'I YE SHES TOG ,RDZU 'PHRUL STOBS DANG LDAN BZANG SKYONG, ,SHUGS KYIS KUN SKYONG DON YOD MTHONG, ,TSOGS GNYIS YONGS BSAGS BLO MI ZAD, ,STOBS BCUS YONGS GNON SPOBS PA BRTZEGS, ,MI 
SHES RI 'JOMS MTHU CHEN THOB, ,GZUNG 'DZIN KUN 'BYIN NGAN SONG 'DREN, ,NYON MONGS MUN SEL MYA NGAN 'JOMS, ,LHA YI GZUGS 'JOMS DRA BA CAN, ,LUS NGAG SPYOD DAG ZLA BA'I 'OD, ,BSAM PA MNGON RTOGS BDUD RTZI 'OD, ,NAM MKHA'I NOR 'CHANG NAM MKHA'I MDZOD, ,'JIG 
RTEN KUN PHAN KUN DU BZANG, ,RNAM THAR BZHI LDAN SEMS DPA'I GTZO, ,SA GNAS RNAMS LA PHYAG 'TSAL BSTOD, ,TVA RA nA YI KHYAMS BAR NA, ,DPE BRAL SEMS DPA' BCU DRUG NI, ,SA DANG PHA ROL PHYIN GRUB PA, ,RIGS KYI DBANG GIS BZHUGS PA NI, ,'KHOR BA GCOD MDZAD NGAN SONG 
'JOMS, ,MI SHES GSAL BYED MUN PA SEL, ,NGAN SONG 'DREN MDZAD SDUG BSNGAL 'JOMS, ,NYON MONGS 'JOMS PA SRID MTSO SGROL, ,THUGS KYI RANG BZHIN RDO RJE DKAR, ,SEMS DPA'I GTZO LA PHYAG 'TSAL BSTOD, ,DGOS 'DOD SKONG BA RIN CHEN MDZOD, ,DAM CHOS 'PHEL MDZAD 
DGE BLO GROS, ,CHOS SMRA DON MTHUN YID DU 'ONG, ,RGYU 'BRAS KUN DRAN DRAN STOBS MCHOG ,YON TAN RANG BZHIN RIN CHEN BSNGO, ,DE SKONG TSOGS LA PHYAG 'TSAL BSTOD, ,CHOS KYI DON 'BYUNG DGE 'BYUNG GNAS, ,SNOD BCUD 'BRAS STON LEGS PA'I TOG ,KHAMS GSUM THAMS 
CAD SRID MTSO SGROL, ,'BRAS BU KUN 'BYUNG BDE BA 'BYUNG, ,GSUNG GI RANG BZHIN PADMA DMAR, ,GSUNG RAB KHA 'BYED RNAMS LA BSTOD, ,YID MYUR BRTZON 'GRUS MI LDOG PA, ,BSKRUN MED TSAD MED YON TAN MDZOD, ,MU STEGS RGOL 'JOMS THE TSOM MYUR, ,RGYU 'BRAS SHES SMRA NGA RO 

@114B
SNYAN; ,PHRIN LAS RANG BZHIN RGYA GRAM LJANG, ,DON MDZAD RIGS LA PHYAG 'TSAL BSTOD, ,RAB TU BYUNG NAS TSUL KHRIMS SDOM, ,STON PA'I RTAGS 'CHANG NYAN THOS MCHOG ,PHYAG NA PO TI PAR SREG SHANG, ,SKU MDOG MA DES THA DAD PA, ,NYID GCUD TSE LDAN DGA' BO DANG, ,SKU YI SRAS GYUR SGRA 
GCAN ZIN, ,SHES RAB MCHOG GYUR SH'A RI'I BU, ,'DRI ZHING LAN LON MCHOG RAB 'BYOR, ,RDZU 'PHRUL CHE BA MOOD GAL BU, ,KHYIM PA DAD SKYED 'CHAR KA BZANG, ,'PHRUL GYI SPYAN LDAN MA 'GAGS PA, ,DAM CHOS THOS MNGA' KOOndA N+YI, ,'DUL BA 'DZIN PA NYE BA 'KHOR, ,SPYOD MDZES 
BDUD 'DUL RTA THUL BA, ,TING 'DZIN DBANG THOB BA LANG BDAG ,ZHABS 'BRING RTAG MDZAD KUN DGA' BO, ,SH'AKYA'I SKRA 'DREG MING CHEN PO, ,BSLAB PA KUN 'DZIN NOR SBYIN 'DZIN, ,SBYANGS PA'I YON TAN LDAN GANG PO, ,ZHAL TA'I SKU BGRES PA 'OD SRUNGS, ,BSLAB SBYANGS YON TAN KUN LDAN 
PA; ,NYAN THOS RNAMS LA PHYAG 'TSAL BSTOD, ,RTEN 'BREL DON LA BRTEN GNAS PAS, ,'PHAGS PA RANG RGYAL BCU GNYIS LA, ,NYON MONGS 'JOMS BYED GDUNG BA SEL, ,TING 'DZIN GSAL BA SNANG BA BRTZEGS, ,'KHOR BA SREG PA 'JIGS PAR BYED, ,'KHOR BAS MI BSNYENGS DPA' BO 
'DUL, ,SHES PA'I RTZAL LDAN SHES RAB MGYOGS, ,'KHOR RLUNG MI BSKYOD RI BO RGYAL, ,GSUNG GI SGRA DANG LDAN SGRA CHEN, ,DMIGS PA RTZE GCIG BSE RU BA, ,NYON MONGS SKYON 'JOMS DUG SEL 'JOMS, ,CHO 'PHRUL LDAN PA RDZU 'PHRUL STON, ,'JIGS PA KUN BRAL SENG GE'I SGRA, , 
TING 'DZIN GSAL BYED YID MYUR BA, ,'BYUNG DANG BZLOG LA RAB ZHUGS PA, ,RANG RGYAL GTZO LA PHYAG 'TSAL BSTOD, ,PHYI ROL SGO YI NANG GNAS PA, ,KHRO BO SRIN PO'I CHA LUGS CAN, ,SBRUL DANG MI SDUG MGOS BRGYAN PA, ,STAG LBAGS [?] KYIS NI SMAD DKRIS SHING, ,KHAMS GSUM GSAL 
BYED 'JIG RTEN SNANG, ,GDUL DKA' 'DUL BA GSUM 'DUL BA, ,THUGS KYI RANG BZHIN RDO RJE DANG, ,DBYUG TO 'DZIN LA PHYAG 'TSAL BSTOD, ,MA RUNGS SDIG BYED GSUM 'JIG PA, ,MA RUNGS 'JOMS BYED GSUM MTHAR BYED, ,YON TAN RANG BYUNG RTZE GSUM DANG, ,BE CON BSNAMS 

@115A
*, ,LA PHYAG 'TSAL BSTOD, ,DGOS PA SGRUB MDZAD BDUD RTZI 'KHYIL, ,SRID PA 'JOMS MDZAD BE CON SNGO, ,GSUNG GI RANG BZHIN RGYA GRAM DANG, ,RAL GRI 'DZIN LA PHYAG 'TSAL BSTOD, ,NYON MONGS G-YO MED MI G-YO MGON, ,DBANG GI RANG BZHIN RTA MGRIN RGYAL, ,PHRIN 
LAS RANG BZHIN RAL GRI DANG, ,PADMA BSNAMS LA PHYAG 'TSAL BSTOD, ,PHYI YI DKYIL 'KHOR PHYI ROL DU, ,MU RAN DKAR PO'I NANG GNAS PA, ,GLING BZHI PO NI BRI BAR BYA, ,SHAR PHYOGS LUS 'PHAGS ZLA GAM NA, ,LHA YI DBANG PO BRGYA BYIN NI, ,MCHAN NA BDE SOGS LA SOGS PA'I, , 
'KHOR DANG BCAS LA PHYAG 'TSAL BSTOD, ,LHO PHYOGS 'DZAM GLING SOG KA NA, ,'JIG RTEN MES PO TSANGS PA DANG, ,BTZUN MO TSANGS MA PHO NYA MNGAG ,YID 'ONG BCAS LA PHYAG 'TSAL BSTOD, ,NUB PHYOGS GLANG SPYOD ZLUM PO NA, ,LHA CHEN DBANG PHYUG CHEN PO DANG, ,MCHAN NA DKA' 
ZLOG LA SOGS PA'I, ,'KHOR DANG BCAS LA PHYAG 'TSAL BSTOD, ,BYANG PHYOGS CHE RGYAS GRU BZHIN, ,LHA CHEN GTOGS 'DOD KHYAB 'JUG DANG, MCHAN NA DPAL LDAN LA SOGS PA'I, ,'KHOR DANG BCAS LA PHYAG 'TSAL BSTOD, ,KHOR YUG NYID LA GNAS PA YI, ,'JIG RTEN SKYONG BA 
BRGYAD PO LA, ,'KHOR DANG BCAS LA BSTOD PA NI, ,MCHE BA DRUG PA MDOG DKAR BA'I, ,GLANG CHEN DE NI BRGYA BYIN GDAN, ,ROL PAS 'DUG PA GUR GUM 'DRA, ,MCHAN NA SHA TZI AU PA SI, ,DBANG PHYUG CHEN PO BIshnU DANG, ,BHRi DGI RI TI DGA' BYED DANG, ,GZHON NU SMIN DRUG TSOGS 
KYI BDAG ,STOBS BZANG LEGS LDAN LA SOGS BSTOD, ,LHO PHYOGS GSHIN RJE'I RGYAL PO NI, ,MA HE'I GDAN CAN G-YON DKUR BRTEN, ,MCHAN NA NAG MO 'CHI BDAG MO, ,BE CON G-YAS NA 'DZIN PA STE, ,RDO RJE GZHON NU MA DANG NI, ,NAM GRU MA DANG NAG MO DANG, ,RDO RJE LU GU RGYUD 
SOGS BSTOD, ,NUB PHYOGS NGOS KYI CHU LHA NI, ,LUS MDOG DKAR ZHING SER BA DANG, ,SBRUL GYIS LUS BRGYAN CHU SRIN GDAN, ,ZHAGS PA RIN CHEN BSNAMS PA STE, ,MTHA' YAS DANG NI 'JOG PO DANG, ,KARKO tA DANG KU LI KA ,NOR RGYAS BU DANG DUNG SKYONG DANG, ,PADMA CHU BDAG LA 

@115B
SOGS BSTOD, ,BYANG PHYOGS GNOD SBYIN RGYAL PO NI, ,GSER GYI MDOG 'DRA RIN CHEN DANG, ,G-YON PA SNYE MA RTA YI GDAN, ,MCHAN NA CHUNG MAR BCAS PA STE, ,YANG DAG SHES DANG 'BROG GNAS DANG, ,NOR BU BZANG PO DZAMBHA LA, ,GANG BA BZANG PO KU BE RA, ,PANYTZI KA DANG NOR LHA'I RGYAL, , 
'KHOR DANG BCAS LA PHYAG 'TSAL BSTOD, ,ME GZUGS KHA DOG DRUG LDAN PA'I, ,DKYIL NA CHUNG MA DANG BCAS PA, ,LUS DMAR BA LA RA SKYES GDAN, ,GUNDHE DBYUG PA 'DZIN PA STE, ,ME BZHI DANG NI NAG PA DANG, ,YANG DAG SHES DANG MDUN BDAR DANG, ,GYA GYUR 'GYUR MED AA 
GUR DANG, ,G-YON 'DOR LA SOGS PHYAG 'TSAL BSTOD, ,LHO NUB MTSAMS KYI BDEN BRAL NI, ,YI DRAGS GDAN CAN DMAR NAG MDOG ,ME 'BAR BA NI G-YON NA 'DZIN, ,G-YAS PA RAL GRI 'DZIN PA STE, ,LANG KA MGRIN BCU ME STAG DANG, ,AU PA KARnI PURnA DANG, ,'JIGS SHING 
GSOD BYED LA SOGS BSTOD, ,NUB BYANG RLUNG LHA'I RGYAL PO NI, ,NAM MKHA'I MDOG CAN SHA BA'I GDAN, ,BA DAN GYEN DU BSGRED [*BSGRENG?] BA 'DZIN, ,G-YON PA RLUNG SGYE'U THOGS PA STE, ,RNAM PAR SNANG MDZAD SGRA GCAN 'DZIN, ,SUM BRTZEGS DANG NI RAB SIM DANG, ,LHA MIN HE RAN KE SHU DANG, ,KUN 
DU SNANG SOGS PHYAG 'TSAL BSTOD, ,BYANG SHAR 'BYUNG BO'I BDAG PO NI, ,THAL BA'I MDOG 'DRA RTA YI GDAN, ,G-YAS GNYIS RTZE GSUM AA MRA DANG, ,G-YON GNYIS GUNDHE RAG SHA PHRENG, ,RI DAGS RGYAL DANG SKEM BYED DANG, ,BRJED BYED DANG NI KHU TSUR CAN, ,NAM GRU SRUL PO DZA MI KA, 
'DOD PA CAN DANG MA DGA' BYED, ,BZHIN BZANGS DANG NI GNYA' LAG CAN, ,BYA GZUGS MIG 'CHANG 'JOMS PA PO, ,MA MO LA SOGS PHYAG 'TSAL BSTOD, ,KHOR YUG GI NI PHYOGS BZHIN, ,BAR NA GZA' RNAMS BRGYAD GNAS PA, ,PA BA SANGS DANG MIG DMAR GNYIS, ,SHAR NA 
GNAS SHING 'KHOR RNAMS SKYONG, ,SMIN DRUG SNAR MA MGO DANG LAG ,NAB SO RGYAL SKAG LA SOGS BSTOD, ,PHUR BU DANG NI NYI MA GNYIS, ,LHO NA GNAS SHING 'KHOR RNAMS SKYONG, ,MCHU DANG GRE DANG DBO DANG NI, ,ME BZHI NAG PA SA RI DANG, ,SA GA LA SOGS PHYAG 'TSAL BSTOD, ,ZLA BA 

@116A
*, ,SGRA GCAN NUB PHYOGS NA, ,GNAS SHING RANG GI 'KHOR SKYOD BA, ,LHA MTSAMS DANG NI SNON DANG SNRUBS, ,CHU STOD DAD NI CHU SMAD DANG, ,BYI BZHIN DANG NI GRO BZHIN TE, ,NUB PHYOGS GZA' SKAR 'KHOR BCAS BSTOD, ,GZA' LHAG SPEN PA BYANG PHYOGS NA, ,GNAS SHING RANG 
GI 'KHOR SKYONG BA, ,MON GRU DANG NI MON GRE DANG, ,KHRUMS STOD KHRUMS SMAD NAM GRU DANG, ,THA SKAR DANG NI BRA NYE DANG, ,GZA' SKAR TSOGS LA PHYAG 'TSAL BSTOD, ,DKYIL 'KHOR GYI NI KHOR YUG GI, ,MTSAMS NA LTO 'PHYE GNAS PA NI, ,RAB BRTAN DANG NI KHYUS 'GRO DANG, ,SBRUL MGO 
SHAR GNAS KHYOD PHYAG 'TSAL, ,DGE BA'I BAR DU GCOD PA'I BGEGS, ,GNYE'U THUNG SPYI'U GTZUG SEE MIN TE, ,DAR DPYANGS DANG NI MU RGAN DANG, ,'DRE TSOGS LHO GNAS KHYOD PHYAG 'TSAL, ,MKHA' LDING RGYAL PO NUB PHYOGS NA, ,MKHA' LDING GSER MIG GA RU dA, ,G-YOG MANG DU MA 
KHYOD PHYAG 'TSAL, ,'BYUNG BA BZHI YI LHA CHEN PO, ,SMIN PAR BYED PA ME YI LHA, ,SDUD PAR BYED PA CHU YI LHA, ,G-YO BAR BYED PA RLUNG GI LHA, ,BRTAN PAR BYED PA SA YI LHA, ,PHYOGS BZHIR GNAS LA PHYAG 'TSAL BSTOD, ,KUN SNANG DANG PA KHYIM GYI LHA, ,RAB BRTAN BLO GROS RI YI LHA, , 
KUN NAS 'OD ZER SHING GI LHA, ,KUN DU BLO GROS KUN DGA'I LHA, ,SNA TSOGS SGO NI NAGS TSAL LHA, ,'BYUNG PO DGE BA DUR KHROD LHA, ,DGE BA'I BLO GROS GRONG KHYER LHA, ,LHA TSOGS SDUD PA PHYAG 'TSAL BSTOD, ,LAS DANG MTHU STOBS CHER GRAGS SHING, ,DRI ZA GRUL BUM KLU RNAMS DANG, , 
GNOD SBYIN RNAMS LA DBANG SGYUR BA, ,DRI ZA'I RGYAL PO YUL 'KHOR SRUNG, ,GTZUG PHUD LNGA PA LA SOGS BSTOD, ,GRUL BUM RGYAL PO 'PHAGS SKYES PO, ,GRUL BUM SNA MIG LA SOGS BSTOD, ,KLU YI RGYAL PO SPYAN MI BZANG, ,KLU CHEN 'KHOR DANG BCAS LA BSTOD, ,GNOD SBYIN 
RGYAL PO RNAM THOS SRAS, ,GNOD SBYIN NOR 'DZIN SOGS PHYAG 'TSAL, ,PHYI YI KHOR YUG PHYI MTSAMS NA, ,RGYAL MA RNAM RGYAL MI PHAM PA, ,MKHA' 'GRO MA DANG SHA ZA MA, ,RIG SNGAGS 'CHANG RNAMS PHYAG 'TSAL BSTOD, ,SHIN TU MI BZAD SDUG BSNGAL PA'I, ,DMYAL BA RNAMS 

@116B
DANG YI DAGS DANG, ,BYOL SONG MI YI 'GRO RIS DANG, ,KHOR YUG SA STENG GNAS PAR BGYIS, ,DE LTAR BSTOD PA'I RGYAL PO YIS, ,SNGAGS PAS BDAG GI SNYING GA'AM, ,MDUN DU DKYIL 'KHOR BSTOD BYAS TE, ,RDO RJE DRIL 'DZIN RDO RJE BRJOD, ,DE NAS PHYI NAS BDAG LUS LAS, ,NAM MKHA'I 
DKYIL 'KHOR BRTAG PAR BYA, ,DE LTAR BSGOMS MCHOD STOD BYED PA, ,DANG PO'I SBYOR BA'I CHO GA'O, ,DANG PO'I SBYOR BA'I DKYIL 'KHOR GYI CHO GA RDZOGS SO,, ,,DE NAS CHOS RNAMS DNGOS MED PAR, ,THAMS CAD STONG PA NYID DU NI, ,SEMS KYIS BSGOM PA BYAS NAS KYANG, ,GONG MA 
DE LAS MA NYAMS PAR, ,AA LAS ZLA BA'I DKYIL 'KHOR BSAM, ,SA BON DBUS SU DAM TSIG RGYA, ,BSAM ZHING DE BZHIN SGRUB PA POS, ,LHA YI RNAL 'BYOR TSUL BSGYUR TE, ,PHYAG RGYAS PHYAG RGYA DE BYIN BRLABS, ,RLUNG DANG ME CHU DE DKYIL DU, ,GSER GYI SA GZHI BSGOM PAR BYA, ,SUm LAS 
RI RAB CHEN PO BSAM, ,RIN CHEN BZHI LAS GRUB PA YI, ,RGYA NI YANGS PA GRU BZHI LA, ,DE DBUS SDIG PA SBYONG BA YI, ,DKYIL 'KHOR DGE BA BSGOM PAR BYA, ,BH'Um LAS GZHAL YAS KHANG PA NI, ,MDZES PA BRTZEGS PA BSGOM BYA STE, ,GRU BZHI PA LA SGO BZHI PA, ,TVA RA NA BZHIS BRGYAN PA 
DANG; ,MU KHYUD LTE BA RTZIBS LDAN PA, ,SGO GLO SGO KHYAMS THAMS CAD DANG, ,DE DAG GRVA LA BSAM PA NI, ,RIN CHEN RDO RJE MTSAN MA DANG, ,DRIL BU DAR 'PHAN DO SHAL DANG, ,PHRENG BAS RAB TU KLUBS PA DANG, ,DRA BA DRA PHYED MDZES BRGYAN PA, ,PHYAG RGYA BZHI YIS BRGYAN PA LA, ,GRU BZHI PA 
NI BSAM PAR BYA, ,DE NAS DKYIL 'KHOR DBUS DAG TU, ,PADMA'I 'OG DANG SENG GE'I GDAN, ,DE STENG ZLA BA'I DBUS GNAS PA, ,MI DMIGS THUGS RJE THABS NYID DE, ,CHOS SKU MI GNAS SNYING RJE'I DANG, ,THABS DANG SHES RAB GNYIS MED PAS, ,'GRO BA BDAG SEMS DON DU NI,, 
'BYUNG BA'I RGYU NI SNGAGS KYI GZUGS, ,KUN RIG RGYAL PO SPRUL PAR BYA'O, ,AOm SHO DHA NE SHO DHA NE, SARBA P'A PAm BI SHO DHA NE, SHUDDHE BI SHUDDHE, SARBA KARMA A'A BA RA nA BI SHUDDHE SV'A H'A, SNGAGS KYI RGYAL PO DE YIS NI, ,GTZO BO BDAG PO RJES DRAN NAS, ,SGRIB 'JOMS RNAM DAG TING 'DZIN LA, , 

@117A
*, ,SNYOMS 'JUG SDAGS [*SNGAGS?] NI CHED BRJOD BYA, ,DES NI NGAN SONG GSUM PO YANG, ,PADMA KHA BYE BZHIN DU GROL, ,DE NAS BDAG GI SNYING GA RU, ,ZLA BA'I DKYIL 'KHOR LA GNAS PA'I, ,SNGAGS RNAMS RAB TU BRJOD NAS SU, ,NGAN SONG SBYONG BA NAS BRTZAMS TE, ,RDO RJE DRIL 
BU'I BAR DU BSKYED, ,BSKYED PA'I SNGAGS NI 'DI DAG GO, ,NA MO BHA GA BA TE SARBA DU RGA TI PA RI SHO DHA NI R'A DZ'A YA, TA TH'A GA T'A YA AARHA TE SAm MYAKSAm BUDDH'A YA, TADYA TH'A, AOm SHO DHA NE SHO DHA NE, SARBA KARMA A'A BA RA nA BI SHO DHA NE SV'A H'A, ZHES SNGAGS DE BRJOD PAR BYA'O, ,DE NAS RIM PA DE YIS NI, , 
LHA RNAMS GANG YIN DBYUNG BAR BYA, ,AOm SHO DHA NE SHO DHA NE, SARBA AA P'A YA H'Um, ZHES PA'I SNGAGS RANG GI SNYING GAR BSGOM PAR BYA STE, KUN NAS 'OD ZER SNA LNGA NI, ,RANG GI SGO NAS DBYUNG BAR BYA, ,SNGAGS KYI 'OD ZER SNANG BA YIS, ,KHAMS GSUM 'GRO LA PHOG BYAS PA, ,NGAN SONG SDUG 
BSNGAL ZHI BAR BYA, ,'OD DE SLAR YANG SNYING GAR 'DUS, ,SNGAGS DANG 'OD ZER 'DUS BYAS PAS, ,GZUGS RDZOGS BSKYED NAS SPRO BAR BYA, ,MDUN PHYOGS PADMA ZLA BA LA, ,DE BZHIN GSHEGS PHA NGAN SONG SPYOD, ,NYON MONGS SDUG BSNGAL ZHI DON DU, ,SNYING LAS SPROS NAS GZHAG PAR BYA, , 
ZLA BA LTAR NI SNUM PA LA, ,BA MO'I MDOG LTAR DKAR BA YI, ,SA GNON PHYAG RGYA YANG DAG LDAN, ,GLANG PO'I GDAN LA BZHUGS PA'O, ,GONG GI BYE BRAG THAMS CAD KUN, ,'OD ZER 'PHRO 'DI'I SBYOR BA YIS, ,THUGS LAS BYUNG BA'I LHA TSOGS PA, ,RANG RANG SNGAGS LAS SKU SPRUL BYA'O, , 
AOm SHO DHA NE SHO DHA YA, SARBA AA P'A Y'A STVAm, G-YAS SU RIN CHEN ME TOG NI, ,MCHOG SBYIN RGYA CAN RTA LA GNAS, ,PADMA ZLA BA'I GDAN NYID DU, ,MDOG SNGON THUGS LAS SPROS NAS DGOD, ,AOm SHO DHA NA SHO DHA YA SARBA AA P'A YA HRI:, RGYAB TU SH'AKYA THUB BA STE, ,TING 'DZIN PHYAG RGYA YANG DAG 
LDAN; ,RMA BYA'I GDAN LA YANG DAG GNAS, ,PADMA'I DBUS THUGS SPROS NAS DGOD, ,AOm SHO DHA NE SHO DHA YA SARBA AA P'A YA AA: ,G-YON DU ME TOG CHER RGYAS TE, ,SKU LJANG MKHA' LDING LA GNAS LA, ,SKYABS SBYIN RGYA CAN PAD ZLA YI, ,DKYIL NA THUGS LAS PHYUNG STE GNAS, ,H'Um TR'Am HR'I AA: 

@117B
BZHI PO LAS, ,LHA MO SPYAN DANG M'A MA K'I, ,DKAR MO SGROL MA RNAM PA BZHI, ,RANG GI RIGS BZHIN DBYUNG BAR BYA, ,H'Um DZA: HO: DHU BZHI PO LAS, RDO RJE SEMS DPA' RGYAL PO LAS, ,RDO RJE CHAGS PA LEGS PA BZHI, ,RDO RJE LCAGS KYU MDA' KHU TSUR, ,PAD ZLA'I DBUS THUGS LA NI DGOD, ,TR'Am RYAm 
BHRI BZHI PO LAS, ,RDO RJE RIN CHEN RDO RJE 'OD, ,RDO RJE RGYAL MTSAN RDO RJE BSHAD, ,PAD ZLA'I DBUS NA RIN CHEN DANG, ,NYI MA RGYAL MTSAN SO BSNAMS PA, ,THUGS LAS PHYUNG NAS DGOD PAR BYA, ,HRI: DHI: KRUm BHA BZHI PO LAS, ,RDO RJE CHOS DANG RNON PO DANG, ,RDO RJE 'KHOR LO SMRA BA RNAMS, ,PADMA 
RAL GRI 'KHOR LO LJAGS, ,THOGS NAS ZLA PAD GONG LTAR DBYUNG, ,KAm RAm KshAm SAm BZHI LAS NI, ,LAS DANG SRUNG DANG GNOD SBYIN BRTEN, ,RGYA GRAM GO CHA MCHE KHU TSUR, ,DE KUN SNA TSOGS PADMA DANG, ,ZLA BA'I DBUS SU SHES PAR BYA'O, ,H'Um TR'Am HR'I: AA: ZHES BYA BAS, SGEG MO LA SOGS 
RNAM BZHI PO, ,PHYUNG NAS GRA'I CHA RNAMS LA, ,PAD GNAS ZLA BA'I GDAN LA DGOD, ,SPOS LA SOGS PA BZHI PO YANG, ,SGEG SOGS RNAMS DANG MTHUN PAS NA, ,PHYAG SO GAS GDAN SOGS BRTAG PA'O, ,AOm SARBA SAm SK'A RA PA RI SHUDDHA DHARMA TE GA GA NA SA MUNGGA TE SVA BH'A BA BI SHUDDHE MA H'A NA YA PA RI B'A RE 
SV'A H'A, SNGAGS DE YIS NI DBYUNG BAR BYA, ,BYAMS PA LA SOGS SEMS DPA' RNAMS, ,PADMA ZLA BA'I DBUS DAG TU, ,SEMS DPA'I SKYIL MO KRUNG GIS BZHUGS, ,BYAMS PA 'JAM DPAL SPOS GLANG PO, ,DE BZHIN YE SHES TOG DANG BZHI, ,KLU YI ME TOG GUNDHE DANG, ,AUTPALA SPOS GLANG 
RGYAL MCHAN 'DZIN, ,BZANG SKYOD DON YOD MTHONG BA DANG, ,BLO GROS MI ZAD SPOBS BRTZEGS BZHI, ,RIN CHEN 'BAR BA PADMA BUM, ,PAD TOG RIN CHEN BRTZEGS PA RNAMS, ,MTHU CHEN THOB DANG NGAN SONG 'DREN, ,MYA NGAN KUN 'JOMS DRA BA CAN, ,ZA MA TOG DANG LCAGS KYU DANG, ,BE CON 
RIN CHEN DRA BA 'DZIN, ,ZLA BA'I 'OD DANG BDUD RTZI 'OD, ,NAM MKHA' MDZOD DANG KUN DU BZANG, ,PAD STENG ZLA TSES BUM PA DANG, ,BE CON SNYE MA 'DZIN PA'O, ,DAN [*NGAN] SONG SPYOD DANG MUN PA SEL, ,SDUG BSNGAL 'JOMS DANG SRID MTSO SGROL, ,PHYAG MTSAN RDO RJE DKAR 'DZIN TE, ,PADMA ZLA BA'I DBUS 

@118A
*, ,NA BZHUGS, ,RIN CHEN MDZOD DANG DGE BLO GROS, ,DON MTHUN YID 'ONG DRAN STOBS MCHOG ,YON TAN RANG BZHIN RIN CHEN 'DZIN, ,PADMA ZLA BA'I DBUS NA BZHUGS, ,DGE BA'I 'BYUNG GNAS LEGS PA'I TOG ,SRID PA'I MTSO SGROL BDE BA 'BYUNG, ,GSUNG GI RANG BZHIN BDE 
BA 'DZIN, ,PADMA ZLA BA'I DBUS NA BZHUGS, ,BRTZON 'GRUS MI LDOG YON TAN MDZOD, ,THE TSOM YID MYUR NGA RO SNYAN, ,PHRIN LAS RANG BZHIN RGYA GRAM 'DZIN, ,BAD GNAS ZLA BA'I DBUS NA BZHUGS, ,DZA: H'Um BAm HO: BZHI YIS NI, LCAGS KYU ZHAGS PA LCAGS SGROG DANG, ,DRIL BU 
BSNAMS NAS PAD ZLA YI, ,DBUS NA SEMS DPA'I SKYIL KRUNG BZHUGS, ,DE LTAR RNAM PAR BSGOM PA NI, ,DKYIL 'KHOR RGYAL MCHOG TING 'DZIN NO, ,DKYIL 'KHOR RGYAL MCHOG CES BYA BA'I TING NGE 'DZIN GNYIS PA'O,, ,,DE NAS LAS KYI RGYAL MCHOG NI, ,GSANG BSNGAGS KYI 'OD 
ZER GYIS, ,'GRO BA NGAN 'GRO LAS SKYABS PHYIR, ,ZHE SDANG LA SOGS RNAM PA LNGA, ,YE SHES LNGA YIS DANG BCOM STE, ,DMYAL BA YI DAGS BYOL SONG SOGS, ,DKYIL 'KHOR KUN DU BZHUGS PA YIS, ,'BRAS BU NGAN SONG LAS THAR MDZAD, ,RIGS KYI DBANG GIS KUN RDZOB PAS, ,SO SO RE RE 
GSUNG BA MIN, ,DES NA LAS KYI RGYAL MCHOG GO, ,LAS KYI RGYAL MCHOG CES BYA BA'I TING NGE 'DZIN GSUM PA'O, ,NA MO BHA GA BA TE SARBA DURGA TI PA RI SHO DHA NE R'A DZ'A YA, TA TH'A GA T'A YA, AARHA TE SAm MYAKSAm BUDDH'A YA, TADYA TH'A, AOm SHO DHA NE SHO DHA NE, BI SHO DHA NE BI SHO DHA NE, SARBA P'A PAm BI SHO DHA NE 
SHUDDHE BI SHUDDHE SARBA KARMA A'A BAR nA BI SHO DHA NE SV'A H'A, LHA RNAMS KUN GYI SNGON DU NI, ,SNGAGS DE SHIN TU BRJOD PAR BYA'O, ,DE NAS SNGAGS DANG PHYAG RGYA RNAMS, ,GO RIMS BZHIN DU BSHAD PAR BYA, ,THUGS RJES BSKUL BA'I THUGS MNGA' BA'I, ,RGYAL BA KUN GYIS BYIN GYIS RLOBS, ,DAM 
TSIG PHYAG RGYA THAMS CAD NI, ,BSNGAGS PA RDO RJE LAS BYUNG STE, ,TING 'DZIN PHYAG RGYA LA GNAS PA, ,PHYAG RGYA 'DI NI RIG PA'O, ,RDO RJE BSDAMS PA GUNG GNYIS BSGRENG, ,MTHE BONG MTHE'U CHUD GNYIS GYEN BRKYANG, ,MDZUB GNYIS PADMA LTAR BKUG PA, ,NGAN SONG RNAM PAR SPYOD BA PO, ,DE LAS 

@118B
MDZUB GNYIS RIN CHEN BYAS, ,RIN CHEN TOG GI PHYAG RGYA'O, ,MTHE'U CHUNG MTHE BO SO SOR MNYAM, ,LHAG MA BRKYANG BA SH'AKYA THUB, ,DE LAS LAG G-YON DKUR BYAS LA, ,MI 'JIGS SBYIN PAR BYA BA NI, ,PHYAG RGYA 'DI NI CHER RGYAS KYI'O, ,BCINGS PA MDZUB GNYIS MIG TU BYA'O, ,CHUNG DU SRIN LAG NAD 
BU BSNOL, ,GUNG MO MNYAM PAR BSGRENG BA NI, ,SANGS RGYAS KYI NI YIN PAR GSUNGS, ,SBYAR BA GUNG MO GNYIS BSGRENGS NAS, ,MDZUB GNYIS NGOS LA SBYAR BYAS NAS, ,RTZE GSUM TSUL DU BYAS PA NI, ,M'A MA K'I YI PHYAG RGYA'O, ,LAG PA THAL MO SBYAR BA LAS, ,GUNG MO PADMA 'DRA BA LAS, ,PHYAG 
RGYA 'DI NI GOS DKAR MA'O, ,SBYAR BA GUNG MO GNYIS BSGRENG LA, ,MDZUB GNYIS RGYAB NAS DKRIS BYAS TE, ,MTHE BONG GUNG SBYAR AUTPA LA, ,PHYAG RGYA 'DI NI SGROL MA'O, ,PHYAG RGYA RDO RJE BSNAMS PA LAS, ,MDZUB GNYIS RDO RJE BRKYANG BA NI, ,RDO RJE SEMS DPA'I PHYAG RGYA'O, ,DE LAS MDZUB MO G-YAS 
BKUG PA, ,RDO RJE RGYAL PO'I PHYAG RGYA'O, ,DE LAS MDZUB MO GNYIS MNYAM STE, ,DANG PO BCAG PA CHAGS PA'I 'O, ,DE LAS MDZUB GNYIS SLAR BKUG STE, ,SE GOL GTOGS PA LEGS PA'I 'O, ,DE LAS PAR MA'I TSIGS BCAG PA, ,RIN CHEN RDO RJE GANG YIN PA'O, ,DE LAS SOR MO 'OD ZER 
LTAR; ,BKYED PA RDO RJE GZI BRJID DO, ,DE LAS SPYI BOR BZHAG PA NI, ,RDO RJE RGYAL MTSAN PHYAG RGYA'O, ,DE LAS PHAB NAS KHA RU NI, ,BZHAG PA RDO RJE BZHAD PA'O, ,BCINGS LA MDZUB GNYIS PADMA LTAR, ,PHYAG RGYA DE NI CHOS KYI'O, ,MDZUB GNYIS DANG PO'I TSIGS BCAG PA, ,PHYAG RGYA 'DI 
NI RNON PO'I 'O, ,MDZUB GNYIS GDU BU LTAR BYAS PA, ,RDO RJE 'KHOR LO'I PHYAG RGYAR BSHAD, ,DE LAS MDZUB GNYIS PADMA YI, ,'DAB 'DRA BYAS PA SMRA BA'I'O, ,DE LAS MDZUB GNYIS BSKYED BYAS PA, ,LAS KYI RDO RJE'I PHYAG RGYA'O, ,DE LAS MDZUB GNYIS PAR BKYED DE, ,MGRIN PAR 'KHYUD PA 
BSRUNG BA'O, ,DE LAS RTZE MO SLAR BKUG STE, ,MCHE BA LTAR BYAS GNOD SBYIN NO, ,DE LAS MDZUB GNYIS NANG BKUG STE, ,RAB TU BSDAMS PA KHU TSUR RO, ,RDO RJE BSDAMS PA DAM BYAS PA, ,MTHE BONG GNYIS GSHIBS SGEG MO'I 'O, ,DE LAS KHA LAS MDUN DU NI, ,LAG BA BRKYANG BA PHRENG BA 

@119A
*, ,MA'O; ,THAL MO SBYAR BA KHA DRUNG NAS, ,PHAR DRANG BA NI GLU MA'O, ,GAR LAS RDO RJE THAL MO NI, ,SPYI BOR BZHAG PA GAR MA'I'O, ,BSDAMS PA THUR BLUGS BDUG PA MA'O, ,BSDAMS PA GYEN GTOR ME TOG GO, ,MTHEB BSNYAMS MDUN 'DZIN MAR ME'O, ,RDO RJE BSDAMS 
KYANG BYUG DRI'O, ,MDZUB GNYIS BKUG BA LCAGS KYU'O, ,MDZUB BKUG RTZE SPRAD ZHAGS PA'O, ,MDZUB GNYIS 'KHYUD PA LCAGS SGROG GO, ,RAB TU BSKYOD PA DRIL BU'O, ,RDO RJE KHU TSUR BCING BYAS TE, MDZUB MO DBUS MA RAB MNAN NAS, ,ME TOG TSUL BYAS BYAMS PA'O, ,DE LAS 
AUTPALA LTAR BYAS PA, ,'JAM DPAL GYI NI YIN PAR BSHAD, ,G-YON PA KHU TSUR DKUR BRTEN NAS, ,GLANG CHEN PO YI TSUL LTA BUR, ,G-YAS PAS BYAS PA SPOS GLANG PO, ,G-YON PA KHU TSUR DKUR BRTEN NAS, ,G-YAS PA DKU RU BZHAG NAS SU, ,RGYAL MTSAN 'DZIN PA YE SHES TOG, 
LAG GNYIS SNYING GA'I PHYOGS NYI DU, ,PADMA DGYES PA BZAD SKYONG NGO, ,BSGRENG NAS MDZUB MTHEB 'KHYUD PA NI, ,DON YOD SPYAN GYI PHYAG RGYA'O, ,DE LAS MDZUB MO RIN PO CHE, ,'BAR BA LTAR BYAS BLO MI ZAD, ,G-YON PA LTE BAR BZHAG NAS SU, ,DE STENG G-YAS GZHAG SPOBS PA BRTZEGS, 
SNYE MA RIN CHEN ZA MA TOG ,MTHU CHEN THOB PA'I PHYAG RGYA'O, ,RDO RJE KHU TSUR BCING BA LAS, ,MDZUB MO BRKYANG BAR BYAS PA NI, ,NGAN SONG SBYONG BA'I PHYAG RGYA'O, ,G-YON PA'I KHU TSUR DKUR BRTEN NAS, ,G-YAS PA BE CON TSUL BYAS PA, ,MYA NGAN KUN 'JOMS PHYAG RGYA'O, ,G-YON PA'I 
KHU TSUR GNYIS BCINGS TE, ,GO CHA'I TSUL DU BCINGS NAS SU, ,NU MA GNYIS LA BCINGS PA NI, ,DRA BA'I 'OD KYI PHYAG RGYA'O, ,G-YON PA'I KHU TSUR DKUR BRTEN NAS, ,G-YAS PA KHU TSUR GLO RU YANG, ,MTHE BO MTHE'U CHUD BRKYANG BYAS NAS, ,ZLA TSES TSUL BYAS ZLA 'OD RGYA, ,LAG PA GNYIS 
KYIS BUM PA NI, ,'DZIN TSUL BDUD RTZI 'OD KYI'O, ,SNYING GAR G-YON PA'I KHU TSUR GZHAG ,G-YAS PA STENG BSKOR NAM MKHA'I MDZOD, ,G-YON PA KHU TSUR DKUR BRTEN NAS, ,RIN CHEN KHU TSUR G-YAS PA STE, ,KUN BZANG DAM PA'I PHYAG RGYA'O, ,LAG PA THAL MO SBYAR BA LAS, ,GUNG 

@119B
MO SRIN LAG RTZE MNYAM BSGRENG, ,MTHE CHUNG GNYIS NI NANG DU GZHUG ,MDZUB MO GNYIS NI BKUG BYAS LA, ,MTHE BONG GNYIS NI DE NGOS LA, ,BCAR BA BYANG CHUB SPYI YI'O, ,THAL MO MNYAM DU SBYAR BA LAS, ,SNYING GAR BZHAG PA NYAN THOS KYI'O, ,G-YON PA'I KHU TSUR NANG BSTAN 
TE; ,'DZUB [*MDZUB] MO MTHE BONG RTZE SBYAR BSGRENG, ,G-YAS PA SRIN MTHEB SBYAR BSGRENG SPRAD, ,RANG RGYAL RNAMS KYI PHYAG RGYA'O, ,RDO RJE BSDAMS PA DAM BCAS LA, ,MDZUB PA MO MTHE'U CHUD GSHIBS TE BSGRENG, ,MTHE BONG NGOS BCAR GSUM SNANG GI'O, ,DE NYID LAS NI MTHE'U CHUNG GNYIS, 
BSNOL BA 'JIG RTEN GSUM 'DUL GYI'O, ,DE GNYIS LAS NI MTHE BONG GNYIS, ,NANG DU BCUG PA GSUM 'JIG GO, ,DE NYID LAS NI MTHE'U CHUNG BSGRENG, ,SNGA MA BZHIN BYAS GSUM MTHAR BYIN, ,DE LAS MTHEB GNYIS RTZE SPRAD DE, ,BSGRENG PA MI G-YO MGON PO'O, ,DE LAS 
GUD GNYIS GSHIBS TE BSGRENG, ,CHUNG GNYIS NANG DU LUG RGYUD SBREL, ,MDZUB MO DANG NI SRIN LAG GNYIS, ,GSHIBS TE BSGRENG BA BDUD RTZI 'KHYIL, ,DE LAS MDZUB MO GUNG MO GNYIS, ,SNGA MA BZHIN DU GZHAG BYAS LA, ,LHAG MA BSNOL BA BE CON SNGO, ,DE NAS MDZUB MO 
GSHIBS TE BSGRENG, ,LHAG MA 'OD ZER 'PHRO BYAS PA, ,RTA MGRIN RGYAL PO'I PHYAG RGYA'O, ,DAM TSIG PHYAG RGYA DE DAG KYANG, ,PHAL CHER BSDAMS PA LAS BYUNG BAS, ,BSDAMS BA LAS NI BCING PAR BYA, ,DE NI DAM TSIG PHYAG RGYA'O, ,DE NAS LAS KYI PHYAG RGYA BSNAMS, ,MDOR BSDUS RAB 
TU BSHAD PAR BYA, ,G-YON PA LTE BAR GZHAG PA LA, ,G-YAS PA RDO RJE 'DZIN TSUL BA, ,DE BZHIN GSHEGS PA'I PHYAG RGYA'O, ,NGAN SONG SBYONG BA LA SOGS BZHI, ,SA GNON MCHOG SBYIN TING NGE 'DZIN, ,MI 'JIGS LA SOGS GO RIMS BZHIN, ,BSGYINGS NAS RDO RJE DRIL 'DZIN DANG,, 
LCAGS KYU G-YAS NA 'DZIN PA DANG, ,MDA' 'PHANGS TSUL DANG SE GOL DANG, ,MDZUB MTHEB PHRAD PAR 'DZIN PA DANG, ,KHU TSUR GSHIBS PA NYI MA'I'O, ,KHU TSUR G-YON THOGS GRU MO GZUGS, ,KHA YI PHYOGS SU GZHAG PA'O, ,G-YAS KYI G-YON PA 'BYED PA DANG, RAL GRI GNYIS 

@120A
*, ,KYIS DPUNG PAR 'DZIN, ,KHU TSUR GSHIBS TE SNYING GAR BSKOR, ,KHA YI THAD KA NAS DRANGS DANG, ,KHU TSUR GNYI SA NI GAR BYAS TE, ,'GRAM PA G-YAS G-YON GZHAG PAR BYA, ,DE NAS YANG BSKOR SPYI BOR GZHAG ,SPYI BOR BA KROL BA LAS KYI'O, ,KHU TSUR GO CHA'I 
TSUL BYAS DANG, ,DE LAS MTHE CHUNG MCHE BA DANG, ,KHU TSUR GNYIS NI MNAN PA'O, ,DE LAS DKU G-YAS G-YON PA LAS, ,BZHAG NAS 'GYING BA SGEG MO'O, ,PHRENG BA 'DZIN PA PHRED MA'O, ,KHA NAS 'BYUNG TSUL GLU MA'O, ,GAR DU BYAS PA GAR MA'O, ,DE LAS KHU TSUR THUR DU NI, ,BLUGS 
LA SPOS LTAR 'DUG PA'O, ,GYEN DU 'THOR BA ME TOG GO, ,MDUN DU GSHIBS PA MAR ME'O, ,KHU TSUR RTZE SPRAD BRANG LA NI, ,NYUG BA DE NI DRI CHAB MA'O, ,KHU TSUR GNYIS KYI RGYA BA SBYAR LA, ,MTHE'U TSUD MDZUB GNYIS SO SO RU, ,'KHYUD PA DE NI LCAGS KYU'O, ,DE LAS MDZUB GNYIS 
RTZE SPRAD LA, ,GDU BUR BYAS PA ZHAGS PA'O, ,DE LAS GUNG MO MTHEB SPRAD LA, ,LU GU RGYUD LTAR BYAS PA LAS, ,LHAG MA BSDUS PA LCAGS SGROG GO, ,DE LAS MDZUB GNYIS 'KHYUD PA LA, ,KHU TSUR MNAN BSKYOD DRIL BU'O, ,DE BZHIN PHYAG MTSAN MED PA DANG, ,GNYIS SU PHYE BA 
BYAS PA NI, ,BYANG CHUB SEMS DANG NYAN THOS DANG, ,RANG SANGS RGYAS PA THAMS CAD KYI, ,LAS KYI PHYAG RGYAR SHES PAR BYA, ,RDO RJE 'DZIN TSUL DBYUG TO 'PHYAR, ,RTZE GSUM BE CON RGYA GRAM DANG, ,DGRA STA RAL GRI PADMA BSNAMS, ,KHRO BO LAS KYI PHYAG RGYA'O, ,LCE LA BAD ZLA'I DKYIL 
NYID DU, ,GONG BU BSTAN PA'I SNGAGS DE DAG ,BKOD NAS BZLAS PA BYAS PA STE, ,CHOS KYI PHYAG RGYAR BSTAN PA'O, ,JI LTAR BSTAN PA BSGOM PA DANG, ,PHYAG RGYA PHYAG MTSAN 'DZIN PA DANG, ,BYANG CHUB SEMS DPA' THAMS CAD KYI, ,PHYAG RGYA CHE ZHES BYA BA YIN, ,DE LA PHYAG MTSAN 
MED PA NI, ,LAS KYI PHYAG RGYAR SHES PAR BYA, ,MTHE BOD [*BONG] MTHE'U CHUD RTZE SPRAD DE, ,LHAG MA GSUM NI RDO RJER BYAS, ,DE NI BRGYA BYIN PHYAG RGYA'O, ,G-YON PA PADMA KHA 'DZUMS DANG, ,G-YAS PA'I GUNG MDZUB BSGRENG BAS NI, ,SMRAD 'DON LTAR BYAS TSANGS PA'O, ,G-YON PA RAB TU BGRAD 

@120B
DE BSGRENG, ,G-YAS PA RTZE GSUM GTOGS 'DOD DO, ,PI WANG G-YON LOGS YUL 'KHOR SRUNG, ,MTHE BONG MTHE CHUNG SBYAR BYAS 'PHAGS, ,MDZUB MO ZHAGS PA SBYAN [*SPYAN] MI BZANG, ,MTHE BO NE'U LE'I SNA 'DRA NI, ,RNAM THOS SRAS KYI YIN PAR BSHAD, ,G-YON PA THOD PA THOGS PA LTAR, , 
SOR MO YID BSDUS DBANG PHYUG GO, ,THAL MO KHONG STOD SBYAR BA LAS, ,GUNG GNYIS BSGRENG LA MDZUB GNYIS DGUG ,MTHE BONG STENG BZHAG LHA RNAMS SO, ,G-YAS PA BE CON LTAR BYAS LA, ,G-YON PA MGO THOD CES BYAS PA, ,GSHIN RJE MO YI PHYAG RGYA'O, ,G-YAS PA ZHAGS 
'DZIN TSUL BYAS TE, ,G-YON PA SPRUL GYI GDENGS KAR BYA, ,CHU LHA 'KHOR BCAS PHYAG RGYA'O, ,G-YAS PA SNYE MA 'DZIN PA DANG, ,G-YON PA MDZUB MO BKUG PA NI, ,GNOD SBYIN 'KHOR BCAS PHYAG RGYA'O, ,G-YAS THAL BRKYANG BYAS MTHE BO DGUG ,SMRAD 'DON LTA BUR BYA BA DANG, , 
G-YON PA GUNBHE 'DZIN PA NI, ,ME LHA 'KHOR BCAS PHYAG RGYA'O, ,G-YAS PAR LA GRI 'DZIN PA DANG, ,GUNG MO SRIN LAG MTHIL BKUG PA, ,BDEN BRAL SRIN PO'I PHYAG RGYA'O, ,G-YAS BA DAN TSUL BYAS NAS, ,G-YON PA PI BAD THOGS PA NI, ,RLUNG LHA 'KHOR BCAS PHYAG 
RGYA'O, ,G-YAS PA PHRENG BA 'DZIN PA DANG, ,G-YON PA ZHAGS MIG LTAR BYAS PA, ,DBANG LDAN 'KHOR BCAS PHYAG RGYA'O, ,THAL MO MNYAM DU SBYAR BA NI, ,PA BA SANGS DANG MIG DMAR RO, ,KHA THAD MDZUB BSGRENG PHUR BU'O, ,LAG G-YAS THAL BGRAD NYI MA'O, ,ZLA BA G-YON PA BGRAD PA'O, , 
GLANG SNA CHU SRIN 'DRA SGRA GCAN, ,SE GOL RTAG GTOGS LAG PA LA, ,SPEN PA DBYUG PA 'DZIN LTAR BYA, ,LAG PA GNYIS KYI MKHRIG MA BSNOL, ,BKAN TE G-YAS PA STENG PHYUNG NAS, ,SOR MO SPRO ZHING BSDU BA NI, ,RGYU SKAR SPYI YI PHYAG RGYA'O, ,'JIG RTEN PA NI THUN MONG DU, ,THAL MO BRKYANG 
PAR BYA BA DANG, ,YANG NA THAL MO PADMAR BYA, ,'JIG RTEN SPYI YI PHYAG RGYA'O, ,GONG DU JI LTAR BSHAD PA YI, ,PHYAG RGYA CHEN PO BSGOM PA NI, ,THUGS KAR RDO RJE BSGOM PA NI, ,PHYAG RGYA CHEN PO'I CHO GA'O, ,DE NAS LHA RNAMS THAMS CAD KYI, ,DKYIL 'KHOR SNGAGS NI BSTAN BYA STE, ,DANG POR 

@121A
*, ,BDAG BYIN BRLAB PA'I SNGAGS, ,RDO RJE PHYAG RGYA BCINGS NAS DGOD, ,AOm SARBA BDI BADZRA AA DHI TIshthA DZNY'A NA SA MA YE H'Um, SNYING GA MGRIN PA DPRAL BA DANG, ,SMIN MTSAMS MDZOD SPU RNA BA GNYIS, ,MGO BO GTZUG PHUD DPUNG PA GNYIS, ,SNA DANG RKED PA PUS MO BOL, , 
LONG BU GNYIS DANG MIG GNYIS DANG, ,GSANG BA'I GNAS SU BYIN GYIS BRLABS, ,AOm SHO DHA NE SHO DHA YA SARBA AA P'A YA AA NA YA H'Um, ,NGAN SONG LAS 'DREN PA'O, ,AOm SARBA BIT SARBA P'A PAm BI SHO DHA NE H'Um, SDIG PA DAG PAR BYA'O, ,AOm SARBA BDI TRA THA, SDIG PA DRAL BA'O, ,AOm SHO DHA NE SHO 
DHA NE, SARBA P'A PAm BI SHO DHA NE, SHUDDHE BI SHUDDHE, SARBA KARMA A'A BA RA nA BI SHUDDHE SV'A H'A, KUN RIG GI'O, ,AOm SHO DHA NE SHO DHA YA, SARBA AA P'A YA H'Um, NGAN SONG SBYONG BA'I'O, ,AOm SHO DHA NE SHO DHA YA, SARBA AA BA YA, SARBA SVA TVE BHYA: H'Um TR'Am, RIN CHEN ME TOG GI'O, ,AOm SHO DHA NE SHO DHA YA, SARBA 
AA PA YA BI SHO DHA NE HR'I:, SH'AKYA THUB PA'I'O, ,AOm SHO DHA NE SHO DHA YA, SARBA AA PA YA NI SHO DHA YA, TRA THA AA:, ME TOG CHER RGYAS KYI'O, ,AOm SHO DHA NE H'Um, ,SANGS RGYAS SPYAN GYI'O, ,AOm SHO DHA NE TR'Am, M'A MA K'I'I'O, ,AOm SHO DHA NE HR'I:, NA BZA' DKAR MO'I'O, ,AOm SHO DHA NI AA:, SGROL MA'I'O,, 
SARBA BID BADZRA SA TVA H'Um, SARBA BID BADZRA SATVA DZA: SARBA BID BADZRA SA TRA HO:, SARBA BID BADZRA SATVA DHU:, RDO RJE SEMS DPA' RGYAL PO CHAGS PA LEGS PA RNAMS RIM PA BZHIN NO, ,TR'Am RYAm BHRI H'A, RDO RJE RIN CHEN GZI BRJID RGYAL MTSAN BZHAD PA RNAMS RIM PA BZHIN NO, ,HR'I: DH'I: KRUm BHA LA SOGS 
RDO RJE CHOS DANG, ,RNON PO DANG 'KHOR LO DANG, SMRA BA RNAMS RIM PA BZHIN NO, ,KAm RAm KshAm SAm BZHI LAS RDO RJE LAS DANG, SRUNG BA DANG, GNOD SBYIN DANG KHU TSUR RNAMS RIM PA BZHIN DU SBYAR RO, ,AOm SARBA BDI MA H'A BADZRO DBHA BA DZ'A NA P'A RA MI TA P'U DZE H'Um, SGEG MO'I'O, ,AOm SARBA BDI MA H'A 
BADZRODBHA BA SH'I LA P'A RA MI T'A P'U DZE TR'Am, RDO RJE PHRENG BA MA'I'O, ,AOm SARBA BDI MA H'A BADZRO DBHA BA Ksh'ANTI P'A RA MI T'A P'U DZE HR'I:, GLU MA'I'O, ,AOm SARBA BDI MA H'A BADZRODBHA WA B'IRYA P'A RA MI T'A P'U DZE AA:, GAR MKHAN MA'I'O, ,AOm SARBA BTI SARBA AA P'A YA, DHA MA DHA MA DHU P'A YA DHY'A [?] NA P'A RA MI T'A P'U DZE H'Um PHAt, 

@121B
SPOS ME MA'I'O, ,AOm SARBA BTI SARBA AA P'A YA PUshP'A BI LO KA NI PRADZNY'A P'A RA MI T'A P'U DZE TR'Am, ME TOG MA'I'O, ,AOm SARBA BTI SARBA AA P'A YA DZNY'A NA A'A LO KA KA RI PRA nI DHI P'A RA MI TA P'U DZE HR'I:, MAR ME'I'O, ,AOm SARBA BTI SARBA AA P'A YA GANDHA BI N'A SHA NI BADZRA GANDHO PA YA P'A RA MI T'A P'U DZE AA:, DRI CHAB MA'I'O,, 
AOm SARBA BDI NA RA KA A'A KARshA nI H'Um PHAt, RDO RJE LCAGS KYU'I'O, ,AOm SARBA BTI SARBA NA RA KA AU DHA RA NI H'Um PHAt, RDO RJE ZHAGS PA'I'O, ,AOm SARBA BTI SARBA NA RA KA BANDHA MO TZA NI H'Um PHAt, RDO RJE LCAGS SGROG GI'O, ,AOm SARBA BTI SARBA NA RA KA GHAntA BI SHO DHA NI H'Um PHAt, RDO RJE DRIL BU'I'O, ,AOm MEE TRI 
HA RA nA SV'A H'A, BYAMS PA'I'O, ,AOm MANYDZU SHR'I SV'A H'A, 'JAM DPAL GYI'O, ,AOm GANDHA HASTI SV'A H'A, SPOS KYI GLANG PO'I'O, ,AOm DZNY'A NA KE TU BA TI H'Um, YE SHES TOG GI'O, ,AOm BHA DRA BA TI HA RA P'A LA H'Um, BZANG SKYONG GI'O, ,AOm AA MO GHA HA RA SHE H'Um, DON YOD PAR MTHONG BA'I'O, , 
AOm AAKshA YA H'Um KARM'A BA RA nA BI SHO DHA NE SV'A H'A, BLO GROS MI ZAD PA'I'O, ,AOm PRA TI BHA NE PRA TI BH'AN KU RE SV'A H'A, SPOBS PA BRTZEGS PA'I'O, ,AOm STH'A ME STH'A ME MA H'A STH'A ME P'A TI H'Um, MTHU CHEN THOB KYI'O, ,AOm SARBA AA P'A YA DZA HA SHO DHA NE H'Um, NGAN SONG KUN 'DREN GYI'O, ,AOm SARBA SHO KA TA 
MO NIR GHA TE NA MA TI H'Um, MYA NGAN KUN 'JOMS KYI'O, ,AOm DZVA LA NI MA H'A DZVA LA NI SV'A H'A, DRA BA CAN GYI'O, ,AOm TZANDRA BYA BA LO KI TE SV'A H'A, ZLA 'OD KYI'O, ,AOm AA MI TA PRA BHA BA TI H'Um, BDUD RTZI 'OD KYI'O, ,AOm GA GA NA LO TZA NE H'Um, NAM MKHA' MDZOD KYI'O, ,AOm SA MANTA BHA DRA H'Um, KUN DU 
BZANG PO'I'O, ,AOm BO DHI SATVA SARBA SAm SK'A RA PA RI SHUDDHA DHARMA TE GA GA NA SA MUDGA TE SV'A H'A, BYANG CHUB SEMS DPA' THAMS CAD KYI'O, ,AOm SARBA MU NE BHYA: PA RI SHUDDHE GA GA NA SA MA NAm SV'A H'A, NYAN THOS KYI'O, ,AOm NA MO BUDDHA BYA BA LO KI TE SHUDDHA GA GA NA SA MA YE SV'A H'A, RANG RGYAL GYI'O, ,AOm TREE LO 
KYA KI RA H'Um PHAt, 'JIG RTEN GSUM SNANG GI'O, ,AOm TREE LO KYA DA MA KA H'Um PHAt, GSUM 'DUL GYI'O, ,AOm TREE LO KYA N'A SHA H'Um PHAt, GSUM 'JIG GI'O, ,AOm TREE LOKYA AANTA H'Um PHAt, GSUM MTHAR BYED KYI'O, ,AOm K'A NA HA NI H'Um PHAt, MI G-YO MGON NO, ,AOm AA MRi TE H'Um PHAt, 

@122A
*, ,BDUD RTZI 'KHYIL PA'I'O, ,AOm K'A LA DAndA H'Um PHAt, BE CON SNGON PO'I'O, ,AOm HR'I: H'Um PHAt, RTA MGRIN GYI'O, ,AOm AINDR'A YA SV'A H'A, BRGYA BYIN 'KHOR BCAS KYI'O, ,AOm BRAHMA nE SV'A H'A, TSANGS PA'I'O, ,AOm GA nA PA TI H'Um, GTOGS 'DOD KYI'O, ,AOm BEEshnA BI YE SV'A H'A, 
DBANG PHYUG CHEN PO'I'O, ,AOm DE BA GA nE BHYA: SV'A H'A, LHA THAMS CAD KYI'O, ,AOm BE BA SVA DA MA TRI BHYA: SV'A H'A, GSHIN RJE 'KHOR DANG BCAS PA'I'O, ,AOm BE RU nA YE N'A GA GA nA BHYA: SV'A H'A, CHU LHA 'KHOR DANG BCAS PA'I'O, ,KU BE RA YAKshA NI BHYA: SV'A H'A, GNOD SBYIN 'KHOR BCAS KYI SNGAGS SO,, 
AOm AAGNA YI KU TZI KU TZI SV'A H'A, DRANG SRONG RNAMS KYI'O, ,AOm NEE RRi TYA R'AKshA SA BHYA: SV'A H'A, SRIN PO 'KHOR BCAS KYI'O, ,AOm B'A YA BE AA S'U RA GA nE BHYA: SV'A H'A, RLUNG LHA 'KHOR DANG BCAS PA'I'O, ,AOm RU DRA AAKshA BH'U TA GA nE BHYA: SV'A H'A, DBANG LDAN 'KHOR BCAS KYI'O, ,AOm PRi STHI BHYA: SV'A H'A, 
SA'I LHA MO'I'O, ,AOm GRA HE PRA BH'A DZYO TI SA YA NAKshA TRA NI RN'A DA NI SV'A H'A, GZA' DANG RGYU SKAR SPYI'I SNGAGS SO, ,AOm MA HO RA GA GA nE BHYA: SV'A H'A, LTO 'PHYE RNAMS KYI'O, ,AOm KUm BHAndA P'U TA AUNMA D'A PA SMA RA AA MA AO ST'A RA GA nE BHYA: SV'A H'A, 'DRE SPYI'O, ,AOm GA RU dA GA nA BHYA: SV'A H'A, NAM MKHA' LDING 
SPYI'I'O, ,AOm AAGNE SV'A H'A, ME LHA'I'O, ,AOm BA RU n'A YA SV'A H'A, CHU LHA'I'O, ,AOm B'A YA BE SV'A H'A, RLUNG LHA'I'O, ,AOm PA tA LA SV'A H'A, SA BDAG GO, ,AOm SARBA DE BA TA SV'A H'A, KHYIM LHA LA SOGS PA THAMS CAD KYI'O, ,AOm HRI SV'A H'A, MKHA' 'GRO MA'I'O, ,DE DAG NI SNGAGS SU GSUNGS 
PA'O; ,TING 'DZIN SNGAGS DANG PHYAG RGYAR LDAN, ,NYIN RE TING 'DZIN GSUM PO NI, ,BDAG DANG LHA SBYOR PA SGOM PAR BYA, ,DE NAS BDAG NYID DER GSAL NAS, ,RGYAS 'DEBS BZHI DANG LDAN PA LA, ,DKYIL 'KHOR SGO NI DBYE BYAS NAS, ,DKYIL 'KHOR YONGS SU BSKYED PAR BYA, ,AOm SARBA 
BDI BADZRA TZAKRA H'Um, 'KHOR LO DANG LDAN PHYAG RGYA BYA, ,DKYIL 'KHOR BSKYED SNGAGS PHYAG RGYA'O, ,DE NAS GTZO BOR BDAG SBYOR BAS, ,DPUNG PAR SE GOL GDAB BYAS LA, ,DZA: H'Um BAm HO: SA SPYAN DRANG NGO, ,DE NAS NYE REG 'THOR 'THUNG DANG, ,ZHABS BSIL BA NI DBUL BAR BYA, ,MCHOD PA 

@122B
RNAM PA SNA TSOGS MCHOD, ,DE RJES BSTOD PA BYA BA NI, ,MNYAM MED MI G-YO CHOS MCHOG CAN, ,THUGS RJE'I BDAG NYID 'GRO SDUG SEL, ,YON TAN DNGOS GRUB SPYIN MDZAD PA, ,DRI MED MNYAM NYID DAM PA BSTOD, ,YON TAN PHRA MO TSAD MED DE, ,NAM MKHA' DANG YANG BSKRUN YOD MIN, , 
DNGOS GRUB MNYAM MED DPE BRAL BA, ,'GRO LA NGES PAR STZOL MDZAD BSTOD, ,RTAG TU DRI MED THUGS RJE 'BYUNG, ,SMON LAM SGRUB PA 'GAG MED CAN, ,'GRO BA'I DON BRTZON MTHA' YAS PA, ,BDAG NYID RTAG TU SNANG LA BSTOD, ,TSAD MED TSAD BRAL YONGS RDZOGS PA'I, ,BDE GSHEGS 
GO 'PHANG DE BRNYES KYANG, ,THUGS RJE'I SPYOD PA 'GAG MED 'GYUR, ,BZANG PO SHIN TU MCHOG LDAN BSTOD, ,MCHOG SBYIN NANG NA MCHOG BRNYES PAS, ,KUN LA DNGOS GRUB MCHOG THOB MDZAD, ,MGON PO DUS GSUM SGRIB MED PA, ,DNGOS GRUB DAM PA STZOL BSTOD DO, , 
BSTOD PA'I RGYAL PO 'DI DAG GIS, ,LAN CIG TZAM YANG BSTOD BYAS PAS, ,SANGS RGYAS KUN GYIS DBANG BSKUR ZHING, ,BDE GSHEGS THAMS CAD 'GRUB PAR 'GYUR, ,DE LTAR TING 'DZIN BYA BA NI, LO 'AM LO PHYED ZLA GCIG BYA, ,DE LHAR GRUB NAS RDUL TSON BRTZAMS, ,DE YIS BSOD NAMS 
TSOGS BSGOMS PA, ,SNGON DU BSNYEN PA'I CHO GA'O,, ,,DE NAS RDUL TSON MGO RTZOM STE, ,GONG DU BSHAD PA'I GNAS DAG TU, ,SA NI GZUNG BA'I LAS BYA STE, ,SA BDAG SA SRUNG LA SOGS DANG, ,SA YI LHA MO RNAMS LA NI, ,DKYIL 'KHOR DANG NI SBYIN SREG GI ,DKYIL 'KHOR BYA BA'I 
DON DU NI, ,DAM TSIG 'DI NI BSGRAGS PAR BYA, ,SA LA RGYU BA'I LHA KUN DANG, ,GANG ZHIG SA LA BRTEN KUN DANG, ,BYAMS PA'I SEMS SU GNAS PA NI, ,KUN DGA'I DON DU ZHU ZHING GNAS, ,DE NAS JI LTAR 'TSAM PA BZHIN, ,PUS NUB TZAM DU BRKO BYAS LA, ,GYO MO LA SOGS BSAL BAR 
BYA; ,SPYAN DANG GNOD SPYIN 'KHYIL PA YI, ,SNGAGS KYI CHU YIS GTOR BAR BYA, ,DE LTAR SA NI BZUNG NAS SU, ,SLOB DPON KHRU YIS BRTAG BYAS LA, ,CHE CHUNG RIM PA GANG YIN PAS, ,SA DE YANG DAG GZUNG BAR BYA, ,DE NI SA SPYANG BA'I CHO GA'O,, ,,DE NAS GOS RGYAN BGOS 

@123A
*, ,BYAS TE, ,DRI ZHIM CHU YIS LUS BKRUS LA, ,RDO RJE GNOD SBYIN TING 'DZIN DU, ,ZHUGS NAS RDO RJE 'CHANG BA'I GTZO, ,THUGS LAS PHYUNG STE SKAD CIG MAS, ,MIG LA NYI MA ZLA BA'I 'OD, ,RKANG PA BOR BA RDO RJER BSAM, ,LAG GNYIS RDO RJE DRIL BZUNG LA, ,YI GE H'Um GI SGRA 
BSGRAGS TE, ,G-YAS NAS BSKOR LA DENG ZHES BRJOD, ,MTSAMS DANG DRA BA RA BA DAG ,BDUD DANG SDANG BA BZLOG PAR BYA, ,DE NAS PHUR BU BYIN BRLABS NAS, ,PHUR BU SNGAGS KYIS GDAB PAR BYA, ,DE NAS SKUD PA RIM LNGA YI, ,KHA DOG BZHIN DU BSAM BYAS LA, ,'KHOR LOS SGYUR 
BAS G-YOG LA GTAD, ,DE NAS THIG SKUD BSGRIL BAR BYA, ,DE NAS GSER GYI GZHONG PA RU, ,RIGS KYI SNGAGS KYIS BTAB NAS SU, ,MCHOD DANG BSTOD PA RDZOGS PAR BYA, ,DE NAS THIG GDAB BRTZAM PA NI, ,LAS DANG BYA BAS GDAB PA STE, ,BYIN GYIS BRLABS PA'I SNGAGS BSTAN PA,, 
AOm BADZRA S'U TRA A'A KARshA YA MAndA LA H'Um, ZHES SO, ,GDAB PA'I 'GRO STANGS BSKOR BA NI, ,RGYUD DANG MAN NGAG BZHIN DU BSTAN, ,BYIN BRLABS BYAS PA'I GNAS DE RU, ,PHYI YI DKYIL 'KHOR BRI BAR BYA, ,DBUS KYI CHA NI GDAB BYA BA, ,SRAD BU BRGYAD DANG LDAN PA YI, ,LTE BAR BCAS SHING 
RTZIBS BCU DRUG ,RIM PA GSUM DANG LDAN PA YI, ,RTZIBS NI NYIS 'GYUR NYID DU BYA, ,SGO BZHI RTA BABS BZHI LDAN PAS, ,THEM SKAS DANG NI 'KHOR LO DANG, ,LDA LDI LA SOGS BRGYAN PA RU, ,SENG GE BA GLANG RNAMS KYIS BRGYA NA, ,DE LTAR LEGS PAR BRTAGS BYAS NAS, ,TSON RTZIS 
BRI BA BRTZAM PAR BYA, ,DE LTAR BYAS PA'I 'OG NYID DU, ,DE NAS SBYOR BA GSUM BSGOMS LA, ,LHA YI GNAS SU TZANDAN SOGS, ,LHA YI GNAS NI BYA BA'O, ,DE LA ME TOG PHUL BYAS LA, ,RANG RANG GSANG SNGAGS MANG BZLAS TE, ,DE NAS MCHOD PA'I RIM PAS MCHOD, ,DBUS KYI GTZO BO'I 
GSANG SNGAGS KYI, ,RNAM RGYAL BUM PA GDAB PAR BYA, ,DE NAS PHUR BU PHYANG NAS SU, ,KHA DOG LNGAS NI DGANG BAR BYA, ,DBANG LDAN MTSAMS NAS BRI BYA STE, ,DKAR SNGO DMAR DANG DE BZHIN LJANG, ,NANG DU SER BO BTANG BYAS LA, ,DE NAS YANG NI MCHOD PA DBUL, ,DE NAS DKYIL 'KHOR 'DEGS 

@123B
PAR BYA, ,SOR MO GYEN DU RTZE SPRAD 'DEGS, ,DE YI SNGAGS NI 'DI DAG GO, ,AOm SARBA BDI AA DHI TIshthA H'Um, ZHES SO, ,RDUL TSON BRI BA'I CHO GA'O,, ,,DE LTAR BYAS ZIN 'OG TU NI, ,DE BZHIN MCHOD PA RNAM LNGA YIS, ,BUM PA STA GON GNAS PAR BYA, ,BUM PA DKAR ZHING CHE BA DANG, ,KHA YANGS 
LEGS SHING MGRIN PA MTHO, ,DRI CHUS YONGS SU BKANG NAS SU, ,KHA RGYAN YAL GA SHING GIS BYAS, ,'BRU LNGA SMAN LNGA RIN CHEN LNGA, ,SNYING PO LNGA DANG LDAN PAR BYA, ,ME TOG PHRENG BAS BCING BYAS TE, ,RAS KYIS MGUL LA DKRIS BYAS LA, ,KU SHA SNGON POS GDAN BYAS PA, ,GDUGS 
DKAR GYIS NI BRGYAN PA STE, ,RANG RTAGS MTSAN MA BRI BYAS LA, ,BA DAN LNGA DANG LDAN PA NI, ,GO RIMS BZHIN DU GZHAG PAR BYA, ,TIL DANG SO BA SPOS DANG NI, ,TZANDAN ME TOG DKAR PO DANG, ,'O MA YIS NI YON CHAB SNOD, ,BKANG LA MDUN DU GZHAG PAR BYA, ,DE BZHIN SPOS KYIS 
BDUG NAS SU, ,SNGAGS DANG PHYAG RGYAS BRTAN PAR BYA, ,RANG RANG SNGAGS KYIS BTAB PA YI, ,DE KHO NA YI PHYAG RGYA BYA, ,RGYAS 'DEBS BZHI DANG LDAN PA LA, ,NYE REG 'THOR 'THUNG YON CHAB DBUL, ,SNGAGS PA RDO RJE DRIL LDAN PA'I, ,LAG PA G-YAS PAS REG NAS SU, ,CHU LA BRGYA RTZA BRGYAD 
DU GDAB, ,DE NAS LHA DE ZHU BYAS TE, ,BYANG CHUB YE SHES CHU RU GYUR, ,BUM PA STA GON LA GNAS PA'O,, ,,DE NAS SNGAGS PA GRUB 'DOD PAS, ,SBYIN SREG LAS NI BRTZAM BYA STE, ,BCU PHYED MCHOD PAR LDAN PA YIS, ,DKYIL 'KHOR CHEN PO'I SHAR PHYOGS SU, ,ZHI BA'I SBYIN SREG BRTZAMS 
PAR BYA, ,RAB TU DKAR BA'I SA GZHI LA, ,RGYAR NI KHRU GANG ZABS SU YANG, ,SOR NI BCU GNYIS BRKOS BYAS LA, ,DE DBUS RDO RJE SOR BRGYAD GZHAG ,THAB KHUNG GI NI STENG NYID DU, ,SOR BZHI RAB TU DOR BYAS LA, ,'PHANGS DANG RGYAR NI SOR BZHI YIS, ,MNYAM PAR RAB TU BYAS PA LA, , 
RAB TU RDO RJE RTZE GSUM MTSAN, ,BA YI LCI BA MA LHUNG DANG, ,SA GZHI DKAR BAS BYUG PAR BYA, ,RDO RJE GNOD SBYIN SNGAGS BTAB PAS, ,BGEGS NI BSKRAD CING GSAD PAR BYA, ,'O MA YOD PA'I YAM SHING GIS, ,GTZUBS PA'I ME YIS SBAR BAR BYA, ,JI LTAR ME LHA SPYAN DRANGS NAS 

@124A
*, ,YON CHAB NYE REG 'THOR 'THUNG GNYIS, ,GTOR NAS 'BAR LA DE THIM BYA, ,PHYAG RGYA 'KHOR LO DANG LDAN PAS, ,MDUN DU BZHAG LA BLTA BAR BYA, ,DE NAS ME YI DBUS SU NI, ,DKYIL 'KHOR LHA RNAMS BSGOM PAR BYA, ,RDO RJE KHU TSUR RAB BCINGS TE, ,MDZUB GNYIS 
MTHE'U CHUNG RDO RJE SBREL, ,RDO RJE RAB BSRUNGS PHYAG RGYAS TE, ,DKYIL 'KHOR THAMS CAD RAB BSGRUB PA'O, ,SNGAGS NI AOm SARBA BDI BADZRA TZAKRA SIDDHA H'Um, DZA: H'Um BAm HO: DANG LDAN PAR, ,SE GOL LDAN PAS DGUG GZHUG BYA, ,DE NAS SREG RDZAS BSTAN PA NI, ,NAS DANG ZHO DANG 'BRAS YOS DANG, , 
TIL DANG KU SHA SNGON PO DANG, ,'BRAS CHAN ME TOG DKAR PO DANG, ,SPANG SPOS SBRANG RTZI MAR RNAMS DANG, ,MI RUS PHYE MAS SBYIN SREG BYA'O, ,RDZAS DE DAG NI DBUL BA YANG, ,RANG GI SNGAGS KYIS BRGYA RTZA BRGYAD, ,YANG NA BDUN BDUN DBUL BAR BYA, ,SGEG SOGS MCHOD PA BRGYAD DANG NI, , 
DE BZHIN BCU GNYIS MCHOD PAS MCHOD, ,DKYIL 'KHOR BDAG PO LA SOGS PA'I, ,SNGAGS NI CI NUS BZLAS BYAS NAS, ,GANG BA'I SBYIN SREG DBUL BAR BYA, ,SEMS CAN PHAN DON CI 'DOD BSNGO, ,DE NAS GZHAN YANG PHA ROL DU, ,'PHOS LA PHAN PAR BYA DON DU, ,SBYIN SREG CHEN PO 
BRTZAM PAR BYA, ,GDAMS PA'I SNGAGS KYIS BYIN BRLABS LA, ,THAB KHUNG RGYUD LAS GSUNGS PA LTAR, ,CHE CHUNG RIM PA SHES BYAS LA, ,CI NUS LHA NI DGOD BYAS TE, ,RTEN BCAS RGYAN LDAN DE DBUS SU, ,BZHAG PA NYID DU BYAS NAS KYANG, ,CI NUS PAR NI SBYIN SREG BYA, ,DKYIL 
'KHOR GYI SBYIN SREG GI RIM PA'I CHO GA'O,, ,,DE LTAR DANG POR ZHUGS PA NAS, ,THA MA SLOB MA GZHUG GI BAR, ,ZHAL BSROL [*BSKOL?] SOGS BYED DUS SU, ,BUM PA LA SOGS BSDU BAR BYA'O, ,DE NAS LHO YI PHYOGS DAG TU, ,JI LTAR GSUNGS PA'I RIM PA YIS, ,PADMA DKAR PO'I STENG 
NYID DU, ,'KHOR LO RTZIBS BRGYAD BRI BAR BYA'O, ,DE STENG SLOB MA GZHAG BYAS LA, ,GONG MA'I CHO GA JI LTA BAS, ,BUM PA LA SOGS JI SNYED KYIS, ,KHYAD PAR CI 'DOD DBANG RNAM SBYIN, ,DE LTA BU YI DKYIL 'KHOR DU, ,'KHOR BAR BCINGS PA'I SEMS CAN GANG, ,DKYIL 'KHOR 'DI LA 

@124B
ZHUGS BYAS NAS, ,NGAN SONG GSUM LAS GROL GYUR NAS, ,DGA' LDAN GNAS SU SKYE BAR 'GYUR, ,DE NAS MCHOD PAS SNGON BZHIN MCHOD, ,BSKYED PA SNYING GAR BSDUS NAS NI, ,SPYAN DRANGS LHA RNAMS GSHEGS SU GSOL, KHYED KYIS SEMS CAN DON MDZAD PAS, ,SLAR YANG GNAS SU 
GSHEGS SU GSOL, ,AA K'A RO MU KHAm SARBA DHARM'A n'I A'ADYA NUTPANNA TV'ATA MU:, ZHES SO, ,SE GOL LAN GSUM GDAB LA GSHEGS, ,RDUL TSON DKYIL 'KHOR BSDU BYA STE, ,'DOD PAR GYUR PA DE LA SBYIN, ,LHAG MCHU BO CHEN POR DOR, ,DKYIL 'KHOR PHUL BA'I NOR GANG ZHIG ,DE NI 
SLOB DPON NYID DBANG BAR, ,DPAL LDAN RDO RJE 'DZIN PA YIS, ,RAB TU BRDZUN MED GSUNGS PA YIN, ,CHO GA'I RIM PA RDZOGS PA 'DI, ,RNAL 'BYOR RIM PA'I RGYUD LAS NI, ,GRUB LDAN LUNG BSTAN MA THOB KYANG, ,KUN LA PHAN PHYIR BDAG GIS BYAS, ,BLA MA NYI MA'I DPAL ZHABS KYIS, ,SGRUB 
PA'I THABS SU GSUNGS PA LA, ,'ON KYANG 'DI LA BDAG GIS NI, ,DE YI BKA' LA RAB BRTAN BRTZAMS, ,'DI YIS BSOD NAMS GANG THOB PA, ,'GRO BA 'DI DAG RTAG TU NI, ,'PHRUL DGA'I GNAS SU SKYES NAS SU, ,BLA MED BYANG CHUB THOB PAR SHOG ,NGAN SONG THAMS CAD RNAM PAR SBYONG 
BA'I DKYIL 'KHOR CHEN PO'I SGRUB THABS SLOB DPON KUN DGA' SNYING POS MDZAD PA RDZOGS SO,, ,,RGYA GAR GYI MKHAN PO SMRi TI DZNY'A NA K'IRTIS BSGYUR CING BSHAD NAS GTAN LA PHAB PA'O,, 