@164B
#, ,RGYA GAR SKAD DU, SHR'I YA MA A'A YU K'A LA MAndALA BIDHI:, BOD SKAD DU, DPAL GSHIN RJE TSE BDAG NAG PO'I DKYIL 'KHOR GYI CHO GA ,BCOM LDAN 'DAS GSUNG GI DBANG PHYUG LA PHYAG 'TSAL LO, ,GANG GI DRIN GYIS MUN PA GTAN BCOM ZHING, ,GSANG BA'I 'OD KYIS BDE BA SKYED BYED PA, , 
THUGS RJE'I BDAG NYID 'JAM RGYAL RDO RJE LA, ,LUS NGAG YID GSUM DANG BAS PHYAG 'TSAL NAS, ,GSANG SNGAGS LAM GYI SGRON MA 'DI NYID LA, ,MOS DANG DAD PA GANG ZHIG YOD PA YI, ,RNAL 'BYOR BRTZON PA RNAMS LA PHAN BYA'I PHYIR, ,DKYIL 'KHOR CHO GA 'DI NYID BSHAD PAR BYA, ,BLA MA MKHAS 
SHING RTOGS LDAN DAM TSIG LDAN PA DANG, ,BRTZE DANG BSAM GTAN BSGOMS PAS BYIN RLABS ZHUGS PA DANG, ,DMAN SPANGS DAD PAS 'GRO BA YANG DAG 'DREN PA STE, ,'DI NI BLA MA'I 'OS TE 'GRO BA'I DON BYED PA'O, ,BLA MA LA GUS RTOG MED SNYING RJE CAN, ,RTAG TU CHOS 'DOD DAD PA BRTAN 'GYUR ZHING, ,BZOD LDAN 
BTANG LA SPRO BA'I GANG ZAG NI, ,'DI NI RJES SU GZUNG 'OS SLOB MA'I 'OS, ,CHU GLING DUR KHROD LA SOGS DBEN GNAS SU, ,RDZAS DANG YO BYAD 'TSOGS BAR BSNYEN PA BRTZAM, ,MAndALA BYI DOR ME TOG BKRAM BYAS LA, ,MCHOD PA LNGA DANG GTOR MA CHA GSUM BSHAM, ,BLA RE LA SOGS RGYAN RNAMS 
DGRAM PAR BYA, ,BDE BA'I STAN LA 'DUG PAS RNAL 'BYOR BYA, ,BYANG CHUB SEMS BSKYED TSAD MED BZHI PO BSGOM, ,YAN LAG BDUN PO YONGS SU RDZOGS PAR BYA, ,'GRO DON GSOL GDAB SMON LAM RDZOGS PAR BYA, ,DE RJES STONG PA'I RNAL 'BYOR RJES SU DRAN PAR BYA, ,AOm SH'U NYA T'A DZNY'A NA BADZRA 
SVABH'A WA A'ATMA KO&amp;HAm, ,STONG PA'I NGANG LAS 'BYUNG BA RIM BRTZEGS BSGOM, ,YAm RAm BAm LAm, RLUNG ME CHU DANG GSER GYIS GZHI'I STENG, ,BHR'Um LAS GZHAL YAS KHANG CHEN RNAM PAR BSAM, ,GRU BZHI RTA BABS BZHI DANG LDAN, ,KHYAMS STOD KHYAMS SMAD STENG 'OG BAR DANG BCAS, ,KA BA BRGYAD 
DANG THOD CHEN ZLUM SKOR MDUD, ,DRA BA DRA PHYED RNGA YAB CHUN 'PHYANG BRGYAN, ,'DOD YON LHA MO RNAMS DANG BCAS PA'I DBUS, ,DUR KHROD BRGYAD LDAN THOD PA'I GZHAL YAS KHANG, ,DBUS SU 'KHOR LO RTZIBS BRGYAD LTE BA LA, ,PADMA NYI MA'I STENG DU RU TRA YAB 

@165A
*, ,YUM GDAN, ,YA DANG MA LAS RAB BRJOD YAB YUM GNYIS, ,GNYIS MED PHYAG RGYA CHEN PO BSGOM PAR BYA, ,SKU MDOG MTHING NAG ZHAL GSUM PHYAG DRUG PA, ,G-YAS DKAR G-YON DMAR DBUS MTHING KHRO BO'I ZHAL, ,SPYAN DGU SDANG MIG GYEN 
DU BZLOG PAS 'JIGS, ,MCHE BA DKAR PO ZLA TSES SRID PA SGROL, ,DBU SKRA KHAM PA GYEN BRDZES SMAR SER, ,SPRUL DANG THOD PA SKAM RLON DBU RGYAN CAN, ,ZHING DANG GLANG CHEN KO RLON STAG SHAM GSOL, ,G-YAS PA 'KHOR LO RAL GRI RDO RJE BSNAMS, ,G-YON PA THOD DBYUG GTUN SHING SDIGS MDZUB 
CAN, ,MI MGO LNGA BCU'I DO SHAL PHRENG BAS MDZES, ,YUM NI KHRO MO ZHAL GCIG PHYAG GNYIS MA, ,G-YAS PA SNYING STOBS G-YON PA THOD KHRAG 'DREN, ,'JIGS PA'I CHA BYAD CHAGS PA'I SPYAN GYIS BLTA, ,THUGS KAR H'Um LAS GSANG BDAG RDO RJE 'CHANG, ,LJANG NAG GCER BU RDO RJE SDIGS MDZUB 
CAN, ,KHROS PAS KLU ZA PADMA'I GDAN LA BZHUGS, ,SPYI GTZUG KHROm LAS BYA KHYUNG GA RU dA, ,SER PO GNAM LCAGS MCHU SDER KLU SBRUL ZA, ,LTO BAR RUS SBAL SER PO RNGOM PA'I ZHAL, ,SDER MO GNAM LCAGS KHA GDANGS SPYAN RTZA DMAR, ,SHAR PHYOGS YA MA R'A DZA SMUG NAG GZUGS, ,ZHING DANG STAG 
SHAM SBRUL GYI CHUN 'PHYANG BRGYAN, ,'KHOR LO'I RTZIBS LA ZHING GI GDAN CAN BSGOM, ,LHO RU MYOS BYED 'BAR SER NAG 'JIGS PA'I GZUGS, ,NUB TU GSHIN RJE DMAR PO DMAR NAG 'JIGS PA'I GZUGS, ,BYANG DU RAL PA TSAR DGU LJANG NAG 'JIGS PA'I GZUGS, ,G-YAS NA 'KHOR LO 
G-YON NA DBYUG TO BSNAMS, ,RGYAN DANG NA BZA' CHA LUGS 'DRA BA BSGOM, ,MTSAMS BZHIR YUM BZHI BSGOM PA YAB DANG 'DRA, ,SKAD CIG CHU LAS NYA LDANG TSUL DU BSKYED, ,BDAG NYID DAM TSIG SEMS DPA' GSAL BA DANG, ,GRUB PA'I GNAS LAS YE SHES SEMS DPA' NI, ,RANG DANG 'DRA BA 
DUR KHROD BRGYAD DANG BCAS, ,DZA:T'Um BAm HO:SA SPYAN DRANGS GNYIS MED BSTIM, ,BSTOD PA RNAMS KYIS BSTOD CING MCHOD PA DBUL, ,SKU GSUNG THUGS BYIN GYIS BRLAB DBANG BSKUR BLANG, ,'PHRO 'DU BSNYEN 'DZIN BYA ZHING BSNYEN BA BGRANG, ,GTZO BO LA NI 'BUM MAM RTAGS SBYAR BYA, ,'KHOR LO 

@165B
KHRI STE GRANGS KYI BSNYEN PA YIN, ,MTSAN MA BZANG PO MTHONG NA SGRUB PA BRTZAM, ,DUS TSOD TSES GRANGS BZA' SKAR BZANG PO LA, ,SA CHOG STA GON GANG RUNG RGYAS BSDUS BYA, ,TSOGS SOG SGRIB PA SPYANG PHYIR ZHI BA'I SPYIN SREG BYA, ,MAndALA BYI DOR BYAS LA MCHOD PA BSHAM, ,SMON DANG 'JUG PA'I SEMS 
BSKYED LA SOGS BYA, ,SNGON DU 'GRO BA'I CHO GA RDZOGS PA DANG, ,DKYIL 'KHOR BRI BA'I LAS LA MKHAS PA YIS, ,RDUL TSON DKYIL 'KHOR GZHUNG DANG MTHUN PAR BRI, ,BSKYED DANG SPYAN DRANG MCHOD BSTOD RDZOGS PAR BYA, ,SNGON DU BDAG NYID 'JUG PA'I CHO GA YANG, ,'OG NAS 'BYUNG BZHIN DBANG BSKUR 
BLAD BAR BYA, ,SLOB MA 'JUG PA'I RIM PA BSTAN PA NI, ,YOL BA'I MTHA' NAS YON DBUL GSOL GSUM GDAB, ,SANGS RGYAS KUN GYI RANG BZHIN SKU, ,BLA MA'I SKU LA SKYABS SU MCHI, ,SANGS RGYAS KUN GYI RANG BZHIN GSUNG, ,BLA MA'I GSUNG LA SKYABS SU MCHI, ,SANGS RGYAS KUN GYI RANG BZHIN 
THUGS, ,BLA MA'I THUGS LA SKYABS SU MCHI, ,SANGS RGYAS GRONG KHYER NYAMS DGA' BAR, ,'JAM RGYAL RDO RJE 'KHOR LO YIS, ,SNYING PO'I DKYIL 'KHOR 'DI RU NI, ,MGON PO BDAG NI 'JUG PAR MDZOD, ,ZHES BRJOD PHYAG 'TSAL TE ME TOG GTOR, DGA' CHEN KHYOD BDAG STON PA PAS, , 
SLOB DPON KHYOD NI DGONGS SU GSOL, ,MGON PO CHEN PO TSUL BSTAN PA, ,DAM TSIG DE NYID BDAG LA STZOL, ,SANGS RGYAS CHOS DANG DGE 'DUN TE, ,SKYABS GSUM DAG KYANG BDAG LA STZOL, ,THAR PA CHEN PO'I GRONG MCHOG TU, ,MGON PO BDAG NI 'JUG PAR MDZOD, DE NAS BLA MAS GNANG BA 
SPYIN PAR BYA, ,BU TSUR THEG PA CHEN PO LA, ,KHYOD NI TSUL CHEN SNOD YIN TE, ,GSANG SNGAGS SPYOD PA'I CHO GA 'DI, ,KHYOD LA YANG DAG BSHAD PAR BYA, ,RDZOGS PA'I SANGS RGYAS GANG 'DAS DANG, ,DE BZHIN GANG DAG MA BYON DANG, ,DA LTAR BYUNG BA RDZOGS SANGS RGYAS, ,'GRO LA PHAN PHYIR BZHUGS PA 
RNAMS, ,DE DAG KUN GYI GSANG SNGAGS KYI, ,CHO GA BZANG PO 'DI MKHYEN PA, ,DPA' BOS BYANG CHUB SHING DRUNG DU, ,THAMS CAD MKHYEN PA'I MTSAN 'DI BRNYES, ,GSANG SNGAGS SBYOR BA MNYAM MED DES, ,SKYOB PA DPAL LDAN 'JAM RGYAL GYIS, ,BDUD SDE SHIN TU MI BZAD PA, ,DPUNG CHEN DAG KYANG DE YIS BCOM, 

@166A
*, ,DE BAS KUN MKHYEN THOB BYA'I PHYIR, ,BU YIS BLO GROS 'DI GYIS SHIG ,SANGS RGYAS CHOS DANG DGE 'DUN LA, ,RTAG TU KHYOD KYIS SKYABS TSOL CIG ,'JAM RGYAL RDO RJE LA SOGS TE, ,'KHOR LO BZHUGS PA'I BDAG NYID CAN, ,KUN BRTAG TU SKYABS SONG CIG ,DE NAS SLOB MAS 'DI SKAD BRJOD, 
DPAL LDAN KHRAG 'THUNG DPA' BO DANG, ,'JAM RGYAL RNAM SNANG LA SOGS STE, ,BYANG CHUB SEMS DPA' DPAG MED PA, ,THAMS CAD BDAG LA DGONGS SU GSOL, ,BDAG NI DUS 'DI NAS BZUNG NAS, ,TSANGS SPYOD GNYIS MED SAR GNAS PAR, ,BDAG GIS SDOM LEGS PAR GZUNG, ,GTZO 
BO BDAG LA SDOM PA STZOL, ,THUB PA NYI MA MA LUS PA'I, ,SANGS RGYAS RNAMS NI BDAG LA DGONGS, ,BDAG MING 'DI ZHES BGYI BA NI, ,SLOB DPON DBANG DU GNAS PA LA, ,SANGS RGYAS ROL PA LAS BYUNG BA'I, ,MI LDOG PA YI 'KHOR LO SBYOR, ,THAR BA'I RANG BZHIN GRONG MCHOG TU, ,SLOB DPON BDAG NI 'JUG 
PAR MDZOD, ,DE NAS BLA MAS 'DI SKAD BRJOD, ,RTOG PA RNAMS NI LEGS PAR BSDUS NAS KYANG, ,SHIN TU BSAM PA BZANG PO LDAN PAS NYON, ,BRJED NGAS BLO LA RDO RJE SEMS SOGS KYI, ,BDE BAR GSHEGS PA RNAMS KYIS BYIN MI RLOB, ,SANGS RGYAS CHOS DANG DGE 'DUN TE, ,BLA NA MED PA'I DKON MCHOG 
GSUM, ,DKON MCHOG GSUM LA SKYABS SU SONG, ,'DI NI SANGS RGYAS RIGS DAG PA'I, ,SDOM PA DAM TSIG YIN PAR GSUNGS, ,RDO RJE RIGS MCHOG CHEN PO YI, ,RDO RJE DRIL BU PHYAG RGYA YANG, ,BLO MCHOG KHYOD KYIS GZUNG BAR GYIS, ,BYANG CHUB SEMS GANG DE RDO RJE, ,RDO RJE DRIL BU ZHES BSHAD DO, ,SLOB DPON 
DAG KYANG GZUNG BAR GYIS, ,RIN CHEN RIGS MCHOG CHEN PO YI, ,DAM TSIG YID DU 'ONG BA LA, ,ZANG ZING MI 'JIGS CHOS DANG BYAMS, ,SPYIN PA RNAM BZHI RTAG TU SPYIN, ,BYANG CHUB CHEN PO LAS BYUNG BA'I, ,PADMA'I RIGS MCHOG DAG PA YI, ,PHYI DANG GSANG BA'I THEG PA GSUM, ,DAM CHOS KHYOD KYIS BZUNG 
BAR GYIS, ,LAS KYI RIGS MCHOG CHEN PO LA, ,SDOM PA THAMS CAD LDAN PAR NI, ,YANG DAG NYID DU BZUNG BAR GYIS, ,MCHOD PA'I LAS KYANG CI NUS GYIS, ,RTZA BA'I LTUNG BA BCU BZHI NI, ,PHAS PHAM PAR NI RAB TU BSHAD, ,KHA NA MA THO SBOM POR 'GYUR, ,KHYOD KYIS SROG CHAGS GSAD MI BYA, ,MA BYIN PAR YANG 

@166B
MI BLANG NGO, ,'DOD PA LOG PAR MI SPYOD CING, ,BRDZUN DU SMRA BAR MI BYA'O, ,PHUNG KHROL KUN GYI RTZAR 'GYUR BA'I, ,CHANG NI RNAM PAR SPANG BAR BYA, ,SEMS GDUL PHYIR NI RTOG PA YI, ,BYA BA MA YIN THAMS CAD SBANG, ,DAM TSIG RNAMS NI NYER BRTEN CING, ,RNAL 'BYOR 
DBANG BO BSNYEN BKUR BYA, ,LUS KYI LAS NI RNAM PA GSUM, ,NGAG GI RNAM PA BZHI DAG DANG, ,YID KYI RNAM PA GSUM DAG NI, ,CI NUS PAR NI RJES SU SKYONGS, ,THEG PA DMAN LA 'DOD MI BYA, ,'GRO BA'I DON LA RGYAB PHYOGS MIN, ,'KHOR BA DAG KYANG MI SPANG ZHING, , 
RTAG TU MYA NGAN 'DAS MI PHYOGS, ,LHA DANG LHA MIN GSANG BA LA, ,KHYOD KYIS BRNYAS PA MI BYA ZHING, ,PHYAG RGYA BZHON PA MTSON CHA DANG, ,MTSAN MA 'GOM PAR MI BYA'O, ,'DI DAG DAM TSIG YIN PAR GSUNGS, ,KHYOD KYIS KYANG NI SRUNG BAR GYIS, ,DE NAS SLOB 
MAS 'DI SKAD BRJOD, ,MGON PO BDAG LA DGONGS SU GSOL, ,MA LUS BZHUGS PA'I SANGS RGYAS RNAMS, ,DUS 'DI NYID NAS SANGS RGYAS PAR, ,BLA MED BDAG LA DGONGS SU GSOL, ,JI LTAR DUS GSUM MGON PO RNAMS, ,BYANG CHUB TU NI NGES MDZAD PA'I, , 
BYANG CHUB SEMS NI BLA NA MED, ,DAM PA BDAG GIS BSKYED PAR BGYI, ,SANGS RGYAS 'JAM DBYANGS SDOM PA LA, ,TSUL KHRIMS KYI NI BSLAB PA DANG, ,DGE BA'I CHOS NI SDUD PA DANG, ,SEMS CAN DON BYED TSUL KHRIMS GSUM, ,BDAG GIS BRTAN POR 
GZUNG BAR BGYI, ,SANGS RGYAS CHOS DANG DGE 'DUN TE, ,BLA NA MED PA'I DKON MCHOG GSUM, ,DENG NAS BRTZAMS TE GZUNG BAR BGYI, ,NAM DU YANG NI MI SPANG NGO, ,RDO RJE RIGS MCHOG CHEN PO LA, ,RDO RJE DRIL BU PHYAG RGYA YANG, ,YANG DAG NYID DU GZUNG BAR BGYI, , 
SLOB DPON DAG KYANG GZUNG BAR BGYI, ,RIN CHEN RIGS MCHOG CHEN PO YI, ,DAM TSIG YID DU 'ONG BA LA, ,NYIN RE BZHIN DU DUS DRUG TU, ,SPYIN PA RNAM BZHI RAB TU SPYIN, ,BYANG CHUB CHEN PO LAS BYUNG BA'I, ,PADMA'I RIGS MCHOG DAG PA LA, ,PHYI DANG GSANG BA THEG PA GSUM, , 

@167A
*, ,DAM PA'I CHOS NI GZUNG BAR BGYI, ,LAS KYI RIGS MCHOG CHEN PO YI, ,SDOM PA THAMS CAD LDAN PAR NI, ,YANG DAG NYID DU GZUNG BAR BGYI, ,MCHOD PA'I LAS KYANG CI NUS BGYI, ,BYANG CHUB SEMS NI BLA MED PA'I, ,DAM PA BDAG GIS 
BSKYED BGYIS NAS, ,SEMS CAN KUN GYI DON GYI PHYIR, ,BDAG GIS SDOM PA MA LUS GZUNG, ,MA RGAL BA RNAMS BDAG GIS SGROL, ,MA GROL BA NI GROL BAR BGYI, ,DBUGS MA PHYIN PA DBUGS DBYUNG ZHING, ,SEMS CAN MYA NGAN 'DAS LA DGOD, ,DE LTAR LAN 
GSUM KHAS BLANGS PA'I, ,BYANG CHUB SEMS DPA'I SLOB MA LA, ,ME TOG LA SOGS MCHOD PAR BYA, ,AOm SARBA TA TH'A GA TA Y'A THA SU KHAm SU RA TA STAm, ZHES PAS RDO RJE GNAS GSUM GTUG ,'DI NI PHYI 'JUG CHO GA STE, ,NANG 'JUG RIM PA BSTAN PA NI, ,LAS KYI BUM PAS 
KHRUS BYAS TE, ,GDONG G-YOGS BCINGS LA SKAL LDAN BRI, ,YOL BA'I NANG DU DRANG BAR BYA'O, ,RIGS KYI BU KHYOD SU ZHIG YIN, ,BDAG NI SKAL BA BZANG PO'O, ,DZA:ZHES PAS NI SHAR SGO NAS, ,LHA SNAM STENG DU PHYIN PAR BSAM, ,HO:YIS BYANG DU BAm GYIS NUB, , 
H'Um GIS LHO SGO NAS ZHUGS NAS, ,LHA SNAM STENG DU PHYIN PAR BSAM, ,LHA YI DAM TSIG BSGRAG BA NI, ,DENG KHYOD LHA RNAMS THAMS CAD DANG, ,SLOB DPON GYIS NI BYIN RLABS KYIS, ,DPAL 'JAM PA'I RDO RJE DANG RIGS KYI KHRO BO RNAMS KYI RIGS SU ZHUGS KYIS, 
NGAS KHYOD LA YE SHES GANG GIS DPAL 'JAM PA'I RDO RJE DANG, RIGS KYI KHRO BO RNAMS KYI DNGOS GRUB KYANG 'GRUB PAR 'GYUR NA, DNGOS GRUB GZHAN LTA SMOS KYANG CI DGOS, DE LTA BU'I YE SHES BSKYED PAR BYA'I, ,GSANG BA'I DKYIL 'KHOR MA MTHONG BA RNAMS DANG, 
DAD PA DANG MI LDAN PA RNAMS LA SMRA BAR MA BYED CIG ,KHYOD DAM TSIG NYAMS PAR GYUR TA RE ZHES BRJOD LA SLOB MA'I SNYING GAR RDO RJE GZHAG ,'JAM RGYAL RDO RJE DENG KHYOD KYIS, ,SNYING LA YANG DAG ZHUGS PA NI, ,GAL TE TSUL 'DI SMRAS NA NI, ,DE MA THAG TU DRAL LA NAS 

@167B
GSHEGS, ,DE NAS MNA' CHU BLUD PA NI, ,THOD PA'I NANG DU DRI CHU LA, ,BDUD RTZI GTAB BA YI GE GSUM, ,BZLAS PA'I TSIG 'DI BRJOD PAR BYA, ,'DI NI KHYOD KYI DMYAL BA'I CHU, ,DAM TSIG 'DAS NA SREG PAR BYED, ,DAM TSIG BSRUNGS NA DNGOS GRUB NI, ,RDO RJE BDUD 
RTZI'I CHU 'DIS 'GRUB, ,AOm PANYTZA AA MRi TA GA TH'A, ZHES BRJOD PAS NI BLUD PAR BYA, ,DE NAS DAM TSIG BSGRAG PA NI, ,DENG PHAN CHAD KHYED KYI 'JAM PA'I RDO RJE NGA YIN GYI, ,NGAS 'DI GYIS SHIG CES BSGO BA YANG YIN PA DE BYA DGOS SO, ,KHYOD KYIS NGA LA BRNYAS PAR MA BYED 
CIG ,BYAS NA KHYOD MI BDE BA MA SPANGS PAR TSE'I DUS BYAS NAS DMYAL BAR LTUNG BAR GYUR TA RE ZHES BRJOD DO, ,DE NAS YE SHES DBAB BAR BYA STE MAndALA LA SLOB MA BLANG BAR BYA STE, RKANG PA GNYIS BRKYANG LA GZHU'I DBYIBS DANG, LAG PA BRKYANG LA THAL MO SBYAR BAR BYA STE, 
YAm LAS RLUNG GI DKYIL 'KHOR RKANG 'OG TU, ,GSANG BAR ME YI DKYIL 'KHOR GRU GSUM GSAL, ,LTE BAR YI GE DZHEEm NI RAB 'BAR BSAM, ,YAm LAS RLUNG BYUNG ME YI DKYIL 'KHOR BSKYED, ,LTE BAR DZHEEm SPROS 'OD KYIS LUS GANG BSAM, ,DBUGS KYANG CHUNG ZHIG NANG 
DU 'THEN PAR BYA, ,SHES PA GZHAN DU MA YENGS RIG PA NANG DU GZIR, ,SPOS KYI DUD PAS SNA SGOR BDUG PAR BYA, ,RDA BRDUNG DRIL BU GSIL ZHING SNGAGS 'DI BZLAS, ,AOm RA RA TZA LA YA AA BE SHA YA AA A'A DZHEEm, YE SHES DBAB PAR GYUR PA LA, ,DE LA TIshA BADZRA 
BRJOD, ,DE NAS SNANG BA BSTAN PA NI, ,KYE HE RU KA MYU GU RDO RJE, ,RANG GI DNGOS PO JI LTAR SNANG, ,ZHES BRJOD BLTAS PAS DKAR SER SOGS, ,SNANG PAS ZHI RGYAS LA SOGS 'GRUB, ,DE NAS ME TOG DOR BA NI, ,ME TOG THOGS NAS SHAR SGO NAS, ,PRA T'I TZTSA BADZRA HO,, 
ZHES PAS DAL DU 'THOR DU GZHUG ,GANG LA BAB PA LHA RU GZUNG, ,RIGS DANG MTHUN PA'I GSANG MTSAN GDAGS, ,AOm PRA TI GRAmHnA SVA MI MAm SA TVA MA H'A BA LA, ZHES PAS SLOB MA'I MGO LA BCING, ,DE NAS GDONG G-YOGS DGROL BA NI, ,MIG GNYIS AOm LAS 'OD ZER 

@168A
*, ,BSAM, ,RDO RJE RTZE MOS MIG LA GTUG ,'JAM DPAL RDO RJE DENG KHYOD KYIS, ,MIG 'BYED PAR NI BRTZON PAR MDZAD, ,RDO RJE'I MIG NI BLA NA MED, ,DE RING NYID DU 'BYED PAR SHOG ,AOm BADZRA NEE TRA AA PA HA RA PA tA LAm H'Um, ZHES PAS GDONG G-YOGS DGROL BAR BYA, ,DE 
NAS DKYIL 'KHOR BSTAN PA NI, ,DKYIL 'KHOR BZANG PO 'DI LA LTOS, ,DA NI DAD PA RAB TU BSKYED, ,DA NI 'JAM RGYAL RIGS SU SKYES, ,SNGAGS DANG PHYAG RGYAS BYIN GYIS BRLABS, ,'GRO BA PHUN SUM TSOGS PA KUN, ,DNGOS GRUB KUN KHYOD MNGON SUM 'GYUR, ,DAM TSIG 
THAMS CAD SKYONG BA DANG, ,GSANG SNGAGS LA YANG BRTZON PAR GYIS, ,DE NAS LHA RNAMS NGO YANG BSTAN, ,'DI NI 'JUG PA'I YAN LAG GO, ,DE NAS TSOGS TE YON PHUL NAS, ,PHYAG BTZAL THAL MO SBYAR BAS 'DUG, ,DE LA BUM PA'I DBANG BSKUR BA, ,BUM PA THOGS LA SPYI BOR 
GZHAG ,BUM PA YUM GYI RANG BZHIN LAS, ,SNYING PO RIG SNGAGS NYID DU BSAM, ,JI LTAR BLTAMS PA TZAM GYIS NI, ,DE BZHIN GSHEGS KUN KHRUS GSOL LTAR, ,LHA YI CHU NI DAG PA YIS, ,DE BZHIN BDAG GIS KHRUS GSOL LO, ,AOm SARBA TA TH'A GA TA AA BHI SHiNYTZA MAm, ZHES 
PA DANG, KHAMS GSUM KUN GYIS PHYAG BYAS PA'I, ,GSANG BA GSUM GYI GNAS LAS BYUNG, ,DBANG BSKUR BA NI RDO RJE CHE, ,PHYIR MI LDOG PA'I DBANG BSKUR RO, ,AOm SARBA TA TH'A GA TA AA BHI shI NYTZA SA MA YA SHR'I H'Um, RNAM SHES PHUNG PO RNAM DAG PA'I, ,ME LONG LTA BU'I YE SHES KYIS, ,ZHE SDANG 
RNAM DAG MI BSKYOD PA, ,DPAL LDAN CHU YIS DBANG BSKUR RO, ,ZHES PAS CHU SPYIN NO, ,DE NAS COD PAN GYI DBANG SPYIN PA, ,COD PAN RIGS LNGA'I RANG BZHIN LAS, ,RIN CHEN RIGS BDAG NYID DU BSAM, ,SANGS RGYAS KUN GYI RGYAL SRID CHE, ,DBU RGYAN RIN CHEN DAM PA STE, ,RIN CHEN RNAMS KYI 
MCHOG GYUR PA, ,RDZOGS SANGS RGYAS KYIS DBANG BSKUR RO, ,AOm SARBA TA TH'A GA TA RATNA MU GU tA AA BHI shINYTZA MAm, TSOR BA'I PHUNG PO RNAM DAG PA'I, ,MNYAM PA NYID KYI YE SHES KYIS, ,NGA RGYAL RIN CHEN 'BYUNG LDAN GYI, ,COD PAN GYIS NI DBANG BSKUR RO, ,ZHES PAS COD PAN SPYIN, ,DE NAS DRIL 

@168B
BU'I DBANG SPYIN PA, ,DRIL BU GSUNG GI RANG BZHIN LAS, ,GSUNG MCHOG RIGS BDAG NYID DU BSAM, ,'JAM DBYANGS RDO RJE DRIL BU'I DBANG, ,DE RING KHYOD LA BSKUR BAR BYA, ,'JAM RGYAL RDO RJE RAB BSGRUB PHYIR, ,DRIL BU 'DI NI KHYOD KYIS LONG, ,AOm SARBA TA TH'A GA TA AA DHI PA TI STV'Am AA BHI SHi NYTZ'A MI TIshthA BADZRA SA MA 
YA STVAm, 'DU SHES PHUNG PO RNAM DAG PA'I, ,SO SOR RTOG PA'I YE SHES KYIS, ,'DOD CHAGS SNANG BA MTHA' YAS KYI, ,DRIL BU YIS NI DBANG BSKUR RO, ,ZHES PAS DRIL BU GSIL DU GZHUG ,DE NAS RDO RJE'I DBANG SPYIN PA NI, RDO RJE LAS KYI RANG BZHIN LAS, KHONG GSENG RIGS BDAG NYID DU BSAM, ,'JAM 
DBYANGS RDO RJE LAS KYI DBANG, ,DE RING KHYOD LA BSKUR BAR BYA, ,'JAM RGYAL RDO RJE LAS BSGRUB PHYIR, ,RDO RJE 'DI NI KHYOD KYIS LONG, ,AOm SARBA TA TH'A GA TA BADZRA KARMA AA BHI SHiNYTZA MI TIshthA BADZRA GAndE SA MA YA STVAm, 'DU BYED PHUNG PO RNAM DAG PA'I, ,BYA BA GRUB PA'I YE SHES KYIS, ,PHRA DOG DON YOD GRUB PA YI, ,RDO RJE YIS 
NI DBANG BSKUR RO, ,ZHES PAS RDO RJE RGYA GRAM SNYING GAR GZHAG ,DE NAS MING GI DBANG BSKUR BA, ,SLOB MA'I SPYI BOR AOm LAS NI, ,'KHOR LO DE LAS RNAM SNANG BSKYED, ,SANGS RGYAS KUN GYI MING GI DBANG, ,DE RING KHYOD LA BSKUR BAR BYA, ,SANGS RGYAS KUN DU RAB BSGRUB PHYIR, ,RDO RJE MING 'DI KHYOD KYIS LONG,, 
AOm SARBA TA TH'A GA TA NA MA BI SHU DDHA DHA RMA DH'A TU DZNY'A NA AA BHI shINYTZA MAm, KYE RDO RJE CHE GE MO ZHES BYA BAS MING DBANG SPYIN, SPYI BOR RDO RJE DRIL BU BZUNG LA, GZUGS KYI PHUNG PO RNAM DAG PA'I, ,CHOS KYI DBYINGS KYI YE SHES KYIS, ,GTI MUG RNAM PAR SNANG MDZAD KYI, ,DPAL LDAN MING GI DBANG BSKUR RO, ,RDO RJE DRIL BU'I BRTUL 
ZHUGS DBANG, ,LAG TU RDO RJE DRIL BU GTAD, ,'DI NI SANGS RGYAS THAMS CAD KYI, ,PHYAG NA RDO RJE'I LAG NA GNAS, ,KHYOD KYIS KYANG NI RTAG TU BCANG, ,PHYAG NA RDO RJE BRTZUL ZHUGS BRTAN, ,AOm SARBA TA TH'A GA TA SIDDHYA BADZRA SA MA YA TIshthA AE shA STVAm DHA RA YA MI BADZRA SA TVA HI HI HI HI H'Um, 'GYING PA'I TSUL DU 'DUG NAS NI, ,RDO RJE 
GSOR LA DRIL BU GSIL, ,DE NAS PHYAG MTSAN DBANG BSKUR BA, ,'KHOR LOS LOG LTA GCOD PAR BYED, ,DBYUG TOS GZUNG 'DZIN RAB SPANGS PA'I, ,PHYAG MTSAN GYIS NI DBANG BSKUR RO, ,RGYAN CHA'I DBANG YANG BSKUR BAR BYA, ,MGUL RGYAN GDU BU SKE RAGS DANG, ,DO SHAL DANG NI SNA BDUN TE, ,RGYAN CHA YIS NI 

@169A
*, ,DBANG BSKUR RO, ,SKU YI NA BZAS DBANG BSKUR BA, ,GLANG CHEN ZHING DANG STAG LPAGS GOS, ,NA BZA' YIS NI DBANG BSKUR RO, ,SKU GSUNG THUGS KYI DBANG BSKUR RO, ,RDO RJE DRIL BU LAG TU GTAD, ,THOG MTHA' MED PA'I SEMS DPA' NI, ,RDO RJE SEMS DPA' DGA' BA CHE, ,KUN DU BZANG PO 
KUN BDAG NYID, ,RDO RJE SNYEMS TSUL BDAG PO'I BDAG ,ZHES PAS RDO RJE G-YAS SU SPYIN, ,'DI LHA THAMS CAD KYI BDAG PO KUN DU BZANG PO YIN PAR GYIS SHIG CES BRJOD DO, ,SRID PA NGO BO NYID KYIS DAG ,NGO BO NYID KYIS 'GAL SRID BYAS, ,RANG BZHIN DAG PA'I SEMS DPA' NI, ,SRID PA MCHOG TU 
GRUB PAR BYED, ,ZHES PAS DRIL BU 'KHROL DU GZHUG ,SRID PA'I BDE BA SHIN TU CHUNG, ,SDUG BSNGAL CHEN PO DAG BYA'I PHYIR, ,SHIN TU BDE BA DAM PA'I THABS, ,DAM PA 'DI NI RTAG TU BSKYED, ,'DOD PA'I LONGS SPYOD THAMS CAD LA, ,CI 'DOD PAR NI DE BZHIN DU, ,RANG DANG LHA YI SBYOR BA YIS,, 
BDAG DANG GZHAN LA MCHOD PAR GYIS, ,ZHES BRJOD PAS NI PHYAG RGYA CHE, ,SKU RU RGYUN DU BSGOM DU GZHUG ,MIG GNYIS LA NI RDO RJE DKAR, ,NAS 'BRAS TZAM PA BSAM BYAS LA, ,GSER LAS BYAS PA'I THUR MA YIS, ,SPYAN 'BYED TSUL DU DBYE BAR BYED, ,JI LTAR MIG MKHAN RGYAL PO YIS, ,'JIG 
RTEN LING THOG BSAL BA LTAR, ,BU KHYOD KYIS NI MI SHES PA'I, ,RAB RIB RGYAL BA RNAMS KYIS BSAL, ,AOm BADZRA NEE TRA AA BA HA RA PA TA LAm HRI, ZHES PAS MIG 'BYED TSUL DU GZHUG ,SKU'I DBANG MDA' DANG GZHU YIN TE, HO YIG LHAG MTHONG MDA' DRUG DANG, ,ZHI GNAS RANG BZHIN GZHU BYIN LA, , 
PHYOGS BZHI STENG DANG 'OG TU 'PHANG, ,KHYOD KYIS ZHI GNAS LHAG MTHONG GIS, ,PHYOGS RNAMS THAMS CAD DBANG DU GYIS, ,GSUNG GI DBANG PHYUG DRIL BU NI, ,CHOS RNAMS NAM MKHA'I MTSAN NYID DE, ,NAM MKHA' LA YANG MTSAN NYID MED, ,NAM MKHA' SEMS DANG MNYAM SBYOR BA'I, ,KUN MCHOG 
MNYAM PA NYID DU GSAL, ,THUGS KYI DBANG ME LONG BSTAN PA YIN TE, H'Um ZHES ME LONG RAB BSTAN LA, ,RDO RJE SEMS DPA' ME LONG ZHIN, ,CHOS RNAMS GZUGS BRNYAN BU STE, ,DAG CING GSAL LA RNYOG PA MED, ,GZUNG DU MED CING BRJOD DU MED, ,RGYU DANG LAS LAS KUN DU BYUNG, ,NGO BO NYID MED 

@169B
GNAS MED PAR, ,DE LTAR CHOS NYID SHES NAS NI, ,SEMS CAN DON LA MNYAM MED BYOS, ,'ON KYANG SANGS RGYAS SRAS SU SKYE, ,SANGS RGYAS KUN GYI RANG BZHIN NI, ,BU KHYOD KYI NI SNYING LA ZHUGS, ,ZHES PA'O, ,KYE BU KHYOD KYI GANG LHAG PA'I LHA'E BDAG PO BYANG CHUB KYI SEMS NI 'DI YIN PAR SHES PAR 
GYIS SHIG CES BRJOD DO, ,BSGOM PA'I RJES SU GNANG BA NI, ,DUS 'DI NAS NI BZUNG NAS NI, ,'KHOR BA'I NYES PAS MA GOS PAS, ,'JAM PA'I RDO RJE 'KHOR BCAS RNAMS, ,BSGOM PA DAG LA BRTZON PAR GYIS, ,ZHES PA'O, ,SNGAGS KYI RJES GNANG SPYIN PA NI, BCOM LDAN 'DI LA STZAL LAGS KYIS, , 
'DI LA 'GO BAR MDZAD DU GSOL, ,LHAG PA'I BSAM PA BRTAN POS GZUNG, ,NAM YANG GTONG BAR MA BYED CIG ,LAN GSUM BRJOD LA GNANG BA SPYIN, ,SLOB MA'I LAG TU PHRENG BA GTAD, ,SANGS RGYAS KUN GYIS MI PHYED PA'I, ,GSANG SNGAGS BLA NA MED PA STE, ,SNYING PO YID BZHIN NOR BU YI, ,SKYOB PA SNGAGS KYIS 
DBANG BSKUR RO, ,SLOB MAS TSIG TU 'DI BRJOD BLANG, ,BCOM LDAN BDAG GIS GZUNG LAGS KYI, ,BDAG LA 'OG BAR MDZAD DU GSOL, ,LHAG PA'I BSAM PA BRTAN PO YIS, ,NAM DU YANG NI MI GTANG NGO, ,ZHES PA YIS NI SNGAGS BZLAS SO, ,GAR GYI RJES SU GNANG BA NI, ,DENG NAS BRTZAMS TE 
RDZOGS SANGS RGYAS, ,RJE BTZUN LHA DANG DPA' BO LA, ,SHES RAB THABS KYI BSNYEMS CHEN GYI, ,GAR MCHOD BDE BAS MCHOD DGA' BGYID, ,ZHES PAS GAR BYED TSUL DU BYA, ,GLU YI RJES SU GNANG BA NI, ,LUS CAN KUN LA DAM CHOS KYI, ,KHYOD KYIS GLU NI BLANG BAR BYA, ,DE NAS RNAL 'BYOR MA MED DANG, ,MYUR DU BDE BA 
MYONG BAR 'GYUR, ,ZHES PAS CHOS DON GLU YANG BLANG, ,MCHOD PA'I RJES SU GNANG BA NI, ,SANGS RGYAS SKU LA DRI MA MI MNGA' YANG, ,LHA YI CHU RGYUN DAG PA YIS, ,RGYAL BA RNAMS LA SKU KHRUS GSOL, ,SKU GSUNG THUGS LA YON CHAB 'DI GSOL BAS, ,RNAM RTOG NYON MONGS DRI MA DAG GYUR CIG ,SGEG DANG 
BCAS PA'I ME TOG PHRENG, ,SANGS RGYAS KUN SOGS 'JAM DBYANGS LA, ,NAM YANG 'BRAL BAR MI 'GYUR TE, ,PHRENG BA DE YI RGYAN YIN NO, ,RDZOGS SANGS RGYAS LA SPOS PHUL BAS, ,BRTUL ZHUGS BZANG POS LEGS TSIM GYIS, ,LUS CAN BDE GSHEGS CHA LUGS SU, ,YE SHES KYIS NI TSIM GYUR CIG , 

@170A
*, ,CHOS KYI MAR ME LEGS SPAR BAS, ,PADMA GAR DBANG BDAG NYID DE, ,SEMS CAN MA RIG LDONGS PA LA, ,YE SHES SGRON MES SNANG GYUR CIG ,TSUL KHRIMS TING NGE 'DZIN SHES RAB DANG, ,RNAM GROL YE SHES MTHONG BA YI, ,DRI MED RGYAL BA RNAMS KYI DRIS, ,LUS CAN BYANG CHUB THOB GYUR CIG, 
ZHAL ZAS RO MCHOG 'DI PHUL BAS, ,RO DRUG SRED PA DAG GYUR TE, ,BSAM GTAN TING 'DZIN ZAS MCHOG LDAN, ,GNYIS SU MED PA'I RO RTOGS SHOG ,ROL MO GLU GAR SGRA SNYAN TSANGS PA'I DBYANGS, ,KHYU BYUG GZHON NU'I SKAD 'DRA 'DI PHUL BAS, ,BDE GSHEGS SKU YI MNYES DANG LDAN GYUR CIG, ,LHA YI RNA BA 
RNAM DAG THOB GYUR CIG ,CES PA'O, ,DNGOS GRUB RJES SU GNANG BA NI, ,ZHI RGYAS DBANG DRAG BZHI PO DANG, ,BSKRAD DANG BCING DANG RENGS LA SOGS, ,LAS DE RNAMS NI GRUB PAR GYIS, ,SPYOD PA'I RJES SU GNANG BA NI, ,DANG PO LAS KYI SPYOD PA DANG, ,NYON MONGS GSANG BA'I SPYOD PA DANG, ,KUN DU BZANG PO'I SPYOD 
PA LA, ,GO RIMS BZHIN DU BSLAB PAR GYIS, ,RDO RJE SLOB DPON RJES GNANG NI, ,SEMS CAN SDUG BSNGAL BSAL BYA'I PHYIR, ,'JIG RTEN KUN LA THAMS CAD DU, ,BYA BA'I RGYUD DANG SPYOD PA'I RGYUD, ,RNAL 'BYOR RGYUD DANG GSANG BA YI, ,CHOS KYI 'KHOR LO BSKOR BAR GYIS, ,KHYOD NI THE TSOM DOGS MED PAR, ,YID 
GNYIS MED PA'I SEMS KYIS NI, ,CHOS KYI DUNG NI BLA MED PA, ,DRI MED KUN DU GANG BAR GYIS, ,DUNG BUD GDUGS DANG PO TI SPYIN, ,DE NAS LUNG BSTAN SPYIN PA NI, ,RANG NYID 'JAM DPAL TING 'DZIN GYIS, ,G-YON PA KHU TSUR BCAD BYAS TE, ,CHOS GOS 'DZIN PA'I TSUL DU BYA, ,G-YAS PA SKYABS SPYIN PHYAG RGYA 
BCAS, ,AOm NGA YIS 'DI LTAR LUNG BSTAN TE, ,'JAM DPAL RDO RJE DE BZHIN GSHEGS, ,DNGOS PO MCHOG TU SGRUB PA'I PHYIR, ,SRID PA'I NGAN 'GRO'I GNAS NAS BTON, ,KYE CHE GE MO MYU GU RDO RJE, ,GNAS CHE GE MO ZHES BYA BA, ,BDE BA CAN GYI ZHING KHAMS SU, ,RDO RJE 'CHANG CHEN POR MNGON PAR RDZOGS PAR 
SANGS RGYAS PAR 'GYUR RO, ,SIDDHI BHUR BHU WA SVA:, 'DI LTAR LUNG BSTAN DUS DAG TU, ,SNGAGS PA BDE GSHEGS KUN LHAN CIG ,BLA NA MED PA'I BYANG CHUB TU, ,MGRIN GCIG TU NI LUNG BSTAN MDZAD, ,DE LTAR LUNG BSTAN GYUR PA 'DI, ,SNGAGS DANG PHYAG RGYA'I MTHU YIN PAS, ,SNGAGS DANG PHYAG 

@170B
RGYA'I NUS PA LA, ,YID CHES PA NI DAD PAR GYIS, ,LUNG BSTAN THOB NAS SEMS BDE BA, ,DE NI GZENGS BSTOD PA RU 'DOD, ,DBUGS DBYUNG PA YI CHO GA NI, ,MCHOG GSANG DKYIL 'KHOR DAM PA 'DIR, ,MTHONG BA DANG NI ZHUGS PA YIS, ,SDIG PA KUN LAS DES [*NGES?] GROL BA'I,, 
KHYED RNAMS 'DIR NI LEGS PAR GNAS, ,PHYIN CHAD 'CHI BA YOD MIN TE, ,MI TSUGS PA DANG MI SOD PA, ,CIS KYANG MI 'JIGS DGA' BAR GYIS, ,DAM TSIG SDOM PA GRUB PAR GYIS, ,RTAG TU KHYED KYIS BSRUNG BAR BYA, ,SANGS RGYAS GYIS MTHUN PAR GSUNGS, ,DAM 
PA RTAG PA'I BKA' YIN NO, ,DI RING BDUD LAS RNAM PAR RGYAL, ,GRONG KHYER MCHOG TU RAB TU ZHUGS, ,KHYED RNAMS KYIS NI SANGS RGYAS SA, ,DI RING THOB PAR THE TSOM MED, ,DE NAS SLOB MA CHO GA RDZOGS PA DE, ,RGYAL BA RNAMS KYIS SRAS SU 'DZIN PA YIN, ,MCHOD PA'I BYE BRAG RNAMS 
KYANG DE LA BYA, ,SLOB MAS BLA MA DAM PA'I DRIN DRAN PHYIR, ,TSOGS DANG GTOR MA MCHOD PA'I BYE BRAG DANG, ,'DOD PA'I LONGS SPYOD RNAMS NI DE LA MCHOD, ,RTA DANG GLANG PO YUL ZHING BUD MED KYANG, ,BLA MA DAM PA DE LA MCHOD PHYIR DBUL, ,DE BZHIN DBUL BA'I CHO GA RGYAS GYUR PAS, , 
GSANG BA'I DBANG BSKUR 'DOD PAS GSOL BA GDAB, ,TSOGS KYI MCHOD PA BTEG LA BSOD NAMS BSAG ,PHYAG 'TSAL MAndALA PHUL LA GSOL BA GDAB, ,SANGS RGYAS BYANG CHUB SEMS DPA' YI, ,SPYAN SNGAR SLOB DPON DGONGS SU GSOL, ,KHYOD ZHABS PADMA SPANGS NAS NI, , 
BDAG LA GZHAN NAS SKYABS MA MCHIS, ,DAG GI DRI MA SPYAD MDZAD PA'I, ,DBANG BSKUR MCHOG NI BDAG LA GSOL, ,JI LTAR 'PHAGS PA'I SANGS RGYAS KYIS, ,BYANG CHUB SRAS LA DBANG BSKUR BA, ,DE BZHIN GSHEGS PA'I DBANG BSKUR NI, ,SEMS KYI RGYUN GYIS DBANG BSKUR 
RO; ,DE NAS DBANG BSKUR SPYIN PA NI, ,MTSAN LDAN THOD PA'I BDUD RTZI LA, ,SRIN LAG G-YON PAS BLANGS NAS NI, ,SLOB MA'I LCE LA GZHAG PAR BYA, ,YE SHES DBAB PA DUS KYI NYAMS, ,DE NYID DU NI DRAN PAR BYA, ,NYAMS DANG BDUD RTZI RO MYANG BAS, ,BDE BA SKYES PA GANG YIN BA, ,GSANG 

@171A
*, ,BA'I DBANG NI THOB PA YIN, ,DE YI DAM TSIG DPOG PA NI, ,SHA CHEN BYANG SEMS MYOS PA'I CHU, ,RAKTA DRI CHEN RDO RJE'I CHU, ,'DI DRUG KHYOD KYI DAM TSIG STE, ,SKAL LDAN KHYOD KYIS RTAG TU SKYONGS, ,MCHOD DANG GTOR MA GTANG BA DANG, ,YON PHUL ZHABS PAD SPYI BOS BLANG, , 
'DI NI GSANG BA'I DBANG BSKUR BA'O, ,SHES RAB YE SHES DBANG BSKUR BA, ,MCHOD DANG GTOR MA TSOGS MCHOD SOGS, ,GZHUNG BZHIN BTEG LA YON PHUL NAS, ,GSUM PA ZHU BA'I GSOL BA GDAB, ,AOm SANGS RGYAS BYANG CHUB SEMS DPA' YI, ,SPYAN SNGAR SLOB DPON DGONGS 
SU GSOL, ,DPAL LDAN CHOS KYI RDO RJE LA, ,GSANG BA'I DE NYID BSTAN PA LTAR, ,YID KYI DRI MA SPYANG MDZAD PA'I, ,DBANG BSKUR MCHOG NI BDAG LA STZOL, ,'DI NI SANGS RGYAS THAMS CAD KYI, ,RIG PA'I BRTUL ZHUGS BLA NA MED, ,BDE CHEN RGYAL PO RANG NYID NI, ,'DI NYID DU NI RTAG TU GNAS, , 
DE NAS DBANG BSKUR SPYIN PA NI, ,G-YON PA'I SRIN MTHEB GNYIS PO YIS, ,BDUD RTZI BLANGS LA SPYI BO DANG, ,SNYING GA LTE BA GSUM LA REG ,LTE BAR H'Um LA DMIGS PA GTAD, ,MGRIN PA'I RTZA GNYIS SRIN MTHEB KYIS, ,DAL GYIS MNAN LA BDE BA DANG, ,BLA MAS BDE STONG NYAMS 
DRAN PAS, ,SLOB MAS RGYUD LA GOS PAR BSAM, ,BDE STONG NYAMS DE SKYES PA NA, ,MCHOD PA PHUL LA DAM TSIG DBOG ,SLOB DPON DANG NI RIG MA LA, ,PHUNG PO LNGA LA MNYES BYED PA, ,DUS DANG GNAS SKABS THAMS CAD DU, ,KHYOD KYIS SROG BZHIN BSRUNG BAR GYIS, ,DE NAS PHYAG 
BYAS YON PHUL LA, ,BDE BA'I SEMS KYIS GNAS PAR BYA, ,DE NAS BZHI PA'I DBANG BSKUR BA, ,SNGON DU SLOB MAS BLA MA LA, ,MAndALA MCHOD DANG YON PHUL LA, ,BZHI PA BSKUR BAR GSOL BA GDAB, ,AOm SANGS RGYAS BYANG CHUB SEMS DPA' YI, ,SPYAN SNGAR SLOB DPON DGONGS SU 
GSOL, ,DRI MA RNAM GSUM SBYONG MDZAD PA'I, ,DBANG BSKUR MCHOG NI BDAG LA STZOL, ,DE NAS MAndALA ME TOG BKRAM PA LA, ,'DUG STE RKANG PA'I LONG BU GSHIBS, ,ME TOG THOGS TE THAL MO SBYAR, ,DRANG POR BRKYANG LA LUS PO BSGRIM, ,SNA RTZER 'KHOR LO 'KHOR 

@171B
BA LA; ,RIG PA GTAD DE BDE BA GZUNG, ,'DAR DANG G-YO DANG SMRA DANG DGOD, ,SHES PA BDE BA THOB DE LAS, ,YE SHES RNAL DU PHEBS PA NA, ,ME LONG BSTAN LA DON BSTAN BYA, ,KYE HE RU KA MYU GU CHE GE MO, ,CHOS THAMS CAD NI NGO BO NYID KYIS SKYES PA STE RKYEN LAS SKYES PA'O, , 
DE YANG DPER NA ME LONG GI RKYEN GYIS GZUGS SU SNANG BA BZHIN DU SNGON GYI SMON LAM DANG GDUL BYA LAS DAG PA'I DBANG GIS CHOS NYID SPROS PA THAMS CAD DANG BRAL BA LAS YUL RNAM 'PHRUL DU SHAR BA TE DON CHOS NYID SPROS PA THAMS CAD DANG BRAL BA'O, ,KYE CHE GE MO KHYED NYAMS GANG 
SHAR BA DE NGA LA SMROS SHIG ,DE'I TSE SHES PA GSAL BA LAS, ,MI RTOG SKYE BA GANG YIN PA, ,DES GZUNG MED PA'I NYAMS SHAR BA, ,'DI LTAR BYUNG ZHES BRJOD DU MED, ,BZHI PA PHYAG RGYA CHEN PO'I NYAMS, ,DE LA DAM TSIG BSTAN PA NI, ,DANG BAS BLA MA GNYAN PAR BYA, ,RGYUD LA 
SHAR BA'I PHYAG RGYA CHE, ,NAM YANG RJED PAR MI BYA'O, ,DMAN LA MOS PA'I GANG ZAG DANG, ,NAM YANG MI 'GROGS DBEN PA BSTEN, ,DBANG BZHI THOB PAR MA GYUR PA'I, ,GANG ZAG RNAMS LA DE YI DON, ,TSIG TU BRJOD PAR MI BYA'O, ,DE NAS BLA MA'I ZHABS LA 'DUD, ,PHYAG DANG 
MCHOD DANG GTOR MA DANG, ,TSOGS DANG YON DBUL BSKUR STI BYA, ,'DI NI BZHI PA'I CHO GA'O, ,GANG ZHIG LUS NGAG DAG PA YIS, ,BDE BA 'DOD PAS ZAB MO'I DON, ,BLA MA'I ZHABS PAD BRTEN PAS BLANG, ,GZHAN YANG PHYAG RGYA LA BRTEN PA'I, ,DBANG BZHI 'DOD PA'I 
GANG ZAG GIS, ,MAN NGAG LAS BYUNG CHO GA YIS, ,DBEN PA'I GNAS SU YANG DAG BRTZAM, ,BSOD NAMS 'DOD DANG THAR PA RAB BRTZON PA'I, ,GANG ZAG DAM PA RNAMS KYI DON BYA'I PHYIR, ,DKYIL 'KHOR CHO GA RGYAS DANG BSDUS PA LAS, ,DGE BA GANG YIN SEMS CAN DON DU BSNGO,, 
DPAL GSHIN RJE TSE BDAG NAG PO'I DKYIL 'KHOR GYI CHO GA DRAN PA GSAL BA ZHES BYA BA, DPAL NAG PO ZHABS KYIS MDZAD PA RDZOGS SO,, ,,PAndI TA CHEN PO NAG PO'I ZHABS DE NYID DANG, LO TZ'A BA GNYAN GYIS BSGYUR CING ZHUS TE GTAN LA PHAB PA'O,, ,, 

