@172B
SANGS RGYAS KYI SKU DANG MCHOD RTEN GYI CHA DBYE BA BSHAD PA, YANG DAG PAR RDZOGS PA'I GANGG'A'I KLUNG GI BYE MA SNYED THAMS CAD KYI SKU NI RNAM PA GNYIS TE, TSE BLANGS PA'I SKU DANG, CHOS KYI SKU'O, ,DE LA TSE BLANGS PA'I SKU NI YAB YUM LAS SKYES PA'I MIG DANG YID TSIM PAR BYED PA, DAG PAR 
BYED PA SKRUN PAR BYED PA STA, SKU TSIGS RE RE ZHING SRED MED KYI BU'I STOBS DANG LDAN LA, TSIGS RE RE YANG BSOD NAMS BRGYA'I MTSAN GYIS BRGYAN PA DANG, SKYES BU CHEN PO'I MTSAN SUM CU RTZA GNYIS KYIS BRGYAN ZHING DPE BYAD BZANG PO BRGYAD CUS MDZES PAR BYAS PA MTHONG NA BA LTA BAS CHOG MI SHES 
SHING MI MTHUN PA MED PA DANG, BLTA BAR BYA BA BLA NA MED PA NI BCOM LDAN 'DAS RNAMS KYI TSE BLANGS PA'I SKU'O, ,DE BZHIN GSHEGS PA DAG BCOM PA YANG DAG PAR RDZOGS PA'I SANGS RGYAS RNAMS KYI SKU NI, BCOM LDAN 'DAS KYIS SANGS RGYAS KYI YE SHES KYIS THUGS SU CHUD PAR ZAD KYI, RANG 
SANGS RGYAS BSE RU LTA BU DAG DANG, GNAS BRTAN SH'A RI'I BU LA SOGS PA NYAN THOS CHEN PO RNAMS NAM CHAD NI, SU YANG RGYA CHEN YANG DAG PAR RAB TU STON PAR JI LTAR BYAS KYANG NUS PA MED DE, 'DI LTA STE, DRAN PA NYE BAR GZHAG PA BZHI DANG, RDZU 'PHRUL GYI RKANG PA BZHI DANG, DBANG PO LNGA 
DANG; STOBS LNGA DANG, BYANG CHUB KYI YAN LAG BDUN DANG, 'PHAGS PA'I LAM YAN LAG BRGYAD PA STE, BYANG CHUB KYI PHYOGS KYI CHOS SUM CU RTZA BDUN PO'I CHOS 'DI DAG DANG, 'PHAGS PA'I BDEN PA BZHI DANG, DGE SBYONG GI 'BRAS BU BZHI DANG, TSANGS PA'I GNAS BZHI DANG, 

@173A
*, ,TSAD MED PA BZHI DANG, BSAM GTAN BZHI DANG, MI 'JIGS PA BZHI DANG, SO SO YANG DAG PAR RIG PA BZHI DANG, LAM BZHI DANG, SNYING RJE CHEN PO DANG, BTANG SNYOMS DANG, BSRUNG BA MED PA GSUM DANG, DKON MCHOG GSUM DANG, BSOD NAMS BYA BA'I DNGOS PO GSUM 
DANG; RNAM PAR THAR PA'I SGO GSUM DANG, RNAM PAR THAR PA BRGYAD DANG, ZIL GYIS GNON PA'I SKYE MCHED BRGYAD DANG, MTHAR GYI GNAS PA'I SNYOMS PAR 'JUG PA DGU DANG, ZAD PAR GYI SKYE MCHED BCU DANG, MI SLOB PA'I CHOS BCU DANG, DE BZHIN GSHEGS PA'I STOBS 
BCU DANG, GNAS DANG GNAS MA YIN PA MKHYEN PA'I STOBS DANG, LAS BDAG GIS BYA BA MKHYEN PA'I STOBS DANG, BSAM GTAN DANG, RNAM PAR THAR PA DANG, TING NGE 'DZIN DANG, SNYOMS PAR 'JUG PA'I STOBS DANG, DBANG PO MCHOG DANG MCHOG MA YIN PA MKHYEN 
PA'I STOBS DANG, MOS PA SNA TSOGS MKHYEN PA'I STOBS DANG, KHAMS SNA TSOGS MKHYEN PA'I STOBS DANG, THAMS CAD DU 'GRO BA'I LAM MKHYEN PA'I STOBS DANG, SNGON GYI GNAS RJES SU DRAN PA MKHYEN PA'I STOBS DANG, 'CHI 'PHO DANG SKYE BA MKHYEN PA'I STOBS DANG, 
ZAG PA ZAD PAR MKHYEN PA'I STOBS SO, ,MA 'DRES PA'I DRAN PA NYE BAR GZHAG PA GSUM DANG, MNGON PAR SHES PA DRUG DANG, RTAG TU GNAS PAR BYA BA DRUG DANG, MA 'DRES PAR BSGOM PA RNAMS DANG, BSAM GTAN RNAMS DANG, NYON MONGS PA MED PA'I SNYOMS PAR 'JUG PA 
RNAMS DANG, SMON NAS SHES PA DANG, SHES RAB KYI MTHAR PHYIN PA DANG, 'GOG PA'I SNYOMS PAR 'JUG PA DANG, MI SDUG PA DANG, DBUGS RDUB PA DANG, 'BYUNG BA DRAN PA DANG, DRO BAR GYUR PA DANG, RTZE MO DANG, BZOD PA DANG, 'JIG RTEN GYI CHOS KYI MCHOG DANG, MTHONG 
BA'I LAM DANG, BSGOM PA'I LAM DANG, MI SLOB PA'I LAM DANG, RTEN CING 'BREL PAR 'BYUNG BA YAN LAG BCU GNYIS DANG, PHUNG PO LNGA DANG, SKYE MCHED BCU GNYIS DANG, KHAMS BCO BRGYAD DANG, DBANG PO NYI SHU GNYIS RNAMS YIN NO, ,ZAB CING MCHOG TU ZAB PA'I CHOS 'DI DAG NI YANG DAG PAR RDZOGS 

@173B
PA'I SANGS RGYAS GANGG'A'I KLUNG GI BYE MA SNYED KYIS GSUNGS PA STE, GANG RANG RANG GI MTSAN NYID DANG, SPYI'I MTSAN NYID RJES SU RTOGS NAS NYID KYIS THAMS CAD MKHYEN PA'I YE SHES THUGS SU CHUD DE, DGE SLONG DANG, DGE SLONG MA DANG, DGE BSNYEN DANG, DGE BSNYEN MA RNAMS DANG, MU 
STEGS CAN SNA TSOGS DGE SBYONG DANG, BRAM ZE GCIG PA DANG, RGYU BA DANG, KUN DU RGYU BA DANG, LHA DANG, KLU DANG, GNOD SBYIN DANG, DRI ZA DANG, LHA MA YIN DANG, NAM MKHA' LDING DANG, MI'AM CI DANG, LTO 'PHYE CHEN PO RNAMS LA RGYA CHER YANG DAG PAR RAB TU BSTAN TE, SANGS RGYAS 
KYIS 'DUL BA RNAMS BTUL NAS 'KHOR GRANGS MED PA KHRAG KHRIG BRGYA STONG DANG, MYA NGAN LAS 'DAS PA 'JIGS PA MED PA'I GRONG KHYER DU ZHUGS SO, ,SANGS RGYAS KYI SKU BSHAD PA RDZOGS SO,, 