@1B
#, ,RGYA GAR SKAD DU, SA H'A DZA SIDDHI, BOD SKAD DU, LHAN CIG SKYES GRUB, SANGS RGYAS LA PHYAG 'TSAL LO, ,DPAL LDAN ROL PA LHA MO CHE, ,DE BZHIN DPA' BO RDO RJE DPAL, ,DAM [DD] 
TSIG CES BYA RDO RJE DPAL, ,DE BZHIN PADMA RDO RJE DPAL, ,DPAL LDAN LHAN CIG SKYES RDO RJE, ,RDO RJE DANG LDAN BRAM ZE MO, ,DE BZHIN GRUB PA'I RDO RJE DPAL, ,DPAL LDAN GSHIN RJE'I RGYAL PO 'DIS, ,DPAL 
LDAN 'KHOR LO SNGON BRJOD PA, ,BLA MA DGE SLONG GNYID LOG PA, ,DE BZHIN GZHAN YANG GANG ZHIG LHA, ,DPAL LDAN KUN 'GRO MGON PO DANG, ,DE BZHIN DPAL LDAN THUGS RDO RJE, ,DPAL LDAN ROL PA'I 
LHA MO SOGS, ,YANG DANG YANG DU KUN LA 'DUD, ,DE RNAMS ZHABS LA PHYAG BYAS NAS, ,GZHUNG LUGS MTHA' NI BRJOD PAR BYA, ,KUN 'GRO'I LHAN CIG SKYES ZHI BA, ,RTAG TU 'BYUNG ZHING RANG LA GNAS, ,DUS 
KUN DU NI MI ZAD PA, ,RTOG PAS BRTAGS PA SPANGS PA NYID, ,RANG DANG PHYI ROL NANG NA GNAS, ,PHYI DANG NANG LAS MA SKYES PA, ,ZUNG 'JUG TSIG GI DON DE NI, ,RGYU DANG MI RGYU GNAS PA LAS, ,DUS KUN DU NI YANG DAG 

@2A
*, ,GNAS; ,GZHUNG LAS MA GTOGS RNYED MI 'GYUR, ,GANG DANG MTSUNGS PA SKYES PA NI, ,DES NA LHAN CIG SKYES PAR BRJOD, ,LHAN CIG SKYES PA RTOG PA MED, ,MI RTOG LAS SKYES LHAN CIG SKYES, ,SANGS RGYAS RNAMS 
LA LHAN CIG SKYES, ,RDZOGS PA'I BYANG CHUB STER MDZAD PA, ,RTOG LAS PHYI ROL LHAN CIG SKYES, ,BLANG BYA DOR BYA SPANGS PA NYID, ,GANG RUNG JI LTA DE LTA BUR, ,DE NI 'BAD PA MED PAS 'THOB, ,THE TSOM MED CING RTOG MED PA, ,MNGON SUM DU NI 
RNYED PAR 'GYUR, ,NYIN MTSAN BSKAL PA DE BZHIN LO, ,BSKAL PA BYE PA BRGYA DAG GAM, ,RGYUN MI 'CHAD PA'I DUS KUN DU, ,LHAN CIG SKYES PA THOB PAR 'GYUR, ,RTOG DANG BRAL ZHING MNGON SUM PA, ,RGYAL BAS YID KYI NANG GNAS GSUNGS, , 
RTAG DANG CHAD DANG BRAL BA NYID, ,MTSAN DANG MTSAN GZHI SPANGS PA NYID, ,GZHAN YANG SNYING RJE MNGON BRJOD PA, ,LHAN CIG SKYES PAR YONGS BRJOD BYA, ,LHAN CIG SKYES 'DI DNGOS RNAMS KYI, ,RGYU DAG TU NI YONGS SU BRJOD, ,LA LA BDAG NI 
LHAN CIG SKYES, ,KHA CIG RMONGS PAS DBANG PHYUG STE, ,BDAG BCAS MA YIN BDAG MED PA, ,RTOG PA GNYIS NI SPANGS PA NYID, ,DE NI ZUNG 'JUG GO 'PHANG DU, ,RGYAL BAS LHAN CIG SKYES PAR GSUNGS, ,DE NYID SROG CHAGS RNAMS KYI SROG 

@2B
DE NYID MCHOG TU MI 'GYUR BA, ,DE NYID KUN LA KHYAB PA YI, ,LUS KUN LA NI RNAM PAR GNAS, ,BUD MED BYIS PA BA LANG RDZI, ,KLA KLO DANG NI RIGS NGAN DANG, ,CHU YI NANG GNAS SEMS CAN DANG, ,LHA DANG GNOD SBYIN KLUR BCAS PA'I, ,DE RNAMS LHAN CIG SKYES MI SHES, ,'GRO BA'I GRONG KHYER DAG TU 
'KHYAM; ,SANGS RGYAS BDAG NYID LUS LA NI, ,DNGOS GRUB BDE BA MI NUS SHING, ,BDAG NYID 'PHROG PA'I CHOM RKUN TE, ,DE YIS SDIG PA MA BYAS SAM, ,BDAG NYID 'DI DAG GZHAN PA LA, ,GZHAN DAG TU NI RTOG PAR BYED, ,BDAG NYID 'PHROG PA'I CHOM RKUN TE, ,DE YIS SDIG PA MA BYAS SAM, , 
BDAG NYID NGES PAR SANGS RGYAS KUN, ,MDZA' BO THAMS CAD NYID KYANG NGO, ,RANG GI LHAG PA'I LHAR SBYOR BAS, ,DE PHYIR BDAG NYID BSGRUB PAR BYA, ,LUS GNAS LUS LAS MA BSKYED PA, ,RTOG PA GNYIS NI SPANGS PA STE, ,KHYAB BYA KHYAB BYED TSUL GYIS NI, ,DNGOS PO KUN LA YANG DAG GNAS, , 
LHA DANG LHA MIN KLUR BCAS DANG, ,THUB PA RNAMS DANG DRANG SRONG DANG, ,BDAG TU 'DZIN PA'I MTHAR GNAS PA, ,GLEN PA RMONGS PAS MI SHES SO, ,MCHOG GI GO 'PHANG MI SHES PHYIR, ,RMONGS PA THAMS CAD NYON MONGS 'GYUR, ,BSKAL PA GSUM DU NGAL BYAS NAS, ,BDAG NYID GCIG PU 'DUL 
BA'O; ,RNAM PA KUN DU 'DI DAG MIN, ,NYAN THOS PA YI BYANG CHUB 'DOD, ,DBU MA'I 'DOD LUGS GZHUNG GI TSUL, ,DE NI RTZOD PA KUN LA MOS, ,BSKAL PA'I YAL GAR NGAL BYAS KYANG, ,DE YIS KUN NAS MI SHES SO, ,THEG CHEN SHIN TU YANGS PA LAS, ,RGYAL BA MCHOG GIS 
SNGON GSUNGS PA, ,'DI LTAR GCIG PU NYID KYIS NI, ,YANG DAG RDZOGS PA'I BYANG CHUB MCHOG, ,PHYAG NA RDO RJE'I RIM LAS 'ONGS, ,RNA BA NAS NI RNA BAR RNYED, ,GANG LA BYANG CHUB GZHUNG GNAS PA, ,BLA MA DE YIS 'GRO BA SGROL, ,BSGOM BYA SGOM BYED 'BREL PA'AM, ,YANG DANG 
YANG DU BRTAGS PA NI, ,RTOG PA BSGOM PA'I BDAG NYID KYIS, ,DNGOS GRUB DON DU SGRUB PA'I THABS, ,DE KUN RTAG TU RNAL 'BYOR PAS, ,DOR BA NYID DU YONGS SU BRTAG, ,DE BZHIN DU YANG, ,JI SRID JI SRID RNAM RTOG PA, ,DE SRID THAMS CAD KUN NAS BRDZUN, ,GANG ZHIG DE NYID MA BRTAGS 

@3A
*, ,PA; ;DE BZHIN YANG DAG DE BDEN PA, ,RTEN 'BREL LAS SKYES SKAD CIG MA, ,KHA CIG DNGOS GRUB DBANG GNYIS SKYES, ,BYIS PA YUN RING RGAN SOGS KYIS, ,'BAD PA YIS NI THOB MI 'GYUR, ,RGYU DANG BCAS PA'I SKAD CIG MA, ,'KHRUL DANG RNAM PAR 'KHRUL 'DRA MA, ,KHA CIG 
LONGS SPYOD RDZOGS PA'I GZHUNG, ,DE NI LHAN CIG SKYES BRJOD MIN, ,LTE BA'I DBUS SU 'KHOR LO MCHOG, ,DE DBUS GZI BRJID GZUGS CAN NI, ,SGRUB PA PO YIS RTAG BSGOMS PA, ,DE NI LHAN CIG SKYES BRJOD MIN, ,SPYI BOR GNAS PA'I 'KHOR LO CHE, ,DE LA REG DANG BDE BA 
'BAB, ,BYA BA'I RAB TU SBYOR BAS 'THOB, ,DE NI LHAN CIG SKYES BRJOD MIN, ,SROG GI RLUNG GI 'GOG PA RU, ,'BAD PA YIS NI GANG ZHIG BYED, ,SNA YI RTZE MOR RAB GZHUG BYA, ,DE 'GOG PA YIS GANG THOB PA, ,DE NI LHAN CIG SKYES BRJOD MIN, ,THUR SEL RLUNG NI 'GOG PA 
YIS; ,LUS NI GDUNG BA BYAS NAS SU, ,YANG NAS YANG DU GOMS PAR BYED, ,DE NI LHAN CIG SKYES MI BRJOD, ,MNYAM GNAS CHED BRJOD BRGYAD RNAMS KYIS, ,GANG ZHIG RLUNG NI 'GOG PA RU, ,'BAD PA YIS NI GANG ZHIG BYED, ,DE NI LHAN CIG SKYES BRJOD MIN, ,SA LA SOGS PA 
GZUNG BA YIS, ,SGRUB PO GANG ZHIG THAMS CAD 'DOD, ,SHIN TU 'BAD PAS SGRUB BYED PA, ,DE NI LHAN CIG SKYES BRJOD MIN, ,PHRA MO'I THIG LE RNAL 'BYOR NI, ,KHA CIG SGRUB POS SGRUB PAR BYED, ,BSAM GTAN BSAM BYA GANG YOD PA, ,DE NI LHAN CIG SKYES BRJOD MIN, ,BHA GA NANG 
GNAS THIG LE NI, ,KHA CIG SGRUB POS SGRUB PAR BYED, ,DE NI RTOG BCAS GO 'PHANG STE, ,DE NI LHAN CIG SKYES BRJOD MIN, ,SNYING GA'I DBUS SU BSAM GTAN NI, ,YID 'DOD RNAMS KYIS SGOM PAR BYED, ,DE NI RTOG BCAS GO 'PHANG STE, ,DE NI LHAN CIG SKYES BRJOD MIN, ,LUG DANG 
SER SKYA DAG DANG NI, ,DE DBUS LA GNAS YID BZANG MA, ,DE 'GOG PA YIS GANG THOB PA, ,DE NI LHAN CIG SKYES BRJOD MIN, ,DGA' DANG KHRO BO'I DBANG GIS SHES, ,RTZE GCIG CES NI MTSAN PAR NI, ,BYIS PAS YE SHES SU NI BRTAGS, ,DE NI LHAN CIG SKYES BRJOD MIN, ,KUN 

@3B
TU GNAS SU 'KHYIL PA LA, ,RLUNG 'GOG PA YI 'BAR BA YIS, ,ZUM PA'AM NI RGYAS PAR NI, ,DE NI LHAN CIG SKYES BRJOD MIN, ,'DAR DANG BRGYAL DANG DE BZHIN NYID, ,'BYED DANG 'DZUMS PA LA SOGS DANG, ,'PHAR DANG SGRA DANG MI BZAD CHE, ,DE NI LHAN CIG SKYES BRJOD MIN, , 
BUM PA BZHIN DU KHONG STONG DU, ,DE LTAR GANG ZHIG RTOG PAR BYED, ,YANG NA STONG PAR SNA BA'I BLO, ,DE NI LHAN CIG SKYES BRJOD MIN, ,DNGOS PO GANG ZHIG DE DAG KUN, ,RTOG PA'I YE SHES LA SKYES BRJOD, ,BSGOMS PA'I STOBS KYI SEMS KYIS NI, ,DE YIS THAMS CAD RDZOGS 
PAR 'GYUR, ,THUB PAS SNGON DU GANG GSUNGS PA, ,SPAL BA RAL BA'I KHUR DANG NI, ,'OD GSAL THAL BA'I BYUG PA DANG, ,MCHOD PHYIR THOGS NI DKAR PO DANG, ,SPYI BLUGS DPUNG MGOR THOGS PA STE, ,DE LTAR SNA TSOGS RNAM PA NI, ,BSGOMS PA'I STOBS KYIS MTHONG BAR 
'GYUR; ,'DI NI BDEN MIN MTHONG BA STE, ,LHAN CIG SKYES PA MTHONG BA MED, ,DE BZHIN DU YANG, GANG ZHIG MTHONG BA DE BDEN MIN, ,GANG MA MTHONG BA DE BDEN TE, ,DNGOS PO RTOG PA LONG BA NYID, ,RAB RIB GNOD PA LA SOGS PA ZHIN, ,SKYE 'GRO THAMS CAD BDEN PA'I TSUL, , 
GZUNG DANG 'DZIN PA SPANGS PA NYID, ,LHAN CIG SKYES PA'I GO 'PHANG GNAS, ,GANG GIS MTHONG BA DE YIS MTHONG, ,DNGOS DANG DNGOS MIN GO 'PHANG GNAS, ,RTOGS DANG BRTAGS PA MIN LAS GROL, ,GSAL BAR MA BYAS KUN LAS 'DAS, ,LHAN CIG SKYES PA SNGON DU 
BRJOD; ,BYIS PA'I BRJOD PA DAG DANG BRAL, ,BRJOD BYA RJOD BYED SPANGS PA NYID, ,LHAN CIG SKYES PA DE LTA BUR, ,BLA MA MCHOG GIS SNGON DU GSUNGS, ,DPAL LDAN ROL PA'I LHA MO'I DRIN GYIS NI, ,DE BZHIN DPAL LDAN BLA MA DAG DANG NI, ,DPAL LDAN BDE BA CHEN PO'I RDO RJE YIS, , 
LAN CIG GIS NI BDE BA CHEN POS MKHYEN, ,THE TSOM MED CING RTOG PA MED, ,RANG RANG NGO BO STON PA PO, ,BDAG GIS YANG DAG NYAMS SU MYONG, ,MUN PA LA NI SGRON ME BZHIN, ,ZA BA'AM NI 'KHRIG PA NA, ,GNAS SKABS KUN LA THAMS CAD DU, ,GSANG BA MED CING 'JIGS PA 

@4A
*, ,SPANGS; ,YE SHES CHEN PO RANG GIS RIG ,GANG ZHIG DE LA RJES DRAN PAR, ,YANG DANG YANG DU DRAN BYED PA, ,DE NI DNGOS GRUB RGYAS 'GYUR TE, ,SRID PA'I MTSO LAS SANGS RGYAS BZHIN, ,BDAG NYID KYIS NI DRAN DON DU, ,BDAG GIS DE NI BSNGAGS PA YIN, , 
GANG ZHIG SNYING RJES BCINGS PA YI, ,BDAG LA BZOD MDZOD SEMS CAN CHE, ,GANG ZHIG CUNG ZAD 'DI BRJOD PAS, ,DE YIS BSOD NAMS GANG 'GYUR BA, ,BSOD NAMS DE YIS SEMS CAN RNAMS, ,LHAN CIG SKYES GRUB THOB PAR SHOG LHAN CIG SKYES GRUB RDZOGS SO,, 
RGYA GAR GYI MKHAN PO CHEN PO ZLA BA MGON PO DANG, ,BOD KYI LO TZ'A BA SHES RAB GRAGS KYIS BSGYUR BA'O,, 