@1B
#, ,RGYA GAR SKAD DU, HE BADZRA PInd'A RTHA t'I K'A, BOD SKAD DU, KYE'I RDO RJE BSDUS PA'I DON GYI RGYA CHER 'GREL PA, DPAL KYE'I RDO RJE LA PHYAG 'TSAL LO, ,'JIG RTEN SPYOD PA RNAM PAR SPANGS BYAS [DD] 
RGYAL BA'I RANG BZHIN RTAG TU BYUNG ZHING KHYAB, ,GNYIS GNYIS MED CING DRI BRAL DBANG PO MIN BDE KUN MKHYEN AE WAm MCHOG ZHI BA, ,THUGS NI THUGS MIN THUGS DE BEMS PO MA YIN KUN DU DBANG PO THAMS CAD 
PA; ,SANGS RGYAS RNAMS KYI NGO BO NYID SKU BDUD RTZI LA NI RTOGS CHED PHYAG 'TSAL LO, ,YON TAN BRGYAD PO RAB BCOM LAS BYUNG RNAM PAR THAR RNAMS GTZO BO'I ZHAL BRGYAD RNAMS, ,STONG PA NYID RNAMS BCU DRUG PHYAG 
DANG THUGS RJE RNAMS KYANG THOD PA 'DI RNAMS TE, ,'GYUR MED LNGA BCU RJOD BYED DE NYID BKOD PA PHRAG PAR MGO YI PHRENG BA CAN, ,COD PAN LA NI MI BSKYOD ZLA PHYED RDO RJE'I PHRENG BA THOD PA'I BDAG NYID MNGA', ,BYAMS PA LA 
SOGS RNAMS DANG RNAM THAR ZHABS BZANG RNAMS KYIS BDUD RNAMS MNAN TE BZHUGS, ,NYON MONGS SHES BYA BSDUS DANG SBYOR BA BRANG 'GRO PHYAG RGYA STAG GI PAGS PA YIS, ,GANG LA BDUD SOGS SGRIB RNAMS CHA TZAM LTA BUR 

@2A
*, ,SEMS CAN DON DU BRGYAN DE LA, ,BTUD NAS 'DI YI RGYUD KYI GSANG BA 'CHAD BYED 'GREL PA BDAG GIS BRI BAR BYA, ,SEMS CAN KUN LA PHAN 'DOD PA, ,SA BCU RNAMS KYI DBANG PHYUG PO, ,DPAL LDAN RDO RJE SNYING PO 
YIS; ,RNAL 'BYOR PA YI LAM THOB CHED, ,'BUM PHRAG LNGA PA'I RGYUD CHEN LAS, ,NYUNG NGU'I RGYUD NI LEGS PHYUNG BA'ANG, BRGYA PHRAG BDUN NI PHYED BCAS PA, ,RDO RJE'I TSIG MANG LDAN PA 'DIR, ,KYE YI RDO RJES BSKUL BAS NA, ,GZHUNG NI STONG 
PHRAG DRUG PA STE, ,RTZA BA'I RGYUD KYI RJES 'BRANG GANG, ,DE 'DIS RGYUD 'DI GSAL DON DU'O, ,SNYIGS MA LNGA YI DUS 'DI RU, ,SLOB DPON GANG RNAMS 'BYUNG 'GYUR BA, ,RNAL 'BYOR SPYOD PA STON BYED CING, ,YANG DAG LAM LA GNAS MIN LA, , 
'GREL PA MED PAR NYUNG NGU'I RGYUD, ,STON PAR BYED PA TSUL NGAN PA, ,GZHAN GYI BUD MED NOR 'DOD PAS, ,DMYAL BAR 'GRO BAR CHES BRTZON PA, ,MNGON SHES LNGA SOGS MED PAR NI, ,KHA CIG 'GREL PA BYED PAR 'GYUR, ,RTOG GE'I BSTAN 
BCOS NGA RGYAL GYIS, ,RNAL 'BYOR SPYOD LA BRNYAS PAR BYED, ,SANGS RGYAS RDO RJE SEMS DPA' NYID, ,'BAD PAS DBANG GIS GZUNG NAS SO, ,BDAG NI RDO RJE 'DZIN PA ZHES, ,MI 'GA' MI LA SMRA BAR 'GYUR, ,TSUL KHRIMS SDOM PA 'DZIN PA YI, , 

@2B
DGE SLONG KUN LA PHYAG MI BYED, ,SA LA RDO RJE 'DZIN RANG NYID, ,GOS DKAR CAN BDAG PHYAG 'OS ZER, ,STEN BYED TSONG PA DMANGS RIGS DANG, ,GANG RNAMS ZHING PA'I LAS LA DGA', ,RMONGS PA DAM CHOS 'TSONG BYED PA, ,SPYAD BYA MA YIN LONGS SPYOD PA, ,BDUD KYI RIGS GTOGS DE RNAMS NI, ,SLOB MA RNAMS 
KYI BLA MAR 'GYUR, ,RNAL 'BYOR SPYOD PA'I ZOL GYIS NI, ,RANG GI NYES BYAS SBED BYED CING, ,DE RNAMS SKYON RNAMS SPANG BYA'I CHED, ,NGES PAR SMRA BAR BYED 'GYUR TE, ,SLOB DPON YON TAN GZUNG BYA YI, ,SKYON NI SLOB MAS NAM YANG MIN, ,SKYON 'DZIN 'DIR NI DNGOS GRUB MED, ,'DI LA NGES PAR THE TSOM MED, , 
SNYING RJE MED CING KHRO LA GDUG ,KHENGS SHING CHAGS LA MA BSDAMS DANG, ,RANG BSTOD BLA MAR SLOB MA NI, ,BLO DANG LDAN PAS MI BYA'O, ,TSIG 'DI SLOB MA RNAMS LA NI, ,RNAM PA KUN DU SMRA MI BYED, ,BRTZE MED ZHING LAS BYED PA GANG, ,KHRO ZHING GNAD DU SNUN PAR BYED, ,GDUG CING DGE SLONG SKYE BOR SDANG, , 
RENGS PA SHES PA NGAN PAS KHENGS, ,'DOD CHEN SPYANG BYA MIN DON GNYER, ,SHIN TU CHANG 'THUNG MA BSDAMS PA, ,RANG LA BSTOD PA 'DIR BRJOD CING, ,YON TAN CAN LA SKYON 'BYIN BYED, ,DBANG BSKUR MCHOG THOB RDO RJE YI, ,SLOB DPON LA NI DE BZHIN GSHEGS, ,PHYOGS BCU'I 'JIG RTEN KHAMS BZHUGS 
PAS; ,DUS GSUM BYON NAS PHYAG BYED CES, ,DGONGS TE BSHAD PA MI SHES SHING, ,MING TZAM GYIS NI RMONGS PA RNAMS, ,RGYAL BA'I DBANG PO RNAMS SMAD NAS, ,NGU 'BOD DU NI 'GRO BAR 'GYUR, ,RDO RJE SEMS DPA' SPYI BO NAS, ,BYANG CHUB SHING DRUNG DBANG BSKUR GANG, ,DBANG BSKUR MCHOG THOB GYUR PA 
DE; ,RDO RJE SLOB DPON DE BZHIN GSHEGS, ,PHYOGS BCU'I BYANG CHUB SEMS DPA' YIS, ,LUS GANG 'JIG RTEN KHAMS RNAMS TE, ,DER GNAS PHUNG PO LNGA RNAMS KYIS, ,DUS GSUM BYON NAS PHYAG 'TSAL LO, ,DE NAS COD PAN RIN PO CHE, ,SNA TSOGS DNGOS RNAMS 'JIG RTEN KHAMS, ,DER GNAS 
SANGS RGYAS PHYAG BYAS GANG, ,RNAL 'BYOR RDO RJE SLOB DPON DE'O, ,JI LTAR BRDA YIS BSHAD PA LA, ,RNAM SNANG GCI BA KHU BA DANG, ,MI BSKYOD PA DANG 'OD DPAG MED, ,DE LTAR SLOB DPON RDO RJE 'CHANG, ,BSHANG GCI KHU BA PHYAG RGYA RNAMS, ,JI LTAR SLOB DPON STER BYED BZHIN, ,SKU GSUNG THUGS KYI DNGOS GRUB 

@3A
*, ,RNAMS, ,DE LTAR RDO RJE 'DZIN PAS STZOL, ,KUN RDZOB DANG NI DON DAM PAS, ,SLOB MA RNAL 'BYOR PA RNAMS LAS, ,DKYIL 'KHOR BYANG CHUB SHING DRUNG DU, ,DBANG BSKUR SNGAR DANG PHYIS DE BZHIN, ,DGONGS PAS BSHAD DANG DGONGS MIN DANG, ,JI BZHIN SGRA DANG JI BZHIN MIN, ,DE 
BZHIN NGES DON DRANG DON TE, ,RGYUD NI MTHA' DRUG MTSAN NYID CAN, ,SLOB DPON YON TAN GANG RNAMS 'DIR, ,THA SNYAD KYIS NI BSTAN DE RNAMS, ,RDO RJE SEMS DPA'I YON TAN TE, ,MNGON SHES DRUG SOGS MTSAN NYID RNAMS, ,BRTAN ZHING DUL LA BLO GROS LDAN, ,BZOD LDAN DRANG PO G-YO SGYU MED, , 
SNGAGS DANG RGYUD KYI SBYOR BA SHES, ,SNYING RJE LDAN ZHING BSTAN BCOS MKHAS, ,DE NYID BCU RNAMS YONGS SU SHES, ,DKYIL 'KHOR BRI BA'I LAS LA MKHAS, ,DANG BA'I BDAG NYID DBANG PO THUL, ,GSANG SNGAGS 'CHANG BYED SLOB DPON NO, ,YON TAN BSHAD PA 'DI RNAMS LDAN, ,DGE SLONG RDO RJE 'DZIN 
PAR 'GYUR, ,DGE TSUL KHYIM PA MIN DE DAG ,BCU RNAMS DGE SLONG 'DIR MTSUNGS MIN, ,BSLAB PA'I GZHI BCU LDAN PA DANG, ,BSLAB PA'I GZHI LNGA LDAN PA DANG, ,BSLAB PA'I GZHI YI MTHA' LDAN PA, ,DE GSUM MTSUNGS PA MIN PAR BSHAD, ,JI LTAR RTZA BA'I RGYUD DU GSUNGS, ,DGE SLONG RDO RJE 'DZIN PA'I 
GNAS; ,GANG DE CUNG ZAD BLA MA NI, ,MNYES BYED SLOB MA LA BRJOD BYA, ,BDAG MED MAS ZHUS RDO RJE CAN, ,JI LTA'I RIM PA BZHIN DU NI, ,BSLAB PA'I GZHI NI SBYIN CHED DU, ,TSIG NI 'DI SKAD BKA' STZAL TO, ,DANG POR BSLAB PA'I GZHI LNGA RNAMS, ,GSO SBYONG SOGS DANG YANG DAG LDAN, ,MI DGE BCU PO 
YONGS SPONG BA, ,BYIN NAS DGE BSNYEN NYID DU BYA, ,DE NAS BSLAB PA'I GZHI RNAMS NI, ,BCU PO BYIN NAS DGE TSUL BYA, ,DE NAS BSLAB GZHI BYE BA NI, BYIN NAS DGE SLONG BRTUL ZHUGS BYA, ,DE NAS SO SOR THAR SHES NAS, ,DE NAS BYE BRAG SMRA BA'I LUGS, ,DE NAS MDO SDE SHES BYAS NAS, ,RNAM SHES 
SMRA BA RANG CHOS LAS, ,DE NAS SHES RAB PHA ROL PHYIN, ,DGONGS PA DBU MA SHES BYA STE, ,DE LTAR RGYUD GZHAN MNYAN NAS NI, ,DE NAS KYE'I RDOR SHES PAR BYA, ,THEG PA GSUM GYI NGES 'BYUNG LAS, ,THEG PA GCIG GI 'BRAS BUR GNAS, ,NYAN THOS RANG SANGS RGYAS DANG 'DIR, ,THEG PA CHEN PO GSUM 

@3B
BA STE, ,SANGS RGYAS PA LA BZHI PA DANG, ,LNGA PA THUB PA'I DGONGS PA MIN, ,RNAM PA THAMS CAD MCHOG LDAN PA'I, ,STONG NYID DANG POR RGYU YIN TE, ,SMON LAM LAS NI SNYING RJE PHYIS, ,'GRO BA'I DON BYED 'BRAS BU'O, ,RANG DON BYAS NAS GZHAN DON NI, ,BYED PA GANG DE BLO LDAN YIN, ,RANG SDUG 
BSNGAL CAN DBUL PO GANG, ,DE YIS GZHAN LA JI LTAR SBYIN, ,BDE LDAN DBANG PHYUG PHUN TSOGS PA, ,SEMS CAN DON LA SNYING RJES BRTZON, ,RGYU DANG 'BRAS BU DON GNYER BAS, ,JI SRID RGYU MNGON MA BYAS PA, ,DE SRID DANG POR RGYU MED PA'I, ,'BRAS BU GANG LAS 'BYUNG BAR 'GYUR, ,THEG PA 
CHE LAS THEG PA GZHAN, ,GNYIS PO 'DI RU BRJOD PA NI, ,SBYIN DANG TSUL KHRIMS SOGS NYAMS RNAMS, ,NGAL SO'I CHED DU'O DE NYID MIN, ,CHOS RNAMS KUN GYI STONG PA NYID, ,NGES 'BYUNG BYED PAR BDAG GIS BSHAD, ,NGES 'BYUNG BYED PA'I RGYU DE DANG, ,DE NAS SMON LAM DBANG LAS NI, ,SNYING 
RJE'I BDAG NYID 'BRAS BU CHE, ,DMIGS PA MED PAR 'BYUNG BAR 'GYUR, ,SEMS CAN CHOS DANG DMIGS PA MED, ,SNYING RJE 'DI NI GSUM DU BSHAD, ,NYI TSE'I DON BYED CUNG ZAD PA, ,SEMS CAN CHOS LA DMIGS PA STE, ,GRUB PA BYANG CHUB SEMS DPA' RNAMS, ,SA BCU LA GNAS BDAG NYID 
KYI'O, ,YAN LAG BCU GNYIS 'GAGS GYUR CING, ,SA KUN LA GNAS BDAG NYID CAN, ,BDE GSHEGS RNAMS KYI DMIGS MED DE, ,'GRO BA'I DON RNAMS MDZAD PAR BSHAD, ,RGYU NI GANG 'DRA GANG 'DRA BA, ,DE 'DRA DE 'DRA'I 'BRAS BU DER, ,KO TRA BA LAS 'GA' ZHIG TU'ANG, ,S'A LU 
NYID NI SKYE MI 'GYUR, ,SA BON DE BZHIN LJON DE BZHIN, ,LJON SHING DE BZHIN 'BRAS DE BZHIN, ,THOG MA BAR DANG THA MAR YANG, ,THUB PA'I BKA' NI DGE BA YIN, ,DANG POR RTOG BCAS RGYU LAS NI, ,'BRAS BU RNAM RTOG BCAS 'BYUNG GIS, ,SANGS RGYAS PA KUN LA RTOG LAS, ,THA MAR 'BRAS 
BU STONG NYID MIN, ,DANG POR ZHING RNAMS SBYANG DON DU, ,KO TRA BA RNAMS 'DEBS BYED CING, ,PHYI NAS SBYANGS PA'I ZHING LA NI, ,S'A LU'I SA BON 'DEBS PA BZHIN, ,LAS KYI SAR SKYES MI RNAMS NI, ,MA DAG ZHING YIN ZHES BSHAD DO, ,MA DAG 'GRO DRUG SKYES PA STE, ,DGE DANG MI DGE'I 'BRAS BUR 

@4A
*, ,BRJOD; ,MI YI SKYE BA DAG ZHING LA, ,DMIGS MED SNYING RJE'I SA BON NI, ,BTAB PAS GANG ZHIG DE YI PHYIR, ,STONG NYID DPAG BSAM LJON SHING 'BYUNG, ,STONG NYID DPAG BSAM LJON SHING LAS, ,DMIGS MED THUGS RJE'I 'BRAS BU NI, ,SEMS CAN KUN GYIS BSAM BYAS 
NAS, ,'BYUNG NGO 'DI LA THE TSOM MED, ,ZAB CING RGYA CHE'I CHOS RNAMS LA, ,SKAL BA BRAL BA'I BDAG NYID LA, ,PHYAG RGYA DKYIL 'KHOR SNGAGS SOGS GANG, ,YID 'ONG BDAG GIS BSTAN PA YIN, ,PHYAG RGYA DKYIL 'KHOR SNGAGS SOGS KYIS, ,SANGS RGYAS RDO RJE SEMS DPA' NYID, ,STON PAR 
BYED PA MA 'ONGS PA'I, ,SLOB DPON RNAMS NI BDUD KYI RIGS, ,DE PHYIR DGE SLONG THEG CHEN LA, ,STON BYED RDO RJE 'CHANG BSHAD DE, ,THEG PA GSUM PO YONGS SHES SHING, ,CHOS KYI BSDU BA STON BYED PA'O, ,RIG BYED GRUB MTHA' RNAL 'BYOR RNAMS, ,DBANG PHYUG SOGS KYIS BYAS PA DANG, ,SANGS 
RGYAS PA YI SNGAGS RGYUD LA, ,STONG PA NYID LA KHYAD PAR YOD, ,GANG ZHIG MI SHES RMONGS BDAG NYID, ,SLOB MA MA LUS LTUNG BAR BYED, ,BYED PO MED PAR LAS YOD MIN, ,LAS DANG BRAL NA 'BRAS BU MED, ,SGYU 'PHRUL CHEN PO DRAG CHEN PO, ,'BYUNG DANG SDUD PAR BYED PA PO, ,RANG NYID 
'PHROG PO RANG BYED PO, ,RANG NYID RGYAL PO RANG GTZO BO, ,DE LTAR DBANG PHYUG SGYU MA NI, ,DBANG PHYUG GIS KYANG BSHAD PA STE, ,MU STEGS ZHI BA'I GRUB MTHAR RO, ,GLU YI CHOS SU KHYAB 'JUG GIS, ,GDUL DKA' 'DUL BAR BYED PA DE'ANG, ,DE YANG LEGS PAR RNAM SKYONG BYED, ,GANG TSE GANG TSE 
SA GZHI 'DIR, ,CHOS NI NYAM CHUNG NYID GYUR CING, ,CHOS MA YIN PA 'JUG BYED PA, ,DE'I TSE NGA NI BDAG SKYED DE, ,LEGS PA RNAMS NI BSRUNG DON DANG, ,NYES PAR BYED RNAMS 'JIG BYED DU'O, ,CHOS NI GNAS PA'I DON CHED DU, ,DUS DANG DUS SU BDAG 'BYUNG NGO, ,PHYIN CI LOG TU CHOS STON PA, , 
THAMS CAD DE LTAR YONGS MKHYEN NAS, ,BDAG LA KYE YI RDO RJE DES, ,'GREL PA BYA CHED NGES PAR BSKUL, ,NGO BO NYID KYI SKU MCHOG 'JIG RTEN GSUM GYIS MCHOD PA DRI MA MED PA DANG, ,CHOS ZHES BYA BA BDE DANG SDUG BSNGAL DNGOS SPANGS LONGS SPYOD RDZOGS SKU STON PA PO, ,SPRUL PA MKHA' LA RDZU 'PHRUL 

@4B
SNA TSOGS BCAS PA SGYU MA MIG 'PHRUL MTSUNGS PA LA, ,BTUNG NAS BSDUS PA'I RGYUD 'DI GSANG TSIG NGES DON BDAG GIS NYUNG NGU BSHAD PAR BYA, ,SANGS RGYAS RNAMS KYIS KYE YI RDO RJE NYUNG NGU'I RGYUD 'DI RU DANG CHES CHER GSAL BA GANG, ,SNGON DU 'BUM PHRAG LNGA PO RNAMS KYI DANG PO'I RGYUD TSOGS SU DANG 
TSIGS BCAD BRGYA PHRAG GCIG ,STONG GIS BSGYUR BA RNAMS KYIS MNGON PAR BRJOD PA 'BUM PA DANG YANG RGYUD KYI RGYAL PO'I TSOGS, ,GZHAN DU'ANG MI RNAMS LA NI RGYAL BAS BSTAN PA MDZAD NI 'GREL PA RNAMS KYIS DON RTOGS SO, ,GANG ZHIG 'GREL PA MED PAR NYUNG RGYUD NGES PAR GTUGS LA GSANG 
TSIG STON BYED PA, ,DE NI LONG BA CHU LA SBRUL ZHUGS YUN RINGS LON PA'I RJES LA BLTA BA BZHIN, ,RGYAL BAS MTHA' DAG RGYUD DU NGES DON KHO NA MA YIN DRANG BA'I DON YANG BSTAN, ,GAL TE DRANG DON 'GREL PAS GSAL BAR BYAS NA NGES PA RTOGS CHED DON MED DO, ,RGYAL BAS MTHA' DAG RGYUD NI 
DGONGS PAS BSHAD DANG DGONGS MA NI BSHAD DO GZHAN PA NI, ,JI BZHIN SGRA DANG JI BZHIN SGRA MIN NGES PA'I DON DANG DRANG BA'I DON YANG BSTAN, ,PHUNG PO PHYIS LA SOGS DRI MA BCAS GANG DE RNAMS 'DIR NI LHA NYID MIN, ,LHA YI ZHAL DANG PHYAG RNAMS RDZOGS SANGS RGYAS MIN RTOG PAS CHED DU KUN 
BRTAGS YIN, ,BCOM LDAN 'DAS KYIS MTHA' DRUG GIS BSKOR 'DUS PA LA SOGS RGYUD RNAMS GANG GSUNGS PA, ,BSTAN BCOS MKHAS PA'I NGA RGYAL GCOG BYED DE NI RTOG GIS RTOGS BYA GA LA YIN, ,ME LONG LA NI PRA PHAB MTSUNGS PA DUS RNAMS GSUM PO YANG DAG RIG PA 'DI, ,DNGOS DANG 
DNGOS MED RTOG PA'I DRA BA BRAL BA'I YE SHES GANG YIN GNYIS MED NYID, ,BCOM LDAN 'DAS KYI BDE BA CHEN POR KHU BA 'BAB PA SUM CU RTZA GNYIS RTZA, ,GSUNGS TE MGRIN PAR SON CING DE BZHIN SNYING GA LTE BA GSANG BAR GANG YIN PA'ANG, ,CI ZHIG 'BAB PA RKANG LAG TSIGS DANG LAG PA'I SOR MO'I 
TSIGS SU SON PA STE, ,DE RNAMS RGYAL BAS KYE YI RDO RJE SNYING POS BDAG LA GSUNGS PA'ANG MED, ,GTZUG LAG DGE SLONG SKYE BO LA GSUNGS GANG DE'ANG MA GA DH'A SKAD GZHAN PA MIN, ,SDE SNOD GSUM DU BCOM LDAN 'DAS KYIS GSUNGS GANG DE NI GNAS BRTAN SDE BA'I LUGS SU STE, ,NGES PAR NAD 

@5A
*, ,GZHAN DE LA'ANG SMAN GZHAN 'DI STE NAD 'DI GZHOM PA'I CHED DU'O, ,THUB PA'I DON LA SOGS PA RTON PA RNAM BZHI 'DI YIN TSIG 'BRU SOGS LA MIN, ,GANG ZHIG LHA DANG LHA MIN KLU DANG GNOD SBYIN SKAD RNAMS DANG NI GZHAN GYIS KYANG, ,CHOS RNAMS CIG CAR STON MDZAD 'JIG 
RTEN DPE SPANGS NGO MTSAR BYED PA BCOM LDAN GYIS, ,GSUNG DBYANGS DE 'DI'ANG LEGS SBYAR MTSAN NYID CAN GYIS AE BAm MA Y'A ZHES SOGS KYIS, ,GTZUG LAG BSHAD CES SMRA 'DI SKYE BO MKHAS PA RNAMS KYIS MTSAR BYA CIS MA YIN, ,RNAM PA THAMS CAD MCHOG LDAN MIG 'PHRUL DANG MTSUNGS 
SGYU MA LTA BU MKHA' 'GRO BA'I, ,BCOM LDAN 'DAS KYI SKU GANG BYIS PA MKHAS PA RNAMS KYIS RTOGS BYED NGES BSHAD DE, ,SUM CU RTZA GNYIS MTSAN RNAMS DANG NI DPE BYAD BZANG PO BRGYAD CU RNAMS KYIS SPRAS, ,PHUNG PO KHAMS DANG DBANG PO RNAMS DANG YUL RNAMS BCAS PA DKYIL 'KHOR LA BZHUGS 
PA'O, ,BLUN PO RNAMS NI RTEN CING 'BREL PA SKYE ZHING 'BYUNG BA RIG PAR RTAG TU 'DOD, ,'JIG DANG SKYE BA TSES GRANGS RGYU BA LA SOGS RTZIS RNAMS RGYUD GZHAN DU BSTAN TO, ,SKYE BO BYIS 'GA' 'O MA MED PAR ZHO 'DOD PA MED PAR NI 'O MA DANG, ,BA BYUNG YANG STE SPYOD BRAL 'DIR NI SHES MED PA LA SKYON CI ZHIG 
KYE YI RDO RJE YIS NI BDE MCHOG 'KHOR LO DANG NI GDAN BZHI SHES PAR BYA, ,KYE YI RDO RJE DANG NI BDE MCHOG 'KHOR LO NYUNG NGU 'DI NI GDAN BZHIS SHES PAR BYA, ,MCHOG GI DANG PO'I SANGS RGYAS TSIG DANG BDE MCHOG CHEN POS NGES DON SHES PAR BYA, ,DE LA SOGS PA'I RGYUD RNAMS NI, ,RGYUD GZHAN 
RNAMS KYIS RTAG TU NI, ,BSTAN DANG RGYAS BSHAD KYIS SHES BYA, ,'GREL PAS LAM 'DOD RNAMS KYIS SO, ,ZHES PA KYE'I RDO RJE'I 'GREL PA STONG PHRAG DRUG PAR 'DOD PA'I LHA LA BSTOD CING RGYUD LA 'JUG PA STE YONGS SU BCAD PA DANG PO'O,, ,,DA NI RGYUD BSTAN PA BRJOD PAR BYA STE, 
'DIR DANG POR RE ZHIG BRJOD PAR BYA BA DANG, RJOD PAR BYED PA DANG, 'BREL PA DANG, DGOS PA DANG, DGOS PA'I DGOS PA RNAMS MNGON PAR YANG DAG PAR GZIGS NAS GDUL BYA'I SKYE BO NGES PA DANG BRAL BA RNAMS LA RANG GI SEMS KYI BSAM PAS SKYE BA 'DI NYID LA SANGS RGYAS NYID STZOL BAR MDZAD 

@5B
PA NI, AE WAm GYI YI GE LA BZHUGS PA, MKHA' 'GRO MA'I DRA BAS BSKOR BA, KYE'I RDO RJE'I TING NGE 'DZIN LA SNYOMS PAR ZHUGS PA, RDO RJE SNYING POS GSOL BA BTAB PA, BDAG MED MAS KYANG ZHUS PA, KYE'I RDO RJE 'BUM PHRAG LNGA PA LAS, NYUNG NGU'I RGYUD GZHUNG PHYED DANG BCAS PA'I BDUN BRGYA 
PA 'DI BCOM LDAN 'DAS RDO RJE SEMS DPAS BSTAN TO, ,'DIR BRJOD PAR BYA BA NI BCOM LDAN 'DAS KYE'I RDO RJE BDAG MED MA DANG BCAS PA'O, ,'DI RTOGS PAR BYED PA'I LE'U'I TSOGS KYI RGYUD KYI RGYAL PO NI RJOD PAR BYED PA'O, ,BRJOD PAR BYA BA DANG RJOD PAR BYED PA DE DAG GI PHAN TSUN BRJOD BYA 
RJOD BYED KYI MTSAN NYID NI 'BREL PA'O, ,DKYIL 'KHOR DU 'JUG PA LA SOGS PA'I DBANG BSKUR BA BYIN PA NI DGOS PA'O, ,DBANG BSKUR NAS DE KHO NA NYID GSAL BAR BYAS PA NI DGOS PA'I DGOS PA'O ZHES PA 'DI RNAMS MNGON PAR YANG DAG PAR GZIGS NAS TE, GDUL BYA'I SKYE BO NGES PA DANG 
BRAL BA RNAMS LA ZHES PA NYAN THOS KYI SDOM PA DANG BRAL BA RNAMS LA'O, ,RANG GI SEMS KYI BSAM PAS ZHES PA 'DOD PA LNGA LA NYE BAR LONGS SPYOD PA'I SEMS KYIS SO, ,SKYE BA 'DI LA SANGS RGYAS NYID RAB TU STER BA ZHES PA NI YANG DANG YANG DU MI'I SKYE BA LA STE, LHA DANG LHA MIN LA SOGS PA LA 
NI MIN NO, ,AE WAm GYI YI GE LA BZHUGS PA ZHES PA BDE BA THAMS CAD KYI GZHI LA BZHUGS PAS SO, ,MKHA' 'GRO MA'I DRA BAS YONGS SU BSKOR BA ZHES PA PHUNG PO DANG KHAMS DANG SKYE MCHED KYI MTSAN NYID CAN GYIS SO, ,KYE'I RDO RJE'I TING NGE 'DZIN LA SNYOMS PAR ZHUGS PA RDO RJE SNYING POS GSOL BA 
BTAB PA SHES RAB BDAG MED MAS YONGS SU ZHUS PAS, KYE YI RDO RJE'I RTZA BA'I RGYUD 'BUM PHRAG LNGA PA BRTAG PA CHEN PO SUM CU RTZA GNYIS PA LAS NYUNG NGU'I RGYUD RDZOGS PAR BYANG CHUB PA DANG, SGYU 'PHRUL DRA BA'I MTSAN NYID CAN GYI BRTAG PA GNYIS PA LE'U NYI SHU RTZA GNYIS KYI BDAG NYID CAN PHYED DANG 
BCAS PA'I BDUN BRGYA PA'I GZHUNG GI TSAD KYIS BSDUS PA'I RGYUD NI BCOM LDAN 'DAS RDO RJE SEMS DPAS YANG DAG PAR BSTAN TE, 'JIG RTEN PA DANG 'JIG RTEN LAS 'DAS PA'I BDEN PA DAG GIS 'JIG RTEN PA DANG 'JIG RTEN LAS 'DAS PA'I DNGOS GRUB KYI CHED DU BSKYED PA DANG RDZOGS PA'I RIM PA 

@6A
*, ,DAG GIS DKYIL 'KHOR GYI 'KHOR LO BSGOM PA DANG, DE KHO NA NYID BSGOM PAS SO ZHES PA'O, ,RGYUD 'DIR BRJOD PAR BYA BA NI KYE'I RDO RJE YIN LA, KYE'I RDO RJE'I RGYUD NI RJOD PAR BYED PA'O, ,BRJOD PAR BYA BA DE YANG RJOD PAR BYED PA'I NGO BO NYID KYIS GNAS PA STE, DANG PO RDO RJE RIGS 
KYI LE'U'I NGO BO NYID KYIS GNAS PA DANG, DE NAS SNGAGS KYI LE'U'I NGO BO NYID KYIS GNAS PA DANG, DE NAS LHA'I LE'U'I NGO BO NYID KYIS GNAS PA DANG, DE BZHIN DU LHA DBANG BSKUR BA'I LE'U'I NGO BO NYID KYIS GNAS PA DANG, DE KHO NA NYID KYI LE'U'I NGO BO NYID KYIS GNAS PA DANG, ,SPYOD PA'I LE'U'I NGO BO 
NYID KYIS GNAS PA DANG, BRDA DANG GNAS GTAN LA DBAB PA'I LE'U'I NGO BO NYID KYIS GNAS PA DANG, RNAL 'BYOR MA'I 'KHOR LO 'DU BA'I LE'U'I NGO BO NYID DU GNAS PA DANG, RNAM PAR DAG PA'I LE'U'I NGO BO NYID DU GNAS PA DANG, MNGON PAR DBANG BSKUR BA'I LE'U'I NGO BO NYID DU GNAS PA DANG, MNGON 
PAR RDZOGS PAR BYANG CHUB PA'I BRTAG PA'I RGYAL PO'I LE'U'I NGO BO NYID DU GNAS PA'O ZHES PA YONGS SU BCAD PA BCU GCIG NI BRTAG PA DANG PO LA'O, ,DE NAS SGYU MA'I DRA BA'I BRTAG PA LA, SGYU MA ZHES PA NI MKHA' 'GRO MA STE, DRA BA ZHES PA NI TSOGS PA'O, ,SDOM PA NI 'DUS PA STE HE RU KA DANG 
BCAS PA ZHES PA NGES PA'O, ,'DI NYID DU DANG PO RE ZHIG RAB GNAS DANG SBYIN SREG DANG THAB KHUNG DANG LAS RAB 'BYAM DANG, MCHOD PA'I LE'U'I NGO BO NYID KYIS BZHUGS PA DANG, DE NAS DNGOS GRUB GTAN LA DBAB PA'I LE'U'I NGO BO NYID KYIS BZHUGS PA DANG, DE BZHIN DU RGYUD THAMS CAD KYI GLENG GZHI 
DANG; DGONGS PA'I SKAD KYI LE'U'I NGO BO NYID KYIS BZHUGS PA DANG, RGYUD THAMS CAD KYI PHYAG RGYA BSDUS PA'I DON GYI LE'U'I NGO BO NYID DU BZHUGS PA DANG, KYE'I RDO RJE MNGON PAR 'BYUNG BA'I LE'U'I NGO BO NYID DU BZHUGS PA DANG, PHYAG RGYA RNAM PAR DAG PA DANG, BRIS SKU DANG GLEGS BAM 'BRI BA NGES PA'I 
NGO BO NYID KYIS BZHUGS PA DANG, BZA' BA'I CHO GA'I LE'U'I NGO BO NYID KYIS BZHUGS PA DANG, PAD+MA CAN GYI MTSAN NYID DANG, SLOB MA 'DUL BA'I LE'U'I NGO BO NYID KYIS BZHUGS PA DANG, LHA RNAM PAR DAG PA DANG, SNGAGS BTU BA'I LE'U'I NGO BO NYID KYIS BZHUGS PA DANG, SNGAGS BZLAS PA'I 

@6B
LE'U'I NGO BO NYID KYIS BZHUGS PA DANG, LHAN CIG SKYES PA'I DON GYIS SBYOR BA DANG RJES SU GNANG BA'I GLENG GZHI'I NGO BO NYID KYIS BZHUGS PA DANG, DE LTAR LE'U NYI SHU RTZA GNYIS KYI BDAG NYID KYI RGYUD KYI NGO BO NYID KYIS BZHUGS PA'O, ,BCOM LDAN 'DAS KYE'I RDO RJES RDO RJE SNYING PO LA BOS PAR 
GYUR TE, DER BCOM LDAN 'DAS KYIS BKA' STZAL PA, DE BZHIN GSHEGS PA THAMS CAD KYI SKU DANG GSUNG DANG THUGS KYI SNYING PO NI YE SHES TE BDE BA CHEN PO'O, ,DE NYID RJE BTZUN GSANG BA LAS CHES SHIN TU GSANG BA STE RNAM PAR RTOG PA'I BSGOM PA LA DGA' BA RNAMS LA SBA BAR BYA ZHING 
SHIN TU SBA BAR BYA BA'O, ,AE MA RDO RJE SNYING PO SNYING RJE CHEN PO LEGS SO LEGS SO, ,RDO RJE SEMS DPA' DANG, BYANG CHUB SEMS DPA' DANG SEMS DPA' CHEN PO DANG DAM TSIG SEMS DPA'I SNYING PO KYE'I RDO RJE ZHES BYA BA NYON CIG CES BYA BA BCOM LDAN 'DAS KYIS GSUNGS TE, BZHUGS 
PA'I GNAS KYI MTHAR BRJOD PA'O, ,DE'I PHYIR SNGAGS BZHUGS PA'I GNAS BCOM LDAN 'DAS KYIS GSUNGS PA BRJOD PAR BYA STE, PHYI NAS BCOM LDAN 'DAS KYIS BSKUL BA'I GSUNG NGAG DANG RDO RJE SNYING POS GSOL BA 'DEBS PA'O ZHES PA'O, ,'DI SKAD BDAG GIS THOS PA DUS GCIG 
NA; BCOM LDAN 'DAS DE BZHIN GSHEGS PA THAMS CAD KYI SKU DANG GSUNG DANG THUGS RDO RJE BTZUN MO'I BHA GA RNAMS LA BZHUGS SO ZHES PA BZHUGS PA'I TSIG GO, ,'O NA 'DI SKAD BDAG GIS THOS PA DUS GCIG NA ZHES PA'I TSIG GANG YIN PA DE CI, STON PA PO THAMS CAD MKHYEN PA'I YIN NAM 
'ON TE SDUD PAR BYED PA GSOL BA 'DEBS PA PO'I YIN, GNYI GA LTAR NA DRANG BA'I DON DU SKYON YOD DE, 'DIR GAL TE 'DAS PA'I DUS SU THOS PA DE NYID GSUNG BAR BYED NA, DE'I TSE MA 'ONGS PA'I DUS LA YE SHES MED DE GZHAN LAS THOS NAS YONGS SU MKHYEN PA'I PHYIR RO, ,CI STE SDUD PAR BYED 
PA PO'I YIN NA DE'I TSE 'DI SKAD KYI YI GE LA SOGS PA DON MED DE, ,RDO RJE SEMS DPAS MA GSUNGS PA NYID KYI PHYIR RO, ,DE'I PHYIR NGAG 'DI DGONGS PA'I SKAD GZHAN GYIS NGES PA'I DON DU RTOGS PAR BYA BA'O, ,'DI YI NGES PA'I DON NYID NI, ,AE YIG CHA BYED BZANG PO GANG, ,DBUS SU WAm GYIS 

@7A
*, ,RNAM BRGYAN PA, ,BDE BA THAMS CAD KYI NI GNAS, ,SANGS RGYAS RIN CHEN ZA MA TOG ,CES PA BDE BA CHEN PO RDO RJE SEMS DPA'O, ,DE NYID NI STON PA PO DA STE BDE BA CHEN PO'O, ,THOS PA NI MKHYEN PA'O, ,BDAG GIS NI BDAG NYID KYIS SO, ,DUS GCIG NA NI SKAD 
CIG GCIG GIS MNGON PAR RDZOGS PAR BYANG CHUB PA NA'O, ,BCOM LDAN 'DAS NI BDE BA CHEN PO'O, ,DE BZHIN GSHEGS PA THAMS CAD NI DGONGS PA'I SKAD KYIS PHUNG PO LNGA RNAMS SO, ,DE RNAMS KYI SKU DANG GSUNG DANG THUGS RDO RJE BTZUN MO ZHES PA LA SKU DANG GSUNG DANG THUGS KYI BYA BA RDO RJE 
BTZUN MO RNAMS NI YUL GYI CHOS CAN NAM MKHA' LA SOGS PA'I KHAMS RNAMS TE, SROG 'GRO BA DANG 'ONG BA'I BYE BRAG GIS YON TAN GCIG DANG GNYIS DANG GSUM DANG BZHI DANG LNGA'I BYE BRAG GIS GTZUG TOR DANG DPRAL BA DANG MGRIN PA DANG SNYING GA DANG LTE BA'I PAD+MA RNAMS KYI BHA GA RNAMS SU 
DANG, LTE BA DANG GSANG BA DANG RDO RJE NOR BUR YON TAN GSUM GYI DBYE BAS GNAS PA RNAMS TE, DGA' BA LA SOGS PA'I DBYE BAS BYANG CHUB KYI SEMS DE RNAMS SU BZHUGS SO ZHES PA'O, ,ZLOG PAS NI DE LAS BZLOG PA YON TAN ZAD PAS RDO RJE NOR BU DANG GSANG BAR DANG, YUL ZAD PAS 
LTE BA DANG SNYING GA DANG MGRIN PA DANG DPRAL BA DANG GTZUG TOR TE 'DI RNAMS SU BZHUGS TE, RGYU MTHUN PA LA SOGS PA'I DBYE BAS SO ZHES PA'O, ,DE LTAR KHAMS DANG PHUNG PO LA SOGS PA RNAMS SGRIB PA MED PA NYID KYIS RDZOGS PAR BRJOD PAR BYA STE BDE BA CHEN PO'I LAS SO, ,AE YIG NI 
SPYAN MA'O, ,WAm YIG NI M'A MA K'I'O, ,MA YIG NI GOS DKAR MO'O, ,Y'A YIG NI SGROL MA'O, ,SHRU YIG NI RDO RJE DBYINGS KYI DBANG PHYUG MA'O, ,TAm YIG NI SHES RAB KYI PHA ROL TU PHYIN MA'O ZHES PA'O, ,DE NAS PHUNG PO RNAMS TE, AE YIG NI RDO RJE SEMS DPA'O, ,KA YIG NI MI BSKYOD 
PA'O, ,SMIN YIG NI DON YOD GRUB PA'O, ,SA YIG NI RIN CHEN DBANG PO'O, ,MA YIG NI 'OD DPAG TU MED PA'O, ,YE YIG NI RNAM PAR SNANG MDZAD DO, ,BHA YIG NI DRI RDO RJE MA'O, ,GA YIG NI RO RDO RJE MA'O, ,W'AN YIG NI GZUGS RDO RJE MA'O, ,SA YIG NI REG BYA RDO RJE MA'O, ,RBA YIG 

@7B
NI SGRA RDO RJE MA'O, ,TA YIG NI CHOS KYI DBYINGS KYI RDO RJE MA'O, ,TH'A YIG NI SGRIB PA THAMS CAD RNAM PAR SEL BA'O, ,GA YIG NI 'JIG RTEN DBANG PHYUG GO, ,TA YIG NI SA'I SNYING PO'O, ,K'A YIG NI NAM MKHA'I SNYING PO'O, ,YA YIG NI PHYAG NA RDO RJE'O, ,W'A KA YIG NI KUN DU BZANG PO STE, 
DE LTAR SKYE MCHED BCU GNYIS RNAMS SO, ,TZI YIG NI RENGS BYED MA'O, ,TTA YIG NI NGA RGYAL MA'O, ,BA YIG NI RMUGS BYED MA'O, ,DZRA YIG NI SHIN TU BRTZON 'GRUS MA'O, ,YO YIG NI SHIN TU SNGON MO'O, ,shITA YIG NI DRAG SPYAN MA'O, ,BHA YIG NI GNONG MDZES SO, ,GA YIG NI GTZUG 
TOR RO, ,shU YIG NI BGEGS MTHAR BYED DO, ,PI YIG NI SHES RAB MTHAR BYED DO, ,DZA YIG NI PAD+MA MTHAR BYED DO, ,H'A YIG NI GSHIN RJE MTHAR BYED DO, ,RA YIG NI SHES RAB DANG THABS KYI BDAG NYID RDO RJE SEMS DPA' GTZO BO SUM CU RTZA BDUN PA'O, ,DE LTAR SUM CU RTZA BDUN BYANG CHUB 
KYI PHYOGS KYI CHOS RNAMS RIM PA JI LTA BAR YONGS SU DAG PA RNAMS TE, KHAMS DRUG RNAMS DANG, PHUNG PO DRUG RNAMS DANG, YUL DRUG RNAMS DANG, DBANG PO DRUG RNAMS DANG, LAS KYI DBANG PO'I BYA BA DRUG RNAMS DANG, LAS KYI DBANG PO DRUG DANG, BDE BA CHEN PO'O ZHES PA STE BZHI PA 
ZAD PA LAS SO, ,DE'I PHYIR DRAN PA NYE BAR GZHAG PA BZHI RNAMS DANG, YANG DAG PAR SPONG BA BZHI RNAMS DANG, RDZU 'PHRUL GYI RKANG PA BZHI RNAMS DANG, DBANG PO LNGA RNAMS DANG, STOBS LNGA RNAMS DANG, 'PHAGS PA'I LAM YAN LAG BRGYAD DANG, BYANG CHUB KYI YAN LAG BDUN RNAMS SO ZHES 
PA'O, ,DE LTAR BDE BA CHEN PO LAS NGO BO NYID LAS CHOS KYI SKU STE, BZHI PA ZAD PA LAS GNYID STUG PO ZAD DO, ,GNYID STUG PO ZAD PAS RMI LAM ZAD DO, ,RMI LAM ZAD PA LAS SAD PA ZAD PA'O, ,DE RNAMS ZAD PA LAS RIM PA JI LTA BAR LHAN CIG SKYES PA DANG, CHOS DANG LONGS SPYOD 
RDZOGS PA DANG, SPRUL PA'I SKU RNAMS SU RIM PA JI LTA BAR 'GYUR TE, YE SHES DANG, SEMS DANG, NGAG DANG, LUS SGRIB PA MED PAR 'GYUR RO, ,DE'I PHYIR, THAMS CAD NAS NI PHYAG ZHABS SOGS, ,KUN NAS SPYAN DANG DBU DANG ZHAL, ,KUN NAS THOS LDAN 'JIG RTEN DU, ,THAMS 

@8A
*, ,CAD G-YOGS NAS BZHUGS PA'O, ,DE'I PHYIR, CHA MED KUN 'GRO KHYAB PA PO, ,PHRA ZHING ZAG MED SA BON NO, ,RDUL MED RDUL BRAL DRI MA MED, ,NYES PA SPANGS PA SKYON MED PA, ,SHIN TU SAD PA SAD PA'I BDAG ,KUN SHES KUN RIG DAM PA PO, ,RNAM PAR SHES PA'I 
CHOS NYID 'DAS, ,YE SHES GNYIS MED TSUL 'CHANG BA, ,DE LTAR SGRIB PA THAMS CAD LAS RNAM PAR GROL BA SKU BZHI'I BDAG NYID CAN BCOM LDAN 'DAS KYE'I RDO RJES BCU GNYIS KYI DBANG PHYUG NI STON PA'O, ,BYANG CHUB SEMS DPA' RDO RJE SNYING POS BCU'I DBANG PHYUG NI GSOL BA 'DEBS PA 
PO'O ZHES PA KYE'I RDO RJE'I 'GREL PA STONG PHRAG DRUG PAR STON PA PO DANG, GSOL BA 'DEBS PA PO DANG, RJOD PAR BYED PA DANG, BRJOD PAR BYA BA DANG, 'BREL PAR BYA BA DANG, BZHUGS PA'I GNAS NGES PA STE YONGS SU BCAD PA GNYIS PA'O,, ,,DA NI RDO RJE SNYING POS GSOL BA 'DEBS PA DANG BCOM LDAN 'DAS 
KYIS LAN GYI GSUNG GSAL BA BYA BA STE, RDO RJE SNYING POS GSOL BA, CI YIS ZHES PA LA SOGS PA'O, ,CI YIS RDO RJE SEMS DPAR 'GYUR, ,CI LTAR BYANG CHUB SEMS DPAR 'GYUR, ,CI PHYIR SEMS DPA' CHEN PO LAGS, ,JI LTAR DAM TSIG SEMS DPA' GTZO, ,ZHES PA RDO RJE SNYING PO'I GSOL BA 'DEBS PA 
GSAN NAS, BCOM LDAN 'DAS KYIS BKA' STZAL PA, MI PHYED RDO RJE ZHES PAR BRJOD, ,SEMS DPA' SRID PA GSUM GCIG NYID, ,SHES RAB RIGS PA 'DI YIS NI, ,RDO RJE SEMS DPA' ZHES PAR BSHAD, ,BYANG CHUB LA GNAS SEMS DPA' DE, ,BYANG CHUB SEMS DPAR BRJOD PAR 
BYA; ,YE SHES CHEN PO'I ROS GANG BA, ,SEMS DPA' CHEN POR BRJOD PAR BYA, ,RTAG TU DAM TSIG LA GNAS PAS, ,DAM TSIG SEMS DPAR MNGON PAR BRJOD, ,CES MDOR BSTAN PA'I RGYAS PAR BSHAD PA NI 'BUM PHRAG LNGA PAR RAB TU GSAL TE, DE'I PHYIR DE NYID LA 'JUG PAR 
BYA'O, ,DER BCOM LDAN 'DAS KYIS BKA' STZAL PA, MI PHYED RDO RJE ZHES BSHAD GANG, WAm GYI YI GER DE RAB GRAGS, ,SKU GSUNG THUGS NI MI PHYED PA, ,YI GE WAm GYIS MNGON BRJOD BYA, ,SEMS DPA' SRID GSUM GCIG NYID NI, ,YI GE AE YIS BRJOD PAR BYA, ,AE YIG SHES 

@8B
RAB DANG LHAN CIG ,WAm YIG RIGS GSUM BDAG NYID CAN, ,LTE BA'I DBUS GNAS DPA' BO NI, ,ZE 'BRU GSANG BA'I SPYOD YUL CAN, ,RANG 'DRA'I SHES RAB DANG LDAN TE, ,RDO RJE SEMS DPAR RAB BRJOD BYA, ,PHYAG GNYIS HE RU KA RU BSHAD, ,DE NYID 'JIG RTEN GSUM BSKYOD NYID, ,DE NYID 
NGO BO NYID DU BRJOD, ,SANGS RGYAS SKU DE BDE BA CHE, ,DE NYID YE SHES RDO RJER 'GYUR, ,DE NYID LHAN CIG SKYES DGA' NYID, ,RGYU MTHUN PAR YANG DE NYID CAN, ,RDO RJE RTZE GCIG PA RU BRJOD, ,DE YANG BZHI PA'I GNAS SKABS ZAD, ,RNAM DAG MCHOG TU MI 'GYUR BA'O, ,BYANG CHUB LA GNAS 
GANG YANG NI, ,SNYING GA'I PAD+MA'I DBUS GNAS PAR, ,H'Um YIG KHO NA SEMS DPAR BSHAD, ,MI BSKYOD PA NI DE KHO NA, ,THUGS KYI RDO RJER DE NYID BRJOD, ,KHYAB 'JUG NYID DE PHYAG BZHI PA, ,DE NYID DZVA LA DZVA LA BHYO, ,DE NYID CHOS KYI SKU RU BSHAD, ,CHOS 'KHOR LO GNAS RDO RJE CAN, , 
KHYAD DGA'I DGA' BA'I TSUL 'CHANG BA, ,DE NYID RNAM SMIN DU YANG BSHAD, ,GNYID STUG ZAD PAR BYED PA'O, ,YE SHES CHEN PO'I ROS GANG BA, ,SEMS DPA' CHEN POR DE BRJOD BYA, ,YI GE A'A: NI YANG DAG BRJOD, ,MGRIN PAR LONGS SPYOD 'KHOR LO'I DBANG, ,'OD DPAG MED DU MNGON 
BRJOD BYA, ,DE NYID GSUNG GI RDO RJER BSHAD, ,PAD+MA'I PHYAG CAN DE BZHIN GSHEGS, ,DE NYID MCHOG TU DGA' BAR BSHAD, ,SKYES BU BYED PAR RAB BRJOD BYA, ,KUN RDZOB DANG NI DON DAM GYI, ,DE YANG RMI LAM GNAS SKABS ZAD, ,DE NYID LONGS SPYOD RDZOGS SKUR 'GYUR, ,SANGS RGYAS 
RNAMS KYIS CHOS STON MDZAD, ,DE NYID BDE BYED RAB TU BRJOD, ,ZHAL GSUM RNAM PA PHYAG DRUG STE, ,KI tI KI tI RDO RJE DE, ,HE RU KA NYID GSUM PAR 'GYUR, ,RTAG TU DAM TSIG LA GNAS PAS, ,GANG ZHIG GNAS PA DE BRJOD BYA, ,DAM TSIG RI BONG 'DZIN KHU BA, ,BDE BA CHEN PO DPRAL 
BAR GNAS, ,BDUD RTZIR LEGS GNAS SEMS DPA'O, ,AOm GYI YI GER YONGS BSHAD BYA, ,DE NYID RNAM PAR SNANG MDZAD BRJOD, ,SKU YI RDO RJE DE KHO NA'O, ,TSANGS PA SKU YI RDO RJE 'DZIN, ,DE NYID YONGS SU BRJOD PAR BYA, ,DGA' BA TSANGS PA'I NGO BO STE, ,GZUGS KYI SKU RU DE BRJOD BYA, ,DE 

@9A
*, ,NYID PHYAG NA 'KHOR LOR BSHAD, ,SKU NI SPRUL PA'I MTSAN NYID CAN, ,BZLOG PAS DE YANG DRI MA MED, ,DE NYID SAD PA ZAD PA NYID, ,DE NYID PI TZU BADZRA 'GYUR, ,ZHAL BRGYAD HE RU KA RU BRJOD, ,DPA' BO CHEN PO ZHABS BZHI PA, ,BCU DRUG PHYAG DANG YANG DAG LDAN, ,DE 
LTAR SKU YI DBYE BA YIS, ,HE RU KA NI BZHI PAR BSHAD, ,NGO BO NYID CAN LAS CHOS 'GYUR, ,CHOS LAS LONGS SPYOD RDZOGS PA NYID, ,DE LAS SPRUL PA'I SKUR 'GYUR TE, ,DE LTAR SKU NI BZHI YIN NO, ,TSANGS PA SKU YI RDO RJE 'DZIN, ,GSUNG GI RDO RJE DBANG PHYUG CHE, ,KHYAB 'JUG THUGS KYI RDO RJE 
'DZIN, ,RDO RJE SEMS DPA' BDE BA CHE, ,ZHES SO, ,RTZA BA'I RGYUD DU RGYAS BSHAD PA, ,RIGS NI GSUM DU BRJOD PAR BYA, ,NGO BO NYID DANG LDAN PAS NI, ,RIGS BZHI ZHES PAR BSHAD PA YIN, ,MDZAD PA BZHI YI DBYE BA YIS, ,RIGS RNAMS KYI NI RNAM GZHAG DE'O, ,SANGS RGYAS LAM NI MNGON 
'DOD PA'I, ,RNAL 'BYOR LDAN PAS SHES PAR BYA, ,ZHES PA'O, ,AE WAm GYI YI GE NI RDO RJE SEMS DPA' STE, H'Um YIG NI THUGS RDO RJE'O, ,A'A: YIG NI GSUNG RDO RJE'O, ,AOm YIG NI SKU RDO RJE'O, ,AE WAm NI H'Um DANG A'A: DANG AOm GYI YI GE RE RE'I MING 'DI YIS RTOGS PAR BYA BA'I DON GZUNG BAR BYA BA'I 
YI GE DANG MING GIS NI MA YIN NO, ,'DIR MING GI DNGOS POR MED DE GAL TE YOD NA NI DE'I TSE YID DANG MIG GIS GZUNG BAR BYA BAR 'GYUR BA ZHIG NA, DE LTAR YANG MA YIN NO, ,DE'I PHYIR RNA BAS MING TZAM GZUNG BAR BYA LA, 'DI YIS RTOGS PAR BYA BA'I DON NI YID DANG MIG GIS GZUNG BAR 
BYA BA'O, ,BUM PA DANG SNAM BU LA SOGS PA'I DON NI 'JIM PA DANG, 'KHOR LO DANG, DBYUG PA DANG, CHU DANG, SKUD PA DANG, THAGS BZANGS DANG, GNAS DANG, SNAL MA LA SOGS PAS GRUB PA NI MING GIS BSKYED PAR BYAS PAR 'GYUR BA MA YIN NO, ,MING GI SGRA TZAM GYIS TE SA LA SOGS 
PA DRI LA SOGS PA'I CHOS KYI RGYUR GYUR PA 'JIM PA LTA BU NI MA YIN NO ZHES PA BCOM LDAN 'DAS KYI LAN GYI GSUNG NGES PA'O, ,DA NI YANG RDO RJE SNYING POS GSOL BA 'DEBS PA DANG, BCOM LDAN 'DAS KYIS LAN BSHAD PAR BYA STE, RDO RJE SNYING POS GSOL BA, CI YIS KYE YI RDO RJE LAGS, , 

@9B
MTSAN BSDUS PA NI 'DI LTA BU, ,HE YIG GIS NI CI ZHIG BSHAD, ,RDO RJE YIS KYANG CI BRJOD BYA, ,BCOM LDAN 'DAS KYIS BKA' STZAL PA, ,HE YIG GIS NI SNYING RJE CHE, ,RDO RJE 'ANG SHES RAB BRJOD PAR BYA, ,SHES RAB THABS KYI BDAG NYID RGYUD, ,DE NI NGA YIS BSHAD KYIS NYON, , 
ZHES MDOR BSTAN PA 'DI RGYAS PAR BSHAD PA NI, RTZA BA'I RGYUD DU STE, DE NYID LA 'JUG PAR BYA'O, ,DE LTAR BCOM LDAN 'DAS KYIS BKA' STZAL PA, ,SEMS CAN CHOS DANG DMIGS PA MED, ,SNYING RJE 'DI NI RNAM GSUM BSHAD, ,CHEN PO'I SGRA LAS DMIGS PA MED, ,HE 
YIG GIS NI MNGON BRJOD BYA, ,SKU GSUNG THUGS KYI SBYOR BA YIS, ,SNGAR GYI WAm YIG DE NYID DO, ,RDO RJE'I SGRAS KYANG AE YIG STE, ,RNAM PA KUN DON STONG PA NYID, ,GANG ZHIG 'DI DAG SNYOMS 'JUG PA, ,RNAL 'BYOR SGRA YIS BRJOD PAR BYA, ,SHES RAB THABS KYI BDAG NYID RGYUD, , 
RNAL 'BYOR RGYUD DU BRJOD PAR BYA, ,RNAL 'BYOR THABS KYI SGRA YIS MIN, ,SHES RAB KYIS KYANG 'GYUR BA MIN, ,'DI NI RNAL 'BYOR RGYUD CES BYA, ,KYE YI RDO RJE GNYIS MED PA'O, ,'DUS PA LA SOGS THAMS CAD NI, ,SHES RAB THABS KYI BDAG NYID DES, ,THAMS CAD RNAL 
'BYOR RGYUD YIN TE, ,SHES RAB THABS KYI MING RNAMS KYIS, ,GANG DU THABS NI LEGS GNAS SHING, ,RNAL 'BYOR MA RNAMS KUN SPYOD PA, ,KUN RDZOB RNAL 'BYOR MA RGYUD DU, ,BYIS PA RNAMS LA BDAG GIS BSTAN, ,GANG DU THABS NI 'PHO BYED CING, ,SHES RAB YANG DAG GNAS 
'GYUR BA, ,THABS KYI RGYUD NYID DU NI BSHAD, ,JI LTAR DE LTAR KUN RDZOB TU'O, ,PHYAG RGYA DKYIL 'KHOR BSGOM PA RNAMS, ,JI LTA JI LTAR RNAM DPYAD PA, ,DE LTA DE LTAR RNAM PAR GZHIG ,SKYE 'JIG MTSAN NYID CAN RNAMS SO, ,SHES RAB THABS DAG SNYOMS 'JUG PA, ,DBYER 
MED MTSAN NYID RDO RJE GSUM, ,SHES DANG SHES BYA DAG GCIG PA, ,STONG NYID SNYING RJE GNYIS MED PA'O, ,STONG NYID MTSAN MA MED PA DANG, ,DE BZHIN SMON PA MED PA DANG, ,MNGON 'DUS MA BYAS RNAM PAR THAR, ,RNAM PA BZHI RNAMS YONGS SU GRAGS, ,SNYING RJE BYAMS PA DGA' BA 

@10A
*, ,DANG; ,BZHI PA YANG NI BTANG SNYOMS TE, ,DE RNAMS TSANGS PA'I GNAS BZHI STE, ,CHOS KUN RNAM PAR MI RTOG LAS, ,SGRIB PA MED PA'I CHOS KYIS NI, ,GNYIS MED DE YIS BTAGS PA'O, ,SHES RAB THABS BDAG DE BZHIN NO, ,RDO RJE'I SKU RNAMS GNYIS SU MED, , 
PHUNG PO DRUG DANG KHAMS DE BZHIN, ,YUL DANG DBANG PO RNAMS KYANG STE, ,BYA BA LAS KYI DBANG PO RNAMS, ,DE LTAR GNYIS MED NYID DU GNAS, ,SANGS RGYAS KUN GYI SDOM PA NI, ,AE WAm YI GER RAB TU GNAS, ,PHYI NAS RIGS GSUM DBYE BA YIS, ,RIGS LNGA RNAM PAR DBYE BA LAS, , 
RIGS DRUG RNAMS KYI DBYE BA YIS, ,DE BZHIN BRGYAD DU RNAM DBYE BAS, ,SHES RAB THABS KYI BDAG NYID RGYUD, ,NGA YIS BSTAN PAR BYA YIS NYON, ,ZHES PA BCOM LDAN 'DAS KYIS LAN GYI GSUNG NGES PAR BSTAN PA STE, DE LTAR RNAL 'BYOR GYI RGYUD DU RAB TU GZHAG PA'I NGES PA'O, ,DA NI RNAL 
'BYOR MA RNAMS KYI SKYE BA DANG GNAS PA'I RGYU BRJOD PAR BYA STE, RGYUD 'DIR RNAL 'BYOR MA RNAMS NI PHUNG PO LNGA RNAMS DANG, KHAMS BZHI RNAMS DANG, SKYE MCHED DRUG RNAMS TE ZLA BA'I CHA BCO LNGA'I DBYE BAS BDAG MED MA LA SOGS PA RNAMS SO, ,DE RNAMS KYI SKYE BA DANG GNAS PA'I RGYU NI H'Um 
YIG STE, HE RU KA NI GNYIS PA'O, ,DE'I PHYIR DE RNAMS KYI DON, ,MNYAM NYID YE SHES RNAM SHES DANG, ,LHA RNAMS JI LTAR 'BYUNG BAR 'GYUR BA'O, ,DE BZHIN DU, LTA STANGS DGUG DANG BRDA CHEN DANG, ,NUS PA RNAM PA MANG PO RIG ,RENGS PAR BYED DANG SKROD PA NYID, ,SDE RENGS BYED 
DANG MNGON SPYOD PA, ,LA SOGS PA GZHAN YANG BSHAD PAR BYA YIS, KYE'I RDO RJE SNYING PO KHYOD NYON CIG CES PA LHA SKYE BA DANG GNAS PA DAG GI RGYU'I NGES PA'O, ,DA NI DE'I YANG BSKYED PA'I RGYU BRJOD PAR BYA STE, DANG PO RE ZHIG AE WAm 'GYUR, ,ZHES PA AE WAm GYI YI GE NI HE RU KA'I DANG PO'I RGYU'O, , 
H'Um YIG NI GNYIS PA'I BSKYED PA'I RGYU'O ZHES PA NGES PA'O, ,DE LAS DNGOS PO SKYE BA NI, ,GZUNG DANG 'DZIN PA'I DBYE BA LAS, ,YUL DANG DBANG PO'I SBYOR BA YIS, ,RNAM SHES RNAMS KYI SO SO'O, ,DNGOS PO'I 'CHING BAS 'CHING BAR 'GYUR, ,DNGOS PO'I 'CHING BA DE YIS RNAM PAR SHES PA 

@10B
RNAMS DANG MIG LA SOGS PA RNAMS 'CHING BAR BYED DO, ,DE YONGS SHES PAS GROL BAR BYED, ,YUL DANG DBANG PO RNAMS 'GOG PAS DE YONGS SU SHES PAS ZHES PA'O, ,DE'I PHYIR DNGOS PO NYID KYIS RNAM GROL BYED, LHA'I MIG LA SOGS PA RNAMS KYIS 'DAS PA DANG MA 'ONGS PA'I YUL MTHONG 
BAS RNAM PAR SHES PA DRUG RNAM GROL TE, DE NI RNAM PAR SHES PA GZHAN NO ZHES PA BCOM LDAN 'DAS KYIS GSUNGS PAS SO, ,DE BZHIN DU DE GZUGS GZHAN LA SOGS PA YANG STE, DE'I PHYIR, THAMS CAD NAS NI PHYAG ZHABS SOGS, ,KUN NAS SPYAN DANG DBU DANG ZHAL, ,KUN NAS THOS 
LDAN 'JIG RTEN DU, ,THAMS CAD KHYAB PAR BYAS NAS BZHUGS, ,DA NI SNGAR BSHAD PA'I SHES RAB DANG THABS DAG GIS DON DAM PA'I BSGOM PA BRJOD PAR BYA STE, DNGOS PO BSGOM BYAS ZHES PA LA SOGS PAS SO, ,'DIR NAM MKHA' LA DNGOS PO BSGOM BYA NI RMI LAM LTA BU'I STE RDUL PHRA 
RAB KYI CHOS NYID LAS 'DAS PA'O, ,DE YONGS SHES PA NI DNGOS PO MED PA BSGOM PAR BYA STE, RNAM PAR RTOG PA DANG BRAL BA'I SEMS KYIS SNANG BRNYAN MTHONG BA'O, ,RTOG PA DANG BRAL ZHING MA 'KHRUL PA NI MNGON SUM ZHES BRJOD PAR BYA'O, ,DE NYID RNAM PA BZHI STE, DBANG PO'I MNGON SUM 
DANG YID KYI MNGON SUM DANG, RNAL 'BYOR GYI MNGON SUM DANG, RANG RIG PA'I MNGON SUM ZHES PA STE, SHES PA DE NYID NI NYE BAR STON PAR BYED PAS 'JUG PAR BYED PA DANG THOB PAR BYED PA DANG, NYAMS SU MYONG BA'I MTSAN NYID CAN NO ZHES BYA'O, ,SNANG BRNYAN DE NYID DPE DGU RNAMS KYIS 
BSGRUBS TE, 'DI LTA STE MIG YOR DANG, SPRUL PA'I GRONG KHYER DANG, SGRA BRNYAN DANG, RMI LAM DANG, SGYU MA'I 'KHRUL 'KHOR DANG, SMIG RGYU DANG, ME LONG GI GZUGS BRNYAN DANG, CHU ZLA DANG, NAM MKHA' ZHES PA'O, ,SHES RAB AE YIG TU 'GYUR RO, ,DE BZHIN DU HE RU KA ZHES PA DNGOS PO 
MED PA BSGOM BYA STE SHES RAB KYI YE SHES SO, ,HE RU KA NI BDE BA CHEN PO STE, SHES RAB JI LTA BAR THABS KYANG DE BZHIN NO, ,DE YONGS SU SHES PA DNGOS PO MED PAR BSGOM PAR BYA BA STE THABS SU 'GYUR RO, ,DE BZHIN NYID KYI SGRA LAS RGYU JI LTA BAR DE LTAR 'BRAS BU'O ZHES PA'O, ,AE WAm GYI YI GE 

@11A
*, ,SHES RAB DANG THABS KYI BDAG NYID CAN GYI LUS GNAS TE LTE BAR GNAS PA'O, ,DE LTAR NA LUS GNAS YE SHES CHEN PO NI, ,KUN DU RTOG PA THAMS CAD SPANGS PAR 'GRUB STE, DKYIL 'KHOR GYI 'KHOR LO DANG LAS DANG YE SHES KYI PHYAG RGYA'I RTOG PA DANG BRAL BA SHES RAB 
KYI PHA ROL TU PHYIN PA'I YE SHES RTOG PA'I DRA BA DANG BRAL BAS ZHES PA NGES PA'O, ,DE NYID RDO RJE SEMS DPA' 'JIG RTEN GSUM KUN DU BSKYOD PA'I HE RU KA NGO BO NYID KYI SKU'O, ,DNGOS PO KUN LA KHYAB PA PO, ,ZHES PA PHUNG PO DRUG DANG, KHAMS DRUG RNAMS DANG, DBANG PO DRUG RNAMS DANG, YUL DRUG RNAMS 
DANG, LAS KYI DBANG PO DRUG RNAMS DANG, LAS KYI DBANG PO'I BYA BA DRUG RNAMS TE DNGOS PO 'DI RNAMS LA KHYAB PA PO YE SHES KYI SKU'O, ,LUS LA GNAS KYANG LUS SKYES MIN, ,ZHES PA SKYE BA DANG 'JIG PA'I DNGOS PO MED PA'I PHYIR RO, ,'DIR GANG MKHA' 'GRO MA DRA BA SDOM PA BRTAG PA GNYIS PAR 
DNGOS GRUB GTAN LA 'BEBS PA'I LE'UR 'CHAD PAR 'GYUR BA RDO RJE SNYING POS GSOL BA BTAB PA DANG, BCOM LDAN 'DAS KYI LAN GYI GSUNG DE NI KUN RDZOB TU BYIS PA'I SKYE BOS RTOGS PA'I DON DU BSKYED PA'I TSUL GYIS DBANG PO GNYIS KYI BDE BA BSTAN PA'O ZHES PA'O, ,'DI LTA STE, RDO RJE'I SNYING POS 
GSOL BA BTAB PA, RDZOGS PA'I RIM PA'I RNAL 'BYOR GYIS, ,DAM PA'I BDE BA BDE CHEN NA, ,RDZOGS PA BSGOM PA MED PA STE, BSKYED PA YI NI DGOS PA CI, ,ZHES PA LA 'DIR RDZOGS PA'I RIM PA ZHES BYA BA NI RTOG PA DANG DBANG PO GNYIS KYI BDE BA DANG BRAL BA STE, DE NYID SANGS RGYAS NYID STER BAR 
BYED PA YIN NA DE'I PHYIR RTOG PAS DKYIL 'KHOR BSKYED PA DANG PHYAG RGYA BSKYED PAS DGOS PA CI YOD CES PA'O, ,TSIG 'DI GSAN NAS BCOM LDAN 'DAS KYE'I RDO RJES BKA' STZAL PA, BYANG CHUB SEMS DPA' CHEN PO 'DI, ,AE MA DAD PA'I SHUGS KYIS NYAMS, ,ZHES PA KUN RDZOB TU STE, LUS KYI 
DNGOS MED GANG LA BDE, ,BDE BA SMRA BAR MI NUS SO, ,KHYAB BYA KHYAB BYED NGO BO YIS, ,BDE BAS 'GRO BA KHYAB PA PO, ,JI LTAR ME TOG LA GNAS DRI, ,ME TOG DNGOS MED LAS MI RTOGS, ,DE BZHIN GZUGS SOGS DNGOS MED PAS, ,BDE BA DMIGS PA NYID MI 'GYUR, ,ZHES PA KUN RDZOB KYIS 

@11B
SO; ,DE NYID DU SLAR YANG DON DAM PAR 'GOG PA 'DI LTA STE, DNGOS NGA DNGOS PO MED PA NGA, ,ZHES PA RNAM PA THAMS CAD PA'I SHES RAB PO, ,DNGOS PO RTOGS PHYIR SANGS RGYAS NGA, ,ZHES PA MNGON PAR SHES PA DRUG CAN THABS SO, ,RMONGS PA GANG RNAMS NGA MI SHES, ,'DI LTAR GYUR PA'I GANG ZHIG 
LE LOS BCOM PAS KYANG STE DE RNAMS NI DBANG PO GNYIS KYI BDE BAS NYE BAR BCOM PA RNAMS SO ZHES PA LA SOGS PAS SNGA MA DANG PHYI MA DRANG BA DANG NGES PA'I DON NYID DE LE'U DE NYID DU RGYA CHER BSHAD PA'O, ,'DIR NI RIGS KYI LE'UR GSUNGS PA BSHAD PAR BYA STE, 'DIR KHAMS GSUM PA RGYU BA 
DANG BCAS PA DANG, MI RGYU BA 'DAS PA DANG, MA 'ONGS PA DANG, DA LTAR BYUNG BA LA KHYAB PAR BYED PA NYID KYI PHYIR, GAL TE SANGS RGYAS KYI YE SHES DE LUS LAS SKYES PA YIN NA RTEN DANG BRTEN PA'I 'BREL PAS ME TOG GI DRI JI LTA BA BZHIN DU STE, JI LTAR ME TOG MED PAR NI DRI MED PA BZHIN DU, DE 
MED PA NA 'JIG MOD, DE LTAR YANG MA YIN NO, ,DE'I PHYIR PHYI DANG LUS LA KHYAB PA NYID KYI PHYIR, PHYI MA LA GNAS PA DANG, LUS LA GNAS PA ZHES BRJOD KYI, GANG GI PHYIR LUS MED PA NA DE MED PA NI MA YIN PA DE'I PHYIR LUS SKYES MIN ZHES PA NGES PA'O, ,DE SKAD DU BSHAD PA, JI LTAR BUM PA 
ZHIG GYUR KYANG, ,NAM MKHA' LA NI 'JIG PA MED, ,DE LTAR LUS NI ZHIG GYUR KYANG, ,YE SHES LA NI 'JIG PA MED, ,CES SO, ,KYE'I RDO RJE RGYA CHER 'GREL PA STONG PHRAG DRUG PAR SHES RAB DANG THABS GNYIS SU MED PA'I YE SHES NGES PA STE YONGS SU BCAD PA GSUM PA'O,, ,,DA NI 
RDO RJE'I LUS LA RTZA RNAMS BRJOD PAR BYA STE, 'DIR RDO RJE'I SNYING POS GSOL PA, KYE BCOM LDAN 'DAS RDO RJE'I LUS LA RTZA DU LAGS, BCOM LDAN 'DAS KYIS BKA' STZAL PA, RTZA RNAMS NI SUM CU RTZA GNYIS TE, BYANG CHUB KYI SEMS SUM CU RTZA GNYIS 'BAB PA BDE BA CHEN PO'I GNAS SU 
'DZAG PA RNAMS SO ZHES PA LA, 'DIR BDE BA CHEN PO YANG DAG PAR MYONG BAR BYED PA'I PHYIR, BDE BA CHEN PO ZHES BRJOD PAR BYA STE GSANG BA'I 'KHOR LO RTZA SUM CU GNYIS KYI BDAG NYID TZAN KA YIG LA SOGS PA SDE PA DRUG GI GSAL BYED SUM CU DANG GZHOM DU MED PA GNYIS KYI MTSAN NYID CAN RNAMS 

@12A
*, ,SO; ,DE LA NAM MKHA' DANG, RLUNG DANG, ME DANG, CHU DANG, SA DANG, YE SHES KYI KHAMS KYI CHOS KYI AE WAm GYI YI GE'I CHOS KYIS SO ZHES PA'O, ,'DI LTA STE, K'A KH'A G'A GH'A NG'A ZHES PA NAM MKHA'I KHAMS RNAMS TE, AA KU HA RNAM BAR BCAD PA RNAMS MGRIN PA LAS GYUR 
PA'O ZHES PA HA YIG GIS SHES PAR BYED PA LAS SO, ,DE'I NANG DU LHUNG BA NI DE SMOS PAS GZUNG BAR BYA'O ZHES PA'I YONGS SU BSHAD PAS GRUB PA'O, ,K'A'I SDE PA NI NAM MKHA'I KHAMS SO ZHES PA'O, ,DE BZHIN DU, TZ'A TS'A DZ'A DZH'A NY'A ZHES PA AI TZU YA SHA RNAMS RKAN LAS 'BYUNG NGO ZHES PA RLUNG GI 
KHAMS TE AI YIG GIS SHES PAR BYED PA LAS SO, ,DE BZHIN DU, t'A th'A d'A dH'A n'A ZHES PA Ri tU RA shA RNAMS SPYI BO LAS 'BYUNG BA RNAMS SO ZHES PA ME'I KHAMS TE RE PHAS SHES PAR BYED PA LAS SO, ,DE BZHIN DU, P'A PH'A B'A BH'A M'A ZHES PA AU PU HYA WA MCHU CAN RNAMS MCHU LAS SKYES PA CHU'I KHAMS TE WA YIG 
GIS SHES PAR BYED PA LAS SO, ,DE BZHIN DU, T'A TH'A D'A DH'A N'A ZHES PA Li TU LA SA RNAMS SO LAS BYUNG BA SA'I KHAMS TE LA YIG GIS SHES PAR BYED PA LAS SO, ,'DI RNAMS KYI NANG NA S'A W'A sh'A SH'A THK'A ZHES PAS DANG, CHU DANG, ME DANG, RLUNG DANG, NAM MKHA'I RANG BZHIN CAN RNAM PA LNGA'I BDAG NYID DRUG PA 
YE SHES KYI KHAMS SO ZHES PA'O, ,AE WAm GYI YI GE NI 'GYUR MED GNYIS TE AE WAm GYI YI GE LA SOGS PA RNAMS NI GANG GIS NA BYANG CHUB KYI SEMS 'GUGS PA DE BAS NI BYANG CHUB KYI SEMS 'BAB PA RNAMS SU GSUNGS SO, ,BDE BA CHEN PO'I GNAS SU 'JIG PA ZHES PA NI GCI BA DANG BSHANG BA 
DANG KHU BA 'DZAG PA RNAMS SO, ,DE RNAMS KYI DBUS NA 'OG DANG STENG DU RTZA GSUM NI GTZO MO RNAMS YIN CING, 'OG TU BSHANG BA 'DZAG PA DANG GCI BA 'DZAG PA DANG KHU BA 'DZAG PAR BYED PA STE LTE BA LAS 'OG TU'O, ,LTE BA LAS STENG DU BRKYANG MA DANG RO MA DANG KUN 'DAR MA ZHES PA'O, ,'DI LTA STE, 
BRKYANG MA SHES RAB RANG BZHIN GYIS, ,RO MA THABS KYIS YANG DAG GNAS, ,AA WA DH'U T'I DBUS PHYOGS SU, ,GZUNG DANG 'DZIN PA SPANGS PA NYID, ,CES PA LA 'DIR SHES RAB KYI SGRA YIS ZLA BA BRJOD DE DE'I RANG BZHIN SNA BUG G-YON PAR SROG 'BAB PA'O, ,DES NA ZLA BA'I RANG BZHIN GYIS ZHES 

@12B
BA SROG 'BAB PA BRKYANG MA GNAS PA'O, ,THABS KYI SGRA YIS NYI MA BRJOD PAR BYA ZHING DE'I SNA BUG G-YAS PAR SROG 'BAB PA RANG BZHIN TE, RANG BZHIN DES RO MA GNAS SO, ,DE SKAD DU GSUNGS PA, NYIN MO BCOM LDAN RDO RJE CAN, ,MTSAN MO SHES RAB RAB TU GRAGS, ,JI LTAR NYI MA 
ZHI BAR BRJOD, ,ZLA BA NU MA DE LTAR BSHAD, ,CES SO, ,RNAM PAR SHES PA DANG, 'DU BYED DANG, TSOR BA DANG, 'DU SHES DANG, GZUGS KYI DKYIL 'KHOR LNGA SPRO BA'I RIM PAS BRKYANG MAR GNAS SO, ,SA DANG, CHU DANG, ME DANG, RLUNG DANG, NAM MKHA'I DKYIL 'KHOR LNGA SDUD PA'I RIM 
PAS RO MAR GNAS SO, ,DUS SBYOR BCU GNYIS YONGS SU BSKOR BAS MI MNYAM PA DANG MNYAM PA'I DUS SBYOR RAB TU RGYU BAS DKYIL 'KHOR SUM CU LONGS SPYOD PA CAN BRKYANG MA DANG RO MA'O, ,'DIR CHU SRIN GYI DUS SBYOR LA SOGS PA'I DKYIL 'KHOR RNAMS RIM PA JI LTA BAR, 'DI LTA STE, K'A KH'A G'A GH'A 
NG'A ZHES PA'O, ,DE NAS LUGS LAS BZLOG PAS BUM PAR YI GE THUNG NGU RNAMS SPRO BA'I RIM PAS RTZA G-YON PAR RO, ,'DI LTA STE, NGA GHA GA KHA KA ZHES PA NAM MKHA' LA SOGS PA RNAMS DANG RNAM PAR SHES PA LA SOGS PA RNAMS SO, ,DE BZHIN DU G-YAS SU YANG GZUGS LA SOGS PA RNAMS 
DANG SA LA SOGS PA RNAMS TE LUS DANG BSAM PA'I DBYE BAS GZUNG BA DANG 'DZIN PA'I 'BREL PAS SO ZHES PA'O, ,DE BZHIN DU NYI SHAR BA NA TZ'A TS'A DZ'A DZH'A NY'A ZHES PA G-YAS PAR SDUD PA'I RIM PAS SO, ,DE NAS LUG 'CHAR BA NA NYA DZHA DZA TSA TZA ZHES PA G-YON PAR SPRO BA'I RIM PAS SO, ,DE BZHIN DU GLANG 
'CHAR BA NA t'A th'A d'A dH'A n'A ZHES PA'O, ,DE BZHIN DU 'KHRIG PA 'CHAR BA NA nA dHA dA thA tA ZHES PA'O, ,DE NAS KARKA tA 'CHAR BA NA P'A PH'A B'A BH'A M'A ZHES PA'O, ,DE BZHIN DU MA BHA BA PHA PA ZHES PA SENG GE LA'O, ,T'A TH'A D'A DH'A N'A ZHES PA BU MO LA'O, ,NA DHA DA THA TA ZHES PA SRANG SHAR BA NA'O, ,S'A W'A sh'A SH'A THK'A ZHES PA 
SDIG PA 'CHAR BA NA'O, ,DE NAS THKA SHA shA WA SA ZHES PA GZHU'I DUS SBYOR 'CHAR BA NA'O, ,DE LTAR NYIN MTSAN GYI DKYIL 'KHOR DRUG CU RNAMS SO, DE BZHIN DU NANG GI RTZA RNAMS LA DKYIL 'KHOR RGYU BA RNAMS TE, DE RNAMS KYIS SHES PAR BYED PA DE RNAMS LAS SKYES PA RNAMS NI LAG PA DANG RKANG PA'I 

@13A
*, ,TSIGS RNAMS LA BRJOD PAR BYA'O, ,G-YAS PA'I PHRAG PA DANG DPUNG PA'I TSIGS LA CHU SRIN GYI DUS SBYOR TE, DE'I DKYIL 'KHOR SO SO'I BDAG NYID SA LA SOGS PA'I DKYIL 'KHOR NI MTHE BO DANG MDZUB MO DANG GUNG MO DANG MING MED DANG MTHE'U CHUNG RNAMS KYI TSIGS 'OG MA RNAMS 
LA RIM PA JI LTA BAR RO ZHES PA'O, ,DE NAS BUM PA'I DUS SBYOR LA G-YON PA'I PHRAG PA DANG DPUNG PA'I TSIGS LA STE, NAM MKHA' LA SOGS PA'I DKYIL 'KHOR RNAMS NI RIM PA JI LTA BAR MTHE'U CHUNG DANG MING MED DANG GUNG MO DANG MDZUB MO DANG MA THE BO'I 'OG GI TSIGS KYI MTSAMS RNAMS LA'O, ,DE 
BZHIN DU G-YAS PA'I DPUNG PA DANG NYE BA'I TSIGS RNAMS LA NYA'I DUS SBYOR TE, MTHE BO LA SOGS PA'I TSIGS GNYIS PA'I MTSAMS RNAMS SU DKYIL 'KHOR RNAMS SO, ,DE BZHIN DU G-YON PA'I DPUNG PA DANG NYE BA'I DPUNG PA'I MTSAMS LA LUG GI DUS SBYOR TE MTHE 'U CHUNG LA SOGS PA'I TSIGS 
KYI PHRENG BA GNYIS PA'I MTSAMS RNAMS SU DKYIL 'KHOR RNAMS SO, ,DE NAS G-YAS PA'I LAG PA DANG LAG NGAR GYI MTSAMS LA GLANG GI DUS SBYOR TE, MTHE BO LA SOGS PA'I TSIGS KYI PHRENG BA GSUM PA'I MTSAMS LA DKYIL 'KHOR RNAMS SO, ,DE BZHIN DU G-YON PA'I LAG PA DANG LAG 
NGAR GYI MTSAMS SU 'KHRIG PA'I DUS SBYOR TE MTHE'U CHUNG LA SOGS PA TSIGS KYI PHRENG BA GSUM PA'I MTSAMS SU DKYIL 'KHOR RNAMS SO, ,DE LTAR BYANG CHUB TU BGROD PA'I NGES PA'O, ,DE NAS LHOR BGROD PA LA 'DI LTA STE, G-YAS PA'I RKED PA DANG BRLA'I TSIGS LA KARKA tA'I DUS SBYOR TE RKANG PA 
G-YAS PA'I MTHE BO LA SOGS PA'I TSIGS KYI PHRENG BA DANG PO'I MTSAMS SU SA LA SOGS PA'I DKYIL 'KHOR RNAMS RIM PA JI LTA BAR RO, ,DE NAS G-YON PA'I RKED PA DANG BRLA'I MTSAMS SU SENG GE'I DUS SBYOR TE RKANG PA G-YON PA'I MTHE'U CHUNG LA SOGS PA'I TSIGS KYI PHRENG BA DANG PO'I MTSAMS 
RNAMS LA NAM MKHA' LA SOGS PA'I DKYIL 'KHOR RNAMS RIM PA JI LTA BAR RO ZHES PA'O, ,DE BZHIN DU G-YAS PA'I PUS MO DANG BRLA'I MTSAMS SU BU MO'I DUS SBYOR TE, RKANG PA G-YAS PA'I MTHE BO LA SOGS PA'I TSIGS KYI PHRENG BA GNYIS PA'I MTSAMS RNAMS SU DKYIL 'KHOR RNAMS 

@13B
SO; ,DE BZHIN DU G-YON PA'I PUS MO DANG BRLA'I MTSAMS SU SRANG GI DUS SBYOR TE, MTHE'U CHUNG LA SOGS PA'I TSIGS KYI PHRENG BA GNYIS PA'I MTSAMS RNAMS LA DKYIL 'KHOR RNAMS SO, ,DE BZHIN DU G-YAS PA'I RKANG PA DANG PUS MO'I MTSAMS SU SDIG PA'I DUS SBYOR TE, MTHE BO LA SOGS 
PA'I TSIGS KYI PHRENG BA GSUM PA'I MTSAMS RNAMS LA DKYIL 'KHOR RNAMS SO, ,DE BZHIN DU G-YON PA'I RKANG PA DANG PUS MO'I MTSAMS SU GZHU'I DUS SBYOR TE, MTHE'U CHUNG LA SOGS PA'I TSIGS KYI PHRENG BA GSUM PA'I MTSAMS RNAMS SU DKYIL 'KHOR RNAMS RIM PA JI LTA BAR RO, ,DE 
LTAR NA DKYIL 'KHOR DRUG CU RNAMS NI SPRUL PA'I 'KHOR LO LA YIN ZHING BZHI NI STONG PA'I GNAS RNAMS TE, AE WAm GYI YI GE'I RANG BZHIN RNAMS SO ZHES PA'O, ,DE'I PHYIR SPRUL PA'I 'KHOR LO LA PAD+MA 'DAB MA DRUG CU RTZA BZHI PA'O, ,'DAB MA'I SGRA YIS DKYIL 'KHOR DRUG CU 'BAB PA'I RTZA RNAMS 
BRJOD DO, BZHI NI STONG PA 'BAB PA RNAMS SO ZHES PA'O, ,DE LTAR DUS SBYOR SO SO'I RTZA LA GNAS LNGA RNAMS TE DBUS SU STONG PA 'BAB PA'I RTZA'O, ,SHAR DU RLUNG 'BAB PA'O, ,G-YAS SU ME 'BAB PA'O, ,BYANG DU CHU RGYU BA'I RTZA'O, ,NUB TU SA RGYU BA'O, ,DBUS SU AA WA DH'U T'I NI YE SHES KYI 
DKYIL 'KHOR 'BAB PA STE, GSUNGS PA YANG, LTE BA'I DBUS SU DPA' BO GNAS, ,ZE 'BRU GSANG BA'I SPYOD YUL LA'O, ,ZHES SO, ,DE LTAR DBYU GU DRUG CU RNAMS DKYIL 'KHOR DRUG CU 'BAB PA'I BYED PA RNAMS SO, ,BZHI NI STONG PA 'BAB PA'I BYED PA STE, JI LTAR ZLA BA'I CHA BCU DRUG PA 
SKAD CIG TZAM YIN PA DE LTAR DE NI DKYIL 'KHOR YONGS SU RDZOGS PA 'BAB PA YANG YIN PAR SHES PAR BYA'O ZHES PA SPRUL PA'I 'KHOR LO'O, ,MI MNYAM PA'I DUS SBYOR ZLA BA'I RANG BZHIN GYI BRKYANG MA STE, MNYAM PA'I DUS SBYOR NYI MA'I RANG BZHIN GYI RO MA'O, ,AA WA DH'U T'I NI MNYAM PA GZUNG 
BA DANG 'DZIN PA SPANGS PA DBUS PHYOGS SU STE, YE SHES KYI DKYIL 'KHOR LA SHES PAR BYA'O ZHES PA'O, ,DE LTAR SPRUL PA'I 'KHOR LO LA DBYU GU'I 'PHO BA RNAMS DRUG CU RTZA BZHI STE BZHI NI STONG PA'O, ,DE NAS CHOS KYI 'KHOR LO LA PAD+MA 'DAB MA BRGYAD PA STE DER 'DAB MA BRGYAD RNAMS LA 

@14A
*, ,THUN TSOD KYI DBYE BAS 'PHO BA BRGYAD RNAMS TE, PHYED DANG BCAS PA'I DUS SBYOR GYI BDAG NYID CAN BRKYANG MA'I DANG RO MA'I ZHES PA'O, ,DE NAS MGRIN PA LONGS SPYOD RDZOGS PA'I 'KHOR LO LA GSAL BYED THUNG DU'I DBYE BAS RTZA SUM CU RTZA GNYIS RNAMS SO, ,LONGS SPYOD RDZOGS PAR NI PAD+MA 'DAB MA SUM 
CU RTZA GNYIS PAR BLA MA'I MAN NGAG LAS TE, RGYUD DU NI LUGS LAS BZLOG PAS GSUNGS SO, ,DE LA YUD TZAM GYI DBYE BAS 'PHO BA SUM CU RTZA GNYIS RNAMS SO, ,DPRAL BAR PAD+MA 'DAB MA BCU DRUG PA STE DE LA THUN TSOD PHYED PA'I DBYE BAS 'PHO BA BCU DRUG RNAMS SO, ,GTZUG TOR DU PAD+MA 'DAB MA BZHI 
PA STE, DE LA THUN MTSAMS KYI DBYE BAS 'PHO BA BZHI RNAMS SO, ,'DIR DBUGS PHYI ROL DU RGYU BA NI DE LAS DBUGS PHYIR 'BYUNG BA'I DUS SU SPRUL PA'I 'KHOR LO LA DBYU GU'I RTZA'I DKYIL 'KHOR SNA'I BU GAR 'CHAR BAR 'GYUR TE, SNA'I BU GA GNYIS SU G-YON PA'AM G-YAS PAR DANG PO'I THA MAR GANG GI 
TSE NAM MKHA'I DKYIL 'KHOR 'BAB PA DE'I TSE DBUS SU RGYU'O, ,GANG GI TSE RLUNG GI DKYIL 'KHOR 'BAB PA DE'I TSE SNA'I BU GAR STENG DU REG CING NGO, ,GANG GI TSE ME'I DKYIL 'KHOR 'BAB PA DE'I TSE SNA'I BU GA LA G-YAS SU REG CING NGO, ,GANG GI TSE CHU'I DKYIL 'KHOR 'BAB PA DE'I TSE G-YON DU REG CING STE, G-YON DU'AM G-YAS SU YANG RUNG 
SNA LA MNGON DU PHYOGS PAR RO, ,GANG GI TSE SA'I DKYIL 'KHOR RGYU BA DE'I TSE 'OG TU REG CING NGO, ,DE LTAR SNA'I BU GA DAG LA GNAS LNGA RNAMS SU RNAL 'BYOR PAS SHES PAR BYA STE, ,G-YON DU'AM G-YAS SU MI MNYAM PA DANG MNYAM PA'I DUS SBYOR 'CHAR BA'I DBYE BAS SO ZHES PA'O, ,'DIR KYE'I RDO RJE 'BUM PHRAG LNGA PAR GANG 'DI RGYAS PAR BSHAD 
PA DE NI MANG BA NYID KYI PHYIR MA BRJOD DE THOS PA CHUNG BA RNAMS MANG PO BSHAD PA LA SKRAG PAR 'GYUR RO ZHES BCOM LDAN 'DAS KYI NGES PA'O, ,DUS SBYOR BCU GNYIS KYI BDAG NYID CAN GYI KHYIM GYI 'KHOR LO LA CHU SRIN LA SOGS PA 'DI NI GDAN BZHIR SHES PAR BYA STE 'CHI LTAS KYI MTSAN NYID KYANG STE RGYUD 
NI RGYUD GZHAN GYIS RTOGS PAR BYA'O ZHES GSUNGS PA'I PHYIR RO, ,RO HI TA DANG MO HI TA LA SOGS PA'I RTZA MI MNYAM PA DANG MNYAM PA'I DUS SBYOR 'BAB PA RNAMS SO ZHES PA DGONGS PA'I SKAD GZHAN GYIS GSUNGS TE, RTZA DE RNAMS KYIS BZANG BA DANG NGAN PA DER GSUNGS SHING 'CHI LTAS DANG 'CHI BA YANG 

@14B
NGO ZHES PA'O, ,RGYU DE'I PHYIR, BRKYANG MA MI BSKYOD 'BAB PA STE, ,RO MA KHRAG NI RAB 'BAB CING, ,SHES RAB ZLA BA 'BAB BSHANG BA, ,AA WA DH'U T'I DE RAB GRAGS, ,ZHES PA STE 'DI MI BSKYOD PA NI CHU'I KHAMS TE CHU'I KHAMS RGYU BA NI SNA BUG G-YON PA BRKYANG MA'O, ,KHRAG NI ME'I KHAMS TE, G-YAS 
PAR ME'I KHAMS 'BAB PA NI RO MA'O, ,DE LTAR NA G-YON PAR CHU LAS SKYES PA PAD+MA DANG, G-YAS PAR ME LAS SKYES PA RIN PO CHE LHAG PA'I LHA'O, ,SHES RAB AA WA DH'U T'I STE ZLA BA NI THIG LE KHU BA YIN LA, DE NYID NI LNGA'I BDAG NYID CAN STONG PA CHEN PO 'BAB PAR BYED DO ZHES PAS STONG PA 'BAB CING DBUS 
SU RDO RJE'I RIGS LHAG PA'I LHA STE, AA WA DH'U T'I RU RAB TU GRAGS SO, ,DE BZHIN DU ZLA BA DANG NYI MA DANG SGRA GCAN 'BAB MA BRKYANG MA DANG RO MA DANG AA WA DH'U T'I RIM PA JI LTA BA STE SROG KUN NAS RGYU BA LA'O, ,THUR SEL LA NI BSHANG BA DANG GCI BA DANG KHU BA 'BAB MA RNAMS TE LTE BA LAS 'OG TU STE, 'KHOR 
LO DANG, RAL GRI DANG, RDO RJE RTZE GCIG PA RNAMS SO, ,STENG GI SGO RNAMS DANG 'OG GI SGO RNAMS SO ZHES PA'O, ,DE NI 'OG GI SGO CAN CHU 'BAB PA SUM CU RTZA GNYIS RNAMS BSHAD PAR BYA STE MI PHYED MA LA SOGS PA RNAMS SO ZHES PA'O, ,'DIR DKAR PO'I PHYOGS LA DBYANGS BCO LNGA RNAMS TE 
BCU DRUG PA THIG LE'O, ,RTZA DE RNAMS KYANG 'PHYANG MA LA BSKOR NAS GNAS PA'O, ,'DI LTA STE, AA AI Ri AU Li ZHES PA RIM PA JI LTA BAR TSES GCIG DANG, GNYIS DANG, GSUM PA DANG, BZHI PA DANG LNGA PA'O, ,DE BZHIN DU YON TAN RNAMS TE, AAR AE AAR AO AAL ZHES PA DRUG PO LA SOGS PA 
STE; RIM PA JI LTA BAS SO, ,DE LA YAn DU BSGYUR BA RNAMS NI HA YA RA WA LA ZHES PA STE, RIM PA JI LTA BAS BCU GCIG PA LA SOGS PA RNAMS SO, ,THIG LE'I DBUS SU 'PHYANG MA NI BCU DRUG PA STE DE LTAR RKAN GYI STENG DU DPRAL BAR KHU BA'I CHA'I RANG BZHIN GYI BDUD RTZI 'DZAG STE, PHYI ROL DU 
BSIL BA DANG NANG DU STU KA ZHES PA'O, ,DE BZHIN DU RTZA SO SO STE, 'DI LTA STE, MI PHYED MA DANG PHRA GZUGS MA, ,MCHOG MA G-YON MA THUNG DU MA, ,ZHES PA TSES GCIG LA SOGS PA LNGA RNAMS SO, ,DE NAS, RUS SBAL SKYES SGOM DBANG BSKUR MA, ,SKYON LDAN MA DANG BSHANG BA MA, , 

@15A
*, ,ZHES PA DRUG PA LA SOGS PA RNAMS SO, ,MTSAN MO MA MO BSIL SBYIN MA, ,DROD MA DANG NI LA LA N'A, ,ZHES PA BCU GCIG LA SOGS PA RNAMS TE RIM PA JI LTA BAS SO, ,BRKYANG MA NI BCO LNGA'I BDAG NYID DE AA WA DH'U T'I NI BCU DRUG LA'O, ,DE NAS NAG PO'I TSE SA GCIG LA 
SOGS PA RNAMS RO MA LA STE DBYANGS RING PO'I RANG BZHIN GYIS TSES BCO LNGA RNAMS SDUD PA'I RIM PAS SO, ,'DI LTA STE, L'A W'A R'A Y'A H'A ZHES PA TSES GCIG DANG, GNYIS DANG, GSUM PA DANG, ,BZHI PA DANG LNGA PA STE RIM PA JI LTA BAS SO, ,DE NAS YON TAN 'PHEL BA'I DBYE BAS, A'AL 
AOO A'AR AEE A'A ZHES PAS RIM PA JI LTA BAS DRUG PA LA SOGS PA RNAMS SO, ,DE NAS DBYANGS RING PO'I DBYE BAS, L'i A'U R'i A'I A'A ZHES PA BCU GCIG PA LA SOGS PA RNAMS TE RIM PA JI LTA BAS SO, ,LCE'I RTZE MOR BCU DRUG PA RNAM PAR BCAD PA'O, ,'DI RNAMS KYI DBUS NA ZHES PA RO MA 
LA SOGS PA RNAMS SO, ,'DI LTA STE, RO MA DANG 'JAL MA DANG MDOG GNAS MA DANG SPYI MA DANG RGYU SBYIN MA ZHES PA TSES GCIG LA SOGS PA RNAMS SO, ,SBYOR BRAL MA DANG SDU GU MA DANG GRUB MA DANG 'TSED MA DANG YID BZANGS MA ZHES PA DRUG PA LA SOGS PA RNAMS SO, ,SUM SKOR MA 
DANG 'DOD MA DANG KHYIM MA DANG GTUM MO DANG K'A TY'A YA NI ZHES PA BCU GCIG LA SOGS PA RNAMS TE, DE LTAR BCO LNGA RNAMS SO, ,LCE'I DBUS SU BDUD 'DRAL MA SKUD PA NAG PO'I RANG GZUGS CAN LCE'I RTZE MO JI SRID PAR LANGS PA, 'PHYANG MA DANG 'DZAG PA THUNG ZHING RO MYONG BA'O ZHES 
PA'O; ,YANG RDO RJE'I SNYING POS GSOL PA, BCOM LDAN 'DAS RTZA 'DI RNAMS JI LTA BU LAGS, BCOM LDAN 'DAS KYIS BKA' STZAL PA, SRID GSUM YONGS GYUR THAMS CAD NI, ,ZHES PA PHUNG PO DANG DBANG PO DANG LAS KYI DBANG PO YONGS SU GYUR PA RNAMS ZHES PA'O, ,GZUNG 
DANG 'DZIN PA RNAM PAR SPANGS, ,ZHES PA DBU MAR RAB TU ZHUGS PAR 'GYUR BA'O, ,YANG NA THABS NI THAMS CAD KYIS, ,DNGOS PO'I MTSAN NYID DU NI BRTAGS, ,ZHES PA KHAMS DANG YUL DANG BYA BA RNAMS KYI RNAM PAR SHES PA'I DNGOS PO'I MTSAN NYID DU BRTAGS PA RNAMS SO, ,KYE'I 

@15B
RDO RJE'I 'GREL PA STONG PHRAG DRUG PAR RDO RJE'I LUS LA RTZA RNAMS GTAN LA DBAB PA STE YONGS SU BCAD PA BZHI PA'O,, ,,DA NI SDOM PA'I DBYE BA BSHANG BAR BYA STE, 'DIR LUGS MTHUN DANG LUGS LAS BZLOG PA DAG GIS GANG GSUNGS PA DE RIM PA JI LTA BAR 'GREL PAS GSAL 
BAR BYA BA'O, ,'DIR SANGS RGYAS KUN GYI SDOM PA NI, ,AE WAm YI GER RAB TU GNAS, ,GSANG BA'I PAD+MA 'DAB MA SUM CU RTZA GNYIS PAR DANG, GTZUG TOR GYI 'DAB MA BZHI PA LA'O, ,LHAG MA KUN RDZOB PAS SPRUL PA DANG CHOS DANG LONGS SPYOD RDZOGS PA DANG, LHAN CIG SKYES PA'I 'KHOR 
LO RNAMS SU SDOM PA STE 'DU BAR BYED PA YIN LA 'DAB MA DRUG CU RTZA BZHI PA DANG 'DAB MA BRGYAD PA DANG 'DAB MA SUM CU RTZA GNYIS PA DANG 'DAB MA BCU DRUG PAR TE, LTE BA DANG, SNYING GA DANG, MGRIN PA DANG, DPRAL BA RNAMS SU'O, ,DPRAL BAR A'A LI'O, ,MGRIN PAR K'A LI'O, ,SNYING GAR SHES 
RAB BO, ,LTE BAR THABS SO, ,LHAN CIG SKYES PA'I SKU NI LTE BAR RO, ,CHOS KYI SKU NI SNYING GAR RO, ,LONGS SPYOD RDZOGS PA'I SKU NI MGRIN PAR RO, ,SPRUL PA'I SKU NI DPRAL BAR RO, ,LTE BAR BZHI PA'O, ,SNYING GAR SHIN TU GNYID PA'O, ,MGRIN PAR RMI LAM MO, ,DPRAL BAR SAD PA'O, , 
DPRAL BAR SKU RDO RJE'O, ,MGRIN PAR GSUNG RDO RJE'O, ,SNYING GAR THUGS RDO RJE'O, ,LTE BAR YE SHES RDO RJE'O, ,LTE BAR AE YIG GO, ,SNYING GAR WAm YIG GO, ,MGRIN PAR MA YIG GO, ,DPRAL BAR Y'A YIG GO, ,LTE BAR SPYAN MA'O, ,SNYING GAR M'A MA K'I'O, ,MGRIN PAR GOS DKAR 
MO'O, ,DPRAL BAR SGROL MA'O, ,DKYIL 'KHOR BZHI RNAMS SO ZHES PA'O, ,SKAD CIG MA BZHI RNAMS NI RNAM PA SNA TSOGS PA NI DPRAL BAR RO, ,RNAM PAR SMIN PA NI MGRIN PAR RO, ,RNAM PAR NYID PA NI SNYING GAR RO, ,MTSAN NYID DANG BRAL BA NI LTE BAR RO, ,DE BZHIN DU DGA' BA NI DBRAL 
BAR RO, ,MCHOG DGA' NI MGRIN PAR RO, ,KHYAD DGA'I DGA' BA NI SNYING GAR RO, ,LHAN CIG SKYES PA'I DGA' BA NI LTE BAR RO, ,DE BZHIN DU SDUG BSNGAL GYI BDEN PA NI DPRAL BAR RO, ,KUN 'BYUNG GI BDEN PA NI MGRIN PAR RO, ,'GOG PA'I BDEN PA NI SNYING GAR RO, ,LAM GYI BDEN PA 

@16A
*, ,NI LTE BAR RO, ,DE KHO NA NYID BZHI RNAMS TE, BDAG GI DE KHO NA NYID NI DPRAL BAR RO, ,SNGAGS KYI DE KHO NA NYID NI MGRIN PAR RO, ,LHA'I DE KHO NA NYID NI SNYING GAR RO, ,YE SHES KYI DE KHO NA NYID NI LTE BA LA'O, ,DPRAL BAR NGAR BYED PA'O, ,MGRIN PAR SGRA BRJOD PA'O, ,SNYING 
GAR THAMS CAD SEMS PA'O, ,LTE BAR BDE BA MYONG BA'O, ,SDE PA BZHI RNAMS NI, GNAS BRTAN PA LTE BAR RO, ,THAMS CAD YOD PAR SMRA BA SNYING GA NA'O, ,MGRIN PAR KUN GYIS BKUR BA'O, ,DPRAL BAR DGE 'DUN PHAL CHEN PA'O, ,ZLA BA NI DPRAL BAR RO, ,NYI MA NI MGRIN PA 
NA'O, ,SNYING GAR SGRA GCAN NO, ,LTE BAR DUS ME'O, ,DPRAL BAR 'PHO BA BCU DRUG RNAMS SO, ,MGRIN PAR SUM CU RTZA GNYIS SO, ,SNYING GAR BRGYAD RNAMS SO, ,LTE BAR 'PHO BA DRUG CU RTZA BZHI RNAMS SO, ,SNGAR BSHAD PA'I THUN MTSAMS BZHI RNAMS TE, SNGA MA'I THUN MTSAMS NI DPRAL 
BAR RO, ,NYIN GUNG GI THUN MTSAMS NI MGRIN PAR RO, ,NYIN MO'I PHYI MA'I THUN MTSAMS NI SNYING GAR RO, ,MTSAN PHYED KYI THUN MTSAMS NI LTE BA LA'O, ,DPRAL BAR NI LONGS SPYOD DO, ,MGRIN PAR NI DBANG BYED DO, ,SNYING GAR NI THIM PA'O, ,LTE BAR NI BDAG PO NYID DO, ,DE LTAR THAMS CAD 
BZHI'O, ,BYANG CHUB KYI PHYOGS KYI CHOS SUM CU RTZA DRUG RNAMS DANG, KHAMS SUM CU RTZA DRUG RNAMS SNGAR BSHAD PA'I CHA BZHIR BYAS NAS, THAMS CAD BZHI BZHIR GRANGS JI LTA BAR RIGS KYI DBYE BAS 'KHOR LO BZHI RNAMS LA SBYAR BAR BYA'O, ,JI LTA BAR RTZA BA'I RGYUD KYI RJES SU 'BRANGS NAS RGYUD NI RGYUD 
GZHAN DU GSUNGS PA'I RNAM PAS RIGS DRUG GI DBYE BAS 'KHOR LO DRUG TU SDOM PA'O, ,RIGS LNGA'I DBYE BAS 'KHOR LO LNGA RNAMS SU SDOM PA'O, ,RIGS BZHI'I DBYE BAS 'KHOR LO BZHI RNAMS SU SDOM PA'O, ,RIGS GSUM GYI DBYE BAS 'KHOR LO GSUM RNAMS SU SDOM PA'O ZHES PA NGES 
PA'O, ,RIGS GSUM DANG NI RIGS BZHI'I RGYUD, ,DE BZHIN RIGS LNGA RIGS DRUG STE, ,KHYAB BYA KHYAB BYED DBYE BA YIS, ,BRTEN PA RTEN GYI BYE BRAG LAS, ,'DIR RTEN RIGS GCIG GI DBYE BAS BRTEN PA ZHAL GCIG PA'O, ,RTEN RIGS GSUM GYI DBYE BAS ZHAL GSUM PA'O, ,RTEN RIGS 

@16B
BZHI'I DBYE BAS ZHAL BZHI PA'O, ,RTEN RIGS LNGA'I DBYE BAS ZHAL LNGA PA'O, ,RTEN RIGS DRUG GI DBYE BAS ZHAL DRUG PA'O, ,RTEN RIGS BRGYAD KYI DBYE BAS ZHAL BRGYAD PA'O, ,'DIR DUS ME'I DBYE BAS ZHAL GCIG PAR BSHAD PA'O, ,SGRA GCAN GYI DBYE BAS SHES RAB DANG THABS KYI BDAG 
NYID KYIS ZHAL GNYIS PA'O, ,SKU DANG GSUNG DANG THUGS ZLA BA DANG, NYI MA DANG SGRA GCAN GYI DBYE BAS ZHAL GSUM PA'O, ,ZLA BA DANG NYI MA DANG SGRA GCAN DANG DUS ME SKU DANG GSUNG DANG THUGS DANG YE SHES KYI DBYE BAS ZHAL BZHI PA'O, ,PHUNG PO LNGA'I DBYE BAS ZHAL LNGA PA'O, ,PHUNG PO DRUG 
GI DBYE BAS ZHAL DRUG PA'O, ,ZLA BA RNAM PA GNYIS DANG, NYI MA GNYIS DANG, SGRA GCAN GNYIS DANG, DUS ME RNAM PA GNYIS TE 'DI RNAMS BRGYAD KYI DBYE BAS ZHAL BRGYAD PA'O, ,'DIR ZLA BA'I DBYE BA NI DPRAL BA DANG 'PHYANG MA'I 'KHOR LO'O, ,NYI MA'I DBYE BA NI LCE DANG MGRIN PA'I 
'KHOR LO'O, ,SGRA GCAN GYI DBYE BA NI SNYING GA DANG GTZUG TOR GYI 'KHOR LO'O, ,DUS ME'I DBYE BA NI LTE BA DANG GSANG BA'I 'KHOR LO ZHES PA'O, ,DE SKAD DU GSUNGS PA, SGRA GCAN STENG DU NYI MA GNAS, ,NYI MA'I STENG DU ZLA BA'O, ,ZLA BA'I STENG DU SGRA GCAN TE, ,DE YIS SNA TSOGS RAB TU 'JUG, 
DE YIS 'JUG BYED DUS KYI ME, ,LTE BA GSANG BAR RNAM GNYIS GNAS, ,DE NYID RDO RJE NYI MAR BRJOD, ,GANG DU GTUM MO GNAS PA'O, ,BDUD RTZI YANG DAG GNAS GANG DU, ,HAm YIG GNAS PA DE RU'O, ,GTZUG TOR PAD+MAR CHAR 'BAB PA, ,RDO RJE ZLA BA DRI MED 'OD, ,CES PA SDOM PA'I 
DBYE BA'I NGES PA'O, ,DA NI GTUM MO ZHES PA LA SOGS PA GTUM MO'I RNAL 'BYOR BRJOD PAR BYA'O, ,GTUM MO LTE BAR 'BAR BA YIS, ,DE BZHIN GSHEGS PA LNGA BSREGS SHING, ,SPYAN LA SOGS PA RNAM BSREGS TE, ,BSREGS NAS RI BONG CAN HAm 'DZAG ,CES PA MDOR 
BSTAN PA'I TSIG STE, MDOR BSTAN PA 'DI'I RGYAS PAR BSHAD PA'I TSIG NI RTZA BA'I RGYUD LA 'JUG PAR BYA STE, DER BCOM LDAN 'DAS KYIS BKA' STZAL PA, GSANG BA LAS KYANG CHES GSANG BA, ,RDO RJE SNYING PO NGES BSHAD NYON, ,DNGOS GRUB THAMS CAD RNAMS KYI RGYUD, ,RNAL 'BYOR PA 

@17A
*, ,LA GROL BA STER, ,RDO RJE SEMS DPAS GANG GSUNGS PA, ,YE SHES SKU STE GNYIS RTOG MED, ,RTZA GSUM LTE BAR MGON PO NI, ,LTE BA GSANG BA'I NANG NA GNAS, ,DE YI 'OG DANG STENG SON PA, ,GLOG GI DBYUG PA MTSUNGS 'OD CAN, ,RNAM SHES DBANG PO'I KHAMS 
RNAMS NI, ,LUS LA GNAS PA SAD BYED PA'O, ,SA YI DBANG PHYUG MA DE NI, ,LTE BAR RTZE MO DBUS MAR GNAS, ,GSANG BAR G-YAS KYI RTZE MO YANG, ,LTUNG BZHIN PA NI GLOG DANG 'DRA, ,RANG 'DRA'I SHES RAB YIN PAR BRJOD, ,DE 'DIR GTUM MO YIN PAR BSHAD, ,DE NI THUR DU RTZI GSUM 
STE; ,DE BZHIN GYEN DU 'ANG GSUM RNAMS SO, ,TSANGS PA'I RTZE MO DBUS NA GNAS, ,KHYAB 'JUG RTZE MO G-YON PA NA, ,G-YAS PA DRAG PO'I RTZE MO'O, ,BSHANG BA GCI BA KHU BA 'BAB, ,SGRA GCAN RTZE MO DBUS NA GNAS, ,ZLA BA'I RTZE MO G-YON PA NA, ,G-YAS PAR NYI MA'I RTZE MO'O, ,CHU DANG 
ME DANG NAM MKHA' 'BAB, ,BRKYANG MA G-YON DU YANG DAG BSHAD, ,G-YAS PA NA NI RO MAR BRJOD, ,DBU MAR AA WA DH'U T'I GANG, ,DE NI G-YUNG MOR RAB BRJOD BYA, ,LTE BA NAS NI SNYING DBUS SU, ,LAM GSUM BYAS NAS DE NAS 'GRO, ,SNYING GNAS NI MGRIN DBUS SU, ,LAM GSUM BYAS NAS 
SLAR YANG SON, ,DPRAL BA MGRIN PA DAG DBUS SU, ,LAM GSUM BYAS NAS SLAR YANG BGROD, ,DPRAL BA GTZUG TOR DAG DBUS SU, ,LAM GSUM BYAS NAS SLAR YANG BGROD, ,GTZUG TOR NAS NI SNA BAR DU, ,LAM GSUM BYAS NAS SLAR YANG BGROD, ,SNA YI BU GA G-YON 
PAR NI, ,BRKYANG MAR YANG DAG RNAM PAR GNAS, ,G-YAS SU RTZA NI RO MA'O, ,SMIN DBUS AA WA DH'U T'I'O, ,LTE BA LA SOGS 'KHOR LO LNGA, ,DE RNAMS LAM GSUM LNGA RNAMS NYID, ,LTE BA NAS NI LTE DBUS SU, ,AA WA DH'U T'IS 'GRO ZHING 'ONG, ,'DAB MA RNAMS NAS 'DAB MA LA, ,BRKYANG 
MA RO MA DAG BSHAD DO, ,LTE BAR SGRA GCAN DE NAS NYID, ,ZLA BA ZLA BAS MTSAN PA YANG, ,PHUG NAS GTZUG TOR DU SON PA, ,DE NI AA WA DH'U T'I RTZA, ,GANG TSE SKYES BU 'DOD MYOS PA'I, ,BRKYANG MA DANG NI RO MA DANG, ,DE DAG SBYAR BA'I SBYOR BA YIS, ,GTUM MO NGES PAR 'BAB PAR BYED, ,DE NI 

@17B
LTE BA'I 'KHOR LOR 'BAR, ,G-YUNG MO'I LAM NAS NGES PAR 'BYUNG, SGRA GCAN ZLA BAS MTSAN PHUG NAS, ,DE NI HAm YIG LA REG BYED, ,DE YIS REG PAS HAm YIG DE, ,DE NAS BDUD RTZI DKAR POR 'JU, ,DKYIL 'KHOR LNGA RNAMS 'BAB BYED PA, ,PHUNG PO KHAMS SOGS BSREGS 
PAS NA, YUL DANG DBANG PO 'GAGS PA NA, ,DGA' BA LA SOGS 'BYUNG BA LA, ,ZLA BA LAS NI THIG LE 'DZAG ,HAm YIG SPYI BOR YANG DAG GNAS, ,DPRAL BA ZLA BAR MGRIN NYI MAR, ,DE NAS SGRA GCAN DU SONG BA, ,LTE BAR GTUM MO ZHUGS PA NI, ,GSANG BA'I 'KHOR LOR DE NAS 
BGROD; ,GSANG BA'I 'KHOR LOR 'DI LHUNG BA, ,'DI NI PHYUGS CHEN DU BSHAD DO, ,'OG TU RTZE GSUM RTZA RNAMS KYIS, ,GANG DU SPU BAS SU RAB TU BSTAN, ,SKYE BA BDUN PA PHYUGS NYID NI, ,MKHA' LA SPYOD PA'I DNGOS GRUB STER, ,RGYAL BA YIS NI NAD RNAMS 'PHROG ,PHUNG PO 
KHAMS NI ZHU BA YIS, ,'KHOR LOS SGYUR BA NYID SBYIN BYED, ,DBANG PO DANG NI YUL BSAD PA, ,'DI NI MKHA' LA SPYOD NYID STER, ,PHRA LA SOGS PA'I YON TAN LDAN, ,RJES SU BZHU BAS SAD PA SOGS, ,MYUR DU SANGS RGYAS NYID STER BYED, ,JI LTAR PHYI ROL DNGUL CHU BA CINGS, , 
DE LTAR YE SHES BCUD 'DI YANG, ,SDUG BSNGAL THAMS CAD NGES 'JOMS PA'I, ,DNGOS GRUB RGYA CHEN STER BAR BYED, ,DE BZHIN TSANGS PA KHYAB 'JUG PHYUGS, ,GSANG BA'I 'KHOR LOR NGES LTUNG BA, ,JI SRID BSREGS PA BDUN GYI BAR, ,TSE 'DI YANGS PA SBYIN PAR BYED, , 
STENG DU SGRA GCAN PHYUGS SU BRJOD, ,ZLA BA NYI MA PHYUGS CHEN PO, ,TSANGS PA'I BU GAR LHUNG GYUR PAS, ,SPYOD DANG GROL BA'I 'BRAS BU STER, ,KHRAG DANG CHU RGYUS DE BZHIN DU, ,RKANG MAR 'BAB PAS LTUNG BAR BYA, ,'DI RNAMS KYANG NI PHYUGS ZHES BYA, ,PHYI ROL YUL CAN GZHAN 
PHYUGS MIN, ,SKYE BA BDUN PA PHYUGS RNAMS NI, ,KUN NAS MCHOG GI DBANG PHYUG GO, ,LUS LA SKYE BDUN JI LTA BAR, ,DE LTAR DE NI BSHAD BYA NYON, ,BZA' DANG BTUNG BA'I RO RNAMS KUN, ,ZOS DANG 'THUNGS PA RNAM DRUG PO, ,SMIN PA LAS NI BCUD 'GYUR TE, ,DE DE'I SKYE BA 

@18A
*, ,DANG PO'O, ,DE NAS KHRAG NYID DU 'GYUR TE, ,GNYIS PAR GSAL BAR 'GYUR BA YIN, ,GSUM PA SHA NYID DU 'GYUR RO, ,BZHI PA PAGS PA NYID DU 'GRO, ,LNGA PA RTZA NYID 'GYUR BA YIN, ,DRUG PA RGYUS PA NYID 'GYUR RO, ,BDUN PAR RKANG NYID DU 'GYUR TE, ,'DI NI 
LAN BDUN PAR 'GYUR RO, ,DE NYID BRTEN PA'I SBYOR BA YIS, ,MDZOD DRUG RIGS SU BRJOD PAR BYA, ,RIGS NI LUS ZHES BSHAD PA STE, ,RIGS LAS BYUNG BA KHU BAR BRJOD, ,DE YIS NUS MA RDUL DU BRJOD, ,LUS NI SKYED PAR BYED PA'I RGYU, ,RNAM SHES KHYAB BYED SHES PA NI, ,DE DAG 
GI NI DBUS SU GNAS, ,ZLA BA NYI MA LA BRTEN NAS, ,SRID GSUM BDAG NYID HE RU KA ,STENG 'OG GNAS PA'I DPA' BO NI, ,MKHA' 'GRO MA YI 'KHOR LO'I GTZO, ,RTZA NI RNAM PA BZHI RNAMS KYIS, ,SPYI BOR 'KHOR LO BRJOD PAR BYA, ,DPRAL BAR BCU DRUG RNAMS KYIS TE, ,MGRIN PAR 
SUM CU GNYIS RNAMS KYIS, ,SNYING GAR 'KHOR LO BRGYAD RNAMS KYIS, ,DRUG CU RTZA BZHI RNAMS NYID KYIS, ,LTE BA'I 'KHOR LOR YANG DAG BSHAD, ,GSANG BAR SUM CU GNYIS RNAMS KYIS, ,RTZA RNAMS 'KHOR LO'I RTZIBS BSHAD PA 'AM, ,YANG NA PAD+MA'I 'DAB MA RNAMS, ,RNAL 'BYOR 
MA RNAMS DE BRTEN PA, ,BYA BA RNAM PA DU MA BYED, ,YUL DANG DBANG PO'I RANG BZHIN GYIS, ,RNAM PAR SHES PA RAB BSKUL BA, ,GNAS DANG NYE BA'I GNAS SOGS KUN, ,DE NI RTZA YI PAD 'DAB RNAMS, ,LHA MO BZHI YI GTZUG TOR DU'O, ,SGYU MA CHEN POR BRJOD PAR BYA, ,'DI NI LTE BA'I 
'KHOR LO YI, ,DANG PO'I DKYIL 'KHOR DU NI 'CHAR, ,DPRAL BAR THIG LE RDO RJE NI, ,RTZA RNAMS BRGYAD DANG LDAN PAR 'GYUR, ,MIG GNYIS DE BZHIN RNA BA DAG ,SNA DANG LCE DANG 'PHYANG BA'O, ,GOO R'I LA SOGS LHA MO NI, ,GZUGS SOGS DANG NI SA SOGS RNAMS, ,ZLA BA'I CHA 
DBYES BDAG MED MA, ,'DI NYID DU NI RAB TU BRJOD, ,ZHAL GSUM PHYAG DRUG MGRIN PAR TE, ,DE NI SUM CU GNYIS KHO NAS, ,SNYING LA'ANG LHA MO BRGYAD RNAMS DANG, ,PHYAG BZHI PA 'DI YANG DAG BZHUGS, ,SEMS KYI RDO RJER KHYAB 'JUG CHE, ,MI BSKYOD PA YI RIGS LAS BYUNG, , 

@18B
'JIG RTEN GSUM BSKYOD LTE BAR TE, ,DE NI DRUG CU BZHI NYID KYIS, ,'DI RNAMS MKHA' 'GRO LNGA RU BSHAD, ,MKHA' 'GRO MA RNAMS KHAMS LNGA RNAMS, ,'DI RNAMS 'KHOR LO LNGA LA GNAS, ,DRUG PA GSANG BAR BDAG PO CHE, ,MKHA' 'GRO SUM CU GNYIS RNAMS DANG, ,LHAN 
CIG KHAMS GSUM DBANG PHYUG GO, 'KHOR LO DRUG LA LHA MO RNAMS, ,LNGA BCU RTZA DRUG LHAG PA'I BRGYA'O, ,DUS KYI 'KHOR LO ZHES PAR BSHAD, ,RIGS DRUG RNAMS KYIS GCIG BSDUS PA'O, ,DPRAL BA SPYI BOR RTZA RNAMS GANG, ,NYI SHU PAD KAN 'BAB BYED PA'O, ,MGRIN BA SNYING 
GA'I BZHI BCU RNAMS, ,DE BZHIN MKHRIS PA 'BAB BYED PA'O, ,LTE BA GSANG BAR BCU DRUG GANG, ,BRGYAD CU RLUNG NE 'BAB BYED PA'O, ,'DUS PA'I RANG BZHIN LA SOGS PA'O, ,GSANG BA'I 'KHOR LO'I RTZA BCU'O, ,STENG 'OG RTZA GSUM GANG YIN RNAMS, ,'KHOR LO DRUG NI 
'GOG BYED PA'O, ,NYE BA'I RTZA RNAMS DU MA STE, ,DE LAS LUS NI GANG NAS GNAS, ,DE RNAMS STONG PHRAG BDUN CU GNYIS, ,LUS LA DE SNYED LHA MO RNAMS, ,BA SPU'I GRANGS KYI 'BYUNG PO STE, ,BYE BA PHRAG GSUM PHYED BCAS RNAMS, ,SKRA YI GRANGS KYIS GRUB PA GNAS, , 
JI LTAR PHYI ROL DE BZHIN LUS, ,DBUGS DRUG RNAMS KYI CHU SRANG STE, CHU SRANG DRUG CUS CHU TSOD DO, ,CHU TSOD DAG GIS YUD TZAM CIG ,BZHI CHAS DMAN PA BZHI RNAMS KYIS, ,THUN TSOD PHYED PA DE GCIG 'GYUR, ,LNGA RNAMS KYIS NI DUS SBYOR 'GYUR, ,DUS SBYOR PHYED GNYIS 
THUN TSOD 'GYUR, ,THUN TSOD GNYIS NI THUN MTSAMS GCIG ,DE BZHI RNAMS KYIS LUS CAN GYI, ,NYIN ZHAG TU NI RAB TU BRJOD, ,DE YANG DUS SBYOR BCU GNYIS KYIS, ,DBUGS RNAMS DRUG BRGYA LHAG PA YI, ,STONG PHRAG NYI SHU RTZA GCIG GIS, ,NYI MA'I DBYU GU DANG MNYAM PAS, , 
ZLA PHYED NYI SHU RTZA BZHI DANG, ,DE BZHIN ZLA BA BCU GNYIS KYIS, ,DUS TSIGS DRUG GIS JI BZHIN BSHAD, ,SBYOR BA'I DUS NI MNYAM PA BZHIS, ,DUS GSUM GYIS TE BGROD GNYIS KYIS, ,DE LTAR LUS LA NYIN ZHAG 'GYUR, ,DBUGS RNAMS DGU BRGYAS ZLA BA PHYED, ,ZLA BA BRGYA PHRAG 

@19A
*, ,BCO BRGYAD KYIS, ,SUM CU DRUG GIS DUS TSIGS BSHAD, ,LNGA STONG BZHI BRGYAS SBYOR BA'I DUS, ,BDUN STONG NYIS BRGYAS GSUM CAN DUS, ,BGROD PA BRGYAD BRGYAS LHAG PA YI, ,STONG PHRAG BCUS SO DE BZHIN DU, ,GNYIS KYIS LO GCIG BRJOD PAR BYA, ,'PHO 
BA LA NI DBU MA'I DBUGS, ,LNGA BCU RTZA DRUG RKANG PAR BCAS, ,BDUN CU RTZA LNGAS LHAG PA YI, ,BRGYA PHRAG DRUG RNAMS BCU GNYIS LA'O, ,DE RNAMS LO BRGYA'I DBUGS RNAMS KYIS, ,PHYOGS GSUM DANG NI LO GSUM MO, ,AA WA DH'U T'I'I DUS SU 'GYUR, ,SROG CHAGS RNAMS 
LA 'CHI STER BYED, ,BRKYANG MA LA NI NYIN MTSAN DU, ,GAL TE RLUNG GIS 'BAB BYED NA, ,DE LAS LO GSUM NA 'CHI STE, ,ZLA BA'I 'CHI LTAS LAS 'GYUR RO, ,GANG TSE NYI MAR NYIN ZHAG LNGA, ,LUS CAN RNAMS KYI SROG 'BAB NA, ,DE LAS LO GSUM NA 'CHI 'GYUR, ,G-YAS SU NYI 
MA'I 'CHI LTAS KYIS, ,GANG TSE G-YON GYI RTZA LA SROG ,'DI NI NYIN ZHAG GSUM RGYU NA, ,LTE BAR KHYIM GYI 'DAB MA 'DOR, ,LO GSUM NAS NI BGROD PAR ZAD, ,GNYIS PAR NYIN ZHAG DRUG DE LTAR, ,ZLA BA GSUM LA NGES PAR 'BAB, ,DE LTAR ZLA BA GSUM GSUM GYIS, ,NYIN 
ZHAG GSUM GYI RNAM 'PHEL LAS, ,'DAB MA BCU GCIG RNAMS NI 'DI, ,LO GSUM RIM PAS 'DOR BAR BYED, ,SUM CU RTZA GSUM JI SRID PAS, ,NYIN ZHAG G-YON NAS BAR MED 'BAB, ,YON TAN GSUM GYI DBYE BA YIS, ,DE NAS NYI MAR YANG DAG 'JUG ,NYIN ZHAG GNYIS 
TE DE NAS NI, ,DBUS SU LTE BAR YANG DAG 'JUG ,SROG NI ZHAG GCIG DE NAS NI, ,'CHI BA LAS NI DBUGS RNAMS 'DOR, ,GANG TSE RLUNG NI NYIN ZHAG BCUR, ,G-YAS PA'I RTZA LA 'BAB BYED DE, ,KHYIM GYI 'DAB MA GNYIS PA LA'O, ,DE NAS LO GNYIS KYIS 'CHI 'GYUR, 
KHYIM GYI 'DAB MA GSUM PA LA, ,TSES ZHES BYA BAS LO GCIG NA'O, ,BZHI PAR NYIN ZHAG NYI SHU RU, ,'BAB PAS ZLA BA DRUG NA'O, ,'DAB MA LNGA PAR NYI SHU LNGA, ,'BAB NA TSE NI ZLA BA GSUM, ,DRUG PAR NYIN ZHAG NYI SHU DRUG ,'BAB NA TSE NI ZLA BA GNYIS, ,BDUN PAR NYIN ZHAG 

@19B
NYI SHU BDUN, ,'BAB NA TSE NI ZLA BA GCIG ,NYIN ZHAG SUM CU RTZA GSUM DU, ,'DI LAS BAR MED 'BAB NA 'DI, ,'DAB MA BRGYAD PA DGU PA DANG, ,BCU PA BCU GCIG PA RIM PAS, ,TSES PHYOGS LNGA DANG YON TAN GYIS, ,ZHAG GCIG 'DAB MA DE RNAMS 'DOR, ,DE NAS 
G-YAS KYI RTZA SPANGS NAS, ,G-YON DU RLUNG GIS 'GRO BYED DE, ,NYIN ZHAG GNYIS SU 'OD NAS NI, ,DBU MA'I GNAS SU NYIN GCIG 'GRO, ,DE LTAR DBUGS RNAMS ZAD BYAS NAS, ,'CHI BA LAS NI 'DI 'PHO BA'O, ,'OG TU KHU BA ZAD PAR 'GYUR, ,MA YI RDUL NI GYEN DU 'GRO, , 
RANG LAS BAG CHAGS KYIS BCINGS PA'I, ,RNAM SHES RLUNG DANG LDAN PA NI, ,SHI LAS SLAR YANG 'BYUNG BAR 'GYUR, ,DE MED PAR NI PHYI MA MIN, ,MKHAN PO LAS NI RIG PA DANG, ,MAR MES MAR ME 'GYUR JI BZHIN, ,RGYA LAS RGYA GZHAN JI BZHIN DANG, ,GDONG LAS ME 
LONG LA GDONG DANG, ,SGRA LAS SGRA BRNYAN 'BYUNG BA DANG, ,JI LTAR ME SHEL LAS ME NI, ,NYI MAR NYI MA MED MI 'BYUNG, ,SKYUR BA ZOS LAS LCE 'DZAG PA, ,SKYUR MIN SKYUR BA MED MI 'BYUNG, ,SA BON LAS NI MYU GU BZHIN, ,DE MED PAR NI DE MI 'BYUNG, ,'BRAS BU RGYU YI RANG 
BZHIN LAS, ,BDAG LAS MA YIN GZHAN LAS MIN, ,GNYIS LAS MA YIN RGYU MED MIN, ,DNGOS PO GANG RNAMS 'GA' NA YANG, ,SKYE BA 'GA' YANG YOD MA YIN, ,PHA DANG MA YI DKAR DMAR DANG, ,SROG DANG THUR SEL GNYIS DE BZHIN, ,SEMS KYI RDO RJE YANG DAG 
LDAN; ,LUS KYI SKYED PAR BYED PA'I RGYU, ,'OD DPAG MED DANG RIN CHEN 'CHAD, ,SROG DANG THUR SEL RIM JI BZHIN, ,LUS NGAG YID DANG CHAGS PA RNAMS, ,SEMS KYI RDO RJE CAN GYI SGO, ,KHU BA LAS NI ZLA BA PHYED, ,KHRAG LAS NYI MA YANG DAG 'BYUNG, ,SROG LAS SGRA 
GCAN GRUB PA'O, ,DUS KYI ME NI THUR SEL LAS, ,KHU BA LAS NI RTZA RNAMS SKYE, ,RUS PA KHU BA LAS BYUNG BA'O, ,RDUL LAS KHRAG NI YANG DAG 'BYUNG, ,KHRAG LAS SHA NI KUN DU SKYE, ,SHA LAS KYANG NI PAGS PA SKYE, ,RUS PA LAS NI RKANG SKYE 'GYUR, ,KHU BA RDO RJE RDUL DRIL BU, , 

@20A
*, ,RTZA NI PAD+MA NOR BU CHE, ,KHRAG GO DE BZHIN 'KHOR LO RUS, ,SHA NI DE BZHIN RAL GRIR BSHAD, ,AUTPALA DANG PAD+MA DKAR, ,LUS CAN RNAMS KYI PAGS PA RKANG, ,BRGYAD PO 'DI RNAMS RANG SEMS KYIS, ,RIM PA JI BZHIN ZHAL RNAMS SO, ,SHAR GYI ZHAL 
RNAMS RKANG PAR 'GYUR, ,ZLA BA NYI MA MUN PA MED, ,KHRAG LAS 'JIM PA'I RANG BZHIN SA, ,SHA YI KHAMS SU RAB BRJOD BYA, ,KHU BA LAS NI SRA BA SA, ,RDO BA RUS PA'I RANG BZHIN DE'O, ,ZLA BA LAS NI CHU 'GRUB BO, ,ME NI KHRAG LAS GRUB PA YIN, ,SGRA GCAN LAS NI SROG 
'GRUB PO, ,THUR SEL DUS ME LAS BSHAD DO, ,LUS CAN KUN GYI LCE DANG NI, ,'PHYANG MA KHU BCAS BSKYED PA YIN, ,G-YON DANG G-YAS PA'I MIG NYID NI, ,RDUL GYIS BSKYED PAR BYAS PA YIN, ,SROG GIS NGES PAR BSKYED PA NI, ,DE BZHIN SNA YI BU GA GNYIS, ,STONG PA KHO 
NAS LAS BSKYED PA, ,RNA BA'I BU GA GNYIS DE BZHIN, ,THUR SEL NYID KYIS BSKYED PA NI, ,'OG GI RGYU GSUM DE BZHIN NO, ,SGRA GCAN GYIS NI BSKYED PA SLAR, ,NU MA'I BU GA GNYIS DE BZHIN, ,THUR DU RGYU LAS SGO NGA ZUNG, ,DE LTAR LUS KYI KHAMS RNAMS 'GYUR, ,KHU BA NYID 
KYIS KHAMS RNAMS GSUM, ,RDUL GYIS KYANG 'DIR RNAM PA GSUM, ,MDZOD DRUG PA ZHES BSHAD PA YIN, ,LUS DANG LUS KYI DBANG PO GNYIS, ,CHU YIS BSKYED PA G-YON PA STE, ,G-YAS PA ME YIS BSKYED PA'O, ,SROG NYID KYIS NI BDUD RTZIR 'GYUR, ,DE LAS GYEN DU 
RTZA GSUM BSHAD, ,RLUNG GIS BSKYED PA G-YON PA STE, ,SA YI 'OG GI DBUS MA'O, ,G-YAS PA'I RTZA NI THUR SEL GYIS, ,BSKYED PAR 'DIR NI THE TSOM MED, ,DPRAL BAR ZLA BA'I DKYIL 'KHOR NI, ,YANG DAG RDZOGS LNGA SKU GNAS SO, ,MGRIN PA'I PHYOGS SU GSUNG RDO RJE, ,NYI 
MA'I DKYIL 'KHOR GANG BA LA'O, ,SGRA GCAN DKYIL 'KHOR DBUS GNAS PAR, ,LUS CAN KUN GYI RNAM SHES SO, ,SGRA GCAN MJUG MA SA LA NI, ,RIN CHEN LEGS GNAS THE TSOM MED, ,DON YOD DUS ME'I DKYIL 'KHOR LA, ,SNA TSOGS RDO RJE'I STENG NA GNAS, ,'KHOR LO 

@20B
PAD+MA RDO RJE DANG, ,RIN CHEN RAL GRI LNGA PA STE, ,SKYES BU'I RDO RJE NOR BU DANG, ,SANGS RGYAS DBU LA DRUG PAR BSHAD, ,DE LTAR SANGS RGYAS THAMS CAD KYI, ,RIGS DRUG 'DI RNAMS STOBS CHEN YIN, ,SA YIS DRI NI BSKYED BYA STE, ,RO NI ME YIS SMIN LAS 'GYUR, ,CHU LAS MYU GU 
LA SOGS 'GYUR, ,REG BYA 'DI NI RLUNG LAS 'GYUR, ,SROG GI RLUNG LAS SGRA 'BYUNG STE, ,THUR SEL LAS NI CHOS KYI KHAMS, ,YID KYI DBANG PO DE NYID LA'O, ,LUS CAN KUN GYIS SHES PAR BYA, ,GSHIN RJE MTHAR BYED RUS PAS BSKYED, ,KHRAG LAS SHES RAB MTHAR BYED 
BSHAD; ,PAD+MA MTHAR BYED RTZA RNAMS LAS, ,SHA LAS BGEGS MTHAR BYED PA BSHAD, ,RKANG LAS KYANG NI MI G-YOR BRJOD, ,tAKKI RGYAL PO PAGS PA LAS, ,DBYUG PA SNGO 'GYUR BA SPU LAS, ,SEN MO LAS KYANG STOBS PO CHE, ,SKRA LAS GTZUG TOR 'KHOR LO CAN, ,'OG 
GI SKRA LAS GNOD MDZES RGYAL, ,LAG PA RKANG PA'I TSIGS RNAMS GANG, ,KHYIM RNAMS YIN TE SA SOGS BZHI'O, ,YON TAN GSUM GYI DBYE BA RNAMS, ,DE RNAMS BCU GNYIS SU NI BSHAD, ,SOR MO RNAMS KYI TSIGS RNAMS NI, ,DUS TSIGS NYIN ZHAG DRUG CU RNAMS, , 
LUS CAN RNAMS KYI STENG 'OG TU, ,GANG GNAS SO RNAMS RGYU SKAR 'DIR, ,DHRU BA KHU BAS SPYI BOR SON, ,RI BYI 'OG TU SON BA'I RDUL, ,JI LTAR PHYI ROL DE BZHIN DU, ,LUS LA MNGAL NAS NGES PAR SKYE, ,BDEN DON RNAM PA BCU GNYIS PA, ,BCU GNYIS PHYAG GIS HE RU KA ,YAN LAG 
BCU GNYIS 'GOG PAS SO, ,GNAS SKABS LAS NI ZHAL BZHI'O, ,PHYAG NI BCU DRUG ZLA BA'I CHA, ,DE NYID RNAM PA BCU DRUG RIG ,BU GA BRGYAD PO 'GOG PA YIS, ,DBANG PHYUG DAM PA ZHAL BRGYAD PA'O, ,ZLA BA NYI MA MUN PA ME, ,GANG GI ZHABS KYIS 'GOG MDZAD PA, ,ZLA 
PHYED RNAMS NI BKAG MDZAD NAS, ,NYI SHU RTZA BZHI'I PHYAG RNAMS KYIS, ,ZHAL BZHI RNAMS KYIS SNGA MA BZHIN, ,DUS KYI 'KHOR LO YANG DAG BYUNG, ,KA SOGS GSAL BYED BKAG PA LAS, ,SUM CU RTZA BZHI'I PHYAG GIS GZHAN, ,DBYANGS RNAMS BCU DRUG 'GOG PA YIS, , 

@21A
*, ,BCU DRUG ZHABS RNAMS BSHAD PA'O, ,SGO DGU RNAMS NI 'GOG PA YIS, ,RDO RJE 'JIGS BYED ZHAL DGU PA, ,DE LTA BU SOGS RGYUD RNAMS NI, ,LUS NGAG SEMS RNAMS 'GOG PA LAS, ,DE DAG SA LAS BYIS RNAMS LA, ,RGYAL BA'I DBANG POS BSTAN PA YIN, , 
ZHES SO, ,RTZA BA'I RGYUD LAS GZHAN YANG RGYA CHER GSUNGS TE, BYIS PA RNAMS KYIS RTOGS PA'I DON DU CUNG ZAD BSHAD PA YIN NO, ,RIGS KYI LE'U 'DI NYID KYI RTZA'I KUN DU SPYOD PA NI, 'KHOR LO BDE MCHOG NYUNG NGU'I TSIGS SU BCAD PA PHYED DANG BCU GSUM GYIS BSDUS PA'I DON GYI 'GREL BAR 
SHES PAR BYA'O ZHES PA DE BZHIN GSHEGS PA'I NGES PA STE, ,RGYUD NI RGYUD GZHAN GYIS RTOGS PAR BYA'O, ,DE LTAR TSIGS BCAD SUM CU RNAMS KYIS RTZA BA'I RGYUD KYI NGES PA KYE'I RDO RJE'I RIGS KYI LE'UR BCOM LDAN 'DAS KYIS GSUNGS PA'O ZHES PA KYE'I RDO RJE'I 'GREL PA DRUG STONG PAR GTUM MO'I 
RNAL 'BYOR SDUD PA DANG, ,BSKYED PA'I RGYUR GYUR PA'I RIGS KYI LE'UR YONGS SU BCAD PA LNGA PA'O, ,RIGS KYI LE'U RDZOGS SO,, ,,SNA TSOGS SGRO RNAMS KYI NI DON TZAM BSTAN, ,LONGS SPYOD RDZOGS SKUR SPYI BOS PHYAG 'TSAL NAS, ,THEG PA 'DI LA GSANG SNGAGS 'DI NYID 
NI; ,BRDA YIS RIGS SOGS DON 'DIR BSHAD PAR BYA, ,SANGS RGYAS RNAMS KYI SNGAGS KYI BRDA, ,RGYUD DU RNAM GNYIS GSAL MDZAD DE, ,DE BZHIN NYID KYI BRDA CAN GCIG ,THA SNYAD RAB BRJOD GNYIS PA'O, ,DE BZHIN NYID BRDA ZHES BYA BA, ,SEMS CAN KUN GYI SKAD CAN TSIG ,CHOS 
KYI DUNG STE SGRA CHEN LDAN, ,CHOS KYI GAnd'I SGRA BO CHE, ,MI GNAS MYA NGAN 'DAS PA PO, ,KUN TU 'GRO BA'I NGAG TU BRJOD, ,GANG LA THA SNYAD RAB BRJOD SNGAGS, ,BRDA YIS DON NI GSAL BYED PA'O, ,DON NI RJES 'GRO'I BZLAS PA NI, ,RANG BZHIN MED PA MDZES PA YIS, ,YAN 
LAG DBYE BA MED PA'I SNGAGS, ,MA NING GO 'PHANG LA GNAS BZLAS, ,SROG NI RGYUN MI 'CHAD 'GYUR SPRO, ,AA WA DH'U T'I'I GNAS SON BZLAS, ,STONG PHRAG NYI SHU RTZA GCIG DANG, ,DRUG BRGYA NYIN DANG MTSAN MO LA'O, ,NYIN ZHAG LNGA YIS 'BUM PHRAG STE, ,STONG PHRAG BRGYAD RNAMS 

@21B
LHAG PA'O, ,NAG PO'I TSES GCIG NAS BRTZAMS TE, ,GANG BA GSUM BYUNG BAR DU'O, ,DKAR PO'I TSES GCIG NAS BRTZAMS NAS, ,RDZOGS PA GSUM GYI BAR DU BZLAS, ,SKYA RENGS 'CHAR BA'I DUS SU NI, ,ZLA BA NYA LA DE 'GRUB PO, ,RDO RJE SEMS DPAR PHYAG BYAS NAS, ,CHOS KYI 'KHOR 
LO RAB SKOR BYED, ,BZLAS PA STONG PHRAG BRGYAD RNAMS DANG, ,KHRI PHRAG BZHI DANG DE BZHIN DU, ,'BUM PHRAG DRUG GIS ZLA BA GCIG ,SROG GI BZLAS PA 'GRUB PAR BYED, ,PHRENG BAS MA YIN BRJOD PA MIN, ,SBYIN SREG SNGAGS KYIS MCHOD PA DANG, ,TSIM PAR BYED DANG CHO GA GZHAN, , 
GZHAN DANG GZHAN RNAMS RNAM PAR 'JIG ,BZLAS PA 'DI YIS NUS MED GANG, ,BYIS PA'I BLO CAN SNGAGS PA RNAMS, ,DE RNAMS LA NI BGRANG PHRENG GI ,THA SNYAD RAB BRJOD GSAL BYA STE, ,PHYI ROL LONGS SPYOD 'DOD RNAMS LA, ,SNGAGS PAS BSOD NAMS THOB BYED DU'O, ,NYIN 
MTSAN DU NI DBU MAR SROG ,ZHUGS PAS NAD RNAMS 'PHROG PAR BYED, ,TSES KYI NYIN ZHAG SROG BCINGS NA, ,'DIS NI MKHA' SPYOD NYID STER BYED, ,ZLA GCIG SROG BSANG SNYING GAR GNAS, ,RNAL 'BYOR PA RNAMS 'CHI MED 'GYUR, ,LTE BA'I ZLA DRUG BSREGS NA NI, ,'DI 
YIS THAMS CAD MKHYEN NYID STER, ,DPRAL BA MGRIN PA'I 'KHOR LO DANG, ,SNYING GA LTE BAR GO RIMS BZHIN, ,MI RNAMS KYIS NI BRGYAL DANG BCINGS, ,BSAD DANG JI BZHIN BSREGS PAS 'DI'O, ,SROG DANG THUR SEL 'GOG PA YI, ,'DOD CHAGS PHRAL BA NYID 'DOD DO, , 
BSAD DANG BSREGS PA GNYIS DAG GIS, ,SNGAGS PA SANGS RGYAS NYID DU 'GYUR, ,SROG DANG THUR SEL ZAD PAS 'DIR, ,YAN LAG BCU GNYIS ZAD PAR 'GYUR, ,RGYU DANG 'BRAS BU 'GOG PA YIS, ,SANGS RGYAS NYID DU SU MI 'GYUR, ,JI SRID SROG CHAGS RNAMS KYI SROG ,RGYU BA 
DE SRED YANG SRID PA'O, ,SROG GI RGYU BA RNAMS ZHIG NA, ,'CHI BA MED CING YANG SRID MED, ,CES PA DE LTAR SNGAGS KYI BRDA MA NING GI BZLAS PA STE, ,DE BZHIN NYID KYI BRDA YIS SHES PAR BYA'O, ,'DIR BCOM LDAN 'DAS KYIS BKA' STZAL PA, DE NAS 'DI LAS SNGAGS KYI LE'U BSHAD 

@22A
*, ,PAR BYA'O, ,'DI LTA STE 'BYUNG PO THAMS CAD PA'I GTOR MI'I SNGAGS ZHES PA THAMS CAD DANG 'BYUNG BA PA RNAMS NI 'BYUNG PO THAMS CAD PA STE, DE'I DANG DE RNAMS KYI SNGAGS GRANGS JI LTA BA BZHIN NO, ,AOm AA K'A RO MU KHAm SARBA DHA RMM'A n'Am, AA DYA NU TPA NNA TV'A TA, CES PA LA 'DIR AA YIG 
GI SGRA YIS GZHOM DU MED PA'I SGRA STE, AA YIG YIG 'BRU KUN GYI MCHOG ,DON CHEN 'GYUR MED DAM PA YIN, ,SROG CHEN PO NI SKYE BA MED, ,TSIG TU BRJOD PA SPANGS PA STE, ,ZHES PA LA SOGS PAS SGYU 'PHRUL DRA BAR RIG PA'O, ,THAMS CAD NI THAMS CAD MKHYEN PA STE, KUN 
MKHYEN KUN RIG DAM PA STE, ,BDAG RIG GZHAN RIG THAMS CAD PA'O, ,KUN LA PHAN PA'I GANG ZAG MCHOG ,'JIG RTEN DPE LAS 'DAS PA STE, ,SHES DANG SHES BYA'I BDAG PO MCHOG ,CES PA LA SOGS PA THAMS CAD MKHYEN PA'I SNGAGS SEMS CAN THAMS CAD KYI SKAD KYI 
GSUNG NGAG CES PA NGES PA'I DON TO, ,SA LA SOGS PA'I 'BYUNG BA RNAMS LAS SKYES PA NI 'BYUNG BA PA RNAMS TE, PHUNG PO LNGA'I NGO BO NYID KYI CHOS CAN RNAMS SO, ,DE RNAMS KYI SNGAGS NI PHUNG PO LNGA'I BDAG NYID CAN GYI YIG GE LNGA RNAMS ZHES PA STE, AOm YIG GIS DE RNAMS 
KYI GZUGS KYI PHUNG PO SKU RDO RJE'O, ,A'A: YIG GIS NI 'DU SHES KYI PHUNG PO STE GSUNG RDO RJE'O, ,H'Um YIG GIS RNAM PAR SHES PA'I PHUNG PO STE THUGS RDO RJE'O, ,SV'A YIG GIS TSOR BA'I PHUNG PO'O, ,H'A YIG GIS 'DU BYED KYI PHUNG PO'O, ,DE RNAMS LA GTOR MA DBUL BA STE, 
MTHAR H'Um YIG GSUM DANG PHAt YIG GNYIS KYIS PHYIR BTANG BA'O ZHES PA'O, ,DE LTAR AOm YIG GIS SBYONG BA'O, ,A'A: YIG GIS RGYAS PAR BYED PA'O, ,H'Um YIG GIS SBAR BAR BYED PA'O, ,SV'A YIG GIS BDUD RTZIR BYED PA'O, ,H'A YIG GIS 'GUGS PAR BYED PA'O, ,H'Um YIG 
GSUM GYIS DBUL BA'O, ,PHAt YIG GNYIS KYIS PHYIR BTANG BA'O, ,LAG PA G-YON PAS SBYONG BA STE, LAG PA G-YAS PAS RGYAS PAR BYED PA'O, ,THAL MOS BKAB PAS SBAR BA'O, ,NAM MKHA' LDING GI PHYAG RGYAS BDUD RTZIR BYED PA'O, ,KHAMS GSUM LAS RNAM PAR RGYAL BA'I 

@22B
PHYAG RGYAS DGUG PA'O, ,RDO RJE'I PHYAG RGYAS DBUL BA'O, ,LAG PA'I PHYAG RGYAS SE GOL SBYAR NAS GSHEGS SU GSOL BA'O ZHES PA'O, ,PHYAG RGYA BCING BA 'DI RGYUD GZHAN DU SHES PAR BYA'O, ,DE BZHIN DU DE BZHIN GSHEGS PA RNAMS KYI SA BON NI GRANGS JI LTA BA BZHIN DU 'DI LTA STE, BHR'Um 
YIG GIS RNAM PAR SNANG MDZAD DE SPYI BOR RO, ,A'Am YIG GIS RIN CHEN 'BYUNG LDAN TE LTA BAR RO, ,DZR'im YIG GIS 'OD DPAG TU MED PA STE MGRIN PAR RO, ,KHAm YIG GIS DON YOD GRUB PA STE GSANG BAR RO, ,H'Um YIG GIS MI BSKYOD PA STE SNYING GAR RO, ,DE LTAR PI TZU BADZRA'I SKU LA DGOD PA 
BYAS NAS RDO RJE MKHA' 'GRO GZHAN RNAMS KYI YANG NGO ZHES PA NGES PA'O, ,DE NAS PHYAG BCU DRUG PA'I SNGAGS NI, AOm DE BA PI TZU BADZRA H'Um H'Um H'Um PHAt SV'A H'A ZHES PA STE, 'DIR NGES PA'I DON NI AOm YIG GIS LHA RNAMS KYI GDAN YIN PA JI LTA BA DE LTAR SNGAGS KYI YI GE DANG POS LHA 'GRUB PA'O, ,SA 
BON LHAG MA RNAMS KYIS YAN LAG DGOD PA STE, MIG LA SOGS PA LA RIM PA JI LTA BAS SO, ,H'Um YIG GSUM GYIS YE SHES SEMS DPA' 'GUGS PA STE, PHAt YIG GIS GZHUG CING SV'A YIG GIS DGYES PAR BYED PA DANG, H'A YIG GIS RO MNYAM PAR BYED PA'O ZHES PA KYE'I 
RDO RJE'I SNYING PO'O, ,DE LTAR SNGAGS RNAMS THAMS CAD AOm YIG DANG PO CAN DANG, SV'A H'A'I MTHA' CAN DANG, H'Um PHAt SPEL BA'I DBUS SO ZHES PA THAMS CAD DU NGES PA'O, ,DE LTAR SNGA MA BZHIN DU, AOm KI tI KI tI BADZRA H'Um H'Um H'Um PHAt SV'A H'A ZHES PA PHYAG DRUG PA'I'O, ,DE BZHIN DU PHYAG BZHI PA'I 
AOm DZVA LA DZVA LA BHYO H'Um H'Um H'Um PHAt SV'A H'A, DE BZHIN DU PHYAG GNYIS PA'I AOm TREE LO KY'A KshE PA H'Um H'Um H'Um PHAt SV'A H'A, ,'DI SNGAGS BTU BA'I LI'U LA H'Um YIG DANG PHAt YIG NI MAN NGAG LAS SHES PAR BYA'O, ,THAMS CAD KYI SKU DANG GSUNG DANG THUGS BYIN GYIS BRLABS PA'I SNGAGS NI AOm YIG GIS 
S+HU BYIN GYIS BRLAB PA STE, RNAM PAR SNANG MDZAD ZLA BA'I DKYIL 'KHOR LA'O, ,A'A: YIG GIS GSUNG BYIN GYIS BRLAB PA STE, NYI MA LA 'OD DPAG TU MED PA'O, ,H'Um YIG GIS THUGS BYIN GYIS BRLAB PA STE SNYING GAR SGRA GCAN GYI DKYIL 'KHOR LA MI BSKYOD PA'O, ,'DI DRANG BA'I DON 

@23A
*, ,DU BDAG MED MA LA SOGS PA DBYANGS RNAMS SNGAGS BTU BA'I DON DU BRJOD PAR BYA STE, AA A'A, AI A'I, AU A'U, Ri R'i, Li L'i, AE AEE, AO AOO, AAm AA:, NGES PA'I DON GYIS YANG SO SOR BSDU BA'I KLOG PAS GZUNG BAR BYA STE, AA AI Ri AU Li KA ,AA AE AAR AO 
AAL TZA, HA YA RA WA LA tA SA, ZHES PA'I SA BON RNAMS DKAR PO'I PHYOGS LA ZLA BA'I CHA RNAMS KYI'O, ,BYIS PA KLOG PA'I TSUL GYIS DRANG BA'I DON GYIS NI BCOM LDAN 'DAS KYIS GSUNGS PA MA YIN NO ZHES PA RTZA BA'I RGYUD DU NGES PA'O, ,DE BZHIN DU GRONG KHYER BSKYOD PA'I 
SNGAGS NI, AOm AA KA TZA tA TA PA YA SHA SV'A H'A, ZHES PA DRANG BA'I DON GYIS SO, ,NGES PA'I DON GYIS NI AA KU HA RNAM PAR BCAD BYA RNAMS MGRIN GYUR RO, ,AI TZU YA SHA RNAMS RKAN GYUR RO, ,Ri tU RA shA RNAMS SPYI BO LAS GYUR PA'O, ,AU PU WA DANG MCHU CAN RNAMS MCHU GYUR RO, , 
Li TU LA SA RNAMS SO GYUR RO, ,AOm AA A'A HA H'A NGA NYA nA MA NA NG+KA SV'A H'A, ZHES PA GRONG KHYER DKRUG PA'I SNGAGS SO, ,SNGAGS BTU BA'I LE'U BLA MA'I NGAG LAS SHES PAR BYA'O, ,RTZA BA'I RGYUD DU NGES PA'I DON GYIS MAN NGAG NI A'A LI ZLA BA'I CHA'I DBYE BAS YUD TZAM SUM CU RNAMS SO, ,NYIN 
ZHAG SO SO LA NYI MA'I GSAL BYED DRUG CU RNAMS DBYU GU'I DBYE BAS BZLAS PAR BYA'O, ,AA KA TZA tA TA PA YA SHA'I SGRA YIS A'A LI DANG K'A LI'I NGES PA'I DON GYIS BRJOD DE, A'A LI DANG K'A LI'I BZLAS PA 'BUM PHRAG BZLAS PAS 'JIG RTEN DE GSUM BSKYOD PAR BYED NA GRONG KHYER GCIG 
TZAM LTA CI SMOS ZHES PA'O, ,A'A LI DANG K'A LI BRJOD PAR BYA STE, 'DI LTA STE, ,AA A'A AI A'I Ri R'i AU A'U Li L'i AE AEE AAR A'AR AO AOO AAL A'AL HA H'A YA Y'A RA R'A WA W'A LA L'A ZHES PA SPRO BA'I RIM PAS A'A LI'I BZLAS PAS DBUGS 'JUG PA'O, ,DBUGS 'BYUNG BAS K'A LI STE, , 
KA K'A KHA KH'A GA G'A GHA GH'A NGA NG'A, TZA TZ'A TSA TS'A DZA DZ'A DZHA DZH'A NYA NY'A, tA t'A thA th'A dA d'A dHA dH'A nA n'A, PA P'A PHA PH'A BA B'A BHA BH'A MA M'A, TA T'A THA TH'A DA D'A DHA DH'A NA N'A, ,SA S'A WA W'A shA sh'A SHA SH'A KA K'A ZHES PA STE, DANG PO AOm YIG BSKYED PA LA'O, ,DGUG PA LA MTHAR BOO shA tA SBYIN PAR BYA STE, DE LTAR GRONG KHYER BSKYOD PA'I 

@23B
SNGAGS SO, ,LHA GCIG GI BSAM GTAN DANG ME TOG DMAR PO LA BZLAS PAS DANG, SBYIN SREG GIS SO ZHES PA 'CHAD PAR 'GYUR BA LA BRJOD PAR BYA'O, ,DE BZHIN DU KU RU KU LLE'I SNGAGS BRJOD PAR BYA STE, 'DIR AOm YIG GI RTEN SKU 'GRUB PA'O, ,HR'I: YIG GIS LHA MO'I NGAG RDZOGS 
PA'O, ,RLUNG GI RIGS LA KU RU KU LLE 'OD DPAG TU MED PAS RGYAS BTAB PA'O, ,DPRAL BAR AOm MO, ,LCE LA HR'I:'O, ,MGRIN PA LA KU'O, ,SNYING GAR RU'O, ,LTE BA LA KU'O, ,GSANG BAR LLE'O ZHES PA YAN LAG DGOD PA'O, ,DBUGS RNGUBS PA BKANG NAS 'BUM PHRAG GCIG BZLAS PAR 
BYA ZHING, DBUGS 'BYUNG BA'I DUS SU BGRANG PHRENG BSKYOD PAR MI BYA'O ZHES PA KU RU KU LLE'I SNGAGS SO, ,DA NI BSRUNG BA'I SNGAGS KYI NGES PA'I DON BRJOD PAR BYA STE, AOm YIG GIS 'JAM PA'I STAN BRJOD DO, ,DRI BZANG PO'I SA GZHI CAN GYI GNAS YID DU 'ONG BA ZLA BA LTA BU YANG NGO, ,DA YIG 
GIS NYI MA BDUN GYI NYI MA'I DKYIL 'KHOR RO, ,KshA YIG GIS SNA TSOGS RDO RJE'O, ,DE'I 'OG DANG STENG DANG PHYOGS THAMS CAD DU RTZIBS BCU PA'I 'KHOR LO BYAS NAS DE NAS DBUS SU H'Um YIG LAS KHRO BO'I RGYAL PO'I DBANG PO'O, ,SHAR GYI RTZIBS LA GSHIN RJE MTHAR BYED DO, ,LHO'I RTZIBS 
LA SHES RAB MTHAR BYED DO, ,NUB GYI [*KYI] RTZIBS LA PAD+MA MTHAR BYED DO, ,BYANG GI RTZIBS LA BGEGS MTHAR BYED DO, ,MER MI G-YO BA'O, ,BDEN BRAL GYI PHYOGS SU 'DOD PA'I RGYAL PO'O, ,RLUNG GI MTSAMS SU DBYUG PA SNGON PO'O, ,DBANG LDAN GYI MTSAMS SU STOBS PO CHE'O, ,STENG GI 
RTZIBS LA GTZUG TOR RO, ,'OG TU GNOD MDZES RGYAL PO'O, ,DE NAS GNYIS PA BRJOD PAS RE BA'I NYI MA'I DKYIL 'KHOR RO, ,KshA YIG GIS SNA TSOGS RDO RJE STE DE YIS GCIG TU 'DRES PAR GYUR PAS RDO RJE RAB GSUM MO, ,H'Um YIG GSUM GYIS RDO RJE'I SA GZHI DANG KHANG PA BRTZEGS PA DANG 
RDO RJE PAD+MA'I GDAN NO ZHES PA'O, ,PHAt YIG GIS GDUG PA CAN LA PHUR BUS 'DEBS PA'O, ,SV'A YIG GIS SANGS RGYAS DANG BYANG CHUB SEMS DPA' RAB TU SPYAN 'DREN PA'O, ,H'A YIG GIS NI MCHOD PA LA SOGS PA MTHA' DAG DANG SDIG PA BSHAGS PA LA SOGS PA GSUNGS PAR 'GYUR RO ZHES 

@24A
*, ,PA SNGAGS 'DI'I NGES PA'I DON TO, ,DA NI RTZA BA'I RGYUD DU GSUNGS PA'I LAS NYI SHU RTZA BZHI SGRUB PAR BYED PA RNAMS SU 'GYUR ZHING SNGAGS KYI TSIG RNAMS BRJOD PAR BYA'O, ,'DIR NYUNG NGU'I RGYUD DU LUGS DANG MTHUN PA DANG LUGS LAS BZLOG PA LAS THAMS CAD GDUG 
PA'I SLOB DPON YONGS SU MI SHES PA RNAMS LA SBAS TE, BLA MA DAM PA'I BRGYUD PA'I RIM PA LA SOGS PAS SHES PAR BYA YIS, GLEGS BAM BKLAGS PAS NI MA YIN NO, ,GZHAN DU NA RGYUD GZHAN BLTAS NAS GANG RIGS PAS 'THAD PA RGYUD MANG POR YANG DAG PAR RTOGS PAR 
BYAS PA'I BCOM LDAN 'DAS KYI NGAG DE GZUNG BAR BYA'I, BLUN PO'I DAD PA NYID KYIS NI MA YIN NO, ,DE SKAD DU BCOM LDAN 'DAS KYIS GSUNGS PA, NGA'I GSUNG NI DANG POR DGE BA, BAR DU DGE BA, THA MAR DGE BA KHO NA STE, DANG POR DGE BA BAR DANG THA MAR MI DGE BA NI MA YIN ZHING 
DANG PO DANG, BAR DU MI DGE THA MAR DGE BA, JI LTAR BYIS PA'I SKYE BO RNAMS KYIS KUN DU BRTAGS PA, DANG POR RNAM PAR RTOG PA'I SGOM PA DANG, BAR DU DBANG PO GNYIS KYI BDE BA BSGOM PA DANG, THA MAR RNAM PAR MI RTOG PA STONG PA NYID BSGOM PA BDE BA CHEN PO SGOM PA'O ZHES PA MA RUNGS PA'I 
TSIG GI RGYU 'DRAR DE LAS SKYE BA'I 'BRAS BU THAMS CAD DU MTHONG GIS, KO TRA BA YI SA BON LAS, ,S'A LU'I 'BRU NI 'BYUNG BA MED, ,RNAM RTOG SA BON LAS BYUNG BA'I, ,'BRAS BU RNAM RTOG BCAS PAR 'GYUR, ,RNAM PAR MI RTOG LAS SKYES PA'I, ,'BRAS BU RNAM PAR MI RTOG 'GYUR, , 
RGYU DE'I PHYIR DANG POR DGE BA, BAR DU DGE BA, THA MAR DGE BA'O, ,JI LTAR SA BON DE BZHIN LJON, ,JI LTAR LJON SHING DE BZHIN 'BRAS, ,'JIG RTEN 'DI KUN DU MTHONG STE, ,DE NI RTEN CING 'BYUNG BA NYID, ,GZHAN GYI RIGS KYI SNGAGS GANG YIN, ,DE NI LAS GZHAN SGRUB BYED MIN, ,'JIG 
RTEN DU NI 'GA' ZHIG TU'ANG, ,NYI MAS TSA BA ZHI BYED MIN, ,KYE YI RDO RJE'I RTZA RGYUD DU, ,JI LTAR BDAG LA GSAL GSUNG BZHIN, ,DE NYID NYUNG RGYUD 'DI RU NI, ,RGYAS BSHAD BDAG GIS BRJOD PAR BYA, ,SA YI SA BON GYIS RENGS BYED, ,RMONGS DANG PHUR BUS GDAB DE BZHIN, ,RTAG TU ZHI 

@24B
BYED CHU'I SA BON, ,DE BZHIN RGYAS DANG DUG MED PA'O, ,ME YI SA BON CHER 'GUGS BYED, ,DBANG DANG BSKYOD PA RTAG TU'O, ,SDANG BYED BSKRAD PA RLUNG RNAMS KYI, ,DE BZHIN DU NI DUG 'PHEL BA'O, ,STONG PA'I SA BON DUG GCOD BYED, ,DE BZHIN GSOD DANG 'TSE BA'O, ,GSO DANG BSLANG 
DANG DGA' BA NI, ,YE SHES SA BON GYIS GRUB PA'O, ,LKUGS PA NYID DANG 'ON NYID DANG, ,MA NING BYED PA NYID KYANG NI, ,THUGS GSUNG SKU YI SA BON GYIS, ,RIM PA JI BZHIN SNGAGS PAS BYED, ,SA CHU ME RLUNG STONG PA DANG, ,YE SHES DKYIL 'KHOR SBYOR BA LAS, ,RENGS PA 
LA SOGS LAS RNAMS NI, ,SGRUB PO MCHOG GIS SGRUB PAR BYED, ,MA NING BYED DANG LKUGS NYID DANG, ,LONG BA DANG NI SNA 'GAGS DANG, ,'ON PA NYID DANG SMYO BA NYID, ,SNGA MA'I SA BON RNAMS KYIS BSGRUB, ,RI BO RI KHROD SMAN LJONGS DANG, ,RGYA MTSO CHEN PO'I 'GRAM RNAMS DANG, , 
GDOD NAS GRUB PA'I DUR KHROD DE, ,GNAS 'DI RNAMS SU BYA BA YIN, ,SNGAGS BZLAS DE BZHIN BSAM GTAN DANG, ,SBYIN SREG DKYIL 'KHOR BZHENGS PA NI, ,SO SO'I LAS DANG RJES MTHUN PAS, ,GZHAN DU DNGOS GRUB SBYIN MI 'GYUR, ,SKYES PA BUD MED GNAS GZHAN DU, , 
SNGAGS DANG LHA NI SGRUB PA MIN, ,DE LA SNGAGS KYIS RAB BSKUL NAS, ,LHA NI LAS RNAMS BYED PAR 'GYUR, ,DE PHYIR MKHAS PA RNAMS KYIS NI, ,MING DANG SKU YI BZLAS BSGOM BYA, ,RTZA BA'I SNGAGS NI SKU RU 'GYUR, ,SNYING PO ZHES BYA MTHU LDAN GSUNG, ,DE BZHIN NYE BA'I SNYING PO 
NI; ,THUGS KYI SNGAGS SU BRJOD PAR 'GYUR, ,YE SHES SA BON ZHES BSHAD PAR, ,YE SHES SNGAGS SU DE BRJOD BYA, ,SA BON NYE BA'I SNYING PO DANG, ,SNYING PO DANG NI RTZA BA'I SNGAGS, ,YE SHES THUGS DANG GSUNG DANG SKU, ,RIM BZHIN BSGOM BYA BZLAS BYA STE, ,JI SRID DNGOS 
GRUB GYUR GYI BAR, ,'BAD PAS BZLAS BYA MCHOD PAR BYA, ,GZHAN DU CHO GA NYAMS PAS NI, ,SNGAGS KYI DNGOS GRUB 'GYUR MA YIN, ,DAD PAS BZUNG BA 'DI YIS NI, ,LUS NI NYON MONGS 'BA' ZHIG GO, ,YA RA LA WA YI GE GANG, ,RLUNG ME SA DANG CHU LAS SKYES, ,SHAR DANG LHO DANG 

@25A
*, ,NUB DANG NI, ,BYANG RNAMS SU NI NGES SBYAR BYA, ,RING PO ME DANG BDEN BRAL DANG, ,RLUNG DANG DBANG LDAN RIM PA LAS, ,STENG DANG 'OG TU HAm HA SBYIN, ,DBUS SU AAm AA: RAB MCHOD BYA, ,SANGS RGYAS KUN DANG BLA MA DANG, ,DAM PA'I CHOS NI KLOG PA YI, ,DON DU MDUN DU MAndALA 
BYA; ,GZHAN PA RGYAL BA MNGA' BDAG NYID, ,RLUNG GI DKYIL 'KHOR CHOS KYIS NI, ,ZLUM PO SHAR GYI LUS 'PHAGS PO, ,ME YI DKYIL 'KHOR NGO BO YIS, ,'DZAM BU GLING STE ZUR GSUM PA, ,GRU BZHI NUB KYI BA GLANG SPYOD, ,SA YI DKYIL 'KHOR MTSAN NYID CAN, ,CHU YI DKYIL 
'KHOR CHOS CAN GYIS, ,ZLA PHYED BYANG GI SGRA MI SNYAN, ,STONG PA'I NGO BOS ZLA BA YI, ,DKYIL 'KHOR MTSAN NYID TSANGS SGO NGA, ,'OG TU YE SHES NGO BO YIS, ,DUS ME NYI MA'I DKYIL 'KHOR RO, ,DBUS SU THIG LE RNAM BCAD NI, ,STENG 'OG LHA YI RI BOR 'GYUR, ,'DI LTAR MAndALA BYAS 
NAS NI, ,DE NAS SNGAGS SOGS BZLAS PAR BYA, ,SA LA MAndALA GZHAN PA NI, ,RDUL TSON DKYIL 'KHOR BZHIN DU BYA, ,PHUNG PO KHAMS DRUG GZUGS LA SOGS, ,SUM CU DRUG GIS RTAG TU MCHOD, ,SA DANG CHU DANG ME DANG RLUNG, ,KHU BA RDUL NI DE BZHIN TE, ,KHAMS DRUG CES PAR BSHAD BYAS 
PA; ,LUS CAN RNAMS KYI GZUGS PHUNG PO, ,MGRIN GYUR RKAN GYUR SPYI BOR GYUR, ,MCHUR GYUR SOR GYUR SNA LDAN TE, ,'DU SHES DANG NI RNAM DRUG BSTAN, ,DNGOS DANG DNGOS MED DON GSAL BYED, ,MIG DANG RNA BA SNA DANG LCE, ,LUS DANG DE BZHIN YID DBANG PO, ,RNAM SHES PHUNG POR BSHAD PA 
STE; ,MIG LA SOGS PA RNAM PA DRUG ,DE BZHIN GZUGS DANG SGRA DANG NI, ,DRI RNAMS DANG NI RO DANG NI, ,REG BYA DANG NI CHOS KYI DBYINGS, ,MYONG PHYIR TSOR BA RNAMS SU BSHAD, ,DE BZHIN DBANG PO DRUG SGO NAS, ,RNAM SHES RNAMS NI RAB 'JUG CING, ,YUL DANG DBANG BO RAB 'JUG BYED, ,'DU BYED 
RNAM DRUG RAB TU BSHAD, ,RTAG TU SROG DANG THUR SEL DAG ,STENG DANG 'OG GI LAM GSUM PO, ,RTZA DRUG RNAMS SU 'BAB BYED PA, ,YE SHES PHUNG PO'ANG RNAM PA DRUG ,SUM CU BDUN PA SEMS CHEN PO, ,DAM PA SUM CU RTZA DRUG GI ,KHAMS KYI BSKOR BA RNAL 'BYOR PAS, ,AA SOGS KA 

@25B
SOGS KYIS MCHOD BYA, ,AA SOGS KA SOGS RANG BZHIN GYIS, ,KHAMS RNAMS BDUN CU RTZA GNYIS TE, ,DE DRUG HA SOGS YI GE RNAMS, ,THUNG NGU RING PO'I RAB DBYE LAS, ,BDUN CU RTZA GNYIS 'DIR BSHAD DO, ,DBYANGS DE SUM CU RTZA DRUG NYID, ,AA SOGS KA SOGS YANG DAG LDAN, , 
YI GE BRGYA NI BRGYAD LHAG PA, ,BGRANG PHRENG DU NI RAB BRJOD BYA, ,RNAL 'BYOR BA YIS SNGAGS BZLAS PA'O, ,GSAL BYED SUM CU DRUG THUNG BA'I, ,BCO BRGYAD DBYANGS RNAMS DANG LDAN PA, ,BRGYAD LHAG BRGYA YI PHYED RNAMS KYIS, ,BGRANG PHRENG DU NI DER BRJOD BYA, ,RGYU SKAR RKANG PA'I DBYE BA 
YIS; ,GSUM PAR YONGS SU BRJOD PAR BYA, ,RGYU SKAR PHYED KYI CHA YIS NI, ,BZHI PA DE NYID GANG PHYIR YIN, ,SUM CU DRUG GI DBYANGS DBYE BAS, ,LNGA PAR YONGS SU BRJOD PAR BYA, ,RGYU SKAR LONGS SPYOD DBYE BA YIS, ,DRUG PAR YONGS SU BRJOD PAR BYA, ,BCO BRGYAD DBYANGS KYI DBYE BA 
YIS; ,BDUN PAR YONGS SU BRJOD PAR BYA, ,SLAR YANG SUM CU RTZA DRUG GI ,GSAL BYED DBYE BAS BRGYAD PA'O, ,DKA' THUB CAN GYI BGRANG PHRENG GIS, ,'DI LTAR RNAM PA BRGYAD DU BSHAD, ,SHEL GYI BCO BRGYAD RNAMS KYIS GCIG ,BRTUL ZHUGS CAN GYIS ZHI BA BYED, ,MU 
TIG SUM CU DRUG DBYANGS SU, ,BRJOD PAS MI RNAMS RGYAS PA'O, ,NYI SHU RTZA BDUN RGYU SKAR GYI, ,MI SOS GSOD LA BSHAD PA'O, ,DE YI NYIS 'GYUR BONG BU'I SOS, ,SDANG BAR BYED DANG SKROD LA'O, ,GSAL BYED SUM CU DRUG DAG PAS, ,DBANG DU BYAS SOGS PO TE TZES, ,DBYANGS 
DANG GSAL BYED YONGS BSRES PA, ,BZHI LHAG PA YI LNGA BCU YIS, ,PAD+MA ZHES PA'AM YANG NA NI, ,TZANDAN SA BON GYIS DGUG PA'O, ,RGYU SKAR PHYED KYI RKANG PA YIS, ,RMONGS PAR BYED LA LUNG THANG BSHAD, ,DBYANGS DANG GSAL BYED RKANG PAS DAG ,RENGS LA RU DR'A KshA RU BSHAD, ,DE 
LTAR DAG PA'I LAS LA NI, ,DAG PA RNAM PA BRGYAD DU BSHAD, ,'DRES PA RNAM PA SNA TSOGS PA'I, ,SA BON NAM 'DIR NOR BUS BYA, ,KHAMS KYI KHA DOG DBYE BA YIS, ,JI LTAR RNYED PA DE BZHIN BYOS, ,DE NAS 'DI LAS RNAL 'BYOR PA'I, ,GANG GIS MYUR DU 'GRUB BYED 'GYUR, ,RIGS 

@26A
*, ,LAS SKYES PAR GYUR PA'I SNGAGS, ,SNGAGS KYI MTSAN NYID BSHAD PAR BYA, ,AA KU HA KA MGRIN BYUNG GANG, ,DBYANGS DANG GSAL BYED MTSAN NYID RNAMS, ,NAM MKHA'I KHAMS LAS YANG DAG BYUNG, ,DE RNAMS HA YIG SHES BYED KYIS, ,AI TZU YA SHA RKAN LAS 
BYUNG; ,DBYANGS DANG GSAL BYED MTSAN NYID RNAMS, ,RLUNG GI KHAMS LAS YANG DAG BYUNG, ,DE RNAMS YA YIG SHES BYED KYIS, ,Ri tU RA shA SPYI BO BYUNG, ,DBYANGS DANG GSAL BYED MTSAN NYID RNAMS, ,ME YI KHAMS LAS YANG DAG BYUNG, ,RA YIG SHES BYED KYIS YIN NO, ,AU 
PU WA WA MCHUR GYUR GANG, ,DBYANGS DANG GSAL BYED MTSAN NYID RNAMS, ,CHU YI KHAMS LAS YANG DAG BYUNG, ,DE RNAMS WA YIG SHES BYED KYIS, ,Li TU LA SA SO SKYES GANG, ,DBYANGS DANG GSAL BYED MTSAN NYID RNAMS, ,SA YI KHAMS LAS YANG DAG BYUNG, ,DE RNAMS 
LA YIG LAS SHES BYED, ,RJES SU NGA RO RNAM BCAD KYANG, ,DBYANGS DANG GSAL BYED SPANGS PA STE, ,YE SHES KHAMS LAS YANG DAG BYUNG, ,DE LTAR KHAMS DRUG RIGS CAN TE, ,SA DANG CHU DANG SREG ZA RLUNG, ,KHU BA DANG NI RDUL GYI RIGS, ,KHAMS DRUG CAN DU 'DIR BSHAD DE, ,SKYES BU 
GANG ZAG CHEN PO'O, ,GTZO BO AA SOGS KA SOGS BDAG ,PHUNG PO KHAMS KYI SNGAGS BDAG NYID, ,SO SOR SDUD PA BDE BYED KYI, ,SGRA GRUB PA YI DON DU BSTAN, ,SNGAGS GRUB PA YANG DE KHO NA, ,THAMS CAD MKHYEN PA'ANG DE BZHIN SNGAGS, ,BYIS PA KLOG PA'I RIM PAS MIN, , 
MGRIN PA RKAN DANG MGRIN PA MCHU, ,'DRES PA GSAL BYED DBYANGS RNAMS GANG, ,GNAS GNYIS PA GANG GZHAN PA RNAMS, ,DE RNAMS RANG BZHIN GCIG SKYES MIN, ,MGRIN PA LA SOGS GNAS GCIG TU, ,RANG BZHIN DAG PA LAS SKYES DBYANGS, ,SNGAGS RNAMS RTAG TU BRJOD 
BYAS PA, ,DE NI GNAS GNYIS BRJOD PA MIN, ,AA YIG DBYANGS DANG YANG DAG LDAN, ,GANG ZHIG RANG GI GNAS MI 'DOR, ,DE NI RANG BZHIN GYIS DAG PA, ,GSAL BYED RNAM BCAD THIG LE CAN, ,AE YIG SOGS DBYANGS DANG LDAN PA, ,GNAS GNYIS PA RU GANG 'JUG PA, ,RANG 

@26B
BZHIN DAG PA SKYES DE MIN, ,GSAL BYED NYIS 'GYUR DU 'GYUR RO, ,DBANG CHEN DKYIL 'KHOR SER PO STE, ,LAm YIG YI GE LAS BYUNG BA'O, ,CHU YI DKYIL 'KHOR DKAR PO STE, ,WAm YIG YI GE LAS BYUNG BA'O, ,ME YI DKYIL 'KHOR DMAR PO STE, ,RE BA'I YI GE LAS BYUNG 
BA'O, ,RLUNG GI DKYIL 'KHOR NAG PO STE, ,YAm YIG YI GE LAS BYUNG BA'O, ,NAM MKHA'I DKYIL 'KHOR LJANG GU STE, ,HA YIG YI GE LAS BYUNG BA'O, ,RNAM BCAD THIG LE LAS BYUNG BA, ,YE SHES KHA DOG KUN LAS SKYES, ,DE BZHIN TA SDE Li YIG GO, ,YI GE LAS SKYES SER 
PO STE, ,PA SDE LA SOGS AU YI GE ,DBYANGS LAS BYUNG BA DKAR POR BSHAD, ,tA SDE LAS BYUNG Ri YI GE ,DBYANGS LAS BYUNG BA DMAR PO'O, ,TZA SDE LAS SKYES AI YI GE ,DBYANGS LAS BYUNG BA NAG POR BSHAD, ,KA SDE LA SOGS AA YI GE ,DBYANGS LAS BYUNG BA LJANG 
GUR BSHAD, ,DE BZHIN SA YIG LAS BYUNG DANG, ,AA LA YIG LAS BYUNG SER PO'O, ,DKAR PO PA YIG LAS BYUNG DANG, ,AO YIG YON TAN LAS BYUNG BA'O, ,DMAR PO shA YIG LAS BYUNG DANG, ,AAR YIG YON TAN LAS BYUNG BA'O, ,NAG PO SHA YIG LAS BYUNG DANG, ,AE YIG 
YON TAN LAS BYUNG BA'O, ,LJANG GU THKA YIG LAS BYUNG DANG, ,AA YIG YON TAN LAS BYUNG BA'O, ,AA YI Ri AU Li ZHES 'DI, ,DAG PA RANG BZHIN LAS SKYES DBYANGS, ,AA AE AAR AO AAL ZHES 'DI, ,YON TAN RANG BZHIN GNYIS LAS SKYES, ,HA YA RA WA LA ZHES 'DI, ,YAn 
DU BSGYUR BA DE BZHIN GNYIS, ,PHAL PA GTZO BOS GNYIS DBUS SU, ,GTZO BO DKYIL 'KHOR 'DREN PA'O, ,SLAR YANG SDE PA SO SO LA'ANG, ,RANG BZHIN RNAM PA LNGA RU BSHAD, ,NGA NYA nA MA NA ZHES 'DI, ,STONG PA'I KHAMS LAS BYUNG RNAMS SO, ,GHA DZHA dHA BHA DHA 'DI RNAMS, ,RLUNG GI 
KHAMS LAS YANG DAG BYUNG, ,GA DZA dA BA DA 'DI RNAMS, ,ME YI KHAMS LAS YANG DAG BYUNG, ,KHA TSA thA PHA THA ZHES 'DI, ,CHU YI KHAMS LAS BYUNG BA RNAMS, ,KA TZA tA BA TA 'DI RNAMS, ,SA YI KHAMS LAS BYUNG BA RNAMS, ,RIGS DRUG YI GE'I DBYE BA YIS, ,RANG BZHIN GTZO BOS 

@27A
*, ,DBYE BA LAS, ,YI GE SO SO'I DBYE BA YIS, ,RIGS NI RNAM PA LNGA RU 'GYUR, ,JI LTAR SA DANG MJUG MA SER, ,DE LTAR GZUGS DANG LUS DBANG PO, ,CHU DANG ZLA BA JI LTAR DKAR, ,JI LTAR 'DU SHES LCE DBANG PO, ,ME DANG NYI MA JI LTAR DMAR, ,TSOR BA MIG STE 
DE DAG KYANG, ,RLUNG DANG SGRA GCAN JI LTAR GNAG ,DE LTAR 'DU BYED DANG NI SNA'O, ,JI LTAR NAM MKHA' DHRU BA LJANG, ,RNAM SHES RNA BA DE LTAR RO, ,YE SHES RI BYI JI LTAR SNGO, ,DE LTAR YE SHES YID BSHAD DO, ,DE BZHIN DRI DANG KHA DOG DANG, ,RO DANG REG BYA KHO NA DANG, ,SGRA DANG CHOS KYI 
DBYINGS KYANG NI, ,KHAMS DRUG RIGS NYE RIM PA LAS, ,DE BZHIN BSHANG LAM RKANG PA DANG, ,LAG PA NGAG GI DBANG DE BZHIN, ,BHA GA MCHOG GI DBANG PO YANG, ,SA LA SOGS PA'I RIGS LAS BYUNG, ,DE BZHIN BRJOD DANG LEN PA DANG, ,'GRO DANG BSHANG BA 'DZAG NYID DANG, ,KHU 
BA 'PHO BA'I BYA BA STE, ,'DI RNAMS SA SOGS RIGS LAS BYUNG, ,DE LTAR KHAMS DRUG RAB TU BRJOD, ,PHUNG PO DRUG DANG DBANG PO DRUG ,YUL DANG LAS KYI DBANG PO RNAMS, ,LAS KYI DBANG PO'I BYA BA DRUG ,PHUNG PO DRUG DANG KHAMS DBYE BAS, ,KHAMS RNAMS SUM CU RTZA DRUG RNAMS, , 
SUM CU BDUN PA SHES RAB STE, ,CHOS KUN STONG NYID GCIG PA'O, ,KHAMS RNAMS PHYI DANG LUS LA YANG, ,JI LTAR LUS LA DE BZHIN GZHAN, ,DAG PA'I SA YIS RENGS PA YIN, ,DAG PA'I CHU YIS ZHI BA'O, ,DAG PA'I ME YIS DBANG DU BYED, ,DAG PA'I RLUNG GIS RNAM SDANG BYED, ,DAG 
PA'I STONG PAS 'TSO BYED PA'O, ,DAG PA'I YE SHES KYIS GSOD PA'O, ,DAG PA'I LAS RNAMS DRUG CES PA'O, ,RNAM PAR BSRES PA GZHAN RNAMS TE, ,SA DANG CHU NI BSRES PA YIS, ,LUS CAN KUN GYI RGYAS PA'O, ,RLUNG DANG ME NI RNAM BSRES PAS, ,LUS CAN THAMS CAD 'GUGS 
PA'O, ,RLUNG DANG CHU NI RNAM BSRES PAS, ,MI RNAMS KYI NI BSKYOD PAR 'GYUR, ,SA DANG STONG PA BSRES PA YIS, ,LUS CAN RNAMS KYI LTUNG BAR 'GYUR, ,SA DANG YE SHES BSRES PA YIS, ,LTUNG BA SLAR YANG SLONG BAR BYED, ,CHU DANG ME NI BSRES PA YIS, ,SKYES PA BUD MED 'JU BAR 

@27B
BYED; ,SA DANG RLUNG DU BSRES PA YIS, ,RMONGS DANG PHUR BUS 'DEBS PAR 'GYUR, ,STONG PA DANG NI CHU BSRES PAS, ,SEMS CAN RNAMS NI BRTA BAR 'GYUR, ,STONG PA YE SHES BSRES PA YIS, ,PHYIR YANG 'TSO BA NYID YIN NO, ,ME DANG SA NI BSRES PA YIS, ,LUS CAN THAMS 
CAD GDUNG BAR BYED, ,ME DANG STONG PA BSRES PA YIS, ,LUS CAN RNAMS LA RIMS SU 'GYUR, ,ME DANG YE SHES BSRES PA YIS, ,LUS CAN RNAMS LA 'KHRUG PAR 'GYUR, ,RLUNG DANG STONG PA BSRES PA YIS, ,SNA TSOGS NGES PAR SKROD PAR BYED, ,RLUNG DANG YE SHES BSRES PA YIS, 
SKAD CIG GIS NI KHAMS GSUM 'CHING, ,STONG PA YE SHES BSRES PA YIS, ,LUS CAN THAMS CAD BSKYOD PA'O, ,YE SHES GCIG PUS LAS RNAMS KUN, ,YE SHES SMRA BA RNAMS KYIS BYED, ,BZLAS PA MA YIN BGRANG PHRENG MIN, ,SBYIN SREG SNGAGS DANG MCHOD PAS MIN, , 
LAS RNAMS THAMS CAD RNAL 'BYOR PAS, ,BSAM GTAN TZAM GYIS 'GRUB PAR BYED, ,'DI LTAR SNGAGS GANG RIGS GSUM DANG, ,BZHI DANG LNGA YI RIGS RNAMS KYANG, ,KHAMS RNAMS KYI NI RANG BZHIN LAS, ,CHO GAS MTHA' YAS LAS RNAMS BYED, ,CES PA DE LTAR RIGS DRUG 
SNGAGS; ,DAG PA DANG NI PHAN TSUN BSRES, ,DE RNAMS GRANGS MED SEMS DPA' CHE, ,LHA YI DNGOS GRUB SGRUB PA LA, ,KHAMS LNGA YI NI RANG BZHIN LAS, ,SNGAGS RNAMS MTSAN NYID BRJOD PAR BYA, ,DGRA DANG BSHES DANG BTANG SNYOMS LA, ,SEMS CAN DON PHYIR BRJOD PAR BYA, ,AA 
KU HA THKA MGRIN BYUNG GANG, ,DBYANGS DANG GSAL BYED MTSAN NYID RNAMS, ,STONG PA RLUNG SOGS SNGAGS RNAMS KYIS, ,GROGS PO NYID KYIS RTAG TU GNAS, ,AI TZU YA SHA RKAN BYUNG RNAMS, ,DBYANGS DANG GSAL BYED MTSAN NYID RNAMS, ,RLUNG GI KHAMS LAS YANG DAG BYUNG, ,CHU 
LAS SKYES PA RNAMS KYI DGRA ,Ri tU RA shA SPYI BO SKYES, ,DBYANGS DANG GSAL BYED MTSAN NYID RNAMS, ,ME YI KHAMS LAS YANG DAG BYUNG, ,SA LAS SKYES PA RNAMS KYI DGRA ,AU PU WA PA MCHU SKYES GANG, ,DBYANGS DANG GSAL BYED MTSAN NYID RNAMS, ,CHU YI KHAMS LAS 

@28A
*, ,YANG DAG BYUNG, ,ME LAS SKYES PA RNAMS KYI DGRA ,Li TU LA SA SO SKYES GANG, ,DBYANGS DANG GSAL BYED MTSAN NYID RNAMS, ,SA YI KHAMS LAS YANG DAG BYUNG, ,RLUNG LAS SKYES PA RNAMS KYI DGRA ,RTAG TU STONG PA RLUNG GI GROGS, ,THA MAL PA CHU NUS MED 
PHYIR; ,ME YI GROGS PO RTAG TU RLUNG, ,SA NI BTANG SNYOMS NUS MED PHYIR, ,CHU YI GROGS PO SA YIN TE, ,THA MAL PA NI ME NYID DO, ,SA YI GROGS PO CHU YIN TE, ,ME NYID KYANG NI BTANG SNYOMS PA'O, ,AOm GYI YI GE SPANGS NAS NI, ,SNGAGS KYI YI GE DANG PO RIGS, ,DE NYID SNGAGS 
KYI THUGS YIN TE, ,GZUGS NI RDZOGS PA'I RGYU YIN NO, ,GANG TSE SNGAGS KYI DANG PO YI, ,YI GE GSAL BYED GZHAN BRTZEGS NA, ,DE DAG LAS DER DANG PO BZUNG, ,DANG POR BRJOD PA'I RGYU YI PHYIR, ,DBYANGS DANG GSAL BYED DBYE BA YIS, ,DE NYID RNAMS LA GNYIS SU 'GYUR, ,SROG 
GI DGRA DANG GROGS PO DANG, ,LUS KYI YANG NI BRJOD PAR BYA, ,SROG GI DGRA DANG GROGS PO'AM, ,THA MAL PA NI DBYANGS RNAMS BSHAD, ,LUS KYI DGRA DANG GROGS PO DANG, ,BTANG SNYOMS PA RNAMS GSAL BYED BSHAD, ,DBYANGS KYI DGRA YIS SGRUB PA PO'I, ,SROG 'PHROG BYED DE 
THE TSOM MED, ,LUS KYI DGRA BO GSAL BYED KYI, ,MTSAN NYID CAN GYIS NAD SOGS BYED, ,SDE PA GCIG LA'ANG KA LA SOGS, ,SNGAGS SGRUB PA LA SHES PAR BYA, ,NGA NYA nA MA NA 'DI RNAMS, ,GZHAN RNAMS GROGS PO NYID DU GNAS, ,GHA DZHA dHA BHA DHA 'DI RNAMS, ,CHU LAS SKYES PA 
RNAMS KYI DGRA ,GA DZA dA BA DA 'DI RNAMS, ,SA LAS SKYES PA RNAMS KYI DGRA ,KHA TSA thA PHA THA ZHES 'DI, ,ME LAS SKYES PA RNAMS KYI DGRA ,KA TZA tA PA TA ZHES 'DI, ,RLUNG LAS SKYES PA RNAMS KYI DGRA ,DE LTAR PHAN TSUN GROGS PO DANG, ,THA MAL SNGA MA BZHIN SHES BYA, ,SNGAGS 
KYI DANG PO YI GE GNAS, ,RANG GI SDE PA'AM GZHAN RNAMS LA'ANG, ,SGRUB PA PO YI YI GE GNYIS, ,SKYE LAS SKYES DANG MING SKYES 'GYUR, ,DE YANG RNAM GNYIS YONGS SHES BYA, ,DBYANGS DANG GSAL BYED MTSAN NYID DO, ,SKYE BA'I DUS SU 'ANG DUS SBYOR GANG, ,DBYU GU LNGA YI BDAG NYID 

@28B
GYUR; ,SKYES PA'AM MO YI CHU SRIN SOGS, ,DE YI GSAL BYED SBYANG BAR BYA, ,CHU SRIN LA NI KA SOGS LNGA, ,DBYU GU'I DBYE BAS SBYANG BAR BYA, ,BUM PA LA YANG NGA SOGS LNGA, ,STONG PA SOGS RIM DBYE BA LAS, ,NYA LA'ANG TZA LA SOGS RNAMS LNGA, ,LUG LA'ANG NYA SOGS RIM PA 
BZHIN; ,GLANG LA'ANG tA SOGS LNGA RNAMS SO, ,'KHRIG LA nA SOGS DE BZHIN NO, ,PA SOGS KA RKA tA SBYOR LA, ,MA SOGS SENG GE'I DUS SBYOR LA'O, ,BU MO LA NI TA SOGS LNGA, ,SRANG LA DE BZHIN NA SOGS RNAMS, ,SDIG PA LA NI SA SOGS LNGA, ,GZHU LA KA LA SOGS RNAMS BSHAD, , 
SDUD DANG SPRO BA'I DBYE BA YIS, ,YI GE DRUG CU NYIN MTSAN LA'O, ,G-YAS DANG G-YON PA'I RGYU BA LA, ,DKYIL 'KHOR LNGA PO 'BAB PA RNAMS, ,DUS DRUG GIS NI RAB DBYE BAS, ,PHYI ROL DE BZHIN DE LUS LA'O, ,DBYANGS RNAMS ZLA BA'I CHA DBUS SU, ,SUM CU'I DBYE BAS RNAM SBYANG BYA, ,YAR 
NGO'I TSES GCIG NAS BRTZAMS TE, ,GNAM STONG MTHAR THUG SUM CU'I LHA, ,AA AI Ri AU Li ZHES 'DI, ,TSES GCIG LA SOGS RIM JI BZHIN, ,AA AE AAR AO AAL ZHES 'DI, ,DRUG PA LA SOGS YONGS SU GRAGS, ,HA YA RA WA LA ZHES 'DI, ,BCU GCIG PA SOGS RNAMS SU 
BSHAD; ,LA SOGS LNGA RNAMS RIM BZLOG PAS, ,NAG PO'I TSES GCIG SOGS RNAMS SO, ,AA YIG LA SOGS LNGA RNAMS NI, ,NAG PO'I PHYOGS KYI DRUG PA SOGS, ,Li YIG LA SOGS LNGA RNAMS GANG, ,DBYANGS RNAMS BCU GCIG PA LA SOGS, ,GANG BA'I MTHAR NI THIG LER 
BRJOD; ,GNAM STONG MTHAR NI RNAM BCAD DO, ,DE RNAMS YUD TZAM RAB DBYE BAS, ,ZLA BA SO SO'I CHA RU BSHAD, ,CHA GANG LA NI 'CHAR BA'I DBYANGS, ,GANG YIN GTZO BOR 'GRO BA YIN, ,GSAL BYED CHOS CAN LNGA RNAMS GANG, ,DE RNAMS SA LA SOGS PA'I RIGS, ,YUD TZAM DANG PO LA DBYANGS 
DE; ,DE YIS SKYES PA'I DBYANGS SU 'GYUR, ,DE YI GNYIS PA GNYIS PA YI, ,DE LTAR THAMS CAD RIM BZHIN DU, ,YUD TZAM SUM CU'I DBYE BA YIS, ,SKYES PA'I DBYANGS SU BRJOD PAR BYA, ,SNGAGS KYI THOG MA'I SGRA YIS NI, ,NGES PAR DBYANGS DANG GSAL BYED KYIS, ,SGRUB PA PO RNAMS 

@29A
*, ,SROG ZAD DANG, ,NAD CHEN BYED PAR THE TSOM MED, ,SKYE BA'I DBYANGS NI MI SHES DANG, ,GSAL BYED RTOG PA MED PA NA, ,MING GI DANG PO'I DBYANGS GZUNG BYA, ,GSAL BYED GNYIS KYI DANG PO'O, ,SNGAGS KYI DANG PO'I GSAL BYED DAM, ,DBYANGS RNAMS BSGRUB PA'I 
CHED DU YANG, ,BSNYEN PA BZLAS PAR BYED PA LA, ,'DIR NI LAS RNAMS DRUG TU GSUNGS, ,DANG PO BRDEG PAR BYA BA STE, ,DE BZHIN DBAB DANG BSREG PA DANG, ,DE NAS SNGAGS LAS BRTA BA DANG, ,DE NAS RGYAS DANG MNYES PA'O, ,RNAM BCAD BYAS PA'I STONG PA YIS, ,SNGAGS KYI SNGON 
LA MNAN PA 'DI, ,MTSON GYI RGYAL POS BSNUN PA STE, ,BRGYAL BA'I GNAS SKABS THOB PAR 'GYUR, ,SNGAGS KYI BZLAS PA 'BUM GYIS NI, ,SNGAGS KYI LHA NI RGYAL GYUR PA, ,NGA RGYAL YONGS SU BTZANG BA NI, ,SGRUB PA PO YI DBANG DU 'GYUR, ,DE BZHIN RLUNG GIS MNAN PA STE, ,RNAL 
'BYOR PA LA 'BAB PAR 'GYUR, ,ME YIS MNAN PAS SREG PAR BYED, ,DE NAS CHU YIS BRTA BAR BYED, ,SA NI SPYI BOR GNAS PA NI, ,BZLAS PAS LHA NI RGYAS PA'O, ,MGO BOR THIG LE CHAS MNAN PA, ,MNYES PAR GYUR PA MCHOG STER 'GYUR, ,DE LTAR DRUG 'BUM BZLAS PA YIS, , 
SNGON DU BSNYEN PAR GSUNGS PA STE, ,RTZA RGYUD KUN DU BDE GSHEGS KYIS, ,'DOD PA'I DNGOS GRUB CHED DU'O, ,PHAt YIG DE BZHIN H'Um BOO shAtA, ,NA MA: SV'A H'A WA shAtA RNAMS, ,LAS DRUG LAS NI GRANGS BZHIN DU, ,SNGAGS MTHAR BRTUL ZHUGS CAN GYIS BYA, ,DANG POR RNAM SNANG 
MDZAD SBYIN NAS, ,SLAR YANG BZLAS PA BRTZAM PAR BYA, ,DE NAS DBYE BA BZLAS BYA STE, ,BCU YI CHA YIS SBYIN SREG BYA, ,RGYUD GSUNGS CHO GAS THAMS CAD BYA, ,DE NAS LHA NI 'GRUB 'GYUR TE, ,GRUB PA DE YIS SNGAGS PA LA, ,MCHOG STER GANG ZHIG DON GNYER BA'O, ,RIGS 
GZHAN DANG NI BYA BA GZHAN, ,DUS DANG DE BZHIN SNGAGS KYI RIGS, ,GNAS DANG PHYOGS DANG RTEN GZHAN GYI, ,LAS RNAMS KUN LA 'BRAS BU MED, ,GLEGS BAM LAS NI BKLAGS PA'I SNGAGS, ,MAN NGAG RNAM PAR SPANGS RNAMS KYIS, ,SGRUB PA RAB TU BYED PA'I ME, ,DE RNAMS SA LA 

@29B
NYON MONGS SO, ,GAL TE GLEGS BAM LAS RNYED NA, ,YANG DAG BLANGS PA DES CI BYA, ,JI LTAR BRIS PA BKLAGS PA YIS, ,DRANG BA'I DON GYIS RAB GSAL BYAS, ,SNGAGS KYI DAM PA'I DNGOS SPANGS RNAMS, GLEGS BAM LAS BKLAGS SNGAGS RNAMS KYIS, ,LHA LA SOGS RNAMS SGRUB 
PA PO; ,NAM MKHA' ZA BAR 'DOD PAR BYED, ,RANG SEMS BRTAN PA'I BRTZON 'GRUS SAM, ,SNGAGS KYI BZLAS PA SGRUB PA PO, ,GZHAN DON GNYER BA RNAMS KYI NI, ,'DOD PAS 'JIG RTEN DNGOS GRUB 'GYUR, ,SNGAGS BZLAS DE BZHIN SBYIN SREG DANG, ,GNAS DANG MCHOD PA'I CHOG 
RIM GYIS, ,BYA BA NYAMS NA MI 'GRUB STE, ,TSIG 'DI YANG DAG DE BZHIN NO, ,STON PA BYANG CHUB SEMS DPA' DANG, ,LHA YIS BSTAN PA'I NGO RU NI, ,DE PHYIR THAMS CAD 'BAD PA YIS, ,DE NYID MKHAS PAS GZUNG BAR BYA, ,ZHES PA LA SOGS PAS RTZA BA'I RGYUD DU THABS GZHAN 
GYIS SNGAGS BSGRUB PA GSUNGS TE, RENGS PA LA SOGS PA'I LAS BSGRUB BA'I DON DU'O, ,NYUNG NGU'I RGYUD 'DIR NI DGONGS PA'I SKAD GZHAN GYIS DON RTOGS PA STE, DE KHO NA BRJOD PAR BYA'O, ,AOm H'Um SV'A H'A RENGS PAR BYED PA'O ZHES PA H'Um YIG GIS RDO RJE'I SA GZHI BSGRUB PAR BYA ZHING DES 
RENGS PA BSGRUB PAR BYA'O, ,AOm AAm SV'A H'A DBANG DU BYA BA'O ZHES PA AAm YIG GIS ME'I KHAMS BSGRUB PAR BYA ZHING DES DBANG DU BYA BA'O, ,AOm KHAm SV'A H'A SKROD PAR BYED PA'O ZHES PA KHAm YIG GIS RLUNG GI KHAMS BSGRUB PAR BYA ZHING DES BSKRAD PAR BYA'O, ,AOm DZR'im SV'A H'A SDANG BAR BYED PA'O ZHES 
PA DZR'im YIG GIS ME DANG RLUNG 'DRES PA'I KHAMS DAG BSGRUB PAR BYA ZHING DE DAG GIS SDANG BA BYED PAR BYA'O, ,AOm BHR'Um SV'A H'A MNGON SPYOD DO ZHES PA BHR'Um YIG GIS ME DANG CHU DAG BSGRUB PAR BYA ZHING DE DAG GIS MNGON SPYOD BYA'O, ,AOm H'Um SV'A H'A 'GUGS PAR BYED PA'O ZHES PA H'Um YIG GIS RLUNG DANG 
ME DANG NAM MKHA' KHAMS RNAMS BSGRUB PAR BYA ZHING DE RNAMS KYIS DGUG PAR BYA'O, ,AOm GHU: SV'A H'A GSOD PAR BYED PA'O ZHES PA GHU: YIG GIS RLUNG DANG CHU DAG BSGRUB PAR BYA ZHING DE DAG GIS GSOD PAR BYA'O, ,'DI NI DGONGS PAS BSHAD PA'O, ,DBANG PO RNAMS KYI MNGON SUM GANG, , 

@30A
*, ,SEMS KYIS BRTAGS PA MNGON SUM STE, ,BSKYED PA'I RIM PA'I YE SHES DE, ,SANGS RGYAS BYED PA'I MNGON SUM MIN, ,RNAL 'BYOR PA YI MNGON SUM GANG, ,RANG RIG BYED PA GANG YIN PA, ,RDZOGS PA'I RIM PA'I YE SHES NI, ,SANGS RGYAS BYA BA BYED PA'I MCHOG, 
DE NYID THA DAD RNAM PA LNGA, ,THOG MA BAR DANG THA MAR NI, ,CHOS SDUD PA LA SKYOB PA YIS, ,SPYAN LNGA RNAMS NI GSUNGS PA YIN, ,SHA YI MIG DANG DE NAS LHA'I, ,DE NAS SANGS RGYAS SPYAN DU 'GYUR, ,SHES RAB SPYAN DANG DE NAS SLAR, ,YE SHES SPYAN NI LNGA PA'O, ,LAS DANG PO YI RNAL 'BYOR 
PA'I; ,DANG PO SHA YI SPYAN DU 'GYUR, ,DE NAS DE YIS LHA YI SPYAN, ,LHA YI JI LTA DE LTA BA'O, ,DE LA SANGS RGYAS SPYAN DU 'GYUR, ,NYAN THOS JI LTA DE LTA BA'O, ,DE NAS SHES RAB MIG JI LTAR, ,BYANG CHUB SEMS DPA' DE LTA BA'O, ,DE NAS YE SHES RANG BZHIN SPYAN, ,BDE GSHEGS RNAMS 
KYI JI LTA BA'O, ,YE SHES RNAM PA BZHI YI SPYAN, ,GANG LA YOD PA DES NA DE'O, ,YE SHES RNAM SHES DBYE BA YIS, ,DNGOS PO GNYIS SU RAB BSTAN TE, ,SKYOB PA RNAMS LA YE SHES SPYAN, ,DE NAS YE SHES SPYAN DU BRJOD, ,SANGS RGYAS THOG MA THA MA MED, ,DANG PO'I SANGS RGYAS 
GNYIS RTOG MED, ,YE SHES MIG GCIG DRI MA MED, ,YE SHES LUS CAN DE BZHIN GSHEGS, ,DE LTAR 'JIG RTEN PA'I KUN RDZOB KYIS RTEN CING 'BREL BAR 'BYUNG BA'I TSUL GYIS 'DI THOB NAS 'DI 'BYUNG STE, YUNG BA DANG RDO THAL GYI SBYOR BA LAS DMAR BA NYID BZHIN DU LAS THAMS CAD BSGRUB 
PA LA RIG PAR BYA'O, ,RNAL 'BYOR PA RNAMS KYIS SANGS RGYAS SO ZHES PA'I NGA RGYAL GYIS NI MA YIN NO ZHES PA LAS SGRUB PA'I NGES PA'O ZHES PA KYE'I RDO RJE'I 'GREL PA DRUG STONG PAR SNGAGS KYI RIGS KYI LE'U LAS RAB 'BYAM SGRUB PA'I YONGS SU BCAD PA STE DRUG PA'O,, ,, 
KYE'I RDO RJE'I H'Um LA 'DUD NAS, ,SNA TSOGS SGRUB PA BSHAD PAR BYA, ,SEMS CAN RNAMS LA RJES BRTZE BAS, ,SA LA CHAR PA DBAB CHED DU'O, ,AA PHU:'I YI GE GNYIS KYIS MTHA' YAS KYI GZUGS BRNYAN BYAS LA ZHES PA 'DIR MTHA' YAS KYI GZUGS BRNYAN, DRI ZHIM PO'I TZANDAN LAS BYUNG BA 

@30B
BYAS TE, LTE BA YAN CHAD SKYES BU'I CHA BYAD CAN 'OG SBRUL GYI MJUG MA'I RNAM PA CAN LAG PA BZHI PA G-YON DU BDUD RTZI'I THOD PA DANG, PAD+MA'I LAG PA CAN, G-YAS PAR BDUD RTZI'I 'BRAS BU DANG RIN PO CHE'I LAG PA CAN, MGO BO'I STENG DU GDENGS KA BDUN PA CAN KHOR YUG GI RNAM PA CAN 
BYA STE, DE DANG 'DRA BAR DE'I G-YON DU KLU'I RGYAL PO AAm YIG GIS SO ZHES PA'O, ,DE BDUD RTZI LNGAS BKRU BAR BYA STE, 'O MA DANG, ZHO DANG, SBRANG RTZI DANG, MAR DANG, KA RA RNAMS BDUD RTZI LNGA STE, DES BKRU BAR BYA'O, ,DE NAS AUTPALA SNGON POS MCHOD PAR BYA'O, ,KLU 'DUL BA'I KHU BAS 
LUS LA BYUG PAR BYA STE, GLANG PO CHE'I CHANG GIS MGO BO BYUGS LA, KHAM PHOR GNYIS KHA SBYOR DU BYAS NAS, BA NAG MO'I 'O MAS DGANG STE, SOR MO BZHIS DPRAL BA DANG, SNA DANG AO SKO'I MTHAR THUG PA DANG, PHYED DANG BCAS PA'I SOR BCU GNYIS PA'I TSAD CAN GZHAG PAR BYA'O, , 
GZHON NU MA NAG POS BKAL BA RIMS KYIS BTZOS PA'I SKUD PAS PHYOGS BRGYAD RNAMS SU DKRI BAR BYA'O, ,DE NAS RDZING BU'I 'GRAM DU RLUNG GI PHYOGS SU DKYIL 'KHOR BYA STE, RDZING BU'I DBUS SU KLU'I RGYAL PO MTHA' YAS DER GZHAG PAR BYA'O, ,RDUL TSON GYI DKYIL 'KHOR DU NI MTHA' 
YAS MNAN PA'I KYE'I RDO RJE RDUL TSON GYIS BRI BAR BYA'O, ,'DIR DKYIL 'KHOR DU TSON GDAB PA BRJOD PAR BYA STE, DUR KHROD KYI SOL BAS RDUL TSON NAG PO'O, ,MI'I RUS PA'I PHYE MAS DKAR PO DANG, BA BLAS SER PO DANG, DUR KHROD KYI SO PHAG GIS DMAR PO DANG, RKUN MA'I LO MA MI'I RUS 
PA CUNG ZAD BSRES PAS LJANG GU STE, RDUL TSON LNGA PO 'DI RNAMS KYIS DKYIL 'KHOR BZHENGS NAS DANG POR DUR KHROD KYI SRAD BUS ZHES PA RO'I RGYUS PA RNAMS KYIS BYAS PA'I SRAD BUS THIG BTAB NAS SOR GSUM LHAG PA'I KHRU GSUM PA SMIN MA'I DBUS NAS LTE BA'I MTHAR THUG PA'I TSAD RNAMS 
KYIS TE 'GRO BA 'ONG BA RNAMS KYI ZHES PA'O, ,DKYIL 'KHOR GYI PHYED KYIS PAD+MA 'DAB MA BRGYAD PA BYAS NAS CHA GSUM GYI LTE BA CHA GCIG LA NYI MA'I GDAN NO, ,DE'I STENG DU MTHA' YAS DANG, MTHA' YAS KYI RGYAL PO STE, KYE'I RDO RJE'I G-YON PA DANG G-YAS PA'I ZHABS DAG GI MTHIL LA RGYAL BA 

@31A
*, ,DANG RNAM PAR RGYAL BA BRI'O, ,KYE'I RDO RJE ZHAL BRGYAD PA ZHABS BZHI PA PHYAG BCU DRUG GIS BRGYAN PA BDAG MED MAS PHRAG PA LA 'KHRIL BA 'CHAD PAR 'GYUR BA'I SPYAN NYI SHU RTZA BZHIS PHYUG PA'O, ,DE NAS PAD+MA'I 'DAB MA RNAMS LA KLU'I DBANG PO BRGYAD RNAMS TE GDENGS KA 
LNGA DANG, LHAG MA MTHA' YAS KYI GZUGS BRNYAN DANG 'DRA BAR BRI BAR BYA'O, ,'DAB MA G-YON PA LA MTHA' YAS SO, ,G-YAS PA LA NOR RGYAS KYI BU'O, ,NUB TU 'JOG PO'O, ,SHAR DU KA RKO tA'O, ,ME MTSAMS SU PAD+MA'O, ,RLUNG PHYOGS SU PAD+MA CHEN PO'O, ,BDEN BRAL DU DUNG SKYONG NGO, , 
DBANG LDAN DU RIGS LDAN NO, ,SA BON 'DI RNAMS KYI LTE DBUS SU AA PHU'O, ,G-YAS DANG G-YON PA LA SOGS PA'I 'DAB MA RNAMS LA PHU: PHU: PHU: PHU: PHU: PHU: PHU: PHU:'O, ,PHU: YIG BRGYAD PO 'DI RNAMS KYIS KLU BRGYAD YONGS SU RDZOGS PA BYA STE, SHAR DANG MER NAG PO'O, ,LHO DANG BDEN 
BRAL DU DMAR PO'O, ,NUB DANG RLUNG PHYOGS SU SER PO'O, ,BYANG DANG DBANG LDAN DU DKAR PO STE, THUGS DANG GSUNG DANG YE SHES DANG, SKU'I ZHAL GYI DBYE BAS SO, ,GNAS RKYAL DU 'GYEL BA'I MJUG MA MNAN PAR THAMS CAD BRI BAR BYA'O, ,DE BZHIN DU SHAR GYI SA GZHI NAG PO'O, ,LHO DMAR PO'O, , 
NUB TU SER PO'O, ,BYANG DKAR PO STE RE KH'A LNGA'I MTHAR THUG PA'O, ,DKYIL 'KHOR GYI BRGYAD CHA'I SGO STE DE BZHIN DU 'GRAM DANG SGO KHYUD RNAMS SO, ,SGO'I PHYED KYI STEGS BU DANG DRA BA'I SA GZHI'O, ,STEGS BU'I PHYED KYIS RE KH'A LNGA DANG RIN PO CHE'I SNAM BU DANG, BA KU LI DANG, KRA MA SH'I RshA 
RNAMS SO, ,SGO'I SUM 'GYUR RTA BABS TE, MTSAMS SU SNA TSOGS RDO RJE'O, ,PHYI ROL DU RDO RJE'I PHRENG BA 'BAR BA DANG BCAS PA'O, ,DE LTAR DKYIL 'KHOR BZHENGS NAS DE NAS SBYIN SREG BYA STE, ZLUM PO'I THAB TU ZHI BA'I DON DU'O, ,DE NAS DKYIL 'KHOR RAB GNAS BYAS LA, 'CHAD PAR 
'GYUR BA'I GTOR MA BYIN TE, AIN DA, DZA MA, DZA LA, DZA KKHA ZHES PA LA SOGS PA'I SNGAGS KYIS SO, ,PHYI NAS SLOB DPON GYIS NANG GI KHRO BO'I SEMS KYIS SNGAGS BZLAS PAR BYA'O, ,NANG GI ZHES PA CUNG ZAD SPRO BA DANG BCAS PA'I SEMS KYIS SO ZHES PA'O, ,DE NAS DKYIL 'KHOR DU SGO SRUNG 

@31B
RNAMS GZHAG LA BUM PA BCU DGOD CING STENG DU 'O MAS GANG BA'I KHAM PHOR RNAMS BZHAG NAS PHYI ROL DU, PHYOGS BCU RNAMS SU BA DAN SNGON BO RNAMS BYIN TE DBEN PA'I GNAS SU SNGAGS 'DI BZLA BAR BYA'O, ,AOm GHA tA GHA tA, GHU tU GHU tU, MA SHA MA SHA ,GHA tA GHA tA, GHO tA YA GHO tA YA AA NA NTA KshO 
BHA KA R'A YA N'A G'A DHI PA TA YE HE HE RU RU KAm SA BTA P'A T'A LA GA T'A NA N'A GA NA A'A K'A RshA YA BA RshA YA GA RDZA YA TA RDZA YA, PHU: PHU: PHU: PHU: PHU: PHU: PHU: PHU: H'Um H'Um H'Um PHAt PHAt PHAt SV'A H'A, 'DI LTA NA CHAR 'BAB PO, ,GAL TE CHAR MI 'BAB NA BZLOG NAS SNGAGS 'DI BZLAS TE, H'A SV'A tA PHAt PHAt PHA H'Um H'Um H'Um PHU: PHU: PHU: PHU: PHU: 
PHU: PHU: PHU:, YA RDZA TA YA RDZA GA YA RshA BA YA RshA KA A'A NA G'A N'A T'Am GA LA T'A P'A PTA SA KAm RU RU HE HE YE TA PA DHI G'A N'A YA R'A KA BHA KshO NTA NA AA YA tA GHO YA tA GHO tA GHA tA GHA SA MA SA MA, tU GHU tU GHU tA GHA tA GHA AOm ZHES PA DE LTAR BZLAS PAR GYUR PA NA GAL TE KLU RNAMS CHAR MI 'BEBS NA DE'I TSE MGO BO AA RDZA KA'I DOG PA 
LTAR 'GAS SO, ,AA RDZA KA ZHES PA DBYUG PA DKAR PO CAN MA LLI KA NAG PO 'DRA BA STE, DE'I DOG PA JI LTAR NYI MA'I 'OD KYI 'GAS PA DE BZHIN DU ZHES PA NGES PA'O, ,CHAR PA 'BEBS SU 'JUG PA'I CHO GA'O, ,SNGAGS 'DI'I SNGON DU BZLAS PA 'BUM PHRAG GCIG STE, BYE BA BZLAS PAS SNGAGS 
'GRUB CING, GANG GI TSE SBYIN SREG 'BUM PHRAG BCU BYAS NA DE'I TSE SGRUB PA POS GTOR MA BYIN PA TZAM GYIS KLU RNAMS CHAR 'BEBS TE, DE LA DKYIL 'KHOR GYI CHO GA MED DO, ,DKYIL 'KHOR GYI CHOG LA SNGON DU BSNYEN PA 'BUM PHRAG GCIG DANG, SBYIN SREG KHRI PHRAG GCIG BYAS TE DE'I TSE KLU 
RNAMS CHAR 'BEBS KYI RNAM PA GZHAN DU NI MA YIN NO ZHES RTZA BA'I RGYUD DU NGES PA'O, ,DA NI SPRIN DRAL BA BRJOD PAR BYA STE, 'DIR GANG GI TSE CHAR CHES PAR GYUR NA DE'I TSE MTHA' YAS DE DUR KHROD KYI THAL BAS KHAM PHOR BKANG BAR GZHAG PAR BYA STE, SNGAGS PAS DUR KHROD KYI RAS LA NYE BAR 'DUG NAS 
SNGAGS 'DI BZLAS PAR BYA'O, ,AOm A'A R+Y'A SHA MA SH'A NA PRI Y'A YA H'Um H'Um H'Um PHAt PHAt PHAt CES PAS DRAL BAR BYA'O, ,'DI LA YANG SNGA MA BZHIN DU BSNYEN PA DANG SBYIN SREG BZLAS PA'O ZHES PA SPRIN DRAL BA'I CHO GA'O, ,DA NI RDO RJE GRI GUG GI SGRUB THABS BRJOD PAR BYA STE, 'DIR GDUL DKA'I SEMS CAN RNAMS 

@32A
*, ,GDUL BA'I DON DU RDO RJE GRI GUG GI SNGAGS BYE BA BZLAS PAS BSGRUB PAR BYA ZHING SBYIN SREG 'BUM PHRAG BCU YIS KYANG NGO, ,DE NAS THOD LO KOR GYI SGRUB PA BYA STE, THOD LO KOR BDUD RTZI LNGA DANG LHAN CIG BTAGS LA KU th'A RA TSI NNA DANG BCAS PA'I RIL BU MIG 'BRAS KYI TSAD TZAM BYA'O, , 
DE NAS HE RU KA'I KHANG PAR SONG STE, HE RU KA'I ZHAL DU BCU GNAS SNGAGS 'DI JI SRID DU SKU GZUGS KYI ZHAL GYIS RIL BU DE SGRUB PA PO LA GTOD PA'I BAR DU BZLAS PAR BYA'O, ,AOm BADZRA KARTA RI HE BADZR'A YA H'Um H'Um H'Um PHAt, DNGOS GRUB KYI DON DU 'BUM BZLAS PA BYA STE STAN GCIG PA'O, ,DE NAS 'GRUB 
PAR 'GYUR RO, ,DE BSGRUBS NAS RIL BU'I MGRIN PA LA DE'I RI MO BYA'O, ,RI MO RGYAL PO 'KHOR DANG BCAS PA'I MGRIN PA LA MTHONG NA GAL TE RIL BU'I MGRIN PA DE BCAD PA DE'I TSE DGRA RNAMS MGO BO MED PAR 'GYUR RO, ,RDO RJE GRI GUG RDZOGS SO, ,DA NI RDO RJE DGRA STA'I SGRUB THABS BRJOD PAR 
BYA STE, 'DIR MU STEGS PA'I LHA RNAMS 'GAS PAR 'DOD PAS RDO RJE DGRA STA'I THIG LE BSGRUB PAR BYA'O, ,'DIR YANG SNGAGS BSGRUB PA SNGA MA BZHIN DU BYA STE, DE NAS RGYU SKAR RGYAL GYIS NYA BA LA, TSANGS PA'I SHING GI SA BON BLANGS TE, TSANGS PA'I SHING NI PA LA SHAR BRJOD PAR BYA'O, ,DE'I 
SA BON KU th'A RA TSI NNA DANG BSRES LA CHA MNYAM PA MI BSKYOD PAS BTAGS PAR BYA'O, ,BTAGS NAS DGRA STAR BYA ZHING BSKAM PAR BYA'O, ,NYI MA GZAS BZUNG BA NA RKANG PAS MNAN TE SNGAGS BZLAS PAR BYA'O, ,AOm BADZRA KU th'A RA P'A tA YA P'A tA YA H'Um H'Um H'Um PHAt SV'A H'A, 'DI BYE BA BZLAS NAS SNGA MA 
BZHIN DU NYI MA BZUNG BA NA NYIN MTSAN DU BSGRUBS NAS DE BDAR BAS DGRA STA'I RNAM PA'I THIG LE BYA'O, ,BYAS PA DES LHA GANG LA SGRUB PA POS PHYAG 'TSAL BA DES 'GAS PAR BYED PA'O ZHES PA LHA DGAS PA'I CHO GA'O, ,DA NI TSA BA'I RIMS KYI SGRUB THABS BRJOD PAR BYA STE, SNGA MA BZHIN DU 
SNGAGS BSGRUBS LA, DE NAS TSA BA'I RIMS BYED PAR 'DOD PAS, DUG DANG, SKE TSE DANG, TZI TRA KA'I KHU BAS AA RKA'I 'DAB MA LA DGRA BO'I MING BRIS SHING DE NAS SA GZHI LA SOR BRGYAD DU BRKO BAR BYA'O, ,STENG DU PHUB MA'I ME GZHAG STE KHRI BZLAS PAR BYA'O, ,AOm HE BADZRA DZVA RA DZVA RA SHA TR'Um BHR'Um H'Um H'Um H'Um 

@32B
PHAt SV'A H'A, DE NAS BSGRUB BYA RIMS KYIS 'DEBS PAR 'GYUR RO, ,'DAB MA PHYUNG NAS PA'I'O MAS BKRUS NA GROL BA'O ZHES PA TSA BA'I RIMS KYI CHO GA'O, ,DA NI CHANG SGYUG PA'I CHO GA BRJOD PAR BYA STE, SNGA MA BZHIN DU CHANG SKYUG PA'I SNGAGS BSGRUBS NAS, DE NAS CHANG SKYUG PAR 'DOD 
PAS BSGRUB BYA'I LTE BAR YAm YIG YONGS SU GYUR PA'I RLUNG GI DKYIL 'KHOR BSGOM ZHING, DE'I STENG DU MAm YIG YONGS SU GYUR PA'I CHANG GI LTO BA CAN SKRA GROL BA CHANG SKYUG PA BSGOM PAR BYA STE, BSGRUB BYA CHANG SKYUG GO, ,AOm HE BADZRA MA R+YA MUNG+GI R'A YA MAm H'Um H'Um H'Um PHAt SV'A H'A ZHES PA'I SNGAGS 
BRGYAD LHAG PA'I BRGYA BZLAS PAR BYA'O, ,CHANG SKYUG PA'I SGRUB THABS SO, ,DA NI DBANG DU BYA BA BRJOD PAR BYA STE, SNGA MA LTA BU'I KU RU KU LLE'I SNGAGS SNGAR BSHAD PA'I BYE BA LA SOGS PA BZLAS PA'I CHO GAS BSGRUBS LA, DE NAS RAB TU MYOS MA DBANG DU BYA BAR 'DOD PAS MYA NGAN MED PA'I BRGYAD PA 
LA MYA NGAN MED PA'I 'OG TU SONG STE GOS DMAR PO GYON NAS MYOS BYED KYI 'BRAS BU ZA ZHING, K'A MA TZI K'A'I KHU BAS THIG LE BYAS LA SNGAGS BZLAS PAR BYA'O, ,AOm KU RU KU LLE HR'I: AA MU K'Am ME BA SH'I BHA WA TU SV'A H'A, KHRI BZLAS PAS 'ONG NGO ZHES PA DBANG DU BYED PA'O, ,DA NI ZLA BA DANG NYI MA 'DZIN PA BRJOD 
PAR BYA STE, SNGON DU BYE BA PHRAG BDUN BZLAS TE SNGAGS PAS SNGAGS BSGRUB PAR BYA'O, ,DE NAS ZLA BA DANG NYI MA 'DZIN PAR 'DOD PAS S'A LU BTAGS PA LAS BYUNG BA'I ZLA BA'AM NYI MA BYAS NAS RLANGS PAS BTZOS TE, KHAM PHOR SOR BZHI PAR RDO RJE'I CHU LA GZHUG CING SNGAGS BZLAS SO, ,AOm BADZR'A RKA NA M'A 
TZA LA M'A TZA LA TIshthA TIshthA HE BADZR'A YA H'Um H'Um H'Um PHAt SV'A H'A, NYI MA RNAM PAR 'DZIN PA LA'O, ,ZLA BA RNAM PAR 'DZIN PA LA NI, AOm BADZRA TZANDRA ZHES PA LA SOGS PA STE, KHRI BZLAS NA ZLA BA'AM NYI MA GNAS SO, ,GCI BA LAS BTON NA GROL BA'O, ,DE LTAR ZLA BA DANG NYI MA RNAM PAR 'DZIN PA'I CHO GA'O, , 
DA NI RDO RJE SKAR RTZIS LA PRA DBAB PA LA 'JUG PA BRJOD PAR BYA STE, SNGA MA BZHIN DU SNGAGS 'BUM PHRAG BCU BZLAS PA DANG PAD+MA DMAR PO RNAMS KYI SBYIN SREG 'BUM GYIS SNGAGS BSGRUBS NAS SO, ,DE LA SNGAGS NI AOm NA GR'A NA GR'A KU M'A RI KE DI BYA LO TZA NI SV'A H'A ZHES PA'I SNGAGS 'DIS DUS MA YIN PA'I DUS SU 

@33A
*, ,GZHON NU MA'I MIG DAG LA BRGYAD LHAG PA'I BRGYA MNGON PAR BSNGAGS TE, ME TOG DANG BDUG SPOS LA SOGS PA NYE BAR SPYOD PA LNGA YIS MCHOD NAS SNYAN GSAN DBAB PA'O, ,BCU BZHI PA'AM BRGYAD PA LA SNGA DRO'I DUS SU BUM PA BZHAG NAS DE'I STENG DU, 'O MA CAN GYI SHING 
GI YAL GA BKOD CING 'BRU MAR ZANGS MA'I SNOD DU GZHAG STE, RGYA SKYEGS KYI KHU BA SNOD GZHAN DU'O, ,SNGAGS SNGA MAS BRGYAD LHAG PA'I BRGYA MNGON PAR BSNGAGS TE, LAG PA G-YON PA'I MTHE BONG RGYA SKYEGS KYIS BSKUS LA TIL GYI TIL MAR GYIS BSKU'O, ,DE NAS GZHON NU MA LA BSTAN LA 
SNGAGS PAS SNGAGS ZLOS SHING GZHAN LA 'DRI BAR BYAS TE NGA'I RDZAS SUS KHYER SMROS SHIG ,DGONGS PA GZHAN YANG CI 'DRA MTHONG ZHES SO, ,DER DES MTHE BONG MTHONG STE CHE GE MOS RDZAS KHYER RO, ,DGOS PA CHE GE MOR 'GYUR RO ZHES SMRA BAR BYED DO, ,RDO RJE SKAR RTZIS KYI CHED DU PRA DBAB PA LA 'JUG PA'I CHO 
GA'O, ,DA NI PHYUGS ZLOG PA'I CHED DU PHYUGS KYI SNYING PO'I SNGAGS BRJOD PAR BYA'O, ,DANG POR AOm YIG BYIN TE DBUS SU SNGAGS KYI TSIG RNAMS DANG THA MAR HE BADZR'A YA SV'A H'A ZHES PA 'BUM PHRAG BCUS BSGRUBS LA, DE NAS PHYUGS RNAMS LA SBYAR BAR BYA'O, ,BE tU Y'A BE tU Y'A ZHES BRJOD NA LAG LDAN 
'BROS PAR 'GYUR RO, ,MA MM'A MA MM'A ZHES BRJOD NA STAG 'BROS PAR 'GYUR RO, ,TE LLI Y'A TE LLI Y'A ZHES BRJOD NA BSE 'BROS PAR 'GYUR RO, ,AI LI MI LI PHU: PHU: ZHES BRJOD NA SPRUL 'BROS PAR 'GYUR RO, ,NOR SKYONG 'DUL BA'I PHYAG RGYAS KHYI 'BROS PAR 'GYUR RO, ,AOm SHV'A TI shthA TI shthA HE BADZR'A YA 
SV'A H'A ZHES PA DUD 'GRO ZLOG PA'I CHO GA'O, ,DE LTAR DOM LA SOGS PA RNAMS LA GANG GI MING GANG YIN BA DE DBUS SU BCUG STE, AOm YIG DANG PO DANG THA MAR HE BADZR'A YA SV'A H'A ZHES PA DE LTAR SNGAGS BZLAS PA DANG, SBYIN SREG GI CHO GA SGRUB PA NI GRUB PA RNAMS SU 'GYUR GYI GLEGS BAM BKLAGS PA 
TZAM GYIS NI MA YIN NO ZHES PA RTZA BA'I RGYUD DU BCOM LDAN 'DAS KYI NGES PA'O, ,DA NI RENGS PA LA SOGS PA'I LAS RNAMS KYI LHA'I RNAL 'BYOR BRJOD PAR BYA STE, RDO RJE MA DANG ZHES PA LA SOGS PAS SO, ,'DIR RDO RJE MA NI GZUGS KYI PHUNG PO STE DES RENGS PA'O, ,GOO R'I NI TSOR BA'I PHUNG PO STE 

@33B
DES DBANG DU BYA BA'O, ,CHU YI RNAL 'BYOR MA NI 'DU SHES KYI PHUNG PO STE DES ZHI BAR BYED PA'O, ,RDO RJE MKHA' 'GRO MA NI 'DU BYED KYI PHUNG PO STE DES SKROD PA'O, ,BDAG MED MA NI RNAM PAR SHES PA'I PHUNG PO STE NGES SDANG PAR BYED PA'O, ,SA SPYOD MA NI REG BYA RDO RJE MA STE NGES 'GUGS PA'O, ,MKHA' 
SPYOD MA NI CHOS KYI DBYINGS KYI RDO RJE MA STE NGES GSOD PAR BYED PA'O, ,DE BZHIN DU PU KKA S'I SER MOS RENGS PA'O, ,RI KHROD MA ZLA BA NOR BU'I 'OD CAN GYIS ZHI BA'O, ,GTUM MOS DBANG DU BYA BA'O, ,G-YUNG MOS SKROD PA'O, ,RDO RJE DBYINGS KYI DBANG PHYUG MAS SDANG BAR BYED PA'O, ,YE SHES KYI KHAMS 
KYIS GSOD PA GRUB PA'O, ,DE LTAR PHYI DANG NANG DU THAMS CAD RNAL 'BYOR PAS SHES PAR BYA'O, ,SER PO DANG DKAR PO DANG DMAR PO DANG NAG PO DANG LJANG GU DANG SNGON PO'I KHA DOG RNAMS KYIS RENGS PA LA SOGS PA RNAMS TE LHA'I RNAL 'BYOR GYIS SNGAGS BZLAS PA DANG SBYIN SREG DANG GTOR MA'I TSOGS BSGRUB 
PAR BYA'O ZHES PA RTZA BA'I RGYUD DU BCOM LDAN 'DAS KYI NGES PA'O ZHES PA KYE'I RDO RJE'I 'GREL PA STONG PHRAG DRUG PAR LAS RAB 'BYAM SGRUB PAR BYED PA'I MDOR BSDUS CHEN MO STE YONGS SU BCAD PA BDUN PA'O, ,SNGAGS KYI LE'U STE GNYIS PA RDZOGS SO,, ,,DRAG PO CHAGS BCAS 
MCHOG TU ZHI BA'I GZUGS, ,GANG 'DRAR RGYAL DBANG GANG GIS BSGOMS GYUR PA, ,DE 'DRAR DE YIS RANG GI SEMS MTHONG STE, ,GZUGS DE THAMS CAD SMON PA'I SEMS YIN NO, ,'JUG PA'I SEMS KYANG SEMS GCIG DE YIN TE, ,THUGS MIN THUGS NI RNAM THAR GSUM DAG PA, ,DUS 
GSUM SON PA KUN NAS RIG PA PO, ,RDO RJE SEMS DPA' DE LA MGOS BTUD NAS, ,RTZA BA'I RGYUD LAS RTOGS PA YI, ,LHA YI LE'UR 'GREL PA NI, ,SEMS CAN RNAMS KYIS LAM THOB CHED, ,RDO RJE SNYING POS BRI BAR BYA, ,BSKYED PA'I RIM PA GCIG YIN TE, SEMS CAN CHOS LA DMIGS PA'O, , 
GNYIS PA DMIGS PA MED PA NI, ,RDZOGS PA'I RIM PA SGRUB BYED PA'O, ,'DIR NYUNG DU'I RGYUD DU BCOM LDAN 'DAS KYIS BKA' STZAL PA, DE NAS 'DI LAS LHA'I LE'U BSHAD PAR BYA'O, ,DANG PO BYAMS PA BSGOM PAR BYA, ,ZHES PA LA SOGS PA'I TSIG RNAMS KYIS DANG PO'I TSIG RNAMS RTZA PA'I RGYUD LA 'JUG 

@34A
*, ,PAR BYA STE, BAR GYI TSIG RNAMS DANG, MTHA'I TSIG RNAMS KYANG NGO ZHES PA'O, ,DER BCOM LDAN 'DAS KYIS BKA' STZAL PA, GANG GIS SNGAGS DANG PHYAG RGYA YI, ,RNAM DBYES RNAL 'BYOR BDAG NYID 'GRUB, ,LHA YI SGRUB THABS CHO GA NI, ,RDO RJE SNYING POS BSHAD PAR BYA, ,THO 
RANGS DUS SU SNGAGS PA YIS, ,BSHANG GCI DAG NI DOR BA DANG, ,GTZANG SBRA LA SOGS BYAS RJES SU, ,'JAM PA'I STAN LA NYER 'DUG NAS, ,RDZAS BCU'I RANG BZHIN RIL BU NI, ,BYAS NAS RANG GI KHA RU GZHUG ,BDUD RTZI LNGA BCAS PA BYUNG GIS, ,MDUN DU MAndALA BYAS NAS NI, ,DRI DANG ME TOG 
LA SOGS PA, ,GOO R'I SOGS LA RIM BZHIN DBUL, ,DBANG DKAR GSHIN RJER CHOM RKUN MA, ,CHU BDAG PHYOGS SU RO LANGS MA, ,NOR SBYIN LHA MO MKHA' 'GRO MA, ,'OG TU SA SPYOD MA GNAS SO, ,STENG DU MKHA' SPYOD MA RU BSHAD, ,DE LA RIM BZHIN MCHOD PAR BYA, ,DBANG LDAN LHA MO PU KKA 
S'I; ,MER NI DE BZHIN RI KHROD MA, ,SRIN PO'I MTSAMS SU GTUM MO STE, ,RLUNG DU G-YUNG MO RIM PA LAS, ,'KHOR LO'I DBUS SU KYE'I RDO RJE, ,BDAG MED MA DANG LHAN CIG MCHOD, ,DE SLAR SEMS CAN THAMS CAD LA, ,BYAMS DANG SNYING RJE SOGS DRAN BYA, ,DE RNAMS MCHOD NAS DE NAS NI, , 
DE YI SA BON RANG LUS DGOD, ,MING THOG YI GE'I SA BON NI, ,AA YIG BCAS SHING THIG LER BCAS, ,GOO R'I GZUGS KYI KHAMS LA SON, ,SGRA YI KHAMS LA CHOM RKUN MA, ,DRI YI KHAMS LA RO LANGS MA, ,RO YI KHAMS LA GHA SMA R'I, ,REG BYA'I KHAMS LAS SPYOD MA, ,CHOS KYI KHAMS 
LA MKHA' SPYOD MA, ,MIG LA LHA MO PU KKA S'I, ,RNA BA DAG LA RI KHROD 'DOD, ,SNA LA LHA MO GTUM MO'O, ,LCE LA G-YUNG MOR 'DOD PA YIN, ,LUS KYI DBANG PO KYE'I RDO RJE, ,BDAG MED MA NI YID LA GNAS, ,ZHES PA RTZA BA'I RGYUD DU DANG PO YAN LAG DGOD PA'O, ,GAm TZAm BAm GHAm BHAm KHAm BAm SHAm TZAm dAm HAm NAm 
ZHES PA'I SA BON RNAMS BSHAD PA'I KHAMS RNAMS LA DGOD PAR BYA'O, ,DE NAS GNAS BSRUNG BA BSAM PAR BYA'O ZHES PA 'DI LTA STE, RE PHAS NYI MA BDUN DU RNAM BSGOMS NAS, ,NYI DER H'Um BYUNG SNA TSOGS RDO RJE STE, ,RDO RJE DE NYID KYI NI RA BA DANG, ,GUR BCING BA YANG RNAM PAR BSGOM PAR BYA, ,ZHES 

@34B
PA'O, ,'DI NYID LA RTZA BA'I RGYUD DU, DANG PO RE ZHIG SRUNG BA'I 'KHOR LO GDUG PA CAN ZLOG PAR BYED PA DANG, BGEGS DANG LOG PAR 'DREN PA RNAMS PHUR BUS 'DEBS PA SNGAGS PAS KHRO BO'I RGYAL PO'I SKU YIS BYA STE, PHYI NAS 'DOD PA'I LHA BSGRUB PAR BYA'O, ,SHES RAB DANG THABS KYI BDAG 
NYID KYE'I RDO RJE'I RGYUD 'DI NI RNAL 'BYOR GYI RGYUD DE PHYI NAS BDAG MED MA'I SGRUB THABS KYI NGO BOR RNAL 'BYOR MA'I KUN DU SPYOD PAS RNAL 'BYOR MA'I RGYUD BSHAD PAR BYA'O, ,DE'I PHYIR RNAL 'BYOR GYI RGYUD KYI TSOGS GSHIN RJE GSHED LA SOGS PA KHRO BO'I RGYAL PO'I DBANG PO RNAMS SRUNG BA'I 'KHOR LO LA BSGOM 
PAR BYA'O, ,'KHOR LO'I GTZO BO NI RDO RJE H'Um MDZAD DE, DE YANG KYE'I RDO RJE PHYAG DRUG PA'O, ,DES NA DANG POR DE BAS NYI MA'I DKYIL 'KHOR MDUN DU BSAMS NAS DE'I DBUS SU H'Um YIG YONGS SU GYUR PA'I SNA TSOGS RDO RJE GDONG BZHI PA'O, ,SNA TSOGS RDO RJE DE NYID DANG, ,NYI MA GCIG TU 'DRES PAR GYUR 
PAS PHYOGS THAMS CAD DANG STENG DANG 'OG TU RDO RJE RA BA DANG, RDO RJE GUR DANG, RDO RJE GZHI BDUD RNAMS THAMS CAD KYIS MI PHYED PA DANG, RA BA'I PHYI ROL DANG 'OG DANG STENG DU MTSON CHA SNA TSOGS 'JIGS SU RUNG BA RNAMS SNGAGS PAS BSGOM PAR BYA'O ZHES PA'O, ,DE LAS GZHAN NI RTZA BA'I RGYUD LA 'JUG 
PAR BYA STE, DER BCOM LDAN 'DAS KYIS BKA' STZAL PA, KHRO BO'I RGYAL PO RNAMS KYI GDAN, ,RIM PA BZHIN DU RAB BSHAD BYA, ,ZHAL DANG SKU MDOG PHYAG DANG MTSON, ,G-YON BRKYANG STABS KYIS ZHABS RNAMS KYANG, ,RDO RJE GUR GYI DBUS SU NI, ,BHR'Um YIG YONGS SU GYUR PA YIS, ,'KHOR LO RTZIBS 
BRGYAD DE LAS BYUNG, ,GUR GYI 'OG DANG STENG DU NI, ,RTZIBS NI GNYIS PO YANG BYA'O, ,RE BA BCU GCIG PO RNAMS KYIS, ,NYI MA'I DKYIL 'KHOR RIM JI BZHIN, ,NYI MA'I RKANG PA BCU GCIG RNAMS, ,NYI MA DE RNAMS KHO NA'O, ,DER NI NYI MA'I DKYIL 'KHOR RNAMS, SO SO LA NI H'Um YIG DGOD, H'Um YIG 
LAS BYUNG NYI MAR GNAS, ,KHRO BO'I RGYAL PO RNAMS BSGOM BYA, ,DBUS KYI NYI MA'I GDAN LA NI, ,RDO RJE H'Um MDZAD 'DREN PA BSAM, ,SNGON PO ZHAL GSUM PHYAG DRUG PA, ,G-YON BRKYANG STABS KYI ZHABS KYIS BZHUGS, ,RTZA BA'I ZHAL NI SNGON PO STE, ,MCHE BA GTZIGS SHING DRAG 'JIGS SHING, , 

@35A
*, ,G-YON DANG G-YAS PA DKAR DANG DMAR, ,JI LTAR RTZA GSUM GNAS PA BZHIN, ,RDO RJE GRI GUG RTZE GSUM PA, ,G-YAS PA'I PHYAG NA RIM PA BZHIN, ,RDO RJE DRIL BU THOD PA DANG, ,KHA tV'Am GA YANG G-YON PA NA, ,SNA TSOGS RDO RJE RAL PA CAN, ,MI BSKYOD PA DANG ZLA PHYED CAN, ,PHRAG 
PAR MGO YI PHRENG BA NAS, ,DBU NYID LA NI THOD PA CAN, ,RUS PA'I PHYAG RGYA LNGA RNAMS LDAN, ,STAG GI PAGS PAS RKED LA DKRIS, ,SPYAN DGU PA STE LJAGS 'GYUR ZHING, ,SPRUL GYI RGYAN GYIS BRGYAN BYAS PA, ,RDO RJE H'Um MDZAD 'DI LTA BU, ,'DREN PA DE PHYIR BSGOM PAR BYA, ,H'Um YIG NAG PO LAS 
BYUNG BA, ,SHAR GYI NYI MAR GZHAG PAR BYA, ,GSHIN RJE MTHAR BYED NAG CING DRAG ,G-YON BRKYANG GAR STABS KYIS GNAS PA, ,NAG DANG DKAR DANG DMAR BA'I ZHAL, ,GSUS PA CHEN PO SPYAN GSUM PA, ,PHYAG RGYA LNGA DANG THOD PA'I PHRENG, ,RKED PA STAG GI PAGS PA CAN, ,KLU DBANG SNA TSOGS 
RDO RJES MTSAN, ,KUN LA COD PAN LA NI RIGS, ,DE RNAMS MDOG MTSON THA DAD PA, ,DE BZHIN DU NI ZHABS RNAMS BZHI, ,DBYUG PA 'KHOR LO RDO RJE NI, ,G-YAS PA'I PHYAG NA RIM JI BZHIN, ,THUGS KAR SDIGS MDZUB ZHAGS PA DANG, ,DRIL BU DGRA STA G-YON PA NA, ,SPYI BOR SANGS RGYAS 
RNAM SNANG MDZAD, ,GZHAN PA RDO RJE COD PAN YANG, ,H'Um YIG DKAR PO LAS BYUNG BA, ,DKAR DANG GNAG DANG DMAR BA'I ZHAL, ,SHES RAB MTHAR BYED LHOR NYI MA, ,DGOD DE RIN CHEN COD PAN CAN, ,RDO RJE 'KHOR LO DBYUG PA NI, ,PHYAG G-YAS RNAMS SU BSGOM PAR BYA, ,G-YON PA SNYING GAR 
SDIGS MDZUB ZHAGS, ,DRIL BU DANG NI DGRA STA'O, ,H'Um YIG DMAR PO LAS RDZOGS PA, ,DMAR DANG SNGO DANG DMAR BA'I ZHAL, ,NUB TU NYI MAR PAD MTHAR BYED, ,DGOD DE DPAG MED COD PAN CAN, ,GTUN SHING RDO RJE RAL GRI DAG ,PHYAG G-YAS RNAMS SU 'DZIN PAR BYED, ,THUGS KAR SDIGS 
MDZUB ZHAGS PA DANG, ,DRIL BU DGRA STA'ANG G-YON PA NA, ,H'Um YIG SNGON PO LAS RDZOGS PA, ,DON YOD GRUB PA'I COD PAN CAN, ,ZHAL NI SNGO DANG DMAR DANG DKAR, ,MCHE BA GTZIGS SHING RNAM 'KHOR ZHAL, ,SNA TSOGS RDO RJE 'KHOR LO DANG, ,DE BZHIN GTUN SHING G-YAS PA NA, ,DRIL BU SDIGS 

@35B
MDZUB ZHAGS PA DANG, ,DGRA STA YANG NI G-YON PA NA, ,BGEGS MTHAR BYED PA NYI MAR DGOD, ,BYANG DU BDUD RTZI 'KHYIL PA'O, ,H'Um YIG SNGON PO LAS RDZOGS PA, ,MIG G-YO MER NI NYI MAR DGOD, ,ZHAL NI SNGO DANG DMAR DANG DKAR, ,DPAL LDAN RNAM SNANG COD PAN CAN, ,RAL GRI RDO RJE DE BZHIN DU, ,'KHOR 
LO G-YAS PA'I PHYAG NA BSNAMS, ,THUGS KAR SDIGS MDZUB ZHAGS PA DANG, ,DRIL BU DGRA STA G-YON NA'O, ,H'Um YIG SNGON PO LAS GRUB PA, ,SNGO DANG DMAR DANG DKAR ZHAL CAN, ,tA KKI RGYAL PO BDEN BRAL DU, ,RIN CHEN 'BYUNG LDAN COD PAN CAN, ,KHAMS GSUM RNAM RGYAL PHYAG RGYA NI, ,PHYAG GNYIS 
KYIS NI 'DZIN PA STE, ,G-YAS NA RDO RJE RAL GRI DANG, ,G-YON NA SDIGS MDZUB LCAGS KYU'O, ,H'Um YIG SNGON PO LAS RDZOGS PA, 'OD DPAG MED PA'I DBU RGYAN CAN, ,RLUNG DU NYI MA'I DKYIL 'KHOR LA, ,DBYUG PA SNGON PO SNGAGS PAS DGOD, ,RTZA BA G-YAS DANG CIG SHOS ZHAL, ,DRAG CING SNGO DANG 
DMAR DANG DKAR, ,DBYUG PA 'KHOR LO DE BZHIN DU, ,RAL GRI RIM BZHIN PHYAG G-YAS NA, ,G-YON PAR SDIGS MDZUB ZHAGS PA DANG, ,PAD+MA DGRA STA NYID KYANG NGO, ,H'Um YIG SNGON PO LAS GRUB PA, ,DON YOD GRUB PA'I COD PAN CAN, ,STOBS PO CHE NI MDOG SNGO BA, ,SNGAGS PAS DBANG 
LDAN NYI MAR DGOD, ,GNAG DANG DMAR DANG DKAR BA'I ZHAL, ,GSUS PA CHE ZHING 'JIGS SU RUNG, ,DBYUG PA RAL GRI DE BZHIN DU, ,'KHOR LO RIN CHEN PHYAG G-YAS NA, ,THUGS KAR SDIGS MDZUB ZHAGS PA DANG, ,RTZE GSUM DGRA STA G-YON PA NA, ,H'Um YIG LJANG GU LAS GRUB CING, ,MI BSKYOD 
PA YIS THOD DU BYAS, ,ZHAL NI LJANG DANG DMAR DANG DKAR, ,GTZO BO SPYAN GSUM GSUS PA 'PHYANG, ,G-YON DANG G-YAS PA'I PHYAG DAG GIS, ,GTZUG TOR SPYI BOR 'DZIN PAR BYED, ,RDO RJE PAD+MA G-YAS DAG GIS, ,SDIGS MDZUB ZHAGS PA G-YON NA'O, ,NAM MKHAR NYI MA MNAN BYAS PA, ,TSANGS 
PA'I GNAS SU RNAM PAR BSAM, ,H'Um YIG NAG PO LAS RDZOGS SHING, ,MI BSKYOD PA YIS THOD BYAS PA, ,'OG TU NYI MAR GNOD MDZES RGYAL, ,GNAG DANG DMAR DANG DKAR BA'I ZHAL, ,RDO RJE 'KHOR LO DE BZHIN DU, ,RIN CHEN RIM BZHIN PHYAG G-YAS NA, ,SNYING GAR SDIGS MDZUB ZHAGS PA DANG, , 

@36A
*, ,PAD+MA RAL GRI G-YON PA NA, ,DE LTAR KHRO BO'I TSOGS RNAMS NI, ,'JIGS SU RUNG BA BSGOM BYAS NAS, ,DE NAS SNGAGS PAS BSDUS BYAS TE, ,DE NI RANG GI LUS LA GZHUG ,GSHIN RJE MTHAR BYED DPUNG G-YON LA, ,G-YAS LA SHES RAB MTHAR BYED DGOD, ,LAG PA G-YON 
PAR PAD MTHAR BYED, ,G-YAS PAR BGEGS MTHAR BYED PA DGOD, ,G-YON PA'I BRLA LA MI G-YO BA, ,G-YAS PAR 'DOD PA'I RGYAL PO'O, ,RKANG PA G-YON PAR DBYUG SNGON CAN, ,RKANG PA G-YAS PAR STOBS PO CHE, ,MGO BO'I GNAS SU GTZUG TOR CHE, ,GNOD MDZES RGYAL PO BSHANG LAM DGOD, , 
SNYING GAR RDO RJE H'Um MDZAD DE, ,RANG MING DANG PO'I YI GE DGOD, ,YAm PRAm PAm BAm AAm tAm NAm MAm AUm SUm H'Um, 'DI LTAR BSRUNG BA'I CHO GA NI, ,SNGAGS PAS RIM PA BZHIN BYAS NAS, ,BDAG NYID RDO RJE H'Um MDZAD NI, ,KHRO BOR BCAS PA DE NAS BSGOMS, ,BGEGS KUN RNAMS DANG SDIG PA RNAMS, ,GNOD 
MDZES BKA' BSGO PHUR BUS GDAB, ,AOm GHA GHA GH'A TA YA GH'A TA YA, SARBA DUsht'A NA PHAt PHAt, K'I LA YA K'I LA YA SARBA P'A PAm, AOm SUm BHA NI SUm BHA NI H'Um H'Um, AOm GRi HnA GRi HnA H'Um H'Um, AOm GRi Hn'A PA YA GRi Hn'A PA YA H'Um H'Um, ,AOm A'A NA YA HO, ,BHA GA W'A NA BIDYA R'A DZ'A YA H'Um H'Um PHAt PHAt, KHRO BO'I GZUGS 'DI BLO LDAN PAS, ,BGEGS 
DANG LOG 'DREN RNAMS BKUG NAS, ,THAMS CAD CHO GA BZHIN DU NI, RNAL 'BYOR 'DI YIS PHUR BUS GDAB, ,LTE BA'I PHYOGS LAS 'OG GI CHAR, ,RTZE GCIG RNAM PAR BSGOM PAR BYA, ,KHRO BO CHEN PO BGEGS MTHAR BYED, ,STENG DU SPYAN GSUM PHYAG DRUG PA, ,'OG TU BGEGS TSOGS RNAMS 
BLTAS NAS, ,DE YI SNGAGS NI BRJOD BYA ZHING, ,BGEGS KYI LUS LA RDO RJE YI, ,PHUR BUS G-YO BA MED PAR BSNUN, ,AOm GHA GHA GH'A TA YA GH'A TA YA, SARBA DU sht'A NA PHAt PHAt, K'I LA YA K'I LA YA, SARBA P'A PAm PHAt PHAt, H'Um H'Um BADZRA K'I LA YA, BADZRA DHA RA A'A DZNY'A PA YA TI, SARBA BI GHNAm K'A YA W'A KA TZI TTAm, K'I LA 
YA K'I LA YA H'Um H'Um PHAt, PHYAG NA RDO RJE THO BA DANG, ,GNOD MDZES RGYAL PO RNAM BSGOM BYA, ,GSANG SNGAGS RIG PAS SNGAGS 'DI YIS, ,RDO RJE PHUR BU BSDIGS PAR BYA, ,AOm BADZRA MUDGA R'A A'A KO tA YA A'A KO tA YA, TI shthA TI shthA, PHYOGS BCUR PHUR BUS BTAB NAS NI, ,DE NAS GDUG PA RNAMS BSKRAD PA 

@36B
BYA; ,KUN NAS RDO RJE'I ME LCE NI, ,RNAM PAR 'PHRO BA BSAM BYA STE, ,GDUG PA CAN RNAMS BROS PA NI, ,DE YI LUS NI BSREGS BZHIN PA'O, ,NYUNG NGU'I RGYUD 'DI NI SRUNG BA'I 'KHOR LO 'KHRAGS 'KHRUGS TE, DE STENG RNAL 'BYOR BA GNAS NAS, ,ZHES PA LA SOGS PA DANG PHUR BUS GDAB PA'I MTHAR THUG 
PA RNAM PAR BSGOM PAR BYA'O, ,SRUNG BA'I 'KHOR LO'I NGES PA'O, ,TSIGS BCAD BZHI RNAMS KYIS ZHES PA'O, ,DE NAS DAM PA'I DON DU SRID PA GSUM PO RANG BZHIN MED PAR BSGOM PAR BYA STE, ,DNGOS PO MED LA SGOM PA MED, ,SGOM PA SGOM PA NYID MA YIN, ,DE LTAR DNGOS PO DNGOS 'GYUR MIN, , 
SGOM PA DMIGS SU MED PA'O, ,DANG PO STONG NYID BYANG CHUB STE, ,GNYIS PA LA NI SA BON BSDU, ,GSUM PA LA NI GZUGS BRNYAN RDZOGS, ,BZHI PA YIG 'BRU DGOD PA'O, ,DE LTAR SRUNG BA'I 'KHOR LO RNAL 'BYOR GYI RGYUD KYI RJES SU 'BRANG BAR BYA STE, SNGAGS PA DE NAS RANG GI SNYING GA'I H'Um YIG 
GI 'OD ZER RNAMS KYIS NAM MKHA'I MTHIL YONGS SU BKANG NAS MOS PA JI LTA BA BZHIN DU BLA MA DANG SANGS RGYAS DANG BYANG CHUB SEMS DPA' DANG BCAS PA'I RJE BTZUN GTZO BO MA MO BRGYAD KYIS YONGS SU BSKOR BA RANG GI SHES RAB KYIS 'KHYUD PA NAM MKHAR BSAM PAR BYA'O, ,DE NAS 'OD ZER DE RNAMS 
SLAR LOG STE, RANG GI SNYING GAR ZHUGS SHING H'Um YIG LAS LHA MO BRGYAD BCOM LDAN 'DAS MCHOD PAR BYA BA'I CHED DU DBYUNG BAR BYA'O, ,'DIR YANG LUGS LAS ZLOG PAS TSIGS BCAD GCIG GIS TE, RANG GI LUS LAS 'OD ZER 'PHRO, ,NAM MKHA'I DKYIL 'KHOR KHYAB BYED PA, ,BSDUS TE 
SNYING GAR DGUG PAR BYA, ,RNAL 'BYOR ZHE SDANG BDAG NYID 'GYUR, ,RDO RJE SKYE BA SNYING RJE CHE, ,RJE BTZUN NAM MKHAR BLTAS NAS NI, RGYAN RNAMS THAMS CAD 'DZIN PA YI, LHA MO BRGYAD PA RNAMS KYIS MCHOD, ,DKAR MO RI DGAS MTSAN MA 'DZIN, ,CHOM RKUN BDUD LAS RGYAL BA'I SNOD, ,RO 
LANGS MA NI CHU LAG MA, ,GHA SMA R'I NI SMAN 'DZIN CING, ,PU KKA S'I NI RDO RJE'I LAG ,DE BZHIN RI KHROD MA RO 'DZIN, ,GDOL BA MO NI CANG TE'U BRDUNG, ,G-YUNG MO CHAGS PAS GAR MDZAD DO, ,ZLA BA KHU BA NYI MA RDUL, ,CHU NI GCI BAR BRJOD PAR BYA, ,SMAN NI RKANG DANG SHA YIN NO, ,RDO RJE RNAM PAR SNANG 

@37A
*, ,MDZAD BSHAD, ,RO NI RO DRUG YIN PAR BRJOD, ,GO KU SOGS STOBS CANG TE'U, ,GAR NI CHANG GI BTUNG BA STE, ,'DI RNAMS DAM TSIG BRGYAD DU BSHAD, ,RNAL 'BYOR PA YIS 'DI RNAMS KYIS, ,KYE RDOR GTZO BO 'KHOR BCAS MCHOD, ,DE NAS DE MDUN SNGAGS PA YIS, , 
DKON MCHOG GSUM LA SKYABS SU 'GRO, ,SDIG PA RNAMS NI BSHAGS PAR BYA, ,BSOD NAMS RNAMS LA YI RANG BA'AM, ,RANG GI LUS NYID DBUL BA DANG, LAM LA BRTAN PA NYID KYANG NGO, ,BYANG CHUB SEMS NI RAB BSKYED DE, ,DE NAS SANGS RGYAS GSHEGS SU GSOL, ,STONG PA NYID 
LA DMIGS DON BYED, ,SLAR YANG 'DI LTAR RNAM DPYAD BYA, ,RANG BZHIN MED PAS STONG PA STE, ,RGU MED PA LA MTSAN MA MED, ,RTAG TU MED LAS SMON MED CING, ,MNGON BAR 'DU BYED SPANGS PA'O, ,SKYE DANG 'GAG PA MED PA'I PHYIR, ,SMON PA DON NI MED PA'O, ,SANGS RGYAS NYID MED SEMS 
CAN MED, ,CHOS DANG CHOS CAN DE NYID MED, ,JI LTAR SGYU MA RMI LAM DANG, ,DRI ZA'I GRONG KHYER JI LTA BAR, ,DE LTAR SANGS RGYAS SEMS CAN RNAMS, ,DE KHO NA NYID BSGOMS PAS BLTA, ,JI LTAR SGRA BRNYAN DA BZHIN DU, ,SANGS RGYAS RNAMS KYIS CHOS STON PA'O, ,DE LTAR RNAM PAR DPYAD NAS NI, , 
'KHOR BA'I BAR DU SRID PA RU, ,SEMS CAN RJES SU GZUNG BA'I RGYUR, ,BYANG CHUB SEMS DPA' GNAS PAR MDZAD, ,NYON MONGS BDUD DANG SNYOMS 'JUG DANG, ,SHES BYA'I SGRIB PA NYID KYANG NI, ,KHRO BO CHEN POS NGES BSREGS KYANG, ,CHA SHAS TZAM NI BSRUNG BAR MDZAD, ,BYANG CHUB SEMS 
DPA' DPA' PO CHE, ,SEMS CAN KUN LA BRTZE RNAMS KYIS, ,SANGS RGYAS BYANG CHUB SEMS DPA' NYID, ,THAMS CAD YONGS SU RNAM DPYAD NAS, ,STONG PA NYID LA DMIGS BYA ZHING, ,GSANG SNGAGS 'DI NI BRJOD PAR BYA, ,AOm SH'U N+YA T'A DZNY'A NA BADZRA SV'A BH'A WA A'ATMA KO NYA HAm ZHES BRJOD LA DE NAS SMON LAM 
DRAN PAR BYA STE, SMON LAM GYI SEMS DES SNGAGS PA RANG GI SEMS KYIS LHA'I NGA RGYAL 'GRO BA RNAMS ROL BAR BYA BA'I DON DU BSGOM PAR BYA'O, ,'DIR 'CHAD PAR 'GYUR BA'I DKYIL 'KHOR GYI 'KHOR LO DUR KHROD BRGYAD KYIS BRGYAN PA BSAMS SHING, ,DE'I DBUS SU PAD+MA 'DAB MA BRGYAD PA DANG, 

@37B
NYI MA'I DKYIL 'KHOR DANG DE NAS CHOS KYI DBYINGS KYI BDAG NYID CAN GYI RO NYI MA'I STENG DU BSGOM PAR BYA'O, ,SANGS RGYAS MTSAN GYI RGYU LAS NI, ,ZLA BAR DBYANGS RNAMS SUM CU GNYIS, ,GSAL BYED BRGYAD CU NYI MA LA'O, ,DE DAG DBUS SU H'Um YIG STE, ,DE NYID SEMS DPA' ZHES BRJOD DO, ,LHAN 
CIG SKYES DGA'I RANG BZHIN TE, ,ME LONG MNYAM NYID YE SHES DANG, ,SO SOR RTOG PA'I RIM PA LAS, ,DE RNAMS GCIG NYID BYA BA SGRUB, ,GZUGS NI YONGS SU RDZOGS RGYU LAS, ,'DI NI CHOS KYI DBYINGS BSHAD DE, ,YE SHES LNGA PA MCHOG YIN NO, ,RNAM LNGA MNGON PAR BYANG CHUB PA, ,KYE YI 
RDO RJE PHYAG GNYIS BSGOM, ,SNGO DANG SKYA RENGS MTSUNGS PA'I MDOG ,BA NDU DMAR PO'I SPYAN DANG LDAN, ,THOD PA MGO BO'I PHYED PA DANG, ,MI BSKYOD BA YIS THOD DU BYAS, ,'KHOR LO CAN DANG RNA CHA CAN, ,MGUL RGYAN LAG GDUB SKA RAGS NYID, ,SANGS RGYAS LNGA NI RNAM DAG PAS, ,PHYAG RGYA LNGA NI 
RAB TU GRAGS, ,'KHOR LO CAN LA MI BSKYOD GNAS, ,RNA CHA'I BDAG NYID 'OD DPAG MED, ,MGUL GYI PHRENG BA RIN CHEN DBANG, ,GDU BU RGYAL BA RNAM SNANG MDZAD, ,SKA RAGS LA NI DON YOD GNAS, ,DE LTAR SANGS RGYAS RNAMS RAB BZHUGS, LHA MO GTI MUG RDO RJE SOGS, ,MIG SOGS 
SKYE MCHED RNAMS LA'O, ,G-YON NA RDO RJE THOD PA DANG, ,KHA tV'Am G-YANG G-YON PA NA, ,G-YAS NA RDO RJE NAG PO STE, ,H'Um YIG 'DON PA'I BDAG NYID CAN, ,DUR KHROD DU NI MGON PO ROL, ,RNAL 'BYOR MA YIS YONGS SU BSKOR, ,DBUGS RGYU ZHES PA RIG PA 'DI, ,DUR KHROD CES PAR MNGON 
PAR BRJOD, ,DE LTAR PHYAG GNYIS PA'I SGRUB THABS KYI NGES PA'O, ,DE BZHIN DU PHYAG BZHI PA'I SGRUB THABS DANG, PHYAG DRUG PA'I SGRUB THABS LHA'I LE'U'I MTHAR THUG PA GO SLA ZHING, DES NA 'DIR MA BRIS TE KHYAD PAR MED PA'I PHYIR RO ZHES PA DPAL KYE'I RDO RJE'I 'GREL BA STONG PHRAG DRUG PAR LHA'I 
SGRUB THABS BSTAN PA STE YONGS SU BCAD PA BRGYAD PA'O, ,LHA'I LE'U RDZOGS SO,, ,,ME LONG MNYAM NYID YE SHES DANG, ,GSUM PA SO SOR RTOG PA STE, ,BYA BA SGRUB PAR BYED PA GZHAN, ,CHOS DBYINGS RNAM PAR DAG PA STE, ,GZUGS DANG TSOR BA 'DU SHES DANG, ,'DU BYED RNAM 

@38A
*, ,PAR SHES PA NYID, ,SA DANG CHU DANG ME DANG NI, ,RLUNG DANG LNGA PO STONG PA STE, ,YE SHES LNGA PO RNAM DAG PA, ,MNGON PAR BYANG CHUB RNAM PA LNGA, ,SHES BCU RNAM DAG BDAG NYID CAN, ,SHES BCU RNAM DAG 'CHANG BA PO, ,RNAM DAG CHOS DBYINGS ZHES BSHAD PA, ,SKYES BU GANG ZAG 
CHEN PO STE, ,DE NYID LHA YI GZUGS CAN PA, ,'GRO BA'I GTZO BOR PHYAG 'TSAL NAS, ,SEMS CAN KUN LA PHAN CHED DU, ,DBANG BSKUR LE'U'I 'GREL BA NI, ,RTZA BA'I RGYUD KYI RJES 'JUG PA, ,RDO RJE SNYING POS BRI BAR BYA, ,'DIR NYUNG DU'I RGYUD LA DBANG BSKUR BA'I LE'U'I DON NI RTZA BA'I RGYUD KYI DON GYI SGO 
NAS RIG PAR BYA STE, DE'I PHYIR DE NYID LA 'JUG PAR BYA'O, ,'DIR LHA'I GZUGS RDZOGS PA NA SNGAGS 'DI BRJOD PAR BYA STE, AOm SU BI SHU DDHA DHA RMA DH'A TU SV'A BH'A WA A'ATMA KO&amp;HAm ZHES PA LHA'I GZUGS RDZOGS PA'O, ,DE'I PHYIR RTZA BA'I RGYUD DU BCOM LDAN 'DAS KYIS BKA' STZAL PA, ,BSKYED PA'I RIM PA 
JI LTA BAR, BSHAD BYA RDO RJE SNYING PO NYON, ,SGONG SKYES DANG NI MNGAL SKYES TE, ,SRID PA BKYED PA'I RIM PA GNYIS, ,TSANGS PA'I SGO NGA SGONG SKYES BRJOD, ,'JIG RTEN KHAMS NI YANG DAG BYUNG, ,BUD MED MNGAL NAS SKYES PA YANG, ,GNYIS PA MNGAL LAS SKYES PA'O, ,DANG POR STONG NYID BYANG 
CHUB NI, ,'CHI MTHAR 'PHO PA LA BDE'O, ,MA YI MNGAL DU KHU BA RDUL, ,GNYIS PA SA BON BSDU BA'O, ,SROG RLUNG RNAM PAR SHES PA NYID, ,LNGA PO RNAMS KYIS LUS RDZOGS PA, ,GZUGS BRNYAN RDZOGS PAR BRJOD PAR BYA, ,RNAM LNGA MNGON PAR RDZOGS BYANG CHUB, ,AA WA DH'U T'IR BDE BAS 
BRGYAL; ,PHYI YI SKYE MCHED LONGS SPYOD CHE, ,BDE BA CHEN PO SAD BYED DE, ,PU KKA S'I DANG RI KHROD MA, ,GTUM MO DE BZHIN G-YUNG MO STE, ,SA DANG CHU DANG ME RLUNG GI ,RMI LAM GNAS SKABS RANG BZHIN LAS, ,BYIS PA DE RNAMS KYIS BSLANG BA, ,MA YI MNGAL NAS PHYIR BYUNG STE, SAD PA'I GNAS 
SKABS THOB PA NI, ,MIG LA SOGS PA BYIN BRLABS PA, ,RNAM SHES DRUG PA RAB SAD LAS, ,YUL LNGA PO RNAMS 'DZIN PAR BYED, ,RIGS KYIS BYIS PA RGYAS GDAB CING, ,BYIS PAS RIGS LA'ANG RGYAS GDAB PA, ,PHA YIS BU NI RGYAS BTAB CING, ,BUS KYANG PHA LA DE BZHIN NO, ,'BRAS 

@38B
BUS RGYU LA RGYAS BTAB PA, ,RGYU YIS 'BRAS BU RGYAS BTAB CING, ,'BRAS BU BYED RGYU'I 'BREL PA NI, ,RNAM PAR DPYAD LAS DMIGS SU MED, ,'BRAS BU BYED RGYU BRTAG PA 'DI, ,DE PHYIR BSHAD PAR BYA YIS NYON, ,SA BON SDONG PO'I RANG BZHIN GYIS, ,RGYU LA 'BRAS BU'I MTSAN NYID DU, ,BYIS PAS 
THAMS CAD KUN DU BRTAGS, ,BYED RGYU 'BRAS BUR 'GYUR BA STE, ,SA BON RGYU LA LTOS NAS NI, ,'BRAS BU'I SHING LJON 'GYUR DE BZHIN, ,SHING SDONG BYED RGYU LA LTOS NAS, ,SA BON 'BRAS BUR DE BZHIN 'GYUR, ,DE LTAR RGYU LA 'BRAS BUR 'GYUR, ,'BRAS BU LA YANG BYED RGYUR 'GYUR, ,'BRAS DANG 
BYED RGYU GNYIS DAG 'GYUR, ,DE LTAR DE RNAMS BZHI NYID DO, ,SA BON MED PAR SDONG PO MIN, ,SDONG PO MED PAR SA BON MIN, ,BYED RGYU MED PAR 'BRAS BU GANG, ,DAM BCA' BYA BA DON MED 'GYUR, ,SANGS RGYAS THAMS CAD SKYED PA PO, ,SANGS RGYAS SRAS SU SLAR YANG 'GYUR, ,BDE BA GANG 
GIS PHUNG POR 'GYUR, ,DE YIS SLAR YANG BDE BAR 'GYUR, ,RDO RJE SEMS DPA' ZHES BYAR 'GYUR, ,PHUNG PO 'CHI LAS BDE BA'O, ,PHUNG PO DE YIS SKYED BYED 'GYUR, ,'CHI DANG 'PHO PA'I RGYU LAS SO, ,BDE BA MED PAR PHUNG PO MED, ,PHUNG PO MED PAR BDE BA'ANG MED, ,RGYU MED PA YIS 
'BRAS BU MED, ,'BRAS BU MED PAS RGYU YOD MIN, ,RGYU DANG 'BRAS BU GNYIS GNYIS 'GYUR, ,DE LTAR DE RNAMS BZHI NYID DO, ,DER NI BZHI YIS RGYAS 'DEBS PA, ,SA YIS RAB TU BRTAG PAR NUS, ,SLAR YANG BZHI PO BZHI RNAMS KYIS, ,SPRO DANG BSDU BA'I CHOS LAS SO, ,RNAM PAR 
GNAS MED THAL 'GYUR BAS, ,'KHOR BA'I SRID PA'I BAR GNAS PA'O, ,SKYE DANG 'JIG PA'I CHOS KYIS NI, ,RGYU DANG 'BRAS BU SRID PAR GNAS, ,'BRAS BU DANG RGYU 'GOG PA YIS, ,DE DAG SKYE MED 'JIG PA MED, ,RGYU DANG 'BRAS BU 'GOG PA YIS, ,JI LTAR SANGS RGYAS SU MI 'GYUR, , 
SKYE DANG 'JIG PA LAS GROL BA'I, ,RNAL 'BYOR PA RNAMS THAMS CAD GZIGS, ,BUR SHING DBYUG LAS SLAR DBYUG PA, ,DBYUG LAS SLAR YANG DBYUG PAR 'GYUR, ,DE BZHIN BSOD NAMS LAS BSOD NAMS, ,SDIG PA LAS SLAR SDIG PAR 'GYUR, ,'BU ZHIG ZAD LAS BUNG BA LTAR, ,DE BZHIN 

@39A
*, ,SDIG LAS BSOD NAMS 'GYUR, ,BSOD NAMS ZAD LAS SDIG PAR 'GYUR, ,SHI BA'I LUS LA SRIN BU BZHIN, ,JI LTAR DNGUL CHU SBYOR BYED PA, ,DNGUL CHU'I GNAS SKABS LNGAR BRJOD PA, ,DE BZHIN MKHAS PAS GNAS SKABS LNGAR, ,BYANG CHUB SEMS LA SHES PAR BYA, DU BA 
TZI TI TZI TI'I SGRA, ,SBAL PA MCHOD PA NYID DANG NI, ,'DAR DANG 'DAR BA MED PA NYID, ,DNGUL CHU'I GNAS SKABS LNGA RU BSHAD, ,'GYUR DANG 'GYUR DANG DE NAS 'DZAG ,'DZAG PA MED DANG DRI MED GZHAN, ,BSAM GTAN PA YI BYANG CHUB SEMS, ,GNAS SKABS LNGA RU 'GYUR BA YIN, ,BA LCI'I RTEN GYI SBYOR 
BA YI; ,JI LTAR DNGUL CHU 'DZIN BYED PA, ,THABS KYI RTEN GYI SBYOR BA YIS, ,BYANG CHUB SEMS NI DE LTAR BZUNG, ,DNGUL CHU 'DAR BA MED MA BYAS, ,SEMS NI DRI MED MA BYAS PA, ,LUS CHED THAR PA'I CHED MA YIN, ,NOR CHED BDE BA'I CHED MA YIN, ,JI LTAR ZANGS MA DNGUL CHUS PHUG ,SLAR 
YANG ZANGS MA NYID 'GYUR MIN, ,DE LTAR YE SHES KYIS PHUG LUS, ,SLAR YANG PHYUGS NYID 'GRO BA MIN, ,SMAN MCHOG RNAMS KYI SBYOR BA YIS, ,JI LTAR DNGUL CHUS LCAGS ZOS TE, ,'DAR BA MED CING GYUR PA PHUG ,LCAGS RNAMS THAMS CAD GSER DU BYED, ,STONG NYID GZUGS 
BRNYAN SBYOR BA YIS, ,KHAMS RNAMS JI LTAR BDER ZOS NAS, ,DRI MED BYANG CHUB SON PA NI, ,GZHAN GYI SEMS RNAMS BYIN RLOB BYED, ,RGYAL BA YIS NI NAD RNAMS 'PHROG ,BZHU BA YIS NI DBUL BA 'JOMS, ,BSGYUR BA YIS NI DNGOS GRUB STER, ,RJES SU BSGYUR BAS 'CHI MED NYID, ,RGYU MTHUN 
PAS NI RGAS PA 'PHROG ,RNAM PAR SMIN PAS DPAL STER BYED, ,SKYES BU BYED 'DIS DNGOS GRUB PO, ,DRI MA MED PAS 'CHI MED STER, ,'CHI NA MA RIG PA 'JUG CING, ,DE LAS 'DU BYED RNAMS SKYE'O, ,DE NYID DANG PO'I MGON POR BSHAD, ,ZHAL GSUM RNAM PA PHYAG DRUG PA, ,MI BSKYOD DANG PO 
'JUG PA GANG, ,DE LAS RNAM PAR SHES PA 'BYUNG, ,DE LAS MING DANG GZUGS SU 'GYUR, ,DE NAS KHAMS DRUG BDAG NYID CAN, ,SKYE MCHED DRUG GO 'DI RNAMS LAS, ,GZUGS RDO RJE SOGS NGES PAR 'BYUNG, ,MIG SOGS RNAMS DANG GZUGS SOGS RNAMS, ,LAN CIG SBYOR BA 

@39B
REG PA'O, ,DE LAS TSOR BA SKYE BA STE, ,DE NI RIN CHEN 'BYUNG LDAN NYID, ,SRID PA LONGS SPYOD BDAG NYID SRED, ,DE NYID LAS NI NYE BAR SKYE, ,DE LAS NYE BAR LEN BAR BRJOD, ,LAG PA RKANG PA RKYONG BA'O, ,DE LAS SRID PA SKYE 'GYUR TE, ,BYIS PA'I DBUGS NI PHYIR 'BYUNG BA'O, ,DE LAS SKYED 
'DI 'DU SHES DANG, ,BYIS PA RNAM [*RNAMS] KYIS RTAG BRJOD PA'O, ,LUS LA SOGS PA BYIN BRLABS PAR, ,DE 'DI YONGS SU BRTAGS PA NI, ,SLAR YANG 'DU BYED SHES PAR BYA, ,SO RNAMS LHUNG NAS SRID PA'O, ,BYIS PA SKYES LA MA RNAMS NI, ,CHU YIS 'KHRU BA'I DBANG BSKUR BYED, ,DE YI 
GTZUG PHUD RAB 'JOG PA, ,COD PAN DU NI YONGS SU BRTAGS, ,DE YIS RNA BA 'BIGS PA SOGS, ,DAR DBYANGS DBANG BSKUR ZHES PAR BSHAD, ,BYIS PA'I SMRA DANG DGOD PA NI, ,DRIL BU RDO RJE'I DBANG BSKUR RO, ,LNGA PA LONGS SPYOD BRTUL ZHUGS YIN, ,MING NI MING GI DBANG BSKUR 
RO; ,KLOG PA LA SOGS RJES GNANG LA, ,PHA DAG GIS NI RTAG TU STER, ,DE LTAR RNAM PA BDUN GYIS NI, ,DBANG BSKUR BDUN DU RAB TU GRAGS, ,DE YI BAG MA LEN BYED PA, ,DBANG BSKUR GONG MAR BRJOD PAR BYA, ,DE YI SHES RAB STONG PA NI, ,DE YI LAG PA 'DZIN PAR BRJOD, ,SHES 
RAB THABS KYI SNYOMS 'JUG PA, ,'CHI BA LAS NI DE BDER 'GYUR, ,LUS BSKYED PA NI BSNYEN PAR 'GYUR, ,SROG 'BYUNG BA NI BSGRUB PA'O, ,GNYIS SKYES SOGS RNAMS SLAR SKYE BA, ,NYE BAR BSGRUB PA BRJOD PAR BYA, ,SHES RAB THABS NI SNYOMS 'JUG PAS, ,SGRUB PA CHEN PO TA MA'O, , 
ZHES PA SKYE BA BSKYED RIM 'GYUR, ,'CHI BA SDUD PAR BRJOD PAR BYA, ,PHUNG PO MTSAMS SBYOR 'PHO BA MED, ,MA RIG 'PHO BA'I CHOS CAN NO, ,'DU BYED LA SOGS THAMS CAD KYANG, ,SPRO BA DANG NI SDUD PAR 'GYUR, ,ZHES PA RTZA BA'I RGYUD DU'O, ,'DI NYID DU BCOM LDAN 'DAS KYIS BKA' STZAL PA, 
LHA DBANG BSKUR BA'I CHO GA'I LE'U BSHAD PAR BYA'O, ,RANG GI SNYING GA'I SA BON LAS, ,'OD ZER NGES PAR PHYUNG STE, NAG PO DANG SNGON PO'I 'OD ZER LCAGS KYU'I RNAM PA CAN, DE RNAMS KYIS KHAMS GSUM NA BZHUGS PA'I SANGS RGYAS RNAMS SPYAN DRANG ZHING MA MO BRGYAD KYIS YANG DAG PAR MCHOD 

@40A
*, ,DE GSOL BA GDAB PAR BYA'O, ,AOm AA BHI shI NYTZA NTU M'Am SARBA TA TH'A GA TA ZHES PAS SO, ,DE NAS SANGS RGYAS DE RNAMS HE RU KA'I RNAM PA'I GZUGS KYIS DE BZHIN GSHEGS PA LNGA'I BDAG NYID KYI BDUD RTZI'I BUM PA RNAMS KYIS MNGON PAR DBANG BSKUR BAR BYA'O, ,DBANG BSKUR 
BZHIN PA NA NAM MKHA' LAS ME TOG GI CHAR 'BAB PAR 'GYUR RO, ,LHA RNAMS KYIS RNGA BO CHE'I SGRA RNAMS BYED DO, ,GUR KUM GYI CHAR 'BYUNG NGO, ,GZUGS RDO RJE MA LA SOGS PA RNAMS KYIS MCHOD PA BYED DO, ,SPYAN MA LA SOGS PA RNAMS KYIS RDO RJE'I GLU RNAMS KYIS GLU LEN NO, ,DBANG BSKUR 
BA'I COD PAN DU RIGS KYI BDAG POR 'GYUR RO, ,'DIS NI HE RU KA RDZOGS PAR 'GYUR RO, ,DE NAS SKUL SOGS PA'I BYIN GYIS BRLAB PA'I SNGAGS BRJOD PAR BYA STE, AOm SARBA TA TH'A GA TA K'A YA W'A KA TZI TTA BADZRA SV'A BH'A BA A'ATMA KO&amp;HAm ZHES PA'O, ,DE LTAR THUN GSUM DU BYIN GYIS BRLABS PA'I 
SGOM PA BSGOMS NAS LANGS TE, DUS THAMS CAD DU LHA'I GZUGS KYIS GNAS PAR BYA'O, ,KYE'I RDO RJE'I 'GREL BA STONG PHRAG DRUG PAR LHA DBANG BSKUR BA'I LE'U BSTAN PA STE YONGS SU BCAD PA DGU PA'O, ,LHA DBANG BSKUR BA'I LE'U RDZOGS SO,, ,,THOG MA THAM 
MED ZHI BA, ,DNGOS DANG DNGOS MED ZAD KHYAB BDAG ,STONG NYID SNYING RJE DBYER MED PA, ,BYANG CHUB SEMS ZHES BSHAD PA STE, ,THOG MA BAR DANG MTHAR DGE BA, ,DE NYID RIN CHEN BDE CHEN LA, ,DNGOS PO KUN GYIS PHYAG 'TSAL TE, ,LE'U LNGA PA'I 'GREL PA NI, ,SANGS RGYAS RGYAS DE NYID STON BYED 
PA; ,SEMS CAN KUN LA PHAN CHED DU, ,PHYAG RGYA CHEN PO'I 'BRAS THOB CHED, ,RDO RJE SNYING POS BRI BAR BYA, ,'DIR BCOM LDAN 'DAS KYIS BKA' STZAL PA, DE NAS 'DI LAS DE KHO NA NYID KYI LE'U BSHAD PAR BYA'O, ,NGO BO ZHES PA LA SOGS PA GSAL BAR BYA STE, NGO BO NI RANG RIG PAR BYED PA, 
DE BZHIN GSHEGS PA'I YE SHES TE, NGO BO DES 'DZIN PAR BYED PA DANG, GZUNG BA DANG 'DZIN PA THAMS CAD KHAMS BCO BRGYAD KYI RNAM 'GYUR DANG BRAL BAS, RNAL 'BYOR PA RNAMS KYI PHYI ROL GYI GZUGS MED, MTHONG BA PO MED, MIG MED, MIG GI RNAM PAR SHES PA MED DO, ,DE BZHIN 

@40B
DU NYAN PA PO MED, SGRA MED, ,RNA BA'I RNAM PAR SHES PAR SHES PA MED DO, ,DE BZHIN DU DRI MED, ,SNOM PA PO MED, SNA'I RNAM PAR SHES PA MED DO, ,DE BZHIN DU RO MED, MYONG BA PO MED, LCE'I RNAM PAR SHES PA MED DO, ,DE BZHIN DU REG BYA MED, REG PA PO MED, LUS KYI RNAM PAR SHES PA MED DO, ,DE BZHIN 
DU CHOS KYI KHAMS MED, ,'DZIN PA PO MED, YID KYI RNAM PAR SHES PA MED DO, ,DE LTAR MIG LA SOGS PA RNAMS KYANG YOD PA MA YIN TE, DE LTAR KHAMS BCO BRGYAD DANG BRAL BA'I DE KHO NA NYID RIN PO CHE RNAL 'BYOR PAS BSGOM PAR BYA STE, MA RIG PA LA SOGS PA 'GOG PAS SO, ,RTZA BA'I 
RGYUD DU BCOM LDAN 'DAS KYIS GSUNGS PA, 'GYUR BA'I MA RIG 'GOG PA YIS, ,'DU BYED NGES PAR 'GOG PA'O, ,'DI BYED NGES PAR 'GOG PA YIS, ,RNAM PAR SHES PA 'GOG PA'O, ,RNAM PAR SHES PA 'GOG PA YIS, ,MING DANG GZUGS NI 'GOG PAR BYED, ,MING DANG GZUGS NI 
'GOG PA YIS, ,SKYE MCHED DRUG RNAMS 'GOG PA'O, ,SKYE MCHED DRUG RNAMS 'GOG PA YIS, ,REG PA YANG NI 'GOG PAR BYED, ,REG PA 'GOG PA YIS KYANG NI, ,TSOR BA NGES PAR 'GOG PAR BYED, ,TSOR BA NGES PAR 'GOG PA YIS, ,SRED PA YANG NI 'GOG PAR BYED, ,SRED PA 
NGES PAR 'GOG PA YIS, ,NYE BAR LEN PA 'GOG PA'O, ,NYE BAR LEN PA 'GOG PA YIS, ,SRID PA YANG NI 'GOG PA'O, ,SRID PA YANG NI 'GOG PA YIS, ,SKYE BA NGES PAR 'GOG PA'O, ,SKYE BA 'GOG PA YIS KYANG NI, ,RGA SHI NGES PAR 'GOG PA'O, ,PHUNG PO KHAMS RNAMS NGES 'GOG 
PAS; ,DE NYID NYE BAR ZHI BAR BSHAD, ,DE LTAR LUS NI 'GOG PA YIS, ,SROG RLUNG YANG NI 'GOG PA'O, ,SROG RLUNG NGES PAR 'GOG PA YIS, ,BYANG CHUB SEMS NI 'GOG PA'O, ,BYANG CHUB SEMS NI 'GOG PA YIS, ,'DZAG PA NGES PAR 'GOG PA'O, ,'DZAG PA'I SKAD CIG 'GOG 
PA YIS, ,RNAL 'BYOR PA KUN SANGS RGYAS NYID, ,DE BZHIN NYON MONGS RNAMS 'GOG PA, ,LAS RNAMS KYANG NI 'GOG PA'O, ,LAS RNAMS KYANG NI 'GOG PA YIS, ,SDUG BSNGAL RNAMS KYANG 'GOG PA'O, ,SDUG BSNGAL RNAMS KYANG 'GOG PA YIS, ,DE NI NYON MONGS SKYE MI 'GYUR, , 

@41A
*, ,NYON MONGS SKYE BA SKYE MED PAR, ,LAS NI SKYE BA MIN PA NYID, ,DE RNAMS SKYE BA MED PAR NI, ,SDUG BSNGAL RNAMS KYANG 'BYUNG MA YIN, ,SDUG MED BDE LDAN RNAL 'BYOR PA, ,RTAG TU SEMS CAN DON RNAMS BYED, ,SDUG PA DANG NI MI SDUG PAR, ,SEMS CAN RNAMS NI RNAM 
RTOG PA, ,DE LAS NYON MONGS PA RNAMS 'BYUNG, ,DE LAS KYANG NI LAS SKYE'O, ,LAS LAS SDUG BSNGAL SKYE BA STE, ,BDE BA MED NA DE LAS SLAR, ,DGE BA BCU NI YONGS SPANGS LAS, ,BDE BA GANG LAS 'BYUNG BAR 'GYUR, ,BDE MED SDUG BSNGAL SEMS LAS NI, ,BSOD NAMS TSOGS 
NI GA LAS YIN, ,LHA DANG SNGAGS DANG PHYAG RGYA SOGS, ,BRTAGS PAS BYIS PA RNAL 'BYOR PA, ,BSOD NAMS MED PAR YE SHES TSOGS, ,GANG LA YANG DAG SKYE BAR 'GYUR, ,DE DAG MED NA SANGS RGYAS NYID, ,RDO RJE SEMS DPA' MCHOG MED DO, ,DE MED NA YANG RANG DON DANG, ,GZHAN 
DON YANG DAG 'BYUNG BA MED, ,RNAM DAG CHOS DANG LONGS SPYOD RDZOGS, ,SPRUL PA DE RNAMS SPRO BAR BYED, ,SAD PA RMI LAM GNYID STUG PO, ,BZHI PA'I GNAS SKABS BZHI PO YIS, ,RGYU 'BRAS GANG TSE 'GAGS DE'I TSE, ,SANGS RGYAS NYID DU THE TSOM MED, ,RDUL MED RDUL BRAL DRI MA MED, , 
NYES PA SPANGS PA SKYON MED PA, ,SHIN TU SAD PA RNAM SAD BDAG ,KUN MKHYEN KUN RIG DAM PA PO, ,RGYU DANG 'BRAS BU 'GOG PA LAS, ,RGYAL BA'I DBANG PO'I SKU GZHAN NO, ,SKU GSUNG THUGS DANG BDE BA YANG, ,GZHAN TE PHUNG PO'I TSOGS PA'ANG GZHAN, ,SA SOGS KHAMS RNAMS GZHAN 
PA STE, ,YUL DANG DBANG PO RNAMS KYANG NGO, ,LAS KYI DBANG PO'I BYA BA'ANG GZHAN, ,DE BZHIN LAS KYI DBANG PO YANG, ,THAMS CAD NAS NI PHYAG ZHABS SOGS, ,KUN NAS SPYAN DANG DBU DANG ZHAL, ,KUN NAS THOS LDAN 'JIG RTEN DU, ,THAMS CAD KHYAB PAR BYAS TE BZHUGS, ,ZHES 
PA RTZA BA'I RGYUD DU DE KHO NA NYID KYI NGES PA'O, ,DA NI 'DI SGRUB PA'I CHED DU KUN RDZOB TU PHYAG RGYA NYUNG NGU'I RGYUD DU GSUNGS PA 'DI LTA STE, SKYED BYED MA DANG SRING MO DANG, ,BU MO SRING MO'I BU MO NI, ,SHES RAB THABS KYI CHO GA YIS, ,RNAL 'BYOR RIG PAS RTAG TU MCHOD, ,RNAL 'BYOR ZHES PA GZUNG BA DANG, 

@41B
'DZIN PA'I SEMS DAG GCIG PA NYID, ,BRKYANG MA DANG RO MA DAG GCIG PA NYID DANG, GTUM MO DANG KHU BA DAG GCIG PA NYID DO, ,DE LAS NGES PAR SGRUB PA'I DBANG PHYUG DANG LDAN PA STE, TSANGS PAR SPYOD PA MI 'GYUR BA'I BDE BA SHES RAB DANG THABS SNYOMS PAR 'JUG PAS MCHOD PAR 
BYA'O, ,PHYI ROL DU NI YUL DANG RIGS KYI THA SNYAD KYIS MA LA SOGS PA RNAMS SO ZHES PA'O, ,DE BZHIN DU, GAR MA CHOS MA G-YUNG MO DANG, ,GTUM MO DE BZHIN BRAM ZE MO, ,RNAL 'BYOR RIG PAS ZHES SNGAR BSHAD PA'I CHOGS DANG, SHES RAB THABS KYI CHO GA YIS, ,DE NYID RIG PAS RTAG 
TU MCHOD, ,DUS THAMS CAD DU MI 'PHO BA'I BDE BAS CHO GA BSTEN PAR BYA STE, JI LTAR BYE BAR MI 'GYUR BAR, BYE BA NI NGES PA'I DON GYI KHU BA 'PHO BA'O, ,DRANG BA'I DON GYI PHYI ROL DU SKYE BOS SMOD PA'O, ,DE'I PHYIR MA LA SOGS PA RNAMS RNAL 'BYOR BAS 'BAD PAS BSTEN PAR BYA BA BCOM LDAN 
'DAS KYI NGES PA STE, GANG GI TSE GSAL POR BSTEN PAR BYAS NA DE'I TSE RGYAL PO'I RIGS LA SOGS PA RNAMS KYIS BYIS PA'I RNAL 'BYOR PA RNAMS LA SDUG BSNGAL STER BAR BYED DO ZHES PA'O, ,RIGS LNGA'I PHYAG RGYA RNAMS ZHES PA, ,THAR PA'I RGYUR NI BRJOD PAR BYA, ,ZHES PA STE, 'DIR THAR PA'I RGYUR 
PHYAG RGYA ZHES BYA BA, DE BZHIN GSHEGS PA LNGA'I RIGS CAN YIN LA, RDO RJES TE, BYANG CHUB SEMS 'DIS RGYAS GDAB BYA, ,ZHES PA PHYAG RGYA STE AA WA DH'U T'I'O, ,'DIR RDO RJE ZHES PA LA SOGS PA MA LA SOGS PA'I PHYAG RGYA RNAMS 'KHRAGS 'KHRUGS SU GSUNGS MOD, RIM PA JI LTA BA 
BZHIN DU GZUNG BAR BYA STE, 'DIR MA NI DE BZHIN GSHEGS PA'I RIGS DANG, BRAM ZE MO DANG, SPYAN MA STE LTE BA'I PAD+MA LA'O, ,SRING MO NI M'A MA K'I DANG SNYING GAR DANG RDO RJE'I RIGS CAN MA DANG G-YUNG MO'O, ,BU MO NI ME'I KHAMS DANG, PAD+MA'I RIGS CAN MA DANG, GAR MA STE MGRIN PAR RO, , 
SRING MO'I BU MO NI RLUNG GI KHAMS DANG, LAS KYI RIGS CAN MA DANG TSOS MA STE DPRAL BAR RO, ,CHUNG MA NI RDO RJE'I DBYINGS KYI DBANG PHYUG MA DANG, NAM MKHA'I KHAMS DANG GTUM MO DANG, RIN PO CHE'I RIGS CAN MA STE, GTZUG TOR DU'O, ,MTHAR SKYES MA NI YE SHES KYI KHAMS DANG RDO RJE SEMS 

@42A
*, ,DPA'I RIGS CAN MA STE GSANG BA'I PAD+MAR RO, ,DE LTAR LTE BA LAS STENG DU PHYAG RGYA'I RIGS LNGA PO 'DI, MDOR BSDUS PA NI BRJOD PAR BYA, ,RIGS NI RNAM PA DRUG RNAMS BRJOD, ,CES PA GTZUG TOR DU NAM MKHA'I KHAMS KYI RIGS DANG, DPRAL BAR RLUNG GI KHAMS KYI 
RIGS DANG, MGRIN PAR ME'I KHAMS KYI RIGS DANG, SNYING GAR CHU'I KHAMS KYI RIGS DANG, LTE BAR SA'I KHAMS KYI RIGS DANG, GSANG BAR YE SHES KYI KHAMS KYI RIGS SO, ,DE LTAR NAM MKHA'I GTZO BO'I YON TAN NI CHOS KYI KHAMS SO, ,RLUNG GI YON TAN GTZO BO NI REG BYA'O, ,ME'I YON 
TAN GTZO BO NI RO'O, ,CHU'I YON TAN GTZO BO NI GZUGS SO, ,SA'I YON TAN GTZO BO NI DRI'O, ,YE SHES KYI KHAMS KYI YON TAN GTZO BO NI SGRA'I KHAMS SO, ,DE BZHIN DU RNA BA'I DBANG PO DANG, SNA'I DBANG PO DANG, MIG GI DBANG PO DANG, LCE'I DBANG PO DANG, LUS KYI DBANG PO DANG, YID KYI DBANG PO 
DANG; DE BZHIN DU BHA GA'I DBANG PO DANG, NGAG GI DBANG PO DANG, LAG PA'I DBANG PO DANG, RKANG PA'I DBANG PO DANG, RKUB KYI DBANG PO DANG, MCHOG GI DBANG DANG, DE LTAR PHYAG RGYA RNAM PAR DAG PA STE, BSHANG BA 'DZAG PA DANG, GCI BA 'DZAG PA DANG, 'GRO BA DANG, LEN PA DANG, SMRA BA DANG, KHU 
BA 'DZAG PA STE, DE LTAR RIGS SUM CU RTZA DRUG RNAMS KYI RIGS DRUG GO, ,DE LTAR KHAMS SUM CU RTZA DRUG RNAMS SU RIG PAR BYA'O, ,DE BZHIN DU RNAM PAR SHES PA DRUG DANG, 'DU BYED DRUG DANG, TSOR BA DRUG DANG, 'DU SHES DRUG DANG, GZUGS DRUG DANG, YE SHES DRUG STE, DE LTAR PHUNG PO DANG 
KHAMS RNAMS BDUN CU RTZA GNYIS SO, ,DE RNAMS KYANG NYIS 'GYUR GYI MKHA' 'GRO MA'I DRA BA SDOM PA LAS LHA RNAMS TE, DKYIL 'KHOR SUM CU RTZA DRUG RNAMS DANG, SUM CU RTZA BDUN PA HE RU KA RDO RJE PHAG MO DANG BCAS PA'O, ,DE'I RIGS GSUM STE, SKU DANG GSUNG DANG THUGS KYI 'KHOR LO NI 
BDE MCHOG STE, NYIS 'GYUR NI 'KHOR LO DRUG GI BDE MCHOG GO, ,KYE'I RDO RJE'I RGYUD 'DIR NI BCOM LDAN 'DAS KYIS GSUNGS PA, 'KHOR LO SDOM PA'I TSIG GNYIS KYIS GSAL BAR MDZAD DE, DE NAS SNGAGS PAS NYIS 'GYUR MCHOD, ,MKHA' 'GRO MA YI DRA BA SDOM, ,ZHES GSUNGS PA LAS 

@42B
SO; ,'DAB MA DANG ZHING LA SOGS PA NYIS 'GYUR TE, GNAS BZHI RNAMS DANG NYE BA'I GNAS BZHI RNAMS DANG, ZHING BZHI RNAMS DANG NYE BA'I ZHING BZHI RNAMS DANG TSA NDO HA BZHI DANG, NYE BA'I TSA NDO HA BZHI DANG, 'DU BA BZHI RNAMS DANG, NYE BA'I 'DU BA BZHI RNAMS DANG, 'THUNG GCOD BZHI RNAMS DANG, NYE BA'I 
'THUNG GCOD BZHI RNAMS DANG, DUR KHROD BZHI RNAMS DANG, NYE BA'I DUR KHROD BZHI RNAMS TE, DE LTAR SA BCU GNYIS RNAMS SO, ,RE RE LA YANG DPA' BO'I DBANG PHYUG MA BZHI DPA' BO DANG BCAS PA RNAMS SO, ,DE LTAR 'KHOR LO DRUG LA RNAL 'BYOR MA BZHI BCU RTZA BRGYAD RNAMS TE, NAM MKHA'I 
'KHOR LO LA RDO RJE MKHA' 'GRO MA BRGYAD RNAMS DANG, RLUNG GI 'KHOR LO LA RAL GRI'I MKHA' 'GRO MA BRGYAD DANG, ME'I 'KHOR LO LA RIN PO CHE'I MKHA' 'GRO MA BRGYAD DANG, CHU'I 'KHOR LO LA PAD+MA'I MKHA' 'GRO MA BRGYAD DANG, SA'I 'KHOR LO LA 'KHOR LO'I MKHA' 'GRO MA BRGYAD DANG, 
YE SHES KYI 'KHOR LO LA GRI GUG GI MKHA' 'GRO MA BRGYAD DO, ,RDO RJE NOR BUR STONG PA'I MKHA' 'GRO MA BRGYAD DE RDO RJE RTZE GCIG PA 'DZIN PA RNAMS SO, ,GZHAN RNAMS NI DUR KHROD BCU DRUG NA DGA' BA BCU DRUG LAS SKYES PA MKHA' 'GRO MA BCU DRUG RNAMS TE, RNA BA GNYIS LA GNYIS DAG DANG, 
SNA'I BU GA NA GNYIS DANG, MIG DAG NA GNYIS DANG, LCE DANG 'PHYANG MA DAG NA GNYIS DANG, SPYI GTZUG GI BU GA DAG NA GNYIS DANG, BSHANG LAM GYI SGO NA GNYIS DANG, GCI BA'I SGO NA GNYIS DANG, KHU BA 'PHO BA'I SGO NA GNYIS TE DE LTAR RNAL 'BYOR MA BCU DRUG RNAMS SO, ,DE RNAMS KYI 
DBUS NA GTZO BO LHAN CIG SKYES PA'I DGA' BA STONG PA NYID KYIS 'KHYUD PA BCOM LDAN 'DAS KYE'I RDO RJE PHYAG NYI SHU RTZA BZHI PA STE 'KHOR LO SDOM PA NYIS 'GYUR LAS SO, ,DUS KYI KHYAD PAR GYIS BZHUGS PA STE, LO RNAM PAR DAG PA SKU SNGON PO'O, ,BGROD PA RNAM PAR DAG PAS DKAR PO DANG DMAR 
PO'I ZHABS SO, ,DUS GSUM RNAM PAR DAG PAS NAG PO DANG, DMAR PO DANG DKAR PO'I MGRIN PA STE, MGO CAN LA SOGS PA'I ZLA BA BZHI RNAMS DUS GCIG GO, ,CHU SRIN LA SOGS PA ZLA BA GSUM GYI BDAG NYID CAN GYI DUS BZHI RNAMS TE, DE RNAM PAR DAG PAS NAG PO DANG, DMAR 

@43A
*, ,PO DANG, DKAR PO DANG, SER PO'I ZHAL BZHI'O, ,DE BZHIN DU MGO CAN LA SOGS PA RNAMS ZLA BA GNYIS KYI BDAG NYID CAN GYI DUS TSIGS DRUG RNAMS TE, DE RNAM PAR DAG PAS PHRAG PA DRUG STE, SNGON PO DANG, DMAR PO DANG, DKAR PO'I RANG BZHIN G-YAS DANG CIG 
SHOS DAG GO, ,DE BZHIN DU ZLA BA BZHI BZHI'I BDAG NYID G-YAS PA DANG CIG SHOS KYI NAG PO DANG DMAR PO DANG DKAR PO'I DPUNG PA BCU GNYIS TE ZLA BA BCU GNYIS RNAMS LA'O, ,DE BZHIN DU PHYOGS KYI DBYE BAS PHYAG NYI SHU RTZA BZHI PA'O, ,SO SOR CHES GRANGS SO SO'I DBYE BAS G-YON PA DANG G-YAS 
PA'I PHYAG GI TSIGS KYI RTZA RNAMS SO, ,SOR MO'I TSIGS DRUG CU LHAG PA'I BRGYA PHRAG GSUM NI LO'I TSES KYI DBYE BAS SO ZHES PA'O, ,DE LTAR RIGS DRUG GI BDAG NYID CAN GYI HE RU KA DUS KYI 'KHOR LO STE, DE KHO NA DANG PO'I SANGS RGYAS ZHES KYANG BRJOD PAR BYA'O, ,'DI'I ZHAL BRGYA YIS MGO BO'I 
PHRENG BA NI RIG BYED KYI YAN LAG BRGYA YIN LA TSANGS PA'I MGO BO BCAD PA RNAMS KYI RDO RJE THOD PA CAN CHEN PO BCOM LDAN 'DAS SO ZHES PA'O, ,NYIS 'GYUR GYI MKHA' 'GRO MA'I DRA BA SDOM PA NI RIGS DRUG GI BDAG NYID CAN NO, ,RGYUD GZHAN DANG GZHAN DU NI RIGS LNGA'I BDAG NYID CAN NO, ,DE'I PHYIR, 
RIGS NI RNAM PA DRUG BSHAD PA, ,MDOR BSDUS PAS NI RNAM PA LNGA, ,SKU GSUNG THUGS KYI DBYE BA YIS, ,PHYI NAS RNAM PA GSUM NYID 'GYUR, ,ZHES PA'O, ,DE LTAR BSHAD PA'I RIM PAS, RIGS DANG 'BYUNG BA LNGA RNAMS DANG, ,PHUNG PO LNGA YI BDAG NYID CAN, ,'DI YIS RIG BYED BGRANGS 
BYED PAS, ,RIGS ZHES MNGON PAR BRJOD PAR BYA, ,ZHES PA RIGS DRUG DANG, RIGS LNGA DANG, RIGS GSUM GYI NGES PA'O, ,DA NI DE BZHIN GSHEGS PA'I MTSAN NYID BRJOD PAR BYA STE, DPAL LDAN DE BZHIN NYID DU GSHEGS, ,DE BZHIN NYID DU 'ANG BYON PA NYID, ,SHES RAB LDAN 
PA 'DI YIS NI, ,DE BZHIN GSHEGS PA MNGON BRJOD BYA, ,ZHES TE, 'DIR SHES RAB STONG PA NYID DANG LDAN PA DE STONG PA NYID KYI GZUGS DANG LHAN CIG PA'O, ,DE BZHIN NYID DU STE, GSANG BA'I PAD+MAR RDO RJE NOR BU'I MTHAR THUG PAR MI GNAS PA'I MYA NGAN LAS 'DAS PA'I SA LA GTZUG TOR 

@43B
NAM MKHA'I KHAMS NAS DPRAL BA DANG, MGRIN PA DANG, SNYING GA DANG, LTE BA DANG, GSANG BA'I PAD+MA RNAMS LA RLUNG DANG, SA DANG, CHU DANG, ME DANG, YE SHES KYI RANG BZHIN GYI RDO RJE BTZUN MO'I BHA GA RNAMS SU BZHUGS PAR GYUR TO ZHES PA DPAL LDAN BYANG CHUB KYI SEMS RDO RJE GSHEGS PA'O, , 
DE BZHIN DU YANG BYON PA NYID, ,CES PA JI LTAR 'OG GI CHAR GSHEGS PA DE LTAR RDO RJE NOR BU LAS GSANG BA'I PAD+MA YE SHES KYI KHAMS LAS BYON PA STE LTE BAR DANG, SNYING GAR DANG, MGRIN PAR DANG, DPRAL BAR DANG, GTZUG TOR DU GYEN DU KHU BA YIS SO, ,DE LTAR NA JI LTAR GSHEGS PA DE 
LTAR BYON PA GRUB STE, YAN LAG BCU GNYIS 'GOG PA ZHES PAS SA BCU GNYIS THOB PA'O, ,JI LTAR 'JIG RTEN PA'I KUN RDZOB KYI DGA' BA DANG, MCHOG DGA' BA DANG, KHYAD DGA'I DGA' BA DANG, LHAN CIG SKYES PA'I DBYE BAS DPRAL BA NAS 'OG TU BYON PA DE LTAR BZLOG PAS RGYU MTHUN PA DANG 
RNAM PAR SMIN PA DANG, SKYES BU'I BYED PA DANG, DRI MA MED PA RNAMS KYI GSANG BA NAS DPRAL BAR GSHEGS PA'O, ,DE SKAD DU YANG GSUNGS PA, LTE BAR RGYU MTHUN RAB TU BRJOD, ,CHOS KYI 'KHOR LOR RNAM SMIN TE, ,SKYES BU BYED PA LONGS SPYOD DU, ,BDE BA CHEN PO DRI MA MED, ,CES PA 
NGES PA STE, 'CHAD PAR 'GYUR BA LA'O, ,DE LTAR NA JI LTAR TSES GCIG LA SOGS PA CHA BCO LNGA'I DBYE BAS KUN RDZOB TU GTZUG TOR NAS GSANG BA'I PAD+MAR CHA RDZOGS PA'I RANG BZHIN GYIS 'OG TU KHU BAS YE SHES KYI SEMS SONG BA STE, DE LTAR RDO RJE NOR BU LAS BYUNG BA RNAL 'BYOR GYI STOBS 
KYIS GSANG BA'I PAD+MA LAS BZLOG PAS TSES GCIG LA SOGS PA'I CHA'I DBYE BAS CHA GANG BA'I RANG BZHIN GYI STENG DU KHU BAS DPRAL BA'I PAD+MAR GSHEGS PA STE, GTZUG TOR DU CHA BCU DRUG PA'I RANG BZHIN GYIS SO, ,DE LTAR 'KHOR BA PA RNAMS KYI RDUL GYI KHAMS NAG PO'I TSES GCIG 
LA SOGS PA'I DBYE BAS GSANG BA NAS GTZUG TOR DU SONG BA GNAM STONG GI MTHAR CHA BCU DRUG PA NYAMS PA'I DBYE BAS YIN NO, ,DE KHO NA SANGS RGYAS RNAMS KYIS BZLOG PAS GTZUG TOR NAS NAG PO'I TSES GCIG LA SOGS PA'I CHA'I DBYE BAS GNAM STONG GI MTHAR ZLA BA'I CHA BCU DRUG 

@44A
*, ,PA NYAMS PA'I BYE BRAG GIS GSANG BA'I PAD+MAR SON PA'O, ,DE SKAD DU YANG KUN RDZOB PAS DANG PO'I SANGS RGYAS SU GSUNGS PA, LUS CAN THAMS CAD 'CHI BA NA, ,ZLA BA BDUD RTZI 'OG TU 'GRO, ,STENG DU NYI MA RDUL SGRA GCAN, ,RNAM SHES DNGOS PO'I MTSAN NYID DO, ,DE PHYIR ZLA BA BDUD RTZI NI, , 
STENG DU 'GRO BYA MI BSKYOD PA, ,'OG TU NYI MA RDUL SGRA CAN, ,RNAM SHES 'GYUR MED BDE BA LA'O, ,ZHES SO, ,DON DAM PAS 'DI NYID DU 'CHAD PAR 'GYUR BA, ,BYANG CHUB SEMS NI ZLA BAR 'GYUR, ,BCO LNGA'I CHA YI BDAG NYID CAN, ,BDE BA CHEN PO A'A LI'I GZUGS, ,RNAL 'BYOR MA RNAMS DE YI CHA, , 
ZHES PA DGA' BA BCU DRUG GI NGES PA'O, ,DE BZHIN DU RIGS KYI LE'UR BCOM LDAN 'DAS KYIS GSUNGS PA, JI LTAR RIGS PAR RNAL 'BYOR MA'I, ,SKYE BA DANG NI GNAS PA'I RGYUR, ,NUS PA YE SHES RNAM SHES DANG, ,LHA RNAMS JI LTAR 'BYUNG BA'O, ,HE RU KA NI BSKYED PA'I RGYU, ,DANG PO RE ZHIG AE WAm 'GYUR, ,LHAN CIG SKYES 
DGA' BDE BA CHE, ,AE WAm YI GE 'GYUR MED CHE, ,ZHES PA NGES PA'O, ,RNAM PAR MI RTOG PA'I YID LA NI, ,SGOM PA PO MED BSGOM BYA MED, ,SNGAGS MED LHA NI YOD MA YIN, ,SPROS PA MED PA'I RANG BZHIN LAS, ,SNGAGS DANG LHA DAG YANG DAG GNAS, ,DE NYID KYIS NA LHAN CIG SKYES PA'I DGA' BA'I RANG BZHIN GYI RNAM PAR RTOG 
PA'I RNYOG PA MTHA' DAG NUB PA'I NGO BOS SO, ,DA NI PHUNG PO DRUG PO RNAMS KYI KUN RDZOB DANG DON DAM PA'I DBYE BA BRJOD PAR BYA STE, RNAM SNANG ZHES PA LA SOGS PAS SO, ,'DIR RNAM PAR SNANG MDZAD NI SA'I 'KHOR LO LA 'DREN PA'O, ,MI BSKYOD PA NI NAM MKHA'I 'KHOR LO LA 'DREN PA'O, ,'OD DPAG MED NI CHU'I 'KHOR LO LA 
'DREN PA'O, ,RIN CHEN 'BYUNG LDAN NI ME'I 'KHOR LO LA 'DREN PA'O, ,DON YOD GRUB PA NI RLUNG GI 'KHOR LO LA 'DREN PA'O, ,SEMS DPA' CAN NI YE SHES KYI 'KHOR LO LA 'DREN PA'O, ,DE RNAMS KYANG GRANGS JI LTA BA BZHIN DU, TSANGS PA KHYAB 'JUG ZHI BA DANG, ,THAMS CAD RNAMS DA DE NYID BRJOD, ,CES PA KUN RDZOB 
TU SEMS CAN RNAMS 'OG TU KHU BA CAN RNAMS TE, DON DAM PAS SANGS RGYAS RNAMS STENG DU KHU BA CAN RNAMS SO, ,TSANGS PA MYANG 'DAS SANGS RGYAS TE, ,ZHES PA BSHANG BA'I KHAMS MI 'DZAG PA NYID KYI PHYIR RO, ,'JUG PHYIR KHYAB 'JUG BRJOD PAR BYA, ,GCI BA'I KHAMS RNAMS RANG GI LUS LA 'JUG PA NYID KYI 

@44B
PHYIR TE, PHYI ROL DU 'BYUNG BA MED PA'I PHYIR SANGS RGYAS KHYAB 'JUG TU BRJOD PAR BYA'O, ,RTAG TU DGE PHYIR ZHI BA'O, ,ZHES PA LA DGE BA'I TSUL KHRIMS MA NYAMS PA STE, KHU BA MI 'PHO BA'I BDE BA'I PHYIR SANGS RGYAS 'DI NI ZHI BAR BRJOD PAR BYA'O, ,THAMS CAD KUN BDAG LA GNAS PHYIR, ,ZHES PA THAMS CAD NI RIN CHEN 'BYUNG LDAN 
KHRAG GI KHAMS TE, DE 'PHO BA MED PA LA SDUG BSNGAL MED LA, DE MED PA'I PHYIR, BDE SDUG SEL BA MTHAR 'BYUNG BA, ,CHAGS BRAL LUS NI ZAD PA PO, ,ZHES PA'O, ,KUN BDAG LAG NAS NI LHA'I MIG DANG GZHAN GYI SEMS SHES PAS THAMS CAD LA KHYAB PAR BYED PA NYID KYI PHYIR, ,SANGS RGYAS NI THAMS CAD CES PAR BRJOD PAR BYA'O, ,RTOGS 
PA MED PAS RNAM SAD DO, ,ZHES PA MIG LA SOGS PA'I DBANG POS RTOGS PA MED PAS DON YOD GRUB PA NI SHA'I KHAMS TE, DE ZAD PA NYID KYI PHYIR MIG LA SOGS PA RNAMS 'DU BYED PA MED LA, DE MED PA'I PHYIR RNAM SAD DE, BDAG RIG GZHAN RIG THAMS CAD PA, ,KUN LA PHAN PA'I GANG ZAG MCHOG ,'JIG RTEN DPE LAS 
'DAS PA STE, ,SHES DANG SHES BYA'I BDAG PO MCHOG ,CES PAS SANGS RGYAS NI, RTOG PA MED PAS RNAM SANGS RGYAS, ,ZHES PA NGES PA'O, ,DAM PA'I BDE BAS DE NYID 'GYUR, ,ZHES PA LA DAM PA'I BDE BA NI ZAG PA MED PA STONG PA NYID DANG, MTSAN MA MED PA DANG, SMON PA MED PA DANG, MNGON PAR 'DUS MA BYAS PA STE, RNAM PAR THAR PA 
BZHI PO GCIG TU 'DRES PAR GYUR PA NYID SNYING RJE DANG BYAMS PA DANG DGA' BA DANG BTANG SNYOMS DMIGS PA MED PA'I RANG BZHIN GYIS, DMIGS PA SHES RAB DANG THABS KYI BDAG NYID CAN GYI DE KHO NA NYING NI SANGS RGYAS YIN NO ZHES BRJOD PA'O, ,DE LTAR NA, BDEN DON RNAM PA BCU GNYIS PA, ,DE NYID RNAM PA BCU DRUG RIG ,RNAM PA NYI SHUS BYANG CHUB 
PA; ,RNAM DAG MCHOG TU MI 'GYUR RIG ,CES PA SANGS RGYAS BCOM LDAN 'DAS SO, ,DE LTAR GSUNGS PA'I RIM PA LAS, ,RIGS GSUM DANG NI RIGS LNGA NYID, ,RANG BZHIN GCIG PAS RIGS BRGYA'O ZHES PA'O DE SKAD DU MTSAN YANG DAG PAR BRJOD PAR, KHRO BO'I RGYAL PO GDONG DRUG 'JIGS, ,MIG DRUG LAG DRUG STOBS DANG LDAN, ,KENG RUS 
MCHE BA GTZIGS PA PO, ,HA LA HA LA GDONG BRGYA PA, ,ZHES PA DANG NI DE BZHIN DU, ,RDO RJE 'BAR BA MIG MI BZANG, ,MGO SKYES RDO RJE 'BAR BA STE, ,RDO RJE 'BEBS PA 'BEBS PA CHE, ,MIG BRGYA PA STE RDO RJE'I MIG ,CES PA RIGS BRGYA'I NGES PA'O, ,DE LTAR KUN RDZOB DANG DON DAM PA'I DBYE BAS 'JIG RTEN PA DANG 'JIG RTEN LAS 'DAS PA'I DE KHO NA NYID NI 

@45A
*, ,SGRIB PA DANG BCAS PA DANG, SGRIB PA MED PA DANG, MTSAN MA DANG BCAS PA DANG, MTSAN MA MED PA DANG, RNAM PAR RTOG PA DANG BCAS PA DANG, RNAM PAR RTOG PA MED PA DANG, SGRO BTAGS PA DANG SGRO BTAGS PA MED PA DANG, NGA RGYAL DANG BCAS PA DANG NGA RGYAL MED PA STE, SEMS CAN RNAMS DANG SANGS RGYAS RNAMS KYIS RTEN CING 'BREL BAR 
'BYUNG BA'I YAN LAG BCU GNYIS 'GOG PAS MI SKYE BA 'JUG PA YANG MED PA'O ZHES PA RGYUD GZHAN THAMS CAD DU SANGS RGYAS BCOM LDAN 'DAS KYI NGES PA STE MKHAS PA RNAMS KYIS RIG PAR BYA'O, ,DA NI YANG KUN RDZOB KYI CHOS KYI LHA LA SOGS PA BRJOD PAR BYA STE LUS LA 'BYUNG NGO ZHES PA LA SOGS PAS SO, ,'DIR GANG GI PHYIR LUS 'BYUNG BA 
LNGA'I BDAG NYID LA KUN RDZOB KYI BDE BA YANG DAG PAR 'BYUNG BA DE'I PHYIR LHA ZHES BDAG GIS BRJOD PAR BYA'O, ,SANGS RGYAS 'DI LA BHA GA MNGA', ,DES NA BCOM LDAN 'DAS ZHES BRJOD, ,BHA GA RNAM PA DRUG TU BRJOD, ,DBANG PHYUG LA SOGS YON TAN KUN, ,DBANG PHYUG DANG NI PHUN TSOGS DANG, ,YE SHES GRAGS PA DPAL RNAMS DANG, , 
SKAL BA BZANG PO YON TAN NYID, ,BHA GA'I SGRA YIS BRJOD PAR BYA, ,YAN NA NYON MONGS LA SOGS BDUD, ,'JOMS PHYIR BCOM LDAN ZHES PA'O, ,DON DAM PAS SO ZHES PA THABS KYI NGES PA'O, ,DA NI SHES RAB BRJOD PAR BYA, ,MA ZHES PA LA SOGS PAS SO, ,'DIR THABS NI PHA STE KHU BA'I KHAMS SO, ,SHES RAB NI MA STE RDUL GYI KHAMS 
SO; ,BSKYED PA NI LAS KYIS BYIN GYIS BRLABS PA'I DRI ZA'I SEMS CAN 'CHI BA'I MTHAR GYUR PA SKYE BA'I CHAR GTOGS PA'I KUN GZHI'I RNAM PAR SHES PA STE, DE KHO NA 'GRO BA'I SGRAS BRJOD PAR BYA'O, ,BCOM LDAN 'DAS KYIS, KYE RGYAL BA'I SRAS RNAMS KHAMS GSUM PO 'DI NI SEMS TZAM MO ZHES GSUNGS PA'I PHYIR RO, ,'GRO BA NI DE 
KHO NA'O, ,'GRO BA SKYED PAR BYED DO ZHES PA SHES RAB MA RU BRJOD PAR BYA STE RDUL GYI KHAMS SO, ,DE BZHIN DU SKAL BA CAN GYI THABS TE KHU BA'I KHAMS SO, ,GANG PHYIR RNAM DBYE STON PA'I PHYIR, ,SHES RAB DE KHO NA SRING MOR BRJOD PAR BYA, KHAMS KYI RNAM 'GYUR SO SO'I BA SPU DANG PAGS PA DANG SHA DANG KHRAG GI'O, ,DE BZHIN DU THABS NI SPUN ZLA 
STE; GANG GI PHYIR RTZA DANG RUS PA DANG RKANG GI RNAM PAR DBYE BA STON PA DE'I PHYIR KHU BA'I KHAMS SO, ,YON TAN 'JO PHYIR SHES RAB DE KHO NA NI BU MOR YANG BRJOD PAR BYA STE, YON TAN RNAMS NI SGRA DANG, REG BYA DANG, GZUGS DANG, RO DANG, DRI DANG, CHOS KYI YUL RNAMS TE, DE RNAMS 'JO BA'I PHYIR NA DE 'DZIN PA'I PHYIR RO ZHES PA'O, ,DE BZHIN DU THABS 

@45B
NI BU STE MIG LA SOGS RNAMS RAB TU 'JUG PA NYID KYI PHYIR THABS KYI KHAMS SO, ,DE BZHIN DU SHES RAB NI SRING MO'I BU MO STE YUL LA RNAM PAR SHES PA RNAMS RAB TU 'JUG PA NYID KYI PHYIR RO, ,THABS NI SPUN ZLA'I BU STE MIG LA SOGS PA RNAMS LA RAB TU 'JUG PA NYID KYI PHYIR RO ZHES PA'O DE BZHIN DU 'PHO BA'I BDE BA LA 'JUG PA NYID KYI PHYIR SHES RAB 
NI CHUNG MAR BRJOD DO, ,THABS KYANG KHYO BO RU BRJOD DE PHAN TSUN LTOS PA NYID KYI PHYIR GNYIS KA YANG 'PHO BA'I BDE BA'I CHOS LAS SO ZHES PA'O, ,CHAGS PA DANG BRAL BA LAS SHES RAB NI REG MIN MTHAR SKYES MA ZHES BRJOD DO, ,THABS KYANG NGO ZHES PA PHYAG RGYA DRUG GI NGES PA'O, ,KHAMS KUN RMONGS PAR BYED PA'I PHYIR, ,BRAM ZE MO ZHES BRJOD PAR BYA, ,'TSED BYED SHES 
RAB TSOS MA'O, ,KHAMS G-YO BYED PHYIR GAR MKHAN MA, ,SREG BYED PHYIR NAG TU MA MOR BSHAD, ,REG MIN PHYIR NA G-YUNG MOR BSHAD, ,DE BZHIN DU THABS KYANG SHES PAR BYA STE, BYA BA LNGA'I RANG BZHIN LAS SO, ,DE LTAR THAMS CAD PHYI ROL DU DE'I PHYIR MU STEGS PA RNAMS KYIS RIG BYED LA SOGS PA RNAMS KYIS RAB TU BRTAGS PA STE, ,RANG BZHIN GYIS BUD MED THAMS 
CAD DANG SKYES PA THAMS CAD MI'I RIGS GCIG TU YANG DAG PAR BYUNG BA STE, DE RNAMS LA RIGS GZHAN YOD PA MA YIN NO ZHES PA RGYUD GZHAN THAMS CAD DU MNGON PAR DGONGS PA'O, ,DA NI KHAMS KYI RANG BZHIN GYIS SNGAGS BZLAS PA LA SOGS PA BRJOD PA ZHES PA LA SOGS PAS BSHAD PAR BYA'O, ,'DIR SEMS CAN THAMS CAD KYI BRJOD PA NI A'A 
LI K'A LI DBYANGS DANG GSAL BYED DAG GI BRJOD PA GANG YIN PA STE, DE'I PHYIR, BRJOD PA BZLAS PA YIN PAR BSHAD, ,DE KHO NA NYID KYI RNAL 'BYOR PA RNAMS KYI'O, ,DE BZHIN DU, RKANG PA'I RJES NI DKYIL 'KHOR 'GYUR, ,RKANG PA DAG GIS SA GZHI NYED PA'I PHYIR DKYIL 'KHOR DU BRJOD PAR BYA'O, ,DE BZHIN DU, LAG PA BSGYUR BA PHYAG RGYAR 'GYUR, ,SOR MO NYED 
PA GANG YIN PA, ,DE BZHIN DU, SEMS CAN RNAMS KYIS GANG SEMS PA, ,DE KHO NA BSAM BYA STE, PHA ROL GYI SEMS SHES PAS RNAL 'BYOR PA RNAMS KYIS ZHES PA'O, ,GANG PHYIR BSAM BRAL BSAM BYA BA, ,ZHES PA BSAM BRAL ZHES PA SEMS PA MED PA STE, RNAL 'BYOR PA RNAMS KYI BSAM BYA GANG YIN PA'O, ,PHA'I YUL LA 'CHI BA'I MTHAR 
GYUR PA SKYE BA'I CHAR GTOGS PA'I SEMS CAN GYI 'PHO BA'I GNAS SKABS SU THOB PA'I BDE BA GANG YIN PA'I BDE BA DE NYID NI LO BCU DRUG GI MTSAMS SU SKYES PAS RANG GI BZA' BAR BYA BA'O, ,BUD MED KYIS NI LO BCU GNYIS KYI MTSAMS SU LONGS SPYAD PAR BYA'O, ,BDE BA GANG GIS 'CHI BA 'DIR TE, 'KHOR BA PA RNAMS KYIS 'KHOR BAR SKYE BA DANG GNAS PA'I BDE BA DE KHO NA 

@46A
*, ,BRTAN PAR GYUR PA NI RNAL 'BYOR PA RNAMS KYI BSAM GTAN DU BRJOD PAR BYA'O, ,KYE'I RDO RJE'I SNYING PO BDAG GIS 'DI THAMS CAD NI MDOR BSDUS PA'I KYE'I RDO RJE'I RGYUD 'BUM PHRAG LNGA PA LAS, 'BUM PHRAG SO SO'I NANG NAS LE'U SO SO LAS BSDUS PA'I DON BSTAN PA STE LE'U LNGA PA RNAMS SU'O,, ,,'DI LAS PHYI MA SPYOD PA'I LE'U LA SOGS PA NI RGYA 
CHER RTOGS PAR BYA'O, ,RIGS KYI LE'U RU TSIGS SU BCAS PA SUM CU RNAMS KYIS 'BUM PHRAG DANG PO LAS BSDUS PA'I DON TO,, ,,SNGAGS KYI LE'U RU TSIGS SU BCAD PA BZHI BCU RNAMS KYIS 'BUM PHRAG GNYIS PA LAS SO, ,LHA'I LE'U RU NYI SHU RTZA BZHI RNAMS KYIS 'BUM PHRAG GSUM PA LAS SO, ,TSIGS SU BCAD PA DRUG RNAMS KYIS DBANG BSKUR BA'I LE'U RU 'BUM PHRAG BZHI 
PA LAS SO, ,TSIGS SU BCAD PA NYI SHU RNAMS KYIS DE KHO NA NYID KYI LE'U 'BUM PHRAG LNGA PA LAS SO, ,DE LTAR TSIGS SU BCAD PA NYI SHU LHAG PA'I BRGYA RNAMS KYIS BSDUS PA'I DON LE'U LNGA RNAMS SU RNAL 'BYOR PA RNAMS KYIS RGYA CHER 'GREL PA 'DI YIS RTOGS PAR BYA'O ZHES PA'O, ,KYE'I RDO RJE'I 'GREL PA STONG PHRAG DRUG PAR DE KHO NA NYID NGES PAR MDOR 
BSTAN PA'I MDOR BSDUS CHEN PO'O,, ,,DE LTAR DE KHO NA NYID KYI LE'U RDZOGS SO, ,DPAL KYE'I RDO RJE BSDUS PA'I DON GYIS 'GREL PA RDZOGS SO,, ,,RJE BTZUN BYANG CHUB SEMS DPA' SEMS DPA' CHEN PO RDO RJE SNYING POS MDZAD PA'O, ,RGYA GAR GYI MKHAN PO D'A NA SH'I LA DANG, LO TZ'A BA 'BRO SENG DKAR SH'A KYA 'OD KYIS BSGYUR 
BA; SLAD KYI RGYA GAR GYI MKHAN PO SU BH'U TI SHR'I SH'A NTI DANG, LO TZ'A BA COG GRU TING NGE 'DZIN BZANG POS ZHUS SO, ,YANG SLAD KYI RGYA GAR GYI MKHAN PO RGYAL PO'I SRAS, DPAL 'JIGS MED LHA'I ZHAL SNGAR LO TZ'A BA SNYEL COR DGE SLONG PRA DZNY'A K'I RTIS YUL DBUS 'GYUR GYI DPES GTAN LA PHAB PA, SLAR YANG DPAL LDAN SHONG STON RDO RJE RGYAL MTSAN GYIS LEGS 
PAR BSHAD PA LA SOGS PA'I MTHU LAS, BRDA SPROD PA'I TSUL RIG PA'I DPANG LO TZ'A BA DPAL LDAN BLO GROS BRTAN PAS, BYANG CHUB SEMS DPA'I 'GREL BA SKOR GSUM GYI TSUL LA SHIN TU DAD CING BLO'I SNANG BA RGYAS PA'I BSHES GNYEN RA LUNG PA CHOS GRAGS DPAL BZANG POS, SLOB DPON CHEN PO ZHI BA 'TSO'I ZHABS DPON SLOB KYIS MDZAD PA'I, DBU MA'I GZHUNG 
LUGS CHEN PO DE KHO NA NYID BSDUS PA RTZA 'GREL GYI GLEGS BAM BRIS TE YON DU GNANG NAS YANG DANG YANG DU BSKUL BA'I DOR LEGS PAR BCOS TE BSGYUR CING ZHUS NAS GTAN LA PHAB PA'I YI GE PA NI MDZAD STON KUN DGA' RGYAL MTSAN ZHES BYA'O,, ,,'DIS SEMS CAN MANG PO DPAG TU MED PA LA PHAN PAR GYUR CIG,, ,, 

@46B
*, ,RDO RJE SNYING PO'I 'GREL PA BZHUGS, #, ,YAN LAG BCU GNYIS SRID RTZA BTON, ,DAG PA RNAM PA BCU GNYIS 'CHANG, ,KYE'I RDO RJE LA PHYAG 'TSAL NAS, ,SPYOD MCHOG LE'U RGYAS BSHAD 'DI, ,'BUM PHRAG LNGA PA'I RJES 'BRANGS NAS, 'GRO LA SNYING RJES GDUNGS PA YIS, ,RDO RJE SNYING PO NGAS 
BSHAD BYA, ,DE LA KYE'I RDO RJE'I DKYIL 'KHOR DU ZHUGS PA'I RNAL 'BYOR PA SNGON GYI DAM BCAS PA LAS MI 'DOR BA LA BRTZON PA DANG LDAN PAS, ,SEMS CAN KUN GYI DON GYI PHYIR SPYOD PA LA 'JUG PAR BYA BA YIN PAS, DE NAS GZHAN YANG RAB BSHAD BYA, ,SPYOD PAS PHA ROL PHYIN MCHOG NYID, ,KYE YI RDO RJE DNGOS GRUB 
RGYUS; ,GANG GIS DNGOS GRUB MTHAR 'GRO BA, ,ZHES BYA BA GSUNGS TE, DE NAS ZHES BYA BA NI DE KHO NA NYID KYI LE'U BSHAD PA'I RJES SU BSTAN PA YIN PAS MTSAMS SBYAR BA'I TSIG GO, ,KYE'I RDO RJE'I DNGOS GRUB KYI RGYU'I TSUL GYIS KHAMS GSUM PO KYE RDO RJER 'GRUB PAR BYA BA'I PHYIR, ,SPYOD PA BRTZAMS ZHES BYA 
BA'I DON YIN LA, DE LAS GZHAN PA'I SPYOD PA NI MA BSTAN TE DGOS PA MED PA'I PHYIR RO, ,SPYOD PA'I DGOS PA NI DNGOS GRUB MTHAR 'GRO BA ZHES BYA BA YIN TE, BDAG DANG DE LAS GZHAN PA'I SKYE BO RNAMS PHYAG RGYA CHEN PO'I DNGOS GRUB KYI MTHAR 'GRO BA'I SPYOD PA BRTZAMS ZHES BYA BA'I DON TO, ,DE'I DON YANG RTZA BA'I 
RGYUD NYID LA 'JUG PAR BYA STE, JI SKAD DU, TSOG [*CHO GA?] YAN LAG KUN LDAN YANG, ,SPYOD PA MA BRTZAMS DNGOS MI GRUB, ,DE BAS PHYAG RGYA'I DNGOS GRUB RGYU, ,CHAGS MED SPYOD PA 'DI YIN NO, ,SNYING RJE RNAM PAR CHAD TZAM GYIS, ,SEMS CAN DON GYI SPYOD MI 'GRUB, ,DE BAS SNYING RJE DANG LDAN ZHING, ,'BAD PAS SPYOD PA 
SPYAD PAR BYA, ,ZHES PA 'DI'I DON YANG SHES PAR BYA'O, ,DE LA SPYOD PA BYED PAR 'DOD PA'I RNAL 'BYOR PAS, PHYI NANG GI DBYE BAS PHYAG RGYA RNAMS BCING BAR BYA STE, RGYUD 'DI NYID LAS KYANG, SGOM PA PO YIS RNAM 'DZIN PA, ,RNA BA DAG LA RNA CHA BZANG, ,SPYI BOR 'KHOR LO RNAM PAR GZUNG, ,LAG PA GNYIS 
LA LAG GDUB GNYIS, ,RKED PAR SKA RAGS NYIS SKOR GZUNG, ,RKANG PAR DE BZHIN RKANG GDUB PO, ,DPUNG PA LA NI DPUNG RGYAN NYID, ,MGRIN PAR RUS KHRENG [*'KHRENG?] MGUL TO STE, ,ZHES BYA BA GSUNGS TE 'DI'I DON YANG 'BUM PHRAG LNGA PA NYID NA GSAL BAS DE LA 'JUG PAR BYA STE, GAL TE SPYOD PA RTZOM 'DOD PAS, , 

@47A
*, ,SEMS CAN 'DUN PAR BYA BA'I PHYIR, ,MI BSKYOD 'KHOR LO'I GZUGS NYID KYIS, ,LUS MCHOG LA NI RNAM BRGYAN TE, ,SRID PA GSUM DU 'KHOR LO BSKOR, ,LUS MCHOG LA GNAS CHU RGYUN GYIS, ,CIG CAR CHOS KYI 'KHOR LO BSKOR, ,'GRO BA'I DON CHEN BYED PAR 'GYUR, ,DPAG 
MED RNA CHA'I GZUGS NYID KYIS, ,RNA BA DAG LA RNAM BRGYAN TE, ,SRID PA GSUM LA CHAGS PAR BYA, ,DE 'DIS 'GRO BA'I DON BYED 'GYUR, ,RIN CHEN MGUL RGYAN GZUGS NYID KYIS, ,BDAG GI MGUL PA RNAM BRGYAN TE, ,'GRO 'DI RO YIS BTUL BYAS NAS, ,'GRO BA CHU BZHIN 'JU BAR 'GYUR, , 
RNAM SNANG LAG GDUB GZUGS NYID KYIS, ,LAG PA DAG LA RNAM BRGYAN TE, ,'GRO BA'I DON LA 'JUG BYAS NA, ,SKYE BO SA LTAR BRTAN PAR 'GYUR, ,DON YOD SKA RAGS GZUGS KYIS NI, ,RKED PA LA NI RNAM BRGYAN PA, ,'GRO 'DI RLUNG GIS BTUL BYAS NA, ,THOGS MED RLUNG GIS 'GRO BA 
'DUL; ,BYANG CHUB SEMS KYI RANG BZHIN GYIS, ,THAL BAS LUS LA RNAM BRGYAN TE, ,MCHOG GI SPYOD PA RAB SPYAD NA, ,BDE BA'I YID KYIS 'GRO BA 'DUL, ,ZHES GSUNGS PAS 'DI'I DON RGYAS PAR KHONG DU CHUD PAR BYAS TE, NGES PA'I DON DUS DANG, CHU DANG, ME DANG, RLUNG DANG, NAM MKHA' DANG YE 
SHES ZHES BYA BA'I BDAG NYID CAN 'KHOR LO DRUG LA BRTEN PA'I KHU BA DRUG DANG RLUNG DRUG PHYIR 'BYUNG BA 'GAGS PAS, SPYOD PA SPYAD PAR BYA BA YIN LA, DES SKYE BO GDUL BAR DKA' BA THUL BAR 'GYUR TE, GZHAN DU NI MA YIN NO, ,DE BAS NA DE 'GAGS PA'I BRDAR BSTAN PA NI, 'KHOR LO LA SOGS PA 
DRUG TU BSTAN TE, SPYOD PA BYED PA RNAMS KYIS PHYI'I GZUGS RNAMS KYANG BCANG BAR NGES SO, ,GZHAN YANG DPA' BA DANG, BDE BA'I ZAS DANG, THABS DANG SHES RAB LA GNAS PA DANG, RIGS LNGA'I TSUL DU GNAS PA DANG, KHA DOG LAS STON PA DANG, RIGS GCIG TU BSDU BA DANG, KHA DOG DANG RIGS 
GZHAN GYIS MI RIGS PAR BYAS LA SPYOD PA SPYAD CES SU SBYAR TE, DE YANG BSDUS PA'I RGYUD 'DI NYID LAS, JI SKAD DU, BGO BA STAG GI PAGS PA NYID, ,BZA' BA MI 'CHI BCU PHYED DE, ,HE RU KA SBYOR SKYES BU NYID, ,KHA DOG LNGA LA RNAM GNAS TE, ,RIGS LNGA DAG DANG MNYAM LDAN PA, ,RIGS GCIG TU NI RNAM 

@47B
PAR BRTAG ,GANG PHYIR BYE BRAG MTSON MI BYA, ,ZHES BYA BA STE, NANG GI PHYAG RGYA DRUG 'GAGS PA LAS STOBS DANG GZI BRJID 'DI DAG 'BYUNG BAR 'GYUR TE, 'DI LTAR GNOD SBYIN GYI BDAG PO PHYAG NA RDO RJE LTA BUR CHER DRAG LA MI BZAD PA RNAMS KYIS KYANG 'JIGS SHING SKRAG PAR MI 'GYUR NA, 'JIG RTEN PA 
PHAL PA LTA BU RNAMS LTA CI SMOS, ,DE BAS NA PHYI DANG NANG GI BDUD MA RUNGS PA RNAMS LAS RGYAL BAR BYA BA'I PHYIR YANG PHYI ROL DU STAG GI PAGS PA GOS SU GYON PA DANG, SKYE BO RNAMS 'DUN PAR BYA BA'I PHYIR LHA'I YUL NAS BDUD RTZI DRANG BA LA SOGS PA BYAS TE BZA' BA DANG, GZHAN YANG SNGAGS KYI TSUL DU 
ZHUGS PA'I SKYE BO LA PHYI'I DNGOS GRUB KYI CHED DU MGO ZHES BYA BA LA SOGS PA DANG, GZHAN YANG BYI ZHES BYA BA'I SKRA DANG LDAN PA'I MI 'CHI BCU'I PHYED PO RNAMS SBYANG BA LA SOGS PA BYA STE, RTOG PA SPANGS LA BDAG BZA' BA DANG, GZHAN LA SBYIN PAR YANG BYA STE, LAS KYI DANG POR GTOGS PA RNAMS 
KYIS RTOGS PAR BYA BA'I CHED DU'O, ,BDUD RTZI ZA BA 'DI'I NGES PA'I DON YANG RTZA BA'I RGYUD CHEN PO NYID NA GSAL BAS DE LA 'JUG PAR BYA STE, DE YANG JI SKAD DU, BZA' BA MI 'CHI BCU PHYED RNAMS, ,SKYE BOS RTOGS PAR MA GYUR LA, ,MGO LA SOGS PA'I RIGS DNGOS NYID, ,RNAL 'BYOR DBANG PHYUG 
SPYOD PA YIS, ,GCIG SOGS PHYI RU RGYU MED PAS, ,BSTEN CING DE NYID THIM PA STE, ,TSANGS PAR SPYOD PA BRTUL ZHUGS MCHOG, ,DKA' THUB MTHAR PHYIN DKA' THUB CHE, ,ZHES GSUNGS TE, DE BZHIN GSHEGS PA'I NGES PA'O, ,GZHAN YANG RANG NYID STONG PA NYID DANG, SNYING RJE THA MI DAD PA LA 
GNAS TE HE RU KAR BYAS LA, PHYI ROL GYI SKYE BO GDUL BA'I CHED DU RDUL TSON LA SOGS PA GANG DAG KHA DOG LNGAR GNAS PA DE DANG DE DAG DE BZHIN GSHEGS PA LNGA 'AM DRUG GI YON TAN DANG LDAN PAR BSTAN PAS KYANG GDUL BAR DKA' BA'I SKYE BO 'DUL LA, MOS PAR 'GYUR BA DE BAS RIGS LNGA DAG DANG MNYAM 
PAR LDAN PA BSTAN PAR BYA BA DANG, DE BZHIN DU CHOS KYI DBYINGS KYI BDAG NYID PAS KHA DOG DKAR PO, ,RIGS DANG TSON THAMS CAD PAR BSDUS TE, BSTAN PAR BYA BA YIN PAS, RIGS GCIG TU NI RNAM PAR BRTAG ,CES BYA BA DANG, DE BZHIN DU DE LTAR BSTAN PA DE DAG KYANG SNGAGS KYI TSUL GYIS LAS KYI DANG POR 

@48A
*, ,GTOGS PA LAS GZHAN PA, NYAN THOS KYI LAM LA GNAS PA DANG, RANG RGYAL BA'I LAM LA GNAS PA DANG, MU STEGS BYED PA LA GSANG ZHING SBA BAR BYA BA YIN TE, DE BAS NA KHA DOG DU MA NYID KYIS NI, GANG PHYIR BYE BRAG MTSON MI BYA, ,ZHES BYA BA'I DON TO, ,GZHAN YANG SPYOD PA'I MCHOG 
BYED PAS, SEMS CAN RNAMS KYI DON DU NANG GI MA RUNGS PA'I SEMS KYIS DPA' BO HE RU KAR BSGRUBS LA, KHA DOG STE RIGS LNGA'I BDAG NYID DU GNAS PAR BYA STE, 'DI LTAR RGYAL RIGS DANG, RJE RIGS DANG, BRAM ZE'I RIGS DANG, DMANGS RIGS DANG, GDOL PA LA SOGS PA STE, DE RNAMS KYI 
NANG DU DE RNAMS DANG MTHUN PA'I LUS SU BSGYUR LA, SPYOD PA BSTAN PAR BYA BA DANG, DE RNAMS KYI NANG DU SONG STE, RANG RANG GI RIGS RNAMS SUN PHYUNG LA RIGS THAMS CAD RDO RJE'I RIGS SU RIGS GCIG PAR BSGRUB PAR BYA BA DANG, DE BZHIN DU RJE'I RIGS KYI NANG DU RIGS BZHI PO MTSON PAR BYA BA SBAS TE, DE 
NYID DANG MTHUN PAR ZHUGS TE GDUL BA'I CHOS BSTAN PA DANG, DE BZHIN DU RIGS THAMS CAD KYI NANG DU PHAN TSUN MI RIGS PAR BYA ZHING CHOS BSTAN PA DANG, DE BZHIN DU LAS KYI PHYAG RGYA BSGRUB PAR BYA BA'I CHED DU YANG 'JIG RTEN PA'I KHA NA MA THO BA SPANG BAR BYA BA'I RGYUS RIGS GZHAN GYI LUS SU BSGYUR TE LAS KYI PHYAG RGYA 
BSGRUB PAR NGES SO, ,DE'I PHYIR, ,RIGS NI DU MA NYID DAG GIS, ,GANG PHYIR BYE BRAG MTSON MI BYA, ,ZHES BYA BA GSUNGS SO, ,'DI RNAMS KYI NGES PA'I DON NI RTZA BA'I RGYUD NYID NA GSAL TE DE BAS NA DE LA 'JUG PAR BYA'O, ,DE YANG JI SKAD DU, STONG NYID HE RU KAR SBYOR BAS, ,SA CHU ME RLUNG NAM MKHA' ZHES, , 
KHU BA RLUNG GNYIS GNAS PA LA, ,MI PHYED LAM DU BCUG BYAS PA, ,DUS MTHA'I ME YIS THAL BAR BYED, ,NAM MKHA' BZHIN DU MTSON DU MED, ,CES BYA BA GSUNGS TE, GANG DU STONG PA ZHES BYA BA'I LAM LA GNAS NA YE SHES KYI GZI BRJID MCHED PAR 'GYUR LA, GZI BRJID DES KHU BA'I RIGS RNAM PA 
LNGA DANG, RLUNG GI RIGS RNAM PA LNGA PO RO MNYAM ZHING GCIG TU 'DRES PAR GYUR PA NYID, MTSON DU MED CING THA DAD PA'I RANG BZHIN SPANGS PA LAS GSUNGS PA NI DE BZHIN GSHEGS PA'I NGES PA'O, ,GZHAN DU NA SEMS RTZE GCIG PAR MI GNAS PAS KHU BA DANG GCI BA DANG BSHANG BA LA SOGS PA NI, RIGS THA DAD 

@48B
PAR GNAS SHING BYE BRAG THA DAD PA ZHES BYA'O, ,DA NI SGRUB PA PO'I GNAS KYI KHYAD PAR BRJOD PAR BYA BA'I PHYIR, BSDUS PA'I RGYUD 'DI NYID LAS, JI SKAD DU, SHING GCIG DANG NI DUR KHROD DANG, ,MA MO'I KHYIM DANG MTSAN DUS SAM, ,YANG NA DBEN PA'AM BAS MTHA' RU, ,DE RU BSGOM PA BZANG BAR 
BRJOD, ,ZHES BYA BA'I DON NI PHYI DANG NANG GI BYE BRAG GIS PHYE LA SHES PAR BYA'O, ,DE YANG RE ZHIG PHYI'I NI LAS DANG PO PA'I SGRUB PA PO BDAG YID NYAMS DGA' ZHING SKYE BO'I 'DU 'DZIS DBEN PA'I SA PHYOGS SU BSGRUBS NA DNGOS GRUB KYI MTSAN MA 'BYUNG BAR 'GYUR LA, GNAS DE DAG KYANG MI MA YIN PA GNAS PA'I 
SHING GCIG SKYES PA DANG, MA MO'I KHYIM ZHES BYA BA GNOD SBYIN MO DANG SHA ZA MO GANG NA GNAS PA DANG, DBEN PA'AM BAS MTHA' STE YANG NA DE LAS GZHAN PA'I MI MA YIN PA GANG DU 'DU BA'I GNAS MI RGOD LA SOGS PAS DBEN BA'I GNAS DE RU RNAL 'BYOR PA 'KHOD LA SEMS CAN THAMS CAD LA SNYING RJE CHEN PO 
BSKYED DE, DE NA GNAS PA'I MI MA YIN PA RNAMS LA GTOR MA DUS GSUM DU BTANG ZHING, MI MA YIN PA DE DAG LA 'DI SKAD CES KHO BO 'DI DANG 'DI LTA BU ZHIG BYED KYIS, DE DANG DE KHYED KYIS BSGRUB PAR RIGS SO ZHES YANG DANG YANG DU BSGO BA NA, MI MA YIN PA DE DAG GIS KYANG SGRUB PA PO LA MNGON PAR DGA' BAS 
LAS DE SGRUB PAR BYED LA DE GRUB PAS GDOD 'GRO BA'I DON BYED NUS PAR 'GYUR RO, ,GNAS 'DI'I NGES PA'I DON JI SKAD DU, RTZA BA'I RGYUD LAS, RANG LUS RI BO MCHOG YIN TE, ,DE LAS SKYES PA'I SHING CHEN GANG, ,RTZE MOS LHA RNAMS SMIN BYED CING, ,RTZA BAS KLU SOGS SMIN PAR BYED, ,YAL GA DE YIS MI 
LA SOGS, ,YONGS SU SMIN BYED SHING DE YIN, ,DE RU GNAS PAR RAB TU BRJOD, ,GANG DU DBUGS NI MI RGYU BA, ,DE NI DUR KHROD CES SU BSHAD, ,MA MO'I KHYIM NI STONG PA NYID, ,SENG GE RNAM ROL PHYAG RGYA'O, ,MTSAN MA'I SPRAS PAS MI BRDZI ZHING, ,RTOGS PAR DKA' BAS MTSAN MO YIN, ,SA BON YI GE 
PHYAG MTSAN DANG, ,KHA DOG DBYIBS DANG RIGS MI MNGA', ,PHYAG RGYA SBYIN SREG GTOR MAS DBEN, ,DBEN PA'AM BAS MTHA' DE YIN LA, ,BSGOM PA BZANG PO 'ANG DE NYID YIN, ,ZHES BYA BA NI DE BZHIN GSHEGS PA'I NGES PA'O, ,SPYOD PAR NUS PA'I TSAD BSTAN PA'I PHYIR, CUNG ZAD DROD NI THOB PA NA, ,GAL TE 

@49A
*, ,SPYOD PA BYED 'DOD PA, ,'ON TE 'GRUB 'GYUR 'DOD YOD NA, ,'DIS NI SPYOD PA SPYAD PA NYID, ,CES GSUNGS TE, 'DI'I DON YANG RTZA BA'I RGYUD NYID LA 'JUG PAR BYA STE, DE YANG JI SKAD DU, GAL TE SPYOD PA BYED 'DOD PA, ,YAN LAG DRUG SBYOR GANG YIN DE, ,DU BA SMIG RGYU LA SOGS PA'I, ,DROD 
NI DANG POR BSKYED PAR BYA, ,ZHES BYA BA GSUNGS TE, 'DI'I DON NI YANG RNAL 'BYOR PAS SEMS CAN GYI DON DU SPYOD PA BYED PAR 'DOD PA RNAMS KYIS, ,DANG PO DU BA DANG SMIG RGYU LA SOGS PA RNAMS KYIS DROD BSKYED NAS SPYOD PA LA 'JUG PAR BYA'O, ,GZHAN DU NA 'JIG RTEN PA'I BZHAD GANG DU 'GYUR RO, ,DES 
SKYES BU 'DOD CHAGS CAN RNAMS GDUL BAR BYA'I CHED DU, 'PHO BA MED PA'I YE SHES NYAMS SU BLANGS LA, GDOD; SHIN TU BZHIN BZANG MIG YANGS MA, ,RANG GIS DBANG BSKUR SNYING RJE CAN, ,BTZUN MO RDO RJE'I RIGS BZUNG LA, ,SPYOD PA BYA BAR BRTAG PAR BYA, ,RDO RJE RIGS KYI DNGOS MED NA, 
RANG 'DOD LHA YI RIGS KYIS BYA, ,ZHES BYA BA GSUNGS TE, 'DI'I DON YANG GDOL PA'I RIGS LAS BYUNG BA'I BU MO SKYES BU GZHAN GYIS REG PAR BYA BA MA YIN PA'AM, YANG NA RIGS GANG YANG RUNG STE GZUGS DANG LANG TSOS BRGYAN PA LA BYANG CHUB KYI SA BON GYIS SBYANGS TE ZHES BYA BA RANG GI DE LA MI DAD PA 
MED PAR SNYOMS PAR 'JUG PA'I LAS BYAS LA, BDE BA'I BYANG CHUB KYI SEMS DES DE'I SEMS SBYANGS LA, DE DANG LHAN CIG KUN DU 'GRO BAR BYA ZHING RDO RJE'I GLU LA SOGS PAS SKYES BU 'DOD CHAGS CAN RNAMS GDUL BA DANG, DON YOD GRUB PA'I RIGS LAS BYUNG BA'I GAR BYA BA STE DE NI RGYUD BSDUS PA 'DI NYID 
LAS JI SKAD DU, GAL TE DGA' BAS GLU BLANGS TE, ,DE TSE RDO RJE MCHOG DANG LDAN, ,GAL TE DGA' BA SKYES PA NA, ,THAR PA'I RGYUS NI GAR BYA'O, ,DE TSE RDO RJE RKANG PAS GAR, ,RNAL 'BYOR MNYAM PAR GZHAG PAR BYA, ,ZHES BYA BA GSUNGS PA LA, 'DI'I NGES PA'I DON YANG 'BUM PHRAG LNGA PA LAS, 
JI SKAD DU, STONG NYID MA SKYES ZHI BA NI, ,BUD MED CES SU DE BRJOD CING, ,RTZA YI MDUD PA BCU DRUG NAS, ,BDE BA'I THIG LE BCU DRUG 'BYUNG, ,BCU DRUG LO YANG DE YIN LA, ,SEMS KYI SBYANGS PA'ANG DE YIN NO, ,DE BZHIN DU BDE BA'I NGA RO NI GLU DANG BDE BAS G-YO BA'I GAR DANG, BDE BA'I RIM PAS 'GRO BA'I 

@49B
RKANG PA DANG LDAN PAS GNAS PAR BYA BA STE, RNAL 'BYOR MNYAM PAR GZHAG PAR BYA, ,ZHES BYA BA NI NGES PA'I DON TO, ,GZHAN YANG, 'KHOR LO'I GZUGS KYIS MI BSKYOD PA, ,ZHES BYA BA NAS, SKA RAGS LA NI DON YOD GNAS, ,ZHES BYA BA'I DON NI SNGAR BSTAN PA NYID DO, ,DE LAS GZHAN PA'I DON RNAMS 
NI 'DI LTA STE, KHA tV'Am GZUGS KYI SHES RAB DANG, ,THABS KYI GZUGS KYI CANG TE'U NYID, ,CES BYA BA GSUNGS TE, KHA NI NAM MKHA'I GZUGS CAN NO, ,tV'Am NI DKA' THUB KYI GNAS PA YIN LA, ,BSDUS PA'I DON GYIS CHOS THAMS CAD NAM MKHA'I RANG BZHIN DU GNAS ZHES BYA BA'I DON TE, dA MA 
RU'I SGRA NI KHAMS GSUM DU SEMS CAN THAMS CAD LA CIG CAR DU CHOS KYI 'KHOR LO BSKOR BA'I DON TO, ,DE BAS NA KHA tV'Am GDANG CANG TE'U GZUNG BA NYID LA NYON MONGS PA LAM ZHE SDANG SKYED CING DBUGS PHYIR RGYU BA DANG NANG DU 'JUG PA DANG GNAS GSUM NI AA LI DA K'A LI NYID DE, DE BAS NA DE'I PHYIR, GLU NI 
RNAM DAG SNGAGS SU GSUNGS, ,GAR NI BSGOM PAR BYA BA NYID, ,DE YI PHYIR NA GLU DANG GAR, ,RNAL 'BYOR PAS NI RTAG TU BYA, ,ZHES GSUNGS PA DANG, DE BZHIN DU, SMAN NI RNAM PAR BZA' BA STE, CHU NI RTAG TU BTUNG BA NYID, ,CES BYA BA YANG RNAM PA GNYIS SU RTOGS PAR BYA STE, PHYIR NI 'JIG RTEN 
PA'I DNGOS GRUB KYI DON DU DRI CHEN DANG, DRI CHU RNAMS SBYANG BA DANG SPEL BA LA SOGS PA BYAS LA, RTOG PA MED PAS BZA' BA YIN LA DE'I STOBS KYIS, RGA SHIS DRIL GYIS MI NON CING, ,ZHES GSUNGS SO, ,NGES PA'I DON NI RTZA BA'I RGYUD LAS, JI SKAD DU, G-YON PA'I STENG 'OG SHES RAB THABS, , 
'BYUNG 'JUG BRAL BA ZOS PA YIN, ,G-YAS PA'I STENG 'OG SHES RAB THABS, ,'BYUNG 'JUG BRAL LA BTUNG BA NYID, ,CES BYA BA GSUNGS TE, DES RGA SHIS DRIL GYIS MI NON CING, ,RTAG TU BSRUNG BAR 'GYUR BA YIN, ,ZHES BYA BA NI NGES PA'I DON YIN LA, ,GZHAN DU NA PHYI'I DRI CHEN DANG DRI CHU ZOS 
SHING 'THUNGS PAS NI RGA SHIS ZIL GYIS MI NON PAR 'BYUNG BAR MI 'GYUR TE 'JIG RTEN PA RNAMS KYIS KYANG DPYA BAR 'GYUR RO ZHES PA NI NGES PA'O, ,GZHAN YANG RKUN MA'I SKRA LAS COD PAN BYAS LA, ,DE LA H'Um BYUNG SBYAR BAR BYA, ,SANGS RGYAS LNGA YI THOD PA RNAMS, ,RNAL 'BYOR SPYOD PAS RNAM PAR 

@50A
*, ,'DZIN; ,THOD PA SOR LNGA PA YI CHAR, ,BYAS PAS COD PAN 'DZIN PAR BYED, ,THABS DANG SHES RAB RANG BZHIN LAS, ,SKRA YI SKA RAGS NYIS SKOR NYID, ,THAL BA SKRA YI MCHOD PHYIR THOGS, ,RNAL 'BYOR PA YI SPYOD PA 'DZIN, ,ZHES BYA BA GSUNGS PAS, DGE BA'I CHOS THAMS 
CAD DBROG PAR BYA BA'I PHYIR, RKUN MA'I SKRA ZHES BYA BA'I RTZA LAS COD PAN DU BRDA BYA BA DANG, DE RU H'Um LAS YONGS SU BYUNG BA'I RDO RJE RGYA GRAM YONGS SU BZUNG BA STE, SEMS CAN GYI DON SNA TSOGS PA BYED PA'I PHYIR RO, ,MNGON PAR RDZOGS PAR BYANG CHUB PAS RNAM PA LNGA DANG, RNAM PA NYI SHU MNGON PAR RDZOGS 
PAR BYANG CHUB PA'I TSUL GYIS GANG BA DANG BZANG PO LA SOGS PA ZLA BA YAR DO'I LNGA TSAN RNAMS KYANG YIN LA, DE'I PHYIR AA AI Ri AU Li ZHES BYA BAS DANG, CHU DANG, ME DANG, RLUNG DANG, NAM MKHA'I CHOS CAN DU SHES PAR BYA BA'I PHYIR, SANGS RGYAS LNGA YI THOD PA RNAMS, ,ZHES BYA BA SOGS PA DANG, 
THOD PA SOR LNGA PA'I CHA ZHES BYA BA LA SOGS PA RGYAS PAR GSUNGS SO, ,DE BZHIN DU 'JIG RTEN PA'I LHA NGA RGYAL CAN RNAMS GDUL BAR BYA BA'I DON DU, MI RO'I SKRA'I SKA RAGS NYIS SKOR DANG, DBANG PHYUG CHEN PO'I BRTUL ZHUGS KYI CHED DU THAL BAS LUS LA BYUGS PA DANG, TSANGS PA'I BRTUL ZHUGS KYI CHED 
DU MI RO'I SKRA'I TSANGS SKUD DANG, LHA RNAMS KYI DGA' BA'I RTZED MO'I CHED DU CANG TE'U GZUNG BA DANG, DBANG PHYUG CHEN PO'I RGYAL MTSAN GYI CHED DU KHA tV'Am GA GZUNG BA DANG, THOD PA'I DUM BUS BRTUL ZHUGS KYI CHED DU RDO RJE'I THOD PA GZUNG BAR BYA BA STE, 'DI DAG BZLAS DANG BSGOM PA YIN, ,ZHES GSUNGS SO, , 
'DI'I NGES PA'I DON YANG RTZA BA'I RGYUD LAS, JI SKAD DU, STONG NYID SNYING RJE MI 'CHAD PHYIR, ,SKRA YI SKA RAGS BRJOD PA YIN, ,THAL BA BYANG CHUB SEMS SU GSUNGS, ,KHU BA MI 'BO TSANGS SPYOD PHYIR, ,SKRA YI MCHOD PHYIR THOGS PAS BRGYAN, ,DE BAS TSANGS SPYOD BRTUL ZHUGS MCHOG ,CANG TE'U BDE 
BA'I SGRA YIS NI, ,'JIG RTEN GSUM PO DBUGS 'BYIN CING, ,STONG PA'I RNAM PAS KHA tV'Am GA ,BDE PA LUS SKYONG THOD PAR BRJOD, ,DE BAS DE YI PHYIR 'DI DAG ,BZLAS PA DANG NI BSGOM PA YIN, ,ZHES GSUNGS SO, ,GZHAN YANG SPYOD PA BYED PA'I RNAL 'BYOR PAS NGO TSA BA DANG DOGS PA LA SOGS 

@50B
PA RNAM PAR MA SPANGS PAS SPYOD PA BYED PA NI 'JIG RTEN PA'I BZHAD GAD DU 'GYUR LA, SEMS CAN GYI DON DU YANG MI 'GYUR BA, ,DE'I PHYIR, BRKAM DANG RMONGS DANG 'JIGS DANG KHRO, ,NGO TSA'I 'BRAS BU RNAM PAR SPANGS, ,ZHES GSUNGS SO, ,DE BZHIN DU DE NYID JI SKAD DU, NGES PAR MNGON DU LHA 
MIN GANG, ,BRGYA BYIN LTA BU YIN NA YANG, ,DE LA 'JIGS PAR MI BYA STE, ,SENG GE'I GZUGS KYIS RNAM PAR RGYU, ,ZHES GSUNGS TE, DE BAS NA DOGS PA DANG BAG TSA BA MI BYA'O, ,DE LTAR SPYOD PA BYED PA'I RNAL 'BYOR PAS LE LO LA GNAS PAR MI BYA STE, LE LO DANG LDAN PA'I GNYID SPANGS 
LA; GTI MUG CHEN PO GNYID LA GNAS TE SPYOD PA SPYAD DO, ,DE'I PHYIR, BDAG NYID KYIS NI GNYID SPANGS NAS, ,THE TSOM MED PAR SPYOD PA BYA, ,ZHES PA DANG, DE BZHIN DU BDE BAR GSHEGS PAS KYANG DKA' BA MDZAD PA'I DUS SU RGYAL SRID KYI 'BYOR PA DANG BTZUN MO'I 'KHOR DANG NYID KYI SKU LUS KYI MTHAR 
THUG PA SEMS CAN GYI DON DU BTANG NGO, ,SPYOD PA BYED PA'I RNAL 'BYOR PAS KYANG RANG GI LUS LA LTOS PA MED PAR BYA BA YIN PAS, LUS KYI SBYIN PA BYIN NAS NI, ,PHYI NAS SPYOD PA YANG DAG BRTZAMS, ,ZHES GSUNGS TE, DE YANG NAM MKHA' GOS SU GYON PAR BYA'O, ,BYA MI SRUN PA DANG, KHYI MI SRUN PA 
DANG; BYIS PA'I SKYE BO MA RUNGS PA NGAN DU SMRA BA RNAMS NI CHOS STON PA'I BLA MAR BRTAG CING NYI MA'I TSA BAS GDUNGS PA DANG GRANG BAS NYEN PA DAG BZOD PAR BYA BA'I GZHI YIN NO, ,DE LAS GZHAN PA'I BDOG PA SBYIN PA GTONG BA NA SBYIN PAR BYA BA'I GZHI'I KHYAD PAR DU MI DBYE BA STE, MNGON DU JI LTAR SNANG BA DE LA SBYIN PAR 
BYA BA NYID PAS, SKAL DANG SKAL MIN RNAM DPYAD PAS, ,DE PHYIR SBYIN PA SBYIN MI BYA, ,ZHES GSUNGS PA DANG DE BZHIN DU, ,RTOG PA MED PA'I TSUL GYIS NI, ,BZA' BCA' DE BZHIN BTUNG BA NYID, ,JI LTAR RNYED PA RAB TU BZA', ,YID 'ONG MI 'ONG MI RTOG PHYIR, ,ZHEN PA TZAM DU MI BYA'O, ,BZA' DANG 
BCA' MIN SPYOD PA DANG, ,DE BZHIN BTUNG DANG BTUNG MIN NYID, ,'GRO DANG 'GRO MIN SNGAGS PA YIS, ,RNAM RTOG NYID DU MI BYA'O, ,ZHES GSUNGS TE, 'DI'I DON YANG RO LA CHAGS PA TZAM GYIS BZA' BA DANG, BTUNG BA DAG LA BYE BRAG MI DBYE BA LA, LAS KYI PHYAG RGYA BSGRUB PAR BYA BA'I PHYIR RIGS BZHI'I 

@51A
*, ,BUD MED LA BGROD PAR BYA BA MA YIN ZHES BYA BRAG MI DBYE BA'I DON TO, ,GZHAN YANG RDO RJE SLOB DPON NI RANG GI 'DOD PA'I LHA DANG THA MI DAD PAR BKUR BAR BYA BA'I PHYIR, BDAG GIS RIG PA 'DZIN PA'I SA LA GNAS PA YIN YANG DOR BAR MI BYA STE, DNGOS GRUB RNYED PA'I SLOB MA GANG, ,YANG 
DAG YE SHES SNANG BA PO, ,MNAR MED SPANG PA'I RGYU YI PHYIR, ,GRUB PAS BLA MAR MNGON PHYAG BYA, ,ZHES BYA BA GSUNGS TE, LA BZLA BA'I TSIG 'DIS NI DUS GSUM GYI SANGS RGYAS RNAMS KYANG DUS GSUM DU NYID KYI 'DOD PA'I BLA MA LA GUS PA DANG BCAS PAS 'DUD NA, SLOB MA ZHUGS PA'I LAS DANG PO 
PA RNAMS KYIS CI'I PHYIR SPANG ZHES BYA BA'I DON TO, ,'DI'I NGES PA'I DON NI SNGON DU RGYAS PAR BKROL BA NYID DO, ,GZHAN YANG SPYOD PA PAS BSLAB PA DANG DBANG BDUN DANG SBYIN SREG DANG MCHOD SBYIN DANG DKA' THUB DANG SDOM PA LA SOGS PA 'JIG RTEN GYI THA SNYAD RNAMS LA CHED CHER GZUNG BAR MI BYA BA NYID DAM, 
YANG NA PHYI ROL PA'I LHA ZHI BA LA SOGS PA'I BSLAB PA DANG SBYIN SREG LA SOGS PA LA CHED CHER MI GZUNG STE, DE BAS NA DE'I PHYIR, BSLAB DANG DBANG LAS RNAM PAR GROL, ,DE BZHIN NGO TSA'I 'BRAS BU NYID, ,DNGOS PO KUN GYI RANG BZHIN 'DI, ,RNAL 'BYOR SNYING RJE CHEN POS SPYAD, ,SBYIN SREG MCHOD SBYIN DKA' 
SPYOD 'DAS, ,SNGAGS DANG BSAM GTAN RNAM PAR SPANGS, ,DAM TSIG SDOM LAS RNAM GROL TE, ,RNAL 'BYOR LDAN PAS SPYOD PA BYA, ,ZHES GSUNGS SO, ,DE BZHIN DU GZHAN YANG, SEMS CAN KUN GYI DON GYI PHYIR, ,SNYING RJE RTAG TU BTUNG BYA STE, ,RNAL 'BYOR BTUNG DGA' RNAL 'BYOR PAS, ,BTUNG BA 
GZHAN GYIS BZHI MI BYA, ,ZHES BYA BA SMOS TE, DON 'DI YANG PHYI DANG NANG GNYIS SU GO BAR BYAS LA, DE YANG 'JIG RTEN PA'I MTHUN 'JUG TU TSOGS DANG, DPA' BO'I BZA' BA LA SOGS PA'I DUS SU NI, 'BRU LA SOGS PA'I CHANG RNAMS MYOS PA MA YIN PA'I BAR DU BTUNG BA YIN LA, NGES PA'I DON DU NI 
BTUNG BA GZHAN ZHES BYA BA 'JIG RTEN PA RNAMS MYOS PAR BYED CING BYA BA MA YIN PA BYED PA'I RGUN 'BRUM DANG S'A LU LA SOGS PA SBYOR BA'I CHANG RNAMS SKRA'I RTZE MOS KYANG BTUNG BAR MI BYA'I, ZLA BA BYANG CHUB SEMS KYI CHANG GI RGYUN GYI BTUNG BA LA RGYUN MA CHAD PAR 'THUNGS PAS, BDAG GI LUS LA SOGS PA BDE 

@51B
BA'I ROS BRLAN PAR BYA BA NI NGES PA'I DON DU DE BZHIN GSHEGS PAS GSUNGS SO, ,KYE'I RDO RJE NGES PA'I DON GYI RGYA CHER BSHAD PA LAS SPYOD PA'I LE'U'I RGYA CHER BSHAD PA STE DRUG PA'O,, ,,BCU DRUG PHYED PHYED THIG LE CAN, ,STON PA LONGS SPYOD RDZOGS SKU LA, ,PHYAG 'TSAL NAS NI TZTSO MA 
YI; ,RGYAS BSHAD RDO RJE SNYING POS BRI, ,DE NAS BRDA'I LE'U BSHAD PAR BYA'O, ,ZHES GSUNGS PA LA, BRDA NI RNAM PA GNYIS SU GO BAR BYA STE, DE YANG JI SKAD DU, RTZA BA'I RGYUD NYID LAS, HE RU KAR LHAN RNAL 'BYOR GYIS, ,LUS DANG NGAG GI BRDA LA BSLAB, ,LUS NGAG BRDA YIS MI SMRA NA, , 
SANGS RGYAS KYANG NI NGES PAR 'JIG ,CES GSUNGS TE, DE BAS NA DE'I PHYIR, KYE'I RDO RJE RNAL 'BYOR LA GNAS PA'I RNAL 'BYOR PA DANG RNAL 'BYOR MA RNAMS KYIS LUS NGAG GI BRDA'I MAN NGAG 'BAD PAS YID LA GZUNG STE, PHYI ROL GYI SKYE BO MI SRUN PA RNAMS DANG RIGS GZHAN GYI PHO NYA DANG PHO NYA MO 
RNAMS TSOGS PA'I NANG DU THA MAL PA'I THA SNYAD KYIS BRJOD PAR MI BYA'I, BDAG CAG RNAMS KYI GSANG CHEN GANG YIN PA DE BRDAS BRJOD PA NA SKYE BO MA RUNGS PA RNAMS DANG, PHYI ROL GYI PHO NYA DANG PHO NYA MO RNAMS RMONGS PAR 'GYUR RO, ,DE NAS GSANG CHEN RNAMS BRDA YIS MI SMRA BA GANG YIN PA DE NI, 
'JIG RTEN 'DI DANG 'JIG RTEN GZHAN GYI DNGOS GRUB GNYI GA NYAMS PAR BYAS NAS MNAR MED PAR 'GRO BAR 'GYUR RO, ,DE LA SNGON DU NI LUS KYI BRDA DANG PHYI NAS NI NGAG GI BRDA STE LE'U 'DIR NI LUS KYI BRDA 'BA' ZHIG STON LA NGAG GI BRDA NI LE'U GZHAN NAS STON PAR 'GYUR RO, ,DE LTAR NA BRDA DE DAG GNYI GA YANG 
NGES PA DANG DRANG BA'I DON DU SHES PAR BYA STE, DE LAS BSDUS PA'I RGYUD 'DI NYID NAS JI SKAD DU STON BZHIN PA RNAMS NI DRANG BA'I DON DU SHES PAR BYA LA, NGES PA'I DON NI RTZA BA'I RGYUD LAS SHES PAR BYA'O, ,DE LA RE ZHIG ,GANG GIS SPUN DANG SRING MO YANG, ,ZHES BYA BA LA, SPUN DANG SRING MO NI THABS DANG 
SHES RAB KYI CHA'I BYE BRAG GO, ,THE TSOM MED PAR SHES PAR BYA, ,ZHES PA NI, DRANG BA DANG NGES PA'I DON GYI THABS DANG SHES RAB JI LTA BA BZHIN DU SHES PA'O, ,DE LA, GANG ZHIG SOR MO GCIG STON PA, ,ZHES BYA BA NI SKYES PA'AM BUD MED GANG ZHIG GIS GLO BUR DU MDUN DU 'ONGS PA LA SOR MO GCIG 

@52A
*, ,STON PA DE'I TSE, LEGS PAR 'ONGS SAM ZHES DRI BA'I DON DU RTOGS PAR BYA'O, ,DE BZHIN DU, GNYIS KYIS LEGS PAR 'ONGS PA YIN, ,ZHES PA NI LAN DU SOR MO GNYIS BRKYANG BAS BDE BAR 'ONGS SO ZHES BSTAN PAR BYA'O, ,GZHAN YANG, G-YON GYI MTHE BONG BCANGS PAS 
NI; ,BSNYUN GYI PHYAG RGYAR RNAM PAR SHES, ,ZHES BYA STE, GANG ZHIG LA BSNYUN 'DRI BA'I BRDAR SHES PAR BYA STE, LUS NGAG YID GSUM BDE 'AM ZHES BYA BA'I DON TO, ,GANG ZHIG SRIN LAG STER BA LA, ,ZHES PA NI THABS KYI CHA YIN LA, DE YI MTHE CHUNG RNAM PAR SBYIN, ,ZHES BYA BA NI, SHES RAB KYI CHA 
STE STENG 'OG GI BYE BRAG GIS RLUNG DANG ME RU RTOGS PAR BYA'O, ,GANG ZHIG GUNG MO STON PA LA, ,DE YI MDZUB MO RNAM PAR SBYIN, ,ZHES PA NI DE BZHIN DU STENG 'OG GI CHAS CHU DANG SA RTOGS PAR BYED PA YIN LA, DE BAS DE DAG RNAMS KYANG PHYI DANG NANG GI STONG PA DANG SNYING RJE'I BDAG NYID YIN NO, ,GANG DE NI 
DPAL MCHOG GI DANG PO'I SANGS RGYAS KYI RGYUD CES BYA BA LAS KYANG JI SKAD DU, SHAR DANG NUB TU SA DANG RLUNG, ,PHAN TSUN THABS DANG SHES RAB YIN, ,LHO DANG BYANG DU ME DANG CHU, ,PHAN TSUN THABS DANG SHES RAB YIN, ,ZHES PA DANG, DE BZHIN DU, ZLA BA'I LAM GYI DRI CHEN RTZA, ,NYI MAS DRI CHU DBAB 
PA'O, ,STENG 'OG SEMS KYI RTZA GNYIS NI, ,SA BON 'BAB DANG MUN CAN MA, ,ZHES GSUNGS SO, ,GANG ZHIG MING MED STON PA LA, ,DE YI MGRIN PA RAB TU BSTAN, ,ZHES PA NI, NAM MKHA' LTA BU'I CHOS SHES SAM, ,ZHES 'DRI BA LA, DE'I LAN DU MGRIN PA BSTAN PAR BYA BA NI RO DRUG LA LONGS 
SPYOD PA'I LAM MGRIN PA'I 'KHOR LO YIN TE, DE'I STOBS KYIS RTZA RNAMS RGYAS PAR 'GYUR LA, DE NAM MKHA' LTA BU'I CHOS STON PAR 'GYUR ZHES BYA BA'I DON TO, ,GANG ZHIG GOS NI STON PA LA, ,DE YI RTZE GSUM RAB TU BSTAN, ,ZHES BYA BA NI, SKYOB PA MTSAN NYID SHES SAM ZHES 'DRI BA 
LA; LAN DU NGA YIS SHES TE LUS NGAG YID GSUM GYI BDAG NYID RTZA GSUM GYI RANG BZHIN SHES NA'O ZHES BYA BA'I DON TO, ,GANG ZHIG NU MA STON PA LA, ,DE YI MTSAMS NI RAB TU BSTAN, ,ZHES BYA BA NI, DE NYID GAR GYI BSTAN BCOS KYIS THOB PA YIN NA, DE SHES SAM ZHES 'DRI BA LA, LAN DU NGA 

@52B
YIS SHES TE DBANG PO GNYIS SPRAD PA'I BDE BA LAS RTOGS ZHES BYA BA'I DON TO, ,GANG ZHIG SO NI STON PA LA, ,DE YI KHA NI RAB TU BSTAN, ,ZHES BYA BA NI SHES RAB KYI RANG BZHIN SHES SAM ZHES 'DRI BA LA, LAN DU NGA YIS SHES TE THABS DANG SHES RAB LDAN NA'O ZHES PA'I DON TO, ,GANG ZHIG KHRO GNYER STON 
PA LA, ,GTZUG PHUD DGROL BA BSTAN PAR BYA, ,ZHES PA NI, 'ON KHYOD DANG NGA GNYIS THABS DANG SHES RAB KYI RANG BZHIN LA BRTZAD DO ZHES ZER BA LA, LAN DU, 'JIGS PA MED DE BRTZAD PAR BYA'O, ,ZHES BYA BA'I DON TO, ,GANG ZHIG DPRAL BA STON PA LA, DE YI RGYAB NI RAB TU BSTAN, ,ZHES BYA 
BA NI, GANG MKHA' 'GRO MA RNAMS KYI GNAS LUS KYI MCHOG MGO LA YOD NA DE KHYOD KYIS SHES SAM ZHES 'DRI BA LA, LAN DU NGA YIS SHES TE MGO BO LAS GZHAN RGYAB LA SOGS PA LUS GZHAN YANG MKHA' 'GRO MA'I GNAS YOD CES BYA BA'I DON TO, ,GANG ZHIG RKANG MTHIL STON PA LA, ,LTO YIS 
RNAM PAR RTZE BAR BYA, ,ZHES PA NI, 'O NA GNAS DE DAG TU JI LTAR 'GRONG PAR BYA, ZHES 'DRI BA LA, LAN DU GAR GYI BSTAN BCOS SNGON DU 'GRO BAS CHAGS PA DANG LDAN PA'I SEMS KYIS SNYOMS PAR ZHUGS NAS GNAS DE RNAMS SU PHYIN PAR 'GYUR ZHES PA'I DON TO, ,PHYAG RGYA PHYAG RGYA'I LAN GYIS NI, , 
DAM TSIG GIS NI RNAM PAR DBYE, ,ZHES PA NI, LUS KYI PHYAG RGYA'I BRDA SHES PAS, ,GSANG CHEN THAMS CAD RTOGS PAR BYA, ,ZHES PA'I DON TO, ,DE LA RNAL 'BYOR MAS SMRAS PA, ,AE MA BU NI SNYING RJE CHE, ,ZHES BYA BA NI, AE MA THABS CHEN PO'I RANG BZHIN KHYOD KYIS BRDA DANG BRDA MA YIN PA 
THAMS CAD LA GOMS PAR GYUR TO ZHES BYA BA'I DON TO, ,GAL TE PHRENG BA LAG STON NA, ,'DU BAR BYA ZHES SMRA BA YIN, ,PHRENG BA MNGON PAR BTANG BYAS NAS, ,DAM TSIG LA MNOS BRTUL ZHUGS BZANG, ,ZHES BYA BA NI, DE LTAR BRDA'I LAN LA RNAL 'BYOR MA THAMS CAD RANG SA NAS LAG NA PHRENG BA STON PAR 
BYED CING, RIGS KYI BU KHYOD DANG NGA GNYIS BDE BA'I PHRENG BA RGYUN MI 'CHAD PA'I BRTUL ZHUGS LA GNAS PAR BYA'O ZHES STON LA, GZHAN YANG 'DI SKAD CES, DE LA PHYI ROL ZHES 'DU BA, ,BZANG PO'I SPYOD YUL GNAS PA NI, ,DE LA 'DU BA'I RNAL 'BYOR MAS, ,GANG SMRAS DE LTAR THAMS CAD BYA, ,ZHES BYA 

@53A
*, ,BA NI; KHYOD NI SKAL BA DANG LDAN TE PHYI DANG NANG GI DGONGS PA'I SKAD THAMS CAD KYANG SHES PA DE BAS DE'I PHYIR, KHYOD DANG BDAG CAG PHYI'I GNAS SU 'DUS LA PHYI DANG NANG GI BDE BA'I STON MO LA LONGS SPYAD PAR BYA'O ZHES BSGO BA NA, RNAL 'BYOR PA DES KYANG THAMS CAD DANG DU BLANG 
NGO ZHES BYA BA'I DON TO, ,KYE BCOM LDAN 'DAS 'DU BA'I GNAS DU LAGS ZHES RDO RJE SNYING PO LA SOGS PA PHYI DANG NANG GI GNAS KYI KHYAD PAR ZHUS PA'O, ,BCOM LDAN 'DAS KYI BKA' STZAL PA, GNAS DANG NYE BA'I GNAS DANG NI, ,ZHING DANG NYE BA'I ZHING NYID DANG, TZA NDO NYE BA'I TSA NDO DANG, ,'DU BA 
NYE BA'I 'DU BA DANG, ,GRONG KHYER NYE BA'I GRONG KHYER DANG, ,DUR KHROD NYE BA'I DUR KHROD DE, ,'DI RNAMS SA NI BCU GNYIS PHYIR, ,SA BCU'I DBANG PHYUG MGON PO NYID, ,DE PHYIR GZHAN DU BTZAL MI BYA, ,ZHES BYA BA GSUNGS TE, 'DIS NI 'KHOR LO GSUM GYI BDAG NYID DANG, 'KHOR LO DRUG GI 
BDAG NYID DANG, ,'KHOR LO BZHI'I BDAG NYID LA GNAS BA RTZA'I RIGS THAMS CAD SA BCU GNYIS NYID DU STON TE, DE YANG 'KHOR LO GSUM GYI BDAG NYID NI SKU DANG, GSUNG DANG, THUGS KYI BYE BRAG DANG, SA 'OG SA STENG SA BLA'I DBYE BAS BDE MCHOG 'KHOR LO'I RGYUD KYI DON BRJOD DO, ,'KHOR LO 
DRUG GI BDAG NYID NI, SA DANG, CHU DANG, ME DANG, RLUNG DANG, NAM MKHA' DANG, YE SHES KYI DBYE BA'AM, GZUGS DANG, TSOR BA DANG, 'DU SHES DANG, 'DU BYED DANG, RNAM PAR SHES PA DANG, YE SHES KYI DBYE BA'AM, YI GE DRUG GI DBYE BAS PHYE BA YIN TE DANG PO MCHOG GI SANGS RGYAS KYI RGYUD KYI 
DON TO, ,GANG DU BZHIR BSTAN PA NI SPRUL PA DRUG CU RTZA BZHI DANG, CHOS BRGYAD DANG, LONGS SPYOD BCU DRUG DANG, BDE BA CHEN PO SUM CU RTZA GNYIS LA SOGS PA STE, DE LTAR 'KHOR LO BZHI'I DBYE BA DANG, SKU BZHI DANG, DBANG BZHI DANG, DGA' BA BZHI DANG, SKAD CIG MA BZHI DANG, 'BRAS BU BZHI LA 
SOGS PA'I BYE BRAG GIS KYE'I RDO RJE'I RGYUD DU BSTAN TE, DE LTAR THAMS CAD BZHI BZHI'O ZHES GSUNGS PA'I PHYIR RO, ,DE BAS NA PHYI ROL DU NI SHA DANG KHRAG LA RGYUG PAR BYED PA GRONG LA BRTEN PA'I LHA MO RNAMS NI PHYI'I GNAS DE DAG NA GNAS PA YIN LA, JI LTAR PHYI ROL DE BZHIN NANG, ,ZHES GSUNGS PA'I PHYIR 

@53B
NANG GI GNAS NI LUS LA RTZA'I GZUGS KYIS GNAS PAR GSUNGS TE DE LAS GZHAN DU MI BLTA'O, ,DE YANG LUS LA NI DZ'A LA NDHA RA ZHES PA NAS SKYED TSAL RAB RDZING BU'I 'GRAM ZHES PA YAN CHAD 'DI LTA STE, RTZA BA'I RGYUD LAS JI SKAD DU, SPYI BO DANG NI SPYI GTZUG DANG, ,RNA BA G-YAS PA RTZI BA LOGS DANG, , 
DE BZHIN SNA TSOGS SMIN DBUS DANG, ,LAG PA MCHAN KHUNG DAG DANG NI, ,NU MA GNYIS DANG LTE BA DANG, SNA RTZE DANG NI KHA YI LAM, ,PHRAG GONG GNYIS DANG PHO MTSAN DANG, ,RTAGS DANG BSHANG LAM BRANG GI GNAS, ,BYIN PA DANG NI SOR MO DANG, RKANG PA'I BO LA DANG MTHE BONG DANG, ,PUS MO RNAMS SU GO 
RIMS BZHIN, ,GNAS DANG SA SOGS BLTA BAR BYA, ,ZHES GSUNGS SO, ,DE BAS NA DE'I PHYIR SEMS CAN RNAMS LA SPYOD PA DANG GROL BA'I 'BRAS BU STER BA'I LHA MO DANG GNAS 'DI RNAMS NI LUS CAN THAMS CAD KYI LUS NYID LA RTZA DANG KHU BA'I GZUGS KYI GNAS SO, ,DA NI NYI MA'I DUS KYI KHYAD 
PAR BRJOD PA'I PHYIR, RNAL 'BYOR MA RGYUD KYI RDO RJER, ,RNAL 'BYOR MA YI LEGS 'DU BA'I, ,SEMS CAN KUN GYI DON GYI PHYIR, ,NYIN MO'I DUS KYANG RAB BSHAD BYA, ,ZHES BYA BA LA 'DIR NYI MA'I DUS NI RNAM PA GNYIS TE, PHYI DANG NANG GI'O, ,DE LA PHYI'I ZLA BA MAR GYI NGO'I BCU BZHI LA SOGS PA LA GRONG 
GI LHA MO RNAMS GONG DU BRJOD PA'I PHYI'I GNAS RNAMS SU LUS CAN THAMS CAD KYI MDANGS 'BROG PAR BYA BA'I PHYIR RGYU BA YIN LA, NANG DU NI KHU BA DANG RLUNG LA SOGS PA DBUGS DANG CHU SRANG DANG CHU TSOD LA SOGS PA'I KHYAD PAR GYI GNAS SU 'PHRO ZHING 'DU BAR 'GYUR RO, ,DE BZHIN DU DNGOS GRUB GNYIS LA 'DUN 
PA'I RNAL 'BYOR PAS KYANG PHYI DANG NANG GI BYE BRAG SHES PAR BYAS LA, THUN MONG GI DNGOS GRUB KYI DON DU MAR NGO'I BCU BZHI LA SOGS PA LA MTSAN MO DUR KHROD DU SONG STE, DPA' BO'I STON MO LA SOGS PA LA 'DU BAR BYA BA YIN NO, ,DE NI 'DI LTAR KYE BCOM LDAN 'DAS NYI MA GANG LAGS ZHES BYA BA SMOS TE 
PHYI DANG NANG GI NYI MA'O, ,BCOM LDAN 'DAS KYIS BKA' STZAL PA, MAR GYI NGO YI BCU BZHI DANG, DE BZHIN DU YANG BRGYAD PA NYID, ,CES BYA BA GSUNGS TE, MAR NGO'I BCU BZHI NI NYI SHU RTZA DGU'O, ,DE BZHIN DU MAR NGO'I BRGYAD NI NYI SHU RTZA GSUM MO, ,DE YANG NGES PA'I DON NI RTZA BA'I RGYUD NYID LA 'JUG PAR 

@54A
*, ,BYA STE, JI SKAD DU, BYANG CHUB SEMS KYI ZLA BA 'DI, ,YAR NGO MAR NGO RAB TU GNAS, ,YAR NGO YIS NI SKYED BYED MA, ,MAR NGO YIS NI 'JOMS BYED MA, ,MAR NGO'I BCU BZHI LA SOGS KYIS, ,BYANG CHUB SEMS KYI MKHA' 'GRO MA, ,BDE CHEN 'KHOR LOS 'DU BAR MDZAD, ,'DI 
NI NGES PA'I DON DU BSHAD, ,CES GSUNGS SO, ,GZHAN YANG BZA' BA GSUNGS PA NI, RGYAL MTSAN DANG NI MTSON BSNUN NYID, ,LAN BDUN PA YANG BZA' BAR BYA, ,ZHES BYA BA LA, RGYAL MTSAN NI RGYAL POS RKUN PO LA SOGS PA SKYES PA'AM BUD MED 'GA' ZHIG CHAD PAS BCAD DE, LUS 
MTSON GYIS DRAL NAS RO SHING LA DPYANGS TE GZHAG PA'O, ,LAN BDUN PA NI 'DI NA SKYES PA'AM BUD MED 'GA' ZHIG SKYE BA BDUN DU MI'I LUS SU BRGYUD PA YIN LA, DE'I MTSAN NYID KYANG GRIB MA BDUN DU 'BYUNG BA DANG, MIG MI 'DZUMS PA DANG, DPRAL BA LA GNYER MA GSUM YOD PA DANG, LUS LA 
DRI ZHIM PO 'BYUNG BA LA SOGS PA NYID YIN TE DE LTA BU THONG NA PHYAG TU ME TOG DAG PHUL TE BSKOR BA BYAS LA 'DI SKAD CES RNAL 'BYOR GYI DBANG PHYUG CHEN PO DA NI BDAG CAG LTA BU'I DON BGYI BA'I DUS LA BAB PO ZHES BRJOD PA NA DE'I LUS 'DOR BAR 'GYUR RO, ,DE DOR NAS KYANG DE'I SHA LAS RGYA SHUG GI TSIG 
GU TZAM GYI RIM LUR BYAS TE, BDAG CAG THAMS CAD KYIS BZA' BAR BYA ZHING SEMS CAN THAMS CAD LA KHYED TSAD DU BGO BAR BYA'O, ,DE NI MKHA' LA SPYOD PA'I DNGOS GRUB STER BA YIN NO, ,DE BZHIN SHA PHAL PA RGYAL MTSAN MTSON DANG BSNUN PA LA SOGS PA'I SHA NI SBYANG BA DANG SPEL BA LA SOGS PA 
BYAS LA RIL BUR BYAS TE THOS PAS KYANG GNYER MA DANG SKRA DKAR LA SOGS PA 'JOMS PAR NGES SO, ,'DI DAG GI NGES PA'I DON YANG 'BUM PHRAG LNGA PA LAS, JI SKAD DU, RTZA YI SHING GZUGS LAS SBYANGS PA'I, ,LUS KYI RGYAL MTSAN MCHOG 'DI YIS, ,BYANG CHUB SEMS KYI SHA ZOS NA, , 
RNAL 'BYOR DNGOS GRUB MCHOG TU 'GYUR, ,ZHES GSUNGS TE, LAN BDUN PA YI NGES PA'I DON NI JI SKAD DU, GANG YANG LUS CAN THAMS CAD KYI, ,LUS 'DI SKYE BA BDUN YIN TE, ,RO DRUG LDAN PA'I BZA' BTUNG DAG ,KUN DU ZOS SHING 'THUNGS PA LAS, ,ZHU ZHING BCUD NI RGYAS PA DE, ,SKYE BA DANG 

@54B
POR DE BRJOD DO, ,DE NAS DE LA KHRAG 'BYUNG BA, ,SKYE BA GNYIS PAR RAB TU BRJOD, ,DE LAS SHA BYUNG GSUM PA STE, PAGS PAR GYUR PA BZHI PA DANG, ,RTZA RU GYUR PA LNGA PA'O, ,DE LAS RUS PA DRUG PA STE, ,ZHAG DANG RKANG MAR BDUN PA'O, ,ZHES SNGON DU BRJOD DO, ,GZHAN YANG, 'BAD PAS 
SNYING RJE BSKYED PA YIS, ,GSAD PAR BYA BA BRJOD PA NYID, ,SNYING RJE MED NA MI 'GRUB PAS, ,DE PHYIR SNYING RJE BSKYED PAR BYA, ,ZHES BYA BA NI, PHYI DANG NANG GI DBYE BAS RE ZHIG GI PHYIR NI, MTSAMS MED LNGA NI BYED PA DANG, ,SANGS RGYAS BSTAN PA 'KHRUG BYED PA, ,ZHE SDANG RIGS NI TING 'DZIN GYIS, , 
RE ZHIG TZAM ZHIG GSAD BYA YIS, ,RNAM PA KUN DU GZHOM MI BYA, ,DE STE KUN DU GSANG BYAS NAS, ,RNAL 'BYOR DAM TSIG LAS NYAMS PHYIR, ,GRUB PA NAM YANG YOD MI SRID, ,CES BYA BA STE DES NI GDUG PA CAN THAMS CAD THUL BAR 'GYUR, ,DE BAS NA GDUG PA CAN THAMS CAD GZHUG PA STE ZHES BYA 
BA GSUNGS SO, ,GZHAN YANG NGES PA'I DON NI RTZA BA'I RGYUD LAS JI SKAD DU, STENG DANG 'OG GI SROG CHEN PO, ,RNAL 'BYOR CHEN POS GSAD CING GSO, ,DE MIN SROG CHAGS MI GSOD DE, ,GDUG PA DE DAG RTAG PAR GSAD, ,CES GSUNGS SO, ,DE NI NGES PA'I DON TO, ,CHO GA'I GTZO BOS DGAG 
PAR BYA, ,ZHES BYA BA NI, PHYI NANG GI SROG GNYIS CHAR LA KHYAB PA YIN TE, PHYI NI BDE STONG RIGS KYI TING NGE 'DZIN GYIS DGAG PAR BYAS LA, NANG DU STONG PA CHEN POS DGAG PAR BYA'O, ,GZHAN YANG NYIN MO DANG MTSAN MO'I DUS THABS DANG SHES RAB KYI CHAR BRTAG PAR BYA STE, 'DI LTAR, NYIN MO BCOM LDAN 
RDO RJE CAN, ,SHES RAB MTSAN MOR BRTAG PAR BYA, ,ZHES BYA BA STE, DE NI, GANG ZHIG ZHES RAB DNGOS MED DE, ,DNGOS PO THABS SU BRTAG PAR BYA, ,ZHES BYA BA'I DON TO, ,'DI'I NGES PA'I DON YANG RTZA BA'I RGYUD LAS JI SKAD DU, G-YAS G-YON NYI ZLA'I MTSAN NYID CAN, ,BSIL DANG TSA BAR BYED PA 
DE; ,GANG DE SKYON YON GNYIS KYANG YIN, ,DE NI THABS DANG SHES RAB BO, ,ZHES GSUNGS SO, ,DE BZHIN DU, MI BYA CUNG ZAD YOD MA YIN, ,RTAG TU MI BZA' YOD MA YIN, ,'DI LA MI BSAM PA YANG MED, ,BZAD DAM NGAN ZHES MI SMRA MED, ,CES BYA BA NI, RGYU BA DANG MI RGYU BA 'DI DAG THAMS CAD RANG 

@55A
*, ,LAS YONGS SU BYUNG BA'I PHYIR RO, ,DE BAS NA, JI LTAR BDAG NYID DE LTAR GZHAN, ,DE BZHIN BDAG DNGOS MCHOG YIN TE, ,ZHES BYA BA RANG GI RANG BZHIN JI LTA BA BZHIN DU SHES PA NA KHAMS GSUM GYI 'KHOR LOS SGYUR BA GCIG PO YANG YIN NO, ,'DI NYID KYI PHYIR, 'DI LTAR 
SEMS PA'I RNAL 'BYOR PAS, ,BZA' DANG BTUNG BA LA SOGS SPYAD, ,YAN LAG JI SNYED BSGYUR BA DANG, ,TSIG RNAMS RAB TU NYED PA NYID, ,HE RU KA DPAL GNAS BZHUGS PAS, ,DE SNYED SNGAGS DANG PHYAG RGYAR BRJOD, ,CES GSUNGS TE, DE YANG JI SKAD DU, DKYIL 'KHOR LHA 'DIR LUS 
NYID YIN, ,GZHAN DAG LHA DANG DKYIL 'KHOR NI, ,BTZAL BAS NAM YANG MI RNYED CES, ,'DREN PA DPA' BOS RAB TU GSUNGS, ,SHR'I NI GNYIS MED YE SHES TE, ,ZHES PA NI BDAG DANG GZHAN GYI DPAL GNYI GA'I CHAR MI 'DZIN PA'O, ,HE NI RGYU SOGS STONG PA NYID, ,CES PA NI, LAS DANG YE 
SHES DANG PHYAG RGYA BCING BA DANG GTOR MA LA SOGS PA'I RGYU DANG BRAL BA'I TING NGE 'DZIN BDE BA CHEN PO'O, ,RU NI TSOGS DANG BRAL BA NYID, ,CES PA NI, KUN DU BRTAGS PA'I MTSAN NYID LAS GROL BA'I BDE BA NYID DE, GANG DE JI LTAR BSGRUB SNYAM PA LA, KA NI GANG DU'ANG MI GNAS PA, ,ZHES BYA BA 
GSUNGS TE, TSOGS PA DANG DMIGS PA'I CHOS LAS BRAL BA PHAN TSUN DU LTOS PA MED PAS BSGRUB PAR GSUNGS SO, ,DE BAS NA HE RU KA'O, ,GZHAN YANG, RDO RJE THOD PA'I RNAL 'BYOR GYIS, ,ZHES PA NI, LUS SKYONG BA'I RNAL 'BYOR GYIS SO, ,SKYE BO GANG DANG GANG RNAMS KYI, ,SHA NI MKHAS PAS 
BZA' BYAS NA, ,SEMS CAN DE DE DBANG DU 'GYUR, ,ZHES BYA BA NI, RNAL 'BYOR PA BDAG GIS LUS SKYONG BA'I RNAL 'BYOR MNGON DU BYAS NA, SANGS RGYAS RNAMS KYANG DBANG DU 'GYUR NA, 'JIG RTEN GSUM NA GNAS PA'I SKYE BO PHAL PA RNAMS JI LTAR BSGO BA BZHIN BYED PA SMOS KYANG CI DGOS, , 
GZHAN DU NA RNAL 'BYOR PAS BUD MED KYI SKYE BO RNAMS LA 'JUG PA NA BYANG CHUB SEMS KYI SHA PHYI ROL DU MI GTANG BAR ZOS NA RANG GI LUS LA DBANG DU 'GYUR TE, DE NI RNAL 'BYOR PA MKHAS PA ZHES BRJOD DO, ,KYE RDO RJE'I NGES PA'I DON GYI RGYA CHER BSHAD PA LAS, BRDA DANG GNAS GTAN LA PHAB PA'I LE'U'I 

@55B
RGYA CHER BSHAD PA STE BDUN PA'O,, ,,BYANG CHUB SEMS NI ZLA BAR 'GYUR, ,CHA SHAS BCO LNGA'I BDAG NYID CAN, ,DE 'GYUR RNAL 'BYOR BDAG MED MA, ,MI YI GZUGS KYI TSUL BSGYUR NAS, ,'JIG RTEN GSUM PO DBANG DU MDZAD, ,DE LA GUS PAS RAB BTUD NAS, ,BDAG MED 
DKYIL 'KHOR RGYAS BSHAD NI, ,RDO RJE SNYING POS BRI BAR BYA, ,DE NAS RNAL 'BYOR MA'I 'KHOR LO BSHAD PAR BYA'O ZHES BYA BA LA SOGS PA SMOS TE, RNAL 'BYOR MA NI ZLA BA MAR NGO'I CHOS CAN TSES BCO LNGA PO MUN PA'I RDUL MED PAR BYED LA, SNANG BA'I RDUL NI 'JOMS PAR BYED CING 'KHOR BA'I BYANG CHUB KYI 
SEMS KHA THUR DU BLTAS PA GANG YIN PA DE LA BRJOD PAR BYA'O, ,DE YANG RTZA BA'I RGYUD LAS JI SKAD DU, SKU GSUNG THUGS KYI DBYE BA YIS, ,DKYIL 'KHOR RNAM PA GSUM DU BRTAGS, ,DANG POR DGYES PA'I RDO RJE NYID, ,SKU YI DKYIL 'KHOR ZHES SU BRJOD, ,DE RJES BDAG MED MA BSHAD PA, , 
THUGS KYI DKYIL 'KHOR YIN PAR GSUNGS, ,DE RJES KU RU KU LLE BSHAD, ,GSUNG GI DKYIL 'KHOR YIN PAR 'DOD, ,ZHES GSUNGS PA'I PHYIR, DA NI RNAL 'BYOR MA'I 'KHOR LO BSHAD PAR RIGS SO, ,NAM MKHA' KHAMS SU BHA GA BSAM, ,DBUS SU RNAM PAR BSGOM PA NI, ,'KHOR LO 
SNGON DU CI RIGS PAR, ,LHA RNAMS JI LTAR 'BYUNG BA NYID, ,CES BYA BA GSUNGS TE, 'DI'I DON YANG SNGON DU 'GRO BA'I SRUNG BA'I 'KHOR LO LA SOGS PA NI HE RU KA BSKYED PA NYID KYI DUS SU BSTAN PA LAS SHES PA NYID DU BYA'O, ,'DIR NI GNAD KYI GNAS TZAM ZHIG BSTAN PAR BYA BA'I PHYIR NAM MKHA'I 
DBYINGS SU ZHES BYA BA LA SOGS PA SMOS PA YIN TE, RANG GI BDAG PO MCHOD PA SNGON DU 'GRO BAS, AOm SH'U N+YA T'A DZNY'A NA ZHES PA LA SOGS PA'I TSUL GYIS SNOD DANG BCUD SBYANG BA BYAS LA, CHOS THAMS CAD NAM MKHA'I DKYIL 'KHOR LTAR MOS PAR BYA STE, DE'I RJES LA DE BZHIN GSHEGS PA THAMS 
CAD KYI SKU DANG, GSUNG DANG, THUGS MTSON PAR BYA BA'I PHYIR NAM MKHA'I DBYINGS DER YI GE AE'I DBYIBS LTA BU DPAG TSAD RGYA KHYON DPAG TU MED PAR BSGOMS LA DE'I NANG DU 'KHOR LO SNGON DU CI RIGS PAR ZHES BYA BA'I DON TO, ,SA DANG CHU DANG ME DANG RLUNG, ,ZHES BYA BA'I DKYIL 'KHOR RIM GYIS BSKYED LA, 

@56A
*, ,DE DAG YONGS SU GYUR PA LAS, BCOM LDAN 'DAS MA'I DKYIL 'KHOR GYI 'KHOR LO SGO BZHI DANG RTA BABS DANG LDAN PA BSAMS TE, 'PHAR MA GNYIS DAG SKYON MED PA, ,ZHES BYA BA NI, YUL DANG YUL CAN GYI LHA MO'I TSUL GYIS 'PHAR MA GNYIS SU BCAD CING, ZE 'BRU 
LAS NI GCIG 'GYUR TE, ,ZHES BYA BA ZE 'BRU DANG NANG GI 'PHAR MA LA NI PHUNG PO LNGA RNAM PAR DAG PA'I LHA MO STE, SNGON DU BRJOD PA'I STONG PA CHEN PO YI GE LNGA'I CHOS CAN NO, ,GANG YANG DE NI RANG BZHIN CHEN PO LNGA ZHES KYANG BRJOD LA 'PHAR MA PHYI MA RNAMS NI PHYI ROL DU 'GYUR BA YIN NO, ,DE'I PHYIR, GRU GSUM 
LA NI PHYI MA BRJOD, ,CES GSUNGS SO, ,DE DBUS RO NI BCO LNGA YI, ,GDAN GYI BDAG NYID RNAM PAR BSAM, ,ZHES BYA BA NI, KHAMS THAMS CAD SROG GI RLUNG LA ZHON NAS RGYU BA'I PHYIR, PHYI ROL DU RO RU BRTAGS SO, ,DE YI STENG DU ZLA BA YIN, ,ZLA BA'I STENG DU SA BON NYID, ,CES BYA BA NI JI SKAD DU, 
RTZA BA'I RGYUD NYID LAS, DANG PO KHU BA PHA LAS 'BYUNG, ,RNAM SHES RLUNG LDAN DER 'JUG STE, ,DE LA MA YI KHRAG GIS SBYAR, ,DON 'DI YIS NI BSKYED RIM BSTAN, ,ZHES GSUNGS PAS, RO DANG ZLA BA DANG SA BON DANG NYI MA'I DKYIL 'KHOR GYIS MNAN PAR GSUNGS SO, ,GNYIS 'DUS PA LAS BDE CHEN 
PO; ,ZHES PA NI KHU BA DANG KHRAG GI RANG BZHIN DANG SROG 'BYUNG 'JUG GI RIM PA DANG, LA LA N'A DANG RA SA N'A 'DOM PA DANG STENG 'OG GNYIS 'DOM PA'I PHYIR RO, ,A'A LI ZLA BA'I GZUGS KYIS GNAS, ,K'A LI'I GZUGS KYIS SNANG BYED DO, ,ZHES BYA BA NI, PHYI ROL BSKYED PA'I RIM PA LA, ,A'A LI YONGS SU GYUR 
PA'I ZLA BA'I DKYIL 'KHOR SROG 'ONG BA'I TSUL DANG, K'A LIS NYI MA'I DKYIL 'KHOR SROG 'GRO BA'I TSUL DU BSAM PA NI DRANG BA DANG NGES PA'I DON TO, ,ZLA BA NYI MA 'DUS PA LAS, ,ZHES PA NI, NYI ZLA'I RANG BZHIN DANG RNAM PAR SHES PA GSUM 'DUS PA LAS SO, ,DKAR MO LA SOGS RAB TU GRAGS, ,ZHES PA 
NI; PHYI ROL DU NI BCUD KYI SRID BSKYED PA DANG, NANG DU DAM PA'I SRID PA SKYED PA ZHES GRAGS SO, ,DE NI DKAR MO LA SOGS PA'I LHA MO BCO LNGA'I BDAG NYID THAMS CAD TSUL DE LTAR SKYE ZHES BYA BA'I DON TO, ,ZLA BA YE SHES ME LONG LDAN, ,RTA BDUN PA NI MNYAM NYID LDAN, ,RANG LHA'I SA BON PHYAG MTSAN NI, , 

@56B
SO SOR RTOG PAR BRJOD PAR BYA, ,THAMS CAD GCIG GYUR NAN TAN NYID, ,RDZOGS PA CHOS DBYINGS DAG PA'O, ,ZHES BYA BA NI, RLUNG GIS BSKYOD PA DANG, ME YIS SBAR BA DANG, CHU YIS YONGS SU SMIN PAR BYED PA DANG, SA YIS KUN DU 'DZIN PA DANG, NAM MKHA' KUN DU 'PHEL BAR BYED PA STE, MGRIN 
PA DANG, RKAN DANG, SPYI BO DANG, MCHU DANG SO'I CHOS CAN RNAMS NI YE SHES LNGA'I BDAG NYID DE BYANG CHUB PA RNAM PA LNGA'I DON ZHES BYA'O, ,DE BAS, MKHAS PAS CHO GA GSUNGS PA YIS, ,RNAM PA LNGA PO BSGOM PAR BYA, ,ZHES GSUNGS TE, DRANG BA DANG NGES PA'I DON DU RTOGS PAR BYA'O, ,A'A LI K'A LI 
MNYAM SBYAR BAS, ,RDO RJE SEMS DPA' NYID KYI GDON, ,ZHES BYA BA NI BYIS PA RNAMS KYIS RTOGS PAR BYA BA'I PHYIR, PHYI ROL DU A'A LI DANG K'A LI YONGS SU GYUR PA'I NYI ZLA'I GDAN DU GSUNGS LA, YANG DAG PAR NA, YI GE LAS BYUNG GONG BU YI, ,H'Um PHAt YI GE MI 'DOD DE, ,SEMS DPA' 
GZUGS BRNYAN LAS BYUNG BA, ,DKYIL 'KHOR BDAG PO RNAM PAR BSGOM, ,ZHES BYA BA GSUNGS LA, DE LTA BU'I TSUL GYIS BDAG MED PA'I 'KHOR LO BSGOM PA NI NGES PA'I DON TO, ,'DI'I DON NI MCHOG GI DANG PO'I SANGS RGYAS KYI RGYUD CES BYA BA LAS KYANG, JI SKAD DU, A'A LI K'A LI SBYOR BA 
YIS; ,H'Um YIG 'DOD MIN RGYAL PO KYE, ,ZHES GSUNGS SO, ,'JAM PA'I RDO RJES BSHAD PA'I BSDUS PA'I RGYUD KYI LE'U LNGA PA LAS KYANG, JI SKAD DU, AA DANG KA SOGS GANG GCIG RI BONG NYI MA'I GDAN DE RDO RJE CAN LA MED, ,YI GE H'Um GYUR MTSAN MA MED CING KHA DOG DBYIBS LA SOGS PA 'DIR 
MI BZHED, ,GZHAN YANG MI 'GYUR LAS SKYES 'GYUR BA ZAD PAR 'GYUR BA DE NI BZANG PO'I DBANG POR LDAN PA STE, ,RNAM PA KUN GYI MCHOG DANG LDAN ZHING RGYAL BA SGYU MA SNA TSOGS 'DZIN, ,ZHES GSUNGS SO, ,BSKYED PA'I RIM PA'I TSUL NI GONG DU BSTAN PA LTAR, PHYAG MTSAN ZHAL SOGS GONG MA 
BZHIN, ,ZLA BA CHU SHEL NOR BU'I 'OD, ,CES BYA BA GSUNGS SO, ,SKABS 'DIR NI PHYAG MTSAN DANG GRI GUG DANG THOD PAR BRTAG CING ZHAL MDOG THAMS CAD NI NAG PO 'BA' ZHIG TU BRTAG CES PA'I DON TO, ,DE NI 'DI NYID LAS, THABS DANG SHES RAB RANG BZHIN GYIS, ,'DI LTAR THAMS CAD RDZOGS 

@57A
*, ,PA NYID, ,ZLA BA NYI MAR RAB DBYE BA, ,A'A LI SHES RAB K'A LI THABS, ,'DI LTAR DKAR MO LA SOGS PA, ,KHA DOG DBYE BAS THA DAD YIN, ,ZHES BYA BAS GSAL BAR BSTAN TE, PHYI NANG GI BYANG CHUB PA RNAM PA LNGA LA SOGS PAS BSKYED PA'I TSUL DU NI GCIG LA KHA DOG TZAM GYIS 
BYE BRAG TU BYAS ZHES BYA BA'I DON TO, ,GNAS KYI BYE BRAG BSTAN PAR BYA BA'I PHYIR, RE ZHIG NANG GI 'PHAR MA LA, ,RNAL 'BYOR MA LNGA NGES BZHUGS PA, ,PHUNG PO LNGA YI RANG BZHIN DU, ,RNAL 'BYOR RIG PAS RTAG TU BSGOM, ,ZHES GSUNGS TE, TSES BCU DRUG NAS NYI SHU'I BAR DE SKU'I RANG BZHIN ZHES BYA BA'I 
DON TO, ,DBANG POR RDO RJE ZHES PA NI DBANG PO'I PHYOGS SU LHA MO RDO RJE MA DANG, GSHIN RJE'I PHYOGS SU DKAR MO DANG, CHU BDAG GI PHYOGS SU CHU'I RNAL 'BYOR MA DANG, LUS NGAN GYI PHYOGS SU RDO RJE MKHA' 'GRO MA DANG, DBUS SU BCOM LDAN 'DAS BDAG MED RNAL 'BYOR MA ZHES BYA BA STE, DE RNAMS 
NI SKU'I CHOS CAN GYIS BSDUS PAS PHUNG PO LNGA'I LHA MO RNAMS SO, ,DA NI PHYI ROL GYI 'PHAR MA BSHAD PAR BYA BA'I PHYIR, PHYI ROL GYI NI 'PHAR MA LA, ,ZHES BYA BA LA SOGS PA SMOS TE, DKAR MO CHOM RKUN RO LANGS MA, ,ZHES BYA BA DANG, GHA SMA R'I ZHES BYA BA BZHI NI, PHYI'I 'PHAR MA'I PHYOGS BZHIR 
RIM PA BZHIN DU DGOD DE, TSES NYI SHU RTZA LNGA'I BDAG NYID GSUNG GI RANG BZHIN NO, ,DE BZHIN DU PU KKA S'I DANG, RI KHROD MA DANG, GDOL PA MO DANG dOMBI N'I RNAMS NI MTSAMS RNAMS SU DGOD DE, TSES NYI SHU DRUG NAS SUM CU'I BAR DU RNAM PAR DAG PA'I TSUL GYIS THUGS KYI RANG BZHIN DU BRJOD DO, , 
'OG LDAN MA DANG STENG LDAN NYID, ,MKHA' SPYOD MA DANG SA SPYOD BRJOD, ,CES BYA BA NI, 'OG LDAN MA STE, GSUNG GI RANG BZHIN LNGA TSAN BAR MA'O, ,MKHA' SPYOD MA STE THUGS KYI RANG BZHIN LNGA TSAN GSUM PA'O, ,'DI GNYIS DAG NI LUS CAN THAMS CAD KYI SROG RNAM PA GNYIS YIN TE, 
STENG GI SROG DANG 'OG GI SROG GO, ,'DI GNYIS NYID LAS GSANG BA 'DUS PA LA SOGS PA'I THABS KYI RGYUD DANG, DGYES PA'I RDO RJE LA SOGS PA'I RNAL 'BYOR MA'I RGYUD RNAMS KYANG BYUNG STE, DE LA NI STENG NAS NI THABS KYI RGYUD DO, ,'OG NAS NI SHES RAB KYI RGYUD BYUNG BAR GYUR TO, ,DE'I PHYIR, 

@57B
SRID DANG ZHI BA'I RANG BZHIN GYIS, ,SNYING RJE CHEN PO 'DI DAG GNAS, ,ZHES BSTAN TO, ,LHA MO THAMS CAD SKU MDOG GNAG ,CES PA NI, SHES RAB STONG PA NYID KYI BRDA STON PAS SKU MDOG NAG MO'O, ,DRAG CING PHYAG RGYA LNGA YIS BRGYAN, ,ZHES PA NI LHA MO THAMS CAD KYANG TSES LNGA TSAN GYI RANG 
BZHIN DAG PA LAS, 'KHOR LO RNA CHA MGUL RGYAN DANG, ,PHYAG GDUB SKA RAGS RNAM PA LNGA, ,SANGS RGYAS LNGA YANG RNAM DAG CING, ,'DI LNGAS PHYAG RGYA DAG PA'O, ,ZHES GSUNGS SO, ,GZHAN YANG, ZHAL GCIG SPYAN NI DMAR BA RNAMS, ,PHYAG NA GRI GUG THOD PA 'PHYAR, ,ZHES GSUNGS 
PA NI, ,SRID PA DANG ZHI BA'I RANG BZHIN STON PA YIN LA BDAG MED MA JI LTA BA DE BZHIN DU LHA MO BCU BZHI PO RNAMS KYANG DE NYID DU GCIG CING THA MI DAD DO, ,'DI LTAR NA, JI LTAR BDAG MED RNAL 'BYOR MA, ,DE LTAR THAMS CAD RNAM BSHAD DE, ,LAG PA GCIG NI THOD PAS BREL, ,G-YAS PA NA NI GRI GUG 
BSNAMS, ,ZHES BYA BA LA KHA DOG DANG PHYAG MTSAN DANG ZHAL LA SOGS PA BDAG MED MA NYID LAS THA MI DAD PAR BSTAN PA'I DON TO, ,G-YON PAS KHA tV'Am GA NYID DE, ,STAG GI PAGS PAS SMAD DKRIS SHING, ,RO LA ZHON ZHING GZI BRJID 'BAR, ,ZHES PA NGES PA'I DON NI GONG DU BRJOD PAR ZAD DO, ,PHYAG 
GNYIS SKRA SER GYEN DU 'BAR, ,ZHES PA NI JI SRID GNYIS SU SNANG BA'I CHA BSTAN PA'I PHYIR RO, ,TING NGE 'DZIN GYI STOBS KYIS KHAMS THAMS CAD GYEN DU 'BAR BA'I PHYIR DBU SKRA GYEN DU BRDZES PA'O, ,NGA RGYAL LA SOGS SKYON DRUG RNAMS, ,ZHES PA NI SA'I KHAMS NAS YE SHES KYI KHAMS KYI BAR DU DRUG PO STENG GI RGYU BA 
DANG 'OG GI RGYU BA PHAS BSKYED PA GSUM DANG MAS BSKYED PA GSUM STE DRUG LUS CAN RNAMS LA LUGS SU 'BYUNG BA RNAMS SO, ,GCOD PHYIR GRI GUG RNAM PAR GNAS, ,ZHES PA NI NGES PA'I DON DU STONG PA NYID LAS BRJOD DE DES SKYON DRUG PO GCOD PAR GSUNGS SO, ,DNGOS DANG DNGOS MIN RNAM RTOG GI, , 
BDUD RNAMS RNAM PA BZHI YI KHRAG ,MGO BO'I PAD+MA'I SNOD DU NI, ,DNGOS GRUB PHYIR NI BTUNG BAR BYA, ,ZHES BYA BA LA 'DI'I NGES PA'I DON NI JI SKAD DU, RTZA BA'I RGYUD LAS, RANG GI LUS MCHOG PAD+MA NAS, ,BSAM GTAN BZHI YIS BSAD PA YIS, ,BDUD BZHI'I SHA DANG KHRAG GNAS PA, ,RNAL 'BYOR 

@58A
*, ,RIGS PAS RTAG PAR BTUNG, ,SKYE RGA ZIL GYIS NON PAR 'GYUR, ,ZHES GSUNGS TE, 'KHOR BA PA'I GNAS SKABS RNAM PA BZHI NI BDUD YIN LA, BDUD BZHI PO DE DAG GI SPRUL PAR PHUNG PO'I BDUD DANG, SNYING GAR 'CHI BDAG DANG, MGRIN PAR NYON MONGS PA DANG, SPYI BOR LHA'I 
BU'I BDUD DE, ZLA BA CHA BCU DRUG PA LAS NI CHA BZHI BZHI GSOD LA SROG NYI KHRI CHIG STONG DRUG BRGYA'I NANG NAS SROG LNGA STONG BZHI BRGYA BSAD PAS KHRAG 'THUNGS PA YIN ZHING DNGOS DANG DNGOS MIN YIN GYI RNAM RTOG BCOM PA YANG YIN NO, ,STONG PA'I RNAM PA KHA tV'Am GA ,THABS KYI RO NI RNAM PAR BRTAG ,CES 
PA NI SNGON DU RGYAS PAR BSTAN TO, ,'DIS NI 'KHOR LO RNAMS BSGOMS NA, ,ZHES PA NI, PHYI DANG NANG GI BDAG NYID CAN DRANG BA DANG NGES PA'I DON DU SHES NAS BSGOMS NA DNGOS GRUB MYUR DU THOB PAR 'GYUR ZHES GSUNGS TE NGES PA'I DON TO, ,'DI'I DON YANG RTZA BA'I RGYUD LAS, JI SKAD DU, RNAM RTOG RGYA RU 
CHUD PA YI, ,'GRO BA GSUM PO RNAM GZIGS NAS, ,JI LTA JI LTAR GROL 'GYUR BA'I, ,DE DANG DE YI THABS BSTAN TO, ,RNAM RTOG BAG CHAGS KYIS BCINGS LA, ,THOG MAR RTOG PA'I CHO GA BSTAN, ,RNAM RTOG RANG BZHIN SHES PA NA, ,MI RTOG PA LA RNAM 'JUG BYA, ,DKYIL 'KHOR 'KHOR LO 
BSGOM PA DANG, ,LHA RNAMS JI LTAR BSKYED PA DANG, ,YE SHES DGUG DANG DBANG BSKUR DANG, ,DE BZHIN 'KHOR LO RTZA DANG NI, ,KHU BA RLUNG RNAMS GANG BSTAN TE, ,BYIS PA RNAMS NI GZHUG PA'I PHYIR, ,'JIG RTEN MGON POS BSTAN PA YIN, ,MA YIN NGES DON GZHAN DU SPYAD, ,DKYIL 
'KHOR TSUL DANG LHA DAG DANG, ,YE SHES DGUG DANG DBANG BSKUR DANG, ,KHU BA RLUNG DU SU LTA BA, ,KYE YI RDO RJE DES MI SHES, ,ZHES GSUNGS SO, ,DA NI RGYUD THAMS CAD KYI BSKYED PA DANG RDZOGS PA'I RNAL 'BYOR MA'I DRANG BA DANG, NGES PA'I DON GYI YAN LAG DRUG TU BSDU BA BSTAN TE, DE LA GANG 
RDZOGS PA'I RIM PA'I GNAS SKABS SU YAN LAG DRUG BSTAN PA DE NI NGES PA'I DON YIN LA, BSKYED PA'I RIM PAR YAN LAG DRUG TU BSTAN PA DE NI DRANG BA'I DON DU SHES PAR BYA'O, ,'DI LTA STE, DANG POR NAG PO RAB TU BSGOM, ,GNYIS PAR DMAR PO RNAM PAR BSGOM, ,GSUM PA LA NI SER POR 

@58B
BSGOM, ,BZHI PAR LJANG GU DE BZHIN NO, ,LNGA PAR KHA DOG SNGON PO DANG, ,DRUG PAR DKAR PO'I LUS CAN TE, ,YAN LAG DRUG BSGOM RNAL 'BYOR PAS, ,KHYAD PAR DGA' MTHAR YANG DE BZHIN, ,ZHES BYA BA GSUNGS TE, 'DIR NI RE ZHIG BYIS PA RNAMS KYIS RTOGS PAR BYA BA'I PHYIR, MI BSKYOD PA 
DANG; DPAG MED 'OD DANG, DON GRUB DANG, RIN CHEN 'BYUNG LDAN DANG, RDO RJE SEMS DPA' DANG, RNAM SNANG GTZO BO STE YAN LAG DRUG GO, ,'DI NI SA DANG, CHU DANG, ME DANG, RLUNG DANG, NAM MKHA' DANG YE SHES SU YANG GRUB LA GZHAN YANG KHA DOG GCIG TU RTOG PA SPANG BAR BYA BA'I PHYIR KHA DOG 
RNAM PA DRUG KYANG GSUNGS TE, BYIS PA RNAMS KYIS RTOGS PAR BYA BA'I DON TO, ,GZHAN YANG SKYE BO GRANGS CAN PA RNAMS GZHUG PAR BYA BA'I PHYIR, KHAMS DRUG YI GE'I CHOS KYIS BSTAN LA DE YANG BSDU BA'I YE GE NI RNAM PA DRUG YIN TE, 'DI LTAR AA AI RI AU Li ZHES BYA BA LNGA DANG, DE RNAMS KYI 
MTHAR THABS SAM SHES RAB KYI YI GE GANG RUNG CIG BZHAG PAS DRUG GO, ,DE YANG MTSAN YANG DAG PAR BRJOD PA LAS, THIG LE STONG PA YI GE DRUG ,CES BSTAN LA DRUG PO DE GSAL BYED 'BA' ZHIG SUM CUR GNAS PA LA NYE BAR BSGYUR BAS BRGYA BRGYAD CUR 'GYUR ZHING ZLA BA DRUG GI ZHAG TU 'GYUR RO, , 
YANG DE BZHIN DU THABS SAM SHES RAB KYI YI GES MTHA' BRTEN PA RNAMS KYIS SUM CU PO NYE BAR BSGYUR BAS BRGYA BRGYAD CU STE, DE LTAR SUM BRGYA DRUG CUR GRUB PO, ,DE YANG 'DI LTAR GANG DU TSEG DRAG DANG BCAS PAS BSGYUR BA NI SHES RAB DANG THIG LE DANG BCAS PAS BSGYUR BA THAMS SU RTOGS PAR BYA STE, 
LO GCIG GI CHOS SU GRUB PO, ,'DI'I RGYAS PA NI RTZA BA'I RGYUD LAS KHONG DU CHUD PAR BYA'O, ,DE BZHIN DU 'JIG RTEN PA'I DNGOS GRUB 'DOD PA'I BYIS PA RNAMS KYIS GSAD PA LA SOGS PA'I LAS KYI DBYE BAS DKYIL 'KHOR LA KHA DOG BYE BRAG TU BSGOM ZHES PA NI 'DI LTAR GSANG BA'I 'KHOR LO LJANG GU DANG, SPRUL 
PA SER PO DANG, CHOS NAG PO DANG, LONGS SPYOD DMAR PO DANG, DPAL BA DKAR PO DANG, GTZUG TOR SNGON POR BSGOM PAR BYA STE 'JIG RTEN PA'I RDO RJE'I TSIG GO, ,DE LTAR BRJOD PA DE DAG GIS NI BSKYED PA'I YAN LAG DRUG MDOR BSTAN PA'O, ,DGA' BRAL MTHA' YANG DE BZHIN NO, ,ZHES PA NI, RDZOGS 

@59A
*, ,PA'I RIM PA'I YAN LAG DRUG BSTAN PA YIN TE, DE LTAR, BSKYED PA'I RIM PA NYID DANG NI, ,RDZOGS PA YI YANG RIM PA NYID, ,RIM PA GNYIS LAS MNYAM GNAS NAS, ,RDO RJE CAN GYI CHOS 'CHAD DO, ,ZHES GSUNGS LA, RDZOGS PA'I RIM PA'I YAN LAG DRUG PO DE DAG KYANG 
DPAL GSANG BA 'DUS PA'I LE'U BCO BRGYAD PA LAS, JI SKAD DU, SO SOR SDUD DANG BSAM GTAN DANG, ,SROG RTZOL DE BZHIN 'DZIN PA DANG, ,RJES SU DRAN DANG TING 'DZIN TE, ,SBYOR BA YAN LAG DRUG CES BYA, ,ZHES GSUNGS TE, DON 'DI NI DANG PO'I MCHOG GI SANGS RGYAS DANG MTSAN YANG 
DAG PA RANG RJOD PA LAS, RGYAS PAR KHONG DU CHUD PAR BYA'O, ,GZHAN YANG RGYUD 'DI NYID LAS BYIS PA RNAMS GZUD PA'I RJES LA 'JIG RTEN PA'I KUN RDZOB KYI SKABS SU BSTAN PA YAN LAG DRUG PO 'DI LTA STE, BSKYED PA YI NI CHA BSHAD DO, ,ZHES PA NI, BSKYED PA'I RIM PA STE RTOG PA'I RNAL 'BYOR GYI 
YAN LAG DRUG BSTAN NAS, SNYOMS PAR 'JUG PA'I YAN LAG DRUG BSTAN PAR BYA'O ZHES BYA BA'I DON TO, ,NAM MKHA'I KHAMS NI PAD+MA LA, ,BHA GA ZHES BYA'I YE SHES BRJOD, ,BSGOM PA ZHES BYA'I SNYOMS 'JUG NYID, ,DE YI BDE BA 'KHOR LOR BRJOD, ,CES BYA BA GSUNGS TE, PHYI NAM MKHA'I KHAMS, 
NANG DU PAD+MA DANG, PHYI CHOS KYI 'BYUNG GNAS GRU GSUM, ,NANG DU BDE BA'I YE SHES KYI KHYAD PAR NYAMS SU MYONG BA'O, ,DE NYID PHYI ROL DU SNOD BCUD KYI RIM PAS BSGOM PA YIN LA, NANG DU NI GNYIS GNYIS SNYOMS PAR 'JUG PA YIN NO, ,PHYI ROL DU NI DKYIL 'KHOR GYI KHONG BU DANG, NANG DU NI THIG LE BZHI'I 
BDE BA 'KHOR LO'O, ,DE NYID NI 'DI LTAR, RIM PA JI BZHIN RANG NYID RIG ,CES BYA BA STE, PHYI'I DKYIL 'KHOR GYI 'KHOR LO NI, SA CHU ME RLUNG BZHI YONGS SU GYUR PA YIN LA, NANG DUS CHU ME RLUNG BZHI'I THIG LE 'PHO BA'I RIM PA SKAD CIG MA BZHI'I RIM PAS PHYE BAS RANG GI RIG PAS PHYE'O, ,LHA 
ZHES BYA BA BYANG CHUB SEMS, ,JI LTAR 'BYUNG BA KHU BA YIN, ,ZHES BYA BA GSUNGS TE, GZHAL YAS KHANG DE'I NANG DU GO RIMS BZHIN RANG GI RIG PA'I KHU BA BYUNG BA'I BDE BA RTOGS PA NI LHA YIN TE, DE LTAR NA SNYOMS PAR 'JUG PA'I YAN LAG DRUG BSTAN TO, ,DA NI DGA' BA BZHI'I RIM PA BSTAN PA'I 

@59B
PHYIR; LHAN CIG SKYES PA RNAM PA GNYIS, ,RE ZHIG MI MO SHES RAB NYID, ,SKYES BU THABS SU BRJOD PAR BYA, ,ZHES BYA BA GSUNGS TE, DBANG PO GNYIS KYIS SNYOMS PAR 'JUG PAS SANGS RGYAS PAR 'DOD PA RNAMS LA SKYES PA DANG BUD MED DAG NI THABS DANG BUD MED DAG NI THABS DANG SHES RAB KYI SGRAR BSTAN TE YANG DAG PAR 
NI MA YIN NO, ,YANG DAG PAR NI, KUN RDZOB DON DAM DBYE BA LAS, ,PHYIS NI DE DAG RNAM GNYIS SO, ,ZHES GSUNGS PA'I PHYIR DGA' BA BZHI YIN LA, DE RNAMS KYANG MTSON BYA MTSON BYED DBYE BAS KUN RDZOB KYI BDE BA 'DZAG PA'I BDAG NYID NI THABS YIN ZHING, DON DAM PA'I BDE BA MI 'GYUR 
BA NI SHES RAB TU RTOGS PAR BYA'O, ,GZHAN DU NA RE ZHIG SKYES BU RNAM PA GNYIS TE, KHU BA DANG NI DE BDE NYID, ,SKYES BU BZHIN DU SHES RAB STE, ,KHU BA DANG NI BDE BA NYID, ,DE NYID PHYIR NI DGA' BA NI, ,BZHI YI RAB TU DBYE BA YIN, ,ZHES GSUNGS TE, SKYES PA DANG BUD MED DAG GI KHU BA NI 
THABS YIN LA BDE BA NI SHES RAB BO, ,DE BZHIN DU, RDZOGS PA'I RIM PA'I PHYOGS LA'ANG, ,'DI LTAR LHAN CIG SKYES RNAM BZHI, ,ZHES BYA BA NI MTSON PAR BYED PAS YONGS SU DOR TE MTSON BYA DON DAM PA'I PHYOGS LA'ANG, RLUNG DANG CHU YIS BSDUS PA'I TING 'DZIN DANG, ,ME DANG SA YIS 
BSDUS PA'I TING NGE 'DZIN BZHI YIN NO, ,DE NI 'DIR LTAR MTSAN YANG DAG PAR BRJOD PA LAS KYANG, BSAM GTAN BZHI PA'I RTZE MO CAN, ,ZHES GSUNGS SO, ,DGA' BA DE DAG KYANG, DGA' BA DANG PO DPA' BO NYID, ,MCHOG TU DGA' BA RNAL 'BYOR MA, ,SHIN TU BDE DGA' THAMS CAD DES, , 
DE BAD THABS LAS THAMS CAD RIG ,CES BYA BA GSUNGS TE, LUGS DANG LUGS LAS BZLOG PA'I BYE BRAG GIS SKYES BU RNAMS LA NI DANG PO RLUNG GI KHAMS 'KHRUG GO, ,DE NAS NI ME DANG CHU DANG SA RIM BZHIN DUB 'KHRUG GO, ,BUD MED RNAMS LA NI GO BZLOG STE DANG PO SA NAS 'KHRUG GO, , 
DGA' BA DE DAG GI KHYAD PAR GSUNGS PA NI, DGA' BA BDE BA CUNG ZAD DE, ,MCHOG TU DGA' BA DE BAS LHAG ,DGA' BRAL DGA' BAS CHAGS BRAL YIN, ,LHAG MAS LHAN CIG SKYES DGA' NYID, ,CES BYA BA GSUNGS TE, DON 'DI YANG RDO RJE'I TSIG 'OG MA 'DI NYID KYIS RTOGS PAR BYA'O, ,'DI LTAR, DANG PO REG PAR 

@60A
*, ,'DOD PA DANG, ,GNYIS PA BDE BAR 'DOD PA DANG, GSUM PA 'DOD CHAGS 'JIG PA NYID, ,DES NA BZHI PA BSGOM PAR BYA, ,ZHES BYA BAS BSTAN TE, 'DI LTAR BUM PA DANG GSANG BA DANG SHES RAB YE SHES RNAMS NI NYAMS SHING 'JIG PAR BYED PA'I BDAG NYID PAS 
BSAM GTAN BZHI PA BSGOM PAR NGES SO, ,DE BZHIN DU MCHOG GI DANG PO'I SANGS RGYAS KYI RGYUD LAS KYANG, GSUM PO 'JIG RTEN KUN RDZOB STE, ,BZHI PA DAG NI DON DAM NYID, ,CES GSUNGS SO, ,MCHOG TU DGA' BA SRID PAR BRJOD, ,DGA' BRAL LAS NI MYA NGAN 'DAS, ,DBU MA 
DGA' BA TZAM NYID DE, ,DE PHYIR LHAN CIG SKYES PAS SPANGS, ,ZHES GSUNGS TE, TSIG 'DI DAG NI GO RIMS BZLOG PAR GZUNG BAR BYA STE, DBU MA DGA' BA TZAM ZHES PA NI DGA' BA DANG PO'O, ,DE NAS MCHOG TU DGA' BA'O, ,DE NAS KHYAD PAR GYI DGA' BA STE, STOBS KYI SBYOR BAS KHYAD 
PAR BYA BA'I PHYIR GO BZLOG NAS GSUNGS TE, BLA MA'I ZHAL LAS SHES PAR BYA'O, ,DE LTAR BRJOD PA'I DGA' BA GSUM NI SRID PA STE 'JIG PA'I RANG BZHIN CAN YIN ZHING GTAN TSIGS 'DIS NA 'JIG RTEN LAS 'DAS PA'I LHAN CIG SKYES PA'I DBYE BAS SNGON MA RNAMS SHES RAB KYI YAN LAG GIS DOR 
TE; GNAS PHYI MA RNAMS LA 'BAD PAR BYA'O, ,DE LAS KYANG SHES RAB CHEN PO'I LHAN CIG SKYES PA SNGAR GYI SHES RAB KYI YAN LAG THAMS CAD KYIS MTSON PAR BYA BA 'DI LTA STE, BRJOD PA'I YUL LAS 'DAS PA NYID RNAL 'BYOR PA RNAMS KYIS PHRAG BAR BLANG BAR BYA'O, ,'DI LTAR, 'DOD CHAGS 
MED CING CHAGS BRAL MED, ,DBU MAR DMIGS PAR MI 'GYUR RO, ,'DI LA THABS DANG SHES RAB MED, ,YANG DAG DE NYID SNANG BA PO, ,GZHAN GYIS BRJOD MIN LHAN CIG SKYES, ,ZHES BYA BA GSUNGS TE, YAR NGO MAR NGO 'DOD CHAGS DANG CHAGS PA DANG BRAL BA YIN ZHING, DBU MA CHA BCU DRUG PA YIN 
ZHING DNGOS SU NA NYI MA DANG, ZLA BA DANG SGRA GCAN ZHE'AM, SKYES PA DANG, BUD MED DANG, MA NING ZHE'AM, AOm DANG, A'A: DANG, H'Um ZHE'AM, CHA SHAS DANG, THIG LE DANG, SGRA ZHES GANG YANG MTSON PAR MI 'GYUR RO, ,DE BAS NA DE'I PHYIR MYA NGAN LAS 'DAS PA'I BDE BA LA ZHEN PA RNAMS KYIS BLA MA MA 

@60B
GTOGS PA RNYED PAR MI 'GYUR TE, BLA MA'I RJES SU 'BRANG BAR BSTAN TO, ,'DI LTAR, GANG DU YANG NI MI RNYED DE, ,BLA MA'I DUS THABS BSTAN PA YIS, ,BDAG GI BSOD NAMS LAS SHES BYA, ,ZHES BYA BA STE, MTSON PAR BYED PA DANG MTSON PAR BYA BA DAG BLA MA RIN PO CHE'I MGUR GYI BUM PA LAS BDAG 
GI BSOD NAMS KYI TSOGS KYI YAN LAG SNGON DU 'GRO BAS RIG PAR BYA'O, ,MTSON BYA SNGON DU RNYED NAS 'DI LTAR BLTA BAR BYA STE, DMAN PA 'BRING DANG MCHOG RNAMS DANG, ,GZHAN DANG GANG RNAMS DE RNAMS KYANG, ,RO MNYAM DE NYID BSGOMS PA YI, ,'DI KUN MNYAM PA NYID DU BLTA, , 
ZHES GSUNGS TE, MDOR BSTAN PA'O, ,RDO RJE'I TSIG 'DIS NI MTSON BYA MNGON DU RNYED PA RNAMS KYIS RGYU BA DANG MI RGYU BA'I 'JIG RTEN GSUM PO PHRA BA'I 'DU SHES DANG RAGS PA'I 'DU SHES DANG DBU MA'I 'DU SHES SPANGS TE, MTSON DU MED PAR MTSON PAR BYA BAR STON TO, ,JI SKAD DU RTZA BA'I RGYUD LAS 
KYANG; RIG PA'I SKYES BU BLO LDAN GYIS, ,SGRA DANG THIG LE RNAMS SPANGS TE, ,MTSON DU MED PAR MTSON BYAS NAS, ,KYE YI RDO RJE'I SKUR 'DZIN 'GYUR, ,ZHES GSUNGS TE, RGYAS PAR BSTAN PAR BYA BA'I PHYIR, ,DMAN PA RNAMS NI PHRA BA'I DON, ,MCHOG GI DNGOS POR BRJOD PAR BYA, , 
DBU MA GNYIS KYIS SPANGS PA NYID, ,CES BYA BA GSUNGS TE, MI RGYU BA BSTAN PA'I DNGOS PO RNAMS SAM YANG NA 'DOD PA DANG, GZUGS DANG GZUGS MED PA RNAMS SU LTA BA'I SHES PA'AM, YANG NA DNGOS PO GANG ZHIG MCHOG DANG 'BRING DANG THA MA STE TING NGE 'DZIN GSUM GYI TSUL CAN 
SPANGS TE LHAN CIG SKYES PA'I RO MNYAM PAR BSGOM ZHES BYA BA'I DON TO, ,GZHAN RNAMS ZHES BYA DBANG PO DRUG ,GANG RNAMS DE RNAMS BRTAN DANG G-YO, ,ZHES BYA BAS NI, BRTAN PA DANG G-YO BA DAG LAS G-YO BA RNAMS KYANG DNGOS PO GSUM DU GNAS PAR MI BRTAG STE, 'DI LTAR LHAN CIG 
SKYES PA'I ROR MNYAM PA'I PHYIR RO, ,'DI KUN ZHES BYA BA NYID MED, ,CES PA NI PHYI DANG NANG GI CHOS CAN GYI 'JIG RTEN GSUM PO 'DI DAG BDAG DANG GZHAN GYIS STONG ZHES BYA BA'I DON TO, ,MNYAM NYID MTSUNGS PAR 'DOD PA STE, RO MNYAM DE NYID BSGOM PA NI, ,MNYAM ZHES BYA BA MTSUNGS PAR BRJOD, , 

@61A
*, ,RO NI DE YI 'KHOR LO YIN, ,ZHES BYA BA LA, DE LTAR BRJOD PA'I RIM PAS 'JIG RTEN GSUM GYI SRID PA'I 'KHOR LO YAN LAG BCU GNYIS LUGS SU 'BYUNG BA 'DI NYID KHO NA LAS 'OD GSAL BA'I BDE BA'I 'KHOR LO LA 'BYUNG BAS GZHAN DU MI BTZAL ZHES PA'I DON TO, ,GTAN 
TSIGS 'DI NYID KYI PHYIR NA, ,BSGOM PAR RO GCIG MNYAM PA NYID, ,DON 'DI YIS NI BRJOD PA YIN, ,ZHES GSUNGS TE, MNYAM PA DANG RO GCIG PAR BYA BA'I GZHI NI SRID PA'I 'KHOR LO NYID DE, 'DI LAS MA GTOGS PA'I DON GNYIS PA NI 'GA' YANG YOD PAR MA MTHONG NGO, ,DE BAS NA DE'I 
PHYIR; NGA LAS 'GRO BA THAMS CAD 'BYUNG, ,NGA LAS GNAS GSUM PO YANG 'BYUNG, ,NGA YIS 'DI KUN KHYAB PA STE, ,'GRO BA'I RANG BZHIN GZHAN MA MTHONG, ,ZHES BYA BA SMOS TE, 'OD GSAL BA BDE BA'I 'KHOR LO 'DI NYID BYIS PA RNAMS LA GNYID MTHUG PO DANG SAD PA DANG RMI LAM DANG 
GNYID KYI BDE BAS 'KHOR ZHING GNAS SO, ,DE NI CHOS KYI DBYINGS MNGON PAR 'BYUNG BA ZHES BYA BA THEG PA CHEN PO'I MDO LAS KYANG, ,DAM PA RNAMS LA BDE SKYE ZHING, ,BYIS PA RNAMS LA 'JIGS PAR STON, ,KHYOD NI MTHONG NA GROL 'GYUR TE, ,MA MTHONG NA YANG GROL MI 'GYUR, ,ZHES GSUNGS 
SO; ,DE BAS SRID PA NYID SANGS RGYAS DANG BYANG CHUB SEMS DPA' RNAMS KYI BZHUGS GNAS MCHOG TU SHES PAR BYA BA LA GNAS PAR BYA'O, ,'DI LTA STE, DE LTAR RNAL 'BYOR PAS SHES NAS, ,SHIN TU MNYAM GZHAG GANG BSGOMS PAS, ,BSOD NAMS CHUNG BA'I MI YIS KYANG, ,DE NI 
'GRUB PAR THE TSOM MED, ,CES SMOS TE, DON 'DI RTZA BA'I RGYUD LAS GSAL BAR GSUNGS TE, JI SKAD DU, SRID PA'I 'KHOR LO 'DI SPANGS NAS, ,GNAS MCHOG TSOL 'DOD SKYES BU GANG, ,MTSAMS MED LNGA NI BYED PA PO'I, ,SKYES BU THA SHAL DE DAG BRLAG ,CES GSUNGS SO, ,'DI 
LTA BU'I TSUL LA MI GNAS PAR MNYAM PAR 'JOG PA'I RNAL 'BYOR PAS, KYE'I RDO RJE'I DNGOS GRUB MYUR DU THOB PAR 'GYUR ZHES PA'I DON TO, ,BZA' DANG BTUNG DANG BLUGS PA DANG, ,NYAL DANG LOG DANG SEMS PA NA'ANG, ,PHYAG RGYA CHE LA MNGON ZHEN NA, ,DE YIS MCHOG TU 'GRO BAR 'GYUR, ,ZHES 

@61B
GSUNGS TE, DON 'DI YANG RTZA BA'I RGYUD NYID LAS, JI SKAD DU, PHYAG RGYA CHE LA RAB GNAS NA, ,'GRO 'AM 'CHAG DANG NYAL BA DANG, ,DE BZHIN MTSAMS MED LAS BYAS NA'ANG, ,GROL 'GYUR 'DI LA THE TSOM MED, ,'DI GNAS BZHIN DU RNAL 'BYOR GANG, ,BTZUN MO'I 'KHOR DANG LDAN NA YANG, ,NGA YIS 
'CHING BAR MA MTHONG STE, ,'DI NYID DA LTAR KYE'I RDO RJE, ,ZHES GSUNGS SO, ,BSDUS PA'I RGYUD 'DI NYID LAS RDO RJE'I TSIG 'DIS GSAL BAR RAB TU BSTAN PA YIN TE, GANG DU YID KYIS MA BSGOMS NA, ,'GRO BA THAMS CAD BSGOMS 'GYUR TE, ,SGOM PA MED PA'I BSGOM NYID KYIS, ,CHOS 
RNAMS THAMS CAD YONGS SHES BYA, ,ZHES BYA BAS GSAL BAR BYED DE, TSIG 'DIS RGYUD MTHA' DAG GI DON GSAL BAR GSUNGS LA, DBUGS 'BYIN PA RNAM PA GNYIS LAS KYANG RDO RJE 'DZIN CHEN PO'I DBUGS 'BYIN PA YIN NO, ,SHES RAB CHEN PO'I YAN LAG DRUG GI DANG PO SO SOR SDUD PA ZHES 
SU DPAL DANG PO'I SANGS RGYAS DANG, ,GSANG BA 'DUS PA LA SOGS PAR THA SNYAD BTAGS PA YIN LA, 'BAD PA THAMS CAD YONGS SU 'DOR BAS 'GRUB, ,CES PAR DGONGS SO, ,'DI KHO NA SHES RAB KYI PHA ROL TU PHYIN PA'O, ,'DI NYID BDAG MED MA'O, ,'DI NYID HE RU KA'O, ,'DI NYID 
DUS GSUM GYI SANGS RGYAS SO, ,'DI NYID SRID PA'I RGYA MTSO LAS THAR PAR SGROL BA'O, ,'DI NYID YI GE MED PA'I MDO YIN NO ZHES PA STE, NGES PA'I DON TO, ,GZHAN YANG RDO RJE 'DZIN PA CHEN PO'I DBUGS 'BYIN PA'I 'DI BYIS PA'I SKYE BO RNAMS LA SNA TSOGS PA'I DNGOS POR SNANG STE 'DI LTA STE, THA SNYAD 
DU MAR 'DOGS SHING GNAS PA NI, RGYU BA DANG, MI RGYU BA DANG, BDAG DANG, GZHAN DANG, SROG DANG, GSO BA DANG, GANG ZAG DANG, BYED PA PO DANG, SHED BDAG DANG, SHED CAN DANG, PHA DANG, MA DANG, BLA MA DANG, 'JIG RTEN GYI MES PO DANG, SA DANG, CHU DANG, ME DANG, RLUNG DANG, NAM 
MKHA' DANG, RI BO DANG, RGYA MTSO DANG, GLING DANG, NAGS MA DANG, SHING GEL PA DANG, LCUG MA DANG 'KHRI SHING LA SOGS PAR GNAS TE, 'DI RNAMS KYANG RANG GI NGO BO LAS GZHAN PA YOD PAR DUS GSUM GYI MGON PO RNAMS KYIS YONG YE MA GSUNGS LA, 'DI RNAMS LA MCHOG DANG DAM PAR 

@62A
*, ,LTA BA'I SKYES BU KHO NA KYE'I RDO RJE'I SKU YIN NO, ,DE'I PHYIR 'DI LTA STE, BSTAN DANG G-YO BA'I DNGOS PO GANG, ,RTZVA LCUG 'KHRI SHING LA SOGS PA, ,RANG RANG NGO BO'I RANG BZHIN LAS, ,DAM PA'I DE NYID NGES BSGOM BYA, ,DE RNAMS NYID LAS MCHOG GZHAN MED, ,CES 
GSUNGS TE, 'DI DAG GI NGO BO SPANGS BAS KYANG MA YIN LA MI SPANG BAS KYANG MA YIN ZHES BYA BA'I DON TO, ,'DI LTAR, RANG RIG BDE BA CHEN BO NYID, ,RANG RIG LAS NI BYANG CHUB 'GYUR, ,ZHES BYA BA LA DON 'DI NYID RTZA BA'I RGYUD NYID LAS JI SKAD DU, RDO RJE SNYING PO 'DI LTA STE, ,SDUG BSNGAL GYI RANG 
BZHIN 'KHOR BA'I 'KHOR LO KHO NA JI LTA BA NYID DU GZHAG GIS DPER NA NAM MKHA'I DBYINGS CHEN PO 'DI TSON DU MAS KHA DOG TU BYA BA LA RTZOL BA MI BYED PA YIN NO, ,DE BZHIN DU KYE RDO RJE LA GNAS PAR 'DOD PA'I RNAL 'BYOR BAS KYANG TSUL DE LTAR BSLAB PAR BYA'O ZHES BYA BA'I DON TO, ,RANG RIG PHYIR 
NA BSGOM PA NYID, ,RANG GIS RIG PA'I 'GYUR BA LAS, ,MNAN PA LAS NI LAS SKYES TE, ,ZHES BYA BAS NI MTSON PAR BYA BA DANG, MTSON PAR BYED PA GNYIS KA GSAL BAR STON PA YIN LA, 'DI LTAR MTSON PAR BYED PA'I DUS SU, ,DGA' BRAL DANG PO MCHOG MTHA' CAN, ,ZHES BYA 
BAS MTSON BYED BLOS MNGON DU BYAS NAS, RANG GIS RIG PA BSGOM PAR BYA, ,ZHES BYA BA'I DON TO, ,DE BAS NA MTSON BYED DE NYID MNAN ZHING DBANG DU BYAS PA LAS MNGON PAR GSAL BAR 'GYUR RO, ,DE'I PHYIR JI SKAD DU, RANG GIS 'PHROG CING RANG GIS BYED, ,RANG NYID RGYAL PO RANG GTZO BO, ,ZHES 
GSUNGS PA'I TSIG GIS BYE BRAG THA DAD PAR GSUNGS TE, MTSON PAR BYED PA'I DUS KYI RDO RJE'I TSIG GO, ,DE LTA BU'I MTSON BYED THOG MA NYID DU NAN TAN GYIS BTZAL LA, PHYIS BSAM GTAN GYI KHYAD PAR GYIS SPANGS TE, 'DI LTAR MTSAN YANG DAG PAR BRJOD PA LAS, SRID PA'I 'DOD CHAGS 
SOGS SPANGS PAS, ,SRID GSUM DGA' BA CHEN PO PA, ,SPRIN DKAR DAG PA BZHIN DU DKAR, ,'OD BZANG STON KA'I ZLA BA'I 'OD, ,NYI MA 'CHAR KA'I DKYIL LTAR MDZES, ,ZHES GSUNGS PA'I PHYIR RO, ,DE BAS GANG MTSON BYED DE NI SRID PA'I 'DOD CHAGS TE, NYON MONGS PA MTHA' DAG GI 

@62B
STOBS KYIS 'BYUNG LA, DE DANG MI MTHUN PA NI, DPER BYA KUN LAS 'DAS PA STE, ,ZHES BYA BA, MTSON CHA MNGON DU RNYED PA KHYAD PAR DU 'PHAGS PA YIN NO, ,DE BAS NA BSDUS PA'I RGYUD 'DI NYID LAS, 'DOD CHAGS ZHE SDANG PHRAG DOG DANG, ,DE BZHIN GTI MUG NGA RGYAL NYID, ,DE KUN DE 
GNAS NYAMS DGA' BAR, ,BCU DRUG CHAR YANG MI PHONG DO, ,ZHES GSUNGS SO, ,DE BZHIN DU, CHOS 'BYUNG LAS SKYES YE SHES NI, ,ZHES PA NI SKYE GNAS LA BRTEN PA'I BDE BA'O, ,MKHA' MNYAM LHAN CIG THABS DANG BCAS, ,ZHES PA NI ZAG PA MED PA'I BDE BA'I THABS KYIS SO, ,GZHAN 
DU YANG, THABS DANG SHES RAB RANG BZHIN LAS, ,'JIG RTEN GSUM PO DE LAS SKYES, ,ZHES BYA BA GSUNGS TE, SPROS PA'I BDE BA KHO NA LAS, ,'JIG RTEN GSUM PO YANG SKYES SHING, ,MI 'GYUR BA'I YE SHES KYANG DE LAS SKYES PA YIN NO, ,'DI NYID KYI PHYIR PHA DANG MA'AM THABS DANG 
SHES RAB CES BYA BAR SKABS KYI KHYAD PAR LA LTOS TE THA SNYAD 'DOGS PAR MDZAD DO, ,GSANG CHEN 'DI'I SKABS NI, RTEN DANG BRTEN LAS THA DAD PAR BYAS TE THA SNYAD 'DOGS PA YIN TE, ,KHU BA'I RNAM PA BCOM LDAN YIN, ,DE YI BDE BA 'DOD MAR BRJOD, ,CES GSUNGS PA KHU BA NI PHA YIN 
LA; BDE BA NI MAR RTOGS PAR BYA'O, ,CI'I PHYIR BDE BA LAS SHES RAB BRJOD CE NA, 'DI NYID KYIS NA MED PA LAS, ,GANG ZHIG DNGOS MED SHES RAB DE, ,DNGOS PO THABS SU BRJOD PAR BYA, ,ZHES KYANG GSUNGS LA, DE BZHIN DU BDE BA KUN DU RTOG PA'I DRA BAS GCOD DO, ,GCIG DANG 
DU MA DANG BRAL BA STE, SKAD CIG GCIG LAS MCHOG DGA' BA, ,ZHES BYA BA RTOGS TE 'DI LTAR SKAD CIG BZHI DANG DGA' BA BZHI'I CHA SHES KYI PHYE BAS RIG PAR 'GYUR RO, ,JI LTA BU ZHIG RIG CE NA, ,RANG GI RIG PA'I YE SHES 'DI, ,NGAG GI LAS 'DAS SPYOD YUL TE, ,'DI NI BYIN RLABS 
RIM PA'I PHYIR, ,KUN MKHYEN YE SHES DE LTA BU, ,SA DANG CHU DANG RLUNG DANG NI, ,ME DANG NAM MKHA' NYID DANG NI, ,RANG BZHIN RIG PA'I TSOR BA YIS, ,KUN GYI SKAD CIG KYANG MI GNOD, ,MTHO RIS MI YUL SA 'OG RNAMS, ,SKAD CIG GIS NI GZUGS GCIG 'GYUR, ,ZHES GSUNGS LA, 

@63A
*, ,'DI LTAR PHYI DANG NANG DU PHYE BAS DPER BYA BA LAS 'DAS PA'I BDE BA'I BSAM GTAN GANG LA GNAS NA, 'JIG RTEN GSUM GYI SA 'OG SA STENG SA BLAG SUM DU GNAS PA RNAMS KYIS KYANG BDAG LA MI GNOD DE, GANG GIS SKAD CIG DE LA MI 'GYUR BA'I BDE BA'I YE SHES 
SU MA GYUR PA GANG YANG MED PA'I PHYIR RO, ,GZHAN YANG KHAMS GSUM 'DI DAG GI NI, BDAG DANG, BDAG GIR 'DZIN PA'I LCAGS SGROG GIS BCINGS PAS GNOD PAR 'GYUR LA, DBANG PHYUG CHEN PO 'DI YI NI, RANG GZHAN CHA YI RNAM RTOG GIS, ,GNOD PA NYID DU 'GYUR BA MIN, , 
ZHES PA'I DON TO, ,'DI NA BYIS PA PHAL CHER NI 'JIG RTEN PA RNAMS KYI RIG BYED SDE BZHI DANG, GRUB PA'I MTHA' DU MA DANG, 'JIG RTEN LTA BU'I GRUB PA BRGYAD LA SOGS PA SHIS PAS GROL BAR 'DOD DE, GANG DE NI MES PO CHEN POS BKAG STE, 'DI LTAR, THAMS CAD RIG BYED GRUB 
MTHA' DANG, ,DE BZHIN LAS RGYAS LA SOGS PAS, ,SRID PAR DAG PA'I DNGOS GRUB MIN, ,SLAR ZHING SRID PAR SKYE BAR 'GYUR, ,ZHES GSUNGS PA STE, NGES PA'I DON TO, ,'JIG RTEN 'DI DANG PHA ROL DU, ,DE MED PAS NA DNGOS GRUB MED, ,CES BYA BA NI 'DI LTAR BRJOD PA DANG BRAL BA'I DNGOS 
GRUB KYIS DMAN PA'I BYIS PA NI 'KHYAM ZHING RNAM PAR 'KHYAM PAR 'GYUR LA, DE'I DBANG GIS SDUG BSNGAL RGYUN MI 'CHAD PA YANG YIN NO, ,DE BAS NA THAR PAR BYA BA'I PHYIR 'JIG RTEN PA'I DBANG PHYUG CHEN PO BRGYAD LA SOGS PA LA 'DOD CING ZHEN PAS GNAS PAR MI BYA'O, ,GANG GIS MI SHES 
KYE RDO RJE, ,ZHES BYA BA NI GONG DU BSTAN PA DE LTA BU KYE'I RDO RJE MI SHES PA'O, ,DE NI NGAL BA DON MED 'GYUR, ,ZHES BYA BA NI, GANG GIS SPROS PA'I MTSAN MA MI MNGA' BA'I KYE'I RDO RJE DANG BRAL BAS LUS DANG NGAG DANG YID KYI SPYOD PA BSKAL PAR BGRANG BA LAS 'DAS PAR SPYAD KYANG 'BRAS BU DANG BRAL BA'O 
ZHES BYA'O, ,CHU BO'I RGYUN LTAR RAB 'BAB PA, ,ZHES PA NI NYAN THOS DANG RANG RGYAL BA LA SOGS PA LAM LA GNAS PA DAG NI CHU BO LTA BU'O, ,GZHAN DU NA BYIS PA RNAMS LA NYIN DANG MTSAN DU CHU BO GANG+G'A'I RGYUN KHA 'OG TU BLTAS TE 'BAB PAS, MTSAN MA'I RTOG PA BYUNG BA YIN NO, ,MAR ME'I RTZE MO 

@63B
LTA BUR BCING, ,ZHES PA NI DE LTAR LAM GNYIS LA GNAS PA'I RNAL 'BYOR BA YANG DMIGS PA'I LAM LA GNAS PAR 'GYUR BAS RANG RANG GI LAM BCAD PA YIN NO, ,DE BZHIN DU KHA THUR DU BLTAS PA'I CHU BO YANG MAR ME'I RTZE MO LTAR DBYER MED PA'I LAM DU BSGYUR PAR BYA STE, CHU BRAN MDOG 
DANG RO DANG DBYIBS THA DAD PA GANG+G'A SI TA LA SOGS PA PHYI'I DUG CAN DU CHUD PA NA THA MI DAD PA BZHIN NO, ,RTAG TU DE NYID RNAL 'BYOR GYIS, ,NYIN DANG MTSAN DU RNAM PAR GZHAG ,CES BYA BA NI DNGOS PO RNAMS RO GCIG PA'I DE KHO NA NYID LA SPYOD LAM THAMS CAD DU GZHAG CES BYA BA'I DON TO, ,'DIR 
MANG SMRAS PAS CI ZHIG BYA, ,BLO YI YUL DU GANG GYUR PA, ,DE DAG RO MNYAM BSGOM PAR BYA, ,MKHA' LTAR KHYAB PA'I DNGOS GRUB 'BYUNG, ,ZHES PA'O, ,KYE'I RDO RJE NGES PA'I DON GYI RGYA CHER BSHAD PA LAS, RNAL 'BYOR MA'I 'KHOR LO'I RGYA CHER BSHAD PA STE BRGYAD PA'O,, ,, 
DNGOS MED NGO BO LAS BYUNG BA, ,RDO RJE CAN LA PHYAG 'TSAL NAS, ,RNAM DAG LE'U RGYAS BSHAD NI, ,RDO RJE SNYING POS BRI BAR BYA, ,'DI LTAR MA SBYANGS PA'I DUG LA SOGS PA'I DNGOS PO NI GSOD PAR BYED PA KHO NA BAS, SKYES BU BLO DANG LDAN PA RNAMS KYIS DE SBYANG BA'I RIGS SO, ,DE BAS 
'DI LTAR GSANG CHEN RNAM PA GSUM GYI TSUL GYIS, LUS DANG NGAG DANG YID RNAM PA GSUM RNAM PAR DAG PAR BYA'O, ,DE LA RE ZHIG ,DE NAS MCHOG TU RNAM PAR DAG PA'I LE'U BSHAD PAR BYA'O ZHES BYA BA NI RNAL 'BYOR MA'I 'KHOR LO BSHAD PA'I RJES THOGS SU ZHES BYA BA'I DON TO, ,NGES 
PAR DNGOS PO THAMS CAD KYI, ,ZHES PA NI KHAMS GSUM PA'I DNGOS PO THAMS CAD DO, ,DAG PA DE BZHIN NYID DU BRJOD, ,CES PA NI DNGOS PO'I DUG SEL BAR BYED PA'I SMAN MI 'GYUR BA'I DE BZHIN NYID KHO NA YIN NO, ,DE YANG RE ZHIG BYIS PA RNAMS KYIS RTOGS PAR BYA BA'I PHYIR, PHYIN NAS RE RER 
DBYE BA YIS, ,LHA RNAMS KYIS NI BRJOD PAR BYA, ,ZHES BYA BA LA BSKYED PA'I RIM PA'I PHYOGS LA, AOm SH'U N+YA T'A ZHES PA LA SOGS PAS NI, NGES PAR DNGOS PO THAMS CAD SBYONG BA YIN LA, ,DE BZHIN DU GZHAL YAS KHANG DANG LHA LA SOGS PAS BRTAGS PA NI DRANG BA'I DON TO, ,DE NI 'DI 

@64A
*, ,'DI NYID DE, ,PHYA NAS RA RER DBYA [*DBYE?] BA YIS, ,LHA RNAMS KYIS NI BRJOD PAR BYA, ,PHUNG PO LNGA DANG DBANG PO DRUG ,SKYE MCHED DRUG DANG 'BYUNG CHEN LNGA, ,RANG BZHIN GYIS NI RNAM PAR SBYANG, ,ZHES BYA BA STE, MI RGYU BA'I KHAMS RNAMS GZHAL YAS KHANG DU BRTAG CAD RGYU BA'I 
KHAMS RNAMS LHA RU BRTAG PAR NI RE ZHIG RNAM PAR SBYANG BA'O, ,DE LAS PHUNG PO LNGA DANG ZHES BYA BA NI, GZUGS NAS RNAM PAR SHES PA'I BAR DU PHUNG PO LNGA PO RNAM SNANG LA SOGS PA LNGA RU SBYANG NGO, ,DE BZHIN DU DBANG PO DANG SKYE MCHED DANG 'BYUNG BA CHEN PO LA SOGS BA RNAMS, BYANG CHUB 
SEMS DPA' RNAMS DANG, RIG MA LNGA RNAMS SU SBYANG NGO, ,NYON MONGS SHES BYA'I SGRIB SBYANG BYA, ,RANG RIG BDAG NYID DAG PA NYID, ,DAG PA GZHAN GYIS RNAM GROL MIN, ,ZHES BYA BA LA SBYANG BAR BYA BA'I DGOS PA NI, NYON MONGS PA DANG SHES BYA'I SGRIB PA SBYANG BA'I PHYIR RO, ,DE LA JI LTAR DAG 
PAR BYA ZHE NA, ,RANG RIG BDAG NYID CES BYA BA SMOS TE, GZUGS LA SOGS PA NGO BO NYID KYIS SKYE BA MED PAR SHES PA GANG YIN PA NI, DAG PA ZHES DE LA BRJOD DE, ,DE MA RTOGS PA GZHAN GYIS DAG PAR MI BYA BA NI NGES PA'I DON TO, ,DE BAS DE'I PHYIR, YUL GYI DNGOS POR DAG PA'I PHYIR, , 
RANG GIS RIG PA'I BDE BA'I MCHOG ,GZUGS LA SOGS PA'I YUL RNAMS DANG, ,GZHAN YANG RNAL 'BYOR BAS MTHONG BA, ,DNGOS PO DE KUN DAG PA STE, ,'DI LTAR 'GRO BA SANGS RGYAS BDAG ,CES BYA BA LA 'DI LTAR BYIS PA RNAMS KYIS RTOGS PAR BYA BA'I PHYIR GZUGS LA SOGS PA RNAMS 
NGO BO NYID KYIS SANGS RGYAS GTZO BO LA SOGS PA STE, 'DI LTAR GZUGS RNAM PAR SNANG MDZAD CES PA LA SOGS PA'I TSIG GIS SO, ,DE'I PHYIR DPAG BSAM GYI SHING DANG, BUM PA BZANG PO DANG, ,YID BZHIN GYI NOR BU DANG, RAL GRI LA SOGS PAR SNANG ZHING DON BYED PA'I YUL RNAM PAR SBYANG 
STE BYIS PA RNAMS LA DRANG BAR GSUNGS SO, ,KYE BCOM LDAN 'DAS RNAM PAR MA DAG PA GANG LAGS ZHES BYA BA NI, BCOM LDAN 'DAS LA RDO RJE SNYING POS GSOL BA BTAB PA, GONG DU BCOM LDAN 'DAS KYIS GZUGS LA SOGS PA'I YUL DANG, MIG LA SOGS PA'I DBANG PO RNAMS NI GDOD 

@64B
NAS SANGS RGYAS LAGS NA, DE LAS GZHAN PA'I DNGOS PO GNYIS PA BDAG GIS MA MTHONG ZHES BYA BA'I DON TO, ,BCOM LDAN 'DAS KYIS BKA' STZAL PA ZHES BYA BA NI RDO RJE SNYING PO'I LAN DU'O, ,GZUGS LA SOGS PA'O ZHES BYA BA NI GZUGS LA SOGS PA 'DI NYID BYIS PA RNAMS LA RNAM PAR 
MA DAG PA YIN TE 'DI LTAR GSOD PA'I PHYIR RO ZHES PA'O, ,DE CI'I SLANG DU ZHE NA ZHES PA NI RDO RJE SNYING PO SLAR GSOL PA'O, ,GZUNG BA DANG 'DZIN PA'I DNGOS PO'I PHYIR RO ZHES BYA BA NI BYIS PA'I SKYE BO RNAMS BDAG DANG BDAG GIR 'DZIN TE, 'DI LTAR SKYES BU RANG BZHIN DU 'DZIN CING, DE BZHIN DU 
'GYUR BA DANG, DE BZHIN DU SGRA DANG SNYAN DNGAGS DANG BYED PA'I TSIG LA SOGS PAR 'DZIN PA'I PHYIR RO ZHES DGONGS SO, ,KYE BCOM LDAN 'DAS GZUNG BA DANG 'DZIN PA GANG LAGS ZHES BYA BA NI, GANG GIS GANG LA JI LTAR 'DZIN, ,ZHES ZHUS PA'O, ,BCOM LDAN 'DAS KYIS BKA' STZAL PA 
ZHES PA NI LAN DU'O, ,MIG GIS GZUGS LA 'DZIN PAR BYED, ,SGRA LA RNA BAS NYAN PAR BYED, ,SNA YIS DRI LA SNOM PAR BYED, ,LCE YIS ROL MYONG BAR BYED, ,DNGOS PO KUN GYIS REG PAR BYED, ,CES GSUNGS TE, BYIS PA RNAMS NI YUL DANG YUL CAN DANG, BDAG DANG BDAG GI 
DANG BDE BA DANG SDUG BSNGAL GYI TSUL DU YUL RNAMS LA 'JUG PAS RNAM PAR MA DAG PA YIN LA RNAL 'BYOR PA MKHAS PA NI, DE NYID THABS GYIS [*KYIS] 'JUG PAR BYED DE, DES RNAM PAR DAG GO, ,'DI LTAR BDE BA DANG SDUG BSNGAL THAMS CAD NI, GZOD MA NAS NGO BO NYID KYIS STONG ZHING DBEN TE, 
GANG GIS DE LTAR SHES PA DE NI RNAM PAR SBYANGS PA STE NGES PA'I DON TO, ,DES NA, YID KYIS BDE SOGS THOB PA RNAMS, ,DAG PAS DUG MED BYAS NAS NI, ,BSTEN BYA 'DI DAG BSTEN PAR BYA, ,ZHES BYA BA LA RNAL 'BYOR PA MKHAS PA DANG, BYIS PA'I RANG BZHIN CAN DAG GIS 'DI LTAR RIM 
PA BZHIN DU BDEN PA GNYIS LA BRTEN TE, RNAL 'BYOR PA MKHAS PAS KYANG SGYU MA'I DPE BCU GNYIS DANG, DAM TSIG GI 'KHOR LO KUN RDZOB KYI BDEN PA MI SPANG STE, RANG RANG JI LTAR 'DUL BA BZHIN DU DKYIL 'KHOR GYI 'KHOR LO BSTAN TO, ,DE BZHIN DU LAS DANG PO BDAG GIS NI BDAG 

@65A
*, ,DANG BDAG GIR 'DZIN PA NI, 'DI LTA STE, RUS DANG RIGS DANG RGYU DANG CHO 'BRANG DU 'DZIN PA LAS BZLOG STE, RDO RJE'I RIGS ZHES BYA BA KUN RDZOB KYI MNGON PAR DBANG BSKUR BA BDUN LA GNAS TE, GTZANG BA DANG MI GTZANG BA'I RTOG PA LAS RIM GYIS BZLOG PAR BYA BA'I PHYIR, ,RIGS 
BZHI PO RNAMS NANG PHAN TSUN DU GO DANG, KU LA SOGS PA'I BZA' BA DAG THUN MONG DU BZA' ZHING, RIGS DANG RIGS MA YIN PA LA BGROD PAR BYA STE, MA DANG SRING MO LA SOGS PA RNAMS DANG LHAN CIG TU GNAS PAR BYA BA STE, GANG DES THA MAL PA'I RNAM PAR RTOG PA CHER RAGS PA RNAMS LAS LDOG GO, , 
DE BAS NA RDO RJE'I RIGS NI MNGON PAR DBANG BSKUR BA BDUN NYID KYIS MING 'THOB PO, ,DES NA BDAG CAG RNAMS KYIS PHUNG PO DANG, KHAMS DANG, SKYE MCHED DANG, DBANG PO DANG, 'BYUNG BA DANG, 'BYUNG BA LAS GYUR PA JI SNYED PA DANG, DE BZHIN DU LAS DANG LAS KYI DBANG PO'I BYA BA RNAMS LHA NYID 
DU BRTAG GIS, DE LAS GZHAN GYI TSUL DU MI BRTAG STE, DE LTAR NA DANG PO'I LAS CAN GYI RNAL 'BYOR PA RNAMS KYIS, GZUGS PHUNG RDO RJE MA YIN TE, ,TSOR BA LA YANG DKAR MOR BRJOD, ,'DU SHES CHU YI RNAL 'BYOR MA, ,'DU BYED RDO RJE MKHA' 'GRO MA, ,RNAM SHES PHUNG PO'I TSUL GYIS 
NI; ,BDAG MED RNAL 'BYOR MA GNAS SO, ,RTAG TU 'DI DAG RNAM DAG PAS, DE NYID RNAL 'BYOR PAS 'GRUB 'GYUR, ZHES GSUNGS TE, 'DI LTAR SHEL GYI NOR BU'I NYE 'KHOR DU KHA DOG GANG DANG GANG GZHAG PA DE DANG DE'I KHA DOG TU 'GYUR BA BZHIN NO, ,RDO RJE 'CHANG CHEN POS KYANG BYANG CHUB 
SEMS DPA' RDO RJE DBYINGS ZHES BYA BA LA, RIGS KYI BU SEMS DE NI JI LTAR SBYANGS PA DE LTAR 'GYUR RO ZHES GSUNGS SO, ,'DI'I PHYIR NI PHUNG PO LNGA LHA MO LNGA RU BRTAG PAR BYA STE, NANG GI TSUL DU BSTAN PA NI RNAL 'BYOR MA'I 'KHOR LOR RGYAS PAR BSTAN TO, ,DE NI NANG GI 'PHAR MA STE PHUNG BO LNGA 
DAG PA'O, ,YUL RNAMS LHA RU BRTAG PAR BYA BA'I PHYIR, DE NAS PHYI YI 'PHAR MA BSHAD, ,DBANG LDAN DU NI PU KKA S'I, ,MER NI DE BZHIN RI KHROD MA, ,BDEN BRAL GDOL PA MO BZHAG CING, ,RLUNG DU G-YUNG MO RNAM PAR GZHAG ,CES PAS NI 'BYUNG BA BZHI'I LHA MO BSTAN TO, ,DE BZHIN DU 

@65B
YUL GZUGS LA SOGS PA 'BYUNG BA BZHI'I LHA RU BRTAG PA NI 'DI LTA STE, DBANG DKAR GSHIN RJER CHOM RKUN MA, ,CHU YI PHYOGS SU RO LANGS MA, ,LUS NGAN DU NI GHA SMA R'I, ,ZHES PAS BSTAN TO, ,GZHAN YANG, ,'OG TU SA SPYOD MA ZHES BRJOD, ,STENG DU MKHA' SPYOD MA ZHES 
BSHAD, ,CES PA NI PHYI NANG GI TSUL GYIS GONG DU RGYAS PAR BSTAN TO, ,BSKYED PA'I RIM PA NYID KYI PHYOGS ZHES BYA BA NI DE LTAR BRJOD PA'I RIM PAS LAS DANG PO PA RNAMS LA BSTAN PA'O, ,SRID DANG ZHI BA'I RANG BZHIN GYIS, ,ZHES BYA BA LA, SRID PA NI MKHA' SPYOD MA YIN LA ZHI BA NI SA SPYOD 
MA YIN NO, ,DE YANG RGYUD GZHAN LAS JI SKAD DU, SRID PA NI DPRAL BA YIN ZHING MYA NGAN LAS 'DAS PA NI, NOR BU'I MGRIN PA LAS ZAGS PAR 'GYUR BA'O ZHES GSUNGS SO, ,LHA MO 'DI GNYIS RNAM PAR GNAS, ,ZHES BYA BA NI SRID PA DANG ZHI BA'I RANG BZHIN DU STENG DANG 'OG GI LHA MO 
GNYIS SHES PAR BYA'O, ,BSKYED PA'I RIM PA LA RNAM PAR DAG PAR BSTAN PA BYIS PA RNAMS KYIS RTOGS PAR BYA BA 'DI LTA STE, GZUGS LA DKAR MOR BRTAG PAR BSHAD, ,SGRA LA CHOM RKUN MA RU GRAGS, ,DRI YI CHA LA RO LANGS MA, ,RO LA GHA SMA R'I RU GRAGS, ,ZHES BYA BA GSUNGS 
TE; BYIS PAS BRTAGS PA'I DNGOS PO BZHI PO RNAMS DE LTAR MOS PAR BYAS TE GOMS PA LAS KUN RDZOB TU GSAD PA LA SOGS PA GRUB PA YANG YIN LA, LAS 'DI BZHI'I NGES PA'I DON BSTAN PA NI, RTZA BA'I RGYUD LAS 'DI LTA STE, RDO RJE SNYING PO LUS CAN RNAMS KYI RANG GI LUS LAS 'BYUNG BA'I 
BYANG CHUB KYI SEMS KYI CHUS NYON MONGS PA'I GDUNG BA ZHI BAR BYED PA NI ZHI BA'O, ,SNGA NA MED PA'I BDE BA GYA NOM PAS LUS DANG NGAG DANG SEMS RGYAS PA'I PHYIR RGYAS PA'O, ,LUS DANG NGAG DANG YID SDUG BSNGAL BA LAS BZLOG STE BDE BAS DBANG DU BYAS PA'I PHYIR DBANG NGO, ,DE STOBS KYIS SROG NYI 
KHRI CHIG STONG RGYU BA DANG, ,BYANG CHUB SEMS KYI THIG LE KHA THUR DU BLTAS PA'I RGYU BA GSOD PA'I PHYIR MNGON SPYOD DO, ,DE BZHIN DU, ZHI BA CHU YI BSAM GTAN DPRAL BAR BSAM PA DANG, DBANG ME'I BSAM GTAN MGRIN PAR BSAM PA DANG, ,GSANG BA RLUNG GI BSAM GTAN SNYING GA DANG, , 

@66A
*, ,RGYAS PA SA YI BSAM GTAN LTE BAR GNAS, ,ZHES GSUNGS SO, ,REG PAS SPYOD MA ZHES BSHAD, ,CHOS KYI DBYINGS LA MKHA' SPYOD MA, ZHES BYA BA NI PHYI DANG NANG GI TSUL GYIS RNAM PAR SHES PA NAM MKHA'I KHAMS ZHES BYA BA SROG GI RLUNG STENG NAS RGYU BA RNAL 'BYOR GYI 
RGYUD KYI DE KHO NA NYID DE 'DUS PA LA SOGS PA'I DE KHO NA NYID DU BSTAN ZHING PHA'I SEMS ZHES SU BSTAN NO, ,DE BZHIN DU SA SPYOD MA ZHES BYA BA NI MCHOG TU MI 'GYUR BA'I YE SHES KYI KHAMS ZHES BYA BA, LUS CAN RNAMS KYI KHU BA'I THIG LE 'OG TU 'DZAG PA'I BDE BA RNAL 'BYOR MA'I RGYUD KYI 
DE KHO NA NYID DE, KYE'I RDO RJE LA SOGS PA'I DE KHO NA NYID DU BSTAN CING MA'I SEMS SU BSTAN TO, ,DE NI DANG PO'I SANGS RGYAS KYI RGYUD CES BYA BA LAS KYANG JI SKAD DU, STENG 'OG SEMS KYI RTZA GNYIS NI, ,SA BON 'BAB DANG MUN PA CAN, ,THABS KYI THUGS NI MUN PA CAN, ,SA BON 'BAB PA SHES RAB KYI, 
ZHES GSUNGS TE, RDO RJE'I TSIG 'DIS DON 'DI KHONG DU CHUD PAR BYA'O, ,DE BZHIN DU, RTAG TU 'DI RNAMS RNAM DAG PAS, ,DE NYID RNAL 'BYOR PAS 'GRUB 'GYUR, ,ZHES BYA BA NI DRANG BA DANG NGES PA'I DON GYI DBANG GIS, RIM PA BZHIN DU YID LA BYAS NAS, 'JIG RTEN DANG 'JIG RTEN LAS 
'DAS PA'I DE KHO NA NYID RIM BZHIN DU THOB PAR 'GYUR ZHES BYA BA'I DON TO, ,GZHAN YANG, PHYAG GI DAG PA STONG PA NYID, ,BDUD RNAMS DAG PAS ZHABS RNAMS TE, ,RNAM THAR BRGYAD KYI ZHAL RNAMS YIN, ,SPYAN GYI DAG PAS RDO RJE GSUM, ,ZHES BYA BA NI RIM PA BZHIN DU ZLA BA MAR NGO'I CHOS 
CAN STONG PA NYID BCU DRUG DANG, 'JIG RTEN PA'I SAD PA LA SOGS PA'I CHOS CAN GNAS SKABS BZHI 'GAGS PA DANG, CHOS KYI 'KHOR LO THUN MTSAMS BRGYAD KYI MTSAN NYID CAN DANG, SKU GSUNG THUGS KYI MTSAN NYID CAN AOm A'A: H'Um ZHES PA DANG, GZHAN YANG, SA NI PU KKA S'I ZHES BSHAD, , 
CHU KHAMS RNGON PA MA ZHES BRJOD, ,ME NI GTUM MOR SHES PAR BYA, ,RLUNG NI G-YUNG MOR RAB TU GRAGS, ,ZHES PA NI LAS RNAM PA BZHI'I TSUL GYIS PHYI DANG NANG DU RTOGS PAR BYA STE, NGES PA'I DON NI 'DI LTAR RTZA BA'I RGYUD NYID LAS, JI SKAD DU, SROG NI RDO RJE'I RIGS KYIS BCAD, ,DON YOD GRUB 

@66B
PAS BRDZUN DU SMRA, ,RIN PO CHE YIS BRKU BAR BYA, ,DPAG MED 'OD KYIS MI TSANGS SPYAD, ,CES GSUNGS TE, JI LTA BA BZHIN DU SHES PAS NI, DNGOS GRUB GNYIS KYI RGYUR DGONGS SO, ,DE BZHIN DU GTZO BO DANG PHAL BA'I DBYE BAS, ZHE SDANG ZHES BSHAD RDO RJE MA, ,'DOD CHAGS CHU YI RNAL 
'BYOR MA, ,PHRAG DOG RDO RJE MKHA' 'GRO MA, ,SER SNA GSANG BA'I DKAR MO NYID, ,DE BZHIN GTI MUG RDO RJE MA, ,ZHES BYA BA NI RIM PA BZHIN DU MI BSKYOD PA DANG, RIN CHEN 'BYUNG BA DANG, DON YOD GRUB PA DANG, DPAG MED 'OD DANG, RNAM SNANG MDZAD LA SOGS PA RNAMS SU RNAL 'BYOR SDE 
GNYIS KYIS RTOGS PAR BYA BAR GSUNGS TE, 'ON KYANG SKABS 'DI LAS BYIS PA'I RNAL 'BYOR PA RNAMS KYIS RTOGS PAR BYA BA'I PHYIR GSUNGS PA YIN TE, CI MNGON ZHE NA, ZHE SDANG LA SOGS RNAM SBYONG BA, ,BSKYED PA'I RIM PA'I PHYOGS LA NI, ,'DIS NI PHUNG PO SBYANG BAR BYA, ,ZHES GSUNGS PA'I 
PHYIR RO, ,DE LTAR BRJOD PA'I RIM PAS RNAL 'BYOR PA MKHAS PA RNAMS KYIS KYANG, BDEN PA GNYIS DANG RIM PA GNYIS KYI TSUL LA BRTEN TE, BYIS PA RNAMS KYI SEMS GANG GIS GROL BAR 'GYUR BA DE LTAR CHOS BSTAN PAR BYA BA NI, DE BZHIN GSHEGS PA'I NGES PA'O, ,DE BAS DE'I PHYIR 
RTZOD PA RAB TU RGYAS PA'I DUS 'DIR YANG, 'DOD CHAGS KYIS 'DUL BAR 'OS PA RNAMS LA, 'DOD CHAGS KYI CHOS BSTAN PAR MDZAD PA YIN NO, ,GANG DANG GANG GIS 'JIG RTEN 'CHING 'GYUR BA, ,DE DANG DES NI 'CHING BA LAS GROL TE, ,DE NYID MI SHES 'JIG RTEN MI GROL ZHING, ,DE NYID 
RNAM SPANGS DNGOS GRUB RNYED MI 'GYUR, ,ZHES BYA BA NI THUGS RJE CHEN PO MNGA' BA'I DPA' BO RNAMS KYI THABS DE NYID MCHOG TU GZIGS TE BSTAN PA YIN PA DE'I PHYIR, TSIG DANG YI GE 'DIS RE ZHIG BYIS PA RNAMS 'DREN PAR MDZAD DE, GZHAN DAG GIS BRNYES PAR MI BYA'O, ,RGYUD 'DI NYID 
LAS KYANG JI SKAD DU, DPER NA RNA BAR CHU ZHUGS LA, ,CHU GZHAN GYIS KYANG GDON PAR BYA, ,GZHAN YANG ME YIS TSIG PA LA, ,SLAR ZHING ME YIS GDUNG BAR BYA, ,DE BZHIN 'DOD CHAGS MES TSIG LA, ,'DOD CHAGS NYID KYIS GDUNG BAR BYA, ,ZHES GSUNGS SO, ,DE'I PHYIR, DRI MED SGA 

@67A
*, ,MED GZUGS NYID MED, ,RO DANG SEMS KYI RNAM PAR DAG PA MED, ,REG DANG CHOS MED THAMS CAD RNAM PAR DAG ,RANG BZHIN DAG PA'I 'GRO LA 'GRO BAR SHES, ,ZHES BYA BA GSUNGS TE, DANG POR NYON MONGS PA RNAMS KYI RANG BZHIN THOG MAR BSTAN PAR BYAS NAS, PHYIS DE NYID 
THABS KYIS RIM BZHIN SPANG BAR BYA ZHES BYA BA NI, DE BZHIN GSHEGS PA'I GDAMS NGAG YIN LA, RTZA BA'I RGYUD LAS KYANG JI SKAD DU, GANG GANG SGRA DANG CHA BYAD KYIS, ,'GRO BA RNAMS NI 'DUL 'GYUR BA, ,DE DE'I SGRA DANG CHA BYAD KYIS, ,RDO RJE 'DZIN RNAMS CHOS STON MDZAD, ,CES GSUNGS 
PA DANG, GZHAN YANG JI SKAD DU, TSANGS DBANG KHYAB 'JUG 'DOD LHA DANG, ,DRAG PO SRED MED BU LA SOGS, ,DE RNAMS GZUGS KYANG RE ZHIG BSNGAGS, ,'DI RNAMS 'JIG RTEN DBUGS 'BYIN YIN, ,ZHES GSUNGS SO, ,GZHAN YANG, KYE KYE RIGS KYI BU DAG GNYIS GNYIS 
SPROD PA LA SOGS PA'I NYON MONGS PA RNAMS NI, NGO BO NYID KYIS NYON MONGS PA'I RANG BZHIN MA YIN GYI, SKYES BU RNAMS KYI BSAM PA'I BYE BRAG LAS NYON MONGS PAR BSTAN PA YIN NO ZHES GSUNGS PAS DON DE DAG THAMS CAD DE LTAR RTOGS PAR BYA'O, ,KYE'I RDO RJE'I NGES PA'I DON GYI RGYA 
CHER BSHAD PA LAS, RNAM PAR DAG PA'I LE'U'I RGYA CHER BSHAD PA STE DGU PA'O,, ,,NGO BO NYID CHOS LONGS SPYOD RDZOGS, ,SPRUL PA'I SKU NI MTSAN NYID CAN, ,GRUB PA RNAM BZHI STER MDZAD PA, ,RDO RJE MGON PO BDAG PHYAG 'TSAL, ,SGRUB PO RNAMS LA PHAN PA'I PHYIR, , 
GANG GIS SLOB MA DBANG BSKUR BA'I, ,RGYAS BSHAD DRI MA MED PA DAG ,RDO RJE SNYING POS LEGS PAR BSTAN, ,DE NAS JI LTAR DKYIL 'KHOR GYI, ,RIM PA YANG DAG RAB TU BSHAD, ,CES BYA BA SMOS TE, DE LA RDO RJE SLOB DPON GANG GIS SLOB MA GANG ZHIG DKYIL 'KHOR DU GZHUG PAR BYA BA'I 
PHYIR; GDOD MA NYID DU RANG DANG SLOB MA GNYIS KYI RNAM PAR RTOG PA LAS BYUNG BA'I BGEGS BSAL BAR BYA'O, ,DE YANG 'DI LTAR GZA' BZANG BA DANG, TSES BZANG PO DANG, SKAR MA BZANG PO DANG SBYOR BA DANG BYED PA SHIS PA DAG LA CHO GA BRTZAM PAR BYA BA NI, DE BZHIN GSHEGS PA'I NGES PA STE, 

@67B
'JIG RTEN DANG 'JIG RTEN LAS 'DAS PA'I DBANG GI BYE BRAG BLO LA LEGS PAR BSDOMS LA BRTZAMS KYI GZHAN DU MA YIN NO ZHES BYA BA'I DON TO, ,GANG GIS SLOB MA DBANG BSKUR BA'I, ,CHO GA RAB TU BSHAD PAR BYA, ,ZHES BYA BA NI MDOR BSTAN PA'I TSIG GO, ,DE YANG 'DI LTAR SNGON DU RDO RJE SLOB DPON 
'JUG PA'I PHYIR, DANG POR LHA YI DNGOS BYAS TE, ,H'Um LAS RDO RJE 'BAD BYAS PAS, ,RNAL 'BYOR CAN GYIS SA SBYANGS TE, ,PHYI NAS DKYIL 'KHOR BRI BAR BYA, ,ZHES BYA BA LA DANG POR RDO RJE SLOB DPON NYID KHAMS GSUM LAS RNAM PAR RGYAL BA'I KHRO BO'I BDAG NYID KYE'I RDO RJE ZHAL GCIG PHYAG GNYIS 
PAR H'Um GI SA BON LAS BSKYED DE, BSRUNG BA'I 'KHOR LO LA SOGS PA BYA ZHING SA LEGS PAR SBYANGS LA, TING NGE 'DZIN GYI DKYIL 'KHOR DU RANG NYID 'JUG PAR BYA ZHES BYA BA NGES PA'I DON TO, ,GNAS KYI KHYAD PAR BSTAN PAR BYA BA'I PHYIR, SKYED MOS TSAL DANG DBEN GNAS DANG, ,BYANG CHUB SEMS DPA'I 
KHYIM DAG DANG, ,KHANG STONG DANG NI LDING KHANG DU, ,DKYIL 'KHOR MCHOG NI BRI BAR BYA, ,ZHES PAS BSTAN TE, ,'DI LTAR GNAS 'DI DAG NI BKRA SHIS PA DANG, YID DGA' BA DANG, DNGOS GRUB MYUR DU STER BAR BYED PA YIN PAS 'BAD PAS BTZAL BAR BYA BA YIN NO, ,GNAS DER SA'I DKYIL 'KHOR GYI 
STEGS BU JI TZAM 'DOD PAR BRTZIGS LA, ,RGYUD NAS 'BYUNG BA'I THIG GIS 'KHRUL BA MED PAR THIG BTAB LA, RDUL TSON GTANG BAR BYA'O, ,RDUL TSON MCHOG GIS BRI BA'AM, ,YANG NA BAR PAR GYUR BA STE, ,RIN CHEN LNGA YI PHYE MA DANG, ,YANG NA 'BRAS PHYE LA SOGS SO, ,ZHES BYA BA LA RDUL 
TSON NI RNAM PA GNYIS TE, BYI RU LA SOGS PA RIN PO CHE LNGA'I PHYE MA MCHOG TU BSTAN LA, DE MA 'BYOR PAS 'BRAS PHYE LA SOGS PA TSON GYIS BSGYUR BAS KYANG BRI BAR BYA ZHES BYA BA'I DON TO, ,DE LA DKYIL 'KHOR KHRU GSUM DANG SOR MO GSUM GYIS LHAG PAR BYA ZHES BYA BA NI, LUS NGAG YID GSUM 
GYI DBYE BAS SAM, YANG NA RDUL DANG MUN PA SNYING STOBS KYI TSUL GYIS TSAD BSTAN PA'O, ,DER NI RIGS LNGA LAS BYUNG BA'I, ,RIG MA BZANG MO RNAM PAR GZHUG, ,CES BYA BA NI DE LTAR DKYIL 'KHOR CHO GA BZHIN DU BRIS LA, SNGAGS 'CHANG RANG NYID CHU ZLA LTA BU'I BSAM GTAN DANG LDAN PAS RDUL TSON GYI 

@68A
*, ,DKYIL 'KHOR BYIN GYIS BRLAB CING RANG NYID LEGS PAR ZHUGS LA, DE'I RJES SU SLOB MA DAG LA BSNYEN GNAS KYI SDOM PA DANG, PHYI'I DAM TSIG GI SDOM BA BYANG CHUB MCHOG TU SEMS BSKYED PA LA SOGS PA SNGON DU 'DZIN DU BCUG LA DE'I RJES SU 'JIG RTEN PA'I DBANG RNAMS 
BYE BRAG BZHIN SBYIN PAR BYA STE, DE YANG 'DI LTAR BYIS PA RNAMS DRANG BAR BYA BA'I PHYIR, RDO RJE SLOB DPON GYI DBANG ZHES BYA BA YONGS SU RDZOGS PAR BYA'O, ,DE NAS BYIS PA RNAMS LA 'DOD CHAGS KYI LAM BSTAN PAR BYA BA'I PHYIR, 'OG NAS STON BZHIN PA'I BU MO RIGS LNGA'I RTAGS CAN GSANG BA'I THEG PA 
LA MCHOG TU GZHOL BA SNGON DU LEGS PAR SBYANGS LA, DKYIL 'KHOR DU GZHUG GO, ,DE YANG JI LTAR NYI MA'I LO DANG LDAN PA DANG, RGYAL PO'I LO DANG LDAN PA DANG, LO NYI SHU DANG LDAN PA RNAMS SKU GSUNG THUGS KYI 'KHOR LO'I BYE BRAG GIS PHYE LA, DKYIL 'KHOR DU GZHUG GIS, NYI MA'I LO DANG 
LDAN PA YOD BZHIN PAR RGYAL PO'I LO LA SOGS PA MI GZHUG GO, ,'ON TE NYI MA'I LO DANG LDAN PA MED PAR GYUR NA, RGYAL PO LA SOGS PA'I LO DANG LDAN PAR GZHUG PAR BYA STE, 'DI LTAR, YANG NA JI LTAR GANG RNYED DE, ,DE LTAR BCU DRUG LON PA NYID, ,CES BYA BA GSUNGS TE, 'DI LTAR BDE BA 
DAM PA STER BA'I NYI MA'I LO'I PHYAG RGYA NI MCHOG TU BSTAN LA, RGYAL PO'I LO NI 'BRING PO YIN NO, ,NYI SHU'I LO NI THA MA YIN PAR GSUNGS PA'I PHYIR RO, ,JI SRID KHU BA LDAN GYUR PA, ,DE SRID PHYAG RGYA BSTEN PAR BYA, ,ZHES BYA BA NI 'DI LTAR DON GNYIS SU GO BAR BYA STE, BUD MED RNAMS KYI BDE BA'I 
RGYUR 'GYUR BA NI NYI MA'I LO NAS 'BYUNG BA YIN GYIS, DE LAS SNGA BAR NI MA YIN NO, ,DE BZHIN DU NYI SHU 'DAS NAS DE NYID 'JIG PA'I PHYIR DANG, GZHAN YANG RIG SNGAGS 'CHANG DANG, RDO RJE SLOB MA DAG GIS 'GYUR BA'I BDE BA JI SRID NYAMS SU MYONG BAR 'GYUR BA DE SRID DU BSTEN PAR BYA BA YIN PAS, 
DE SKAD CES BYA'O, ,PHYAG RGYA'I GDONG YANG BCING BA DANG, ,THABS KYI GDONG YANG DE BZHIN TE, ,ZHES BYA BAS NI BU MO DANG SKYES BU DANG DBANG BSKUR BA DAG PHAN TSUN DU GDONG G-YOGS PAR BYA BA NI GO CHA'O, ,BSTAN PA DE LAS GANG 'BYUNG BA, ,SLOB MA'I KHA RU LTUNG BAR BYA, ,ZHES BYA BA NI RIG SNGAGS 

@68B
'CHANG GI SLOB DPON GYIS, ,YU BA TI LA JI LTA BA BZHIN DU BRTEN PAR BYAS LA, GU HYA BA RA TA KA NA GNAS PA'I SEMS KYIS MTSAL DANG MNYAM PAR BSRES LA SLOB MA'I KHA'I LAM NAS LONGS SPYOD RDZOGS PAR SBYAR LA GSUNG GI RANG BZHIN DU BSTAN PAR BYA BA NYID GSANG BA ZHES BSGRAGS SO, ,RO MNYAM 
SLOB MA'I SPYOD YUL NYID, ,DE NYID LA YANG BYA BAR BYA, ,RANG RIG YE SHES NYID DU 'GYUR, ZHES BYA BA NI DE LTAR GSANG BA ZHES BYA BA RTOGS PAR BYAS LA, 'JIG RTEN PA'I 'DOD CHAGS KYI DE KHO NA NYID JI LTA BA BZHIN DU BSTAN PAR BYAS LA GANG GI GNAS SU MTSON PAR 'GYUR BA'I GNAS SU BRTAG PA'I 
RGYAL PO DANG, THUGS KYI BDAG PO DAG GI MTSAMS PHRA MA GZHUG PAR BYA BA STE, RDO RJE 'CHANG GI BKA' LUNG NGO, ,DES TE PHYIS NI PHRA MA BTANG LA, TSOGS KYI MCHOD PA CHEN PO BYAS LA, 'DOD CHAGS KYI BSTAN BCOS 'OG NAS 'BYUNG BA MA LUS PA BYAS LA YANG BLA MA CHEN PO RIG SNGAGS 'CHANG LAS 
DE LAS GONG DU GYUR PA'I 'O MA BSGRUB PA'I RIM PA, SROG DANG RTZOL BAS BTZAL BAR BYA'O, ,DE NAS GANG DU MTSON BYED GSAL BA KHO NA DE LA, RANG RIG YE SHES NYID DU 'GYUR, ,ZHES GSUNGS TE, GANG DE NI SHES RAB YE SHES KYI DE KHO NA NYID DE DE LTA BUR STON CING GSAL BAR BYA BA NI, RIG 
SNGAGS 'CHANG GA LAS YIN LA, BRTAN PAR GNAS SHING BDUD KYI YUL SPONG BA NI SLOB MA'I LAS SO, ,DE LTAR RGAN PO LTAR YUL RING BAR GNAS PA'I YE SHES RANG RIG PA SPANGS TE, YE SHES CHEN PO LA 'JUG PAR BYA'O, ,'DI NI JI SKAD DU, ,RTZA BA'I RGYUD LAS, RANG RIG YE SHES RNAM 
SPANGS LA, ,MTSON DU MED PA MTSON BYA STE, ,SGRA DANG THIG LE RNAM PAR SPANG, ,YI GE LAS 'DAS MTSAN NYID DO, ,ZHES GSUNGS LA, DE BZHIN DU GZHAN YANG MTSAN YANG DAG PAR BRJOD PA LAS KYANG, JI SKAD DU, BDAG RIG GZHAN RIG THAMS CAD PA, ,KUN LA PHAN PA'I 
GANG ZAG MCHOG ,DPER BYA KUN LAS 'DAS PA STE, ,SHES DANG SHES BYA'I BDAG PO MCHOG ,CES GSUNGS PA DE BAS NA, 'JIG RTEN LTA BU'I YE SHES RANG RIG PA SPANGS LA, MI 'GYUR BA'I BDE BA CHEN PO BSGOM PAR NGES SO, ,DE'I PHYIR, RANG GZHAN YANG DAG RIG PA SPANGS, , 

@69A
*, ,MKHA' MNYAM RDUL BRAL STONG PA NYID, ,DNGOS DANG DNGOS MED BDAG NYID MCHOG, ,THABS DANG SHES RAB SHIN TU 'DRES, ,CHAGS DANG CHAGS BRAL RNAM PAR 'DRES, ,ZHES BYA BAS BSTAN TE, 'DI LTAR 'JIG RTEN PA'I 'DOD CHAGS GANG YIN PA NI, 'JIG PA DANG, 
'GYUR BA DANG, RANG NYID 'BA' ZHIG RIG PA DANG, PHYOGS GCIG PA DANG, DNGOS PO DANG DNGOS PO MED PA'I BDAG NYID THA DAD PA DANG, THABS DANG SHES RAB CES YANG DAG PA MA YIN PAR BRDAR BSTAN CING CHER MA 'DRES PA DANG, CHAGS PA DANG CHAGS PA BRAL BA'I PHYOGS CHES THA DAD PA'I PHYIR 
GANG DE SPANGS LA MI 'GYUR BA'I BDE BA BZHI PA ZHES BYA BA BSGOM PAR NGES SO, ,DE BAS NA DE'I PHYIR LHAN CIG SKYES PA'I YE SHES CHEN PO 'DI NYID LUS CAN RNAMS LA 'KHOR BA LAS DON CING RIG PA 'DZIN PA'I GNAS SU 'KHRID DE, DBUGS CHER 'BYIN PA YIN TE, 'DI LTAR, DE NYID SROG CHAGS RNAMS KYI 
SROG ,DE NYID MCHOG TU MI 'GYUR BA, ,DE NYID 'GRO BA'I BDAG NYID DE, ,DE NYID KUN LA KHYAB PA PO, ,ZHES GSUNGS TE, 'DI LTAR 'GYUR BA MED PA'I BDE BA CHEN PO GANG YIN PA DE NI, SANGS RGYAS THAMS CAD KYI SKU DANG, GSUNG DANG, THUGS KYI MCHOG TU GSANG BA STE, 'JIG RTEN PA LA 
PA'I BDAG TU LTA BA THAMS CAD SUN 'DON CING MA RUNGS BAR BYED PA YIN NO, ,DE BZHIN DU 'KHOR BA PA RNAMS LA LUS LA GNAS PA'I KHU BAS RTOGS PAR BYED DE, KHU BA MED NA RTOGS PAR MI 'GYUR TE, KHU BA LA BRTEN TE RTOGS PAR BYA BA NI 'DOD CHAGS KYI CHOS KYI TSUL LO, ,DE NAS, THAMS 
CAD LUS LA RNAM PAR GNAS, ,ZHES GSUNGS SO, ,DE BZHIN DU DNGOS PO DANG DNGOS MED PA RTOGS PAR BYED PA DANG, BYANG CHUB SEMS KYI KHU BA DE NYID LAS 'BYUNG STE, 'DI LTAR KHU BA THUR DU BLTAS PA LAS, BDAG DANG BDAG GIR 'DZIN PA'I GZHI 'BYUNG LA, KHU BA DE NYID GYEN DU LTAS SHING 
RGYAS PA LAS NI, CHOS THAMS CAD KYI MDO DANG RGYAS PA RTOGS PAR 'GYUR RO, ,DE LTA BAS NA, DNGOS DANG DNGOS MED DE LAS 'BYUNG, ,GZHAN DANG GANG RNAMS DE RNAMS DANG, ,RNAM PAR SHES PA KUN GYI TSUL, ,SKYES BU SNGON RABS DBANG PHYUG DANG, ,BDAG DANG GSO BA SEMS CAN DANG, ,DUS DANG 

@69B
GANG ZAG NYID DANG NI, ,DNGOS PO KUN GYI RANG BZHIN 'DI, ,SGYUR MA'I GZUGS KYIS YANG DAG GNAS, ,ZHES GSUNGS TE, DE LTAR BYANG CHUB SEMS KYI KHU BA THUR DU ZAGS PA LAS GRUB PA'I MTHA' DANG, LTA BA THAMS CAD DANG, SNYAN DNGAGS DANG LO RGYUS KYI CHOS DANG, PHY'A DANG DBANG PHYUG 
DANG BYED PA PO LA SOGS PA DU MA 'BYUNG BAR GRAGS SO, ,DE LTA BAS NA LUS KYI RTEN 'BAD PAS BSRUNG BAR BYA ZHING 'DI LTAR GNAS PA RNAMS SGYU MA LTA BUR SHES PAR BYA ZHES DGONGS SO, ,GANG SGYU MA LTA BU DE NYID RTOGS PAR BYA BA'I PHYIR, DANG PO DGA' BA TZAM NYID DE, ,GNYIS PA'I GRANGS LAS 
MCHOG DGA' NYID, ,GSUM PA LA NI DGA' BRAL NYID, ,BZHI PA LHAN CIG SKYES PAR BRJOD, ,CES BYA BA LAS 'DI LTAR LUS LA GNAS PA'I KHU BA NYID NANG DU DGA' BA BZHI'I TSUL DU BSTEN PAS SGYU MA'I GZUGS 'THOB PAR 'GYUR BA NI, 'DOD CHAGS KYI CHOS KYI TSUL NYID DU BSTAN TE, 
DE BZHIN GSHEGS PA'I BKA' LUNG NGO, ,DE LAS GZHAN YANG RDO RJE PHRENG BA ZHES BYA BA'I RGYUD CHEN PO LAS, JI SKAD DU, RANG LUS 'GYUR BA MED PA DE, ,MCHOG GCIG GIS NI SHES BYA STE, ,DES NI DPE YIS NYER MTSON NAS, ,BLA MA'I DRIN GYIS SHES PAR BYA, ,ZHES GSUNGS LA, 
DE BZHIN DU SGYU 'PHRUL DRA BA LAS KYANG, BCU DRUG PHYED PHYED THIG LE CAN, ,YAN LAG MED PA'I RTZIS LAS 'DAS, ,BSAM GTAN BZHI PA'I RTZE MO CAN, ,BSAM GTAN YAN LAG KUN SHES SHING, ,ZHES BYA BA LA SOGS PA RGYA CHER GSUNGS SO, ,RDO RJE SNYING PO LA SOGS KUN, ,MKHAS 
PAS DE SKAD NGES THOS PAS, ,MCHOG TU NGO MTSAR GYUR NAS NI, ,BRGYAL ZHING SA LA 'GYEL BAR 'GYUR, ,ZHES BYA BA NI, BCOM LDAN 'DAS KYE RDO RJES RDO RJE SNYING PO LA SOGS PA RNAMS LA 'DOD CHAGS KYI TSUL GYIS CHOS 'DI BSTAN PA'I TSE, SHIN TU YA MTSAN DU GYUR NAS SA LA 'GYEL 
TE; 'DI LTAR BCOM LDAN 'DAS KYI GSUNG KHA CIG TU 'CHING BAR BSTAN PA DE NYID KYIS GROL BAR BSTAN CING RANG RANG GI LUS NYID LAS GZHAN DU SANGS RGYAS BTZAL BAR MA GSUNGS TE, LUS 'DI NYID LA SANGS RGYAS YOD DO ZHES GSUNGS NA, KHO BO CAG GIS DA DUNG RTOGS PAR MA GYUR 

@70A
*, ,GRANG ZHES PA STE, 'DI LTAR BCOM LDAN 'DAS KYIS CHO 'PHRUL BSTAN PA'O, ,'O NA 'DOD CHAGS DE NYID LA RIM PA JI LTA BU'I TSUL GYIS BSLAB PAR BGYI ZHING, JI LTAR 'BAD PAR BGYI ZHES BCOM LDAN 'DAS KYE'I RDO RJE LA ZHUS PA DANG, BCOM LDAN 'DAS KYIS LAN DU GSUNGS 
PA; DANG POR DGA' BA 'GRO BA'I GZUGS, ,DE BZHIN MCHOG DGA' 'GRO BA NYID, ,DGA' BRAL DGA' BA'ANG 'GRO BA NYID, ,GSUM PA LHAN CIG SKYES PA MED, ,BCOM LDAN BKA' STZAL KYE'I RDO RJE, ,SANGS RGYAS KUN GYI SKU GCIG PA, ,RDO RJE SNYING POS RTOGS BYA'I PHYIR, ,THE TSOM MED 
PAR SEL BA 'DI, ,'DOD CHAGS MED CING CHAGS BRAL MED, ,DBU MAR DMIGS PAR MI 'GYUR RO, ,GSUM PO SPANGS PA NYID KYI PHYIR, ,LHAN CIG SKYES PA BYANG CHUB BRJOD, ,CES GSUNGS TE 'DOD CHAGS KYI TSUL GYI CHOS DE LA, BYIS PA RNAMS LA SKAD CIG RNAM PA BZHIS PHYE BAS BDE 
BA'I RO RDO RJE SLOB DPON RIG SNGAGS 'CHANG LAS SHES PAR 'GYUR LA, DE YANG 'DI LTAR RIG SNGAGS 'CHANG GI BKA' BZHIN DU DGA' BA GSUM PO NI, SRID PA GSUM PO BSKYED PA NA YONGS SU DOR TE, BZHI PA BSGOM PAR NGES SO, ,'DI LTAR DGA' BA GSUM GYI MTSAN NYID CAN GYI BUM 
PA DANG GSANG BA DANG SHES RAB YE SHES RNAMS NI 'JIG RTEN LTA BU'I BDE BA STE, KUN RDZOB PA NYID YIN PA'I PHYIR, YONGS SU DOR LA YID NANG DU CHUD PA'I BDE BA, 'DOD CHAGS DANG CHAGS PA DANG BRAL BA DANG, DBU MA SPANGS PA'I BDE BA NYID KYI SPYOD PA DANG GROL BA STER BA YIN NO, ,YANG NA DE 
NYID THAMS CAD BDAG ,YANG NA KUN GYI RNAM PAR SPANGS, ,ZHES BYA BA NI 'JIG RTEN PA'I DGA' BA BZHI CHAR SPANGS LA, 'JIG RTEN LAS 'DAS PA'I DGA' BA BZHI PO MA LUS PAR BSGOM ZHES BYA BA'I DON TO, ,'JIG RTEN PA'I BZHI PO LAS LEGS PAR MTSON PAR BYED PA NI, DGA' BA BZHI 
PO'I 'CHAR BA THAMS CAD KYIS YONGS SU GANG BA NYID DANG DU BLANG NGO ZHES BSTAN PA'I PHYIR, DE YANG DGA' BRAL DANG POR MTSON, ,DGA' BA GSUM PO RNAM PAR SPANGS, ,ZHES GSUNGS SO, ,'DI LTAR 'JIG RTEN LTA BU'I BDE BA DAG SPANGS NAS, GANG GI DUS SU LHAN CIG SKYES PA CHEN PO LA 

@70B
GNAS PA DE NI, LAS DANG PO PA'I SA LAS 'DAS TE, DANG PO SPRIN DANG 'DRA BA YIN, ,GRUB PA SGYU MA LTA BUR 'GYUR, ,ZHES BYA BA SMOS TE, DANG POR BDE BA'I TING NGE 'DZIN GSAL BA DANG MI GSAL BA'I BYE BRAG 'DREN MAR 'GYUR RO, ,DE'I PHYI NAS NI BDE BA'I TING NGE 'DZIN GSAL BA'I PHYIR PHYOGS 
SHAS CHE BAR 'GYUR LA, MI GSAL BA ZIL GYIS NON PAR 'GYUR RO, ,DE BZHIN DU, NYAL DANG LOG PA'I KHYAD PAR LAS, ,RTAG TU RMI LAM 'DRA BA 'GYUR, ,ZHES BYA BA NI, DE DAG GI RJES LA DUS RTAG TU GNYID LOG PA DANG SAD PA'I GNAS SKABS KUN LA CHOS THAMS CAD SGYU MA LTAR GNAS SHING 
RNAM PAR RTOG PA'I MTSAN MA'I GO SKABS RNAM PA KUN DU MI BYED PA 'DI NI BRTAN PAR GYUR PA'I MTSAN MA'O, ,DE BZHIN DU RTZA BA'I RGYUD CHEN PO LAS KYANG, JI SKAD DU, DANG PO'I SA LAS 'DAS PA YI, ,RNAL 'BYOR TING 'DZIN GANG LA GNAS, ,TING 'DZIN DE YI MTSAN MA YIN, ,RNAM PA GSUM DU RIG 
PAR BYA, ,ZHES GSUNGS SO, ,DE LTAR MTSAN MA RNAM PA GSUM PO DE DAG NI BYANG CHUB LA NYE BAR GZHOL BAR BYED PA'I RTAGS YIN NO, ,DE BAS NA, DNGOS GRUB MTSAN NYID DBYER MED PA'I, ,PHYAG RGYA RNAL 'BYOR BA YIS 'GRUB, ,ZHES GSUNGS SO, ,DA NI SNGON DU BRJOD PA'I PHYIR DKYIL 'KHOR GYI 
MTSAN NYID DANG, DBYIBS LA SOGS PA DANG, THIG SKUD KYI MTSAN NYID DANG, RDUL TSON GYI MTSAN NYID DANG, BUM PA DANG RDZAS LA SOGS PA BSTAN PA'I PHYIR, STON PAS DKYIL 'KHOR 'DI SKAD GSUNGS, ,GRU BZHI YANG DAG 'BAR BA NYID, ,SGO BZHI GZI BRJID CHEN PO STE, ,DO SHAL DO 
SHAL PHYED PAS BRGYAN, ,PHRENG BA SNA TSOGS RNGA YAB LDAN, ,KA BA BRGYAD KYIS RNAM PAR MDZES, ,RDO RJE SRAD BUS MNYAM PAR LDAN, ,ZHES BYA BA NI, SGRA JI BZHIN PA DE RTOGS PAR SLA'O, ,GZHAN YANG, ME TOG SNA TSOGS NYE BAR BRGYAN, ,BDUG PA MAR ME DE BZHIN DRI, ,BUM BA BRGYAD 
LA SOGS PAR LDAN, ,DE YANG YAL GA LA SOGS BCAS, ,MGRIN PA GOS KYIS DGAB PAR BYA, ,RIN CHEN LNGA NA YONGS SU GZHUG, ,CES BYA BA LA SOGS PA RNAMS NI DKYIL 'KHOR GYI YO BYAD BSTAN PA STE RTOGS SLA'O, ,RNAM PAR RGYAL BA SHAR DU SBYIN, ,ZHES BYA BA NI LAS THAMS CAD 

@71A
*, ,PA'I BUM PAR BYIN GYIS BRLABS LA, KHRO BO BGEGS KYI DGRA'I SNGAGS KYIS BYIN GYIS BRLABS PA NI CHU NANG DU BLUGS LA, DKYIL 'KHOR GYI KHANG PA'I SHAR DU DGOD CES BYA BA'I DON TO, ,RANG 'DOD LHA YI GZUGS KYIS NI, ,ZHES BYA BA NI, ZHAL GCIG PHYAG GNYIS PA'I RNAL 
'BYOR GYIS SO, ,GSAR PA LEGS PAR BSGRIMS PA DANG, ,SHIN TU TSAD MAR MDZES PA YI, ,SRAD BUS SHES RAB CAN GYIS GDAB, CES BYA BA NI RAS BAL DKAR PO DRI MA MED PA LA, BLO DANG LDAN PA'I SNGAGS PAS LNGA SGRIL DU BYAS TE, DE YANG DE BZHIN GSHEGS PA LNGA'I KHA DOG DANG LDAN 
PA'I TSON GYIS SO SOR BSGYUR LA, CHO GA BZHIN RGYAL BA RIGS LNGAR BYIN GYIS BRLABS LA, PHYOGS CHA MA NOR BAR THIG GDAB CES PA'I DON TO, ,DE BZHIN DU DKYIL 'KHOR GYI LHA BSNYEN PAR BYA BA NI, 'KHOR LO'I BDAG PO'I BZLAS PA 'BUM, ,DKYIL 'KHOR CAN GYI DE BZHIN KHRI, ,ZHES BYA BA NI 
RIG SNGAGS 'CHANG GI SLOB DPON GYIS DKYIL 'KHOR BSTEN PAR BYA BA'I DON DU, GTZO BO'I RTZA BA'I SNGAGS SNGON DU 'BUM BZLAS SHING DE BZHIN DKYIL 'KHOR PA RNAMS KYI NI KHRI KHRI YONGS SU BZLAS TE MNYES PAR BYA'O, ,PHYOGS SKYONG LA DUS GSUM DU GTOR MA YANG SBYIN NO, ,DE'I RJES LAG DONG 
SA'I MTSAN NYID LEGS PAR BRTAGS TE, 'DI LTAR DKYIL 'KHOR CHEN PO'I CHO GA'I TSUL DU SA SBYANG BAR BYA STE, 'DI LTAR, GONG DU GSUNGS PA'I SNGAGS NYID KYIS, ,MKHAS PAS SA NI RNAM PAR SBYANG, ,GONG GI AA SOGS SNGAGS NYID KYIS, ,DE LA GTOR MA RNAM PAR SBYIN, ,ZHES 
BYA BA NI, JI LTAR GTZO BO'I DKYIL 'KHOR SNGON DU BSTAN PA'I SKABS SU GSUNGS PA LTAR SKABS 'DIR YANG DE LTAR KHONG DU CHUD PAR BYA'O, ,DE BZHIN DU SRUNG BA'I 'KHOR LO DANG, RANG GI LHA'I NGA RGYAL GANG DANG GANG YIN PA DE DANG DE'I RNAM PAR SBYANG BA DANG, DE BZHIN DU DBANG GI BYE BRAG DANG MCHOD PA 
DANG GSOL BA GDAB PA THAMS CAD SNGON BZHIN DU BYA'O, ,KHYAD PAR DU, BDAG MED MA YI DKYIL 'KHOR NI, ,'PHAR MA GNYIS BZANG RNAM BRIS NAS, ,ZHES BYA BA TZAM GYI BYE BRAG TU BYAS PA YIN GYIS KHYAD PAR GZHAN NI MED DO, ,DE BZHIN DU LHA'I MTSAN MA GZHAG PA NI, ,SNGON 

@71B
GYI GTZO BO'I DKYIL 'KHOR LA G-YAS KYI PHYAG MTSAN THAMS CAD DGOD PA YIN LA, 'DIR YANG GRI GUG 'BA' ZHIG TU DGOD PAR BYA'O, ,DE BAS NA DE'I PHYIR, ,MYUR DU DKAR MO LA SOGS BRI, ,SHAR DU GRI GUG RNAM BRIS TE, LHO DANG NUB TU DE BZHIN NO, ,BYANG DANG ME YI MTSAMS 
DANG NI, ,BDEN BRAL RLUNG DU DE BZHIN NO, ,ZHES BYA BA NI LHA MO'I MTSAN MA DGOD PA'I TSUL TE, 'PHAR MA RNAM PA GNYIS LA RIM PA BZHIN DU YUL DANG YUL CAN GYI LHA MO RNAMS KYI PHYAG MTSAN DGOD CES BYA BA'I DON TO, ,DE BZHIN DU, DBANG LDAN DU NI CI GSUNGS PA, ,DE LTA DE LTAR 'OG DANG STENG, , 
ZHES BYA BAS NI LHA MO'I DKYIL 'KHOR GYI MTSAN MA LA SOGS PA LEGS PAR BSTAN PA YIN NO, ,DA NI SLOB DPON RIG SNGAGS 'CHANG BA BDAG NYID DKYIL 'KHOR DU 'JUG PA STON TE, 'DI LTAR, RDO RJE SEMS DPA' BSNYEMS BYAS NAS, ,RKANG PA G-YAS PA BRKYANG BYA STE, ,PHYAG GNYIS KYE'I RDO RJER 
SBYOR BAS, ,SNYING RJE'I GAR THABS DANG LDAN PA, ,SLOB DPON DKYIL 'KHOR 'JUG PAR BYA, ,CES BYA BAS STON TE 'DI LTAR RIG SNGAGS 'CHANG THABS DANG SHES RAB GNYIS SU MED PA'I SBYOR BAS SEMS CAN THAMS CAD LA MNYAM PA'I SNYING RJE BSKYED DE, SNYING RJE'I GAR STABS DANG LDAN PAS DKYIL 
'KHOR DU 'JUG CES PA'I DON TO, ,GZHAN YANG, KHRUS DANG GTZANG SPRA DRI ZHIM LUS, ,SNA TSOGS RGYAN GYIS RNAM PAR BRGYAN, ,ZHES BYA BA YANG TSUL BZHIN DU BYAS LA, RNAM PAR RTOG PA'I BGEGS GZHIL BAR BYA BA'I PHYIR, H'Um H'Um BSNYEMS PA BYAS NAS NI, ,H'I H'I RNAM PAR 'JIGS 
PAR BYED, ,CES BYA BA ZHAL NAS BRJOD CING DKYIL 'KHOR DU 'JUG PA LA SOGS PA'I LAS BYA BA NI, DE BZHIN GSHEGS PA'I NGES PA'O, ,DE NAS SLOB MA 'JUG PA'I MAN NGAG BSHAD PAR BYA STE, ,PHYI NAS DE NYID YANG DAG BSHAD, ,RNAM DAG YE SHES GZUGS CAN DANG, ,'KHOR BA RNAM PAR 
RTOG PA'I BDAG ,KHYAD PAR CUNG ZAD YOD MA YIN, ,ZHES BYA BAS BSTAN TE, RDO RJE SLOB DPON RIG SNGAGS 'CHANG GIS, GDOD MA NYID NAS CHOS THAMS CAD RMI LAM LTA BU DANG, CHU ZLA LTA BU LA NYE BAR GNAS TE, SLOB MA DKYIL 'KHOR DU GZHUG PA DANG, LAS RGYAS PA THAMS CAD BYA BA'I SKAD 

@72A
*, ,CIG DE LA NI MA YIN NO, ,DE CI'I PHYIR ZHE NA, CHOS THAMS CAD GZOD MA NYID NAS NGO BO NYID KYIS DBEN PA'I PHYIR RO, ,DE STE GANG LA 'DU SHES 'DI DAG GIS DBEN PA'I SKYE BO LAS 'DI DAG LA 'JUG CING SLOB MA SDUD PA DAG NI, GLANG PO CHE SMYON PA DANG MTSUNGS TE, RANG GI SDE 
BRLAG PAR BYAS NAS PHA ROL GYI SDE PHUNG BAR BYED PA YIN NO, ,DE LTAR BRJOD PA'I TSIG GI DON GYI KHYAD PAR KYIS [*GYIS] RNAL 'BYOR GYI RGYUD DANG BYA BA'I RGYUD LA 'JUG PA'I SNGAGS 'CHANG RNAMS KYI KHYAD PAR GYI CHOS KYANG 'DIR BSTAN LA, 'DIR RNAL 'BYOR CHEN PO LA KHYAD PAR DU LHAN CIG SKYES PA'I TING NGE 'DZIN 
GYIS KHYAD PAR DU 'PHAGS PAR BSTAN TE, 'DI LTAR GANG DU LHAN CIG SKYES PA ZHES PA DE LTAR SGRA GNYIS SU GO BAR BYAS TE, GANG ZHES DANG POR BYIS PA RNAMS KYIS RTOGS PAR BYA BA'I PHYIR DBANG PO GNYIS KYI BDE BA'I SKAD CIG LA BSTAN PA DANG, GANG DANG DBANG PO GNYIS KYI BDE BA'I SKAD CIG 
SPANGS TE LHAN CIG SKYES PA CHEN POR GANG GNAS PAR 'DI NI RIG SNGAGS 'CHANG GI SLOB DPON CHEN PO YIN NO, ,DE LA DGONGS NAS, MCHOG DGAR SGOM PA MED CING SGOM PA PO YANG MED, ,LUS KYANG MED CING GZUNG BA MED DANG 'DZIN PA PO YANG MED, ,SHA DANG KHRAG KYANG MED CING BSHAD BA DANG NI 
GCI BA MED, ,SKYUG BRO RMONGS MED GTZANG SBRA MCHOD PHYIR THOGS MED DANG, ,CHAGS MED SDANG BA MED DANG RMONGS MED PHRAG DOG MED, ,SER SNA MED CING NGA RGYAL MED LA MTHONG BYA MED, ,BSGOM DANG SGOM PA PO MED BSHES DANG DGRA MED CING, ,RLOM SEMS MED PA'I LHAN CIG SKYES PA SNA 
TSOGS NYID, ,CES BYA BA GSUNGS SO, ,RNAL 'BYOR CHEN PO'I DON GYI KHYAD PAR BSTAN PA'I TSIG 'DIS NI 'DI SKAD STON TO, ,MCHOG LA SOGS PA'I MTSAN NYID CAN GYI TING NGE 'DZIN RDO RJE NOR BUR SON PA'I KHU BA'I BDE BA 'BA' ZHIG LHAN CIG SKYES PA MA YIN TE, GANG YANG DE NI BYIS PA'I SKYE BO 
RNAMS KYIS RTOGS PAR BYA BA'I PHYIR GSUNGS PA YIN LA, RIG SNGAGS 'CHANG GI GNAS NI GANG GI TSE RNAL 'BYOR PA LA LUS LA SOGS PA'I 'DU SHES GZUNG BAR BYA BA DANG 'DZIN PAR BYED PA LAS LOG PA DANG, DE BZHIN DU GANG DU RDZAS KYI RDO RJE LA SOGS PAS PHUG CING DRAL NA YANG SHA DANG KHRAG GI GNOD PAS 

@72B
MI BRDZI BA DANG, GANG LA BSHAD PA DANG GCI BA 'BYUNG BA MED PA DANG, GANG LA SKYUGS PA DANG, ZHAG DANG, CHU SER DANG, DAR SNABS DANG, BAD KAN MED DE MI 'BYUNG BA DANG, GANG LA'ANG MI THOGS PAR 'GRO ZHING BRJOD PA DANG, CHAGS PA LA SOGS PA'I RIGS CAN GYI RGYAL BA DRUG TU RTOG PA GANG 
LA YANG MI 'JUG PA DE NYID RIG SNGAGS 'CHANG GI KHYAD PAR YIN PAR NGES PA'I DON DU BSTAN TO, ,GANG DE NYID RLOM SEMS THAMS CAD DANG BRAL BA'I LHAN CIG SKYES PAR YANG BSTAN TO, ,GZHAN YANG SNGAGS 'CHANG GIS SLOB MA MCHOG RNAMS KYI RNA BA'I BUG PAR YANG 'DI NYID BLUGS SO, ,DE CI'I PHYIR 
ZHE NA, NGO BO NYID KYIS GNAS PA'I RANG BZHIN YIN PA'I PHYIR RO, ,GANG NGO BO NYID KYIS GNAS PA'I CHOS NI DE BZHIN GSHEGS PA RNAMS KYIS KYANG, BCOS SHING BSGYUR BAR YANG MI SPYOD PA DE'I PHYIR RO, ,RDO RJE SNYING POS 'DI SKAD GSOL, ,GZOD NAS RANG BZHIN MED PA YI, ,LUS KYI RANG 
BZHIN DAG PA LA, ,CI SLAD 'BYUNG BA'I BDAG NYID LAGS, ,ZHES BYA BA NI, 'DI LTAR PHUNG PO DANG, KHAMS LA SOGS PA GZOD MA NAS RANG BZHIN GYIS DAG PA LAGS NA CI'I SLAD DU 'BYUNG BA DANG, 'BYUNG BA LAS GYUR PA'I LHA DANG, LAS DANG LAS KYI DBANG PO'I BYA BAR BRTAG STE, 'DI 
NI CHOS NYID KYI TSUL DANG MI MTHUN ZHES PA'I DON TO, ,DE BZHIN DU RNAM PAR 'PHRUL PA BYIN GYIS BRLAB PA'I RGYUD CES BYA BA LAS KYANG JI SKAD DU, SANGS RGYAS MTSAN MA MI MNGA' ZHING, ,CHOS KYI SKU LA RNAM PAR BZHUGS, ,MTSAN MED 'DUS MA BYAS PA YI, ,MTSUNGS PA MI MNGA' CHOS 
GSUNGS NA, ,DPA' BO CHEN PO CI SLAD DU, ,MTSAN MAR BCAS PA'I CHO GA 'DI, ,GSANG SNGAGS SPYOD PA STON PAR MDZAD, ,'DI NI CHOS NYID TSUL MA LAGS, ,DE SKAD GSOL NAS BCOM LDAN 'DAS, ,RNAM PAR SNANG MDZAD CHEN PO YIS, ,DE TSE LAG NA RDO RJE LA, ,CHOS KYI MTSAN NYID 
'DI NYON GSUNGS, ,CHOS 'DI RTOG DANG BRAL BA STE, ,KUN RTOG THAMS CAD SPANGS PA YIN, ,DE LA SEMS DANG SEMS BYUNG GI, ,RTOG PAR RAB TU SPANG BAR 'GYUR, ,NGA YIS CHOS SNGON SANGS RGYAS PA, ,DE NI MKHAS LAS BYUNG BA STE, ,LOG PAR RTOG PA'I SPYOD YUL BA, ,BYIS PA RNAMS 

@73A
*, ,KYIS MI SHES SO, ,YUL DUS MTSAN MA LA SOGS PA, ,MUN GYIS BSGRIBS PA RNAMS 'DOD DO, ,DE DAG GZUNG BAR BYA BA'I PHYIR, ,CHO GA 'DI YANG BRJOD PA YIN, ,YUL MED DUS KYANG MED PA STE, ,BYA BA MED CING BYED PA YANG, ,CHOS RNAMS KUN LA YOD MED 
DE; ,CHOS RNAMS NYI TSE 'BA' ZHIG GO, ,ZHES GSUNGS TE, 'DI LTAR TSUL MA LAGS ZHES PA YAN CHAD ZHU BA'I LUNG YIN LA, DE SKAD GSOL NAS ZHES PA LA SOGS PA NI LAN GYI LUNG DU RTOGS PAR BYA'O, ,DE NAS BCOM LDAN RDO RJE CAN, ,MKHA' 'GRO BDE BA STER BAS GSUNGS, , 
ZHES BYA BA NI RDO RJE SNYING PO LA LAN GSUNGS PA'O, ,RLOM SEMS MED PA'I RANG BZHIN DAG ,THAMS CAD LUS LA RNAM PAR GNAS, ,ZHES BYA BA LA 'DI LTAR KYE RDO RJE SNYING PO GANG BYIS PA RNAMS LA NGAS KHU BA'I GZUGS DANG DE'I LAM DANG RLUNG DANG DE'I LAM DAG SPROS TE BSTAN PA DE NYID KHO NA 
RIG SNGAGS 'CHANG GI SLOB DPON MKHAS PA RNAMS LA GZOD MA NAS RNAM PAR DAG PA KHO NAS GNAS LA, 'ON KYANG BYIS PA SO SO'I SKYE BO RNAMS MTSAN MA'I 'DU SHES KHO NAS BCINGS TE GNAS ZHES PA'I DON TO, ,KYE BCOM LDAN 'DAS CI'I SLAD DU 'BYUNG BA CHEN PO'I PHUNG PO LAGS ZHES 
BYA BA NI GONG DU BRJOD PA NYID DE, KYE BCOM LDAN 'DAS CHOS THAMS CAD GZOD MA NAS DAG BZHIN PA LAS GSANG SNGAGS SPYOD PA RNAMS LAS 'BYUNG BA CHEN POR BSTAN PA'I DGOS PA CI LAGS ZHES PA'I DON TO, ,BCOM LDAN 'DAS KYIS BKA' STZAL PA, ,BO LA KA KKO LA SBYOR LAS, ,REG PA'I SRA 
BA CHOS KYI NI, ,SA NI DE LAS 'BYUNG BAR 'GYUR, ,BYANG CHUB SEMS NI KHU BA'I PHYIR, ,CHU YI KHAMS NI 'BYUNG BAR 'GYUR, ,BSKYOD PA LAS NI DROD SKYE STE, ,G-YO PHYIR RLUNG DU RAB TU GRAGS, ,BDE BA'I PHYIR NA NAM MKHA'I KHAMS, ,ZHES BYA BA LA, KYE RDO RJE SNYING PO CHOS THAMS CAD DE LTAR 
GZOD MA NAS DAG PA YIN GYIS KYANG 'ON KYANG, KUN RDZOB KYI DNGOS POR RGYUD DANG 'BRAS BUR MI SLU BA'I CHOS SU GNAS TE, BYIS PA'I SKYE BO RNAMS GANG DU GZUD PAR BSTAN PA DE GNYIS SPRAD PA NA, 'DI LTA STE, LUS DANG LUS SU PHRAD PA LA SOGS PA NA MKHRANG BAR GNAS PA SA DANG SA LAS CHU SKYE STE, 

@73B
'DI LTAR BYANG CHUB KYI SEMS DE NYID CHU YIN PA'I PHYIR RO, ,BSKYOD CING G-YOS PA LAS DRO BA 'BYUNG BA'I PHYIR ME'O, ,ME DANG KHU BA G-YO BA'I PHYIR RLUNG NGO, ,GANG DU RTOG PAS DBEN PA'I BDE BA SKYE BA DE'I PHYIR NAM MKHA'O ZHES PA'I THA TSIG GO, ,LNGA PO RNAMS SU RAB TU GNAS, ,ZHES PA NI 
SPROD PA LA SOGS PA'I DUS SU DE LTAR 'BYUNG BA LNGA'I RANG BZHIN DU 'BYUNG BA'I PHYIR 'BYUNG BA CHEN PO YIN ZHES PA'I DON TO, ,GANG PHYIR 'BYUNG BA CHE BDE BA, ,DE PHYIR BDE BA DE NYID MIN, ,ZHES BYA BA NI 'DI LTAR RTZOL BA'I SHUGS KYIS 'BYUNG BA CHEN PO LNGA RIM PAR 'BYUNG LA DE'I DBANG GIS BDE BA 
DE'I PHYIR 'DI NI 'JIG RTEN PA'I KUN RDZOB STE YANG DAG PA'I LHAN CIG SKYES PA MA YIN ZHES PA'I DON TO, ,'O NA CI ZHE NA, LHAN CIG SKYES PAS GANG SKYES PA, ,LHAN CIG SKYES PAR DE BRJOD BYA, ,RANG BZHIN LHAN CIG SKYES ZHES BRJOD, ,CES BYA BA SMOS TE, 'DI LTAR BYA BA DANG SPYOD PA KUN LAS 
'DAS PA DANG, RANG BZHIN DU GNAS PA NAM MKHA'I MTSAN NYID CAN KHO NA LHAN CIG SKYES PA STE, DKA' THUB DKA' SPYOD KUN LAS 'DAS SHING RANG BZHIN DU GNAS PA NYID KYI PHYIR ZHES PA'I DON TO, ,RTZA BA'I RGYUD LAS KYANG JI SKAD DU, NGO BO NYID DU GANG GNAS PA, ,DE NYID LHAN CIG SKYES PA 
STE; ,YI GE LAS 'DAS MTSAN NYID CAN, ,NGAG GIS BRJOD PA'I LAM LAS 'DAS, ,ZHES BYA BA GSUNGS SO, ,RNAM PA THAMS CAD SDOM GCIG PA, ,PHYAG RGYA BYED PA SPANG PA'I PHYIR, ,RNAL 'BYOR SNYING RJE THABS SU 'GYUR, ,STONG NYID SNYING RJE MI PHYED PA, ,BYANG CHUB SEMS ZHES BRJOD PAR 
BYA; ,ZHES BYA BA LA, SANGS RGYAS THAMS CAD KYI SDOM PA'I BDAG NYID GCIG PA DANG, LAS DANG YE SHES KYI RGYU'I BYED PA DANG BRAL BA DANG, RNAL 'BYOR BA LA SNYING RJE STE THABS KYI BDAG NYID KYI BYANG CHUB SEMS KYI BDE BA RGYUN MA CHAD PAR RGYU BA DANG, NOR BU'I STONG PA DANG BRAL BA'I SNYING RJE THA MI DAD 
PA DANG, DBYER MED PA'I TSUL ZAB MO GANG LA, DON DAM BYA CHUB KYI SEMS ZHES BYA BA LHAN CIG SKYES PA'I YE SHES CHEN POR YANG BRJOD PAR BYA'O ZHES BYA BA'I DON TO, ,CI MNGON ZHE NA, SNGAGS BZLAS MED CING DKA' THUB MED LA SREG BLUGS MED, ,DKYIL 'KHOR PA YANG YOD MIN DKYIL 

@74A
*, ,'KHOR YANG NI MED, ,DE NI SNGAGS BZLAS DKA' THUB DANG NI SBYIN SREG DE, ,DE NYID DKYIL 'KHOR PA YIN DE NYID DKYIL 'KHOR NYID, ,MDO RU BSDUS NA SEMS NI 'DUS PA'I TSUL CAN NO, ,ZHES GSUNGS TE, GANG LA SANGS RGYAS THAMS CAD KYI DE KHO NA NYID LA SKAD CIG THAMS 
CAD ZAD PAR BGRANG BA'I PHYIR BZLAS PA'O, ,'JIG RTEN PA'I CHOS BRGYAD LA SOGS PA LA MNGON PAR ZHEN PA MED PAR SPANG BA MED PA'I TSUL DU SPONG BA'I PHYIR DKA' THUB PO, ,TSIG DANG YI GE DANG SEMS KYI RGYU BA LA SOGS PA BSREG PA'I PHYIR SBYIN SREG GO, ,RGYU BA DANG NI MI RGYU BA MTHA' DAG GI SNYING PO 
LA GNAS PA'I PHYIR DKYIL 'KHOR PA DANG DKYIL 'KHOR RO, ,DE LTAR NA SEMS NYID GCIG TU BSDUS TE SPYOD PA 'DI NI LHAN CIG SKYES PA ZHES BSTAN TO, ,KYE'I RDO RJE'I NGES PA'I DON GYI RGYA CHER BSHAD PA LAS, DBANG GI LE'U RGYA CHER BSHAD PA STE BCU PA'O,, ,,KHAMS GSUM RNAM RGYAL 
RANG BZHIN PA, ,ZHAL GCIG PHYAG GNYIS LA BTUD DE, ,LTA STANGS LE'U'I RGYAS BSHAD NI, ,RDO RJE SNYING POS BSHAD PAR BYA, ,RTZOD PA RAB TU RGYAS PA'I DUS 'DI NA 'GRO BA DAM PA MA YIN PA MANG PO RNAMS 'BYUNG BAR 'GYUR BAS, DE RNAMS LA KHRO BO'I CHA LUGS DANG SDANG BA LTA BUS 'DUL GYI GZHAN DU 
'JUG PA MA GZIGS PAS ZHAL GCIG PHYAG GNYIS PA LTA BU DANG, KHAMS GSUM RNAM PAR RGYAL BA LTA BU DANG, HA LA HA LA LTA BU DANG, RTA MGRIN LTA BU DANG, GSHIN RJE'I GSHED PO LTA BUR SPRUL PAR MDZAD PA YIN NO, ,DE'I PHYIR LTA STANGS LA SOGS PA'I KHYAD PAR DANG, DBUGS KYI KHYAD PAR DANG, 
'DUG STANGS DANG, PHRENG BA DANG, ME THAB DANG, BSREG RDZAS DANG, NAM PHYED LA SOGS PA'I DUS KYI KHYAD PAR GSUNGS LA, DE LAS KYANG 'DIR NI LTA STANGS DANG, RLUNG GI KHYAD PAR BSTAN TE, DUS DANG ME THAB LA SOGS PA'I KHYAD PAR RNAMS NI SBYIN SREG GI SKABS DANG, RGYUD RGYAS PA GZHAN DU 
SHES PAR BYA'O, ,MNYAM PAR MA RUNGS DPRAL BA CAN, ,RTAG TU LTUNG BAR BYED PAR BRJOD, ,CES BYA BA LA SOGS PA 'DIR RTEN CING 'BREL TE 'BYUNG BA NI CHOS RNAMS KYI MTSAN NYID DE, DE BZHIN GSHEGS PA RNAMS KYIS KYANG RGYUD DE DANG DER GSUNGS SO, ,DE BAS NA GDUG PA GANG ZHIG 'DUL BA'I 

@74B
SBYOR BA LA BRTZON PA'I RNAL 'BYOR PAS MI BSKYOD PA LTA BU'I SKU MDOG TU RANG NYID LHAG PA'I LTAR BSGYUR LA, MIG GNYIS DUS GCIG TU DPRAL BA'I PHYOGS SU BLTA BZHIN DU BSGOM PA DANG BZLAS PA DANG SBYIN SREG BYAS PAS LTUNG BAR 'GYUR TE, STENG NA ZHE SDANG GI RIGS CAN GYI SKU BZHUGS PA'I PHYIR RO, , 
DBANG GI LTA STANGS G-YON GNAS, ,G-YON PA NA NI GZUGS BRNYAN GNYIS, ,ZHES BYA BA LA SBYOR BA GANG ZHIG GIS 'JIG RTEN GSUM PO DBANG DU BYED PA LA BRTZON PA'I RNAL 'BYOR PAS, RANG NYID PAD+MA R'A GA LTA BUR BSGYUR LA MIG GNYIS DUS MNYAM DU G-YON GYI PHYOGS SU BLTA BZHIN DU 
BSGOM PA LA SOGS PA BYAS PAS 'GRO BA DBANG DU 'GYUR TE, ,G-YON GYI PHYOGS NA PAD+MA R'A GA LTA BU'I SKU BZHUGS PA'I PHYIR RO, ,G-YAS PA'I CHA LA DGUG PA NYID, ,STENG NAS KYANG NI GZUGS BRNYAN GNYIS, ,ZHES BYA BA LA DE BZHIN DU 'GRO BA GSUM PO 'GUGS PA LA BRTZON PA'I RNAL 
'BYOR PAS, ,RANG NYID NYI MA 'CHAR KA LTA BU'I SKUR BSGYUR LA MIG GNYIS DUS MNYAM DU G-YAS KYI STENG PHYOGS SU CHUNG ZAD BLTA BZHIN DU BSGOM PA LA SOGS PA BYAS PAS 'GRO BA GSUM PO 'GUGS PAR 'GYUR TE, G-YAS PHYOGS NA NYI MA 'CHAR KA LTA BU'I SKU BZHUGS PA'I PHYIR 
RO; ,DBUS MA RENGS PA'I LTA STANGS NYID, ,SNA YI RTZE MO'I DBUS SU GNYIS, ,ZHES BYA BA LA DE BZHIN DU 'JIG RTEN GSUM PO RENGS PA LA BRTZON PA'I RNAL 'BYOR PAS, ,RANG NYID GSER BCOM LTA BU'I SKUR BSGYUR LA MIG GNYIS DUS MNYAM DU SNA'I RTZE MO'I DBUS SU BLTA BZHIN DU 
BSGOM PA LA SOGS PA BYAS PAS 'JIG RTEN GSUM PO RENGS PAR 'GYUR TE, DBANG CHEN GYI SKU GSER GYI MDOG LTA BU DBU MA NA BZHUGS PA'I PHYIR RO, ,DA NI LTA STANGS BZHI'I DUS SU BSGRUB PAR BYA BA'I RLUNG BSTAN PAR BYA BA'I PHYIR, 'BYUNG BA NYID KYIS LTUNG BAR BYED, ,CES BYA BA LA LTA STANGS 
DE NYID KYI DUS SU RANG GI SROG 'BYUNG BA STE RLUNG PHYIR 'BYUNG BA BZHIN DU SBYOR BA LA BRTZON PAR BYA STE, RLUNG PHYIR PHYUNG NAS LUS CAN THAMS CAD TSE'I DUS BYED PA'I PHYIR RO, ,RNGUB PA YIS NI DBANG DU BYED, ,CES BYA BA NI LTA STANGS DE NYID KYI DUS SU RANG GI SROG RLUNG NANG DU RDZUB BZHIN DU SBYOR BA LA BRTZON PAR BYA STE, 

@75A
*, ,SROG GI RLUNG NANG DU GNAS PAS THAMS CAD DBANG DU 'DUS PA'I PHYIR RO, ,DGANG BA YIS NI 'GUGS PAR BYED, ,CES BYA BA LA LTA STANGS DE NYID KYI DUS SU RANG GI SROG RLUNG PHYIR MA BTANG BAR BUM PA CAN GYI SBYOR BAS NANG DU LEGS PAR BKANG ZHING BZUNG BAS SBYOR BA LA BRTZON PAR BYA 
STE; RLUNG NANG DU GNAS SHING PHYIR 'BYUNG BA MED PAS LUS CAN KUN GYI BDUD RTZI'I RGYUN ZLA BA LTA BU 'GUGS PA'I PHYIR RO, ,ZHI BA YIS NI RENGS PAR BYED, ,CES BYA BA LA LTA STANGS DE NYID KYI DUS SU RANG GI SROG GI SROG GI RLUNG PHYI NANG DU SPRO BA DANG, RNGUB PA MA YIN PAS JI LTA BA BZHIN DU GZHAG LA SBYOR BA LA BRTZON 
PAR BYAS TE, 'GRO BA KUN GYI SROG RLUNG G-YON BA DANG BRAL BAS RENGS PAR GYUR PA'I PHYIR RO, ,DA NI RNAL 'BYOR GYI TSAD BSTAN PAR BYA BA'I PHYIR, RLON PA'I SHING LA LTUNG BYED NYID, ,CES BYA BA LA SOGS PA SMOS TE, LTA STANGS BZHI PO RNAMS BSGRUB PAR BYA BA'I PHYIR BSGOM PA DANG BZLAS PA DANG SBYIN 
SREG LA SOGS PA CHO GA BZHIN BSGRUBS NAS, RE ZHIG BEMS PO'I RDZAS KYI DNGOS PO RNAMS LA NYAMS SAD PA DANG, TING NGE 'DZIN BRTAN PAR GSUNGS SO, ,DE BAS DE'I PHYIR, RLON PA'I SHING LA LTUNG BYED CING, ,ZHES BYA BA LA SOGS PA SMOS TE, DE LAS KHYAD PAR DU GSOD PA'I SBYOR BA 
GOMS PAS THOG MAR RE ZHIG ,SHING LJON PA YAL GA DANG LO MAR LDAN PA RLON PAR 'DUG PA GANG ZHIG LA RNAL 'BYOR PAS RLUNG 'BYUNG BZHIN DU GSAD PA'I LTA BAS BLTAS PA'I TSE SKAM PAR 'GYUR BA'I DUS DE TZAM NA MA RUNGS PA LA YANG SBYAR BAR BYA'O ZHES BYA BA'I DON TO, ,DBANG NI ME TOG RAB TU 
GRAGS, ,ZHES BYA BA NI DE BZHIN DU LTA STANGS DANG RLUNG GANG DAG DANG LDAN PAS ME TOG GANG LA BLTAS PAS SKAM PA DE NI SBYAR BAR BYA ZHES BYA BA'I DON TO, ,RDO RJE'I SHING LA 'GUGS PA NYID, ,CES BYA BA NI DE BZHIN DU LTA STANGS DANG, RLUNG GANG DANG LDAN PAS, BADZRA LA TA ZHES PA'I SHING SHIN TU MKHRANG ZHING 
RTZUB PA LA RNAL 'BYOR PAS BLTAS PA NA, 'BRAS KYI SNYE MA LEGS PAR SMIN PA LTAR DGU BAR GYUR PA NA SBYAR BAR BYE ZHES PA'I DON TO, ,G-YO BCAS RTZAL RENGS BYED NYID, ,CES PA NI 'DI LTANG LTA STANGS DANG RLUNG GANG DAG DANG LDAN PAS SGANG BU MTHON PO DANG, RI BO LA SOGS PA'I RTZE MO GANG DAG NI SKYES PA'I RTZVA 

@75B
PHRA MO SHIN TU MNYEN PA, RTA'I RNGA MA'I NYAG MA TZAM LA RLUNG GIS BSKYOD NA CHER G-YO BA'I BDAG NYID CAN LA RNAL 'BYOR PAS BLTAS PA NA RLUNG LA SOGS PAS MI BSGUL BA NA SBYAR BAR BYA'O ZHES BYA BA'I DON TO, ,'DI'I DES PA NI RTZA BA'I RGYUD LAS JI SKAD DU, SROG RLUNG BYANG CHUB KYI SEMS DANG LDAN 
PA RNAL 'BYOR RANG GI LUS LA GSOD PAR NUS PA DANG, DE BZHIN DU SROG GNYIS PO RANG LA DBANG DU GYUR PA DANG, RANG GI BYANG CHUB KYI SEMS JI LTA BA BZHIN DU 'GUGS NUS PA DANG, DE BZHIN DU SROG GNYIS PO RENGS PAR BYAS TE MI G-YO BA NA PHYI NANG GI BDAG NYID CAN LA 'KHOR LO LTAR BSKOR 
GYI GZHAN DU 'JIG RTEN PA'I BZHAD GAD DU 'GYUR BAS MI BYA BA NI NGES PA'O, ,DA NI SBYOR BA BSGRUB PA'I DUS BSTAN PA'I PHYIR GSUNGS PA, ZLA DRUG GOMS PA'I SBYOR BA YIS, ,'GRUB 'GYUR 'DI LA THE TSOM MED, ,'DI LA 'KHRUL PAR MI BYA STE, ,SANGS RGYAS RDZU 'PHRUL BSAM MI KHYAB, ,CES 
BYA BA GSUNGS TE, ZLA BA DRUG TU RGYUN MCHAD PAR GNAS PAS MTHAR 'KHOD DE YAN LAG DRUG GIS BLA MA'I BKA' LTAR BYAS NA 'GRUB PAR 'GYUR BA'O, ,ZLA BA DRUG CES BYA BA'I SGRA 'DI NI RGYUD THAMS CAD KYI THUN MONG GI CHOS SU GSUNGS SO, ,DE LTA BAS NA GANG GIS DANG POR RANG GI LUS LA RNAM PA 
BZHI PO BSGRUBS NAS SEMS CAN GDUL BAR BYA BA DAG NI DE BZHIN GSHEGS PA'I NGES PA YIN PAS 'DI LA 'KHRUL PA DANG DOGS PA SPANG NGO ZHES BYA BA'I DON TO, ,LTA STANGS BZHI RNAMS BSGRUBS NAS NI, ,MKHAS PAS SEMS CAN GZUD PAR BYA, ,'DI DAG GSAD PAR MI BYA STE, ,DAM TSIG 
NGES PAR NYAMS PAR 'GYUR, ,ZHES BYA BA NI 'DI LTAR GSAD PA LA SOGS PA'I LAS GANG DAG GSUNGS PA DE DAG SEMS CAN GDUL BA'I PHYIR RE ZHIG SKRAG PAR BYA BA YIN LA DES 'JUG PAR YANG 'GYUR TE, GZHAN DU NA NGES PAR GTAN DU GSAD NA PHYAG RGYA CHEN PO'I DAM TSIG NYAMS TE MNAR MED PAR 
'GRO BAR 'GYUR RO, ,DE BAS NA NGES PA'I DON DU LAS RNAM PA BZHI PO RANG GI LUS LA BSGRUB PAR GSUNGS SO, ,DE YANG 'DI LTAR, SEMS CAN SLU BA SPANGS NAS NI, ,BYA BA MA YIN THAMS CAD BYA, ,SEMS CAN GNOD PA TZAM GYIS NI, ,PHYAG RGYA'I DNGOS GRUB RNYED MI 'GYUR, ,ZHES GSUNGS TE, 

@76A
*, ,'DI LTAR GSAD PA LA SOGS PA'I LAS LTA CI SMOS KYI GANG LA BSLU BAR BYA BA'I THABS NYE BAR GZUNG STE GNAS PA TZAM GYIS SEMS CAN THAMS CAD BSLUS PA YANG YIN LA, DES DAM TSIG NYAMS TE RNAM PA KUN GYI MCHOG DANG LDAN PA'I PHYAG RGYA'I GRUB PA LAS NYAMS PAR 
'GYUR RO ZHES PA'I DON TO, ,DA NI SGRUB PA PO RNAMS LA BZA' BA DANG BSRUNG BA LA SOGS PA'I DAM TSIG BSTAN PAR BYA BA'I PHYIR, DE RU DAM TSIG BZA' BYA BA, ,NA DANG GA HA DANG PO DANG, ,MTHA' MA'I SHVA DANG DANG PO'I SHVA, ,KYE YI RDO RJE'I DNGOS GRUB PHYIR, ,BDUD RTZI LNGA YANG DE BZHIN BZA', ,ZHES 
BYA BA LA KYE'I RDO RJE'I DAM TSIG LA GNAS PA RNAMS KYIS PHYI NANG GI BYE BRAG GIS PHYE LA BZA' BA DANG BSRUNG BA BYA'O, ,DE LA SKYES BU'I MING GI DANG PO'I YI GE NA'O, ,GANG GI BA LANG GI MING GI DANG PO'I YI GE GA'O, ,HA NI GLANG PO CHE'I MING GI DANG PO'I YI GE'O, ,SHVA NI RTA'I MTHA' MA'I MING GI YI 
GE'O; ,DE BZHIN DU SHVA NI KHYI'I MING GI DANG PO'I YI GE'O, ,RDZAS 'DI RNAMS MNYAM PAR BYAS LA MTHE BO'I TSIGS MDUD TZAM GYI RIL BU BYAS TE SBYANG BA DANG, SPEL BA DANG, SBAR BA DANG BDUD RTZIR BYAS TE ZOS PAS PHYI'I DNGOS GRUB TU 'GYUR LA, DE BZHIN DU NANG DU NI MGO LA SOGS PA'I MING CAN 
MIG LA SOGS PA'I DBANG PO RNAMS YUL LAS BZLOG STE GNAS PAR GSUNGS PAS MCHOG GI GRUB PAR 'GYUR RO, ,DE BZHIN DU BDUD RTZI LNGA STE, BI DANG, MU DANG, MA DANG, RA DANG SHU RNAMS KYANG PHYI NANG GIS PHYI LA SPYAD PAR BYA BA DE BZHIN GSHEGS PA'I BKA' LUNG NGO, ,KYE RDOR LAS GSUNGS 
MTSAN NYID LDAN, ,SKYE BA BDUN PA DE NAS MTSON, ,KHYAD PAR DGA' BA LA SMOD PA, ,LAN BDUN PA NI 'GRUB PAR 'GYUR, ,ZHES BYA BA'I DRANG BA DANG NGES PA RNAMS MNGON DU BSTAN PA YIN LA, 'ON KYANG JI LTA BA'I SKYE BA BDUN PA'I MTSAN NYID MA BSTAN PA GSAL BAR BSTAN PAR BYA BA'I PHYIR, 
SKAD SNYAN MIG NI SDUG PA DANG, ,LUS LA DRI LDAN GZI BRJID CHE, ,DE YI GRIB MA BDUN DU 'GYUR, ,MTHONG NAS RNAL 'BYOR PA YIS MTSON, ,ZHES BYA BA GSUNGS TE, GANG ZHIG MI MO LA LA DAG ,SKAD KYI NGA RO MDZES PA DANG, ,MIG DKYUS RING LA DKAR NAG 'BYES PA DANG, LUS LA GLA 

@76B
RTZI LTA BU DANG, GA BUR LTA BU'I DRI DANG LDAN PA DANG, DE BZHIN DU GZI BRJID CHE BA DANG, GRIB MA BDUN GYUR GANG LA YOD PA DE NI SKYE BA BDUN PAR MTSON CING RTOGS PAR BYAS LA, DE LTA BU RNYED NAS RNAL 'BYOR PAS RGYA SHUG GI TSI GU TZAM GYI RIL BU BYAS TE ZOS PAS MKHA' LA SPYOD PAR 'GYUR ZHING 
BSKAL PA DPAG TU MED PAR 'TSOL DE LTA BU'I RNAM PAR SMIN PA'I LUS KYIS NI, GANG DAG MTSAMS MED PA BYAS PA DANG, GANG GIS CHOS KYI DBYINGS KYI BDE BA KHYAD PAR DU GYUR PA LAS BSHUNG BA YANG LUS DE NYID KYIS 'DAG PAR GSUNGS SO, ,DE BAS NA, DE NI ZOS PA TZAM GYIS KYANG, , 
SKAD CIG LA NI MKHA' SPYOD 'GYUR, ,ZHES GSUNGS PA YIN NO, ,DA NI RIGS SU MDZAD PA'I LHA MO'I SGRUB PA BRJOD PAR BYA BA'I PHYIR, KU RU KU LLE'I SGRUB THABS BSHAD PAR BYA STE ZHES BYA BA LA SOGS PA LA 'DI YANG RTZA BA'I RGYUD LAS, JI SKAD DU, SRID PA GSUM PO CHAGS PAS RMONGS, , 
DE DAG GZUD PAR BYA BA'I PHYIR, ,BCOM LDAN KYE YI RDO RJE YIS, ,MO GZUGS 'JIG RTEN DBANG DU MDZAD, ,CES GSUNGS LA, BCOM LDAN 'DAS NYID SKU MDOG CHAGS PA DMAR PO'I TSUL DU BSTAN NAS 'GRO BA BCUG PA YIN NO, ,GANG DU BRTAG PA BCU GNYIS LAS, ,RGYAS PAR 
GSUNGS PA MDO RU BSDU, ,ZHES BYA BA LA SRUNG BA'I 'KHOR LO DANG, GZHAL YAS KHANG DANG, BDUN PO 'PHYANG BA DANG, YE SHES LNGAS BSKYED PA LA SOGS PA RNAMS, SNGON DU KYE'I RDO RJE NYID SGRUB PA'I DUS SU JI SKAD BSTAN PA BZHIN BSGRUBS PA LA GNAS PA YIN LA, 'DIR NI LHA MO'I SA BON 
DANG; MDOG DANG, PHYAG MTSAN DANG, GDAN GYI GNAS TZAM ZHIG BSTAN PAR SHES PAR BYA'O, ,LHA MO HR'I: YIG LAS BYUNG BA, ,KHA DOG DMAR ZHING PHYAG BZHI MA, ,PHYAG NA BSNAMS PA MDA' DANG GZHU, ,DE BZHIN AUTPALA LCAGS KYU 'DZIN, ,'DI NI BSGOMS PA TZAM GYIS NI, ,'JIG 
RTEN GSUM PO DBANG DU BYED, ,CES BYA BA LA KHYAD PAR DU KYE'I RDO RJE BSKYED PA'I SA BON NI H'Um YIN LA, DE BZHIN DU BDAG MED MA LA SOGS PA BSKYED PA AOm GYI YI GE YIN TE, 'DIR NI HR'I: LAS BSKYED CING ZHAL NAS HR'I:'I SGRA SGROGS PA'I BDAG NYID DE, DANG PO HR'I: YIG YONGS SU GYUR PA LAS, 

@77A
*, ,AUTPALA DANG, DER DE BZHIN GSHEGS PA RNAMS BSTIM PA LAS, LHA MO DMAR MO PHYED KRUNG CAN PHYAG BZHI'I DANG PO GNYIS NA AUTPALA'I GZHU DANG MDA' BSNAMS SHING, AUTPALA DANG LCAGS KYU 'DZIN PA, SKU LA MI MGO BRGYA PHYED KYI NGO SHAL DANG, DBU RGYAN LA 
DUM BU LNGA DANG THOR TSUGS ZLA BA PHYED PA DANG, DBU SKRA DMAR PO GYEN DU 'GRENG BA DANG LDAN PA STE, 'DI LTA BUR MOS PAS, AOm KU RU KU LLE HR'I: SV'A H'A ZHES BZLAS PA DANG LDAN PA'I YID LA BYED PAS ZLA BA DRUG GIS 'GRUB PAR 'GYUR RO, ,DE LA YI GE'I GRANGS KYI 'BUM GYIS CHOG BZHIN DU BZLAS NA THAR PA 
NGES PAR SKYED PAR BYED DE SBYIN SREG BCU CHAR BYA'O, ,DE LA PHAL PA'I DBANG DU BYAS PA NI 'DI LTA STE, 'BUM PHRAG GCIG GIS RGYAL PO RNAMS, ,KHRI YIS 'JIG RTEN PHAL PA NYID, ,BYE BAS PHYUGS DANG GNOD SBYIN SOGS, ,BDUN 'BUM GYIS NI LHA MIN RNAMS, ,'BUM PHRAG GNYIS KYIS 
LHA RNAMS NYID, ,BRGYA PHRAG GCIG GIS SNGAGS 'CHANG RNAMS, ,ZHES PA NI DBANG DU BYED CES TSIG TU SBYAR TE THAMS CAD DU SBYIN SREG BZLAS PA'I GRANGS KYI BCU CHAR BYA ZHING, LTA STANGS DANG SROG GI KUN DU SPYOD PA DANG LDAN PAR BSGRUBS NA 'GRUB LA GZHAN DU NA 'JIG RTEN PA'I BZHAD GANG DU 
'GYUR RO, ,DE LA KU NI BDE BA CHEN PO'O, ,RU NI LONGS SPYOD RDZOGS PA'O, ,KU NI CHOS SO, ,LLES NI SPRUL PA YIN PAR SHES PAR BYA'O, ,DE LTAR BSTAN PA'I RIM PAS 'GRO BA 'DUL BAR 'GYUR RO, ,DE NI JI SKAD DU PAD+MA RIGS KYI MNGON PAR SHES PA'I YE SHES KYI DNGOS GRUB KYI RGYUD CES BYA BA LAS 
KYANG; 'DOD CHAGS MNGON SHES BSKYED NAS KYANG, ,RAB MNYAM GZHAG PAS BSGOMS NAS SU, ,MNGON SHES LNGAR NI BDAG 'GYUR NAS, ,DAG PA'I DNGOS GRUB THOB 'GYUR ZHES, ,BCOM LDAN RDO RJE CAN GYIS GSUNGS, ,ZHES GSUNGS LA, DE BZHIN DU PAD+MA RIGS KYI BYANG CHUB CHEN PO'I YE 
SHES KYI DNGOS GRUB KYI RGYUD CES BYA BA LAS KYANG JI SKAD DU, 'JIG RTEN DBANG PHYUG TING 'DZIN GNAS, ,DE BZHIN CHOS KYI PHYAG RGYA LAS, ,BYANG CHUB CHEN PO'I YE SHES 'DI, ,BSGOMS NA DNGOS GRUB THOB 'GYUR ZHES, ,BCOM LDAN SPYAN RAS GZIGS KYIS GSUNGS, ,ZHES GSUNGS PA'I PHYIR, 

@77B
'GRO BA 'DUL BA LA BRTZON PA'I RNAL 'BYOR PA RNAMS KYIS LHA MO 'DI LA BSGRUB PAR BYA'O, ,KYE'I RDO RJE MKHA' 'GRO MA DRA BA'I SDOM PA ZHES BYA BA LA KYE DANG RDO RJE ZHES BYA BA NI GONG DU RGYAS PAR BSTAN LA, MKHA' 'GRO MA ZHES BYA BA NI NAM MKHA' LTA BU'I TING NGE 'DZIN GANG LA YOD PA DE LA DE SKAD CES BYA'O, ,DRA BA 
NI TSOGS TE DE RNAMS MANG BA LA BYA'O, ,RDO RJE SNYING PO MNGON PAR BYANG CHUB PA'I BRTAG PA ZHES BYA BA KYE'I RDO RJE RTZA BA'I RGYUD 'BUM PHRAG LNGA YANG BRTAG PA GNYIS SU GNAS TE DANG POR RDO RJE SNYING POS ZHUS PA'I BRTAG PA DANG, PHYI NAS BDAG MED MAS ZHUS PA'I BRTAG PA YIN LA, BSDUS PA'I RGYUD 'DIR YANG DE 
LTAR KHONG DU CHUD PAR BYA STE, DE YAN CHAD PHAL CHER RDO RJE SNYING POS ZHUS PA LA DGONGS PA YIN GYI DNGOS SU NI RDO RJE SNYING PO LA BRTEN PA MA YIN TE, 'DI LTAR RDO RJE SNYING PO NI DUS GSUM GYI DE BZHIN GSHEGS PA THAMS CAD KYI GSANG CHEN SDUD PAR SNANG ZHING ZHUB PO DANG, GSANG BA'I BDAG PO ZHES KYANG 
BSTAN CING LUNG BSTAN TE, DE BAS 'DI'I TSIG NI PHAL CHE BA LA DGONGS PA'O, ,BRTAG PA GNYIS PA LA YANG MA ZHUS PA NI MED DO, ,KYE'I RDO RJE'I NGES PA'I DON GYI RGYA CHER BSHAD PA LAS, LTA STANGS DANG, KU RU KU LLE'I SGRUB PA'I BSHAD PA STE LE'U BCU GCIG PA'I BSHAD PA DANG, RGYAS PAR RDO RJE 
SNYING PO MNGON PAR BYANG CHUB PA ZHES BYA BA'I BRTAG PA DANG PO'I RGYA CHER BSHAD PA MA LUS PA RDZOGS PAR BSTAN PA'O,, ,,KHONG STONG SKU NI MI MNGA' LA, ,RDO RJE LTA BU'I SKU LUS CAN, ,KYE YI RDO RJE KHYOD PHYAG 'TSAL, ,MA RIG THIBS POS NON PA YI, ,'JIG RTEN GSUM PO 'DI MTHONG NAS, , 
BDAG GI SNYING NI 'DZAG PAR 'GYUR, ,DE PHYIR RAB GNAS LE'U YI, ,RGYAS BSHAD RDO RJE SNYING POS BRI, ,DA NI BRTAG PA GNYIS PA'I RGYA CHER BSHAD PA BSTAN PAR BYA BA YIN LA, DE LAS KYANG DANG POR RAB GNAS THAMS CAD KYI SPYI'I MTSAN NYID LEGS PAR BSTAN PAR BYA BA'I PHYIR, RDO RJE SNYING POS GSOL 
PA ZHES BYA BA LA SOGS PA SMOS TE, BCOM LDAN 'DAS ZHES PA NI, BCOM LDAN 'DAS LA BOD PA'O, ,RDO RJE SNYING PO BDAG ,SANGS RGYAS THAMS CAD GCIG BSDUS PA, ,ZHES BYA BA NI SANGS RGYAS THAMS CAD KYI GSUNG GCIG TU BSDUS PA'I BDAG NYID KYI RDO RJE SNYING PO BDAG STE, DNGOS SU NA DUS 

@78A
*, ,GSUM GYI DE BZHIN GSHEGS PAS GNANG ZHING BSTOD PA GSANG BA'I BDAG PO YIN ZHES PA'I DON TO, ,RAB GNAS MTSAN NYID BZANG PO NYID, ,RIM PA JI BZHIN BSHAD DU GSOL, ,ZHES BYA BA NI SNGON DU BCOM LDAN 'DAS KYIS SLOB MA DKYIL 'KHOR DU GZHUG PA'I DON DU DKYIL 
'KHOR GSUNGS PA'I RAB TU GNAS PA JI LTAR BGYI ZHES PA'I DON TO, ,BCOM LDAN 'DAS KYIS BKA' STZAL PA, CI GSUNGS SBYIN SREG BYAS NAS NI, ,DKYIL 'KHOR DAM PA BZHENGS PA DANG, ,ZHES BYA BA LA RIG SNGAGS 'CHANG GI SLOB DPON GYI SLOB MA'I DON DANG, DE LAS GZHAN PA'I 
GLEGS BAM DANG, SKU GDUNG DANG, RAS KYI GZUGS LA RAB TU GNAS PAR BYED 'DOD PAS, SNGON DU RGYAS PA LA SOGS PA'I SBYIN SREG BYAS LA, DE NAS RIGS DANG MTHUN PA'I RDUL TSON BRI'O, ,DE NAS STA GON LA GNAS PAR BYA'O, ,NAM MKHA'I KHAMS LA BZHUGS PA'I SANGS RGYAS 
RNAMS RAB GNAS KYI GZHI LA BSTIM PAR BYAS LA, RAB TU GNAS PA'I GZHI DE SBYANG STE, DE NAS SNGA BAR SKU GZUGS SBYANG BAR BYA'O, ,STA GON LA GNAS BYAS NAS NI, ,NAM MKHA' BZHUGS PA'I SANGS RGYAS KUN, ,SKU GZUGS SNYING GAR RAB TU GZHUG, ,CES GSUNGS TE, 'DI'I NGES PA'I 
DON NI RTZA BA'I RGYUD LAS JI SKAD DU, BLA MAS GNANG BA'I STA GON LA, ,LUS KYI DKYIL 'KHOR DBUS GNAS TE, ,BDAG GI LNGA PHUNG SBYIN SREG NAS, ,KHU BA'I GZUGS KYIS SANGS RGYAS BSTIM, ,BDAG GI LNGA PHUNG LHA GZUGS SBYANGS, ,RAB TU GNAS LA BYIN BRLABS MCHOG ,YUN DU GNAS SHING 
BYIN RLABS CHE, ,MCHOG GI RAB TU GNAS PA'O, ,ZHES GSUNGS TE NGES PA'I DON TO, ,RANG 'DOD LHA MNYAM RNAL 'BYOR PA, ,RAB MTHONG SNGAGS KYI PHA ROL SON, ,ZHES BYA BA NI TSUL JI LTAR RAB TU GNAS PA BYAS NAS RANG GI 'DOD PA'I LHA KYE'I RDO RJE DANG MNYAM LA, SNGAGS THAMS CAD KYI PHA ROL 
DU SON PA'I RNAL 'BYOR PA YIN ZHES BYA BA'I DON TO, ,AOm BADZRA PU shPE A'A: H'Um SV'A H'A ZHES PA NI ME TOG GI'O, ,AOm BADZRA DH'U PE A'A: H'Um SV'A H'A, SPOS KYI'O, ,AOm BADZRA D'I PE A'A: H'Um SV'A H'A, MAR ME'I'O, ,AOm BADZRA GA NDHE A'A: H'Um SV'A H'A, DRI'I'O, ,AOm BADZRA NEE BE DYE A'A: H'Um SV'A H'A, ZHAL ZAS KYE'O, ,SNA TSOGS H'Um LAS 

@78B
RDZOGS PA DANG, ,ME TOG LA SOGS DBUL BA NYID, ,GONG MA'I RGYUD KYI CHO GA'I RIM, ,MCHOD YON ZHAL BSIL GONG BZHIN DBUL, ,ZHES BYA BA LA RANG RANG GI SNGAGS KYIS BYIN GYIS BRLABS SHING DBUL BAR BYA BA DE BZHIN GSHEGS PA DE YIN LA, NGES PA'I DON NI JI SKAD DU RTZA BA'I RGYUD LAS, 
YID 'ONG NYI ZLA'I ME TOG DANG, ,RAL PA MED PA'I TSUL KHRIMS SPOS, ,BDE BA GSAL BAS MAR ME YIN, ,BDE BAS TSIM PAS DRI YI MCHOG ,LUS NGAG YID GSUM BDE RGYAS PA, ,TING 'DZIN ZAS TE ZHAL ZAS MCHOG ,'JAM ZHING SNYAN PAR SMRA BA DANG, ,RANG SROG SGRA NI SIL SNYAN 
SGRA; ,ZHES GSUNGS PA NI NGES PA'I DON TO, ,DE BZHIN DU BYANG CHUB KYI SEMS MA SHOR BA BSTEN PA'I BDE BA'I KHRUS DANG, DE NYID KYI BDE BA'I GNAS SU KHRID PA'I PHYIR ZHABS BSIL BA YIN NO, ,DA NI SBYIN SREG BSTAN PA'I PHYIR, ,ZHI BAR THAB KHUNG ZLUM PO NYID, ,DPRAL BAR CHU YI DKYIL 
'KHOR RO, ,RGYAS PA NYID KYI GRU BZHI NI, ,LTE BAR SA YI DKYIL 'KHOR RO, ,GSAD PA LA NI GRU GSUM NYID, ,GTZUG GI 'KHOR LO NAM MKHA'I RANG BZHIN NO, ,'DI NYID LA NI LHAG MA BSGRUBS, ,ZHES PA NI, DBANG LA MGRIN PA ME'I RIGS LA'O, ,KHRU GANG DANG NI KHRU PHYED NYID, ,ZHI BA'I 
STENG DANG'OG TU YIN, ,ZHES PA NAS, GSAD PA'I STENG DANG'OG TU'O, ,ZHES PA NI SGRA JI BZHIN DU BSTAN PA STE NGES PA'I DON YOD PAR MA GSUNGS SO, ,DA NI KHA DOG GI BYE BRAG BSTAN PAR BYA BA'I PHYIR, ZHI BAR KHA DOG DKAR POR 'GYUR, ,RGYAS LA SER PO DE BZHIN NO, ,GSAD PA LA NI KHA 
DOG GNAG ,DBANG LA DMAR POR RAB TU GRAGS, ,ZHES BYA BA LA PHYIR NI LAS KYI BYE BRAG LAS KHA DOG BYE BRAG TU BYA ZHES KYANG GSUNGS LA, DE BAS NA SKABS 'DIR ME THAB THAMS CAD KHA DOG DE LTAR BSGYUR BAR BYA'O, ,DE BAS NA 'KHOR LO BZHI'I BYE BRAG LAS KHA DOG THA DAD PAR BYA'O, ,DE BAS NA ZHI BA 
DKAR PO CHU'I BSAM GTAN DPRAL BAR RO, ,RGYAS PA SER PO SA'I BSAM GTAN LTE BAR RO, ,GSAD PA NAG PO NAM MKHA'I BSAM GTAN NI GTZUG TOR DU'O, ,DBANG DMAR PO ME'I BSAM GTAN NI MGRIN PAR RO, ,DE LTAR NA DBANG BZHIN DU DGUG PA DANG GSAD PA BZHIN DU SDANG BA LA SOGS LA THAB KYI 

@79A
*, ,KHA DOG DANG DBYIBS THA MI DAD PAR BYA'O ZHES PA'I DON TO, ,DA NI BSREG RDZAS KYI BYE BRAG BSTAN PAR BYA BA'I PHYIR, ZHI LA TIL DANG RGYAS LA ZHO, ,GSAD LA TSER MA DE BZHIN NO, ,SDANG LA SOGS PA'ANG TSER MA YIN, ,DBANG DANG DGUG PA AUTPALA, ,ZHES BYA BA LA DE YANG RIM PA BZHIN, ,ZHI 
BA LA DANG PO TIL BSREG GO, ,RGYAS PA LA DANG POR ZHO, GSAD PA LA DANG POR TSER MA CAN GYI SHING BSREG GO, ,DE BZHIN DU SDANG BA LA SOGS PA LA DANG POR TSER MA CAN NO, ,DBANG DANG DGUG PA LA DANG POR AUTPALA BSREG GO, ,LHAG MA NI GZHAN DANG MTHUN NO, ,AOm AA GNA YE MA H'A TE DZA:, SA RBBA K'A M'A RTHA S'A 
DHA KA:, K'A RU nA KRi TV'A SA TV'A RTHA, AA SMIN SA NNI HI TO BHA BA ZHES BYA BA NI 'JIG RTEN DANG 'JIG RTEN LAS 'DAS PA'I ME LHA SPYAN DRANG BA'I SNGAGS SO, ,NANG DU NI LTE BA NAS SPYAN DRANG BA'O, ,MA MA RIN CHEN SNA TSOGS 'DZIN, ,KYE YI RDO RJE KHROS MCHOD PA'I, ,LHA MO KHYOD NI DBANG DU 'GYUR, ,CHE GE MO BDAG DKYIL 
'KHOR BRI, ,ZHES BYA BA NI THOG MAR SBYIN SREG GIS BTZAL BA'I DUS SU SA NAD MED PA RNYED PA DANG SA'I LHA MO LA GZU DANG DPANG DU GSOL PA'I TSIG GO, ,SV'A RTHA NYTZE BA, PA RA AA RTHA NYTZA, SA DHI DHAm GA TSA HA BYA BHU KA ,A'A GA MI SHA YA SI, YA TH'A K'A LE, SARBA SI DDHI KU RU shA ME, ZHES PA NI BDAG DANG GZHAN GNYIS 
KA'I DON SGRUB PA'I SGO NAS MI DGYES PAR BYA BA'I BSTOD PA'O, ,DZA: H'Um BAm HO:, AA KHA RAm, AOm NI RI H'Um KHAm, AOm DHVAm DHVAm, ZHES PA LA SOGS PA'I SNGAGS RNAMS NI RIM PA BZHIN, MCHOD YON DANG, ZHABS BSIL DANG, ZHAL ZAS RNAMS KYI YIN TE PHYI DANG NANG GIS DBYE BAR BYA'O, ,KYE'I RDO RJE MKHA' 'GRO 
MA DRA BA SDOM PA'I NGES PA'I DON NI SNGON DU BSHAD ZIN TO, ,KYE'I RDO RJE'I NGES PA'I DON GYI RGYA CHER BSHAD PA LAS BRTAG PA GNYIS PA'I RAB GNAS KYI LE'U'I RGYA CHER BSHAD PA STE DANG PO'O,, ,,'DOD CHAGS ZHE SDANG GTI MUG DANG, ,SRED DANG PHRAG DOG 'JOMS MDZAD PA'I, ,THUB PA SKYES 
MCHOG LA BTUD NAS, ,DNGOS GRUB GTAN LA 'BEBS PA YI, ,LE'U GANG GIS RGYAS PAR BSHAD, ,SEMS CAN SDUG BSNGAL MUN 'THOMS LA, ,DE YI RGYA CHER BSHAD PA NI, ,RDO RJE SNYING POS BRI BAR BYA, ,DA NI 'JIG RTEN DANG 'JIG RTEN LAS 'DAS PA'I DNGOS GRUB LE'U GANG GIS LEGS 

@79B
PAR STON PA DE BSHAD PAR BYA'O, ,RDO RJE SNYING POS GSOL BA, NAM MKHA' LTA BU'I CHOS RNAMS LAS, ,RGYA MTSO'I KU BA JI BZHIN DU, ,RANG 'DOD LHA YI GZUGS LAS NI, ,SEMS CAN JI LTAR 'GRUB PAR 'GYUR, ,ZHES BYA BA LA, KYE BCOM LDAN 'DAS KYIS THOG MA DANG, THA MA DANG, BAR 
THAMS CAD DU CHOS RNAMS NAM MKHA' LTA BU'O ZHES YANG DANG YANG DU GSUNGS LA, BDAG GIS KHONG DU CHUD LAGS NA, ,'GRO BA 'DI DAG NI RANG GI RNAM PAR RTOG PAS BSKYED DE, DPER NA RGYA MTSO CHEN PO LA STONG PA DAG SKYES BU 'GA' ZHIG GIS DOR NAS SA PHYOGS GCIG TU MI GNAS PAR 
'PHYO BA LTAR, RANG RANG GI RNAM PAR RTOG PAS BSKYOD DE GNAS PA 'DI DAG GIS JI LTAR BSGRUBS NA 'GRUB PAR 'GYUR ZHES ZHUS PAS SO, ,BCOM LDAN 'DAS KYIS BKA' STZAL PA, BDAG MED RNAL 'BYOR LDAN PA'AM, ,YANG NA HE RU KA DPAL BRTZON, ,GZHAN GYI SEMS KYIS SKAD CIG KYANG, 
DNGOS GRUB 'DOD PAS MI GNAS SO, ,ZHES BYA BA GSUNGS TE, KYE RDO RJE SNYING PO DE LTAR YIN GYIS KYANG, LAS KYI DANG PO LA GNAS PA'I RNAL 'BYOR PAS GANG DU BSTAN PA'I DKYIL 'KHOR DU ZHUGS LA, BSKYED PA LHA'I NGA RGYAL GYI DUS DANG, DE YONGS SU RDZOGS NAS BDAG MED MA'I RNAL 
'BYOR LA GNAS PAR BYAS NA NGES PAR KYE'I RDO RJER 'GYUR RO, ,DE'I PHYIR DNGOS GRUB 'DOD PAS RIM PA GNYIS LA BRTEN PA MA GTOGS PA GZHAN GYI SEMS KYIS SKAD CIG KYANG MI GNAS SO ZHES BYA BA GSUNGS SO, ,DE YANG LAS DANG PO PAS THOG MAR RE ZHIG KHA DOG DANG DBYIBS KYI BDAG NYID 
LA MNGON PAR ZHEN PAS GNAS PA, DE MTHAR GYUR PA NA BDAG MED MA'I RNAL 'BYOR LA BSLAB PAR BYA'O, ,BDAG MED MA DE YANG JI LTA BU ZHIG SNYAM PA LA, JI LTAR NAM MKHA'I PHYOGS RNAMS KYI, ,KUN LA'ANG RTAG PAR MI GNAS PA, ,DE BZHIN CHOS RNAMS THAMS CAD LA, ,GSANG 
SNGAGS MGON PO MI GNAS SO, ,JI LTAR DNGOS RNAMS NAM MKHA' LA, ,GNAS SHING RTAG TU RNAM SNANG YANG, ,DE NI GNAS SU MI 'GYUR BA, ,GSANG SNGAGS MGON PO'ANG DE BZHIN NO, ,NAM MKHA' DUS GSUM LA SOGS DANG, ,JI LTAR 'BRAL BAR 'DOD PA BZHIN, ,DE LTAR GSANG SNGAGS 

@80A
*, ,MGON PO YANG, ,DUS GSUM MED KYANG RNAM PAR SNANG, ,MING TZAM DU NI GDAGS PA'I GNAS, ,BYED PA PO LA SOGS DANG 'BRAL, ,NAM MKHA' LA NI THA SNYAD DU, ,MKHAS PA RNAMS NI 'DOGS PAR BYED, ,MING MA GTOGS PAR CUNG ZAD KYANG, ,YOD PA MA YIN NAM 
MKHA' BZHIN, ,DE BZHIN GSANG SNGAGS DBANG PHYUG KYANG, ,THA SNYAD TZAM DU SNANG BAR ZAD, ,ME DANG CHU DANG RLUNG MA YIN, ,SA DANG NYI MA'ANG MA YIN ZHING, ,ZLA BA LA SOGS GZA' KUN MIN, ,NYIN PAR DANG NI MTSAN MO'ANG MIN, ,SKYE BA DANG NI RGA BA'ANG MIN, ,'CHI BA DANG NI RGUD PA'ANG MIN, , 
SKAD CIG MA YIN YUD TZAM MIN, ,LO LA SOGS PA YANG MA YIN, ,'JIG PA DANG NI 'CHAGS PA DANG, ,BSKAL PA'I GRANGS KYANG YOD MA YIN, ,DGE DANG MI DGE LAS BYUNG BA'I, ,'BRAS BU'ANG YOD PA MA YIN NO, ,KUN MKHYEN GO 'PHANG 'DOD PA YIS, ,RTOG PA RNAM PA SNA TSOGS LA, , 
DE KUN GANG LA MED 'GYUR BA, ,DE LA RTAG TU BRTZON PAR BYA, ,ZHES GSUNGS SO, ,DE BAS NA BDAG MED MA'I RNAL 'BYOR 'DI LTA BU LA DUS RTAG TU GNAS PAR NUS PA RNAMS KYIS DUS RTAG PAR KYE'I RDO RJE MTHONG BA YIN NO, ,DANG POR GOMS PAR BYED DUS KYI, ,GNAS NI GANG DU BSNGAGS PA'I SEMS, , 
GCIG TU MNYAM BZHAG 'GRUB 'GYUR BA'I, ,GNAS NI BZANG POR NGES PAR BSTAN, ,ZHES BYA BA NI, LAS KYI DANG PO PAS, DANG POR RGYAL PO DANG RKUN PO DANG DGRA LA SOGS PAS BAR DU GCOD PAR 'GYUR BA DE'I PHYIR, GNAS DBEN PA BTZAL BAR BYAS LA DER RTZE GCIG PA NI, DE BZHIN 
GSHEGS PA'I NGES PA'O, ,RANG GI KHYIM DU MTSAN DUS SU, ,BDAG NYID GRUB PA'I SEMS KYIS NI, ,RNAL 'BYOR MA BSGOM SHES RAB CAN, ,YANG NA HE RU KA DPAL GZUGS, ,ZHES BYA BA LA MTSAN MO LTAR RNAM PAR RTOG PAS ZAB PA BSKYED PA'I RANG GI SDUG MA'ANG RUNG BSGOM PA'I 
GNAS SU KHRID LA GNAS PAR BYA BA'AM, YANG NA HE RU DPA' BO'I TSUL DU RANG LAS BYUNG BA'I BDAG MED MA DANG GNAS PAR BYA ZHES PA'I DON TO, ,DE LTAR NA MDOR BSDU BA'I TSUL DU GSUNGS PA 'DI LTA STE, RKANG PA 'KHRUD DANG ZA BA DANG, ,ZHES PA NAS, SHES RAB BRTUL ZHUGS CAN NYID 

@80B
KYIS; ,ZHES BYA BA'I BAR GYIS GSUNGS SO, ,MDOR NA, GANG GANG NYE BAR DMIGS PA NI, ,DE DE KYE YI RDO RJER BYA, ,DE LAS GZHAN PA'I TSUL GYIS NI, ,YUD TZAM YANG NI GNAS MI BYA, ,ZHES BYA'O, ,RNAL 'BYOR MA NI RNAM PAR BSGOM, ,ZHES BYA BA NI GONG DU BSTAN PA'I SHES RAB RNAL 
'BYOR MA'O, ,CI'I PHYIR STONG PA'I BDAG NYID LA SHES RAB CES GDAGS SHE NA, JI SKAD DU, SHES RAB NGES 'BYIN ZHES BYA BA, ,TING NGE 'DZIN ZHES GRAGS PA STE, ,DES NI PHYAG RGYA MYUR 'GRUB PAR, ,BSGOMS NA MYUR DU 'GRUB PAR 'GYUR, ,ZHES GSUNGS SO, ,DES NA, TSUL GZHAN 
GYIS NI SKAD CIG KYANG, ,GDUG PA'I SEMS NI MA RIG PAS, ,DNGOS GRUB 'DOD PAS DNGOS GRUB PHYIR, ,MKHAS PAS 'BAD DE MI GNAS SO, ,ZHES GSUNGS PAS GO BAR BYA STE, 'DIS NI SANGS RGYAS KYI CHOS THAMS CAD BRTZON 'GRUS LA RAG LAS PAR BSTAN TO, ,DE LA SKAL BA DANG LDAN 
PA GANG LAGS, BSKYED PA'I RNAL 'BYOR RDZOGS TE, YANG DAG PA'I SHES RAB KYI ME YAN LAG DRUG GI DANG PO SO SOR SDUD PAS BSDUS TE, GOMS PAR BYED PA NA MTSAN MA 'DI DAG 'BYUNG BAR 'GYUR LA, GAL TE YANG DAG PA'I LAM MI 'DOD DE,'ON KYANG LTAD MO'I PHYIR YANG ZLA BA PHYED DAM, 
YANG NA NYIN MTSAN GCIG TU DMIGS PA RTZE GCIG TU ZHOG LA LTOS ZHES GSUNGS TE, 'DI LTAR, BSAM GTAN NYON MONGS 'JIG BYED PA, ,RDO RJE SNYING PO NGA YIS BSHAD, ,BRTZE BAS DNGOS GRUB DON DU YANG, ,ZLA BA PHYED DU YONGS SU RTOGS, ,ZHES PA LA, BAG LA NYAL BA'I MDA'I DUG 
MTHA' DAG 'JIG PA'I BDAG MED PA'I BSAM GTAN 'DINGS BSTAN TE, KYE BRTZE BA'I BDAG NYID CAN GYI RDO RJE SNYING PO LTAD MO'I PHYIR YANG ZLA BA PHYED DU RTOGS ZHES PA'I DON TO, ,DE STE ZLA BA PHYED DU 'BAD PA MI BYED PA DE LTA NA YANG, BSAM PA THAMS CAD YONGS SPANGS TE, ,LHA YI GZUGS SU 
SEMS PA YIS, ,RGYUN MI 'CHAD PAR NYIN MTSAN GCIG, ,BSGOM PAS YONGS SU BRTAG PAR GYIS, ,ZHES GSUNGS TE, BDAG MED MA'I RNAL 'BYOR 'DI LA ZLA BA PHYED DU 'BAD PA'I SKAL BA MED PA RNAMS KYIS NYIN MTSAN GCIG TZAM DU YANG DMIGS PA GZHAN LA RTZOL BA YONGS SU BTANG STE, 

@81A
*, ,STONG PA NYID GANG LA SEMS RTZE GCIG PAR BZHAG NA YID CHES PA'I LAM GYI RTOGS 'BYUNG BAR 'GYUR TE, SO SOR SDUD PAS BSDUS PA RNAMS LA YIN GYI GZHAN DU NA DE BZHIN GSHEGS PA'I BKA' LA BYIS PA SHES RAB 'CHAL BA DAG BRNYAS PAR 'GYUR RO, ,DE BAS NA SO SOR 
SDUD PA'I TING NGE 'DZIN LAS GZHAN PAS BSAM PA THAMS CAD SPANGS PAS NYIN MTSAN GCIG BSGOMS PAS YID CHES PA 'BYUNG BA MED DO, ,RANG GZHAN DON NI RAB BSGRUB PHYIR, ,'KHOR BA THABS GZHAN YOD MA YIN, ,ZHES BYA BA NI, DES PA'I DON DU TING NGE 'DZIN 'DI LAS GZHAN PAS 
BDAG DANG GZHAN GYI DON MI 'GRUB CES PA'I DON TO, ,RIG MA LAN CIG GOMS BYAS LA, ,'PHRAL DU YID CHES BYED PA NYID, ,CES BYA BAS NI DE LTA BU'I TING NGE 'DZIN NYON MONGS PA THAMS CAD 'JIG PAR BYED PA YANG, BLA MA'I BKA' DRIN GYIS MI MO LA RE ZHIG SHES RAB KYI MING DU BTAGS PA LAS 
MTSON PAR 'GYUR GYI, GZHAN DU RNYED PA'I SKAL BA MED, ,CES PA'I DON TO, ,DE LTAR MNGON DU RNYED DE PHYIS YONGS SU DOR NAS LHA'I GZUGS SU DMIGS PA'I MI DAG LA 'DI LTA STE, 'JIGS SMYO DE BZHIN SDUG BSNGAL DANG, ,MYA NGAN GDUNGS PAS GTZES PA DANG, ,'DOD CHAGS ZHE 
SDANG GTI MUG TSES, ,SGRUB PA PO LA NYON MONGS MIN, ,ZHES GSUNGS TE, 'JIG RTEN PA'I CHOS KYIS KUN NAS MNAR PAR MI 'GYUR BA'O, ,GZHAN YANG DE BZHIN DU, ,PHAN DANG GNOD PA'I 'BRAS 'BYUNG BAR, ,DA LTAR DES PAR SHES PA'I PHYIR, ,RNAL 'BYOR PA RNAMS DU 'BOD 
DU; ,SKAD CIG GCIG KYANG CI PHYIR GNAS, ,ZHES GSUNGS TE, RANG BZHIN GYIS DAG PA'I CHOS SU RTOGS PA LA DU 'BOD DANG MNAR MED PAR JI LTAR 'GRO BAR 'GYUR TE, DE NI GNAS MA YIN ZHING GO SKABS MED DO ZHES PA'I DON TO, ,DE BZHIN GZHAN YANG CHOS GANG LA GNAS NA, MTSAMS 
MED LDAN BYED PA DANG, ,SROG CHAGS GSOD LA GANG DGA' DANG, ,GZHAN YANG SKYE BA DMAN PA DANG, ,RMONGS DANG MA RUNGS LAS BYED DANG, ,GZUGS DON YAN LAG MTSANG LA, ,BSAMS NA DE DAG 'GRUB PAR 'GYUR, ,ZHES GSUNGS TE, MI DE DAG RNAMS KYIS KYANG BDAG MED MA 

@81B
BSGOMS NA NGES PA KHO NAR KYE'I RDO RJE'I DNGOS GRUB 'THOB PAR 'GYUR BA NI DE BZHIN GSHEGS PA'I NGES PA'O, ,GZHAN DAG LAS KYANG 'DI LTA STE, ,GDOL PA SMYIG MA MKHAN LA SOGS, ,MTSAMS MED LNGA NI BYED PA PO, ,SNGAGS KYI SPYOD PA RJES SPYAD NAS, ,SKYE BA 'DI NYID SANGS RGYAS 
'GYUR, ,ZHES GSUNGS PA YIN NO, ,DE YANG LAS KYI DANG POR GTOGS PA RNAMS KYIS DANG POR BLA MA'I RJES SU 'JUG PA'I DUS SU, ,DGE BA BCU LA GOMS PA DANG, ,BLA MA LA GUS DBANG PO DUL, ,NGA RGYAL KHRO LAS RNAM PAR GROL, ,DE NI RE ZHIG NGES 'GRUB 'GYUR, ,ZHES BYA 
BAS BSTAN TE 'DI LTAR DANG POR GSO SBYONG BSTAN PAR BYA ZHES PA LA SOGS PAS 'JIG PA'I DUS GO BAR BYA ZHING, BLA MA'I RJES SU 'JUG PA DAG RGYUD LAS GSUNGS PA LTAR SGRUB PA DANG, RTZA BA'I LTUNG BA MI 'BYUNG BA LA NGES PAR 'GYUR ZHING SNOD DANG LDAN PA YIN NO ZHES GSUNGS PAS, THOG 
MAR DE DAG RE ZHIG BSLAB PAR BYA'O, ,DE'I RJES LA 'JIG RTEN PA'I BYIS PA RNAMS GZUD PAR ZHES BYA BA LA BSLABS TE GNAS LA, YANG PHYI NAS RDO RJE SLOB DPON GYIS YONGS SU BRTAGS PA'AM YANG NA LHAS LUNG BSTAN PA'I LAS KYI PHYAG RGYA GZUNG BAR BYA STE, BYIS PA GZUD PA'I DUS 
SU; RTAG TU GOMS PA'I RNAL 'BYOR GYIS, ,MNYAM PAR GZHAG PAS DNGOS GRUB THOB, ,ZLA BA GCIG TU GSANG LA SPYAD, ,JI SRID PHYAG RGYA MA RNYED PAR, ,ZHES BYA BA GSUNGS TE, PHYAG RGYA'I GNANG BA MA RNYED PA DE SRID DU GONG DU BSTAN PA RNAMS MNYAM PAR BZHAG PAS GSAD 
LA BSGRUB PO ZHES GSUNGS LA, ,DE YANG ZLA BA'AM, LO LA SOGS PA'I BAR DU STE THA MA YANG ZLA BA GCIG GI BAR DU BSLAB PAR BYA BA NI NGES PA'O, ,GNANG BA RNYED 'GYUR SNGAGS PA LA, ,RNAL 'BYOR MA YIS BSTAN PAR BYA, ,PHYAG RGYA CHE GE MO KHYER LA, ,SEMS CAN DON GYI RDO RJE 'DZIN, ,ZHES 
BYA BA LA SOGS PA LA GAL TE RMI LAM DU BSTAN PA'AM, YANG NA SLOB DPON GYIS LEGS PAR BRTAGS PA BZUNG LA 'JUG PAR BYA'O, ,DES SEMS CAN GYI DON DU 'GYUR BA NI DE BZHIN GSHEGS PA'I NGES PA'O, ,RNYED PA DE YANG MIG YANGS MA, ,GZUGS DANG LANG TSOS RNAM PAR BRGYAN, , 

@82A
*, ,SI HLA GA PUR YANG DAG LDAN, ,BYANG CHUB SEMS KYIS RNAM PAR SBYANGS, ,ZHES GSUNGS TE, PHYAG RGYA'I MTSAN NYID BSTAN PA YIN TE, 'DI LTAR MIG DKAR DMAR 'BYES PA LA CUNG ZAD YANGS PA, RKED PA RDO RJE LTAR 'DUG LA LO BCU GNYIS SAM, ,YANG NA BCU DRUG 
LON PA KHRAG 'BYUNG BA'I DUS LA BAB PA BYANG CHUB SEMS KYI BDE BA LA DGA' BA, DE BZHIN DU PHYAG RGYA DE YANG SBYANG BAR BYA STE, BYANG CHUB KYI SEMS BCUG PAS SBYANG BA NI PHYI NAS YIN LA, SNGON DU NI, DGE BA BCU LAS BRTZAMS NAS NI, ,DE LA CHOS NI RAB TU BSTAN, ,LHA YI GZUGS 
SU BSAM PA DANG, ,DAM TSIG SEMS KYANG GCIG PA NYID, ,CES BYA BA GSUNGS TE, 'DI LTA STE, MI MO GANG ZHIG MA SBYANGS PAR, ,KYE YI RDO RJE LA SBYOR BA, ,DAM TSIG NYAMS TE BRLAG 'GYUR BAS, ,DE DAG SBYANG PHYIR CHOS BSTAN BYA, ,ZHES GSUNGS SO, ,DE BAS MI 
MO LEGS PAR BSLABS TE, BDAG MED MAR BSAMS LA, DBEN PA'I GNAS SU KHRID DE, ,'JIG PA'I BDE BA LA BSLAB PA NI ZLA BA GCIG GI MTHAR RO, ,DE BAS, RTOG PA THAMS CAD SPANGS PA YI, ,GANG ZHIG MI MO MCHOG RNYED NA, ,ZLA BA GCIG GIS SKAL LDAN PAR, ,'GYUR BA 
'DIR NI THE TSOM MED, ,CES BYA BA LA, 'DI 'DRA'I MI MO LEGS RNYED NAS, ,BAS MTHA' DAG TU GNAS BYAS LA, ,BZA' BTUNG RNAM MANG STA GON BYAS, ,GLU DANG SIL SNYAN GAR DANG NI, ,LUS LA RGYAN LEGS GDAGS PA DANG, ,ME TOG DAG DANG DRI DANG NI, ,BZANG BO'I GNAS PAS LEGS 
BKOD LA, ,YANG DAG YE SHES SNANG BAR BYA, ,ZHES BYA'O, ,YANG NA BDAG GI NUS PA YIS, ,LHA DANG LHA MIN MI RNAMS DANG, ,GNOD SBYIN MI 'AM CI LAS KYANG, ,PHYAG RGYA BKUG LA BRTAG PAR BYA, ,ZHES BYA BA GSUNGS TE, PHYAG RGYA'I GRUB PA BSGRUB PA'I PHYIR, ,LHA MO LHA MIN BU MO 
RNAMS, ,MI YI BU MO RNAM PA BZHI, ,SNGAGS KYIS KUN NAS BKUG NAS NI, ,SA YI DKYIL 'KHOR KUN DU SPYAD, ,DE YIS SKAL LDAN RNAL 'BYOR PA, ,PHYAG RGYA GRUB PAR GDON MI ZA, ,MI GTZANG RUL PA DRIM [?] PA'I, ,MI MO'I LUS NI YANG MA YIN, ,ZHES BYA BA'I THA TSIG GO, ,DE YANG KHYER LA SPYOD 

@82B
PA BYA; ,BDAG GI DAL BA MNGON DU BYAS, ,GANG BSHAD 'JIGS PA'I GZUGS CAN GYIS, ,SPYOD PA LONGS SPYOD PHYIR MI GSUNGS, ,YID NI BRTAN NAM G-YO 'AM CI, ,RANG GI SEMS LA SO SOR BRTAG ,CES BYA BA LA, 'DI NI BYIS PA BRKAM CHAGS CAN, ,CHANG LA BAG MED DU SPYOD PA, ,BDUD 
RTZI'I BTUNG BA RNAM PAR SPONG, ,'GYUR BA'I BDE LA RAB TU ZHEN, ,SNGAGS DANG PHYAG RGYAS 'TSO BA SGRUB, ,DE DAG TSUL MIN SPYOD PA 'DI, ,DBANG DANG KUN DU SPYOD PA DAG ,RANG SEMS BRTEN PA'I RGYU RU GSUNGS, ,GANG DAG THA SNYAD TZAM CIG LA, ,BRTEN TE MI DGE'I LAS BCU SPYOD, ,DE DAG 'GRO BA CI 
'DRA BA, ,'DREN PA YIS KYANG GA LA RTOGS, ,ZHES PA'I DON TO, ,DA NI MA 'ONGS PA'I BYIS PA RNAMS LA DBANG PO GNYIS KYIS 'GYUR BAS SANGS RGYAS PAR BSTAN PA LA, BUD MED RNAMS KYIS DBANG DANG SPYOD PA SPYAD PAR BYA BA STE, JI LTAR NA PHYAG RGYA NANG GI PHYAG RGYA'I DNGOS GRUB DANG SPYOD PA BSTAN PAR BYA 
BA'I PHYIR SMOS PA, RDO RJE SNYING POS GSOL BA, BDAG MED RNAL 'BYOR LDAN PA YIS, ,PHYAG RGYA NYID CES JI LTAR BRJOD, ,PHYAG RGYA PHYAG RGYA GNYIS DAG GIS, ,PHYAG RGYA'I DNGOS GRUB JI LTAR 'GYUR, ,ZHES BYA BA NI MI MO GANG ZHIG BDAG MED MA'I RNAL 'BYOR DANG LDAN PA DES PHYAG RGYA'I BDE BA JI LTA 
BA'I TSUL GYIS BSGRUB PAR BGYI,'ON TE MI MO KHO NA LAS 'BYUNG BA LTA NA NI THABS KYI DNGOS GRUB MA MCHIS PAR YANG 'GYUR RO ZHES ZHUS PA DANG, BCOM LDAN 'DAS KYIS BKA' STZAL PA, BUM MED GZUGS NI SPANGS NAS GZHAN, ,BCOM LDAN 'DAS KYI GZUGS SU BYA, ,ZHES BYA BA 
GSUNGS TE, LAS DANG PO PA'I MI MO RNAMS KYIS MI MO'I RTOG PA YONGS SU BTANG STE, KYE'I RDO RJE DNGOS SU MOS PAR BYA ZHES PA DANG, DE BZHIN DU YANG, NU MA SPANGS TE BO LAR 'GYUR, ,KA KKO LA DBUS YANG DAG DGOD, ,'GRAM GNYIS DRIL BU DAG TU 'GYUR, ,ZHES BYA BA GSUNGS TE, 
BUD MED GANG BDE BA'I DBANG LA 'JUG PA DES, BDAG SKYES BU KYE'I RDO RJE LTA BUR BSGYUR LA DKAR 'DZIN DOR LA BO LAR BSGYUR TE YID KYIS MOS PA'O, ,DE LTAR NA BDE BA'I DUS SU SKYES BU'I GZUGS CAN GANG DE NI KA KKO LA DANG LDAN PA DANG, DE BZHIN DU GZHON NU MA BDAG GI SKYE GNAS KYI 'GRAM GNYIS 

@83A
*, ,DRIL BU'I MOS PAR BSGYUR BA DANG, ,DE BZHIN DU, ZE 'BRU BO LA CAN DU BSGYUR, ,ZHES GSUNGS TE, PAD+MA GANG GI DBUS NA GNAS PA'I DNGOS PO DE NYID GSANG BA'I CHAR BSKYED LA BRTAG PAR BYA BA'I NGES PA'O, ,DE BAS NA, LHAG MA BDAG NYID CHEN PO NYID, ,DGA' 
CHEN HE RU KA YI GZUGS, ,HE RU KA SBYOR SKYES BU NYID, ,CES BYA BA LA, KHAMS DANG SKYE MCHED LHAG MA SOGS, ,PHAN TSUN RO MNYAM MTSUNGS PA'I PHYIR, ,BSGYUR MI DGOS PAR SKYES BU NYID, ,HE RU KA STE THA DAD MED, ,DE LTAR MOS PAS BSGYUR BA LAS, ,PHYAG RGYA'I DNGOS GRUB MCHOG 
TU DAG ,MI MO RNAMS LA 'GYUR RO ZHES, ,BDAG NYID CHEN PO NYID KYIS GSUNGS, ,'BAD MI DGOS PAR SKYES BUR 'GYUR, ,GSAL BAR NUS PA'I RNAL 'BYOR BAS, ,DE NAS PHYAG RGYA'I DNGOS GRUB 'GYUR, ,ZHES BYA BA YANG GSUNGS TE, RNAL 'BYOR MA GANG DE LTAR SBYOR, ,BUM MED 
LAS NI YONGS BRJES NAS, ,SKYES BU GZUGS BZANG PHUN SUM TSOGS, ,TSE 'DI KHO NAS THOB KYANG SRID, ,GZHAN YANG DGE SLONG RDO RJE 'DZIN PA DAG GIS 'JIG RTEN PA'I KHA NA MA THO BA SPANG BAR BYA BA'I PHYIR, ,GZHON NU MA 'GA' SKYES BUR BSGYUR BA SPYOD PA'I GROGS BYA BA NI DE BZHIN GSHEGS 
PA'I NGES PA STE, DE LTAR PHYAG RGYA'I DNGOS GRUB MCHOG TU 'GYUR BA'O, ,CHAGS DANG 'JIG PA DAG GIS KYANG, THABS DANG SHES RAB LA MI GNOD, ,GANG LAS THABS NI 'GYUR BA NYID, ,'JIG PA SHES RAB SRID MTHAR BYED, ,DES NA RAB 'JIG YOD MA YIN, ,ZHES BYA BA LA, ,DE LTA 
BU'I RIM PAS, SHES RAB THABS BDAG GNYIS MIN PAR, ,GSAL BAR 'JOG PA'I RNAL 'BYOR GANG, ,ME DANG CHU SOGS 'JIG PA'I TSE, ,DE LA GNOD PA YOD MI NUS, ,'JIG DANG 'CHAGS PA'I BAG CHAGS 'DI, ,RANG GI KUN DU BRTAGS PA STE, ,RANG GZHAN CHA YI RTOG PA 
'DI; ,'JIG RTEN GSUM PO DKRUGS PA YIN, ,'DI GSAL 'KHRUG PAR 'GYUR MA YIN, ,BYANG CHUB SEMS KYI 'JIG RTEN KHAMS, ,'CHAGS DANG 'JIG PA RAB BSRUNGS NA, ,CES KYANG MI 'JIG RNAL 'BYOR CHE, ,'KHOR LOS SGYUR LTAR KUN DU RGYU, ,DE NYID LA NI CHAGS PA MED, ,LA 

@83B
LA 'JIG PAS 'JIG PAR 'GYUR, ,'JIG PA'I DNGOS MED ZAD PA MED, ,CES BYA BA NI BYANG CHUB SEMS KYI RGYUN 'JIG PA NA 'JIG PA THAMS CAD 'BYUNG ZHES PA'I DON TO, ,BSKYED PA'I RIM PA'I RNAL 'BYOR LAS, ,BRTUL ZHUGS CAN GYI SPROS PA BSGOM, ,SPROS PA RMI LAM LTAR BYAS NAS, , 
SPROS PA NYID NI SPROS MED BYA, ,ZHES BYA BA LA GANG DU LHA GCIG NAS BZUNG NAS, 'BUM GYI BAR DU RGYUD GANG DANG GANG LAS JI SKAD GSUNGS PA'I TSUL DE DANG DE LTAR BSLAB CING 'BAD LA YID CES PAR BYA'O, ,DE YANG JI SKAD DU, GANG GIS KHA DOG GANG GSUNGS PA, ,DE NYID DE YI DKYIL 
'KHOR TE, ,LHA YI GZUGS NI DE LTA BUR, ,SNGON GYI SANGS RGYAS RNAMS KYIS BSTAN, ,ZHES GSUNGS PA'I PHYIR, THOG MA NYID DU SPROS PA'I RNAL 'BYOR LA 'BAD PAR BYA'O, ,DE YANG JI SKAD DU, SEMS CAN RNAMS NI BLO DMAN ZHING, ,BYA BA TZAM GYIS RMONGS PA RNAMS, , 
DNGOS PO'I DON LA CHAGS DGA' BA, ,MA'ONGS DUS NA 'BYUNG BAR 'GYUR, ,'DI LTA'I TSUL NI MI SHES PAS, ,YUL DANG DUS DANG BYA BA LAS, ,DGE DANG MI DGE'I MTSAN MA YIS, ,RMONGS PA 'BRAS BU 'DOD BYED DE, ,SEMS DPA' CHEN POS DE DAG PHYIR, ,CHO GA 'DI NI BRJOD PA 
YIN; ZHES SO, ,DPER NA CHAR GYI RGYUN 'BAB NA, ,CHU YI CHU BUR RNAMS 'BYUNG BA, ,DE BZHIN GSANG SNGAGS 'GRUB PA YI, ,SPRUL BA RNAM PA SNA TSOGS PA, ,SEMS CAN MED CING SROG DANG NI, ,BYED PA PO YANG MED PA STE, ,DNGOS PO THAMS CAD STONG PA LA, ,'KHRUL BA 
KHO NA SNANG BAR ZAD, ,CES PAS RDZOGS PA'I RIM PA RTOGS PAR BYA'O, ,JI LTAR SGYU MA RMI LAM DANG, ,BAR DO'I SRID PA GANG YIN LTAR, ,RTAG TU GOMS PAR SBYOR BA LAS, ,DKYIL 'KHOR NYID NI DE BZHIN 'DOD, ,CES BYA BA LA RDZOGS PA 'DI NI RANG GI LHA'I DKYIL 'KHOR 'DI NYID, ,SGYU MA 
DANG RMI LAM DANG SRID PA BAR MA [?] DO'I SKYE BO LTAR, CHAGS PA DANG THOGS PA DANG BRAL BAR BSGOM PA NYID RDZOGS PA ZHES 'DOD DE, ,'DOD PA SO SOR SPONG BA'I PHYIR, ,SO SOR SPANG BA ZHES BSHAD DO, ,ZHES BYA BA LA SOGS PA RGYA CHER GSUNGS PA'I PHYIR RO, ,PHYAG RGYA CHEN PO'I DBANG BSKUR 

@84A
*, ,BAS; ,JI LTAR SHES PA'I BDE CHEN PO, ,DE YI 'DI NI BYIN RLABS YIN, ,GZHAN LAS DKYIL 'KHOR 'BYUNG BA MED, ,CES PA STE JI LTAR SGYU MA RMI LAM LA SOGS PAR SHES PA KHO NA PHYAG RGYA CHEN PO DANG, 'JIG RTEN PA'I SPYOD PA LAS 'GROL BA'I DBANG 
DANG; YUM SGYU 'PHRUL CHEN MO DANG, SHES RAB KYI PHA ROL TU PHYIN PA ZHES BYA BA YIN NO, ,DE'I PHYIR, ,'DI NYID SHES PAR BYA BA'I PHYIR, ,BDE BA GNAG CING BDE BA SER, ,BDE BA DMAR PO BDE BA DKAR, ,BDE BA LJANG GRUB DE BSNGO, ,BDE BA RGYU DANG MI RGYU KUN, ,BDE BA SHES RAB 
BDE BA THABS, ,ZHES BYA BA LA SOGS PA SMOS TE, DRANG DANG NGES PA'I BYE BRAG LAS, ,BSKYED DE SPROS LA ZHEN SPANG PHYIR, ,DKYIL 'KHOR KHA DOG YANG YANG BSGYUR, ,LAS LA SOGS PA'AM 'GRUB 'GYUR LA, ,RDO RJE 'CHANG CHEN DRUG KYANG YIN, ,GZHAN DU, SHES RAB YE SHES ME BO 
CHE; ,ZHES BYA BA LA SOGS PAS DU BA LA SOGS PA'I LAM GYI MTSAN MAR GSUNGS TE, ,SO SOR SDUD PA'I BDE NYID DE LTAR SNANG BA'I PHYIR RO, ,BDE BZHIN DU SA BON GYI BDE BA DE NYID KYI DUS SU GANG CUNG ZAD DMIGS PA'I GZUGS DANG KHA DOG DANG RGYU BA DANG MI RGYU BA RNAMS BDE BA LAS GZHAN PAR MA 
MTHONG BA'I PHYIR RO, ,DE BZHIN KUN DU RU SKYES PA DE, ,BDE BA DNGOS DANG DNGOS MED BDE, ,BDE BA RDO RJE SEMS DPAR BRJOD, ,CES GSUNGS TE, DE BAS 'DOD CHAGS KYI MES TSIG PA RNAMS LA KUN DU RU'I BDE BA NYID MCHOG TU BSHAD DE, DNGOS DANG DNGOS MIN GYI RANG BZHIN GYIS RDO RJE 
SEMS DPA'I BDE BA 'THOB PAR BYED PA'I PHYIR LA MI 'GYUR BA RNAMS LA JI BZHIN PA'I RDO RJE SEMS DPA'I BDE BA'O, ,DA NI, SPROS PA RMI LAM LTA BU DANG, ,ZHES PAS, ,RDZOGS PA'I RIM PA SHES PAR BYA, ,ZHES PA'I GSUNG GI DGONGS PA DGROL BA'I PHYIR, ,RDO RJE SNYING POS GSOL BA, RDZOGS 
PA'I RIM PA'I RNAL 'BYOR 'DI, DE YI BDE BA BDE CHEN BRJOD, ,RDZOGS PA BSGOM PA MED PA STE, ,BSKYED PA YIS NI CI ZHIG 'TSAL, ,ZHES BYA BA LA, KYE BCOM LDAN 'DAS DBANG PO GNYIS KYI BDE BA NYID KYIS SANGS RGYA PA LAGS NA, RDZOGS PA'I BSGOM PA GZHAN MA MCHIS TE, DE LAS 

@84B
GZHAN PA'I DKYIL 'KHOR DANG, ,PHYAG RGYA BCINGS PAS CI ZHIG 'TSAL, ,ZHES PA'I DON TO, ,BCOM LDAN 'DAS KYE'I RDO RJE CHEN POS TSIG DE DAG GSAN NAS, AE MA'O BYANG CHUB SEMS DPA' CHE, ,DAD PA'I SHUGS KYIS RAB TU NYON, ,ZHES GSUNGS TE, KUN RDZOB KYI LUS KYI 
DNGOS PO NYID MED NA, BDE BA CHEN PO ZHES BYA BA BSTAN PA'I NUS PA MED PA'I PHYIR, LUS KYI DNGOS MED GANG LAS BDE, ,ZHES PA LA SOGS PA SMOS TE, RMONGS PA GANG GIS NGA MI SHES, ,ZHES BYA BA LA SOGS PA'I TSIG GI DON RNAMS NI THABS DANG SHES RAB DES PAR GTAN LA 
PHAB PA'I LE'UR RGYAS PAR BSTAN TE, ,DE LTAR NA LUS NYID MID PAR 'GYUR NA DE LA BRTEN PA'I BDE BA YANG MED DO, ,DE LTA BAS NA, RDO RJE BTZUN MO'I BHA GA NI, ,AE YI RNAM PA'I CHA BYAD GZUGS, ,SANGS RGYAS RIN CHEN ZA MA TOG ,BDE BA CAN LA RTAG PAR ZHUGS, ,ZHES PA STE, BTZUN MO MI 
RIGS BZHI SOGS LAS, ,SKYES PA'I BU MO MTSAR MO STE, ,LHA GA SKYE GNAS AE GZUGS LA, ,SKYES BU'I LINGGA WAm GYI DBYIBS, ,KHA SBYOR GAB TZE ZHES SU DRAN, ,DE YI DBUS GNAS KHU BA LA, ,SANGS RGYAS ZHES SU 'DREN PAS GSUNGS, ,ZHES PA STE, DE LTAR SKYES PA DANG BUD 
MED KYI LUS YOD NA BDE BA CHEN PO YOD DO, ,'CHAD PA PO NGA CHOS KYANG NGA, ,RANG GI TSOGS LDAN NYAN PA NGA, ,'JIG RTEN STON PA BSGRUB BYA NGA, ,'JIG RTEN 'JIG RTEN 'DAS PA NGA, ,ZHES BYA BA NI BYIS PA'I SKYE BO GANG DAG SANGS RGYAS LA BTZUN MO DANG, DBANG PO'I BDE BA DANG, 'KHOR 
'DUS PA DANG, CHOS BSTEN PA DANG, STON PA DANG, NYAN PA LA SOGS PA DANG, 'DOD CHAGS KYI BSTAN PA DES PAR YOD CES SEMS PA DAG BKAG PA YIN TE, 'DI LTAR MA 'ONGS PA'I SKYE BO RNAMS KYIS RTOGS PAR BYA BA'I PHYIR, SANGS RGYAS KYI ROL PA BSTAN PA YIN LA, YANG DAG 
PAR NA SANGS RGYAS NI RDO RJE LTA BU'I SKU DANG, GLANG PO LTAR MI G-YO BA YIN PAR SHES PAR BYA'O, ,DE LTAR NA YANG RANG GI LUS PO LAS SANGS RGYAS 'BYUNG BAR BSTAN TE, MTSAN DANG DPE BYAD DANG LDAN PA'I RDO RJE LTA BU'I SKU YANG KHU BA LA BRTEN TE 'KHRUNGS PA'I PHYIR RO, ,LHAN CIG SKYES DGA'I 

@85A
*, ,RANG BZHIN NGA, ,DGA' BRAL DANG PO'I MCHOG MTHA' CAN, ,MUN RUM LA NI MAR ME LTAR, ,DE BZHIN BUS KYANG YID CES KYIS, ,ZHES GSUNGS TE, THABS DAM PA 'DI YANG BTZUN MO MCHOG DANG SBYOR BA NA BLA MA'I BKA' LA BRTEN TE, CHAGS PA DANG BRAL BA'I DANG 
PO MCHOG GI DGA' BA'I THA MAR MUN PA SMAG TU GYUR PA LA MAR MES GSAL BA LTAR MTSON PAR BYAS NA 'DI LTAR, BTZUN MO'I BHA GA BDE BA CAN, ,STON PA SUM CU RTZA GNYIS MTSAN, ,MNGA' BDAG DPE BYAD BRGYAD CUR LDAN, ,KHU BA ZHES BYA'I RNAM PAS GNAS, ,ZHES GSUNGS TE, 
NGES PA'I DON YANG RTZA BA'I RGYUD LAS 'DI LTA STE, DPE BYAD BRGYAD CU SOGS SPRAS PA'I, ,MNGA'I BDAG KHU BA YIN ZHES PA, ,BDE BA 'DZAG MED BRTAN PA YIS, ,TSUL KHRIMS RAL PA MED PHA RU, ,BSAM GTAN BZHI YI MTHA' GZUNG STE, ,YID KYI ME TOG MDANGS CAN 'DI, ,RLUNG GIS 
YONGS SU MI 'DA' BAR, ,BCINGS PAS DPE BYAD LDAN PAR 'GYUR, ,ZHES NGES PA'I DON DU GSUNGS SO, ,DE LTAR LUS MED NA KHU BA MED LA, KHU BA MED NA BDE BA DMIGS PAR YANG GA LA 'GYUR, DE BAS NA SANGS RGYAS ZHES BYA BA YANG MED PAR 'GYUR RO, ,DE LTAR NA, DE MED PAS NA BDE MED 
'GYUR; ,BDE BA MED NA DE MED 'GYUR, ,NUS PA MED PHYIR LTOS DANG BCAS, ,ZHES GSUNGS TE, NGES PAR DE BZHIN GSHEGS PAS BSTAN PA'O, ,DE BAS NA YANG DAG PAR SANGS RGYAS ZHES BYA BA DNGOS PO DANG DNGOS PO MA YIN PA'I THA SNYAD THAMS CAD LAS GROL BA, ,BZHIN DANG 
MDOG LA SOGS PA MA YIN PA, ,BDE BA'I RNAM PA MA YIN PA STE, DGA' BA BZHI DANG, 'KHOR LO BZHI DANG, SKAD CIG MA BZHI DANG, 'BRAS BU BZHI DANG, DBANG BZHI DANG, GNAS SKABS BZHI LA SOGS PA DANG, SKYES PA DANG, MI MO'I BDE BA DANG, RTZA DANG, RLUNG DANG, THIG LE DANG, 
ZLA BA'I DUM BU DANG, SGRA DANG TSIG LA SOGS PA RNAMS SANGS RGYAS MA YIN TE, GANG DE LTAR BSTAN PA RNAMS GDUL BAR DKA' BA'I SKYE BO LA BSTAN PA STE, DE'I PHYIR DBANG PO GNYIS KYI BDE BA YANG BSTAN LA, SANGS RGYAS LHAN CIG SKYES PA'I RANG BZHIN ZHES PA YANG KHU BA'I LHAN CIG SKYES PA 

@85B
MA YIN TE, RANG BZHIN DU GNAS PA'I LHAN CIG SKYES PA LA SANGS RGYAS ZHES GSUNGS SO, ,LHA YI RNAL 'BYOR LAS BDE BA, ,DE PHYIR SANGS RGYAS DNGOS PO MIN, ,DE NYID DNGOS MED TSUL YANG MIN, ,ZHAL PHYAG RNAM PA'I GZUGS CAN NYID, ,MCHOG TU BDE BA GZUGS MED PA, , 
DE BZHIN 'GRO KUN LHAN CIG SKYES, ,ZHES GSUNGS TE, BDE BAS KUN LA KHYAB PA'I PHYIR DANG, RANG BZHIN LHAN CIG SKYES PAS KUN LA KHYAB PA'I PHYIR DE SKAD CES GSUNGS TE, RNAM PA 'DI DAG RTOGS PAR BYA BA'I PHYIR, THABS GZHAN YOD PAR MA GZIGS PAS, KUN RDZOB KYI 
GZUGS 'DI NYID MCHOG TU BSNGAGS PA MDZAD DO, ,DE BAS NA RTZOL BA LAS BYUNG BA'I BDE BA LHAN CIG SKYES PA MA YIN TE, GLO BUR MA YIN PA'I PHYIR, STON KA'I ME TOG LA SOGS PA DANG 'DRA'O, ,DE'I PHYIR YANG, RANG BZHIN LHAN CIG SKYES PAR BRJOD, ,CES GSUNGS SO, ,DE LAS 
GZHAN PA NI 'DRA BA'I DPE STE BYIS PA RNAMS GZHUG PA'I DON TO, ,RNAM DAG RNAM PA'I SEMS KYIS NI, RANG BZHIN MYA NGAN 'DAS PA NYID, ,CES BYA BA NI, BSKYED PA'I RIM PA NYID GZOD MA NAS RANG BZHIN GYIS DAG PA'I PHYIR RO, ,'ON BSKYED PA'I RIM PA'I TING NGE 'DZIN GYI RNAM PA CI ZHIG BYA 
ZHE NA, LHA YI RNAM PA'I GZUGS DAG TU, ,BZHIN LAG KHA DOG GNAS PA NI, ,BSKYED PA TZAM GYIS RNAM PAR GNAS, ,'ON KYANG BAG CHAGS PHAL PAS SO, ,ZHES BYA BA SMOS TE, DE LTAR GZOD MA NAS NGO BO NYID KYIS 'BRAL BA YIN GYIS KYANG BYIS PA RNAMS KYIS RTOGS PA'I SKAL BA 
MED PA'I PHYIR, BAG CHAGS PHAL PAS BZHIN LAG DANG KHA DOG GI LHA RU BSTAN PAS BYIS PA RNAM GROL BAR 'GYUR GYIS, ,GZHAN DU NI MA YIN NO, ,DE BZHIN DU 'JIG RTEN NA YANG DPE MNGON DU SNANG STE, 'DI LTAR, DUG GI DUM BU GANG NYID KYIS, ,SKYE BO THAMS CAD 'CHI BAR 'GYUR, ,ZHES BYA 
BA NI 'JIG RTEN PA LA MNGON SUM DU GRUB BO, ,DE BZHIN DU, DUG GI DE NYID SHES PA DES, ,DUG GIS DUG NI 'JOMS PAR BYED, ,CES BYA BA YANG 'JIG RTEN PA LA MNGON DU GRUB STE, 'DI LTAR SKYES BU DRUG GI SNGAGS DANG SMAN SHES PA 'GA' ZHIG GIS DUG GI DUM BU 'GA' LA BYIN GYIS BRLABS TE 

@86A
*, ,ZOS NA GNOD PAR MI 'GYUR LA, SLAR BZHIN NAD KYI GZHI 'GA' LA PHAN 'DOGS PA'I GZHIR 'GYUR RO, ,DE BZHIN DU GZHAN YANG NUS PA MNGON DU SNANG STE, 'DI LTAR, DPER NA RLUNG NAD LDANG BA LA, ,MON SRAN SDE'U'I BZA' BA BZHIN, ,BZLOG PA'I SMAN NI BRTAGS PA 
LAS; ,RLUNG GIS RLUNG LA SNUN PAR BYED, ,CES BYA BA GSUNGS TE, 'DI LTAR SKYES BU RLUNG NAD KYIS BTAB PA 'GA' LA, MON SRAN SDE'U'I TSOD MA BZA' BTUNG DU BYIN NA, RE ZHIG NAD DE RGYAS PAR 'GYUR LA, PHYIS DE NYID 'JOMS PAR BYED PA'I SMAN PAS MAR LA SOGS PA LAN BDUN DU GDUS LA 
'BRAS BU GSUM GYI PHYE MA DANG SBYAR BA'I BZA' BA BYIN PAS RLUNG NAD DE RTZAD NAS 'JOMS PAR BYED DO, ,DPE DE BZHIN DU, RNAM RTOG GIS NI RNAM RTOG DANG, ,SRID PA NYID KYIS SRID PA DAG ,CES BYA BA GSUNGS TE, 'DI LTAR BSKYED PA'I TING NGE 'DZIN RNAM PAR RTOG PA'I BDAG NYID CAN, LAG 
PA'I PHYAG RGYA BCING BA DANG, 'DUG STANGS DANG, LTA STANGS DANG, PHRENG BA'I KHYAD PAR LA SOGS PAS THOG MA NYID DU 'JIG RTEN PA'I THA SNYAD KHYAD PAR CAN DU BYAS LA PHYIS PHYI MA'I YON TAN GYIS, SNGON MA RNAMS SPANG BAR BYA BA NI RGYUD DE DANG DE'I NGES PA'O, ,DE BZHIN DU BSDUS PA'I RGYUD 'DI 
NYID LAS KYANG JI SKAD DU, DGA' BRAL DGA' BA SRID PA STE, ,DE BAS LHAN CIG SKYES PA BSGOM, ,ZHES GSUNGS SO, ,DE LTAR YANG, DPER NA RNA BAR CHU ZHUGS PA, ,CHU GZHAN GYIS NI GDON PAR BYA, ,ZHES BYA BA GSUNGS TE, RNA BA'I BU GA'I GTING NA CHU'I THIGS PA 'GA' ZHIG 
YOD NA, CHU GZHAN SLAR BZHIN BLUGS PAS PHYIR 'BYUNG BA NI 'JIG RTEN PA LA MNGON DU GRUB BO, ,DPE DE BZHIN DU, DE BZHIN DNGOS PO'I RNAM RTOG KYANG, ,RNAM RTOG YID KYIS SBYANG BAR BYA, ,ZHES BYA BA STE, SPROS PA'I TING NGE 'DZIN DANG BRTAGS PA'I CHOS LUS DANG LUS KYI CHA SHAS 
LHA'I RNAM PAR BRTAGS PA SRID PA'I MTSAN NYID CAN MA GTOGS PAR GROL BAR 'GYUR BA'I THABS MED PAR 'GYUR RO, ,DE BZHIN DU YANG 'JIG RTEN NA MNGON SUM DU SNANG BA'I DPE NI 'DI LTA STE, DPER NA ME YIS TSIG PA LA, ,SLAR BZHIN ME YIS GDUNG BAR BYA, ,ZHES BYA BA YANG 'GA' 

@86B
ZHIG GI YAN LAG MES TSIG PA'I SKAD CIG LA BYIS PA MI MKHAS PA KHA CIG NI, MI MTHUN PA'I DNGOS PO CHU'I NANG DU REG PAR BYED DE, SLAR ZHING GNOD PAR BYED DO, ,DE BZHIN DU, DE LTAR 'DOD CHAGS MES TSIG PA, ,'DOD CHAGS ME YIS SLAR LA GDUNG, ,SKYE BO MI BZAD PA YI LAS, , 
GANG DANG GANG GIS 'CHING 'GYUR BA, ,THABS DANG BCAS NAS DE NYID KYIS, ,SRID PA'I 'CHING BA LAS GROL 'GYUR, ,ZHES BYA BA GSUNGS TE, 'DI'I DON YANG RTZA BA'I RGYUD LAS JI SKAD DU, 'DOD CHAGS LA SOGS NYON MONGS RNAMS, ,MI RNAMS KUN DU 'CHING 'GYUR ZHES, ,'DREN 
PA DPA' BOS GSUNGS PA NI, ,THABS DANG MI LDAN MI LA GSUNGS, ,GANG ZHIG THABS LDAN SKYES BU LA, ,DE NYID KYIS NI GROL 'GYUR ZHES, ,SLAR YANG MNGAR BDAG CHEN POS GSUNGS, ,DE YI THABS NI 'DI DAG GO, ,'DI LTA STE, GANG 'JIG RTEN GSUM GYI SKYES BU CHAGS 
PA CAN RNAMS 'DI LTAR BDAG GI BDOG PA PHUN SUM TSOGS PA YANG 'DOD CHAGS NYID KYIS MA RUNGS BYED LA, 'KHOR BAR GNAS PAR BYED PA YANG 'DI NYID DE, 'DI LTAR DE KHO NA NYID MED PA'I PHYIR, GLANG PO CHE SMYON PA GANG ZHIG GI STENG DU, ,LCAGS KYU 'DZIN PA'I KHA LO BA MED PAR 
ZHON PA DANG MTSUNGS SO, ,DE LTA BAS NA, CHAGS PAS 'JIG RTEN 'CHING 'GYUR BA, ,'DOD CHAGS NYID KYIS RNAM GROL 'GYUR, ,ZHES BYA BA GSUNGS TE, 'DZAG PAS NI 'CHING BAR 'GYUR LA, 'DZAG PA MED PA MI ZAD PA'I BDE BAS NI GROL PAR 'GYUR RO, ,DE LTAR NA DE BZHIN 
GSHEGS PAS GNAS GANG DU SMAD PAR GSUNGS PA DE NI 'DZAG PA LA DGONGS PA YIN LA, GANG DU BSNGAGS PA MDZAD PA NI, ,MI 'GYUR BA'I BDE BA 'DI LTA BU NYID LA DGONGS PA YIN NO, ,DE LTAR CHAGS PA DE NYID MI 'GYUR BA 'DI NI, BYIS PA'I RNAL 'BYOR GYI YUL MA YIN TE, , 
ZLOG PA'I BSGOM PA 'DI NYID NI, ,SANGS RGYAS MU STEGS KYIS MI SHES ,ZHES BYA BA GSUNGS TE, DE CI'I PHYIR ZHE NA, GANG GIS SKAD CIG LA DE BZHIN GSHEGS PA'I RANG BZHIN DU 'GYUR BA'I PHYIR RO, ,'DI SKAD DU, 'BYUNG BA LNGA YI RANG BZHIN PHYIR, ,ZHES BYA BA GSUNGS TE, 

@87A
*, ,'DOD CHAGS GANG GI SKAD CIG LA 'BYUNG BA LNGA'I RANG BZHIN DU 'GYUR BA DE'I PHYIR RO, ,GANG YIN ZHE NA, KUN DU RU LA LNGA RU 'GYUR, ,ZHES PA STE SNYOMS PAR 'JUG PA'I DUS SO, ,DGA' BA CHEN PO GCIG NYID LAS, ,DBYE BA LNGA RU 'GRO BAR 'GYUR, ,ZHES BYA BA 
SMOS TE, NAM MKHA' LTA BU'I 'OD GSAL BA'I DGA' BA CHEN PO GCIG PO NYID KYI DUS SU 'JIG RTEN KUN RDZOB TU GNAS SKABS THA DAD PA LNGA 'BYUNG STE, 'DI LTAR, BO LA KA KKO LA SBYOR BAS, ,ZHES BYA BA RDO RJE DANG PAD+MA SBYOR BA'I DUS SU'O, ,GANG DU, RIG PAS SRA BA'I BAG CHAGS NYID, , 
SRA BA GTI MUG CHOS KYI PHYIR, ,GTI MUG RNAM PAR SNANG MDZAD BRJOD, ,CES BYA BA GSUNGS TE, GANG GIS SKAD CIG LA MKHRANG BA DANG, SRA BA SA'I KHAMS YIN LA, DE'I PHYIR SKAD CIG DE NI RNAM PAR SNANG MDZAD DU BRJOD DO, ,DE BZHIN DU, BYANG CHUB SEMS NI GSHER BA YI, ,CHU YI KHAMS 
SU RAB BRJOD DO, ,ZHE SDANG 'DREN PA MI BSKYOD PA, ,BYA BA YIN LA MI BSKYOD PA GSHER PA'I MTSAN NYID DE NI CHU'I KHAMS YIN NO, ,DE BZHIN DU GNYIS SPRAD PA'I DUS SU DROD SKYES PA DPAG MED 'OD YIN TE, 'DOD CHAGS DROD LAS 'BYUNG BA'I PHYIR, ,'DOD CHAGS KYI DROD DE NI ME'I KHAMS YIN NO, ,DE BZHIN DU 
KA KKO LAR NI GANG ZHIG SEMS, ,DE NA RLUNG GI RANG BZHIN CAN, ,PHRAG DOG DON YOD GRUB PA YIN, ,DON YOD RLUNG LAS 'BYUNG BA NYID, ,CES BYA BA GSUNGS TE, DUS DER THIG LE G-YO ZHING LTUNG BA RLUNG GI BYED PA PO YIN LA, DON THAMS CAD RLUNG GIS SGRUB PA'I PHYIR DE SKAD CES BYA'O, ,BDE 
BA'I 'DOD CHAGS KHRAG TU 'GYUR, ,DGA' BA NAM MKHA'I MTSAN NYID DO, ,NAM MKHA' SER SNA RDO RJER 'GYUR, ,SER SNA NAM MKHA' LAS BYUNG NYID, ,CES BYA BA LA SKAD CIG GANG LA KHRAG LA BRTEN TE 'BYUNG BA'I BDE BDE NI, RIN CHEN 'BYUNG LDAN GYI MTSAN NYID DO, ,RIN PO 
CHE NAM MKHA'I YON TAN TO, ,DE LTAR NA BDE BA'I SEMS CHEN PO GANG NA GCIG YOD PA DE NA LNGA'I GZUGS KYIS NGES PAR GNAS TE, RIGS LNGA'I RANG BZHIN CAN 'BYUNG BAR 'GYUR BA DE NYID KYI PHYIR, SANGS RGYAS PA DANG, MU STEGS RNAMS KYIS RIGS BAR MI 'GYUR TE, SLAR BZHIN 

@87B
SKRAG PAR 'GYUR RO, ,DE LTAR NA, RIGS NI LNGA PO DE NYID LAS, ,STONG PHRAG DU MA SKYES PA NYID, ,CES BYA BA GSUNGS TE, RIGS KYI GTZO BO RNAM PA LNGA PO DE LAS RIGS PHAL PA BGRANG BA LAS 'DAS PA 'BYUNG BAR 'GYUR RO, ,DE'I PHYIR NA 'DOD PA'I 'DOD CHAGS KYANG DPAG TU MED PAR 
RIG PAR BYA'O, ,RIGS LNGA PO DE DAG KYANG MGRIN PA DANG RKAN DANG SPYI BO DANG MCHU DANG SO'I CHOS CAN BSTAN PAR BYA'O, ,'DI LTA STE, AA AI Ri AU Li ZHES BYA BA RNAMS GNAS LNGA NAS 'BYUNG BA RIGS LNGAR 'DOD CING DE DAG RNAMS LA YON TAN DANG 'PHEL BA DANG YA nA'I RKYEN GYIS BSGYUR BAS 
RING THUNG DU PHYE STE BSGYUR NA, DPAG TU MED PAR 'GYUR DU RUNG NGO, ,MDO TZAM ZHIG BSTAN PA 'DI LTA STE, DNGOS PO 'DI DAG THABS DANG SHES RAB KYI CHAR GNAS LA, DE YANG A'A LI DANG K'A LI KHO NAR 'DUS SO, ,A'A LI NI LNGA YIN TE GNAS LNGA NAS 'BYUNG BA'I YI GE LNGAR BSTAN TE, GONG DU BRJOD PA 
NYID DO, ,LNGA PO DE NYID RNAMS LA THIG LES MNAN PAS THABS KYI CHA STON PAR BYED PA STE, DRUG DANG DE BZHIN DU LNGA PO DE LAS RNAM PAR GCAD PAR BYA BAS BSNAN PAS YANG DRUG STE SHES RAB KYI CHAR STON PAR BYED PA YIN NO, ,DE BZHIN DU GSAL BYED 'GA' ZHIG GI NI SUM CU'O, ,DE LTAR NA GSAL 
BYED SUM CU PO LA THABS KYI YI GE DRUG GIS NYE BAR BSGYUR NA BRGYA BRGYAD CUR 'GYUR TE BGROD PA GCIG GIS SO, ,YANG DE BZHIN DU SUM CU PO SHES RAB KYI YI GE DRUG GIS NYE BAR BSGYUR BAS BRGYA BRGYAD CU STE, SNGON DANG MTSUNGS TE DE LTAR BGROD PA GNYIS SU 'GRUB BO, ,BRGYA BRGYAD CU GNYIS THABS DANG 
SHES RAB GNYIS SU MED PA'I TSUL DU BSRES PAS SUM BRGYA DRUG CU'O, ,DE NI NANG DU 'BYUNG BA GCIG GI RLUNG YIN LA, PHYIR NI LO GCIG GI ZHAG YIN NO, ,SUM BRGYA DRUG CU LA 'BYUNG BA LNGAS BSGYUR BAS STONG BRGYAD BRGYA YIN LA, YANG DE LA 'PHO BA BCU GNYIS TE ZLA BA BCU GNYIS KYIS KHYIM 
BCU GNYIS KYI NYE BAR BSGYUR NA NYI KHRI CHIG STONG DRUG BRGYA ZHES BYA BAR GNAS TE, DE LTAR NA RIGS THAMS CAD RIGS LNGA LAS 'BYUNG PAR 'GYUR RO, ,DE LTAR NA LO BCU GNYIS DANG PO DRUG CU DAG NI ZLA BA DANG, ZHAG DANG, CHU TSOD DANG, CHU SRANG DANG, DBUGS RNAMS LA 'BYUNG BA RNAM PA LNGAS 

@88A
*, ,BSGYUR NA, BGRANG BA LAS 'DAS PA'I RIGS SU SHES PAR BYA'O, ,DE LTAR NA, DE'I PHYIR 'DI DAG RANG BZHIN GCIG ,BDE CHEN MCHOG TU PHAN PA NYID, ,'DOD CHAGS LA SOGS SEMS LNGA YIS, ,DBYE BAS LNGA RU 'GRO BAR 'GYUR, ,GANG+G'A'I KLUNG BCU'I BYE SNYED 
NYID; ,RIGS GCIG LA NI DE BZHIN GSHEGS PA'I TSOGS, ,RIGS KYI TSOGS LA RIGS NI DU MA RNAMS, ,DE RNAMS RIGS LA RIGS NI RNAM PA BRGYA, ,DE RNAMS LA YANG 'BUM PHRAG RIGS CHEN RNAMS, ,BYE BA'I RIGS LA GRANGS NI MED PAR 'GYUR, ,DE LA RIGS LA GRANGS MED 
RIGS RNAMS NYID, ,MCHOG TU DGA' BA'I RIGS LAS 'BYUNG BA RNAMS, ,ZHES BYA BA GSUNGS TE, BDE BA CHEN PO NAM MKHA'I RIGS LUS CAN THAMS CAD LA MCHOG RU PHAN PA BSKYED PA, MA BCOS PA'I LHAN CIG SKYES PA 'DI NI, ,DBANG PO GNYIS SNYOMS PAR 'JUG PA'I BDE BA 
MA GTOGS PA GZHAN DU SHES PA'I THABS MED PA'I PHYIR, NYAN THOS DANG RANG RGYAL BA DANG MU STEGS BYED RNAMS LA GSANG BAR NGES SO, ,KYE'I RDO RJE NGES PA'I DON GYI RGYA CHER BSHAD PA LAS, DNGOS GRUB GTAN LA PHAB PA ZHES BYA BA'I LE'U'I RGYA CHER BSHAD PA STE GNYIS PA'O,, ,, 
GANG ZHIG DGA' BA BZHI RGYUN CAN, ,AE WAm YI GER PHYAG 'TSAL TE, ,RGYUD KYI GLENG GZHI GSANG BA'I SKAD, ,RGYAS BSHAD RDO RJE SNYING POS BRI, ,DE NAS RDO RJE CAN GYI RNAL 'BYOR MA RNAMS LA RGYUD THAMS CAD KYI GLENG GZHI ZHES BYA BA'I THABS BKA' STZAL PA ZHES BYA BA LA SOGS PA SMOS TE, DE LA RGYUD 
NI RNAM PA BZHI STE, ,SLOB DPON DANG, GSANG BA DANG, SHES RAB YE SHES DANG BZHI STE, RNAM PA BZHI NI RGYUD DO, ,GLENG GZHI NI LO RGYUS DANG, GNAS DANG, SPYOD PA DANG MI 'BRAL BA LA BYA'O, ,THABS DE DAG BCOM LDAN 'DAS KYIS BKA' STZAL PA ZHES SBYAR RO, ,DE BZHIN DU GZHAN 
YANG; SDOM PA DANG NI DBANG DANG YANG, ,DE BZHIN BRDA YI SKAD NYID DANG, ,DGA' DANG SKAD CIG DBYE BA DANG, ,GZHAN YANG BZA' BA LA SOGS PA, ,DE LA SDOM PA GSUNGS PA NI, ,ZHES BYA BA SMOS TE, 'DI LTAR KYE'I RDO RJE NI MTSON PA YIN LA, DE BZHIN DU GTZUG LAG GI RGYUD THAMS CAD 

@88B
KYI SDOM PA NI GANG, DBANG NI GANG, DGA' BA NI DU, SKAD CIG GI DBYE BA NI GANG, RNAL 'BYOR GYI BZA' BA NI JI LTA BU YIN PA MA 'ONGS PA'I SKYE BO RNAMS LA PHAN PA'I PHYIR, BCOM LDAN 'DAS KYIS GSUNGS ZHES SBYAR RO, ,DE LA, SANGS RGYAS KUN GYI SDOM PA NI, ,AE WAm RNAM PAR 
RAB TU GNAS, ,AE WAm RNAM PA'I BDE CHEN PO, ,DBANG LAS YANG DAG SHES PAR 'GYUR, ,ZHES BYA BA LA DON 'DI YANG RTZA BA'I RGYUD NYID LAS, NGA NI MYA NGAN 'DAS RJES SU, ,NYAN THOS BYIS PAS RTOGS BYA'I PHYIR, ,LAG NA RDO RJE LA SOGS LA, ,CHOS KYI THOG MAR AE WAm 
SKAD; ,'KHOD CIG CES PA DRANG BA'I DON, ,NGA NI MYA NGAN 'DA' BA MED, ,NGA NI RDO RJE LTA BU'I SKU, ,DUS RNAMS KUN DU NGA 'DUG STE, ,BYIS PA RNAMS LA 'PHO BAR BSTAN, ,DE LTA BU NI DRANG BA'I DON GYI GLENG GZHI'O, NGES PA'I DON DU NI, ,AE WAm ZHES PA PHA DANG MA, ,AE WAm NYI ZLAR RAB TU 
BSTAN; ,AE WAm KHRAG DANG KHU BA DNGOS, ,AE WAm G-YAS DANG G-YON PA YIN, ,AE WAm LING+GA SKYE GNAS BRJOD, ,AE WAm THABS DANG SHES RAB STE, ,AE WAm BDE SDUG KUN GYI GZHI, ,AE NI LTE BA SPYI BO WAm, ,ZHES BYA BA GSUNGS TE, NGES PA'I DON TO, ,DE NAS RNAL 'BYOR MA RNAMS KYIS 
BCOM LDAN 'DAS RDO RJE SEMS DPA' LA 'DI SKAD CES GSOL TO ZHES BYA BA NI SGRA JI BZHIN PAR BSTAN PA'O, ,BCOM LDAN STON PA 'GRO BA'I BLA, ,MKHA' 'GRO MA YI SDOM PA NYID, ,AE WAm RNAM PA CI ZHIG LAGS, ,RIM PA JI LTAR BSHAD DU GSOL, ,ZHES BYA BA NI MKHA' 'GRO MA RNAMS 
KYIS BCOM LDAN 'DAS KYE'I RDO RJE, RDO RJE SEMS DPA'I RANG BZHIN LA MNGON DU BOS NAS MKHA' 'GRO MA'I BDE BA'I SDOM PA DANG, YI GE AE WAm GYI DON JI LTAR LAGS PA KHO MO CAG GIS MI 'TSAL GYIS, DE BSHAD DU GSOL ZHES PA'I DON TO, ,DE'I LAN DU GSUNG BAR BZHED NAS, BCOM 
LDAN 'DAS KYIS BKA' STZAL PA, AE YI CHA BYAD BZANG PO GANG, ,ZHES BYA BA LA SOGS PA GSUNGS TE, 'DI LTAR BDAG MED MA DANG RI KHROD LO MA CAN LA SOGS PA'I RNAL 'BYOR MA KHYED RNAMS NYON CIG ,'DI LTAR AE ZHES BYA BA SANGS RGYAS THAMS CAD KYI GSANG CHEN YIN LA, DE NYID 

@89A
*, ,RNAL 'BYOR MA KHYED RNAMS NYID KYI LUS KYI DBUS NA, GRU GSUM 'BAR BA'I CHA BYAD DU GNAS SHING, DE NYID KYI DBUS NA SRID PA GSUM GYI BDE BA THAMS CAD 'DREN PAR BYED PA BUM PA BZANG PO LA DPAG BSAM GYI SHING GI KHA RGYAN GYIS BRGYAN PA, DRI MA MED PA'I CHU YIS 
BKANG BA LTA BU GNAS PA YIN TE, RIGS KYI BU MO DAG 'DI NI, ,AE YI CHA BYAD BZANG PO GANG, ,DBUS SU WAm GYI RNAM PAS BRGYAN, ,BDE BA THAMS CAD KYI NI GNAS, ,SANGS RGYAS RIN CHEN ZA MA TOG ,CES BYA BA YIN TE, 'DI LTAR 'DI NYID NI 'JIG RTEN GSUM GYI BDE BA THAMS 
CAD KYI GZHI RTEN DANG, RNAL 'BYOR MA RNAMS KYI BDE BA'I SDOM PA'I GNAS DANG, DKA' THUB CAN RNAMS KYI TSUL KHRIMS BSRUNG BAR BYA BA'I GZHI YIN LA, SANGS RGYAS RNAMS KYI BDE BA RIN PO CHE'I GZHAL YAS KHANG PA ZHES KYANG BTAGS SO, ,DE BAS NA LAS KYI DANG POR GTOGS PA 
GNYIS SPROD PA'I BDE BAS SANGS RGYAS PAR 'DOD PA RNAMS KYIS KYANG, GZHI 'DI LA BRTEN TE, SKAD CIG MA BZHIS PHYE STE BLA MA'I LUNG BZHIN DU 'JUG PAR BYAS NA TSE 'DI NYID KYIS RDO RJE 'CHANG CHEN PO'I GO 'PHANG 'THOB CES GSUNGS SO, ,DE LA DGONGS NAS BCOM LDAN 'DAS KYIS KYANG, 
SKAD CIG DBYE BAS PHYE BA LA, ,DGA' BA DE LAS SKYE BAR 'GYUR, ,SKAD CIG SHES NAS BDE SHES PA, ,AE WAm RNAM PAR RAB TU GNAS, ,ZHES GSUNGS TE, GLENG GZHI DANG SDOM PA BSTAN PA'O, ,DA NI SKAD CIG BZHI DANG DGA' BA BZHI LA SOGS PA BSTAN PAR BYA BA'I PHYIR, SNA 
TSOGS DANG NI RNAM SMIN DANG, ,RNAM NYED DE BZHIN MTSAN NYID BRAL, ,ZHES BYA BA STE, DE YANG JI SKAD DU, RTZA BA'I RGYUD LAS, LUGS DANG LUGS BZLOG KHYAD PAR LAS, ,SNA TSOGS SUM CU RTZA GNYIS GNAS, ,RNAM PAR SMIN PA BCU DRUG NA, ,BRGYAD KYI GNAS NAS RNAM NYED NYID, , 
BCU DRUG BZHI GNAS MTSAN NYID BRAL, ,SA DANG CHU DANG ME DANG RLUNG, ,RIM PA BZHIN DU SHES PAR BYA, ,LUGS 'BYUNG RIM PA 'DI LTA STE, ,G-YON NA RGYU BAR SHES PAR BYA, ,LUGS BZLOG DE LAS BZLOG YIN TE, ,SUM CU GNYIS GNAS MTSAN NYID BRAL, ,G-YAS NA RGYU BAR SHES 

@89B
PAR BYA, ,RTEN 'BREL LUGS 'BYUNG LUGS LAS BZLOG ,DGE SLONG DGRA BCOM BRAG PA ZAD, ,'DOD CHAGS DBRAL BAS DBANG PO THUL, ,ZHES GSUNGS SO, ,DE LTA NA YANG, SKAD CIG BZHI NI RAB SHES NA, ,DE NYID RNAL 'BYOR PAS SHES 'GYUR, ,ZHES PA STE, SKAD CIG 
BZHI'I BYE BRAG MA SHES PAR DE KHO NA NYID DU MI 'GYUR TE, JI LTAR PHYI YIN DE BZHIN NANG, ,ZHES GSUNGS PA'I PHYIR RO, ,'KHYUD DANG 'O BYED LA SOGS PA, ,SNA TSOGS RNAM PA SNA TSOGS BSHAD, ,CES BYA BA NI 'KHYUD PA'I SKAD CIG MA NI SNA TSOGS PA'O, ,DE BZHIN DU'O BYED PA 
DANG; 'DZUM PA LA SOGS PA DANG, NA KHAM RDA NA LA SOGS PA THAMS CAD SNA TSOGS KYI MTSAN NYID YIN LA, RNAM PAR SMIN PA NI THA LTAG TU 'BYUNG STE, DE'I GONG DU NI, RNAM PAR NYID PA BDE BA'I YE SHES ZA BA NYID 'BYUNG STE, BDE BA ZOS PAS NI, RNAM PAR SMIN PA ZHES BYA ZHING, , 
RNAM PAR NYED PA'I SKAD CIG GROS, ,ZHES KYANG BRJOD DO, ,MTSAN NYID DANG BRAL BA NI GSUM LAS THA DAD DE, ZA BA DANG ZOS PA DANG GROS LA SOGS PA DANG BRAL BA'O, ,'DI NI BLA MA MED PAR RANG DGAR 'JUG PA SPANG BA'I PHYIR RGYUD DU DKRUGS TE BSTAN TO, ,DES NA, RNAM PAR SMIN 
PA DE LAS BZLOG ,BDE BA'I YE SHES ZA BA NYID, ,BDAG GIS BDE BA ZOS PA'O, ,GROS NI RNAM PAR NYED PAR BRJOD, ,MTSAN NYID BRAL BAS GSUM LAS GZHAN, ,CHAGS DANG CHAGS BRAL RNAM PAR SPANGS, ,ZHES GO BZLOG STE RDO RJE'I TSIG TU GSUNGS SO, ,DA NI DGA' BA 
BZHI SKAD CIG MA BZHI DANG LDAN PA BSHAD DE, SNA TSOGS DANG PO'I DGA' BA NYID, ,DPRAL BA'I 'KHOR LOR RAB TU BSTAN, ,SMIN MA LA NI MCHOG DGA' NYID, ,MGRIN PA'I 'KHOR LOR RAB TU BSTAN, ,RNAM NYED KHYAD PAR DGA' BA NYID, ,SNYING GA'I 'KHOR LOR RAB TU BRJOD, ,MTSAN 
BRAL LHAN CIG SKYES DGA' NYID, ,LTE BA'I 'KHOR LOR RAB TU BSTAN, ,RGYUN LAS BZLOG PA SNGON BZHIN DU, ,MTSAN NYID BRAL BAS BDE CHEN NYID, ,SLOB DPON GSANG BA SHES RAB DANG, ,BZHI PA SLAR YANG DE BZHIN NO, ,ZHES BYA BA STE, CHU SOGS BUM PA'I MTHA' MA CAN, ,BYIS PA 

@90A
*, ,GZHUG PHYIR SLOB DPON DBANG, ,GSANG BA THOB PAS DGA' BA NI, ,GSANG BA'I DBANG DU YANG DAG BRJOD, ,SHES RAB LA REG SHES RAB DBANG, ,GSUM LAS GZHAN PA BZHI PA STE, ,DE BZHIN SLAR YANG DE BZHIN ZHES, ,GSUNGS PA'I PHYIR NA BZHI PA NI, ,GSUM 
PA MA YIN GZHAN DU DPYAD, ,CES PA NI NGES PA'I DON DU RDO RJE SLOB DPON GYI DBANG DU BSHAD DO, ,DE LTAR NA DBANG RNAM PA BZHI PO DRANG BA DANG NGES PA'I DON GYI 'JIG RTEN DANG 'JIG RTEN LAS 'DAS PA ZHES BYA BAR RNAM PAR BZHAG GO, ,DBANG NI BZHI YI GRANGS KYIS NI, ,DGA' BA LA SOGS RIM 
SHES BYA, ,ZHES GSUNGS TE, LUGS DANG LUGS LAS BZLOG PA'I KHYAD PAR GYIS SNGON BZHIN DU KHONG DU CHUD PAR BYA'O, ,DGOD PAS DGA' BA THOB PA NI, ,DGOD PA DAG LA SLOB DPON NYID, ,LTA BAS DGA' BA THOB PA NI, ,LTA BA GSANG BA DE BZHIN NO, ,LAG BCANGS DGA' BA THOB PA 
NI; ,LAG BCANGS LA NI SHES RAB NYID, ,GNYIS GNYIS SPRAD LAS BDE THOB PA, ,GNYIS GNYIS 'KHYUD PA DE BZHIN NYID, ,DE LTAR DBANG NI RNAM PA BZHI, ,PHYI DANG NANG GI DBYE BA YIS, ,RDO RJE SLOB DPON BLO LDAN PAS, ,SLOB MA SKYE BO MCHOG LA BSTAN, ,SEMS CAN RNAMS KYI 
DNGOS GRUB PHYIR, ,DBANG NI RNAM PA BZHI RU BSHAD, ,GTOR DANG BLUGS PA ZHES BYA 'DIS, ,DE NI DBANG ZHES BRJOD PAR BYA, ,ZHES BYA BA NI DAG PA DANG 'KHRU BAR BYED PA'I PHYIR DBANG YIN TE, NYON MONGS PA'I GDUNG BA'I DRI MA 'KHRU BA'I PHYIR RO, ,DA NI NANG GI SLOB DPON GYI DBANG BSTAN PAR BYA 
BA'I PHYIR, SHES RAB BCU DRUG LON PA LA, ,LAG PA DAG GIS YANG DAG 'KHRUD, ,RDO RJE DRIL BU MNYAM SBYOR BAS, ,SLOB DPON DBANG DU RAB TU BRJOD, ,CES BYA BA BSTAN TE, SHES RAB ZLA BA 'BYUNG BA YI, ,CHA SHAS BCU DRUG LO LDAN LA, ,RANG GI RDO RJE DAG DANG NI, ,DE YI DRIL BU SBYOR BA 
YIS; ,BDE BA NGES PAR SLOB DPON DBANG, ,DE BZHIN DU, SHIN TU BZHIN BZANGS MIG YANGS MA, ,GZUGS DANG LANG CHOS RNAM PAR BRGYAN, ,MTHE BO SRIN LAG DAG GIS NI, ,SLOB MA'I KHA RU LTUNG BAR BYA, ,ZHES BYA BA NI DE LTAR BSTEN PA LAS BYUNG BA'I RDZAS SLOB MA'I DAG GI LAM SBYANGS 

@90B
PA GSANG BA YIN NO, ,DE'I RJES LA RDO RJE SLOB DPON GYIS SHES RAB DE BZA' BTUNG LA SOGS TSIM PAR MCHOD LA SLOB MA LA 'DI SKAD CES BYA BAS GTAD PAR BYA STE, SEMS DPA' CHEN PO KHYOD KYIS NI, ,PHYAG RGYA BDE DANG LDAN PA KHYER, ,PHRAG DOG KHRO BA RNAM SPANGS PA'I, ,SLOB MA 
CHER 'GYUR SHES NAS NI, ,STON PAS DE LA GNANG BA SBYIN, ,ZHES BYA BA STE, 'DI LTAR SA DANG, CHU DANG, ME DANG, RLUNG GI BDE BA 'BYUNG BA'I PHYAG RGYA 'DI RIGS KYI BU KHYOD KYIS KHYER LA MCHOD PAR GYIS SHIG ,CES BYA BAR BSGO BA'O, ,GZHAN YANG, KUN DU RU GYIS RDO RJE 'DZIN, ,ZHES PAS 
KUN DU RU'I SBYOR BA'I KHYAD PAR YANG SLOB MA DE LA LEGS PAR BSTAN PAR BYA'O, ,DE BZHIN DU 'DI SKAD DU, SLOB MAS KYANG, BLA MA PHYAG RGYAR LDAN MTHONG LA, ,BSTOD DANG MCHOD PA TSUL BZHIN BYA, ,'DI LTA STE, BCOM LDAN ZHI BA CHEN PO KYE, ,RDO RJE RNAL 'BYOR CI BZHED PA, ,MI PHYED 
PHYAG RGYA SGRUB PA PO, ,RDO RJE RNAL 'BYOR LAS 'BYUNG BA, ,JI LTAR KHYED KYI BDAG NYID CHE, ,MNGA' BDAG BDAG LA'ANG DE LTAR MDZOD, ,'KHOR BA'I 'DAM GYI TSOGS DAG TU, ,BYING BA SKYABS MED BDAG LA SKYOBS, ,ZHES BYA BA BLA MA RDO RJE 'DZIN PA LA SLOB MA BLO DANG LDAN PAS GSOL BA BTAB 
PAR BYAS LA, ,BZA' BTUNG GI MCHOG BA LANG DANG, MED NA LA SOGS PA DANG, DE BZHIN DU BDUG PA DANG, ZHAL ZAS DANG, PHRENG BA DANG, DRIL BU DANG, RGYAL MTSAN DANG, BYUG PA LA SOGS PA'I MCHOD PA'I RDZAS RNAMS KYIS, RDO RJE SLOB DPON YANG DAG PAR MCHOD PAR BYA'O, , 
DE'I RJES LA BLA MA DGYES PAR GYUR PAS SNA TSOGS PA LA SOGS PA'I SKAD CIG SPANGS PA'I RJES THOGS SU SLOB DPON GYIS SLOB MA DE LA SLAR BZHIN 'DI SKAD CES, STON PAS SMRAS PA SEMS DPA' CHE, ,BDE BA CHEN PO RNAM PAR GZUNG, ,JI SRID BYANG CHUB BAR DU NI, ,SEMS CAN DON 
GYIS RDO RJE 'DZIN, ,ZHES BYA BAS GANG GI GNAD KYI GNAS SRID PA'I BDAG NYID CAN YONGS SU SPANGS PA'I SRID PA NYID KYI GNAS BSTAN PAR BYA BA NI DE KHO NA NYID DO, ,DE'I RJES LA YANG SLOB MA'I SEMS KYI KUN DU RTOG PA SPANG BAR BYA BA'I PHYIR 'DI SKAD CES SLOB DPON GYIS BRJOD PAR BYA'O, , 

@91A
*, ,'DI NYID YE SHES CHEN PO NYID, ,THAMS CAD LUS LA RNAM PAR GNAS, ,GNYIS DANG GNYIS SU MED PA'I TSUL, ,DNGOS DANG DNGOS MED BDAG NYID GTZO, ,BRTAN DANG G-YO BA KHYAB NAS GNAS, ,ZHES BYA BA STE, 'DI LTA STE, RIGS KYI BU DUS GSUM GYI SANGS 
RGYAS THAMS CAD KYIS RJES SU SPYAD CING KUN DU GSANG LA RGYAS BTAB PA 'DI NI, KHYOD KYIS RANG GI LUS KHO NA LA YOD PAR SHES PAR GYIS LA, GZHAN DU SOM NYI DANG DOGS PA MA BYED CIG ,DE CI'I PHYIR ZHE NA, 'DI LTAR RDO RJE PHRENG BA ZHES BYA BA'I RGYUD LAS KYANG JI SKAD DU, RANG LUS 
'GYUR BA MED PA 'DI, ,MCHOG GCIG GIS NI SHES BYA STE, ,DE NI DPE YIS NYER MTSON NAS, ,BLA MA'I KHA LAS RTOGS PAR BYA, ,ZHES GSUNGS PA'I PHYIR, RIGS KYI BU 'DI LTA STE, LUS CAN RNAMS LA KHU BA'I GZUGS KYIS GNAS SO ZHES BSGO BAR BYA'O, ,DE BZHIN DU KHU BA DE 
NYID YANG DAG PAR 'DOD PA DGAG CING RING NAS MTSON PAR BYA BA'I TSUL DU BSTAN PAR BYA STE, SLAR BZHIN 'DI SKAD CES, SGYU MA'I GZUGS CAN NYID DU 'DOD, ,DKYIL 'KHOR 'KHOR LO'I THABS KYIS NI, ,RTAG TU NGES PAR GROL BAR 'GYUR, ,ZHES BYA BAS BSGO BAR BYA'O, ,'DI 
LTAR RIGS KYI BU DAG RANG GI LUS LA KHU BA GNAS PAR 'DI YANG SEMS CAN THAMS CAD DANG BDE BA THUN MONG MA YIN PA'I PHYIR, DNGOS SU 'DIS GROL BA NI YOD PA MA YIN NO, ,GAL TE DNGOS SU GROL BA LTA NA NI, ,MNGON SUM NYID DU 'GAL BA'I PHYIR THABS DAM PA'I TSUL DU THOG MAR RE ZHIG 
RDUL TSON GYI GZHAL YAS KHANG DANG, LAG PA'I PHYAG RGYA BCINGS PA DANG, SNGOM PA BZUNG BA LA SOGS PA SNGON DU 'GRO BAR BYA ZHING BRTAGS PA'I RNAL 'BYOR GOMS PA DANG, DUS JI SRID LON PA NA, LUS KYI DKYIL 'KHOR YONGS SU SHES PAR BYAS NAS SNYING PO'I RO MYANGS TE TSUL 
LTAR BSTAN TE GROL BAR 'GYUR RO ZHES BSTAN PAR BYA'O, ,DE YANG TSIG GONG MA 'DI DAG NYID KYIS GSAL BAR STON TE, DE NAS RDO RJE SNYING POS, RANG DANG LHAN CIG TU GNAS PA'I BAR NA, RI KHROD LO MA CAN LA SOGS PA'I RNAL 'BYOR MA RNAMS LA BZOD PAR GSOL NAS, BCOM LDAN 

@91B
'DAS LA 'DI SKAD CES GSOL TO ZHES PA NAS, RIM PA JI LTAR BSHAD DU GSOL, ,ZHES PA YAN CHAD KYIS NI RDO RJE SNYING POS ZHUS PA BSTAN LA, DE'I RJES SU BCOM LDAN 'DAS KYIS LAN GSUNGS PA 'DI LTA STE, DKYIL 'KHOR SNYING PO ZHES BRJOD DE, ,BYANG CHUB SEMS NI BDE CHEN PO, , 
ZHES BYA BAS BSTAN TE, SNYING PO NI BCUD LEN CING 'DZIN LA RTOGS PAR BYED PA'I PHYIR DANG DE BZHIN DU SA DANG CHU LA SOGS PA'I TSUL GYIS SROG DANG THIG LE 'KHOR BA'I PHYIR 'KHOR LO ZHES GSUNGS PA 'DI LTA STE, 'KHOR BA'I SNYING PO ZHES BRJOD DE, ,BYANG CHUB SEMS NI BDE CHEN PO, , 
ZHES BYA BAS BSTAN TE, SNYING PO'I BCUD LEN CING 'DZIN LA RTOGS PAR BYED PA'I PHYIR DANG, DE BZHIN DU SA DANG CHU LA SOGS PA'I TSUL GYIS SROG DANG THIG LE 'KHOR BA'I PHYIR 'KHOR LO ZHES BRJOD DO, ,'DI LTAR, DANG PO MTHAR BYED CES BYA BA, ,'DUS PA'I DKYIL 'KHOR NYID DU BRJOD, , 
CES BYA BA GSUNGS TE, GNAS GANG DU SROG GI RLUNG DANG KHU BA'I THIG LE DAG 'DUS PA'I GNAS DE NI SNYING PO ZHES SU BRJOD DE, DE LTAR YANG, 'KHOR LO ZHES BYA NAM MKHA'I KHAMS, ,YUL LA SOGS PA RNAM PAR SBYANG, ,ZHES PA STE, DE NYID SHES PAR 'GYUR BA'I MTHUN PA'I 
DPE STON PA STE, GNAS KYI PAD+MA NAM MKHA'I KHAMS, ,ZHES BYA BA LA, SKYES BU RNAMS KYI LING+GA DANG, ,PHAN TSUN SPRAD PA'I DUS LAS MTSON PAR 'GYUR TE, DE'I PHYIR, BO LA KA KKO LA SBYOR BAS, ,DE YI BDE BA SHES PAR 'GYUR, ,ZHES GSUNGS PA'I PHYIR RO, ,DE 
BZHIN DU YANG SLAR BCOM LDAN 'DAS LA RDO RJE SNYING POS KYE'I RDO RJER GNAS PA RNAMS LA SDOM PA DANG DAM TSIG JI LTAR GNAS PAR BGYI BA BCOM LDAN 'DAS LA ZHUS PA DANG, BCOM LDAN 'DAS KYIS BKA' STZAL PA, KHYOD KYIS SROG CHAGS GSAD PAR BYA, ,GANG PHYIR SROG 
NI SEMS SU BRJOD, ,SEMS NI RLUNG DANG KHU BA YIN, ,SEMS GCIG SROG CHAGS GSOD PA NYID, ,GZHAN DU MA YIN GNAS DE RU, ,BRDZUN GYI TSIG KYANG SMRA BAR BYA, ,'JIG RTEN BSGRAL BA ZHES BYA BA, ,BRDZUN GYI TSIG TU RAB BSGRAGS TE, ,DE YANG MA YIN GZHAN DU SPYAD, 

@92A
*, ,BDAG GI SROG RLUNG THOS PAS NA, ,CIG CAR 'GRO KUN SKAD KYIS NI, ,GANG DANG GANG LA DE DANG DE, ,MTHUN PA'I CHOS STON BRDZUN GYI TSIG ,KHYOD KYIS MA BYIN PAR YANG BLANG, ,BTZUN MO'I KHU BA MA BYIN PA, ,RANG LA YOD PA'I BUD MED MCHOG ,MA BYIN BLANG GI 
GZHAN DU MIN, ,PHA ROL BUD MED BSTEN PAR BYA, ,RDO RJE SEMS SOGS GZHAN BUD MED, ,MCHOG TU BSTEN GYIS GZHAN DU NA, ,DRI MA RAB LDAN MI MO MIN, ,ZHES BYA BAS NGES PA'I DON GYI SDOM PA BSTAN TO, ,DE NAS YUL DANG YUL CAN PHUNG PO DANG, KHAMS DANG SKYE MCHED DANG 
GZUGS SGRA DRI RO REG BYA LA SOGS PA THAMS CAD PHAN TSUN 'DUS PA NYID DKYIL 'KHOR GYI 'KHOR LOR GSUNGS PA LA, RNAL 'BYOR MA RNAMS KYI PHUNG PO DANG KHAMS DANG SKYE MCHED LA SOGS PA YUL DANG YUL CAN RNAM PA NYID MA 'TSAL NAS BCOM LDAN 'DAS LA ZHUS PA, YUL DE 
RNAMS KYANG CI LAGS ZHES PA NAS, 'DI RNAMS KYI RANG BZHIN CI LAGS ZHES PAS BSTAN LA, DE LA BCOM LDAN 'DAS KYIS BKA' STZAL PA, 'DI LTA STE, YUL DRUG NI, GZUGS SGRA DE BZHIN DRI DANG NI, ,RO DANG DE BZHIN REG DANG, ,CHOS KYI KHAMS KYI RANG BZHIN NYID, ,'DI RNAMS 
YUL NI DRUG TU BRJOD, ,CES BYA BA SMOS TE, YUL GZUGS LAS AU ZHES PA STE MCHU LAS 'BYUNG BA DANG, SGRA LA AA: ZHES PA STE GRE BA LAS 'BYUNG BA DANG, DRI LA AA LA ZHES PA STE SO LAS 'BYUNG BA DANG, RO LA AA RA ZHES PA STE SPYI PO NAS 'BYUNG BA DANG, REG PA AE ZHES PA STE RKAN 
LAS 'BYUNG BA DANG, CHOS KYI KHAMS LAS A'A ZHES PA STE GRE BA LAS 'BYUNG BA DANG DRUG PO RNAMS YUL DRUG GI RANG BZHIN YIN TE, AA AI Ri AU Li AAm ZHES PA DRUG NI MTSAN NYID CAN DANG, DE BZHIN DU AA AI Ri AU Li AA: ZHES PA RNAMS THABS DANG SHES RAB KYI TSUL CAN DAG NI PHYI DANG 
LUS DANG GZHAN THAMS CAD LA GRUB PA'I PHYIR DBANG PO DRUG DANG, KHAMS DRUG DANG, PHUNG PO DRUG PO LA SOGS PA GANG DU BSTAN PA RNAMS NI RANG BZHIN DE LTA BU YIN TE, DE LTAR YANG YUL DRUG DANG DBANG PO DRUG NI SKYE MCHED BCU GNYIS SU 'GYUR ZHING, DE BZHIN DU KHAMS KYI PHYE BAS NI 

@92B
KHAMS BCO BRGYAD DU RNAM PAR GZHAG GO, ,DE LTAR BSTAN PA RNAMS NI RNAL 'BYOR MA KHYED RNAMS KYIS GO BAR BYA BA'I CHED DU KUN RDZOB KYI DNGOS POR BSTAN ZHES BYA BA'I DON TO, ,DE RNAMS KYI RANG BZHIN JI LTAR YIN ZHE NA, RANG BZHIN GDOD NAS MA SKYES PA, ,BRDZUN MIN BDEN MIN DE BZHIN 
DU; ,THAMS CAD CHU ZLA LTA BUR NI, ,GDOD NAS RNAL 'BYOR MAS SHES KYIS, ,ZHES BYA BA LA 'DI LTAR YUL DANG DBANG PO LA SOGS PA DE RNAMS THOG MA NI JI LTAR SU YIS GANG NAS BSKYED, MTHA' MAR NI SU YIS JI LTAR GANG DU BRLAG CE NA 'DI LTAR SKYED PAR BYED PA DANG, RLAG PAR 
BYED PA DAG NI YOD PA MA YIN TE, GDOD NAS RANG BZHIN GYIS DAG PA'I PHYIR, KHYED KYIS KYANG DE LTAR SHES PAR GYIS SHIG CES PA'I THA TSIG GO, ,'DI LTA STE DPER NA, GTZUB SHING DANG GTZUB STAN DANG SKYES BU'I LAG PA'I RTZOL BA LAS GLO BUR DU ME 'BYUNG BAR 'GYUR TE, ME DE NI GTZUB 
SHING LA YANG MI GNAS, GTZUB STAN LA YANG MI GNAS, SKYES BU'I LAG PA LA YANG MI GNAS TE, RNAM PA THAMS CAD DU YONGS SU BTZAL NA GCIG LA MI GNAS PA'I PHYIR, ME DE BDEN PA YANG MA YIN, BRDZUN PA YANG MA YIN PA DE LTAR CHOS THAMS CAD RNAL 'BYOR MA RNAMS KYIS 
YID LA GYIS SHIG CES BYA BA STE, DE LTAR NA DE BZHIN NYID GANG YIN PA DE NI PHUNG PO DANG, KHAMS DANG, SKYE MCHED DANG, YUL RNAMS KYANG MA YIN LA DE LAS GZHAN DU YANG BTZAL BAR MI BYA ZHES PA'I DON TO, ,DE NAS RNAL 'BYOR MA BDAG MED MA LA SOGS PA RDO RJE MKHA' 'GRO MA 
THAMS CAD BDUD RTZI LNGA THOGS SHING, DAM TSIG GI RDZAS THOGS NAS BCOM LDAN 'DAS RDO RJE SEMS DPA' LA MCHOD PA BYED CING KUN DU RU'I SBYOR BAS RJES SU CHAGS PAR BYED, BDUD RTZI LNGA'I RO YANG 'THUNG BAR BYED DO ZHES PA NI CHOS THAMS CAD KYI DE BZHIN NYID DNGOS PO RNAMS LA 
GNAS PA YANG MA YIN, MI GNAS PA YANG MA YIN ZHES BYA BA LA SOGS PA'I RDO RJE'I TSIG BCOM LDAN 'DAS KYIS GSUNGS PA'I DON RTOGS SHING KHONG DU CHUD NAS, BCOM LDAN 'DAS LA YUL RNAMS KYIS MCHOD CING BDAG CAG RNAMS KYANG YUL RNAM PA ZA BAR BYED CES BYA BA'I DON TO, 

@93A
*, ,DE NAS BCOM LDAN 'DAS DGYES NAS RANG BYIN GYIS BRLABS PA BSTAN PA, KYE KYE RDO RJE MKHA' 'GRO MA, ,SANGS RGYAS KUN GYIS PHYAG MDZAD MA, ,DE NYID BDAG GIS GSANG MDZAD PA, ,RDO RJE MCHOD PA'I BYIN RLABS KYIS, ,BSHAD KYIS 'DOD PAS RAB TU NYON, , 
ZHES BYA BA NI, DE LTAR BDEN PA GNYIS KYIS CHOS KYI TSUL ZAB MO 'DI RNAL 'BYOR MA RNAMS LA BSTAN PA KHONG DU CHUD PAS, BCOM LDAN 'DAS DGYES TE SLAR BZHIN SPYOD PA'I KHYAD PAR BSTAN PAR BZHED NAS TSIG DE DAG GSUNGS ZHES BYA BA'I DON TO, ,SPYOD PA'I KHYAD PAR YANG 'DI LTA 
STE; ,BZA' BTUNG JI LTAR RNYED PA DANG, ,'GRO DANG 'GRO MIN MI SPANG ZHING, ,KHRUS DANG GTZANG SBRA MI BYA STE, ,GRONG GI CHOS NI RAB TU SPANG, ,BLO LDAN SNGAGS NI MI BZLA ZHING, ,BSAM GTAN NYID NI DMIGS MI BYA, ,ZHES BYA BA NAS, BYANG CHUB SEMS KYIS RAB TU BZA', ,ZHES BYA BA 
YAN CHAD KYIS BSTAN TE, RTOG PA LAS DE BZHIN NYID MI SKYE BAS, RTOG PA THAMS CAD RAB TU SPANGS LAG CI DGAR GNAS PAR BYA'O, ,DE CI'I PHYIR ZHE NA, GANG ZHIG NYE BAR DMIGS PA DE THAMS CAD RANG BZHIN GYIS DAG PA'I SNYING PO YIN PA'I PHYIR RO, ,DE NYID KYI PHYIR GNYIS SU MED PA'I YE 
SHES KYI SEMS DANG LDAN PA LA MI BZA' BA DANG, MI BTUNG BA DANG, MI DPYAD PA DANG, MI LTA BA DANG, MI MYANG BA GANG YANG YOD PA MA YIN PA'I PHYIR RO, ,DE BZHIN DU, RANG BYUNG ME TOG RNYED NAS NI, ,PAD+MA'I SNOD DU BZHAG PA DANG, ,ZHES BYA BA BUD MED KYI SKYE GNAS LAS BYUNG BA'I 
KHRAG THOD PA'I NANG DU BZUNG LA, LUD PA DANG NI SNABS DAG GIS, ,BSRES NAS BRTUL ZHUGS CAN GYIS BTUNG, ,ZHES BYA BA NI 'JIG RTEN PAS SMAD PA'I LUD PA DANG SNABS LA SOGS PA GONG GI KHRAG DANG BSRES LA BYIS PA'I SKYE BO DAM TSIG CAN RNAMS LA YANG BZA' RU GZHUG STE, SKRA DKAR 
DANG GNYER MA LA SOGS PA YANG SEL BAR BYED DO, ,DES NI RNAL 'BYOR PA BYIS PA'I RANG BZHIN CAN RNAMS 'DREN PAR 'GYUR LA, GZHAN YUL DANG YUL CAN GCIG TU GYUR PA LAS KHAMS RNAMS PHYIR MI 'BYUNG ZHING NYI MA'I CHA 'OG TU 'GRO BA NI NGES PA'I DON TO, ,SMAD G-YOGS KHA DOG SNA TSOGS 

@93B
DANG; ,ZHES BYA BA LA SOGS PA'I TSIG DAG NI SPYOD PA'I LE'U DAG TU RGYAS PAR BSTAN TO, ,GZHAN YANG DBANG PO DRUG GI GRANGS GANG GI RIGS GANG YIN PA MA BSTAN CING RNAM PAR DAG PA MED PAS, THAMS CAD YUL GYI RNAM DAG PAS, ,BCOM LDAN 'DAS KYIS SNGAR GSUNGS NA, , 
NGES PAR DBANG PO DRUG GI GRANGS, ,RNAM PAR DAG PAR MA MDZAD PA, ,ZHES BYA BA NI RDO RJE SNYING POS ZHUS PA LA SLAR BCOM LDAN 'DAS KYIS LAN GSUNGS PA NI, MIG LA GTI MUG RDO RJE MA, ,ZHES BYA BA LA SOGS PA SMOS TE, DON 'DI YANG RTZA BA'I RGYUD LAS JI SKAD DU, MIG LA 
GTI MUG RDO RJE MA, ,YI GE AA RA NI RAB TU BSTAN, ,RNA BAR ZHE SDANG RDO RJE MA, ,YI GE AAm GIS RAB TU BSTAN, ,SNA LA SER SNA MA ZHES BSHAD, ,YI GE AE YIS RAB TU BSTAN, ,KHA LA 'DOD CHAGS RDO RJE MA, ,YI GE AU YIS RAB TU BSTAN, ,LUS LA PHRAG DOG RDO RJE MA, ,YI GE 
Li YIS RAB TU BSTAN, ,YID LA BDAG MED RNAL 'BYOR MA, ,YI GE AA YIS RAB TU BSTAN, ,DBANG BO RNAMS NI DAG PA'I PHYIR, ,'DIS NI GO CHA SEMS DPA' CHE, ,ZHES BYA BA GSUNGS PAS RTOGS PAR BYA'O, ,RDO RJE SNYING POS GSOL PA, DGONGS PA'I SKAD NI CI ZHES BGYI, ,RNAL 
'BYOR MA YI DAM TSIG CHE, ,NYAN THOS LA SOGS MI SHES PA, ,ZHES BYA BA LA, KYE BCOM LDAN 'DAS KYE'I RDO RJE LA GNAS PA'I RNAL 'BYOR PA RNAMS KYIS NYAN THOS DANG RANG RGYAL DANG, MU STEGS LA SOGS PA'I BYIS PA'I SKYE BO RNAMS KYI NANG DU MCHIS PA'I TSE, GSANG BA'I BRJOD PA LA 
SOGS PA JI LTAR BGYI ZHES ZHUS PA'O, ,DE BZHIN DU, DGOD DANG LTA BA DAG DANG NI, ,'KHYUD PA DE BZHIN GNYIS GNYIS DANG, ,RGYUD KYANG DE BZHIN RNAM PA BZHIR, ,DGONGS PA'I SKAD NI MA BSGRAGS PA, ,BCOM LDAN NGES PAR GSUNG DU GSOL, ,ZHES BYA BA YANG, DE BZHIN DU GANG DU 'DOD 
CHAGS KYI GNAS DER DGOD PA'I BDE BA DANG, LTA BA'I BDE BA DANG, 'KHYUD PA'I BDE BA DANG, GNYIS KYIS GNYIS SPROD PA LA SOGS PA'I BDE BA'I BRDA DAG KYANG BSHAD DU GSOL ZHES BA'I DON TO, ,LAN BCOM LDAN 'DAS KYIS GSUNGS PA 'DI LTA STE, RDO RJE SNYING PO KHYOD NYON CIG ,CES 

@94A
*, ,GSUNGS NAS BRDA 'DI DAG GSUNGS SO, ,DE YANG RTZA BA'I RGYUD NYID LA 'JUG PAR BYA'O, ,MA DAN CHANG BA LA SHA, ,PHYI DANG NANG GI BYE BRAG GIS, ,TSIG 'DI KUN LA RAB TU SBYAR, ,KHU BA'I BDE BA MYOS BYED CHANG, ,SNGON DU BSHAD PA'I DBANG PO RNAMS, ,PHYI RU MI 'GRO SHA RU 
BRJOD; ,'DU BA MA LA YA DZA RA BRJOD, ,RIGS DANG RIGS MIN LAS BYUNG BA, ,'KHOR LO BZHI YI BDAG NYID CAN, ,RANG RANG GNAS SU 'DU BA'I PHYIR, ,MA LA YA DZA ZHES SU BRJOD, ,'GRO BA KHE tA RO ZHES PA, ,DUS KYI ME YIS GNAS GANG NAS, ,MUN PA'I GNAS SU 'GRO BA STE, ,'OD 
ZER GLOG STONG 'KHYUG PA 'DRA, ,DE LA KHE tA RO ZHES ZER, ,RUS PA'I RGYAN NI NI RAm SHU, ,CHA SHAS MED CING BRJOD PA SPANGS, ,TSIG GI YUL LAS RNAM PAR 'DAS, ,KHU BA'I BDE BA GANG YIN PA, ,DE LA NI RAm SHU ZHES GRAGS, ,'ONG BA PHREm KHA nA RU BRJOD, ,ZLA BA'I LAM NI G-YON PHYOGS 
NAS; ,GANG GIS BSKUL TE 'ONG BA STE, ,LHA DANG MI SOGS SMIN PAR MDZAD, ,PHRE KHA nA ZHES DE LA GRAGS, ,CANG TE'U KRi PA'I TA RU BRJOD, ,SROG GI RLUNG NI CANG TE'U'I SGRA, ,MI SHIGS LAM LA RAB TU GNAS, ,RNAL 'BYOR GANG GIS THOS 'GYU BAB, ,KRi B'I TA ZHES RNAM PAR BSHAD, ,SKAL 
MED DU DU RA [*DUR?] ZHES BRJOD, ,RNAL 'BYOR BRTZE BA RAB DMAN PA, ,BCU DRUG CHA GANG 'PHRO BAR BYED, ,DE NI SNYING RJES DMAN PA STE, ,DU DU RA ZHES BRJOD PAR BYA, ,SKAL LDAN K'A LI NYDZAR RA BRJOD, ,BDAG GI THOD PA'I BDE BA GANG, ,TSANGS DBANG KHYAB 'JUG 'DOD LHAS KYANG, ,KUN DU 'PHROG PAR MI 'GYUR LA, , 
DAM PAR 'DZIN TE K'A LI NYDZ'A, ,REG MIN dI ndI MA ZHES BRJOD, ,BDAG MED MA SOGS RNAL 'BYOR MA'I, ,RANG BZHIN CHA SHAS BCU DRUG CAN, ,BDAG TU MI 'DZIN BSDIGS PAR BYED, ,dI ndI MA ZHES RAB TU BSGROGS, ,THOD PA PAD+MA BHA DZA NAm, ,GANG GIS RGYUN GYIS LUS SKYONG BYED, ,DE MED DE NI YOD MI 'GYUR, ,'JIG RTEN GSUM GYI MNGA' BDAG GANG, , 
DE NI PAD+MA BHA DZA NAm, ,BZANG BA TRi PTI KA ZHES BYA, ,SNGAR BSHAD YUL GYI DNGOS PO RNAMS, ,LCE YIS MA YIN KUN DU ZA, ,BSAM GTAN ZAS KYI RO MCHOG NI, ,TRi PTI KA ZHES KUN DU GRAGS, ,TSOD MA LA NI T'I NDHI NI, ,NYI MA ZLA BA SGRA GCAN DANG, ,LUG DANG SER SKYA KUN SPANGS MA, ,LAM 'DIS GRUB PA RAB TU GSAL, ,T'I NDHI NAm ZHES KUN DU GRAGS, , 

@94B
BSHANG BA TZA TU SSA MAR BRJOD, ,NYI ZLA SGRA GCAN DUS KYI ME, ,GANG DU MNYAM PAR TSOGS PA NA, ,BSAM GTAN BZHI NI MNYAM PA'I PHYIR, ,BZHI MNYAM ZHES NI RAB TU DRAN, ,GCI BA KHA STU RI ZHES BRJOD, ,LUS LA GRUB PA'I SKYES BU LTAR, ,GANG LA BRTEN TE RI DAGS KYI, ,LTE BA'I DRI DANG MTSUNGS PA NI, ,KHA STU RI ZHES BRJOD PAR BYA, , 
RANG BYUNG SI HLAR SHES PAR BYA, ,MI MO GANG GI SKYE GNAS KHRAG ,RNAL 'BYOR MKHAS PA BLO LDAN PAS, ,TZANDAN DANG NI SI HLA LTAR, ,SKYED BYED SI HLA YIN PAR SHES, ,KHU BA KA RP'U RA ZHES BRJOD, ,SHES RAB ME CHEN GANG GIS SU, ,GRONG KHYER RNAMS NI RAB DKRUGS NAS, ,GA BUR KHA DOG DRI STON PA, , 
DE BZHIN KA RP'U RA ZHES BRJOD, ,SHA CHEN S'A LI DZAm ZHES BRJOD, ,TSUL KHRIMS CHEN PO 'CHANG BA'I MCHOG ,RDO RJE LTA BU'I LUS LDAN ZHING, ,'ON TE GZHAN DAG 'DOD MOS NAS, ,MKHA' SPYOD LTER BA S'A LI DZAm, ,DBANG PO GNYIS SBYOR KUN DU RU, ,GTZANG MA'I GNAS NA DBANG PHYUG CHE, ,BSREG BYA 
ZHES PAS SPYAN DRANGS PAS, ,DE GNYIS MNYAM PAR 'BYOR PA LA, ,KUN DU RU ZHES DE LA BRJOD, ,RDO RJE BO LLA ZHES BSHAD DE, ,DE LA BRTEN PA'I TING 'DZIN CHUS, ,YE SHES SKU NI RAB SKYE ZHING, ,STOBS DANG GZI BRJID MTSUNGS MED CHE, ,BO LLA ZHES SU RNAM PAR BSHAD, ,PAD+MA KA KKO LA ZHES ZER, , 
PAD+MA LA BRTEN 'JIG RTEN GSUM, ,BDE BA'I DANG TSUL RAB TU LDAN, ,RDO RJE'I SKU LUS THOB MDZAD PHYIR, ,KA KKO LA ZHES RAB TU BSGRAGS, ,ZHES GSUNGS PAS 'DI'I DON RTOGS PAR BYA'O, ,DE LTAR BRJOD PA'I RIM PAS BSDUS PA'I RGYUD LA JI LTAR GNAS PA'I THA SNYAD KYIS BRDA RNAMS JI LTA BA 
BZHIN DU BLO LA GNAS PAR BYA STE, ,DON GYI SKABS KYIS PHAN TSUN DU BRJOD PAR BYA BA YIN LA, NGES PA'I DON GONG DU BRJOD PA DAG NI BLO YIS SHES PAR BYA BA TZAM DU ZAD KYI JI LTA BA BZHIN DU BRJOD PAR BYA BA NI MA YIN NO, ,KHA DOG DBYE BAS PHYE BA LAS, ,RIGS NI RNAM PA LNGA RU BSHAD, ,'DI NI GSANG 
BA'I SKAD YIN NO, ,ZHES BYA BA NI DE LTAR BSTAN PA'I DGONGS PA'I SKAD DON CHEN PO DANG LDAN PA KUN RDZOB DANG DON DAM DU PHYE BA LAS YI GE LNGA'I DGONGS PA LAS MED CES PA'I DON TE, ,DE'I PHYIR NA, PHYAG RGYA LNGA NI BSDUS PA NYID, ,CES GSUNGS PA'I PHYIR RO, ,RIGS DE RNAMS KYANG 'DI LTA STE, G-YUNG 

@95A
*, ,MO RDO RJE'I RIGS SU BSHAD, ,MI BSKYOD PA ZHES NAM MKHA'I KHAMS, ,GAR MA DE BZHIN PAD+MA'I RIGS, ,'OD DPAG MED DE ME YI KHAMS, ,RANG 'TSED MA NI RIN CHEN RIGS, ,RIN CHEN 'BYUNG LDAN CHU YI KHAMS, ,SKYE GNYIS DE BZHIN GSHEGS PAR BRJOD, ,RNAM 
SNANG MDZAD CHEN SA YI KHAMS, ,TSOS MA LAS KYI RIGS NYID DE, ,DON YOD GRUB PA RLUNG GI KHAMS, ,'DI RNAMS PHYAG RGYA'I DNGOS GRUB STER, ,'DI RNAMS KHU BA RDO RJER 'GYUR, ,BRTUL ZHUGS CAN GYIS MCHOD NAS BTUNG, ,ZHES BYA BA LA DRANG BA DANG NGES PA'I BYE BRAG GIS RIGS 'DI RNAMS 
LAS BYUNG BA'I BU MO RNAMS YONGS SU SHES PAR BYA STE, LEGS PAR SBYANGS LA BDE BA'I KUN DU SPYOD PAS BYANG CHUB KYI SEMS PHYUNG LA BTUNG BA LA SOGS PA BYAS PAS LUS RDO RJE LTAR SRA BAR 'GYUR RO, ,NGES PA'I DON DU PHYI DANG NANG GI RIGS GANG YANG RUNG STE, SA BON MI 'BOD PA'I TING NGE 'DZIN GYI BRTUL 
BA DRAG POS NI LUS RDO RJE LTAR 'GYUR BA NI DE BZHIN GSHEGS PA'I NGES PA'O, ,RDO RJE SNYING PO SEMS DPA' CHE, ,GSANG BA'I SKAD NI NGO MTSAR CAN, ,NGA YIS KHYOD LA GANG BSHAD BA, ,DE RNAMS THAMS CAD GUS PAS GZUNG, ,ZHES BYA BA NI NAN TAN BSGRAGS PA'I TSUL DU GSUNGS NAS, GZHAN YANG 
LA DOR BA'I GSUNG 'DI DAG BKA' STZAL TE, 'DI LTA STE, KYE YI RDO RJE DBANG BSKUR GANG, ,GSANG BA'I SKAD KYIS MI SMRA NA, ,DE YI DAM TSIG NYAMS PAR NI, ,'GYUR PA 'DI LA THE TSOM MED, ,DE BZHIN DU DAM TSIG NYAMS PA'I RTAGS SU JI LTAR 'BYUNG ZHE NA, 'CHE BA DANG NI RKUN MA DANG, ,GDON 
DANG RIMS DANG DUG DAG GIS, ,GAL TE SANGS RGYAS GSANG BA'I SKAD, ,MI GSUNG NA YANG 'GRONGS PAR 'GYUR, ,ZHES BYA BA NI DE BZHIN DU LAS DANG PO PA'I RNAL 'BYOR PA RNAMS KYIS SKAD 'DI BSGRAGS PAR NGES SO, ,RANG GI DAM TSIG RIGS RNYED NA, ,GAL TE TSIG 'DI MI SMRA BA, ,GNAS 
BZHI LAS 'KHRUNGS RNAL 'BYOR MA, ,DE YI TSE NA KHRO BAR BYED, ,CES BYA BA NI DRANG BA DANG NGES PA'I DON DU RIG PAR BYA'O, ,KYE'I RDO RJE NGES PA'I DON GYI RGYA CHER BSHAD PA LAS RGYUD THAMS CAD KYI GLENG GZHI DANG GSANG BA'I SKAD KYI LE'U'I RGYA CHER BSHAD PA STE GSUM PA'O,, ,,SMRA BA'I SKYES 

@95B
MCHOG SMRA BA'I RGYAL, ,SMRA BA'I SENG GE TSUGS PA MED, ,MU STEGS CAN RNAMS SKRAG MDZAD PA, ,BCOM LDAN KYE LA BDAG PHYAG 'TSAL, ,PHYAG RGYA BSDUS PA'I RGYA CHER 'GREL, ,SEMS CAN SDUG BSNGAL MUN 'THOMS LA, ,SGRON MAS GSAL BAR BYA BA'I PHYIR, ,RGYA CHER 'GREL PA 
BDAG GIS BRIS, ,DE NAS RDO RJE SNYING PO LA SOGS PA DANG MKHA' 'GRO MA RNAMS THE TSOM DU GYUR ZHES BYA BA LA SOGS PA LA GANG SPYOD PA'I LE'U LAS GLU GAR RNAL 'BYOR PAS BYAS PAS DNGOS GRUB STER BA'I GLU GAR DANG, LHA'I LE'U LAS BSHAD PA'I ZHE SDANG LA SOGS PA'I PHYAG RGYAS GANG LA 
GANG GIS JI LTAR GDAB PA DANG, BDAG MED MA'I 'KHOR LOR GSUNGS PA'I SNGAGS KYI YI GE LA SOGS PA GANG LAGS PA DANG, RIGS KYI LE'U LAS GSUNGS PA'I RTZA SUM CU RTZA GNYIS SU GSUNGS PA'I DGONGS PA RNAMS LA, BCOM LDAN BDAG NI 'KHRUL GYUR PAS, ,DE RNAMS RNAM 
DAG BSHAD DU GSOL, ,ZHES ZHUS PA DANG, BCOM LDAN 'DAS KYIS BKA' STZAL PA, KO LLA AI RI tthI ZHES BYA BA LA SOGS PA'I GLU GSUNGS TE, DE LA DON 'DIR RTOGS PAR BYA STE, ,KO LLA AI RI tthI AA BO L'A, ,ZHES PAS NI GNAS DANG NYE BA'I GNAS SU BSTAN TO, ,MU MMU nI RE KA KKO L'A, , 
ZHES PA NI ZHING DANG NYE BA'I ZHING DU BSTAN TO, ,GHA nE KRi PI tA HO B'A DZDZA AI K'A RU nE KI AA AI NA RO L'A ZHES PAS NI, TSA NDO DAG TU RAB TU BSTAN TO, ,TA HIm BA LA KH'A DZDZA AI G'A dHEm MA AA n'A BI DZDZA AA AI ZHES NYE BA'I TSA NDOR BSTAN TO, ,HA LE K'A LI NYDZAR PA nI AA AI DU NDUR B'A DZDZI AA AI ZHES PAS NI 'DU BA'I SA BSTAN 
TO; ,TZA AU SA MA KA TZTSU R'I SI HLA K'A SPUR L'A AI AA AI ZHES PAS NI, NYE BA'I 'DU BA'I SA BSTAN TO, ,M'A LA AI NDHA nA S'A LI NYDZA TA HI BHA RU KH'A AI AA AI ZHES PAS DUR KHROD BSTAN TO, ,NI RAm SU AAm GA TZ'A dA WI TA HIm DZA SA R'A WA PA nI AA AI ZHES PAS NI NYE BA'I DUR KHROD BSTAN TO, ,PREm KHA nA KHE tA KA RA NTE SHU DDH'A SHU DDHA 
NA MU nI AA AI ZHES PAS NI P'I LA BA BSTAN PA'O, ,MA LA YA JO KUNDU RU P'A tA AI dI ndI MA TA HI NNA B'A DZDZI AA AI ZHES PAS NI NYE BA'I P'I LA BA BSTAN TO, ,DE LTAR BRJOD PA'I RIM PAS, 'DI DAG SA NI BCU RU BSTAN, ,'DI LTAR SHES BZHIN GLU LEN GANG, ,DE NI DNGOS GRUB RGYAS 'GYUR TE, ,HE RU 

@96A
*, ,KA NI JI BZHIN NO, ,ZHES RTZA BA'I RGYUD LAS GSUNGS PAS DON RTOGS PAR BYA'O, ,DA NI GAR BSTAN PAR BYA BA'I PHYIR, ,DRAN PA MI 'PHROGS RNAL 'BYOR PAS, ,HE RU KA YI GZUGS KYIS GAR, ,CHAGS BRAL MI GOS SEMS KYIS NI, ,'DOD CHAGS SEMS KYIS 
BSGOM PA NYID, ,CES BYA BA CHAGS PA'I BDE BA LA SEMS GZHAN DU MI 'PHROGS SHING SNYING RJE CHEN PO G-YO BA NI GAR YIN TE, DE YANG JI SKAD DU, HE NI RGYU SOGS RNAM SPANGS PA, ,RU NI TSOGS DANG BRAL BA NYID, ,KA NI GANG DU'ANG MI GNAS PA, ,HE RU KA ZHES RAB TU GRAGS, ,ZHES GSUNGS 
PA'I PHYIR RO, ,DE LTAR NA CHAGS PA DANG BRAL BA'I SKYON GYIS MI GOS PAR BDAG GZHAN GYI DON DU SNYING RJE CHEN PO G-YO BAR BYA ZHES BYA BA'I DON TO, ,RDO RJE CHOS DANG SANGS RGYAS DANG, ,ZHES BYA BA LA RDO RJE CHOS NI GSUNG GI RANG BZHIN NO, ,SANGS RGYAS NI SKU'I RANG BZHIN TE, DE'I SHUGS KYIS 
THUGS KYANG SHES PAR BYA'O, ,DE NI SKU GSUNG THUGS GCIG TU BYA BA BSTAN TO, ,RNAL 'BYOR MA MO RNAMS KYIS NI, ,GLU DANG GAR NI 'DI DAG GIS, ,LEGS PAR GLU BLANGS GAR YANG BYA, ,'DI NYID KYIS NI DAM TSIG BSRUNG, ,DE BZHIN BDAG KYANG BSRUNG BA NYID, ,'DIS NI 'JIG RTEN 
DBANG DU BYED, ,CES BYA BA LA, DE LTAR BRJOD PA'I GLU DANG GAR DE DAG GIS NI PHYI DANG NANG GI DAM TSIG DANG DNGOS GRUB RGYAS PA THAMS CAD KYANG GSAL BAR BSTAN PA YIN TE, 'DI DAG GI RANG BZHIN JI LTA BA BZHIN DU KHONG DU CHUD PAS 'JIG RTEN GSUM YANG DBANG DU BYED LA SNGAGS KYI BZLAS PA YANG 'DI KHO NA 
YIN PAR KHONG DU CHUD PAR BYA'O, ,GANG DU GUS PAS GLU LEN DANG, ,GANG DU GUS PAS GAR BYED PA, ,TSOGS KYI BDAG POS SNGAR BYAS NAS, ,ZHES BYA BA'AM, RGYAL PO'I BKA' THOB PA'I TSOGS KYI 'KHOR LO CHEN PO YANG RUNG TSOGS KYI 'KHOR LO THA MAL PA YANG RUNG, DE DAG LAS GZHAN 
PA'I DPA' BO'I STON MO'I DUS KYANG RUNG STE, DANG POR TSOGS KYI GTZO BOS GLU BLANGS LA DE'I RJES SU GZHAN DAG GIS CI BDER BLANG ZHES BYA BA'I DON TO, ,TSOGS DANG DPA' BO'I STON MO DE DAG GI DUS SU GLU DANG GAR GYI BYIN RLABS KYIS MTSAN MA DANG POR RNAM PA GSUM SGOG PA'I DRI LTA BU DANG, 

@96B
BAR DU BYA RGOD KYI DRI LTA BU DANG, THA MA GA PUR GYI DRI LTA BU 'BYUNG BAR 'GYUR TE, RDO RJE SLOB DPON GYIS MTSON PAR BYA'O, ,DE BZHIN DU GLU'I MTSAN NYID KYIS NGAG GI GDANGS THOG MA DANG THA MA GNYIS SU NGANG PA'I RGYAL PO DANG, BUNG BA'I RGYAL PO LTA BU'I SGRAS SNA DRANG ZHING MTHA' BRTEN TO, ,BAR DU NI KHYU MCHOG 
LTA BU'I SGRA STE, RA'I SGRA LTA BU'I RGYAS PAR BYA BA'I DON TE SKAD CIG DE NYID LA DKYIL 'KHOR BA'I NYE 'KHOR DU YANG RTAGS DE DAG 'BYUNG BAR 'GYUR RO, ,DE LTA BAS NA, NGANG PA DANG NI BUNG BA'I SGRA, ,BA LANG GTZE YI SGRA LTA BU, ,GLU YI MTHA' NAS MNYAN PAR BYA, ,GLU YI BYIN RLABS MTSAN NYID 
KYIS; ,PHYI ROL MTSAL DU'ANG MTSON PAR 'GYUR, ,ZHES GSUNGS SO, ,DA NI PHYAG RGYA'I MTSAN NYID BRJOD PAR BYA STE, CI'I PHYIR ZHE NA, RTAGS DANG RIGS DANG RGYUD DANG CHO 'BRANG RNAMS YONGS SU DAG PAR MA BYAS PAS, 'JIG RTEN PA'I BAG MA'I BYA BA LA SOGS PA MI BYED PA'I PHYIR TE, 
GAL TE YONGS SU MA SBYANGS PAR 'JIG RTEN PA'I BYA BA LA 'JUG PA DE LTA NA NI 'JIG RTEN PA'I THA SNYAD KYANG MED DE KLA KLO YONGS SU DAR BAR 'GYUR RO, ,DE LTA BAS NA RGYUD DE DANG DE LAS KYANG, JI LTAR PHYI ROL DE BZHIN NANG, ,ZHES GSUNGS PA'I PHYIR RO, ,DE BAS, PHYAG RGYA RTAGS DANG MTSAN MA STE, , 
'DI YI RIGS NI MTSON PAR BYA, ,RIGS 'CHOL BSGOM PA'I SBYOR BA LAS, ,SGRUB PA PO LA DNGOS GRUB MED, ,CES BYA BA LA SOGS PA GSUNGS TE, GANG GI RIGS GANG YIN PA DE DANG DE'I RIGS KYI PHYAG RGYAS GDAB PA NI DE BZHIN GSHEGS PA'I NGES PA'O, ,'DI'I DON YANG RTZA BA'I RGYUD LAS 
JI SKAD DU, ZHE SDANG PHYAG RGYAS BDAG MED MA, ,MGON PO MI BSKYOD ZHE SDANG RIGS, ,GTI MUG PHYAG RGYAS RDO RJE MA, ,MGON PO SNANG MDZAD GTI MUG RIGS, ,SER SNA'I PHYAG RGYAS DKAR MO NYID, ,SER SNA MGON PO RIN CHEN 'BYUNG, ,CHAGS PAS CHU MA PHYAG RGYAS GDAB, ,CHAGS 
PA'I MGON PO DPAG MED RIGS, ,PHRAG DOG PHYAG RGYAS MKHA' 'GRO MA, ,PHRAG DOG DON YOD GRUB PA'I RIGS, ,DE BZHIN MTSAMS SOGS LHA MO YANG, ,SA DANG CHU DANG ME RLUNG PHYIR, ,RIM PA BZHIN DU PHYAG RGYAS GDAB, ,CES GSUNGS PAS DON KHONG DU CHUD PAR BYA'O, ,DE BZHIN 

@97A
*, ,DU; YANG NI DKAR MO ZHE SDANG GIS, ,ZHES PA NAS, 'DOD CHAGS PHYAG RGYAS MKHA' SPYOD MA, ,'DOD PAS PHYAG RGYA SHES PAR BYA, ,ZHES BYA BA YAN CHAD KYANG GONG BZHIN RTOGS PAR BYA STE, YUL DANG YUL CAN GYIS PHYE BA TZAM DU ZAD DO, ,DA NI BDAG MED MA LA SOGS PA 
LHA MO BCO LNGA'I SA BON BSTAN PAR BYA BA'I PHYIR, A'A LI DANG PO BDAG MED MA, ,ZHES BYA BA LA SOGS PA SMOS TE, BDAG MED MA'I SA BON NI AA'O, ,A'A LI GNYIS PO RDO RJE MA'I SA BON NI A'A'O, ,AA LI GSUM PA DKAR MO'I SA BON NI AI, BZHI PA BCU'I RNAL 'BYOR MA'I SA BON NI A'I, 
LNGA PA RDO RJE MKHA' 'GRO MA'I SA BON NI AU, DE NI NANG GI 'PHAR MA'O, ,PHYI'I 'PHAR MA BSHAD PAR BYA STE, DRUG PA PU KKA S'I'I SA BON NI A'U, BDUN PA RI KHROD LO MA'I SA BON NI Ri, BRGYAD PA SME SHA CAN GYI SA BON NI R'i, DGU PA G-YUNG MO'I SA BON NI Li, ,YANG NI LNGA GNYIS DKAR 
MO NYID, ,CES GSUNGS SO, ,BCU PA DKAR MO'I SA BON NI L'i, BCU GCIG PA CHOM RKUN MA'I SA BON NI AE, BCU GNYIS PA RO LANGS MA'I SA BON NI AEE, BCU GSUM PA GHA SMA R'I'I SA BON NI AO, ,BCU BZHI PAS SPYOD MA'I SA BON NI AOO, ,BCO LNGA PA MKHA' SPYOD MA'I SA BON NI AAm NGO, , 
RNAL 'BYOR MA YI SA BON NYID, ,CES BYA BA NI DE LTAR BRJOD PA'I SA BON RNAMS BDAG MED MA LA SOGS PA'I LHA MO BCO LNGA'I SA BON YIN ZHES BYA BA'I DON TO, ,RIGS KYI LE'U LAS RTZA RNAMS GANG, ,BCU DRUG GNYIS KYIS BDAG NYID GSUNGS, ,RTZA NI GNYIS GNYIS RNAL 'BYOR MA, ,RE RE 
RNAM PA GSUM DU BRJOD, ,CES GSUNGS TE, 'DI LTAR RTZA GSUM CU RTZA GNYIS KYIS RIGS KYI LE'U RA BSTAN PA GANG YIN PA DE NI SROG DANG SEMS MNYAM DU RGYU BA'I PHYIR, THABS DANG SHES RAB KYI DBYE BAS RTZA GNYIS GNYIS SHING RNAL 'BYOR MA RE RE STE LHA MO BCO LNGA'I BDAG NYID YIN LA, ,BRKYANG 
MA RO MA KUN 'DAR MA, ,BDAG MED RNAL 'BYOR MA ZHES BRJOD, ,CES GSUNGS PA'I PHYIR SUM CU RTZA GNYIS PA NI PHYI DANG NANG KUN DU BYA BAS YONGS SU GTONG BA YIN PA'I PHYIR KUN DU SPANG BAR BYA STE, BDAG MED MA LA DBUL BAR BYA'O, ,DE YANG, GANG PHYIR BCU DRUG CHA MED PAS, ,'BAD 

@97B
PAS KUN GYI LHAG MA SPANG, ,ZHES GSUNGS TE, TSES BCU DRUG PA MED PA'I PHYIR, DE SKAD CES BYA BA LA, GANG YANG BCU DRUG CES GRAGS PA NI MAR NGO'I TSES GCIG YIN PA'I PHYIR RO, ,DE CI'I SLAD DU ZHE NA, DON GYI BYA BA MI BYED PHYIR, ,ZHES BYA BAS GSAL BAR RAB TU BSTAN PA YIN NO, ,DE YANG 
BSDUS PA'I RGYUD 'DI NYID LAS, ,CHA SHAS BCO LNGA'I BDAG NYID CAN, ,BYANG CHUB SEMS RNAMS ZLA BAR 'GYUR, ,RNAL 'BYOR MA RNAMS DE YI CHA, ,BDE BA CHEN PO A'A LI'I GZUGS, ,ZHES GSUNGS SO, ,DE BZHIN DU, STONG PA CHEN PO YI GE LNGA, ,ZHES PA'I DUS SU YI GE LNGA PO'I 
DBYIBS LTA BUR GNAS PA THIG LE DANG RNAM PAR GCAD PAR BYA BA DAG GIS KUN DU MDZES PAR 'GYUR BA'I PHYIR RO, ,RNAL 'BYOR BYIS PA'I BLO CAN DAG 'DI SKAD CES CI STE, A'A LI YANG BCU DRUG TU GSUNGS LA THIG LE DANG DGA' BA 'PHO BA YANG BCU DRUG TU GSUNGS PA MA YIN NAM, DE CI'I 
PHYIR ZHE NA, BCU DRUG PA DANG SUM CU RTZA GNYIS PA SPANG ZHES SEMS PA DE NI MA YIN TE, 'DI LTAR DE BZHIN GSHEGS PAS BYIS PA'I SKYE BO RNAMS LA DGONGS NAS, SKU GSUNG THUGS YE SHES KYI DBYE BAS PHYE STE, NGO BO NYID DANG, CHOS DANG LONGS SPYOD RDZOGS PA DANG SPRUL PA'I SKU STE, SKU BZHI 
RNAMS LA DGONGS NAS DGA' BA BCU DRUG TU GSUNGS SO, ,DE BZHIN DU A'A LI BCU DRUG DANG, THIG LE BCU DRUG DAG NI DNGOS SU YOD PA MA YIN TE, CHA GNYIS GSAL BAR BYED PA'I PHYIR SGRA GCAN NAM, MA NING LTA BU YIN NO, ,DE BAS NA SUM CU RTZA GNYIS DANG, BCU DRUG PA'I 'KHRUL PA SPANG 
STE; GZHAN DU NA DOGS PA MI BYA'O, ,RDO RJE SNYING POS GSOL BA, RNAL 'BYOR MA KUN LAS BYUNG BA, ,LHAN CIG SKYES DGA'I RANG BZHIN CAN, ,'GRIB MED BTUNG MCHOG NAM MKHA' NYID, ,GA PUR NGES PAR CIS MI SPANG, ,ZHES BYA BA GSOL TE, ,DE LTA BAS NA RNAL 'BYOR MA BCO LNGA'I 
BDAG NYID CAN GYI KHU BA BYANG CHUB KYI SEMS BTUNG BA'I MCHOG NAM MKHA' LTA BU'I BDE BA RGYUN MI 'CHAD PA LUS NGAG YID GSUM BSIL BAR BYED PA'I SLAD DU GA BUR LTA BU 'DI CIS KYANG MI SPANG BAR BSGRUB PAR BGYI'O ZHES BYA BA'I DON TO, ,BCOM LDAN 'DAS KYIS TSUL DANG MTHUN PA'I LAN GYIS 

@98A
*, ,JI SKAD SMRAS PA DE BZHIN NO ZHES GSUNGS SO, ,RDO RJE SNYING POS GSOL PA, THABS GANG GIS BYANG CHUB TU SEMS BSKYED PAR BGYI ZHES BYA BA NI 'DI LTA BU'I BYANG CHUB KYI LAM LA 'JUG PA'I GO RIMS JI LTAR BSLAB PAR BGYI ZHES BYA BA'I DON TO, ,BCOM LDAN 'DAS 
KYIS BKA' STZAL PA, DKYIL 'KHOR 'KHOR LO'I THABS DANG NI, ,RANG BYIN BRLAB PA'I RIM PAS KYANG, ,KUN RDZOB DON DAM GZUGS CAN GYI, ,BYANG CHUB SEMS NI RAB TU BSKYED, ,CES BYA BA SLAR GSUNGS PA, SNGON DU THUN MONG GI SDOM PA GZUNG BA DANG, RDUL TSON GYI NANG DU DRANG BA 
DANG; BLA MAS RDO RJE SLOB DPON GYI DBANG ZHES BYA BA RNAM PA BDUN GYIS BYIN GYIS BRLABS LA GDOD KUN RDZOB DKAR PO DANG, DE LAS 'BYUNG BA'I BDE BAS SEMS BSKYED PAR BYA ZHES BYA BA'I DON TO, ,DE YANG 'DI LTAR, KUN RDZOB KU NDA LTA BU NYID, ,DON DAM BDE BA'I GZUGS CAN NO, ,ZHES BYA BA LA RE ZHIG 
KUN RDZOB NYID DU KHU BA NI KUN RDZOB BYANG CHUB KYI SEMS YIN LA, DE LA BRTEN PA'I BDE BA DON DAM PA ZHES SU THA SNYAD GDAGS SO, ,PHYI NAS 'CHOR BA MED PA'I BDE BA LAS BYUNG BA'I DE KHO NA NYID LA DON DAM PA'I GZUGS CAN TE, NGES PA'I DON TO, ,BUD MED KO LA BDE BA CAN, ,AE WAm RNAM PA'I RANG BZHIN 
DU; ,BDE BA BSRUNGS PA KHO NA LAS, ,BDE BA CAN ZHES RAB TU BSGRAGS, ,ZHES BYA BA LA KUN RDZOB TU MI MO'I CHU SKYES DANG SKYES BU'I LING+GA DAG PHAN TSUN DU GTZUBS PA LAS, BDE BA 'BYUNG BA'I PHYIR BDE BA CAN ZHES BSGRAGS PAR BYA'O, ,BDE BA DE NYID DE KHO NA NYID KYI LCAGS SGROG GIS BSDAMS PA 
LAS RDO RJE LTA BU'I SKU THOB PA NI NGES PA'I DON TO, ,BSDUS PA'I RGYUD 'DI NYID LAS, SANGS RGYAS BYANG CHUB SEMS DPA' DANG, ,RDO RJE 'DZIN PA RNAMS KYI GNAS, ,'DI NYID 'KHOR BA ZHES BYA STE, ,'DI NYID MYA NGAN 'DAS PA NYID, ,'KHOR BA SPANGS NAS GZHAN DU NI, ,MYA NGAN 'DAS PA 
RTOGS MI 'GYUR, ,ZHES GSUNGS TE, GONG DU BRJOD PA'I KU DNA LTA BU KHYE'U DANG BU MO'I RTEN BSKYED PAS NI, 'KHOR BA GZUGS DANG SGRA LA SOGS, ,'KHOR BA TSOR BA LA SOGS PA, ,'KHOR BA DBANG PO RNAM NYID DE, ,'KHOR BA ZHE SDANG LA SOGS PA, ,ZHES BYA BA YIN LA, KU NDA LTA BU 

@98B
KHYE'U DANG BU MO'I RTEN RAB TU BCAD DE, BSRUNGS PA LAS, 'DI RNAMS CHOS NI MYA NGAN 'DAS, ,ZHES BYA BA MIN ZHING, 'KHOR BA SPANGS NAS GZHAN DU NI, ,MYA NGAN 'DAS PA RTOGS MI 'GYUR, ,ZHES PA NI NGES PA'I DON NYID DO, ,DE BAS NA DE'I PHYIR, RMONGS PHYIR 'KHOR BA'I GZUGS 
CAN NYID, ,CES BYA BA RMONGS PA RNAMS LA DUS KYI PHO NYA MOS 'DZIN PA'I PHYIR DANG, DUS KYI ME 'BAR BAS KU NDA LTA BU KHA THUR DU BLTAS PAS GSOD PAR BYED PA NYID DO, ,RMONGS MED 'KHOR BA DAG BAS NI, ,'KHOR BA MYA NGAN 'DAS PAR 'GYUR, ,ZHES BYA BA LA, GANG KU NDA LTA BU STE RGYU BA 
'GAGS PA NI RMONGS PA MED PA STE, LTE BA DANG, SNYING GA DANG, MGRIN PA DANG, DPRAL BA RNAMS SU RTEN 'BREL LUGS LAS BZLOG STE, GNAS DANG GNAS SU THIM PA NA, ,'KHOR BA MYA NGAN LAS 'DAS PA, ,ZHES BRJOD DO, ,DE'I PHYIR NA YANG, BYANG CHUB SEMS NI MYA NGAN 'DAS, , 
KUN RDZOB DON DAM TSUL CAN NO, ,ZHES GSUNGS SO, ,GZUGS DANG LANG TSOS RNAM PAR BRGYAN, ,SNGO BSANGS DAL LA RIGS BZANGS MA, ,SI HLA GA PUR 'BYUNG BA'I GNAS, ,RANG GIS DBANG BSKUR KYE'I RDO RJE, ,ZHES BYA BA LA SOGS PA NI, KUN RDZOB KYI TSUL CAN MA BDE BA RTOGS 
PAR BYED PA'I PHYAG RGYA ZHES THA SNYAD GDAGS TE SNGON DU RGYAS BAR BSTAN TO, ,DE BZHIN DU DE'I CHANG NI LHAN CIG SKYES PA STE, BDAG DANG GZHAN GYI DON DU BTUNG BAR BYA BA NYID DE MDOR BSTAN PA'O, ,BTUNG BA NI DRANG BA DANG NGES PA'I DON GYI DBYANGS RNAM PA GNYIS TE, DRANG BA'I DON DU NI DNGOS SU RO 
LDAN GYIS BLANG BA YIN LA, NGES PA'I DON DU NI LING+GA'I RO LDAN GYIS BLANG BA NI NGES PA'O, ,DE'I PHYIR, BO LA KA KKO LA RA BKOD NAS, ,KUN DU RU BYA BRTUL ZHUGS CAN, ,DE RU SBYOR BA LAS BYUNG BA, ,GA BUR MKHAS PAS MI SPANG STE, ,DE PHYIR LAG TU MI BLANG ZHING, ,NYA PHYIS DUNG CHOS NYID DU MIN, ,NGES 
PAR BLO DANG STOBS KYI PHYIR, ,'CHI MED LCE YIS BLANG BAR BYA, ,ZHES BSTAN TO, ,GA BUR NYID NI BDAG MED MA, ,BDE BA BDAG MED TSUL CAN NYID, ,DE YI BDE BA PHYAG RGYA CHE, ,ZHES BYA BA LA THIG LE'I GA BUR BCO LNGA PO LA BRTEN NAS PHYAG RGYA CHEN PO BDAG MED MA'I MTHA' RTOGS PA'I PHYIR, 

@99A
*, ,BDAG MED MA ZHES GDAGS SO, ,LUS CAN RNAMS KYI LTE BA'I DKYIL 'KHOR NA DBYANGS KYI YI GE DANG PO NYID AA'I TSUL DU GNAS LA, DE LAS SBYOR BA GANG GI DUS SU DUS KYI ME 'BAR BAR BYED CING KHAMS GSUM PO THAMS CAD SREG PAR BYED DE, PHYOGS BCU NA BZHUGS 
PA'I SANGS RGYAS THAMS CAD KYANG BSREGS NAS, RANG GI GNAS SU 'ONG BAR BYED PA 'DI NI THAMS CAD KYI RGYU CAN NO, ,DE'I PHYIR NA YANG, LTE BA'I DKYIL 'KHOR DAG TU GNAS, ,DBYANGS YIG DANG PO'I RANG BZHIN TE, ,BLO ZHES SANGS RGYAS RNAMS KYIS BRTAGS, ,ZHES BYA BA GSUNGS 
LA, RTZA BA'I RGYUD LAS KYANG JI SKAD DU, LUS CAN THAMS CAD 'KHRIG PA NA, ,'GRO DANG 'ONG BA'I BYED PA DANG, ,BDE DANG SDUG BSNGAL MA LUS PA, ,'DI NYID KYIS NI BYED PAR BRJOD, ,CES GSUNGS TE THUN MONG GI CHOS SO, ,DE LAS BLO ZHES PA NI SHES RAB KYI MING GI KHYAD PAR YIN 
LA; DES SO SOR 'BIGS SHING GCOD PA'I LAS BYED PA'I PHYIR, SHES RAB CES SANGS RGYAS RNAMS KYIS GSUNGS SO, ,RDZOGS PA'I RIM PA'I RNAL 'BYOR LAS, ,DE NYID BCOM LDAN SHES RAB MA, ,ZHES BYA BA LA GANG DU 'JIG RTEN LTA BU LAS 'DAS TE, YID NANG DU CHUD 
PA'I DUS DE NA 'PHO BA MED PA'I GNAS TE, DE NAS 'BAR TE MTSAN MAR RTOGS PA THAMS CAD SREG PAR BYED DO, ,DE NI JI SKAD DU, SHES RAB NGES 'BIGS ZHES BYA BA, ,TING NGE 'DZIN ZHES GRAGS PA STE, ,DES NI PHYAG RGYA 'GRUB 'GYUR BAS, ,BSGOMS NA MYUR DU 'GRUB PO ZHES, ,BCOM LDAN 
SHES RAB MCHOG GIS GSUNGS, ,ZHES GSUNGS PA DANG, DE LTAR NA THOG MA DANG, THA MA DANG, DBUS RNAMS SU MTSAN MA'I SPROS PA LAS GROL BA NI BDAG MED MA YIN TE, DE NI RING MIN THUNG BA MIN, ,GRU BZHI MA YIN ZLUM PO MIN, ,DRI DANG RO DANG MYA NGAN 'DAS, ,LHAN CIG SKYES DGA'I 
BYED PA CAN, ,ZHES SMOS TE, DE NI ZHES BYA BA, DANG PO'I DBYANGS YIG RANG BZHIN TE, ,ZHES BYA BA DANG SBYAR TE 'JIG RTEN DANG 'JIG RTEN LAS 'DAS PA THAMS CAD KYI BYED PA PO YIN ZHES PA'I THA TSIG GO, ,DE BZHIN DU RANG BZHIN DANG SKYES BU LA SOGS PA DU MAR RTOGS PA'I BYED PA PO YANG YIN TE, 

@99B
'DI LTAR MU STEGS SHES RAB 'CHAL PA CAN RNAMS JI SKAD DU, SA CHU ME RLUNG NAM MKHA' DANG, ,DUS DANG PHYOGS DANG BDAG DANG YID, ,RDZAS NI DGU YI BDAG NYID DE, ,DNGOS KUN 'DI YI RANG BZHIN YIN, ,ZHES PA DANG, DE BZHIN DU, RDZAS DANG YON TAN LAS DANG NI, ,SPYI DANG KHYAD PAR CHA 
SHAS RNAMS ,TSIG GI DON NI DRUG YIN TE, ,DE DAG LAS NI 'DI 'BYUNG NGO, ,ZHES THA SNYAD DU MAR 'DOGS SO, ,DE LAS SKYES PA'I RNAL 'BYOR MA, ,DE YI BDE BA ZA BA NYID, ,DE DANG LHAN CIG PHYAG RGYA CHE, ,BDE BA STER BA'I DNGOS GRUB 'GYUR, ,ZHES BYA BA LA DANG PO'I DBYANGS YIG GIS 
BSKYED PA'I BDE BA ZA BA'I PHYIR DANG, DBYANGS YIG DE DANG DE LAS 'BYUNG BA'I BDE BA PHYAG RGYA CHEN PO RTOGS SHING DE'I TSUL GZHAN LA YANG STER BA'I PHYIR 'DI SKAD CES BYA'O, ,JI LTAR SBYIN PAR BYA ZHE NA, GZUGS SGRA DE BZHIN DRI DANG NI, ,RO DANG DE BZHIN REG BYA NYID, ,CHOS KYI DBYINGS KYI RANG 
BZHIN YANG, ,SHES RAB NYID KYIS DPYAD PAR BYA, ,ZHES PAS BYIN TE, PHYI DANG NANG GI DBYE BAS PHYE LA PHYIR NI MI MO'I BDE BAR BSDU BA'I TSUL DU SBYIN NO, ,NANG DU A'A LI K'A LI 'BYOR BA'I BDAG NYID KYIS SBYIN PAR BYA'O, ,DE YANG 'DI NYID LAS, JI SKAD DU, A'A LI K'A LI SBYOR BA LAS, , 
PHYI ROL GYIS NI GNYIS GNYIS BKAG ,CES GSUNGS PA'I PHYIR RO, ,DE NYID LHAN CIG SKYES PA'I GZUGS, ,BDE CHEN BZANG PO'I RNAL 'BYOR MA, ,ZHES BYA BA LA SOGS PA DANG, CHOS KYI DBYINGS KYI RANG BZHIN CAN, ,ZHES BYA BA LA SOGS PAS NI 'JIG RTEN DANG 'JIG RTEN LAS 'DAS 
PA'I THA SNYAD DU THA SNYAD CAN GYI DKYIL 'KHOR GYI 'KHOR LO DANG MO THAB DANG PHYAG RGYA BCING BA LA SOGS PA THAMS CAD KYANG LHA DANG, LHA MA YIN DANG, YI DGAS DANG, DMYAL BA DANG, 'BU SRIN DANG, PHYE MA LEB LA SOGS PA THAMS CAD KYI GZHI GANG DE NYID YIN ZHES PA'I DON TO, ,DA NI PHYI DANG NANG 
GI SDOM PA DAG LAS PHYI'I SDOM PA RNAMS SNGON DU RGYAS PAR BSTAN NAS, NANG GI BDE BA'I SDOM PA KHYAD PAR CAN BSTAN PAR BYA BA'I PHYIR, ,RDO RJE SNYING POS BCOM LDAN 'DAS LA 'KHOR LO BSGOM PA'I LAM DANG, PHYI NANG GI LHA THAMS CAD JI LTAR 'BYUNG BA THAMS CAD KHONG DU CHUD DE, SDOM PA'ANG 

@100A
*, ,BDAG LA BSHAD DU GSOL, ,ZHES NANG GI BDE BA'I SDOM PA PHYI ROL GYI KHRIMS KYI BYA BA YONGS SU GTANG BAR ZHUS PA'I DON TO, ,BCOM LDAN 'DAS KYIS BKA' STZAL PA, RNAL 'BYOR MA YI LUS DBUS NA, ,SDOM PA AA YI RNAM PAR GNAS, ,JI LTAR PHYI ROL DE BZHIN NANG, , 
SDOM PA DE NYID RAB TU BSTAN, ,ZHES GSUNGS SO, ,DE LA 'DI'I DON NI 'DI YIN TE PHYI ROL GYI RAS DANG, SHAN LA SOGS PA SNYIGS MA CAN GYI TSOS KYIS LEGS PAR BSGYUR TE LUS LA BCANG BA DANG, DE BZHIN DU PHAS PHAM PA BZHI DANG, DGE 'DUN LA RAG LUS PA'I TSIG CAN GYI LHAG 
MA'I CHOS BCU GSUM DANG, MA NGES PA'I CHOS ZHES BYA BA LA SOGS PA JI SNYED CIG BSTAN PA DE DAG NI BYIS PA'I SKYE BO RNAMS DRANG BA'I PHYIR GSUNGS SO, ,DE LAS GZHAN PA GSANG SNGAGS KYI LAM NYID DU SPYAD PA SPYOD PA NYID LA YANG DRANG BA DANG NGES PA'I DON RGYA CHER BSTAN TE, DE LAS, GANG 
PHYIR SPRUL PA GNAS BRTAN NYID, ,CES PA NAS, SKYE GNAS 'DOD CHAGS BRAL 'GYUR DANG, ,MNGAL GYI PHRU MA CHOS GOS NYID, ,CES PA LA SOGS PA DANG, GCER BU SKRA DANG KHA SPU BREGS, ,SNGAGS 'DON SKYES PA DGE SLONG NYID, ,CES PA LA SOGS PA RNAMS PHYI ROL NYAN THOS BYED 
PA'I KHRIMS KYI BYA BA LAS, GSANG SNGAGS KYI SGO'I SPYAD PA SPYOD PA LAS KYI DANG POR GTOGS PA, RNAL 'BYOR PA BYIS PA'I BLO CAN RNAMS LA NGES PA'I DON DU BSTAN TO, ,DE YANG RNAL 'BYOR PA MKHAS PA BLO DANG LDAN PA RNAMS LA, GANG PHYIR SPRUL PA GNAS BRTAN PA, ,ZHES PA LA 
SOGS PA DRANG BA'I DON DU BSTAN LA, RNAL 'BYOR MA YI LUS DBUS NA, ,SDOM PA A'A YI RNAM PAR GNAS, ,ZHES BYA BA LA SOGS PA NI NGES PA'I DON DU BSTAN TO, ,DE YANG PHYI ROL DU NI PHAS PHAM PA LA SOGS PA'I CHOS MI BYED PA SDOM PA YIN LA, NANG DU BDE BA'I SDOM PA GANG LA 
GNAS TE BYANG CHUB SEMS KYI SROG MI GCOD PA'I PHYIR, SROG MI GCOD PA'I SDOM PA DANG, DE LTAR BDE BA PHYIR MA SHOR BAS MI TSANGS PAR SPYOD PA LAS LOG PA'I SDOM PA LA SOGS PA BSRUNG BA NGES PA'I DON DU BSTAN TE, MTSAN YANG DAG PAR BRJOD PA LAS KYANG, DKA' THUB MTHAR PHYIN 

@100B
DKA' THUB CHE, ,GTZANG GNAS NAM PA GOO TAM, ,ZHES PA DANG, DE BZHIN DU, TSUL KHRIMS CHEN PO 'CHANG BA MCHOG ,BZOD CHEN 'CHANG BA BRTAN PA PO, ,ZHES PA LA SOGS PA NGES PA'I DON GYI SDOM PA RGYAS PAR BSTAN TO, ,DE LTAR NA, BO LA'I BDE BA PHYAG RGYA CHE, ,RDO RJE SKYE 
MCHED THAMS CAD NYID, ,CES BYA BA LA, NYI ZLA'I LAM MI SHIGS PA'I LAM DU GTOGS PA'I DUS NA, PHYI'I LAS DANG YE SHES KYI PHYAG RGYAL SOGS PA DAG RNAM PAR SPANGS PA'I PHYIR BDE BA'I SDOM PA PO LA RAB TU RGYAS PAR BYED PA RTZA THAMS CAD RDO RJE LTAR 'GYUR BA 'DI NI GSANG BA'I SNYOMS 
PAR 'JUG PA'I BDAG NYID DO, ,DE BAS NA, GSANG BA'I SNYOMS PAR 'JUG PA 'DIS, ,PHYI ROL GYIS NI GNYIS GNYIS BKAG ,ZHES GSUNGS SO, ,GZHAN YANG BYIS PA PHAL CHER SKU GSUM ZHES BYA BA GZHAN DU 'DOD PA DGAG PA'I PHYIR, SKU GSUM LUS KYI NANG DU NI, ,'KHOR 
LO'I GZUGS KYI YANG DAG BSHAD, ,CES BYA BA LA SOGS PA GSUNGS TE, 'DI LTAR BDE BA CHEN PO LA SOGS PA'I 'KHOR LO NA, CHOS DANG LONGS SPYOD RDZOGS PA DANG, SPRUL PA'I GZUGS CAN RTZA GSUM GYIS KUN DU KHYAB PA YONGS SU SHES PA SKU GSUM DU BSTAN TO, ,CI'I PHYIR 
ZHE NA, LA LA N'A NI SKU ZHES BYA, ,RO LDAN MA NI GSUNG YIN TE, ,AA WA DH'U T'I DBUS GNAS NA, ,GZUNG 'DZIN BRAL BA CHOS KYI SKU, ,ZHES GSUNGS PA'I PHYIR RO, ,DE BZHIN DU BDE BA CHEN PO KUN LA KHYAB PA'I PHYIR RO, ,GZHAN YANG, MA LUS PA YI SEMS CAN GYIS, ,SKYE BA GANG NAS 
RJOD BYED PA, ,GANG PHYIR SPRUL PA GNAS BRTAN PA, ,DE PHYIR SPRUL PA'I SKU NYID YIN, ,ZHES BYA BA LA 'DI LTAR SKYE BO THAMS CAD KYI LUS CHAGS PA NA LTE BA NAS SNGON DU CHAGS PA DANG, SROG GI RLUNG LA SOGS PA YANG DE NAS SPRUL PA'I PHYIR, GNAS BRTAN PA DANG, LTE BA SPRUL 
PA'I 'KHOR LO'O, ,CI'I PHYIR ZHE NA, GANG GIS SKYED DANG SPRUL BYED PA'I, ,SKU NI SPRUL PA CAN ZHES BRJOD, ,CES GSUNGS PA'I PHYIR RO, ,SEMS KYI RANG BZHIN CHOS YIN TE, ,CHOS KYI SKU YANG SNYING GAR YIN, ,ZHES BYA BA NI, BDE SDUG THAMS CAD 'DZIN PA DANG, ,MTSAN LAS 

@101A
*, ,MTSAN MA MED PAR 'GYUR, ,MTSAN MED 'DUS MA BYAS PA YI, ,CHOS SKU SNYING GA'I GNAS NA BZHUGS, ,ZHES GSUNGS PA'I DON KHONG DU CHUD PAR BYA'O, ,RO RNAMS DRUG GI GZUGS CAN GYI, ,BZA' BA NGES PAR LONGS SPYOD BRJOD, ,CES BYA BA LA, RO DRUG LA 
SOGS PA'I BZA' BA DANG BTUNG BA PHUN SUM TSOGS PA'I LAM DANG, RO LA SOGS PA 'DZIN PAR BYED PA'I RTZA MGRIN PAR GNAS PA'I PHYIR RO, ,DE'I PHYIR NA, MGRIN PAR LONGS SPYOD 'KHOR LO DANG, ,ZHES GSUNGS SO, ,SPYI BOR BDE BA CHEN PO GNAS, ,ZHES PA NI BDE BA'I GZHI LA GNAS 
PA'I PHYIR RO, ,DA NI 'BRAS BU BRJOD PA'I PHYIR, ,AE WAm RNAM PA RGYU MTHUN NYID, ,JI LTAR BYAS PA DE BZHIN SPYOD, ,RGYU MTHUN ZHES NI RAB TU BSGRAGS, ,ZHES PA NI LTE BA'I DKYIL 'KHOR AE WAm GYI GNAS SU DUS KYI ME 'BAR BA G-YAS KYI LAM NAS BDE BA'I GNAS SU SON PA DANG, GANG GI 
RGYUN BKUG STE DE NYID KYI GNAS SU SPYOD PA'I PHYIR RO, ,RNAM SMIN CHOS KYI 'KHOR LO LAS, ,LAS CHUNG 'BRAS BU CHE BA'I PHYIR, ,RNAM PAR SMIN PA DE LAS BZLOG ,CES PA STE MES SMIN PAR BYA BA'I 'BRAS BU CHU'I LAM NAS 'ONG BA'I PHYIR RO, ,LONGS SPYOD SKYES BU BYED PA NYID, ,BSKYED PAS SKYES 
BU BYED PA'O, ,ZHES PA NI DE LTA BU'I RGYU DANG 'BRAS BU'I BYED PA CAN YANG, SKYES BU'I RTZOL BA LA RAG LAS PA'I PHYIR, ,BDE CHEN 'KHOR LO DRI MED NYID, ,RNAL 'BYOR DAG CING DRI MA MED, ,CES PA NI GANG GIS, RGYUN GYIS DRI MA MED PA'I GNAS, ,ZHES BYA BAR BYIN PA'I PHYIR RO, ,DE'I PHYIR NA, RGYU MTHUN 
SOGS PAS RAB PHYE BA'I, ,'BRAS BU RNAM PA BZHI ZHES BRJOD, ,LAS KYI RLUNG GIS BSKUL BA YIS, ,LAS LA BCOM LDAN SHES RAB SPYOD, ,CES BYA BA LA LTE BA'I DKYIL 'KHOR NA RANG BZHIN GYIS GNAS PA'I LAS KYI RLUNG LA SHES RAB MA ZHES BRJOD DE, LAS KYI RLUNG DES NI DUS KYI ME SPOR 
ZHING 'JIG RTEN GYI KHAMS THAMS CAD SREG PAR BYED PA YIN NO, ,DA NI SDE PA CHEN PO BZHI'I NGES PA'I TSIG BSTAN PAR BYA STE, GANG PHYIR SPRUL PA GNAS BRTAN NYID, ,CES PA NI, GANG DU GNAS NAS SROG 'GRO BA DANG, 'ONG BA'I GZHI BRTAN PAR BYED PA'I PHYIR RO, ,CHOS NI SMRA BA 'BYUNG BA'I PHYIR, 

@101B
CHOS KYI 'KHOR LO THAMS CAD YOD, ,CES BYA BA NI SNYING GA'I SROG RLUNG GI SGRAS BRJOD PA THAMS CAD GSAL BAR BYED PA'I PHYIR RO, ,GANG PHYIR MGRIN PAR KUN BKUR PHYIR, ,LONGS SPYOD 'KHOR LO KUN GYIS BKUR, ,ZHES BYA BA LAS RTZA THAMS CAD RGYAS PAR BYED PA'I BZA' BA DANG, BTUNG BA'I RO 
THAMS CAD MGRIN PA NAS RGYU LA, ,DE'I PHYIR RTZA THAMS CAD KYIS BKUR BA'I PHYIR DE SKAD CES BYA'O, ,GANG PHYIR BDE CHEN MGOR GNAS PA, ,BDE BA'I 'KHOR LOR DGE 'DUN CHE, ,ZHES PA NI BYANG CHUB KYI SEMS KU NDA LTA BU PHAL CHER BDE BA'I 'KHOR LO NA GNAS PA'I PHYIR RO, ,SDE BA ZHES BYA 
LUS SU BRJOD, ,LTO BA GNAS SU BRJOD PAR BYA, ,ZHES BYA BA LA, SDE BA BCO BRGYAD NI THUN MONG DU LUS SPYI LA BRJOD DO, ,MA'I LTO BA NI GTZUG LAG KHANG DU BRJOD DO, ,DE BZHIN DU, SNGAGS KYI BZLAS PA AA DANG HAm, ,SKYE GNAS 'KHOR LO'I RNAM PA AA, ,BDE CHEN GYI YANG RNAM PA HAm, , 
ZHES BYA BA LA LTE BA'I 'KHOR LO NAS AAm ZHES PA'I SROG GI RLUNG SUM CU RTZA GNYIS KYI 'KHOR LO'I HAm LA GTUGS PA'I PHYIR DE SKAD CES BYA'O, ,DE'I PHYIR AA HAm ZHES PA GZOD MA NAS BDE BA CHEN PO'I SKU'I RANG BZHIN DE YIN NO ZHES PA'I DON TO, ,'DI DAG RKYEN GYIS SEMS CAN RNAMS, ,SANGS 
RGYAS NYID DU THE TSOM MED, ,ZLA BA BCU YANG SA RNAMS NYID, ,SEMS CAN SA BCU'I DBANG PHYUG GO, ,ZHES BYA BA LA, DRANG BA DANG NGES PA'I DON GYI RTZA BA DANG YAN LAG GI RLUNG BCU PO BAG LA ZHA BA NI NGES PA'I DON GYIS BCU'O, ,DE NAS RNAL 'BYOR MA BDAG MED MA LA SOGS PA'I LHA MO THAMS 
CAD CES PA NAS SA LA 'GYEL BA DANG 'DAR BAR GYUR TO ZHES PA YAN CHAD KYIS NI 'DI LTAR SEMS CAN THAMS CAD GZOD MA NAS SA BCU'I RANG BZHIN GYI BYANG CHUB SEMS DPA' RDO RJE LTA BU'I SKU CAN YIN NO ZHES BCOM LDAN 'DAS KYIS GSUNGS PA LA CI'I PHYIR SEMS CAN RNAMS NYON MONGS PA 
NYAM NGA BA'I GNAS SU GLO BUR DU LHUNG BA NI MA LA CI ZHIG LTAR SKYE STE ZHES BRGYAL BA'I DON TO, ,YANG RDO RJE CAN GYIS LHA MO DE DAG GZIGS NAS BSLANG BA'I PHYIR ZHES PA NAS, DE NYID NGA YIS SPRO YIS NYON, ,ZHES PA YAN CHAD NI, LHA MO DE DAG LA BCOM LDAN 'DAS KYIS SPRO BA BSKYED PA'I DBYANGS 

@102A
*, ,KYI NGA RO BSTAN PA STE, BCOM LDAN 'DAS KYI GSUNG RMI LAM LTA BUR NYE BAR THOS NAS LHA MO DE RNAMS THAMS CAD SROG RNYED PAR GYUR TO ZHES PA'I THA TSIG GO, ,BCOM LDAN 'DAS KYIS BKA' STZAL PA, SEMS CAN RNAMS NI SANGS RGYAS NYID, ,'ON KYANG GLO 
BUR DRI MAS BSGRIBS, ,DE NYID BSAL NA SANGS RGYAS NYID, ,CES PA NI GZOD MA NAS SEMS CAN THAMS CAD LHAN CIG SKYES PA'I RANG BZHIN YIN PA'I PHYIR SANGS RGYAS SO, ,GLO BUR GYI DRI MA NI 'DZAG PA YIN LA DE'I RGYU BA CHAD PA NI SANGS RGYAS ZHES BYA BA'I DON TO, ,LHA MO 
RNAMS KYIS GSOL PA, ,BCOM LDAN 'DAS DE DE BZHIN TE, BDEN PA MA MCHIS SHING BRDZUN PA MA MCHIS SO ZHES BYA BA NI 'DZAG PA DRI MA YIN LA, MI 'DZAG PA SANGS RGYAS YIN NO ZHES GSUNGS PA GANG YIN PA DE DAG NI, DE DE BZHIN TE, DE DE BZHIN NO ZHES BYA BA'I DON TO, , 
DE YANG BCOM LDAN 'DAS NYID KYIS DPE 'DI LTAR GSUNGS TE, GANG ZHIG MI SHES 'JIG RTEN PA, ,BTZAN DUG ZOS PAS BRGYAL BAR 'GYUR, ,RMONGS SPANGS DE NYID YID KYIS NI, ,DE YI DE NYID YONGS SU GCOD, ,CES BYA BA GSUNGS TE, DPER NA SKYES BU RMONGS PA 'GA' 
ZHIG DUG LOG PAR 'GYUR BA'I THABS GYIS [*KYIS] DMAN PAS DUG ZA BA GANG YIN PA DE NI TSE'I DUS BYED PAR 'GYUR RO, ,'ON TE DUG GI DE KHO NA NYID YONGS SU SHES PAS ZA BZHIN PA NI DUG BDUD RTZI DAD MTSUNGS PAR 'GYUR RO, ,DPE DE LTAR NA, DE BZHIN ZHI BA'I THABS SHES SHING, ,KYE 
YI RDO RJER DBUGS BTON NA, ,MA RIG SOGS PAS MI 'DZIN CING, ,GTI MUG LA SOGS KYIS MI 'CHING, ,ZHES BYA BA SROG GI KUN DU SPYOD PA'I RLUNG 'GRO BA DANG 'ONG BA LAS RNAM PAR GROL ZHING KU NDA LTA BU'I THIG LE 'BYUNG BA DANG, 'JUG PA YONGS SU MNAN PA NA KYE'I RDO RJER DBUGS 
BTON PA YIN ZHING, MA RIG PA LA SOGS PA'I NYON MONGS PA MTHA' DAG GIS RNAM PAR 'CHING BAR MI 'GYUR RO ZHES PA NI NGES PA'I DON TO, ,RANG DANG RANG GI RTOGS PA LAS, ,SANGS RGYAS MA YIN SEMS CAN NI, ,GCIG KYANG YOD PA MA YIN NO, ,DMYAL BA YI DAGS BYOL SONG 

@102B
DANG; ,LHA DANG LHA MIN MI RNAMS DANG, ,BSHANG BA'I SRIN BU LA SOGS PA, ,RTAG TU BDE BA'I RANG BZHIN CAN, ,ZHES BYA BA LA SROG CHAGS THAMS CAD KYI BDE BA THUN MONG PA KA RKA tA DANG CHU SRIN ZHES BYA BA SROG GI KUN DU SPYOD PA LA BRTEN PA'I THIG LE'I BDE BAR RANG RANG GI JI LTA BA BZHIN DU RTOGS 
PA NA; SANGS RGYAS DANG BYANG CHUB SEMS DPA' DE NYID NGA YIN GYI, GZHAN MA YIN ZHES BYA BA'I DON TO, ,LHA DANG LHA MA YIN GYI YANG, ,BDE BA GANG PHYIR MI SHES PAS, ,ZHES BYA BA NI, MI SHES PA DE'I PHYIR 'KHOR BAR BCINGS ZHES SBYAR RO, ,RTAG TU RANG BZHIN BDE BA CAN, 'JIG 
RTEN KHAMS NI GANG DU YANG, ,GZHAN DU SANGS RGYAS RNYED MI 'GYUR, ,ZHES PA NI RANG RIG PA'I BDE BA BOR NAS GZHAN DU SANGS RGYAS MI RNYED CES SBYAR RO, ,DON BSDUS PA'I TSUL GYIS GSUNGS PA NI, SEMS NI RDZOGS PA'I SANGS RGYAS NYID, ,CES PA NAS, GSOD PA DON DU GNYER BA 
RNAMS, ,KYE YI RDO RJE DE SHES NAS, ,'GRUB 'GYUR 'DI LA THE TSOM MED, ,CES PA LA SOGS PA STE, RANG GIS RANG GI SEMS RIG PA STONG PA DANG SNYING RJE DBYER MED PA'I BDAG NYID KYI KYE'I RDO RJE SHES NA 'GRUB PAR 'GYUR BA NI NGES PA'O, ,BYIS PA MI SHES PAS BSGRIBS PAS, ,'DI YI 
'GRO BA MI SHES PA, ,ZHES PA NI, STONG PA NYID DANG SNYING RJE DBYER MED PA'I BDE BA LAS BABS PAS BDE BA'I 'GRO BA 'DI MI SHES TE 'GRO BA DRUG CES BYA BA, CHU SRIN NAM KA RKA tA'I 'GRO BA DRUG GI MTHAR 'KHOR BAR 'GYUR TE, RMONGS PAR 'GYUR RO, ,RDO RJE SNYING PO SNYING RJE CHE, ,KYI YI RDO RJE'I 
THABS RNYED NAS, ,GANG ZHIG YUL RNAMS RNAM SBYONG BA, ,DES NI BLA MED RNYED PAR 'GYUR, ,ZHES BYA BA NI BLA MA'I LUNG PHOG PA THOB PA'I STOBS LAS THABS RNYED DE BLA MA'I LUNG LTAR YUL RNAMS RIM PA JI LTA BA BZHIN DU SBYANGS NA BLA NA MED PA RNYED PAR 'GYUR TE, 'DI LTAR SROG NYI KHRI TSIG STONG 
DRUG BRGYA 'KHOR LO BZHI'I GNAS SU LNGA STONG BZHI BRGYA LNGA STONG BZHI BRGYA GSAD PA LAS, LUGS DANG LUGS SU 'BYUNG BA'I RIM PAR DGA' BA DANG, MCHOG DGA' DANG, KHYAD PAR DANG, LHAN CIG SKYES PA RNAMS RIM PA BZHIN BRTZI BAR BYA'O, ,DE BZHIN DU DRUG CU RTZA BZHI'I GNAS NYID DU RLUNG 

@103A
*, ,BRGYAD CU RTZA BZHI DANG RKANG PA RE RE GSAD PAR BYA'O, ,DE LAS KYANG RTZA BCU DRUG BCU DRUG GI RLUNG GSAD PA NA DGA' BA BZHI BZHIR SLAR BZHIN SBYAR RO, ,DE BZHIN DU CHOS KYI GNAS SU DRUG BRGYA BDUN CU RTZA LNGA DRUG BRGYA BDUN CU RTZA LNGA GSAD PAR BYA'O, ,DE LAS RTZA GNYIS GNYIS 
KYIS STONG SUM BRGYA LNGA BCU STONG SUM BRGYA LNGA BCU GSANG PA NA DGA' BA BZHI BZHIR SBYAR RO, ,DE BZHIN DU LONGS SPYOD KYI GNAS SU SUM CU SO BDUN GYIS LHAG PA'I RKANG PA DANG BCAS PA SUM BRGYA GSAD PAR BYA'O, ,DE LAS CHA BZHI BZHI GSAD PA NA GONG MA LTAR DGA' BA BZHI BZHI DANG SBYAR 
BAR BYA'O, ,DE NAS SUM CU RTZA GNYIS KYI GNAS SU DRUG CU RTZA BRGYAD KYIS LHAG PA'I RKANG PA DANG BCAS PA'I BRGYA PHRAG RE RE GSAD PAR BYA'O, ,DE LAS CHA BZHI BZHI GSAD PA NA GONG BZHIN DU DGA' BA BZHI BZHI DANG SBYAR RO, ,DE LTAR BRJOD PA DE RNAMS NI BLA MA'I LUNG LTAR SBYANGS PA'O, ,DA NI GANG GI 
PHYAG RGYAS GANG LA GDAB PA'I RIGS PA BSHAD PAR BYA STE, RDO RJE SNYING POS GSOL BA, SA NI PU KKA S'IR BSHAD PA, ,GANG YANG GTI MUG SRAB PA'I PHYIR, ,SKU NI RNAM SNANG NYID GSUNGS NA, ,JI LTAR MI BSKYOD PHYAG RGYA LAGS, ,ZHES PA LA SOGS PA'I THE TSOM RNAMS BCOM LDAN 'DAS LA ZHUS 
PA DANG; BCOM LDAN 'DAS KYIS LAN 'DI SKAD GSUNGS SO, ,LUS SPANGS NAS NI SEMS KYIS NI, ,MDZES PA GZHAN DU MI 'GYUR RO, ,DE PHYIR SEMS KYI RNAM SNANG MDZAD, ,SKU LA THUGS KYI PHYAG RGYAS GDAB, ,CES BYA BA GSUNGS TE, THABS DANG MI LDAN PA'I SHES RAB DANG, 
SHES RAB DANG MI LDAN PA'I THABS DAG GIS KYANG BYA BA YONGS SU MI RDZOGS PA LTAR, SKU DANG THUGS THA DAD PA'I SKU YIS BYA BA YONGS SU MI RDZOGS PA'I PHYIR, ,SKU LA THUGS KYI PHYAG RGYAS GDAB BO, ,DE BZHIN DU, CHU KHAMS RI KHROD MAR BSHAD DO, ,MI BSKYOD KHU BA'I GZUGS CAN NYID, , 
GTZO BO MI BSKYOD PHYAG RGYAS NI, ,RI KHROD MA LA GDAB PA'I RIGS, ,ZHES BYA BA NI, CHU'I KHAMS LA THABS CHU'I KHAMS MI BSKYOD PAS RGYAS GDAB PAR RIGS PA MA 'GAGS SAM ZHES ZHUS PA DANG, SLAR BCOM LDAN 'DAS KYIS GSUNGS PA, SEMS SPANGS NAS NI LUS KYI NI, ,GNAS 

@103B
PA GZHAN DU MTHONG MI 'GYUR, ,DE STE SEMS NI GTI MUG 'GYUR, ,ZHES PA LA, GONG BZHIN DU PHAN TSUN DU 'GAL BA'I SKYON GYIS 'DIR YANG RTOGS PAR BYA STE, DE'I PHYIR THUGS KYI RIGS LA SKU'I RIGS KYIS RGYAS BTAB NA MDZES PAR 'GYUR ZHES PA'I DON TO, ,DE BZHIN DU, ME NI GDOL 
BA MONG BSHAD PA, ,'DOD CHAGS PHYAG RGYAS GDOL BA MO, ,RIGS DE PHYAG RGYA GZHAN MIN NA, ,JI LTAR RIN CHEN PHYAG RGYA LAGS, ,ZHES BYA BA NI ME'I KHAMS GDOL BA MO LA 'DOD CHAGS KYI PHYAG RGYA DPAG MED 'OD KYIS GDAB PAR RIGS PA MA LAGS SAM, CI'I SLAD DU, RIN CHEN 'BYUNG 
LDAN GYIS ME'I RIGS LA PHYAG RGYAS GDAB CES ZHUS PA DANG, BCOM LDAN 'DAS KYIS 'DI SKAD CES GSUNGS SO, ,GANG PHYIR 'DOD CHAGS KHRAG BSHAD PA, ,KHRAG NI RIN CHEN 'BYUNG LDAN NYID, ,DROD NI KHRAG GI RANG BZHIN PHYIR, ,'DOD CHAGS SER SNA'I PHYAG RGYAS GDAB, ,CES BYA BA 
GSUNGS TE, 'DI LTAR DROD ME'I RANG BZHIN NI KHRAG GI YON TAN YIN LA, KHRAG MA GTOGS PAR DROD MI 'BYUNG STE DE BAS NA, SER SNA'I RIGS NI RIN CHEN 'BYUNG LDAN GYIS RGYAS GDAB PAR GSUNGS SO, ,GZHAN YANG, GANG PHYIR G-YUNG MO RLUNG NYID DE, ,DON YOD RLUNG GI 
GZUGS CAN NYID, ,DON YOD PHYAG RGYAS G-YUNG MO LA, ,GTZO MO PHYAG RGYAS RIGS PAR 'GYUR, ,ZHES PA NI, G-YUNG MO RLUNG DU BSHAD PA LA, ,DON YOD GRUB PA RLUNG NYID KYI, ,PHYAG RGYA RIGS PA MA LAGS SAM, ,CI'I SLAD DU, 'DOD CHAGS KYI RIGS 'OD DPAG MED KYIS RGYAS 
BTAB CES ZHUS PA DANG, BCOM LDAN 'DAS KYIS 'DI SKAD CES GSUNGS SO, ,'DOD CHAGS MA GTOGS PHRAG DOG NI, ,GZHAN DU 'BYUNG BA MA YIN TE, ,DE PHYIR 'DOD CHAGS PHYAG RGYA YIS, ,MKHAS PAS G-YUNG MO PHYAG RGYAS GDAB, ,CES BYA BA GSUNGS SO, ,'DI LTAR 
PHRAG DOG THAMS CAD NI 'DOD CHAGS LAS 'BYUNG LA, 'DOD PA'I 'DOD CHAGS LAS GZHAN DU, PHRAG DOG MA MTHONG BA DE'I PHYIR, ,DPAG MED 'OD 'DOD CHAGS KYIS RLUNG GI RIGS LA RGYAS GDAB CES BYA BA GSUNGS SO, ,DE LTAR BRJOD PA'I RIGS PA RNAMS NI 'BYUNG BA BZHI'I LHA MO 

@104A
*, ,RNAMS LA RGYAS GDAB PA'I RIGS PA YIN LA, PHYOGS KYI LHA MO PHUNG PO'I RANG BZHIN RNAMS KYANG DON DE LTAR KHONG DU CHUD PAR BYA'O ZHES GSUNGS TE, DE'I PHYIR NA, GANG PHYIR GZUGS NI SRA BA NYID, ,CES PA NAS, MA LOG PA LAS PHYAG RGYA'O, ,ZHES PA LA 
SOGS PA RGYA CHER GSUNGS PAS RIM PA BZHIN SHES PAR BYA'O, ,DA NI GTOR MA'I DE KHO NA NYID BSTAN PAR BYA STE, KYE YI RDO RJE RDO RJE 'DZIN, ,SNYOMS 'JUG PA YI LHA NYID LA, ,SEMS CAN DON PHYIR GTOR MA CHE, ,DE LA BDAG MED MAS ZHUS PA, ,ZHES PA LA STONG PA NYID DANG SNYING RJE THA MI DAD 
PA'I BDE BA LA BZHUGS PA'I BCOM LDAN 'DAS LA, PHYI DANG NANG GI GTOR MA DE KHO NA NYID BDAG MED MAS ZHUS PA ZHES PA'I DON TO, ,AE WAm RNAM PAR BZHUGS NAS NI, ,BGEGS DANG LOG PAR 'DREN PA LAS, ,SEMS CAN RNAMS KYI SROG BSRUNG PHYIR, ,RDO RJE SEMS DPAS GTOR MA 
BSTAN; ,ZHES BYA BA LA DE LTAR BDAG MED MAS ZHUS PA'I RJES LA, PHYI NANG GI 'BYUNG BO THAMS CAD LA PHAN GDAGS PAR DGONGS NAS, GTOR MA'I DE KHO NA NYID 'DI SKAD GSUNGS ZHES SBYAR BAR BYA'O, ,DE LA AOm AINDA, YA MA, DZA LA, DZA KHKHA, BH'U TA, BA HI, B'A YU, R'A KshA, TZA NDA, SU DZDZA, M'A TA, 
BA BBA, T'A LA, P'A T'A LAm, AA tA, SA BBA SV'A H'A, ZHES PA LA SOGS PA GSUNGS TE, 'DI'I DON YANG RTZA BA'I RGYUD LAS JI SKAD DU, BDAG DANG RNAL 'BYOR GNAS BSRUNG BA, ,DKYIL 'KHOR KHANG BA DANG BCAS PA, ,KYE YI RDO RJER BDAG BSKYED LA, ,GTOR MA'I CHO GA BYA BA NYID, ,DE BZHIN GZHAL 
YAS KHANG LA SOGS, ,GO RIMS JI BZHIN BSKYED PA LA, ,DBUS KYI GRU GSUM NAM MKHA' LA, ,KYE RDOR RANG BZHIN 'BYUNG PO DGOD, ,SKU GSUNG THUGS KYI RANG BZHIN PHYIR, ,AOm DANG A'A: DANG H'Um LAS NI, ,MGRON RNAMS KUN YANG BSAM BYAS LA, ,SKU GSUNG THUGS SU DMIGS PAR 
BYA; ,DE LA RIGS PAR GO KU SOGS, ,SBYANG SPEL SPAR DANG BDUD RTZI YIS, ,YI GE BZHI DANG LDAN BYAS LA, ,DE DAG TSOGS LA DBUL BAR BYA, ,ZHES GSUNGS PA'I DON KHONG DU CHUD PAR BYAS LA BDAG DANG GZHAN GYI SROG BSRUNG BAR BYA'O, ,DE BZHIN DU NGES PA'I DON YANG, ,'BYUNG PO RANG RANG GI SNYING 

@104B
GA'I RTZA 'DAB BRGYAD PO BRGYA BYIN LA SOGS PA THUN BRGYAD YIN LA, STENG GI SGRA GCAN DANG 'OG GI DUS KYI ME NI NYI MA DANG ZLA BA YIN NO, ,T'A LA P'A T'A LAm NI LTE BA'I STENG DANG 'OG GO, ,DE RNAMS TSIM PAR BYIN GYIS BRLABS PA'I SNGAGS AA K'A RO MU KHAm ZHES PA LA SOGS PA STE, NGES PA'I 
DON DU NA A'I YI GE NI CHOS THAMS CAD KYI SGO STE, GZOD MA NAS MA SKYES PA'I PHYIR RO ZHES PAS BYIN GYIS BRLABS PA'O, ,'DI LTAR AA ZHES PA NI TSIG GI BRJOD PA KUN LAS 'DAS PA, MI SHIGS PA'I SGRAR GNAS PA LA BYA'O, ,'DI LTAR MI SHIGS PA'I SGRAR GNAS PA 'DI NI SROG 
CHEN PO STE, GTOR MA 'DIS SROG BSRUNG BA NI NGES PA YIN LA, TSUL GZHAN DU BSKAL BA DPAG TU MED PAR GTOR MA SBYIN YANG SROG BSRUNGS PAR MI 'GYUR RO ZHES PA NI, DE BZHIN GSHEGS PA'I BKA' LUNG NGO, ,NGES PA'I DON GZHAN NI SNGAGS KYI LE'U'I RGYA CHER BSHAD PAR 
LEGS PAR GTAN LA PHAB PA'I PHYIR, ,'DIR GSAL BAR MA BSTAN TO, ,GAL TE GTOR MA 'DIS 'BYUNG PO THAMS CAD MCHOD PAR BYED NA, RNAL 'BYOR BA RNAMS LEGS PAR 'GYUR TE ZHES BYA BA LA SOGS PA LA, 'DI LTAR DRANG BA DANG NGES PA'I DON GYIS DBYE STE, DE LA GANG DRANG 
BA'I DON DE NI PHYI ROL DU JI LTAR BSTAN PA RNAMS YIN LA, NGES PA NI 'DI LTA STE, A'A DYA NU TPA NNA TV'A TA CES PA LA MI SHIGS PAR GTOGS PA'I SROG GI RLUNG GANG GIS 'DZAG PA MED PA'I BDE BA DE NI BDE BA DRI MA MED PA'O, ,DE BZHIN DU DUS MTHA'I ME'I NYI MA'I RTZA'I CHA RNAMS BSREG PA'I PHYIR, 
LHA MO RNAMS DANG 'GRO BAR RAB TU 'BYOR BA RNAMS DGA' BAR 'GYUR RO ZHES PA'I DON TO, ,GAL TE 'DIR 'BYUNG PO'I TSOGS KYI PHYIR RTAG TU GTOR MA STER NA ZHES BYA BA LA MI SHIGS PA'I SROG GI RLUNG GIS GTOR MA BYIN NA ZHES BYA BA'I THA TSIG GO, ,BDE BA DBANG DU BSDUS PAS DBANG NGO, , 
'DZAG PA'I NYON MONGS PA 'JIG PA'I PHYIR MNGON SPYOD DANG DGRA'I SDE 'JIG PA DANG, BSKRAD PA DANG, GSAD PA ZHES PA'I DON TO, ,BDE BA 'GUGS SHING DES NYON MONGS PA'I GDUNG BA ZHI ZHING BDE BA'I YE SHES RGYAS PAR BYED PA'I PHYIR ZHI BA DANG RGYAS PAR 'GYUR BA'O, ,DA NI SKU GSUNG THUGS 

@105A
*, ,KYI PHYAG RGYA LAS RGYAS GDAB PA'I RIGS PA BSTAN PAR BYA'O, ,RDO RJE SNYING POS GSOL BA, PHYAG RGYA GANG GIS MKHA' SPYOD MA, ,GANG GI PHYAG RGYAS SA SPYOD MA, ,GTZO BO BDAG GIS SNGAR MA 'TSAL, ,ZHES BYA BA LA MKHA' SPYOD MA DANG SA SPYOD MA DAG LA, PHYAG 
RGYA GANG GIS GDAB PAR BGYI ZHES PA'I DON TO, ,BCOM LDAN 'DAS KYE'I RDO RJES SLAR GSUNGS PA, GSANG GSUM 'KHOR LO'I DBUS SU NI, ,SKU GSUNG THUGS SU DBYE BA LAS, ,STENG DANG 'OG DANG DBUS GNAS KYI, ,'KHOR LO'I DBUS SU RNAM PAR GNAS, ,ZHES BYA BA LA, 
GSANG BA GSUM GYI 'KHOR LO NI, ,SA 'OG SA STENG SA BLA RNAMS, ,RNAM PA GSUM DU PHYE BA STE, ,BDE MCHOG 'KHOR LOR RAB TU BSGRAGS, ,SA SPYOD SKU YI PHYAG RGYA CAN, ,STENG ZHAL SKU YI PHYAG RGYA MA, ,GTI MUG SKU YI RIGS CAN TE, ,RNAM SNANG MDZAD DU RAB TU BSGRAGS, , 
MKHA' SPYOD 'DOD CHAGS PHYAG RGYA CAN, ,'OG ZHAL GSUNG GI RDO RJE MA, ,'DOD CHAGS GSUNG GI RIGS CAN TE, ,DPAG MED 'OD DU RAB TU BSGRAGS, ,THUGS KYI RDO RJE BDAG MED MA, SEMS NI DPAG MED TSUL CAN NYID, ,SEMS NI DBUS KYI GNAS SU STE, ,DE PHYIR BDAG MED 
DBUS SU 'KHRUNGS, ,SEMS NI NAM MKHA'I RIGS CAN NYID, ,MGON PO MI BSKYOD SEMS SU BSGRAGS, ,'DI GSUM DBUS KYI RTZA YI GZUGS, ,LO GSUM ZLA BA PHYED DANG GNYIS, ,'DI YI CHOS SU RAB BSTAN TE, ,'DUS PA LA SOGS RGYUD CHEN RNAMS, ,'DI NYID LAS NI 
'BYUNG BAR BSHAD, ,DE BAS SKU GSUNG THUGS KYI RIGS, ,ZHAL GSUM PAR NI RAB TU BRJOD, ,RGYAS PAR RAB TU PHYE BA LAS, ,RIGS NI RNAM PA DRUG TU BRJOD, ,SA DANG CHU DANG ME DANG NI, ,RLUNG DANG NAM MKHA'I KHAMS DAG DANG, ,YE SHES KHAMS DANG DRUG TU BRJOD, ,RNAM 
GSUM NYI MA ZLA BA ME, ,RNAM LNGA MUN CAN SGRA GCAN 'DZIN, ,GSUM LA GNYIS KYIS BSNAN PAS LNGA, ,KHRO BO'I RGYAL PO GDONG DRUG 'JIGS, ,'JAM PA'I RDO RJE ZHAL LNGA PA, ,ZHES BYA BA'I DON TO, ,GZHAN YANG RNAL 'BYOR GYI RGYUD DU, PHYI'I SKYE BO RNAMS 'JUG PAR BYA BA'I PHYIR BSHAD PA 'DI 

@105B
LTA STE; MI BSKYOD RNAM SNANG RIN CHEN 'BYUNG, ,DPAG MED PHRAG DOG RDO RJE SEMS, ,RIGS NI RNAM PA DRUG BSHAD PA, ,NYON MONGS RNAM DRUG RNAM PAR SBYONG, ,ZHE SDANG GTI MUG SER SNA DANG, ,'DOD CHAGS PHRAG DOG BDE BA DAG ,NYON MONGS DRUG TU RAB TU BSGRAGS, ,'DIS NI RIM PAR 
BSGOM PA NYID, ,RDO RJE SEMS DPA' SPANGS NAS NI, ,PHYI NAS RIGS NI RNAM PA LNGA, ,ZHES BYA BAS NI 'KHRIGS PA'I 'DOD CHAGS SPANGS NAS RIGS RNAM PA LNGAR 'GYUR TE, MCHOG TU MI 'GYUR BA'I YE SHES SPANGS NAS ZHES PA'I DON TO, ,CI'I PHYIR ZHE NA, YE SHES KYI RIGS KYIS 
KUN LA KHYAB PA'I PHYIR RO, ,DE BZHIN DU RDUL DANG MUN PA DANG SNYING STOBS KYI DBYE BA'AM, ,NYI ZLA SGRA GCAN 'DZIN GYI DBYE BAS, 'DOD CHAGS ZHE SDANG GTI MUG GIS, ,RDO RJE RNAM PA GSUM DU 'GYUR, ,ZHES BYA BA'I DON TO, DE BZHIN DU RNAM PAR SHES PA NAM MKHA'I KHAMS 'DI YIN 
TE; RIGS THAMS CAD PA'AM, RIGS GCIG NYID KYI NGO BO NYID YIN TE, NAM MKHA' GCIG GIS GZUGS THA MI DAD PA'I GZUGS KYIS GNAS PA'I PHYIR, MI BSKYOD ZHE SDANG GZUGS CAN GYI, ,THUGS KYI BDAG PO'I RO GCIG NYID, ,CES BYA BA GSUNGS SO, ,DE BAS NA THUGS KYI 
RIGS 'DI NYID LAS RIGS LNGA DANG RIGS DRUG LA SOGS PA NAS, DPAG TU MED PA'I RIGS RNAMS 'BYUNG BA'I PHYIR, ,ZHE SDANG RDO RJE'I BYIN BRLABS 'DI, ,RIGS NI LNGA DANG DRUG TU BRJOD, ,CES GSUNGS PA YIN NO, ,KYE'I RDO RJE'I NGES PA'I DON GYI RGYA CHER BSHAD PA LAS, RGYUD THAMS 
CAD KYI PHYAG RGYA BSDUS PA'I RGYA CHER BSHAD PA STE LE'U BZHI PA'O,, ,,ZHAL BRGYAD PHYAG NI BCU DRUG PA, ,DPA' BO THOD PHRENG CAN BTUD NAS, ,KYE'I RDOR MNGON PAR 'BYUNG BA YI, ,RGYAS BSHAD RDO RJE SNYING POS BRI, ,PHYAG NI BCU DRUG ZHAL BRGYAD PA, ,ZHABS BZHI PA DANG 'JIGS 
PA PO; ,DPA' BO THOD PA'I PHRENG BA CAN, ,BDAG MED MAS NI SKU LA 'KHYUD, ,CES BYA BA GSUNGS TE, STONG PA BCU DRUG GIS MTSAN PA'I PHYAG BCU DRUG DANG, RNAM PAR THAR PA BRGYAD DAG PA ZHAL BRGYAD DANG, DON MTHUN PA LA SOGS PA BSDU BA'I DNGOS PO BZHI DAG PA'I ZHABS BZHI 

@106A
*, ,DANG; NGANG GIS KHRO BA DANG, SHUGS KYIS KHRO BA DANG, KHRO BAR BCAS PA DANG, KHRO BAR BCOS PA LA SOGS PA KHRO BO'I MTSAN MA DANG LDAN PA DANG, RJOD BYED LNGA BCU DAG PA'I MGO BO'I PHRENG BA'I DO SHAL 'DZIN PA STONG PA NYID KYI BDAG NYID YUM CHEN MOS LA KHYUD PA'I SKU 
CAN; YI GE LNGA DAG PA'I PHYAG RGYA LNGA 'DZIN PA'I BCOM LDAN 'DAS HE RU KA LA BDAG MED MAS ZHUS PA, BCO LNGAS YONGS SU BSKOR BA NYID, ,BDAG GI 'KHOR LO KHYOD BSHAD NA, ,KHYOD KYI DKYIL 'KHOR JI LTAR LAGS, ,GTZO BO BDAG GIS SNGAR MA 'TSAL, ,ZHES BYA BA ZHUS TE, 'DI 
LTAR BYANG CHUB KYI SEMS KYI ZLA BA CHA SHAS BCO LNGA'I BDAG NYID CAN, MNGON PAR RDZOGS PA RNAM PA LNGA DANG, RNAM PA NYI SHUS BYANG CHUB PA'I MTSAN NYID CAN, BDAG GI DKYIL 'KHOR LHA MO LNGA GSUM GYI BDAG NYID LEGS PAR GSUNGS LAGS NA, GTZO BO KHYOD KYI DKYIL 'KHOR JI LTAR 
LAGS, SNGAR MA GSUNGS PA GSUNG BAR RIGS SO ZHES PA'I DON TO, ,BDAG MED MA LA'O MDZAD NAS, ,RDO RJE THOD PAR STZAL NAS NI, ,LHA MO'I NU MA MNYE MDZAD DE, ,DKYIL 'KHOR YANG DAG RAB TU BSTAN, ,ZHES BYA BA NI BDAG MED MA LA NYID KYI DKYIL 'KHOR BSTAN BAR MDZAD 
BA'I CHED DU, SNGON DU 'DOD CHAGS KYI CHOS RAB TU BSTAN PAR MDZAD NAS, BSHAD PAR ZHAL GYIS BZHES PA'O, ,'KHOR LO JI LTAR SNGAR BRJOD PA, ,ZHES PA NAS, RDO RJE THIG GIS YANG DAG BRGYAN, ,ZHES BYA BA LA SOGS PA GSUNGS TE, DKYIL 'KHOR GYI KHANG BU'I MTSAN NYID 
PHYI NANG DU PHYE BA LAS, BSKYED PA'I RANG BZHIN NI KHYOD NYID KYI KHANG BU BRTZEGS PA DANG MTSUNGS SO ZHES BYA BA'I DON TO, ,'DOD CHAGS CHEN PO'I RJES CHAGS PAS, ,LHAN CIG SKYES DGA'I RANG BZHIN LAS, ,KHYOD DANG LHAN CIG BZHIN BZANGS MA, ,DE LA DBUS SU NGA YOD DE, ,ZHES 
BYA BA LA, KYE LHA MO KHYOD KYI DKYIL 'KHOR NI, ,KHYOD NYID DANG POR BYAS PA'I BCO LNGA'I BDAG NYID YIN LA, 'DIR NI BCO LNGA YONGS SU SPANGS PA'I BDAG NYID KHYOD DANG NGA GNYIS YONGS SU 'KHRIGS PA LAS, LHAN CIG SKYES PA'I RANG BZHIN CAN KHYOD KYI LHA MO BRGYAD KYIS YONGS SU BSKOR 

@106B
BA'O ZHES PA'I DON TO, ,ZHAL BRGYAD PA LA ZHES PA NAS, SNA TSOGS RDO RJES SPYI BOR MTSAN, ,ZHES PA DANG, GRONG KHYER NYAMS DGAR KHYOD DANG NGA, ,ZHES PA YAN CHAD KYIS NI, BCOM LDAN 'DAS GTZO BO CHEN PO NYID KYI SKU BRTZE BA'I RANG BZHIN BDAG MED MA LA GSAL BAR YONGS SU 
BSTAN PA STE, BYIS PA'I SKYE BO RNAMS GZHUG PA'I PHYIR, SKU MTSAN PHUN SUM TSOGS PA YON TAN THAMS CAD KYIS RAB TU SPRAS PA BRJID BAG THAMS CAD DANG LDAN PA BSTAN PAR MDZAD PA'I DON TO, ,GRONG KHYER NYAMS DGAR KHYOD DANG NGA, ,DGA' BAS SHIN TU ROL PA LAS, ,ZHES 
BYA BA NI DKYIL 'KHOR GYI KHANG BU CHOS KYI DBYINGS KYI BDAG NYID CAN, DPE MED PA'I YUL GYI YON TAN GYIS SPRAS PA'I NANG DU, LHAN CIG SKYES PA'I DGA' BAS ROL CING GNAS SO ZHES BYA BA'I DON TO, ,DKAR MO DBANG PO'I PHYOGS PHYUNG NAS, ,SHAR GYI SGO RU YANG DAG GNAS, , 
ZHES PA NAS, RLUNG GI PHYOGS SU G-YUNG MO NYID, ,CES BYA BA LA SOGS PA YAN CHAD KYIS NI, DE LTAR LHAN CIG SKYES PA'I BDE BA'I ROL PA LAS, LHA MO BRGYAD 'BYUNG BAR STON PA'I RDO RJE'I TSIG GO, ,DES NI 'JIG RTEN PA'I SRID PA'I SKYED PAR BYED PA'I CHOS PHA DANG MA YIS BU TSA 
BSKYED PA'I BYA BA BSTAN TO, ,DE NYID LUS CAN RNAMS KYI SROG 'GRO BA DANG 'ONG BA'I KHYAD PAR GYIS, ,G-YAS KYI SROG BZHI DANG, G-YON GYI SROG BZHI DANG, THUN TSOD DANG THUN MTSAMS BZHI BZHI STE BRGYAD KYIS BCU DRUG PHYED KYI KHU BA'I THIG LE 'KHRID PAR BYED DE, NYIN MTSAN GYI 
CHOS RAB TU BSTAN LA, GANG BDAG MED MA DANG, GTZO BO NYID KYIS NI MTSAMS KYI ME'I RI MO CAN DU 'JUG PA'I RLUNG BSTAN TO, ,DE NAS RDO RJE CHAGS CHEN LAS, ,RIG MAR BCAS PA KHU BAR GYUR, ,ZHES PA NI PHA DANG MA'I BYA BA YONGS SU RDZOGS NAS, 'KHOGS PAR YONGS SU 
BSTAN LA, GZHAN DU NA SROG GI RTZA LA BRTEN PA'I KHAMS THAMS CAD NANG DU THIM STE RGYU BA MED PAR BSTAN TO, ,DE BZHIN DU BSKUL BA'I SA LA BZHENGS PA DANG, LAM GNYIS KYIS BYANG CHUB BDAG PA STON TE ZHES PA'I THA TSIG GO, ,SNA TSOGS GLU YI MCHOD PA LAS, ,DE NAS 

@107A
*, ,LHA MO RNAMS KYIS BSKUL, ,RJE BTZUN SNYING RJE'I YID BZHENGS SHIG ,ZHES PA NAS, THUGS RJE RGYUN CHAD MA MDZAD CIG ,CES PA LA SOGS PA'I RDO RJE'I GLU'I TSIG RNAMS KYI NI, 'DI LTAR 'JIG RTEN NA PHA MA DAG YONGS SU 'KHOGS TE, 'JIG RTEN PHA ROL 
DU SONG BA LA BU DANG BU MO LA SOGS PA SMRE SNGAGS 'DON CING CHO NGES 'DEBS LA, 'DI SKAD CES MGON PO KHO BO CAG LA MGON DANG SKYABS MA MCHIS KYIS, KYI HUD KYI HUD BSKYAB TU GSOL ZHES ZER ZHING MTSUN LA 'THOR BAR BYED DO, ,DE BZHIN DU NYAN THOS KYI SKYE PO RNAMS LA GRONG KHYER RTZVA MCHOG 
GI PHYOGS SU MYA NGAN LAS 'DA' BA NYE BAR STON CING, NYAN THOS CHEN PO RNAMS SMRE SNGAGS 'DON CING CHO NGES 'DEBS TE, KLU'I RGYAL PO RNAMS KYANG MYA NGAN BYED CE'O, ,DE NYID GZHAN GYI SROG GI RLUNG THAMS CAD NANG DU ZHUGS TE, BDE BA CHEN PO'I KHAMS LA GNAS PA LAS, SEMS CAN 
THAMS CAD KYI DON DU SA DANG CHU DANG ME DANG RLUNG RNAMS KYI KHAMS KYIS SAD PAR BYAS TE, 'GRO BA'I DON LA 'JUG PA NI NGES PA'I DON TO, ,GLONG PO RTA BONG GLANG RNGA MO, ,MI DANG SHA RA BHA BYI LA, ,G-YAS PA'I THOD PA BRGYAD PO LA, ,GLANG PO LA SOGS RIM SHES BYA, ,ZHES BYA BA NI G-YAS 
PA'I PHYAG GI MTSAN MA BRGYAD STON PA'O, ,DE BZHIN DU, SA DANG CHU DANG RLUNG DANG NI, ,ME DANG ZLA BA NYI MA NYID, ,MTHAR BYED DANG NI NOR 'DZIN TE, ,G-YON PA'I THOD BA BRGYAD NA'O, ,ZHES PA NI, PHYAG G-YON GYI MTSAN MA BRGYAD DE, ,'DI RNAMS KYI DAG PA NI GLO DANG DBUGS DANG 
ZHES PA NAS, PHYUG PO THAMS CAD RAB BSGRUB PA'O, ,ZHES GSUNGS PAS RTOGS PAR BYA'O, ,DE BZHIN DU GTZO BO CHEN PO GAR GYI RO DGU DANG LDAN PAR STON TO, ,'DI LTAR RIN CHEN SNA BDUN TE, ,DE LA DMAG DPON RIN CHEN ZHES, ,BDE BAR GSHEGS PAS RAB GSUNGS PA, ,TSUL 
DGU RAB LDAN DMAG DPON YIN, ,SGEG PAS 'GRO BA SHES RAB BSKYED, ,MDZAD SPYOD NYAM NGA MED PA'O, ,GDUG RTZUB RAB LDAN 'JIGS PA PO, ,LOG LTA ZHE GCOD GSHE BA'I TSUL, ,RDO RJE SEMS DPA' BTEG PA LA, ,DBA' LA DPA' BO'I DE BZHIN GSHEGS, ,RDO RJE 'DZIN PA SNYING RJE LA, , 

@107B
RGOD LA 'JIG RTEN DBANG PHYUG MCHOG ,RDO RJE NYI MA KHRO BA CHE, ,RDO RJE DRAG PO 'JIGS PA LA, ,SH'AKYA THUB PA MI SDUG LA, ,NGO MTSAR LA NI AA RA LLI, ,RMAD BYUNG CHOS SGROGS BZHAD PAR SNANG, ,GDUL DKA' KHRO BA SNYING RJER STON, ,NYON MONGS GRUB MDZAD NGO MTSAR TSUL, ,KHRO DRAG MI G-YO 
ZHI BA'I TSUL, ,ZHES PA LA SOGS PA NI GAR STABS DGU'I DON TO, ,DE LTA BU'I GAR STABS DGU DANG LDAN PA'I DPA' BO BZHENGS PA NI, AOm DANG H'Um GIS RDO RJE CHE, ,KHU BA'I GZUGS LAS BZHENGS NAS NI, ,ZHABS RNAMS SA LA BRDEGS PA DANG, ,LHA DANG LHA MIN BSDIGS PAR MDZAD, , 
CES BYA BA NI, SNGON GYI SA BON GYI GZUGS LAS, YI GE AAm H'Um GNYIS LAS THOD PA GRI GUG LTA BUR GYUR CING, DE LAS GZUGS BZHENGS PA'I DON TO, ,BDAG MED MA DANG GTZO BO'I SKU YONGS SU RDZOGS PA STE, BCU DRUG DANG BCU GNYIS NYI MA DANG ZLA BAR RAB TU GSAL ZHING DRI MA MED PAR 
GYUR PA'I DON TO, ,DES 'GRO BA'I DON BYED PA NI NGES PA'I DON TO, ,GAm TZAm BAm GHAm PAm SHAm LAm dAm ZHES PA NI THIG LE'I GZUGS CAN MING GI DANG PO'I YI GE BRGYAD DO, ,'DI YIS SA BON DBYUNG BA DANG, ,ZHES PA NI LHA MO BRGYAD BSKYED PA'I DUS SU SBYAR BAR BYA'O, ,DE BZHIN DU, BDAG PO YI NI SA BON 
DAG ,AAm H'Um SNGON PO 'BAR 'JIGS PAS, ,ZHES PA NAS, GTZO BO 'DI LTAR BSGOM PA NYID, ,CES PA YAN CHAD KYIS NI, GTZO BO BSKYED PA'I RANG BZHIN GSAL BAR BSTAN TE, GONG DU BSTAN PA NYID DO, ,DA NI LHA MO BRGYAD KYI PHYAG G-YAS G-YON GYI PHYAG MTSAN RNAMS BSTAN PA'I 
PHYIR, DKAR MO'I G-YAS NA GRI GUG STE, ,ZHES BYA BA NAS, G-YON NAS SDIGS MDZUB DE BZHIN NO, ,ZHES PA YAN CHAD KYIS BSTAN TE, 'DI LTAR RANG RANG GI GDAN GYI STENG DU NYI ZLA KHA SBYAR BA'I NANG NA, SNGON GYI YI GE RNAMS GNAS PAR BSAM ZHING, DE DAG YONGS SU GYUR PA LAS, 
G-YAS PA'I PHYAG MTSAN BRGYAD DU BSAMS PA DANG, DE YONGS SU GYUR PA LAS KYANG LHA MO BRGYAD YONGS SU RDZOGS PAR BYA'O, ,CI'I PHYIR G-YAS PA'I MTSAN MA LAS YONGS SU RDZOGS PAR BYA ZHE NA, RTZA BA'I RGYUD LAS JI SKAD DU, ,LUS CAN LAG PA G-YAS PA YIS, ,BYA BA THAMS 

@108A
*, ,CAD RDZOGS PAR BYED, ,STONG NYID SHES RAB G-YAS PA NI, ,DE BZHIN BYA BA THAMS CAD BYED, ,SEMS CAN DON LA BRTZON PA LAS, ,SKYIL KRUNG PHYED PA'I GAR GYIS NI, ,GOO R'I LA SOGS LHA MO RNAMS, ,KUN DU LEGS PAR GNAS PAR 'DOD, ,CES GSUNGS 
SO; ,DE BZHIN DU NYON MONGS PA GCOD PAR MDZAD PA DANG, STONG PA NYID KYI SGRA SGROGS PA DANG, MI G-YO BA'I BDE BA DANG, ZHE SDANG LA SOGS PA DE KHO NA NYID KYIS RGYAN DU BCING BA, BYA BA THAMS CAD LA THE TSOM MED PAR BYA BA DANG, DGRA BCOM PA BRTEN PA DANG, CHOS KYI 'KHOR LO 
BSKOR BA DANG, NYON MONGS PA GZHOM PA'I PHYIR, G-YAS NA GRI GUG LA SOGS PA'I PHYAG MTSAN BRGYAD RIM PA BZHIN SBYAR RO, ,DE BZHIN DU G-YON PA'I BRGYAD NI, 'DI LTAR REG NA BDE BA DANG, GTI MUG SAD PAR BYA BA DANG, BDE BA BSKYANG BA DANG, YE SHES BLANGS PA DANG, 
NYON MONGS PA TSAR GCOD PA DANG, BDE BA MTSON PA DANG, NYON MONGS PA MED PA DANG, DRI MA MED PA'I GNAS MTSON PA STE, RIM PA BZHIN DU SBYAR BAR BYA'O, ,DKAR MO LA SOGS PHYAG GNYIS BRJOD, ,SPYAN GSUM DBU SKRA GYEN DU BRJES, ,PHYAG RGYA LNGAS NI RNAM PAR BRGYAN, , 
ZHES PA LA SOGS PA NI LHA MO THAMS CAD STONG PA NYID DANG SNYING RJE MI PHYED PA DANG, SKU GSUNG THUGS KYI DE KHO NA NYID DANG, BDE BA'I YE SHES KYI DE KHO NA NYID DANG, NAM MKHA' LA SOGS PA'I PHYAG RGYA LNGA DANG LDAN PAR MTSUNGS PAR STON PA'O, ,GOO R'I KHA DOG NAG MOR 'GYUR, ,ZHES PA 
NAS; G-YUNG MO SNA TSOGS MA ZHES BRJOD, ,CES PA YAN CHAD KYIS NI, SA DANG, CHU DANG, ME DANG, RLUNG LA SOGS PA RNAMS KYI RANG BZHIN GYI YON TAN GYI DBANG GIS, PHYOGS MTSAMS KYI LHA MO BRGYAD KYI SKU MDOG RIM PA BZHIN RTOGS PAR BYA'O ZHES PA'I DON TO, ,DE BZHIN DU, 
GSHIN RJE DANG NI NOR BDAG DANG, ,BDEN BRAL DANG NI THAGS BZANGS RIS, ,TSANGS PA DBANG PO NYE DBANG DRAG ,GOO R'I LA SOGS PA YI GDAN, ,ZHES BYA BA RNAMS NI PHYOGS SKYONG BRGYAD PO RANG BZHIN YON TAN GYI DBANG GI RIM PA BZHIN GDAN DU BSAMS LA, GZHAN YANG 'JIG RTEN PA'I LHA 

@108B
NGA RGYAL CAN RNAM PA BRGYAD GAN RKYAL DU BSGYEL TE BTUL NAS, GTOGS 'DOD MA LA SOGS PA DBANG BSKUR ZHING MING SMOS TE, 'JIG RTEN PA'I DKYIL 'KHOR DU BKOD CES PA'I DON TO, ,DE DAG KYANG 'DI LTA STE, DKA' THUB ZLOG MA NI, KHRO MO RDO RJE MA DANG, GSER LDAN MA NI RDO RJE 
GSER MA ZHES BYA BA DANG, SHIR SHYA NI RDO RJE GZHON NU MA ZHES BYA BAR MING BTAGS SO, ,TSANGS MA NI RDO RJE ZHI BA MOR MING BTAGS SO, ,DBANG MO NI RDO RJE KHU TSUR MAR MING BTAGS SO, ,DE RNAMS NI RDO RJE RGYAL MOR DBANG BSKUR RO, ,DE NAS BAR SNANG LA SPYOD PA'I BTZUN MO 
THAMS CAD LA BYIN PA NI 'DI LTA STE, MI 'CHI BA NI RDO RJE MI 'CHI BAR MING BTAGS SO, ,RO HI NA NI RDO RJE MDANGS MAR MING BTAGS SO, ,DBYUG 'DZIN MA NI RDO RJE DBYUG MCHOG MAR MING BTAGS SO, ,SKYE BO 'PHROG MA NI RDO RJE RKED BCINGS MAR MING BTAGS TE, ,DE LA SOGS PA KHRO 
MO'I RDO RJER DBANG BSKUR RO, ,DE NAS NAM MKHA' LA SPYOD PA'I BTZUN MO THAMS CAD LA BYIN PA NI 'DI LTA STE, GSOD MA NI RDO RJE 'JU MAR MING BTAGS SO, ,ZA BA NI RDO RJE ZA BA MOR MING BTAGS SO, ,GO BA NI RDO RJE GO BA MOR MING BTAGS SO, ,DGA' BA NI RDO RJE DGA' BA MOR MING 
BTAGS SO, ,DE LA SOGS PA RDO RJE PHO NYA MOR DBANG BSKUR RO, ,DE NAS SA LA SPYOD PA'I BTZUN MO THAMS CAD LA BYIN PA 'DI LTA STE, ZHI BA MO NI RDO RJE PHO NYA MOR MING BTAGS SO, ,RLUNG NI RDO RJE MGYOGS MAR MING BTAGS SO, ,ME NI RDO RJE 'BAR MAR MING BTAGS SO, ,KU BE RA MA NI RDO RJE 
'KHOR MAR MING BTAGS SO, ,DE LA SOGS PA NI RDO RJE PHO NYA MOR DBANG BSKUR RO, ,DE NAS SA 'OG NA GNAS PA'I BTZUN MO THAMS CAD LA BYIN PA 'DI LTA STE, PHAG MO NI RDO RJE KHAR MING BTAGS SO, ,TZA MU nd'I NI RDO RJE DUS MAR MING BTAGS SO, ,SNA CHAD MA NI RDO RJE RUL MAR MING BTAGS 
SO; ,CHU LHA MA NI RDO RJE CHU SRIN MAR MING BTAGS SO, ,RDO RJE BRAN MOR DBANG BSKUR RO, ,DE BZHIN DU 'DI LTA STE, DBANG PHYUG CHEN MO NI RDO RJE KHRO MOR MING BTAGS SO, ,MTHU BO CHE NI SGYU MA'I RDO RJER MING BTAGS SO, ,SGRA GZHON NU NI RDO RJE DRIL BUR MING BTAGS SO, ,TSANGS PA NI THUB PA'I RDO RJER 

@109A
*, ,MING BTAGS SO, ,DBANG MO NI RDO RJE MTSON CHAR MING BTAGS SO, ,RIG PA'I RGYAL PO RNAMS SU DBANG BSKUR PA'O, ,DE NAS BAR SNANG LA SPYOD PA RNAMS LA BYIN PA 'DI LTA STE, NYI MA NI 'DUD RTZI 'KHYIL PAR MING BTAGS SO, ,ZLA BA NI RDO RJE 'OD DU MING 
BTAGS SO, ,DBYIG PA CHEN PO NI RDO RJE DBYIG PAR MING BTAGS SO, ,SER SMUG NI RDO RJE SER SMUG TU MING BTAGS TE, DE LA SOGS PA RDO RJE KHRO BOR DBANG BSKUR RO, ,DE NAS NAM MKHA' LA SPYOD PA'I LHA THAMS CAD LA BYIN PA NI 'DI LTA STE, SBRANG RTZI MYOS PA NI RDO RJE GLANG PO SNAR 
MING BTAGS SO, ,SBRANG RTZI BYED PA NI RDO RJE PHRENG BAR MING BTAGS SO, ,RGYAL BA NI RDO RJE DBANG DU MING BTAGS SO, ,RGYAL BAR BYED PA NI RDO RJE RNAM PAR RGYAL BA'I RDO RJER MING BTAGS TO, ,DE LA SOGS PA TSOGS KYI GTZO BOR DBANG BSKUR RO, ,DE NAS SA BLA'I DBANG PO THAMS CAD LA BYIN 
PA 'DI LTA STE, MDZOD SKYONG NI RDO RJE THO BAR MING BTAGS SO, ,ME NI RDO RJE MER MING BTAGS SO, ,RLUNG NI RDO RJE RLUNG DU MING BTAGS SO, ,KU BE RA NI RDO RJE 'JIGS PAR MING DU BTAGS TE, DE LA SOGS PA NI RDO RJE PHO NYAR DBANG BSKUR RO, ,DE NAS SA 'OG GI DBANG PO'I LHA THAMS CAD LA BYIN PA 
NI 'DI LTA STE, PHAG NI RDO RJE LCAGS KYUR MING BTAGS SO, ,GSHIN RJE NI RDO RJE DUS SU MING BTAGS SO, ,GTZUG PHUD SA NI RDO RJE BGEGS KYI GTZO BOR MING BTAGS SO, ,BA RU nA NI KLU RDO RJER MING BTAGS TE, DE LA SOGS PA NI RDO RJE BRAN ZHES BYA BAR DBANG BSKUR RO, ,DE LA SOGS 
PA 'JIG RTEN GYI NGA RGYAL CAN THAMS CAD BTUL BA'I DON TO, ,BO LA GZHIBS PAR MDZAD NAS NI, ,DAM DU 'KHYUD CING 'O MDZAD NAS, ,BCOM LDAN GUS PAR MCHOD NAS NI, ,BDAG MED MA YIS SNGAGS ZHUS SO, ,ZHES BYA BA LA BDAG MED MAS BDE BA'I ROS, BDAG PO YONGS SU 
MCHOD DE, KYE'I RDO RJE'I SNGAGS ZHUS ZHES PA'I DON TO, ,DE BZHIN DU, ,DE BZHIN DU, BUD MED RNAMS KYI DBANG BYED SNGAGS, ,DE BZHIN GDUG BA BSDIGS PA DANG, ,KLU RNAMS BSDIGS PAR BYED PA DANG, ,LHA DANG LHA MIN BSNUN PA NI, ,DE NING YIS BSHAD BYA YIS, ,LHA MO BDE BA SBYIN PA NYON, , 

@109B
ZHES BYA BA NI RTZA BA'I SNGAGS KYI YON TAN TE, 'DI LTAR SNGAGS GANG GI YON TAN NI, GANG ZHIG BZLAS PA TZAM GYIS MI MO RNAMS DBANG DU 'GYUR BA DANG, GDUG PA TSAR GCAD PA DANG, KLU RNAMS DBANG DU BYA BA DANG, LHA DANG LHA MA YIN RNAMS 'DUL BAR 'GYUR BA DE BSHAD PAR BYA'O ZHES 
PA'I DON TO, ,SANGS RGYAS BYANG CHUB SEMS DPA' LA, ,BDAG GIS GZHAN DU MA BSTAN TO, ,'DI YI SNGAGS KYIS GANG 'BYUNG ZHING, ,RDO RJE SEMS DPA' GANG MDZAD PA, ,LHA MO SHIN TU 'JIGS PA STE, ,NGO MI CHOGS PAS KHYOD LA BSHAD, ,CES BYA BA NI SNGAGS GANG GI YON TAN 
BSKAL PA BGRANGS PA LAS 'DAS PAS KYANG, YON TAN BRJOD PAR MI NUS PA NYAN THOS DANG, RANG RGYAL BA RNAMS DANG, SMON PA BYANG CHUB TU SEMS BSKYED PA RNAMS LA YANG, GSANG BA KHYOD KYI NGOR BSHAD DO, ,ZHES BYA BA'I DON TO, ,'BAR BA'I PHRENG BAS 'KHRUGS PA YI, , 
DKYIL 'KHOR RAB TU BZHENGS NAS SU, ,RDO RJE SNYING PO DBANG SBYIN PHYIR, ,THIG LE MCHOG MA DGUG PAR BYA, ,ZHES BYA BA NI, ,KYE'I RDO RJE'I DKYIL 'KHOR 'JIGS PA RNAMS KYANG, CHER 'JIGS PAR BYED PA BZHENGS TE, RDO RJE BLA MA LAS DKYIL 'KHOR GYI DE NYID SHES PAR BYA STE, 
YI GE'I GRANGS KYIS 'BUM BZLAS NAS, ,SBYIN SREG BCU CHAS SBYIN SREG BYA STE, SNGON DU BSNYEN TE BZLAS PA KHRI YIS LAS LA SBYAR NA, LHA MO THIG LE MCHOG MA LTA BU'ANG, ,'GUGS PAR BYED NA, MI MO PHRAN TSEGS LTA BU LTA SMOS KYANG CI DGOS ZHES PA'I DON TE SNGAGS KYI YON TAN NO, , 
GZHAN DU NA BDE BA CHEN PO'I 'KHOR LO NAS, THIG LE'I MCHOG SROG GI RLUNG GANG GSAD PAS 'GUGS PA NI NGES PA'I DON TO, ,DE NYID RDO RJE SNYING PO'I DBANG YANG YIN NO, ,SGRA RING BA DANG BZANG BA YIS, ,KYE YI RDO RJE SBYOR LDAN PAS, ,BTZUN MO THAMS CAD DGUG PAR BYA, ,DOGS 
PA MED PA'I SEMS KYIS NI, ,BZLAS PA 'BUM GYIS RNAL 'BYOR BDAG ,KYE YI RDO RJE'I RNAL 'BYOR GYIS, ,'DI YI LAS RNAMS THAMS CAD BYED, ,CES BYA BA LA NGES PA'I DON DU STONG PA NYID DANG, SNYING RJE'I BDAG NYID KYI RANG BZHIN 'BYOR PA LAS SROG GI RLUNG 'BUM PHRAG GCIG BKAG 

@110A
*, ,NA; LAS THAMS CAD BYED PAR 'GYUR BA NI NGES PA'O, ,DE LA; RIG BYED RNAMS KYI DANG PO SBYIN, ,ZLA PHYED THIG LES RNAM PAR BRGYAN, ,ZHES BYA BA LA RIG BYED KYI DANG PO NI AA LA, ZLA PHYED NI ZLA BA TSES PA LTA BU STE, AA'I KLAD PA LA BRGYAN PAR BYA'O, ,DE'I 
STENG DU SLAR ZHING THIG LES BRGYAN ZHES PA'I DON TO, ,AOm AA sht'A NA N'A YA, PIm GA LO RDHVA KE SHA BA RTMA NE, TZA TU RBIm SHA TI NEE TR'A YA, shO dA SHA BHU DZ'A YA, KRi shnA DZ'I M'U TA LBA PU shE, KA P'A LA M'A L'A NE KAm DH'A RI nE, AA DHMA TA KR'UR TZI TT'A YA, AA DDHE NDU BAm sht'I nI, AOm M'A RA YA M'A RA YA, K'A RA YA K'A RA YA, 
GA RDZA YA GA RDZA YA, TA RDZA YA TA RDZA YA, SHO shA YA SHO shA YA, SA PTA S'A GA R'A NA, BA NDHA BA NDNA, N'A G'A shtA K'A NA, GRi HnA GRi HnA, SA RBA shA TH'U NA, HA H'A HI H'I HU H'U HE HEE HO HO HAm HA: PHAt SV'A H'A, ZHES BYA BA RNAMS NI RTZA BA'I SNGAGS CHEN PO YON TAN THAMS CAD 'BYUNG BA'I SNGAGS KYI RKANG PA RNAMS SO, , 
DE NAS LHA MO DE DGYES NAS, ,BSRUBS DANG BSRUB PA'I SBYOR BA LAS, ,ZHES PA NAS, NYID KYI DKYIL 'KHOR BRI BAR MDZAD, ,CES PA YAN CHAD KYIS NI, BDAG MED MAS BCOM LDAN 'DAS LA DKYIL 'KHOR ZHUS PA DANG, BCOM LDAN 'DAS NYID KYIS DKYIL 'KHOR GSUNGS PA'O 
ZHES PA'I DON TO, ,'PHAR MA GCIG DANG SGO BZHI PA, ,ZHES PA NAS, RE KH'A LNGA DANG YANG DAG LDAN, ,ZHES PA YAN CHAD KYIS NI, RNGUL TSON GYI DKYIL 'KHOR GYI MTSAN NYID BSTAN PAR SHES PAR BYA'O, ,DE BZHIN DU, DE NAS BUM PA BRGYAD PO BRI, ,ZHES PA NI SGO DANG MTSAMS 
SU BRI BA'O, ,RIN CHEN LNGA YI PHYE MA'AM, ,YANG NA 'BRAS SOGS PHYE MA YIS, ,MIN NA DUR KHROD SO PHAG GAM, ,DE BZHIN DUR KHROD SOL BA YIS, ,ZHES PA LA SOGS PA NI, ,GANG RDUL TSON GYI DKYIL 'KHOR BRI BAR 'DOD PA DES, RNYED NA GSER DANG DNGUL LA SOGS 
PA'I PHYE MAS BRIS PA'AM, DE MA 'BYOR NA 'BRAS KYI PHYE MA YUNG BA LA SOGS PAS KHA DOG BSGYUR BAS KYANG BRIS LA, MIN NA DUR KHROD KYI SO PHAG GIS RDUL TSON DMAR PO DANG, DE NYID KYI SOL BAS NAG PO DANG, MI RUS KYIS DKAR PO BYAS LA BRI BA NI NGES PA'O, ,DE DBUS PAD+MA 'DAB 

@110B
MA NI; ,BRGYAD PA ZE 'BRU BCAS PA BRI, ,DBUS SU SKYES BU THOD PA NYID, ,MDOG DKAR CHA NI GSUM PA BRI, ,ZHES BYA BA LA, PAD+MA 'DAB MA BRGYAD LA ZE 'BRU DANG GE SAR DU BCAS PA'I DBUS SU SKYES BU'I THOD PA DUM BU GSUM PA BRI BA'I DON YIN LA, DE BZHIN DU, DBANG 
LDAN DU NI SHA RA BHA, ,ZHES PA NAS, S'A LU SKYES PAS YONGS BKANG GZHAG ,CES PA LA SOGS PA G-YAS KYI MTSAN MA BRGYAD PO BRI BAR BYA STE, SNGON DU BRJOD PAS KHONG DU CHUD PAR BYA'O, ,DE DAG KYANG RANG BZHIN YON TAN GYI DBANG GIS SO SO'I MTSAN MA RNAMS LHA MO'I KHA DOG 
DANG MTSUNGS PAR BRI BAR BYA'O, ,GZHAN YANG DKYIL 'KHOR GYI CHO GA RGYAS PA RNAMS SAm GRA HA ZHES PA'I RGYUD CHEN PO LAS KHONG DU CHUD PAR BYA STE, 'DIR NI GNAD KYI GNAS TZAM ZHIG BSTAN PAR BYAS ZHES PA'I DON TO, ,'DI LTAR 'DIR MANG SMOS PAS CI ZHIG BYA, JI LTAR DE NYID BSDUS PA 
YIS; ,DKYIL 'KHOR CHO GA DE BZHIN BYA, ,ZHES BYA BAS BSTAN PA YIN NO, ,DE BZHIN DU BDE BA CHEN PO'I RIG MA'I LO'I TSAD GSUNGS PA 'DI LTA STE, BCU GNYIS BRGYAD GNYIS LON PA YI, ,RIG MA BDE CHEN BRGYAD PO NYID, ,DO SHAL RKANG GDUB KYIS BRGYAN NAS, ,DKYIL 
'KHOR DU NI RAB TU GZHUG ,CES BYA BA NI, BCU GNYIS LO NI RNAM DAG PAS, ,RDO RJE NYI MA SNANG BA CHE, ,BCU DRUG LO NI RNAM DAG PAS, ,ZLA BA BCU DRUG PA YI CHA, ,RDO RJE ZLA BA DRI MED 'OD, ,CHAGS BRAL DANG PO CHAGS PA CHE, ,BCU DRUG PHYED PHYED RIGS PA 'DIS, ,RIG 
MA BRGYAD DU RNAM PAR BSHAD, ,BDE BA'I THIG LES RAB BRGYAN PAS, ,DO SHAL RKANG GDUB RNAMS SU GRAGS, ,MA DANG SRING MO NYID DANG YANG, ,ZHES BYA BA NAS, DE BZHIN PHA YI SRING MO NYID, ,RIG MA BRGYAD DU RNAM PAR GRAGS, ,ZHES PA LA THUG PA RNAMS NI, RNAL 'BYOR MA 
RNAM PA BRGYAD PHYI DANG NANG DU PHYE NAS BSTAN PA STE, PHYI'I SKYE BO RNAMS KYI BDAG TU 'DZIN PA'I RTOG PA SPANG BA'I PHYIR, RGYUD DU JI LTAR GSUNGS PA RNAMS DNGOS SU NYAMS SU BLANG ZHES BSTAN PA, NGES PA'I DON DU NA SNYING GA'I THIG LE RIG MA BRGYAD KYI RANG BZHIN KHA GYEN DU BLTAS PA'I THIG LE 

@111A
*, ,BRGYAD NI NGES PA'O, ,DAM DU 'KHYUD DANG 'O BYAS PAS, ,'DI RNAMS RNAL 'BYOR PA YIS MCHOD, ,DE NAS GA BUR BTUNG BA NYID, ,DES NI DKYIL 'KHOR BSANG GTOR BYA, ,DE NAS RNAL 'BYOR BA YIS BTUNG, ,DNGOS GRUB MYUR DU THOB PAR 'GYUR, ,ZHES BYA BA LA 
RIG MA RNAMS DKYIL 'KHOR DU BCUG STE, 'JIG RTEN DANG 'JIG RTEN LAS 'DAS PA'I BYE BRAG GIS PHYE NAS BYANG CHUB KYI SEMS BTUNG BAS RNAL 'BYOR BA BDAG CAG TSIM PAR BYA BA DANG, DES DKYIL 'KHOR BSANG GTOR BYAS PAS, THUN MONG GI DNGOS GRUB THOB PA NI DRANG BA'I DON YIN 
LA; NGES PA'I DON DU NA, SROG GI RLUNG BRGYAD POS G-YAS KYI LAM NAS BGROD DE, YE SHES KYI BDUD RTZI BKUG PAS LUS KYI DKYIL 'KHOR BSANG GTOR BYA BAR NGES PA NI, NGES PA KHO NAR DNGOS GRUB THOB PAR 'GYUR BA NI DE BZHIN GSHEGS PA'I GDAMS DAG GO, ,DE LA YANG CHANG NI BTUNG 
BA SBYIN PA DANG, ,SHA DANG S'A LU SKYES PA BZA', ,ZHES BYA BA NI SLOB DPON GYI SNGON DU LAS SU BYA BA'I CHO GA YIN NO, ,DE BZHIN DU, DE YANG GOS DANG BRAL BYAS NAS, ,ZHES BYA BA LA SOGS PA DANG, DE LA RTZED MO RTZE BAR BYA, ,ZHES BYA BA LA THUG PAS NI, 'DOD CHAGS KYI DBANG DU 
GYUR PA'I BYIS PA RNAMS KYIS RTOGS PAR BYA BA'I PHYIR, ,BU LE'I BSTAN BCOS LAS BRJOD PA LTAR, NA KHA DANG DA NTA DANG DKAR 'DZIN LA SOGS PA LA RTZE BA LTA BU 'KHRIG THABS KYI RO DPAG TU MED PA'I SBYOR BA NYAMS SU MYANG BAR BYA ZHES PA'I DON TO, ,DE NAS THUN TSOD GNYIS PA LA, 
GOS KYIS MIG NI BKAB NAS SU, ,DER NI SLOB MA GZHUG PA NYID, ,CES BYA BA THUN TSOD DRUG LUS PA'I RJES SU KYE'I RDO RJE'I DKYIL 'KHOR MI BZAD PA CHOS KYI 'BYUNG GNAS KYI RANG BZHIN BDE BA THAMS CAD BSKYED PA MTSON PAR BYED PA'I DKYIL 'KHOR DU BCUG LA, RANG GI LHAG PA'I LHA YANG 
BSTAN PAR BYA, ,ZHES PA'I DON TO, ,GO RIMS NI 'DI LTA STE, MTSAN MO SKYE BO MED KHYIM DU, ,SLOB DPON LA SOGS RAB PHYE BAS, ,DBANG NI JI LTAR GSUNGS PA NYID, ,DE LA MNGON PAR DBANG BSKUR BYA, ,ZHES BYA BA LA, RDO RJE SLOB DPON BLO DANG LDAN PAS, ,DBANG LA 'CHOL BA'I SKYON 

@111B
SPANGS LA, DBANG BZHI GO RIMS BZHIN BSKYUR BAR BYA STE, 'DI LTAR, SLOB DPON LA SOGS RAB PHYE BAS, ,ZHES SMOS PA'I SHUGS KYIS BZHI RU NGES TE, RGYUD 'DI NYID LAS KYANG, DE LTAR THAMS CAD BZHI BZHI'O, ,ZHES GSUNGS PA'I PHYIR DANG, 'DI NYID KYI BSHAD PA'I RGYUD 
MKHA' 'GRO MA RDO RJE GUR LAS KYANG JI SKAD DU, ,DANG PO RU NI BUM PA'I DBANG, ,GNYIS PA GSANG BA ZHES SU BRJOD, ,GSUM PA SHES RAB YE SHES TE, ,BZHI PA SLAR YANG DE BZHIN NO, ,ZHES GSUNGS PA'I PHYIR RO, ,SLOB DPON GYI DBANG NI DRANG BA'I DON DU BUM PA YIN LA, NGES 
PA'I DON DU NI BZHI PA LA SOGS PA YONGS SU RDZOGS PA KHO NA SLOB DPON ZHES BRJOD KYIS, BUM PA TZAM NI MA YIN NO, ,CI'I PHYIR ZHE NA, SLOB DPON GYI NGES TSIG DANG MI LDAN PA'I PHYIR RO, ,DE BAS NA, GNYIS DANG GNYIS KYIS PHYE BA YIS, ,BUM SOGS DANG PO BZHI MTHA' CAN, ,'JIG 
RTEN 'JIG RTEN 'DAS DBYE BAS, ,DBANG BSKUR RDZOGS PAR SHES PAR BYA, ,ZHES BYA BA'I THA TSIG STE, RTZA BA'I RGYUD 'BUM PHRAG LNGA PA DANG, ,RGYUD 'BUM PA'I MNGON PAR BRJOD PA ZHES BYA BA DANG, DANG PO'I SANGS RGYAS ZHES BYA BA RTZA BA'I RGYUD CHEN PO RNAMS LAS RGYAS PAR KHONG DU CHUD 
PAR BYA'I, 'DIR NI MDOR BSDUS TE BSTAN PA TZAM MO, ,JI LTAR MCHOD DANG BSTOD BSHAD PA, ,SLOB MA BZANG POS SNGAR SHES BYA, ,ZHES BYA BAS SLOB MA BLO DANG LDAN PAS SNGON DU BLA MA MCHOD LA RGYUD NAS JI LTAR GSUNGS PA'I BSTOD PA, KHONG STONG KHYOD KYI SKU LA MED, ,CES PA LA 
SOGS PAS BSTOD PA BYA ZHES PA'I DON TO, ,DE NYID DE LA BSTAN PA NI, ,DGA' BRAL DANG PO MCHOG MTHA' CAN, ,THAMS CAD RGYUD DU SBAS PA STE, ,MTHA' YI MTHA' YIS PHYA BA NYID, ,CES BYA BA LA GNAS SNGA MA SNGA MA'I DBANG GIS BYIS PA RNAMS KYIS RE ZHIG RTOGS PAR BYA BA'I PHYIR, MAR 
NGO'I THOG MAR YAR NGO'I MTHA' MA CAN GANG ZHIG RGYUD THAMS CAD DU SBAS PA, DE SLOB MA'I SKYE BO MCHOG LA BSTAN PAR BYA ZHES PA'I DON TO, ,DE NI JI SKAD DU SGYU 'PHRUL DRA BA LAS KYANG, CHAGS BRAL DANG PO CHAGS PA CHE, ,ZHES PA DANG, DE BZHIN DU DANG PO'I MCHOG GI SANGS RGYAS 

@112A
*, ,ZHES BYA BA'I RGYUD LAS KYANG JI SKAD DU, ,PHYOGS GNYIS PO YI BAG CHAGS KYI, ,YONGS SU GANG BA MA 'DRES PA, ,ZHES GSUNGS PA'I PHYIR, DE KHO NA NYID DE RGYUD THAMS CAD DANG MI 'GAL BAR BSTAN PAR BYA ZHES PA'I THA TSIG GO, ,RDO RJE MCHOD PAR 
RAB SBYAR NAS, ,DE LA LHA MO DES ZHUS PA, ,LHA DE'I SKAD CIG JI LTAR LAGS, ,GTZO BO CHEN POS BSHAD DU GSOL, ,ZHES BYA BA NI, BDAG MED MAS BCOM LDAN 'DAS LA LHA BDE BA'I SKAD CIG GANG GIS GNAS PAR BGYI ZHING JI LTAR RTOGS PAR BGYI ZHES ZHUS PA 
DANG; BCOM LDAN 'DAS KYIS SLAR GSUNGS PA, DER NI THOG MA DBUS MTHA' MED, ,SRID MIN MYA NGAN 'DAS MIN PA, ,'DI NI MCHOG TU BDE CHEN NYID, ,BDAG MIN GZHAN YANG MIN PA NYID, ,CES BYA BA GSUNGS TE, LHA MO DE'I SKAD CIG NI SRID PA STE, SUM CU RTZA 
GNYIS KYI GNAS NAS 'PHOS PA DANG, MYA NGAN 'DAS MIN TE GANG GI SGO NAS MA 'DAS PA NYID, ,THOG MA THA MA DBUS MIN ZHES PA YANG YIN LA, BDAG MIN GZHAN YANG MIN PA NYID, ,CES BYA BA YANG YIN LA, MTSAN NYID DANG BRAL BA'I SKAD CIG KYANG YIN ZHES PA'I DON TO, , 
DE NI JI SKAD DU, SANGS RGYAS THAMS CAD MNYAM PAR 'DUS PA'I RGYUD LAS KYANG, THOG MA THA MA MED ZHI BA, GTZO BO DNGOS DANG DNGOS MI MNGA', ,STONG PA SNYING RJE DBYER MED PA, ,BYANG CHUB SEMS ZHES BRJOD PA YIN, ,ZHES GSUNGS SO, ,DE LTA BAS NA RDO RJE'I TSIG 
'DI'I DON NI, 'DI LTAR RTOGS SHING KHONG DU CHUD PAR BYA'O, ,LONGS SPYOD KYI NI RLABS GNYIS LAS, ,RANG LAG G-YAS DANG G-YON PA YIS, ,MTHE BONG DANG NI SRIN LAG GIS, ,DA NI RNAL 'BYOR BA YIS BTZIR, ,ZHES BYA BA LA RDO RJE SLOB DPON MKHAS PA GANG GIS RANG GI 
RGYAL MTSAN GYI NGOS GNYIS NA GNAS PA'I CHU BO 'BAB PA'I RGYUN GYI SLOB MA LA GSANG BAS GSANG BAR BYA'O ZHES BYA BA DANG, DE BZHIN DU TING NGE 'DZIN GANG GI RTZAL GYIS BTZIR BAR GYUR PA DES NA G-YAS NAS 'GRO ZHING, G-YON NAS 'ONG BA ZHES BYA BA'I DON DANG, DE BZHIN DU RNAM PAR 

@112B
RTOG PAS KUN NAS BCINGS PA'I SKYE BO 'GA' LA DNGOS SU LONGS SPYOD RDZOGS PA'I 'KHOR GNAS KYI G-YAS G-YON DU SLOB DPON GYI LAG PA G-YAS G-YON GYIS BTZIR BAR GYUR NA, DE LAS YE SHES SKYE 'GYUR TE, ,DE LA CI ZHIG SKYE ZHE NA, ,GZHON NU'I DGA' BA JI LTAR BA'AM, , 
LKUGS PA'I RMI LAM LTA BU'O, ,ZHES BYA BA LA, DE LTA BU'I GNAS SKABS GSUM GYI KHYAD PAR GYIS, ,KHYAD PAR DU BYAS PA NA BRJOD PA'I YUL LAS THA DAD PA DPER NA DGE SLONG GANG GIS BSAM GTAN BZHI PA'I RTZE MO'I TING NGE 'DZIN THOB PA'I BDE BA LAS KYANG KHYAD PAR DU 'PHAGS PA 
'BYUNG ZHES PA'I THA TSIG GO, ,DON 'DI NI MCHOG GI DANG PO ZHES BYA BA'I RTZA BA'I RGYUD LAS KYANG JI SKAD DU, ,LANG TSO YIS NI BDE THOB PA, ,BDE CHEN RANG GI RIG PA STE, ,DE BZHIN TING 'DZIN BRAL BA YIS, ,BDE BA SMRA BAR MI NUS SO, ,ZHES GSUNGS PAS, DON NI RGYAS PAR 
KHONG DU CHUD PAR BYA'O, ,MCHOG NI MTHA' DANG DGA' BRAL DBUS, ,ZHES BYA BA NI GONG DU RGYAS PAR BSTAN LA, STONG DANG STONG MIN HE RU KA ,ZHES BYA BA NI, ,RTOGS PAR 'GYUR ZHES THA TSIG RNAM PAR SBYAR BAR BYAS LA, STONG PA NI GANG GI SGO NAS BRGAL BA DANG, STONG MIN NI 
SRID PA STE, SUM CU RTZA GNYIS KYI DKYIL 'KHOR LA MI GNAS PA ZHES BYA BA'I DON TO, ,KYE'I RDO RJE NGES PA'I DON GYI RGYA CHER BSHAD PA LAS, KYI'I RDO RJE MNGON PAR 'BYUNG BA'I LE'U'I RGYA CHER BSHAD PA STE LNGA PA'O,, ,,SEMS CAN RNAMS NI GDUL BA'I PHYIR, ,RMAD 'BYUNG 
NGO MTSAR GZUGS CAN LA, ,PHYAG 'TSAL NAS NI BU LON GYI, ,RIM PA RDO RJE SNYING POS BRI, ,DA NI BYIS PA'I SKYE BO RNAMS GZHUG PAR BYA BA'I PHYIR, JI BZHIN PA'I DKYIL 'KHOR LAS, RAS LA SOGS PA LA BCOS MA'I DKYIL 'KHOR BSTAN PAR BYA BA'I PHYIR, ,SNGON DU LHA MO LA NI 
DAM 'KHYUD CING, ,MNYAM SBYAR BDE BA MYONG MDZAD NAS, ,ZHES BYA BA LA SOGS PA SMOS TE, GAR THABS KYI BSTAN BCOS DPAG TU MED PA TSAR BYUNG BAR MDZAD NAS CHO GA GSUNGS ZHES BYA BAR SBYAR BAR BYA'O, ,DE LA RE ZHIG SPYOD PA'I LE'U LAS GSUNGS PA'I PHYAG RGYA LNGA'I DON SPYOD PA'I RNAL 

@113A
*, ,'BYOR LA GNAS PA RNAMS KYIS, PHYI DANG NANG DU PHYE LA BCANG BAR BYA'O ZHES SKABS DE NYID DU LEGS PAR BSTAN PA, ,BU LON BRI BA'I SKABS 'DIR NI RANG GI DAM TSIG RNAM PA LNGA LAS SLOB DPON MI SMAD CING, KUN NAS KUN DU BSTEN PAR BYA'O ZHES BSTAN PAR BYA BA'I PHYIR, ,DANG POR 
PHYAG RGYA LNGA NI RAB PHYE BAS, ,BLA MA SLOB DPON 'DOD LHA LA, ,PHYAG 'TSAL DON DU 'KHOR LO GSUNGS, ,ZHES PA NAS, ,PHYAG RGYA BSTEN PHYIR SKA RAGS NYID, ,CES BYA BA LA SOGS PAS GSUNGS TE, PHYI DANG NANG DU PHYE BA LAS, ,PHYI NI SGRA JI BZHIN PA RGYUD NAS GSUNGS PA KHO NA YIN LA, NGES PA'I 
DON NI RTZA BA'I RGYUD NYID LAS JI SKAD GSUNGS TE, BLA MA SLOB DPON 'DOD LHA ZHES PA SUM CU RTZA GNYIS KYI DKYIL 'KHOR NA YON TAN LCI BA'I 'BYUNG GNAS RAB TU GNAS PA RTOGS PAR BYA BA LA BTUD PA'I DON DU 'KHOR LOS MTSAN TO, ,DE NYID LA SKYE BO MA RUNGS PA DAG SMOD PA SLAR GZHUG PAR BYA 
ZHING; RANG GNAS DE LAS MI NYAMS PAR BYA BA'I PHYIR RNA CHAS MTSAN TO, ,SROG GI RLUNG MI SHIGS PAR GNAS PA LA 'BAD PA'I PHYIR MGUL RGYAN GYIS MTSAN TO, ,BYANG CHUB SEMS KYI SROG MI GCAD PA'I PHYIR LAG GDUB KYIS MTSAN TO, ,BDE BA'I GZHI DRUG CU RTZA BZHI'I DKYIL 'KHOR LAS MI 'DA' 
BA'I PHYIR SKA RAGS KYIS MTSAN TO ZHES SO, ,DE BAS NI, ,SANGS RGYAS LNGA YI PHYAG RGYAS NI, ,RTAG TU LUS LA PHYAG RGYAS GDAB, ,CES GSUNGS TE, DON DU NA LUS CAN THAMS CAD KYI SROG GI RLUNG GNAS LNGA RU BAG LA ZHA BA GANG YIN PA DE, RTAG TU LUS LA PHYAG RGYAS GDAB, ,CES SU RTOGS PAR 
BYA'O; ,DE NAS RAB TU BZHAD MDZAD NAS, ,ZHES PA NAS, KYE YI RDO RJE'I BRIS SKU NYID, ,BGYI LUGS BDE BA CHEN POS GSUNGS, ,ZHES PA LA SOGS PAS NI, ,BU DON JI LTAR BRI BA'I LUGS, ,BDAG MED MAS ZHUS ZHES SBYAR RO, ,LAN GSUNGS PA NI, ,'DI NI 'BRI MKHAN DAM TSIG CAN, , 
SGRUB PA PO YANG DAM TSIG CAN GYIS NI, ,BRIS SKU YANG NI 'JIGS PA BRI BA NYID, ,CES PA LA SOGS PAS BSTAN TE, 'DI LTAR SGRUB PA PO DANG 'BRI MKHAN LA SOGS PA DANG, RI MO'I DON LA 'JUG PA GANG DANG GANG YIN PA DE DANG DE THAMS CAD STONG PA NYID DANG SNYING RJE MI PHYED PA'I LAM LA PHAL CHER 

@113B
GNAS PA GSANG SNGAGS KYI TSUL LA MCHOG TU DAD PA RNAMS KYIS BYA ZHES SBYAR RO, ,YAN LAG GI DON BSTAN PA, SKYES PA'I THOD GNAS KHA DOG LNGA, ,RO YI SKRA YI PIR NYID KYIS, ,BRIS SKU BLA MED BRI BA NYID, ,CES PA STE TSON SNA LNGA SKYES BU'I THOD PA'I SNOD DU SBYAR LA MI SHI BA'I SKRAS BIR 
BYA STE TSON LNGA PO RANG BZHIN YON TAN GYI DBANG LAS SKYES BU DE DANG DE'I THOD PAR GZHAG CES PA'I DON TO, ,DE BZHIN DU, DAM TSIG BYIN BRLABS RNAL 'BYOR LAS, ,ZLA BA ZLA BA'I MAR NGO YI, ,BCU BZHI PA LA KHYIM DBEN PAR, ,PHYED NAS MA RUNGS SEMS KYIS NI, ,ZHES BYA BA LA SOGS PA 
SMOS TE, DNGOS PO NYE BAR DGOS PA GANG DANG GANG DU SGRUB PA PO'I DBANG PHYUG GIS BLA MA'I MAN NGAG LTAR BYIN GYIS BRLABS LA SBYAR BAR BYA ZHING, ZLA BA 'ONG NGO COG GI NAG PO'I BCU BZHI PA LA GNAS DBEN PAR TSOGS KYIS LONGS SPYAD PAR BYA ZHING RI MO MKHAN DANG SGRUB PA PO BDAG NYID KYI LUS 
GCER BUR BYUNG ZHING RUS PAS BRGYAN LA 'BAGS PA DANG, MI GTZANG BA'I DAM TSIG RNAMS ZA BZHIN DU BRI BAR BYA STE, ,DE BZHIN DU GZHAN YANG, BZHIN BZANGS SNYING RJER LDAN PA DANG, GZUGS DANG LANG TSOS SKAL BZANGS MA, ,ME TOG BCAS SHING SGRUB PO DGA', ,RANG GI PHYAG RGYA 
G-YON DU BZHAG ,CES BYA BA SGRUB PA PO'AM RI MO MKHAN GYIS RANG DANG MTSUNGS PA'I BTZUN MO BDAG MED MA LTA BU G-YON DU BZHAG LA, MI PHYED PA'I LAM LA GNAS BZHIN PAS BU DON BRI BA NI RDO RJE 'DZIN PA'I NGES PA'O, ,KYE YI RDO RJE'I NGES PA'I DON GYI RGYA CHER BSHAD PA LAS, BU DON BRI BA'I 
LE'U'I RGYA CHER BSHAD PA STE DRUG PA'O,, ,,RAGS DANG PHRA MO DNGOS STON PA, ,KYE YI RDO RJE LA PHYAG 'TSAL, ,GLEGS BAM TSOGS DANG LEGS 'DUL GYIS, ,RGYAS BSHAD RDO RJE SNYING POS BRI, ,DA NI KYE'I RDO RJE GLEGS BAM BRI BA'I RIM PA DANG, DBANG BSKUR BA'I LE'U RU BSTAN PA'I 
TSOGS KYI STON MO DANG, BYIS PA RNAMS KYIS RTOGS PAR BYA BA'I THEG PA'I RIM PA'I TSUL BSTAN PAR BYA BA'I PHYIR, ,DE NAS DE LA LHA MOS ZHUS PA ZHES BYA BA LA SOGS PA SMOS TE, BU DON GYI BSTAN BCOS KYI RJES SU TSIM PAR MDZAD NAS, GLEGS BAM NGA YIS BSHAD BYA YIS, ,LHA MO 

@114A
*, ,SKAL PA CHEN MO NYON, ,ZHES GSUNGS PA STE, KYE LHA MO CHEN MO SBRANG CHEN GYI SNAG TSA DANG MI RUS KYI SMYU GUS GRO GA LA 'BRI MKHAN DAM TSIG CAN GYIS GLEGS BAM SOR BCU GNYIS PAR BRI ZHES PA'I DON TE, 'DI LTAR NYI MA DANG ZLA BA RNAM PAR SBYANGS PA'I ROS SNAG TSA 
LA BSRES PA DANG, RTEN 'BREL BCU GNYIS DAG PA'I GLEGS BAM SOR BCU GNYIS SU BSGRUBS PAS BYAS PA RNAMS DGA' BA'I DNGOS GRUB RANG BZHIN YON TAN GYI DBANG GIS STER BA NI NGES PA'O, ,GLEGS BAM DANG NI BRIS SKU NYID, ,GAL TE SKAL MED KYIS MTHONG NA, ,SKYE BA 'DIR YANG 
SGRUB MED LA, ,'JIG RTEN GZHAN DU'ANG SPYOD YUL MIN, ,ZHES BYA BA DE LTAR BLA MA'I ZHAL GYI LUNG DANG BDAG GI BYIN GYI RLABS KYIS KHA NA MA THO BA MED PAR BSGRUBS PA'I GLEGS BAM DANG RAS RIS SKAL BA MED PA'I BYES PA'I SKYE BO LA LAN CIG TZAM BSTAN YANG GRUB PA RNAM PA GNYIS 
NYAMS PAR 'GYUR TE, DE BAS DE'I PHYIR, 'BAD PAS KUN DU BSRUNG BAR BYA, ,ZHES PA'I DON TO, ,YANG DAG DANG DANG LDAN PA LA, ,RES 'GA' TZAM ZHIG BSTAN PA NYID, ,CES BYA BA NI DAD CING MOS PA DANG LDAN PA'I SKYES BU LA SKAD CIG TZAM BSTAN PAR BYA BA STE, MCHOD PA DANG GUS 
PA LA SOGS PA SNGON DU 'GRO BAS BSTAN PA LA SKYON GYI DRI MAS MI GOS ZHES PA'I DON TO, ,GLEGS BAM LAM GYI SPYOD YUL DU, ,SKRA DANG MCHAN KHUNG GNYIS SU SBA, ,ZHES BYA BA NI LAM DANG YUL GZHAN DU BGROD PA'I DUS SU GLEGS BAM NI SKRA'I GSEB TU SBA BAR BYAS LA, RI MO GANG 
YIN PA DE NI 'OD MA'I SDONG DU 'JAM ZHING MDZES PA'I NANG DU BCUG STE, MCHAN KHUNG G-YON PAR BCANG ZHES PA'I DON TO, ,DA NI TSOGS KYI MCHOD PA'I KHYAD PAR BSTAN PAR BYA BA'I PHYIR, ,BHA GAR LING+GA RAB BKOD NAS, YANG DANG YANG DU'O MDZAD NAS, ,ZHES BYA BA LA SOGS PA SMOS TE, 
GANG GI MTHU YIS YAMS DANG SKRA DKAR GNYER MA LA SOGS PA 'JOMS PAR BYED CING, BYIS PA'I SKYE BO RNAMS DGA' BAR BYED LA SHA DANG KHRAG GIS GZI MDANGS SKYED PAR BYED PA DE BSHAD PAR BYA ZHES BYA BA'I DON TO, ,DE BAS NA DE'I PHYIR, TSOGS KYI 'KHOR LO'I BZA' BA NI, ,NYON CIG 

@114B
LHA MO MIG YANGS MA, ,GANG DU ZOS PAS 'DOD DON KUN, ,SGRUB PA CAN GYI DNGOS GRUB 'GYUR, ,ZHES BYA BA GSUNGS TE, RDO RJE'I TSIG 'DI'I DON YANG NGES PA DANG DRANG BA'I DON GNYIS SU GO BAR BYA'O, ,DE LA RE ZHIG PHYI'I TSOGS KYI BZA' BA'I GNAS SU, DUR KHROD RI YI BYA SKYIBS 
DANG; ,DE BZHIN MI MED GRONG KHYER DANG, ,YANG NA DBEN PA'AM RGYA MTSO'I MTHAR, ,ZHES BYA BAS BSTAN TE, GNAS GANG GI PHYI ROL DU MU STEGS BYED PA LA SOGS PA DANG, BYIS PA'I SKYE BO MA RUNGS PA GANG DAG YONG YE MI GNAS PA DER BRTZAM ZHES PA'I DON TO, ,RE ZHIG PHYI 
ROL GYI GNAS 'DI RNAMS SU CHANG DANG GO LA SOGS PA'I SHA BZA' BA DANG, BUD MED KYI SKYE GNAS LA 'KHRIGS THABS SBYAR BAS 'DOD PA'I DNGOS GRUB 'GRUB PA NI MED DE, DE LTAR GANG DE RNAMS KYI 'DOD PA'I DNGOS GRUB TU 'GYUR BA DE LTA NA NI, ,CHOS KYI PHUNG PO BRGYAD KHRI BZHI STONG YANG DON 
MED PAR 'GYUR LA, RNAL 'BYOR PA'I 'BAD PA PHUN SUM TSOGS PA 'JIG PAR 'GYUR RO, ,DE BAS NA DE'I PHYIR BZA' BA DANG BTUNG BA LA SOGS PA'I TSOGS KYIS MCHOD PAS 'DOD PA'I DNGOS GRUB THOB CES GSUNGS PA NI, BYIS PA'I SKYE BO RNAMS DRANG BAR ZAD DO, ,NGES PA'I DON DU KUN DU 
RTOG PAS KUN NAS MI GOS PA'I GNAS 'GA' ZHIG LA BRTEN TE, SROG GI MES BSREG CING BCOS PA'I BCUD GANG YIN PA DES MYOS PAR BYA BA DANG, TSIM PAR ZOS TE GNAS PA TSE 'PHEL BAR BYED PAS RDO RJE 'CHANG GI GZI MDANGS LTA BU STER BAR 'GYUR TE NGES PA'I DON TO, ,BZA' BA 'DI 
NI RAB TU BZA', ,DE LA GDAN DU BRTAG PA NI, ,RO YI GZUGS CAN DGU DANG NI, ,YANG NA STAG GI BAGS PA DANG, ,DUR KHROD RAS NI DE BZHIN NO, ,ZHES BYA BA LA, GANG ZHIG TSOGS KYI 'KHOR LO 'DI BYED PAR 'DOD PAS, DGE SLONG DANG DGE SLONG MA DANG KHYIM PA'I RNAL 'BYOR PA RGAN RABS LA 
SOGS PA RNAMS, ,RANG RANG GI GRAL THA DAD PAR BYA ZHING MI SRUN PA'I SKYE BO 'BAD PAS BSRUNG BAR BYA'O, ,DE BZHIN DU RNAL 'BYOR MA GOO R'I LA SOGS PA'I RIGS CAN MA SPYAN DRANGS LA, GCIG NI GTZO BO'I G-YON DU BZHAG LA, LHAG MA BRGYAD PO 'DAB MA'I PHYOGS DANG PHYOGS BRAL LA RIM PA BZHIN 

@115A
*, ,DU BZHUGS SU GSOL LO, ,DE RNAMS LA MI LPAGS KHU RE LA RANG RANG GI GZUGS BRIS LA GDAN DU DBUL BAR BYA'O, ,GTZO BO LA STAG GAM, GLANG PO CHE'AM, BA LANG GI PAGS PAS GDAN DU DBUL LO, ,YANG NA THAMS CAD LA MI LPAGS 'BA' ZHIG GAM, ,STAG GI 
PAGS PA 'BA' ZHIG GAM, ,GLANG PO'I PAGS PA 'BA' ZHIG GAM, BA GLANG GI PAGS PA 'BA' ZHIG GAM, DUR KHROD KYI RAS 'BA' ZHIG KUN LA JI LTAR RNYED PA DE LTAR DBUL BAR BYA'O, ,DE'I PHYIR, ,DBUS SU KYE YI RDO RJE'I GZUGS, ,JI LTAR SNGAR BZHIN GNAS SHES NAS, ,PHYOGS 
DANG PHYOGS BRAL RNAMS SU YANG, ,DE NAS RNAL 'BYOR MA RNAMS DGOD, ,CES RGYAS PAR GSUNGS PA YIN NO, ,DE BZHIN DU BZA' BA THAMS CAD KYANG STAG LA SOGS PA'I PAGS PA'I STENG DU BZA' BA JI LTA BA RNAMS DRANG BAR BYA'O, ,DE BZHIN DU, DER NI YANG YANG ZOS NAS KYANG, ,DE RU 
MA MO MCHOD PAR BYA, ,ZHES GSUNGS TE, PHYI'I BZA' BA DANG BTUNG BA RNAMS SBYANG BA DANG RTOGS PA DANG, SBYAR BA DANG BDUD RTZIR BYAS TE ZOS LA, LHA MO RNAMS DANG YANG DANG YANG DU ME THU NA'I SBYOR BAS BDE BA RTOGS PAR BYA'O, ,RNAL 'BYOR MA RNAMS KYANG SA DANG, CHU DANG, ME DANG, RLUNG 
LA SOGS PA DGE BAS SRING MO DANG, BU MO DANG, SGYUG MO DANG, TSA MO DANG, CHUNG MA LA SOGS PA SNGON DU LEGS PAR SBYANGS LA MCHOD PA BYA BA NI NGES PA'O, ,DE BZHIN DU, DE RNAMS RTAG TU LEGS MCHOD NAS, ,TSOGS KYI DKYIL 'KHOR 'GRUB PAR 'GYUR, ,ZHES GSUNGS PA 
LEGS PAR MCHOD PA NI, PHYI ROL GYI SKYE BO RNAMS KYIS MA MTHONG MA RIG PAR MA SRING LA SOGS PA RNAMS LA, BAR BYA'O, PHYIR MO 'BYUNG BA'I BYANG CHUB SEMS KYIS MCHOD NA, LEGS PAR MCHOD PA YIN ZHING, TSOGS KYI DKYIL 'KHOR 'GRUB PAR 'GYUR BA NI NGAS PA'O, ,DE BZHIN DU BTUNG BA'I 
SNOD RNAMS SKYES BU'I THOD PA'I DUM BU GCIG PAR RGUN CHANG LA SOGS PA RNAMS BKANG STE DRANG BAR BYA'O, ,BLA MA LA DBUL SKAL CHEN MA, ,PHYAG 'TSAL NAS NI RANG YANG BTUNG, ,PAD+MA'I LAG PAS BLANGS PA DANG, ,DE NYID KYIS NI LAG PAS DBUL, ,YANG NAS YANG DU RAB 'DUD PA, ,DER 

@115B
NI SGRUB PA PO YIS BYA, ,ZHES BYA BA RNAL 'BYOR MA RNAMS DANG, GTZO BO DANG BCAS PA'I RNAL 'BYOR PA RNAMS KYIS LEGS PAR LONGS SPYAD PAR BYA BA 'DI LTA STE, KUN GYIS SPYI BOR THAL MO SBYAR BA SNGON DU 'GRO BAS SLOB DPON LA PHYAG 'TSAL TE, PAD+MA'I LAG PAS PHUL LA GDOD CI 
BDER LONGS SPYAD PAR BYA'O, ,DE BZHIN DU 'KHOR LO KUN DU PAD+MA'I LAG PAS DRANG BAR BYA ZHING SLAR YANG DE NYID KYIS BLANG NGO, ,NGES PA'I DON DU NA BDUD RTZI LTA BU'I BTUNG BA BDE BA'I 'KHOR LO NAS, RGYAL MTSAN GYI RTZE MOR RGYUN DRANG ZHING, SLAR DE NYID KYI GNAS SU 'PHANG BA'I TSUL GYIS DRANG 
ZHING; BLANG BAS TSIM PAR BYA BA STE, DE BZHIN GSHEGS PA'I BKA' LUNG NGO, ,KYE'I RDO RJE'I NGES PA'I DON GYI RGYA CHER BSHAD PA LAS, GLEGS BAM BRI BA DANG, TSOGS KYI BZA' BA'I LE'U'I RGYA CHER BSHAD PA STE BDUN PA'O,, ,,DE NAS RNAL 'BYOR MAS ZHUS PA, ,PHYAG 
RGYA CHEN PO JI LTA BU, ,KUN RDZOB RNAM PA'I GZUGS KYIS NI, ,BDE BA LA SOGS BSHAD DU GSOL, ,ZHES BYA BA LA SOGS PA RNAL 'BYOR MA RNAMS KYIS BCOM LDAN 'DAS BDE BA CHEN PO LA GSOL PA NI KYE'I RDO RJE LA ZHUS PA STE, 'DI LTAR KYE'I BCOM LDAN 'DAS PHYAG RGYA CHEN PO'I 
RANG GI NGO BO NI GANG LA 'ANG MI GNAS PA, BRJOD DU MA MCHIS PA, BRTEN PA MA MCHIS PA, DMIGS PA MA MCHIS PA, ,GANG LA'ANG MI GNAS PA, ,LEGS PAR NI SOM NYI MA MCHIS NA, BDAG DANG BDAG GI DRI MAS G-YOGS PA RNAMS KYIS TSUL JI LTAR RTOGS PAR BGYI ZHES 
ZHUS PA'I DON TO, ,BCOM LDAN 'DAS KYIS SLAR GSUNGS PA, SHIN TU RING MIN THUNG BA MIN, ,GNAS PA MA YIN DKAR BA MIN, ,PAD+MA'I 'DAB MA'I RNAM 'DRA, ,ZHES PA LA SOGS PA GSUNGS TE, 'DI LTAR RIGS BZHI LAS 'BYUNG BA'I BTZUN MO SKYE BA'I LO BCU GNYIS NAS NYI 
SHU LA THUG PA DAG LA BRTEN TE, MTSON PAR 'GYUR GYIS GZHAN DU MA YIN ZHES BYA BA'I DON DANG, DE BZHIN DU BTZUN MO DE DAG GI MTSAN NYID NI 'DI LTA STE, GZUGS SHIN TU RING BA'ANG MA YIN PA DANG, HA CANG THUNG BA'ANG MA YIN PA DANG, MIG SMAN LTAR CHER GNAG PA MA YIN PA DANG, 

@116A
*, ,RDO THAL LTAR HA CANG DKAR BA MA YIN PA NI MDOG GI KHYAD PAR TE, ,DE DAG GI KHA DOG GI KHYAD PAR RNAMS SPANG BAR BYA BA'O, ,'O NA JI LTA ZHE NA, CUNG ZAD SNGO BA SANGS SU GNAS PA GZUNG ZHES BYA BA DANG, DE BZHIN DU MIG PAD+MA'I 'DAB MA LTAR DKAR DMAR 'BYES PA CUNG 
ZAD RING BA DANG KHA'I DBUGS MCHOG TU DRI ZHIM PA DANG, ZLA MTSAN GYI KHRAG GLA RTZI LTAR DRI ZHIM PA DANG, SKYE GNAS KYI PAD+MA LA DUS DUS SU SA RDZA RA DZA LTA BU'I DRI 'BYUNG ZHING RES 'GA' PAD+MA LTA BU'I DRI 'BYUNG BA DANG, DUS DUS SU AUTPALA'I DRI DANG, AA KA RU NAG PO'I DRI DANG MTSUNGS PA 'BYUNG 
BA RNAMS NI MKHAS PAS DRI BZANG POR MTSON PAR BYAS LA GZUNG BAR BYA BA DANG, DE BZHIN DU RANG BZHIN DU GNAS PA'I MTSAN MA 'DI LTA STE, SPYOD LAM DAL ZHING RTZA BA HRAL MED PA NYID DANG, SMRA BA NYAN CING GSONG POR SMRA LA DAL GYIS SMRA BA DANG, SGRA GNAG CING 'JAM LA MTSAMS STUG 
CING RING BA DANG, DPRAL BA'I DBUS NA RANG BZHIN DU GNAS PA'I RI MO GSUM YOD PA GANG YIN PA DE LTA BU NI BDE BAR GSHEGS PA RNAMS KYIS RAB TU BSNGAGS PA YIN TE, YAN LAG GSANG MA ZHES KYANG GSUNGS PAS, ,DE LA 'BAD PA KUN GYIS BLA MA'I BKA' LTAR BSGRUBS 
NA; GDON MI ZA BAR PHYAG RGYA CHEN PO'I GRUB PA 'THOB PAR 'GYUR RO ZHES BYA BA YIN LA, GZHAN YANG DE LTA BU'I BTZUN MO LA, 'JIG RTEN PA PHAL BAS MI SHES PA GANG DAG GIS MI MO'I SKYE GNAS PHAL BA CAN DU RTOGS PAR BYED DE, ,DE NI DE LTA BU MA YIN TE, LHAN CIG SKYES PA'I 
GZUGS CAN MA, ,ZHES GSUNGS SO, ,DE RNYED NAS NI DNGOS GRUB 'GYUR, ,ZHES BYA BA NI YON TAN PHUN SUM TSOGS PA DE LTA BU'I BTZUN MO RNYED NA, BTZUN MO DE LA BRTEN TE BLA MA'I LUNG LTAR BSGRUBS NA, PHYAG RGYA CHEN PO'I DNGOS GRUB TU 'GYUR BA NI DE BZHIN GSHEGS PA'I NGES PA STE, 
BTZUN MO DE LTA BU NI KUN RDZOB KYI GZUGS CAN GYI PHYAG RGYA CHEN PO ZHES BSHAD DO ZHES PA'I DON TO, ,DE NAS RNAL 'BYOR MA BDAG MED MAS GSOL BA, BCOM LDAN 'DAS SMON LAM JI LTAR GDAB PAR BGYI ZHES BYA BA LA, ,BDAG MED MAS 'DI SKAD CES, KYE BCOM LDAN 'DAS KYE'I 

@116B
RDO RJE'I GSANG CHEN 'DI LA GNAS PA RNAMS KYIS SMON LAM GYI TSUL JI LTAR GDAB PAR BGYI ZHES ZHUS PA DANG, BCOM LDAN 'DAS KYIS SLAR 'DI SKAD CES GSUNGS SO, ,SMYO MED RAGS SU SKYE BA DANG, ,DAM LDAN KYE YI RDO RJE STON, ,SNYING RJER LDAN ZHING BLA MAR GUS, ,SKYE ZHING SKYE BAR 'GYUR 
BAR SHOG, ,LAG PAS RDO RJE DRIL SGROGS SHING, ,ZAB MO'I CHOS NI STON PA DANG, ,BTZUN MO'I KHU BA MNYAM ZAS CAN, ,ZA BA'I SKYE BAR 'GYUR BAR SHOG ,CES GSUNGS TE 'DZAG PA'I BDE BA'I CHANG GIS MYOS PA NI SMYON PA YIN LA, ,DE BAS 'DZAG PA MED PA'I BTUNG BA'I BDE BA CAN 
NI SMYO BA DANG 'BRAL BA YIN NO, ,DE BAS NA DE'I PHYIR SMYO BA MED PA'I DAM TSIG GI BDUD RTZI 'THUNG BA'I RIGS CAN DU SKYE BAR GYUR CIG CES BYA BA DANG, SNYING RJE BCU DRUG GI DAM TSIG DANG MI 'BRAL BAR DE NYID KYI TSUL GYIS SEMS CAN THAMS CAD LA KYE'I ZHES BYA BA DANG, RDO RJE ZHES BYA BA'I 
BRDA YIS CHOS STON PAR GYUR CIG CES BYA BA DANG, SEMS CAN THAMS CAD LA MI PHYED PA'I SNYING RJE DANG, DE BZHIN DU SEMS CAN THAMS CAD LA DMIGS PA DANG, CHOS LA DMIGS PA DANG DMIGS PA MED PA ZHES BYA BA YAR NGO'I CHOS CAN GANG YIN PA DE DANG LDAN PAR GYUR CIG CES BYA 
BA DANG, RDO RJE 'CHANG CHEN PO'I GNAS THOB PAR BYED PA'I RGYU BLA MA RJE BTZUN GYI ZHAL GYI BUM PA LAS 'BYUNG BA'I PHYIR DUS RTAG PAR BLA MA LAS GUS PA BYED PAR GYUR CIG CES BYA BA DANG, STONG PA NYID DANG SNYING RJE THA MI DAD PA NYI ZLA'I LAM GCIG TU RNAM PAR DAG PA'I CHOS CAN RDO RJE DANG DRIL 
BU LAG TU BZUNG STE 'KHROL BAR GYUR CIG CES BYA BA DANG, DE NYID KYI DON STON PAR BYED PA KYE'I RDO RJE'I GLEGS BAM NYID DUS RTAG PAR KLOG PA DANG LDAN TE, A'A LI DANG K'A LI'I SGO YIS SROG GI RLUNG GI BZLAS PA NI ZAB MO'I CHOS KLOG PA YIN PAS, ,DE LTA BU'I CHOS KLOG PAR GYUR CIG 
CES PA DANG, YUL LA SOGS PA'I BTZUN MO GZUGS RDO RJE MA DANG, NAM MKHA' DBYINGS KYI DBANG PHYUG MA ZHES BYA BA LA SOGS PA'I BTZUN MO RNAMS KYI BDE BA'I KHU BA'I DNGOS PO RNAMS KUN NAS MNYAM PAR BYED PA, SKYE BA NAS SKYE BA'I MTHAR ZA BAR GYUR CIG CES BYA BAS SMON LAM 

@117A
*, ,GDAB PAR BYA'O ZHES PA'I DON TO, ,DE NAS LHA MO DE DGYES NAS, ,TSAG NI 'DI NYID YANG ZHUS PA, ,SKAL MED SEMS CAN GDUL DKA' RNAMS, ,GANG GIS 'DUL BAR GYUR BA LAGS, ,ZHES BYA BA SLAR ZHING BDAG MED MAS, ,BCOM LDAN 'DAS LA ZHUS PA, 
BCOM LDAN 'DAS SLAD MA'I DUS RTZOD PA RAB TU RGYAS PA NA, GDUL BAR DKA' BA'I SKYE BO MA RUNGS PA RNAMS THABS GANG GIS KYE'I RDO RJER GZHUG PAR BGYI LAGS ZHES PA DANG, SLAR BCOM LDAN 'DAS KYIS GSUNGS PA, DANG POR GSO SBYONG SBYIN PAR BYA, ,DE RJES BSLAB PA'I GNAS 
BCU NYID, ,DE LA BYE BRAG SMRA BA BSTAN, ,MDO SDE PA YANG DE BZHIN NO, ,DE NAS RNAL 'BYOR SPYOD PA NYID, ,DE YI RJES SU DBU MA BSTAN, ,ZHES BYA BA GSUNGS TE, SKYE BO GDUL BAR DKA' BA KYE'I RDO RJE LA DGOD PA NA SNGON DU GSO SBYONG LEGS PAR BSTAN CING BSLABS LA, DGE BA BCU 
DANG DU LEN PAR BSGOM ZHING MI DGE BA BCU YONGS SU BCAD DE, GNAS PA'I SKYE BO DE LA, DE'I RJES SU GRUB PA'I MTHA' SO SO'I CHOS BSTAN PAR BYA STE, 'DI LTAR NAM MKHA' DANG, SO SOR BRTAGS PA DANG, BRTAGS PA MA YIN PA'I 'GOG PA STE GSUM NI 'DUS MA BYAS YIN LA, 
DE LAS GZHAN PA JI SNYED PA RNAMS SKAD CIG MA'I RANG BZHIN CAN TE, NGO BO NYID KYIS STONG GIS BYED PA PO 'GA' YANG YOD PA MA YIN NO, ,RNAM PA MED PA'I DBANG PO LA BRTEN PA'I BLOS RDUL PHRA RAB BSAGS PA 'DI RNAMS MNGON SUM DU RIG PAR 'GYUR RO ZHES KHA CHE BYE BRAG TU SMRA BA RNAMS 
'DOD DO ZHES BSTAN PAR BYA'O, ,DE BZHIN DU BYE BRAG TU SMRA BA LTAR RNAM PA DANG BCAS PA'I SHES PA SKYE BAR 'DOD PA NI SNANG BA RNAMS DBANG PO'I SPYOD YUL MA YIN TE, NAM MKHA'I ME TOG GAM, MO GSHAM GYI BU DANG MTSUNGS LA, 'GOG PA RNAMS NI NAM MKHA' LTA BU YIN NO, ,DUS 
GSUM PO YANG RJES SU RGYUG PA MED PA THOGS PAR BYED PA'I REG BYA DANG BRAL BA'I GZUGS KYANG YOD PA MA YIN ZHES BYA BA MDO SDE BAR SMRA BA RNAMS 'DOD ZHES BSTAN PAR BYA'O, ,DE BZHIN DU RDUL PHRA RAB TSOGS PA'I YAN LAG CAN GYI RDZAS NI MED DO, ,RDUL PHRA RAB MED PA'I SO SOR SNANG BA 

@117B
DMIGS SU MED DE, DPER NA RMI LAM NYAMS SU MYONG BA DANG MTSUNGS SO, ,GZUNG BA DANG 'DZIN PA'I DRI MA DANG BRAL BA SHEL SGONG DAG PA LTA BU'I RNAM PAR SHES PA RANG RIG PA DON DAM PAR YOD PA RNAL 'BYOR SPYOD PA RNAMS SMRA'O ZHES BSTAN PAR BYA'O, ,RNAM PAR SHES PA DON DAM PAR 
YOD DO ZHES MKHAS PA RNAMS MI 'DOD DE, GCIG DANG DU MA'I RANG BZHIN GYI GTAN TSIGS DANG BRAL BA'I PHYIR NAM MKHA'I ME TOG DANG MTSUNGS TE, 'DI LTAR BLO DANG SGRA 'DI DAG YOD PA YANG MA YIN, MED PA YANG MA YIN, YOD MED GNYIS LAS 'DAS PA LA SOGS PA'I MU BZHI 
LAS RNAM PAR GROL BA'I DE KHO NA NYID RNAL 'BYOR CHEN PO DBU MA PAR SMRA BA RNAMS BZHED PA YIN NO ZHES GRUB PA'I MTHA' THAMS CAD BSTAN NAS, DE'I RJES SU KYE'I RDO RJER BCUG PAR GYUR NA NGES PAR 'GRUB PO ZHES PA'I DON TO, ,SLOB MAS GUS PAR BLANGS NAS NI, ,'GRUB 'GYUR 'DI LA 
THE TSOM MED, ,CES GSUNGS TE SKAL BA MED PA'I SEMS CAN RNAMS RIM PA DE LTAR 'JUG PAR BYA'I GZHAN DU MA YIN ZHES PA'I DON TO, ,DE BZHIN DU SGYU 'PHRUL DRA BA LAS KYANG JI SKAD DU, THEG PA GSUM GYIS NGES 'BYUNG LA, ,THEG PA GCIG GIS 'BRAS BUR GNAS, ,ZHES GSUNGS, 
SO; ,KYE'I RDO RJE'I NGES PA'I DON GYI RGYA CHER BSHAD PA LAS, 'DUL BA'I LE'U'I RGYA CHER BSHAD PA STE BRGYAD PA'O,, ,,LONGS SPYOD RDZOGS SKU SPRUL PA'I RGYAL, ,MNGA' BDAG CHE LA PHYAG 'TSAL NAS, ,SNGAGS BTU BA YI RGYAS BSHAD NI, ,RDO RJE SNYING POS BRI BAR BYA, ,DE NAS 
KHA SBYAR 'BYED PA YI, ,MTSAN NYID YANG DAG RAB TU BSHAD, ,CES BYA BA LA SOGS PA SMOS TE, A'A LI DANG K'A LI'I SNGAGS KYI RANG BZHIN JI LTA BA BZHIN DU SHES NA, 'JIG RTEN DANG 'JIG RTEN LAS 'DAS PA'I 'DOD PA'I DNGOS GRUB THAMS CAD LAG MTHIL NA YOD PAR 'GYUR RO, ,DE LA 
GANG GI RNAM PAR SHES TZAM GYIS, ,SGRUB PO DNGOS GRUB THOB 'GYUR BA, ,BSGRUB BYA'I LTE BA'I RTZA BA LA, ,BRTUL ZHUGS CAN GYI LAG PAS GDON, ,ZHES BYA BA GSUNGS TE, SANGS RGYAS KYI BSTAN PA LA GNOD PAR BYED PA DANG, SANGS RGYAS DANG BLA MA LA SOGS PA'I GZUGS 

@118A
*, ,'JIG PA GANG YIN PA DE, BLA MA THUB PA LA ZHUS TE, SNYING RJE CHEN POS GSANG BAR BYA BA YIN GYI GZHAN DU MA YIN NO, ,DE BZHIN DU BSGRUB PAR BYA BA'I DNGOS GRUB DRUG CU RTZA BZHI'I DKYIL 'KHOR GYI DBUS NA, LHAN CIG SKYES PA'I LHA SGRUB PA PO'I TING NGE 'DZIN GYI LAG 
BAS GSHEGS SU GSOL LA SGRUB PA BO BDAG NYID, HE RU KA MNYAM RNAL 'BYOR GYIS, ,NANG GI MA RUNGS SEMS KYIS NI, ,ZHES BYA BA LA HE RU KA'I DKYIL 'KHOR BDAG MED MA DANG BCAS PA, LAS KYI BYE BRAG LAS KHA DOG BYE BRAG TU BYA STE ZHES PA'I RDO RJE'I TSIG GIS DKYIL 'KHOR BA 
THAMS CAD KHA DOG NAG PO ZHE SDANG GI RIGS SU BSKYED DE GSAD PAR BYAS NA SANGS RGYAS NYID KYANG GDON MI ZA BAR 'JIG PAR 'GYUR RO, ,JI LTAR PHYUGS KYI GZUGS MTHONG NAS, ,KHRAG NI SKYUG PA NYID DANG YANG, ,'DAR ZHING MGO SKYES GROL BA DANG, ,KHA NI 'OG TU RNAM PAR BSGOM, ,ZHES 
BYA BA LA SKYE BO PHYUGS KYI GZUGS DANG 'DRA BA MTHONG NAS, ,KHA NAS KHRAG SKYUG CING LUS PO 'DAR BZHIN DU SGRA GROL TE SPYI'U TSUGS SU BDAG GI MDUN DU 'DUG PAR BSAM ZHING, DE BZHIN DU DE'I 'OG GI SGO NAS KHAB ME LTAR 'BAR BA'I GZUGS CAN DU MA 'JUG PA DANG, DE'I SNYING GAR ME'I DKYIL 
'KHOR YI GE RAB BSAMS NA, NGES PA KHO NAR SKAD CIG DE LA 'JIG PAR 'GYUR ZHES GSUNGS SO, ,'DI'I NGES PA'I DON NI RTZA BA'I RGYUD LAS JI SKAD DU, BYIN ZA ME LHA RLUNG GIS BSKYOD, ,BYANG SEMS HAm KHA THUR DU BLTAS, ,GANG ZHIG BDE BAS MYOS PA NA, ,'DAR ZHING KHA NI THUR DU LTA, , 
ZHES GSUNGS PAS DON KHONG DU CHUD PAR BYA'O, ,RGYUD 'DI LA NI SREG BLUGS MED, ,PHYAG RGYA BCING DANG BYA BA MED, ,RGYUD CHEN BKLAGS PAS 'GRUB PA NYID, ,BSAM GTAN TZAM GYIS 'GRUB PAR 'GYUR, ,ZHES BYA BA NI 'DI LTAR PHYI'I SREG BLUGS DANG LAG PA'I PHYAG RGYA BCING BA DANG, TSIG 
GI RGYUD BKLAG PA DANG, LHA'I RNAL 'BYOR TZAM GYIS 'GRUB PA MA YIN GYI, 'DI NI KHRO BA MED PA'I ME LA SENG GE RNAM PAR RTZE BA'I PHYAG RGYA BCINGS TE, RANG GI RGYUD SROG GI RLUNG GIS 'DON ZLOS BYED CING NAM MKHA' LTA BU'I BSAM GTAN GYIS 'GRUB PAR 'GYUR ZHES BSTAN TO, ,RTOG MED 

@118B
DNGOS GRUB STER BA PO, ,SRID PA SBYOR BA NYAMS DGA' BA, GSANG BA MCHOG GI BSHAD BYA YIS, ,NYON CIG LHA MO BZHIN BZANGS MA, ,ZHES BYA BA BCOM LDAN 'DAS RDO RJE 'CHANG GIS SRID PA NYING SHIN TU DAG PAR BYED PA'I THABS SANGS RGYAS KUN GYI GSANG CHEN LHA MO KHYOD LA BSHAD PAR 
BYA ZHES PA'I DON TO, ,RIN CHEN GZI BRJID 'BAR BA YI, ,PHRENG BA 'KHRUG PA LHA MO LTOS, ,MA PHUG PAS NI SBYOR BRAL 'GYUR, ,PHUG PAS DGA' BA STER BA PO, ,ZHES BYA BA NI DPE GSUNGS PA STE, DPER NA RIN PO CHE'I PHRENG BA RAB TU 'OD 'BAR BA NYAMS DGA' BA PHRENG BA MA BRGYUS PAS 
NI BYA BA MI BYED LA, PHRENG BAR BRGYUS NA BYA BA THAMS CAD RDZOGS PAR BYED PA LTAR, DE LTAR 'KHOR BA 'DOD PA YIS, ,YON TAN LNGA LDAN RIN CHEN NYID, ,MA DAG PAS NI DUG TU 'GYUR, ,DAG PAS BDUD RTZI LTA BUR 'GYUR, ,ZHES BYA BA GSUNGS TE, ,'KHOR BA'I RANG BZHIN RNAMS 
NI DAG PA'ANG MA YIN, ,MA DAG PA'ANG MA YIN TE, SGRUB PA PO RNAMS KYIS BSAM PA'I KHYAD PAR GYIS, DUG DANG BDUD RTZI LTA BUR GNAS TE, DE LTA BAS NA 'KHOR BA DUG LTA BU NYID BLA MA'I BKA' LUNG GIS BDUD RTZI LTA BUR MOS PA BYAS NA, 'KHOR BA'I RNAM PA HE RU KA, ,'GRO BA 
SGROL BA'I GTZO BO NYID, ,GANG GIS GZUGS KYIS GYUR PA NYID, ,CES BYA BA GSUNGS TE, SRID PA NYID MYA NGAN LAS 'DAS PA'I RGYU YIN ZHES PA'I DON TO, ,GZHAN YANG 'DI LTAR MOS PAR BYA STE, SNYING RJE'I SPYAN NI DMAR PO LA, ,BYAMS PA'I THUGS LAS YAN LAG GNAG, ,CES BYA BA 
LA SOGS PA'I RTAGS RNAMS RNAL 'BYOR BAS MOS PAR BYA ZHING GZHAN DAG LA'ANG BSTAN PAR BYA ZHES BYA BA YIN TE, 'DI LTAR, RUS PA BDEN PA BZHI PO NYID, ,CES BYA BA LA SOGS PA LA THUG PAS BSTAN PA YIN TE, RANG BZHIN YON TAN GYI DBANG LAS PHA DANG MA'I PHYOGS KYIS 
BSDUS PA YIN PAR DRANG BA DANG NGES PA'I DON DU RIG PAR BYA'O, ,DA NI SNGAGS BTU BA'I LUGS JI LTA BA RIM PAR BDAG MED MAS KYE'I RDO RJE LA ZHUS PA, SNGAGS BTU BA NI JI LTAR 'GYUR, ,ZHES BYA BA LA SOGS PA ZHUS PA DANG, BCOM LDAN 'DAS KYIS SLAR GSUNGS PA, ,SNGAGS NI KHYOD 

@119A
*, ,LA NGAS BSHAD KYIS, ,LHA MO SHES RAB CHEN MO NYON, ,ZHES BYA BA LA 'DI'I DON RGYAS PA NI, RTZA BA'I RGYUD 'BUM PHRAG LNGA PA NYID DU RGYAS PAR BSTAN PAS, DE LAS 'JUG PAR BYA'O, ,SNGAGS RNAMS JI BZHIN SHES 'DOD PAS, ,SLOB DPON LA NI 
PHYAG BYAS LA, ,MCHOG TU DAD PAS GUS BTUD DE, ,SNGAGS KYI DE NYID GNANG ZHES ZHU, ,DE LA BLA MA SKAL CHEN POS, ,PHYI ROL SKYE BO MED PA'I SAR, ,LCI BA GTZANG MAS LEGS BYUGS LA, ,'DAB BRGYAD DANG LDAN GE SAR BCAS, ,SGO BZHI RTA BABS BZHIS BRGYAN PA, ,KA BA 
BRGYAD DANG YANG DAG LDAN, ,KYE YI RDO RJE DKYIL 'KHOR MCHOG ,RDO RGYUS KYIS NI LEGS BRIS LA, ,DE RJES SDE TSAN GNYIS PO DGOD, ,DBUS SU KYE RDOR BDAG MED LDAN, ,THOD PA GRI GUG GZUGS SU BRI, ,DE YI 'DAB MA DANG PO LA, ,A'A LI BCU DRUG MKHAS PAS BRI, ,'DAB 
MA GNYIS PAR KA SOGS LNGA, ,GSUM PAR TZA SOGS BLO LDAN PAS, ,BZHI PAR tA LA SOGS LNGA BRI, DE BZHIN LNGA PAR TA SDE LNGA, ,'DAB MA DRUG PAR CHU YI TSOGS, ,BDUN PAR MTHAR GNAS BRI BYA ZHING, ,BRGYAD PAR DRO BA'I SDE PA BRI, ,SGO BZHI PO RU LCAGS KYU SOGS, ,ZHAGS 
PA LA SOGS BRI BAR BYA, ,LHA MO BRGYAD DU LEGS BSAM ZHING, ,SLOB DPON RIG MA G-YON DU GZHAG, ,MCHOD PA'I BYE BRAG SNA TSOGS KYIS, ,LEGS BAR MCHOD LA GSANG SNGAGS BTU, ,DE NAS SLOB MA'I SKYE BO MCHOG ,SHIN TU GUS PAS LEN DU GZHUG ,GZHAN DU RANG 
DAGS LEN PA GANG, ,'BRAS BU MED CING DE BRLAG 'GYUR, ,DANG POR RNAM PAR SNANG MDZAD SBYIN, ,ZHES BYA BA NI AOm MO, ,AU shMA RNAMS KYI BZHI PA ZHES PA NI HA'O, ,PU KKA S'I SA BRGYAN ZHES PA NI AU YIS BRGYAN PA'O, ,STONG PAS MNAN ZHES PA NI DE'I SPYI BOR THIG LES BRGYAN PA'O, , 
MDOG DKAR MTHAR NI SV'A H'A SBYAR, ,'DIS NI BZLAS PA 'BUM GYIS NI, ,'GRO BA RTAG TU RENGS PAR BYED, ,CES BYA BA NI SNGON DU BZLAS PA YI GE GRANGS KYI 'BUM, ,BLA MA'I MAN NGAG LTAR BZLAS LA SBYIN SREG BCU CHAS SNGON DU BSNYEN PA BYAS NA, 'JIG RTEN GSUM PO RENGS PAR BYED DO, ,DANG POR YI 

@119B
GE'I BDAG PO GZHAG ,CES PA NI AOm MO, ,DE RJES MKHA' SPYOD MA ZHES PA NI AOm NGO, ,MTHAR NI SV'A H'A SBYAR BYAS NAS, ,SANGS RGYAS RNAMS KYANG DBANG DU BYED, ,CES PA NI MAN NGAG GONG LTAR BZLAS PAS, SANGS RGYAS KYANG DBANG DU BYED NA, ,SKYE 'GRO PHRA MO RNAMS LTA CI SMOS ZHES 
BYA'O; ,RIG BYED RNAMS KYI DANG PO SBYIN, ,ZHES BYA BA NI AOm MO, ,DANG PO YI NI GNYIS PA ZHES PA NI KHA'O, ,STONG BCAS ZHES PA NI THIG LES BRGYAN PA'O, ,MTHAR NI SV'A H'A DANG SBYAR BA, ,SANGS RGYAS KYANG SKROD SHES RAB CAN, ,ZHES PA NI SKROD PAR BYED PA'I SNGAGS BTU BA STE SNGA MA 
BZHIN NO, ,DANG POR RNAM PAR SNANG MDZAD SBYIN, ,ZHES BYA BA NI AOm MO, ,GNYIS PA YI NI GSUM PA LA, ,ZHES PA NI DZA'O, ,RA DANG LDAN ZHING ZHES PA NI DZA LA RA YIS BRGYAN PA'O, ,CHU MAS BRGYAN PA ZHES PA NI AI YIS BRGYAN PA'O, ,STONG BCAS ZHES PA NI DE'I STENG DU THIG LES 
BRGYAN PA'O, ,SV'A H'A RA YANG DAG LDAN, MI RNAMS KUN LA SDANG BAR BYED, ,CES PA NI SDANG BAR BYED PA'I SNGAGS BTU BA'O, ,DANG POR YI GE'I DBANG PHYUG BZHAG, ,CES PA NI AOm MO, ,LNGA PA NYID KYI GSUM PA ZHES PA NI BA'O, ,STONG BCAS ZHES PA NI DE LA THIG LES BRGYAN PA'O, , 
MKHA' 'GRO MA DANG LDAN ZHES PA NI DE'I MTHAR AU BTAGS PA'O, ,MTHAR NI SV'A H'A MNGON SPYOD CHES, ,ZHES PA NI MNGON SPYOD KYI YI GE'I BTU BA'O, ,YANG NI YI GE'I THU BO SBYIN, ,ZHES PA NI AOm MO, ,H'Um NI KHRAG DANG 'DRA BA YI, ,ZHES PA NI DE'I RJES SU H'Um GZHAG PA'O, ,MTHAR NI SV'A H'A 
ZHES PA NI, DE'I RJES SU SV'A H'A SBYAR BAR BYA STE BZLAS NA THIG LE MCHOG ,DGA' BZANGS MA SOGS RTAG TU 'GUGS, ,ZHES GSUNGS TE 'GUGS BYED KYI YI GE BTU BA STE, DE CHO GA BZHIN DU BZLAS NA, LHA'I BU MO THIG LE MCHOG MA LTA BU'ANG 'GUGS PAR BYED NA MI MO GZHAN LTA 
SMOS KYANG CI DGOS, ,GTI MUG RIGS NI DANG POR SBYIN, ZHES PA NI AOm MO, ,GHU: NI YANG DAG RAB TU SBYAR, ,ZHES PA NI AOm GYI RJES SU GHU: GZHAG PA'O, ,MTHAR NI SV'A H'A YANG DAG LDAN, ,LHA DANG MI RNAMS GSOD PAR BYED, ,CES PA NI GHU'I MTHAR SV'A H'A DANG LDAN PAR BYAS PA NI GSOD 

@120A
*, ,PAR BYED PA'I YI GE BTU BA STE, CHO GA BZHIN BZLAS NA SANGS RGYAS LTA BU YANG BKRONGS PAR NUS NA, GJIG [*'JIG] RTEN GSUM GYI LHA DANG MI PHRAN TSEGS GSOD PAR 'GYUR BLTA SMOS KYANG CI DGOS, ,DANG POR RNAM PAR SNANG MDZAD GZHAG, ,CES PA NI AOm MO, ,DANG 
PO NYID KYI DANG PO ZHES PA NI KA'O, ,RDO RJE MKHA' 'GRO MA DANG SBYAR, ,ZHES PA NI KA DE LA 'OG TU AU BTAGS PA'O, ,MTHAR GNAS PA YI GNYIS PA LA, ,ZHES PA NI RA'O, ,RDO RJE MKHA' 'GRO MA DANG LDAN, ,ZHES PA NI RA DE LA AU BTAGS PA'O, ,YANG NI DANG PO'I RTZE MO LA, ,ZHES PA NI KA'O, , 
RDO RJE MKHA' 'GRO MA DANG LDAN, ,ZHES PA NI DE LA AU YIG GDAGS PA'O, ,MTHAR GNAS PA YI GSUM PA LA, ,ZHES PA NI LA'O, ,YANG NI DE NYID YANG DAG LDAN, ,ZHES PA NI DE LA DE NYID SLAR GDAGS PA'O, ,STENG DU CHOM RKUN MA YIS BRGYAN, ,ZHES PA NI DE LA AE SA STENG DU BRGYAN PAR BYA BA'O, , 
DE RJES HR'I: YIS RNAM PAR BRGYAN, ,ZHES PA NI SNGAGS DE RNAMS KYI MTHAR HR'I GZHAG PA'O, ,MTHAR YANG SV'A H'A SPYAD PA NYID, ,CES PA NI KU RU KU LLE'I SNGAGS BTU BA'O, ,AOm NI DANG PO BZHI PA YI, GSUM PA ZHES BYA BA NI DA'O, ,CHOM RKUN MA YIS BRGYAN ZHES PA NI DE LA AE YIS BRGYAN PA'O, , 
MTHAR GNAS PA YI BZHI PA LA, ,ZHES PA NI WA'O, ,BI TZU BADZRA SBYAR BAR BYA, ,ZHES PA NI WA'I RJES SU PI TZU BADZRA GDAGS PA'O, ,AU shMA RNAMS KYI BZHI PA LA, ,ZHES PA NI HA'O, ,PU KKA S'I SA NI RNAM PAR BRGYAN, ,ZHES PA NI HA DE LA AU YIS BRGYAN PAR BYA BA'O, ,STONG PAS MNAN CING SUM 'GYUR 
NYID; ,CES PA NI HA DE'I KLAD LA THIG LES BRGYAN LA DE LTAR BRGYAN PA'I H'Um DE NYID SUM 'GYUR DU DGOD PA'O, ,LNGA PA YI NI GNYIS PA DANG, ,ZHES PA NI PHA'O, ,GSUM PA'I DANG PO NI tA'O, ,MTHAR SV'A H'A ZHES PA NI SNGAGS KYI RKANG PA DE RNAMS KYI MTHAR SV'A H'A SBYAR BAR BYA ZHES PA STE KYE'I RDO 
RJE'I SNYING PO'I SNGAGS BTU BA'O, ,SNANG MDZAD DANG POR DZVA LA GNYIS, ,ZHES BYA BA NI DANG POR AOm BKOD LA DE'I RJES SU DZVA LA GNYIS SBYAR BAR BYA BA'O, ,LNGA PA'I BZHI PA LA ZHES PA NI BHA'O, ,MTHAR GNAS RNAMS KYI DANG POS LDAN, ZHES PA NI BHA DE LA YA GDAGS PA'O, ,BHA SMA R'I YIS RNAMS 

@120B
PAR BRGYAN, ,ZHES PA NI DE NYID LA AOS BRGYAN PAR BYA'O, ,AU shMA RNAMS KYI BZHI PA LA, ,ZHES PA NI HA'O, ,RDO RJE MKHA' 'GRO MA YIS BRGYAN, ,ZHES PA NI, AU shMA'I ZHABS SU GDAGS PA'O, ,STONG PAS MNAN CING ZHES PA NI, ,DE'I STENG DU THIG LES MNAN PA'O, ,SUM 
'GYUR NYID CES BYA BA NI, ,YI GE DE NYID GSUM DU DGOD PA'O, ,LNGA PA YI NI GNYIS PA DANG, ,ZHES PA NI PHA'O, ,GSUM PA'I DANG PO ZHES PA NI tA'O, ,MTHAR SV'A H'A ZHES PA NI, DE LTAR BRJOD PA'I SNGAGS KYI RKANG PA DE RNAMS KYI MTHAR SV'A H'A SBYAR BAR BYA BA STE, PHYAG BZHI PA'I SNGAGS 
BTU BA'O, ,DANG PO RNAM SNANG ZHES PA NI AOm MO, ,DANG PO'I DANG PO ZHES PA NI KA'O, ,NANG GI DKAR MOS BRGYAN ZHES PA NI AI YIS BRGYAN PA'O, ,GSUM PA YI NI DANG PO LA, ,ZHES PA NI tA YIN LA, NANG GI DKAR MOS RNAM PAR BRGYAN, ,ZHES PA NI AI YIS DE LA BRGYAN PA'O, ,NYIS 
'GYUR ZHES PA NI DE LTA BU NYID LAN GNYIS SU BZLAS PA'O, ,LNGA PA YI NI GSUM PA DANG, ,ZHES PA NI BA'O, ,GNYIS PA YI NI GSUM PA ZHES PA NI DZA'O, ,ME YIS BRGYAN PA ZHES PA NI DZA DE LA RA GDAGS PA'O, ,H'Um NI RNAM PA GSUM SBYAR NAS, ,ZHES PA NI SNGAGS KYI RKANG PA DE DAG GI 
'OG TU H'Um RNAM PA GSUM SBYAR BAR BYA BA'O, ,LNGA PA NYID KYI GNYIS PA DANG, ,ZHES PA NI PHA'O, ,GSUM PA'I DANG PO ZHES PA NI tA'O, ,MTHAR SV'A H'A ZHES PA NI SNGAGS KYI TSIG DE DAG GI MTHAR SV'A H'A SBYAR BAR BYA BA STE, PHYAG DRUG PA'I SNGAGS BTU BA'O, ,DANG POR RNAM SNANG ZHES PA NI, 
AOm MO; ,BZHI PA'I DANG PO ZHES BYA BA NI TA'O, ,BYIN ZA YANG DAG LDAN ZHES PA NI TA DE LA RA YIS GDAGS PA'O, ,RO LANGS MA YIS RNAM PAR BRGYAN, ,ZHES PA NI TA DE NYID KYI STENG DU AE YIS BRGYAN PAR BYA'O, ,MTHAR GNAS RNAMS KYI GSUM PA LA, ,ZHES PA NI LA'O, ,GHA SMA R'I YIS RNAM PAR 
BRGYAN, ,ZHES PA NI, DE YI RTZE MOR AO YIS BRGYAN PA'O, ,DANG PO YI NI DANG PO LA, ,ZHES PA NI KA'O, ,MTHAR GNAS PA YI DANG PO DANG, ,ZHES PA NI KA LA YA GDAGS PA'O, ,RDO RJE MA YIS RNAM BRGYAN LA, ,ZHES PA NI DE LA AA GDAGS PA'O, ,KshA NI CHOM RKUN MA YIS BRGYAN, ,ZHES 

@121A
*, ,PA NI YI GE DE LA AES BRGYAN PA'O, ,LNGA PA NYID KYI DANG PO DANG, ,ZHES PA NI PA'O, ,AU shMA RNAMS KYI BZHI PA LA, ,ZHES PA NI HA'O, ,RDO RJE MKHA' 'GRO MA YIS BRGYAN, ,ZHES PA NI HA LA AU GDAGS PA'O, ,STONG PAS MNAN CING ZHES PA NI, ,DE LA STENG DU THIG 
LES BRGYAN PA'O, ,SUM 'GYUR DE ZHES PA NI YI GE DE NYID GSUM DU DGOD PA'O, ,PHAt DANG MTHAR NI SV'A H'A NYID, ,CES PA NI SNGAGS RKANG DE DAG GI MTHAR PHAt DANG SV'A H'A SBYAR BAR BYA BA STE, PHYAG GNYIS PA'I SNGAGS BTU BA'O, ,BDAG MED MA ZHES PA NI AA'O, ,DANG PO'I DANG PO ZHES 
PA NI KA'O, ,GNYIS PA NYID KYI DANG PO DANG, ,ZHES PA NI TZA'O, ,GSUM PA NYID KYI DANG PO DANG, ,ZHES PA NI tA'O, ,BZHI PA YIN NI DANG PO DANG, ,ZHES PA NI TA'O, ,LNGA PA YI NI DANG PO DANG, ,ZHES PA NI PA'O, ,MTHAR GNAS RNAMS KYI DANG PO DANG, ,ZHES PA NI YA'O, ,AU shMA 
RNAMS KYI DANG PO NYID, ,CES PA NI SHA'O, ,DANG PO RNAM SNANG MTHAR SV'A H'A, ,ZHES PA NI SNGAGS KYI RKANG PA DE DAG GI DANG POR AOm SBYIN PA DANG, MTHAR SV'A H'A SBYAR TE YI GE'I GRANGS KYIS 'BUM BZLAS SHING, SBYIN SREG DE LA BCUR DGOS PA'I CHAS BSREGS TE, SNGON DU SNYEN PA BYAS 
NA; STUG PO BKOD PA'I GRONG KHYER SANGS RGYAS RNAMS KYI BZHUGS GNAS LTA BU'ANG 'KHRUG PAR BYED NA, 'JIG RTEN GSUM GYI SKYE BO PHAL PA RNAMS KYI GRONG KHYER 'KHRUG PAR 'GYUR BA LTA SMOS KYANG CI DGOS, MTHAR GNAS RNAMS KYI GNYIS PA DANG, ,ZHES PA NI RA'O, ,KshA YE 
RKANG PA NYIS 'GYUR NYID, ,CES PA NI YI GE DE NYID GNYIS SU DGOD PA'O, ,H'Um GI RNAM PA GSUM DANG LDAN, ,ZHES PA NI DE'I RJES SU H'Um GSUM SBYAR BAR BYA'O, ,DANG POR RNAM SNANG PHAt NYID KYI, ,RNAM PAR NANG BCUG MTHAR SV'A H'A, ,ZHES BYA BA NI GONG GI SNGAGS KYI RKANG PA DE DAG 
GI DANG POR AOm SBYIN ZHING MTHA' MAR SV'A H'A SBYAR LA, ,DE'I 'OG TU PHAt KYIS LDAN PAS NI SA SBYANG BA'I SNGAGS BTU BA'O, ,DANG POR RNAM SNANG ZHES PA NI AOm MO, ,DE RJES SU RDO RJE MA'I ZHES PA NI A'A:'O, ,MTHA' RU H'Um ZHES PA NI DE'I RJES SU H'Um NYID SBYAR BA'O, ,BZA' BTUNG BYIN GYIS BRLAB PA'I ZHES 

@121B
NI SKU GSUNG THUGS KYI YI GE GSUM GYIS BZA' BA DANG BTUNG BA LA BYIN GYIS BRLAB PAR BYA BA STE, DRANG BA DANG NGES PA'I DON GNYIS SU GO BAR BYA'O, ,DANG POR RNAM PAR SNANG MDZAD NYID, ,CES PA NI DANG PO AOm DGOD PA'O, ,DE RJES AA K'A RO MU KHAm ZHES PA NI DE RNAMS DE'I RJES SU SBYAR 
BAR BYA'O, ,AU shMA RNAMS KYI GSUM PA DANG, ,ZHES PA NI SA'O, ,MTHAR GNAS RNAMS KYI BZHI PA NI, ,ZHES PA NI WA'O, ,STENG DU ME YI RNAM PAR BRGYAN, ,ZHES PA NI, DE'I STENG DU RA YIS MNAN PA'O, ,DHARM'A nAM RJES RDO RJE MA, ,BYIN LA ZHES PA NI DE'I RJES SU DHARM'A n'Am SBYAR LA, DE NAS 
A'A SBYIN ZHING DYA NU TPAN NA TV'A TA CES PA NI YANG YI GE DE RNAMS BYIN LA, DE'I RJES SU YANG AOm A'A: H'Um PHAt SV'A H'A ZHES PA NI 'BYUNG PO THAMS CAD PA'I GTOR MA'I SNGAGS BTU BA'O ,DE LTAR NA CHO GA DE LTA BU DANG LDAN PAS SNGAGS BTUS TE BZLAS PA BYAS NA, RGYUD LAS GSUNGS BZHIN DNGOS GRUB 
THOB PAR 'GYUR GYI GZHAN DU MA YIN ZHES BYA BA'I DON TO, ,KYE'I RDO RJE'I NGES PA'I DON GYI RGYA CHER BSHAD PA LAS, SNGAGS BTU BA'I LE'U'I RGYA CHER BSHAD PA STE DGU PA'O,, ,,BRGYA BYIN MTSON CHA DANG MTSUNGS PA'I, ,RDO RJE CAN LA GUS BTUD NAS, ,SEMS CAN RNAMS KYI LAM 
BLANG PHYIR, ,BGRANG PHRENG DBYE BA RGYAS PAR BSTAN, ,DE NAS CHOS KUN SDOM GCIG PA, ,RDO RJE SEMS DPA' ZHES BYAS GSUNGS, ,BDAG MED MA LA ZHAL SBYAR NAS, ,BZLAS PA'I YUL NI RAB TU PHYE, ,ZHES BYA BA LA KUN RDZOB TU RANG BZHIN NI YON TAN GYI DBANG GIS RDO DANG LCAGS 'THAB 
PA'AM, SHING GIS SHING LA 'DRUD PA'AM, CHU SHEL ZLA BA'I 'OD LA BSTAN PA'AM, ME SHEL NYI MA'I 'OD LA BSTAN PAS, ME 'BYUNG BA LA SOGS PA LTAR 'JIG RTEN LTA BU'I GRUB PA RNAMS NI, RTEN CING 'BREL PAR 'BYUNG BA LAS 'BYUNG NGO ZHES GSUNGS PAS, 'DIR YANG RGYUD DE 
LTAR SHES PAR BYA'O, ,SHEL GYIS RENGS PA'I BZLAS PA NYID, ,DBANG LA TZANDAN NA DMAR PO NYID, ,LUNG TANG GIS NI MNGON SPYOD DANG, ,NI RAm SUS NI SDANG BA LA, ,ZHES BYA BA GSUNGS TE, SKYES BU GANG ZHIG GIS RENGS PA'I LAS BSGRUB PAR 'DOD PA DES SHEL GYI BGRANG PHANG GIS BZLA BAR 

@122A
*, ,BYA ZHING LTE BA'I DKYIL 'KHOR DU ZAD PAR SA BSGOMS PA RNAMS KYIS 'GRUB PAR 'GYUR RO, ,SKYES BU GANG ZHIG DBANG DU BYED PAR 'DOD PA'I RNAL 'BYOR LA BRTZON PA DAS, TZANDAN DMAR PO'I BGRANG PHRENG GIS BZLA BAR BYA ZHING MGRIN PA'I DKYIL 'KHOR DU ZAD PAR ME'I TING 
NGE 'DZIN DANG LDAN PA RNAMS 'GRUB PAR 'GYUR RO, ,DE BZHIN DU MNGON SPYOD KYI LAS LA BRTZON PAR 'DOD PAS LUNG TANG GIS BZLA BAR BYA ZHING, ZA PAR SA NYID KYI TING NGE 'DZIN DANG LDAN PAR BYA'O, ,SDANG BA'I SBYOR BA LA BRTZON PA'I RNAL 'BYOR PAS MI RUS KYI PHRENG BAS BZLA BAR BYA ZHING, DE BZHIN 
DU ZAD PAR SA NYID KYI TING NGE 'DZIN DANG LDAN PAR BYA'O, ,SKROD PA'I SBYOR BA LA BRTZON PAR 'DOD PAS RTA'I RUS PAS BZLA BAR BYA ZHING, SNYING GA'I GNAS SU ZAD PAR RLUNG GI TING NGE 'DZIN DANG LDAN PAR BYA'O, ,DGUG PA'I SBYOR BA LA BRTZON PAR 'DOD PAS BRAM ZE'I RUS PAS BZLAS PAR BYA ZHING, DPRAL 
BAR ZAD PAR CHU'I TING NGE 'DZIN DANG LDAN PAR BYA'O, ,CHAR DBAB PA'I SBYOR BA LA BRTZON PAR 'DOD PAS GLANG PO'I RUS PAS BZLA BAR BYA ZHING, DPRAL BAR ZAD PAR CHU'I TING NGE 'DZIN DANG LDAN PAR BYA'O, ,GSOD PA'I SBYOR BA LA BRTZON PAR 'DOD PAS MA HE'I RUS PAS BZLA BAR BYA ZHING, GTZUG TOR 
GYI GNAS SU ZAD PAR NAM MKHA'I TING NGE 'DZIN DANG LDAN PAR BYA'O, ,DE BZHIN DU RENGS PA'I SBYOR BA LA LUS MKHRANG BA NYID KYI PHYIR 'O MAS SPYAD PAR BYA'O, ,DBANG LA RANG GI 'DUN PAS SPYAD, ,CES GZUGS SO, ,'O MA LA SOGS PA GANG CI YANG RUNG BA DANG, JI LTAR 'DOD PA BZHIN DU SPYAD 
PAR BYA'O, ,GSAD PA LA NI SI HLA NYID, ,CES GSUNGS TE, GSAD PA'I SBYOR BA LA SI HLA 'AM KHRAG SPYAD PAR BYA'O, ,DE BZHIN DU DGUG PA LA BZHI MNYAM ZHES BYA BA DANG, ,DE BZHIN DU SDANG BA LA S'A LI DZA ZHES BYA BA DANG, BSKRAD PA LA RI DAGS KYI LTE BA ZHES SPYAD PAR BYA'O, ,YANG NA MTHA'I 
SHA ZHES BYA BA RTA'I SHA DANG, DANG PO'I SHA ZHES BYA BA KHYI SHA DANG, NA DANG PO DANG ZHES BYA BA MI SHA DANG, GA DANG PO DANG ZHES BYA BA LANG GI SHA DANG, HA DANG PO NYID KYANG ZHES BYA BA GLANG PO CHE'I SHA LA SOGS PA CI RIGS PAR SPYAD CES PA'I DON TO, ,KYE'I RDO RJE NGES PA'I DON GYI RGYA CHER BSHAD BA LAS 

@122B
BZLAS PA'I YUL GYI LE'U'I RGYA CHER BSHAD PA STE BCU PA'O,, ,,SEMS CAN THAMS CAD PHAN PA'I PHYIR, ,SANGS RGYAS DON LA SBYOR MDZAD NA, ,KYE'I RDO RJE LA PHYAG 'TSAL NAS, ,LHAN CIG SKYES SBYOR RGYAS BSHAD BRI, ,KYE RDO RJE LA DAM 'KHYUD CING, ,TSEMS KYIS MA MCHU 
BCIR NAS NI, ,LUS CAN RNAMS KYI RIGS KYI GZUGS, ,DE LA BDAG MED MAS ZHUS PAS, ,ZHES BYA BA LA SOGS PA LA BDAG MED MAS BCOM LDAN 'DAS KYE'I RDO RJE LA, BDE BA CHEN PO'I PHUL DU PHYIN PA'I MCHOD PAS LEGS PAR MCHOD DE, KUN RDZOB TU RANG BZHIN YON TAN GYI 
DBANG GIS, LUS CAN RNAMS KYI RIGS KYI MTSAN MA JI LTAR MTSON PAR BGYI ZHES ZHUS PA'I DON TE, DE LA SLAR ZHING BDAG MED MA LA BKA' STZAL PA, BHA GAR LING+GA BZHAG NAS NI, ,'KHOR LO'I GTZO BOS 'DI SKAD GSUNGS, ,ZHES BYA BA SOGS PA GSUNGS TE, 'DI LTAR LUS 
CAN RANG GI RIGS BSHAD KYIS, ,SHES RAB PHA ROL PHYIN MA NYON, ,ZHES BYA BA GSUNGS TE, KUN RDZOB TU RANG BZHIN DANG YON TAN GYI DBANG GIS, GANG GI RIGS KYI MTSAN MA GANG YIN PA DE, LHA MO KHYOD LA BSHAD KYIS, KYE LHA MO GUS PAS LEGS PAR NYON CIG CES PA'I DON TO, , 
BUD MED DAM NI SKYES PA YI, ,GANG GI SRIN LAG RTZA BA LA, ,RDO RJE RTZE DGU PAR 'GYUR BA, ,MI BSKYOD PA YI RIGS MCHOG NYID, ,CES BYA BA LA SKYES BU'AM BUD MED GANG GI SRIN LAG GI RTZA BA'I TSIGS NA RE KH'A GNAS PA NI RDO RJE RTZE DGU PA LTA BU YOD PA NI MI BSKYOD PA'I RIGS SU BYIN GYIS BRLAB 
STE; RANG BZHIN YON TAN GYI DBANG GIS MI DE'I MDOG KYANG NAG POR GNAS PA STE, GSAD PA 'GRUB BO, ,RNAM SNANG MDZAD KYI 'KHOR LOR 'GYUR, ,ZHES BYA BA NI DE BZHIN DU GANG LA 'KHOR LO DKAR PO RTZIBS BRGYAD PA LTA BU'I RE KH'A GNAS PA NI, RNAM PAR SNANG MDZAD KYI BYIN GYIS BRLABS PA 
STE; RANG BZHIN GYI YON TAN DBANG GIS MI DE'I MDOG KYANG DKAR POR GNAS PA STE, ZHI BA 'GRUB BO, DPAG MED 'OD KYI 'DOM SKYES NYID, ,CES BYA BA NI DE BZHIN DU GANG LA PAD+MA DMAR PO 'DAB MA BRGYAD PA LTA BU'I RE KH'A GNAS PA NI 'OD DPAG TU MED PAS BYIN GYIS BRLABS PA STE, RANG BZHIN 

@123A
*, ,YON TAN DBANG GIS MI DE'I MDOG KYANG DKAR DMAR DU GNAS TE 'GUGS PA 'GRUB PO, ,RIN CHEN 'BYUNG GI RIN CHEN NYID, ,CES PA NI DE BZHIN DU GANG LA RIN PO CHE ZUR BRGYAD PA SER PO'I RE KH'A LTA BUR GNAS PA NI, RIN CHEN 'BYUNG LDAN GYIS BYIN GYIS BRLABS PA STE, RANG 
BZHIN YON TAN DBANG GIS MI DE'I MDOG SER POR GNAS TE, RENGS PA LA SOGS PA'I LAS 'GRUB PO, ,LAS KYI RIGS KYI RAL GRI NYID, ,CES PA NI DE BZHIN DU GANG LA RAL GRI LTA BU'I RE KH'A SNGO BSANGS GNAS PA NI, DON YOD GRUB PAS BYIN GYIS BRLABS PA STE, RANG BZHIN YON TAN DBANG 
GIS MI DE'I MDOG KYANG SNGO BSANGS SU GNAS TE, BSKRAD PA LA SOGS PA'I LAS GRUB PO, ,RNAL 'BYOR PA GANG DKAR DANG SER, ,DE NI SEMS DPA'I RIGS SU 'GYUR, ,ZHES BYA BA NI DE BZHIN DU GANG LA MDOG DKAR SER NI RDO RJE SEMS DPAS BYIN GYIS BRLABS PA STE, LAS THAMS CAD 
'GRUB PAR 'GYUR RO, ,SKYE BO RNAL 'BYOR MTHAR PHYIN PAS, ,NGA RGYAL MI BCAG MTHO MI BTZAMS, ,KUN RDZOB GZUGS SU GNAS NAS NI, ,DE RNAMS BDE GSHEGS RIGS SU 'GYUR, ,ZHES BYA BA NI TSUL DE LTAR NA SKYES BU DANG MI MO 'DI DAG THAMS CAD KYANG RGYAL BA RIGS LNGA DANG DRUG LA 
SOGS PAS BYIN GYIS BRLABS PA YIN PA'I PHYIR, PHAN TSUN DU ZHE 'GRAS PA DANG, SDANG PAR MI BYA STE, THAMS CAD DPA' BO RNAMS KYI RANG BZHIN GYI YON TAN DANG LDAN PAR THE TSOM MED PA'O, ,BSDUS PA'I RGYUD 'DI NYID LAS KYANG JI SKAD DU, SEMS CAN GNOD PA TZAM GYIS NI, ,PHYAG RGYA'I 
DNGOS GRUB THOB MI 'GYUR, ,ZHES BYA BA GSUNGS SO, ,GZHAN YANG; RDO RJE'I RIGS NI GTZUG TOR RO, ,DPAG MED RIGS NI DPRAL BAR RO, ,RIN CHEN RIGS NI MGRIN PAR RO, ,DON YOD RIGS NI SNYING GA'O, ,RNAM SNANG RIGS NI LTE BA'O, ,SEMS DPA'I RIGS NI GSANG BA'O, , 
DE BZHIN DU SNYING GA'I PAD+MA 'DAB MA BRGYAD LAS, ,SHAR NI DON YOD RIGS SO, ,LHOR NI RIN CHEN RIGS SO, ,NUB TU NI RNAM SNANG RIGS SO, ,BYANG DU NI DPAG MED RIGS SO, ,DBUS SU NI MI BSKYOD RIGS SO, ,DE BZHIN DU AA NI DBUS SU'O, ,AI NI SHAR DU'O, ,Ri NI LHOR RO, ,Li NI NUB TU'O, , 

@123B
AU NI BYANG DU'O, ,GZHAN YANG RLUNG NI SHAR DU'O, ,ME NI LHO'O, ,SA NI NUB BO, ,CHU NI BYANG NGO, ,NAM MKHA'I DBUS SU RIG PAR BYA'O, ,BUD MED RNAMS KYI MTSAN NYID 'DI, ,JI LTAR SKYES PA DE BZHIN NO, ,ZHES BYA BA LA, JI LTAR SKYES PA RNAMS LA LTOS NAS DPA' BO RNAMS KYI MTSAN MA 
DANG KHA DOG JI LTA BA DE LTA BUR BUD MED RNAMS LA BSTAN PAR BYA'O, ,DE BAS DE'I PHYIR SKYES PA'AM BUD MED GANG LA LAS KYI PHYAG RGYA DNGOS GRUB 'DOD PA RNAM PA DANG RTAGS DANG MTSAN MA GANG BSTAN PA DE DAG RIG PAR BYA LA GZUNG BAR BYA BA NI DE BZHIN GSHEGS PA'I GDAMS DAG GO, ,KUN RDZOB 
THA SNYAD TSUL LAS NI, ,DE YI RIGS SU 'ANG DE 'GYUR RO, ,ZHES PA NI KUN RDZOB TU RANG BZHIN DANG YON TAN GYI DBANG GIS GANG DANG GANG LA DE DANG DE'I RIGS GZUNG BAS 'GRUB PA 'GYUR RO, ,BHA GAR LING+GA'O MDZAD NAS, ,DE LA RDO RJE CHE MNYES NAS, ,BDAG MED MA YIS GO MDZAD PA, , 
LHA MO RAB TU MCHOD PA NYON, ,ZHES BYA BA NI GONG DU BSTAN PA'I PHAN TSUN GYI RIGS DE 'DRA BA GCIG GIS GCIG RTOGS PAR BYAS LA PHYAG RGYA CHEN PO'I GNAS MCHOG BTZAL BAR BYA BA BSTAN PAR BYA'I NYON CIG CES BYA BA'I DON TO, ,LHA MO 'DOD PA'I DNGOS GRUB THAMS CAD BHA GA DANG LING+GA MNYAM 
PAR SBYAR BA'I CHO GA LAS 'BYUNG BAS BHA GA DANG LING+GA'I THABS KYIS SBYOR BA LA MKHAS PAR BYA'O ZHES RTZA BA'I RGYUD LAS KYANG GSUNGS SO, ,GZHAN YANG DE NYID LAS JI SKAD DU, SEMS CAN RNAMS KYI RANG BZHIN NI, ,JI LTA JI LTAR 'DUL 'GYUR BA, ,DE LTA DE LTAR SEMS CAN DON, ,'DOD CHAGS 
LA SOGS RNAM DAG BYA, ,ZHES PA DANG GZHAN YANG, SEMS CAN RNAMS LA PHAN PHYIR DANG, ,SANGS RGYAS RNAMS KYI BSTAN PA'I PHYIR, ,SEMS CAN THAMS CAD GSANG KYANG NI, ,SDIG GIS GOS PAR MI 'GYUR RO, ,ZHES PA DANG, 'DOD CHAGS 'DRA BA'I BDE BA MED, ,RGYAL BA LA NI DE 
PHUL LA, ,GZHAN GYI CHUNG MA SEMS CAN PHYIR, ,BSTEN PAS BSOD NAMS THOB PAR 'GYUR, ,ZHES BYA BA LA SOGS PA RGYA CHER GSUNGS SO, ,DE BAS NA RIGS DANG LDAN PA'I BTZUN MO LA LHAN CIG SKYES PA'I YE SHES BTZAL BAR BYA BA'I PHYIR 'KHRIGS THABS KYI SBYOR BA RNAMS KYANG BYA STE, TSAL 

@124A
*, ,DANG SKYE BO MI GNAS DANG, ,BDAG GI KHYIM GYI NANG DU YANG, ,GCER BU PHYAG RGYA CHE BYAS NAS, ,RNAL 'BYOR RIG PAS RTAG TU MCHOD, ,CES BYA BA STE GNAS 'DI RNAMS SU BSTEN LA, NAM YE SHES MA SKYES PA DE SRID DU BSTEN PAR BYA STE SPROS PA DANG 
BCAS PA'I SPYOD PAS SO, ,GZHAN DU NA, DRI MA DANG LDAN RGYA SPANGS LA, ,ZAS DANG GOS SOGS LTOS MED PAR, ,RANG GI KHYIM MAM GZHAN PA RU, ,YE SHES 'DI NI RTAG PAR DMIGS, ,ZHES BYA BA RTZA BA'I RGYUD LAS GSUNGS PA DON KHONG DU CHUD PAR BYA'O, ,GZHAN 
YANG; CHAGS PA'I BSTAN BCOS KYI MTSAN NYID, ,'O DANG 'KHYUD PAR BYAS NAS NI, ,ZHES PA NAS, STENG DANG 'OG TU BLTA BA NYID, ,CES PHA LA SOGS PA TSIGS SU BCAD PA PHYED DANG GSUM GYI DON RGYAS PA 'DOD PA'I BSTAN BCOS BU LE'I TSUL DU BYA BA YIN LA, ,MTHAR THUG PA 
MED PAS 'DIR MA SPROS SO, ,DPA' BO DPA' MO'I DBANG PHYUG MA RNAMS LA BZOD PAR GSOL LO, ,DNGOS GRUB RGYAS PA THOB PA STE, ,SANGS RGYAS KUN DANG MNYAM PAR 'GYUR, ,DE RU GA BUR BTUNG BAR BYA, ,ZHES BYA BA NI RDO RJE'I RIGS LA SOGS PA'I BTZUN MO GANG YIN PA DE RNAMS 
LA BRTEN PAS DRI MA MED PA'I GA BUR BTUNG BAR BYA'I, ,DRI MA DANG BCAS PAS MA YIN TE, DES DNGOS GRUB MED DO ZHES BYA BA'I DON TO, ,DE LA GA BUR RGYU YI PHYIR, ,SHA NI BZA' BA NYID DU BYA, ,KHYAD PAR DU YANG CHANG NYID DO, ,ZHES BYA BA NI DRI MA MED PA'I GA BUR KUN DU BSKYED PAR BYA 
BA'I PHYIR SHA THAMS CAD DANG, CHANG THAMS CAD DANG, SBYANG BA DANG, RTOGS PAR BYA BA DANG, SBAR BA DANG, BDUD RTZIR BYAS LA SPYAD DE, DES GA BUR RGYAS PAR 'GYUR ZHES PA'I DON TO, ,KYE'I RDO RJE'I NGES PA'I DON GYI RGYA CHER BSHAD PA LAS, ,LHAN CIG SKYES PA'I LE'U'I RGYA 
CHER BSHAD PA STE BCU GCIG PA'O,, ,,YOD MIN MED MIN YOD MED MIN, ,MU BZHI LAS GROL BDAG PHYAG 'TSAL, ,BZHI PO'I RGYAS PAR BSHAD PA NI, ,RDO RJE SNYING POS 'BAD DE BRI, ,DE NAS RDO RJE CAN GYI DBANG, ,BZHI YI DON NYID BKA' STZAL PA, ,ZHES BYA BA LA 

@124B
SOGS PA GSUNGS TE, DON 'DI YANG RTZA BA'I RGYUD 'BUM PHRAG LNGA PA NYID NA GSAL BAS DE LA 'JUG PAR BYA'O, ,'JIG RTEN 'JIG RTEN 'DAS DBYE BAS, ,DBANG NI RNAM PA GNYIS SU BRJOD, ,'DOD PA'I 'BRAS BU RNAM PA GNYIS, ,GZHI 'DI LAS NI 'BYUNG BAR BSHAD, 
SKU GSUNG THUGS SU PHYE BA LAS, ,BUM PA GSANG BA ZHES BYA DANG, ,SHES RAB YE SHES ZHES BYA BA, ,MNGON PAR DBANG BSKUR GSUM DU BSTAN, ,SKU GSUNG THUGS DANG YE SHES PHYIR, ,MNGON PAR DBANG BSKUR RNAM PA BZHI, ,BUM PA GSANG BA SHES RAB DANG, ,YE SHES 
DBANG DANG BZHI RU BSHAD, ,CES GSUNGS SO, ,DE BAS NA, BDUN DANG BCU DANG BCU GCIG SOGS, ,DANG PO'I SANGS RGYAS RGYUD CHEN DANG, ,'BUM PHRAG LNGA SOGS RGYUD CHEN RNAMS, ,GANG YIN DER BSTAN 'DIR BSDUS TZAM, ,DE BAS NA DBANG BZHI DANG BCU GCIG LA 
SOGS PA'I GO RIMS DANG DGOS PA DANG RNAM PAR DAG PA RNAMS RGYUD CHEN PO DE DAG GSAL LA, 'DIR NI DON MDOR BSDUS TE BSTAN PA TZAM YIN PAS DE DAG RTOGS PAR BYA'O, ,DE LA BZHI PA ZHES BYA BA NI DRANG BA DANG NGES PAS 'JIG RTEN DANG 'JIG RTEN LAS 'DAS PA GNYIS KA LA YON LA, 
GSUNG 'DI NI NGES PA'I DON 'JIG RTEN LAS 'DAS PA'I DBANG BCU GCIG PA LA BZHI PA ZHES GSUNGS TE, RGYUD 'DI NYID LAS DE LTAR THAMS CAD BZHI BZHI'O ZHES GSUNGS PA'I PHYIR RO, ,RDO RJE RAB GNAS RDO RJE NYID, ,CHED DA DRIL BU CHEN PO ZUNG, ,DE RING RDO RJE SLOB DPON 'GYUR, ,SLOB 
MA BSDU BA NYID DU GYIS, ,ZHES BYA BA NI RTZA BA'I RGYUD NA GSAL BAS DE LA 'JUG PAR BYA'O, ,JI SKAD DU, STONG NYID SNYING RJER KHYOD BYIN BRLABS, ,STONG PA SNYING RJE RGYUN MI 'CHANG, ,RDO RJE DRIL BU MTSAN MAR ZUNG, ,JI LTAR DE LTAR GZHAN LA STON, ,KHYOD NI YONGS RDZOGS SLOB DPON TE, , 
GNAS BRTAN RGAN PO'ANG KHYOD NYID YIN, ,KHYOD NI BSIL 'GYUR RNYOG PA MED, ,DGE SLONG DGRA BCOM ZAG PA ZAD, ,'DZAG PA'I 'DOD CHAGS RAB SPANGS PAS, ,KHYOD KYIS ZUG RNGU MA LUS BTON, ,GZHAN LA PAN PA'I GANG ZAG MCHOG ,KHYOD NI MNGON SUM SANGS RGYAS SRAS, ,ZHES 

@125A
*, ,GSUNGS PA LAS, DON RTOGS PAR BYA'O, ,JI LTAR 'DAS PA'I SANGS RGYAS KYIS, ,BYANG CHUB SRAS RNAMS DBANG BSKUR LTAR, ,BDAG GIS GSANG CHEN DBANG GIS NI, ,KHYOD KYI SEMS RGYUN DBANG BSKUR RO, ,ZHES BYA BA NI, JI LTAR 'DAS PA'I SANGS 
RGYAS THAMS CAD KYI SRAS BYANG CHUB SEMS DPA' RNAMS LA, SANGS RGYAS KYI GSANG CHEN BZHI PAS DBANG BSKUR BA LTAR, BU KHYOD KYI SEMS KYI RGYUD RDO RJE LTA BUR DBANG BSKUR RO ZHES BYA BA'I DON TO, ,LHA MO DGA' STER GNAS STENG MA, ,SNA TSOGS GZUGS CAN YID 'ONG MA, , 
KHYER CIG KHYER CIG SEMS DPA' CHE, ,KHYER LA MCHOD PA DAG TU BYOS, ,ZHES BYA BA LA DGA' STER GNAS STER NI RANG GI RIG PA'I STONG PA NYID DO, ,SNA TSOGS NI STONG PA NYID KYI RDO RJE'I LAM 'DI LA GNAS NAS GZUGS SNA TSOGS DANG, SGRA SKAD SNA TSOGS PA YID DU 'ONG BAS CHOS 
STON PAS SO, ,KHYER CIG CES PA NI DE YID LA ZUNG SHIG PA'O, ,MCHOD PA GYIS ZHES PA NI DE'I DBANG GIS BDAG MED RIGS LDAN MA DRI CHEN DRI CHU LA SOGS PA 'BYUNG BA MED PAS MCHOD PA'O, ,YE SHES 'DI NI CHES PHRA ZHES PA NI BYIS PA'I SKYE BO DBANG PO GNYIS KYI BDE BA 'BA' 
ZHIG LA CHAGS PA RNAMS KYIS RTOGS PAR DKA' STE, DPER NA, RDO RJE NAM MKHA'I DKYIL DANG MTSUNGS, ,ZHES BYA BA NAM MKHA' DBYIBS DANG RDZAS DANG BRAL BA RTOGS PAR DKA' BA BZHIN NO, ,'DZAG PA LA SOGS PA'I NYON MONGS PA'I DRI MA'I RDUL BSAL TE ZHI BA'I GO 
'PHANG STZOL BAS, ,RDUL BRAL MTHAR PHYIN ZHI BA NYID DO, ,RANG GIS RANG GI SEMS SO SOR RTOGS PA'I MTHA' LAS BYUNG BAS NA, KHYOD NYID KYANG NI DE YI PHA, ,ZHES BYA'O, ,RDO RJE DANG PAD+MA BYIN GYIS BRLAB PA NI, THA MAL BA'I BHA GA DANG LING+GA DAG MI SHIGS PA'I RANG 
BZHIN DU BYIN GYIS BRLAB PA STE, RKYANG MA DANG RO MA DAG MI SHIGS PA KUN SPANGS PA'I LAM DU BYIN GYIS BRLAB PA'O, ,AOm NI DBUGS SDUD PA'O, ,PAD+MA SU KHA DH'A RA MA H'A R'A GA SU KHA DA nTA, ZHES PA NI 'DZAG PA'I RANG BZHIN GYIS MI GOS PA STER BA'I PHYIR RO, TZA TU RA A'A NA NDA 

@125B
B'A GA BI SHVA H'Um H'Um H'Um K'A RYAm KU RU shA ME, DRI MA MED PA'I DGA' BA BZHI'I DBANG GIS 'GRO BA THAMS CAD LA RAG SNA TSOGS PA'I CHOS KYI 'KHOR LO STON NUS PA'I PHYIR RO, ,AOm BADZRA MA H'A DVE shA TZA TU RA A'A NA NDA D'A YA KA ZHES PA NI, THA MAL PA'I ZHE SDANG BCOM NAS ZHE SDANG RDO RJE CHEN POR DGA' BA BZHI'I 
DON STON PAS SO, ,KHA GA MU KHEE K'A R'A SO N'A THA H'Um H'Um H'Um K'A RYAm KU RU shA ME ZHES PA NI, GANG BA THAMS CAD KYI DGA' BA NAM MKHA' LA 'GRO BA'I GDONG CAN 'DUS SHING RO GCIG PAS, SRID PA GSUM GYI MGON DANG SKYABS SU 'GYUR BA'I PHYIR, BDAG LA BYA BA MDZOD CES BYA BA'I PHYIR RO, , 
SPYI BOR AOm GYI RNAM PA ZHES PA NI, SKU'I RDO RJE STE ZLA BA RGYU BA'I RTZA'O, ,SNYING GAR H'Um GI RNAM PA ZHES PA NI, THUGS KYI RDO RJE STE SGRA GCAN 'DZIN RGYU BA'I RTZA'O, ,ZE 'BRU LA AA:'I RNAM PA ZHES PA NI, GSUNG GI RDO RJE NI MA RGYU BA'I RTZA'O ,DE LTAR THAMS CAD SKU GSUNG THUGS SU BSDUS BA'I PHYIR GZHAN 
PA LAS DON BTZAL BAR MI BYED PAR STON PA'O, ,RIG BYED CHU DANG ME TOG D'UR BA'I RTZA, ,BRAM ZES SPYI BLUGS SANGS RGYAS PAS MI GZUNG, ,DBANG BSKUR SNGAGS SOGS NYAMS KYIS 'JIG DOGS PAS, ,GNAS NGAN LA SOGS RIGS LA'ANG BTUNG MI BYA, ,KYE'I RDOR 'BUM LNGA'I BDAG 
NYID DANG, ,MCHOG GI DANG PO RGYUD CHEN DANG, ,RGYUD 'BUM MNGON BRJOD LA SOGS PA'I, ,DON BSHAD RDO RJE SNYING POS BRI, ,'DIR BSHAD PHAL CHER RTZA BA YI, ,SO SOR BSHAD PAS RGYUD 'DI YANG, ,RTAG PAR GANG DANG GANG BSTAN PA, ,DE DANG DE YIS GSAL BAR BSTAN, ,NYAM THOS SKYE 
BO RNAMS LA NGAS 'DI YONGS MA BSTAN, ,DE BZHIN RANG RGYAL PHYIR MIN MU STEGS CAN LA'ANG MIN, ,MA RUNGS RGYAL PO NGAN DANG GSANG CHEN SMOD LA'ANG MIN, ,RGYAL SRAS BLA MA SMOD LA 'DI MA BSTAN, ,GSANG BA MCHOG LA RAB MOS SHING, ,MNGA' BDAG BLA MA LA GUS LA, , 
RANG GI DE NYID SBAS SHES NA, ,GANG YIN DE LA BDAG GIS BSTAN, ,SA BCU PA YI DBANG PHYUG MCHOG ,DPAL LDAN RDO RJE SNYING PO NGA, ,DPA' BO DPA' MOS LEGS BSKUL NAS, ,RNAL 'BYOR LAM BLANG PHYIR 'DI BSHAD, ,RNYED DKA' DPAL LDAN KYE YI RDO RJE RIN PO CHE, , 

@126A
*, ,'BUM PHRAG LNGA PA RTZA RGYUD LAS 'DI LEGS PAR BSDUS, ,DE 'BREL NGES DON RGYA CHER BSHAD PA ZHES BYA BA, ,LEGS BRIS DGE BA DRI MED GANG THOB DE YIS NI, ,KYE RDOR GSANG BA LEGS RTOGS DAM TSIG YONGS LDAN ZHING, ,'DI STON BLA MA'I RJES 'BRANGS 
RDO RJE SPUN LA SOGS, ,PHAN TSUN LEGS PAR SMRA ZHING KHON DU MI 'DZIN DANG, ,DAM TSIG RDO RJES GLENG SLONG DAL GYIS GNAS PAR SHOG ,MA RUNGS DAM 'DRAL NGAN PA'I LAS BYED CING, ,RNAL 'BYOR CHED DU MI GNYER SKYE BO GANG, ,DE DAG MI 'GROGS DE YIS MI MTHONG DANG, , 
RANG SDUG BLA MA RDO RJE MCHOD PAR SHOG ,RTZOD LDAN DUS SU GSANG CHEN STON BYED DANG, ,MU STEGS SKYE BO NGAN PA'I LTA 'JOMS SHING, ,GANG DE'I LTA BA PHYI NAS 'DON BYED PA'I, ,DE DAG 'DUL BA'I DED DPON DES BYED SHOG ,RNAM PAR BSHAD PA 'DI LAS GZHAN PA'I BSHAD PA 
DE KHO NA MA MTHONG BA'I SKYE BO 'DOD RGYAL RNAMS KYIS BYAS PA LA YID BRTAN PAR MI BYA'I 'DI DANG 'DI LTA BU'I 'GREL PA RTZA BA'I RGYUD MTHA' DAG GI NGES PA DANG, DRANG BA LEGS PAR GTAN LA 'BEBS PA LA YID BRTAN TE GNAS PAR BYA'O, ,KYE'I RDO RJE'I NGES PA'I DON GYI RGYA CHER BSHAD 
PA SA BCU'I DBANG PHYUG CHEN PO BYANG CHUB SEMS DPA' RDO RJE SNYING POS MDZAD PA RDZOGS SO,, ,,RGYA GAR GYI MKHAN PO BLA MA CHEN PO MEE TRI ZHABS LA, BOD KYI LO TZ'A BA 'BRO DGE SLONG SHES RAB GRAGS PAS MANG DU GSOL BA BTAB NAS, LEGS 
PAR MNYAN TE BSGYUR BA'O,, ,,KYE'I RDO RJE'I BSDUS PA'I RGYUD KYI RGYA CHER BSHAD PA, BYANG CHUB SEMS DPA' RDO RJE SNYING POS MDZAD PA, RNYED PAR DKA' BA 'DI SNGON DE KHO NA NYID KYI LE'U YAN CHAD KYI 'GREL PA LAS MA 'GYUR BA LAS, SLAD KYI 
BAL PO'I YUL GYI GRONG KHYER CHEN PO ROL PA ZHES BYA BA NAS, 'BRO DGE SLONG LO TZ'A BAS, PA ndI TA MEE TRI ZHABS LAS RNYED DE, BOD YUL DU DPE SPYAN DRANGS NAS, DGE SLONG RNAL 'BYOR SPYOD PA DBANG PHYUG GRAGS PAS GSOL BA BTAB STE BSGYUR BA'O,, ,, 

