@224B
#, ,RGYA GAR SKAD DU, 

@225A
*, ,BADZRA SHRim KHA L'A S'A DHA NA AU PA YI KA, BOD SKAD DU, RDO RJE LCAGS SGROG GI SGRUB THABS KYI CHO GA ,'PHAGS MA RDO RJE LCAGS SGROG MA LA PHYAG 'TSAL LO, ,DANG POR RE ZHIG SNGAGS PAS STAN BDE BA LA NYE BAR 'DUG STE, CHOS THAMS CAD STONG PA NYID DO ZHES DE BZHIN DU BRJOD NAS, 
GZHAN GANG ZHIG RNAMS KYANG 'DIS CHOS RNAMS STONG PA NYID KYI MTHAR BLTA ZHING PHUN SUM TSOGS PAR BSKYED NAS, DKON MCHOG GSUM LA SKYABS SU 'GRO BA LA SOGS PA BYA'O, ,DE NAS JI SRID SEMS CAN DANG SEMS CAN GYIS BSDUS PA RNAMS YANG DAG PAR BLANGS NAS 
BDAG GIS THAMS CAD MKHYEN PA'I YE SHES LA DGOD PAR BYA'O ZHES SO, ,DE NAS SNYING GAR SNA TSOGS CHU SKYES, DE'I STENG DU NYI MA'I DKYIL 'KHOR, DE NAS H'Um YIG LAS SKYES PA'I RDO RJE LCAGS SGROG MA'I BDAG NYID 'CHING BA THAMS CAD GCOD PA, GDUG PA'I SEMS CAN 
RNAMS 'DUL BA, SKU MDOG LJANG GU ZHAL GSUM PA, SPYAN GSUM GSUM PA G-YAS PA'I ZHAL SER SKYA LA SPYAN SER SKYA, ZHAL G-YON PA KHRO GNYER CAN, DMAR PO MCHE BA GTZIGS PA'O, ,ZHAL DANG PO CUNG ZAD BZHAD PA'O, ,PHYAG BRGYAD PA G-YAS KYI DANG POS MI 'JIGS PA SBYIN PA, 
GNYIS PA NA RDO RJE, GSUM PA NA RDO RJE LCAGS SGROG ,BZHI PA NA MNGA', G-YON GYI PHYAG DANG PO NA THOD PA KHRAG GIS YONGS SU GANG BA, GNYIS PA NA SDIGS MDZUB, GSUM PA NA ZHAGS PA, BZHI PA NA GZHU'O, ,SANGS RGYAS KYI SPRIN TSOGS 'PHRO BA SHIN TU ROL PA'I STABS 
KYIS BZHUGS PA, BYI LA'I PAGS PA'I STOD G-YOGS BYAS PA'I RDO RJE LCAGS SGROG MA BSGOM PAR BYA'O, ,SKAD CIG GIS BYANG CHUB KYANG THOB NA DNGOS GRUB GZHAN SMOS CI DGOS, AOm BADZRA SHRim KHA LE H'Um PHAt SV'A H'A ZHES SO, ,RDO RJE LCAGS SGROG GI SGRUB THABS KYI CHO GA RDZOGS SO,, ,, 
