@215B
#, ,RGYA GAR SKAD DU, HA YA GR'I BA S'A NGHA NA, BOD SKAD DU, RTA MGRIN GYI SGRUB THABS, ,PADMA GSUNG GI LHA LA PHYAG 'TSAL LO, ,YID 'ONG GNAS SU NYER 'DUG NAS, ,BDE BA'I 
STAN LA GNAS PA DANG, ,BYANG CHUB MCHOG TU SEMS BSKYED NAS, ,ZLA KHAM SMUG NAG DKYIL 'KHOR DU, ,PAm LAS CHU SKYES 'DAB MA BRGYAD, ,MAm LAS NYI MA'I GDAN STENGS SU, ,HR'I: DMAR RGYU YI SA BON LAS, ,YE SHES BSKAL PA'I ME LTAR 'BAR, ,GDUG PA CAN RNAMS MA LUS BSREG ,ME DPUNG 'BAR BA'I DKYIL 'KHOR 
DU; ,HR'I: LAS BSKYED PA'I RTA MCHOG NI, ,ZHAL GCIG PHYAG GNYIS SKU MDOG DMAR, ,STENG ZHAL RTA MGO LJANG GU NI, ,DRAG PO RTA SKAD RAB TU BZHAD, ,KHAMS GSUM MA LUS DBANG DU SDUD, ,PHYAG G-YAS THOD DBYUG DKAR PO BSNAMS, ,BGEGS DANG 'BYUNG PO MA LUS S'JOMS, ,G-YON PA SDIGS MDZUB ME 
LTAR 'BAR, ,GNOD BYED MA LUS SREG PAR BYED, ,G-YAS BSKUM G-YON BRKYANG BDUD BZHI MNAN, ,SPYAN GSUM SDANG MIG KHRO GNYER BSDUS, ,LJAGS 'DRIL MCHE BA ME STAG 'PHRO, ,SKRA SER DBU RGYAN THOD SKAM CAN, ,KHRAG 'DZAG BRGYA PHYED DO SHAL BYAS, ,STAG GI PAGS PA'I SHAM THABS CAN, ,KLU CHEN 

@216A
*, ,BRGYAD KYIS NYE BAR BRGYAN, ,'JIGS BYED GSHIN RJE'I GZUGS 'CHAD BA, ,GANG GIS MI TSUGS RDO RJE'I SKU, ,THUGS KAR NYI MA'I DKYIL 'KHOR DU, ,HR'I: YIG SNGAGS KYIS BSKOR BA LAS, ,'OD 'PHROS YE SHES DGUG GZHUG BYA, ,SANGS RGYAS RNAMS 
KYIS DBANG BSKUR RO, ,DE NAS SNGAGS KYI BZLAS PA NI, ,AOm BADZRA KRO DHA HA YA GR'I BA HU LU HU LU H'Um PHAt, ,'BUM DU BZLAS NAS LAS RNAMS 'GRUB, ,DE NAS GTOR MA DBUL BA NI, ,YAm LAS RLUNG DANG RAm LAS ME, ,A'A LAS THOD PA YANGS PA RU, ,SHA LNGA BDUD RTZI LNGA YIS GANG, , 
YE SHES BDUD RTZI GNYIS SU MED, ,AOm A'A: H'Um, AI DAm BA LAm AA MRi TA KHA KHA KH'A HI KH'A HI, ,RTZA SNGAGS BTAGS LA LAN GSUM GYIS, PHUL NAS BSTOD DANG GSOL BA GDAB, ,HR'I: LAS BSKYED PA'I RTA MCHOG SKU, ,NYI MA'I 'OD MTSUNGS NYON MONGS BSREG ,BDUD BZHI MA LUS 
'JOMS MDZAD PA'I, ,DPA' BO RTA MGRIN PHYAG 'TSAL LO, ,SLOB MA'I BAR CHAD BSRUNG BA'I PHYIR, ,GTOR MA BYIN GYIS BRLAB PA NI, ,AOm A'A: H'Um, SKU GSUNG THUGS RNAMS BSTIM PA'O, ,LHA DANG SNGAGS KYI RJES GNANG BYA, ,SLOB MAS PHYAG 'TSAL YON DBUL LO, ,DPA' BO RTA MGRIN SGRUB PA'I THABS, ,'OD DPAG MED 
KYIS LUNG BSTAN PA'I, ,MKHA' 'GRO GRUB PA'I RGYAL MOS BRTZAMS, ,DGE BAS RTA MCHOG SKU THOB SHOG, ,,PAndI TA ZLA BA BZANG PO DANG GLAN CHUNG DAR MA TSUL KHRIMS KYIS BSGYUR CING ZHUS TE DGE'O,, 