@148B
#, ,RGYA GAR SKAD DU, SHR'I BADZRA RATNA PRA BHA TU GU HYA AARTHA DHA RO BY'U HE N'A MA, BOD SKAD DU, 
DPAL RDO RJE RIN CHEN NYI MA'I GSANG BA'I DON RNAM PAR DGOD PA ZHES BYA BA, DPAL RDO RJE SEMS DPA' LA PHYAG 'TSAL LO, ,RGYAL BA KUN BDAG RNAM 'PHRUL STON, ,MI 'GYUR 'JOMS MDZAD CHAGS PA MED, ,ZAG MED 'BYUNG GNAS LAS KUN DAG ,MUN SAL DKYIL 'KHOR LA PHYAG 

@149A
*, ,'TSAL; ,ZHEN CHAGS 'JUNGS DANG BKREN SOGS 'JOMS, ,RIN CHEN NOR SOGS SBYIN MDZAD PA'I, ,RDO RJE NYI MA'I GSANG DON DGOD, ,RAB BSDUS DE 'JUG DON PHYIR BSHAD, ,RANG BZHIN DANG TSUL BZANG LAS BYUNG, ,GNYIS MED YON TAN SKYE BAS THOB,, 
SKYABS 'GRO BYANG SEMS SDOM PA CAN, ,DBANG THOB DAM TSIG 'JIGS MED PA, ,THEG CHEN GSANG SNGAGS BLO GROS MCHOG ,RDO RJE NYI MA LA DGA' BAS, ,PHYI NANG G-YENG BA RAB SPANGS TE, ,RANG GI 'DOD DON 'BRAS BU GNYER, ,RGYAL PO'I PHO BRANG DGA' BA DANG, ,PADMO SKYED MOS 
TSAL NYID DU, ,RNAM PA SNA TSOGS DU MA YI, ,RGYAL PO'I DGOS PA BSGRUB PAR BYA, ,'GRO LA SNYING RJE CHAN PO YIS, ,BDAG GZHAN SGROL BAR DAM BCAS NAS, ,SBYOR LDAN NUS MTHU GSUM BSKYED PAS, ,BDAG DANG 'GRO BA SPYANG BA DANG, ,DBANG PO'I DKYIL 'KHOR MDUN DMIGS 
TE; ,DANG PO BYA BA'I RIM RDZOGS SPYAD, ,SGRIB SOGS LAS SGROL DAG BYED PA'I, ,SEMS CAN TSAD MED BLO YIS GZUNG, ,BAR CHAD BGEGS BSAL SRUNG BYED PA'I, ,'KHOR LO ME 'OD RAB GUR,, PHYOGS BCU KHRO BO'I TSOGS BSKYED PA'I, ,CHO GAS RANG GI LAS BZHIN BSGOM, , 
THAMS CAD SPROS BRAL DE BZHIN NYID, ,GNYIS MED BYANG CHUB SEMS DBYINGS LAS, ,'GRO LA KHYAB PA'I SNYING RJE'I RGYUN, ,STONG GSAL NAM MKHA'I SHUGS LTAR 'BYUNG, ,RDO RJE SEMS DPA' SKAL BZANG DPAL, ,RNAM 'PHRUL TING 'DZIN GNAS LA BZHUGS, ,AE YAm BAm LAm MAm 
SUm RAm, ,AOm NA MA:SARBA TA TH'A GA TA AA NU R'A GA YA MI, MAndALA H'Um BHR'Um, CHOS 'BYUNG NAM MKHA'I RANG BZHIN LAS, ,'BYUNG BA'I DKYIL 'KHOR RAM BZHIN BRTZEGS, ,RI RAB ME 'OD RGYAN GSAL ZHING, ,KHA DOG DBYIBS RGYAN MTSAN MAR BCAS, ,BDE GSHEGS YON TAN SNANG BA'I 
GNAS, ,SNA TSOGS PADMA RIN PO CHE, ,'KHOR LO SNA TSOGS RDO RJE'I DBUS, ,KHANG PA GRU BZHI SGO KHYUD DANG, ,RTA BABS BZHI YIS MDZES BYAS PA, ,SA GZHI NAM MKHA' LOGS KYI PHYOGS, ,RIGS KYI RIN CHEN 'TSER BA LA, ,RANG 'BYUNG NYI SHU RTZA LNGA'I 'OD, ,SNA LNGA'I RTZIG PA DRA BAR LDAN, , 

@149B
DRA PHYED RIN CHEN PHA GUS MTSAN, ,NOR BYAS MTSAN PA'I KA BA BRGYAD, ,RIN CHEN MU TIG ME TOG PHRENG, ,RGYAL MTSAN BLA RE RNGA YAB GDUGS, ,'DOD YON LNGA YI LHA ME 'KHRUNGS, ,ZLA PHYAD RDO RJE RIN CHEN DANG, ,BA DAN DRIL BU SGRA SNYAN SGROGS, ,PHO BRANG RIN CHEN ZUR BRGYAD LA, ,THIG 
BZHIS PHYE BA'I RE'U MIG BRGYAD, ,MTSAMS PHYED RIN CHEN PHRANG BAS MDZES, ,PAD MTSAN RIN CHEN MU KHYUD PHRENG, ,MTSAMS SU BUM PA GANG BA BZHI, ,RIGS KYI MTSAN MAS RNAM PAR MDZES, ,BAR KHYAMS CHA YI MTSAMS BZHI DANG, ,SGO GNAS LA SOGS PADMA'I GDAN,, 
PHYI ROL RA BA RIM GSUM BRGYAN, ,PHYAGS BRGYAD DUR KHROD CHEN PO BRGYAD, ,DE MTHA' 'DOD PA'I LONGS SPYOD DANG, ,RDO RJE RA BAS BSKOR BA'O, ,SHIN TU GDUG CING DRAG PO LA, ,ZHI BAS PHAN PAR MI 'GYUR TE, ,SHES RAB THABS KYI SBYOR BA YIS, ,RNAM PAR RGYAL PHYIR RAB TU 
GRAGS, ,DNGOS PO MED PAR BDAG SBYOR BAS, ,NAM MKHA' KUN DANG MNYAM SBYOR BA'O, ,RNAM THAR SGO BZHI SNYOMS 'JUG GI, ,'GOG GNAS GDUL BYA'I DON BRAL LA, ,PHYOGS BCU'I RGYAL BAS BSKUL MDZAD DE, ,MNGON BYANG LNGA YIS RDZOGS SKUR GYUR, ,SEMS DANG 
SEMS DPA'I TING 'DZIN DANG, ,BYANG CHUB SPYOD PA SNA TSOGS NYID, ,DE BZHIN BDUD DANG BDUD LAS RGYAL, ,DE NI BYANG CHUB SANGS RGYAS YIN, ,AOm MA H'A SU KHA BADZRA SATVA A'A:DZA:H'Um BAm HO:SU RA TA STVAm, RDO RJE SEMS DPA' BDE CHEN SKU, ,DKAR ZHING DMAR LA MDANGS GSAL 'OD,, 
ZHAL BZHI RNAM GZIGS PHYAG BZHI PA, ,DANG POS RDO RJE RTZE LNGA 'BAR, ,RDO RJE KHA tV'Am DRIL BCAS 'KHROL, ,'OG MA GNYIS KYIS MDA' DANG GZHU, ,MTSAN DPE PHYAG RGYA LNGA YIS MDZES, ,STOD G-YOGS DAR DKAR GSER RIS CAN, ,SKU SMAD TSI GU'I NA BZA' LA, ,RIN CHEN 
PHRENG BA'I RKED CHINGS 'DRIL, ,MGUL DU DO SHAL DPUNG RGYAN DANG, ,PHYAG ZHABS GDU BU SE MO DO, ,RDO RJE RTZE LNGA'I PHYAG RGYA NI, ,GNAS LNGA DAG TU GTUGS BYA STE, ,SNGAGS KYIS BDE GSHEGS THAMS CAD KYI, ,SKU GSUNG THUGS SOGS RNAM PAR BSAM, ,AOm NA MA:SARBA TA 

@150A
*, ,TH'A GA T'A, K'A YA W'AK TZITTA GU nA KARMMA BADZRA SVA BH'A WA A'ATMA KO&amp;HAm, LUS KYI BA SPU'I GNAS RNAMS SU, ,DKYIL 'KHOR DRUG GI RDUL PHRAN GNAS, ,MKHA' DBYINGS DBANG PHYUG PHYAG RGYA YIS, ,GNAS KUN BYIN GYIS BRLAB PAR BYA'O, ,AOm DHARM'A DH'A TU BADZRA SVA BH'A WA A'ATMA 
KO&amp;HAm, RDO RJE THAL MO MNYAM SBYOR BA, ,MDZUB MO MNYAM STE PHYI ROL DGUG ,MTHE BONG GNYIS NI RAB TU BRKYANG, ,RDO RJE NOR BU ZHES KYANG BYA, ,DBRAL BAR MI GU GZHAG PA NI, ,BSAM PA THAMS CAD RDZOGS BYED PA'O, ,TRAm AA BHIshINYTZA MAm, RATNA M'A LE AA BHI shENYTZA TR'Am, PAt LAm AA BHI shINYTZA AOm, ,BADZRA 
TU SHYA HO, BYIN BRLABS RIGS KYI DBU RGYAN GYI, ,RGYU YI MGON PO RDO RJE 'CHANG, ,DPAL LDAN RDO RJE NYI MA RU, ,MA LUS MTSAN MA RGYAN GSAL GYUR, ,GSER GYI RI LA NYI SHAR BZHIN, ,ZHAL BZHI PHYAG BZHIS RNAM MDZES PA, ,G-YAS NA MDA' DANG RAL GRI 'DZIN, ,G-YON GZHU 
NYI DKYIL RDO RJES MCHAN, ,'OD KYI DKYIL 'KHOR RNAM LNGAS BSKOR, ,'DZUM BCAS G-YON MIG GYEN DU BTEG ,LA LAR CUNG ZHING KHROS BA LA, ,BYI RU DMAR PO'I MDANGS LDAN SKU, ,ZHABS GNYIS SKYIL KRUNG LEGS BZHUGS SHING, ,SNGA MA'I RGYAN GYIS MDZES BYAS PA'O, ,RANG 
'OD NGO BO LAS BYUNG BA'I, ,MTHING SHUN MDOG 'DRA M'A MA K'I, ,ZHAL GCIG PHYAG GNYIS SGYU RTZAL CAN, ,PHYAG GNYIS RIN CHEN THOD PA 'DZIN, ,RIN CHEN SNA TSOGS PHRENG BA DANG, ,NA BZA' DRIL BU RKED CHINGS CAN, ,PHYUNG NAS BYIN GYIS BRLABS MDZAD DE, ,THABS DANG SHES RAB LDAN PAR 
GYUR; ,GNAS BZHI YI GE MTSAN MA SNGAGS, ,DKYIL 'KHOR GDAN LA LEGS GNAS RNAMS, ,SPRO DANG BSDU BA'I RIM PA YIS, ,PHYAG RGYA BZHI YIS RNAM PAR GSAL, ,LHA MO'I BUM PAS KHRUS BYAS TE, ,DBANG BSKUR RIGS KYI BDAG POR BSAM, ,TR'Am LAS BSKYED 
PA'I LING GA NI, ,RIN CHEN GSANG LAM PHAt KYIS MTSAN, ,AA YIS DAG BYAS BHA GA'I DBYIBS, ,PAD 'DAB BRGYAD LA AE GNAS PA, ,SNA TSOGS BRDA YIS BSKUL BYAS NAS, ,THABS SHES GNYIS MED ROL PAR MDZAD, ,TRAm PRA BE SHA PHAt, AA LA LA LA LA HO, ,BYANG CHUB 

@150B
SEMS KYI 'OD ZER GYIS, ,PHYOGS BCU'I DKYIL 'KHOR MNYES PAR MDZAD, ,LHA RNAMS RANG LA GZHUG BYA STE, ,GNYIS KA'I DGA' BA RAB TU SPEL, ,KHAMS GSUM 'GRO GNAS DAG PA DANG, ,RNAL 'BYOR MTSAN MA RNAM PAR SPYANG, ,GSANG BA'I GNAS SU GZHAL YAS KHANG, , 
RGYAN SOGS GDAN RNAMS SNGON BZHIN BYUNG, ,THIG LE GNAS SU MTSAN BYAS NAS, ,SPROS PAS YI GE'I DKYIL 'KHOR GSAL, ,TRAm LAS RDO RJE NYI MA STE, ,GSANG GNAS DBUS KYI PADMA LA, ,AOm LAS LHA MO'I DBANG BSKUR MA'O, ,HR'I:LAS DE BZHIN GTER LDAN MA, ,HO:LAS 
RGYAL MTSAN MCHOG LDAN YIN, ,HAm LAS LHA MO MCHOD CHEN MA'O, ,DZA:LAS LHA MO MDA' 'DZIN TE, ,H'Um LAS DE BZHIN RAL GRI 'DZIN, ,BAm LAS LHA MO NYI MA STE, ,HO:LAS RDO RJE ME MA'O, ,DE DAG NANG GI RE'U CHA DANG, ,RIN CHEN RTZE MO'I PHYOGS BZHIR GNAS, ,AOm LAS GLING BU TRAm 
BI WAm, ,BAm LAS RNGA CHEN DZA RDZA RNGA, ,ME MTSAMS LA SOGS RE'U MIG TU, ,LHA MO BZHI NI GNAS PA YIN, ,AA A'A ME TOG SBOS ME MA, ,BAR KHYAMS MTSAMS KYI GNAS BZHI RU, ,LHA MO BZHI NI GNAS PA YIN, ,DZA:LAS RTA MGRIN 'PHONG MTHO MA, ,H'Um 
LAS PHAG GDONG MCHE BA CAN, ,BAm LAS NYI ZLA ME 'BAR MA, ,HO:LAS THAL BYED SGO BZHIR GNAS, ,AOm STYI TYA BU STYI TYA MA H'A BADZRA RATNA BA BHA TA TA TRAm DZA:, RANG GI GNAS NAS SPRO BYA STE, ,SLAR 'DUS LUS LA YAB YUM GZHUG ,BADZRA SATVA DZA: LHA MO DBANG BSKUR MDANGS GSAL DMAR, ,DBU 
RGYAN RDO RJE COD PAN CAN, ,BADZRA RATNA H'Um, GTER LDAN DMAR SER PHYAG GNYIS NA, ,RIN CHEN GTER GYI BUM PA BSNAMS, ,BADZRA DHARM'A BAm, RGYAL MTSAN MCHOG LDAN DKAR MDOG MA, ,RIN PO CHE YI RGYAL MTSAN MCHOG ,AOm BADZRA KARMA HO:, MCHOG CHEN LJANG SNGON RIN CHEN MDOG , 
RIN CHEN RDZAS KYIS GANG BA 'DZIN, ,AOm BRA TI BADZRA NI PHAt, MDA' GZHU DMAR SER G-YAS DANG G-YON, ,RANG GI MTSAN MA 'GENGS PA'I TSUL, ,AOm BADZRA PRA TI HRI:, RDO RJE KHA tV'Am SNGON PO STE, ,RAL GRI KHA tV'Am DRIL BUS MTSAN, ,AOm TZITTA MA NI HO, ,RDO RJE NYI MA RANG GI MDOG ,NYI MA'I DKYIL 

@151A
*, ,'KHOR ZER DANG BCAS, ,AOm BADZRA MA KHA MA H'A shUm, RDO RJE ME MO DMAR LJANG MDOG ,RIN CHEN ME THAB 'BAR BA 'DZIN, ,HE RATTI RATNA BI SI TRA TH'A, GLING BU SNGON MO SNA TSOGS SGRA, ,NOR BUS MTSAN PA'I GLING BU SGROGS, ,HE RATTI RATNA, GE TE TE TE TE TE, PI WANG SER MO 
DRUG LDAN DBYANGS, ,NOR BUS MTSAN PA'I PI WANG BSGRENG, ,HE RATTI RATNA H'A SA BAm, RNGA CHEN DMAR PO NOR BU'I RNGA, ,PHRIN LAS SO SO'I TSUL BZHIN BRDUNG, ,HE RATTI RATNA NRi TYE PE PA PE PA DZA, RDZA RNGA LJANG GU RDZA RNGA LA, ,NOR BUS MTSAN PA'I ROL STABS TSUL, ,AA BADZRA PUshPE, ME TOG 
DMAR SER NOR BUS MTSAN, ,RIN CHEN GZHONG PA BKANG BA 'DZIN, ,AA BADZRA DH'U PE, SPOS ME DKAR SNGON BDUG PA'I SNOD, ,NOR BUS MTSAN PA G-YAS SU 'DEGS, ,AA BADZRA A'A LO KE HR'I:, MAR ME DMAR MO NOR BUS MTSAN, ,SNOD MANG ME YI SDONG BU 'DZIN, ,AA BADZRA GANDHE, 
DRI CHAB LJANG SKYA NOR BUS MTSAN, ,G-YON NA DUNG CHOS G-YAS PAR 'THOR, ,AOm BADZRA AAm KU SHA DZA:, RTA GDONG DKAR MO LCAGS KYU DANG, ,THOD PA RTA MGO LJANG GU 'DZIN, ,AOm BADZRA P'A SHE H'Um, PHAG GDONG SNGON MO G-YAS MCHE BA, ,G-YON PA RIN CHEN ZHAGS PA 'DZIN, , 
AOm BADZRA SHR'I KHA LE BAm, SNANG BA DMAR MO PHYAG GNYIS KYIS, ,LCAGS SGROG NYI MA ZLA BAS MTSAN, ,AOm BADZRA GAndE HO:, THAL BYED LJANG GU G-YAS DRIL BU, ,G-YON PAS THOD PA MTHA' YAS SKU, ,KUN KYANG RGYAN PHRENG NA BZA' DANG, ,RIGS KYI MTSAN MA 'GYING BAG BZHIN, ,'DZUM 
STEG DGOD PA'I SA ZUR STON, ,RANG GI CHA LUGS GAR GYIS GNAS, ,MGON PO MNYAM GZHAG LA ZHUGS NAS, ,CHOS DBYINGS YE SHES SNYOMS 'JUG PAS, ,LHA MOS BDAG PO BSKUL MDZAD DE, ,SEMS CAN KUN DON RNAM 'PHRUL MDZAD, ,BRTEN PA'I DKYIL 'KHOR LHA RNAMS 
KYIS; ,SKYE MCHED DRUG LA SANGS RGYAS DRUG ,PHYAG RGYA BZHI YI MTSAN MA DANG, ,RIGS KYI BDAG POS NYE BAR MTSAN, ,THUGS KA'I 'OD ZER 'PHRO 'DU YIS, ,YE SHES DKYIL 'KHOR BSKUL MDZAD CING, ,DZA:H'Um BAm HO:'I SBYOR TSOGS DANG, ,RDO RJE BSDU BA'I PHYAG RGYA BCING, ,STONG 

@151B
PA SHIN TU YOD MED RNAL 'BYOR MTHU, ,NAM MKHA' NYID DU DAM TSIG NYE BAR GNAS, ,BDE GSHEGS BDE BAR GSHEGS PA BZHENGS SU GSOL, ,RDO RJE NYI MA SKAL BZANG DPAL KHYOD BDAG ,DZA:H'Um BAm HO:AE HYE HI BHA GA W'AN, MA H'A K'A RU nI KA DRi SHYA HO, ,SA MA YA HO, ,SA MA YA STVAm, BDE 
GSHEGS PHO BRANG DKYIL 'KHOR 'DIR, ,'GRO BA MA LUS BSGRAL BA'I PHYIR, ,DON GYI DBANG GIS DGONGS NAS KYANG, ,'KHOR BCAS GSHEGS SHING BZHUGS SU GSOL, ,K'A YA B'AKA TZITTA H'Um, SGYU 'PHRUL DGA' BA'I RDO RJE ROL MO'I TSOGS, ,GZHAN LA SNANG BA'I DKYIL 'KHOR RNAM 
PAR MDZES, ,AA LA LA HO, ,TSANGS PA'I TSOGS RNAMS ZIL GYIS GNON MDZAD CING, ,RTOG PA DU MA'I SGRO 'DOGS GCOD PAR MDZOD, ,AA LA LA HO, ,GNYIS MED YE SHES GNYIS CAN RNAM MTHA' YAS, ,SNANG STONG BDE CHEN MNYAM NYID DBYINGS LA ROL, ,AA LA LA HO, ,KUN 
'BYUNG YON TAN STZOL MED LHUN GRUB SNANG, ,RGYAN GYI DKYIL 'KHOR RNAM DGOD RANG LAS BYUNG, ,AA LA LA HO, ,MDZAD PA RGYA CHEN 'GOG MED KUN GRUB PA, ,TSOGS BCAS ROL PAS BYA BA KUN RDZOGS PA, ,AA LA LA HO, ,SKU GSUNG THUGS MCHOG YON TAN PHRIN LAS RGYAN, ,DKYIL 'KHOR 
MDZES PA'I LHA LA PHYAG 'TSAL LO, ,AA LA LA HO, ,LUS KYI YAN LAG THAMS CAD NI, ,SA LA BSNYAL TE PHYAG BYA BA, ,SNYING GA KHA DANG SPYI GTZUG TU, ,THAL MO SBYAR ZHING 'DUD PAR BYA, ,TRAm AA BHU HO, ,BANDA NAm KA RO YA MI, GU RU PA TI, AA LA LA HO, ,AOm 'BYUNG BA CHE LAS THAMS CAD 'BYUNG, , 
STONG GSUM RDUL SNYED MA LUS PA'I, ,GZUGS SGRA DRI RO REG BYA CHOS, ,LHA MO'I TSOGS RNAMS MA LUS SPRO, ,ME TOG BDUG PA MAR ME DANG, ,DRI TSOGS KUN GYIS MCHOD PAR BYA, ,AOm PA NA PE NA PE NU, SU RA TI PU PA RA MU, SARBA TA TH'A GA TA, SA MA YO GA SIDDHI A'A:H'Um, AOm BADZRA PUshthE, BADZRA 
DH'U PE, BADZRA A'A LO KE, BADZRA GANDHE, PRA T'ITZTSA HO:, SHR'I BHA GA B'AN, KHA KHA KH'A HI, LAG PA G-YAS G-YON GNYIS DAG GI, ,MDZUB MO MTHE'U CHUNG MDZES BSGYUR TE, ,RDO RJE RIN CHEN THAL SBYAR NAS, ,MCHOD PA THAMS CAD DBUL BAR BYA, ,HR'I:ZHES BYA BA'I GLU YI RGYA, ,KHAMS GSUM RNAM PAR 

@152A
*, ,RGYAL BAR BYED, ,DZA:H'Um BAm HO:, RNAL 'BYOR DE NYID BCOM LDAN 'DAS, ,RDO RJE SEMS DPA' DE BZHIN GSHEGS, ,NOR MCHOG RNAM PAR SPYANG BA'I PHYIR, ,DPAL LDAN NYI MA'I PHYAG RGYAR GNAS, ,NAM MKHA'I SNYING PO THAMS CAD PHYOGS, ,RE BA THAMS CAD YONGS RDZOGS 
PA; ;BUD MED LA SOGS RIN CHEN MCHOG, ,RIN CHEN THAMS CAD MKHA' LAS 'BEBS, ,SHIN TU GDUG CING GTUM PA LA, ,ZHI BAS PHAN PAR MI 'GYUR TE, ,SHES RAB THABS KYI NYI MA NI, ,DAM PA'I DON DU DRAG POR 'GYUR, ,DRAG POS 'DUL BA'I 'JIG RTEN RNAMS, ,DRAG PO NYID KYIS 
'GRUB PAR BYED, ,NYI MA'I GZUGS DANG SPYOD LAM DANG, ,TSUL DANG GZI BRJID CHEN POR STON, ,GZHU DANG MDA' DANG RAL GRI DANG, ,DE BZHIN DU NI 'BAR BA'I ME, ,MDANGS GSAL 'DZUM DANG BCAS PA'I SPYAN, ,G-YON PA 'BYED CING GYEN DU 'DEGS, ,RDO RJE PUS MO GNYIS BCINGS TE, , 
SKYIL KRUNG GDAN LA LEGS PAR BZHUGS, ,BADZRA RATNA BHA TA TA TRAm DZA, DBANG BSKUR MA YI DBU RGYAN TE, ,GTER LDAN MA YI RIN CHEN BUM, ,RGYAL MTSAN MCHOG LDAN RIN CHEN TOG ,MCHOD CHEN RIN CHEN GZHONG PA 'GENGS, ,MDA' GZHUM DANG KHA tV'Am GA ,NYI MA MO DANG ME MO ZHI, ,RANG GI 
MTSAN GYI PHYAG RGYA BZHIN, ,'GYING BCAS GTZO BO'I PHYOGS SU 'DUD, ,GLING BU MA SOGS LHA MO YI, ,PHYAG RGYA'I DKYIL 'KHOR SNGA MA BZHIN, ,RANG BYUNG LHA MO DANG BCAS PAS, ,PHYAG RGYA SNGAGS KYIS GNYIS MED GYUR, ,KHAMS GSUM KUN GYI RGYAL SRID SNA TSOGS MCHOG GI NOR LDAN 
PAS; ,'JAL DUM G-YUL 'GYED RNAM PAR KHYAD PAR GYIS 'DUL BA, ,RNAM PA SNA TSOGS 'JAL DUM PADMA RNAM PAR RGYAL BA'I RGYAL MTSAN CAN, ,RDO RJE NYI MA RGYAL PO BDE MCHOG SGYU MA BSTAN DU GSOL, ,SEMS CAN SPRIN LA BYANG CHUB MCHOG SBYIN SNA TSOGS CHAR 'BEBS PA, ,BDAG GI 
RE BA KUN SGRUB MYUR DU STON, ,AA LA LA LA LA HO, ,MI ZAD GTER GYI DBANG BSKUR KHYAD PAR BDAG LA STZAL DU GSOL, ,KHYAD BAR 'DI DAG THAMS CAD BUD MED RIN CHEN RNAMS KYI PHYIR, ,RIN CHEN TSOGS KUN NANG NA BUD MED RIN CHEN GCIG PU MCHOG ,BUD MED RIN CHEN DAG PA DAM PA'I 

@152B
RIN DU THAMS CAD 'GRO, ,AA LA LA HO, ,SO SO'I LJAGS KYI PADMA LA, ,CHOS KYI SNYING PO MTSAN MA'I DKYIL, ,TR'Am PA PA TA tA tA TRA tA, RDO RJE THAL MO MNYAM SBYAR LA, ,MDZUB MO MNYAM PAR PHYIR BKUG STE, ,MTHE BONG RDO RJES G-YOGS PA NI, ,RDO RJE DPAL GYI NOR BU YIN, ,SNGAGS BCAS 
GNAS SU GZHAG BYAS NAS, ,RIM BZHIN MTHA' NAS DGROL BAR BYA'O, ,AOm A'A:H'Um, RAB TU DGA' BA'I BDAG LA PHYAG 'TSAL LO, ,DE BZHIN GSHEGS PA'I DAM PA GRUB PAR MDZOD, ,DAM TSIG DAM PA GRUB PAR MDZAD DU GSOL, ,MCHOD PA CHEN PO THAMS CAD DAG PAR 
MDZOD, ,MNYAM PA CHEN PO'I GNAS LA ROL DU GSOL, ,THAMS CAD DBANG BSKUR DBANG PHYUG DAM PA MI ZAD GTER MCHOG BDAG LA GRUB PAR MDZAD DU GSOL, ,KUN MCHOG RGYAL MTSAN RNAM RGYAL BSGRENG BA RDO RJE RIN CHEN SHIN TU CHE BA BDAG LA MDZOD, ,MCHE BA CUNG ZAD GTZIGS 
PA'I ZHAL, ,KHRO ZHING 'DZUM DANG BCAS PA'I BZHIN, ,KHRO LAS GYUR KYANG BCAS ZHING 'DZUM, ,GSAL BAR BLTA ZHING LEGS PAR GNAS, ,SNA TSOGS BANDHA BRTAGS PA LA, ,SNA TSOGS BDUD RTZIS RNAM PAR BKANG, ,LNGA LNGA LNGA YI 'PHRO 'DU YIS, ,MTSAN MA RNAM PA LNGA DANG 
LDAN; ,'OD DANG DU BA DRI DANG SGRA, ,LHA MO'I GZUGS STON BDUD RTZIR 'GRUB, ,RANG BYUNG GDOD NAS RNAM PAR DAG ,MNYAM PA'I DON LDAN ROL PAR MDZAD, ,BYIN RLABS RGYAN DANG MTSAN LDAN PA'I, ,MI MO RNAMS KYI REG BYA'I MCHOG ,BYIN GYIS RLOBS SHIG RNAL 'BYOR PA, ,GSANG 
BA CHEN PO RNAM PAR ROL, ,GRUB PA'I RDZAS 'DI THAMS CAD LA, ,H'Um DANG PHAt KYIS LDAN PAR MDZOD, ,MNYAM NYID MI G-YO LA SOGS PA'I, ,BSTOD PA'I GLU RNAMS BLANGS BYAS NAS, ,SIL SNYAN KUN GYI SGRA RNAMS DANG, ,GAR GYIS LHA RNAMS MNYES PAR BYA, ,TRAm TRAm TRAm, BA BA BA BA BA BA BA, 
tA tA tA tA tA tA tA tA, TRA TRA TRA TRA TRA TRAN TRA TRE, TRAtA tA TUD TE, TA TUD TRA, RU TRA tA TRA, BDAG CAG DAM TSIG 'DI LA MNGON DU ZHUGS PA RNAMS, ,BCAD GTUBS LUS LA 'BYUNG BAR MI 'GYUR ZHING, ,GRIB MAS PHOG PA'I SDUG BSNGAL MI BZOD PA, ,SKU YI PHYOGS TZAM MTHONG BAS MOD LA 'TSO BA 

@153A
*, ,DANG; GZI MDANGS LUS LA 'JUG PAR BYED PA STONG PHRAG GI, ,'OD KYIS PHOG PAS 'JIG RTEN KHAMS SU SNANG BA DANG, ,LUS NGAG SEMS DANG TSE NI RDO RJER RAB GNAS PA, ,RE SMON THAMS CAD DUS 'DIR GRUB PAR MDZAD DU GSOL, ,DE NAS BZLAS PA RNAM GNYIS SAM,, 
THIG LE GNYIS SAM PHRA MO GNYIS, ,RNAM DAG MTSAN MA GSAL BA DANG, ,MTSAN MA MED PA'I DON BSAM BYA, ,MNYAM NYID DKYIL 'KHOR KUN GYI MCHOG ,DON DAM BDE BA CHEN PO'I SKU, ,DE BZHIN DBYINGS DANG YE SHES KYI, ,LHA NYID BRTZON PAS BSGRUB PAR BYA, ,THUN BZHI'I SKABS 
SU GTOR MA GTANG, ,RDZOGS NAS DKYIL 'KHOR MCHOD BSTOD CING, ,RANG LAS PHYUNG STE MDUN BZHAG NAS, ,GSOL BTAB LAS LA BSKUL BAR BYA, ,AOm KHYED KYIS SEMS CAN DON KUN MDZAD, ,RJES SU MTHUN PA'I DNGOS GRUB STZOL, ,SANGS RGYAS YUL DU GSHEGS NAS 
KYANG; ,SLAR YANG 'GRO BA'I DON LA DGONGS, ,AOm BADZRA GATZTSA MU:, DE NAS PHYAG RGYA RNAM BKOD PA, ,RIM BZHIN BDAG LA BSDU BYAS NAS, ,RNAM GSUM SEMS DPA' H'Um LA THIM, ,RIM BZHIN THIG LE MNYAM PA'I DBYINGS, ,RJES 'BYUNG MTSAN MA'I SKUR GNAS TE, ,MTSAN DPE RGYAN 
DANG CHA LUGS GSAL, ,GO CHA GO BCINGS BSRUNG BYA ZHING, ,DBANG BSKUR DBU RGYAN COD PAN LDAN, ,KAm HAm AOm tUm, AOm RATNA M'A LE AA BHI shANYTZI TR'Am, PA tA LAm BA AA BHI LAm BA H'Um, SPYOD LAM KUN DUM NYAMS PAR, ,LHA NYID DU NI BSGOM BYA STE, ,DBANG PO SNANG BA YUL DUS RNAMS, ,DKYIL 
'KHOR ROL PA'I TSUL DU BRTAG ,BZA' BTUNG BYIN BRLABS MA NYAMS BZLAS, ,SGYU MA GNYIS MED YE SHES ROL, ,BYED SPYOD TSOGS GNYIS RGYU RU BRTAG ,THAMS CAD 'GRO BA'I DON PHYIR SPYAD, ,LEGS DGOD SGRUB THABS BSDUS PA YIS, ,RAB SBYONG NOR BU RIN CHEN DES, ,KHAMS GSUM 
RGUD PA SEL MDZAD NAS, ,RIGS KYI DKYIL 'KHOR GSAL BYED SHOG ,DPAL RDO RJE RIN CHEN NYI MA'I GSANG BA'I DON RNAM PAR DGOD PA ZHES BYA BA, SLOB DPON CHEN PO KU KU R'A DZAS MDZAD PA RDZOGS SO,, ,,RGYA GAR GYI MKHAN PO BIDY'A KA RA SIDHA DANG, ZHU CHEN GYI LO TZ'A BA BANDE LHA RIN 

@153B
PO CHES BSGYUR CING ZHUS TE GTAN LA PHAB PA'O,, 