@1B
#, ,SMAN PA'I RGYAL PO YAN LAG RNAM PA BZHI DANG LDAN PA ZHES BYA BA LA, GLENG GZHI NI MNYAN DU YOD PA NA'O, ,YAN LAG RNAM PA BZHI DANG LDAN PA'I SMAN PA ZUG RNGU 'BYIN PA [DD] 
NI RGYAL PO LA 'OS SHING RGYAL PO LA RIGS PA RGYAL PO'I YAN LAG GI GRANGS SU 'GRO'O, ,BZHI GANG ZHE NA DGE SLONG DAG 'DI LA SMAN PA ZUG RNGU 'BYIN PA NAD LA MKHAS PAR GYUR PA DANG, NAD KUN 
NAS SLONG BA LA MKHAS PA DANG, NAD KUN NAS SPANG BA LA MKHAS PA DANG, NAD BYUNG BA DAG PHYIR MI LDOG PAR BYA BA'I THABS LA MKHAS PAR GYUR PA'O, ,DGE SLONG DAG JI LTAR NA SMAN PA ZUG RNGU 'BYIN 
PA NAD LA MKHAS PAR GYUR PA YIN ZHE NA, DGE SLONG DAG 'DI LA SMAN PA ZUG RNGU 'BYIN PA NAD 'DI NI 'DI DANG 'DI LTA BU'O ZHES NAD SHES PAR GYUR PA YIN TE, DGE SLONG DAG 'DI LTAR NA SMAN PA ZUG RNGU 
'BYIN PA NAD LA MKHAS PAR GYUR PA YIN NO, ,DGE SLONG DAG JI LTAR NA SMAN PA ZUG RNGU 'BYIN PA, NAD KUN NAS SLONG PA LA MKHAS PAR GYUR PA YIN ZHE NA, DGE SLONG DAG 'DI LA SMAN PA ZUG RNGU 'BYIN PA 

@2A
#, ,NAD 'DI NI RLUNG GIS KUN NAS BSLANG BA, NAD 'DI NI MKHRIS PAS KUN NAS BSLANG BA, NAD 'DI NI BAD KAN GYIS KUN NAS BSLANG BA, NAD 'DI NI 'DUS PAS KUN NAS BSLANG BA, 'DI NI GLO BUR BA, 'DI NI 
DUS YONGS SU 'GYUR BA ZHES NAD KUN NAS SLONG BA SHES PAR GYUR PA YIN TE, DGE SLONG DAG 'DI LTAR NA SMAN PA ZUG RNGU 'BYIN PA NAD KUN NAS SLONG BA LA MKHAS PAR GYUR PA YIN NO, ,DGE SLONG DAG JI LTAR NA SMAN PA ZUG RNGU 'BYIN PA 
NAD BYANG BA'I THABS LA MKHAS PA YIN ZHE NA, DGE SLONG DAG 'DI LA SMAN PA ZUG RNGU 'BYIN PA NAD 'DI NI MIG SMAN GYIS, 'DI NI MIG SMAN SO SOS, 'DI NI SKYUG PAS, 'DI NI 'KHRU BAS, 'DI NI STOD SBYANGS KYIS, 'DI NI SMAD 
SBYANGS KYIS, 'DI NI SNA SBYANGS GYIS, 'DI NI DU BA BTUNG BAS, 'DI NI RDUL GDON PAS ZHES DE LTA BU'I RANG BZHIN GYI BYA BA RNAMS KYIS NAD SKYES PA RNAMS SPANG BA'I BYA BA SHES PAR GYUR PA YIN TE, DGE SLONG DAG 'DI LTAR NA 
SMAN PA ZUG RNGU 'BYIN PA NAD SPONG BA LA MKHAS PAR GYUR PA YIN NO, ,DGE SLONG DAG JI LTAR NA SMAN PA ZUG RNGU 'BYIN PA NAD BYANG BA PHYIR MI LDOG PAR BYA BA'I THABS LA MKHAS PAR GYUR PA YIN ZHE NA, DGE SLONG DAG 'DI LA SMAN PA 

@2B
ZUG RNGU 'BYIN PA NAD 'DI NI 'DI DANG 'DI LTA BU'O ZHES PHYIR MI LDOG PAR BYA BA'I BYA BA RNAMS KYIS SPONG ZHING PHYIS MI SKYE BAR SHES PAR GYUR PA YIN TE, DGE SLONG DAG 'DI LTAR NA SMAN PA ZUG RNGU 'BYIN PA NAD BYANG BA PHYIR MI LDOG PAR BYA BA'I THABS LA MKHAS PAR GYUR PA YIN NO, ,DE BZHIN DU DE BZHIN GSHEGS 
PA DGRA BCOM PA YANG DAG PAR RDZOGS PA'I SANGS RGYAS NI YAN LAG RNAM PA BZHI DANG LDAN PA'I SMAN PA ZUG RNGU 'BYIN PA BLA NA MED PA ZHES BRJOD DE, BZHI GANG ZHE NA, DGE SLONG DAG DE BZHIN GSHEGS PAS 'DI NI SDUG BSNGAL 'PHAGS PA'I BDEN PA'O ZHES YANG DAG PA JI LTA BA BZHIN RAB TU MKHYEN 
CING; 'DI NI SDUG BSNGAL KUN 'BYUNG BA, 'DI NI SDUG BSNGAL 'GOG PA, 'DI NI SDUG BSNGAL 'GOG PAR 'GRO BA'I LAM MO ZHES YANG DAG PA JI LTA BA BZHIN DU RAB TU MKHYEN TE, DGE SLONG DAG SMAN PA ZUG RNGU 'BYIN PA SDUG BSNGAL GYI RTZA BA SPONG BA'I SMAN DAG MI SHES LA, SKYE BA DANG RGA BA DANG NA 
BA DANG 'CHI BA DANG MYA NGAN DANG, SMRE SNGAGS 'DON BA DANG, SDUG BSNGAL BA DANG YID MI BDE BA DANG 'KHRUG PA'I SDUG BSNGAL GYI RTZA BA SPONG BA'I SMAN DAG MI SHES SO, ,DGE SLONG DAG DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS KYIS SDUG BSNGAL GYI RTZA BA SPONG BA'I SMAN 
MKHYEN CING SKYE BA DANG, RGA BA DANG NA BA DANG 'CHI BA DANG, MYA NGAN DANG SMRE SNGAGS 'DON PA DANG, SDUG BSNGAL BA DANG YID MI BDE BA DANG, 'KHRUG PA'I SDUG BSNGAL GYI RTZA BA SPONG BA'I SMAN DAG MKHYEN TE, DE'I PHYIR DE BZHIN GSHEGS PA DGRA BCOM PA YANG DAG PAR RDZOGS PA'I 
SANGS RGYAS NI SMAN PA ZUG RNGU 'BYIN PA BLA NA MED PA ZHES BRJOD DO ZHES GSUNGS SO, ,'DI DAG NI 'PHAGS PA RNAMS LA BDEN PA DE'I PHYIR 'PHAGS PA'I BDEN PA ZHES BYA'O ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG KHYED CAG GIS NGAS 'PHAGS PA'I BDEN PA 
BZHI BSTAN PA KHYED CAG GIS GZUNG NGAM, DE NAS DGE SLONG GZHAN ZHIG STAN LAS LANGS TE, BLA GOS PHRAG PA GCIG TU BYAS NAS BCOM LDAN 'DAS GANG NA BA DER THAL MO SBYAR TE PHYAG BYAS NAS, BCOM LDAN 'DAS LA 'DI SKAD CES GSOL TO, ,BTZUN BA BCOM LDAN 'DAS KYIS GSUNGS 

@3A
*, ,PA'I 'PHAGS PA'I BDEN PA BZHI PO DAG BDAG GIS BZUNG LAGS SO, ,DGE SLONG KHYOD KYIS NGAS BSTAN PA'I 'PHAGS PA'I BDEN PA BZHI PO DAG JI LTA JI LTA BUR BZUNG, BCOM LDAN 'DAS KYIS SDUG BSNGAL 'PHAGS PA'I BDEN PA'O ZHES BSTAN PA DE BDAG 
GIS BZUNG STE, DE BZHIN DANG GZHAN DU MI 'GYUR BA DANG, DE KHO NA NYID DANG, JI LTA BA BZHIN DANG, PHYIN CI MA LOG CING 'PHAGS PA RNAMS LA BDEN BA DE'I PHYIR 'PHAGS PA'I BDEN PA ZHES BRJOD DO, ,SDUG BSNGAL KUN 'BYUNG BA DANG, SDUG BSNGAL 'GOG PA DANG, SDUG BSNGAL 
'GOG PAR 'GRO BA'I LAM ZHES BSTAN PA DE BDAG GIS BZUNG STE, DE BZHIN DANG GZHAN DU MI 'GYUR BA DANG, DE KHO NA NYID DANG, JI LTA BA BZHIN DANG, PHYIN CI MA LOG CING 'PHAGS PA RNAMS LA BDEN PA DE'I PHYIR 'PHAGS PA'I BDEN PA ZHES BRJOD DO, ,BTZUN PA BCOM LDAN 'DAS KYIS BSTAN PA'I 
'PHAGS PA'I BDEN BA BZHI RNAMS BDAG GIS DE LTAR BZUNG NGO, ,DGE SLONG NGAS BSTAN PA'I 'PHAGS PA'I BDEN PA BZHI BZUNG BA LEGS SO LEGS SO, ,DE CI'I PHYIR ZHE NA, SDUG BSNGAL 'PHAGS PA'I BDEN PA'O ZHES NGAS BSTAN PA DGE SLONG 'DIS RAB TU BZUNG ZHING DE BZHIN ZHES BYA BA NAS, SNGA MA BZHIN 
DU 'DI DAG 'PHAGS PA RNAMS LA BDEN PA DE'I PHYIR 'PHAGS PA'I BDEN BA ZHES BRJOD DO ZHES BYA BA'I BAR DU'O, ,SDUG BSNGAL KUN 'BYUNG BA DANG, SDUG BSNGAL 'GOG PA DANG, SDUG BSNGAL 'GOG PAR 'GRO BA'I LAM 'PHAGS PA'I BDEN PA ZHES BSTAN PA DE DGE SLONG 'DIS RAB TU BZUNG ZHING DE BZHIN DANG ZHES 
BYA BA NAS; SNGA MA BZHIN DU 'DI DAG 'PHAGS PA RNAMS LA BDEN PA DE'I PHYIR 'PHAGS PA'I BDEN PA ZHES BYA'O ZHES BYA BA'I BAR DU'O, ,DGE SLONG DAG DE'I PHYIR 'PHAGS PA'I BDEN PA BZHI PO SNGON MNGON BAR MA RTOGS PA RNAMS MNGON PAR RTOGS PAR BYA BA'I PHYIR DRAN BA DANG SHES BZHIN GYIS 'DUN PA 
DRAG PO DANG, BRTZON 'GRUS DANG, 'BAD PA DANG, RTZOL BA DANG, MI GTONG BA DANG, RAB TU 'BAD PA CHEN PO ZHES BYA'O ZHES GSUNGS SO, ,'PHAGS PAS BDE BAR GANG GSUNGS PA, ,DE NI GZHAN GYIS SDUG BSNGAL RIG ,CES BYA BA LA, GLENG GZHI NI MNYAN DU YOD PA NA'O, ,DGE 

@3B
SLONG DAG LHA DANG MI RNAMS GZUGS LA DGA' ZHING GNAS TE, GZUGS LA KUN DU DGA' BA DANG, GZUGS LA RAB TU DGA' BA DANG, GZUGS LA MNGON PAR DGA' BA DANG, GZUGS LA 'DOD CHAGS DANG BRAL BA DANG, 'GAGS NA LHA DANG MI RNAMS SU SDUG BSNGAL BAR GNAS SO, , 
SGRA LA DGA' BA DANG, DRI LA DGA' BA DANG, RO LA DGA' BA DANG, REG BYA LA DGA' BA DANG, CHOS LA DGA' BA DANG, CHOS LA KUN DU DGA' BA DANG, CHOS LA RAB TU DGA' BA DANG, CHOS LA MNGON PAR DGA' BA DANG, CHOS LA 'DOD CHAGS DANG BRAL BA DANG, 'GAGS NA LHA DANG MI 
RNAMS SU SDUG BSNGAL BAR GNAS SO, ,DGE SLONG DAG DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS KYIS NI GZUGS KYI KUN 'BYUNG BA DANG, MI SNANG BA DANG, RO MYANG BA DANG, NYES DMIGS DANG, NGES PAR 'BYUNG BA YANG DAG PA JI LTA BA BZHIN RAB TU MKHYEN TE, 
GZUGS KYI KUN 'BYUNG BA DANG, MI SNANG BA DANG, RO MYANG BA DANG, NYES DMIGS DANG, NGES PAR 'BYUNG BA YANG DAG PA JI LTA BA BZHIN RAB TU MKHYEN PAS GZUGS LA DGA' ZHING GNAS TE, GZUGS LA KUN DU DGA' BA DANG, GZUGS LA RAB TU DGA' BA DANG, GZUGS LA MNGON BAR 
DGA' BA MED CING GZUGS LA 'DOD CHAGS DANG BRAL ZHING 'GAGS NA DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS SDUG BSNGAL BAR MI GNAS SO, ,DGE SLONG DAG DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS RNAMS KYIS SGRA DANG, 
DRI DANG; RO DANG, REG BYA DANG, CHOS RNAMS KYI KUN 'BYUNG BA DANG, MI SNANG BA DANG, RO MYANG BA DANG, NYES DMIGS DANG, NGES PAR 'BYUNG BA YANG DAG PA JI LTA BA BZHIN RAB TU MKHYEN TO, ,DE CHOS RNAMS KYI KUN 'BYUNG BA DANG MI SNANG BA DANG, RO MYANG BA DANG, NYES DMIGS DANG, NGES 
PAR 'BYUNG BA YANG DAG PA JI LTA BA BZHIN DU RAB TU MKHYEN PAS CHOS LA MNGON PAR DGA' ZHING MI GNAS TE, CHOS LA KUN DU DGA' BA DANG, CHOS LA RAB TU DGA' BA DANG, CHOS LA MNGON BAR DGA' BA MED CING CHOS LA 'DOD CHAGS DANG BRAL ZHING 'GAGS NA DE BZHIN GSHEGS PA DGRA BCOM PA 

@4A
*, ,YANG DAG PAR RDZOGS PA'I SANGS RGYAS SDUG BSNGAL BAR MI GNAS SO, ,DE CI'I PHYIR ZHE NA, MIG DANG GZUGS LA BRTEN NAS MIG GI RNAM PAR SHES PA SKYE BAR 'GYUR ZHING, GSUM 'DUS PA LAS REG PA DANG, REG PA'I RKYEN GYIS TSOR BA BDE BA DANG, SDUG BSNGAL BA 
DANG BDE BA YANG MA YIN SDUG BSNGAL BA YANG MA YIN PA SKYE BAR 'GYUR RO ZHES DES TSOR BA 'DI RNAMS KYI KUN 'BYUNG BA DANG, MI SNANG BA DANG, RO MYANG BA DANG, NYES DMIGS DANG, NGES PAR 'BYUNG BA YANG DAG PA JI LTA BA BZHIN RAB TU MKHYEN TE, DES TSOR BA 'DI DAG GI KUN 'BYUNG BA DANG, MI 
SNANG BA DANG, RO MYANG BA DANG, NYES DMIGS DANG, NGES PAR 'BYUNG BA YANG DAG PA JI LTA BA BZHIN RAB TU MKHYEN PAS GZUGS LA KUN DU SBYOR BA DE DAG ZAD CING GZHAN GYIS SBYOR BA'I SBYOR BA DAG ZAD LA MYA NGAN LAS 'DAS PA GRUB PA DANG BDE BA BLA NA MED PA ZHES BRJOD DO, ,DGE SLONG DAG RNA BA DANG, SNA 
DANG LCE DANG LUS DANG YID DANG CHOS LA BRTEN NAS YID KYI RNAM PAR SHES PA SKYE BAR 'GYUR ZHING GSUM 'DUS PA LAS REG PA DANG, REG PA LA BRTEN TE TSOR BA BDE BA DANG SDUG BSNGAL BA DANG BDE BA YANG MA YIN SDUG BSNGAL BA YANG MA YIN BA SKYE BAR 'GYUR TE, DES TSOR BA 'DI DAG GI KUN 'BYUNG BA DANG ZHES BYA BA NAS SNGA 
MA BZHIN DU NGES PAR 'BYUNG BA YANG DAG PA JI LTA BA BZHIN RAB TU MKHYEN PAS CHOS LA KUN DU SBYOR BA DE DAG ZAD CING GZHAN GYIS SBYOR BA'I SBYOR BA DAG ZAD LA MYA NGAN LAS 'DAS PA GRUB PA DANG BDE BA BLA NA MED PA ZHES BRJOD DO ZHES BYA BA'I BAR DU'O, ,STON PAS GZHAN YANG 'DI SKAD BKA' STZAL TO, ,GZUGS 
DAR SGRA DANG DRI DANG RO, ,REG DANG CHOS RNAMS 'BA' ZHIG LA, ,LHA MIR BCAS PA'I 'JIG RTEN RNAMS, ,'DOD DANG SDUG DANG YID 'ONG DANG, ,JI SRID YOD PA ZHES BRJOD CING, ,DE LA BDE BA NYID DU RIG ,GANG PHYIR 'DOD CHAGS BRAL 'GAGS NA, ,DE DAG SDUG BSNGAL NYID DU RIG ,'JIG TSOGS LTA BA 
'GAGS PA NI, ,GZHAN GYIS BDE BA MTHONG BA YIN, ,RKYEN LAS 'DI DAG BYUNG BA DANG, ,'JIG RTEN KUN GYIS MTHONG MA YIN, ,'PHAGS PAS BDE BAR GANG GSUNGS PA, ,DE NI SDUG BSNGAL GZHAN GYIS RIG ,GZHAN GYIS SDUG BSNGAL GANG SMRAS PA, ,DE NI 'PHAGS PAS BDE BAR MKHYEN, , 

@4B
GANG LAS BYIS PA RMONGS GYUR PA, ,MUN PAS KUN NAS BSKOR BA DANG, ,MUN PA LTA BUR GYUR PA YI, ,RTOGS PAR DKA' BA'I CHOS RNAMS LTOS, ,SGRON MA MTHONG BA JI LTA BAR, ,DE DAG SGRIB PA MED PAR 'GYUR, ,KHA CIG RNAM PAR MI SHES MI, ,CHOS RNAMS JI LTAR RIG PAR 'GYUR, , 
SRID PA'I 'DOD CHAGS MTHAR PHYIN PA, ,CHOS RNAMS YANG DAG RIG PAR 'GYUR, ,GANG YANG 'DI DAG 'PHAGS PA LAS, ,GZHAN GYIS RTOGS PAR RIGS MA YIN, ,GO 'PHANG GANG ZHIG YONGS SHES NA, ,YANG SRID DAG TU 'GRO MI 'GYUR, ,ZHES GSUNGS SO, ,BDE BA'I TSOR BA SKYE BA NA BDE 
BA ZHES BYA BA LA, LUNG BAR MA'I SDOM GYI TSIGS SU BCAD PA GSUM PA'I MTHAR DGE SLONG MA CHOS SBYIN GYI MDO LAS 'DON PA SDUG BSNGAL GYI TSOR BA NI 'GAGS PA NA BDE ZHES MDO BRIS ZIN TO, ,GANG MI RTAG PA DE NI SDUG BSNGAL BA'O ZHES BYA BA LA, GLENG GZHI NI MNYAN DU YOD PA NA'O, ,DGE 
SLONG DAG GZUGS MI RTAG PA STE GANG MI RTAG PA DE NI SDUG BSNGAL BA, DE NI BDAG MED PA STE, GANG BDAG MED PA DE THAMS CAD NI NGA'I ZHES BYA BA DANG, 'DI BDAG GI ZHES BYA BA DANG, BDAG 'DI'I ZHES BYA BA MED DO ZHES 'DI LTAR YANG DAG PA'I SHES RAB KYIS BLTA BAR BYA'O, ,DGE SLONG 
DAG 'DI LTAR MTHONG BA'I 'PHAGS PA NYAN THOS THOS PA DANG LDAN BA DAG GZUGS LA SKYO BAR 'GYUR ZHING TSOR BA DANG, 'DU SHES DANG, 'DU BYED DANG, RNAM PAR SHES PA RNAMS LA YANG SKYO BAR 'GYUR TE, SKYO NA 'DOD CHAGS DANG BRAL ZHING 'DOD CHAGS DANG BRAL NA GROL BAR 'GYUR ZHING, 
GROL NA RNAM PAR GROL BA'I YE SHES MTHONG BA BDAG GI SKYE BA ZAD DO, ,TSANGS PAR SPYOD PA BSTEN TO, ,BYA BA BYAS SO, ,SRID PA 'DI LAS GZHAN MI SHES SO ZHES BYA BAR 'GYUR RO ZHES GSUNGS SO, ,SKYE MCHED DRUG GI TSOGS KYI SDOM GYI TSIGS SU BCAD PA GNYIS PA'I MDO LNGA PA LAS GZUGS 
LA SOGS PA'I GNAS RNAMS DANG, MIG LA SOGS PA NANG GI BDAG NYID KYI SKYE MCHED RNAMS SU BYAS NAS DE LTAR 'DON TO,, ,,GANG CUNG ZAD TSOR BA DE THAMS CAD SDUG BSNGAL BA'O ZHES BYA BA LA, GLENG GZHI YANG DAG PAR LDAN PA'I SGO GSUM PA'I SDOM GYI TSIGS SU BCAD 

@5A
*, ,PA LNGA PAR LNGA PA DANG YAN LAG LNGAR BZHAG PA ZHES BYA BA'I MDO LAS GNAS BRTAN 'CHAR BYED KYIS BCOM LDAN 'DAS LA YONGS SU DRIS PA JI SKAD DU BTZUN PA BCOM LDAN 'DAS LA BDAG DON 'DI LTA BU YONGS SU 'DRI STE, BTZUN BA TSOR BA RNAMS DU ZHIG MCHIS PA BCOM LDAN 'DAS 
KYIS BSHAD DU GSOL, 'CHAR BYED NGAS TSOR BA GCIG TU BSHAD PA'I RNAM GRANGS KYANG YOD, NGAS TSOR BA GNYIS SU BSHAD PA'I RNAM GRANGS KYANG YOD, NGAS TSOR BA GSUM DU BSHAD PA'I RNAM GRANGS KYANG YOD, NGAS TSOR BA BZHIR BSHAD PA'I RNAM GRANGS KYANG YOD, NGAS TSOR BA LNGAR BSHAD 
PA'I RNAM GRANGS KYANG YOD, NGAS TSOR BA DRUG TU BSHAD PA'I RNAM GRANGS KYANG YOD, NGAS TSOR BA BCO BRGYAD DU BSHAD PA'I RNAM GRANGS KYANG YOD, NGAS TSOR BA SUM CU RTZA DRUG TU BSHAD PA'I RNAM GRANGS KYANG YOD, NGAS TSOR BA BRGYA RTZA BRGYAD DU BSHAD PA'I RNAM GRANGS KYANG YOD, NGAS TSOR BA 
TSAD MED PAR BSHAD PA'I RNAM GRANGS KYANG YOD DO, ,'CHAR BYED NGAS TSOR BA GCIG TU BSHAD PA'I RNAM GRANGS GANG ZHE NA, GANG CUNG ZAD TSOR BA DE THAMS CAD NI SDUG BSNGAL BA STE, 'CHAR BYED RNAM GRANGS 'DIS NA NGAS TSOR BA GCIG TU BSHAD DO, ,'CHAR BYED NGAS TSOR BA GNYIS SU BSHAD PA'I 
RNAM GRANGS GANG ZHE NA, LUS KYI DANG SEMS KYI STE, 'CHAR BYED RNAM GRANGS 'DIS NA NGAS TSOR BA GNYIS SU BSHAD DO, ,'CHAR BYED NGAS TSOR BA GSUM DU BSHAD PA'I RNAM GRANGS GANG ZHE NA, BDE BA DANG, SDUG BSNGAL BA DANG, BDE BA YANG MA YIN SDUG BSNGAL BA YANG MA YIN BA STE, 'CHAR BYED NGAS 
RNAM GRANGS 'DIS NA TSOR BA GSUM DU BSHAD DO, ,'CHAR BYED NGAS TSOR BA BZHIR BSHAD PA'I RNAM GRANGS GANG ZHE NA, 'DOD PA DANG YANG DAG PAR LDAN PA DANG, GZUGS DANG YANG DAG PAR LDAN PA DANG, GZUGS MED PA DANG YANG DAG PAR LDAN PA DANG, ZAG PA MED PA DANG YANG DAG PAR LDAN BA STE, 'CHAR 
BYED NGAS RNAM GRANGS 'DIS NA TSOR BA BZHIR BSHAD DO, ,'CHAR BYED NGAS TSOR BA LNGAR BSHAD PA'I RNAM GRANGS GANG ZHE NA, BDE BA'I DBANG PO DANG, SDUG BSNGAL BA'I DBANG PO DANG, YID BDE BA'I DBANG PO DANG, YID MI BDE BA'I DBANG PO DANG, BTANG SNYOMS KYI DBANG PO STE, 'CHAR BYED NGAS 

@5B
RNAM GRANGS 'DIS NA TSOR BA LNGAR BSHAD DO, ,'CHAR BYED NGAS TSOR BA DRUG TU BSHAD PA'I RNAM GRANGS GANG ZHE NA, MIG GI 'DUS TE REG PA LAS SKYES PA'I TSOR BA DANG, RNA BA DANG, SNA DANG, LCE DANG, LUS DANG, YID KYI 'DUS TE REG PA LAS SKYES PA'I TSOR BA STE, 'CHAR BYED NGAS RNAM GRANGS 
'DIS NA TSOR BA DRUG TU BSHAD DO, ,'CHAR BYED NGAS TSOR BA BCO BRGYAD DU BSHAD PA'I RNAM GRANGS GANG ZHE NA, YID BDE BA'I NYE BAR RGYU BA DRUG DANG, YID MI BDE BA'I NYE BAR RGYU BA DRUG DANG, BTANG SNYOMS KYI NYE BAR RGYU BA DRUG STE, DE DAG GCIG TU BSDAMS NA TSOR BA BCO BRGYAD DU 'GYUR TE, 'CHAR 
BYED NGAS RNAM GRANGS 'DIS NA TSOR BA BCO BRGYAD DU BSHAD DO, ,'CHAR BYED NGAS TSOR BA SUM CU RTZA DRUG TU BSHAD PA'I RNAM GRANGS GANG ZHE NA, YID BDE BA ZHEN PA LA BRTEN PA DRUG DANG, YID BDE BA MNGON PAR 'BYUNG BA LA BRTEN PA DRUG DANG, YID MI BDE BZHIN PA LA BRTEN PA DRUG DANG, YID MI 
BDE BA MNGON PAR 'BYUNG BA LA BRTEN PA DRUG DANG, BTANG SNYOMS ZHEN PA LA BRTEN PA DRUG DANG, BTANG SNYOMS MNGON PAR 'BYUNG BA LA BRTEN PA DRUG STE, GCIG TU BSDUS NAS SUM CU RTZA DRUG TU 'GYUR RO, 'CHAR BYED NGAS RNAM GRANGS 'DIS TSOR BA SUM CU RTZA DRUG TU BSHAD DO, ,'CHAR BYED NGAS RNAM 
GRANGS GANG GIS TSOR BA BRGYA RTZA BRGYAD DU BSHAD CE NA, 'DAS PA'I DUS SU BYUNG BA'I TSOR BA SUM CU RTZA DRUG DANG, MA 'ONGS PA'I DUS NA 'BYUNG BAR 'GYUR BA'I TSOR BA SUM CU RTZA DRUG DANG, DA LTAR BYUNG BA'I DUS NA BYUNG BA'I TSOR BA SUM CU RTZA DRUG STE, DE DAG GCIG TU BSDUS NA TSOR BA BRGYA RTZA BRGYAD DU 
'GYUR TE, 'CHAR BYED NGAS RNAM GRANGS 'DIS NA TSOR BA BRGYA RTZA BRGYAD DU BSHAD DO, ,'CHAR BYED NGAS TSOR BA DPAG TU MED PAR BSHAD PA'I RNAM GRANGS GANG ZHE NA, JI LTAR TSOR YANG TSOR BA ZHES BYA BA'I GRANGS SU 'GRO STE, 'CHAR BYED NGAS RNAM GRANGS 'DIS NA TSOR BA DPAG TU MED PAR BSHAD DO, , 
'CHAR BYED GANG 'BA' ZHIG NGAS RNAM GRANGS KYIS BSHAD PA'I CHOS RNAMS RNAM PA THAMS CAD KYI THAMS CAD DU THAMS CAD KYIS DON THAMS CAD MI SHES NA, DE DAG 'THAB PA DANG, MTSANG 'DRU BA DANG, RTZOD PA DANG, RNAM PAR SMRA BA DANG, RTZOD PAR SKYE ZHING BYUNG BA DAG STON PA'I CHOS 'DUL BAS NYE BAR MA ZHI 

@6A
*, ,BAR GNAS SO ZHES RE BAR BYA'O, ,'CHAR BYED GANG 'GA' ZHIG NGAS RNAM GRANGS KYIS BSHAD BA'I CHOS RNAMS RNAM PA THAMS CAD KYI THAMS CAD DU THAMS CAD KYIS DON THAMS CAD SHES NA, DE DAG 'THAB PA DANG, MTSANG 'DRU BA DANG, RTZOD PA DANG, RNAM PAR SMRA BA 
DANG; RTZOD PA SKYES SHING BYUNG BA DAG STON PA'I CHOS 'DUL BA LA NYE BAR ZHI ZHING GNAS PAR 'GYUR RO ZHES RE BAR BYA'O ZHES GSUNGS SO,, ,,NGAS 'DU BYED MI RTAG PA NYID LA DGONGS NAS ZHES BYA BA LA, GLENG GZHI NI MNYAN DU YOD PA NA'O, ,DE NAS TSE DANG LDAN PA KUN DGA' BO GCIG 
BU DBEN PA NA NANG DU YANG DAG 'JOG LA GNAS PA NA SEMS LA SEMS KYIS YONGS SU RTOG PA 'DI LTA BU DAG SKYES TE, BCOM LDAN 'DAS KYIS BDE BA DANG SDUG BSNGAL BA DANG, BDE BA YANG MA YIN SDUG BSNGAL BA YANG MA YIN PA'I TSOR BA GSUM DU YANG GSUNGS LA, BCOM LDAN 'DAS KYIS TSOR 
BA GANG CI YANG RUNG BA DE THAMS CAD NI SDUG BSNGAL BA'O ZHES KYANG GSUNGS, BCOM LDAN 'DAS KYIS CI LA DGONGS NAS TSOR BA GANG CI YANG RUNG BA DE THAMS CAD NI SDUG BSNGAL BA'O ZHES GSUNGS SNYAM DU SEMS NA, DE NAS TSE DANG LDAN PA KUN DGA' BO DGONGS KA NANG DU YANG DAG 'JOG LAS 
LANGS TE, BCOM LDAN 'DAS GANG NA BA DER NYE BAR SONG STE, NYE BAR SONG NAS BCOM LDAN 'DAS KYI ZHABS LA SPYI BOS PHYAG BYAS NAS, PHYOGS GCIG TU 'DUG GO, ,PHYOGS GCIG TU 'DUG NAS TSE DANG LDAN BA KUN DGA' BOS BCOM LDAN 'DAS LA 'DI SKAD CES GSOL TO, ,BTZUN BA BCOM LDAN 
'DAS 'DI NA BDAG GCIG PU DBEN PAR GYUR PA NA NANG DU YANG DAG 'JOG LA GNAS PA NA SEMS LA SEMS KYI RNAM PAR RTOG PA 'DI LTA BU DAG SKYES TE, BCOM LDAN 'DAS KYIS TSOR BA 'DI GSUM DU YANG GSUNGS LA ZHES BYA BA NAS, TSOR BA GANG CI YANG RUNG BA DE THAMS CAD NI SDUG BSNGAL BA'O ZHES 
KYANG GSUNGS ZHES BYA BA'I BAR DU'O, ,KUN DGA' BO NGAS 'DU BYED NI MI RTAG PA NYID DANG YONGS SU 'GYUR BA NYID LA DGONGS NAS TSOR BA GANG CI YANG RUNG BA DE THAMS CAD NI SDUG BSNGAL BA'O ZHES GSUNGS SO, ,KUN DGA' BO 'ON KYANG 'DU BYED RNAMS RIM PA BZHIN DU NYE BAR ZHI BAR 'GYUR ZHING RIM PA 

@6B
BZHIN DU 'DU BYED RNAMS NYE BAR ZHI BAR 'GYUR TE, RIM PA BZHIN DU 'DU BYED RNAMS SO SOR 'GAG PAR 'GYUR ZHING RIM PA BZHIN DU 'DU BYED RNAMS SO SOR RAB TU 'GAG PAR 'GYUR RO, ,BTZUN BA JI LTA JI LTAR 'DU BYED RNAMS RIM GYIS NYE BAR ZHI BAR 'GYUR ZHING RIM PA BZHIN DU 'DU BYED RNAMS NYE BAR ZHI BAR 'GYUR ZHE 
NA; KUN DGA' BO BSAM GTAN DANG PO LA SNYOMS PAR ZHUGS NA NGAG NYE BAR ZHI BAR 'GYUR RO, ,BSAM GTAN GNYIS PA LA SNYOMS PAR ZHUGS NA RTOG PA DANG DPYOD PA NYE BAR ZHI BAR 'GYUR RO, ,BSAM GTAN GSUM PA LA SNYOMS PAR ZHUGS NA DGA' BA NYE BAR ZHI BAR 'GYUR RO, ,BSAM GTAN BZHI PA LA 
SNYOMS PAR ZHUGS NA DBUGS 'BYUNG BA DANG RNGUB PA NYE BAR ZHI BAR 'GYUR RO, ,'DU SHES DANG TSOR BA 'GOG PA LA SNYOMS PAR ZHUGS NA 'DU BYED DANG TSOR BA NYE BAR ZHI BAR 'GYUR TE, KUN DGA' BO 'DI LTAR 'DU BYED RNAMS RIM PA BZHIN DU NYE BAR ZHI BAR 'GYUR ZHING RIM PA BZHIN DU NYE BAR ZHI BAR 'GYUR RO, ,BTZUN PA 'DI LTAR 
'DU BYED RNAMS RIM GYIS NYE BAR ZHI BAR 'GYUR ZHING RIM PA BZHIN DU 'DU BYED RNAMS NYE BAR ZHI BAR 'GYUR NA, BTZUN PA JI LTA JI LTAR RIM PA BZHIN DU 'DU BYED RNAMS SO SOR 'GAG PAR 'GYUR ZHING, RIM PA BZHIN DU 'DU BYED RNAMS RAB TU SO SOR 'GAG PAR 'GYUR ZHE NA, KUN DGA' BO BSAM GTAN DANG PO LA SNYOMS PAR ZHUGS 
NA NGAG SO SOR 'GAG PAR 'GYUR ZHES BYA BA NAS, 'DU SHES DANG TSOR BA 'GOG PA LA SNYOMS PAR ZHUGS NA 'DU SHES DANG TSOR BA SO SOR 'GAG PAR 'GYUR ZHES BYA BA'I BAR DU STE, KUN DGA' BO 'DI LTAR NA RIM PA BZHIN DU 'DU BYED RNAMS SO SOR 'GAG PAR 'GYUR ZHING RIM PA BZHIN DU 'DU BYED RNAMS SO SOR 
'GAG PAR 'GYUR RO, ,KUN DGA' BO SO SOR 'GAG PA DE DAG LAS MCHOG TU GYUR PA'I SO SOR 'GAG PA, KHYAD PAR DU 'PHAGS PA'I SO SOR 'GAG PA, BLA NA MED PA'I SO SOR 'GAG PA, GONG NA MED PA'I SO SOR 'GAG PA, SO SOR 'GAG PA GZHAN LAS SO SOR 'GAG PA, BLA NA MED PAR 'JUG PA, 
'DAS PAR 'JUG PA, GYA NOM PAR 'JUG PA DRUG PA YANG YOD DE, KUN DGA' BO SO SOR 'GAG PA DE DAG LAS ZHES BYA BA NAS, SO SOR 'GAG PA GZHAN LAS SO SOR 'GAG PA, BLA NA MED PAR 'JUG PA, 'DAS PAR 'JUG PA, GYA NOM PAR 'JUG PA DRUG PA DE GANG ZHE NA, KUN DGA' BO 'DI NA DGE SLONG SEMS 

@7A
*, ,'DOD CHAGS LAS 'DOD CHAGS DANG BRAL ZHING RNAM PAR GROL BAR 'GYUR, ZHE SDANG DANG GTI MUG LAS SEMS 'DOD CHAGS DANG BRAL ZHING RNAM PAR GROL BAR GYUR PA STE, KUN DGA' BO 'DI NI SO SOR 'GAG PA DE DAG LAS ZHES BYA BA NAS, SO SOR 'GAG PA GZHAN LAS SO SOR 'GAG 
PA; BLA NA MED PAR 'JUG PA, 'DAS PAR 'JUG PA, GYA NOM PAR 'JUG PA DRUG PA'O, ,RDZOGS PA'I SANGS RGYAS RAB MKHYEN PAS, ,'DU BYED MI RTAG NYID DANG NI, ,YONGS SU 'GYUR BA NYID MKHYEN NAS, ,TSOR BA SDUG BSNGAL ZHES GSUNGS SO, ,GANG YANG DGE SLONG BRTZON LDAN ZHING, ,SHES BZHIN 
YONGS SU MI GTONG BA, ,DE YIS TSOR BA 'DI DAG KUN, ,YONGS SU SHES PA DE MKHAS PA'O, ,DE YIS TSOR BA YONGS SHES NAS, ,MTHONG BA'I CHOS LA ZAG PA MED, ,PHUNG PO ZHIG PAR GYUR PA NA, ,SHES RAB MYA NGAN 'DAS GRANGS 'THOB, ,CES GSUNGS SO,, ,,BDE BA'I TSOR BA NI SDUG 
BSNGAL BA NYID DU BLTA BAR BYA'O ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG TSOR BA NI GSUM PO 'DI DAG STE, GSUM GANG ZHE NA, BDE BA'I TSOR BA DANG, SDUG BSNGAL GYI TSOR BA DANG, BDE BA YANG MA YIN SDUG BSNGAL BA YANG MA YIN PA'I TSOR BA'O, ,DGE SLONG DAG DE LA BDE 
BA'I TSOR BA NI SDUG BSNGAL DU BLTA BAR BYA'O, ,SDUG BSNGAL GYI TSOR BA NI ZUG RNGUR BLTA BAR BYA'O, ,BDE BA YANG MA YIN SDUG BSNGAL BA YANG MA YIN BA'I TSOR BA NI MI RTAG PA DANG, YONGS SU 'GYUR BA'I CHOS CAN DU BLTA BAR BYA'O, ,DGE SLONG DAG DGE SLONG GANG ZHIG BDE BA'I TSOR BA SDUG BSNGAL 
DU MTHONG BAR GYUR CING, SDUG BSNGAL GYI TSOR BA 'BRAS DANG, BDE BA YANG MA YIN SDUG BSNGAL BA YANG MA YIN PA'I TSOR BA NI MI RTAG PA DANG, YONGS SU 'GYUR BA'I CHOS CAN DU MTHONG NA, DGE SLONG 'DIS YANG DAG PA LEGS PAR MTHONG BA ZHES BYA'O, ,STON PAS GZHAN YANG 'DI SKAD BKA' STZAL TO, , 
GANG GIS BDE BA SDUG BSNGAL MTHONG, ,DE BZHIN SDUG BSNGAL ZUG RNGU DANG, ,BDE MIN SDUG BSNGAL MA YIN LA, ,MI RTAG NYID DU MTHONG GYUR PA, ,DGE SLONG DE YIS YANG DAG MTHONG, ,ZHI ZHING ZHI BA'I GO 'PHANG REG ,BDAG TU 'DZIN PA BCOM NAS NI, ,BDUD KYI SDE LAS RGYAL BAR 'GYUR, , 

@7B
ZHES GSUNGS SO,, ,,GANG YANG JI SKAD DU SDUG BSNGAL BA LA BDE'O ZHES 'DU SHES PHYIN CI LOG CES BYA BA LA, MU BZHI PA'I TSOMS KYI SDOM GYI TSIGS SU BCAD PA BZHI PA'I MDO GNYIS PA LAS 'BYUNG BA, MDZOD KYI GNAS LNGA PA 'DI NYID DU PHYIN CI LOG GI MDO LAS BRIS PA BLTA BAR BYA'O, , 
GANG YANG BDE BA'I DBANG PO DANG, ,ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG DBANG PO NI LNGA PO 'DI DAG STE, BDE BA'I DBANG PO DANG, SDUG BSNGAL GYI DBANG BO DANG, YID BDE BA'I DBANG PO DANG, YID MI BDE BA'I DBANG PO DANG, BTANG SNYOMS KYI DBANG PO'O, ,DE 
LA BDE BA'I DBANG PO GANG YIN BA DANG, YID MI BDE BA'I DBANG PO GANG YIN PA NI BDE BA'I TSOR BAR BLTA BAR BYA'O, ,SDUG BSNGAL GYI DBANG PO GANG YIN BA DANG, YID MI BDE BA'I DBANG PO GANG YIN PA NI SDUG BSNGAL GYI TSOR BAR BLTA BAR BYA'O, ,BTANG SNYOMS KYI DBANG PO GANG YIN PA NI BDE BA YANG MA YIN SDUG 
BSNGAL BA YANG MA YIN PAR BLTA BAR BYA'O, ,GANG GIS DBANG PO LNGA PO 'DI DAG YANG DAG PA'I SHES RAB KYIS YANG DAG PA JI LTA BA BZHIN MTHONG NA KUN DU SBYOR BA GSUM SPONG ZHING YONGS SU SHES PAR 'GYUR TE, GSUM GANG ZHE NA 'JIG TSOGS LA LTA BA DANG, TSUL KHRIMS DANG BRTUL ZHUGS 
MCHOG TU 'DZIN PA DANG, THE TSOM MO, ,RGYUN DU ZHUGS PA MI LTUNG BA'I CHOS CAN RDZOGS PA'I BYANG CHUB TU NGES PA MCHOG TU THOGS NA SRID PA LAN BDUN PA, LHA DANG MI RNAMS KYI NANG DU LAN BDUN DU NYING MTSAMS SBYAR NAS SDUG BSNGAL MTHAR BYED PAR GYUR PA DAG YIN NO ZHES GSUNGS SO,, ,, 
MING CHEN GZUGS GCIG TU SDUG BSNGAL BA ZHES BYA BA LA SOGS PA LA, BCOM LDAN 'DAS YANGS PA CAN NA SPRE'U'I RDZING GI GTZUG LAG KHANG NA BZHUGS TE, DE'I TSE NA LITZTSA B'I MING CHEN ZHES BYA BA NYI MA RE RE ZHING BCOM LDAN 'DAS LA BLTA BA DANG, BSNYEN BKUR BA'I PHYIR BRTZON BAR BYED PAR GYUR TO, ,DE 
NAS LITZTSA B'I MING CHEN 'DI SNYAM DU BDAG BCOM LDAN 'DAS LA BLTA BA DANG BSNYEN BKUR BA'I PHYIR 'GRO NA, RE ZHIG NAM NANGS KYI BAR DU BCOM LDAN 'DAS KYANG NANG DU YANG DAG 'JOG LAS MA BZHENGS SHING, DGE SLONG RNAMS KYANG NANG DU YANG DAG 'JOG LAS MA LANGS PAS BDAG 'TSO BA PA'I AA MRA BDUN PA DAG 

@8A
*, ,GI NANG DU NYE BAR 'GRO BAR BYA'O SNYAM NAS, DE NAS LITZTSA B'I MING CHEN 'TSO BA PA'I AA MRA BDUN PA'I KUN DGA' RAB GANG NA BA DER SONG NGO, ,DE'I TSO NA 'TSO BA PA'I AA MRA BDUN PA'I KUN DGA' RA BA NA 'OD SRUNGS RDZOGS BYED DGE 'DUN GYI GRANGS KYIS BGRANG ZHING 'PHAGS PA LTAR BCOS PA'I 
SKYE BO MANG PO DANG CHEN POR BGRANG PA DAG GIS MDUN DU BYAS TE, 'TSO BA PA LNGA BRGYA TZAM GYIS GTZO BOR BYAS TE 'DUG PAR GYUR TE, DE'I 'KHOR RNAMS KU CO DANG CA CO DANG SGRA GSANG CHEN PO DANG, SGRA GSANG MTHON PO DAG GIS SO SO NAS SMRA STE, DUD 'GRO'I GTAM BRJOD CING 'DUS PAR GYUR CING 'DUG PAS 'ONG 
SRUNGS RDZOGS BYED KYIS LITZTSA B'I MING CHEN 'ONGS PAR GYUR PA DAG THAG RING PO NAS SNGAR MTHONG NAS RANG GI 'KHOR RNAMS LA SGRA CHUNG DUR BYED DU BCUG STE, KHYED CAG RE ZHIG SGRA CHUNG NGUR GYIS SHIG ,KHYED CAG KHA ROG 'DUG CIG ,DGE SBYONG GOO TA MA'I NYAN THOS LITZTSA B'I MING CHEN ZHES BYA BA 'ONG ZHING 'DUG GI ,DGE SBYONG GOO TA 
MA'I NYAN THOS YANGS PA CAN NA GNAS PA KHYIM PA GOS DKAR PO GYON PA DE DAG LAS LITZTSA B'I MING CHEN NI MCHOG TU GYUR PA STE, SGRA CHUNG BAR 'DOD PA, SGRA CHUNG BA LA DGA' PA, SGRA CHUNG BAS 'DUL BA, SGRA CHUNG BA'I BSNGAGS PA BRJOD PA, 'KHOR SGRA CHUNG BAR RIG NAS 'ONG BAR BYA'O SNYAM DU SEMS SO, ,DE 
SKAD CES SMRAS PA DANG, 'KHOR RNAMS KHA ROG 'DUG PAR GYUR TO, ,DE NAS LITZTSA B'I MING CHEN 'OD SRUNGS RDZOGS BYED GANG NA BA DER NYE BAR 'ONGS TE, NYE BAR 'ONGS NAS 'OD SRUNGS RDZOGS BYED DANG LHAN CIG YANG DAG PAR DGA' BA DANG, YANG DAG PAR BDE PAR 'GYUR BA'I GTAM RNAM PA SNA TSOGS BYAS TE, 
PHYOGS GCIG TU 'DUG GO, ,PHYOGS GCIG TU 'DUG NAS LITZTSA B'I MING CHEN GYIS 'OD SRUNGS RDZOGS BYED LA 'DI SKAD CES SMRAS SO, ,'OD SRUNGS KHYED 'OD SRUNG BA DAG 'DI SKAD DU SEMS CAN RNAMS KUN NAS NYON MONGS PA NI RGYU MED RKYEN MED, SEMS CAN RNAMS NI RGYU MED RKYEN MED PA'I KUN NAS NYON 
MONGS SO, ,SEMS CAN RNAMS KYI RNAM PAR BYANG BA NI RGYU MED RKYEN MED DE, SEMS CAN RNAMS NI RGYU MED RKYEN MED PAR RNAM PAR BYANG NGO ZHES NYAN THOS RNAMS LA CHOS STON TO ZHES THOS NAS, 'OD SRUNGS GANG KHA CIG 'DI SKAD SMRA ZHING 'DI SKAD DU LUNG STON NA KHYED CAG 'OD SRUNG BA DAG SMOD PAR BYED 

@8B
DAM; MI BDEN PAR SMRA BA DANG, KHYED CAG 'OD SRUNG BA'I CHOS SMRA BA DANG, CHOS LA CHOS KYI RJES SU MTHUN PAR LUNG STON PA YIN NO, ,'GA' ZHIG 'ONGS TE 'KHOR GYI NANG DU CHOS SMRA BA DANG RJES SU SMRA NA CHOS SMAD PA'I GNAS SU MI BYED DAM, MING CHEN DE SKAD DU SMRA STE, DE LTAR LUNG STON PA BDEN TE, SMOD 
PAR MI BYED LA, MI BDEN PAR SMRA BA MA YIN LA CHOS SMRA BA YIN ZHING, CHOS LA CHOS KYI RJES SU MTHUN PAR LUNG STON PA YIN ZHING DE DAG LAS 'GA' ZHIG 'ONGS TE 'KHOR GYI NANG DU CHOS SMRA BA DANG RJES SU SMRA NA CHOS DE LTA BU SMAD PA'I GNAS SU MI BYED DO, ,DE CI'I PHYIR ZHE NA, MING CHEN NGA YANG 'DI LTAR LTA ZHING 
'DI SKAD DU SMRA STE, SEMS CAN RNAMS KYI KUN NAS NYON MONGS PA NI RGYU MED RKYEN MED DE, SEMS CAN RNAMS NI RGYU MED RKYEN MED PAR KUN NAS NYON MONGS SO, ,SEMS CAN RNAMS KYI RNAM PAR BYANG BA NI RGYU MED RKYEN MED DE, SEMS CAN RNAMS NI RGYU MED RKYEN MED PAR RNAM PAR BYANG NGO, ,DE NAS LITZTSA B'I MING CHEN 
'OD SRUNGS RDZOGS BYED KYIS BSHAD PA LA KHRO BAR YANG MI BYED, RJES SU YI RANG BAR YANG MI BYED PAR STAN LAS LANGS TE SONG NGO, ,DE NAS LITZTSA B'I MING CHEN BCOM LDAN 'DAS GANG NA BA DER NYE BAR SONG STE, NYE BAR SONG NAS BCOM LDAN 'DAS KYI ZHABS LA SPYI BOS PHYAG BYAS NAS PHYOGS GCIG TU 'DUG 
GO; ,PHYOGS GCIG TU 'DUG NAS LITZTSA B'I MING CHEN 'OD SRUNGS RDZOGS BYED DANG LHAN CIG GTAM GZHAN BRJOD PA DE THAMS CAD RGYAS PAR BCOM LDAN 'DAS LA GSOL TO, ,DE SKAD CES GSOL PA DANG, BCOM LDAN 'DAS KYIS LITZTSA B'I MING CHEN LA 'DI SKAD CES BKA' STZAL TO, ,MING CHEN 'OD SRUNGS 
RDZOGS BYED NI MA DPYAD PAR DE'I RANG BZHIN MA YIN BA DANG, SO SOR MA BRTAGS PA'I CHOS SMRA BA YIN TE, JI LTAR YANG BYIS PA RMONGS PA MI GSAL BA MI MKHAS PA 'DI SKAD DU SEMS CAN RNAMS KYI KUN NAS NYON MONGS PA NI RGYU MED RKYEN MED DE, SEMS CAN RNAMS NI RGYU MED RKYEN MED PAR KUN NAS NYON 
MONGS SO, ,SEMS CAN RNAMS KYI RNAM PAR BYANG BA NI RGYU MED RKYEN MED DE, SEMS CAN RNAMS NI RGYU MED RKYEN MED PAR RNAM PAR BYANG NGO ZHES SMRA STE, DE CI'I PHYIR ZHE NA, MING CHEN SEMS CAN RNAMS KYI KUN NAS NYON MONGS PA NI RGYU DANG BCAS SHING RKYEN DANG BCAS TE, SEMS CAN RNAMS NI RGYU DANG 

@9A
*, ,BCAS SHING RKYEN DANG BCAS PAR KUN NAS NYON MONGS SO, ,SEMS CAN RNAMS KYI RNAM PAR BYANG BA NI RGYU DANG BCAS SHING RKYEN DANG BCAS PA STE, SEMS CAN RNAMS NI RGYU DANG BCAS SHING RKYEN DANG BCAS PAR RNAM PAR BYANG NGO, ,MING CHEN SEMS CAN RNAMS KYI KUN 
NAS NYON MONGS PA NI RGYU DANG BCAS RKYEN DANG BCAS PA STE, SEMS CAN RNAMS RGYU DANG BCAS RKYEN DANG BCAS PAR NYON MONGS PA GANG ZHE NA, MING CHEN GZUGS GCIG TU SDUG BSNGAL BAR GYUR NA, SEMS CAN RNAMS GZUGS LA CHAGS PAR YANG MI 'GYUR ZHING, BDE BAR YANG MI 
'GYUR; BDE BA'I RJES SU 'GRO BAR YANG MI 'GYUR, BDE BA DANG YID BDE BA CHUNG NGU LAS 'DAS TE, BDE BA'I RGYU NYID DU YANG SHES PAR MI 'GYUR BA ZHIG NA, MING CHEN GANG GI PHYIR GZUGS GCIG TU SDUG BSNGAL BA MA YIN ZHING, BDE BA DANG YID BDE BA DANG RJES SU 'BREL PA DANG, BDE BA 
DANG YID BDE BA CHUNG NGU LAS 'DAS TE BDE BAR SHES PA DE'I PHYIR ZHES CAN RNAMS GZUGS LA YANG DAG PAR CHAGS SHING CHAGS NAS YANG DAG PAR SBYOR BA DANG, YANG DAG PAR SBYOR BAS KUN NAS NYON MONGS PAR 'GYUR TE, TSOR BA DANG, 'DU SHES DANG, 'DU BYED DANG, MING CHEN RNAM 
PAR SHES PA GCIG TU SDUG BSNGAL BA ZHIG TU GYUR NA SEMS CAN RNAMS RNAM PAR SHES PA LA CHAGS PAR YANG MI 'GYUR ZHING, BDE BAR YANG MI 'GYUR, BDE BA'I RJES SU 'GRO BAR MI 'GYUR, BDE BA DANG YID BDE BA CHUNG DU LAS 'DAS TE, BDE BA'I RGYU NYID DU SHES PAR YANG MI 'GYUR BA ZHIG 
NA; MING CHEN GANG GI PHYIR RNAM PAR SHES PA GCIG TU SDUG BSNGAL MA YIN ZHING BDE BA DANG YID BDE BA DANG RJES SU 'BREL PA DANG, BDE BA DANG YID BDE BA CHUNG DU LAS 'DAS TE, BDE BAR SHES PA DE'I PHYIR SEMS CAN RNAMS RNAM PAR SHES PA LA YANG DAG PAR CHAGS SHING YANG DAG PAR CHAGS PAS YANG DAG 
PAR SBYOR BA DANG, YANG DAG PAR SBYOR BAS KUN NAS NYON MONGS PAR 'GYUR RO, ,MING CHEN RGYU 'DI DANG RKYEN 'DIS SEMS CAN RNAMS KUN NAS NYON MONGS SHING, SEMS CAN RNAMS KYI KUN NAS NYON MONGS PA 'DI DAG GI RGYU DANG BCAS SHING RKYEN DANG BCAS SO, ,MING CHEN SEMS CAN 

@9B
RNAMS KYI RNAM PAR BYANG BA NI RGYU DANG BCAS SHING RKYEN DANG BCAS PA STE, SEMS CAN RNAMS NI RGYU DANG BCAS RKYEN DANG BCAS PAR RNAM PAR BYANG BA GANG ZHE NA, MING CHEN GZUGS GCIG TU BDE BA ZHIG TU GYUR NA SEMS CAN RNAMS GZUGS LA 'DOD CHAGS DANG BRAL BAR YANG MI 'GYUR ZHING SDUG 
BSNGAL BAR YANG MI 'GYUR SDUG BSNGAL GYI RJES SU 'GRO BAR YANG MI 'GYUR, SDUG BSNGAL DANG YID MI BDE BA CHUNG NGU LAS 'DAS TE SDUG BSNGAL GYI RGYU NYID DU YANG SHES PAR MI 'GYUR PA ZHIG NA, MING CHEN GANG GI PHYIR GZUGS GCIG TU BDE BA MA YIN ZHING SDUG BSNGAL DANG, SDUG BSNGAL 
DANG RJES SU 'BREL BA DANG, SDUG BSNGAL YID MI BDE BA CHUNG DU LAS 'DAS NAS SDUG BSNGAL GYI RGYU SHES PA DE'I PHYIR SEMS CAN RNAMS GZUGS LA YANG DAG PAR CHAGS PA DANG BRAL ZHING 'DOD CHAGS DANG BRAL NAS RNAM PAR GROL BA DANG, RNAM PAR GROL NAS YONGS SU DAG PAR 'GYUR RO, ,TSOR BA 
DANG; 'DU SHES DANG, 'DU BYED DANG, MING CHEN RNAM PAR SHES PA GCIG TU BDE BA ZHIG TU GYUR NA SEMS CAN RNAMS RNAM PAR SHES PA LAS 'DOD CHAGS DANG BRAL BAR YANG MI 'GYUR ZHING SDUG BSNGAL BAR YANG MI 'GYUR, SDUG BSNGAL BA'I RJES SU 'GRO BAR YANG MI 'GYUR, SDUG BSNGAL 
BA DANG; YID MI BDE BA CHUNG NGU LAS 'DAS NAS SDUG BSNGAL GYI RGYU NYID DU YANG SHES PAR MI 'GYUR BA ZHIG NA, MING CHEN GANG GI PHYIR RNAM PAR SHES PA GCIG TU BDE BA MA YIN ZHING SDUG BSNGAL BA DANG, SDUG BSNGAL GYI RJES SU 'BREL PA DANG, SDUG BSNGAL BA DANG, YID MI BDE 
BA CHUNG NGU LAS 'DAS TE SDUG BSNGAL BAR SHES PA DE'I PHYIR SEMS CAN RNAMS RNAM PAR SHES PA LAS 'DOD CHAGS DANG BRAL ZHING 'DOD CHAGS DANG BRAL NAS RNAM PAR GROL BA DANG, RNAM PAR GROL NAS YONGS SU DAG PAR 'GYUR TE, MING CHEN RGYU 'DI DANG RKYEN 'DIS SEMS CAN 
RNAMS RNAM PAR BYANG ZHING, SEMS CAN RNAMS KYI KUN NAS NYON MONGS PA RGYU 'DI DAG GIS RGYU DANG BCAS SHING RKYEN DANG BCAS SO, ,DE NAS LITZTSA B'I MING CHEN BCOM LDAN 'DAS KYIS GSUNGS PA LA MNGON PAR DGA' ZHING RJES SU YI RANG NAS BCOM LDAN 'DAS KYI ZHABS SU SPYI BOS, 

@10A
*, ,PHYAG BYAS NAS, BCOM LDAN 'DAS KYI DRUNG NAS SONG NGO ZHES GSUNGS SO,, ,,MDO LAS SRED PA GSUNGS ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG BZHI PO 'DI DAG NI 'PHAGS PA'I BDEN PA STE, BZHI GANG ZHE NA, SDUG 
BSNGAL 'PHAGS PA'I BDEN PA DANG, SDUG BSNGAL KUN 'BYUNG BA DANG, SDUG BSNGAL 'GOG PA DANG, SDUG BSNGAL 'GOG PAR 'GRO BA'I LAM 'PHAGS PA'I BDEN PA'O, ,SDUG BSNGAL 'PHAGS PA'I BDEN PA GANG ZHE NA, SKYE BA'I SDUG BSNGAL DANG, RGA BA'I SDUG BSNGAL DANG, NA BA'I 
SDUG BSNGAL DANG, 'CHI BA'I SDUG BSNGAL DANG, MDZA' BA DANG BRAL BA'I SDUG BSNGAL DANG, MI MDZA' BA DANG PHRAD PA'I SDUG BSNGAL DANG, GANG 'DOD PA BTZAL TE MA RNYED PA DE DAG SDUG BSNGAL BA STE, MDOR NA NYE BAR LEN PA'I PHUNG PO LNGA PO DAG NI SDUG BSNGAL BA'O, ,SDUG 
BSNGAL KUN 'BYUNG BA 'PHAGS PA'I BDEN PA GANG ZHE NA, DGA' BA'I 'DOD CHAGS DANG LHAN CIG PAR GYUR PA'I SRED PA YANG SRID PAR KUN 'BYUNG BA STE, DE DANG DE LA MNGON PAR DGA'O, ,SDUG BSNGAL 'GOG PA 'PHAGS PA'I BDEN PA GANG ZHE NA, GANG YANG DGA' BA'I 'DOD CHAGS 
DANG LHAN CIG PAR GYUR PA'I SRED PA YANG SRID PAR BYUNG BA DE DANG DE LA MNGON PAR DGA' BA LA MA LUS PAR SPANGS PA, SO SOR 'GAGS PA, ZAD PA 'DOD CHAGS DANG BRAL BA 'GAGS PAR NYE BAR ZHI BAR NUB PA'O, ,SDUG BSNGAL 'GOG PAR 'GRO BA'I LAM 'PHAGS PA'I BDEN PA GANG 
ZHE NA; 'PHAGS PA'I LAM YAN LAG BRGYAD DE, 'DI LTA STE, YANG DAG PA'I LTA BA DANG, YANG DAG PA'I RTOG PA DANG, YANG DAG PA'I NGAG DANG, YANG DAG PA'I LAS KYI MTHA' DANG, YANG DAG PA'I 'TSO BA DANG, YANG DAG PA'I RTZOL BA DANG, YANG DAG PA'I DRAN PA DANG, YANG 
DAG PA'I TING NGE 'DZIN TO ZHES GSUNGS SO,, ,,BCOM LDAN 'DAS KYIS JI SKAD DU, LAS DANG SRED PA DANG NI MA RIG PA, ,PHYI MA'I TSE LA 'DU BYED RNAMS KYI RGYU, ,ZHES BYA BA LA, SKYE MCHED DRUG GI TSOGS KYIS BSDUS PA'I SDOM GYI TSIGS SU BCAD PA GNYIS PA'I SDOM GYI TSIGS SU 

@10B
BCAD PA GSUM PA'I MDO BCU GCIG PA MI'I MDO LAS BSTAN PA MDZOD KYI GNAS GNYIS PA 'DI NYID DU, 'DUS MA BYAS LA DE DAG MED, ,CES BYA BA'I SKABS SU MYA NGAN LAS 'DAS PA DNGOS PO MED PA TZAM DU BSTAN PAR SHES PAR BYED PA BRIS PA BLTA BAR BYA'O, ,SA BON GYI RNAM PA LNGA ZHES BYA BA 
LA GLENG GZHI NI MNYAN DU YOD PA NA'O, ,DGE SLONG DAG LNGA PO 'DI DAG NI SA BON GYI RNAM PA LNGA STE, LNGA GANG ZHE NA, 'DI LTA STE, RTZA BA'I SA BON DANG, SDONG BU'I SA BON DANG, MDO'I SA BON DANG, GSHEGS PA'I SA BON DANG, SA BON GYIS BON RNAMS SO, ,DGE SLONG DAG GAL TE SA BON DE DAG 
MA CHAG CING MA GRUGS LA, MA RUL ZHING RLUNG DANG TSAD PA DAG GIS MA NYAMS LA, SNYING PO DANG LDAN PA TSAGS BYAS PA DANG LDAN PA YANG SA'I KHAMS YOD LA CHU'I KHAMS MED NA SA BON DE 'PHEL ZHING RGYAS PA DANG YANGS PAR MI 'GYUR RO, ,DGE SLONG DAG GAL TE SA BON DE DAG MA CHAG CING MA GRUGS 
LA MA RUL ZHING RLUNG DANG TSAD PA DAG GIS MA NYAMS LA SNYING PO DANG LDAN ZHING TSAGS BYAS PA DANG LDAN YANG CHU'I KHAMS YOD LA SA'I KHAMS MED NA SA BON DE 'PHEL ZHING RGYAS PA DANG YANGS PAR MI 'GYUR RO, ,DGE SLONG DAG GANG YANG SA BON DE DAG MA CHAG CING MA GRUGS LA MA RUL ZHING RLUNG DANG TSAD PA DAG 
GIS MA NYAMS LA SNYING PO DANG LDAN ZHING TSAGS BYAS PA DANG LDAN YANG SA'I KHAMS DANG CHU'I KHAMS KYANG YOD PAR GYUR NA SA BON DE 'PHEL ZHING RGYAS PA DANG YANGS PAR 'GYUR RO, ,DGE SLONG DAG 'DI NI JI LTAR DON SHES PAR BYA BA'I PHYIR DPER BYAS PA STE, DON NI GZHAN DU BLTA BAR BYA STE, DGE SLONG 
DAG SA BON GYI RNAM PA LNGA ZHES BYA BA NI NYE BAR LEN PA DANG BCAS PA'I RNAM PAR SHES PA'I TSIG BLA DGAS SO, ,SA'I KHAMS ZHES BYA BA NI RNAM PAR SHES PA GNAS PA BZHI'I TSIG BLA DAGS SO, ,CHU'I KHAMS ZHES BYA BA NI DGA' BA'I 'DOD CHAGS KYI TSIG BLA DGAS SO, ,DGE SLONG DAG NYE BAR LEN 
PA DANG BCAS PA'I RNAM PAR SHES PA'I GNAS NI BZHI STE, BZHI GANG ZHE NA, DGE SLONG DAG RNAM PAR SHES PA GZUGS LA NYE BAR BRTEN CING GNAS TE, GZUGS LA BRTEN, GZUGS LA GNAS, GZUGS LA RAB TU GNAS PA DANG, DON DU GNYER ZHING BA STEN NAS 'PHEL ZHING RGYAS PA DANG 

@11A
*, ,YANGS PAR 'GYUR RO, ,TSOR BAR NYE BAR 'GRO BA DANG, 'DU SHES SU NYE BAR 'GRO BA DANG, DGE SLONG DAG RNAM PAR SHES PA 'DU BYED DU NYE BAR 'GRO BA LA BRTEN CING GNAS TE, 'DU BYED LA BRTEN, 'DU BYED LA GNAS, 'DU BYED LA RAB TU GNAS PA DANG, DON DU GNYER 
ZHING BSTEN NAS 'PHEL ZHING RGYAS PA DANG, YANGS PAR 'GYUR RO, ,DGE SLONG DAG 'DI TZAM LAS GZHAN DU RNAM PAR SHES PA 'GRO BA 'AM, 'ONG BA 'AM, GNAS PA'AM, 'CHI 'PHO BA 'AM, SKYE BA 'AM, 'PHEL ZHING RGYAS PA DANG YANGS PAR MI 'GYUR BA MI GDAGS SO, ,DGE SLONG DAG GANG 
ZHIG 'DI SKAD DU NGAS GZUGS LAS GZHAN DANG, TSOR BA DANG 'DU SHES DANG 'DU BYED LAS GZHAN DU RNAM PAR SHES PA 'GRO BA 'AM 'ONG BA 'AM GNAS PA'AM, 'CHI 'PHO BA 'AM, SKYE BA 'AM, 'PHEL ZHING RGYAS PA DANG, YANGS PAR 'GYUR BA GDAGS PAR BYA'O ZHES SMRA NA, DE NI DE'I 
TSIG TZAM DANG DRIS PA'I LAN YONGS SU MI SHES SHING LAN LA MGO RMONGS BAR BYED PA STE, JI LTAR YANG DE'I YUL MA YIN PA'I PHYIR RO, ,DE CI'I PHYIR ZHE NA, DGE SLONG DAG GZUGS KYI KHAMS LA 'DOD CHAGS DANG BRAL BAR GYUR TE, 'DOD CHAGS DANG BRAL NA GZUGS SU NYE BAR 'GRO 
PA'I YID KYI RANG BZHIN GYI 'CHING BA SPONG BAR 'GYUR ZHING, GZUGS SU NYE BAR 'GRO BA'I YID KYI RANG BZHIN 'CHING BA SPANGS NA DMIGS PA CHAD PAR 'GYUR ZHING RNAM PAR SHES PA GNAS PA 'PHEL ZHING RGYAS PA DANG YANGS PAR MI 'GYUR RO, ,TSOR BA'I KHAMS DANG, 'DU SHES KYI KHAMS 
DANG; DGE SLONG DAG 'DU BYED KYI KHAMS LA 'DOD CHAGS DANG BRAL BAR 'GYUR TE, 'DU BYED LAS 'DOD CHAGS DANG BRAL NA 'DU BYED DU NYE BAR 'GRO BA'I YID KYI RANG BZHIN GYI 'CHING BA SPONG BAR 'GYUR ZHING, 'DU BYED DU NYE BAR 'GRO BA'I YID KYI RANG BZHIN GYI 'CHING BA SPONGS NA DMIGS PA 
'CHAD PAR 'GYUR ZHING, RNAM PAR SHES PA GNAS PA 'PHEL ZHING RGYAS PA DANG, YANGS PAR MI 'GYUR TE, RNAM PAR SHES PA'I GNAS PA 'PHEL ZHING, MNGON PAR MA RGYAS NA MNGON PAR 'DU MI BYED LA, MNGON PAR 'DUS MA BYAS PA'I PHYIR DER GNAS SO, ,DER GNAS PA'I 

@11B
PHYIR DGA' BAR 'GYUR RO, ,DGA' BA LAS RNAM PAR GROL BAR 'GYUR RO, ,RNAM PAR GROL BA LAS 'JIG RTEN CUNG ZAD KYANG NYE BAR MI LEN TO, ,NYE BAR MA BLANGS NA GDUNG BA MED DO, ,GANG YONGS SU GDUNG BA MED PA DE NANG GI BDAG NYID KYI MYA NGAN LAS 'DAS PA BDAG GI SKYE BA ZAD DO, ,TSANGS 
PAR SPYOD PA BSTEN TO, ,BYA BA BYAS SO, ,SRID PA 'DI LAS GZHAN MI SHES SO ZHES BYA BAR 'GYUR TE, DE'I RNAM PAR SHES PA SHAR PHYOGS KYI YUL DU SONG ZHES NGA MI SMRA'O, ,LHO PHYOGS DANG, NUB PHYOGS DANG, BYANG PHYOGS DANG, STENG DANG, 'OG GI PHYOGS DANG, PHYOGS MTSAMS SU YANG MA YIN 
TE; GZHAN DU NA MTHONG BA'I CHOS NYID LA GRIB MA MED PAR YONGS SU MYA NGAN LAS 'DAS SHING, ZHI ZHING BSIL BAR GYUR PA TSANGS PAR SPYOD PA'O ZHES GSUNGS SO,, ,,MDO LAS KYANG RGYUR GSUNGS ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG MA RIG PA NI YANG 
DAG PAR CHAGS PA'I RGYU DANG YANG DAG PAR LDANG BA'I RGYU DANG, YANG DAG PAR RMONGS PA'I RGYU STE, MA RIG PA NI YANG DAG PAR CHAGS PA'I RGYU YANG DAG PAR SDANG BA'I RGYU, YANG DAG PAR RMONGS PA'I RGYU'O, ,DGE SLONG DAG GANG GI PHYIR LAS NI SKYE BA'I RGYU YIN LA, SRED PA NI MNGON PAR GRUB PA'I RGYU YIN 
TE; 'DIR BSGOM PA'I RANG BZHIN DGE BA ZAG PA DANG BCAS PA'I LAS BYAS NA, DER SKYES NAS RNAM PAR SMIN PA SO SOR MYONG BAR 'GYUR TE, DE'I PHYIR SEMS CAN DAG GI LAS LAS GZHAN DU MI 'GRO BA'O ZHES NGA SMRA'O ZHES GSUNGS SO,, ,,RGYU DANG BCAS RKYEN DANG BCAS GZHI DANG 
BCAS PA'I MDO LAS ZHES BYA BA LA, SKYE MCHED DRUG GI TSOGS KYIS BSDUS PA'I SDOM GYI TSIGS SU BCAD PA GNYIS PAR 'DAS DANG ZHES BYA BA'I SDOM GYI TSIGS SU BCAD PA BSDUS PA DANG, SNGAR DON DAM PA STONG PA NYID KYI MDO LAS 'BYUNG BA MDZOD KYI GNAS GSUM PA 'DI NYID DU RTEN CING 
'BREL PAR 'BYUNG BA'I SKABS SU MA RIG PA'I TSUL BZHIN MA YIN PA YID LA BYED PAR BSHAD PA LAS, MDO GZHAN LAS ZHES BYA BAR BRIS PA BLTA BAR BYA'O, ,'PHAGS PA'I RIGS ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG BZHI PO 'DI DAG NI 'PHAGS PA'I 

@12A
*, ,PA'I RIGS MCHOG RGYAL PO'I RIGS SNGON NYON MONGS PA MA YIN ZHING NYON MONGS PA MED PA DGE SLONG NGAM, BRAM ZE 'AM, LHA 'AM, BDUD DAM, TSANGS PA DANG BCAS PA'I 'JIG RTEN GANG GIS KYANG NYON MONGS PAR BYA BAR MI NUS PA DAG STE, BZHI GANG 
ZHE NA; 'DI LA DGE SLONG CHOS GOS GANG YANG RUNG BAS DGA' BAR 'GYUR ZHING, CHOS GOS GANG YANG RUNG BAS DGA' BA'I BSNGAGS PA BRJOD LA DE CHOS GOS KYI RGYUS RANG BZHIN MA YIN PA MI TSOL LO, ,DE RNYED PA'I CHOS GOS KYIS MI SNYEMS SHING CHOS GOS RNYED PA DAG LA MA CHAGS PAR LONGS 
SPYOD DE CHAGS PA DANG ZHEN PA DANG, 'DUN PA DANG, BRGYAL BA DANG, ZHEN PA DANG, LHAG PAR ZHEN PAR MI 'GYUR ZHING NYES DMIGS MTHONG ZHING NGES PAR 'BYUNG BA LANG DAG PA JI LTA BA BZHIN DU SHES NAS NYE BAR LONGS SPYOD DE, GANG GI PHYIR DGE SLONG MKHAS SHING DRAN PA DANG SHES 
BZHIN DANG LDAN PAR 'GYUR TE, 'DI NI DGE SLONG SNGON GYI 'PHAGS PA'I RIGS LA GNYIS PA ZHES BRJOD DO, ,CHOS GOS JI LTA BA BZHIN DU BSOD SNYOMS DANG, MAL CHA DANG STAN YANG DE BZHIN NO, ,GZHAN YANG DGE SLONG SPONG BA LA DGA' BAR 'GYUR ZHING SPONG BA LA DGA' BA DANG, SPONG 
BA LA DGA' BA'I RJES SU MTHUN PAR GYUR PA DANG, SGOM PA LA DGA' BAR GYUR CING SGOM PA LA DGA' BA DANG, SGOM PA LA DGA' BA'I RJES SU MTHUN PAR GYUR PA STE, DE SPONG BA DANG SGOM PA LA DGA' BAS BSNYEMS PAR MI 'GYUR ZHING, GANG GI PHYIR DGE SLONG DRAN PA DANG SHES 
BZHIN DANG LDAN PAR 'GYUR TE, 'DI DGE SLONG SNGON GYI 'PHAGS PA'I RIGS LA GNAS PA ZHES BRJOD DO, ,'PHAGS PA'I RIGS BZHI PO 'DI DAG DANG YANG DAG PAR LDAN PA'I 'PHAGS PA NYAN THOS SHAR PHYOGS SU NYE BAR BRTEN CING GNAS PA NA MI DGA' BA MI GNOD DE, DE NYID KYIS 
MI DGA' BA LA GNOD DO, ,DE GAL TE LHO DANG NUB DANG BYANG PHYOGS SU BRTEN CING NYE BAR GNAS PA NA YANG MI DGA' BAS MI GNOD DE, DES MI DGA' BA LA GNOD PAR BYED DO, ,DE CI'I PHYIR ZHE NA, DGE SLONG DAG 'PHAGS PA NYAN THOS THOS PA DANG LDAN PA DAG GNANG BA BZOD 

@12B
KYI; MI DGA' BA NI BZOD DO, ,BRTAN RNAMS MI DGA' MI BZOD DO, ,BRTAN RNAMS DGA' BA BZOD PA YIN, ,DE YIS 'DOD PA'I 'DOD CHAGS KUN, ,SPONG BA GANG GIS BZLOG PAR NUS, ,'DZAM BU CHU BO'I GSER 'OD LTAR, ,DE LA GANG GIS SMAD PAR NUS, ,ZHES GSUNGS 
SO;; ,,SRED PA SKYE BA NI RNAM PA BZHI STE ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG CHOS GOS KYI RGYUS SRED PA SKYE BZHIN PA NA SKYE'O, ,GNAS PA NA GNAS SO, ,MNGON PAR ZHEN PA NA MNGON PAR ZHEN TO, ,BSOD SNYOMS KYI RGYU DANG, MAL CHA DANG STAN 
GYI RGYU DANG; SRID PA MI 'BYUNG BA'I RGYUS SRED PA SKYE BZHIN PA NA SKYE BO ZHES BYA BA SNGA MA BZHIN DU 'O ZHES GSUNGS SO, ,LUS LA LUS KYI RJES SU LTA ZHING DRAN PA NYE BAR GNAS SO ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG DRAN PA NYE BAR GZHAG PA NI BZHI PO 'DI DAG STE, BZHI GANG 
ZHE NA; LUS LA LUS KYI RJES SU LTA ZHING DRAN PA NYE BAR GZHAG PA DANG, TSOR BA DANG, SEMS DANG, CHOS RNAMS LA CHOS KYI RJES SU LTA ZHING DRAN PA NYE BAR GNAS SO ZHES GSUNGS SO,, ,,NANG GI LUS LA LUS KYI RJES SU LTA ZHING GNAS SO ZHES BYA BA LA, GLENG GZHI NI MNYAN 
DU YOD PA NA'O, ,DGE SLONG DAG DRAN PA NYE BAR GZHAG PA BZHI BSGOM PA DAG BSTAN PAR BYA STE, DE LEGS PAR NYON LA YID LA ZUNG SHIG DANG BSHAD PAR BYA'O, ,DGE SLONG DAG DRAN PA NYE BAR GZHAG PA BZHI BSGOM PA GANG ZHE NA, 'DI LA DGE SLONG DAG NANG GI LUS LA LUS 
KYI RJES SU LTA ZHING BRTUN PA SHES BZHIN DANG DRAN PA CAN 'JIG RTEN KYI BRNAB SEMS DANG YID MI BDE BA BSAL CING GNAS SO, ,PHYI'I LUS DANG PHYI DANG NANG GI LUS DANG, NANG GI TSOR BA DANG, PHYI'I TSOR BA DANG, PHYI NANG GI TSOR BA DANG, NANG GI SEMS DANG, PHYI'I SEMS DANG, 
NANG DANG PHYI'I SEMS DANG, NANG GI CHOS RNAMS DANG, PHYI'I CHOS RNAMS DANG, NANG DANG PHYI'I CHOS RNAMS LA CHOS KYI RJES SU LTA ZHING BRTUN PA SHES BZHIN CAN DRAN PA DANG LDAN PA 'JIG RTEN GYI BRNAB SEMS DANG YID MI BDE BA BSAL TE GNAS SO, ,DGE SLONG DAG 'DI LTAR DRAN PA NYE BAR 

@13A
*, ,GZHAG PA BZHI BSGOM PA GOMS PAR BYA'O, ,DGE SLONG DAG DRAN PA NYE BAR GZHAG PA BZHI BSGOM PA GOMS PAR BYA'O ZHES BSTAN PAR BYA'O ZHES NGAS JI SKAD DU BSTAN PA DE RGYAS PAR RAB TU BSHAD DO ZHES GSUNGS SO,, ,,DE BZHIN DU TSE DANG LDAN PAR MA 'GAGS 
PAS JI SKAD DU ZHES BYA BA LA TSE DANG LDAN PA MA 'GAGS PA GNAS BCAS NA TSER MA GSUM PA CAN GYI TSAL NA BRTEN CING GNAS SO, ,DE'I TSE NA TSE DANG LDAN PA MOOD GAL GYI BU CHEN PO BRGA NA RI BONG GSOD PA ZHES BYA BA RI DVAGS KYI NAGS 'JIGS PA'I SGRA CAN GYI NAGS NA RTEN CING NYE BAR GNAS 
SO; ;DE NAS TSE DANG LDAN PA MA 'GAGS PA GCIG PU DBEN PAR GYUR PA NA NANG DU YANG DAG 'JOG LA GNAS PA NA SEMS LA SEMS KYI RNAM PAR RTOG PA 'DI LTA BU DAG SKYES TE, SEMS CAN RNAMS YONGS SU DAG PAR BYED CING MYA NGAN DANG YONGS SU 'TSO BA LAS 'DA' ZHING SDUG BSNGAL 
BA DANG YID MI BDE BA RNAMS NUB NAS RIGS PA'I CHOS RTOGS PA'I THEG PA NI GCIG KHO NA STE, 'DI LTA STE DRAN PA NYE BAR GZHAG PA BZHI'O, ,BZHI GANG ZHE NA, LUS DRAN PA NYE BAR GZHAG PA DANG, TSOR BA DANG, SEMS DANG, CHOS DRAN PA NYE BAR GZHAG PA'O, ,GANG 
'GA' ZHIG DRAN PA NYE BAR GZHAG PA BZHI LA MI DGA' BA DE DAG NI 'PHAGS PA'I TSUL LA MI DGA' BA YIN LA, GANG 'PHAGS PA'I TSUL LA MI DGA' BA DE DAG NI 'PHAGS PA'I LAM LA MI DGA' BA YIN LA, GANG 'PHAGS PA'I LAM LA MI DGA' BA DE DAG NI THAR PA LA MI DGA' 
LA; GANG THAR PA LA MI DGA' BA DE DAG NI SKYE BA DANG, RGA BA DANG, NA BA DANG, 'CHI BA DANG, MYA NGAN DANG, SMRE SNGAGS 'DON PA DANG, MA 'ONGS PA'I SDUG BSNGAL BA DANG, YID MI BDE BA DANG, 'KHRUGS PA LAS MA GROL ZHING SDUG BSNGAL BA'O ZHES NGA SMRA'O, , 
GANG 'GA' ZHIG DRAN PA NYE BAR GZHAG PA BZHI LA DGA' BA DE DAG NI 'PHAGS PA'I TSUL LA DGA' LA, ,'PHAGS PA'I TSUL LA DGA' BA DE DAG NI 'PHAGS PA'I LAM LA DGA' ZHING, 'PHAGS PA'I LAM LA DGA' BA DE DAG NI THAR PA LA DGA' LA, THAR PA LA 

@13B
DGA' BA DE DAG NI RNAM PAR GROL BAR 'GYUR TE, SKYE BA DANG, RGA BA DANG, NA BA DANG, 'CHI BA DANG, MYA NGAN DANG, SMRE SNGAGS 'DON PA DANG, MA 'ONGS PA'I SDUG BSNGAL BA DANG, YID MI BDE BA DANG, 'KHRUGS PA LAS RNAM PAR GROL ZHING SDUG BSNGAL MED PA'O ZHES NGA SMRA'O,, 
DE NAS TSE DANG LDAN PA MOOD GAL GYI BU CHEN POS TSE DANG LDAN PA MA 'GAGS PA'I SEMS SEMS KYIS RNAM PAR SHES NAS, DE LTA BU'I TING NGE 'DZIN LA SNYOMS PAR ZHUGS TE, SKYES BU STOBS DANG LDAN PA'I LAG PA BRKYANG BA LAS BSKUM PA 'AM, BSKUM PA LAS BRKYANG BA TZAM GYIS 
TSE DANG LDAN PA MOOD GAL GYI BU CHEN PO BRGA RI BONG GSOD PA ZHES BYA BA NI DAGS KYI NAGS 'JIGS PA CAN NAS MI SNANG BAR GYUR TE, TSER MA GSUM PA CAN GYI TSAL DU TSE DANG LDAN PA MA 'GAGS PA'I MDUN DU 'DUG NAS 'DI SKAD CES SMRAS SO, ,TSE DANG LDAN PA MA 'GAGS PA KHYOD 
GCIG PU DBEN PAR GYUR PA NA NANG DU YANG DAG 'JOG LA GNAS PA NA SEMS LA SEMS KYI RNAM PAR RTOG PA 'DI LTA BU MA SKYES SAM, SEMS CAN RNAMS YONGS SU DAG PAR BYED CING, MYA NGANG DANG YONGS SU 'TSE BA THAMS CAD LAS 'DA' LA SDUG BSNGAL DANG YID MI BDE BA RNAMS NUB NAS 
RIGS PA'I CHOS RTOGS PA'I THEG PA NI GCIG KHO NA STE ZHES BYA BA NAS, RGYAS PAR SDUG BSNGAL PA MED PA'O ZHES BYA BA'I BAR DU'O, ,TSE DANG LDAN PA MOOD GAL GYI BU CHEN PO DE BZHIN NO, ,TSE DANG LDAN PA MA 'GAGS PA JI TZAM GYIS NA DRAN PA NYE BAR GZHAG PA BZHI BSGOM PA LA DGA' 
BAR 'GYUR ZHING RAB TU DGA' BAR 'GYUR, TSE DANG LDAN PA MOOD GAL GYI BU CHEN PO 'DI LA DGE SLONG LUS LA LUS KYI RJES SU LTA ZHING GNAS TE, DE'I LUS LA LUS KYI RJES SU LTA ZHING DRAN PA NYE BAR GNAS PA NA LUS LA DMIGS TE DRAN PA GNAS PA DANG, RAB TU GNAS PA DANG, 
LEGS PAR GNAS PA DANG, ZHI BA DANG, DUL BA DANG, NYE BAR ZHI ZHING TING NGE 'DZIN DE GCIG TU GYUR CING GNAS SO, ,TSOR BA DANG, SEMS DANG, CHOS RNAMS LA CHOS RNAMS KYI RJES SU LTA ZHING GNAS TE, DE CHOS RNAMS LA CHOS RNAMS KYI RJES SU LTA ZHING DRAN PA NYE 

@14A
*, ,BAR GNAS TE, CHOS RNAMS LA DMIGS NAS DRAN PA GNAS PA DANG, RAB TU GNAS PA DANG, LEGS PAR GNAS PA DANG, ZHI BA DANG, DUL BA DANG, NYE BAR ZHI ZHING TING NGE 'DZIN DE GCIG TU GYUR CING GNAS SO, ,'PHAGS PA MOOD GAL GYI BU CHEN PO 'DI 
TZAM GYIS DRAN PA NYE BAR GZHAG PA BZHI BSGOM PA LA DGA' ZHING RAB TU DGA' BAR 'GYUR RO, ,DE NAS TSE DANG LDAN PA MOOD GAL GYI BU CHEN PO TSE DANG LDAN PA MA 'GAGS PAS BSHAD PA LA MNGON PAR DGA' ZHING RJES SU YI RANG NAS 'DI LTA BU'I TING NGE 'DZIN LA SNYOMS PAR ZHUGS TE, JI LTAR 
SEMS TING NGE 'DZIN LA MNYAM PAR GZHAG NA TSER MA GSUM PA CAN GYI TSUL NAS MI SNANG BAR 'GYUR ZHING BRGA BA'I RI BONG GSOD PA ZHES BYA BA'I RI DAGS KYI NAGS 'JIGS SKRAG NA GNAS PAR 'GYUR BA DE LTA BU'I TING NGE 'DZIN LA SNYOMS PAR ZHUGS SO ZHES GSUNGS SO,, ,,JI SKAD DU 
BCOM LDAN 'DAS KYIS KYANG ZHES BYA BA LA, GLENG GZHI NI MNYAN DU YOD PA NA'O, ,DE NAS DGE SLONG GZHAN ZHIG DGONGS KA NANG DU YANG DAG 'JOG LAS LANGS TE, BCOM LDAN 'DAS GANG NA BA DER NYE BAR SONG STE, NYE BAR SONG NAS BCOM LDAN 'DAS KYI ZHABS LA SPYI BOS 
PHYAG BYAS TE PHYOGS GCIG TU 'DUG GO, ,PHYOGS GCIG TU 'DUG NAS DGE SLONG DES BCOM LDAN 'DAS LA 'DI SKAD CES GSOL TO, ,BTZUN PA BYANG CHUB KYI YAN LAG BYANG CHUB KYI YAN LAG CES BSHAD PA, 'DI LTA STE, BYANG CHUB KYI YAN LAG CES BYA BA 'DI GANG GI TSIG BLA DAGS 
LAGS, DGE SLONG BYANG CHUB KYI YAN LAG BYANG CHUB KYI YAN LAG CES BSHAD PA 'DI LTA STE, BYANG CHUB KYI YAN LAG CES BYA BA 'DI NI BYANG CHUB KYI PHYOGS KYI CHOS SO BDUN GYI TSIG BLA DAGS SO, ,DGE SLONG 'ON KYANG BYANG CHUB KYI YAN LAG RNAMS GO RIMS BZHIN DU SKYE ZHING BYANG CHUB KYI YAN LAG 
RNAMS GO RIMS BZHIN DU 'THOB BA DANG BSGOM PA YONGS SU RDZOGS PAR 'GYUR RO, ,BTZUN PA JI LTA JI LTAR BYANG CHUB KYI YAN LAG RNAMS GO RIMS BZHIN DUS SKYE ZHING BYANG CHUB KYI YAN LAG RNAMS GO RIMS BZHIN DU 'THOB PA DANG BSGOM PA YONGS SU RDZOGS PAR 'GYUR ZHE NA, 'DI NA DGE 

@14B
SLONG LUS LA LUS KYI RJES SU LTA ZHING GNAS TE, LUS LA LUS KYI RJES SU LTA ZHING GNAS PA DE'I TSE NI DRAN PA NYE BAR GNAS PAR 'GYUR ZHING KUN DU MI RMONGS PA YIN TE, DE'I TSE NA DRAN PA YANG DAG BYANG CHUB KYI YAN LAG MGO RTZOM PA YIN ZHING, DE'I TSE NA DRAN PA YANG DAG BYANG CHUB KYI 
YAN LAG BSGOM PAR 'GYUR LA DE'I TSE NA DRAN PA YANG DAG BYANG CHUB KYI YAN LAG BSGOM BA YONGS SU RDZOGS PAR 'GYUR RO, ,DE BZHIN DU DRAN PA DANG CHOS DE SEMS PA DANG, RAB TU SEMS PA DANG, YONGS SU RTOG PA DANG, RNAM PAR DPYOD PAR BYED CING CHOS RAB TU RNAM PAR 'BYED 
PA YANG DAG BYANG CHUB KYI YAN LAG DE'I TSE MGO RTZOM PA YIN ZHING, CHOS RAB TU RNAM PAR 'BYED PA YANG DAG BYANG CHUB KYI YAN LAG DE'I TSE BSGOM PAR 'GYUR LA, CHOS RAB TU RNAM PAR 'BYED PA YANG DAG BYANG CHUB KYI YAN LAG DE'I TSE BSGOM PA YONGS SU RDZOGS PAR 'GYUR RO, ,DE CHOS DE DAG 
LA SEMS PA DANG, YONGS SU RTOG PA DANG RNAM PAR DPYOD PAR BYED NA, DE LA MA ZHUM PA'I BRTZON 'GRUS RTZOM PAR 'GYUR TE, DE'I TSE NA BRTZON 'GRUS YANG DAG BYANG CHUB KYI YAN LAG MGO RTZOM PA YIN ZHING, DE'I TSE BRTZON 'GRUS YANG DAG BYANG CHUB KYI YAN LAG BSGOM PA YIN LA, 
DE'I TSE BRTZON 'GRUS YANG DAG BYANG CHUB KYI YAN LAG BSGOM PA YONGS SU RDZOGS PAR 'GYUR RO, ,BRTZON 'GRUS BRTZAMS PA LA ZANG ZING MED PA'I DGA' BA SKYE BAR 'GYUR TE, DE'I TSE DGA' BA YANG DAG BYANG CHUB KYI YAN LAG MGO RTZOM PA YIN ZHING, DE'I TSE DGA' BA YANG DAG 
BYANG CHUB KYI YAN LAG BSGOM PA YIN LA, DE'I TSE DGA' BA YANG DAG BYANG CHUB KYI YAN LAG BSGOM PA YONGS SU RDZOGS PAR 'GYUR RO, ,YID DGA' BA LA LUS DANG SEMS SHIN TU SBYANGS PAR 'GYUR TE, DE'I TSE NA SHIN TU SBYANGS PA YANG DAG BYANG CHUB KYI YAN LAG MGO RTZOM PA 
YIN ZHING; DE'I TSE NA SHIN TU SBYANGS PA YANG DAG BYANG CHUB KYI YAN LAG BSGOM PA YIN LA, DE'I TSE NA SHIN TU SBYANGS PA YANG DAG BYANG CHUB KYI YAN LAG BSGOM PA YONGS SU RDZOGS PAR 'GYUR RO, ,LUS SHIN TU SBYANGS NA BDE BA MYONG ZHING DE'I SEMS TING NGE 'DZIN LA MNYAM 

@15A
*, ,PAR 'JOG PAR 'GYUR TE, DE'I TSE TING NGE 'DZIN YANG DAG BYANG CHUB KYI YAN LAG MGO RTZOM PA YIN ZHING, ,DE'I TSE TING NGE 'DZIN YANG DAG BYANG CHUB KYI YAN LAG BSGOM PA YIN LA, DE'I TSE TING NGE 'DZIN YANG DAG BYANG CHUB KYI YAN LAG BSGOM PA YONGS SU RDZOGS 
PAR 'GYUR RO, ,DE BZHIN DU MNYAM PAR 'JOG PA NA 'JIG RTEN GYI BRNAB SEMS DANG YID MI BDE BA RNAM PAR BSAL NAS BTANG SNYOMS SU 'GYUR TE, DE'I TSE BTANG SNYOMS YANG DAG BYANG CHUB YAN LAG MGO RTZOM PA YIN ZHING, DE'I TSE BTANG SNYOMS YANG DAG BYANG CHUB 
KYI YAN LAG BSGOM PA YIN LA, DE'I TSE BTANG SNYOMS YANG DAG BYANG CHUB KYI YAN LAG BSGOM PA YONG SU RDZOGS PAR 'GYUR RO, ,'DI NA DGE SLONG TSOR BA DANG SEMS DANG CHOS RNAMS LA CHOS RNAMS KYI RJES SU LTA ZHING GNAS TE, CHOS RNAMS LA CHOS RNAMS KYI RJES SU 
LTA ZHING GNAS PA DE'I DRAN PA NYE BAR GNAS PAR 'GYUR ZHING KUN TU MI RMONGS PA YIN TE, DE'I TSE NA DRAN PA YANG DAG BYANG CHUB KYI YAN LAG MGO RTZOM PA YIN ZHING ZHES BYA BA NAS, RGYAS PAR DE'I TSE NA BTANG SNYOMS YANG DAG BYANG CHUB KYI YAN LAG BSGOM PA YONGS SU RDZOGS 
PAR 'GYUR RO ZHES BYA BA'I BAR DU'O, ,DGE SLONG DAG 'DI LTAR BYANG CHUB KYI YAN LAG RNAMS RJES SU 'THOB PAR 'GYUR ZHING GO RIMS 'DIS BYANG CHUB KYI YAN LAG RNAMS RAB TU 'BYUNG BAR 'GYUR RO ZHES GSUNGS SO,, ,,DGE SLONG DAG JI LTAR NA ZHES BYA BA LA, DGE 
SLONG DAG DRAN PA NYE BAR GZHAG PA RNAMS KYI KUN 'BYUNG BA DANG NUB PA DAG BSHAD PAR BYA STE, DE LEGS PAR NYON LA YID LA ZUNG SHIG DANG BSHAD PAR BYA'O, ,DGE SLONG DAG JI LTAR NA DRAN PA NYE BAR GZHAG PA BZHI RNAMS KUN 'BYUNG BA DANG NUB PA YIN ZHE NA, DGE SLONG 
DAG ZAS KUN 'BYUNG BAS LUS KUN 'BYUNG BA YIN LA, ZAS 'GAGS PAS LUS 'GAG PAR 'GYUR RO, ,LUS KUN 'BYUNG BA'I CHOS CAN DU RJES SU MTHONG ZHING GNAS PA DANG, LUS 'JIG PA'I CHOS CAN DU RJES SU MTHONG ZHING GNAS PA DANG, LUS KUN 'BYUNG BA DANG 'JIG PA'I CHOS CAN DU RJES 

@15B
SU MTHONG ZHING GNAS PA DANG, MI RTEN CING GNAS NA 'JIG RTEN CUNG ZAD KYANG NYE BAR MI LEN TO, ,DGE SLONG DAG REG PAR KUN 'BYUNG BAS TSOR BA KUN 'BYUNG BA YIN LA, REG PA 'GAGS PAS TSOR BA NUB PAR 'GYUR TE, TSOR BA KUN 'BYUNG BA'I CHOS CAN DU RJES SU MTHONG ZHING GNAS 
PA DANG; TSOR BA 'JIG PA'I CHOS CAN DU RJES SU MTHONG ZHING GNAS PA DANG, TSOR BA KUN 'BYUNG BA DANG 'JIG PA'I CHOS CAN DU RJES SU MTHONG ZHING GNAS PA DANG, MI RTEN CING GNAS NA 'JIG RTEN CUNG ZAD KYANG NYE BAR MI LEN TO, ,DGE SLONG DAG MING DANG GZUGS KUN 'BYUNG BAS 
SEMS KUN 'BYUNG BA YIN LA, MING DANG GZUGS 'GAGS PAS SEMS NUB PAR 'GYUR RO, ,SEMS KUN 'BYUNG BA'I CHOS CAN DU RJES SU MTHONG ZHING GNAS PA DANG, SEMS 'JIG PA'I CHOS CAN DU RJES SU MTHONG ZHING GNAS PA DANG, SEMS KUN 'BYUNG BA DANG 'JIG PA'I 
CHOS CAN DU RJES SU MTHONG ZHING GNAS PA DANG, MI RTEN CING GNAS NA 'JIG RTEN CUNG ZAD KYANG NYE BAR MI LEN TO, ,DGE SLONG DAG YID PA BYED PA KUN 'BYUNG BAS CHOS KUN 'BYUNG BA YIN ZHING, YID LA BYED PA 'GAGS PAS CHOS NUB PAR 'GYUR RO, ,CHOS KUN 'BYUNG BA'I CHOS CAN DU 
RJES SU MTHONG ZHING GNAS PA DANG, CHOS 'JIG PA'I CHOS CAN DU RJES SU MTHONG ZHING GNAS PA DANG, CHOS KUN 'BYUNG BA DANG 'JIG PA'I CHOS CAN DU RJES SU MTHONG ZHING GNAS PA DANG, MI RTEN CING GNAS NA 'JIG RTEN CUNG ZAD KYANG NYE BAR MI LEN TO, ,DGE SLONG DAG 'DI LTAR NA DRAN PA NYE BAR 
GZHAG PA RNAMS KUN 'BYUNG BA DANG NUB PA RNAMS TE, DGE SLONG DAG DRAN PA NYE BAR GZHAG PA BZHI RNAMS KYI KUN 'BYUNG BA DANG, NUB PA BSHAD PAR BYA'O ZHES NGAS JI SKAD DU BSTAN PA DE RGYAS PAR RAB TU BSHAD DO ZHES GSUNGS SO,, ,,MDO LAS JI SKAD DU YANG DAG PA'I MYA NGAN 
LAS 'DAS PA ZHES BYA BA LA LAM GYI TSOGS DANG LAM GYI YANG LAG GI SGO LAS TE, LOG PA'I YAN LAG GI LAM DMYAL BA LA BYED DU 'JUG PA DANG, DE NYID KYI MTSAMS MED PA LA YANG DAG PAR SBYOR BA ZHES BYA BA'I MDO LAS BLTA BAR BYA'O, ,MDO 'DI YANG MDZOD KYI GNAS GSUM PAR, 

@16A
*, ,'PHAGS DANG MTSAMS MED BYED PA DAG ,YANG DAG LOG PA NYID DU NGES, ,ZHES BYA BA DER BRIS ZIN TO,, ,,KUN 'BYUNG LA SOGS PA NI BYA BA'I MNGON PAR RTOGS PA YIN TE, SPONG BA DANG, MNGON DU BYED PA DANG, BSGOM PA'I PHYIR RO ZHES BYA BA LA, 
GLENG GZHI NI MNYAN DU YOD PA NA'O, ,DGE SLONG DAG BZHI PO 'DI DAG NI 'PHAGS PA'I BDEN PA BZHI STE, BZHI GANG ZHE NA, SDUG BSNGAL 'PHAGS PA'I BDEN PA DANG, SDUG BSNGAL KUN 'BYUNG BA 'PHAGS PA'I BDEN PA DANG, SDUG BSNGAL 'GOG PA 'PHAGS PA'I BDEN PA DANG, SDUG 
BSNGAL 'GOG PAR 'GRO BA'I LAM 'PHAGS PA'I BDEN PA'O, ,DE LA SDUG BSNGAL 'PHAGS PA'I BDEN PA MNGON PAR SHES PAS YONGS SU SHES PAR BYA ZHING, KUN 'BYUNG BA 'PHAGS PA'I BDEN PA MNGON PAR SHES NAS YONGS SU SPANG BAR BYA, 'GOG PA 'PHAGS PA'I BDEN PA MNGON PAR SHES 
NAS MNGON SUM DU BYA, LAM 'PHAGS PA'I BDEN PA MNGON PAR SHES NAS BSGOM PAR BYA'O, ,DGE SLONG DAG GANG YANG DGE SLONG SDUG BSNGAL 'PHAGS PA'I BDEN PA MNGON PAR SHES PAS YONGS SU SHES SHING, SDUG BSNGAL KUN 'BYUNG BA 'PHAGS PA'I BDEN PA MNGON PAR SHES NAS, 
SPANGS LA, 'GOG PA 'PHAGS PA'I BDEN PA MNGON PAR SHES NAS MNGON DU BYAS TE, SDUG BSNGAL 'GOG PAR 'GRO BA'I LAM 'PHAGS PA'I BDEN PA MNGON PAR SHES NAS BSGOMS PA NI DGE SLONG SRID PA CHAD PA KUN DU SBYOR BA SPANGS PA YANG DAG PA'I LAM MNGON PAR RTOGS NAS SDUG BSNGAL 
MTHAR BYED PA ZHES BRJOD DO ZHES GSUNGS SO,, ,,'PHAGS PA NYAN THOS SDUG BSNGAL LA SDUG BSNGAL DU YID LA BYED CES BYA BA LA, LAM GYI TSOMS KYI LAM GYI YAN LAG GI SGO'I SNGOM GYI TSIGS SU BCAD PA BDUN PA LAS, YANG DAG NYID CES BYA BA LA SOGS PA'I MDO LAS 
BYUNG BA; MDZOD KYI GNAS BZHI PAR, SPONG BA DAG NI CHU LON GSUNGS, ,ZHES BYA BA BRIS TE, DE LAS 'DI LTAR 'DON TE, YANG DAG PA'I LTA BA 'PHAGS PA 'JIG RTEN LAS 'DAS PA ZAG PA MED PA NYE BAR LEN PA MED PA SDUG BSNGAL YANG DAG PAR ZAD PA, SDUG BSNGAL MTHAR BYA BA'I PHYIR 'JUG 

@16B
PAR BYA BA GANG ZHE NA, 'DI NA 'PHAGS PA NYAN THOS SDUG BSNGAL LA SDUG BSNGAL DU YID LA BYED PA 'AM, KUN 'BYUNG LA KUN 'BYUNG DU YID LA BYED PA 'AM, 'GOG PA LA 'GOG PAR YID LA BYED PA 'AM, LAM LA LAM DU YID LA BYED PA'I ZAG PA MED PA'I YID LA BYED PA DANG MTSUNGS PAR LDAN 
PA CHOS RAB TU RNAM PAR 'BYED PA GANG YIN PA DANG, RNAM PAR 'BYED PA DANG, RAB TU RNAM PAR 'BYED PA DANG, MTSON PA DANG, YANG DAG PAR MTSON PA DANG, NYE BAR MTSON PA DANG, BSTEN PA DANG, SO SOR RIG PA'I SHES PA DANG, MTHONG BA DANG, BLO DANG, RIG PA DANG, RTOG PA GANG YIN 
PA STE; 'DI NI 'PHAGS PA'I 'JIG RTEN LAS 'DAS PA'I YANG DAG PA'I LTA BA ZAG PA MED PA NYE BAR LEN PA MED PA SDUG BSNGAL YANG DAG PAR ZAD PA SDUG BSNGAL MTHAR BYA BA'I PHYIR 'JUG PA'O, ,KHYIM BDAG BDEN PA MNGON PAR RTOGS PA GCIG PA NYID NI MED PA NYID DE ZHES BYA BA LA, GLENG GZHI NI 
MNYAN DU YOD PA NA'O, ,DE NAS KHYIM BDAG MGON MED ZAS SBYIN BCOM LDAN 'DAS GANG NA BA DER NYE BAR SONG STE, NYE BAR SONG NAS BCOM LDAN 'DAS KYI ZHABS LA SPYI BOS PHYAG BYAS TE PHYOGS GCIG TU 'DUG GO, ,PHYOGS GCIG TU 'DUG NAS KHYIM BDAG MGON MED ZAS SBYIN GYIS BCOM LDAN 'DAS 
LA 'DI SKAD CES GSOL TO, ,BTZUN PA 'PHAGS PA'I BDEN PA BZHI PO RNAMS GO RIMS BZHIN DU MNGON PAR RTOGS LAGS SAM, 'ON TE CIG CAR, KHYIM BDAG 'PHAGS PA'I BDEN PA BZHI PO RNAMS NI GO RIMS BZHIN DU MNGON PAR RTOGS, CIG CAR MNGON PAR RTOGS PA NI MA YIN NO, ,KHYIM 
BDAG GANG ZHIG 'DI SKAD DU BDAG GIS SDUG BSNGAL 'PHAGS PA'I BDEN PA MNGON PAR MA RTOGS PAR, KUN 'BYUNG 'PHAGS PA'I BDEN PA MNGON BAR RTOGS PAR BYA ZHING, KUN 'BYUNG 'PHAGS PA'I BDEN PA MNGON PAR MA RTOGS PAR 'GOG PA 'PHAGS PA'I BDEN PA MNGON PAR RTOGS PAR BYA, 
'GOG PA 'PHAGS PA'I BDEN PA MNGON PAR MA RTOGS PAR SDUG BSNGAL 'GOG PAR 'GRO BA'I LAM 'PHAGS PA'I BDEN PA MNGON PAR RTOGS PAR BYA'O, ,ZHES SMRA NA, DE SKAD DU MA SMRA SHIG CES BRJOD PAR BYA'O, ,DE CI'I PHYIR ZHE NA, KHYIM BDAG 'DI NI GNAS MA YIN ZHING GO SKABS MED DE, GANG 

@17A
*, ,SDUG BSNGAL 'PHAGS PA'I BDEN PA MNGON PAR MA RTOGS PAR KUN 'BYUNG BA 'PHAGS PA'I BDEN PA MNGON PAR RTOGS PA DANG, KUN 'BYUNG 'PHAGS PA'I BDEN PA MNGON PAR MA RTOGS PAR 'GOG PA 'PHAGS PA'I BDEN PA MNGON PAR RTOGS PA DANG, 'GOG PA 'PHAGS 
PA'I BDEN PA MNGON PAR MA RTOGS PAR, LAM 'PHAGS PA'I BDEN PA MNGON PAR RTOGS PA 'DI NI GNAS MED DO, ,KHYIM BDAG 'DI LTA STE, GANG ZHIG 'DI SKAD DU BDAG GIS SHING RTA 'AM, SHING RTA'I KHANG PA DAG GI RMANG MA BRTZIGS PA RTZIG PA DAG BRTZIG PAR BYA ZHING, RTZIG PA MA BRTZIGS PAR KHONG THOG DANG SHING 
SBRA DAG BRTZIG PAR BYA'O ZHES SMRA NA, DE SKAD DU MA SMRA SHIG CES BRJOD PAR BYA'O, ,DE CI'I PHYIR ZHE NA, 'DI NI GNAS MA YIN ZHING GO SKABS MED DE, SHING RTA 'AM SHING RTA'I KHANG PA DAG GI RMANG MA BRTZIGS PAR RTZIG PA BRTZIGS PA DANG, RTZIG PA MA BRTZIGS PAR KHANG THOG DANG, SHING SBRA RTZIG PAR BYED 
PA 'DI NI GNAS MED DO, ,KHYIM BDAG DE BZHIN DU KHA CIG 'DI SKAD DU BDAG GIS SDUG BSNGAL GYI BDEN PA MNGON PAR MA RTOGS PAR KUN 'BYUNG GI BDEN PA MNGON PAR RTOGS PAR BYA ZHES BYA BA NAS, SNGA MA BZHIN DU SDUG BSNGAL 'GOG PAR 'GRO BA'I LAM 'PHAGS PA'I BDEN PA MNGON PAR RTOGS 
PAR BYA'O ZHES SMRA NA, 'DI NI GNAS MED DO, ,KHYIM BDAG GANG ZHIG 'DI SKAD DU BDAG GIS SDUG BSNGAL 'PHAGS PA'I BDEN PA MNGON PAR RTOGS NAS, KUN 'BYUNG 'PHAGS PA'I BDEN PA MNGON PAR RTOGS PAR BYA ZHING, KUN 'BYUNG 'PHAGS PA'I BDEN PA MNGON PAR RTOGS NAS, 'GOG 
PA 'PHAGS PA'I BDEN PA MNGON PAR RTOGS PAR BYA ZHING, 'GOG PA 'PHAGS PA'I BDEN PA MNGON PAR RTOGS NAS, LAM 'PHAGS PA'I BDEN PA MNGON PAR RTOGS PAR BYA'O ZHES SMRA NA, DE BZHIN NO ZHES BRJOD PAR BYA'O, ,DE CI'I PHYIR ZHE NA, 'DI NI GNAS YIN ZHING GO SKABS YOD DE, GANG SDUG 
BSNGAL 'PHAGS PA'I BDEN PA MNGON PAR RTOGS NAS, KUN 'BYUNG 'PHAGS PA'I BDEN PA MNGON PAR RTOGS PA DANG, KUN 'BYUNG 'PHAGS PA'I BDEN PA MNGON PAR RTOGS NAS 'GOG PA'I BDEN PA MNGON PAR RTOGS PA DANG, 'GOG PA 'PHAGS PA'I BDEN PA MNGON PAR RTOGS NAS LAM 'PHAGS 

@17B
PA'I BDEN PA MNGON PAR RTOGS PAR 'GYUR BA 'DI NI GNAS YOD DO, ,KHYIM BDAG 'DI LTA STE KHA CIG 'DI SKAD DU BDAG GIS SHING RTA 'AM SHING RTA'I KHANG PA DAG GIR MANG BRTZIGS TE RTZIG PA BRTZIG PAR BYA'O, ,RTZIG PA BRTZIGS NAS KHANG THOG DANG SHING SBRA DAG BRTZIG PAR BYA'O ZHES SMRA NA, DE BZHIN NO ZHES BRJOD PAR BYA 
'O; ;DE CI'I PHYIR ZHE NA, 'DI NI GNAS YIN ZHING GO SKABS YOD DE, SHING RTA'AM SHING RTA'I KHANG PA DAG GI RMANG BRTZIGS TE, RTZIG PA BRTZIGS PA DANG, RTZIG PA BRTZIGS NAS KHONG THOG DANG SHING SBRA DAG BRTZIGS PA 'DI NI GNAS YOD DO, ,KHYIM BDAG DE BZHIN DU SDUG BSNGAL 'PHAGS PA'I BDEN 
PA MNGON PAR RTOGS NAS KUN 'BYUNG 'PHAGS PA'I BDEN PA MNGON PAR RTOGS PA DANG, KUN 'BYUNG 'PHAGS PA'I BDEN PA MNGON PAR RTOGS NAS 'GOG PA 'PHAGS PA'I BDEN PA MNGON PAR RTOGS PA DANG, 'GOG PA 'PHAGS PA'I BDEN PA MNGON PAR RTOGS NAS LAM 'PHAGS PA'I BDEN PA MNGON 
PAR RTOGS PA 'DI NI GNAS YOD DO, ,DE BAS NA 'PHAGS PA'I BDEN PA RNAMS MNGON PAR MA RTOGS PA MNGON PAR RTOGS PAR BYA BA'I PHYIR 'DUN PA DRAG PO DANG, BRTZON 'GRUS RTZOM PA DANG, SPONG BA DANG RAB TU SPONG BA DANG MI GTONG BAR BYA ZHING, DRAN PA DANG SHES BZHIN DANG LDAN PAR BYA'O, ,DE NAS KHYIM BDAG 
MGON MED ZAS SBYIN GYIS BCOM LDAN 'DAS KYIS GSUNGS PA LA MNGON PAR DGA' ZHING RJES SU YI RANG NAS BCOM LDAN 'DAS KYI ZHABS LA SPYI BOS PHYAG BYAS TE, BCOM LDAN 'DAS KYI DRUNG NAS SONG NGO ZHES GSUNGS SO, ,DE NAS DGE SLONG GZHAN ZHIG GIS KHYIM BDAG MGON MED ZAS SBYIN GYIS DRIS PA 
DE NYID KYI DPE'I KHYAD PAR DRIS PA DANG, DGE SLONG 'DI LTA STE, GANG ZHIG 'DI SKAD DU BDAG GIS BANG RIM RIM PA BZHI PA'I BANG RIM DANG PO LA MA 'DZEGS PAR GNYIS PA DANG GSUM PA DANG, BZHI PA NAS KHANG THOG GI BAR DU 'DZEG PAR BYA'O ZHES SMRA NA, ,DE SKAD MA SMRA SHIG CES BRJOD PAR BYA'O, ,DE CI'I 
PHYIR ZHE NA, 'DI NI GNAS MA YIN ZHING GO SKABS MED DE, GANG ZHIG BANG RIM RIM PA BZHI PO'I RIM PA DANG PO LAS MA 'DZEGS PAR GNYIS PA DANG GSUM PA DANG BZHI PA NAS KHANG THOG GI BAR DU 'DZEG PAR 'GYUR BA 'DI NI GNAS MED DO, ,DGE SLONG DAG DE BZHIN DU GANG ZHIG 'DI SKAD DU NGAS SDUG BSNGAL 

@18A
*, ,'PHAGS PA'I BDEN PA MNGON PAR MA RTOGS PAR ZHES BYA BA NAS SNGA MA BZHIN DU'O, ,DGE SLONG DAG GANG ZHIG 'DI SKAD DU NGAS SDUG BSNGAL 'PHAGS PA'I BDEN PA MNGON PAR RTOGS NAS ZHES BYA BA NAS SNGA MA BZHIN DU 'DI NI GNAS YOD DO ZHES BYA BA'I BAR DU'O, ,DGE SLONG 
DAG DE BZHIN DU GANG GIS 'DI SKAD DU NGAS BANG RIM RIM PA BZHI PA'I THEM PA DANG PO LA 'DZEGS NAS GNYIS PA DANG GSUM PA DANG BZHI PA NAS, KHANG THOG GI BAR DU 'DZEG PAR BYA'O ZHES SMRA NA DE BZHIN NO ZHES BRJOD PAR BYA STE, DE CI'I PHYIR ZHE NA, 'DI NI GNAS YIN ZHING GO SKABS YOD DE, 
GANG ZHIG BANG RIM RIM PA BZHI PA'I THEM PA DANG PO LA 'DZEGS NAS GNYIS PA DANG, GSUM PA DANG BZHI PA NAS KHONG THOG GI BAR DU 'DZEG PA 'DI NI GNAS YOD DO, ,DE BZHIN DU GANG ZHIG 'DI SKAD DU NGAS SDUG BSNGAL 'PHAGS PA'I BDEN PA MNGON PHAR RTOGS NAS, ZHES BYA BA'I BAR DU SNGA MA 
BZHIN NO, ,JI LTAR DGE SLONG GZHAN BZHIN DU CHO DANG LDAN PA KUN DGA' BOS DPE'I KHYAD PAR DRIS PA DANG, KUN DGA' BO 'DI LTA STE, GANG ZHIG 'DI SKAD DU BDAG GIS THEM SKAS RIM PA BZHI PA CAN GYI SKAS THEM DANG PO LA MA 'DZEGS PAR GNYIS PA DANG GSUM PA DANG BZHI PA LA 'DZEG PAR BYA'O 
ZHES SMRA NA, DE SKAD DU MA SMRA SHIG CES BRJOD PAR BYA'O, ,DE CI'I PHYIR ZHE NA, 'DI NI GNAS MA YIN ZHING GO SKABS MED DO, ,THEM SKAS RIM PA BZHI PA CAN GYI SKAS THEM DANG PO LA MA 'DZEGS PAR GNYIS PA DANG GSUM PA DANG BZHI PA LA 'DZEG PA 'DI NI GNAS MED DO, ,DE BZHIN DU GANG ZHIG 
'DI SKAD DU NGAS SDUG BSNGAL GYI BDEN PA MNGON PAR MA RTOGS PAR ZHES BYA BA NAS, SNGA MA BZHIN NO, ,KUN DGA' BO GANG KHA CIG 'DI SKAD DU NGAS SDUG BSNGAL GYI BDEN PA MNGON PAR RTOGS NAS ZHES BYA BA NAS SNGA MA BZHIN DU KUN DGA' BO 'DI LTA STE, GANG ZHIG 'DI SKAD DU NGAS BANG RIM BZHI PA'I THEM 
SKAS THEM PA DANG PO LA 'DZEGS NAS, GNYIS PA DANG GSUM PA DANG BZHI PA'I BAR DU 'DZEG PAR BYA'O ZHES SMRA NA, DE BZHIN NO ZHES BRJOD PAR BYA'O, ,DE CI'I PHYIR ZHE NA, 'DI NI GNAS YIN ZHING GO SKABS YOD DE BANG RIM BZHI PA'I THEM SKAS DANG PO LA 'DZEG NAS GNYIS PA DANG GSUM PA DANG BZHI PA'I 

@18B
BAR DU 'DZEG PAR 'GYUR BA 'DI NI GNAS YOD DO, ,DE BZHIN DU GANG ZHIG 'DI SKAD DU NGAS SDUG BSNGAL 'PHAGS PA'I BDEN PA MNGON PAR RTOGS NAS ZHES BYA BA SNGA MA BZHIN DU'O ZHES GSUNGS SO, ,GAL TE MDO LAS GANG ZHIG SANGS RGYAS LA NE MA NUR MED CING THE TSOM MED PA DE NI ZHES BYA BA LA MDO DE 
NI BDAG GIS MA RNYED DO, ,GLENG GZHI YANG DAG PAR LDAN PA'I 'PHAGS PA'I BDEN PA'I SGO'I SDOM GYI TSIGS SU BCAD PA BDUN PA'I MDO LAS 'DI LTAR 'DON TE, GLENG GZHI NI MNYAN DU YOD PA NA'O, ,GANG 'GA' ZHIG SANGS RGYAS LA NEM NUR DANG BCAS SHING THE TSOM DANG BCAS PA DE NI SDUG BSNGAL 
LA YANG NA ME NUR DANG THE TSOM DANG BCAS PA YIN ZHING, KUN 'BYUNG BA DANG 'GOG PA DANG LAM LA YANG NEM NUR DANG BCAS SHING THE TSOM DANG BCAS PA YIN NO, ,GANG 'GA' ZHIG CHOS DANG DGE 'DUN LA NEM NUR DANG BCAS SHING THE TSOM DANG BCAS PA DE NI SDUG BSNGAL GYI BDEN PA LA YANG NEM NUR 
DANG BCAS SHING THE TSOM DANG BCAS PA YIN ZHING, KUN 'BYUNG DANG 'GOG PA DANG LAM LA YANG NEM NUR DANG BCAS SHING THE TSOM DANG BCAS PA YIN NO, ,GANG 'GA' ZHIG SANGS RGYAS LA NEM NUR MED CING THE TSOM MED PA DE NI SDUG BSNGAL LA YANG NEM NUR MED CING THE TSOM MED PA YIN LA, KUN 'BYUNG DANG 
'GOG PA DANG LAM LA YANG NEM NUR MED CING THE TSOM MED PA YIN NO, ,GANG 'GA' ZHIG CHOS DANG DGE 'DUN LA NEM NUR MED CING THE TSOM MED PA DE NI SDUG BSNGAL LA NEM NUR MED CING THE TSOM MED PA YIN LA, KUN 'BYUNG DANG 'GOG PA DANG LAM LA YANG NEM NUR MED CING THE TSOM MED PA YIN NO, ,GANG 
'GA' ZHIG SDUG BSNGAL LA NEM NUR DANG BCAS SHING THE TSOM DANG BCAS PA DE NI SANGS RGYAS LA YANG NEM NUR DANG BCAS SHING THE TSOM DANG BCAS PA YIN LA, CHOS DANG DGE 'DUN LA YANG NEM NUR DANG BCAS SHING THE TSOM DANG BCAS PA YIN NO, ,GANG 'GA' ZHIG KUN 'BYUNG DANG 'GOG PA DANG 
LAM LA NEM NUR DANG BCAS SHING THE TSOM DANG BCAS PA DE NI SANGS RGYAS LA YANG NEM NUR DANG BCAS SHING THE TSOM DANG BCAS PA YIN ZHING CHOS DANG DGE 'DUN LA YANG NEM NUR DANG BCAS SHING THE TSOM DANG BCAS PA YIN NO, ,GANG 'GA' ZHIG SDUG BSNGAL LA NEM NUR MED CING THE TSOM MED PA DE NI 

@19A
*, ,SANGS RGYAS LA YANG NEM NUR MED CING THE TSOM MED PA YIN ZHING CHOS DANG DGE 'DUN LA YANG NEM NUR MED CING THE TSOM MED PA YIN NO, ,GANG 'GA' ZHIG KUN 'BYUNG DANG 'GOG PA DANG LAM LA NEM NUR MED CING THE TSOM MED PA DE NI SANGS RGYAS LA YANG NEM NUR MED CING THE TSOM MED PA 
YIN ZHING CHOS DANG DGE 'DUN LA YANG NEM NUR MED CING THE TSOM MED PA YIN NO ZHES GSUNGS SO, ,GNAS BDUN LA MKHAS PA DANG 'DAB MA BDUN PA BZHIN NO ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG GNAS BDUN LA MKHAS SHING DON RNAM PA GSUM YONGS SU RTOG PA'I 
DGE SLONG NI CHOS 'DUL BA 'DI LA MYUR DU ZAG PA ZAD PA THE TSOM THOB PAR 'GYUR RO, ,DGE SLONG DAG JI LTAR NA DGE SLONG GNAS BDUN LA MKHAS PAR 'GYUR BA YIN ZHE NA, DGE SLONG DAG 'DI LA DGE SLONG GZUGS YANG DAG PA JI LTA BA BZHIN DU RAB TU SHES SHING GZUGS KUN 'BYUNG BA DANG, 
GZUGS 'GOG PA DANG GZUGS 'GOG PAR 'GRO BA'I LAM YANG DAG PA JI LTA BA BZHIN DU RAB TU SHES PA DANG, GZUGS KYI RO MYANG BA DANG, NYES DMIGS DANG, NGES PAR 'BYUNG BA YANG DAG PA JI LTA BA BZHIN DU RAB TU SHES LA, TSOR BA DANG 'DU SHES DANG 'DU BYED DANG RNAM PAR SHES PA YANG 
DAG PA JI LTA BA BZHIN RAB TU SHES LA, RNAM PAR SHES PA'I KUN 'BYUNG BA DANG, RNAM PAR SHES PA 'GOG PA DANG, RNAM PAR SHES PA 'GOG PAR 'GRO BA'I LAM YANG DAG PA JI LTA BA BZHIN RAB TU SHES PA DANG, RNAM PAR SHES PA'I RO MYANG BA DANG, NYES DMIGS DANG, NGES PAR 'BYUNG 
BA YANG DAG PA JI LTA BA BZHIN RAB TU SHES PA'O, ,JI LTAR NA GZUGS YANG DAG PA JI LTA BA BZHIN RAB TU SHES PA YIN ZHE NA, GZUGS GANG CI YANG RUNG BA DE THAMS CAD NI 'BYUNG BA CHEN PO BZHI DAG DANG 'BYUNG BA CHEN PO BZHI DAG RGYUR BYAS PA YIN ZHE NA, GZUGS NI 'DI'O, ,GZUGS NI 'DI LTA BU'O 
ZHES YANG DAG PA JI LTA BA BZHIN RAB TU SHES PA'O, ,JI LTAR GZUGS KYI KUN 'BYUNG BA YANG DAG PA JI LTA BA BZHIN RAB TU SHES PA YIN ZHE NA, DGA' BA KUN 'BYUNG BAS GZUGS KUN 'BYUNG BA STE, 'DI LTAR NA GZUGS KUN 'BYUNG BA YANG DAG PA JI LTA BA BZHIN SHES PAR 'GYUR PA YIN NO,, 

@19B
JI LTAR NA GZUGS 'GOG PA YANG DAG PA JI LTA BA BZHIN RAB TU SHES BAR GYUR PA YIN ZHE NA, DGA' BA 'GAGS PAS GZUGS 'GAG PA STE, GZUGS 'GOG PA NI 'DI DANG, GZUGS 'GOG PA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA GZUGS 'GOG PAR 
'GRO BA'I LAM YANG DAG PA JI LTA BA BZHIN RAB TU SHES PA YIN ZHE NA, 'DI LTAR 'PHAGS PA'I LAM YAN LAG BRGYAD PA STE, 'DI LTA STE, YANG DAG PA'I LTA BA DANG, YANG DAG PA'I RTOG PA DANG, YANG DAG PA'I NGAG DANG, YANG DAG PA'I LAS KYI MTHA' DANG, YANG DAG PA'I 'TSO BA DANG, YANG 
DAG PA'I RTZOL BA DANG, YANG DAG PA'I DRAN PA DANG, YANG DAG PA'I TING NGE 'DZIN TE, 'DI NI GZUGS 'GOG PAR 'GRO BA'I LAM YANG DAG PA JI LTA BA BZHIN DU RAB TU SHES PA'O, ,JI LTAR NA GZUGS KYI RO MYANG BA YANG DAG PA JI LTA BA BZHIN RAB TU SHES PA YIN ZHE NA, GZUGS LA BRTEN 
NAS BDE BA DANG YID BDE BA SKYES TE, GZUGS KYI RO MYANG BA NI 'DI'O, ,GZUGS KYI RO MYANG BA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA GZUGS KYI NYES DMIGS YANG DAG PA JI LTA BA BZHIN RAB TU SHES PA YIN ZHE NA, GANG YANG GZUGS NI MI RTAG PA 
SDUG BSNGAL BA YONGS SU 'GYUR BA'I CHOS CAN TE, GZUGS KYI NYES DMIGS NI 'DI'O, ,GZUGS KYI NYES DMIGS NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA GZUGS KYI NGES PAR 'BYUNG BA YANG DAG PA JI LTA BA BZHIN RAB TU SHES PA YIN ZHE 
NA; GANG ZHIG GZUGS LA 'DUN PA'I 'DOD CHAGS 'DUL ZHING 'DUN PA'I 'DOD CHAGS SPANGS PA DANG, 'DUN PA'I 'DOD CHAGS LAS YANG DAG PAR 'DAS PA STE, GZUGS KYI NGES PAR 'BYUNG BA NI 'DI'O, ,GZUGS KYI NGES PAR 'BYUNG BA NI 'DI LTA BU 'O ZHES YANG DAG PA JI LTA BA BZHIN 
RAB TU SHES PA'O; ,JI LTAR NA TSOR BA YANG DAG PA JI LTA BA BZHIN RAB TU SHES PA YIN ZHE NA, GANG YANG TSOR BA'I TSOGS DRUG STE, MIG GI 'DUS TE REG PA LAS BYUNG BA DANG, RNA BA DANG SNA DANG LCE DANG LUS DANG YID KYI 'DUS TE REG PA LAS BYUNG BA'I TSOR BA STE, TSOR BA NI 'DI'O, , 

@20A
*, ,TSOR BA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA TSOR BA'I KUN 'BYUNG BA YANG DAG PA JI LTA BA BZHIN RAB TU SHES PA YIN ZHE NA, REG PA KUN 'BYUNG BA STE, TSOR BA'I KUN 'BYUNG BA NI 'DI'O, ,TSOR BA'I 
KUN 'BYUNG BA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA TSOR BA 'GOG PA YANG DAG PA JI LTAR BZHIN RAB TU SHES PA YIN ZHE NA, REG PA 'GAGS PAS TSOR BA 'GAG PA STE, TSOR BA 'GOG PA NI 'DI'O, ,TSOR BA 'GOG PA NI 'DI LTA BU'O ZHES YANG DAG PA JI LTA BA 
BZHIN RAB TU SHES PA'O, ,JI LTAR NA TSOR BA 'GOG PAR 'GRO BA'I LAM YANG DAG PA JI LTA BA BZHIN RAB TU SHES PA YIN ZHE NA, 'PHAGS PA'I LAM YAN LAG BRGYAD DE, SNGA MA BZHIN DU YANG DAG PA'I TING NGE 'DZIN GYI BAR DU'O, ,TSOR BA 'GOG PAR 'GRO BA'I LAM NI 'DI'O, ,TSOR BA 'GOG 
PAR 'GRO BA'I LAM NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA TSOR BA'I RO MYANG BA YANG DAG PA JI LTA BA BZHIN RAB TU SHES PA YIN ZHE NA, GANG YANG TSOR BA LA BRTEN NAS BDE BA DANG YID BDE BA SKYED DE, TSOR BA'I RO MYANG BA NI 'DI'O, ,TSOR BA'I RO MYANG BA NI 'DI 
LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA TSOR BA'I NYES DMIGS YANG DAG PA JI LTA BA BZHIN RAB TU SHES PA YIN ZHE NA, GANG YANG TSOR BA NI MI RTAG PA DANG, SDUG BSNGAL BA DANG, YONGS SU 'GYUR BA'I CHOS CAN TE, TSOR BA'I NYES DMIGS NI 'DI'O, ,TSOR 
BA'I NYES DMIGS NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA TSOR BA'I NGES PAR 'BYUNG BA YANG DAG PA JI LTA BA BZHIN RAB TU SHES PA YIN ZHE NA, GANG ZHIG TSOR BA LA 'DUN PA'I 'DOD CHAGS 'DUL ZHING, 'DUN PA'I 'DOD CHAGS SPANGS BA DANG 'DUN PA'I 
'DOD CHAGS LAS YANG DAG PAR 'DAS PA STE, TSOR BA'I NGES PAR 'BYUNG BA NI 'DI'O, ,TSOR BA'I NGES PAR 'BYUNG BA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA 'DU SHES YANG DAG PA JI LTA BA BZHIN RAB TU SHES PA YIN ZHE NA, 'DU SHES KYI TSOGS DRUG 

@20B
STE; MIG GI 'DUS TE REG PA LAS SKYES PA'I 'DU SHES DANG, RNA BA DANG SNA DANG LCE DANG LUS DANG YID KYI 'DUS TE REG PA LAS SKYES PA'I 'DU SHES TE 'DU SHES NI 'DI'O, ,'DU SHES NI 'DI LTA BU'O ZHES YANG DAG BA JI LTA BA BZHIN DU RAB TU SHES PA'O, ,JI LTAR NA 'DU SHES KUN 'BYUNG BA YANG 
DAG PA JI LTA BA BZHIN RAB TU SHES PA YIN ZHE NA, REG PA KUN 'BYUNG BAS 'DU SHES KUN 'BYUNG BA STE, 'DU SHES KUN 'BYUNG BA NI 'DI'O, 'DU SHES KYI KUN 'BYUNG BA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR 'DU SHES 'GOG PA YANG DAG PA JI LTA BA BZHIN 
RAB TU SHES PA YIN ZHE NA, REG PA 'GAGS PAS 'DU SHES 'GAG STE, 'DU SHES 'GOG PA NI 'DI'O, ,'DU SHES KYI 'GOG PA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA 'DU SHES 'GOG PAR 'GRO BA'I LAM YANG DAG PA JI LTA BA BZHIN RAB TU SHES PA 
YIN ZHE NA, 'PHAGS PA'I LAM YAN LAG BRGYAD DE, SNGA MA BZHIN DU YANG DAG PA'I TING NGE 'DZIN GYI BAR DU STE, 'DU SHES 'GOG PAR 'GRO BA'I LAM NI 'DI'O, ,'DU SHES 'GOG PAR 'GRO BA'I LAM NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR 'DU SHES 
KYI RO MYANG BA YANG DAG PA JI LTA BA BZHIN RAB TU SHES PA YIN ZHE NA, 'DU SHES LA BRTEN NAS BDE BA DANG YID BDE BA SKYE STE, 'DU SHES KYI RO MYANG BA NI 'DI'O, ,'DU SHES KYI RO MYANG BA NI 'DI LTA BU'O ZHES YANG DAG PA JI LTA BA BZHI RAB TU SHES PA'O, ,JI LTAR NA 'DU SHES KYI NYES DMIGS 
YANG DAG PA JI LTA BA BZHIN RAB TU SHES PA YIN ZHE NA, GANG YANG 'DU SHES KYI MI RTAG PA DANG SDUG BSNGAL BA DANG, YONGS SU 'GYUR BA'I CHOS CAN TE, 'DU SHES KYI NYES DMIGS NI 'DI'O, ,'DU SHES KYI NYES DMIGS NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,'DU 
SHES KYI NGES PAR 'BYUNG BA YANG DAG PA JI LTA BA BZHIN RAB TU SHES PA YIN ZHE NA, GANG ZHIG 'DU SHES LA 'DUN PA'I 'DOD CHAGS 'DUL SHING 'DUN PA'I 'DOD CHAGS SPANGS PA DANG, 'DUN PA'I 'DOD CHAGS LAS YANG DAG PAR 'DAS PA STE, 'DU SHES KYI NGES PAR 'BYUNG BA NI 'DI'O, ,'DU 

@21A
*, ,SHES KYI NGES PAR 'BYUNG BA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA 'DU SHES RNAMS YANG DAG PA JI LTA BA BZHIN RAB TU SHES PA YIN ZHE NA, SEMS PA'I TSOGS DRUG STE, MIG GI 'DUS TE REG PA LAS SKYES BA'I SEMS PA DANG, 
RNA BA DANG SNA DANG LCE DANG LUS DANG YID KYI 'DUS TE REG PA LAS SKYES PA'I SEMS PA RNAMS TE, 'DU BYED RNAMS NI 'DI'O, ,'DU BYED RNAMS NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA 'DU BYED RNAMS KUN 'BYUNG BA YANG DAG PA JI LTA BA BZHIN RAB TU SHES 
PA YIN ZHE NA, REG PA KUN 'BYUNG BAS 'DU BYED KUN 'BYUNG PA STE, 'DU BYED RNAMS KUN 'BYUNG BA NI 'DI'O, ,'DU BYED RNAMS KUN 'BYUNG BA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA 'DU BYED RNAMS 'GOG PA YANG DAG PA JI LTA BA BZHIN RAB TU SHES PA 
YIN ZHE NA, REG PA 'GAGS PAS 'DU BYED RNAMS 'GOG STE, 'DU BYED RNAMS 'GOG PA NI 'DI'O, ,'DU BYED RNAMS 'GOG PA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA 'DU BYED RNAMS 'GOG PAR 'GRO PA'I LAM YANG DAG PA JI LTA BA BZHIN RAB 
TU SHES PA YIN ZHE NA, GANG YANG 'PHAGS PA'I LAM YAN LAG BRGYAD DE, SNGA MA BZHIN DU YANG DAG PA'I LTA BA NAS YANG DAG PA'I TING NGE 'DZIN GYI BAR DU STE, 'DU BYED RNAMS 'GOG PAR 'GRO BA'I LAM NI 'DI'O, ,'DU BYED RNAMS 'GOG PAR 'GRO BA'I LAM NI 'DI LTA BU'O 
ZHES YANG DAG PA JI LTA BA BZHIN RAB TU SHES PA'O, ,JI LTAR NA 'DU BYED RNAMS KYI RO MYANG BA YANG DAG PA JI LTA BA BZHIN RAB TU SHES PA YIN ZHE NA, GANG YANG 'DU BYED RNAMS LA BRTEN NAS BDE BA DANG YID BDE BA SKYES TE, 'DU BYED RNAMS KYI RO MYANG BA NI 'DI'O, ,'DU BYED 
RNAMS KYI RO MYANG BA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA 'DU BYED RNAMS KYI NYES DMIGS YANG DAG PA JI LTA BA BZHIN RAB TU SHES PA YIN ZHE NA, GANG YANG 'DU BYED RNAMS NI MI RTAG PA DANG, SDUG BSNGAL BA DANG YONGS SU 'GYUR BA'I 

@21B
CHOS CAN NO ZHES 'DU BYED RNAMS KYI NYES DMIGS NI 'DI'O, ,'DU BYED RNAMS KYI NYES DMIGS NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA 'DU BYED RNAMS KUN 'BYUNG BA YANG DAG PA JI LTA BA BZHIN RAB TU SHES PA YIN ZHE NA, GANG ZHIG 'DU BYED RNAMS LA 'DUN 
PA'I 'DOD CHAGS 'DUL ZHING, 'DUN PA'I 'DOD CHAGS SPANGS PA DANG, 'DU BYED RNAMS LA 'DUN PA'I 'DOD CHAGS LAS YANG DAG PAR 'DAS TE, 'DU BYED RNAMS KYI NGES PAR 'BYUNG BA NI 'DI'O, ,'DU BYED RNAMS KYI NGES PAR 'BYUNG BA NI 'DI LTA BU'O ZHES YANG DAG BA JI LTA BA BZHIN RAB 
TU SHES PA'O, ,JI LTAR NA RNAM PAR SHES PA YANG DAG PA JI LTA BA BZHIN RAB TU SHES BA YIN ZHE NA, RNAM PAR SHES PA'I TSOGS DRUG STE, MIG GI RNAM PAR SHES PA DANG, RNA BA DANG SNA DANG LCE DANG LUS DANG YID KYI RNAM PAR SHES PA STE, RNAM PAR SHES PA NI 'DI'O, ,RNAM PAR SHES PA NI 'DI LTA 
BU'O ZHES YANG DAG BA JI LTA BA BZHIN RAB TU SHES PA'O, ,JI LTAR NA RNAM PAR SHES PA'I KUN 'BYUNG BA YANG DAG PA JI LTA BA BZHIN RAB TU SHES PA YIN ZHE NA, MING DANG GZUGS KUN 'BYUNG BAS RNAM PAR SHES PA KUN 'BYUNG BA STE, ,RNAM PAR SHES PA'I KUN 'BYUNG BA NI 'DI'O, ,RNAM PAR SHES 
PA'I KUN 'BYUNG BA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA RNAM PAR SHES PA'I 'GOG PA YANG DAG PA JI LTA BA BZHIN RAB TU SHES PA YIN ZHE NA, MING DANG GZUGS 'GAGS PAS RNAM PAR SHES PA 'GAG STE, RNAM PAR SHES PA'I 'GOG PA NI 'DI'O,, 
RNAM PAR SHES PA'I 'GOG PA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA RNAM PAR SHES PA 'GOG PAR 'GRO BA'I LAM YANG DAG PA JI LTA BA BZHIN RAB TU SHES PA YIN ZHE NA, 'PHAGS PA'I LAM YAN LAG BRGYAD DE SNGA MA BZHIN DU YANG DAG PA'I LTA BA NAS YANG 
DAG PA'I TING NGE 'DZIN GYI BAR DU STE, RNAM PAR SHES PA 'GOG PAR 'GRO BA'I LAM NI 'DI'O, ,RNAM PAR SHES PA 'GOG PAR 'GRO BA'I LAM NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA RNAM PAR SHES PA'I RO MYANG BA YANG DAG PA JI LTA BA BZHIN RAB TU SHES PA YIN ZHE NA, GANG 

@22A
*, ,YANG RNAM PAR SHES PA LA BRTEN NAS BDE BA DANG YID BDE BA SKYE STE, RNAM PAR SHES PA'I RO MYANG BA NI 'DI'O, ,RNAM PAR SHES PA'I RO MYANG BA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI LTAR NA RNAM PAR SHES PA'I NYES DMIGS YANG DAG PA JI LTA 
BA BZHIN RAB TU SHES PA YIN ZHE NA, GANG YANG RNAM PAR SHES PA NI MI RTAG PA, SDUG BSNGAL BA YONGS SU 'GYUR BA'I CHOS CAN TE, RNAM PAR SHES PA'I NYES DMIGS NI 'DI'O, ,RNAM PAR SHES PA'I NYES DMIGS NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,JI 
LTAR NA RNAM PAR SHES PA'I NGES PAR 'BYUNG BA YANG DAG PA JI LTA BA BZHIN RAB TU SHES PA YIN ZHE NA, GANG ZHIG RNAM PAR SHES PA LA 'DUN PA'I 'DOD CHAGS 'DUL ZHING, 'DUN PA'I 'DOD CHAGS SPANGS PA DANG, 'DUN PA'I 'DOD CHAGS LAS YANG DAG PAR 'DAS PA STE, RNAM PAR SHES PA'I NGES 
PAR 'BYUNG BA NI 'DI'O, ,RNAM PAR SHES PA'I NGES PAR 'BYUNG BA NI 'DI LTA BU'O ZHES YANG DAG PA JI LTA BA BZHIN RAB TU SHES PA'O, ,DGE SLONG DAG 'DI LTAR NA DGE SLONG GNAS BDUN LA MKHAS PAR 'GYUR RO, ,DGE SLONG JI LTAR NA DGE SLONG DON RNAM PA GSUM YONGS SU RTOG PA YIN ZHE NA, 'DI NI DGE 
SLONG DGON PA 'AM, SHING DRUNG NGAM, KHANG PA STONG PAR SONG NAS PHUNG PO DANG KHAMS DANG SKYE MCHED RNAMS LA TSUL BZHIN DU LEGS PAR RTOG PA STE, DGE SLONG DAG 'DI LTAR NA DGE SLONG DON RNAM PA GSUM YONGS SU RTOG PAR 'GYUR RO, ,DGE SLONG DAG GNAS BDUN LA MKHAS PA DANG, DON RNAM PA GSUM 
YONGS SU RTOG PA'I DGE SLONG NI CHOS 'DUL BA 'DI LA MYUR DU ZAG PA ZAD PA RJES SU THOB PAR 'GYUR RO ZHES NGAS JI SKAD DU BSTAN PA DE RGYAS PAR RAB TU BSHAD DO ZHES GSUNGS SO, ,GANG YANG 'DI SKAD DU MDO LAS GANG ZAG LTA BA PHUN SUM TSOGS PA ZHES BYA BA LA, KHAMS MANG PO PA'I MDO'I RNAM PAR BSHAD, 
PA BSTAN PA LAS 'DI LTAR 'DON TE, GNAS MA YIN ZHING GO SKABS MED DE, GANG ZAG LTA BA PHUN SUM TSOGS PA MA DANG PHA DANG DGRA BCOM PA SROG DANG PHRAL BAR BYED PA DANG, DGE 'DUN GYI DBYE NA BYED PA DANG, DE BZHIN GSHEGS PA'I SKU LA NGAN SEMS KYIS KHRAG 'BYIN PA 'DI NI GNAS MED 

@22B
DO; ;GANG YANG SO SO'I SKYE BO NI GNAS YOD DO, ,GNAS MA YIN ZHING GO SKABS MED DE, GANG ZAG LTA BA PHUN SUM TSOGS PAS BSAMS BZHIN DU DUD 'GRO'I SKYE GNAS SU GTOGS PA'I SROG CHAGS SROG DANG PHRAL BAR BYED PA DANG, BSAMS BZHIN DU BSLAB PA LAS YANG DAG PAR 'DA' BA DANG, 
BSLAB PA NYAMS PAR BYED PA 'DI NI GNAS MED DO, ,'DI LAS PHYI ROL DU GYUR PA'I STON PA BSTEN PA DANG, 'DI LAS PHYI ROL DU GYUR PA'I GANG ZAG YON GNAS SU BYED PA DANG, DGE SBYONG NGAM BRAM ZE 'DI DAG NI SHES PAR BYA BA SHES PA, BLTA BAR BYA BA MTHONG BA'O ZHES DGE SBYONG DANG BRAM ZE DAG GI 
NGOR LTA ZHING NGOR RTOG PA DANG, DGE MTSAN DANG BKRA SHIS KYIS DAG PAR 'DZIN PA DANG, SRID BA BRGYAD PA MNGON BAR 'GRUB PAR 'GYUR BA 'DI NI GNAS MED DO, ,GANG YANG SO SO'I SKYE BO NI GNAS YOD DO ZHES GSUNGS SO, ,'O NA GANG MDO LAS SKYES BU DAM PA'I 'GRO BA BDUN ZHES BSTAN PA JI LTA BU ZHE 
NA ZHES BYA BA LA, LUNG BAR MA'I BDUN PA'I MDO LNGA PA LAS 'BYUNG BA MDZOD KYI GNAS GSUM PA 'DI NYID DU SRID PA BAR MA'I SKABS SU 'GRO BA YOD DO ZHES BYA BAR BRIS ZIN TO, ,'O NA MDO LAS SKYES BU DAM PA GANG YIN ZHE NA ZHES BYA BA LA, GLENG GZHI NI MNYAN DU YOD BA NA'O, ,DGE SLONG DAG 
SKYES BU DAM PA DANG, SKYES BU DAM PA LAS KYANG SKYES BU DAM PA DAG BSTEN PAR BYA STE, DE LEGS PAR NYON LA YID LA ZUNG SHIG DANG BSHAD PAR BYA'O, ,SKYES BU DAM PA GANG ZHE NA, SLOB PA'I YANG DAG PA'I LTA BA DANG LDAN PA DANG, SLOB PA'I YANG DAG PA'I RTOG PA DANG, SLOB PA'I YANG DAG 
PA'I NGAG DANG, SLOB PA'I YANG DAG PA'I LAS KYI MTHA' DANG, SLOB PA'I YANG DAG PA'I 'TSO BA DANG, SLOB PA'I YANG DAG PA'I RTZOL BA DANG, SLOB PA'I YANG DAG BA'I DRAN PA DANG, SLOB PA'I YANG DAG PA'I TING NGE 'DZIN DANG YANG DAG PAR LDAN BA STE 'DI NI SKYES BU DAM PA ZHES BYA'O, ,SKYES BU DAM 
PA LAS KYANG SKYES BU DAM PA GANG ZHE NA, MI SLOB PA'I YANG DAG PA'I LTA BA DANG LDAN BA NAS, MI SLOB PA'I YANG DAG PA'I TING NGE 'DZIN GYI BAR DANG LDAN PA STE, 'DI NI SKYES BU DAM PA LAS KYANG SKYES BU DAM PA ZHES BYA'O, ,DGE SLONG DAG SKYES BU DAM PA DANG, SKYES BU 

@23A
*, ,DAM PA LAS KYANG SKYES BU DAM PA BSTEN PAR BYA'O ZHES NGAS JI SKAD DU BSTAN PA DE RGYAS PAR RAB TU BSHAD DO ZHES GSUNGS SO, ,'O NA BRGYA BYIN GYIS ZHES BYA BA LA, DBYANGS DANG BCAS PA'I SDOM GYI TSIGS SU BCAD PA GSUM PA'I BRGYA BYIN GYIS DRIS PA'I MDO LAS TE, 
BTZUN PA DE LA BDAG 'DI SNYAM DU KYE MA BDAG 'DI NAS SHI 'PHOS TE, MI RNAMS DANG SKAL BA MNYAM PAR SKYE BAR 'GYUR ZHING GANG YANG BDAG PHYUG CING NOR MNGAL LONGS SPYOD CHE BA DANG, RDZAS DANG NYE BAR SBYAR BA MANG BA DANG, RANG DBANG BA MANG BA DANG, NOR DANG 'BRU DANG GSER DANG SA LE SBRAM 
DANG BANG BA DANG MDZOD KYI TSOGS RAB TU MANG PO DANG, BRAN PHO DANG BRAN MO DANG LAS BYED PA'I SKYES BU MANG PO DANG, GROGS PO DANG MDZA' BO DANG NYE DU DANG SNAG GI GNYEN MTSAMS RAB TU MANG PO DE LTA BU'I RIGS DANG SKAL BA MNYAM PAR SKYE ZHING, DER YANG BDAG CHER SKYES SHING DBANG PO RNAMS 
YONGS SU SMIN PAS SBYIN BA DAG BYIN BSOD NAMS DAG BYAS NAS SKRA DANG KHA SPU BREGS SHING GOS NGUR SMRIG BGOS NAS DAD PAS YANG DAG PA KHO NAR KHYIM MED PAR RAB TU BYUNG BA DANG, BTZUN PA BDAG RIGS PAR GNAS SHING GAL TE KUN SHES PAR 'BYUNG BAR 'GYUR BA DANG, KUN SHES PA 'BYUNG 
NAS SDUG BSNGAL GYI MTHAR BYED PA DE LTAR BDAG RIGS BAR GNAS PAR GYUR CIG ,GAL TE KUN SHES PAR MA GYUR CING BDAG THA MAR RNAM PAR NYAMS NA LHA GZUGS CAN YID LAS BYUNG BA, DBANG PO TSANG ZHING MA NYAMS PA, YAN LAG DANG NYING LAG THAMS CAD DANG LDAN BA, KHA DOG DANG 
DBYIBS MDZES PA, RANG GI 'OD CAN NAM MKHA' LA THOGS PA MED PAR 'GRO BA, DGA' BA ZA ZHING DGA' BA'I ZAS CAN, TSE RING ZHING YUN RING DU GNAS PA DER SKYE BAR GYUR CIG ,BDAG NI RIGS NAS GAL TE KUN SHES 'BYUNG 'GYUR ZHING, ,KUN SHES 'BYUNG BA DE NYID BDAG GI SDUG BSNGAL 
MTHAR, ,BDAG NI RIGS GNAS GAL TE KUN SHES MA GYUR CING, BDAG NI THA MAR NYAMS NA LTA GANG 'OG MIN ZHES, ,RNAM PAR GRAGS PA DER NI SKYE BAR 'GYUR BAR SHOG ,BCOM LDAN BDAG NI RGYUN ZHUGS BDE GSHEGS RGYUN ZHUGS TE, ,MA THOB PAR GNAS LAN CIG PHYIR 'ONG BDAG 'DOD 

@23B
DO; ,LEGS SO BRGYA BYIN BAG YOD PAR NI GNAS PAR GYIS, ,GANG GIS RGYUN ZHUGS NGES PAR RANG BDAG NYID KYIS NI, ,RGYU MTSAN GANG LAS KHYAD PAR DANG PO RGYA CHEN RTOGS, ,BCOM LDAN NYID LAS GZHAN MIN STON PA GZHAN MIN ZHES, ,GZHAN DANG MI MTSUNGS KHYAD PAR BDAG GIS 
MNGON PAR SHES, ,DRANG SRONG DAG NI LHAR GYUR 'DI NA 'DUG BZHIN DU, ,SLAR YANG SROG RNYED LTA BUR BLO LDAN BDAG 'DZIN TO, ,ZHES GSUNGS SO, ,'GOG PA THOB PA PHYIR MI 'ONGS, ,LUS KYIS MNGON DU BYED PAR 'DOD, ,CES BYA BA LA, BCOM LDAN 'DAS SER SKYA'I GZHI N+YA GRO DHA'I 
KUN DGA' RA BA NA BZHUGS TE, DE'I TSE SER SKYA'I YUL MI SH'AKYA RAB TU MANG PO RNAMS 'DUN MA 'DUS SHING TSOGS NAS 'DUG BAR GYUR PA DE DAG GTAM GZHAN BRJOD PA 'DI LTA BU GLENG LAGS TE, MING CHEN DA LTAR 'DI NA GANG GANG GIS NA DA LTAR 'DI NA SH'AKYA MDA' LAG 'CHI PA'I DUS NA MYOS 
PAR GYUR PA 'THUNGS SHING BSLAB PA DRAL BA, DE BCOM LDAN 'DAS KYIS RGYUN DU ZHUGS PA MI LTUNG BA'I CHOS CAN RDZOGS PA'I BYANG CHUB TU NGES PA THA MAR 'GYUR TE, SRID PA LAN BDUN PA LHA DANG MI RNAMS KYI NANG DU LAN BDUN NYING MTSAMS SBYAR NAS SDUG BSNGAL GYI MTHAR BYED PAR 'GYUR RO ZHES 
LUNG BSTAN TO, ,DES MING CHEN KHYOD BCOM LDAN 'DAS GANG NA BA DER NYE BAR SONG NAS, BCOM LDAN 'DAS LA DON 'DI LTA BU YONGS SU DRIS LA, BCOM LDAN 'DAS KYIS JI LTAR LUNG BSTAN PA DE BZHIN DU ZUNG SHIG ,DE NAS SH'AKYA MING CHEN BCOM LDAN 'DAS GANG NA BA DER NYE BAR SONG STE NYE 
BAR SONG NAS, BCOM LDAN 'DAS KYI ZHABS LA SPYI BOS PHYAG 'TSAL NAS PHYOGS GCIG TU 'DUG GO, ,PHYOGS GCIG TU 'DUG NAS SH'AKYA MING CHEN GYIS BCOM LDAN 'DAS LA 'DI SKAD CES GSOL TO, ,BTZUN PA BDAG CAG SER SKYA'I GZHI'I YUL MI SH'AKYA RAB TU MANG PO RNAMS 
'DUN MA 'DUS SHING TSOGS TE 'DUS PAR GYUR PA DE DAG GTAM GZHAN BRJOD PA 'DI LTA BU GLENG LAGS TE, MING CHEN DA LTAR 'DI NA GANG GANG GIS THA MAR 'GYUR TE, DA LTA 'DI NA SH'AKYA MDA' LAG 'CHI BA'I DUS NA MYOS PAR 'GYUR BA 'THUNGS SHING BSLAB PA DRAL BA DE YANG BCOM LDAN 'DAS 

@24A
*, ,KYIS RGYUN DU ZHUGS PA MI LTUNG BA'I CHOS CAN RDZOGS PA'I BYANG CHUB TU NGES PAR SRID PA LAN BDUN PA, LHA DANG MI RNAMS KYI NANG DU LAN BDUN NYID MTSAMS SBYAR NAS SDUG BSNGAL GYI MTHAR BYED PAR 'GYUR RO ZHES LUNG BSTAN TO, ,BTZUN PA 'DI JI LTA BU ZHES BCOM LDAN 'DAS 
LA BDAG DOGS PA 'DI LTA BU YONGS SU 'DRI'O, ,MING CHEN 'PHAGS PA NYAN THOS DAG BDE BAR GSHEGS PA NI STON PA STE, BDE BAR GSHEGS PA NI STON PA ZHES SMRA BA NI LEGS PAR SMRA BA YIN ZHING SEMS BSKYED PA DANG, DRANG PO'I LTA BA CAN DANG, LTA BA LEGS PAR 'GYUR RO, , 
MING CHEN 'PHAGS PA NYAN THOS DAG BCOM LDAN 'DAS KYIS CHOS 'DI LEGS PAR GSUNGS PA STE, BCOM LDAN 'DAS KYIS CHOS NI LEGS PAR GSUNGS PA'I ZHES SMRA BA NI LEGS PAR SMRA BA YIN ZHING, SEMS BSKYED PA DANG, LTA BA DRANG PO CAN DANG, LTA BA LEGS PAR 'GYUR RO, , 
MING CHEN 'PHAGS PA NYAN THOS DAG BCOM LDAN 'DAS KYI NYAN THOS KYI DGE 'DUN NI LEGS PAR ZHUGS PA STE, BCOM LDAN 'DAS KYI NYAN THOS KYI DGE 'DUN NI LEGS PAR ZHUGS PA'O ZHES SMRA BA NI LEGS PAR SMRA BA YIN ZHING SEMS BSKYED PA DANG, LTA BA DRANG PO CAN DANG, LTA BA LEGS PAR 
'GYUR RO, ,MING CHEN 'DI NA 'PHAGS PA NYAN THOS SANGS RGYAS LA DAD PA MI PHYED PA DANG CHOS DANG DGE 'DUN LA DAD PA MI PHYED PAR 'GYUR ZHING, SHES RAB CHE BA DANG, SHES RAB MYUR BA DANG, SHES RAB RNO BA DANG, NGES PAR 'BYUNG BA'I SHES RAB DANG, SKYO BA'I SHES RAB DANG, RNAM PAR GROL BA'I SHES 
RAB DANG YANG DAG PAR LDAN BA DANG, RNAM PAR THAR PA BRGYAD LUS KYIS MNGON SUM DU BYAS NAS GNAS SHING 'DI'I SHES RAB ZAG PAR LTA BA YONGS SU ZAD PA STE, MING CHEN 'DI NI 'PHAGS BA NYAN THOS DMYAL BAR MI 'GRO BA YI DAGS DANG DUD 'GROR MI 'GRO BA NGAN SONG NGAN 'GRO LOG PAR MI LTUNG PAR 
MI 'GRO BA STE, GANG YANG 'DI SKAD DU GNYI GA'I CHA LAS RNAM PAR GROL BA'O ZHES BRJOD PA'O, ,GZHAN YANG MING CHEN 'PHAGS PA NYAN THOS SANGS RGYAS LA DAD PA MI BYED PA DANG ZHES BYA BA NAS RNAM PAR GROL BA'I SHES RAB DANG LDAN BA ZHES BYA BA'I BAR DU STE, RNAM PAR THAR PA BRGYAD LUS KYIS 

@24B
MNGON SUM DU BYAS TE GNAS SHING 'DI'I SHES RAB ZAG PAR LTA BA YONGS SU ZAD PA STE, MING CHEN 'DI NI 'PHAGS PA NYAN THOS DMYAL BAR MI 'GRO ZHES BYA BA NAS, NGAN SONG NGAN 'GRO LOG PAR MI LTUNG BZHES BYA BA'I BAR DU'O, ,GANG YANG JI SKAD DU SHES RAB KYIS RNAM PAR GROL BA ZHES BRJOD PA'O,, 
GZHAN YANG MING CHEN SANGS RGYAS LA DAD PA MI PHYED PA DANG ZHES BYA BA NAS, RNAM PAR GROL BA'I SHES RAB DANG YANG DAG PAR LDAN PA ZHES BYA BA'I BAR DU STE, RNAM PAR THAR PA BRGYAD LUS KYIS MNGON SUM DU BYAS TE GNAS SHING 'DI'I SHES RAB ZAG PAR LTA BA YONGS SU ZAD PA STE, MING CHEN 'DI NI 
'PHAGS PA NYAN THOS DMYAL BAR MI 'GRO ZHES BYA BA NAS, NGAN SONG NGAN 'GRO LOG PAR MI LTUNG BA'O ZHES BYA BA'I BAR DU'O, ,GANG YANG JI SKAD DU LUS KYIS MNGON SUM DU BYED PA ZHES BRJOD PA'O, ,GZHAN YANG MING CHEN 'PHAGS PA NYAN THOS SANGS RGYAS LA DAD PA MI PHYED PA DANG ZHES BYA BA 
NAS RNAM PAR GROL BA'I SHES RAB DANG LDAN PA ZHES BYA BA'I BAR DU STE, THA MA'I CHA DANG MTHUN PA'I KUN DU SBYOR BA LNGA SPANGS SHING YONGS SU SHES PA STE, 'DI LTA STE, 'DOD PA LA 'DUN PA DANG, GNOD SEMS DANG, 'JIG TSOGS LA LTA BA DANG, TSUL KHRIMS DANG BRTUL ZHUGS 
MCHOG TU 'DZIN PA DANG, THE TSOM STE, MING CHEN 'DI NI 'PHAGS PA NYAN THOS DMYAL BAR MI 'GRO BA ZHES BYA BA NAS, NGAN SONG NGAN 'GRO LOG PAR MI LTUNG BA'O ZHES BYA BA'I BAR DU STE, GANG YANG 'DI SKAD DU BAR MDOR YONGS SU MYA NGAN LAS 'DA' BA DANG, SKYES NAS YONGS SU 
MYA NGAN LAS 'DA' BA DANG, MNGON PAR 'DU BYA BA MED PAR YONGS SU MYA NGAN LAS 'DA' BA DANG, MNGON PAR 'DU BYA BA DANG BCAS PAR YONGS SU MYA NGAN LAS 'DA' BA DANG, GANG DU 'PHO BA ZHES BRJOD PA'O, ,GZHAN YANG MING CHEN 'PHAGS PA NYAN THOS SANGS RGYAS LA DAD PA MI PHYED 
PA ZHES BYA BA NAS, RNAM PAR GROL BA'I SHES RAB DANG YANG DAG PAR LDAN BA ZHES BYA BA'I BAR DU STE, KUN DU SBYOR BA GSUM PO SPANGS SHING YONGS SU SHES PAR GYUR LA, 'DOD CHAGS DANG ZHE SDANG DANG GTI MUG SRAB PA STE, MING CHEN 'DI NI 'PHAGS PA NYAN THOS DMYAL BAR MI 

@25A
*, ,LTUNG BA ZHES BYA BA NAS NGAN SONG NGAN 'GRO LOG PAR MI LTUNG BA ZHES BYA BA'I BAR DU STE, GANG YANG JI SKAD DU BAR CHAD GCIG PA CAN ZHES BRJOD PA'O, ,GZHAN YANG MING CHEN 'PHAGS PA NYAN THOS SANGS RGYAS LA DAD PA MI PHYED PA ZHES BYA BA NAS, CHOS DANG DGE 
'DUN LA DAD PA MI PHYED PA DANG LDAN ZHING, MGYOGS PA'I SHES RAB DANG, MYUR BA'I SHES RAB DANG, RNO BA'I SHES RAB DANG, NGES PAR 'BYUNG BA'I SHES RAB DANG, SKYO BA'I SHES RAB DANG, RNAM PAR GROL BA'I SHES RAB DANG YANG DAG PAR LDAN PA, KUN DU SBYOR BA GSUM SPANGS 
SHING YONGS SU SHES PAR GYUR BA STE, 'DI LTA STE, 'JIG TSOGS LA LTA BA DANG, TSUL KHRIMS DANG, BRTUL ZHUGS MCHOG TU 'DZIN PA DANG, THE TSOM MO, ,'DI NI 'PHAGS PA NYAN THOS DMYAL BAR MI 'GRO ZHING YI DAGS DANG DUD 'GROR MI 'GRO BA NGAN SONG NGAN 'GRO LOG PAR MI LTUNG 
BA STE; GANG YANG 'DI SKAD DU RIGS NAS RIGS SU SKYE BA DANG SRID PA LAN BDUN PA ZHES BRJOD PA'O, ,GZHAN YANG MING CHEN 'PHAGS PA NYAN THOS SANGS RGYAS LA DAD PA MI PHYED PA DANG, CHOS DANG, DGE 'DUN LA DAD PA MI PHYED PA DANG, CHOS LNGA PO RNAMS LA SHES RAB CHEN POS RNAM PAR 
DPYOD PAR BZOD PA STE, 'DI LTA STE, DAD PA DANG BRTZON 'GRUS DANG, DRAN PA DANG, TING NGE 'DZIN DANG, SHES RAB PO, ,'DI NI 'PHAGS PA NYAN THOS DMYAL BAR MI LTUNG ZHES BYA BA NAS, NGAN SONG NGAN 'GRO LOG PAR MI LTUNG BA ZHES BYA BA'I BAR DU STE, GANG YANG 'DI SKAD DU CHOS 
KYI RJES SU 'BRANG BA ZHES BRJOD PA'O, ,GZHAN YANG MING CHEN 'PHAGS PA NYAN THOS SANGS RGYAS LA DAD PA MI PHYED CING CHOS DANG DGE 'DUN LA DAD PA MI PHYED PA DANG CHOS LNGA PO RNAMS LA SHES RAB CHUNG DUS RNAM PAR DPYOD PAS BZOD PA STE, 'DI LTA STE, DAD PA DANG, BRTZON 'GRUS DANG, DRAN PA 
DANG; TING NGE 'DZIN DANG, SHES RAB PO, ,MING CHEN 'DI NI 'PHAGS PA NYAN THOS DMYAL BAR MI 'GRO ZHING, YI DAGS SU MI 'GRO BA, DUD 'GROR MI 'GRO BA, NGAN SONG NGAN 'GRO LOG PAR MI LTUNG BA'O ZHES BYA BA'I BAR DU STE, GANG YANG JI SKAD DU DAD PA'I RJES SU 'BRANG BA ZHES BRJOD 

@25B
PA'O; ,MING CHEN 'DI NI GNAS MA YIN ZHING GO SKABS MED DE, SHING S'A LAS NGAS BSHAD PA'I DON 'DI LTA BU SHES PA 'DI NI GNAS MED PA'O, ,'ON KYANG GNAS NGES PAR YONGS SU BRTAG PAR BZUNG STE BSHAD PAR BYA'O, ,MING CHEN S'A LA 'DIS NGAS BSHAD PA'I DON NI MI SHES PAS NGA 
RGYUN DU ZHUGS PAR LUNG MI STON TO, ,CI'I PHYIR NGAS SH'AKYA MDA' LAG RGYUN DU ZHUGS PAR LUNG BSTAN CE NA, MING CHEN SH'AKYA MDA' LAG 'TSO BA'I DUS KYI TSE MYOS PAR 'GYUR BA 'THUNG BA SPANGS SHING BSLAB PA YANG DAG PAR BLANGS TE, DES NA NGAS 'CHI BA'I DUS NA RGYUN DU ZHUGS PA MI LTUNG 
BA'I CHOS CAN RDZOGS PA'I BYANG CHUB TU NGES PA, MCHOG TU THOGS NA SRID PA LAN BDUN LA, LHA DANG MI RNAMS SU LAN BDUN DU NYING MTSAMS SBYAR NAS SDUG BSNGAL MTHAR BYED PA ZHES NGAS LUD BSTAN TO, ,DE NAS SH'AKYA MING CHEN BCOM LDAN 'DAS KYIS GSUNGS PA LA MNGON PAR 
DGA' ZHING RJES SU YI RANG NAS BCOM LDAN 'DAS KYI ZHABS LA SPYI POS PHYAG BYAS TE BCOM LDAN 'DAS KYI DRUNG NAS SONG NGO, ,RNAM PAR THAR PA BRGYAD LUS KYIS MNGON SUM DU BYAS NAS BSGRUBS TE GNAS SO ZHES BYA BA LA, BRGYAD PA NI 'DU SHES DANG TSOR BA 'GOG PA'I RNAM PAR THAR PA STE 
'GOG PA'I SNYOMS PAR 'JUG PA ZHES BYA BA DANG, MING GNYIS PA LA LUS KYIS MNGON SUM DU BYED PA ZHES BRJOD DO, ,MDO GANG LAS 'GOG PA LUS KYIS MNGON SUM DU BYED PA THOB PA ZHES BYA BA GSUNGS PA'I MDO DE NYID LAS 'PHAGS PA'I GANG ZAG GI RNAM PAR DBYE BA GZHAN YANG NYE BAR 
BSDUS SO,, ,,MDO LAS SLOB PA BCO BRGYAD CES GSUNGS PA ZHES BYA BA LA, BCOM LDAN 'DAS MNYAN YOD NA RGYAL BYED KYI TSAL MGON MED ZAS SBYIN GYI KUN DGA' RA BA NA BZHUGS TE, DE NAS KHYIM BDAG MGON MED ZAS SBYIN BCOM LDAN 'DAS GANG NA BA DER NYE BAR SONG STE NYE BAR 
SONG NAS BCOM LDAN 'DAS KYI ZHABS LA PHYAG BYAS TE, PHYOGS GCIG TU 'DUG GO, ,PHYOGS GCIG TU 'DUG NAS, KHYIM BDAG MGON MED ZAS SBYIN GYIS BCOM LDAN 'DAS LA 'DI SKAD CES GSOL TO, ,BTZUN PA 'JIG RTEN GYI YON GNAS SU DU ZHIG MCHIS, KHYIM BDAG GNYIS TE 

@26A
*, ,SLOB PA DANG, MI SLOB PA'O, ,KHYIM BDAG DE LA SLOB PA BCO BRGYAD DANG, MI SLOB PA DGU'O, ,SLOB PA BCO BRGYAD GANG ZHE NA, RGYUN DU ZHUGS PA'I 'BRAS BU MNGON DU BYA BA'I PHYIR ZHUGS PA DANG, RGYUN DU ZHUGS PA DANG, LAN CIG PHYIR 'ONG BA'I 
'BRAS BU MNGON DU BYA BA'I PHYIR ZHUGS PA DANG, LAN CIG PHYIR 'ONG BA DANG, PHYIR MI 'ONG BA'I 'BRAS BU MNGON DU BYA BA'I PHYIR ZHUGS PA DANG, PHYIR MI 'ONG BA DANG, DGRA BCOM PA'I 'BRAS BU MNGON DU BYA BA'I PHYIR ZHUGS PA DANG, DAD PA'I RJES SU 'BRANG BA DANG, CHOS KYI 
RJES SU 'BRANG BA DANG, DAD PAS MOS PA DANG, MTHONG BAS THOB PA DANG, RIGS NAS RIGS SU SKYE BA DANG, BAR CHAD GCIG PA CAN DANG, BAR MA DOR YONGS SU MYA NGAN LAS 'DA' BA DANG, SKYES NAS YONGS SU MYA NGAN LAS 'DA' BA DANG, MNGON PAR 'DU BYA BA DANG BCAS 
BAR YONGS SU MYA NGAN LAS 'DA' BA DANG, MNGON BAR 'DU BYA BA MED PAR YONGS SU MYA NGAN LAS 'DA' BA DANG, GANG DU 'PHO BA STE, 'DI NI SLOB PA BCO BRGYAD CES BYA'O, ,MI SLOB PA DGU GANG ZHE NA, YONGS SU NYAMS PA'I CHOS CAN DANG, 'CHI BAR SEMS PA'I CHOS CAN DANG, RJES 
SU BSRUNG BA'I CHOS CAN DANG, GNAS PA LAS MI SKYO BA DANG, RTOGS PA'I SKAL BA CAN DANG, MI G-YO BA'I CHOS CAN DANG, SHES RAB KYIS RNAM PAR GROL BA DANG, PHYOGS GCIG LAS RNAM PAR GROL BA DANG, GNYI GA'I CHA LAS RNAM PAR GROL BA STE, 'DI NI MI SLOB PA'I GANG ZAG DGU 
ZHES BYA'O, ,SLOB PA DANG MI SLOB PA 'DI DAG NI 'JIG RTEN 'DI NA SBYIN PA DANG MCHOD SBYIN GYI 'OS SU GYUR PA'O, ,LUS DANG NGAG DANG DE BZHIN DU, ,YID KYI DRANG POR GYUR PA NA, ,GANG LA BYIN NA 'BRAS CHE BA, ,MCHOD SBYIN BYA BA'I ZHING BZANG YIN, ,ZHES GSUNGS SO, ,DE DAG NI TSUL 
KHRIMS DANG TING NGE 'DZIN DANG SHES RAB KYI RANG BZHIN DAG YIN NO ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG GSUM PO 'DI DAG NI BSLAB PA GSUM STE, GSUM GANG ZHE NA, LHAG PA'I TSUL KHRIMS KYI BSLAB PA DANG, LHAG PA'I SEMS DANG, LHAG PA'I SHES RAB KYI BSLAB 

@26B
PA'O; ;LHAG PA'I TSUL KHRIMS KYI BSLAB PA GANG ZHE NA, 'DI NI DGE SLONG TSUL KHRIMS DANG LDAN BAR GNAS SHING SO SOR THAR PAS BSDAMS NA CHO GA DANG SPYOD YUL PHUN SUM TSOGS PA DANG KHA NA MA THO BA PHRA RAB TZAM LA YANG 'JIGS PAR LTA ZHING, BSLAB PA YANG DAG PAR BLANGS PA LA SLOB PAR 
BYED PA STE, 'DI NI LHAG PA'I TSUL KHRIMS KYI BSLAB PA ZHES BYA'O, ,LHAG PA'I SEMS KYI BSLAB PA GANG ZHE NA, 'DI NI DGE SLONG 'DOD PA LAS DBEN PA ZHES BYA BA NAS, BSAM GTAN BZHI PA BSGRUBS TE NYE BAR GNAS SO ZHES BYA BA'I BAR DU STE, 'DI NI LHAG PA'I TING NGE 'DZIN GYI 
BSLAB PA ZHES BYA'O, ,LHAG PA'I SHES RAB KYI BSLAB PA GANG ZHE NA, 'DI NI DGE SLONG SDUG BSNGAL 'PHAGS PA'I BDEN PA'O ZHES YANG DAG PA JI LTA BA BZHIN RAB TU SHES SHING, SDUG BSNGAL KUN 'BYUNG BA DANG, SDUG BSNGAL 'GOG PA DANG, SDUG BSNGAL 'GOG PAR 'GRO BA'I LAM 
'PHAGS PA'I BDEN PA'O ZHES YANG DAG PA JI LTA BA BZHIN RAB TU SHES PA STE, 'DI NI LHAG PA'I SHES RAB KYI BSLAB PA ZHES BYA'O, ,BCOM LDAN 'DAS KYIS DE SKAD CES BKA' STZAL TE, BDE BAR GSHEGS PAS DE SKAD GSUNGS NAS, STON PAS GZHAN YANG 'DI SKAD CES BKA' 
STZAL TO, ,BCOM LDAN LHAG PA'I TSUL KHRIMS DANG, ,SEMS DANG LHAG PA'I SHES RAB KYI, ,BSLAB PA GSUM PO PHUN TSOGS PA'I, ,DGE SLONG GANG DER SPYOD PAR BYED, ,STOBS LDAN BRTAN PA'I BRTZON 'GRUS CAN, ,NYIN MO JI LTAR DE BZHIN MTSAN, ,MTSAN MO JI LTAR DE 
BZHIN NYIN, ,SNGA MA JI BZHIN DE BZHIN PHYIS, ,PHYI MA JI BZHIN DE BZHIN SNGAR, ,JI LTAR 'OG TU DE LTAR STENG, ,STENG DU JI LTAR DE BZHIN 'OG ,RTAG TU DBANG PO BSDAMS SHING SPYOD, ,TSAD MED PA YI TING 'DZIN GYIS, ,PHYOGS KUN ZIL GYIS GNON BYED PA, ,DE NI BSLOB LAM 
YANG DAG PA'I, ,DBANG PO SLOB PA ZHES BRJOD DO, ,DE YIS SEMS NI RNAM GROL ZHING, ,RNAM PAR SHES NA STONG BYED PA, ,DE NI BSTAN PA LAM RJES 'GRO, ,'JIG RTEN RDZOGS SANGS RGYAS ZHES BRJOD, ,RMONGS PA MED PAR RAB GNAS SHING, ,RIG DANG ZHABS SU LDAN PA DANG, , 

@27A
*, ,'CHI BA'I 'OG TU SRED ZAD CING, ,RNAM PAR GROL BA THOB PAR 'GYUR, ,MAR ME SHI BAR GYUR PA LTAR, ,DE YI SEMS NI RNAM PAR THAR, ,ZHES GSUNGS SO, ,MDO LAS ZHI BYED BSLAB PA LA SLOB CING BSLAB PA LA SLOB PAS NA DE'I PHYIR ZHES BYA BA LA, 
BCOM LDAN 'DAS RGYAL PO'I KHAB KYI 'OD MA'I TSAL GYI BYA KA LAN DA KA GNAS PA NA BZHUGS TE, DES NA KUN DU RGYU ZHI BYED BCOM LDAN 'DAS GANG NA BA DER NYE BAR SONG STE, NYE BAR SONG NAS BCOM LDAN 'DAS DANG LHAN CIG CES BYA BA NAS PHYOGS GCIG TU 'DUG NAS ZHES BYA BA'I BAR DU STE, 
DE NAS KUN DU RGYU ZHI BYED KYIS BCOM LDAN 'DAS LA 'DI SKAD CES GSOL TO, ,GOO TA MA SLOB PA SLOB PA ZHES BRJOD PA, CI'I PHYIR SLOB PA SLOB PA ZHES BRJOD, ZHI BYED BSLAB PA LA SLOB CING BSLAB PA LA SLOB PAS DE'I PHYIR SLOB PA ZHES BRJOD DO, ,GOO TA MA BSLAB PA GANG LA SLOB, DUS 
DANG DUS SU LHAG PA'I TSUL KHRIMS KYI BSLAB PA LA SLOB PA DANG, LHAG PA'I SEMS DANG, LHAG PA'I SHES RAB KYI BSLAB BA LA SLOB PAR BYED PA STE, ZHI BYED DE'I PHYIR BSLAB PA LA SLOB CING BSLAB PA LA SLOB PAS NA DE'I PHYIR SLOB PA ZHES BYA'O, ,GOO TA MA GANG YANG DGE SLONG DGRA BCOM PA, 
ZAG PA ZAD PA, BYA BA BYAS PA, BYED PA BYAS PA, KHUR BOR BA, RANG GI DON RJES SU THOB PA, SRID PA KUN DU SBYOR BA YONGS SU ZAD PA, YANG DAG PAR SHES PAS SEMS SHIN TU RNAM PAR GROL BA, DE'I TSE NA BSLAB PA GANG ZHIG LA SLOB PAR BYED CE NA, ZHI BYED GANG YANG DGE SLONG 
DGRA BCOM PA ZAG PA ZAD PA, BYA BA BYAS PA, BYED PA BYAS PA, KHUR BOR BA, RANG GI DON RJES SU THOB PA, SRID PA KUN DU SBYOR BA, YONGS SU ZAD PA, YANG DAG PA'I SHES PAS SEMS SHIN TU RNAM PAR GROL BA DE'I TSE 'DOD CHAGS MA LUS PAR ZAD PA SO SOR MYONG BA DANG, ZHE 
SDANG ZAD PA DANG, GTI MUG ZAD PA SO SOR MYONG BAR BYED DO, ,DE 'DOD CHAGS YANG DAG PAR ZAD BA DANG, ZHE SDANG YANG DAG PAR ZAD PA DANG, GTI MUG YANG DAG PAR ZAD PAS GANG YANG SDIG BAR 'GYUR BA DE MI BYED CING DGE BA LA BRTEN PAR BYED DE, ZHI BYED BSLAB PA LA SLOB CING, 

@27B
BSLAB PA LA SLOB PAS NA DE'I PHYIR SLOB PA'I SLOB PA ZHES BYA'O, ,DE NAS KUN DU RGYU ZHI BYED BCOM LDAN 'DAS KYIS GSUNGS PA LA ZHES BYA BA NAS LANGS TE SONG NGO ZHES BYA BA'I BAR DU'O, ,KUN DU RGYU ZHI BYED JI LTA BA BZHIN DU TSE DANG LDAN PA KUN DGA' BO DANG, GZHAN YANG DGE SLONG RNAMS LA 
BCOM LDAN 'DAS KYIS BSHAD PA YANG DE BZHIN NO, ,'O NA MOD LAS 'DIS SDIG PA MI DGE BA'I CHOS ZHES BYA BA LA, LUNG BAR MA'I MDO DANG PO'I MTHAR 'DI SKAD CES GSUNGS TE, JI LTAR DGE SBYONG DU 'GYUR ZHE NA, 'DIS SDIG PA MI DGE BA'I CHOS YANG SRID PAR KUN NAS NYON MONGS PA 
CAN; NAD DANG BCAS SHING RNAM PAR SMIN PA SDUG BSNGAL BA, MA 'ONGS PA'I SKYE BA DANG RGA BA DANG NA BA DANG 'CHI BA RNAMS ZHI BAR BYAS PA STE 'DI LTAR NA DGE SBYONG DU 'GYUR RO, ,JI LTAR NA BRAM ZER 'GYUR ZHE NA, 'DIS SDIG PA MI DGE BA'I CHOS YANG SRID PAR KUN NAS NYON MONGS PA CAN NAD 
DANG BCAS SHING RNAM PAR SMIN PA SDUG BSNGAL BA MA 'ONGS PA'I SKYE BA DANG RGA BA DANG NA BA DANG 'CHI BA RNAMS LA PHYIR PHYOGS BAR BYAS PA STE, 'DI LTAR NA BRAM ZER 'GYUR RO, ,JI LTAR NA 'PHAGS PAR 'GYUR BA YIN ZHE NA, 'DIS SDIG PA MI DGE BA'I CHOS YANG SRID PAR KUN NAS NYON MONGS BA CAN NAD 
DANG BCAS SHING RNAM PAR SMIN PA SDUG BSNGAL BA MA 'ONGS PA'I SKYE BA DANG RGA BA DANG NA BA DANG 'CHI BA RNAMS LAS RING DU GYUR PA STE, 'DI LTAR NA 'PHAGS PAR 'GYUR RO, ,JI LTAR NA KHRUS BYED PAR 'GYUR ZHE NA, 'DIS SDIG PA MI DGE BA'I CHOS YANG SRID PAR KUN NAS NYON MONGS PA CAN NAD DANG BCAS 
SHING RNAM PAR SMIN PA SDUG BSNGAL BA, MA 'ONGS PA'I SKYE BA DANG RGA BA DANG NA BA DANG 'CHI BA RNAMS DAG PAR BYAS PA STE, 'DI LTAR NA KHRUS BYED PAR 'GYUR RO ZHES GSUNGS SO, ,DE LTAR NA 'O NA SANGS RGYAS KYIS GSUNGS PA LA KHA BSKANG BYA DGOS SO ZHES BYA BA LA, GLENG GZHI NI MNYAN DU YOD 
PA NA'O, ,DGE SLONG DAG DGE SBYONG DANG DGE SBYONG GI 'BRAS BU DAG BSTAN PAR BYA STE, DE LEGS PAR NYON LA YID LA ZUNG SHIG DANG NGAS BSHAD PAR BYA'O, ,DGE SBYONG GANG ZHE NA, 'PHAGS PA'I LAM YAN LAG BRGYAD DE, 'DI LTA STE YANG DAG PA'I LTA BA NAS, YANG DAG PA'I TING NGE 'DZIN 

@28A
*, ,GYI BAR DU'O; ,DGE SBYONG GI 'BRAS BU GANG ZHE NA, DGE SBYONG GI 'BRAS BU BZHI STE, BZHI GANG ZHE NA, RGYUN DU ZHUGS PA'I 'BRAS BU DGE SBYONG GI 'BRAS BU DANG, LAN CIG PHYIR 'ONG BA'I 'BRAS BU DGE SBYONG GI 'BRAS BU DANG, PHYIR MI 'ONG BA'I 'BRAS BU DGE 
SBYONG GI 'BRAS BU DANG, DGRA BCOM PA'I 'BRAS BU DGE SBYONG GI 'BRAS BU'O, ,RGYUN DU ZHUGS PA'I 'BRAS BU DGE SBYONG GI 'BRAS BU GANG ZHE NA, KUN DU SBYOR BA GSUM SPANGS PA GANG YIN PA DE YIN NO, ,LAN CIG PHYIR 'ONG BA'I 'BRAS BU DGE SBYONG GI 'BRAS BU GANG ZHE NA, KUN DU SBYOR 
BA GSUM SPANGS SHING 'DOD CHAGS DANG ZHE SDANG DANG GTI MUG SRAB MOR GYUR PA GANG YIN PA DE YIN NO, ,PHYIR MI 'ONG BA'I 'BRAS BU DGE SBYONG GI 'BRAS BU GANG ZHE NA, THA MA'I CHA DANG MTHUN PA'I KUN DU SBYOR BA LNGA SPANGS PA GANG YIN BA DE YIN NO, ,'BRAS BU RNAMS KYI MCHOG 
DGRA BCOM PA NYID DGE SBYONG GI 'BRAS BU GANG ZHE NA, 'DOD CHAGS GTAN SPANGS PA DANG, ZHE SDANG GTAN SPANGS PA DANG, GTI MUG GTAN SPANGS PA DANG, NYON MONGS PA THAMS CAD SPANGS PA GANG YIN PA DE YIN NO, ,DGE SLONG DAG DGE SBYONG DANG, DGE 
SBYONG DAG GI 'BRAS BU DAG BSTAN PAR BYA'O ZHES NGAS JI SKAD DU BSTAN PA DE RGYAS PAR RAB TU BSHAD DO ZHES GSUNGS SO, ,MDO LAS BCOM LDAN 'DAS DE NI TSANGS PA ZHES KYANG BYA ZHES BYA BA LA, BRGYA BYIN GYI MDO'I NYE BAR BSTAN PA LA BSHAD PA LAS TE, DE NAS LHA'I DBANG PO 
BRGYA BYIN GYIS SUM CU RTZA GSUM PA'I LHA RNAMS LA BOS TE, GROGS PO NGAG GANG YANG BDAG CAG CHOS BZANG LHA'I 'DUN SA NA 'DUS SHING TSOGS TE 'DUG PA DE DAG TSANGS PA LA LAN GSUM DU 'DUD PA BYAS TE, BDAG CAG TSANGS PA LA LAN GSUM DU 'DUD PA BYAS PA DE SDUN DU BCOM LDAN 
'DAS LA BYAS PAR 'GYUR TE, DE CI'I PHYIR ZHE NA, BCOM LDAN 'DAS DE NI TSANGS PA ZHES KYANG BYA, ZHI BA DANG BSIL BAR GYUR PA ZHES KYANG BYA'O ZHES KYANG GSUNGS SO, ,'PHAGS PA KUN SHES KOO ndI N+YA LA DE SKYES PA NA ZHES BYA BA LA BCOM LDAN 'DAS W'A R'AnA S'I NA DRANG SRONG SMRA BA RI 

@28B
DAGS KYI NAGS NA BZHUGS TE, DE NAS BCOM LDAN 'DAS KYIS DGE SLONG LNGA PO RNAMS LA BOS TE, DGE SLONG NGAG 'DI NI SDUG BSNGAL 'PHAGS PA'I BDEN PA'O ZHES DGE SLONG DAG NGAS SNGON MA THOS PA'I CHOS RNAMS LA TSUL BZHIN DU YID LA BYED PA NA MIG SKYES SO, ,SHES PA 
DANG; RIG PA DANG, BLO SKYES SO, ,'DI NI SDUG BSNGAL KUN 'BYUNG BA, 'DI NI SDUG BSNGAL 'GOG PA, 'DI NI SDUG BSNGAL 'GOG PAR 'GRO BA'I LAM 'PHAGS PA'I BDEN PA'O ZHES NGAS SNGON MA THOS PA'I CHOS RNAMS LA TSUL BZHIN DU YID LA BYED PA NA MIG SKYES SO, ,SHES 
PA DANG; RIG PA DANG, BLO SKYES SO, ,DGE SLONG DAG GANG YANG SDUG BSNGAL 'PHAGS PA'I BDEN PA MNGON PAR SHES NAS YONGS SU SHES PAR BYA'O ZHES NGAS SNGON MA THOS PA'I CHOS RNAMS LA TSUL BZHIN DU YID LA BYED PA NA MIG SKYES SO, ,SHES PA DANG, RIG PA DANG, BLO SKYES 
SO; ;DGE SLONG DAG KUN 'BYUNG 'PHAGS PA'I BDEN PA DE MNGON PAR SHES NAS YONGS SU SPANG BAR BYA'O ZHES NGAS SNGON MA THOS PA'I CHOS RNAMS LA TSUL BZHIN DU YID LA BYED PA NA ZHES BYA BA NAS, SNGA MA BZHIN DU BLO SKYES SO ZHES BYA BA'I BAR DU'O, ,DGE SLONG DAG SDUG BSNGAL 'GOG 
PA 'PHAGS PA'I BDEN PA DE MNGON PAR SHES NAS MNGON SUM DU BYA'O ZHES BYA BA NAS SNGA MA BZHIN DU BLO SKYES SO ZHES BYA BA'I BAR DU'O, ,DGE SLONG DAG SDUG BSNGAL 'GOG PAR 'GRO BA'I LAM 'PHAGS PA'I BDEN PA DE MNGON PAR SHES NAS BSGOM PAR BYA'O ZHES BYA BA NAS, SNGA MA BZHIN 
DU BLO SKYES SO ZHES BYA BA'I BAR DU'O, ,DGE SLONG DAG SDUG BSNGAL 'PHAGS PA'I BDEN PA DE MNGON PAR SHES PAR BYA BA SHES SO ZHES NGAS SNGON MA THOS PA'I CHOS RNAMS LA TSUL BZHIN DU YID LA BYED PA NA MIG SKYES SO, ,SHES PA DANG, RIG PA DANG, BLO SKYES SO, ,DGE SLONG DAG 
SDUG BSNGAL KUN 'BYUNG BA 'PHAGS PA'I BDEN PA DE MNGON PAR SHES NAS YONGS SU SPANGS SO ZHES NGAS SNGON MA THOS PA'I CHOS RNAMS LA TSUL BZHIN DU YID LA BYED PA NA MIG SKYES SO, ,SHES PA DANG, RIG PA DANG, BLO SKYES SO, ,DGE SLONG DAG SDUG BSNGAL 'GOG PA 'PHAGS 

@29A
*, ,PA'I BDEN PA DE MNGON PAR SHES NAS MNGON SUM DU BYAS SO ZHES BYA BA NAS, SNGA MA BZHIN DU BLO SKYES SO ZHES BYA BA'I BAR DU'O, ,DGE SLONG DAG SDUG BSNGAL 'GOG PAR 'GRO BA'I LAM 'PHAGS PA'I BDEN PA DE MNGON PAR SHES NAS BSGOM PAR BYA'O ZHES NGAS 
SNGON MA THOS PA'I CHOS RNAMS LA TSUL BZHIN DU YID LA BYED PA NA MIG SKYES SO, ,SHES PA DANG, RIG PA DANG, BLO SKYES SO, ,DGE SLONG DAG NGAL CI SRID DU 'PHAGS PA'I BDEN BA BZHI PO 'DI RNAMS LA LAN GSUM DU BZLAS PA DANG RNAM PA BCU GNYIS SU MA BSKOR BAR MIG MA SKYES SHING, 
SHES PA DANG, RIG PA DANG, BLO MA SKYES LA, DE SRID DU LTA DANG BCAS PA'I 'JIG RTEN DANG, BDUD DANG BCAS PA DANG, TSANGS PA DANG BCAS PA DANG, DGE SBYONG DANG BRAM ZER BCAS PA'I SKYE DGU'I LHA DANG MI LAS MA GROL ZHING LDAN PA DANG, RAB TU LDAN PA DANG, SEMS PHYIN 
CI LOG DANG MA BRAL BAR LAN MANG DU GNAS PA DE SRID DU BDAG BLA NA MED PA YANG DAG PAR RDZOGS PA'I BYANG CHUB TU MNGON PAR RDZOGS PAR SANGS RGYAS PA'O ZHES NGAS MNGON PAR MKHYEN TO, ,DGE SLONG DAG NGA LA 'PHAGS PA'I BDEN PA BZHI PO 'DI RNAMS LA LAN GSUM DU BZLAS PA DANG, RNAM 
PA BCU GNYIS SU BSKOR BA NA MIG SKYES SHING SHES PA DANG RIG PA DANG BLO SKYES TE DE NAS BDAG LHA DANG BCAS PA'I 'JIG RTEN DANG, BDUD DANG BCAS PA DANG, TSANGS PA DANG BCAS PA DANG, DGE SBYONG DANG BRAM ZER BCAS PA'I SKYE DGU'I LHA DANG MI LAS RNAM PAR GROL ZHING MI LDAN PA DANG, 
RAB TU MI LDAN PA DANG, SEMS PHYIN CI LOG DANG BRAL ZHING LAN MANG DU GNAS SO, ,DE NAS BDAG BLA NA MED PA YANG DAG PAR RDZOGS PA'I BYANG CHUB TU MNGON PAR RDZOGS PAR SANGS RGYAS SO ZHES NGAS MNGON PAR MKHYEN TO, ,CHOS KYI RNAM GRANGS 'DI BSHAD PA NA KOO ndIN+YA DANG LHA BRGYAD KHRI BZHI 
STONG DAG LA CHOS RNAMS LA CHOS KYI MIG RTUL MED CING DRI MA DANG BRAL BA RNAM PAR DAG PA SKYES SO, ,DE NAS BCOM LDAN 'DAS KYIS TSE DANG LDAN PA KOO ndIN+YA LA BOS TO, KOO ndIN+YA CHOS KUN SHES SAM, BCOM LDAN 'DAS 'TSAL LAGS SO, ,KOO ndI N+YA CHOS KUN SHES SAM, BDE BAR GSHEGS 

@29B
PA 'TSAL LAGS SO, ,TSE DANG LDAN PA KOO ndI N+YAS CHOS KUN RNAM PAR SHES TE, DE'I PHYIR KUN SHES KOO ndI N+YA ZHES BTAGS TE, TSE DANG LDAN PA KOO ndI N+YAS CHOS KUN SHES SO ZHES SA BLA BA'I GNOD SBYIN RNAMS SGRA BRJOD CING DBYANGS SGROGS PAR BYED DE, GROGS PO DAG W'A R'A nA S'I DRANG SRONG SMRA BA 
RI DAGS KYI NAGS SU BCOM LDAN 'DAS KYIS SKYE BO MANG PO LA PHAN PA DANG, SKYE BO MANG PO LA BDE BA DANG, LHA DANG MI RNAMS LA THUGS BRTZE BAS PHAN PA DANG BDE BA'I PHYIR DGE SBYONG NGAM, BRAM ZE 'AM, LHA 'AM, BDUD DAM, TSANGS PA DANG BCAS PA'I 'JIG RTEN GANG GIS KYANG 
CHOS DANG MTHUN PAR MA BSKOR BA LAN GSUM DU BZLAS TE RNAM PA BCU GNYIS SU BSKOR BA'I CHOS KYI 'KHOR LO CHOS DANG MTHUN PAR BSKOR RO ZHES DBYANGS SGROGS SO, ,SA BLA PA'I GNOD SBYIN RNAMS LAS BAR SNANG LA GNAS PA'I GNOD SBYIN RNAMS DANG, RGYAL CHEN RIS BZHI DANG, SUM CU 
RTZA GSUM DANG, 'THAB BRAL DANG, DGA' LDAN DANG, 'PHRUL DGA' DANG, GZHAN 'PHRUL DBANG BYED KYI LHA RNAMS KYIS THOS NAS SKAD CIG DANG THANG CIG DANG YUD TZAM GYIS TSANGS PA'I 'JIG RTEN GYI BAR DU SGRA GRAGS PAR GYUR TO, ,TSANGS RIS KYI LHA RNAMS SGRA BRJOD CING DBYANGS 
SGROGS PAR BYED DE, GROGS PO DAG W'A R'A nA S'I DRANG SRONG SMRA BA RI DAGS KYI NAGS SU ZHES BYA BA NAS, SNGA MA BZHIN DU BSKOR TO ZHES BYA BA'I BAR DU'O, ,DRANG SRONG SMRA BA RI DAGS KYI NAGS SU BCOM LDAN 'DAS KYIS LAN GSUM DU BZLAS TE RNAM PA BCU GNYIS SU CHOS DANG MTHUN PAR CHOS KYI 
'KHOR LO BSKOR BA DE'I PHYIR CHOS KYI RNAM GRANGS 'DI LA CHOS KYI 'KHOR LO BSKOR BA ZHES BTAGS SO ZHES GSUNGS SO, ,GNYIS PA GNAS BDUN LA MKHAS PA BZHIN NO ZHES BYA BA LA, GNYIS BSTAN PA NI SKYE MCHED DRUG GI TSOGS KYI MDO LAS BYUNG BA MDZOD KYI GNAS LNGA PAR GNYIS PHYIR ZHES BYA BAR 
BSTAN LA; MDZOD KYI GNAS GSUM PAR, ,RE DRUG 'DUS TE BYUNG BA YIN, ,ZHES BYA BAR YANG BRIS ZIN TO, ,GNAS BDUN PA LA MKHAS PA NI MDZOD KYI GNAS 'DI NYID DU SHING 'DAB MA BDUN PA BZHIN NO ZHES BYA BAR BSHAD ZIN PAS YANG MI 'CHAD DO, ,LUNG YANG BAR MDOR YONGS SU 

@30A
*, ,MYA NGAN LAS 'DAS PAS NA GONG DU 'PHO BA'I BAR GANG ZAG LNGA PO 'DI DAG NI ZHES BYA BA LA, BCU TSAN BCU PA'I LAS RGYAL GNYIS, ,ZHES BYA BA'I SDOM LAS TE, GLENG GZHI NI MNYAN DU YOD PA NA'O, ,GANG ZAG NI BCU STE, BCU GANG ZHE NA, RIGS NAS 
RIGS SU SKYE BA DANG, MCHOG TU THOGS NA LAN BDUN PA DANG, BAR CHAD GCIG PA CAN DANG, LAN CIG PHYIR 'ONG BA DANG, BAR MA DOR YONGS SU MYA NGAN LAS 'DA' BA DANG, SKYES NAS YONGS SU MYA NGAN LAS 'DA' BA DANG, MNGON PAR 'DU BYA BA MED PAR YONGS SU MYA NGAN 
LAS 'DA' BA DANG, MNGON PAR 'DU BYA BA DANG BCAS PAR YONGS SU MYA NGAN LAS 'DA' BA DANG, GANG DU 'PHO BA DANG, DGRA BCOM PA STE, GANG ZAG BCU PO 'DI DAG LAS GANG ZAG LNGA NI 'DIR RTZOM ZHING 'DIR MTHAR 'BYIN PAR 'GYUR LA, GANG ZAG LNGA NI 'DIR RTZOM ZHING DER MTHAR 
'BYIN PAR 'GYUR RO, ,GANG ZAG LNGA PO 'DI RNAMS LAS 'DIR RTZOM ZHING 'DIR MTHAR 'BYIN PA GANG ZHE NA, RIGS NAS RIGS SU SKYE BA NAS, DGRA BCOM PA'I BAR DU STE, GANG ZAG LNGA PO 'DI DAG NI 'DIR RTZOM ZHING 'DIR MTHAR 'BYIN PAR 'GYUR RO, ,GANG ZAG LNGA PO 'DI 
RNAMS LAS 'DIR RTZOM ZHING DER MTHAR 'BYIN PA GANG ZHE NA, BAR MA DOR YONGS SU MYA NGAN LAS 'DA' BA NAS GONG DU 'PHO BA'I BAR DU STE, GANG ZAG LNGA PO 'DI DAG NI 'DIR RTZOM ZHING DER MTHAR 'BYIN PAR 'GYUR RO ZHES GSUNGS SO, ,DGRA BCOM DRUG 'DOD CES BYA BA 
LA; GLENG GZHI NI MNYAN DU YOD PA NA'O, ,DGE SLONG DAG DRUG PO 'DI DAG NI DGRA BCOM PA STE, DRUG GANG ZHE NA, YONGS SU NYAMS PA'I CHOS CAN DANG, 'CHI BAR SEMS PA'I CHOS CAN DANG, RJES SU SRUNG BA'I CHOS CAN DANG, GNAS PA LAS MI BSKYOD BA DANG, RTOGS PA'I 
SKAL BA CAN DANG, MI G-YO BA'I CHOS CAN NO ZHES GSUNGS SO, ,DGE SLONG DAG 'PHAGS PA'I SHES RAB KYIS SPANGS PA GANG YIN PA DE NI SPANGS PA YIN NO ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG JI SRID DU DGE BA'I CHOS RNAMS LA DAD PA YOD PA DE 

@30B
SRID DU SDIG PA MI DGE BA'I CHOS RNAMS KUN DU MI 'BYUNG NGO ZHES NGA SMRA'O, ,DAD PA NUB PAR GYUR CING MA DAD PAS SEMS GTUGS PA NI SDIG PA MI DGE BA'I CHOS RNAMS SKYE BAR 'GYUR RO ZHES NGA SMRA'O, ,JI SRID DU BRTZON 'GRUS DANG, NGO TSA SHES PA DANG, KHREL YOD PA DANG, 
SHES RAB YOD PA DE SRID DU SDIG PA MI DGE BA'I CHOS RNAMS KUN DU MI 'BYUNG NGO ZHES NGA SMRA'O, ,SHES RAB NUB PAR GYUR CING 'CHAL BA'I SHES RAB KYIS SEMS GTUGS PA NA SDIG PA MI DGE BA'I CHOS RNAMS SKYE BAR 'GYUR RO ZHES NGA SMRA'O, ,DGE SLONG DAG DANG PA LA BRTEN NAS 
MI DGE BA'I CHOS RNAMS SPONG BAR 'GYUR ZHING DGE BA'I CHOS RNAMS BSGOM PAR 'GYUR TE, SPANGS PA NA DE NYID 'DI'I DGE BA'O ZHES BRJOD PAR BYA'O, ,BRTZON 'GRUS DANG NGO TSA SHES PA DANG KHREL YOD PA LA BRTEN NAS MI DGE BA'I CHOS RNAMS SPONG BAR 'GYUR ZHING DGE BA'I CHOS RNAMS 
BSGOM PAR 'GYUR TE, SPONGS PA DE NYID 'DI'I DGE BA ZHES BRJOD PAR BYA'O, ,DE CI'I PHYIR ZHE NA, DGE SLONG DAG GANG 'PHAGS PA'I SHES RAB KYIS SPANGS PA GANG YIN BA DE NI SPANGS PA YIN NO ZHES GSUNGS SO, ,SLOB PA LA BAG YOD PA LA BAG YOD PAR BYA'O ZHES BYA BA LA, GLENG GZHI NI MNYAN DU 
YOD PA NA'O, ,DGE SLONG DAG DGE SLONG THAMS CAD NI BAG YOD PA LA BAG YOD PAR BYA'O ZHES NGA MI SMRA ZHING, DGE SLONG THAMS CAD LA BAG YOD PA LA BAG YOD PAR BYA'O ZHES NGA MI SMRA'O, ,DGE SLONG DAG JI LTA BU'I DGE SLONG LA BAG YONG PA LA BAG YOD PAR BYA'O ZHES SMRA ZHE NA, GANG 
DGE SLONG DGRA BCOM PA, ZAG PA ZAD PA, BYA BA BYAS PA, BYED PA BYAS PA, KHUR BOR BA, RANG GI DON RJES SU THOB PA, SRID PA KUN DU SBYOR BA YONGS SU ZAD PA, YANG DAG PA'I SHES PAS SEMS SHIN TU RNAM PAR GROL BA 'DI LTA BU'I RANG BZHIN GYI DGE SLONG LA BAG YOD PA 
LA BAG YOD PAR BYA'O ZHES NGA MI SMRA'O, ,DE CI'I PHYIR ZHE NA, TSE DANG LDAN PA DE DAG GIS NI BAG YOD PA LA BAG YOD PAR BYAS ZIN TO, ,TSE DANG LDAN PA DE DAG NI YANG BAG MED PA'I SKAL BA CAN DU MI 'GYUR RO, ,TSE DANG LDAN PA DE DAG GIS BAG YOD PA LA BAG YOD PA'I 'BRAS BU 

@31A
*, ,'DI YANG DAG PAR RJES SU GZIGS NAS BAG YOD PA LA BAG YOD PAR BYA'O ZHES NGA MI SMRA'O, ,DGE SLONG JI LTA BU'I RANG BZHIN GYI DGE SLONG BAG YOD PA LA BAG YOD PAR BYA'O ZHES NGA SMRA ZHE NA, DGE SLONG DAG DGE SLONG SLOB PA YANG DAG PAR THOB CING, PHYIS MYA NGAN 
LAS 'DAS PA GRUB PA DANG BDE BA BLA NA MED PA DON DU GNYER ZHING LAN MANG DU GNAS PA STE, DGE SLONG DAG 'DI LTA BU'I RANG BZHIN GYI DGE SLONG LA BAG YOD PA LA BAG YOD PAR BYA'O ZHES NGA SMRA STE, ,DA CI'I PHYIR ZHE NA, TSE DANG LDAN PA 'DI DBANG PO RNO ZHING RJES SU MTHUN PA'I MAL CHA DANG STAN 
LA BRTEN PA DANG, DGE BA'I BSHES GNYEN NYE BAR BSTEN CING BSNYEN BKUR BA DANG, RIM GROR BYED PAS RING PO MI THOGS PAR ZAG PA ZAD CING SEMS RNAM PAR GROL BA DANG, SHES RAB RNAM PAR GROL BAS BDAG GI SKYE BA ZAD DO, ,TSANGS PAR SPYOD PA BSTEN TO, ,BYA BA BYAS SO, ,SRID 
PA 'DI LAS GZHAN MI SHES SO ZHES MTHONG BA'I CHOS NYID LA RANG NYID KYIS MNGON PAR SHES PA PHUN SUM TSOGS PA MNGON SUM DU BYAS NAS GNAS SO, ,DE CI'I PHYIR ZHE NA, DGE SLONG DAG MIG GI RNAM PAR SHES PAR BYA BA'I GZUGS 'DOD PA SDUG PA DGA' BA YID DU 'ONG BA 'DOD PA 
SDUD PAR BYED PA, DGA' BAR BYED PA DE DAG MTHONG NAS MNGON PAR MI DGA' ZHING MNGON PAR MI BRJOD LA MI ZHEN CING LHAG PAR MI ZHEN CING GNAS TE, DE DE LA MI DGA' MNGON PAR MI DGA' ZHING MNGON PAR MI BRJOD LA MI ZHEN CING LHAG PAR MI ZHEN CING GNAS PA NA MA ZHUM PA'I BRTZON 'GRUS RTZOM PAR 
'GYUR ZHING LUS LAS SU RUNG ZHING SHIN TU SBYANGS PA DANG, MA RMONGS PA'I DRAN PA NYE BAR GNAS PAR 'GYUR ZHING SEMS MNYAM PAR GZHAG PA RTZE GCIG PAR 'GYUR LA, DAG PA DANG LHAN CIG PAR GYUR PA'I TSAD MED PA LEGS PAR BSGOM PA RGYAS PAR 'GYUR TE, 'DI LTAR NA 'DIS 
TING NGE 'DZIN DANG PO MIG GI RNAM PAR SHES PAR BYA BA'I GZUGS RNAMS LA SPANGS PA THOB PAR 'GYUR RO, ,DGE SLONG DAG RNA BA DANG SNA DANG LCE DANG LUS DANG YID KYI RNAM PAR SHES PAR BYA BA'I CHOS 'DOD PA SDUG PA DGA' BA YID DU 'ONG BA 'DOD PA SDUD PAR BYED PA DGA' BAR BYED PA DE DAG 

@31B
RNAM PAR SHES NAS MNGON PAR MI DGA' ZHING MNGON PAR MI BRJOD LA MI ZHEN CING LHAG PAR MI ZHEN CING GNAS TE, DE DE LA MNGON PAR MI DGA' ZHING MNGON PAR MI BRJOD LA MI ZHEN CING LHAG PAR MI ZHEN PAR GNAS PA NA MA ZHUM PA'I BRTZON 'GRUS RTZOM PAR 'GYUR ZHING LUS LAS SU RUNG ZHING SHIN TU SBYANGS 
PA DANG; MA RMONGS PA'I DRAN PA NYE BAR GNAS PAR 'GYUR ZHANG SEMS MNYAM PAR GZHAG PA RTZE GCIG PAR 'GYUR LA, DGA' BA DANG LHAN CIG PAR GYUR PA'I TSAD MED PA LEGS PAR BSGOM PA RGYAS PAR 'GYUR TE, DE LTAR 'DIS TING NGE 'DZIN DRUG PA YID KYI RNAM PAR SHES PAR BYA BA'I 
CHOS RNAMS LA SPANGS PA THOB PAR 'GYUR RO ZHES GSUNGS SO, ,KUN DGA' BO DGRA BCOM PA LA YANG RNYED PA DANG BKUR STIS BAR CHAD BYED PA YIN PAR NGA SMRA'O ZHES BYA BA LA, GLENG GZHI NI MNYAN DU YOD PA NA'O, ,DE NAS BCOM LDAN 'DAS KYIS TSE DANG LDAN PA KUN DGA' BO LA 
BOS TE; KUN DGA' BO DGRA BCOM PA LA YANG RNYED PA DANG BKUR STIS BAR CHAD BYED PA YIN PAR NGA SMRA'O, ,BCOM LDAN 'DAS CI'I SLAD DU 'DI SKAD GSUNGS, KUN DGA' BO DGRA BCOM PA LA YANG RNYED PA DANG BKUR STIS BAR CHAD BYED PA YIN PAR NGA SMRA'O, ,MA THOB PA THOB 
PA DANG; MA RTOGS PA RTOGS PA DANG, MNGON SUM DU MA BYAS PA MNGON SUM DU BYA BA LA NI MA YIN TE, 'ON KYANG 'DI NI MTHONG BA'I CHOS LA BDE BAR GNAS PA LHAG PA'I SEMS LAS BYUNG BA BZHI PO GANG YANG RUNG BA ZHIG RTOGS PA LAS YONGS SU NYAMS PAR NGA SMRA'O, ,GANG YANG 'DIS 
GCIG PU DBEN PAR BDAG NYID LA PHAN PA'I BAG YOD PA DANG, BRTZON 'GRUS KYI GNAS TE, SEMS RNAM PAR GROL BA MI G-YO BA LUS KYIS MNGON SUM DU BYAS PA GANG YIN PA DE LAS NI RNAM GRANGS GANG GIS KYANG YONGS SU NYAMS PAR 'GYUR BA NGA MI SMRA'O, ,KUN DGA' BO DE LTA BAS NA 
'DI LTAR BSLAB PAR BYA STE, GANG RNYED PA DANG BKUR STI 'BYUNG BAR 'GYUR BA DANG, RNYED PA DANG BKUR STI BYUNG BA DAG LA SEMS YONGS SU GTUGS TE MI GNAS PA DE LTAR BSLAB PAR BYA'O ZHES GSUNGS SO, ,DE NAS TSE DANG LDAN PA GNAG TSOGS CAN ZHES BYA BA LA SOGS PA LA, BCOM 

@32A
*, ,LDAN 'DAS RGYAL PO'I KHAB KYI RI BO CHA CAN GYI NGOS SHING 'DAB MA BDUN PA CAN GYI PHUG NA BZHUGS SO, ,DE'I TSE TSE DANG LDAN PA GNAG TSOGS CAN RGYAL PO'I KHAB KYI DRANG SRONG GI RI'I NGOS RDO NAG PO CAN GYI RI LA BRTEN CING GNAS SO, ,DE NAS TSE DANG LDAN PA GNAG TSOGS 
CAN GCIG PU DBEN PAS BDAG LA PHAN PA'I BAG YOD PA DANG, BRTZON 'GRUS KYIS GNAS PA NA DUS KYIS SEMS RNAM PAR GROL BA YID DU 'ONG BA LUS KYIS MNGON SUM DU BYAS SO, ,DE DE LAS YONGS SU NYAMS TE, LAN GNYIS LAN GSUM DANG BZHI DANG LNGA DANG LAN DRUG TU DUS KYIS 
SEMS RNAM PAR GROL BA LUS KYIS MNGON SUM DU BYAS SO, ,DE DE LAS YONGS SU NYAMS SO, ,DE NAS TSE DANG LDAN PA GNAG TSOGS CAN 'DI SNYAM DU BDAG GCIG PU DBEN PAS BDAG NYID LA PHAN PA'I BAG YOD PA DANG BRTZON 'GRUS KYIS GNAS PA NA DUS KYIS SEMS RNAM PAR GROL 
BA YID DU 'ONG BA LUS KYIS MNGON SUM DU BYAS SO, ,BDAG DE LAS YONGS SU NYAMS TE, LAN GNYIS DANG GSUM DANG BZHI DANG LNGA DANG DRUG TU DUS KYIS SEMS RNAM PAR GROL BA YID DU 'ONG BA LUS KYIS MNGON SUM DU BYAS SO, ,DE LAS KYANG BDAG YONGS SU NYAMS TE, GANG BDAG 
GIS LAN BDUN PA LA DUS KYIS SEMS RNAM PAR GROL BA YID DU 'ONG BA LUS KYIS MNGON SUM DU BYAS PA LAS YONGS SU NYAMS PAR MA GYUR CIG CES MTSON CHA DAG 'CHANG BAR BYED DO, ,DE NAS BDUD SDIG CAN 'DI SNYAM DU DGE SBYONG GOO TA MA NI RGYAL PO'I KHAB KYI RI BO CHA CAN GYI NGOS SHING 
'DAB MA BDUN PA CAN GYI PHUGS NA GNAS LA, DE'I NYAN THOS DGE SLONG GNAG TSOGS CAN RGYAL PO'I KHAB KYI DRANG SRONG GI RI'I NGOS RDO NAG PO CAN GYI RI LA BRTEN CING GNAS SO, ,DE GCIG PU DBEN PAS BDAG NYID LA PHAN PA'I BAG YOD PA DANG BRTZON 'GRUS KYIS GNAS PA NA DUS KYIS 
SEMS RNAM PAR GROL BA YID DU 'ONG BA LUS KYIS MNGON SUM DU BYAS SO, ,DE LAS YONGS SU NYAMS TE, LAN GNYIS LAN GSUM DANG BZHI DANG LNGA DANG DRUG TU DUS KYIS SEMS RNAM PAR GROL BA YID DU 'ONG BA LUS KYIS MNGON SUM DU BYAS SO, ,DE DE LAS KYANG YONGS SU NYAMS PA DANG, DE 

@32B
'DI SNYAM DU BDAG GCIG BU DBEN PAS BDAG NYID LA PHAN PA'I BAG YOD PA DANG BRTZON 'GRUS KYIS GNAS BA NA DUS KYIS SEMS RNAM PAR GROL BA YID DU 'ONG BA LUS KYIS MNGON SUM DU BYAS SO, ,BDAG DE LAS YONGS SU NYAMS TE, LAN GNYIS DANG LAN GSUM DANG BZHI DANG LNGA DANG DRUG 
TU DUS KYIS SEMS RNAM PAR GROL BA YID DU 'ONG BA LUS KYIS MNGON SUM DU BYAS TE, DE LAS KYANG BDAG YONGS SU NYAMS TE GANG BDAG GIS LAN BDUN PA LA DUS KYIS SEMS RNAM PAR GROL BA YID DU 'ONG BA LUS KYIS MNGON SUM DU BYAS PA LAS YONGS SU NYAMS PAR MA GYUR CIG 
CES MTSON CHA DAG 'CHANG BAR BYED DO, ,DGE SLONG GNAG TSOGS CAN DE MTSON CHA 'CHANG ZHING DUS KYIS SEMS RNAM PAR GROL BA YID DU 'ONG BA LUS KYIS MNGON SUM DU BYAS TE NGA'I YUL LAS 'DA' BAR 'GYUR BA 'DI NI GNAS YIN ZHING GO SKABS YOD DO, ,GANG YANG BDAG SONG STE STON 
BA LA SMRA BAR BYA'O SNYAM NAS, DE NAS BDUD SDIG CAN BEE d'URYA'I DBYUG PA CAN GYI RGYUD MANGS ZHIG MCHAN KHUNG DU THOGS NAS BCOM LDAN 'DAS GANG NA BA DER NYE BAR SONG STE, NYE BAR SONG NAS BCOM LDAN 'DAS KYI MDUN DU 'DUG STE, BEE d'URYA'I DBYUG PA CAN GYI RGYUD MANGS BRDUNGS SHING TSIGS SU 
BCAD PA SMRAS PA, DBA' CHEN SHES RAB CHEN PO PA, ,MTHU CHEN DBANG DANG GZI BRJID 'BAR, ,KHON DANG 'JIGS PA KUN LAS 'DAS, ,SPYAN LDAN KHYOD LA BDAG PHYAG 'TSAL, ,DPA' CHEN 'CHI BA ZIL GNON PA, ,NYAN THOS 'CHI BAR 'DOD PA DAG ,THUB PA CHEN POS MKHYEN NAS NI,, 
DE DAG BZLOG PAR MDZAD DU GSOL, ,BCOM LDAN NAM ZHIG NYAN THOS DAG ,BSTAN LA RAB TU DGA' BAR 'GYUR, ,SLOB PA THOB PAR GYUR PA NA, ,MI MCHOG DUS NI BYED PAR 'GYUR, ,BDUD KYIS DE LTAR SMRAS PA DANG, ,STON PAS MA GROL BDUD LAS GSUNGS, ,BAG MED LDAN 
PA'I SDIG CAN KHYOD, ,RANG GI DON PHYIR 'ONGS PA STE, ,BRTAN ZHING BRTAN PA PHUN TSOGS SHING, ,BSAM GTAN SGOM PAR BYED PA LA, ,NYIN MTSAN RTAG TU RJES SBYOR BA, ,'TSO BA DAG LA LTOS PA MED, ,SRID PA 'JIGS BCAS SHES NAS NI, ,SRID PA ZAD PAR 'GRO BAR 'GYUR,, 

@33A
*, ,MA GROL BA LAS RGYAL NAS NI, ,MYA NGAN 'DAS PA 'GRO BAR 'GYUR, ,DE YI MYA NGAN RAB GDUNG BAS, ,'PHYEN NA PHYI MAR LTUNG BAR 'GYUR, ,DE NAS DE YID MI BDE BAS, ,DE NYID DU NI MI SNANG GYUR, ,DE NAS TSE DANG LDAN PA GNAG TSOGS CAN DRANG SRONG GI RI'I NGOS 
RDO NAG BO CAN GYI RI LA MTSON CHA 'CHANG ZHING DUS KYIS SEMS RNAM PAR GROL BA LUS KYIS MNGON SUM DU BYAS TE, 'CHI BA'I DUS NA DBANG PO RNAMS YONGS SU DANG ZHING, BZHIN GYI MDOG YONGS SU DAG NAS, PAGS PA'I MDOG KUN DU DKAR POR GYUR TO, ,DE NAS BCOM LDAN 'DAS KYIS 
DGE SLONG RNAMS LA POS TE, DGE SLONG DAG BDAG CAG GANG NA RIGS KYI BU GNAG TSOGS CAN MTSON GYIS BTAB PA DRANG SRONG GI RI'I NGOS RDO NAG PO CAN GYI RI GANG NA BA DER 'GRO BAR BYA'O, ,DGE SLONG DE DAG BCOM LDAN 'DAS KYIS GSUNGS PA THOS NAS, BTZUN PA DE BZHIN NO ZHES DE NAS BCOM 
LDAN 'DAS DGE SLONG RAB TU MANG PO DE DAG DANG THABS CIG TU DRANG SRONG GI RI BO'I NGOS RDO NAG PO CAN GYI RI GANG NA BA DER NYE BAR GSHEGS SO, ,DE'I TSE TSE DANG LDAN PA GNAG TSOGS CAN LUS PHUNG POS RNAM PAR DBEN PA SA LA LHUNG STE 'DUG GO, ,BCOM LDAN 'DAS KYIS TSE DANG LDAN PA GNAG 
TSOGS CAN LUS PHUNG POS RNAM PAR DBEN BA SA LA LHUNG STE 'DUG PA GZIGS NAS DGE SLONG RNAMS LA BOS TE, DGE SLONG DAG KHYED CAG GIS RIGS KYI BU GNAG TSOGS CAN PHUNG POS RNAM PAR DBEN PA'I LUS SA LA BSKYUR TE 'DUG PA DAG MTHONG NGAM, BTZUN PA DE BZHIN NO, ,DGE SLONG 
DAG KHYED CAG GIS RIGS KYI BU GNAG TSOGS CAN GYI LUS LA DU BA 'THUL ZHING RAB RIB DANG MUN PA LTA BUR SHAR PHYOGS DANG, LHO DANG, NUB DANG, BYANG PHYOGS SU KHYAB CING 'PHROS PA DAG MTHONG NGAM, BTZUN PA DE BZHIN NO, ,DGE SLONG DAG 'DI NI BDUD SDIG CAN TE, RIGS KYI BU GNAG TSOGS 
CAN GYI LUS LA RNAM PAR SHES PA YANG DAG PAR 'TSAL BA'O, ,DGE SLONG DAG RIGS KYI BU GNAG TSOGS CAN MTSON CHAS BTAB STE 'CHI BA'I TSE DBANG PO RNAMS YONGS SU DANG ZHING BZHIN GYI MDOG YONGS SU DAG PA LAS PAGS PA'I MDOG KUN DU DKAR POR GYUR TE, RNAM PAR SHES PA GNAS MED 

@33B
PAR GYUR TO, ,DE NAS BCOM LDAN 'DAS KYIS TSE DANG LDAN PA GNAG TSOGS CAN LUNG BSTAN PA DANG, DE NAS DE'I TSE BDUD SDIG CAN GYIS TSIGS SU BCAD PA 'DI SKAD CES SMRAS SO, ,STENG DANG 'OG DANG LOGS DANG NI, ,PHYOGS DANG PHYOGS 'TSAMS RNAMS SU YANG, ,GNAG TSOGS GANG DU SONG BA 
NGAG; ,BDAG GIS BTZAL KYANG MA RNYED DO, ,BCOM LDAN 'DAS KYIS BKA' STZAL PA, GANG PHYIR BRTAN RNAMS CUNG ZAD TZAM, ,'DOD PA NYID DU MI BYED PA, ,SRED BA RTZAD NAS BTON NAS NI, ,YONGS SU MYA NGAN 'DAS PAR 'GYUR, ,DE NAS SDIG CAN YID MI BDE ZHING SDUG BSNGAL 
GYIS YID LA GCAGS BZHIN DU DE NYID DU MI SNANG BAR GYUR TO ZHES GSUNGS SO, ,BCU LAS 'PHROS PA LAS KYANG ZHES BYA BA LA, MDO DRUG GI CHOGS KYI BCU LAS 'PHROS PA'I MDO DANG PO LAS 'DI SKAD DU, TSE DANG LDAN PA DAG MANG DU BYED PA'I CHOS NI GCIG STE, 'DI LTAR DGE 
BA'I CHOS RNAMS LA BAG YOD PA'O, ,BSGOM PAR BYA BA'I CHOS NI GCIG STE, LUS SU GTOGS P'A DRAN PA'O, ,YONGS SU SHES PAR BYA BA'I CHOS NI GCIG STE, ZAG PA DANG BCAS PA'I RIG PA'O, ,SPANG PAR BYA BA'I CHOS NI GCIG STE, BDAG TU NGA RGYAL BA'O, ,NYAMS PA'I 
CHA DANG MTHUN PA'I CHOS NI GCIG STE, TSUL BZHIN MA YIN PA YID LA BYED PA'O, ,KHYAD PAR DU 'GRO BA'I CHA DANG MTHUN PA'I CHOS NI GCIG STE, TSUL BZHIN YID LA BYED PA'O, ,RTOGS BAR DGA' BA'I CHOS NI GCIG STE, BAR CHAD MED PA'I TING NGE 'DZIN TO, ,BSKYED PAR BYA BA'I CHOS NI 
GCIG STE, SEMS RNAM PAR GROL BA DUS DANG SBYOR BA YID DU 'ONG BA'O, ,MNGON PAR SHES PAR BYA BA'I CHOS NI GCIG STE, SEMS CAN THAMS CAD NI ZAS KYIS GNAS PA ZHES BYA'O, ,MNGON SUM DU BYA BA'I CHOS NI GCIG STE, SEMS RNAM PAR GROL BA MI G-YO BA YIN NO, ,TSE DANG 
LDAN PA DAG CHOS BCU PO 'DI DAG NI DE BZHIN NO, ,MI 'GYUR BA'I DE BZHIN NYID GZHAN MA YIN PA'I DE BZHIN NYID, DBEN PA DE KHO NA NYID JI LTA BA BZHIN PHYIN CI MA LOG PA'O ZHES, 'DI LTAR YANG DAG PA JI LTA BA BZHIN YANG DAG PA'I SHES RAB KYIS BA LTA BAR BYA'O ZHES GSUNGS SO, ,'O 

@34A
*, ,NA NI GANG LAS 'DI SKAD DU 'PHAGS PA NYAN THOS THOS PA DANG LDAN PA ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG 'PHAGS PA NYAN THOS THOS PA DANG LDAN PA DANG THAMS CAD SDUG BSNGAL BA'I CHOS CAN DANG, KUN 'BYUNG BA DANG, MI SNANG BA DANG, 
RO MYANG BA DANG, NYES DMIGS DANG, NGES PAR 'BYUNG BA YANG DAG PA JI LTA BA BZHIN YANG DAG PA'I SHES RAB KYIS MTHONG BAR GYUR CING 'DIS 'DOD PA RNAMS SOL BA'I PHUNG PO LTA BUR MTHONG BAR GYUR CING 'DIS 'DOD PA RNAMS DE LTAR MTHONG BAR 'GYUR RO, ,'DOD PA RNAMS JI LTA BA 
BZHIN MTHONG BA DANG, 'DOD PA RNAMS MTHONG BA NA 'DOD PA RNAMS LA 'DUN PA DANG, 'DOD PA LA ZHEN PA DANG, 'DOD PA LA DGA' BA DANG, 'DOD BAR BYING BA DANG, 'DOD PAR NGES PA DANG, 'DOD PA LA ZHEN PA DANG, DE LA SEMS YONGS SU GTUGS SHING MI GNAS TE, 
SPYOD LAM DANG GNAS PA LA MKHAS SHING RAB TU MKHAS PAR 'GYUR RO, ,'DI DE LTAR RGYU SPYOD PA DANG GNAS PA LA MKHAS SHING RAB TU MKHAS PAR GYUR NA JI LTAR NA SPYOD PA DANG GNAS PA NA 'JIG RTEN GYI BRNAB SEMS DANG YID MI BDE BA SDIG PA MI DGE BA'I CHOS RNAMS LAS SEMS ZAG PA DANG 
BRAL BAR 'GYUR RO, ,DGE SLONG DAG JI LTAR NA 'PHAGS PA NYAN THOS THOS PA DANG LDAN PAS THAMS CAD SDUG BSNGAL BA'I CHOS CAN DANG, KUN 'BYUNG BA DANG, MI SNANG BA DANG, RO MYANG BA DANG, NYES DMIGS DANG, NGES PAR 'BYUNG BA YANG DAG PA JI LTA BA BZHIN YANG DAG PA'I SHES RAB 
KYIS MTHONG BAR 'GYUR ZHE NA, DGE SLONG DAG 'DI LA 'PHAGS PA NYAN THOS THOS PA DANG LDAN PA 'DI NI SDUG BSNGAL 'PHAGS PA'I BDEN PA'O ZHES YANG DAG PA JI LTA BA BZHIN RAB TU SHES SHING 'DI NI KUN 'BYUNG BA DANG, 'GOG PA DANG, SDUG BSNGAL 'GOG PAR 'GRO BA'I LAM 
'PHAGS PA'I BDEN PA'O ZHES YANG DAG PA JI LTA BA BZHIN RAB TU SHES TE, DGE SLONG DAG 'DI LTAR NA 'PHAGS PA NYAN THOS THOS PA DANG LDAN PAS THAMS CAD SDUG BSNGAL BA'I CHOS CAN DANG, KUN 'BYUNG BA DANG, MI SNANG BA DANG, RO MYANG BA DANG, NYES DMIGS DANG, NGES PAR 

@34B
'BYUNG BA JI LTA BA BZHIN YANG DAG PA'I SHES RAB KYIS MTHONG BAR 'GYUR RO, ,DGE SLONG DAG JI LTAR NA 'PHAGS PA NYAN THOS THOS PA DANG LDAN PA 'DOD PA RNAMS LA SOL BA'I PHUNG PO LTA BUR MTHONG BAR 'GYUR ZHING 'DIS 'DOD PA RNAMS DE LTAR MTHONG BAR 'GYUR BA DANG, 'DOD PA RNAMS JI 
LTA BA BZHIN SHES SHING 'DOD PA RNAMS MTHONG BAR 'GYUR BA DANG, 'DOD PA RNAMS LA 'DUN PA DANG, 'DOD PA LA ZHEN PA DANG, 'DOD PA LA DGA' BA DANG, 'DOD PA LA BYING BA DANG, 'DOD PAR NGES PA DANG, 'DOD PA LA ZHEN PA DANG, DE LA SEMS YONGS SU GTUGS SHING 
MI GNAS PAR 'GYUR ZHE NA, 'DI LTA STE, GRONG NGAM GRONG KHYER DANG THAG MI RING BA NA SOL BA'I PHUNG PO DU BA DANG ME LCE DANG BRAL BA'I SOL BA'I PHUNG POS GANG BAR GYUR LA, DE NAS SKYES BU BYIS PA'I RANG BZHIN MA YIN TE, RMONGS PA'I RANG BZHIN MA YIN BA, SHES RAB DANG BCAS PA, 
RANG DBANG THOB PA, BDE BA 'DOD PA, SDUG BSNGAL MI 'DOD PA, GSON PAR 'DOD PA, 'CHI BAR MI 'DOD PA, 'CHI BA DANG RJES SU MI MTHUN PA 'GA' ZHIG 'ONGS TE 'DI SNYAM DU, DU BA DANG ME LCE DANG BRAL BA'I SOL BA'I PHUNG PO 'DI'I NANG DU BDAG LTUNG BAR GYUR NA, GZHI DE LAS 'CHI 
BA 'AM 'CHI BA LA THUG PA'I SDUG BSNGAL MYONG BAR 'GYUR RO SNYAM NAS, DE DE LAS THAG RING DU BYED CING DON DU GNYER BA DANG, SMON PA DAG THAG RING DU BYED DO, ,DGE SLONG DAG DE BZHIN DU 'PHAGS PA NYAN THOS THOS PA DANG LDAN PA 'DOD PHA RNAMS SOL BA'I PHUNG PO LTA BUR MTHONG BAR 'GYUR ZHING 
'DIS 'DOD PA RNAMS DE LTAR MTHONG BA NA 'DOD PA RNAMS JI LTA BA BZHIN SHES SHING 'DOD BA RNAMS MTHONG BA NA, 'DOD PA RNAMS LA 'DUN PA DANG, 'DOD PA LA ZHEN PA DANG, 'DOD PA LA DGA' BA DANG, 'DOD PAR BYING BA DANG, 'DOD PAR NGES PA DANG, 'DOD PA LA ZHEN PA DANG, DE LA 
SEMS YONGS SU GTUGS SHING MI GNAS PAR 'GYUR RO, ,DGE SLONG DAG JI LTAR NA 'PHAGS PA NYAN THOS THOS PA DANG LDAN PA SPYOD PA DANG GNAS PA LA MKHAS SHING RAB TU MKHAS PA YIN ZHE NA, JI LTAR SPYOD PA DANG GNAS PA NA 'JIG RTEN GYI BRNAB SEMS DANG YID MI BDE BA SDIG PA MI DGE BA'I CHOS 

@35A
*, ,RNAMS LA SEMS ZAG PA DANG BRAL BAR 'GYUR TE, DE BZHIN DU 'DIS SPYOD PA DANG GNAS PA LA MKHAS SHING RAB TU MKHAS PAR 'GYUR TE, ,DGE SLONG DAG 'DI LTA STE, GRONG NGAM GRONG KHYER DANG THAG MI RING BA ZHIG NA TSER MA MANG POS GANG BAR GYUR LA, SKYES BU 
'GA' ZHIG BYA BA CUNG ZAD CIG GI PHYIR DER ZHUGS PA DANG, MDUN NA YANG TSER MA, RGYAB NA YANG TSER MA, LOGS DANG, STENG DANG, 'OG DANG, PHYOGS DANG PHYOGS MTSAMS TSER MAS GANG BAR GYUR NA DE DE NA DRAN PA DANG LDAN BZHIN DU 'GRO BA DANG, DRAN PA DANG LDAN BZHIN DU 'ONG BA 
DANG; RNAM PAR LTA ZHING DRAN PA DANG LDAN BZHIN DU SKUM BA DANG RKYONG BAR BYED DE, DE CI'I PHYIR ZHE NA, BDAG LA TSER MA ZUG PAR MA GYUR CIG SNYAM PA'I PHYIR RO, ,DGE SLONG DAG DE BZHIN DU 'PHAGS PA NYAN THOS THOS PA DANG LDAN PA DAG GRONG NGAM GRONG KHYER DAG NA BRTEN CING NYE BAR GNAS 
PA; SNGA DRO CHOS GOS DANG LHUNG BZED THOGS TE, GRONG NGAM GRONG KHYER DU BSOD SNYOMS KYI PHYIR 'JUG PA NA LUS KYIS LEGS BAR BSRUNGS PA DANG, DBANG POS LEGS PAR BSDAMS PA DANG, DRAN PA NYE BAR GZHAG NAS BSOD SNYOMS LA 'JUG PAR BYED CING, DE DE NA DRAN 
BZHIN DU 'ONG BA DANG, DRAN BZHIN DU 'GRO BA DANG, DRAN BZHIN DU RNAM PAR LTA BAS DRAN BZHIN DU RNAM PAR LTA BA DANG, DRAN BZHIN DU SKUM PA DANG, DRAN BZHIN DU RKYONG BAR BYED DE, DE CI'I PHYIR ZHE NA, BDAG LA TSER MA MA ZUG CIG SNYAM PA'I PHYIR RO, ,DGE SLONG DAG CHOS 'DUL 
BA 'DI LA TSER MA ZHES GANG LA BRJOD CE NA, GANG 'JIG RTEN NA DGA' BA'I RANG BZHIN DANG CHAGS PA'I RANG BZHIN DE NI CHOS 'DUL BA 'DI LA TSER MA ZHES BRJOD DO, ,'JIG RTEN NA DGA' BA'I RANG BZHIN DANG, CHAGS PA'I RANG BZHIN CHOS 'DUL BA 'DI LA TSER MA ZHES BRJOD PA DE GANG 
ZHE NA; 'DI LTAR 'DOD PA'I YON TAN LNGA PO MIG GIS SHES PAR BYA BA'I GZUGS 'DOD PA DANG, DGA' BA DANG, YID DU 'ONG BA DANG, 'DOD PA NYE BAR SDUD PA DANG, DGA' BAR BYED PA DANG, RNA BAS RNAM PAR SHES PAR BYA BA'I SGRA DANG, RNAS RNAM PAR SHES PAR BYA BA'I 'DRI 

@35B
DANG; LCES RNAM PAR SHES PAR BYA BA'I RO DANG, LUS KYIS RNAM PAR SHES PAR BYA BA'I REG BYA 'DOD PA DANG, SDUG PA DANG, DGA' BA DANG, YID DU 'ONG BA DANG, 'DOD PA NYE BAR SDUD PA DANG, DGA' BAR BYED PA RNAMS TE, DGE SLONG DAG 'DI NI 'JIG RTEN LA DGA' BA'I RANG 
BZHIN DANG CHAGS PA'I RANG BZHIN CHOS 'DUL BA 'DI LA TSER MA ZHES BRJOD DO, ,DGE SLONG DAG DE LTAR NA 'PHAGS PA NYAN THOS THOS PA DANG LDAN PA DAG SPYOD PA DANG GNAS PA LA MKHAS SHING RAB TU MKHAS PAR GYUR LA, DE BZHIN DU SPYOD PA DANG GNAS PA LA MKHAS SHING RAB TU MKHAS PAR 
'GYUR RO; ;JI LTAR SPYOD PA DANG GNAS PA NA 'JIG RTEN GYI BRNAB SEMS DANG YID MI BDE BA SDIG PA MI DGE BA'I CHOS RNAMS LAS SEMS ZAG PA DANG BRAL BAR 'GYUR TE, DGE SLONG DAG 'PHAGS PA NYAN THOS DE LTAR SPYOD CING DE LTAR GNAS PA DE LA BRGYA LA RES 'GA' ZHIG DRAN PA NYAMS PA LAS 
SDIG PA MI DGE BA'I RNAM PAR RTOG PA 'DOD CHAGS NYE BAR SDUD PA 'AM, ZHE SDANG NYE BAR SDUD PA 'AM, GTI MUG NYE BAR SDUD PA DAG SKYE BAR 'GYUR RO, ,DGE SLONG DAG 'PHAGS PA NYAN THOS THOS PA DANG LDAN PA DE LA DRAN PA NYAMS PA CHUNG DU BYUNG YANG DE YANG DE MYUR DU ZAD PA DANG YONGS SU 
GTUGS PAR GYUR TE, DPER NA LCAGS KYI GONG BU 'AM, LCAGS KYI TSA TSA 'BAR ZHING ME RAB TU 'BAR BA DAG LA 'GA' ZHIG GIS CHU'I THIGS PA CHUNG NGU GNYIS GSUM GTOR NA, DGE SLONG DAG CHU'I THIGS PA CHUNG NGU LTUNG MA THAG TU YANG MYUR DU YONGS SU ZAD PA DANG YONGS SU GTUGS PAR 'GYUR 
RO; ,DGE SLONG DAG DE BZHIN DU 'PHAGS PA NYAN THOS THOS PA DANG LDAN PA DE LA DRAN PA NYAMS BA CHUNG NGU BYUNG YANG DE YANG MYUR DU YONGS SU ZAD CING GTUGS PAR 'GYUR RO, ,DGE SLONG DAG 'PHAGS PA NYAN THOS THOS PA DANG LDAN PA DE LTAR SPYOD CING DE LTAR GNAS PA DE LA RGYAL PO 'AM GNYEN 
RNAMS 'ONGS TE, SKYE SKYES BU DAG KHYED CI'I PHYIR MGO BREGS SHING LAG NA LHUNG BZED THOGS NAS KHYIM NAS KHYIM RNAMS SU RGYU ZHING GOS NGUR SMIG GRANG MO 'DIS LUS YONGS SU GDUNG BAR BYED, KYE SKYES BU KHYOD 'DOD PA RNAMS LA YONGS SPYOD BZHIN DU 'DUG LA SBYIN BA DAG BYIN, 

@36A
*, ,BSOD NAMS DAG GYIS SHIG CES 'DOD PA RNAMS LA 'DOD PAR BYED NA, DGE SLONG DAG 'DI JI SNYAM DU SEMS, CI 'PHAGS PA NYAN THOS THOS PA DANG LDAN PA DE LA RGYAL PO 'AM GNYEN RNAMS KYIS 'DOD PA SPYAD PA'I PHYIR BOS PA NA DE BSLAB PA GTONG ZHING NYAMS PAR 
BYED DAM, BTZUN PA MA LAGS SO, ,'PHAGS PA NYAN THOS THOS PA DANG LDAN PA THAMS CAD LA SDUG BSNGAL BA'I CHOS CAN DANG, KUN 'BYUNG BA DANG, MI SNANG BA DANG, RO MYANG PA DANG, NYES DMIGS DANG, NGES PAR 'BYUNG BA JI LTA BA BZHIN YANG DAG PA'I SHES RAB KYIS MTHONG 
BAR 'GYUR TE, 'DIS 'DOD PA RNAMS LA SOL BA'I PHUNG PO LTA BUR MTHONG BAR GYUR CING, 'DIS 'DOD PA RNAMS DE LTAR MTHONG BA DANG, 'DOD PA RNAMS JI LTA BA BZHIN SHES PA DANG, 'DOD PA RNAMS MTHONG BA NA, 'DOD PA RNAMS LA 'DUN PA DANG, 'DOD PA LA ZHEN PA 
DANG; 'DOD PA LA DGA' BA DANG, 'DOD PAR BYING BA DANG, 'DOD PA LA NGES PA DANG, 'DOD PA LA ZHEN PA DANG, DE SEMS YONGS SU GTUGS SHING MI GNAS PA STE, SPYOD LAM DANG GNAS PA LA MKHAS SHING RAB TU MKHAS PAR GYUR LA, 'DI DE LTAR SPYOD PA DANG GNAS PA LA 
MKHAS SHING RAB TU MKHAS PAR GYUR NA, JI LTAR SPYOD PA DANG GNAS PA NA 'JIG RTEN GYI BRNAB SEMS DANG YID MI BDE BA SDIG PA MI DGE BA'I CHOS RNAMS LAS SEMS ZAG PA DANG BRAL BAR GYUR PA DAG RGYAL PO 'AM GNYEN RNAMS KYIS 'DOD PA SPYOD PA'I PHYIR BOS PA NA BSLAB PA SO SOR BTANG ZHING NYAMS 
PAR BYED PA 'DI NI GNAS MA MCHIS SO, ,DGE SLONG DAG LEGS SO LEGS SO, ,DGE SLONG DAG 'PHAGS PA NYAN THOS THOS PA DANG LDAN PA DE'I SEMS YUN RING PO NAS DBEN PA LA GZHOL BA DANG, DBEN BA LA BAB PA, DBEN PA LA 'BAB PA, THAR PA LA GZHOL BA, THAR PA LA BAB 
PA; THAR PA LA 'BAB PA, MYA NGAN LAS 'DAS PA LA GZHOL BA, MYA NGAN LAS 'DAS PA LA BAB PA, MYA NGAN LAS 'DAS PA LA 'BAB PA, ZHI BA, THAG BSRINGS PA, THAR PA, ZAG PA'I GNAS LTA BU'I CHOS RNAMS LAS ZHI BAR GYUR PA, BSIL BAR GYUR PA, TSANGS PAR GYUR PA DE 

@36B
RGYAL PO 'AM GNYEN RNAMS KYIS 'DOD PA SPYAD PA'I PHYIR BOS PA NA BSLAB PA SO SOR BTANG NAS NYAMS PAR BYED PA 'DI NI GNAS MED DE, GZHAN DU NA RGYAL PO 'AM GNYEN RNAMS DUS PHYIS PHONGS SHING DUB PA'I SKAL BA CAN DU 'GYUR RO, ,DGE SLONG DAG DPER NA CHU BO GANG G'A'I CHU YUN RING 
POR SHAR PHYOGS SU GZHOL BA, SHAR DU BAB PA, SHAR DU 'BAB PAR GYUR BA LA, DE NAS LAG TU 'JOR DANG BSTZEL PO THOGS PA'I SKYE BO'I TSOGS MANG PO 'ONGS NAS 'DI SKAD DU CHU BO GANG G'A'I CHU YUN RING PO SHAR DU GZHOL BA, SHAR DU BAB PA, SHAR DU 'BAB PA 'DI BDAG 
CAG GIS NUB TU GZHOL ZHING NUB TU BAB PA DANG, NUB TU 'BAB PAR BYA'O ZHES SMRA NA, DGE SLONG DAG CHU BO GANG G'A'I CHU YUN RING PO NAS SHAR DU GZHOL BA, SHAR DU BAB PA, SHAR DU 'BAB PAR GYUR PA LA 'DI STOBS DANG LDAN PA SKYE BO'I TSOGS MANG PO DE DAG GIS NUB TU 
GZHOL BA DANG, NUB TU BAB PA DANG, NUB TU 'BAB PAR BYA BAR NUS SAM, BTZUN PA MA LAGS TE, DE CI'I SLAD DU ZHE NA, BTZUN PA 'DI LTAR CHU BO GANG G'A'I CHU YUN RING PO NAS SHAR DU GZHOL BA, SHAR DU BAB PA, SHAR DU 'BAB PA 'DI SKYE BO'I TSOGS MANG PO DE DAG GIS 
NUB TU GZHOL BA DANG, NUB TU BAB PA DANG, NUB TU 'BAB PAR BYA BA SLA BA MA LAGS KYI, GZHAN DU NA SKYE BO'I TSOGS MANG PO DE DAG PHONGS SHING DU BA PA'I SKAL BA CAN DU 'GYUR RO, ,DGE SLONG DAG DE BZHIN DU 'PHAGS PA NYAN THOS THOS PA DANG LDAN PA DE'I SEMS YUN RING PO NAS 
DBEN PA LA GZHOL BA, DBEN PA LA BAB PA, DBEN PA 'BAB PA, THAR PA LA GZHOL BA, THAR PA LA BAB PA, THAR BA LA 'BAB PA, MYA NGAN LAS 'DAS PA LA GZHOL BA, MYA NGAN LAS 'DAS PA LA BAB PA, MYA NGAN LAS 'DAS PA LA 'BAB PA, ZHI BA, THAG BSRINGS PA, THAR PA LA MNGON PAR DGA' 
BA ZAG PA'I GNAS LTA BU'I CHOS RNAMS LAS ZHI ZHING BSIL BAR GYUR BA TSANGS PAR GYUR PA DE LA RGYAL PO 'AM GNYEN RNAMS KYIS 'DOD PA SPYOD PA'I PHYIR BOS PA NA, BSLAB PA BTANG NAS NYAMS PAR BYED PA 'DI NI GNAS MED DE, GZHAN DU NA RGYAL PO 'AM GNYEN DE DAG PHONGS SHING 

@37A
*, ,DUB PA'I SKAL BA CAN DU 'GYUR RO ZHES GSUNGS SO, ,MDO GZHAN LAS, DE NI DGRA BCOM PA'I STOBS YIN PAR YANG GSUNGS ZHES BYA BA LA, GLENG GZHI NI MNYAN DU YOD PA NA'O, ,DE NAS TSE DANG LDAN PA SH'A RI'I BU DGONGS KA NANG DU YANG DAG 'JOG LAS LANGS 
TE; BCOM LDAN 'DAS GANG NA BA DER NYE BAR SONG STE, NYE BAR SONG NAS BCOM LDAN 'DAS KYI ZHABS LA SPYI BOS PHYAG BYAS NAS PHYOGS GCIG TU 'DUG GO, ,PHYOGS GCIG TU 'DUG NAS TSE DANG LDAN PA SH'A RI'I BUS BCOM LDAN 'DAS LA 'DI SKAD CES GSOL TO, ,BTZUN PA DGE SLANG DGRA BCOM 
PA ZAG PA ZAD PA LA STOBS DU ZHIG MCHIS, SH'A RI'I BU RNAM PA BRGYAD DE, BRGYAD GANG ZHE NA, SH'A RI'I BU DGE SLONG DGRA BCOM PA ZAG PA ZAD PA DE'I SEMS YUN RING PO NAS DBEN PA LA GZHOL BA, DBEN PA LA BAB PA, DBEN PA LA 'BAB PA YIN, THAR PA LA GZHOL BA, THAR PA LA BAB 
PA; THAR PA LA 'BAB PA YIN, MYA NGAN LAS 'DAS PA LA GZHOL BA, MYA NGAN LAS 'DAS PA LA BAB PA, MYA NGAN LAS 'DAS PA LA 'BAB PA YIN NO, ,'DOD PA RNAMS SOL BA'I PHUNG PO LTA BUR MTHONG BA YIN TE, 'DIS 'DOD PA RNAMS KYI DE BZHIN NYID MTHONG STE, JI LTAR 'DOD 
PA RNAMS JI LTA BA BZHIN SHES SHING 'DOD PA RNAMS JI LTA BA BZHIN DU MTHONG NAS, 'DOD PA LA 'DUN PA DANG, 'DOD PA LA ZHEN PA DANG, 'DOD PA LA DGA' BA DANG, 'DOD PA LA NGES PA DANG, 'DOD PA LA ZHEN PA DANG, DE LA SEMS YONGS SU GTUGS TE MI GNAS PA YIN, 'DIS 
DRAN PA NYE BAR GZHAG PA BZHI LEGS PAR BSGOMS PA YIN, YANG DAG PAR SPONG BA BZHI LEGS PAR BSGOMS PA YIN, RDZU 'PHRUL GYI RKANG PA BZHI DANG, DBANG PO LNGA DANG, STOBS LNGA DANG, BYANG CHUB KYI YAN LAG BDUN DANG, 'PHAGS PA'I LAM YAN LAG BRGYAD BSGOMS 
PA LEGS PAR BSGOMS PA YIN NO, ,DE NAS TSE DANG LDAN PA SH'A RI'I BU BCOM LDAN 'DAS KYIS GSUNGS PA LA ZHES BYA BA NAS, LANGS TE SONG NGO ZHES BYA BA'I BAR DU'O ZHES GSUNGS SO, ,MDO LAS 'DI SKAD DU ZHES BYA BA LA, 'DI NAS GO RIMS LAS BZLOG STE BRTZIS PA'I LNGA 

@37B
PA DANG, DGE SLONG DAG 'PHAGS PA NYAN THOS THOS PA DANG LDAN PA ZHES BYA BA SOL BA'I PHUNG PO LTA BU'I MDO LAS GO RIMS LAS BZLOG STE BGRANGS PA'I GSUM PA LAS 'BYUNG BA BSTAN ZIN TO, ,BCOM LDAN 'DAS KYIS KYANG 'DI LA GANG ZHIG NYON MONGS PA LNGA SPANGS TE ZHES BYA BA LA, GLENG 
GZHI NI MNYAN DU YOD PA NA'O, ,DE NAS BCOM LDAN 'DAS KYIS DGE SLONG RNAMS LA BOS TE, DGE SLONG DAG GANG ZAG NI RNAM PA BZHI STE, RGYUN PHYOGS SU 'GRO BA'I GANG ZAG DANG, RGYUN LAS BZLOG PHYOGS SU 'GRO BA'I GANG ZAG DANG, BDAG NYID DU GNAS PA'I GANG ZAG DANG, 
BRGAL ZHING PHA ROL TU PHYIN PA'I GANG ZAG GO, ,RGYUN PHYOGS SU 'GRO BA'I GANG ZAG GANG ZHE NA, 'DI NA 'DOD PA LA BRTEN ZHING SDIG PA'I LAS BYED PA'I GANG ZAG RNAMS TE, 'DI NI RGYUN PHYOGS SU 'GRO BA'I GANG ZAG CES BYA'O, ,RGYUN LAS BZLOG PHYOGS SU 'GRO BA'I GANG ZAG GANG ZHE NA, 'DI 
NI 'DOD PA LA BRTEN KYANG SDIG PA'I LAS MI BYED PA'I GANG ZAG RNAMS TE, 'DI NI RGYUN LAS BZLOG PHYOGS SU 'GRO BA'I GANG ZAG CES BYA'O, ,BDAG NYID DU GNAS PA'I GANG ZAG GANG ZHE NA, GANG ZAG 'GA' ZHIG 'DI NA DGON PA 'AM, SHING DRUNG NGAM, KHANG PA STONG BAR SONG NAS 'BAD PA DANG, 
SPANGS PA DANG, BSGOM PA DANG, LAN MANG DU BYAS PA'I RGYU DANG, YANG DAG PA'I YID LA BYED PA'I RGYUS JI LTAR SEMS MNYAM PAR GZHAG PA NA THA MA'I CHA DANG MTHUN PA'I KUN DU SBYOR BA LNGA SPANGS SHING MI SKYE BA DE LTA BU'I TING NGE 'DZIN ZHI BA LA REG PAR GYUR TE, DE YONGS SU MYA NGAN LAS 'DA' ZHING 
'JIG RTEN 'DIR YANG PHYIR MI LDOG CING MI 'ONG BA 'DI NI BDAG NYID DU GNAS PA'I GANG ZAG CES BYA'O, ,BRGAL ZHING PHA ROL TU PHYIN PA'I GANG ZAG GANG ZHE NA, 'DI LA GANG ZAG DGON PA 'AM, SHING DRUNG NGAM, KHANG PA STONG PAR SONG NAS 'BAD PA DANG, SPANGS PA DANG, LAN MANG DU BYAS PA DANG, 
YANG DAG PA'I YID LA BYAS PA'I RGYUS JI LTAR SEMS MNYAM PAR GZHAG PA NA ZAG PA ZAD CING ZAG PA LAS SEMS RNAM PAR GROL BA DANG, SHES RAB RNAM PAR GROL BA STE, BDAG GI SKYE BA ZAD DO, ,TSANGS PAR SPYOD PA BSTEN TO, ,BYA BA BYAS SO, ,BYED PA BYAS SO, ,SRID PA 'DI LAS GZHAN MI 

@38A
*, ,SHES SO ZHES MTHONG BA'I CHOS NYID LA RANG NYID KYIS MNGON PAR SHES PA PHUN SUM TSOGS PA BSGRUBS TE GNAS PA DE LTA BU'I TING NGE 'DZIN ZHI BA LA REG PAR GYUR PA STE, 'DI NI 'GRO ZHING PHA ROL DU 'GRO BA'I GANG ZAG CES BYA'O, ,STON PAS GZHAN YANG 'DI SKAD CES BKA' STZAL TO, , 
'DOD KHAMS 'DI NA GANG DAG 'GA' ZHIG NI, ,'DOD PAS G-YENGS SHING 'DOD LA CHAGS MA BRAL, ,SRID PAR BYA ZHING YANG YANG SKYE BA DANG, ,DGA' BAR 'GYUR BA RGYUN PHYOGS 'GRO BA YIN, ,DE NYID 'DOD DANG SDUG BSNGAL SPANGS PA NI, ,RGYUN LAS BZLOG PHYOGS 'GRO BA'I GANG ZAG BRJOD, ,'DI NA 
GANG ZHIG NYON MONGS LNGA SPANGS TE, ,MI 'PHROGS CHOS LDAN SLOB PA YONGS SU RDZOGS, ,SEMS LA DBANG THOB DBANG PO MNYAM GZHAG PA, ,THAMS CAD BDAG NYID GNAS PA ZHES BRJOD DO, ,MCHOG DANG MCHOG MIN MNYAM PA'I CHOS RNAMS KUN, ,MED DANG MI SNANG SKYON BCAS RIG GYUR CING, , 
THAMS CAD KUN LAS DE DAG RNAM PAR GROL, ,'JIG RTEN MTHAR BYAS PHA ROL 'GRO ZHES BRJOD, ,DE PHYIR DGE SLONG DRAN PA LEGS BZHAG STE, ,'DOD DANG SDUG BSNGAL BSTEN PA SPONG BAR GYIS, ,ZHES GSUNGS SO, ,LAM NI BZHI STE ZHES BYA BA LA, GLENG GZHI NI MNYAN DU YOD PA NA'O, ,DE NAS BCOM 
LDAN 'DAS KYIS DGE SLONG RNAMS LA BOS TE, DGE SLONG DAG LAM NI RNAM PA BZHI STE, MNGON PAR SHES PA BUL LA DKA' BA'I LAM YANG YOD, MNGON PAR SHES PA MYUR LA DKA' BA'I LAM YANG YOD, MNGON PAR SHES PA BUL LA SLA BA'I LAM YANG YOD, MNGON PAR SHES PA MYUR LA SLA BA'I LAM 
YANG YOD, MNGON PAR SHES PA BUL LA DKA' BA'I LAM GANG ZHE NA, 'DI NA KHA CIG NYE BAR LEN PA'I PHUNG PO LNGAS 'DZEM ZHING GNOD LA, RING DU BYED CING SMOD PAR BYED DE, LNGA GANG ZHE NA, GZUGS NYE BAR LEN PA'I PHUNG PO DANG, TSOR BA DANG, 'DU SHES DANG, 'DU BYED DANG, RNAM PAR SHES 
PA NYE BAR LEN PA'I PHUNG PO LNGAS 'DZEM ZHING GNOD LA, RING DU BYED CING SMOD PAR BYED DE, DPER NA SKYES BU GZHON NU LEGS PAR KHRUS BYAS SHING LEGS PAR BYUGS SHING BSKUS PA SKRA DANG KHA SPU BCOS SHING GOS DKAR PO GON PA DANG, SBRUL GYI RO 'AM, KHYIM BYA'I RO 'AM, MI'I RO'I KHA 'AM, 

@38B
MGO BO LA REG NA SHIN TU 'DZEM ZHING GNOD LA THAG RING DU BYED CING SMOD PAR BYED DO, ,DE BZHIN DU DE NYE BAR LEN PA'I PHUNG PO LNGAS 'DZEM ZHING GNOD PA DANG, RING DU BYED CING SMOD PAR BYED DE, DE NYE BAR LEN PA'I PHUNG PO LNGAS BDAG NYID NYON MONGS SHING SNYON RMONGS PAR BYED PA DANG, KHUR LCI 
BAS MNAN NO SNYAM ZHING, DA LTAR BDAG 'CHI BA LA THUG GI BAR DU BYAS SO ZHES RIG NAS, DE NYE BAR LEN PA'I PHUNG PO LNGA RNAMS LA 'DZEM ZHING SMOD PA DANG, RJES SU MI MTHUN TE DE NYE BAR LEN PA'I PHUNG PO LNGA RNAMS LA 'DZEM ZHING GNAS PA DANG, SMOD PA DANG RJES SU MI MTHUN PA 'DI NI DE'I DKA' 
BA ZHES BYA'O, ,DE'I DBANG PO LNGA BUL BA'I RANG BZHIN DU GYUR LA, CHUNG NGU DANG BUL BAR 'JUG PA STE, 'DI LTA STE, DAD PA'I DBANG PO DANG, BRTZON 'GRUS KYI DBANG PO DANG, DRAN PA'I DBANG PO DANG, TING NGE 'DZIN GYI DBANG PO DANG, SHES RAB KYI DBANG PO BUL BA'I RANG BZHIN DU GYUR CING CHUNG NGU 
DANG BUL BAR 'JUG PA'I PHYIR 'DI LTAR ZAG PA ZAD PA'I BAR CHAD MED PA'I LAM CHES BUL BAR THOB PAR 'GYUR TE, 'DI NI MNGON PAR SHES PA BUL LA DKA' BA'I LAM ZHES BYA'O, ,MNGON PAR SHES PA MYUR LA DKA' BA'I LAM GANG ZHE NA, 'DI NA KHA CIG NYE BAR LEN PA'I PHUNG PO LNGAS 'DZEM 
ZHING GNOD LA RING DU BYED CING SMOD PAR BYED DE, DE NYE BAR LEN PA'I PHUNG PO LNGAS BDAG NYID NYON MONGS SHING NYON MONGS PAR BYAS PA DANG, KHUR LCI BAS MNAN PA DANG, BDAG DA LTAR 'CHI BA LA THUG GI BAR DU BYAS SO SNYAM DU RI GNAS, DE NYE BAR LEN PA'I PHUNG PO LNGA RNAMS LA 'DZEM ZHING SMOD PA DANG RJES 
SU MI MTHUN TE, DE NYE BAR LEN PA'I PHUNG PO LNGA RNAMS LA 'DZEM ZHING SMOD PA DANG RJES SU MI MTHUN PA 'DI NI DE'I DKA' BA ZHES BYA'O, ,DE'I DBANG PO LNGA RNON POR GYUR CING MGYOGS PAR 'JUG STE, 'DI LTA STE, DAD PA'I DBANG PO DANG, BRTZON 'GRUS KYI DBANG PO DANG, DRAN PA'I DBANG PO DANG, TING NGE 
'DZIN GYI DBANG PO DANG, SHES RAB KYI DBANG PO RNON POR GYUR CING MYUR DU 'JUG PA DE'I PHYIR 'DI LTAR ZAG PA ZAD PA'I BAR CHAD MED PA'I LAM CHES MYUR BA THOB PAR 'GYUR TE, 'DI NI MNGON PAR SHES PA MYUR LA DKA' BA'I LAM ZHES BYA'O, ,MNGON PAR SHES PA BUL LA SLA BA'I LAM GANG ZHE NA, 'DI NA DGE 

@39A
*, ,SLONG 'DOD PA LAS DBEN PA SDIG PA MI DGE BA'I CHOS RNAMS LAS DBEN PA ZHES BYA BA NAS, BSAM GTAN BZHI PA NYE BAR BSGRUBS TE GNAS SO ZHES BYA BA'I BAR DU STE, DE DE'I TSE NA RANG LA GNOD PAR BYA BAR MI SEMS, GZHAN LA GNOD PA DANG, GNYI GA LA GNOD PAR BYA BAR 
MI SEMS KYI, BDAG LA PHAN PAR SEMS PA DANG, GZHAN LA PHAN PA DANG, SKYE BO MANG PO LA BDE BA DANG, LHA DANG MI'I 'JIG RTEN LA SNYING BRTZE BA DANG, PHAN PA DANG BDE BA'I PHYIR SEMS TE, GANG GI PHYIR GNOD PA MED PA 'DI NI 'DIR SLA BA ZHES BYA'O, ,DE'I DBANG PO LNGA PO BUL BAR GYUR CING CHUNG NGU DANG 
BUL BAR 'JUG STE, 'DI LTA STE, DAD PA'I DBANG PO DANG, BRTZON 'GRUS KYI DBANG PO DANG, DRAN PA'I DBANG PO DANG, TING NGE 'DZIN GYI DBANG PO DANG, SHES RAB KYI DBANG PO BUL BAR GYUR CING CHUNG NGU DANG BUL BAR 'JUG PA'I PHYIR 'DI LTAR ZAG PA ZAD PA'I BAR CHAD MED PA'I LAM CHES BUL BA 'THOB 
PAR 'GYUR TE, 'DI NI MNGON PAR SHES PA BUL LA SLA BA'I LAM ZHES BYA'O, ,MNGON PAR SHES PA MYUR LA SLA BA'I LAM GANG ZHE NA, 'DI NA DGE SLONG 'DOD PA LAS DBEN PA ZHES BYA BA NAS, SNGA MA BZHIN DU LHA DANG MI'I 'JIG RTEN LA SNYING BRTZE ZHING PHAN PA DANG BDE BA'I PHYIR SEMS TE ZHES BYA BA'I BAR DU 
STE; GANG GI PHYIR GNOD PA MED PA 'DI NI 'DI LTAR SLA BA ZHES BYA'O, ,DE'I DBANG PO LNGA PO RNON POR GYUR CING MYUR DU 'JUG STE, 'DI LTA STE, DAD PA'I DBANG PO DANG, BRTZON 'GRUS KYI DBANG PO DANG, DRAN PA'I DBANG PO DANG, TING NGE 'DZIN GYI DBANG PO DANG, SHES RAB KYI DBANG PO RNO ZHING MYUR DU 'JUG 
PA'I PHYIR 'DI LTAR ZAG PA ZAD BA'I BAR CHAD MED PA'I LAM CHES MYUR BAR THOB PAR 'GYUR TE, 'DI NI MNGON PAR SHES PA MYUR LA SLA BA'I LAM ZHES BYA'O, ,NYE BAR LEN PA'I PHUNG PO LNGA JI LTA BA BZHIN DU 'DOD PA DANG, LUS DANG, 'DU BYED DANG NYON MONGS PAS KYANG DE BZHIN NO ZHES GSUNGS SO, , 
BYANG CHUB KYI PHYOGS DANG MTHUN PA'I CHOS SUM CU RTZA BDUN NI ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG DRAN PA NYE BAR GZHAG PA NI BZHI STE, BZHI GANG ZHE NA, LUS DRAN PA NYE BAR GZHAG PA DANG, TSOR BA DANG, SEMS DANG, CHOS DRAN PA NYE BAR GZHAG PA'O, ,GLENG 

@39B
GZHI NI MNYAN DU YOD PA NA'O, ,DGE SLONG DAG YANG DAG PAR SPONG BA NI BZHI STE, BZHI GANG ZHE NA, 'DI NA DGE SLONG SDIG PA MI DGE BA'I CHOS SKYES PA RNAMS SPONG BA'I PHYIR 'DUN PA SKYED CING 'BAD PA DANG, BRTZON 'GRUS RTZOM PA DANG, SEMS RAB TU 'DZIN TO, ,SDIG PA MI DGE BA'I CHOS MA SKYES BA RNAMS 
MI SKYE BAR BYA BA'I PHYIR 'DUN PA SKYED CING 'BAD PA DANG, BRTZON 'GRUS RTZOM PA DANG, SEMS RAB TU 'DZIN TO, ,DGE BA'I CHOS MA SKYES PA RNAMS BSKYED PAR BYA BA'I PHYIR 'DUN PA SKYED CING 'BAD PA DANG, BRTZON 'GRUS RTZOM PA DANG, SEMS RAB TU 'DZIN TO, ,DGE BA'I CHOS SKYES PA RNAMS GNAS PA DANG, 
MI BRJED CING BSGOM PA YONGS SU RDZOGS PA DANG, 'PHEL ZHING RGYAS PA DANG, YONGS BAR BYA BA'I PHYIR 'DUN PA SKYED CING 'BAD PA DANG, BRTZON 'GRUS RTZOM PA DANG, SEMS RAB TU 'DZIN BAR BYED DO ZHES GSUNGS SO, ,GLENG GZHI NI MNYAN DU YOD PA NA'O, ,DGE SLONG DAG RDZU 'PHRUL GYI RKANG PA NI BZHI 
STE; BZHI GANG ZHE NA, 'DUN PA'I TING NGE 'DZIN SPONG BA'I 'DU BYED DANG LDAN PA'I RDZU 'PHRUL GYI RKANG PA DANG, BRTZON 'GRUS KYI TING NGE 'DZIN DANG, SEMS KYI TING NGE 'DZIN DANG, DPYOD PA'I TING NGE 'DZIN SPONG BA'I 'DU BYED DANG LDAN PA'I RDZU 'PHRUL GYI RKANG PA'O ZHES GSUNGS SO, ,GLENG GZHI NI MNYAN DU 
YOD PA NA'O, ,DBANG PO NI LNGA STE, LNGA GANG ZHE NA, DAD PA'I DBANG PO DANG, BRTZON 'GRUS KYI DBANG PO DANG, DRAN PA'I DBANG PO DANG, TING NGE 'DZIN GYI DBANG PO DANG, SHES RAB KYI DBANG PO'O ZHES GSUNGS SO, ,GLENG GZHI NI MNYAN DU YOD PA NA'O, ,STOBS NI RNAM PA LNGA STE, LNGA GANG ZHE NA, DAD 
PA'I STOBS DANG, BRTZON 'GRUS KYI STOBS DANG, DRAN PA'I STOBS DANG, TING NGE 'DZIN GYI STOBS DANG, SHES RAB KYI STOBS SO ZHES GSUNGS SO, ,GLENG GZHI NI MNYAN DU YOD PA NA'O, ,DGE SLONG DAG BYANG CHUB KYI YAN LAG NI BDUN TE, BDUN GANG ZHE NA, DRAN PA YANG DAG BYANG CHUB KYI YAN 
LAG DANG, CHOS RAB TU 'BYED PA DANG, BRTZON 'GRUS DANG, DGA' BA DANG, SHIN TU SBYANGS PA DANG, TING NGE 'DZIN DANG, BTANG SNYOMS YANG DAG BYANG CHUB KYI YAN LAG GO ZHES GSUNGS SO, ,GLENG GZHI NI MNYAN DU YOD PA NA'O, ,DGE SLONG DAG 'PHAGS PA'I LAM YAN LAG BRGYAD GANG ZHE NA, 

@40A
*, ,YANG DAG PA'I LTA BA DANG, YANG DAG PA'I RTOG PA DANG, YANG DAG PA'I NGAG DANG, YANG DAG PA'I LAS KYI MTHA' DANG, YANG DAG PA'I 'TSO BA DANG, YANG DAG BA'I RTZOL BA DANG, YANG DAG PA'I DRAN PA DANG, YANG DAG PA'I TING NGE 'DZIN TO ZHES GSUNGS SO, ,DGE 
SLONG DAG NGAS KHYED LA RDZU 'PHRUL YANG BSHAD CES BYA BA LA SOGS PA LA, GLENG GZHI NI MNYAN DU YOD PA NA'O, ,DGE SLONG DAG NGAS KHYED LA RDZU 'PHRUL YANG BSHAD, RDZU 'PHRUL GYI RKANG PA DANG, RDZU 'PHRUL GYI RKANG PA BSGOM PA DANG, RDZU 'PHRUL GYI RKANG PA BSGOM PA'I LAM YANG BSHAD PAR BYA STE, DE LEGS 
PAR NYON LA YID LA ZUNG SHIG DANG BSHAD PAR BYA'O, ,RDZU 'PHRUL GANG ZHE NA, 'DI NA DGE SLONG RDZU 'PHRUL GYI RNAM PA DU MA NYAMS SU MYONG BAR BYED PA STE, 'DI LTA STE, GCIG TU GYUR NAS MANG POR 'GYUR BA DANG, MANG POR GYUR NAS GCIG TU 'GYUR BA DANG, SNANG BA DANG MI SNANG BA SHES SHING MTHONG BA 
NYAMS SU MYONG BA DANG, RTZIG PA LA MI THOGS PA DANG, RDO BA DANG, RA BA LA LUS KYIS THOGS PA MED PAR 'GRO BAR 'GYUR TE, DPER NA NAM MKHA' LA BYA BA BZHIN NO, ,SA LA YANG BYI'U ZUL DU BYED DE, DPER NA CHU LA BYA BA BZHIN NO, ,CHU LA YANG MI 'BYING BAR 'GRO STE, DPER NA SA LA BYA BA BZHIN 
NO; ;NAM MKHA' LA YANG SKYIL MO KRUNG BCAS SHING 'GRO STE, DPER NA 'DAB CHAGS BYA BZHIN NO, ,NYI MA DANG ZLA BA 'DI LTAR RDZU 'PHRUL CHE ZHING MTHU CHE BA 'DI DAG LA LAG PAS NAM ZHING NYUG PAR BYED PA DANG, TSANGS PA'I 'JIG RTEN GYI BAR DU LUS KYIS DBANG SGYUR BA'O, ,RDZU 'PHRUL GYI RKANG PA GANG ZHE NA, 
RDZU 'PHRUL GYI RKANG PA NI BZHI STE, BZHI GANG ZHE NA, 'DUN PA'I TING NGE 'DZIN SPONG BA'I 'DU BYED DANG LDAN PA'I RDZU 'PHRUL GYI RKANG PA DANG, BRTZON 'GRUS KYI TING NGE 'DZIN DANG, SEMS KYI TING NGE 'DZIN DANG, DPYOD PA'I TING NGE 'DZIN SPONG BA'I 'DU BYED DANG LDAN PA'I RDZU 'PHRUL GYI RKANG PA'O, ,RDZU 'PHRUL GYI RKANG PA 
BSGOM PA GANG ZHE NA, 'DI NA DGE SLONG 'DUN PA'I TING NGE 'DZIN SPONG BA'I 'DU BYED DANG LDAN PA'I RDZU 'PHRUL GYI RKANG PA DBEN PA LA GNAS PA, 'DOD CHA GAS DANG BRAL BA LA GNAS PA, 'GOG PA LA GNAS PA, RNAM PAR SPONG BAS YONGS SU BSGYUR BA DAG SGOM PAR BYED DO, ,BRTZON 'GRUS KYI TING NGE 'DZIN 

@40B
DANG; SEMS KYI TING NGE 'DZIN DANG, DPYOD PA'I TING NGE 'DZIN SPONG BA'I 'DU BYED DANG LDAN PA'I RDZU 'PHRUL GYI RKANG PA DBEN PA LA GNAS PA, 'DOD CHAGS DANG BRAL BA LA GNAS PA, 'GOG PA LA GNAS PA, RNAM PAR SPONG BAS YONGS SU BSGYUR BA SGOM PAR BYED DO, ,RDZU 'PHRUL GYI RKANG PA BSGOM PA'I LAM 
GANG ZHE NA, 'DI LTA STE, 'PHAGS PA'I LAM YAN LAG BRGYAD PO YANG DAG PA'I LTA BA DANG, YANG DAG PA'I RTOG PA DANG, YANG DAG PA'I NGAG DANG, YANG DAG PA'I LAS KYI MTHA' DANG, YANG DAG PA'I 'TSO BA DANG, YANG DAG PA'I RTZOL BA DANG, YANG DAG PA'I DRAN PA DANG, YANG DAG PA'I TING NGE 
'DZIN TO, ,DGE SLONG DAG NGAS KHYED LA RDZU 'PHRUL YANG BSHAD LA, RDZU 'PHRUL GYI RKANG PA DANG, RDZU 'PHRUL GYI RKANG PA BSGOM PA DANG, RDZU 'PHRUL GYI RKANG PA BSGOM PA'I LAM BSHAD PAR BYA'O ZHES NGAS JI SKAD DU BSHAD PA DE RGYAS PAR RAB TU BSHAD DO ZHES GSUNGS SO, ,DRAN PA NYE BAR GZHAG PA BZHI PO 
'DI DAG NI ZHES BYA BA LA LUNG BAR MA'I GONG BU ZHES BYA BA LA SOGS PA SDOM GYI TSIGS SU BCAD PA GNYIS PA'I DUL DANG ZHES BYA BA'I MDO LAS 'DON TE, GANG YANG GNAS 'DI NI GDUL BYAR GYUR PA'I DGE SLONG 'GA' ZHIG YOD PAR GYUR LA, DE DAG DUS PHYIS DE BZHIN GSHEGS PAS 'DUL BAR 'GYUR TE, 
DGE SLONG DAG TSUR SHOG MAL CHA DANG STAN LA MA ZHEN CING RNAM PAR DBEN PA DANG, DGON PA 'AM, SHING DRUNG NGAM, KHANG PA STONG BAR SONG LA, KHYOD DGON PA'AM, SHING DRUNG NGAM, KHONG PA STONG PAR 'DUG STE, SKYIL MO KRUNG BCAS TE LUS DRANG POR BSRANGS NAS DRAN PA MNGON DU PHYOGS TE GZHAG 
PAR GYIS SHIG ,KHYOD 'JIG RTEN GYI BRNAB SEMS SPANGS SHING 'BRAL BAR GYIS SHIG ,BRNAB SEMS KYIS SEMS LAN MANG DU MI GNAS PA DANG, BRNAB SEMS YONGS SU DAG PAR GYIS SHIG ,GNOD SEMS DANG, RMUGS PA DANG, GNYID DANG, RGOD PA DANG, 'GYOD PA DANG, 'JIG RTEN GYI 
THE TSOM DANG, YID GNYIS DANG, SOM NYI SPONG BA DANG, DGE BA'I CHOS RNAMS LA THE TSOM LAS SEMS DAG PAR GYIS SHIG ,SGRIB PA LNGA PO SEMS NYE BAR NYON MONGS PAR BYED PA, SHES RAB NYAM CHUNG BAR BYED PA GEGS KYI PHYOGS MYA NGAN LAS 'DAS PA MNGON PAR MI SGRUB PA SPANGS SHING, BRTUN 

@41A
*, ,PA SHES BZHIN CAN DRAN PA DANG LDAN PA 'JIG RTEN GYI BRNAB SEMS DANG YID MI BDE BA BSAL TE, NANG GI LUS LA LUS KYI RJES SU LTA BA DANG, BRTUN PA SHES BZHIN CAN DRAN PA DANG LDAN PA 'JIG RTEN GYI BRNAB SEMS DANG YID MI BDE BA RNAM PAR BSAL TE, PHYI'I LUS LA LUS KYI 
RJES SU LTA ZHING GNAS PA DANG, NANG GI TSOR BA DANG, PHYI'I TSOR BA DANG, NANG DANG PHYI'I TSOR BA DANG, NANG GI SEMS DANG, PHYI'I SEMS DANG, NANG DANG PHYI'I SEMS DANG, BRTUN PA SHES BZHIN CAN DRAN PA DANG LDAN PA 'JIG RTEN GYI BRNAB SEMS DANG YID MI BDE BA RNAM PAR SPANGS TE, NANG GI CHOS 
DANG; PHYI'I CHOS DANG, PHYI DANG NANG GI CHOS RNAMS LA CHOS KYI RJES SU LTA ZHING DRAN PA NYE BAR GZHAG PA BZHI PO 'DI DAG DE'I SEMS KYIS NYE BAR 'DOGS PA YIN TE, ZHEN PA LA BRTEN PA'I TSUL KHRIMS MNGON PAR BSAL BA'I PHYIR DANG, ZHEN PA LA BRTEN PA'I KUN DU RTOG PA RNAMS BSAL BAR BYA BA'I PHYIR DANG, 
ZHEN PA LA BRTEN PA'I RIMS NAD DANG, NGAL BA DANG 'BAD PA RNAMS SO SOR DGAG PAR BYA BA'I PHYIR DANG, DAM PA'I CHOS LA MNGON PAR DGA' ZHING 'PHAGS PA DGYES PA'I TSUL KHRIMS LA YANG DAG PAR BSKUL BA'I PHYIR SRUNG BAR 'GYUR TE, DPER NA GLANG PO MA DUL BA 'DUL MKHAN GYIS SHING SDONG PO CHEN PO 
RTZA BA SA LA BSNUBS TE, DGON PA'I GLANG PO CHE DGON PA'I RANG BZHIN BSAL BAR BYA BA'I PHYIR DANG, DGON PA DRAN PA'I RNAM PAR RTOG PA BSAL BAR BYA BA'I PHYIR DANG, DGON PA'I NAD DANG NGAL BA DANG 'KHRUG PA BSAL BAR BYA BA'I PHYIR DANG, GRONG LA MNGON PAR DGA' BA DANG MI LA DGA' BA'I NGANG TSUL 
LA YANG DAG PAR BSKUL BAR BYA BA'I PHYIR GRE BA LEGS PAR 'CHING BAR BYED DO, ,DE BZHIN DU DRAN PA NYE BAR GZHAG PA BZHI PO 'DI DAG NI DE'I SEMS KYI NYE BAR 'DOGS PA STE, JI SRID DU ZHEN PA LA BRTEN PA'I TSUL KHRIMS MNGON PAR BSAL BAR BYA BA'I PHYIR DANG, ZHEN PA LA BRTEN PA'I DRAN PA'I KUN DU RTOG PA 
RNAMS BSAL BAR BYA BA'I PHYIR DANG, ZHEN PA LA BRTEN PA'I RIMS NAD DANG NGAL BA DANG 'KHRUG PA RNAMS BSAL BAR BYA BA'I PHYIR DANG, DAM PA'I CHOS LA MNGON PAR DGA' BA DANG, 'PHAGS PA DGYES PA'I TSUL KHRIMS LA YANG DAG PAR BSKUL BAR BYA BA'I PHYIR DRAN PA NYE BAR GZHAG PA BZHI PO 'DI DAG NI DE'I 

@41B
SEMS KYIS NYE BAR 'DOGS PAR 'GYUR RO ZHES GSUNGS SO, ,'DI LTAR 'PHAGS PA'I LAM YAN LAG BRGYAD BSGOM PA YONGS SU RDZOGS PAR GYUR NA ZHES BYA BA LA, SKYE MCHED DRUG GI TSOGS CHEN PO'I MDO LAS SKYE MCHED DRUG GI SDOM GYI TSIGS SU BCAD PA GNYIS PA LAS 'DON TE, ,DGA' DANG DGA' BO LA 
GDAMS DANG, ,SDOM DANG YONGS SU NYAMS PA CAN, ,DBANG PO MTHA' DANG THOGS PA DANG, ,MOOD GAL YA NA PHYI MA STE, ,DRUG TSAN DRUG DANG SKYE MCHED DRUG ,MI NYID DGA' BA THA MA YIN, ,ZHES BYA BA'I SDOM DU BSTAN PA MDZOD KYI GNAS BZHI PA 'DI NYID DU, RNAM GSUM DRI MED GZUGS 
GSUNGS DANG, ,'PHEL DANG MA BYAS LAM SOGS PHYIR, ,ZHES BYA BAR BSTAN TE, 'O NA JI SKAD DU 'DI LTAR SHES SHING 'DI LTAR MTHONG BA ZHES BYA BAR BRIS PAR BLTA BAR BYA'O, ,YANG DGE SLONG YANG DAG PA JI LTA BA BZHIN GYI TSIG BRJOD PA ZHES BYA BA 'DI NI ZHES BYA BA LA, GLENG GZHI NI MNYAN DU YOD PA 
NA'O; ;DE NAS DGE SLONG GZHAN ZHIG GCIG PU DBEN PAR GYUR PA NA, NANG DU YANG DAG 'JOG LA GNAS PA NA SEMS LA SEMS KYIS RNAM PAR RTOG PA 'DI LTA BU DAG SKYES TE, JI LTAR SHES SHING JI LTAR MTHONG NA DGE SLONG MTHONG BA RNAM PAR DAG PAR 'GYUR, ,DE NAS DGE SLONG DE DGONGS KA NANG DU YANG DAG 
'JOG LAS LANGS TE, DGE SLONG GZHAN ZHIG GI DRUNG DU NYE BAR SONG STE, NYE BAR SONG NAS DES DGE SLONG DE LA 'DI SKAD CES SMRAS SO, ,TSE DANG LDAN PA JI LTAR SHES SHING MTHONG NA DGE SLONG MTHONG BA SHIN TU RNAM PAR DAG PAR 'GYUR, TSE DANG LDAN PA DGE SLONG REG PA'I SKYE MCHED DRUG RNAMS KYI KUN 'BYUNG BA DANG, 
MI SNANG BA DANG, RO MYANG BA DANG, NYES DMIGS DANG, NGES PAR 'BYUNG BA YANG DAG PA'I SHES RAB KYIS YANG DAG PA JI LTA BA BZHIN MTHONG BAR 'GYUR NA, TSE DANG LDAN PA 'DI LTAR SHES SHING 'DI LTAR MTHONG NA DGE SLONG MTHONG BA SHIN TU RNAM PAR DAG PAR 'GYUR RO, ,DE NAS DGE SLONG DE DGE SLONG DE'I DRI BA 
LUNG BSTAN PAS MA MGU NAS DGE SLONG GZHAN ZHIG GI DRUNG DU NYE BAR SONG STE, NYE BAR SONG NAS DES DGE SLONG GZHAN DE LA 'DI SKAD CES SMRAS SO, ,TSE DANG LDAN PA DGE SLONG JI LTAR SHES SHING JI LTAR MTHONG NA DGE SLONG MTHONG BA SHIN TU RNAM PAR DAG PAR 'GYUR, TSE DANG LDAN PA GANG KHAMS DRUG PO RNAMS 

@42A
*, ,KYI KUN 'BYUNG BA DANG, MI SNANG BA DANG, RO MYANG BA DANG, NYES DMIGS DANG, NGES PAR 'BYUNG BA YANG DAG PA'I SHES RAB KYIS YANG DAG PA JI LTA BA BZHIN DU RAB TU SHES PAR GYUR PA STE, 'DI LTAR MTHONG NA DGE SLONG MTHONG BA SHIN TU RNAM PAR DAG PAR 'GYUR RO, ,DE NAS 
DGE SLONG DE DGE SLONG DE'I DRIS PA LUNG BSTAN PAS MA MGU NAS ZHES BYA BA NAS, SNGA MA BZHIN DU TSE DANG LDAN PA JI LTAR SHES SHING JI LTAR MTHONG NA DGE SLONG MTHONG BA SHIN TU RNAM PAR DAG PAR 'GYUR, TSE DANG LDAN PA ZAS RNAM PA BZHI RNAMS KYI KUN 'BYUNG BA DANG, MI SNANG BA DANG, RO MYANG BA DANG, NYES 
DMIGS DANG, NGES PAR 'BYUNG BA YANG DAG PA'I SHES RAB KYIS YANG DAG PA JI LTA BA BZHIN MTHONG BAR 'GYUR BA STE, 'DI LTAR MTHONG NA DGE SLONG MTHONG BA SHIN TU RNAM PAR DAG PAR 'GYUR RO, ,DE NAS DGE SLONG DE DGE SLONG DE'I DRI BA LUNG BSTAN PAS KYANG MA MGU NAS ZHES BYA BA NAS, TSE DANG LDAN PA JI LTAR 
SHES SHING JI LTAR MTHONG NA DGE SLONG MTHONG BA SHIN TU RNAM PAR DAG PAR 'GYUR ZHES BYA BA'I BAR DU STE, TSE DANG LDAN PA NYE BAR LEN PA'I PHUNG PO LNGA RNAMS LA NANG DU MTHONG BAR GYUR CING, 'BRAS DANG, ZUG RNGU DANG, GNOD PA DANG, MI RTAG PA DANG, SDUG BSNGAL BA DANG, STONG PA DANG, BDAG 
MED PAR MTHONG BAR GYUR PA STE, 'DI LTAR MTHONG NA DGE SLONG MTHONG BA SHIN TU RNAM PAR DAG PAR 'GYUR RO, ,DE NAS DGE SLONG DE DGE SLONG DE'I DRI BA LUNG BSTAN PAS KYANG MA MGU NAS BCOM LDAN 'DAS GANG NA BA DER NYE BAR SONG STE ZHES BYA BA NAS, PHYOGS GCIG TU 'DUG GO ZHES BYA BA'I BAR DU STE, DGE SLONG 
DES BCOM LDAN 'DAS LA 'DI SKAD CES GSOL TO, ,BTZUN PA 'DI NA GCIG BU DBEN PAR GYUR PA NA NANG DU YANG DAG 'JOG LA GNAS PA NA SEMS LA SEMS KYIS RNAM PAR RTOG PA 'DI LTA BU DAG SKYES TE ZHES BYA BA NAS, SNGA MA BZHIN DU JI LTAR SHES SHING JI LTAR MTHONG NA DGE SLONG MTHONG BA SHIN TU RNAM PAR 
DAG PAR 'GYUR ZHES BYA BA'I BAR DU STE, BDAG DGONGS KA NANG DU YANG DAG 'JOG LAS LANGS NAS DGE SLONG GZHAN ZHIG GI DRUNG DU NYE BAR SONG STE NYE BAR SONG NAS BDAG GIS DGE SLONG DE LA 'DI SKAD CES SMRAS SO, ,TSE DANG LDAN PA JI LTAR SHES SHING JI LTAR MTHONG NA DGE SLONG MTHONG BA SHIN TU RNAM PAR DAG 

@42B
PAR 'GYUR, DES SMRAS PA, TSE DANG LDAN PA GANG YANG REG PA'I SKYE MCHED DRUG PO RNAMS KYI KUN 'BYUNG BA DANG ZHES BYA BA NAS, SNGA MA BZHIN DU RGYAS PAR DGE SLONG DE'I DRI BA LUNG BSTAN PAS BDAG MA MGU NAS ZHES BYA BA'I BAR DU STE, BCOM LDAN 'DAS GANG NA BA DER NYE BAR 'ONGS SHING NYE BAR 'ONGS NAS, 
BTZUN PA BCOM LDAN 'DAS LA BDAG DON 'DI NYID YONGS SU 'DRI STE, BTZUN BA JI LTAR SHES SHING JI LTAR MTHONG NA DGE SLONG MTHONG BA SHIN TU RNAM PAR DAG PAR 'GYUR, DGE SLONG SNGON BYUNG BA SHING MYA NGAN 'TSANG SNGON MTHONG ZHING THOS PAR GYUR PA'I SKYES BU ZHIG YOD PAR GYUR LA, DE NAS SKYES BU DE 
SHING MYA NGAN 'TSANG MTHONG BA'I SKYES BU GZHAN ZHIG GI DRUNG DU NYE BAR SONG STE, NYE BAR SONG NAS MYA NGAN 'TSANG MTHONG BA'I SKYES BU DE LA 'DI SKAD CES SMRAS SO, ,KYE SKYES BU KHYOD KYIS MYA NGAN 'TSANG SHES SAM, KYE SKYES BU BDAG GIS MYA NGAN 'TSANG SHES SO, ,KYE SKYES BU MYA NGAN 'TSANG JI LTA BU ZHIG KYE 
SKYES BU SHING MYA NGAN 'TSONG NI SOL BA LTAR KHA DOG NAG PA STE, DPER NA KA BA TSIG PA LTA BU'O, ,DGE SLONG DE'I TSE NA SHING MYA NGAN 'TSANG SOL BA LTAR KHA DOG GNAG CING KA BA TSIG PA LTA BU YIN NO, ,DE NAS SKYES BU DE SKYES BU DE'I MYA NGAN 'TSANG DRI BA LUNG BSTAN PA LA MA MGU NAS, SHING MYA NGAN 'TSANG 
MTHONG BA'I SKYES BU GZHAN ZHIG GI DRUNG DU NYE BAR SONG STE, NYE BAR SONG NAS ZHES BYA BA NAS SNGA MA BZHIN DU KYE SKYES BU SHING MYA NGAN 'TSANG JI LTA BU ZHIG ,KYE SKYES BU SHING MYA NGAN 'TSANG NI DMAR ZHING KHA DOG DMAR BA'I YAL GA 'PHYANG BA STE, DPER NA SHA'I GONG BU LTA BU'O, ,DE NAS SKYES BU DE SKYES BU 
DE'I DRI BA LUNG BSTAN PAS MA MGU NAS ZHES BYA BA NAS SNGA MA BZHIN DU, KYE SKYES BU SHING MYA NGAN 'TSANG JI LTA BU ZHIG ,KYE SKYES BU SHING MYA NGAN 'TSANG NI SER ZHING SER BA'I 'DAB MA MNGON PAR GRUB PA STE, DPER NA SHI RI SHA LTA BU'O, ,DE'I TSE NA SHING MYA NGAN 'TSANG SER ZHING SER BA'I 'DAB MA MNGON PAR GRUB 
PA STE; DPER NA SHI RI SHA LTA BU YIN NO, ,DE NAS SKYES BU DE SKYES BU DE'I DRI BA LUNG BSTAN PAS KYANG MA MGU NAS ZHES BYA BA NAS SNGA MA BZHIN DU, KYE SKYES BU MYA NGAN 'TSANG JI LTA BU ZHIG ,KYE SKYES BU SHING MYA NGAN 'TSANG NI 'DAB MA SKYES PA DAG 'DAB MA DKAR PO DANG, 'DAB MA MNYEN ZHING RGYA CHE BA YIN 

@43A
*, ,TE; DPER NA N+YA GRO DHA LTA BU YIN NO, ,DGE SLONG DE'I TSE NA SHING MYA NGAN 'TSANG 'DAB MA SKYES PA DAG 'DAB MA DKAR PO DANG 'DAB MA MNYEN ZHING RGYA CHE BA N+YA GRO DHA LTA BU YIN NO, ,DE NAS SKYES BU DE SKYES BU DE'I SHING MYA NGAN 'TSANG DRI BA LUNG BSTAN PAS KYANG MA MGU NAS GANG NA SHING MYA NGAN 
'TSANG MTHONG BA'I SKYES BU YOD PA DE DANG DER DRI BA LUNG BSTAN PA'I PHYIR 'GRO BAR BYED DO, ,DGE SLONG DE BZHIN DU RIGS KYI BU DE DAG GIS GCIG PU DBEN PA BAG YOD PAS GTUGS PAS BDAG LA PHAN PA'I BDAG NYID DU GNAS TE, JI LTA JI LTAR NYE BAR LEN PA MED PAR ZAG PA LAS SEMS RNAM PAR 
GROL BAR GYUR PA DE LTA DE LTAR LUNG BSTAN PAR BYAS SO, ,DES NA DGE SLONG DPE NYON CIG DANG, SKYES BU MKHAS PA RNAMS LA DPES RNAM PAR BSHAD NA DON SHES PAR 'GYUR RO, ,DGE SLONG DPER NA 'DI NAS PHYOGS GCIG NA GRONG KHYER RTZIG PA DANG, RA BA BRTAN POS BSKOR BA, SHIN TU 
RNAM PAR PHYE BA'I SRANG BZHI DANG LDAN PA, SGO BZHIR SGO SRUNG GI SKYES BU MKHAS SHING GSAL BA DER 'GRO BA DANG 'ONG BA DPYOD PA'I SHES RAB DANG LDAN PA, NGO SHES PA GTONG ZHING NGO MI SHES PA 'GEGS PAR BYED PA DAG GNAS PAR GYUR CING, SRANG GI DBUS NA GRONG KHYER GYI BDAG PO GNAS 
PAR GYUR LA, SHAR PHYOGS NAS PHO NYA GNYIS SHIG 'ONGS TE SHAR PHYOGS KYI SGO SRUNG GANG NA BA DER NYE BAR SONG STE NYE BAR SONG NAS SHAR PHYOGS KYI SGO SRUNG GI SKYES BU LA 'DI SKAD DU, KYE SKYES BU GRONG KHYER GYI BDAG PO GANG NA 'DUG ,KYE SKYES BU GRONG KHYER GYI BDAG PO SRANG GI DBUS 'DI NA 'DUG 
GO; ;DE NAS PHO NYA GNYIS PA DE DAG GRONG KHYER GYI BDAG PO GANG NA BA DER NYE BAR SONG STE, NYE BAR SONG NAS GRONG KHYER GYI BDAG PO LA YANG DAG PA JI LTA BA BZHIN GYI TSIG BRJOD CING, JI LTAR RTOGS PA'I LAM GYIS 'JUG GO, ,DE BZHIN DU LHO DANG NUB DANG BYANG PHYOGS NAS PHO NYA GNYIS SHIG 'ONGS 
TE; BYANG PHYOGS KYI SGO SRUNG GI SKYES BU GANG NA BA DER NYE BAR SONG STE, NYE BAR SONG NAS BYANG PHYOGS KYI SGO SRUNG GI SKYES BU LA 'DI SKAD DU KYE SKYES BU GRONG KHYER GYI BDAG PO GANG NA 'DUG ,KYE SKYES BU GRONG KHYER GYI BDAG PO SRANG GI DBUS 'DI NA 'DUG GO, ,DE NAS PHO NYA GNYIS PO DE DAG GRONG KHYER 

@43B
GYI BDAG PO GANG NA BA DER NYE BAR SONG STE, NYE BAR SONG NAS GRONG KHYER GYI BDAG PO LA YANG DAG PA JI LTA BA BZHIN GYI TSIG BRJOD CING JI LTAR RTOGS PA'I LAM GYIS 'JUG GO, ,DGE SLONG 'DI NI DPER BYAS PA STE, JI SRID DU DON SHES PAR BYA BA'I PHYIR DPER BYAS PA YIN LA DON NI 'DI LTAR BLTA BAR BYA STE, 
GRONG KHYER ZHES BYA BA 'DI NI GZUGS CAN RAGS PA 'BYUNG BA CHEN PO BZHI'I RGYU LAS BYUNG BA PHA DANG MA'I MI GTZANG BA LAS SKYES SHING 'BRAS CHAN DANG ZAN DRON GYIS GSOS PA'I LUS DE'I TSIG BLA DGAS TE, RTAG TU BKRU BA DANG PHYI BA DANG YONGS SU 'JIG PA'I CHOS CAN GYI TSIG BLA DAGS SO, , 
RTZIG PA DANG RA BA ZHES BYA BA 'DI NI YANG DAG PA'I LTA BA'I TSIG BLA DGAS SO, ,SHIN TU RNAM PAR PHYE BA'I SRANG BZHI DANG LDAN ZHES BYA BA 'DI NI NANG DANG PHYI'I SKYE MCHED DRUG RNAMS KYI TSIG BLA DGAS SO, ,SGO BZHI ZHES BYA BA 'DI NI RNAM PAR SHES PA GNAS PA BZHI'I TSIG BLA DGAS SO, ,SGO SRUNG 
GI SKYES BU ZHES BYA BA NI LUS SU GTOGS PA'I DRAN PA'I TSIG BLA DGAS SO, ,GRONG KHYER GYI BDAG PO ZHES BYA BA 'DI NI NYE BAR LEN PA DANG BCAS PA'I RNAM PAR SHES PA'I TSIG BLA DGAS SO, ,PHO NYA GNYIS ZHES BYA BA 'DI NI ZHI GNAS DANG LHAG MTHONG GI TSIG BLA DGAS SO, ,YANG DAG PA JI LTA 
BA BZHIN GYI TSIG BRJOD PA ZHES BYA BA 'DI NI 'PHAGS PA'I BDEN PA BZHI'I TSIG BLA DGAS SO, ,JI LTAR RTOGS PA'I LAM GYIS 'JUG CES BYA BA 'DI NI 'PHAGS PA'I LAM YAN LAG BRGYAD PA'I TSIG BLA DGAS SO, ,DGE SLONG GANG YANG STON PAS NYAN THOS RNAMS LA BYA BA RJES SU BRTZE BA DANG, SNYING 
BRTZE BA DANG, DON DU 'DOD PA DANG, PHAN PAR 'DOD PA DANG, STON PAS NYAN THOS RNAMS LA BYA BA DES NGAS BYAS ZIN GYI, DA NI KHYED CAG GI BYA BA DGON BA DANG, SHING DRUNG DANG, KHANG PA STONG PA DANG, RI'I TSANG TSING DANG, RI'I PHUG DANG, RTZVA DANG, LO MA'I SPYIL BU DANG, BLA GAB 
MED PA DANG, DUR KHROD DU BAS MTHA'I GNAS MAL LA BRTEN NAS BSGOM PAR BYA STE, DGE SLONG BAG MED PAR MA GYUR CIG PHYIS 'GYOD PAR GYUR TA RE, 'DI NI DA'I RJES SU BSTAN PA YIN NO ZHES GSUNGS SO, ,SLOB PA NI YAN LAG BRGYAD DANG LDAN NO ZHES BYA BA LA, BCOM LDAN 'DAS 

@44A
*, ,KO RU BA 'DUL BA ZHES BYA BA'I GRONG KHYER NA BZHUGS TE, DE NAS BCOM LDAN 'DAS KYIS DGE SLONG RNAMS LA BOS TE, DGE SLONG DAG SEMS CAN RNAMS YONGS SU DAG PAR BYED CING MYA NGAN DANG NYE BAR 'TSE BA THAMS CAD LAS YANG DAG PAR 'DA' BA DANG, SDUG BSNGAL DANG YID 
MI BDE BA NUB PAR BYED PA'I THEG PA NI GCIG KHO NA STE, 'DI LTAR YANG DAG PA'I TING NGE 'DZIN TO, ,DGE SLONG DAG 'PHAGS PA'I LAM YAN LAG BDUN PO 'DI DAG NI YANG DAG PA'I TING NGE 'DZIN GYI RGYU DANG YAN LAG TU GYUR PA STE, BDUN GANG ZHE NA, 'DI LTA STE, YANG DAG PA'I LTA BA DANG, YANG DAG PA'I RTOG PA DANG, 
YANG DAG PA'I NGAG DANG, YANG DAG PA'I LAS KYI MTHA' DANG, YANG DAG PA'I 'TSO BA DANG, YANG DAG PA'I RTZOL BA DANG, YANG DAG PA'I DRAN PA STE, DGE SLONG DAG 'PHAGS PA'I LAM YAN LAG BDUN PO 'DI RNAM SKYIS YONGS SU SBYANGS SHING YONGS SU SBYANG BA BYAS PAS SEMS RTZE GCIG 
PAR GYUR PA 'DI NI YANG DAG PA'I TING NGE 'DZIN ZHES BYA'O, ,RGYU DANG BCAS YAN LAG DANG BCAS PA'I YANG DAG PA'I LTA BA SNGON DU 'GRO BA LAS DGE BA'I CHOS RNAMS SKYES PAR GYUR TE, LOG PAR LTA BA LA LOG PAR LTA BA ZHES YANG DAG PAR RJES SU MTHONG BAR GYUR PA 'DI NI YANG DAG PA'I LTA BA'O, , 
YANG DAG PA'I LTA BA LA YANG DAG PA'I LTA BA'O ZHES YANG DAG PAR RJES SU MTHONG BAR GYUR PA 'DI NI YANG DAG PA'I LTA BA'O, ,LOG PAR LTA BA GANG ZHE NA, GANG ZHIG MED PAR LTA BA STE, SBYIN PA PO MED DO, ,LEN PA PO MED DO, ,MCHOD SBYIN MED DO, ,LEGS PAR SPYAD PA MED DO, ,NYES PAR SPYAD PA MED DO, ,LEGS PAR SPYAD PA 
DANG NYES PAR SPYAD PA'I LAS RNAMS KYI 'BRAS BU RNAMS KYI RNAM PAR SMIN PA MED DO, ,'JIG RTEN 'DI MED DO, ,'JIG RTEN PHA ROL MED DO, ,PHA MED DO, ,MA MED DO, ,SEMS CAN RDZUS TE BYUNG BA RNAMS MED DO, ,'JIG RTEN NA DGRA BCOM PA YANG DAG PAR RTOGS SHING YANG DAG PAR ZHUGS PA, 'JIG RTEN 
'DI NA STOBS MCHOG DANG LDAN PA BDAG GI SKYE BA ZAD DO, ,TSANGS PAR SPYOD PA BSTEN TO, ,BYA BA BYAS SO, ,BYED PA BYAS SO, ,SRID PA 'DI LAS GZHAN MI SHES SO ZHES MTHONG BA'I CHOS 'DI NYID LA RANG NYID KYIS MNGON PAR SHES PA PHUN SUM TSOGS PA MNGON SUM DU BYAS NAS GNAS PA DE DAG MED DO, , 

@44B
ZHES SMRA BA STE, 'DI NI LOG PA'I LTA BA ZHES BYA'O, ,YANG DAG PA'I LTA BA GANG ZHE NA, GANG YANG SBYIN PA YOD DO, ,LEN PA YOD DO, ,MCHOD SBYIN YOD DO, ,LEGS PAR SPYAD PA YOD DO, ,NYES PAR SPYAD PA YOD DO, ,LEGS PAR SPYAD PA DANG, NYES PAR SPYAD PA'I LAS KYI 'BRAS BU RNAM PAR 
SMIN PA YOD DO, ,'JIG RTEN 'DI YOD DO, ,'JIG RTEN PHA ROL YOD DO, ,PHA YOD DO, ,MA YOD DO, ,SEMS CAN RDZUS TE BYUNG BA RNAMS YOD DO, ,'JIG RTEN NA DGRA BCOM PA YANG DAG PAR RTOGS SHING YANG DAG PAR ZHUGS PA, 'JIG RTEN 'DI NA STOBS MCHOG DANG LDAN PA, BDAG 
GI SKYE BA ZAD DO, ,TSANGS PAR SPYOD PA BSTEN TO, ,BYA BA BYAS SO, ,BYED PA BYAS SO, ,SRID PA 'DI LAS GZHAN MI SHES SO ZHES MTHONG BA'I CHOS 'DI NYID LA RANG NYID KYIS MNGON PAR SHES PA PHUN SUM TSOGS PA MNGON SUM DU BYAS NAS GNAS PA YOD DO ZHES LTA BA STE, 'DI NI YANG DAG 
PA'I LTA BA ZHES BYA STE, LOG PAR LTA BA LA LOG PAR LTA BA'O ZHES YANG DAG PAR RJES SU MTHONG BAR GYUR PA 'DI NI YANG DAG PA'I LTA BA YIN LA, YANG DAG PA'I LTA BA LA YANG DAG PA'I LTA BA'O ZHES YANG DAG PAR RJES SU MTHONG BA 'DI NI YANG DAG PA'I LTA BA YIN NO ZHES SEMS CAN RNAMS KYI LOG PA'I 
LTA BA SPANG BA'I PHYIR 'BAD PAR BYA ZHING, YANG DAG PA'I LTA BA SKYED PA'I PHYIR YANG DAG PAR RTZOL BAR BYA'O, ,LOG PAR LTA BA SPANG BA DANG, YANG DAG PA'I LTA BA BSGOM PA LA DRAN PA DANG LDAN PA 'DI NI YANG DAG PA'I DRAN PA ZHES BYA STE, LAM GYI YAN LAG GSUM PO 'DI DAG NI LTA BA NYID 
KYI RJES SU 'JUG PA STE, 'DI LTA STE, LTA BA DANG, RTZOL BA DANG, DRAN PA'O, ,DGE SLONG DAG DE LA YANG DAG PA'I LTA BA SNGON DU 'GRO BA LAS DGE BA'I CHOS RNAMS SKYE BAR 'GYUR RO, ,LOG PA'I RTOG PA LA LOG PA'I RTOG PA'O ZHES YANG DAG PAR RJES SU MTHONG BAR GYUR PA 'DI NI YANG DAG PA'I 
LTA BA YIN LA, YANG DAG PA'I RTOG PA LA YANG DAG PA'I RTOG PA'O ZHES YANG DAG PAR RJES SU MTHONG BA 'DI NI YANG DAG PA'I LTA BA YIN NO, ,LOG PA'I RTOG PA GANG ZHE NA, 'DI LTA STE, 'DOD PA'I RNAM PAR RTOG PA DANG, GNOD SEMS KYI RNAM PAR RTOG PA DANG, RNAM PAR 'TSE BA'I RNAM PAR RTOG 

@45A
*, ,PA STE; 'DI NI LOG PA'I RTOG PA ZHES BYA'O, ,YANG DAG PA'I RTOG PA GANG ZHE NA, THAR PA'I RNAM PAR RTOG PA DANG, BRNAB SEMS MED PA'I RNAM PAR RTOG PA DANG, RNAM PAR MI 'TSE BA'I RNAM PAR RTOG PA STE, 'DI NI YANG DAG PA'I RTOG PA ZHES BYA'O, ,LOG PAR RTOG PA 
LA LOG PAR RTOG PA'O ZHES YANG DAG PAR RJES SU MTHONG BA 'DI NI YANG DAG PA'I LTA BA YIN LA, YANG DAG PA'I RTOG PA LA YANG DAG PA'I RTOG PA'O ZHES MTHONG BAR GYUR PA 'DI NI YANG DAG PA'I LTA BA YIN NO ZHES SEMS CAN RNAMS KYI LOG PA'I LTA BA SPANG BA'I PHYIR 'BAD PAR BYA ZHING, YANG DAG PA'I LTA 
BA SKYED PA'I PHYIR YANG DAG PA'I RTZOL BA ZHES BYA'O, ,LOG PAR LTA BA SPANG BA DANG YANG DAG PA'I LTA BA BSGOM PA LA DRAN PA DANG LDAN PA 'DI NI YANG DAG PA'I DRAN PA ZHES BYA STE, LAM GYI YAN LAG GSUM PO 'DI DAG NI YANG DAG PA'I RTOG PA NYID KYI RJES SU 'JUG STE, 'DI LTA STE, LTA BA DANG, 
RTZOL BA DANG, DRAN BA'O, ,DGE SLONG DAG DE'I YANG DAG PA'I LTA BA SNGON DU 'GRO BA LAS DGE BA'I CHOS RNAMS SKYE BAR 'GYUR RO, ,LOG PA'I NGAG LA LOG PA'I NGAG GO ZHES YANG DAG PAR RJES SU MTHONG BAR GYUR PA 'DI NI YANG DAG PA'I LTA BA YIN LA, YANG DAG PA'I NGAG LA YANG DAG PA'I NGAG 
GO ZHES MTHONG BAR GYUR PA GANG YIN PA 'DI NI YANG DAG PA'I LTA BA YIN NO, ,LOG PA'I NGAG GANG ZHE NA, BRDZUN DU SMRA BA DANG, PHRA MA DANG, TSIG RTZUB MO DANG, TSIG 'KHYAL PA STE, 'DI DAG NI LOG PA'I NGAG CES BYA'O, ,YANG DAG PA'I NGAG GANG ZHE NA, BRDZUN DU SMRA BA SPONG BA DANG, PHRA MA 
DANG; TSIG RTZUB MO SPONG BA DANG, TSIG 'KHYAL PA SPONG BA'O, ,'DI NI YANG DAG PA'I NGAG CES BYA STE, LOG PA'I NGAG LA LOG PA'I NGAG GO ZHES YANG DAG PAR RJES SU MTHONG BA 'DI NI 'DI'I YANG DAG PA'I LTA BAR 'GYUR LA, YANG DAG PA'I NGAG LA YANG DAG PA'I NGAG GO ZHES YANG DAG PAR RJES SU 
MTHONG BA 'DI NI 'DI'I YANG DAG PA'I LTA BAR 'GYUR RO, ,DE DE LTAR SHES NAS LOG PA'I LTA BA SPANG BA'I PHYIR 'BAD PAR BYED CING, YANG DAG PA'I NGAG NYE BAR BSGRUB PA'I PHYIR YANG DAG PA'I RTZOL BA BYED DE, DE DRAN BA DANG LDAN BZHIN DU LOG PA'I NGAG SPANG ZHING YANG DAG PA'I NGAG SGOM PAR BYED PA NI YANG 

@45B
DAG PA'I DRAN PA STE, LAM GYI YAN LAG GSUM PA 'DI DAG NI YANG DAG PA'I NGAG GI RJES SU 'JUG PA STE, 'DI LTA STE, LTA BA DANG, RTZOL BA DANG, DRAN PA'O, ,DGE SLONG DAG DE LA YANG DAG PA'I LTA BA SNGON DU 'GRO BA LAS DGE BA'I CHOS RNAMS SKYE BAR 'GYUR TE, LOG PA'I LAS KYI MTHA' LA 
LOG PA'I LAS KYI MTHA' ZHES YANG DAG PAR RJES SU MTHONG BA 'DI NI 'DI'I YANG DAG PA'I LTA BAR 'GYUR LA, YANG DAG PA'I LAS KYI MTHA' LA YANG DAG PA'I LAS KYI MTHA'O ZHES YANG DAG PAR RJES SU MTHONG BA 'DI NI YANG DAG PA'I LTA BAR 'GYUR TE, LOG PA'I LAS KYI MTHA' GANG ZHE NA, SROG 
GCOD PA DANG, MA BYIN PAR LEN PA DANG, 'DOD PA LA LOG PAR G-YEM PA STE, 'DI NI LOG PA'I LAS KYI MTHA' ZHES BYA'O, ,YANG DAG PA'I LAS KYI MTHA' GANG ZHE NA, SROG GCOD PA SPONG BA DANG, MA BYIN PAR LEN PA SPONG BA DANG, 'DOD PAS LOG PAR G-YEM PA SPONG BA STE, 'DI 
NI YANG DAG PA'I LAS KYI MTHA' ZHES BYA'O ZHES LOG PA'I LAS KYI MTHA' LA LOG PA'I LAS KYI MTHA'O ZHES YANG DAG PAR RJES SU MTHONG BA 'DI NI 'DI'I YANG DAG PA'I LTA BAR 'GYUR LA, YANG DAG PA'I LAS KYI MTHA' LA YANG DAG PA'I LAS KYI MTHA'O ZHES MTHONG BA 'DI NI 'DI'I YANG DAG PA'I LTA BAR 
'GYUR RO; ;DE DE LTAR SHES NAS LOG PA'I LAS KYI MTHA' SPONG BA'I PHYIR 'DAB PAR BYED CING, YANG DAG PA'I LAS KYI MTHA' NYE BAR BSGRUB PA'I PHYIR YANG DAG PA'I RTZOL BA BYED LA, DE DRAN PA DANG LDAN BZHIN DU LOG PA'I LAS KYI MTHA' SPONG ZHING YANG DAG PA'I LAS KYI MTHA' SGOM PAR BYED 
PA 'DI NI 'DI'I YANG DAG PA'I DRAN PA STE, LAM GYI YAN LAG GSUM PA 'DI DAG NI YANG DAG PA'I LAS KYI MTHA'I RJES SU 'JUG STE, 'DI LTA STE, LTA BA DANG, RTZOL BA DANG, DRAN PA'O, ,DGE SLONG DAG DE LA YANG DAG PA'I LTA BA SNGON DU 'GRO BA LAS DGE BA'I CHOS RNAMS SKYE BAR 'GYUR TE, 
LOG PA'I 'TSO BA LA LOG PA'I 'TSO BA'O ZHES YANG DAG PAR RJES SU MTHONG BA 'DI NI 'DI'I YANG DAG PA'I LTA BAR 'GYUR LA, YANG DAG PA'I 'TSO BA LA YANG DAG PA'I 'TSO BA'O ZHES YANG DAG PAR RJES SU MTHONG BA 'DI NI 'DI'I YANG DAG PA'I LTA BAR 'GYUR TE, LOG PA'I 'TSO BA GANG ZHE NA, GANG 

@46A
*, ,'DI NA MI RIGS PA CHOS MA YIN PAS CHOS GOS LA SOGS PA TSOL BAR BYED KYI, CHOS KYIS MA YIN BA DANG, CHOS MA YIN PAS BSOD SNYOMS DANG, MAL CHA DANG, STAN DANG, NA BA'I RKYEN SMAN DANG, 'TSO BA'I YO BYAD DAG TSOL BAR BYED KYI, CHOS KYIS MA YIN PA 
STE; 'DI NI LOG PA'I 'TSO BA ZHES BYA'O, ,YANG DAG PA'I 'TSO BA GANG ZHE NA, GANG 'DI NA RIGS SHING CHOS KYIS CHOS GOS TSOL BAR BYED KYI, CHOS MA YIN PAS MA YIN PA DANG, CHOS KYIS BSOD SNYOMS DANG, MAL CHA DANG, STAN DANG, NA BA'I RKYEN SMAN DANG, 'TSO BA'I YO BYAD DAG TSOL 
BAR BYED KYI, CHOS MA YIN PAS MA YIN PA STE, 'DI NI YANG DAG PA'I 'TSO BA ZHES BYA'O ZHES LOG PA'I 'TSO BA LA LOG PA'I 'TSO BA ZHES YANG DAG PAR RJES SU MTHONG BA 'DI NI 'DI'I YANG DAG PA'I LTA BAR 'GYUR LA, YANG DAG PA'I 'TSO BA LA YANG DAG PA'I 'TSO BA'O ZHES MTHONG BA 'DI NI 'DI'I YANG 
DAG PA'I LTA BAR 'GYUR RO, ,DE DE LTAR SHES NAS LOG PA'I 'TSO BA SPANG BA'I PHYIR 'BAD PAR BYED CING, YANG DAG PA'I 'TSO BA NYE BAR BSGRUB PA'I PHYIR YANG DAG PA'I RTZOL BA BYED CING, DE DRAN PA DANG LDAN BZHIN DU LOG PA'I 'TSO BA SPONG ZHING YANG DAG PA'I 'TSO BA BSGOM PA 'DI NI 'DI'I YANG DAG 
PA'I DRAN PA STE, LAM GYI YAN LAG GSUM PA 'DI DAG NI YANG DAG PA'I 'TSO BA'I RJES SU 'JUG PA STE, 'DI LTA STE, LTA BA DANG, RTZOL BA DANG, DRAN PA'O, ,DGE SLONG DAG DE LA YANG DAG PA'I LTA BA SNGON DU 'GRO BA LAS DGE BA'I CHOS RNAMS SKYE BAR 'GYUR TE, YANG DAG PA'I RTZOL BA 
GANG ZHE NA; 'DUN PA'I BRTZON 'GRUS DANG, MI 'DA' BA DANG, PHA ROL GNON PA DANG, SPONG BA DANG, RTZOL BA DANG, MI 'GONG BA DANG, CHOG PAR MI 'DZIN PA 'DI NI YANG DAG PA'I TSOL BA ZHES BYA'O, ,YANG DAG PA'I DRAN PA GANG ZHE NA, GANG YANG DRAN PA DANG, RJES SU DRAN PA 
DANG; SO SOR DRAN PA DANG, MI BRJED PA'I DRAN PA DANG, MI BRJED PA DANG, MI RMONGS PA DANG, RAB TU MA RMONGS PA DANG, MA RMONGS PA'I CHOS CAN DANG, SEMS KYI MNGON PAR BRJOD PA STE, 'DI NI YANG DAG PA'I DRAN PA ZHES BYA'O, ,YANG DAG PA'I TING NGE 'DZIN GANG ZHE NA, GANG 

@46B
YANG SEMS GNAS PA DANG, RAB TU GNAS PA DANG, MNGON PAR GNAS PA DANG, RANG BZHIN DU GNAS PA DANG, MI G-YENG BA DANG, YANG DAG PAR SDUD PA DANG, ZHI GNAS DANG, TING NGE 'DZIN DANG, SEMS RTZE GCIG PA STE, 'DI NI YANG DAG PA'I TING NGE 'DZIN ZHES BYA'O, ,DE 
LA YANG DAG PA'I LTA BA LAS YANG DAG PA'I RTOG PA SKYE BAR 'GYUR ZHING, YANG DAG PA'I NGAG DANG, YANG DAG PA'I LAS KYI MTHA' DANG, YANG DAG PA'I 'TSO BA DANG, YANG DAG PA'I RTZOL BA DANG, YANG DAG PA'I DRAN PA DANG, YANG DAG PA'I TING NGE 'DZIN 'BYUNG BAR 'GYUR RO, ,DGE 
SLONG DAG SEMS YANG DAG PAR MNYAM PAR GZHAG PA'I 'PHAGS PA NYAN THOS THOS PA DANG LDAN PA 'DI LTAR 'DOD CHAGS DANG, ZHE SDANG DANG, GTI MUG LAS SEMS YANG DAG PAR GROL BAR 'GYUR RO, ,DE LTAR SEMS RNAM PAR GROL BA'I 'PHAGS PA NYAN THOS DAG GI SKYE BA ZAD DO, , 
TSANGS PAR SPYOD PA BSTEN TO, ,BYA BA BYAS SO, ,BYED PA BYAS SO, ,SRID PA 'DI LAS GZHAN MI SHES SO ZHES YANG DAG PA'I SHES PAR 'GYUR RO, ,DGE SLONG DAG DE LA SLOB PA'I LAM NI YAN LAG RNAM PA BRGYAD DANG LDAN LA, DGRA BCOM PA ZAG PA ZAD PA KUN SHES PA LA BSTAN PA'I 
MI SLOB PA NI YAN LAG BCU DANG YANG DAG PAR LDAN NO, ,YAN LAG RNAM PA BRGYAD DANG LDAN PA'I SLOB PA'I LAM GANG ZHE NA, SLOB PA YANG DAG PA'I LTA PA DANG LDAN BA DANG, SLOB PA'I YANG DAG PA'I RTOG BA DANG, YANG DAG PA'I NGAG DANG, YANG DAG PA'I LAS KYI MTHA' DANG, YANG 
DAG PA'I 'TSO BA DANG, YANG DAG PA'I RTZOL BA DANG, YANG DAG PA'I DRAN PA DANG, YANG DAG PA'I TING NGE 'DZIN DANG YANG DAG PAR LDAN PA STE, SLOB PA'I LAM NI YAN LAG BRGYAD PO 'DI DAG DANG YANG DAG PAR LDAN NO, ,DGRA BCOM PA ZAG PA ZAD PA KUN SHES PA LA BRTEN PA'I MI SLOB PA'I YAN 
LAG BCU DANG YANG DAG PAR LDAN PA GANG ZHE NA, MI SLOB PA'I YANG DAG PA'I LTA BA DANG YANG DAG PAR LDAN PA DANG, MI SLOB PA'I YANG DAG PA'I RTOG PA DANG, YANG DAG PA'I NGAG DANG, YANG DAG PA'I LAS KYI MTHA' DANG, YANG DAG PA'I 'TSO BA DANG, YANG DAG PA'I RTZOL BA DANG, 

@47A
*, ,YANG DAG PA'I DRAN PA DANG, YANG DAG PA'I TING NGE 'DZIN DANG, YANG DAG PA'I RNAM PAR GROL BA DANG, MI SLOB PA'I YANG DAG PA'I SHES PA DANG YANG DAG PAR LDAN PA STE, DGRA BCOM PA ZAG PA ZAD PA KUN SHES PA LA BRTEN PA'I MI SLOB PA'I LAM NI YAN LAG BCU PO 'DI 
DAG DANG YANG DAG PAR LDAN NO, ,DGE SLONG DAG DE LA YANG DAG PA'I LTA BAS LOG PA'I LTA BA SPONG BAR 'GYUR TE, LOG PA'I LTA BA LA BRTEN NAS SDIG PA MI DGE BA'I CHOS RNAM PA DU MA 'BYUNG BAR 'GYUR RO, ,YANG DAG PA'I LTA BA SPANGS NAS YANG DAG PA'I LTA BA LA BRTEN NAS DGE BA'I CHOS RNAM PA 
DU MA BSGOM PA YONGS SU RDZOGS PAR 'GYUR RO, ,YANG DAG PA'I RTOG PA DANG, YANG DAG PA'I NGAG DANG, YANG DAG PA'I LAS KYI MTHA' DANG, YANG DAG PA'I 'TSO BA DANG, YANG DAG PA'I RTZOL BA DANG, YANG DAG PA'I DRAN PA DANG, YANG DAG PA'I TING NGE 'DZIN DANG, YANG DAG PA'I 
RNAM PAR GROL BA DANG, YANG DAG PA'I SHES PAS LOG PA'I LTA BA SPONG BAR 'GYUR TE, LOG PA'I LTA BA LA BRTEN NAS SDIG PA MI DGE BA'I CHOS RNAM PA DU MA 'BYUNG BAR 'GYUR TE, YANG DAG PA'I SHES PAS SPANGS NAS YANG DAG PA'I SHES PA LA BRTEN NAS DGE BA'I CHOS RNAM PA DU MA BSGOM 
PA YONGS SU RDZOGS PAR 'GYUR RO, ,DGE SLONG DAG DE LA GANG YANG MI DGE BA'I PHYOGS KYI CHOS NYI SHU DANG, GANG YANG DGE BA'I PHYOGS KYI CHOS NYI SHU PO DE DAG GCIG TU BSDAMS NAS BZHI BCU PA ZHES BYA BA'I CHOS KYI RNAM GRANGS CHEN PO DGE SBYONG NGAM, BRAM ZE 'AM, LHA 'AM, 
BDUD DAM, TSANGS PA DANG BCAS PA'I 'JIG RTEN GANG GIS KYANG MA BSKOR BA'I TSANGS PA'I 'KHOR LO BSKOR TO, ,DGE SLONG DAG GANG KHA CIG 'DI LTAR NGAS BZHI BCU PA CHEN PO'I CHOS KYI RNAM GRANGS CHEN PO BSTAN PA LA PHYIR BZLOG CING KHRO BAR BYA'O SNYAM DU SEMS NA DE LA GZHAN GYIS CHOS 
KYIS SMRA ZHING RJES SU SMRA BA'I SMAD PA'I GNAS KYI CHOS BCU 'BYUNG BAR 'GYUR TE, BCU GANG ZHE NA, YANG DAG PA'I LTA BA SMAD CING LOG PA'I LTA BA RJES SU BSNGAGS LA GANG YANG DGE SBYONG DANG BRAM ZE LOG PAR LTA ZHING LOG PA'I LAM DU ZHUGS PA DE DAG KHYED KYIS MCHOD CING KHYED KYIS 

@47B
BSNGAGS SO ZHES GZHAN GYIS CHOS SMRA ZHING RJES SU SMRA BA'I SMAD PA'I GNAS KYI CHOS 'DI LTA BU DANG PO 'ONG BAR 'GYUR RO, ,YANG DAG PA'I RTOG PA DANG, YANG DAG PA'I NGAG DANG, YANG DAG PA'I LAS KYI MTHA' DANG, YANG DAG PA'I 'TSO BA DANG, YANG DAG PA'I RTZOL BA DANG, YANG DAG PA'I 
DRAN PA DANG, YANG DAG PA'I TING NGE 'DZIN DANG, YANG DAG PA'I RNAM PAR GROL BA DANG, YANG DAG PA'I SHES PA SMAD CING LOG PA'I SHES PA RJES SU BSNGAGS PA GANG YANG DGE SBYONG DANG BRAM ZE LOG PAR SHES SHING LOG PAR ZHUGS PA DE DAG KHYED KYIS MCHOD CING KHYED KYIS RAB TU BSNGAGS SO ZHES 
GZHAN GYIS CHOS KYIS SMRA ZHING RJES SU SMRA BA'I SMAD PA'I GNAS KYI CHOS 'DI LTA BU BCU PA 'ONG BAR 'GYUR TE, GANG YANG RE ZHIG DGE SBYONG DANG BRAM ZE DUS DANG LO BGRANG BA MED PAR SMRA ZHING RTOG PA MI DGE BA'I CHOS BYAS SHING BYAS PA DE DANG DE DAG CHAD PA DANG, 'JIG PA DANG NYAMS PAR DOGS PA DE DAG KYANG 
BZHI BCU PA'I CHOS KYI RNAM GRANGS CHEN PO BSTAN PA LA ZHE SDANG DANG 'JIGS PA LA GTOGS PAR PHYIR BZLOG PA DANG KHRO BAR BYA BA MNYAM DU MI SEMS SO ZHES GSUNGS SO, ,RNAM GROL GNYIS ZHES BYA BA LA, SA DANG BYIS PA THOG DANG NI, ,RIGS DANG TSUL KHRIMS SDUG BSNGAL DANG, ,PHA LA BRTEN 
NAS 'JOMS PA DANG, ,LOG PA NYID NI BRGYAD PA YIN, ,ZHES BYA BA SDOM GYI TSIGS SU BCAD PA'I PHA LA BRTEN NAS ZHES BYA BA'I MDO LAS 'BYUNG BA MDZOD KYI GNAS GSUM PA 'DI NYID DU RTEN CING 'BREL PAR 'BYUNG BA'I SKABS SU SHES RAB NYON MONGS BSTAN PHYIR ZHES BYA BAR BRIS ZIN TO, , 
'O NA MDO LAS STAG GI BYANG CHUB KYI BU DAG CES BYA BA LA, TSE DANG LDAN PA KUN DGA' BO KRON DHI NAS LJONGS RGYU ZHING RO CAN PAR PHYIN TO, ,RO CAN GYI GRONG GI BYANG PHYOGS KYI SHING SHA PA'I TSAL NA GNAS SO, ,DE NAS RO CAN PA DANG KRON DHI PA RNAMS KYIS THUB PA CHEN PO 'PHAGS PA KUN DGA' BO KRON DHI 
NAS LJONGS RGYU ZHING RO CAN DU PHYIN TO, ,RO CAN GYI GRONG GI BYANG PHYOGS KYI SHING SHA PA'I TSAL NA GNAS SO ZHES THOS TE, THOS NAS 'DUS SHING NYE BAR 'DUS, TSOGS SHING RAB TU TSOGS TE RAB TU TSOGS NAS TSE DANG LDAN PA KUN DGA' BO GANG NA BA DER NYE BAR SONG STE, NYE BAR SONG NAS 'PHAGS PA 

@48A
*, ,KUN DGA' BO'I ZHABS LA PHYAG BYAS TE PHYOGS GCIG TU 'DUG GO, ,PHYOGS GCIG TU 'DUG NAS RO CAN PA DANG KRON DHI PA RNAMS LA TSE DANG LDAN PA KUN DGA' BOS 'DI SKAD CES SMRAS SO, ,STAG GI BYANG CHUB KYI BU DAG BCOM LDAN 'DAS DE BZHIN GSHEGS PA DGRA BCOM 
PA YANG DAG PAR RDZOGS PA'I SANGS RGYAS MKHYEN CING GZIGS PA DES YONGS SU DAG PA'I GTZO BO BZHI GSUNGS TE, BZHI GANG ZHE NA, TSUL KHRIMS YONGS SU DAG PA'I GTZO BO DANG, SEMS YONGS SU DAG PA'I GTZO BO DANG, LTA BA YONGS SU DAG PA'I GTZO BO DANG, RNAM PAR GROL BA 
YONGS SU DAG PA'I GTZO BO'O, ,STAG GI BYANG CHUB KYI BU DAG TSUL KHRIMS YONGS SU DAG PA'I GTZO BO GANG ZHE NA, 'DI NA 'PHAGS PA NYAN THOS TSUL KHRIMS DANG LDAN PA, SO SOR THAR PA'I SDOM PAS BSDAMS PA, CHO GA DANG SPYOD YUL PHUN SUM TSOGS PA, KHA NA MTHO BA PHRA RAB TZAM LA YANG 
'JIGS PAR LTA BA, BSLAB PA YANG DAG PAR BLANGS PA DAG LA SLOB CING GNAS TE, TSUL KHRIMS KYI PHUNG PO MA RDZOGS PA YONGS SU RDZOGS PAR BYA BA DANG, YONGS SU RDZOGS PA RJES SU GZUNG BAR BYA BA'I PHYIR BRTZON 'GRUS DANG, 'BAD PA DANG, SPRO BA DANG, RTZOM PA DANG, MI GTONG 
PAR SEMS RAB TU 'DZIN TE, 'DI NI TSUL KHRIMS YONGS SU DAG PA'I GTZO BO ZHES BYA'O, ,STAG GI BYANG CHUB KYI BU DAG SEMS YONGS SU DAG PA'I GTZO BO GANG ZHE NA, 'DI NA 'PHAGS PA NYAN THOS THOS PA DANG LDAN BA 'DOD PA LAS DBEN PA, SDIG PA MI DGE BA'I CHOS LAS DBEN PA ZHES 
BYA BA NAS BSAM GTAN BZHI PA NYE BAR BSGRUBS TE GNAS SO ZHES BYA BA'I BAR DU STE, TING NGE 'DZIN GYI PHUNG PO YONGS SU RDZOGS PA YONGS SU RDZOGS PA DANG, YONGS SU RDZOGS PA RJES SU GZUNG BAR BYA BA'I PHYIR ZHES BYA BA NAS, 'DI NI SEMS YONGS SU DAG PA'I GTZO BO YIN NO ZHES BYA BA'I 
BAR DU'O; ;STAG GI BYANG CHUB KYI BU DAG LTA BA YONGS SU DAG PA'I GTZO BO GANG ZHE NA, 'DI NA 'PHAGS PA NYAN THOS STON PA 'AM TSANGS PAR SPYOD PA BLA MA'I GNAS LTA BU GANG YANG RUNG BA CHOS STON PAR BYED PA NA, JI LTA JI LTAR STON PA 'AM, TSANGS PAR SPYOD PA BLA MA'I GNAS LTA BU GANG YANG RUNG 

@48B
BA CHOS STON PAR BYED PA DE LTA DE LTAR CHOS RNAMS LA LHAG PAR RIG CING LHAG PAR RIG PA DANG, YANG DAG PA'I SHES RAB KYIS JI LTA BA BZHIN MTHONG BAR 'GYUR RO, ,JI LTA JI LTAR CHOS RNAMS LHAG PAR RIG CING LHAG PAR RIG PA DANG,, YANG DAG PA'I SHES RAB KYIS JI LTA BA BZHIN DU MTHONG 
BA DE LTA DE LTAR DE CHOS RNAMS LA DON GYI SHUGS RNYED PA DANG, CHOS KYI SHUGS RNYED PA DANG, STON PA LA RAB TU DAD PAR 'GYUR RO, ,GZHAN YANG 'DI NA 'PHAGS PA NYAN THOS STON PA 'AM TSANGS PAR SPYOD PA BLA MA'I GNAS LTA BU GANG YANG RUNG BA DAG CHOS STON PAR MI BYED MOD KYI JI LTAR THOS PA DANG, 
JI LTAR BSTAN PA DANG, JI LTAR KHONG DU CHUD PA'I CHOS RNAMS LA RGYAS PAR DBYANGS KYIS KHA TON DU BYED DO, ,JI LTA JI LTAR THOS PA DANG, JI LTA BAR NYE BAR BSTAN PA DANG, JI LTAR KHONG DU CHUD PA'I CHOS RNAMS LA RGYAS PAR DBYANGS KYI KHA TON DU BYED PA DE LTA DE LTAR CHOS RNAMS LHAG PAR RIG CING LHAG 
PAR RIG PA DANG, YANG DAG PA'I SHES RAB KYIS JI LTA BA BZHIN MTHONG BAR 'GYUR RO, ,JI LTA JI LTAR CHOS RNAMS LHAG PAR RIG CING LHAG PAR RIG PA DANG, YANG DAG PA'I SHES RAB KYIS JI LTA BA BZHIN MTHONG BA DE LTA DE LTAR CHOS RNAMS LA DON GYI SHUGS RNYED PA DANG, CHOS KYI SHUGS 
RNYED PA DANG, STON PA LA RAB TU DAD PAR 'GYUR RO, ,GZHAN YANG 'DI NA 'PHAGS PA NYAN THOS STON PA 'AM TSANGS PAR SPYOD PA BLA MA'I GNAS LTA BU GANG YANG RUNG BA CHOS STON PAR YANG MI BYED LA, JI LTAR THOS PA DANG, JI LTAR NYE BAR BSTAN PA DANG, JI LTAR KHONG DU CHUD PA'I CHOS RNAMS 
RGYAS PAR KHA TON DU YANG MI BYED KYI, 'ON KYANG JI LTAR THOS PA DANG, JI LTAR NYE BAR BSTAN PA DANG, JI LTAR KHONG DU CHUD PA'I CHOS RNAMS RGYAS PAR GZHAN DAG LA YANG DAG PAR GSAL BAR BYED DE, JI LTA JI LTAR THOS PA DANG, JI LTAR NYE BAR BSTAN PA DANG, JI LTAR KHONG DU CHUD PA'I CHOS 
RNAMS RGYAS PAR GZHAN DAG LA RAB TU GSAL BAR BYED PA DE LTA DE LTAR CHOS RNAMS LHAG PAR RIG CING LHAG PAR RIG PA DANG, YANG DAG PA'I SHES RAB KYIS JI LTA BA BZHIN DU MTHONG BAR 'GYUR RO, ,JI LTA JI LTAR CHOS RNAMS LHAG PAR RIG CING LHAG PAR RIG PA DANG, YANG DAG PA'I SHES RAB 

@49A
*, ,KYIS JI LTA BA BZHIN MTHONG BA DE LTA DE LTAR CHOS RNAMS LA DON GYI SHUGS RNYED PA DANG, CHOS KYI SHUGS RNYED PA DANG, STON PA LA RAB TU DAD PAR 'GYUR RO, ,GZHAN YANG 'DI NA 'PHAGS PA NYAN THOS STON PA 'AM TSANGS PAR SPYOD PA BLA MA'I GNAS LTA BU GANG YANG RUNG BA DAG CHOS STON 
PAR YANG MI BYED LA, JI LTAR THOS PA DANG, JI LTAR NYE BAR BSTAN PA DANG, JI LTAR KHONG DU CHUD PA'I CHOS RNAMS RGYAS PAR KHA TON DU YANG MI BYED LA, JI LTAR THOS PA DANG, JI LTAR NYE BAR BSTAN PA DANG, JI LTAR KHONG DU CHUD PA'I CHOS RNAMS LA RGYAS PAR GZHAN DAG LA RAB TU GSAL BAR YANG MI 
BYED KYI; 'ON KYANG JI LTAR THOS PA DANG, JI LTAR NYE BAR BSTAN PA DANG, JI LTAR KHONG DU CHUD PA'I CHOS RNAMS GCIG PU DBEN PAR SONG STE, DON SEMS SHING 'JAL BA DANG NYE BAR RTOG PAR BYED DO, ,JI LTA JI LTAR THOS PA DANG, JI LTAR NYE BAR BSTAN PA DANG, JI LTAR KHONG DU CHUD PA'I CHOS RNAMS 
GCIG PU DBEN PAR SONG STE, DON SEMS SHING 'JAL BA DANG NYE BAR RTOG PAR BYED PA DE LTA DE LTAR CHOS RNAMS LHAG PAR RIG CING LHAG PAR RIG PA DANG, YANG DAG PA'I SHES RAB KYIS JI LTA BA BZHIN MTHONG BAR 'GYUR RO, ,JI LTA JI LTAR CHOS RNAMS LHAG PAR RIG CING LHAG PAR RIG PA DANG, YANG 
DAG PA'I SHES RAB KYIS MTHONG BA DE LTA DE LTAR CHOS RNAMS LA DON GYI SHUGS RNYED PA DANG, CHOS KYI SHUGS RNYED PA DANG, CHOS RNAMS LA TSUL BZHIN YID LA BYED PAR 'GYUR TE, GZHAN GYI SGRA DANG NANG GI BDAG NYID KYI TSUL BZHIN YID LA BYED PA LAS YANG DAG PA'I LTA BA MA SKYES PA SKYE BAR 'GYUR ZHING, 
SKYES PA 'PHEL ZHING RGYAS PA DANG, YANGS PAR 'GYUR ZHING, LTA BA'I PHUNG PO YONGS SU MA RDZOGS PA YONGS SU RDZOGS PAR BYA BA DANG, YONGS SU RDZOGS PA RJES SU GZUNG BAR BYA BA'I PHYIR 'DUN PA SKYED CING RTZOL BA DANG, BRTZON 'GRUS DANG, SPRO BA DANG, RTZOM PA DANG, MI GTONG BA DANG, 
SEMS YONGS SU 'DZIN TE, 'DI NI LTA BA YONGS SU DAG PA'I GTZO BO ZHES BYA'O, ,STAG GI BYANG CHUB KYI BU DAG RNAM PAR GROL BA YONGS SU DAG PA'I GTZO BO GANG ZHE NA, 'DI NA 'PHAGS PA NYAN THOS 'DOD CHAGS LAS SEMS 'DOD CHAGS DANG RNAM PAR BRAL ZHING RNAM PAR GROL BA YIN, ZHE 

@49B
SDANG LAS SEMS 'DOD CHAGS DANG RNAM PAR BRAL ZHING RNAM PAR GROL BA YIN, GTI MUG LAS SEMS 'DOD CHAGS DANG RNAM BAR BRAL ZHING RNAM PAR GROL BA YIN, 'DI NI RNAM PAR GROL BA YONGS SU DAG PA'I GTZO BO ZHES BYA'O, ,DE NAS RO CAN PA KRON DHI PA DAG TSE DANG LDAN BA KUN DGA' BOS BSHAD 
PA LA MNGON PAR DGA' ZHING RJES SU YI RANGS TE, TSE DANG LDAN PA KUN DGA' BO'I RKANG PA LA MGO BOS PHYAG BYAS NAS SONG NGO ZHES GSUNGS SO, ,CHOS MNGON PA MDZOD KYI RNAM PAR BSHAD PA NYE BAR MKHO BA LAS GNAS DRUG PA PHAL CHER MDO DANG SBYAR BA RDZOGS S+HO,, ,,'O NA BCOM LDAN 'DAS 
KYIS 'DOD CHAGS DANG BCAS PA'I SEMS LA 'DOD CHAGS DANG BCAS PA'I SEMS SO ZHES BYA BA LA SOGS PA GSUNGS PA ZHES BYA BA LA, GNAS MANG PO LAS BSHAD DE, JI LTAR RE ZHIG DRAN PA NYE BAR GZHAG PA LA BSGOM PA LAS 'DI NA DGE SLONG 'DOD CHAGS DANG BCAS PA'I SEMS LA 'DOD 
CHAGS DANG BCAS PA'I SEMS SO ZHES YANG DAG PA JI LTA BA BZHIN RAB TU SHES SO, ,'DOD CHAGS DANG BRAL BA'I SEMS LA 'DOD CHAGS DANG BRAL BA'I SEMS SO ZHES YANG DAG PA JI LTA BA BZHIN RAB TU SHES SO, ,ZHE SDANG DANG BCAS PA DANG, ZHE SDANG DANG BRAL BA DANG, GTI MUG 
DANG BCAS PA DANG, GTI MUG DANG BRAL BA DANG, RNAM PAR G-YENGS PA DANG, KUN DU BSDUS PA DANG, ZHUM PA DANG, RAB TU BZUNG BA DANG, RGOD PA DANG, RGOD PA MA YIN PA DANG, RNAM PAR MA ZHI BA DANG, RNAM PAR ZHI BA DANG, MNYAM PAR MA BZHAG PA DANG, MNYAM PAR BZHAG PA DANG, 
MA BSGOMS PA DANG, BSGOMS PA DANG, RNAM PAR MA GROL BA DANG, RNAM PAR GROL BA'I SEMS LA RNAM PAR GROL BA'I SEMS SO ZHES YANG DAG PA JI LTA BA BZHIN RAB TU SHES SO, ,SHIN TU RNAM PAR GROL BA'I SEMS LA SHIN TU RNAM PAR GROL BA'I SEMS SO ZHES YANG DAG PA JI LTA BA BZHIN 
RAB TU SHES SO ZHES GSUNGS SO, ,MDO LAS JI LTAR SEMS NANG DU BSDUS PA YIN ZHE NA ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG RDZU 'PHRUL GYI RKANG PA BZHI BSGOM PA BSHAD PAR BYA STE, DE LEGS PAR NYON LA YID LA ZUNG SHIG DANG BSHAD PAR BYA'O, ,DGE SLONG DAG JI 

@50A
*, ,LTAR NA RDZU 'PHRUL GYI RKANG PA BZHI BSGOM PA YIN ZHE NA, 'DI NA DGE SLONG BDAG GI 'DUN PA ZHUM PA DANG, RAB TU BZUNG BA DANG, NANG DU BSDUS PA DANG, PHYI ROL DU RNAM PAR G-YENGS PAR MA GYUR CIG ,SNGA MA DANG PHYI MA'I 'DU SHES DANG, 'OG MAS STENG 'OG GI 'DU SHES 
SU GYUR CIG ,'DUN PA MA BSGRIBS SHING MA G-YOGS LA 'DUN PA SNANG BA DANG BCAS SHING LHAN CIG PAR GYUR PA DANG, 'DI LTAR BDAG GI 'DUN PA MUN PA'I RANG BZHIN DU MA GYUR CIG CES 'DUN PA'I TING NGE 'DZIN SPONG BA'I 'DU BYED DANG LDAN PA'I RDZU 'PHRUL GYI RKANG BA DBEN PA LA GNAS PA, 'DOD 
CHAGS DANG BRAL BA LA GNAS PA, 'GOG PA LA GNAS PA RNAM PAR SPANGS PAS YONGS SU BSGYUR BA SGOM PAR BYED DO, ,JI LTAR NA 'DUN PA ZHUM PA YIN ZHE NA, LE LO DANG LHAN CIG PAR GYUR PA STE, DE LTAR NA 'DUN PA ZHUM PA YIN NO, ,JI LTAR NA 'DUN PA RAB TU BZUNG BA YIN ZHE NA, 
'DUN PA GANG RGOD BA DANG LHAN CIG PAR GYUR PA STE, DE LTAR NA 'DUN PA RAB TU BZUNG BA YIN NO, ,JI LTAR NA 'DUN PA NANG DU BSDUS PA YIN ZHE NA, 'DUN PA GANG RMUGS PA DANG, GNYID DANG LHAN CIG PAR GYUR CING NANG DU KUN 'GOG PA DANG LHAN CIG PAR GYUR LA LHAG MTHONG DANG MTSUNGS PAR MI 
LDAN PA YIN NO, ,JI LTAR NA PHYI ROL DU RNAM PAR G-YENGS PA YIN ZHE NA, 'DUN PA GANG 'DOD PA'I YON TAN LNGA RNAMS LA G-YENGS SHING RNAM PAR 'PHROS PA YIN NO, ,DE LTAR NA 'DUN PA PHYI ROL DU RNAM PAR G-YENGS PA YIN NO, ,JI LTAR NA SNGA MA DANG PHYI MA'I 'DU SHES SU 'GYUR ZHE NA, 'DI 
NA DGE SLONG SO SOR RTOG PA'I RGYU MTSAN NYID LEGS PAR RAB TU BZUNG ZHING YID LA BYED PA BSTEN CING SO SOR RIG PA STE, 'DI LTA STE, 'DUG CING GNAS PA LA NYE BAR RTOG PA DANG, 'DUG CING GNYID LOG PA DANG, MDUN DU 'GRO BA DANG, PHYI NAS 'GRO BA LA NYE BAR RTOG PA DE BZHIN DU DGE 
SLONG SO SOR RTOG PA'I RGYU MTSAN NYID LEGS PAR RAB TU BZUNG STE, YID LA BYED PA BSTEN CING SO SOR RIG PA STE, 'DI LTAR NA SNGON DANG PHYI MA'I 'DU SHES SU 'GYUR RO, ,'DI NA DGE SLONG LUS 'DI LA SPYI BO NAS RKANG MTHIL GYI BAR DU SKRA DANG, KLAD PA DANG, PAGS PA'I MTHAR THUG PAR JI 

@50B
LTAR GNAS PA DANG, JI LTAR SMON PA MI GTZANG BA'I RDZAS RNAM PA DU MAS YONGS SU GANG BAR SO SOR RTOG PAR BYED DE, LUS 'DI LA SKRA YANG YOD, BA SPU DANG, KHA DANG, SO DANG, RDUL DANG, DRI MA DANG, PAGS PA DANG, SHA DANG, RUS PA DANG, CHU BA DANG, RTZA DANG, MCHIN 
PA DANG, GLA BA DANG, RGYU MA DANG, GNYE MA DANG, PHO BA DANG, LONG KA DANG, LTO BA DANG, MCHER PA DANG, RDUL DANG, MCHI MA DANG, MCHIL MA DANG, SNABS DANG, MKHRIS PA DANG, BAD KAN DANG, RNAG DANG, KHU BA DANG, KLAD PA DANG, KLAD RGYAS DAG 'DZAG PA'O, , 
ZHES DE LTAR NA STENG DANG 'OG GI 'DU SHES SU 'GYUR RO, ,JI LTAR NA BDAG GI SEMS MA BSGRIBS SHING MA G-YOGS LA SEMS SNANG BA DANG BCAS SHING LHAN CIG PAR GYUR PA DANG, JI LTAR BDAG GI SEMS MUN PA'I RANG BZHIN DU MA GYUR CIG CES BYA BAR 'GYUR ZHE NA, 'DI NA DGE SLONG SNANG BA'I 
'DU SHES LEGS PAR RAB TU BZUNG STE, YID LA BYED DE STON CING SO SOR RIG PA STE, NYIN MO JI LTA BAR MTSAN MO DE BZHIN, MTSAN MO JI LTA BAR NYIN MO DE BZHIN, SNGON JI LTA BAR PHYIS DE BZHI NA, PHYIS JI LTA BAR SNGON DE BZHIN, STENG DU JI LTA BAR 'OG TU DE BZHIN, 'OG TU JI LTA BAR STENG DU 
DE BZHIN NO ZHES BDAG GI SEMS MA BSGRIBS SHING MA G-YOGS LA SEMS SNANG BA DANG BCAS SHING LHAN CIG PAR GYUR PA DANG, 'DI LTAR BDAG GI SEMS MUN PA'I RANG BZHIN DU MA GYUR CIG CES BYA STE, 'DI LTAR NA BDAG GI SEMS MA BSGRIBS SHING MA G-YOGS LA SEMS SNANG BA DANG BCAS SHING 
LHAN CIG PAR GYUR PA DANG, 'DI LTAR BDAG GI SEMS MUN PA'I RANG BZHIN DU MA GYUR CIG CES BYA BAR 'GYUR RO, ,'DI NA DGE SLONG BDAG GI DPYOD PA ZHUM PA DANG, RAB TU BZUNG BA DANG, NANG DU BSDUS PA DANG, PHYI ROL DU RNAM PAR G-YENGS PAR MA GYUR CIG ,SNGA MA DANG PHYI MA'I 'DU SHES 
DANG, STENG DANG 'OG GI 'DU SHES SU GYUR CING, BDAG GI SEMS MA BSGRIBS SHING MA G-YOGS LA SEMS SNANG BA DANG BCAS SHING LHAN CIG BAR GYUR PA DANG, 'DI LTAR BDAG GI SEMS MUN PA'I RANG BZHIN DU MA GYUR CIG CES BRTZON 'GRUS KYI TING NGE 'DZIN DANG, SEMS KYI TING NGE 'DZIN 

@51A
*, ,DANG; DPYOD PA'I TING NGE 'DZIN SPONG BA'I 'DU BYED DANG LDAN BA'I RDZU 'PHRUL GYI RKANG PA DBEN PA LA GNAS PA, 'DOD CHAGS DANG BRAL BA LA GNAS PA, 'GOG PA LA GNAS PA, RNAM PAR SPONG BA YONGS SU BSGYUR BA DAG SGOM PAR BYED DO, ,JI LTAR DPYOD PA 
ZHUM PA YIN ZHE NA, DPYOD PA GANG LE LO DANG LHAN CIG PAR GYUR PA STE, DE LTAR NA DPYOD PA ZHUM PA YIN NO, ,JI LTAR NA DPYOD PA RAB TU BZUNG BA YIN ZHE NA, DPYOD PA GANG RGOD PA DANG LHAN CIG PAR GYUR PA'O, ,JI LTAR NA DPYOD PA NANG DU BSDUS PA YIN ZHE NA, DPYOD PA GANG RMUGS PA DANG, GNYID 
DANG LHAN CIG PAR GYUR CING NANG DU KUN DU 'GOG PA DANG LHAN CIG PAR GYUR LA LHAG MTHONG DANG MTSUNGS PAR MI LDAN PA YIN TE, 'DI LTAR NA DPYOD PA NANG DU BSDUS PA YIN NO, ,JI LTAR DPYOD PA PHYI ROL DU RNAM PAR G-YENGS PA YIN ZHE NA, DPYOD PA GANG 'DOD PA'I YON TAN LNGA RNAMS LA RJES SU 
G-YENGS SHING RNAM PAR 'PHROS PA YIN TE, 'DI LTAR NA DPYOD PA PHYI ROL DU RNAM PAR G-YENGS PA YIN NO, ,JI LTAR NA SNGON DANG PHYI MA'I 'DU SHES ZHES BYA BA NAS, SNGA MA BZHIN DU 'DI LTAR BDAG SEMS MUN PA'I RANG BZHIN DU MA GYUR CIG CES BYA BA'I BAR DU'O, ,DGE SLONG DAG DE LTAR RDZU 'PHRUL 
GYI RKANG PA BZHI BSGOM PAR 'GYUR RO, ,DGE SLONG DAG RDZU 'PHRUL GYI RKANG PA BZHI BSGOM PA DAG BSTAN PAR BYA'O ZHES NGAS JI SKAD BSHAD PA DE RGYAS PAR RAB TU BSHAD DO ZHES GSUNGS SO, ,ZHUM PA DANG, RAB TU BZUNG BA DANG, NANG DU BSDUS PA DANG, PHYI ROL DU RNAM PAR G-YENGS PA LA SOGS 
PA JI LTAR 'DUN PA'I TING NGE 'DZIN LA RGYAS PAR BSHAD PA DE BZHIN DU BRTZON 'GRUS KYI TING NGE 'DZIN DANG, SEMS KYI TING NGE 'DZIN LA YANG THAMS CAD RGYAS PAR GO BAR BYA STE, DE LTAR NA SHES PAR BYED PAR 'GYUR RO, ,MDO LAS JI LTAR NA SEMS NANG DU BSDUS PA YIN ZHE NA, GANG GI TSE SEMS ZHUM PAR 
GYUR PA'O ZHES BYA BA LA, GLENG GZHI NI MNYAN DU YOD PA NA'O, ,DE NAS DGE SLONG RAB TU MANG PO DAG SNGA DRO CHOS GOS DANG LHUNG BZED THOGS TE, BSOD SNYOMS KYI PHYIR MNYAN YOD DU ZHUGS SO, ,DE NAS DGE SLONG RAB TU MANG PO DE DAG 'DI SNYAM DU BDAG CAG MNYAN YOD DU BSOD SNYOMS KYI PHYIR RE 

@51B
ZHIG NAM MA NANGS KYI, BDAG CAG GZHAN MU STEGS CAN GYI KUN DU RGYU DE DAG GI KUN DGA' RA BAR 'GRO BAR BYA'O SNYAM MO, ,DE NAS GZHAN MU STEGS CAN GYI KUN DU RGYU DE DAG GIS DGE SLONG RAB TU MANG PO DE DAG LA 'DI SKAD CES SMRAS SO, ,KHYED CAG GI DGE SBYONG GOO TA MA NYAN THOS RNAMS LA 
'DI LTAR DGE SLONG DAG TSUR SHOG ,SGRIB PA LNGA PO SEMS NYE BAR NYON MONGS PAR BYED PA, SHES RAB NYAM CHUNG BAR BYED PA, GNOD PA'I PHYOGS MYA NGAN LAS 'DAS PAR MI 'JUG PA DAG SPONGS LA, DRAN PA NYE BAR GZHAG PA BZHI PA RNAMS LA SEMS LEGS PAR GZHAG CING GNAS TE, BYANG CHUB 
KYI YAN LAG BDUN BSGOM PAR GYIS SHIG CES NYAN THOS RNAMS LA CHOS STON PA THOS NAS BDAG CAG 'DI LTAR KHYED CAG TSUR SHOG ,SGRIB PA LNGA PO SEMS NYE BAR NYON MONGS PAR BYED PA, SHES RAB NYAM CHUNG BAR BYED PA, GNOD PA'I PHYOGS MYA NGAN LAS 'DAS PAR MI 'JUG PA DAG SPONGS 
LA; DRAN PA NYE BAR GZHAG PA BZHI PO RNAMS LA SEMS LEGS PAR GZHAG CING GNAS TE, BYANG CHUB KYI YAN LAG BDUN SGOMS SHIG CES NYAN THOS RNAMS LA CHOS STON NA, 'DI LTAR NA DGE SBYONG GOO TA MAS CHOS BSTAN PA DANG BDAG CAG GIS CHOS BSTAN PA LA KHYAD PAR DANG, BSAM PA 
DANG, THA DAD DU BYA BA CI ZHIG YOD, DE SKAD CES SMRAS PA DANG, DGE SLONG RAB TU MANG PO DE DAG CANG MI SMRA BAR GYUR TO, ,DE NAS DGE SLONG RAB TU MANG PO DE DAG GZHAN MU STEGS CAN GYI KUN DU RGYUD DE DAG GIS BSHAD PA LA MNGON PAR DGA' BAR YANG MI BYED KHRO BAR YANG MI BYED PAR STAN LAS LANGS 
TE SONG NGO, ,DE NAS DGE SLONG RAB TU MANG PO DE DAG MNYAN YOD DU BSOD SNYOMS SPYAD CING ZAS KYI BYA BA BYAS NAS ZOS PA'I 'OG TU LHUNG BZED BKRUS TE, CHOS GOS DANG LHUNG BZED MTHA' CIG TU BZHAG STE, RKANG PA BKRUS NAS BCOM LDAN 'DAS GANG NA BA DER NYE BAR SONG STE, NYE BAR SONG NAS 
BCOM LDAN 'DAS KYI ZHABS LA SPYI BOS PHYAG BYAS TE, PHYOGS GCIG TU 'DUG GO, ,PHYOGS GCIG TU 'DUG NAS DGE SLONG RAB TU MANG PO DE DAG GIS GZHAN MU STEGS CAN GYI KUN DU RGYU DE DAG DANG LHAN CIG JI SRID DU GTAM GZHAN BRJOD PA DE THAMS CAD RGYAS PAR BCOM LDAN 'DAS LA GSOL 

@52A
*, ,TO; ,DE SKAD CES GSOL BA DANG, DGE SLONG RAB TU MANG PO DE DAG LA BCOM LDAN 'DAS KYIS 'DI SKAD CES BKA' STZAL TO, ,DGE SLONG DAG GZHAN MU STEGS CAN GYI KUN DU RGYU DE SKAD SMRA BA DE DAG LA 'DI SKAD BRJOD PAR BYA STE, GANG GI TSE SEMS BYING BA DANG, BYING BAR DOGS PA 
DE'I TSE BYANG CHUB KYI YAN LAG GANG ZHIG BSGOM PA'I DUS YIN, GANG ZHIG BSGOM PA'I DUS MA YIN, GANG GI TSE RGOD PA DANG, RGOD PAR DOGS PA DE'I TSE BYANG CHUB KYI YAN LAG GANG ZHIG BSGOM PA'I DUS YIN, GANG ZHIG BSGOM PA'I DUS MA YIN ZHES DGE SLONG DAG GZHAN MU STEGS CAN GYI KUN DU RGYU 
DE DAG LA 'DI SKAD DU DRIS PA NA, PHAN TSUN 'DRI BAR 'GYUR, GTAM GZHAN NYE BAR 'GOD PAR 'GYUR, KHRO BA DANG, ZHE SDANG DANG, NGA RGYAL DANG, 'TSIG PA DANG, GNOD PA DANG, MI BZOD PA BYED PAR 'GYUR, KHA ROG PAR GNAS PAR 'GYUR, YI MUG PAR 'GYUR, PHRAG PA BCUM PA DANG, 
KHA 'OG TU BLTAS PA DANG, SPOBS PA MED PAR 'GYUR RO, ,SEMS SHING GNAS PAR 'GYUR TE, DE CI'I PHYIR ZHE NA, DGE SLONG DAG NGAS LHA DANG BCAS PA'I 'JIG RTEN DANG, BDUD DANG BCAS PA DANG, TSANGS PA DANG, DGE SBYONG DANG BRAM ZER BCAS PA'I SKYE DGU LHA DANG MIR BCAS PA'I 'JIG RTEN 
NA DE BZHIN GSHEGS PA'AM, DE BZHIN GSHEGS PA'I NYAN THOS KYI DGE 'DUN RNAMS MA GTOGS PA DRIS PA LUNG STON PAR SEMS PA YANG DAG PAR RJES SU MA GZIGS SO, ,DGE SLONG DAG NYON CIG GANG GI TSE SEMS ZHUM PA DANG, ZHUM PAR DOGS PA DE'I TSE SHIN TU SBYANGS PA YANG DAG BYANG CHUB KYI YAN 
LAG DANG; TING NGE 'DZIN YANG DAG BYANG CHUB KYI YAN LAG DANG, BTANG SNYOMS YANG DAG BYANG CHUB KYI YAN LAG BSGOM PA'I DUS MA YIN TE, DE CI'I PHYIR ZHE NA, DGE SLONG DAG SEMS ZHUM PA DANG ZHUM PAR DOGS PA NA CHOS 'DI DAG GIS ZHUM PA NYID MNGON PAR SGRUB PAR BYED DO, ,DGE SLONG DAG DPER NA ME CHUNG 
NGU CHER 'BAR ZHING 'BAR BAR 'DOD PA 'GA' ZHIG SHING RLON PA DANG, RTZVA RLON PA DANG, LCI BA RLON PA DAG BCUG NA DGE SLONG DAG DE JI SNYAM DU SEMS, DE DAG GIS MI DE PHAL CHER GSOD PAR 'GYUR RAM, BTZUN PA DE BZHIN NO, ,DE BZHIN DU GANG GI TSE SEMS ZHUM PA DANG ZHUM PAR DOGS PA DE'I TSE SHIN TU SBYANGS 

@52B
PA YANG DAG BYANG CHUB KYI YAN LAG DANG, TING NGE 'DZIN YANG DAG BYANG CHUB KYI YAN LAG DANG, BTANG SNYOMS YANG DAG BYANG CHUB KYI YAN LAG DAG BSGOM PA'I DUS MA YIN TE, DE CI'I PHYIR ZHE NA, GANG GI TSE ZHUM PA DANG ZHUM PAR DOGS PA DE'I TSE CHOS 'DI DAG GIS ZHUM PA NYID MNGON PAR 'GRUB 
PAR BYED PA'I PHYIR RO, ,GANG GI TSE RGOD PA DANG RGOD PAR DOGS PA DE'I TSE CHOS RAB TU RNAM PAR 'BYED PA YANG DAG BYANG CHUB KYI YAN LAG DANG, BRTZON 'GRUS YANG DAG BYANG CHUB KYI YAN LAG DANG, DGA' BA YANG DAG BYANG CHUB KYI YAN LAG RNAMS BSGOM PA'I DUS MA YIN TE, DE CI'I PHYIR ZHE NA, DGE SLONG 
DAG RGOD PA DANG RGOD PAR DOGS PA NA CHOS 'DI DAG GIS PHAL CHER RGOD PA NYID MNGON PAR 'GRUB PAR BYED PA'I PHYIR TE, DGE SLONG DAG DPER NA DGA' ZHIG ME 'BAR BAR GYUR PA DAG GSAD PAR 'DOD NAS SHING SKAM PO DANG, RTZVA SKAM PO DANG, LCI BA SKAM PO DAG 'JUG PAR BYED NA, DGE SLONG DAG JI SNYAM 
DU SEMS, DE'I RGYUS ME DE CHER 'BAR BAR 'GYUR RAM, BTZUN PA DE BZHIN NO, ,DE BZHIN DU GANG GI TSE RGOD PA DANG RGOD PAR DOGS PA DE'I TSE CHOS RAB TU RNAM PAR 'BYED PA YANG DAG BYANG CHUB KYI YAN LAG DANG, BRTZON 'GRUS YANG DAG BYANG CHUB KYI YAN LAG DANG, DGA' BA YANG DAG BYANG CHUB KYI YAN 
LAG BSGOM PA'I DUS MA YIN TE, DE CI'I PHYIR ZHE NA, DGE SLONG DAG SEMS RGOD PA DANG RGOD PAR DOGS PA NA CHOS 'DI DAG GIS RGOD PA NYID MANG DU MNGON PAR 'GRUB PAR BYED PA'I PHYIR RO, ,DGE SLONG DAG GANG GI TSE SEMS ZHUM PA DANG ZHUM PAR DOGS PA DE'I TSE, CHOS RAB TU RNAM PAR 'BYED PA YANG 
DAG BYANG CHUB KYI YAN LAG DANG, BRTZON 'GRUS YANG DAG BYANG CHUB KYI YAN LAG DANG, DGA' BA YANG DAG BYANG CHUB KYI YAN LAG RNAMS BSGOM PA'I DUS YIN TE, DE CI'I PHYIR ZHE NA, DGE SLONG DAG SEMS ZHUM PA DANG ZHUM PAR DOGS PA NA CHOS 'DI DAG GIS MTHONG BA DANG, YANG DAG PAR BSKUL BA DANG, 
SNANG BA DANG, YANG DAG PAR DGA' BAR BYED PA'I PHYIR RO, ,DGE SLONG DAG DPER NA 'GA' ZHIG ME CHUNG NGU CHER 'PHEL ZHING 'BAR BAR 'DOD NAS SHING SKAM PO DANG, RTZVA SKAM PO DANG, LCI BA SKAM PO DAG 'JUG PAR BYED NA, DGE SLONG DAG DE JI SNYAM DU SEMS, RGYU DES ME 'BAR BAR 'GYUR RAM, BTZUN 

@53A
*, ,PA DE BZHIN NO, ,DE BZHIN DU GANG GI TSE ZHUM PA DANG ZHUM PAR DOGS PA DE'I TSE CHOS RAB TU RNAM PAR 'BYED PA YANG DAG BYANG CHUB KYI YAN LAG DANG, BRTZON 'GRUS YANG DAG BYANG CHUB KYI YAN LAG DANG, DGA' BA YANG DAG BYANG CHUB KYI YAN LAG RNAMS BSGOM PA'I DUS YIN TE, , 
DE CI'I PHYIR ZHE NA, DGE SLONG DAG ZHUM PA DANG ZHUM PAR DOGS PA NA CHOS 'DI DAG GIS MTHONG BA DANG, YANG DAG PAR BSKUL BA DANG, SNANG BA DANG, YANG DAG PAR DGA' BAR BYED PA'I PHYIR RO, ,GANG GI TSE RGOD PA DANG RGOD PAR DOGS PA DE'I TSE SHIN TU SBYANGS PA YANG DAG BYANG CHUB KYI YAN LAG DANG, 
TING NGE 'DZIN YANG DAG BYANG CHUB KYI YAN LAG DANG, BTANG SNYOMS YANG DAG BYANG CHUB KYI YAN LAG RNAMS BSGOM PA'I DUS YIN TE, DE CI'I PHYIR ZHE NA, DGE SLONG DAG RGOD PA DANG RGOD PAR DOGS PA NA CHOS 'DI DAG GIS NANG DU 'JOG PAR BYED CING NYE BAR GNAS PA DANG, GCIG TU BYID CING TING NGE 
'DZIN DU SGRUB PAR BYED PA'I PHYIR TE, DGE SLONG DAG DPER NA ME 'BAR BA GSAD PAR 'DOD PA 'GA' ZHIG GIS SHING RLON PA DANG, RTZVA RLON PA DANG, LCI BA RLON PA DAG 'JUG PAR BYED NA, DGE SLONG DAG 'DI JI SNYAM DU SEMS, RGYU DE LAS ME DE 'CHI BAR 'GYUR RAM, BTZUN PA DE BZHIN NO, ,DE BZHIN 
DU GANG GI TSE RGOD PA DANG RGOD PAR DOGS PA NA DE'I TSE SHIN TU SBYANGS PA YANG DAG BYANG CHUB KYI YAN LAG DANG, TING NGE 'DZIN YANG DAG BYANG CHUB KYI YAN LAG DANG, BTANG SNYOMS YANG DAG BYANG CHUB KYI YAN LAG RNAMS BSGOM PA'I DUS YIN TE, DE CI'I PHYIR ZHE NA, DGE SLONG DAG RGOD PA DANG RGOD PAR 
DOGS PA NA CHOS 'DI DAG GIS NANG DU 'JOG PAR BYED CING, NYE BAR GNAS PA DANG, RTZE GCIG TU BYED CING TING NGE 'DZIN SGRUB PAR BYED DO, ,DGE SLONG DAG DRAN PA NI THAMS CAD DU 'GRO BA'O ZHES NGA SMRA'O ZHES GSUNGS SO, ,GANG LAS 'DI'I SEMS 'DOD CHAGS DANG BRAL BA YIN ZHES BYA BA LA, BCOM 
LDAN 'DAS RGYAL PO'I KHAB KYI 'OD MA'I TSAL BYA KA LAN DA KA GNAS PA NA BZHUGS TE, DE NAS LHA SBYIN GYI PHYOGS PA'I DGE SLONG ZLA BA MA'I BU TSE DANG LDAN PA SH'A RI'I BU GANG NA DER NYE BAR SONG STE, NYE BAR SONG NAS TSE DANG LDAN PA SH'A RI'I BU DANG LHAN CIG CES BYA BA NAS, PHYOGS GCIG TU 'DUG NAS ZHES BYA 

@53B
BA'I BAR DU STE, DE NAS LHA SBYIN GYI PHYOGS PA DGE SLONG ZLA BA MA'I BU LA, TSE DANG LDAN PA SH'A RI'I BUS 'DI SKAD CES SMRAS SO, ,ZLA BA MA'I BU LHA SBYIN DGE SLONG RNAMS LA CHOS KYI GTAM DAG STON PAR BYED DAM, ,STON PAR BYED DO, ,ZLA BA MA'I BU LHA SBYIN JI LTA JI LTAR DGE SLONG RNAMS LA CHOS KYI GTAM STON 
PAR BYED; DGE SLONG DAG GTAM GANG GI PHYIR DGE SLONG SEMS KYIS SEMS RNAM PAR GYUR NA, 'DI LTA STE, LNGA PO DAG LAS BDAG GI SEMS 'DOD CHAGS DANG BRAL LO ZHES LUNG BSTAN PAR BYA'O ZHES TSE DANG LDAN PA SH'A RI'I BUS 'DI LTAR LHA SBYIN DGE SLONG RNAMS LA CHOS KYI GTAM STON PAR BYED DO, , 
ZLA BA MA'I BU GANG GI PHYIR DGE SLONG SEMS KYIS SEMS RNAM PAR RGYAL BAR GYUR TE, SEMS 'DOD CHAGS DANG BRAL BAR GYUR CING ZHE SDANG DANG BRAL BA DANG, RMONGS PA DANG BRAL ZHING MA CHAGS PA'I CHOS CAN DANG, MI SDANG BA'I CHOS CAN DANG, MA RMONGS PA'I CHOS CAN DANG, 'DOD PA'I SRID PA DANG, 
GZUGS KYI SRID PA DANG, GZUGS MED PA'I SRID PAR PHYIR MI LDOG PA'I CHOS CAN GYI DGE SLONG DES BDAG GI SKYE BA ZAD DO, ,TSANGS PAR SPYOD PA BSTEN TO, ,BYA BA BYAS SO, ,BYED PA BYAS SO, ,SRID PA 'DI LA GZHAN MI SHES SO ZHES LUNG STON NA MDZES PAR 'GYUR RO ZHES LHA SBYIN 'DI LTAR DGE SLONG 
RNAMS LA CHOS KYI GTAM STON PAR MI BYED DAM, TSE DANG LDAN PA SH'A RI'I BU MA YIN NO, ,DE NAS TSE DANG LDAN PA SH'A RI'I BUS DGE SLONG RNAMS LA BOS TE, TSE DANG LDAN PA DAG GANG GI PHYIR DGE SLONG SEMS KYIS SEMS RNAM PAR RGYAL ZHING SEMS 'DOD CHAGS DANG BRAL BA YIN, ZHE SDANG DANG BRAL BA DANG, RMONGS 
PA DANG BRAL ZHING MA CHAGS PA'I CHOS CAN DANG, MI SDANG BA'I CHOS CAN DANG, MA RMONGS PA'I CHOS CAN DANG, 'DOD PA'I SRID PA DANG, GZUGS KYI SRID PA DANG, GZUGS MED PA'I SRID PAR PHYIR MI LDOG PA'I CHOS CAN DGE SLONG DES BDAG GI SKYE BA ZAD DO, ,TSANGS PAR SPYOD PA BSTEN TO, ,BYA BA BYAS 
SO; ;BYED PA BYAS SO, ,SRID PA 'DI LAS GZHAN MI SHES SO ZHES LUNG STON NA MDZES PAR 'GYUR RO ZHES GSUNGS SO, ,GZHAN YOD CES PA BSTAN BCOS LAS ZHES BYA BA LA, RNAM PAR SHES PA'I TSOGS KYI BSTAN BCOS LAS TE, DE LAS MI LDAN PA'I SEMS KYIS ZHES BYA BA LA SOGS PA DANG, 

@54A
*, ,MTHONG BAS SPANG BAR BYA BA'I SEMS KYIS ZHES BYA BA LA SOGS PA GNYIS DMIGS PA ZHES BYA BA'I DBUGS 'BYUNG BA DRUG PA LAS RAB TU DBYE BA RGYAS PAR 'DON TO, ,MDO LAS NYE BAR LEN PA'I PHUNG PO LNGA PO 'DI DAG NI BDUN PA'I RTZA BA CAN ZHES BYA BA LA, BCOM LDAN 'DAS MNYAN YOD KYI SHAR 
GYI KUN DGA' RA BA NA RI DAGS KYI MA'I GNAS NA BZHUGS TE, DE NAS BCOM LDAN 'DAS DGONGS KA NANG DU YANG DAG 'JOG LAS BZHENGS TE, BSIL KHONG NAS BABS TE, BSIL KHANG GI GRIB MA LA DGE SLONG GI DGE 'DUN GYIS MDUN DU BYAS TE, GDAN BSHAMS PA LA BZHUGS SO, ,BZHUGS NAS 
BCOM LDAN 'DAS KYIS CHED DU BRJOD PA 'DI CHED DU BRJOD DO, ,DGE SLONG DAG NYE BAR LEN PA'I PHUNG PO NI LNGA STE, LNGA GANG ZHE NA, GZUGS NYE BAR LEN PA'I PHUNG PO DANG, TSOR BA DANG, 'DU SHES DANG, 'DU BYED DANG, RNAM PAR SHES PA NYE BAR LEN PA'I PHUNG PO'O, ,DE NAS DGE SLONG GZHAN ZHIG STAN LAS 
LANGS TE BLA GOS PHRAG PA GCIG TU BYAS TE, BCOM LDAN 'DAS GANG BA DER THAL MO SBYAR ZHING PHYAG BYAS NAS BCOM LDAN 'DAS LA 'DI SKAD CES GSOL TO, ,BCOM LDAN 'DAS DE DE BZHIN NO, ,BDE BAR GSHEGS PA DE DE BZHIN TE, BTZUN PA NYE BAR LEN PA'I PHUNG PO NI LNGA STE, LNGA GANG ZHE NA, GZUGS 
NYE BAR LEN PA'I PHUNG PO DANG, TSOR BA DANG, 'DU SHES DANG, 'DU BYED DANG, RNAM PAR SHES PA NYE BAR LEN PA'I PHUNG PO'O, ,DES NA DGE SLONG 'DUG SHIG DANG, 'DUG NAS JI LTAR 'DOD PA BZHIN DU YONGS SU DRIS SHIG ,DE NAS DGE SLONG DE BCOM LDAN 'DAS KYI ZHABS LA SPYI BOS PHYAG 'TSAL 
NAS PHYOGS GCIG TU 'DUG STE, BCOM LDAN 'DAS LA 'DI SKAD CES GSOL TO, ,BTZUN PA NYE BAR LEN PA'I PHUNG PO NI LNGA STE, LNGA GANG ZHE NA, GZUGS NYE BAR LEN PA'I PHUNG PO DANG, TSOR BA DANG, 'DU SHES DANG, 'DU BYED DANG, RNAM PAR SHES PA NYE BAR LEN PA'I PHUNG PO'O, ,DGE SLONG 
DE DE BZHIN NO, ,DE DE BZHIN TE, DGE SLONG NYE BAR LEN PA'I PHUNG PO LNGA STE, GZUGS NYE BAR LEN PA'I PHUNG PO DANG, TSOR BA DANG, 'DU SHES DANG, 'DU BYED DANG, RNAM PAR SHES PA NYE BAR LEN PA'I PHUNG PO'O, ,BTZUN PA LEGS SO ZHES DGE SLONG DE BCOM LDAN 'DAS KYIS GSUNGS 

@54B
BA LA MNGON PAR DGA' ZHING RJES SU YI RANGS TE, SLAR YANG BCOM LDAN 'DAS LA DRI BA DRIS PA, BTZUN PA NYE BAR LEN PA'I PHUNG PO 'DI DAG GI RTZA BA NI GANG, KUN 'BYUNG BA NI GANG, RAB TU SKYE BA NI GANG, RKYEN GYI RNAM PA NI GANG ZHIG LAGS, DGE SLONG NYE BAR LEN PA'I PHUNG PO LNGA PO 'DI DAG NI 'DUN PA'I RTZA 
BA CAN; 'DUN PA LAS KUN 'BYUNG BA, 'DUN PA DANG 'DRA BA, 'DUN PA LAS RAB TU SKYE BA DAG YIN NO, ,BTZUN PA LEGS SO ZHES DGE SLONG DE BCOM LDAN 'DAS KYIS GSUNGS PA LA MNGON PAR DGA' ZHING RJES SU YI RANGS TE, SLAR YANG BCOM LDAN 'DAS LA YONGS SU DRI BA DRIS PA, BTZUN 
PA PHUNG PO GANG YIN PA DE NYID NYE BAR LEN PA'I PHUNG PO YIN NAM, 'ON TE PHUNG PO DAG LAS GZHAN ZHIG NYE BAR LEN PA YIN ZHE NA, DGE SLONG PHUNG PO GANG YIN PA DE NYID KYI NYE BAR LEN PA MA YIN LA, PHUNG PO DAG DANG PHUNG PO LAS GZHAN YANG NYE BAR LEN PA MA YIN MOD KYI, 'ON 
KYANG 'DUN PA'I 'DOD CHAGS TE, 'DI TZAM NI NYE BAR LEN PA ZHES BYA'O, ,BTZUN PA LEGS SO ZHES DGE SLONG DE BCOM LDAN 'DAS KYIS GSUNGS PA LA MNGON BAR DGA' ZHING RJES SU YI RANGS TE, SLAR YANG BCOM LDAN 'DAS LA YONGS SU DRI BA DRIS PA, BTZUN PA PHUNG PO DAG LAS PHUNG PO RAB TU DBYE BAR 
GDAGS PA RNYED LAGS SAM, BCOM LDAN 'DAS KYIS BKA' STZAL PA, DGE SLONG RNYED DE, JI LTAR KHA CIG MA 'ONGS PA'I DUS NA BDAG GZUGS 'DI LTA BU DANG LDAN PAR GYUR KYANG CI MA RUNG, BDAG MA 'ONGS PA'I DUS NA TSOR BA 'DI LTA BU DANG LDAN PA DANG, 'DU SHES 'DI LTA BU DANG LDAN PA DANG, 'DU 
BYED 'DI LTA BU DANG LDAN PA DANG, RNAM PAR SHES PA 'DI LTA BU DANG LDAN PAR GYUR KYANG CI MA RUNG SNYAM PA STE, DGE SLONG 'DI LTAR NA PHUNG PO RAB TU DBYE BAR GDAGS PAR 'GYUR RO, ,BTZUN PA LEGS SO ZHES DGE SLONG DE BCOM LDAN 'DAS KYIS GSUNGS PA LA MNGON PAR DGA' ZHING RJES SU YI RANGS NAS, SLAR YANG 
BCOM LDAN 'DAS LA YONGS SU DRI BA DRIS PA, BTZUN PA JI TZAM GYIS NA PHUNG PO PHUNG PO ZHES TSIGS BLA DAGS SU GYUR CE NA, DGE SLONG 'DI NA GZUGS GANG CI YANG RUNG BA 'DAS PA'AM, MA 'ONGS PA'AM, DA LTAR BYUNG BA'AM, NANG GI'AM, PHYI'I 'AM, RAGS PA'AM, PHRA BA'AM, DMAN 

@55A
*, ,PA'AM; GYA NOM PA'AM, GANG THAG RING BA'AM, THAG NYE BA DE DAG GCIG TU BSDUS NAS PHUNG PO ZHES BYA BA'I GRANGS SU 'GRO STE, TSOR BA DANG, 'DU SHES DANG, 'DU BYED DANG, RNAM PAR SHES PA GANG CI YANG RUNG BA 'DAS PA'AM, MA 'ONGS PA'AM, DA LTAR BYUNG BA 
'AM; NANG GI 'AM, PHYI'I 'AM, RAGS PA'AM, PHRA BA 'AM, DMAN PA'AM, GYA NOM PA'AM, THAG RING BA'AM, THAG NYE BA DE THAMS CAD GCIG TU BSDUS NAS RNAM PAR SHES PA'I PHUNG PO ZHES BYA BA'I GRANGS SU 'GRO STE, DGE SLONG 'DI TZAM GYIS NA PHUNG PO ZHES BYA BA'I TSIGS BLA DAGS 
SU 'GYUR RO, ,BTZUN PA LEGS SO ZHES DGE SLONG DE BCOM LDAN 'DAS KYIS GSUNGS PA LA MNGON PAR DGA' ZHING RJES SU YI RANGS TE, SLAR YANG BCOM LDAN 'DAS LA YONGS SU DRI BA DRIS PA, BTZUN PA RGYU GANG DAG DANG RKYEN GANG DAG GIS GZUGS KYI PHUNG PO ZHES GDAGS, BTZUN PA RGYU GANG 
DAG DANG RKYEN GANG DAG GIS TSOR BA'I PHUNG PO DANG, 'DU SHES KYI PHUNG PO DANG, 'DU BYED KYI PHUNG PO DANG, RNAM PAR SHES PA'I PHUNG PO ZHES GDAGS, DGE SLONG 'BYUNG BA CHEN PO BZHI'I RGYU DAG DANG, 'BYUNG BA CHEN PO BZHI'I RKYEN GYIS GZUGS KYI PHUNG PO ZHES GDAGS TE, DE CI'I PHYIR ZHE 
NA; GZUGS GANG CI YANG RUNG BA DE THAMS CAD NI 'BYUNG BA CHEN PO BZHI'I RKYEN CAN YIN NO, ,REG PA'I RGYU DANG REG PA'I RKYEN GYIS TSOR BA'I PHUNG PO DANG, 'DU SHES KYI PHUNG PO DANG, 'DU BYED KYI PHUNG PO ZHES GDAGS, DE CI'I PHYIR ZHE NA, TSOR BA'I PHUNG PO GANG CI YANG RUNG BA DANG, 'DU SHES 
KYI PHUNG PO DANG, 'DU BYED KYI PHUNG PO GANG CI YANG RUNG BA DE THAMS CAD NI REG PA'I RKYEN CAN NO, ,DGE SLONG MING DANG GZUGS KYI RGYU DANG RKYEN GYIS RNAM PAR SHES PA'I PHUNG PO ZHES GDAGS TE, DE CI'I PHYIR ZHE NA, RNAM PAR SHES PA'I PHUNG PO GANG CI YANG RUNG BA DE THAMS CAD NI MING DANG GZUGS 
KYI RKYEN CAN NO, ,BTZUN PA LEGS SO ZHES SNGA MA BZHIN DU'O, ,BTZUN PA GZUGS KYI RO MYANG BA NI GANG, NYES DMIGS NI GANG, NGES PAR 'BYUNG BA NI GANG, TSOR BA DANG, 'DU SHES DANG, 'DU BYED DANG, RNAM PAR SHES PA'I RO MYANG BA NI GANG, NYES DMIGS NI GANG, NGES PAR 'BYUNG BA 

@55B
NI GANG; DGE SLONG GANG GZUGS LA BRTEN NAS BDE BA DANG YID BDE BA SKYE BA 'DI NI GZUGS KYI RO MYANG BA ZHES BYA'O, ,GANG YANG GZUGS NI MI RTAG PA, SDUG BSNGAL BA, YONGS SU 'GYUR BA'I CHOS CAN TE, 'DI NI GZUGS KYI NYES DMIGS SO, ,GANG YANG GZUGS LA 'DUN 
PA'I 'DOD CHAGS 'DUL ZHING 'DUN PA'I 'DOD CHAGS SPANGS PA DANG, 'DUN PA'I 'DOD CHAGS LAS YANG DAG PAR 'DAS PA STE, 'DI NI GZUGS KYI NGES PAR 'BYUNG BA'O, ,GANG YANG TSOR BA DANG, 'DU SHES DANG, 'DU BYED DANG, GANG YANG RNAM PAR SHES PA LA BRTEN TE, BDE BA DANG 
YID BDE BA SKYE BA 'DI NI RNAM PAR SHES PA'I RO MYANG BA ZHES BYA'O, ,GANG YANG RNAM PAR SHES PA NI MI RTAG PA DANG, SDUG BSNGAL BA DANG, YONGS SU 'GYUR BA'I CHOS CAN TE, 'DI NI RNAM PAR SHES PA'I NYES DMIGS SO, ,GANG YANG RNAM PAR SHES PA LA 'DUN PA'I 'DOD CHAGS 'DUL ZHING 
'DUN PA'I 'DOD CHAGS SPANGS PA DANG, 'DUN PA'I 'DOD CHAGS LAS YANG DAG PAR 'DAS PA STE, 'DI NI RNAM PAR SHES PA'I NGES PAR 'BYUNG BA'O, ,BTZUN PA LEGS SO ZHES DGE SLONG DE BCOM LDAN 'DAS KYIS GSUNGS PA LA ZHES BYA BA NI SNGA MA BZHIN NO, ,BTZUN PA CI TZAM GYIS NA 
BDAG CES BYA BAR 'GYUR, DGE SLONG BYIS PA SO SO SKYE BO THOS PA DANG MI LDAN PA GZUGS LA BDAG GO ZHES YANG DAG PAR RJES SU MTHONG ZHING BDAG GZUGS DANG LDAN PA DANG, BDAG LA GZUGS YOD GZUGS LA BDAG YOD DE ZHES YANG DAG PAR RJES SU MTHONG NGO, ,TSOR BA DANG, 'DU 
SHES DANG, 'DU BYED DANG, RNAM PAR SHES PA BDAG YIN NO, ,BDAG RNAM PAR SHES PA DANG LDAN PA DANG, BDAG LA RNAM PAR SHES PA YOD, RNAM PAR SHES PA LA BDAG YOD DO ZHES YANG DAG PAR RJES SU MTHONG STE, DGE SLONG 'DI TZAM GYIS NA BDAG CES BYA BAR 'GYUR RO, ,BTZUN PA 
LEGS SO ZHES BYA BA SNGA MA BZHIN NO, ,BTZUN PA JI TZAM GYIS NA BDAG CES BYA BAR MI 'GYUR ZHE NA, DGE SLONG 'PHAGS PA NYAN THOS THOS PA DANG LDAN PA GZUGS BDAG YIN NO ZHES YANG DAG PAR RJES SU MI MTHONG ZHING BDAG GZUGS DANG LDAN PA DANG, BDAG LA GZUGS YOD GZUGS LA BDAG YOD DO ZHES 

@56A
*, ,YANG DAG PAR RJES SU MI MTHONG ZHING, TSOR BA DANG, 'DU SHES DANG, 'DU BYED DANG, RNAM PAR SHES PA BDAG YIN NO, ,BDAG RNAM PAR SHES PA DANG LDAN PA DANG, BDAG LA RNAM PAR SHES PA YOD, RNAM PAR SHES PA LA BDAG YOD DO ZHES YANG DAG PAR RJES SU MI MTHONG BA STE, DGE SLONG 'DI TZAM GYIS NA BDAG CES BYA 
BAR MI 'GYUR RO, ,BTZUN PA LEGS SO ZHES SNGA MA BZHIN NO, ,BTZUN PA JI LTAR SHES SHING JI LTAR MTHONG NA DE MA THAG TU ZAG PA ZAD PAR 'GYUR, DGE SLONG 'DI NA GZUGS GANG CI YANG RUNG BA 'DAS PA 'AM, MA 'ONGS PA 'AM, DA LTAR BYUNG BA 'AM, NANG GI 'AM, PHYI'I 'AM, RAGS PA 'AM, PHRA BA 'AM, DMAN PA 'AM, 
GYA NOM PA 'AM, GANG THAG RING BA 'AM, THAG NYE BA DE THAMS CAD BDAG GI MA YIN LA, BDAG KYANG DE DAG GI MA YIN LA DE DAG KYANG BDAG GI MA YIN NO, ,ZHES YANG DAG PA'I SHES RAB KYIS JI LTA BA BZHIN MTHONG ZHING RAB TU SHES PA DANG, DGE SLONG 'DI NA TSOR BA GANG CI YANG RUNG BA DANG, 'DU SHES 
DANG; 'DU BYED DANG, RNAM PAR SHES PA GANG YANG RUNG BA 'DAS PA 'AM, MA 'ONGS PA 'AM, DA LTAR BYUNG BA 'AM, NANG GI 'AM, PHYI'I 'AM, RAGS PA 'AM, PHRA BA 'AM, DMAN PA 'AM, GYA NOM PA'AM, GANG THAG NYE BA 'AM THAG RING BA DE DAG THAMS CAD BDAG GI MA YIN LA, BDAG KYANG DE DAG GI MA YIN LA, DE 
DAG KYANG BDAG GI MA YIN NO ZHES YANG DAG PA'I SHES RAB KYIS JI LTA BA BZHIN MTHONG ZHING RAB TU SHES PA STE, DGE SLONG 'DI LTAR SHES SHING 'DI LTAR MTHONG NA DE MA THAG TU ZAG PA ZAD PAR 'GYUR RO, ,DE NAS DGE SLONG GZHAN MI MKHAS PA MA RIG PA'I SGO NGA'I SBUBS SU NUB PA, MIG NYAMS PA STON PA'I BSTAN PA SPANGS PA ZHIG 
'KHOR DE NA 'DUS PAR GYUR CING TSOGS TE 'DUG PA DE LA 'DI LTA BU'I SDIG PA CAN GYI LTA BAR GYUR PA SKYES TE, GZUGS BDAG MA YIN, TSOR BA BDAG MA YIN, 'DU SHES BDAG MA YIN, 'DU BYED BDAG MA YIN, RNAM PAR SHES PA BDAG MA YIN NA, BDAG MED PAS BYAS PA BDAG GIS JI LTAR MYONG BAR 
'GYUR, DE NAS BCOM LDAN 'DAS KYIS DGE SLONG DE'I SEMS THUGS KYIS MKHYEN NAS DGE SLONG RNAMS LA BOS TE, DGE SLONG DAG GAL TE SKYES BU RMONGS PA MA RIG PA'I SGO NGA'I SDUBS [*SBUBS?] SU NUB CING MIG NYAMS PA STON PA'I BSTAN PA SPANGS PAS 'KHOR 'DIR 'DUS SHING TSOGS TE 'DUG PA 'GA' ZHIG LA GZUGS 

@56B
BDAG MA YIN, TSOR BA BDAG MA YIN, 'DU SHES BDAG MA YIN, 'DU BYED BDAG MA YIN, RNAM PAR SHES PA BDAG MA YIN NA, BDAG MED PAS BYAS PA'I LAS BDAG GIS JI LTAR MYONG BAR 'GYUR ZHES SDIG PA CAN GYI LTA BA'I RNAM PA 'DI LTA BU SKYES 
NAS YONGS SU 'DRI BA'I GNAS YOD KYIS, DGE SLONG DAG NGAS KHYED CAG 'DUL BAR BYA STE, DGE SLONG DAG 'DI LTA STE, 'DI JI SNYAM DU SEMS, GZUGS RTAG PA ZHIG GAM MI RTAG PA ZHIG ,BTZUN PA MI RTAG PA'O, ,GANG MI RTAG PA DE SDUG BSNGAL BA'AM, SDUG BSNGAL BA MA 
YIN; BTZUN PA SDUG BSNGAL BA'O, ,GANG MI RTAG CING SDUG BSNGAL BA DE YONGS SU 'GYUR BA'I CHOS CAN LA 'PHAGS PA NYAN THOS THOS PA DANG LDAN PA BDAG CES BYA BA DANG, 'DI DAG BDAG GI, BDAG KYANG 'DI DAG GI, DE DAG KYANG BDAG GI BDAG YIN NO ZHES NYE BAR 'GRO 'AM, BTZUN 
PA MA LAGS SO, ,DGE SLONG DAG 'DI JI SNYAM DU SEMS, TSOR BA DANG, 'DU SHES DANG, 'DU BYED DANG, RNAM PAR SHES PA RTAG PA ZHIG GAM, MI RTAG PA ZHIG ,BTZUN PA MI RTAG PA'O ZHES BYA BA NAS SNGA MA BZHIN DU NYE BAR 'GRO 'AM ZHES BYA BA'I BAR DU STE, BTZUN PA MA LAGS SO, , 
DGE SLONG DAG DE LTA BAS NA GZUGS GANG CI YANG RUNG BA 'DAS PA 'AM, MA 'ONGS PA 'AM, DA LTAR BYUNG BA 'AM, NANG GI 'AM, PHYI'I 'AM, RAGS PA'AM, PHRA BA'AM, DMAN PA'AM, GYA NOM PA'AM, THAG RING BA'AM, THAG NYE BA DE THAMS CAD BDAG GI MA YIN LA, BDAG 
KYANG DE DAG GI MA YIN LA, DE DAG KYANG BDAG GI BDAG MA YIN NO ZHES BYA BA NAS SNGA MA BZHIN DU YANG DAG PA'I SHES RAB KYIS JI LTA BA BZHIN BLTA BAR BYA'O, ,TSOR BA GANG CI YANG RUNG BA DANG, 'DU SHES DANG, 'DU BYED DANG, RNAM PAR SHES PA GANG CI YANG RUNG BA 'DAS PA'AM, MA 'ONGS PA'AM, 
DA LTAR BYUNG BA'AM, NANG GI 'AM, PHYI'I 'AM ZHES BYA BA NAS, SNGA MA BZHIN DU YANG DAG PA'I SHES RAB KYIS JI LTA BA BZHIN BLTA BAR BYA'O ZHES BYA BA'I BAR DU STE, DGE SLONG DAG 'DI LTAR MTHONG BA'I 'PHAGS PA NYAN THOS THOS PA DANG LDAN PA GZUGS LAS GROL ZHING, TSOR BA DANG, 'DU SHES DANG, 

@57A
*, ,'DU BYED DANG, RNAM PAR SHES PA DAG LAS GROL ZHING SKYE BA DANG, RGA BA DANG, NA BA DANG, 'CHI BA DANG, MYA NGAN DANG, SMRE SNGAGS 'DON PA DANG, SDUG BSNGAL BA DANG, YID MI BDE BA DANG, 'KHRUGS PA RNAMS LAS RNAM PAR GROL ZHING, SDUG BSNGAL LAS RNAM PAR GROL BA'O 
ZHES NGA SMRA'O, ,CHOS KYI RNAM GRANGS 'DI BSHAD PA NA DGE SLONG RAB TU MANG PO DAG NYE BAR LEN PA MED PA ZAG PA DAG LAS SEMS RNAM PAR GROL BAR GYUR TO ZHES GSUNGS SO, ,SRED PA RNAM PAR SPYOD PA ZHES BYA BA LA, SANGS RGYAS KYIS RNAM PAR BSHAD PA'I SDOM GYI TSIGS SU BCAD PA DGU 
PA'I MDO LNGA PA LAS 'BYUNG BA 'DI NYID KYI MDZOD KYI GNAS GNYIS PAR, 'DUS MA BYAS LA DE DAG MED, ,CES BYA BA'I SKABS SU JI LTAR SRED PA RNAM PAR SPYOD PA ZHES BYA BAR BRIS ZIN TO, ,DGE SLONG DAG 'DU BYED NI SDUG BSNGAL BA'O ZHES BYA BA LA, RGYAL PO DANG YANG DAG PAR LDAN PA'I TSOGS 
LAS DRUG PA RAL PA CAN GYI MDO LAS 'DI LTAR 'DON TE, DGE SLONG DAG 'DU BYED NI SDUG BSNGAL BA STE, MYA NGAN LAS 'DAS PA NI ZHI BA'O, ,RGYU LAS KUN DU BYUNG BA RNAMS NI SDUG BSNGAL BA STE, RGYU LAS BYUNG BA'I CHOS RNAMS 'GAGS BA DANG, CHAD PA DANG, MI 'JUG PA DANG, SDUG 
BSNGAL GZHAN DANG NYING MTSAMS SBYOR BA MED PA 'DI LTA BU NI SDUG BSNGAL GYI MTHA' ZHES BYA'O, ,DGE SLONG DAG DE LA MYA NGAN LAS 'DAS PA GANG YIN ZHE NA, SDUG BSNGAL 'GAGS PA DANG, ZHI BA DANG, NYE BAR ZHI BA DANG, BSIL BAR GYUR PA DANG, NUB PAR GYUR PA 'DI NI DGE SLONG DAG 'DI NI ZHI 
BA'I GNAS ZHES BRJOD DO, ,'DI LTA STE, THAMS CAD SO SOR SPANGS PA SRED PA ZAD PA NAD MED PA 'GOG PA MYA NGAN LAS 'DAS PA ZHES BYA'O ZHES GSUNGS SO,, ,,JI SKAD DU MTHONG BA RNAM PAR DAG PAR BYA BA'I PHYIR 'DI LAM YIN GYI, GZHAN NI MED DO ZHES BYA BA LA, 'DU BYED THAMS CAD MI RTAG PAR, ,GANG TSE 
SHES RAB KYIS MTHONG BA, ,DE NAS YID 'BYUNG 'GYUR BA STE, ,LAM 'DI SDUG BSNGAL DAG PHYIR YIN, ,'DU BYED THAMS CAD SDUG BSNGAL BAR, ,GANG TSE SHES RAB KYIS MTHONG BA, ,DE NAS YID 'BYUNG 'GYUR BA STE, ,LAM 'DI SDUG BSNGAL DAG PHYIR YIN, ,'DU BYED THAMS CAD STONG PAR NI, ,GANG TSE SHES RAB KYIS MTHONG BA, ,DE NAS YID 

@57B
'GYUR 'BYUNG BA STE, ,LAM 'DI SDUG BSNGAL DAG PHYIR YIN, ,'DU BYED THAMS CAD BDAG MED PAR, ,GANG TSE SHES RAB KYIS MTHONG BA, ,DE NAS YID 'BYUNG 'GYUR BA STE, ,LAM 'DI SDUG BSNGAL DAG PHYIR YIN, ,SRED PA'I ZUG RNGU DBYUNG BA'I PHYIR, ,NGA YIS KHYED LA LAM BSHAD DE, ,DE BZHIN GSHEGS PA 
'CHAD PA PO, ,KHYED CAG NYID KYIS BSGRUB PAR BYA, ,SRED PA'I ZUG RNGU DBYUNG BA'I PHYIR, ,NGA YIS KHYED LA LAM BSTAN TE, ,DE BZHIN GSHEGS PA STON PA PO, ,KHYED CAG NYID KYIS BSGRUB PAR BYA, ,MTHONG BA RNAM PAR DAG BYA'I PHYIR, ,'DI NYID LAM YIN GZHAN MED DE, ,SGRUB PAR BYED PA BSAM GTAN CAN, ,BDUD KYI 'CHING BA SPONG BAR 'GYUR, ,ZHES 
GSUNGS SO, ,DBANG PO DRUG PO 'DI DAG SHIN TU 'DUL BA DANG ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG DBANG PO DRUG PO 'DI DAG SHIN TU MA DUL BA DANG, MA SBAS PA DANG, MA BSRUNGS PA DANG, MA BSDAMS PA DANG, MA BSGOMS NA MA 'ONGS PA NA SDUG BSNGAL DAG 'BYUNG BAR 'GYUR TE, DRUG GANG ZHE NA, MIG GI 
DBANG PO MA DUL BA DANG, MA SBAS PA DANG, MA BSRUNGS PA DANG, MA BSDAMS PA DANG, MA BSGOMS NA MA 'ONGS BA NA SDUG BSNGAL 'BYUNG BAR 'GYUR RO, ,RNA BA'I DBANG PO DANG, SNA'I DBANG PO DANG, LCE'I DBANG PO DANG, LUS KYI DBANG PO DANG, DGE SLONG DAG YID KYI DBANG PO MA DUL BA DANG, MA SBAS PA DANG, MA BSRUNGS PA DANG, MA BSDAMS PA 
DANG; MA BSGOMS NA MA 'ONGS PA NA SDUG BSNGAL 'BYUNG BAR 'GYUR RO, ,DGE SLONG DAG DBANG PO DRUG PO 'DI DAG MA DUL BA NAS MA 'ONGS PA'I SDUG BSNGAL 'BYUNG BA'I BAR DU 'GYUR ZHE NA, DGE SLONG DAG BYIS PA SO SO'I SKYE BO THOS PA DANG MI LDAN PA NI MIG GIS GZUGS DAG MTHONG NAS MTSAN MAR 'DZIN CING MNGON RTAGS SU 
'DZIN LA, DE'I RGYUS SEMS LA 'JIG RTEN GYI BRNAB SEMS DANG YID MI BDE BA SDIG PA MI DGE BA'I CHOS RNAMS RJES SU 'DZIN CING DE DAG MA BSDAMS LA MIG GI DBANG PO MA BSRUNGS NA MIG GI DBANG PO'I SDOM PA THOB PAR MI 'GYUR RO, ,RNA BAS SGRA DANG, SNAS DRI DANG, LCES RO DANG, LUS KYIS REG BYA DANG, YID KYIS CHOS RNAMS RNAM PAR SHES 
NAS MTSAN MAR 'DZIN CING MNGON RTAGS SU 'DZIN PAR 'GYUR TE ZHES BYA BA NAS, YID KYI DBANG PO'I SDOM PA THOB PAR MI 'GYUR ZHES BYA BA'I BAR DU'O, ,DGE SLONG DAG 'DI LTAR NA DBANG PO DRUG PO 'DI DAG MA DUL ZHES BYA BA NAS MA 'ONGS PA'I SDUG BSNGAL 'BYUNG BAR 'GYUR ZHES BYA BA'I BAR DU'O, ,DGE SLONG DAG DBANG PO DRUG PO 'DI DAG SHIN TU DUL BA DANG, 

@58A
*, ,SHIN TU SBAS PA DANG, SHIN TU BSRUNGS PA DANG, SHIN TU BSDAMS PA DANG, SHIN TU BSGOMS NA MA 'ONGS PA'I SDUG BSNGAL 'BYUNG BAR MI 'GYUR TE, DRUG GANG ZHE NA, DGE SLONG DAG MIG GI DBANG PO SHIN TU DUL BA DANG, SHIN TU SBAS PA DANG, SHIN TU BSRUNGS PA DANG, SHIN TU 
BSDAMS PA DANG, SHIN TU BSGOMS NA MA 'ONGS PA'I SDUG BSNGAL 'BYUNG BAR MI 'GYUR RO, ,DGE SLONG DAG JI LTAR NA DBANG PO DRUG PO'I 'DI DAG SHIN TU DUL BA ZHES BYA BA NAS MA 'ONGS PA'I SDUG BSNGAL 'BYUNG BAR MI 'GYUR BA'I BAR DU 'GYUR ZHE NA, DGE SLONG DAG 'PHAGS PA NYAN THOS THOS PA DANG LDAN PA MIG GIS GZUGS 
MTHONG NAS MTSAN MAR MI 'DZIN CING MNGON RTAGS SU MI 'DZIN LA, DE'I RGYUS SEMS LA 'JIG RTEN GYI BRNAB SEMS DANG YID MI BDE BA SDIG PA MI DGE BA'I CHOS RJES SU MI 'DZIN CING ZHES BYA BA NAS, RGYAS PAR YID KYI DBANG PO SDOM PA THOB PAR MI 'GYUR ZHES BYA BA'I BAR DU'O, ,DGE SLONG DAG 'DI LTAR 
NA DBANG PO DRUG PO 'DI DAG LEGS PAR DUL BA DANG, SHIN TU BSRUNGS PA ZHES BYA BA NAS MA 'ONGS PA'I SDUG BSNGAL 'BYUNG BAR MI 'GYUR ZHES BYA BA'I BAR DU GSUNGS SO, ,DE BZHIN DU LUS 'DI LA SKRA YOD CES BYA BA LA SOGS PA JI LTAR RE ZHIG MDZOD KYI GNAS 'DI NYID DU RDZU 'PHRUL GYI RKANG PA GNYIS PA 
BSGOM PA'I MDO LAS JI LTAR NA STENG DANG 'OG GI 'DU SHES SU 'GYUR ZHES DE DANG DE LAS 'DON PA BLTA BAR BYA'O,, ,,STOBS BCU ZHES BYA BA LA, BCU LAS 'PHROS PA DANG, LAM GYI TSOGS DANG, STOBS KYI SGO'I MTHA'I MDO LAS 'DON PA MDZOD KYI GNAS LNGA PA 'DI NYID DU 'DAS PA DANG, MA 'ONGS 
PA BSGOM PAR DGE SLONG DAG NGA'I NYAN THOS RNAMS LA NANG BSDAMS NA NUB KHYAD PAR DU 'GRO STE ZHES BYA BA'I MDOR BRIS PA BLTA BAR BYA'O,, ,,MI 'JIGS PA BZHI ZHES BYA BA LA, GLENG GZHI NI MNYAN DU YOD PA NA'O, ,DE NAS BCOM LDAN 'DAS KYIS DGE SLONG RNAMS LA BOS TE, DGE SLONG DAG BZHI PO 'DI DAG 
NI DE BZHIN GSHEGS PA'I MI 'JIGS PA STE, GANG DANG YANG DAG PAR LDAN NA DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS KHYU MCHOG RLABS PO CHE'I GNAS SU DAM 'CHA' ZHING, TSANGS PA'I 'KHOR LO RAB TU BSKOR BA DANG, 'KHOR GYI NANG DU SENG GE'I SGRA SGROGS PA DAG STE, , 

@58B
BZHI GANG ZHE NA, KYE MA BDAG MNGON PAR RDZOGS PAR SANGS RGYAS PA LA CHOS 'DI MNGON PAR RDZOGS PAR SANGS MA RGYAS SO ZHES DGE SBYONG NGAM, BRAM ZE 'AM, LHA 'AM, BDUD DAM, TSANGS PA 'AM, GANG SU DAG YANG RUNG BA CHOS DANG MTHUN PAR RGOL BA'I RGYU YANG DAG PAR RJES SU MA GZIGS 
TE; 'DI LTAR RGYU YANG DAG PAR RJES SU MA GZIGS PAS BDAG BDE BA THOB CING MI 'JIGS PA THOB LA 'JIGS PA MED PAR GNAS TE KHYU MCHOG RLABS PO CHE'I GNAS SU DAM 'CHA' ZHING 'KHOR LO RAB TU BSKOR ZHING 'KHOR GYI NANG DU SENG GE'I SGRA SGROGS SO, ,KYE MA BDAG ZAG PA ZAD PA LA ZAG PA 'DI YONGS SU MA ZAD 
DO ZHES DGE SBYONG NGAM, BRAM ZE 'AM, LHA 'AM, BDUD DAM, TSANGS PA GANG SU YANG RUNG BA CHOS DANG MTHUN PAR RGOL BA'I RGYU YANG DAG PAR RJES SU MA GZIGS TE, 'DI LTAR RGYU YANG DAG PAR RJES SU MA GZIGS PAS BDAG BDE BA THOB CING MI 'JIGS PA THOB LA 'JIGS PA MED PAR GNAS TE, KHYU 
MCHOG RLABS PO CHE'I GNAS SU DAM 'CHA'O, ,TSANGS PA'I 'KHOR LO RAB TU BSKOR ZHING 'KHOR GYI NANG DU SENG GE'I SGRA SGROGS SO, ,GANG NGAS NYAN THOS RNAMS LA BAR DU GCOD PA'I CHOS GSUNGS PA DE DAG BSTAN KYANG BAR DU GCOD PAR MI 'GYUR RO ZHES DGE SBYONG NGAM, BRAM ZE 'AM, LHA 'AM, BDUD 
DAM; TSANGS PA 'AM, GANG SU YANG RUNG BA CHOS DANG MTHUN PAR RGOL BA'I RGYU YANG DAG PAR RJES SU MA GZIGS TE, 'DI LTAR RGYU YANG DAG PAR RJES SU MA GZIGS PAS BDAG BDE BA THOB CING MI 'JIGS PA THOB PA 'JIGS PA MED PAR GNAS TE, KHYU MCHOG RLABS PO CHE'I GNAS SU DAM 'CHA' ZHING 
TSANGS PA'I 'KHOR LO RAB TU BSKOR ZHING 'KHOR GYI NANG DU SENG GE'I SGRA SGROGS SO, ,GANG NGAS NYAN THOS RNAMS LA 'PHAGS PA'I NGES PAR 'BYUNG BA'I LAM NI NGES SHING NGES PAR 'BYIN PA DANG, GANG YANG SDUG BSNGAL YANG DAG PAR ZAD PAR BYED PA DANG, SDUG BSNGAL MTHAR BYED PA YIN NO ZHES GSUNGS 
PA LA NGES PAR 'BYUNG BA'I LAM MA YIN NO ZHES DGE SBYONG NGAM, BRAM ZE 'AM, LHA 'AM, BDUD DAM, TSANGS PA 'AM, GANG SU YANG RUNG BA CHOS DANG MTHUN PAR RGOL BA'I RGYU YANG DAG PAR RJES SU MA MTHONG MA GZIGS TE, RGYU YANG DAG PAR RJES SU MA GZIGS PAS BDAG BDE BA THOB CING MI 'JIGS PA THOB 

@59A
*, ,LA 'JIGS PA MED PAR GNAS TE, KHYU MCHOG RLABS PO CHE'I GNAS SU DAM 'CHA' ZHING TSANGS PA'I 'KHOR LO RAB TU BSKOR BA DANG, 'KHOR GYI NANG DU SENG GE'I SGRA SGROGS SO ZHES GSUNGS SO, ,DRAN PA NYE BAR GZHAG PA GSUM PO 'DI DAG NI ZHES BYA BA LA, RNAM PAR 'BYED PA'I TSOGS 
KYI MDO GNYIS PA SKYE MCHED DRUG RNAM PAR 'BYED PA LAS 'DI LTAR 'DON TE, DGE SLONG DAG DRAN PA NYE BAR GZHAG PA GSUM PO 'DI DAG NI GANG 'PHAGS PAS BSTEN CING 'PHAGS PAS BSTEN PAR RIGS LA TSOGS YONGS SU SDUD PA STE ZHES NGAS JI SKAD DU BSHAD PA DE CUNG ZAD BSHAD PAR BYA'O, ,DGE SLONG DAG 
'DI NA STON PA NYAN THOS RNAMS LA RJES SU BRTZE BA DANG, THUGS BRTZE BA DANG, DON DU BZHED PA DANG, PHAN PAR BZHED PA DANG, BRTZE BAS 'DI NI PHAN PA 'DI NI BDE BA, 'DI NI PHAN PA DANG BDE BA'O ZHES CHOS STON PAR BYED PA NA, NYAN THOS KHA CIG NYAN PAR MI BYED, RNA BLAGS TE NYAN PAR MI BYED, KUN 
SHES PA'I SEMS NYE BAR 'JOG PAR MI BYED, CHOS RNAMS LA CHOS KYI RJES SU MTHUN PA RTOGS PAR MI BYED, STON PA'I BSTAN PA LAS 'DAS TE 'JUG KYANG DES DA BZHIN GSHEGS PA LA GNOD PAR MI 'GYUR, MI BZOD PAR MI 'GYUR, 'KHRUG PAR MI 'GYUR, THUGS MNGON PAR MI DGYES PAR MI 
'GYUR; DE LA DE BZHIN GSHEGS PA DRAN PA DANG SHES BZHIN DANG LDAN PAR BTANG SNYOMS SU BZHUGS TE, 'DI NI DRAN PA GANG 'PHAGS PAS BSTEN CING 'PHAGS PAS BSTEN PAR RIGS SHING TSOGS YONGS SU SDUD PA DRAN PA NYE BAR GZHAG PA DANG PO YIN NO, ,GZHAN YANG STON PA NYAN THOS RNAMS LA RJES SU 
BRTZE BA DANG, THUGS BRTZE BA DANG, DON DU BZHED PA DANG, PHAN PAR BZHED PA DANG, BRTZE BAS 'DI NI PHAN PA 'DI NI BDE BA, 'DI NI PHAN PA DANG BDE BA'O ZHES CHOS STON PAR BYED PA NA NYAN THOS KHA CIG NYAN PAR BYED, RNA BLAGS TE NYAN PAR BYED, KUN SHES PA'I SEMS NYE BAR 'JOG PAR BYED, CHOS 
RNAMS LA CHOS KYI RJES SU MTHUN PA RTOGS PAR BYED, STON PA'I BSTAN PA LAS YANG DAG PAR MI 'DA' BAR 'JUG KYANG DES DE BZHIN GSHEGS PA DGYES PAR MI 'GYUR RO, ,THUGS YENG YENG POR MI 'GYUR TE, DE LA DE BZHIN GSHEGS PA DRAN PA DANG SHES BZHIN DANG LDAN PAR BTANG SNYOMS 

@59B
SU BZHUGS TE, 'DI NI GANG 'PHAGS PAS BSTEN CING 'PHAGS PAS BSTEN PAR RIGS SHING TSOGS YONGS SU SDUD PA DRAN PA NYE BAR GZHAG PA GNYIS PA'O, ,GZHAN YANG STON PA NYAN THOS RNAMS LA RJES SU BRTZE BA DANG, THUGS BRTZE BA DANG, DON DU BZHED PA DANG, PHAN PAR BZHED PA 
DANG; BRTZE BAS 'DI NI PHAN PA 'DI NI BDE BA, 'DI NI PHAN PA DANG BDE BA'O ZHES CHOS STON PAR BYED PA NA NYAN THOS KHA CIG NYAN PAR YANG MI BYED, RNA BLAGS TE NYAN PAR MI BYED, KUN SHES PA'I SEMS NYE BAR 'JOG PAR MI BYED, CHOS RNAMS LA CHOS KYI RJES SU MTHUN PAR RTOGS PAR MI BYED, STON 
PA'I BSTAN PA LAS 'DA' BAR MI BYED PA DANG, NYAN THOS KHA CIG NYAN PAR BYED, RNA BLAGS TE NYAN PAR BYED, KUN SHES PA'I SEMS NYE BAR 'JOG PAR BYED, CHOS RNAMS LA CHOS KYI RJES SU MTHUN PAR RTOGS PAR BYED, STON PA'I BSTAN PA LAS MI 'DA' BAR BYED KYANG DES DE BZHIN GSHEGS PA LAS 
GNOD PAR MI 'GYUR, ,MI BZOD PAR MI 'GYUR, 'KHRUG PAR MI 'GYUR, THUGS MNGON PAR MI DGYES PAR MI 'GYUR LA THUGS DGYES PAR MI 'GYUR, THUGS YENG YENG POR MI 'GYUR ZHING DE LA DE BZHIN GSHEGS PA DRAN PA DANG, SHES BZHIN DANG LDAN PAR BTANG SNYOMS SU BZHUGS TE, 'DI NI 
'PHAGS PAS BSTEN CING 'PHAGS PAS BSTEN PAR RIGS SHING TSOGS YONGS SU SDUD PA DRAN PA NYE BAR GZHAG PA GSUM PA'O, ,DGE SLONG DAG DRAN PA NYE BAR GZHAG PA GSUM PO 'DI DAG NI GANG 'PHAGS PAS BSTEN CING 'PHAGS PAS BSTEN PAR RIGS PA TSOGS YONGS SU SDUD PA'O ZHES NGAS JI SKAD BSTAN PA 
DE RGYAS PAR RAB TU BSHAD DO, ,SKU TSE DANG, RIGS DANG, SKU BONG TSAD KYIS MIN ZHES BYA BA LA, MDO DRUG GI TSOGS KYI LNGA PA RTOGS PA BRJOD PA CHEN PO'I MDO LAS 'DI LTAR 'DON TE, DGE SLONG DAG 'DI NAS BSKAL PA DGU BCU RTZA GCIG GI GONG DU YONGS SU GANG YANG DE BZHIN GSHEGS PA RNAM PAR GZIGS 
'JIG RTEN DU BYUNG BA DANG, DGE SLONG DAG GANG YANG 'DI NAS BSKAL PA SUM CU RTZA GCIG GI GONG DU YANG DAG PAR RDZOGS PA'I SANGS RGYAS RIN CHEN GTZUG TOR CAN DANG, THAMS CAD SKYOB 'JIG RTEN DU BYUNG LA, DGE SLONG DAG BSKAL PA BZANG PO 'DI LA YANG DAG PAR RDZOGS PA'I SANGS RGYAS BZHI 'JIG RTEN 

@60A
*, ,DU BYUNG STE, 'KHOR BA 'JIG DANG, GSER THUB DANG, 'OD SRUNGS DANG, DA LTAR SH'AKYA THUB PA NGA DAG GO, ,DGE SLONG DAG YANG DAG PAR RDZOGS PA'I SANGS RGYAS RNAM PAR GZIGS KYI TSE'I TSAD NI LO STONG PHRAG BRGYAD CU THUB PAR GYUR TO, ,DGE SLONG DAG YANG DAG PAR RDZOGS PA'I SANGS 
RGYAS RIN CHEN GTZUG TOR CAN GYI TSE'I TSAD NI LO STONG PHRAG BDUN CU THUB PAR GYUR TO, ,DGE SLONG DAG YANG DAG PAR RDZOGS PA'I SANGS RGYAS THAMS CAD SKYOB KYI TSE'I TSAD NI LO STONG PHRAG DRUG CU THUB PAR GYUR TO, ,DGE SLONG DAG YANG DAG PAR RDZOGS PA'I SANGS RGYAS 'KHOR BA 'JIG GI TSE'I TSAD NI LO STONG PHRAG LNGA BCU THUB 
PAR GYUR TO, ,DGE SLONG DAG YANG DAG PAR RDZOGS PA'I SANGS RGYAS GSER THUB KYI TSE'I TSAD NI LO STONG PHRAG BZHI BCU THUB PAR GYUR TO, ,DGE SLONG DAG YANG DAG PAR RDZOGS PA'I SANGS RGYAS 'OD SRUNGS KYI TSE'I TSAD NI LO STONG PHRAG SUM CU THUB PAR GYUR TO, ,DA LTAR NGA'I TSE'I TSAD NI LO BRGYA STE, YANG DAG PAR BDE 
BA DANG BCAS NA CUNG ZAD LHAG PA YANG YOD DO, ,DGE SLONG DAG YANG DAG PAR RDZOGS PA'I SANGS RGYAS RNAM PAR GZIGS NI RGYAL RIGS SU 'KHRUNGS PAR GYUR LA, DGE SLONG DAG YANG DAG PAR RDZOGS PA'I SANGS RGYAS RIN CHEN GTZUG TOR CAN DANG, THAMS CAD SKYOB DANG, 'KHOR BA 'JIG DANG, GSER THUB DANG, 
'OD SRUNGS NI BRAM ZE'I RIGS SU 'KHRUNGS BAR GYUR CING, DA LTAR NGA NI RGYAL RIGS SU 'KHRUNGS PAR GYUR TO, ,DGE SLONG DAG YANG DAG PAR RDZOGS PA'I SANGS RGYAS RNAM PAR GZIGS KYI GDUNG NI KO TI BYIR GYUR LA, DGE SLONG DAG YANG DAG PAR RDZOGS PA'I SANGS RGYAS RIN CHEN GTZUG TOR CAN DANG, THAMS 
CAD SKYOB DANG, 'KHOR BA 'JIG DANG, 'OD SRUNGS DANG, GSER THUB RNAMS KYI GDUNG NI 'OD SRUNGS SU GYUR TO, ,DA LTAR NGA'I GDUNG NI GOO TA MAR GYUR TO ZHES BYA BA 'DI LTA BU LA SOGS PAR THA DAD DO,, ,,GANG DAG RGYAL BA RNAM 'DREN CING, ,BYA BA CHUNG NGU BYED GYUR PA, ,ZHES BYA BA LA 
SOGS PA LA, SANGS RGYAS RAB TU MANG PO'I BYED PA LAS 'DON TO, ,GANG ZHIG 'JIG RTEN SANGS RGYAS LA, ,SKYABS SONG SKYES BU DE MCHOG STE, ,SANGS RGYAS BYA BA BYAS SKYE BO, ,MYA NGAN 'DAS PAR 'GRO BAR 'GYUR, ,GAD ZHIG RGYAL BA RNAM 'DREN LA, ,BYA BA CUNG ZAD BYED GYUR PA, ,DE DAG MTHO 

@60B
RIS SNA TSOGS DAG ,BGROD NAS BDUD RTZI GO 'PHANG THOB, ,'DI LTAR JI BZHIN THOS NAS NI, ,NGA NI MYA NGAN 'DAS 'OG TU, ,SRID PA'I RGYA MTSOR 'KHYAM 'GYUR ZHES, ,DGE BA MANG PO RAB TU BYA, ,ZHES GSUNGS SO, ,NYON MONGS PA MED PA ZHES BYA BA LA SOGS PA LA, BCOM LDAN 'DAS MNYAN 
YOD KYI LHO PHYOGS NA BZHUGS PA NA BRAM ZE SBAS PA LA SHIN TU KHRO BA'I RANG BZHIN CAN GYI BU ZHIG SKYES PAR GYUR TO, ,JI TZAM NA PHA'I SRID SRUNG GI RIG BYED KYI LAS KYI MTHA' DAG BOR TE RAB TU BYUNG NGO, ,DE DE NA YANG KHRO BA'I RANG BZHIN DU GYUR TE, BYA DANG RI DAGS DAG LA GNOD PA BYED PA NA, NAGS TSAL 
LA GNAS PA'I LHA RNAMS KYIS DE DE NA GNAS SU MI STER TE, JI TZAM NA BCOM LDAN 'DAS LHA DANG BCAS PA'I 'JIG RTEN MNGON PAR DANG BAR BYED PA'I CHO 'PHRUL CHEN PO STON PA DE'I TSE CHO 'PHRUL CHEN PO DE LA NAGS TSAL LA GNAS PA'I LHA DE DAG MNGON PAR DANG STE, SNYING RJES SMRAS PA, 'JIG RTEN GYI 
RGYAN DU GYUR PA'I SANGS RGYAS BYUNG GI ,KHYOD BCOM LDAN 'DAS BLTA BA'I PHYIR SONG SHIG CES JI SRID DU RGYAL BYED KYI TSAL DU KHRID PA'I BAR DU'O, ,BCOM LDAN 'DAS KYIS DE DAD PAR BYED PA'I 'OD KYI DKYIL 'KHOR BKYE STE, JI TZAM NA RAB TU BYUNG BA'I BAR DU STE, BYAMS PA GOMS PAR BYAS NAS DGRA , 
BCOM PA NYID THOB PAR GYUR TO, ,RAB 'BYOR ZHES MING GRAGS PAR GYUR PA'O, ,GRANG DANG, YUL DANG, LJONGS GANG DU BSOD SNYOMS KYI PHYIR 'GRO BA NA BDAG LA SU YANG SEMS NYON MONGS PAR MA GYUR CIG CES BYA BA RNAM PAR BLTAS TE, PHYIS SPYOD YUL DU 'GRO BAR BYED DE, GANG GI PHYIR SEMS NYE 
BAR NYON MONGS PAR BYED NA SPYOD YUL DU MI 'GRO ZHING ZAN GCOD PA'I BAR DU YANG BYED DO, ,JI TZAM NA DES BSAM PA NA BDAG NYID KLU LAS SHI 'PHOS PA DANG, GNYEN RNAMS GDUL BYAR GYUR PA MTHONG STE, JI TZAM NA KLU'I KHANG PAR PHYIN TE, KLU'I RIGS LNGA BRGYA 'ONGS PA DAG BTUL TE, DE DAG BYAMS PA'I TING NGE 
'DZIN LA BKOD DE SHING SHAL MA LI'I NAM MKHA' LDING GI GNOD PA MED PAR BYAS SO, ,JI TZAM NA GNAS BRTAN GYIS NAM MKHA' LDING RNAMS GDUL PA'I PHYIR KLU'I RIGS LNGA BRGYA SHING SHAL MA LI'I STENG DU BTEG STE, NAM MKHA' LDING LNGA BRGYA LNGA BRGYA BTUL BA'I BAR DU'O, ,DE NAS BCOM LDAN 'DAS 

@61A
*, ,KYIS DGE SLONG RNAMS LA BOS TE, DGE SLONG DAG NGA'I NYAN THOS NYON MONGS PA MED PA LA GNAS PA RNAMS KYI NANG DU MCHOG NI DGE SLONG RAB 'BYOR 'DI YIN TE, LAS GANG GIS KLUR SKYES SHE NA, BCOM LDAN 'DAS 'OD SRUNGS KYI GSUNG RAB LA RIGS KYI BU 'DI RAB TU BYUNG STE, DE'I MKHAN 
PO NYON MONGS PA MED PA LA GNAS TE, DES KYANG NYON MONGS PA MED PA LA DAD PA THOB PO, ,DES GZHON DU RNAMS KYIS RGOD PA DANG, BZLOG PA DANG, DE RNAMS KYIS SMRAS PA, 'DI NI BYAMS PA BYAMS PA LA GNAS PA ZHES SMRAS PA DANG, DE KHROS NAS SMRAS PA, TSE DANG LDAN PA KHYED CAG NI SBRUL DANG 'DRA'O ZHES 
BYA BA LA SOGS PA RGYAS PAR 'BYUNG NGO, ,SO SO YANG DAG PAR RIG PA BZHI ZHES BYA BA LA, GLENG GZHI NI MNYAN DU YOD PA NA 'O, ,DGE SLONG DAG BZHI PO 'DI DAG NI SO SO YANG DAG PAR RIG PA BZHI STE, BZHI GANG ZHE NA, DON SO SO YANG DAG PAR RIG PA DANG, CHOS SO SO YANG DAG PAR RIG PA DANG,, 
NGES PA'I TSIG SO SO YANG DAG PAR RIG PA DANG, SPOBS PA SO SO YANG DAG PAR RIG PA'O ZHES GSUNGS SO, ,BTAGS PA'I MING DANG GZUGS BTAGS PA LAS SO SO YANG DAG PAR RIG PA 'DI DAG BSHAD DO, ,MNGON SHES RNAM DRUG CES BYA BA LA, GLENG GZHI NI MNYAN DU YOD PA NA'O, ,DGE SLONG DAG MNGON 
PAR SHES PA NI DRUG STE, DRUG GANG ZHE NA, RDZU 'PHRUL GYI YUL SHES PA DANG, LHA'I MIG DANG, RNA BA DANG, SEMS KYI RNAM GRANGS DANG, SNGON GYI GNAS RNAM PA DU MA RJES SU DRAN PA DANG, ZAG PA ZAD PA'O ZHES GSUNGS SO, ,'O NA RAB TU BYED PA LAS ZHES BYA BA LA, RAB TU BYED PA'I RKANG PA'I 
YANG DAG PAR SDUD PA'I RAB TU BYED PA LAS, MNGON PAR SHES PA'I CHOS RNAMS GANG ZHE NA, SHES RAB DGE BA NI MNGON PAR SHES PA ZHES BRJOD DE, CHOS THAMS CAD KYI DNGOS PO JI LTA BA BZHIN MNGON PAR SHES PA'I PHYIR RO ZHES GSUNGS SO, ,GSUM NI RIG PA ZHES BYA BA LA, GLENG GZHI NI MNYAN DU YOD 
PA NA'O, ,MI SLOB PA'I RIG PA NI GSUM STE, MI SLOB PA'I SNGON GYI GNAS RJES SU DRAN PA SHES PA MNGON SUM DU BYA BA'I RIG PA DANG, MI SLOB PA'I 'CHI 'PHO BA DANG, SKYE BA SHES PA MNGON SUM DU BYA BA'I RIG PA DANG, MI SLOB PA'I ZAG PA ZAD PA'I SHES PA MNGON SUM DU BYA BA'I RIG PA'O, ,SNGON GYI 

@61B
GNAS RNAMS RIG PA YIS, ,MTHO RIS NGAN SONG GZIGS NAS NI, ,DE NAS MNGON SHES NGES PA YIS, ,THUB PA SKYE BA ZAD PAR 'GYUR, ,KUN LAS 'DOD CHAGS RNAM GROL ZHING, ,SEMS NI 'DOD CHAGS GROL ZHES 'GYUR, ,RIG PA GSUM PO PHUN TSOGS PAS, ,DE PHYIR GSUM RIG CES 
BYA'O; ;ZHES GSUNGS SO, ,CHO 'PHRUL RNAM PA GSUM NI, MDO DRUG GI TSOGS KYI BZHI PA REG PA'I MDO LAS 'BYUNG STE, DE NAS BCOM LDAN 'DAS KYIS RAL PA CAN STONG RAB TU PHYUNG ZHING BSNYEN PAR RDZOGS PAR BYAS TE, JI LTAR 'DOD PAR NYE BAR GNAS BAR BYA STE, GA YA MGO GANG NA BA DER LJONGS RGYU 
ZHING GSHEGS TE, RIM GYIS GA YA MGOR GSHEGS TE, GA YA MGO'I AA SHIR SHA'I MCHOD RTEN NA DGE SLONG STONG THAM PA DANG, THABS CIG TU BZHUGS SO, ,DE NAS BCOM LDAN 'DAS KYIS DGE SLONG STONG RNAMS LA CHO 'PHRUL RNAM PA GSUM PO RDZU 'PHRUL GYI CHO 'PHRUL DANG, KUN BRJOD PA'I CHO 'PHRUL 
DANG; RJES SU BSTAN PA'I CHO 'PHRUL RNAMS KYIS GDAMS PAR MDZAD DE, DE LA BCOM LDAN 'DAS KYI RDZU 'PHRUL GYI CHO 'PHRUL NI 'DI YIN TE, BCOM LDAN 'DAS JI LTAR THUGS MNYAM PAR GZHAG PA NA RANG GI GDAN LAS MI SNANG BA DE LTA BU'I TING NGE 'DZIN LA SNYOMS PAR ZHUGS TE, SHAR PHYOGS SU 'PHOS 
TE SPYOD LAM BZHI STON PAR MDZAD DE, 'DI LTA STE, GSHEGS PA DANG, BZHUGS PA DANG, GNAS PA DANG, GZIMS PA DANG, STON PAR MDZAD DO, ,ME'I KHAMS LA SNYOMS PAR ZHUGS SHING ME'I KHAMS LA SNYOMS PAR ZHUGS NAS SANGS RGYAS BCOM LDAN 'DAS KYI SKU LAS RNAM PA DU MA'I 'OD DAG 
'PHROS TE, 'DI LTA STE, SNGON PO DANG, SER PO DANG, DMAR PO DANG, DKAR PO DANG, LJANG GU DANG, SHEL GYI KHA DOG LTA BU DAG 'BYUNG BA'I CHO 'PHRUL DAG STON CING, LUS KYI STOD NAS CHU GRANG MO'I RGYUN 'BYUNG ZHING LUS KYI SMAD NAS 'BAR BA DANG, LUS KYI SMAD NAS CHU GRANG MO'I RGYUN 
'BYUNG ZHING LUS KYI STOD NAS 'BAR BAR BYED DE, SHAR PHYOGS JI LTA BA BZHIN DU LHO DANG, DE BZHIN DU NUB DANG, DE BZHIN DU BYANG PHYOGS SU YANG STON PAR BYED DE, PHYOGS BZHIR STENG DANG 'OG TU RDZU 'PHRUL BSTAN PAR MDZAD NAS, DE NAS RDZU 'PHRUL MNGON PAR 'DU BYA BA NI DE DAG SLAR BTUL 

@62A
*, ,TE; DGE SLONG GI DGE 'DUN GYI MDUN DU GDAN BSHAMS PA NYID LA BZHUGS TE, 'DI NI BCOM LDAN 'DAS KYI RDZU 'PHRUL GYI CHO 'PHRUL LO, ,DE LA BCOM LDAN 'DAS KYI KUN BRJOD PA'I CHO 'PHRUL NI 'DI YIN TE, DGE SLONG DAG KHYED KYI SEMS NI 'DI LTA BU, YID NI 'DI 
LTA BU; RNAM PAR SHES PA NI 'DI LTA BU STE, 'DI LTA BUR RTOG PAR BYED DO, ,'DI LTA BUR RTOG PAR MI BYED DO, ,'DI LTAR YID LA BYED DO, ,'DI LTAR YID LA MI BYED DO, ,'DI NI SPANGS PA'O, ,'DI NI LUS KYIS MNGON SUM DU BYAS NAS BSGRUBS TE GNAS SO ZHES BYA BA STE, 'DI NI BCOM LDAN 
'DAS KYIS KUN BRJOD PA'I CHO 'PHRUL YIN NO, ,DE LA BCOM LDAN 'DAS KYI RJES SU BSTAN PA'I CHO 'PHRUL NI 'DI YIN TE, DGE SLONG DAG 'DI THAMS CAD NI KUN DU 'BAR BA'O, ,DGE SLONG DAG 'DI THAMS CAD NI 'BAR BA GANG ZHE NA, DGE SLONG DAG MIG NI KUN DU 'BAR BA'O, ,GZUGS DANG, 
MIG GI RNAM PAR SHES PA DANG, MIG GI 'DUS TE REG PA DANG, MIG GI 'DUS TE REG PA'I RKYEN GYIS BYUNG BA'I TSOR BA BDE BA 'AM, SDUG BSNGAL BA 'AM, BDE BA YANG MA YIN SDUG BSNGAL BA YANG MA YIN PA DE YANG KUN DU 'BAR BA'O, ,GANG GIS KUN DU 'BAR ZHE NA, 'DOD CHAGS KYI ME 'BAR BA 
DANG; ZHE SDANG GI ME DANG, GTI MUG GI ME KUN TU 'BAR BA DANG, SKYE BA DANG, RGA BA DANG, NA BA DANG, 'CHI 'PHO BA DANG, MYA NGAN DANG, SMRE SNGAGS 'DON PA DANG, SDUG BSNGAL BA DANG, YID MI BDE BA DANG, 'KHRUG PA DANG, SDUG BSNGAL KUN DU 'BAR BA'O ZHES NGA SMRA'O, ,DGE 
SLONG DAG RNA BA DANG, SNA DANG, LCE DANG, LUS DANG, YID NI KUN DU 'BAR BA STE, CHOS DANG YID KYI RNAM PAR SHES PA DANG, YID KYI 'DUS TE REG PA DANG, YID KYI 'DUS TE REG PA'I RKYEN GYIS 'BYUNG BA'I TSOR BA BDE BA 'AM, SDUG BSNGAL BA 'AM, BDE BA YANG MA YIN, SDUG 
BSNGAL BA YANG MA YIN PA DANG YANG KUN DU 'BAR BA STE, GANG GIS KUN DU 'BAR ZHE NA, 'DOD CHAGS KYI ME 'BAR BA DANG, ZHE SDANG GI ME DANG, GTI MUG GI ME KUN DU 'BAR BA DANG, SKYE BA DANG, RGA BA DANG, NA BA DANG, 'CHI BA DANG, MYA NGAN DANG, SMRE SNGAGS 'DON PA DANG, SDUG 

@62B
BSNGAL BA DANG, YID MI BDE BA DANG, 'KHRUG PA DANG, SDUG BSNGAL KUN DU 'BAR BA'O ZHES NGA SMRA STE, 'DI NI BCOM LDAN 'DAS KYI RJES SU BSTAN PA'I CHO 'PHRUL YIN NO, ,CHOS KYI RNAM GRANGS 'DI BSHAD PA NA SNGON RAL PA CAN DU GYUR PA'I DGE SLONG NYE BAR LEN PA MED PAR ZAG PA LAS SEMS RNAM 
PAR GROL LO ZHES GSUNGS SO,, ,,BSTAN PA MCHOG ,MI 'KHRUL PHYIR DANG PHAN PA DANG, ,ZHES BYA BA LA, BCOM LDAN 'DAS N'A LEN DRA AA MRAS KUN DU BSKOR BA'I KUN DGA' RA BA NA BZHUGS TE, DE NAS KHYIM BDAG NYA PA'I BU BCOM LDAN 'DAS GANG NA BA DER NYE BAR SONG STE, NYE 
BAR SONG NAS BCOM LDAN 'DAS KYI ZHABS LA SPYI BOS PHYAG BYAS TE, PHYOGS GCIG TU 'DUG GO, ,PHYOGS GCIG TU 'DUG NAS KHYIM BDAG NYA PA'I BUS BCOM LDAN 'DAS LA 'DI SKAD CES GSOL TO, ,BTZUN PA N'A LEN DRA 'BYOR BRGYAS PA BDE BA LO LEGS PA SKYE BO DANG MI MANG POS GANG BA 'DI NA 
BCOM LDAN 'DAS LA MNGON PAR DAD PA MANG DU MCHIS LAGS TE, BCOM LDAN 'DAS KYIS DGE SLONG RNAMS 'GA' ZHIG MI'I CHOS LAS BLA MAR GYUR PA'I RDZU 'PHRUL DAG BSTAN DU BCUG NA LEGS TE, BRAM ZE DANG, KHYIM BDAG 'GRO BA DANG 'ONG BA DAG GIS MTHONG NAS 'DI LTA BU'I N'A LEN DRA 
PHAL CHER BCOM LDAN 'DAS LA DAD PAR 'GYUR RO, ,KHYIM BDAG GI BU NGA 'DI LTAR DGE SLONG DAG KHYED CAG BRAM ZE DANG KHYIM BDAG 'ONG BA RNAMS LA MI'I CHOS LAS BLA MAR GYUR PA'I RDZU 'PHRUL DAG STON CIG CES NYAN THOS RNAMS LA CHOS MI STON GYI, 'ON KYANG 'DI LTAR DGE SLONG DAG DGE BA NI 
GSANG BAR BYA ZHING SDIG PA NI MTHOL BAR BYA'O ZHES NYAN THOS RNAMS LA CHOS STON TO, ,BCOM LDAN 'DAS KYIS MI'I CHOS BLA MAR GYUR PA'I RDZU 'PHRUL LA NYES DMIGS CI ZHIG YANG DAG PAR RJES SU GZIGS NA 'DI LTAR DGE SLONG DAG DGE BA NI GSANG BAR BYA ZHING SDIG PA NI MTHOL BAR BYA'O ZHES NYAN 
THOS RNAMS LA CHOS STON TO, ,KHYIM BDAG GI BU CHO 'PHRUL NI RNAM PA GSUM STE, GSUM GANG ZHE NA, RDZU 'PHRUL GYI CHO 'PHRUL DANG, KUN BRJOD PA'I CHO 'PHRUL DANG, RJES SU BSTAN PA'I CHO 'PHRUL LO, ,KHYIM BDAG GI BU RDZU 'PHRUL GYI CHO 'PHRUL GANG ZHE NA, KHYIM BDAG GI BU 'DI NA DGE 

@63A
*, ,SBYONG NGAM BRAM ZE KHA CIG RDZU 'PHRUL GYI YUL RNAM PA DUM NYAMS SU MYONG BAR BYED PA STE, 'DI LTA STE, GCIG TU GYUR NAS MANG POR 'GYUR BA DANG, MANG POR GYUR NAS GCIG TU 'GYUR BA DANG, SNANG BA DANG MI SNANG BAR SHES PA DANG MTHONG BA NYAMS SU MYONG BAR BYED PA DANG, 
RTZIG PA DANG, RA BA DANG, RDO BA DANG, RI LA LUS KYIS THOGS PA MED PAR 'GRO STE, 'DI LTA STE, NAM MKHA' LA BYA BA BZHIN NO, ,SA LA YANG BYI'U ZUL DU BYED DE, 'DI LTA STE, CHU LA BYA BA BZHIN NO, ,CHU LA YANG 'BYING BA MED PAR 'GRO STE, 'DI LTA STE, SA LA BYA BA BZHIN NO, ,NAM MKHA' 
LA YANG SKYIL MO KRUNG GIS 'GRO STE, DPER NA 'DAB CHAGS BYA BZHIN NO, ,NYI MA DANG ZLA BA 'DI LTAR RDZU 'PHRUL CHE ZHING MTHU CHE BA 'DI DAG LAG PAS NOM ZHING NYUG PA DANG, TSANGS PA'I 'JIG RTEN GYI BAR DU LUS KYIS DBANG SGYUR BAR BYED DE, DGE SBYONG NGAM, BRAM ZE DAG RDZU 'PHRUL RNAM PA DU MA NYI MA DANG ZLA BA 
LAG PAS NOM ZHING NYUG PA'I BAR DU BYED PA DAG DAD PA'I KHYIM BDAG GAM, KHYIM BDAG GI BU 'GA' ZHIG GIS MTHONG STE, MTHONG NAS MA DAD PA'I KHYIM BDAG GAM KHYIM BDAG GI BU DAG LA 'DI SKAD DU, KYE SKYES BU SHES PAR GYIS SHIG ,'DI NA DGE SBYONG NGAM, BRAM ZE RDZU 'PHRUL GYI YUL RNAM PA DU MA GCIG 
TU GYUR NAS MANG POR 'GYUR BA DANG, NYI MA DANG ZLA BA LAG PAS NOM ZHING NYUG PA'I BAR DU BYED PA DAG NGAS MTHONG NGO ZHES SMRA'O, ,DE 'DI SKAD DU, KYE SKYES BU KHYOD KYIS 'DI NA DGE SBYONG NGAM, BRAM ZE RDZU 'PHRUL GYI YUL RNAM PA DU MA NYI MA DANG ZLA BA LA NOM ZHING NYUG PA'I BAR DU BYED PA MTHONG BA DE LA NGO MTSAR BA CI ZHIG 
YOD; KYE SKYES BU GAN DHA RA PA ZHES BYA BA'I RIG SNGAGS YOD DO, ,DE 'GA' ZHIG GIS BZUNG ZHING BCANGS NA RDZU 'PHRUL GYI YUL RNAM PA DU MA NYI MA DANG ZLA BA LA NOM ZHING NYUG PA'I BAR DU BYED PA YOD DO ZHES SMRA NA, KHYIM BDAG GI BU 'DI JI SNYAM DU SEMS, GNAS DANG PO 'DI LA DAD PA'I KHYIM BDAG GAM 
KHYIM BDAG GI BU DAG MA DAD PA'I KHYIM BDAG GAM KHYIM BDAG GI BU'I NYE BAR BRJOD PA NYAN SNYAM SEMS SAM, BTZUN PA DE BZHIN NO, ,KHYIM BDAG GI BU MI'I CHOS LAS BLA MAR GYUR PA'I RDZU 'PHRUL LA NYES DMIGS 'DI LTA BU NGAS YANG DAG PAR RJES SU GZIGS NAS 'DI LTAR NYAN THOS 

@63B
RNAMS LA, DGE SLONG DAG DGE BA NI GSANG BAR BYA ZHING SDIG PA NI MTHOL BAR BYA'O ZHES CHOS STON PAR MDZAD DO, ,KHYIM BDAG GI BU KUN BRJOD PA'I CHO 'PHRUL GANG ZHE NA, KHYIM BDAG GI BU 'DI NA DGE SBYONG NGAM BRAM ZE KHA CIG NI RGYU MTSAN NAM, YONGS SU BRJOD PA LA KUN BRJOD PAR BYA STE, YID 
NI 'DI LTA BU'O, ,YID NI GZHAN DU'O, ,SNGA BAR BYAS PA DANG, SNGA BAR BRJOD PA YANG KUN BRJOD LA, GSANG BAR BYAS PA DANG, GSANG BAR BRJOD PA KUN YANG RJOD PAR BYED LA, 'DAS PA DANG, MA 'ONGS PA DANG, DA LTAR BYUNG BA KUN YANG RJOD PAR BYED CING, THAG RING PO YANG 
KUN BRJOD LA, THAG NYE BAR YANG KUN BRJOD CING, SEMS KYANG KUN BRJOD LA SEMS LAS BYUNG BA YANG KUN RJOD PAR BYED DE, GANG CUNG ZAD BRJOD PA DE THAMS CAD DE BZHIN DU 'GYUR GYI, GZHAN DU YANG MA YIN PA DANG, RGYU MTSAN NAM YONGS SU BRJOD PA LAS KUN RJOD PAR MI BYED MOD KYI, 
'ON KYANG LHA DANG MI RNAMS LAS THOS NAS YID NI 'DI LTA BU'O ZHES KUN RJOD PAR BYED DE ZHES BYA BA NAS, THAMS CAD DE BZHIN DU GYUR PA MA YIN ZHES BYA BA'I BAR DU DANG, RGYU MTSAN DANG YONGS SU BRJOD PA LAS KUN RJOD PAR YANG MI BYED LA LHA DANG MI RNAMS LAS THOS NAS KUN RJOD PAR YANG MI BYED 
MOD KYI, 'ON KYANG YONGS SU RTOG PA DANG, YONGS SU DPYOD PAS SEMS CAN GZHAN DANG GANG ZAG GZHAN RNAMS KYI YID YID KYIS RNAM PAR SHES NAS YID NI 'DI LTA BU'O ZHES BYA BA NAS, SNGA MA BZHIN DU THAMS CAD DE BZHIN DU 'GYUR GYI, GZHAN DU MA YIN ZHES BYA BA'I BAR DU'O, ,DGE 
SBYONG NGAM BRAM ZE RGYU MTSAN NAM, YONGS SU BRJOD PA LAS YID NI 'DI LTA BU'O ZHES KUN RJOD PAR BYED PA ZHES BYA BA NAS, SNGA MA BZHIN DU THAMS CAD DE BZHIN DU 'GYUR GYI, GZHAN DU MA YIN ZHES BYA BA'I BAR DU STE, DAD PA'I KHYIM BDAG GAM, KHYIM BDAG GI BU DAG GIS MTHONG STE, MTHONG 
NAS MA DAD PA'I KHYIM BDAG GAM KHYIM BDAG GI BU DE DAG LA 'DI SKAD DU KYE SKYES BU DAG SHES PAR GYIS SHIG ,'DI NA DGE SBYONG NGAM, BRAM ZE RGYU MTSAN NAM YONGS SU BRJOD PA LAS YID NI 'DI LTA BU'O ZHES KUN BRJOD CES BYA BA NAS, THAMS CAD DE BZHIN DU 'GYUR GYI, GZHAN DU YANG MA 

@64A
*, ,YIN PA NGAS MTHONG NGO ZHES SMRAS PA DANG, KYE SKYES BU KHYOD KYIS DGE SBYONG NGAM BRAM ZE RGYU MTSAN NAM YONGS SU BRJOD PA LAS YID NI 'DI LTA BU'O ZHES KUN BRJOD CES BYA BA NAS, THAMS CAD DE BZHIN DU 'GYUR GYI, GZHAN DU MA YIN PA MTHONG BA LA NGO MTSAR BA CI ZHIG YOD, KYE 
SKYES BU RTOG BYED CES BYA BA'I RIG SNGAGS YOD DE GANG ZHIG GIS BZUNG ZHING BCANGS NAS RGYU MTSAN NAM YONGS SU BRJOD PA LAS YID NI 'DI LTA BU'O ZHES KUN RJOD PAR BYED CES BYA BA NAS THAMS CAD DE BZHIN DU 'GYUR GYI GZHAN DU MA YIN NO ZHES SMRA NA, KHYIM BDAG GI BU 'DI JI SNYAM DU SEMS, GNAS 
GNYIS PA 'DI LA DAD PA'I KHYIM BDAG GAM, KHYIM BDAG GI BU DE DAG MA DAD PA'I KHYIM BDAG GAM, KHYIM BDAG GI BU DE DAG GI NYE BAR BRJOD PA NYAN SNYAM SEMS SAM, BTZUN PA DE BZHIN NO, ,KHYIM BDAG GI BU MI'I CHOS LAS BLA MAR GYUR PA'I KUN BRJOD PA'I CHO 'PHRUL LA NYES DMIGS 
'DI LTA BU NGAS YANG DAG PAR RJES SU GZIGS NAS, DGE SLONG DAG DGE BA NI GSANG BAR BYA ZHING SDIG PA NI MTHOL BAR BYA'O ZHES NYAN THOS RNAMS LA CHOS STON PAR MDZAD DO, ,KHYIM BDAG GI BU RJES SU BSTAN PA'I CHO 'PHRUL GANG ZHE NA, KHYIM BDAG GI BU DE BZHIN GSHEGS PA DGRA BCOM PA YANG 
DAG PAR RDZOGS PA'I SANGS RGYAS 'JIG RTEN DU BYUNG ZHES BYA BA NAS RGYAS PAR GNAS RNAM PA GSUM RNAMS LA STON PA'I YONGS SU DAG PA BTZAL BAR BYA'O ZHES DE'I DPE TSUL KHRIMS KYI PHUNG PO'I BSAM GTAN DANG, MNGON PAR SHES PA ZHES BYA BA'I TSUL KHRIMS KYI PHUNG PO'I MDO LNGA BA'I STOD KYI CHA 
LAS 'BYUNG LA, SMAD KYI CHA NI MDZOD KYI GNAS GNYIS PAR TSANGS PA'I BAR DU G-YO SGYU 'BYUNG NGO ZHES BYA BA DER BRIS ZIN TO, ,STON PA LA, YID MGYOGS 'GRO BA ZHES BYA BA LA, BCOM LDAN 'DAS SHAR SHA PA'I GRONG KHYER GYI TZAN DAN GYI KHANG PA NA BZHUGS TE, DE'I TSE RGYA MTSO CHEN PO'I NANG NA 
KLU'I RGYAL PO NAG PO DANG, GOO TA MA ZHES BYA BA GNYIS GNAS TE, BCOM LDAN 'DAS SHAR SHA PA'I GRONG KHYER NA CHOS STON GYIS NYAN PA'I PHYIR 'GRO'O ZHES GNAS TE, DE NAS KLU LNGA BRGYA'I 'KHOR DANG, CHU BO LNGA BRGYA NAS BYUNG STE SHAR SHA PA'I GRONG KHYER DU 'ONG BA SANGS RGYAS BCOM LDAN 'DAS 

@64B
KYI CHOS RNAMS LA MI BRJED PA'I DRAN PAS KLU'I RGYAL PO NAG PO DANG, GOO TA MA GNYIS SHAR SHA BA'I GRONG KHYER DU 'ONGS NA GRONG KHYER GZHIG CING MI SNANG BAR 'GYUR BA GZIGS TE, DE NAS BCOM LDAN 'DAS KYIS TSE DANG LDAN PA MOOD GAL GYI BU CHEN PO LA BOS TE, MOOD GAL GYI BU CHEN PO DE BZHIN 
GSHEGS PA'I GLO BUR BA'I BSOD SNYOMS DAG ZUNG SHIG ,DE CI'I PHYIR ZHE NA, MOOD GAL GYI BU CHEN PO GLO BUR GYI BSOD SNYOMS NI RNAM PA LNGA STE, LNGA GANG ZHE NA, GLO BUR DU LHAGS PA DANG, MGRON PO DANG, NAD PA DANG, NAD G-YOG DANG, LAS BYED PA RNAMS KYI'O, ,'DON 
'DI LA BCOM LDAN 'DAS NYID LAS BYED PA YIN NO, ,DE NAS BCOM LDAN 'DAS DANG, MOOD GAL GYI BU THABS CIG TU KLU'I RGYAL PO NAG PO DANG, GOO TA MA GNYIS GANG NA BA DER GSHEGS SHING NYE BAR GSHEGS TE BKA' STZAL PA, KLU'I DBANG PO DAG SHUR PA RI'I GRONG KHYER MI SNANG BAR 'GYUR 
BA DE LTAR BSAM PAR GYIS SHIG ,DE GNYIS KYIS SMRAS PA, BTZUN PA DAD PA'I SHUGS DE 'DRA BAS BDAG CAG DER 'ONGS NA GANG YANG BDAG SROG CHAGS GROG SBUR YAN CHAD LA YANG GNOD PAR MI NUS NA, SHUR SHA PA NA GNAS PA'I SKYE BO'I TSOGS LA LTA SMOS KYANG CI 'TSAL, DE NAS BCOM 
LDAN 'DAS GDUGS TSOD GSOL BAR RTZOM PA NA, KLU DE DAG SO SO NAS 'DI SNYAM DU KYE MA BCOM LDAN 'DAS BDAG GI CHU GSOL BAR GYUR KYANG CI MA RUNG SNYAM DU SEMS SO, ,BCOM LDAN 'DAS KYIS DGONGS PA, GAL TE GCIG GI CHU 'THUNGS NA GZHAN DAG MI DGA' BAR 'GYUR GYIS THABS KYI 
RNAM PA ZHIG BYA'O ZHES DGONGS TE, DE NAS BCOM LDAN 'DAS KYIS TSE DANG LDAN PA MOOD GAL GYI BU CHEN PO LA BOS TE, MOOD GAL GYI BU CHU LNGA BRGYA GANG DU 'DUS PA DE LAS CHU LHUNG BZED GANG KHYER LA SHOG SHIG ,BTZUN PA DE BZHIN NO ZHES TSE DANG LDAN PA MOOD GAL GYI BU CHEN POS BCOM LDAN 'DAS LAS 
MNYAN TE, CHU BO LNGA BRGYA GANG DU 'DUS PA DE LAS CHU LHUNG BZED GANG BLANGS TE, BCOM LDAN 'DAS GANG NA BA DER NYE BAR SONG STE, NYE BAR SONG NAS BCOM LDAN 'DAS LA CHU LHUNG BZED BKANG NAS PHUL BA DANG, BCOM LDAN 'DAS KYIS BLANGS TE GSOL TO, ,DE NAS TSE DANG LDAN PA MOOD GAL 

@65A
*, ,GYI BU CHEN PO 'DI SNYAM DU SEMS TE, SNGON BCOM LDAN 'DAS KYIS DGE SLONG DAG PHA DANG, MA DAG NI BU LA DKA' BA BYED PA STE, GSOS SKYED PAR BYED CING 'DZAM BU'I GLING SNA TSOGS STON PA STE, PHRAG PA GCIG LA PHA, PHRAG PA GNYIS PA LA MA KHYER TE, LO 'KHOR BA 
BRGYAR GNAS PA DANG, GANG YANG SA CHEN PO 'DI'I NOR BU DANG, MU TIG DANG, BEE d'URYA DANG, DUNG DANG, SHEL DANG, GSER DANG, DNGUL DANG, SA LE SBRAM DANG, AASMA GARBHA DANG, MU SA LA GARBHA DANG, LO HE TA R'A GA DANG, DUNG G-YAS SU 'KHYIL PA LA SOGS 
PA 'DI LTA BU RNAMS KYIS PHYUG PAR BYAS KYANG BUS PHA DANG MA LA PHAN PA BYAS PA MA YIN NO, ,GANG GIS PHA DANG MA MA DAD PA DAD PA PHUN SUM TSOGS PAR BYED CING 'DUL BA DANG, RAB TU 'GOD PA DANG, RAB TU 'JOG PAR BYED CING TSUL KHRIMS 'CHAL BA TSUL KHRIMS PHUN SUM 
TSOGS PA DANG, SER SNA CAN GTONG BA PHUN SUM TSOGS PA DANG, SHES RAB 'CHAL BA SHES RAB PHUN SUM TSOGS PAR BYED CING 'DUL BA LA RAB TU 'GOD PA DANG, RAB TU 'JOG PAR BYED NA, 'DI TZAM GYIS BUS PHA DANG MA LA PHAN BA BYAS PA 
YIN NO ZHES GSUNGS SO, ,BDAG GIS MA LA PHAN PA CUNG ZAD KYANG MA BYAS KYIS DA BDAG GIS MA GANG DU SKYES PA BSAM PAR BYA'O ZHES DES BSAMS PA DANG 'JIG RTEN GYI KHAMS 'OD ZER CAN DU SKYES PAR MTHONG ZHING, GANG GIS 'DUL ZHE NA, BCOM LDAN 'DAS KYIS 'DUL BAR 
MTHONG NAS, DE 'DI SNYAM DU BDAG THAG RING PO NAS 'ONGS PAR GYUR LA BDAG GIS DON 'DI BCOM LDAN 'DAS KYIS DGONGS PAR BYA'O ZHES, DES BCOM LDAN 'DAS LA 'DI SKAD CES GSOL TO, ,BTZUN PA BCOM LDAN 'DAS KYIS SNGON DGE SLONG DAG PHA DANG MA BU LA DKA' BA BYED PA STE ZHES 
GSUNGS NA, BDAG GI MA 'JIG RTEN GYI KHAMS 'OD ZER CAN DU SKYES PA DE BCOM LDAN 'DAS KYIS GDUL BAR 'OS TE, BCOM LDAN 'DAS THUGS BRTZE BA NYE BAR BZUNG STE DE GDUL BAR MDZAD DU GSOL, BCOM LDAN 'DAS KYIS BKA' STZAL PA, MOOD GAL GYI BU GANG GI RDZU 'PHRUL 

@65B
GYIS 'GRO BAR BYA, BCOM LDAN 'DAS BDAG GI 'O, ,DE NAS BCOM LDAN 'DAS DANG TSE DANG LDAN PA MOOD GAL GYI BU CHEN PO RI RAB KYI STENG DU ZHABS 'JOG CING GSHEGS TE, ZHAG BDUN GYIS 'OD ZER CAN GYI 'JIG RTEN GYI KHAMS SU PHYIN TO, ,MOOD GAL GYI DU [*BU?] CHEN PO THAG RING PO NAS 'ONG BA BU MO 
BZANG MOS MTHONG STE, MTHONG NAS RINGS PAR DE'I DRUNG DU 'ONGS TE SMRAS PA, YUN RING MO ZHIG NA BU MTHONG NGO YUN RING MO ZHIG NA BU MTHONG NGO ZHES SMRAS SO, ,DE NA SKYE BO MANG BO'I TSOGS DAG 'DI SKAD DU GZHON NU MA 'DI RAB TU BYUNG BA RGAN PO 'DI'I MAR JI LTAR 'GYUR ZHES SMRAS PA DANG, DE DAG LA 
'PHAGS PA MOOD GAL GYI BU CHEN POS BDAG GI PHUNG PO 'DI GSOS SHING BSKYED PA DES NA 'DI MA ZHES BYA'O ZHES SMRAS SO, ,DE NAS BCOM LDAN 'DAS KYIS GZHON NU MA BZANG MO'I BSAM PA DANG, BAG LA NYAL DANG KHAMS DANG RANG BZHIN MKHYEN PAR MDZAD NAS, 'PHAGS PA'I BDEN PA 
BZHI MTHONG BA DE LTA BU'I CHOS BSTAN PAR MDZAD DE, GZHON NU MA BZANG MOS THOS NAS 'JIG TSOGS LA LTA BA'I RI'I RTZE MO MTHO BA NYI SHU YE SHES KYI RDO RJES BCOM NAS RGYUN DU ZHUGS PA'I 'BRAS BU MNGON SUM DU BYAS TE, DE BDEN PA MTHONG NAS CHED DU BRJOD PA LAN GSUM DU CHED DU BRJOD PA 
SNGA MA BZHIN DU LHA DANG MI LA BKOD DO ZHES BYA BA'I BAR DU'O, ,YANG SMRAS PA, SHIN TU RKYEN MANG LDAN PA'I NGAN SONG NGAM, ,'JIGS SU RUNG LAS KHYED KYI MTHU YIS BSGRAL, ,MTHO RIS 'GRO BA'I BSOD NAMS SGO PHYE ZHING, ,MYA NGAN 'DAS PA'I LAM NI BDAG GIS THOB, ,KHYOD LA 
BRTEN NAS BDAG SKYON RNAM DAG CING, ,BDAG GI MIG NI SHIN TU RNAM DAG GYUR, ,SDUG BSNGAL RGYA MTSO'I PHA ROL PHYIN GYUR CING, ,'PHAGS PA DGYES PA'I ZHI BA'I GNAS THOB BO, ,SKYE RGA 'CHI BA'I 'KHRUG DANG BRAL GYUR CING, ,LHA DANG LHA MIN MI YI 'GRO BAS MCHOD, ,SKYE 
BA STONG DU MTHONG BA RNYED DKA' BA, ,THUB PA MTHONG BA 'BRAS BU BCAS PAR GYUR, ,BTZUN PA BDAG NI MNGON PAR 'PHAGS SO, ,MNGON PAR 'PHAGS SO, ,DED NAS BZUNG STE BCOM LDAN 'DAS DANG CHOS DANG DGE 'DUN LA SKYABS SU MCHI'O, ,BDAG DGE BSNYEN DU GZUNG DU GSOL, 

@66A
*, ,DUS 'DI NAS BZUNG STE JI SRID 'TSO'I BAR DU SROG DANG BSNGO ZHING SKYABS SU 'GRO ZHING MNGON PAR DANG NGO, ,BCOM LDAN 'DAS TSE DANG LDAN PA MOOD GAL GYI BU CHEN PO DANG THABS CIG TU BSOD SNYOMS BZHES PAR GNANG BAR MDZOD CIG ,BCOM LDAN 'DAS KYIS GNANG STE, 
GZHON NU MA BZANG MOS BCOM LDAN 'DAS DANG TSE DANG LDAN PA MOOD GAL GYI BU CHEN PO BDE BAR BZHUGS PAR RIG NAS, GTZANG ZHING BSOD PA'I BZA' BA DANG BCA' BA DAG GIS RANG GI LAG NAS 'DRIM PAR BYED, STOBS PAR BYED DE, LAN DU MAR BSOD PA'O, ,BZA' BA DANG BCA' PA 
DAG GIS BRIMS SHING BSTABS NAS BCOM LDAN 'DAS GSOL BAR RIG NAS LAG PA GNYIS KYIS LHUNG BZED GYU STE, STAN DMA' BA CIG BLANGS TE BCOM LDAN 'DAS KYI MDUN DU CHOS NYAN PA'I PHYIR 'DUG PAR GYUR TO, ,BCOM LDAN 'DAS KYIS DE LA CHOS BSTAN TE, TSE DANG LDAN PA 
MOOD GAL GYI BU CHEN POS BCOM LDAN 'DAS KYI LHUNG BZED BLANGS NAS BKRUS TE, BCOM LDAN 'DAS KYIS BKA' STZAL PA, MOOD GAL GYI BU 'GRO BAR BYA'O, ,BCOM LDAN 'DAS GSHEGS SHIG ,GANG GI RDZU 'PHRUL GYIS, BCOM LDAN 'DAS KYI'O, ,GANG YANG RGYAL 
BYED KYI TSAL DU PHYIN PA DE LTA BU'I DGONGS PA MDZAD DE, BCOM LDAN 'DAS PHYIN TAM, MOOD GAL GYI BU PHYIN TO, ,DE NAS TSE DANG LDAN PA MOOD GAL GYI BU CHEN PO NGO MTSAR SKYES TE SMRAS PA, BCOM LDAN 'DAS RDZU 'PHRUL 'DI'I MING CI LAGS, MOOD GAL GYI BU YID MGYOGS PA'O, , 
BTZUN PA SANGS RGYAS KYI CHOS 'DI LTAR ZAB PA BDAG GIS RNAM PAR MI SHES TE, GAL TE RNAM PAR SHES PAR MA GYUR NA YANG BDAG GI LUS TIL GYI PHYE MA TZAM DU GYUR KYANG BLA NA MED PA YANG DAG PAR RDZOGS PA'I BYANG CHUB TU SEMS BSKYED PA BZLOG PAR MI BYA'O, ,DA BDAG GIS CI BYA STE BUD SHING 
TSIG BA BZHIN DU GYUR TO ZHES GSUNGS SO, ,SANGS RGYAS RNAMS KYI SANGS RGYAS KYI YUL NI BSAM GYIS MI KHYAB PO ZHES BYA BA LA, BZHI LAS 'PHROS PA LAS 'BYUNG BA MDZOD KYI GNAS GNYIS PA 'DI NYID DU SEMS CAN GYI GNAS DGU'I SKABS SU BRIS SHING, MDZOD KYI GNAS GSUM PAR 

@66B
SRID PA BAR MA BSAM PAR SEMS CAN RNAMS KYI LAS KYI RNAM PAR SMIN PA NI BSAM GYIS MI KHYAB PO ZHES YANG DAG PAR BSHAD DO, ,STON MIN SPRUL PA PO DANG BCAS, ,ZHES BYA BA LA, PHRAN TSEGS KYI SDE SNOD LAS DON GYI SDE TSAN BCU PA LAS MDO 'DI LTAR 'DON TE, DE NAS MNYAN YOD NA GNAS 
PA'I BRAM ZE DANG KHYIM BDAG DE DAG 'DI SNYAM DU RGYU GANG DANG RKYEN GANG GIS RAB TU BYUNG BA RNAMS DANG RAB TU BYUNG BA RNAMS SU RTZOD CING 'THAB PA DANG MTSANG 'BRU BA DANG CHAD PAS GCOD PA DAG BYUNG BAR GYUR, BCOM LDAN 'DAS LA GUS PAS 'DRI BA'I NUS PA MED DO SNYAM MO, ,DE NAS BCOM 
LDAN 'DAS KYIS MNYAN YOD KYI BRAM ZE DANG KHYIM BDAG DE DAG GI SEMS THUGS KYIS MNGON PAR MKHYEN NAS, MGO BREGS SHING CHOS GOS BGOS PA SKYES BU CHEN PO'I MTSAN SUM CU RTZA GNYIS DANG DPE BYAD BZANG PO BRGYAD CU DANG YANG DAG PAR LDAN PA'I SPRUL PA ZHIG SPRUL PAR MDZAD 
DO; ;CHOS NYID KYIS NYAN THOS RNAMS KYIS SPRUL PA SPRUL NAS, NYAN THOS RNAMS SMRA NA SPRUL PA YANG SMRA BAR BYED LA, NYAN THOS RNAMS MI SMRA NA SPRUL PA YANG MI SMRA BAR 'GYUR ZHING, SPRUL PA GCIG SMRA NA, THAMS CAD SMRA ZHING, GCIG MI SMRA NA THAMS CAD KYANG MI SMRA BAR 
'GYUR RO; ,SANGS RGYAS BCOM LDAN 'DAS RNAMS KYIS SPRUL PA SPRUL PAR MDZAD PA NA, SANGS RGYAS BCOM LDAN 'DAS DRI BAR MDZAD PA NA SPRUL PA LUNG STON PAR BYED LA, SPRUL PA DRI BAR MDZAD NA BCOM LDAN 'DAS LUNG STON PAR MDZAD DO, ,DE NAS SPRUL PA DE STAN LAS 
LANGS TE BLA GOS PHRAG PA GCIG TU BYAS NAS BCOM LDAN 'DAS GANG NA BA DER THAL MO SBYAR ZHING PHYAG BYAS NAS, DE'I TSE DON GYI SDE TSAN 'DI LAS BRTZAMS TE TSIGS SU BCAD PA'I DBYANGS KYIS ZHU BA ZHUS PA, PHRAG DOG LHAN CIG MYA NGAN SMRE SNGAGS 'DON, ,'THAB RTZOD 'DI DAG GANG GIS 
RAB TU BSKYED, ,PHRA MA DANG BCAS NGA RGYAL LHAG NGA RGYAL, ,'DI DAG GANG GIS BSKYED PA BDAG 'DRI'O, ,PHRAG DOG LHAN CIG MYA NGAN SMRE SNGAGS 'DON, ,'THAB DANG RTZOD PA 'DI DAG DGA' BAS BSKYED, ,PHRA MA DANG BCAS NGA RGYAL LHAG NGA RGYAL, ,'DI DAG DGA' BAS RAB TU 

@67A
*, ,BSKYED PA YIN, ,ZHES BYA BA LA SOGS PA BYUNG NGO, ,GCIG CIG SMRA BAR GYUR BA NA ZHES BYA BA LA SOGS PA'I TSIGS SU BCAD PA'I DPE NI LUNG RING PO'I MDO LAS TSANGS PA'I SPRUL PA DE DAG LHA'I DBANG PO'I PHANG PAR 'DUG STE SO SO NAS GTAM SMRAS SO ZHES BYA BA LA 
SOGS PA 'BYUNG NGO,, ,,'PHAGS PA 'OD SRUNGS CHEN PO'I BYIN GYIS RLABS KYIS ZHES BYA BA LA, GANG GI PHYIR DE LA BCOM LDAN 'DAS KYIS BSTAN PA GTAD DE, BCOM LDAN 'DAS YONGS SU MYA NGAN LAS 'DAS PA'I 'OG TU GSUNG RAB BSDU BA BYAS SO, ,DGRA BCOM PA LNGA BRGYA 
PO DE DAG YONGS SU MYA NGAN LAS 'DAS PA DANG, 'PHAGS PA 'OD SRUNGS CHEN PO LA BSTAN PA YONGS SU GTAD DO, ,DE LTAR BYA BA MA LUS PAR BYAS TE, RI BYA RKANG MO'I STENG DU 'DZEGS NAS BCOM LDAN 'DAS KYI PHYAG DAR KHROD PA'I NA BZAS LUS DANG BSIL BYED DANG LHUNG BZED GTUMS 
TE; RI GSUM GYIS BSGRIBS TE, BCOM LDAN 'DAS BYAMS PA'I GSUNG RAB KYI BAR DU NYAMS PAR MA GYUR CING DES RANG GI 'KHOR RNAMS LA RIG PAR BYED PAR 'GYUR RO ZHES BYIN GYIS BRLABS NAS YONGS SU MYA NGAN LAS 'DAS SO, ,GANG GI TSE BCOM LDAN 'DAS BYAMS PA 'JIG RTEN DU 
BYUNG BA DE'I TSE NYAN THOS KYI DGE 'DUN DANG LHAN CIG SA PHYOGS DER GSHEGS TE RI GSUM PO DAG RNAM PAR BSAL TE, BCOM LDAN 'DAS BYAMS PA'I PHYAG GIS RUS PA'I TSOGS BSNAMS TE CHOS STON PAR 'GYUR TE, CHOS STON BA THOS NAS NYAN THOS BYE BA PHRAG DGU BCU RTZA DRUG DGRA BCOM 
PA NYID MNGON SUM DU BYED PAR 'GYUR RO ZHES PHREN TSEGS LAS, DBYANGS DANG ZHES BYA BA LA SOGS PA'I SMAN GYI GZHI'I SDOM GYI TSIGS SU BCAD PA GSUM PA LAS RGYAS PAR 'DON TO, ,CHOS MNGON PA MDZOD KYI RNAM PAR BSHAD PA NYE BAR MKHO BA ZHES BYA BA LAS MDZOD KYI GNAS BDUN PA 
PHAL CHER MDO DANG SBYAR BA RDZOGS SO,, ,,'DI LTAR MDO LAS LHAG PA'I SEMS KYI BSLAB PA DANG ZHES BYA BA LA, LAM GYI TSOGS KYI BSLAB PA'I SGO'I MDO GSUM PA DANG BZHI PA LAS 'BYUNG BA MDZOD KYI GNAS DRUG PA 'DI NYID DU, DE'I TSE DE MI SLOB DGRA BCOM, ,ZHES BYA BA LA, 

@67B
TSIG LE'UR BYAS PA DANG, YANG TSUL KHRIMS DANG, TING NGE 'DZIN DANG, SHES RAB KYI RANG BZHIN YIN ZHES BRIS ZIN TO, ,SEMS YONGS SU DAG PA'I GTZO BO ZHES BYA BA LA, STAG GI BYANG CHUB KYI BU DANG, NYAN THOS KYI RNAM PAR BSHAD PA SDOM GYI TSIGS SU BCAD PA BCU GCIG PA'I 
THA MA LAS 'BYUNG BA MDZOD KYI GNAS DRUG PAR BSHAD ZIN TO, ,BCOM LDAN 'DAS KYIS KYANG BSAM GTAN MI DGE BA DAG KYANG ZHES GSUNGS SO ZHES BYA BA LA, TSANGS PA'I TSOGS KYI SDOM GYI TSIGS SU BCAD PA DANG PO'I MOOD GAL GYI BU DANG SBAS PA'I MDO LAS 'DI LTAR 'DON TE, 
DE'I TSE NA SDE DPON NYE DGA' 'KHOR DER 'DUS PAR GYUR CING TSOGS TE 'DUG PAR GYUR TE, DE NAS SDE DPON NYE DGAS CHEN POR GRAGS PA'I BRAM ZE 'CHAR BYED LA 'DI SKAD CES SMRAS SO, ,'CHAR BYED KHYED CAG 'ONG MA'I TSAL BYA KA LAN DA KA GNAS PA NA DE LTAR BSAM GTAN DANG BSAM 
GTAN GYI TSUL GYIS MNGON PAR DGA' BA BDEN NAM, SDE DPON DE DE BZHIN TE, DE DE BZHIN NO, ,BSAM GTAN DANG BSAM GTAN GYI TSUL GYIS SDOM PAR BYED DO, ,DUS GCIG GI TSE BCOM LDAN 'DAS GOO TA MA CHU BO CAN BYI KUN DZE KA'I SPYIL BU NA BZHUGS TE, DE'I TSE BCOM LDAN 
'DAS GOO TA MA DES BDAG LA BSAM GTAN THAMS CAD NI BSNGAGS SHING BSAM GTAN THAMS CAD KYI RAB TU BSNGAGS PA GSUNG NGO, ,DE NAS TSE DANG LDAN PA KUN DGA' BOS CHEN POR GRAGS PA'I BRAM ZE 'CHAR BYED LA 'DI SKAD CES SMRAS SO, ,'CHAR BYED KHYOD 'DI SKAD DU BCOM LDAN 'DAS 
GOO TA MA DES BDAG LA BSAM GTAN THAMS CAD BSNGAGS SHING BSAM GTAN THAMS CAD KYIS RAB TU BSNGAGS PA GSUNG NGO ZHES MA SMRA SHIG ,'ON KYANG BCOM LDAN 'DAS NI BSNGAGS PAR MI 'OS PA DE DAG GI BSNGAGS PA MI GSUNG GI ,BSNGAGS PAR 'OS PA DAG GI BSNGAGS PA MI 
GSUNG NGO, ,JI LTAR BCOM LDAN 'DAS GOO TA MA GANG BSNGAGS PAR MI 'OS PA DAG GI BSNGAGS PA MI GSUNG ZHE NA, 'CHAR BYED 'DI NA KHA CIG 'DOD PA'I 'DOD CHAGS KYIS KUN NAS DKRIS PA'I SEMS LA LAN MANG DU GNAS SHING 'DOD PA'I 'DOD CHAGS KYIS KUN NAS DKRIS PA'I 

@68A
*, ,SKYES PA RNAMS LA PHYIS NGES PA 'BYUNG BA YANG DAG PA JI LTA BA BZHIN DU RAB TU MI SHES TE, DE 'DOD PA'I 'DOD CHAGS KYIS KUN NAS DKRIS PAS BAR DU BCAD CING SGOM PAR BYED RAB TU BSGOM ZHING BSGOM STE, GNOD SEMS DANG, RMUGS PA DANG, GNYID DANG 
RGOD PA DANG, 'GYOD PA DANG, THE TSOM GYIS KUN NAS DKRIS PAS SEMS LA LAN MANG DU GNAS SHING THE TSOM GYIS KUN NAS DKRIS PA SKYES PA RNAMS LAS, PHYIS NGES PAR 'BYUNG BA YANG DAG PA JI LTA BA BZHIN MI SHES TE, DE THE TSOM GYIS KUN NAS DKRIS PAS RAB TU BCAD CING SGOM 
PAR BYED, RAB TU BSGOM ZHING BSGOM STE, 'DI LTAR NA BSNGAGS PAR MA 'OS PA'I BSAM GTAN GYI BSNGAGS PA MI GSUNG NGO, ,JI LTAR NA BSNGAGS PAR 'OS PA'I BSNGAGS PA GSUNG ZHE NA, 'CHAR BYED 'DI NA DGE SLONG 'DOD PA LAS DBEN PA SDIG PA MI DGE BA LAS DBEN ZHES BYA BA 
NAS; BSAM GTAN BZHI PA BSGRUBS TE GNAS SO ZHES BYA BA'I BAR DU STE, 'DI LTAR NA BSNGAGS PAR 'OS PA BSNGAGS SO, ,KUN DGA' PO BCOM LDAN 'DAS GOO TA MAS BSNGAGS PAR MI 'OS PA'I BSAM GTAN GYI BSNGAGS PA MI GSUNG ZHING, BSNGAGS PAR 'OS PA'I 
BSNGAGS PA GSUNG NGAM, KUN DGA' BO BDAG LA YANG BYA BA MANG PO DANG BYA BA MANG DU MCHIS KYIS 'GRO BAR BYA'O, ,'CHAR BYED DE LTAR DE'I DUS LA BAB PAR SHES NA SONG SHIG ,DE NAS CHEN POR GRAGS PA'I MA GA DH'A'I BRAM ZE 'CHAR BYED TSE DANG LDAN PA KUN DGA' BOS BSHAD PA LA 
MNGON PAR DGA' ZHING RJES SU YI RANG STE, STAN LAS LANGS TE SONG NGO ZHES GSUNGS SO, ,GAL TE TSE DANG DROD GNYIS 'DRES PAR GSUNGS PA'I PHYIR DANG ZHES BYA BA LA, LUNG BAR MA'I SDOM GYI TSIGS SU BCAD PA GSUM PA'I MTHAR GSUS PO CHE'I MDO LAS BYUNG BA MDZOD KYI GNAS GSUM 
PA 'DI NYID DU, DE LAS BYUNG BA'I TSOR BA DRUG ,LNGA NI LUS KYI'O SEMS KYI GZHAN, ,ZHES BYA BAR TSE DANG DROD GNYIS LHAN CIG CING 'DRES PAR GSUNGS PA'I PHYIR SKAD CIG MA NGES PAR GRUB PO ZHES BYA BAR BRIS ZIN TO,, ,,'DAM BU'I SHOG GNYIS BZHIN ZHES BYA BA LA, GLENG GZHI 

@68B
NI RGYAL PO'I KHAB NA'O, ,DE'I TSE NA TSE DANG LDAN PA SH'A RI'I BU DANG, TSE DANG LDAN PA GSUS PO CHE GNYIS RGYAL PO'I KHAB KYI BYA RGOD PHUNG PO'I RI LA BRTEN TE GNAS TO, ,DE NAS TSE DANG LDAN PA SH'A RI'I BU DGONGS KA NANG DU YANG DAG 'JOG LAS LANGS TE, TSE DANG LDAN PA GSUS PO CHE GANG NA BA DER 
NYE BAR SONG STE, NYE BAR SONG NAS TSE DANG LDAN PA GSUS PO CHE DANG LHAN CIG YANG DAG PAR DGA' BA NGANG YANG DAG PAR BDE BA'I GTAM RNAM PA SNA TSOGS BYAS TE PHYOGS GCIG TU 'DUG GO, ,PHYOGS GCIG TU 'DUG NAS TSE DANG LDAN PA SH'A RI'I BUS TSE DANG LDAN PA GSUS PO CHE LA 'DI SKAD 
CES SMRAS SO, ,TSE DANG LDAN PA GSUS PO CHE DRIS PA LUNG BSTAN PA'I PHYIR SKABS SU 'BYED NA BDAG PHYOGS CUNG ZAD CIG YONGS SU 'DRI'O, ,TSE DANG LDAN PA SH'A RI'I BU DRIS SHIG DANG THOS NAS RIG PAR BYA'O, ,TSE DANG LDAN PA GSUS PO CHE RGA BA YOD DAM, TSE DANG LDAN PA SH'A RI'I BU 
YOD DO; ,'CHI BA YOD DAM, TSE DANG LDAN PA SH'A RI'I BU YOD DO, ,TSE DANG LDAN PA GSUS PO CHE CI RGA BA DANG 'CHI BA DAG RANG GIS BYAS SAM, GZHAN GYIS BYAS SAM, 'ON TE RANG GIS KYANG BYAS SHING GZHAN GYIS KYANG BYAS SAM, 'ON TE RGA BA DANG 'CHI BA DAG RANG GIS KYANG MA BYAS GZHAN 
GYIS KYANG MA BYAS PAR RGYU MED PAR BYUNG, TSE DANG LDAN PA SH'A RI'I BU RGA BA DANG 'CHI BA NI RANG GIS MA BYAS SHING GZHAN GYIS MA BYAS LA, RANG GIS BYAS PA DANG GZHAN GYIS BYAS PA YANG MA YIN LA, RGA BA DANG 'CHI BA DAG NI RANG GIS MA BYAS GZHAN GYIS MA BYAS PAR RGYU MED PA LAS KYANG MA 
BYUNG GI ,'ON KYANG SKYE BA'I RKYEN GYIS RGA BA DANG 'CHI BA BYUNG NGO, TSE DANG LDAN PA GSUS PO CHE CI SKYE BA RANG GIS BYAS SAM, 'ON TE GZHAN GYIS BYAS SAM, 'ON TE RANG GIS KYANG BYAS SHING GZHAN GYIS KYANG BYAS SAM, SKYE BA DANG RGA BA DAG RANG GIS MA BYAS GZHAN GYIS MA BYAS PAR 
RGYU MED PA LAS BYUNG, TSE DANG LDAN PA SH'A RI'I BU SKYE BA NI RANG GIS MA BYAS SHING GZHAN GYIS MA BYAS LA, RANG GIS BYAS PA DANG GZHAN GYIS BYAS PA YANG MA YIN LA, SKYE BA NI RANG GIS MA BYAS GZHAN GYIS MA BYAS PAR RGYU MED PA LAS BYUNG BA YANG MA YIN NO, ,'ON KYANG SRID PA'I 

@69A
*, ,RKYEN GYIS SKYE BA BYUNG NGO, ,TSE DANG LDAN PA GSUS PO CHE CI SRID PA RANG GIS BYAS SAM, 'ON TE GZHAN GYIS BYAS SAM, 'ON TE RANG GIS KYANG BYAS SHING GZHAN GYIS KYANG BYAS SAM, 'ON TE SRID PA RANG GIS KYANG MA BYAS GZHAN GYIS KYANG MA BYAS PAR RGYU MED PA LAS BYUNG, 
TSE DANG LDAN PA SH'A RI'I BU SRID PA NI RANG GIS KYANG MA BYAS SHING GZHAN GYIS KYANG MA BYAS LA, RANG GIS BYAS PA DANG GZHAN GYIS BYAS PA YANG MA YIN LA, SRID PA NI RANG GIS MA BYAS GZHAN GYIS MA BYAS PAR RGYU MED PA LAS BYUNG BA YANG MA YIN TE, 'ON KYANG LEN PA'I RKYEN GYIS SRID PA'O, ,TSE DANG 
LDAN PA GSUS PO CHE CI LEN PA RANG GIS BYAS SAM, 'ON TE GZHAN GYIS BYAS SAM, 'ON TE RANG GIS KYANG BYAS SHING GZHAN GYIS KYANG BYAS SAM, 'ON TE LEN PA RANG GIS KYANG MA BYAS GZHAN GYIS KYANG MA BYAS PAR RGYU MED PA LAS BYUNG, TSE DANG LDAN PA SH'A RI'I BU LEN PA NI RANG GIS MA BYAS SHING 
GZHAN GYIS MA BYAS LA, RANG GIS BYAS PA DANG GZHAN GYIS BYAS PA YANG MA YIN LA, LEN PA NI RANG GIS MA BYAS GZHAN GYIS MA BYAS PAR RGYU MED PA LAS BYUNG BA YANG MA YIN TE, 'ON KYANG SRID PA'I RKYEN GYIS LEN PA BYUNG NGO, ,TSE DANG LDAN PA GSUS PO CHE SRID PA RANG GIS BYAS SAM, 'ON TE 
GZHAN GYIS BYAS SAM, 'ON TE RANG GIS KYANG BYAS SHING GZHAN GYIS KYANG BYAS SAM, 'ON TE SRED PA RANG GIS KYANG MA BYAS GZHAN GYIS KYANG MA BYAS PAR RGYU MED PA LAS BYUNG, TSE DANG LDAN PA SH'A RI'I BU SRED PA NI RANG GIS KYANG MA BYAS SHING GZHAN GYIS KYANG MA BYAS LA, RANG GIS BYAS PA DANG GZHAN 
GYIS BYAS PA YANG MA YIN LA, SRED PA RANG GIS MA BYAS GZHAN GYIS MA BYAS PAR RGYU MED PA LAS BYUNG BA YANG MA YIN TE, 'ON KYANG TSOR BA'I RKYEN GYIS SRED PA BYUNG NGO, ,TSE DANG LDAN PA GSUS PO CHE TSOR BA RANG GIS BYAS SAM, ,'ON TE GZHAN GYIS BYAS SAM, 'ON TE RANG GIS KYANG BYAS SHING 
GZHAN GYIS KYANG BYAS SAM, 'ON TE TSOR BA RANG GIS MA BYAS GZHAN GYIS MA BYAS PAR RGYU MED PA LAS BYUNG, TSE DANG LDAN PA SH'A RI'I BU TSOR BA NI RANG GIS KYANG MA BYAS SHING GZHAN GYIS KYANG MA BYAS LA, RANG GIS BYAS PA YANG MA YIN GZHAN GYIS BYAS PA YANG MA YIN LA, TSOR BA RANG GIS MA BYAS 

@69B
GZHAN GYIS MA BYAS PAR RGYU MED PA LAS BYUNG BA YANG MA YIN TE, 'ON KYANG RIG PA'I RKYEN GYIS TSOR BA BYUNG NGO, ,TSE DANG LDAN PA GSUS PO CHE REG PA RANG GIS BYAS SAM, 'ON TE GZHAN GYIS BYAS SAM, 'ON TE RANG GIS KYANG BYAS SHING GZHAN GYIS KYANG BYAS SAM, 'ON TE REG PA DANG 
GIS MA BYAS GZHAN GYIS MA BYAS PAR RGYU MED PA LAS BYUNG, TSE DANG LDAN PA SH'A RI'I BU REG PA NI RANG GIS MA BYAS SHING GZHAN GYIS MA BYAS LA, RANG GIS BYAS PA DANG GZHAN GYIS BYAS PA YANG MA YIN LA, REG PA RANG GIS MA BYAS GZHAN GYIS MA BYAS PAR RGYU MED PA LAS BYUNG BA YANG 
MA YIN TE, 'ON KYANG SKYE MCHED DRUG GI RKYEN GYIS REG PA BYUNG NGO, ,TSE DANG LDAN PA GSUS PO CHE SKYE MCHED DRUG RANG GIS BYAS SAM, 'ON TE GZHAN GYIS BYAS SAM, 'ON TE RANG GIS KYANG BYAS SHING, GZHAN GYIS KYANG BYAS SAM, 'ON TE SKYE MCHED DRUG RANG GIS MA BYAS GZHAN GYIS 
MA BYAS PAR RGYU MED PA LAS BYUNG, TSE DANG LDAN PA SH'A RI'I BU SKYE MCHED DRUG NI RANG GIS MA BYAS SHING GZHAN GYIS KYANG MA BYAS LA, RANG GIS BYAS PA DANG GZHAN GYIS MA BYAS PA YANG MA YIN LA, SKYE MCHED DRUG NI RANG GIS MA BYAS GZHAN GYIS MA BYAS PAR RGYU MED PA LAS BYUNG BA YANG MA YIN TE, 
'ON KYANG MING DANG GZUGS KYI RKYEN GYIS SKYE MCHED DRUG BYUNG NGO, ,TSE DANG LDAN PA GSUS PO CHE MING DANG GZUGS RANG GIS BYAS SAM, 'ON TE GZHAN GYIS BYAS SAM, 'ON TE RANG GIS KYANG BYAS SHING GZHAN GYIS KYANG BYAS SAM, MING DANG GZUGS RANG GIS MA BYAS, GZHAN GYIS MA BYAS PAR RGYU 
MED PA LAS BYUNG, TSE DANG LDAN PA SH'A RI'I BU MING DANG GZUGS NI RANG GIS MA BYAS SHING GZHAN GYIS KYANG MA BYAS LA, RANG GIS BYAS PA DANG GZHAN GYIS BYAS PA YANG MA YIN LA, MING DANG GZUGS NI RANG GIS MA BYAS GZHAN GYIS KYANG MA BYAS PAR RGYU MED PA LAS BYUNG BA YANG MA YIN TE, 'ON 
KYANG RNAM PAR SHES PA'I RKYEN GYIS MING DANG GZUGS BYUNG NGO, ,TSE DANG LDAN PA GSUS PO CHE RNAM PAR SHES PA RANG GIS BYAS SAM, 'ON TE GZHAN GYIS BYAS SAM, 'ON TE RANG GIS KYANG BYAS SHING GZHAN GYIS KYANG BYAS SAM, 'ON TE RNAM PAR SHES PA RANG GIS MA BYAS GZHAN GYIS KYANG 

@70A
*, ,MA BYAS PAR RGYU MED PA LAS BYUNG, TSE DANG LDAN PA SH'A RI'I BU RNAM PAR SHES PA NI RANG GIS MA BYAS SHING GZHAN GYIS KYANG MA BYAS LA, RANG GIS BYAS PA DANG GZHAN GYIS BYAS PA YANG MA YIN LA, RNAM PAR SHES PA RANG GIS MA BYAS GZHAN GYIS KYANG MA BYAS PAR RGYU MED PA LAS 
BYUNG BA YANG MA YIN TE, 'ON KYANG MING DANG GZUGS KYI RKYEN GYIS RNAM PAR SHES PA BYUNG NGO, ,TSE DANG LDAN PA GSUS PO CHE SNGA MAS PHYI MA DANG, PHYI MAS SNGA MA 'DI JI LTAR RIGS PAR 'GYUR TE, DE LTAR TSE DANG LDAN PA GSUS PO CHES 'DI SKAD DU, TSE DANG LDAN PA SH'A RI'I BU MING DANG 
GZUGS NI RANG GIS MA BYAS SHING GZHAN GYIS MA BYAS LA, RANG GIS BYAS PA DANG GZHAN GYIS BYAS PA YANG MA YIN LA, MING DANG GZUGS RANG GIS MA BYAS GZHAN GYIS MA BYAS PAR RGYU MED PA LAS BYUNG BA YANG MA YIN NO, ,'ON KYANG RNAM PAR SHES PA'I RKYEN GYIS MING DANG GZUGS BYUNG 
NGO ZHES BSHAD PA LA, DA LTAR NI MING DANG GZUGS KYI RKYEN GYIS RNAM PAR SHES PA BYUNG NGO ZHES TSE DANG LDAN PA GSUS PO CHES BSHAD PA'I DON MI SHES TE, TSE DANG LDAN PA GSUS PO CHES BSHAD PA'I DON 'DI JI LTAR BLTA BAR BYA, DE'I PHYIR TSE DANG LDAN PA SH'A RI'I BUS SKYES BU MKHAS PA RNAMS NI 
DPES RNAM PAR BSHAD PA'I DON SHES PAR 'GYUR BAS RE ZHIG DPE NYON CIG ,DPER NA 'DAM BU'I SHOG GNYIS BLANG BA DAG PHAN TSUN BSTEN CING PHAN TSUN 'BREL BA DANG, PHAN TSUN BSTEN CING GNAS TE, DE LAS 'GA' ZHIG GIS GCIG BLANGS NAS GNYIS PA LHUNG BAR GYUR PA DE BZHIN DU, 
TSE DANG LDAN PA SH'A RI'I BU CHES GNYIS PO 'DI DAG NI PHAN TSUN BSTEN PA PHAN TSUN 'BREL BA, PHAN TSUN BSTEN CING GNAS PA STE, RNAM PAR SHES PA'I RKYEN GYIS MING DANG GZUGS YIN ZHING, MING DANG GZUGS KYI RKYEN GYIS RNAM PAR SHES PA YIN NO, ,TSE DANG LDAN PA GSUS PO CHE JI LTAR STON 
PA'I KAN THOS MKHAS PA GSAL BA DUL BA 'JIGS PA MED PA 'CHI BA MED PA DANG, 'CHI BA MED PA'I KHAMS LUS KYIS MNGON SUM BYAS SHING BSGRUBS TE GNAS PA DAG GIS 'DI LTA BU'I RANG BZHIN ZAB CING ZAB PA'I DRIS PA DAG YANG DAG PA'I SHES RAB KYIS RNAM PAR DPYAD NAS LUNG BSTAN PA 

@70B
LEGS SO LEGS SO, ,TSE DANG LDAN PA GSUS PO CHE NI TSANGS PAR SPYOD PA MKHAS PA DAG GIS SPYI BO LA THOD BZHIN DU THOGS TE, BLTA BA'I PHYIR 'GROS RNYED PA DANG, BSNYEN BKUR BA DE DAG NI RNYED PA LEGS PAR RNYED PA'O, ,BDAG CAG KYANG RNYED PA LEGS PAR RNYED DE, BDAG CAG TSE DANG 
LDAN PA GSUS PO CHE BLTA BA'I PHYIR 'GRO BA DANG, BSNYEN BKUR RNYED PA 'BA' ZHIG TU MA ZAD KYI TSE DANG LDAN PA GSUS PO CHE BDAG CAG SUM CU PA'I CHOS KYI RNAM GRANGS BSTAN PA LA BDAG MNGON PAR SPRO ZHING BSTOD LA RJES SU YI RANG STE, TSE DANG LDAN PA GSUS PO CHE DGE SLONG NA BA DANG 'CHI BA LA YID 
'BYUNG BA DANG, 'DOD CHAGS DANG BRAL BA DANG, 'GOG PA'I CHOS STON PAR BYED NA DGE SLONG CHOS KYI GTAM SMRA BA ZHES BYA'O, ,SKYE BA DANG, SRID PA DANG, LEN PA DANG, SRED PA DANG, TSOR BA DANG, REG PA DANG, SKYE MCHED DRUG DANG, MING DANG, GZUGS DANG, RNAM PAR SHES PA LA SKYO 
BA DANG, 'DOD CHAGS DANG BRAL BA DANG, 'GOG PA'I CHOS STON PAR BYED NA DGE SLONG CHOS KYI GTAM SMRA BA ZHES BYA BA BRJOD PAR BYA'O, ,TSE DANG LDAN PA GSUS PO CHE NA BA DANG 'CHI BA LA YID 'BYUNG BA DANG, 'DOD CHAGS DANG BRAL BA DANG, 'GAG PA RTOGS NA DGE SLONG CHOS KYI GTAM 
SMRA BA ZHES BYA'O BYA BA NAS, SNGA MA BZHIN DU RNAM PAR SHES PA LA YID 'BYUNG BA DANG, 'DOD CHAGS DANG BRAL BA DANG 'GOG PA DAG RTOGS PAR GYUR NA DGE SLONG CHOS KYI GTAM SMRA BA ZHES BYA'O, ,TSE DANG LDAN PA GSUS PO CHE DGE SLONG NA BA DANG 'CHI BA LA YID 'BYUNG BA DANG, 'DOD 
CHAGS DANG BRAL BA DANG 'GOG PA DANG NYE BAR LEN PA MED PAR ZAG PA LAS SEMS RNAM PAR GROL BAR 'GYUR NA DGE SLONG CHOS KYI GTAM SMRA BA ZHES BRJOD PAR BYA'O, ,TSE DANG LDAN PA GSUS PO CHE SKYE BA DANG, SRID PA DANG, LEN PA DANG, SRED PA DANG, TSOR BA DANG, REG PA DANG, SKYE MCHED DRUG DANG, 
MING DANG GZUGS DANG, RNAM PAR SHES PA LA YID 'BYUNG BA DANG, 'DOD CHAGS DANG BRAL BA DANG, 'GOG PA DANG NYE BAR LEN PA MED PAR ZAG PA RNAMS LAS SEMS RNAM PAR GROL BAR GYUR NA DGE SLONG CHOS KYI GTAM SMRA BA ZHES BRJOD PAR BYA'O, ,TSE DANG LDAN PA SH'A RI'I BU STON PA'I NYAN THOS 

@71A
*, ,MKHAS PA GSAL BA DUL BA 'JIGS PA MED PA ZHES BYA BA NAS, SNGA MA BZHIN DU BLTA BA'I PHYIR 'GRO BA DANG BSNYEN BKUR RNYED PA ZHES BYA BA NAS, LEGS SO LEGS SO ZHES BYA BA'I BAR DU STE, SKYES BU DAM PA DE GNYIS PHAN TSUN DU MNGON PAR DGA' ZHING RJES SU 
YI RANGS NAS STAN LAS LANGS TE SONG NGO ZHES GSUNGS SO, ,GANG YANG RNAM PAR SHES PA'I RKYEN GYIS MING DANG GZUGS ZHES BYA BA LA, RTEN CING 'BREL BAR 'BYUNG BA'I MDO DE DANG, DE LAS 'DON TE, GANG YANG GZUGS LA SOGS PA LAS GZHAN DU RNAM PAR SHES PA 'GRO BA DANG 'ONG BA 
BKAG PA'I PHYIR ZHES BYA BA LA, PHUNG PO'I SDOM GYI TSIGS SU BCAD PA BDUN PA'I MNGON PAR MI BYED CES BYA BA'I MDO'I MTHA' LAS 'BYUNG BA DANG, BDAG MED CES BYA BA'I SDOM GYI TSIGS SU BCAD PA'I MDO GSUM PAR SA BON GYI RNAM PA LNGA ZHES BYA BA'I MDO GSUM PA LAS BYUNG BA MDZOD 
KYI GNAS DRUG PA 'DI NYID DU 'PHAGS PA'I BDEN PA BSAM PAR SA BON GYI RNAM PA LNGA ZHES BYA BA NI NYE BAR LEN PA DANG BCAS PA'I RNAM PAR SHES PA'I TSIG BLA DAGS SO ZHES BYA BA DER BSHAD ZIN TO, ,ZAS BZHI GSUNGS PA'I PHYIR ZHES BYA BA LA, GLENG GZHI YANG DAG PAR LDAN PA'I SGO DANG PO LAS 
BU'I SHA'I DPES BSTAN PA MDZOD KYI GNAS GSUM PA 'DI NYID DU, 'GRO BA ZAS KYI GNAS PA YIN, ,ZHES BYA BAR ZAS KYI DBANG DU BYAS TE, BSHAD PA BLTA BAR BYA'O, ,GAL TE KHAM DU BYED PA'I ZAS ZA BA'I LHA RNAMS LAS 'DAS TE ZHES BYA BA LA, LUNG BAR MA'I BDUN PA LAS SDOM GYI TSIGS 
SU BCAD PA THA MA LAS 'CHAR BYED KYI MDO LAS 'DON TE, DE'I MDO'I DUM BU YANG MDZOD KYI GNAS GNYIS PA'I, 'GOG PA DANG PO MI NANG DU, ,ZHES BYA BAR BSTAN TE, GZHAN DU NA 'CHAR BYED KYI MDO LAS 'GAL LO ZHES BYA BAR BRIS PA BLTA BAR BYA'O, ,DGA' BA'I ZAS ZHES GSUNGS PA'I 
PHYIR ZHES BYA BA LA, JI LTAR RE ZHIG BRGYA BYIN GYIS DRIS PA'I MDO LAS MDZOD KYI GNAS DRUG PA 'DI NYID DU, 'DOD PAR TSE YONGS GYUR PA'I 'PHAGS, ,KHAMS GZHAN DU NI 'GRO MI BYED, ,CES BSHAD ZIN TO, ,GZUGS MED PA RNAMS NI GZUGS LAS NGES PAR 'BYUNG BA YIN NO ZHES BYA BA LA, 

@71B
GLENG GZHI NI MNYAN DU YOD PA NA'O, ,NGES PAR 'BYUNG BA'I KHAMS NI RNAM PA GSUM STE, 'DOD PA RNAMS LAS NGES PAR 'BYUNG BA NI GZUGS CAN RNAMS SO, ,GZUGS MED PA RNAMS NI GZUGS LAS NGES PAR 'BYUNG BA YIN NO, ,GANG CUNG ZAD MNGON PAR SEMS SHING MNGON PAR 'DUS BYAS PA DE 
DAG 'GAGS PA NI NGES PAR 'BYUNG BA'O ZHES GSUNGS SO, ,GZUGS MED PA'I RNAM PAR THAR PA ZHI BA GANG DAG CES BYA BA LA, LUNG BAR MA'I SDOM GYI TSIGS SU BCAD PA BDUN PA'I PHYI MA LAS BA LANG SKYONG GI MDO LAS BYUNG BA DANG, TING NGE 'DZIN YANG DAG PAR LDAN PA'I LUS SU GTOGS 
PA'I DRAN PA NYE BAR GZHAG PA DANG, RNAM GRANGS RNAM PAR BSHAD PA'I SDOM GYI TSIGS SU BCAD PA GNYIS PA'I MDO DGU PA LAS 'BYUNG BA MDZOD KYI GNAS GNYIS PA 'DI NYID DU DBANG PO'I RNA BA BSHAD PAR GZUGS NA DRUG GO ZHES BSHAD ZIN TO, ,GZUGS CAN MA YIN PA'I SEMS CAN DAG 
KYANG YOD CES BYA BA LA, MDZOD KYI GNAS GSUM PA 'DI NYID DU RNAM PAR SHES PA'I GNAS BDUN DANG, SEMS CAN GYI GNAS DGU BSTAN PA'I MDO SEMS CAN LUS THA DAD CING 'DU SHES THA DAD PA ZHES BYA BA NAS, SEMS CAN GYI NI GNAS DGUR 'DOD, ,CES BYA BAR BSHAD ZIN TO, , 
BCOM LDAN 'DAS KYIS KYANG BSAM GTAN DAG LA NI ZHES BYA BA LA, NYAN THOS KYI RNAM PAR BSHAD PA'I SDOM GYI TSIGS SU BCAD PA NYI SHU PA LAS BYUNG BA MDZOD KYI GNAS GSUM PA 'DI NYID DU SRID PA BAR MA'I RNAM PA YOD PA NYID SGRUB PAR BYED PA BKOD PAR MDO RGYAS PAR BRIS ZIN TO, ,GAL 
TE DE LA YANG 'DI LTAR 'DU SHES NI NAD DO, ,'DU SHES NI 'BRAS SO ZHES BYA BA LA, BCOM LDAN 'DAS RGYAL PO'I KHAB KYI 'OD MA'I TSAL BYA KA LAN DA KA GNAS PA NA BZHUGS TE, DE NAS BCOM LDAN 'DAS KYIS DGE SLONG RNAMS LA BOS TE, DGE SLONG DAG RANGS BYED KYI BU LHAG SPYOD 'BRAS DANG 
'BRAS KYI RTZA BA YONGS SU BSAL BA'O ZHES RNAM PAR SHES PA 'DIS SHES PAR GYUR NA, 'DI NI THAMS CAD RIG PA'I SHES PA, 'DI NI THAMS CAD TSOR BA'I SHES PA'O ZHES 'DI LTAR LTA ZHING 'DI SKAD DU SMRA STE, DGE SLONG DAG RANGS BYED KYI BU LHAG SPYOD NI THAMS CAD MA RIG PA LA THAMS CAD 

@72A
*, ,RIG PA'I NGA RGYAL CAN, THAMS CAD MA TSOR BA LA THAMS CAD TSOR BA'I NGA RGYAL CAN 'BRAS DANG 'BRAS KYI RTZA BA YONGS SU MA BSAL BA LA 'BRAS DANG 'BRAS KYI RTZA BA YONGS SU BSAL BA'I NGA RGYAL CAN TE, DGE SLONG DAG RANGS BYED KYI BU LHAG SPYOD NI 'DI LTAR LTA ZHING 'DI SKAD DU SMRA STE, 'DU SHES NI 
NAD DO, ,'DU SHES NI 'BRAS SO, ,'DU SHES NI ZUG RNGU'O, ,'DU SHES MED PA NI KUN DU RMONGS PA'O, ,'DI LTA STE 'DU SHES MED 'DU SHAS MED MIN SKYE MCHED NI ZHIB, 'DI NI GYA NOM PA'O ZHES DE 'DU SHES MED 'DU SHES MED MIN SKYE MCHED KYI LAM BSGOMS NAS 'DU SHES MED 'DU SHES MED MIN SKYE MCHED KYI LHA RNAMS 
DANG SKAL BA MNYAM PAR SKYES SO, ,DGE SLONG DAG RANGS BYED KYI BU LHAG SPYOD NI 'JIG TSOGS LA LTA BA CAN, 'JIG TSOGS LA LTA BAS BCINGS SHING YONGS SU MA GROL BA, 'JIG TSOGS CAN TE, DE GNAS DE NAS 'CHI 'PHOS NAS 'DI LTA BU 'ONG BAR 'GYUR TE, SKYE GNAS DMAN PA BYI LA'I SKYE 
GNAS SU SKYE BAR 'GYUR TE, DGE SLONG DAG GANG ZHIG 'BRAS DANG 'BRAS KYI RTZA BA YONGS SU BSAL BA'O ZHES RNAM PAR SHES PA 'DIS YONGS SU SHES PAR GYUR NA, 'DI NI THAMS CAD RIG PA'I SHES PA, 'DI NI THAMS CAD TSOR BA'I SHES PA'O ZHES SMRA BA 'DI NI YANG DAG PAR SMRA BA STE, CI'I PHYIR 
DE'I YANG DAG PAR SMRAS PAS SMRA BA YIN ZHE NA, 'BRAS DANG 'BRAS KYI RTZA BA YONGS SU BSAL BA'O ZHES RNAM PAR SHES PA 'DIS SHES PAR GYUR NA 'DI NI THAMS CAD RIG PA'I SHES PA 'DI NI THAMS CAD TSOR BA'I SHES PA STE, DGE SLONG DAG JI LTAR THAMS CAD RIG PA YIN ZHE NA, 'DI NI 
DGE SLONG RIG PA'I SKYE MCHED DRUG RNAMS KYI KUN 'BYUNG BA DANG, MI SNANG BA DANG, RO MYANG BA DANG, NYES DMIGS DANG, NGES PAR 'BYUNG BA YANG DAG PA JI LTA BA BZHIN RAB TU SHES PA STE, 'DI LTAR NA DGE SLONG THAMS CAD RIG BAR 'GYUR RO, ,DGE SLONG JI LTAR NA DGE SLONG THAMS CAD 
TSOR BA YIN ZHE NA, 'DI NA DGE SLONG TSOR BA RNAMS KYI KUN 'BYUNG BA DANG, MI SNANG BA DANG, RO MYANG BA DANG, NYES DMIGS DANG, NGES PAR 'BYUNG BA YANG DAG PA JI LTA BA BZHIN RAB TU SHES TE, 'DI LTAR NA DGE SLONG THAMS CAD TSOR BAR 'GYUR RO, ,DGE SLONG DAG 'BRAS ZHES BYA BA 'DI NI 

@72B
LUS GZUGS CAN RAGS PA 'BYUNG BA CHEN PO BZHIS BSKYED CING PHA DANG MA'I MI GTZANG BA LAS YANG DAG PAR BYUNG BA ZAN DRON DANG 'BRAS CHAN GYIS GSOS SHING, RTAG TU KHRUS DANG BYUG PA BYAS KYANG 'JIG CING GYES PA'I CHOS CAN GYI DE'I TSIG BLA DAGS SO, ,DGE SLONG DAG 'BRAS KYI RTZA BA ZHES BYA BA 
'DI NI MIG NI YID DU 'ONG BA DANG MI 'ONG BA'I GZUGS LA 'DZAG CING, RNA BA NI SGRA, SNA NI DRI, LCE NI RO, ,LUS NI REG BYA DANG, YID NI YID DU 'ONG BA DANG MI 'ONG BA'I CHOS LA 'DZAG PA'I PHYIR RO, ,'BRAS KYI RTZA BA ZHES BYA BA 'DI NI MA RIG PA DANG SRID PA'I SRED PA'I TSIG BLA DAGS SO, ,GANG GI PHYIR 
DGE SLONG MA RIG PA DANG SRID PA'I SRID PA YONGS SU SPANGS SHING YONGS SU SHES PAR GYUR PA STE, SHING TA LA MGO BCAD PA LTAR DRUNGS PHYUNG ZHING MI SNANG ZHING PHYIS MI SKYE BA'I CHOS CAN DU BYAS PA 'DI NI 'BRAS DANG 'BRAS KYI RTZA BA YONGS SU BSAL BAR YONGS SU SHES PA ZHES BYA'O ZHES GSUNGS SO, , 
GANG SEMS GNAS PA DANG YANG DAG MAR GNAS PA ZHES BYA BA LA, DE DANG DE LAS 'DON TE, JI LTAR RE ZHIG LAM GYI TSOMS KYI LAM GYI YAN LAG GI SGO'I LOG PA NYID CES BYA BA'I SDOM GYI TSIGS SU BCAD PA BDUN PA'I MDO GSUM PA LAS 'BYUNG BA MDZOD KYI GNAS BZHI PAR, RNAM GSUM DRI MED 
GZUGS GSUNGS DANG, ,'PHEL DANG MA BYAS LAM RDZOGS PHYIR, ,ZHES BYA BA'I SKABS SU, SPONG BA DAG NI CHU LON DU GSUNGS ZHES BYA BAR BLTA BAR BYA'O, ,'O NA MDO LAS BDE BA'I DBANG PO GANG ZHE NA ZHES BYA BA LA, LAM GYI TSOMS GYI DBANG PO'I SGO'I SDOM GYI TSIGS SU BCAD PA GNYIS PA'I MTHA'I CHA 
LAS 'BYUNG BA BLTA BAR BYA STE, 'DI NYID KYI MDZOD KYI GNAS GNYIS PAR, LUS TSOR SIM PA MA YIN GANG, ,SDUG BSNGAL DBANG PO ZHES BYA BAR BSHAD ZIN TO, ,BDE BA LUS KYIS MYONG BA ZHES BYA BA LA BSAM GTAN GYI RNAM PAR BYED PA DE DANG DE LAS 'DI LTAR 'DON TE, DE DGA' BA LAS 'DOD CHAGS 
DANG BRAL TE, DRAN PA SHES RAB DANG LDAN ZHING BTANG SNYOMS SU GNAS TE, BDE BA LUS KYIS MYONG BA GANG 'PHAGS PA RNAMS KYIS DRAN PA DANG LDAN ZHING BTANG SNYOMS PA'O ZHES BRJOD PA STE, DGA' BA MED PA'I BSAM GTAN GSUM PA BSGRUBS TE GNAS SO ZHES GSUNGS SO, ,GANG GI TSE 

@73A
*, ,'PHAGS PA NYAN THOS RAB TU DBEN PA ZHES BYA BA LA SOGS PA LA, BCOM LDAN 'DAS MNYAN YOD NA RGYAL BYED KYI TSAL MGON MED ZAS SBYIN GYI KUN DGA' RA BAR DBYAR GNAS PA'I PHYIR GSHEGS SO, ,DE NAS KHYIM BDAG MGON MED ZAS SBYIN BCOM LDAN 
'DAS GANG NA BA DER NYE BAR SONG STE, NYE BAR SONG NAS BCOM LDAN 'DAS KYI ZHABS LA SPYI BOS PHYAG BYAS TE PHYOGS GCIG TU 'DUG GO, ,PHYOGS GCIG TU 'DUG NAS KHYIM BDAG MGON MED ZAS SBYIN LA CHOS KYI GTAM GYIS YANG DAG PAR BSTAN PAR MDZAD, YANG DAG PAR BSKUL, 
YANG DAG PAR GZENGS BSTOD, YANG DAG PAR DGA' BAR MDZAD DE, CHOS DANG LDAN PA'I GTAM GYIS RNAM GRANGS DU MAR YANG DAG PAR BSTAN, YANG DAG PAR BSKUL, YANG DAG PAR GZENGS BSTOD, YANG DAG PAR DGA' BAR MDZAD NAS CANG MI GSUNG PAR BZHUGS SO, ,DE NAS 
KHYIM BDAG MGON MED ZAS SBYIN STAN LAS LANGS TE BLA GOS PHRAG PA GCIG TU BYAS NAS BCOM LDAN 'DAS GANG NA BA DER THAL MO SBYAR TE PHYAG BYAS NAS BCOM LDAN 'DAS LA 'DI SKAD CES GSOL TO, ,BCOM LDAN 'DAS DGE SLONG GI DGE 'DUN DANG THABS CIG TU ZLA BA GSUM DU CHOS GOS DANG 
BSOD SNYOMS DANG, MAL CHA DANG, STAN DANG, NA BA'I RKYEN SMAN DANG, 'TSO BA'I YO BYAD BZHES PAR GNANG BAR MDZAD DU GSOL, BCOM LDAN 'DAS KYIS KHYIM BDAG MGON MED ZAS SBYIN LA CAD MI GSUNG BAR GNANG BAR MDZAD DO, DE NAS KHYIM BDAG MGON MED ZAS SBYIN GYIS BCOM LDAN 'DAS 
KYIS CANG MI GSUNG BAR GNANG BAR RIG NAS BCOM LDAN 'DAS KYI ZHABS LA SPYI BOS PHYAG BYAS NAS SONG NGO, ,BCOM LDAN 'DAS DGE SLONG GI DGE 'DUN DANG THABS CIG TU DBYAR ZLA BA GSUM DU KHYIM BDAG MGON MED ZAS SBYIN GYIS CHOS GOS DANG, BSOD SNYOMS DANG, MAL CHA DANG, STAN DANG, NA BA'I 
RKYEN SMAN DANG, 'TSO BA'I YOD BYAD KYIS NYE BAR GNAS PAR BYAS TE, DE NAS KHYIM BDAG MGON MED ZAS SBYIN DBYAR ZLA BA GSUM 'DAS PA'I 'OG TU BCOM LDAN 'DAS GANG NA BA DER NYE BAR SONG NAS BCOM LDAN 'DAS KYI ZHABS LA SPYI BOS PHYAG BYAS TE PHYOGS GCIG TU 'DUG GO, ,PHYOGS 

@73B
GCIG TU 'DUG PA DANG, BCOM LDAN 'DAS KYIS KHYIM BDAG MGON MED ZAS SBYIN LA 'DI SKAD CES BKA' STZAL TO, ,KHYIM BDAG LEGS SO LEGS SO DE BZHIN GSHEGS PA DGE SLONG GI DGE 'DUN DANG THABS CIG TU DBYAR ZLA BA GSUM DU CHOS GOS DANG, BSOD SNYOMS DANG, 
MAL CHA DANG, STAN DANG, NA BA'I RKYEN SMAN DANG, 'TSO BA'I YO BYAD KYIS NYE BAR GNAS PAR BYAS KYI, KHYIM BDAG MA 'ONGS PA NA MTHO RIS 'GRUB PAR BYED PA SKAL PA KHYAD PAR CAN GYI RNAM PAR SMIN PA BDE BA CAN GONG MAR 'GRO BAR 'GYUR RO, ,KHYIM BDAG 'DI TZAM KYIS DGA' BAR MI BYA STE, 
'ON KYANG DUS DANG DUS SU RAB TU DBEN PA'I BDE BA LUS KYIS MNGON SUM DU BYAS NAS BSGRUBS TE, GNAS PA DE LTAR BSLAB PAR BYA'O, ,DE NAS KHYIM BDAG MGON MED ZAS SBYIN BCOM LDAN 'DAS KYIS GSUNGS PA LA MNGON PAR DGA' ZHING RJES SU YI RANGS TE BCOM LDAN 'DAS KYI DRUNG NAS SONG 
NGO; ,DE'I TSE TSE DANG LDAN PA SH'A RI'I BU 'KHOR 'DUS PA DE NA TSOGS SHING 'DUG PAR GYUR TE, DE NAS TSE DANG LDAN PA SH'A RI'I BU KHYIM BDAG MGON MED ZAS SBYIN BCOM LDAN 'DAS KYI DRUNG NAS SONG NAS RING DU LON PAR RIG NAS BCOM LDAN 'DAS LA 'DI SKAD CES GSOL TO, ,BTZUN PA NGO MTSAR RO 
ZHES BYA BA NAS 'DI LTAR BCOM LDAN 'DAS KYIS KHYIM BDAG MGON MED ZAS SBYIN LAS BRTZAMS TE, KHYIM BDAG LEGS SO LEGS SO ZHES BYA BA NAS, SNGA MA BZHIN DU DE LTAR BSLAB PAR BYA'O ZHES BYA BA'I BAR DU STE, GANG GI TSE 'PHAGS PA NYAN THOS RAB TU DBEN PA'I BDE BA LUS KYIS MNGON SUM 
DU BYAS SHING BSGRUBS TE GNAS PA DE'I TSE CHOS LNGA YONGS SU SPONG ZHING CHOS LNGA BSGOM PA YONGS SU RDZOGS PAR 'GYUR TE, CHOS LNGA YONGS SU SPONG BAR 'GYUR BA GANG ZHE NA, GANG YANG 'DOD PA NYE BAR SDUD PA'I YID BDE BA YONGS SU SPONG BA DANG, GANG 'DOD PA NYE BAR SDUD PA'I YID MI BDE BA YONGS SU 
SPONG BA DANG, GANG YANG MI DGE BA NYE BAR SDUD PA'I YID BDE BA YONGS SU SPONG BA DANG, GANG MI DGE BA NYE BAR SDUD PA'I YID MI BDE BA YONGS SU SPONG BA DANG, GANG MI DGE BA NYE BAR SDUD PA'I BTANG SNYOMS YONGS SU SPONG BAR 'GYUR BA STE, CHOS LNGA PO 'DI DAG YONGS SU SPONG BAR 'GYUR RO, ,CHOS LNGA PO 

@74A
*, ,BSGOM PA YONGS SU RDZOGS PAR GYUR PA GANG ZHE NA, DGA' BA DANG, RANGS PA DANG, SHIN TU SBYANGS PA DANG, BDE BA DANG, TING NGE 'DZIN NO, ,SH'A RI'I BU DE DE BZHIN TE, GANG GI TSE 'PHAGS PA NYAN THOS RAB TU DBEN PA'I DGA' BA LUS KYIS MNGON SUM DU BYAS SHING BSGRUBS 
TE GNAS ZHES BYA BA NAS, SNGA MA BZHIN DU TING NGE 'DZIN TO ZHES BYA BA'I BAR DU'O ZHES GSUNGS SO, ,MDO LAS KYANG LUS SHIN TU SBYANGS PA DANG ZHES BYA BA LA, LAM GYI TSOMS KYI BYANG CHUB KYI YAN LAG GI SGO'I SDOM GYI TSIGS SU BCAD PA GNYIS PA'I MDO DANG PO LAS 'BYUNG BA MDZOD KYI GNAS 
GNYIS PAR, DAD DANG BAG YOD SHIN TU SBYANGS, ,ZHES BYA BA'I TSIG LE'UR BYAS PA DANG, MDO LAS LUS SHIN TU SBYANGS PA ZHES KYANG 'BYUNG BA MA YIN NAM ZHES BYA BAR BRIS PA BLTA BAR BYA'O, ,ZAG PA DANG BCAS PA'I CHOS RNAMS GANG ZHE NA ZHES BYA BA LA, SKYE MCHED DRUG GI TSOGS 
KYIS BSDUS PA'I SDOM DANG PO'I LAM ZHES BYA BA'I SDOM GYI TSIGS SU BCAD PA'I THA MA LAS 'BYUNG BA MDZOD KYI GNAS DANG POR, ZAG BCAS ZAG PA MED CHOS RNAMS, ,ZHES BYA BAR BRIS ZIN TO, ,BCOM LDAN 'DAS KYIS RNAM PAR SGYUR BA'I MDO LAS ZHES BYA BA LA, LAM GYI TSOGS KYI 
DBANG PO'I SGO'I SDOM GYI TSIGS SU BCAD PA GNYIS PA LAS 'BYUNG BA MDZOD KYI GNAS GSUM PAR, NANG GI SKYON DANG CHOS MTSUNGS PHYIR, ,ZHES BYA BAR BSTAN CING, 'DIR SDUG BSNGAL GYIS DBANG PO 'GAGS SO ZHES BYA BAR BSHAD ZIN TO, ,RNAM PAR SGYUR BA'I MDO LAS BSAM GTAN BZHI PA 
NA BDE BA'I DBANG PO 'GAG PAR 'GYUR RO ZHES BYA BA LA SOGS PA 'BYUNG NGO, ,BDE BA YANG SPANGS TE ZHES BYA BA LA, BSAM GTAN BZHI PA'I DBANG DU BYAS NAS MDO DE DANG DE LAS 'DON PA STE, DE BDE BA YANG SPANGS SDUG BSNGAL BA YANG SPANGS SHING YID BDE BA DANG YID MI BDE BA SNGA NAS KYANG NUB 
PAS BDE BA YANG MA YIN, SDUG BSNGAL BA YANG MA YIN PAR BTANG SNYOMS YONGS SU DAG PAR BSAM GTAN BZHI PA BSGRUBS TE GNAS SO ZHES 'BYUNG, BCOM LDAN 'DAS KYIS BSAM GTAN GSUM NI SKYON DANG BCAS PA'I PHYIR G-YO BA DANG BCAS PAR GSUNGS ZHES BYA BA LUNG BAR MA'I SDOM GYI TSIGS 

@74B
SU BCAD PA GNYIS PA'I DANG PO'I MDO LAS TE, MDO DUM BU MDZOD KYI GNAS GSUM PAR, BZHI PA G-YO BA MED PA YIN, ,ZHES BYA BAR BSHAD PA BLTA BAR BYA'O, ,MDO LAS RLUNG MED PA'I MAR ME DPER MDZAD PA'I PHYIR RO ZHES BYA BA LA, PHUNG PO LAS, DBYU GU GSUM DANG GONG BU GSUM, , 
LU HI TA YI RNAM BSHAD GNYIS, ,ZHES BYA BA'I LU HI TA'I MDO DANG PO LA RLUNG MED PA'I MAR ME'I DPE 'DI LTAR 'DON TE, LU HI TA GANG GI TSE 'PHAGS PA NYAN THOS BDE BA YANG SPANGS SHING, SDUG BSNGAL BA YANG SPANGS TE ZHES BYA BA NAS, BSAM GTAN BZHI PA BSGRUBS TE GNAS PA DE'I TSE SEMS 
MTHO BAR MI 'GYUR ZHING DMA' BAR MI 'GYUR BAR MNGON PAR GNAS SHING MI G-YO BA THOB STE, DPER NA KHANG PA'AM KHANG PA'I KHYAMS SU MAR ME BZHAG PA DUD 'GRO'AM BYA'AM MIS MA BSKUL ZHING MA BSKYOD PA DE SRID DU MI MTHO MI DMA' BAR MI 'GYUR BAR MNGON PAR GNAS SHING MI G-YO BA THOB PO, ,LU HI TA 
GANG GI TSE 'PHAGS PA NYAN THOS BSAM GTAN CAN BDE BA YANG SPANGS SHING ZHES BYA BA NAS BSAM GTAN BZHI PA BSGRUBS TE GNAS PA DE'I SEMS KYANG DE'I TSE MTHO BAR MI 'GYUR ZHING DMA' BAR MI 'GYUR BAR MNGON PAR GNAS SHING MI G-YO BA THOB PO ZHES GSUNGS SO, ,YANG TING NGE 'DZIN THAMS 
CAD MDOR BSDUS TE ZHES BYA BA LA, GLENG GZHI NI MA NYAN DU YOD PA NA'O, ,TING NGE 'DZIN NI RNAM PA GSUM STE, RTOG PA DANG BCAS SHING DPYOD PA DANG BCAS PA'I TING NGE 'DZIN DANG, RTOG PA MED LA DPYOD PA CAM GYI TING NGE 'DZIN DANG, RTOG PA YANG MED LA DPYOD PA YANG MED PA'I TING NGE 'DZIN TO ZHES 
GSUNGS SO, ,YANG STONG PA NYID KYI TING NGE 'DZIN DANG ZHES BYA BA LA, GLENG GZHI NI MNYAN DU YOD PA NA'O, ,TING NGE 'DZIN NI RNAM PA GSUM STE, STONG PA NYID KYI TING NGE 'DZIN DANG, MTSAN MA MED PA'I TING NGE 'DZIN DANG, SMON PA MED PA'I TING NGE 'DZIN TO ZHES GSUNGS SO, ,LAM YANG GZINGS 
LTA BUR GDON MI ZA BAR DOR BAR BYA BA'I PHYIR ZHES BYA BA LA, 'DI LTA STE CHU BO GANGG'A CHUS YONGS SU GANG ZHING RGYAS TE BYA ROG BTUNG DU RUNG BA TZAM DU GYUR LA GRU 'AM GZINGS MED PAR RGYUN PHYOGS DANG BZLOG PHYOGS DANG PHA ROL DANG TSU ROL GYI 'GRAM DU BRGAL BAR MI NUS PAS, GANG BDAG GIS RTZA 

@75A
*, ,DANG; SHING DANG, 'DAB MA DANG, LO MA MANG PO DAG BSDUS TE, GZINGS BYAS PA, GZINGS LA BRTEN CING GZINGS LA GNAS TE LAG PA GNYIS KYIS RTZOL PAS PHA ROL DU 'GRO BAR BYA'O ZHES DE DE LTAR RNAM PAR DPYAD NAS RTZVA DANG, SHING DANG, 'DAB MA DANG, LO MA MANG 
PO DAG BSDUS TE GZINGS BYAS NAS, GZINGS LA BRTEN CING GZINGS LA GNAS TE, RGYUN LAS BZLOG PHYOGS SU LAG PA GNYIS KYIS RTZOL BAS BDE BAR PHA ROL TU PHYIN TE, DE NAS SKYES BU DE 'DI SNYAM DU GZINGS 'DI NI BDAG LA PHAN PA MANG PO BYED PA STE, BDAG GZINGS 'DI LA BRTEN CING 
GZINGS LA GNAS NAS RGYUN LAS BZLOG PHYOGS SU LAG PA GNYIS KYIS RTZOL BAS BDE BAR PHA ROL TU BRGAL TE, GANG BDAG GIS GZINGS 'DI NI MGO BO'AM PHRAG PA LA KHUR TE GANG DU 'DOD PA DER 'GRO BAR BYA'O ZHES, DGE SLONG DAG 'DI JI SNYAM DU SEMS, SKYES BU DES PHAN PA MANG PO BYED 
BA SKYES BU DE DE LTA DE LTAR RTOG BZHIN DU GZINGS DE MGO BO 'AM PHRAG PA LA KHUR TE, GANG DU 'DOD PA DER 'GRO'AM, BTZUN PA MA LAGS SO, ,DE NAS SKYES BU DE 'DI SNYAM DU GZINGS 'DIS CUNG ZAD PHAN PA MANG PO BYED PA YIN TE, BDAG GZINGS 'DI LA BRTEN CING GZINGS LA GNAS TE RGYUN LAS 
BZLOG PHYOGS SU LAG PA GNYIS KYIS RTZOL BAS BDE BAR PHA ROL GYI NGOS SU BRGAL BAR BYAS KYANG BDAG GIS GZINGS 'DI THANG LAS BSKYUR BA 'AM CHU'I RGYUN LA BSKYUR BAR BYA'O ZHES DES GZINGS DE THANG LA BSKYUR BA 'AM CHU'I RGYUN DU BSKYUR TE JI LTAR 'DOD PA BZHIN DU 'GRO NA, DGE SLONG DAG 
'DI JI SNYAM DU SEMS, SKYES BU DE GZINGS DE LA DE LTA DE LTAR RTOG PA NA BYA BA BYAS PA YIN NAM, BTZUN PA DE BZHIN NO, ,DGE SLONG DAG DE BZHIN DU NGAS BSTAN PA'I CHOS RNAMS KYANG NGES PAR 'BYUNG BA'I PHYIR YIN GYI, ,YONGS SU GZUNG BA'I PHYIR NI MA YIN NO, ,DGE SLONG DAG 
DE LTA BAS NA NGAS GZINGS LTA BU'I CHOS KYI RNAM GRANGS BSTAN PA DAG SHES NAS SNGAR CHOS MA YIN PA BZHIN DU CHOS KYANG SPANG BAR BYA'O ZHES LUNG BAR MA'I SDOM GYI TSIGS SU BCAD PA GNYIS PA BKRA SHIS PA'I MDO LAS 'BYUNG NGO, ,DRI MED RNAM THAR SGO GSUM MO, ,ZHES BYA BA LA, GLENG GZHI NI MNYAN DU YOD PA 

@75B
NA'O; ,RNAM PAR THAR PA'I SGO NI RNAM PA GSUM STE, GSUM GANG ZHE NA, RNAM PAR THAR PA'I SGO STONG PA NYID DANG, MTSAN MA MED PA DANG, SMON PA MED PA'O ZHES GSUNGS SO, ,GZHAN YANG TING NGE 'DZIN GSUM MO ZHES BYA BA LA, GLENG GZHI NI MNYAN DU YOD PA NA'O, ,GZHAN YANG TING NGE 
'DZIN GSUM STE, GSUM GANG ZHE NA, STONG PA NYID STONG PA NYID KYI TING NGE 'DZIN DANG, MTSAN MA MED PA MTSAN MA MED PA'I TING NGE 'DZIN DANG, SMON PA MED PA SMON PA MED PA'I TING NGE 'DZIN NO ZHES GSUNGS SO, ,YANG TING NGE 'DZIN BSGOM PA RNAM PA BZHI STE ZHES BYA BA LA, GLENG GZHI NI MNYAN 
DU YOD PA NA'O, ,TING NGE 'DZIN BSGOM PA NI RNAM PA BZHI STE, BZHI GANG ZHE NA, TING NGE 'DZIN BSGOM PA KUN DU BSTEN GOMS PAR BYAS LAN MANG DU BYAS NA MTHONG BA'I CHOS LA BDE BAR GNAS PAR 'GYUR BA YANG YOD, TING NGE 'DZIN BSGOM PA KUN DU BSTEN GOMS PAR BYAS LAN MANG DU BYAS NA 
SHES PAR 'GYUR BA DANG MTHONG BAR 'GYUR BA YANG YOD, TING NGE 'DZIN BSGOM PA KUN DU BSTEN GOMS PAR BYAS LAN MANG DU BYAS NA SHES RAB RAB TU 'BYED PAR 'GYUR BA YANG YOD, TING NGE 'DZIN BSGOM PA KUN DU BSTEN GOMS PAR BYAS LAN MANG DU BYAS NA ZAG PA ZAD PAR 'GYUR BA YANG YOD DO, ,TING 
NGE 'DZIN BSGOM PA KUN DU BSTAN GOMS PAR BYAS LAN MANG DU BYAS NA MTHONG BA'I CHOS LA BDE BAR GNAS PAR 'GYUR BA GANG ZHE NA, 'DI NA DGE SLONG LUS 'DI RAB TU DBEN PA LAS SKYES PA'I DGA' BA DANG, BDE BAS MNGON PAR GANG ZHING RGYAS LA KHYAB STE, 'DI LTA STE RAB TU DBEN PA LAS SKYES PA'I 
DGA' BA DANG, BDE BA LUS 'DI LA MA KHYAB PA'I CHA CUNG ZAD KYANG MED PAR KHYAB PAR GNAS PA STE, DPER NA KHRUS MKHAN NAM KHRUS MKHAN GYI SLOB MA MKHAS PAS 'DAG CHAL GYI PHYE MA ZHIB MO DAG ZANGS GZHONG NGAM 'KHAR GZHONG NGAM NYA PHYIS KYI NANG DU CHU DANG BCUG NAS SPANGS NA GONG DU DE RLAN PA DANG RLAN 
PA'I RJES SU 'GRO BA DANG, PHYI DANG NANG DAG RLAN PAS KHYAB CING SLA BA DANG 'THOR BAR MI 'GYUR BA DE BZHIN DU 'DI NA DGE SLONG LUS 'DI ZHES BYA BA SNGA MA BZHIN TE, 'DI NI TING NGE 'DZIN BSGOM PA KUN DU BSTEN GOMS PAR BYAS LAN MANG DU BYAS NA MTHONG BA'I CHOS LA BDE BAR GNAS PAR 'GYUR BA ZHES BYA'O,, 

@76A
*, ,TING NGE 'DZIN BSGOM PA YONGS SU BSTEN GOMS PAR BYAS LAN MANG DU BYAS NA SHES PAR 'GYUR BA DANG MTHONG BAR 'GYUR BA GANG ZHE NA, 'DI NA DGE SLONG SNANG BA'I 'DU SHES LEGS PAR RAB TU BZUNG ZHING LEGS PAR YID LA BYAS LEGS PAR MNGON SUM DU BYED CING BSGOM PA STE 
NYIN MO JI LTA BAR MTSAN MO DE BZHIN, MTSAN MO JI LTA BAR NYIN MO DE BZHIN, SNGA MA JI LTA BAR PHYIS DE BZHIN, PHYIS JI LTA BAR SNGAR DE BZHIN, STENG DU JI LTA BAR 'OG TU DE BZHIN, 'OG TU JI LTA BAR STENG DU DE BZHIN NO ZHES 'DI LTAR BDAG GI SEMS MUN PA'I RNAM PAR MA GYUR CIG CES 
SEMS MA BSGRIMS SHING SNANG BA DANG LHAN CIG PAR GYUR PA'I SEMS SGRIB PA MED PA SGOM PAR BYED, 'DI NI TING NGE 'DZIN BSGOM PA KUN DU BSTEN GOMS PAR BYAS LAN MANG DU BYAS NA SHES PAR 'GYUR BA DANG MTHONG PAR 'GYUR BA ZHES BYA'O, ,TING NGE 'DZIN BSGOM PA KUN DU BSTEN GOMS PAR BYAS LAN MANG 
DU BYAS NA SHES RAB RAB TU RNAM PAR 'BYED PAR 'GYUR BA GANG ZHE NA, 'DI NA DGE SLONG TSOR BA'I SKYE BA RIG CING TSOR BA'I SKYE BA RNAM PAR RIG LA, TSOR BA'I GNAS PA RIG CING TSOR BA'I GNAS PA RNAM PAR RIG LA, MI SNANG BA DANG YONGS SU ZAD PA DANG YONGS SU GTUGS PA RNAM PAR RIG GO, ,DE DRAN PA DANG 
LDAN BZHIN DU 'DU SHES RNAM PAR RIG CING RNAM PAR RTOG PA'I SKYE BA RNAM PAR RIG CING GNAS PA RNAM PAR RIG LA, MI SNANG BA DANG YONGS SU ZAD PA DANG YONGS SU GTUGS PA RNAM PAR RIG STE, DE YANG DRAN PA DANG LDAN BZHIN DU STE DRAN PA DANG MI LDAN PAR NI MA YIN TE, 'DI NI TING NGE 'DZIN BSGOM PA KUN DU 
BSTEN GOMS PAR BYAS LAN MANG DU BYAS NA SHES RAB RAB TU RNAM PAR 'BYED PA ZHES BYA'O, ,TING NGE 'DZIN BSGOM PA KUN DU BSTEN GOMS PAR BYAS LAN MANG DU BYAS NA ZAG PA ZAD PAR 'GYUR BA GANG ZHE NA, 'DI NI DGE SLONG NYE BAR LEN PA'I PHUNG PO LNGA RNAMS KYI SKYE BA DANG 'JIG PA RJES SU LTA ZHING GNAS TE, 
'DI NI GZUGS SO, ,'DI NI TING NGE 'DZIN KUN 'BYUNG BA, 'DI NI GZUGS KYI MI SNANG BA, 'DI NI TSOR BA DANG, 'DU SHES DANG, 'DU BYED DANG, RNAM PAR SHES PA'O, ,'DI NI RNAM PAR SHES PA'I KUN 'BYUNG BA, 'DI NI RNAM PAR SHES PA'I MI SNANG BA'O ZHES NYE BAR LEN PA'I PHUNG PO LNGA RNAMS KYI SKYE BA 

@76B
DANG 'JIG PA YANG DAG PAR RJES SU MTHONG BA STE, 'DI NI TING NGE 'DZIN BSGOM PA KUN DU BSTEN GOMS PAR BYAS LAN MANG DU BYAS NA ZAG PA ZAD BAR 'GYUR BA ZHES BYA'O, ,NGAS 'DI LA DGONGS NAS PHA ROL DU 'GRO BA DAG GIS DRIS PA LA RNAM PAR BSHAD DO, ,'DOD PA'I 'DU SHES YID MI BDE, ,GNYI GA 
RAB TU SPANG BAR BYA, ,RMUGS DANG GNYID DAG SPANG BYA STE, ,RGOD DANG 'GYOD PA SPANG BAR BYA, ,CHOS LA RTOG PA SNGON 'GRO BAS, ,BTANG SNYOMS YONGS DAG DRAN PA CAN, ,KUN SHES MA RIG RAB SPANGS SHING, ,RNAM THAR BRTUL ZHUGS CAN ZHES BYA, ,ZHES GSUNGS SO, ,TSAD MED PA NI RNAM PA 
BZHI; ,ZHES BYA BA LA, GLENG GZHI NI MNYAN DU YOD PA NA'O, ,TSAD MED PA NI RNAM PA BZHI STE, BZHI GANG ZHE NA, BYAMS PA DANG, SNYING RJE DANG, DGA' BA DANG, BTANG SNYOMS SO ZHES GSUNGS SO, ,GNOD SEMS LA SOGS GNYEN PO'I PHYIR, ,ZHES BYA BA LA, GLENG GZHI NI MNYAN DU YOD PA NA'O, 
DGE SLONG DAG BYAMS PA BSGOMS SHING BYAMS PA KUN DU BSTEN BYAMS PA LAN MANG DU BYAS NA GNOD SEMS RAB TU SPONG BAR 'GYUR RO ZHES GSUNGS SO, ,GLENG GZHI NI MNYAN DU YOD PA NA'O, ,DGE SLONG DAG SNYING RJE BSGOMS SNYING RJE KUN DU BSTEN SNYING RJE LAN MANG DU BYAS NA RNAM PAR 'TSE BA RAB TU SPONG BAR 'GYUR 
RO ZHES GSUNGS SO, ,GLENG GZHI NI MNYAN DU YOD PA NA'O, ,DGE SLONG DAG DGA' BA BSGOMS SHING DGA' BA KUN DU BSTEN DGA' BA LAN MANG DU BYAS NA MI DGA' BA RAB TU SPONG BAR 'GYUR RO ZHES GSUNGS SO, ,GLENG GZHI NI MNYAN DU YOD PA NA'O, ,DGE SLONG DAG BTANG SNYOMS BSGOMS SHING BTANG 
SNYOMS KUN DU BSTEN BTANG SNYOMS LAN MANG DU BYAS NA 'DOD PA'I 'DOD CHAGS DANG GNOD SEMS RAB TU SPONG BAR 'GYUR RO ZHES GSUNGS SO, ,PHYOGS GCIG NAS 'JIG RTEN THAMS CAD KYI RAB TU RGYAS PAR BYED DO ZHES BYA BA LA, GSUM TSAN GSUM PA'I BSOD NAMS BYA BA'I DNGOS PO GSUM GYI 
MDO DE DANG DE LAS MNGON PA MDZOD KYI GNAS BZHI PAR BSOD NAMS BYA BA'I DNGOS PO'I SKABS SU BRIS TE, DE LAS 'DI LTAR 'DON TE, 'DI NA KHA CIG BYAMS PA DANG LHAN CIG PAR GYUR PA'I SEMS KHO NA MED PA 'GRAN ZLA MED PA GNOD PA MED PA RGYA CHEN POR GYUR PA TSAD MED PA LEGS PAR BSGOMS PA, 

@77A
*, ,PHYOGS GCIG TU MOS SHING KHYAB PAR BYAS TE BSGRUBS NAS GNAS SO, ,DE BZHIN DU GNYIS PA DANG, DE BZHIN DU GSUM PA DANG, DE BZHIN DU BZHI PA DANG, STENG DANG 'OG DANG LOGS KYI 'JIG RTEN THAMS CAD BYAMS PA LHAN CIG PAR GYUR PA'I SEMS KHON MED PA 
'GRAN ZLA MED PA GNOD PA MED PA RGYA CHEN POR GYUR PA TSAD MED PA LEGS PAR BSGOMS PA, PHYOGS GCIG TU MOS SHING KHYAB PAR BYAS TE BSGRUBS NAS GNAS SO ZHES GSUNGS SO, ,RNAM PAR THAR PA BRGYAD CES BYA BA LA, GLENG GZHI NI MNYAN DU YOD PA NA'O, ,RNAM PAR THAR PA NI RNAM PA BRGYAD DE, BRGYAD 
GANG ZHE NA, GZUGS CAN GYIS GZUGS RNAMS LA LTA BA 'DI NI RNAM PAR THAR PA DANG PO'O, ,NANG GZUGS MED PAR 'DU SHES PAS PHYI ROL GYI GZUGS RNAMS LA LTA BA 'DI NI RNAM PAR THAR PA GNYIS PA'O, ,SDUG PA'I RNAM PAR THAR PA LUS KYIS MNGON SUM DU BYAS NAS GNAS PA 'DI NI RNAM PAR THAR PA GSUM 
PA'O; ,DE RNAM PA THAMS CAD DU GZUGS KYI 'DU SHES LAS YANG DAG PAR 'DAS TE, THOGS PA'I 'DU SHES NUB BAR GYUR CING SNA TSOGS KYI 'DU SHES YID LA MI BYED PAS NAM MKHA' MTHA' YAS SO ZHES NAM MKHA' MTHA' YAS SKYE MCHED NYE BAR BSGRUBS SHING NYE BAR GNAS TE 'DI LTA STE, NAM 
MKHA' MTHA' YAS SKYE MCHED DU NYE BAR 'GRO BA'I LHA RNAMS TE 'DI NI RNAM PAR THAR PA BZHI BA'O, ,DE RNAM PA THAMS CAD DU NAM MKHA' MTHA' YAS SKYE MCHED LAS YANG DAG PAR 'DAS TE RNAM PAR SHES PA MTHA' YAS SO ZHES RNAM SHES MTHA' YAS SKYE MCHED NYE BAR BSGRUBS SHING NYE BAR GNAS TE, 'DI 
LTA STE, RNAM SHES MTHA' YAS SKYE MCHED DU NYE BAR 'GRO BA'I LHA RNAMS TE, 'DI NI RNAM PAR THAR BA LNGA PA'O, ,DE RNAM PA THAMS CAD DU RNAM SHES MTHA' YAS SKYE MCHED LAS YANG DAG PAR 'DAS TE, CI YANG MED DO ZHES CI YANG MED PA'I SKYE MCHED NYE BAR BSGRUBS SHING NYE BAR GNAS TE, 'DI LTA 
STE; CI YANG MED PA'I SKYE MCHED DU NYE BAR 'GRO BA'I LHA RNAMS TE, 'DI NI RNAM PAR THAR PA DRUG PA'O, ,DE RNAM PA THAMS CAD DU CI YANG MED PA'I SKYE MCHED LAS YANG DAG PAR 'DAS TE, 'DU SHES MED 'DU SHES MED MIN SKYE MCHED BSGRUBS SHING NYE BAR GNAS TE, 'DI LTA STE 'DU SHES MED 'DU SHES MED MIN 

@77B
SKYE MCHED DU NYE BAR 'GRO BA'I LHA RNAMS TE, 'DI NI RNAM PAR THAR PA BDUN PA'O, ,RNAM PA THAMS CAD DU 'DU SHES MED 'DU SHES MED MIN SKYE MCHED LAS YANG DAG PAR 'DAS TE, 'DU SHES DANG TSOR BA 'GOG PA LUS KYIS MNGON SUM DU BYAS SHING NYE BAR BSGRUBS SHING GNAS TE, 'DI NI RNAM PAR THAR PA BRGYAD 
PA'O ZHES GSUNGS SO, ,ZIL GYIS GNON PA'I SKYE MCHED BRGYAD, ,CES BYA BA LA, BRGYAD LAS 'PHROS PA'I SDOM GYI TSIGS SU BCAD PA BDUN PA'I MDO BZHI PA LAS 'BYUNG BA, MDZOD KYI GNAS DANG PO 'DI NYID DU, DE BZHIN GZHAN YANG CI RIGS PA, ,ZHES BYA BA'I TSIG LE'UR BYAS PA DANG, DE 
BZHIN DU, ZIL GYIS GNON PA'I SKYE MCHED DRUG ,CES BYA BAR BRIS PAR BLTA BAR BYA'O, ,ZAD PAR GYI SKYE MCHED NI BCU STE ZHES BYA BA LA, BCU LAS 'PHROS PA'I SDOM GYI TSIGS SU BCAD PA GSUM PA DANG, YANG DAG PAR 'GRO BA'I RNAM GRANGS KYI MDO BCU PA'I THA MA LAS 'BYUNG BA 'DI NYID KYI MDZOD KYI 
GNAS DANG POR BSDUS PA'I SKABS SU DE BZHIN DU ZAD PAR GYI SKYE MCHED RNAMS ZHES BYA BAR BRIS PAR BLTA BAR BYA'O, ,CHOS MNGON PA MDZOD KYI RNAM PAR BSHAD PA NYE BAR MKHO BA ZHES BYA BA LAS, GNAS BRGYAD PA PHAL CHER MDO DANG SBYAR BA RDZOGS SO,, ,,DE LTAR MOD KYI CI BCOM LDAN 'DAS KYIS 
GZUGS BDAG MA YIN NO ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG GZUGS 'DAS PA DANG MA 'ONGS PA DAG BDAG MA YIN NA DA LTAR BYUNG BA LTA SMOS KYANG CI DGOS TE, DGE SLONG DAG 'DI LTAR MTHONG BA'I 'PHAGS PA NYAN THOS THOS PA DANG LDAN PA 'DAS PA'I GZUGS LA BTANG SNYOMS 
SU 'GYUR ZHING MA 'ONGS PA'I GZUGS LA MNGON PAR MI DGA' LA DA LTAR BYUNG BA'I GZUGS LA YID 'BYUNG BA DANG, 'DOD CHAGS DANG BRAL BAR 'GYUR RO, ,DGE SLONG DAG TSOR BA DANG, 'DU SHES DANG, 'DU BYED DANG, RNAM PAR SHES PA 'DAS PA DANG MA 'ONGS PA DAG BDAG MA YIN NA DA LTAR BYUNG BA LTA SMOS KYANG CI DGOS 
TE; DGE SLONG DAG 'DI LTAR MTHONG BA'I 'PHAGS PA NYAN THOS THOS PA DANG LDAN PA 'DAS PA'I GZUGS LA BTANG SNYOMS SU 'GYUR ZHING, MA 'ONGS PA'I GZUGS LA MNGON PAR MI DGA' LA, DA LTAR BYUNG BA'I GZUGS LA YID 'BYUNG BA DANG, 'DOD CHAGS DANG BRAL BAR 'GYUR RO ZHES GSUNGS SO, ,GNYIS 

@78A
*, ,LA BRTEN NAS RNAM PAR SHES PA SKYE BAR 'GYUR ZHES BYA BA LA, SKYE MCHED DRUG GI TSOGS LAS 'DON TE, DE YANG MDZOD KYI GNAS LNGA PAR 'DAS PA DANG MA 'ONGS PA BSAM PAR BYA'O ZHES BYA BAR RNAM PAR BSHAD PA BSTAN LA, MDZOD KYI GNAS GSUM PAR RTEN CING 'BREL BAR 'BYUNG BA'I 
SKABS SU REG PA'I YAN LAG RNAM PAR DBYE BA BRIS PAR BLTA BAR BYA'O, ,DE BZHIN DU DGE SLONG DAG MIG GI RGYU DANG GZUGS KYI RKYEN LA BRTEN TE ZHES BYA BA LA, GLENG GZHI NI MNYAN DU YOD PA NA'O, ,DE NAS DGE SLONG GZHAN ZHIG BCOM LDAN 'DAS GANG NA BA DER NYE BAR SONG STE, NYE BAR SONG NAS BCOM LDAN 
'DAS KYI ZHABS LA SPYI BOS PHYAG BYAS TE, PHYOGS GCIG TU 'DUG GO, ,PHYOGS GCIG TU 'DUG NAS DGE SLONG DES BCOM LDAN 'DAS LA 'DI SKAD CES GSOL TO, ,BTZUN PA RGYU GANG DANG RKYEN GANG GIS MIG GI RNAM PAR SHES PA SKYE, BTZUN PA RGYU GANG DANG RKYEN GANG GIS RNA BA DANG SNA DANG LCE DANG LUS DANG YID KYI 
RNAM PAR SHES PA SKYE BAR 'GYUR, DGE SLONG MIG GI RGYU DANG GZUGS KYI RKYEN LA BRTEN NAS MIG GI RNAM PAR SHES PA SKYE BAR 'GYUR TE, DE CI'I PHYIR ZHE NA, MIG GI RNAM PAR SHES PA GANG CI YANG RUNG BA DE THAMS CAD NI MIG DANG GZUGS LA BRTEN TE BYUNG BA'O, ,RNA BA'I RGYU DANG SGRA'I RKYEN LA BRTEN NAS RNA BA'I 
RNAM PAR SHES PA SKYE BAR 'GYUR TE, DE CI'I PHYIR ZHE NA, RNA BA'I RNAM PAR SHES PA GANG CI YANG RUNG BA DE THAMS CAD NI RNA BA DANG SGRA LA BRTEN NAS 'BYUNG BA'O, ,DGE SLONG DAG SNA'I RGYU DANG DRI'I RKYEN LA BRTEN NAS SNA'I RNAM PAR SHES PA SKYE BAR 'GYUR TE, DE CI'I PHYIR ZHE NA, SNA'I RNAM PAR SHES PA GANG CI YANG RUNG BA DE 
THAMS CAD NI SNA DANG DRI LA BRTEN NAS BYUNG BA'O, ,LCE'I RGYU DANG RO'I RKYEN LA BRTEN NAS LCE'I RNAM PAR SHES PA SKYE BAR 'GYUR TE, DE CI'I PHYIR ZHE NA, LCE'I RNAM PAR SHES PA GANG CI YANG RUNG BA DE THAMS CAD NI LCE DANG RO LA BRTEN NAS BYUNG BA'O, ,LUS KYI RGYU DANG REG BYA'I RKYEN LA BRTEN NAS LUS KYI RNAM PAR SHES 
PA SKYE BAR 'GYUR TE, DE CI'I PHYIR ZHE NA, LUS KYI RNAM PAR SHES PA GANG CI YANG RUNG BA DE THAMS CAD NI LUS DANG REG BYA LA BRTEN NAS BYUNG BA'O, ,YID KYI RGYU DANG CHOS KYI RKYEN LA BRTEN NAS YID KYI RNAM PAR SHES PA SKYE BAR 'GYUR TE, DE CI'I PHYIR ZHE NA, YID KYI RNAM PAR SHES PA GANG CI YANG 

@78B
RUNG BA DE THAMS CAD NI YID DANG CHOS LA BRTEN NAS BYUNG BA'O ZHES GSUNGS SO, ,GANG RGYU DANG RKYEN LA BRTEN NAS SKYES PA'I RNAM PAR SHES PA ZHES BYA BA DE YANG PHUNG PO LAS 'DON TE, 'DAS PA YIS NI BZHI DAG DANG, ,SKYO DANG YONGS SU GROL BA DANG, ,RGYU YIS RNAM PA GNYIS BYED CING, ,GNYIS 
PO GZHAN NI RO MYANG BAS, ,ZHES BYA BA'I SDOM GYI TSIGS SU BCAD PA GNYIS PA'I MDO BDUN PA DANG BRGYAD PA LAS 'BYUNG BA 'DI NYID KYI MDZOD KYI GNAS GNYIS PAR, 'DUS MA BYAS LA DE DAG MED, ,CES BYA BAR BRIS PA BLTA BAR BYA'O, ,MDO'I TSIG 'DI SKAD DU BRAM ZE ZHES BYA BA LA, BCOM LDAN 'DAS 
DPA' BO'I SDE NAS LJONGS RGYU ZHING GSHEGS TE TA LAR GSHEGS NAS, TA LA'I NAGS KHROD NA BZHUGS SO, ,TA LA'I BRAM ZE SHING S'A LA CHEN POS DGE SBYONG GOO TA MA DPA' BO'I SDE NAS LJONGS RGYU ZHING GSHEGS TE, TA LAR GSHEGS NAS TA LA'I NAGS KHROD NA BZHUGS SO ZHES THOS TE, THOS NAS THAMS 
CAD RAB TU DKAR BA'I RGOD MA'I SHING RTA LA ZHON TE, GSER GYI DBYUG PA DANG RIL BA SPYI BLUGS DAG THOGS NAS, GZHON NU'I TSOGS KYIS YONGS SU BSKOR ZHING, GZHON NU'I TSOGS KYIS MDUN DU BYAS NAS, BCOM LDAN 'DAS KYI DRUNG DU BCOM LDAN 'DAS LA BLTA BA DANG BSNYEN BKUR BA'I PHYIR TA LA'I 
NAGS NAS BYUNG STE, JI SRID DU SHING RTAS BGROD PAR BYA BA DE SRID DU SHING RTAS SONG ZHING SHING RTAS BGROD PAR BYA BA MA YIN PA NA RKANG GIS KUN DGA' RA BAR ZHUGS NAS, BCOM LDAN 'DAS GANG NA BA DER NYE BAR SONG STE, NYE BAR SONG NAS BCOM LDAN 'DAS DANG LHAN CIG YANG DAG PAR DGA' BA DANG, YANG 
DAG PAR BDE BAR 'GYUR BA'I GTAM RNAM PA SNA TSOGS BYAS TE PHYOGS GCIG TU 'DUG GO, ,PHYOGS GCIG TU 'DUG NAS TA LA'I BRAM ZE SHING S'A LA CHEN POS BCOM LDAN 'DAS LA 'DI SKAD CES GSOL TO, ,GOO TA MA DRIS PA LUNG BSTAN PA'I PHYIR SKABS 'BYED NA BDAG PHYOGS CUNG ZAD CIG DRI'O, ,BRAM ZE 
JI LTAR 'DOD BZHIN DU DRIS SHIG ,GOO TA MA DBANG PO LNGA PO 'DI DAG NI SPYOD YUL THA DAD PA, YUL THA DAD PA, RANG RANG GI SPYOD YUL DANG YUL NYAMS SU MYONG ZHING, GZHAN DANG GZHAN GYI SPYOD YUL DANG YUL NYAMS SU MI MYONG BA STE, MIG GI DBANG PO DANG, RNA BA'I DBANG PO DANG, SNA'I DBANG PO DANG, LCE'I 

@79A
*, ,DBANG PO DANG, LUS KYI DBANG PO'O, ,'DI DAG SPYOD YUL DANG YUL CI ZHIG NYAMS SU MYONG ZHING 'DI DAG CI ZHIG LA BRTEN PA LAGS, BRAM ZE DBANG PO LNGA PO 'DI DAG NI SPYOD YUL THA DAD PA, YUL THA DAD PA, RANG RANG GI SPYOD YUL DANG YUL NYAMS SU MYONG ZHING, GZHAN DANG 
GZHAN GYI SPYOD YUL DANG YUL NYAMS SU MYONG BA STE, 'DI LTAR MIG GI DBANG PO DANG, RNA BA'I DBANG PO DANG, SNA'I DBANG PO DANG, LCE'I DBANG PO DANG, LUS KYI DBANG PO'O, ,'DI DAG NI YID KYI SPYOD YUL NYAMS SU MYONG ZHING, 'DI DAG NI YID LA BRTEN PA'O, ,GOO TA MA YID GANG LA BRTEN, 
BRAM ZE YID NI DRAN PA LA BRTEN PA'O, ,GOO TA MA DRAN BA GANG LA BRTEN, BRAM ZE DRAN PA NI DRAN PA NYE BAR GZHAG PA BZHI LA BRTEN TO, ,GOO TA MA DRAN PA NYE BAR GZHAG PA BZHI GANG LA BRTEN, BRAM ZE DRAN BA NYE BAR GZHAG PA BZHI NI BYANG CHUB KYI YAN LAG BDUN LA BRTEN TO, ,GOO TA MA BYANG CHUB KYI YAN LAG BDUN GANG 
LA BRTEN, BRAM ZE BYANG CHUB KYI YAN LAG BDUN NI RIG PA DANG RNAM PAR GROL BA LA BRTEN TO, ,GOO TA MA RIG PA DANG RNAM PAR GROL BA GANG LA BRTEN, BRAM ZE RIG PA DANG RNAM PAR GROL BA NI MYA NGAN LAS 'DAS PA LA BRTEN TO, ,GOO TA MA MYA NGAN LAS 'DAS PA GANG LA BRTEN, BRAM ZE HA CANG THAL CHES TE, 
DRIS PA'I MTHA' BSDU BAR MI NUS SO, ,DA'I DRUNG DU TSANGS PAR SPYOD PA BSTEN PA RNAMS NI SDUG BSNGAL YANG DAG PAR ZAD CING SDUG BSNGAL MTHAR BYAS NAS MYA NGAN LAS 'DAS PAR 'GRO ZHING, MTHAR MYA NGAN LAS 'DAS PAR 'GYUR RO, ,DE NAS TA LA'I BRAM ZE SHING S'A LA CHEN PO BCOM LDAN 'DAS 
KYIS GSUNGS PA LA MNGON PAR DGA' ZHING RJES SU YI RANG NAS BCOM LDAN 'DAS KYI DRUNG NAS SONG NGO, ,SROG CHAGS DRUG PA LTA BU'I MDO LAS ZHES BYA BA LA, DE NAS BCOM LDAN 'DAS KYIS DGE SLONG RNAMS LA BOS TE, DGE SLONG DAG 'DI LTA STE, SKYES BU MDZE CAN LUS NYAMS PA 
LUS SMIN PA DBANG PO SDUG BSNGAL GYIS NYE BAR BCOM PA DAG SMYIG MA'I NAGS SU ZHUGS NA, SMYIG MA'I LO MA DANG TSER MA DAG LUS LA ZUG CING, RTZVA DANG SHING DANG RKANG PA LA ZUG CING, DE'I RGYUS SDUG BSNGAL SO SOR MYONG BAR 'GYUR RO, ,DRAG PA TSA BA RTZUB PA YID DU MI 'ONG BA NYID SO 

@79B
SOR NYAMS SU MYONG BAR 'GYUR RO, ,DE BZHIN DU 'DI NA KHA CIG REG PA'I SKYE MCHED DRUG GIS SDUG BSNGAL NYAMS SU MYONG BAR 'GYUR TE, DRAG PA TSA BA RTZUB PA YID DU MI 'ONG BA SO SOR NYAMS SU MYONG BAR 'GYUR RO, ,DRUG GANG ZHE NA, MIG GI REG PA'I SKYE MCHED KYIS SDUG BSNGAL SO SOR 
MYONG BAR 'GYUR ZHING, DRAG PA TSA BA RTZUB PA YID DU MI 'ONG BA NYID NYAMS SU MYONG BAR 'GYUR RO, ,RNA BA DANG, SNA DANG, LCE DANG, LUS DANG, YID KYI 'DUS TE REG PA SDUG BSNGAL SO SOR MYONG BAR 'GYUR ZHING, DRAG PA TSA BA RTZUB PA YID DU MI 'ONG BA NYID SO SOR NYAMS SU MYONG BAR 'GYUR RO, ,DGE 
SLONG DAG 'DI LTA STE, GDUG PA CAN LA SHING NGAM SHING GI SDONG PO DAG GIS SNAD NA SDUG BSNGAL BAR 'GYUR ZHING, NAD DANG BCAS PA DANG, CHU SER DANG, RNAG 'DZAG PAR 'GYUR BA DE BZHIN DU 'DI NA SKYES BU KHA CIG GTUM ZHING NGOR SMRA BA'I RANG BZHIN CAN DU GYUR NA, DE CHUNG NGU DANG MI DGA' BA CHUNG 
DUS KYANG KHRO BA DANG GNOD SEMS SKYED CING YI MUG CING GNAS TE, KHRO BAR YANG DAG PAR BYED DE, DE CI'I PHYIR ZHE NA, DGE SLONG DAG SKYES BU DE'I SEMS NI MDZE CAN LTA BU'O, ,DGE SLONG DAG SDOM PA MA YIN PA DANG SDOM PA DAG BSHAD PAR BYA STE, DE LEGS PAR NYON LA YID LA ZUNG SHIG DANG 
BSHAD PAR BYA'O, ,SDOM PA MA YIN PA GANG ZHE NA, DGE SLONG DAG BYIS PA SO SO'I SKYE BO THOS PA DANG MI LDAN PA DAG MIG GIS GZUGS DAG MTHONG NAS MTSAN MAR 'DZIN CING MNGON RTAGS SU 'DZIN LA PHYIS CHOS RNAMS LA LAN MANG DU RJES SU RTOG PA DANG, RJES SU DPYOD PAR BYED DO, ,NYES DMIGS 
MA MTHONG ZHING NYES DMIGS MA MTHONG BAS LUS KYIS THAG SRING BAR MI BYED DO, ,DGE SLONG DAG BYIS PA SO SO SKYE BO THOS PA DANG MI LDAN PA DAG RNA BAS SGRA DANG, SNAS DRI DANG, LCES RO DANG, LUS KYIS REG BYA DANG, YID KYIS CHOS RNAM PAR SHES NAS MTSAN MAR 'DZIN CING MNGON RTAGS SU 
'DZIN LA PHYIS CHOS RNAMS LA LAN MANG DU RJES SU RTOG PA DANG, RJES SU DPYOD PAR BYED DE, NYES DMIGS MA MTHONG ZHING NYES DMIGS MA MTHONG BAS LUS KYIS THAG SRING BAR MI BYED DE, 'DI NI SDOM PA MA YIN PA ZHES BYA'O, ,SDOM PA GANG ZHE NA, DGE SLONG DAG 'PHAGS PA NYAN THOS 

@80A
*, ,THOS PA DANG LDAN PA MIG GIS GZUGS MTHONG NAS MTSAN MAR MI 'DZIN CING MNGON RTAGS SU MI 'DZIN LA ZHES BYA BA NAS LUS KYIS THAG BSRINGS NAS GNAS SO ZHES BYA BA'I BAR DU STE, 'DI NI SDOM PA ZHES BYA'O, ,SDOM PA MA YIN PA DANG SDOM PA DAG BSHAD PAR BYA'O 
ZHES NGAS JI SKAD DU BSTAN PA DE RGYAS PAR RAB TU BSHAD DO, ,DGE SLONG DAG DPER NA SKYES BU ZHIG DGON PA'I AA MRA'I NAGS SU SONG BA NA SROG CHAGS DRUG RNYED DE, KHYI RNYED DE KHYI BZUNG NAS SKRA'I THAG PA'I 'CHING BAS LEGS PAR BRTAN PAR BCINGS SHING, BYA RNYED PA DANG BYA BZUNG NAS SKRA'I THAG PA'I 
'CHING PAS LEGS BAR BCINGS SHING, CE SPYANG RNYED PA DANG CE SPYANG BZUNG NAS SKRA'I THAG PA'I 'CHING BAS LEGS PAR BRTEN PAR BCINGS SHING, CHU SRIN BYIS PA GSOD RNYED PA DANG CHU SRIN BYIS PA GSOD BZUNG NAS SKRA'I THAG PA'I 'CHING BAS LEGS PAR BRTAN PAR BCINGS SHING, SPRUL RNYED 
PA DANG SPRUL BZUNG NAS SKRA'I THAG PA'I 'CHING BAS LEGS PAR BRTEN PAR BCINGS SHING, SPRE'U RNYED PA DANG SPRE'U BZUNG NAS SKRA'I THAG PA'I 'CHING BAS LEGS PAR BRTAN PAR BCINGS TE, DE DAG BAR DU THAG PA GCIG GIS BCINGS TE BTANG NA SPYOD YUL THA DAD PA DE DAG RANG RANG GI SPYOD YUL DANG YUL 
'DOD CING GZHAN DANG GZHAN GYI SPYOD YUL DANG YUL MI 'DOD DE, KHYI NI GRONG GI MTHAR 'JUG PAR 'DOD CING, BYA NI NAM MKHA' LA 'PHUR BAR 'DOD LA, CE SPYANG NI DUR KHROD DU 'JUG PAR 'DOD DE, CHU SRIN BYIS PA GSOD NI CHU'I NANG DU 'JUG PAR 'DOD CING, SBRUL NI KHUNG DU 'JUG PAR 'DOD LA 
SPRE'U NI RIGS SU 'JUG PAR 'DOD DE, DGE SLONG DAG 'ON KYANG SPYOD YUL THA DAD CING YUL THA DAD PA'I SROG CHAGS DRUG PO RNAMS RANG RANG GI SPYOD YUL DANG YUL 'DOD CING GZHAN DANG GZHAN GYI SPYOD YUL DANG YUL MI 'DOD MOD KYI, ,'ON KYANG GANG SPUNGS CHE ZHING STOBS CHE BAR 'GYUR BA DE'I RJES SU 
'GRO ZHING DE'I DBANG DU 'GYUR RO, ,DE BZHIN DU SPYOD YUL DANG YUL THA DAD PA'I DBANG PO DRUG PO 'DI DAG RANG RANG GI YUL 'DOD CING GZHAN DANG GZHAN GYI YUL MI 'DOD DE, MIG GIS YID DU 'ONG BA'I GZUGS BLTA BAR 'DOD CING YID DU MI 'ONG BA'I GZUGS RJES SU MI MTHUN PAR 

@80B
'GYUR RO, ,RNA BA NI YID DU 'ONG BA'I SGRA MNYAN PAR 'DOD CING YID DU MI 'ONG BA'I SGRA RJES SU MI MTHUN PAR 'GYUR RO, ,SNA NI YID DU 'ONG BA'I DRI MNAM BAR 'DOD CING YID DU MI 'ONG BA'I DRI RJES SU MI MTHUN PAR 'GYUR RO, ,LCE NI YID DU 'ONG BA'I RO MYONG BAR 'DOD CING YID DU MI 'ONG BA'I RO 
DANG RJES SU MI MTHUN PAR 'GYUR RO, ,LUS NI YID DU 'ONG BA'I REG BYA REG PAR 'DOD CING YID DU MI 'ONG BA'I REG BYA RJES SU MI MTHUN PAR 'GYUR RO, ,YID NI YID DU 'ONG BA'I CHOS RNAM PAR SHES PAR 'DOD CING YID DU MI 'ONG BA'I CHOS DANG RJES SU MI MTHUN PAR 'GYUR TE, DGE SLONG DAG SPYOD YUL 
THA DAD PA DANG, YUL THA DAD PA'I DBANG PO DRUG PO 'DI DAG NI RANG RANG GI SPYOD YUL DANG YUL 'DOD CING GZHAN DANG GZHAN GYI SPYOD YUL DANG YUL MI 'DOD MOD KYI, 'ON KYANG GANG STOBS CHE ZHING STOBS DANG LDAN PA DE'I RJES SU 'GRO ZHING DE'I DBANG DU 'GYUR RO, ,DE NAS SKYES BU DES SROG 
CHAGS DRUG PO DE DAG KA BA'AM PHUR PA LA LEGS PAR BCINGS TE BZHAG NA PHA ROL RING DU SONG YANG LUS NGAL BA DANG, LUS DUB PA DANG, LUS LCI BAS KA BA 'AM PHUR PA DE NYID KYI DRUNG DU 'KHOR ZHING 'DUG LA MNGON PAR GNAS PAR 'GYUR RO, ,DGE SLONG DAG 'DI NI NGAS DON SHES PAR 
BYA BA'I PHYIR DPER BYAS PA YIN TE, 'DI NI GZHAN DU BLTA BAR BYA'O, ,DGE SLONG DAG SROG CHAGS DRUG PO ZHES BYA BA 'DI NI DBANG PO DRUG PO RNAMS KYI TSIG BLA DAGS SO, ,KA BA 'AM PHUR PA LEGS PAR BCINGS TE ZHES BYA BA 'DI NI LUS SU GTOGS PA'I DRAN PA'I TSIG BLA DAGS SO, ,DGE SLONG 
DAG LUS SU GTOGS PA'I DRAN PA KUN DU BSTEN GOMS PAR BYAS LAN MANG DU BYAS NA MIG GIS YID DU 'ONG BA'I GZUGS BLTA BAR 'DOD PA DANG, YID DU MI 'ONG BA'I GZUGS RJES SU MI MTHUN PAR MI 'GYUR RO, ,RNA BAS YID DU 'ONG BA'I SGRA MNYAN PAR 'DOD CING YID DU MI 'ONG BA'I SGRA MI 
MTHUN PAR 'GYUR RO, ,SNAS YID DU 'ONG BA'I DRI BSNAM PAR 'DOD CING YID DU MI 'ONG BA'I DRI RJES SU MI MTHUN PAR MI 'GYUR RO, ,LCES YID DU 'ONG BA'I RO MYONG BAR 'DOD CING YID DU MI 'ONG BA'I RO RJES SU MI MTHUN PAR MI 'GYUR RO, ,LUS KYIS YID DU 'ONG BA'I REG BYA REG PAR 'DOD CING YID DU MI 

@81A
*, ,'ONG BA'I REG BYA RJES SU MI MTHUN PAR MI 'GYUR RO, ,YID KYIS YID DU 'ONG BA'I CHOS RNAM PAR SHES PAR 'DOD CING YID DU MI 'ONG BA'I CHOS RJES SU MI MTHUN PAR MI 'GYUR TE, DGE SLONG DAG DE LTA BAS NA 'DI LTAR BSLAB PAR BYA STE, GANG LUS SU GTOGS PA'I DRAN 
PA KUN DU STEN PA DANG, GOMS PAR BYED PA DANG LAN MANG DU BYED PA DE LTAR DGE SLONG DAG BSLAB PAR BYA'O ZHES GSUNGS SO, ,BCOM LDAN 'DAS KYIS THAMS CAD MNGON PAR SHES PAR BYA BA DANG, YONGS SU SHES PAR BYA BA ZHES BYA BA LA, SKYE MCHED DRUG GI CHOGS KYIS BSDUS PA'I SDOM GYI 
TSIGS SU BCAD PA DANG PO'I SDOM GYI TSIGS SU BCAD PA BRGYAD PA'I MDO LNGA PA LAS 'BYUNG BA MDZOD KYI GNAS DANG POR, 'DU BYED PHUNG PO BZHI LAS GZHAN, ,ZHES BYA BAR CHOS GCIG MNGON PAR MA SHES SHING YONGS SU MA SHES NA ZHES BRIS ZIN TO, ,SHES RAB DANG RNAM PAR SHES PA DAG NI 
YUL MTSUNGS PA'I PHYIR ZHES BYA BA LA, LUNG BAR MA LAS 'BYUNG BAS SNGAR GNAS PAR BSHAD CING BSTAN LA, GSUS PO CHE'I MDO LAS 'DI LTAR 'DON TE, TSE DANG LDAN PA SH'A RI'I BU SHES RAB SHES RAB CES BRJOD PA, TSE DANG LDAN PA SH'A RI'I BU SHES RAB GANG ZHE NA, TSE DANG LDAN PA GSUS PO CHE 
RAB TU SHES SHING RAB TU SHES PA DE'I PHYIR SHES RAB CES BYA'O, ,CI ZHIG RAB TU SHES SHE NA, DGE BA DANG MI DGE BA'I CHOS RNAMS JI LTA BA BZHIN RAB TU SHES SHING KHA NA MA THOB DANG BCAS PA DANG, KHA NA MA THO BA MED PA DANG, DMAN PA DANG, GYA NOM PA DANG, DKAR PO DANG, NAG PO 
DANG; RTEN CING 'BREL BAR 'BYUNG BA RAB TU DBYE BA DANG BCAS PA JI LTA BA BZHIN RAB TU SHES TE, TSE DANG LDAN PA GSUS PO CHE RAB TU SHES SHING RAB TU SHES PA DE'I PHYIR SHES RAB CES BYA'O, ,TSE DANG LDAN PA SH'A RI'I BU RNAM PAR SHES PA RNAM PAR SHES PA ZHES BRJOD PA RNAM PAR SHES PA GANG YIN ZHE NA, 
TSE DANG LDAN PA GSUS PO CHE RNAM PAR SHES SHING RNAM PAR SHES TE, DE'I PHYIR RNAM PAR SHES PA ZHES BYA'O, ,CI ZHIG RNAM PAR SHES SHE NA, GZUGS RNAM PAR SHES SHING, SGRA DANG, DRI DANG, RO DANG, REG BYA DANG, CHOS RNAM PAR SHES TE, TSE DANG LDAN PA GSUS PO CHE RNAM PAR SHES SHING 

@81B
RNAM PAR SHES PA DE'I PHYIR RNAM PAR SHES PA ZHES BYA'O, ,TSE DANG LDAN PA SH'A RI'I BU SHES RAB GANG YIN PA DANG RNAM PAR SHES PA GANG YIN PA'I CHOS 'DI GNYIS 'DRES PA ZHIG GAM MA 'DRES PA ZHIG ,GANG YANG CHOS 'DI GNYIS SO SO SO SOR KHYAD PAR RAM RNAM PA THA DAD PAR GDAGS PA RNYED DAM, 
TSE DANG LDAN PA GSUS PO CHE SHES RAB GANG YIN PA DANG RNAM PAR SHES PA GANG YIN PA'I CHOS 'DI GNYIS NI 'DRES PA STE, MA 'DRES PA MA YIN ZHING GANG YANG CHOS 'DI GNYIS SO SO SO SOR KHYAD PAR RAM RNAM PA THA DAD PAR GDAGS PA MI RNYED DE, TSE DANG LDAN PA GSUS PO CHE GANG YANG 
SHES RAB CES BYA BA DANG RNAM PAR SHES ZHES BYA BA'I CHOS 'DI GNYIS NI YANG DAG PAR 'DRES PA STE, CHOS 'DI GNYIS NI SO SO SO SOR KHYAD PAR RAM RNAM PA THA DAD PAR GDAGS PA MI RNYED DE, DE CI'I PHYIR ZHE NA, GANG RAB TU SHES PA DE RNAM PAR SHES SHING GANG RNAM PAR SHES PA DE RAB TU SHES PA DE'I 
PHYIR CHOS 'DI GNYIS NI YANG DAG PAR 'DRES PA STE MA 'DRES PA MA YIN ZHING GANG YANG CHOS 'DI GNYIS SO SO SO SOR KHYAD PAR RAM RNAM PA THA DAD PAR GDAGS PA MI RNYED DO ZHES GSUNGS SO, ,MA'I MDO LAS ZHES BYA BA LA SKYE MCHED DRUG GI TSOGS LAS 'BYUNG BA GNAS DRUG PA 'DI NYID DU KUN 
'BYUNG GI BDEN PA'I DBANG DU MDZAD NAS, BCOM LDAN 'DAS KYIS LAS DANG SRID PA ZHES BYA BAR BSHAD PAR BSTAN CING, MDZOD KYI GNAS GNYIS PAR, 'DUS MA BYAS LA DE DAG MED, ,CES BYA BA'I SKABS SU BRIS PA BLTA BAR BYA'O, ,BRAM ZE THAMS CAD YOD DO ZHES BYA BA 
NI SKYE MCHED BCU GNYIS KYI BAR GYI CHOS RNAMS YIN NO ZHES BYA BA LA, SKYE MCHED DRUG GI TSOGS KYIS BSDUS PA'I SDOM GYI TSIGS SU BCAD PA GNYIS PA LAS, THAMS CAD THAMS CAD YOD DO ZHES, ,BRAM ZE CHOS RNAMS THAMS CAD DRIS, ,ZHES BYA BA'I SDOM GYI TSIGS SU 
BCAD PA'I MDO GNYIS PA LAS 'BYUNG BA GNAS LNGA PA 'DI NYID DU 'DAS PA DANG MA 'ONGS PA BSAM PAR JI LTAR MDO LAS THAMS CAD YOD DO ZHES BSHAD PA DE LTAR LEGS TE ZHES BYA BAR BRIS ZIN TO, ,GZUGS CAN SNYING PO'I MDO LAS ZHES BYA BA LA, RGYAL PO DANG YANG DAG PAR LDAN PA'I 

@82A
*, ,TSOMS LA 'BYUNG BA DRUG PA DANG, MDZOD KYI GNAS GSUM PAR RTEN CING 'BREL BAR 'BYUNG BA'I SKABS SU DGE SLONG DAG BDAG BDAG CES BYA BA 'DI NI ZHES BYA BAR BRIS ZIN TO, ,DGRA BCOM MA BRAG GIS BDUD LAS BRTZAMS TE ZHES BYA BA LA, GLENG GZHI NI MNYAN DU 
YOD BA NA'O, ,DE'I TSE DGE SLONG MA BRAG MNYAN YOD KYI RGYAL PO'I DGE SLONG MA'I DBYAR KHANG NA GNAS TE, DE NAS DGE SLONG MA BRAG SNGA DRO CHOS GOS DANG LHUNG BZED THOGS TE MNYAN YOD DU BSOD SNYOMS KYI PHYIR ZHUGS TE, BSOD SNYOMS SPYAD NAS ZAS KYI BYA BA BYAS TE ZOS PA'I 'OG TU LHUNG BZED 
BKHRUS [*BKRUS?] TE, CHOS GOS DANG LHUNG BZED PHYOGS GCIG TU BZHAG NAS, 'DUG PA'I STAN KHYER NAS, LONG BA CAN GYI NAGS TSAL GANG NA BA DER NYE BAR SONG STE, NYE BAR SONG NAS LONG BA CAN GYI NAGS TSAL DU ZHUGS TE, SHING LJON PA GZHAN ZHIG GI DRUNG DU NYAN BAR GNAS PA'I PHYIR BRTEN 
CING 'DUG GO, ,DE NAS BDUD SDIG TO CAN 'DI SNYAM DU GANG DGE SBYONG GOO TA MA NI MNYAN YOD KYI RGYAL BYED KYI TSAL MGON MED ZAS SBYIN GYI KUN DGA' RA BA NA BZHUGS LA, DE'I NYAN THOS DGE SLONG MA BRAG NI MNYAN YOD KYI RGYAL PO'I DGE SLONG MA'I DBYAR KHANG NA 'DUG STE, SNGA DRO CHOS 
GOS DANG LHUNG BZED THOGS NAS ZHES BYA BA NAS, SNGA MA BZHIN DU SHING LJON PA GZHAN ZHIG GI DRUNG DU NYIN PAR GNAS PA'I PHYIR 'DUG GO ZHES BYA BA'I BAR DU STE, GANG YANG BDAG RNAM PAR G-YENG BA'I LAS KYI PHYIR NYE BAR 'GRO BAR BYA'O SNYAM NAS GZHON NU LANG TSO LA BAB PA'I GZUGS SU BDAG 
NYID MNGON PAR SPRUL NAS, DGE SLONG MA BRAG GANG NA BA DER NYE BAR SONG STE, NYE BAR SONG NAS DGE SLONG MA BRAG GI MDUN DU 'DUG STE TSIGS SU BCAD PA SMRAS PA, SEMS CAN 'DI DAG GANG GIS BYAS, ,SEMS CAN RNAMS KYI BYED PA GANG, ,SEMS CAN GANG LAS RAB TU SKYES, ,SEMS 
CAN GANG DU 'GRO BAR 'GYUR, ,BDUD KYI SEMS CAN SNYAM SEMS NAS, ,'DI NI LTA BAR GYUR PA STE, ,'DU BYED PHUNG PO 'DI STONG STE, ,'DI LA SEMS CAN RNYED MA YIN, ,JI LTAR YAN LAG TSOGS LA NI, ,SHING RTA'I 'DU SHES DRAN PA 'BYUNG, ,DE BZHIN PHUNG PO'I NYER LEN LAS, , 

@82B
KUN RDZOB TU NI SEMS CAN BRJOD, ,'DI DAG SKYE BA SDUG BSNGAL TE, ,GNAS PA NYID KYI SDUG BSNGAL TE, ,SDUG BSNGAL NYID NI 'GAG 'GYUR ZHING, ,SDUG BSNGAL TSOGS LAS GZHAN DU MIN, ,DE NAS BDUD SDIG CAN 'DI SNYAM DU DGE SLONG MA BRAG GI SEMS KYIS BDAG GI SEMS 
SHES SO SNYAM NAS SDUG BSNGAL ZHING YID MI BDE STE, YID LA GCAGS BZHIN DU DE NYID DU MI SNANG BAR GYUR TO ZHES GSUNGS SO, ,LUNG PHRAN TSEGS LAS BRAM ZE RGYA SHUG GI DBANG DU MDZAD NAS ZHES BYA BA LA, DE BZHIN GSHEGS PAS BA DA RA'I, ,SEMS NI THUGS KYIS MKHYEN MDZAD NAS, , 
RDZOGS SANGS STENG DU RDZU 'PHRUL GYIS, ,GSHEGS NAS SKYIL MO KRUNG BCAS BZHUGS, ,DE NAS MTSAN GYIS YONGS BRGYAN TE, ,SKYO BCAS RGYA SHUG GIS MTHONG NAS, ,STAN LAS RAB TU LANGS NAS NI, ,ZHABS LA SPYI BOS PHYAG BYAS TE, ,GROGS PO 'DI NA STON PA NI, ,GZHON 
NU RNAMS KYIS THOS NAS NI, ,PHA ROL RAB TU RGAL GYUR CING, SKAM SAR GNAS PA'I CHOS STON BYED, ,DE NAS PING GO STAN LAS LANGS, ,BLA GOS PHRAG PA GCIG BYAS SHING, ,THAL MO SBYAR BA BYAS NAS NI, ,TSIGS SU BCAD PA 'DI SKAD SMRAS, ,'DI NI BRAM ZE RDZOGS SANGS 
RGYAS; ,'GRO BA SEMS CAN RAB TU 'DZIN, ,'DI YIS 'DOD PA RAB 'DUL ZHING, ,THE TSOM GCOD PAR MDZAD PA 'DI, ,'DI YIS 'DOD PA RAB 'DUL BAS, ,MKHAN PO KHYED NI DGYES PAR MDZOD, ,'DI NI 'JIG RTEN NYI MA STE, ,'DI NI 'JIG RTEN SGROL MA YIN, ,'DI 
YIS NYON MONGS RAB SPONG BA'I, ,THUB PAS CHOS NI BSTAN PAR MDZAD, ,'DI NI 'JIG RTEN MCHOG GYUR TE, ,'JIG RTEN SNANG BA 'DI YIN NO, ,SEMS CAN GROL MDZAD 'DI YIN TE, ,SEMS CAN GSO BAR MDZAD PA 'DI, ,'DI YIS LAS RAB GSAL MDZAD NAS, ,SDUG BSNGAL 
KUN LAS GROL BAR MDZAD, ,'DI YI RIGS NI MCHOG YIN TE, ,'DI NI NYI MA'I RIGS SU 'KHRUNGS, ,MTSAN MCHOG SUM CU RTZA GNYIS KYIS, ,'DI YI MTSAN RNAMS PHUN SUM TSOGS, ,'DI DANG MNYAM PA GZHAN MED CING, ,BLA MA DAG KYANG YOD MA YIN, ,'DI YIS YE SHES 

@83A
*, ,SKYES PA'I PHYIR, ,JI LTAR RGYA MTSO BZHI MI G-YO, ,GZI BRJID DRAG CING MTHU CHE BA, ,DGE SLONG CHEN PO 'DI LTA BU, ,'DI NI 'JIG RTEN THUGS BRTZE CAN, ,'DI NI 'JIG RTEN SMAN PA YIN, 'DI YIS RGOL BAR BA 'JOMS SHING, ,MU STEGS CAN RNAMS CHOS LDAN 
BYED; ,'DI NI 'JIG RTEN BLA MED DE, ,'DI NI RKANG GNYIS RNAMS KYI MCHOG ,'DI NI 'JIG RTEN RNAM 'DREN TE, ,SEMS CAN 'KHOR BA'I RGYA MTSO YI, ,CHU BO 'JIGS CHEN LAS SGROL 'DI, ,STON PA PHA ROL PHYIN CING RGAL, ,'DI NI PHA ROL SKAM SAR GNAS, ,KHYED NI NYER SONG DRI BYAS 
NA; ,DOGS PA DE YIS SEL BAR 'GYUR, ,RKANG GNYIS MCHOG GYUR MTHONG NAS NI, ,RGYA SHUG GZI BRJID LDAN GYUR NAS, ,THAL MO RAB TU SBYAR BYAS NAS, ,DE LA 'DI SKAD TSIG GSOL TO, ,'KHOR BA'I RGYA MTSO CHEN PO YI, ,NANG NA GNAS PA BDAG LA NI, ,THUGS BRTZE BSKYED PA 
MDZAD NAS NI, ,MI MCHOG BDAG CAG RGAL BAR MDZOD, ,DE NAS STON PA THUGS BRTZE BA, ,THUB PA 'JIG RTEN KUN PHAN MDZAD, ,RKANG GNYIS GTZO BO SEMS CAN MCHOG ,RGYA SHUG LA NI BKA' STZAL PA, ,JI LTAR SEMS NI KUN NYON MONGS, ,DE BZHIN SEMS NI RNAM PAR BYANG, , 
MDUD PA THAMS CAD GROL BYED PA'I, ,CHOS NI RGYA SHUG KHYOD NYON CIG ,'DI NA BDAG LA BDAG MED DE, ,PHYIN CI LOG GIS KUN DU BRTAGS, ,BDAG GAM SEMS CAN MED PA STE, ,CHOS 'DI DAG NI RGYU DANG BCAS, ,SRID PA'I YAN LAG BCU GNYIS DANG, ,PHUNG PO DANG NI SKYE MCHED KHAMS, , 
THAMS CAD RAB TU BSAM BYAS NA, ,GANG ZAG RAB TU MI DMIGS SO, ,NANG STONG NYID DU MTHONG GYUR CING, ,PHYI STONG NYID DU MTHONG GYUR NA, ,DE YIS CUNG ZAD KYANG MI RNYED, ,SGOM PA PO YANG STONG PA STE, ,'JIG RTEN THAMS CAD NYER 'TSO BA, ,STONG PA NYID DU BLTA BAR GYIS, ,MYA NGAN 'DAS 
PA GNAS PAR SKYABS, ,'DI YI LAM NI NYER BSTAN BYA, ,RGYA SHUG SEMS CAN BSAM BYAS TE, ,STAN DE NYID LA GNAS BZHIN DU, ,'DOD KHAMS YONGS SU DAG GYUR PA'I, ,PHYIR MI 'ONG BA'I 'BRAS BU THOB, ,BDEN PA MTHONG BAR GYUR PA NI, ,RGYA SHUG YID RAB DGA' BA YIS,, 

@83B
THAL MO RAB TU SBYAR BYAS NAS, ,'DI SKAD CES BYA'I TSIG GSOL TO, ,GANG TSE MA LAS BDAG SKYES NAS, ,BDAG GIS LO BRGYA NYI SHU LON, ,BRAM ZE BLON PO RNAMS LAS BDAG ,KUN GYIS PHA ROL PHYIN PAR GYUR, ,LO 'DI RNAMS SU KHYAD PAR 'PHAGS, ,BDAG GIS CUNG ZAD KYANG 
MA RTOGS, ,CHOS CAN LEGS PAR BSHAD PA YIS, ,BDAG GIS GROL BA'I GO 'PHANG THOB, ,BDAG GIS MTHONG BA DRI MED CING, ,BDAG GIS BLO MIG YONGS DAG GYUR, ,GROL BA SPYI BOS BKUR BYA ZHES, ,BDEN PAR SMRA BA'I LHA RNAMS GSUNGS, ,ZHES GSUNGS SO, ,JI SKAD DU 
BDAG TU LTA BA LA NYES DMIGS LNGA YOD DE ZHES BYA BA LA, MDO LNGA BAR YONGS SU RDZOGS PAR BRIS ZIN PAS YANG MI 'BRI'O, ,CI DE DAG LA CHOS THAMS CAD LA BDAG MED DO ZHES BYA BA'I MDO 'DI YANG MED DAM ZHES BYA BA LA, DGE SLONG DAG 'DU BYED THAMS CAD NI MI RTAG PA, CHOS THAMS CAD NI 
BDAG MED PA, MYA NGAN LAS 'DAS PA NI ZHI BA'O ZHES BYA BA'I DBANG DU MDZAD NAS, SLOB DPON SNA TSOGS BLO GROS KYIS BCOM LDAN 'DAS KYI BSTOD PA BZHI BRGYA PA LAS, CHOS RNAMS THAMS CAD BDAG MED CING, ,'DUS BYAS THAMS CAD SKAD CIG MA, ,MYA NGAN 'DAS PA ZHI BA ZHES, , 
KHYOD KYI CHOS KYI PHYAG RGYA GSUM, ,RGOL BA KUN GYIS MI RTOGS SHING, ,GZHIG PAR MI NUS RNAM PAR GNAS, ,'JIG RTEN MANG DU SMRA BYED KYANG, ,GANG GIS RANG BZHIN BZLOG PAR NUS, ,ZHES GSUNGS LA, CHOS KUN DE BZHIN BDAG MED CES, ,GANG TSE SHES RAB KYIS MTHONG BA, , 
DE NAS YID 'BYUNG 'GYUR BA STE, ,'DI NI SDUG BSNGAL DAG PA'I LAM, ,ZHES 'BYUNG BA DANG, BDAG NI MED PA STE GZHAN NI PHYI CI LOG GO ZHES BYA BA'I MDO 'DI YANG JI LTAR RTOG PAR BYED DE, DE YANG BZHI LAS 'PHROS PA'I SDOM GYI TSIGS SU BCAD PA BZHI PA LAS 'BYUNG BA GNYIS PA DANG 
MDZOD KYI GNAS LNGA PA 'DI NYID DU PHYIN CI LOG GI MDOR BRIS ZIN TO, ,DGE SLONG DAG DGE SBYONG NGAM BRAM ZE GANG SU ZHIG BDAG GO ZHES YANG DAG PAR RJES SU BLTA BA ZHES BYA BA LA, PHUNG PO LAS, BDAG MED CHA MED SA BON DANG, ,NYE BAR 'GRO DANG BDUN DANG LNGA, ,YONGS SU SKYOBS 

@84A
*, ,GNYIS BYED CING, ,ZAS KYI DPE YIS GNYIS YIN NO, ,ZHES BYA BA NAS GO RIMS LAS BZLOG STE BGRANG BA'I SDOM GYI TSIGS SU BCAD PA GSUM PA'I MDO DGU PA LAS 'BYUNG BA MDZOD KYI GNAS LNGA PA 'DI NYID DU, BDAG DANG BDAG GI CHAD RTAG DANG, ,MED 
DANG DMAN LA MCHOG LTA DANG, ,ZHES 'JIG TSOGS LA LTA BA'I SGRIB PAR BRIS ZIN TO, ,GANG CUNG ZAD SNGON GYI GNAS RNAM PA DU MA YANG DAG PAR RJES SU DRAN PA ZHES BYA BA LA, 'DI NYID KYI SDOM GYI TSIGS SU BCAD PA BCU PA LAS 'BYUNG BA MDZOD KYI GNAS DANG POR RNAM PAR RIG BYED MA YIN PA LA THUG 
PA'I GZUGS 'DI DAG CI GZUGS ZHES BRJOD CE NA, GZUGS SU RUNG ZHING GZUGS SU RUNG BAS SO ZHES BYA BAR BRIS ZIN TO, ,'DAS PA LA SOGS PA DANG MA GSUNGS BA'I PHYIR ZHES BYA BA LA, GLENG GZHI NI MNYAN DU YOD PA NA'O, ,DE NAS BCOM LDAN 'DAS KYIS DGE SLONG RNAMS LA BOS TE, 
DGE SLONG DAG DUS GCIG GI TSE NGA MNGON PAR RDZOGS PAR SANGS RGYAS NAS RING POR MA LON PA NA CHU PO NEE RANYDZANA'I 'GRAM BYANG CHUB KYI SHING DRUNG NA GCIG PU DBEN PA NANG DU YANG DAG 'JOG LA BZHUGS PA NA, 'DI LTA BU'I SEMS LA SEMS KYI YONGS SU RTOGS PA SKYES TE, GUS PA MED PA NI SDUG 
BSNGAL BA STE, BDAG PO MED CING 'JIGS BAR DBANG SGYUR BA MED PA NI DON CHEN PO LAS YONGS SU NYAMS PAR 'GYUR RO, ,GUS PA DANG BCAS PA NI BDE BA STE, BDAG PO DANG BCAS SHING 'JIGS PA DBANG SGYUR BA DANG BCAS PA NI DON CHEN PO YONGS SU RDZOGS PAR 'GYUR TE, GANG DAG 
LAS TSUL KHRIMS PHUN SUM TSOGS PA KHYAD PAR DU 'PHAGS PA'AM TING NGE 'DZIN PHUN SUM TSOGS PA KHYAD PAR DU 'PHAGS PA 'AM, SHES RAB PHUN SUM TSOGS PA KHYAD PAR DU 'PHAGS PA 'AM, RNAM PAR GROL BA PHUN SUM TSOGS PA KHYAD PAR DU 'PHAGS PA'AM, RNAM PAR GROL BA'I 
YE SHES MTHONG BA PHUN SUM TSOGS PA KHYAD PAR DU 'PHAGS PA LHA DANG BCAS PA DANG BDUD DANG BCAS PA DANG TSANGS PA DANG BCAS PA DANG DGE SBYONG DANG BRAM ZE'I SKYE DGU'I LHA DANG MI'I 'JIG RTEN NA 'GA' ZHIG YOD NA BKUR STIR BYA BA DANG, BLA MAR BYA BA DANG, RJED PAR BYA BA DANG, MCHOD PAR 

@84B
BYA BA DAG GIS BKUR STIR BYAS, BLA MAR BYAS, RJED PAR BYAS, MCHOD PAR BYAS TE YONGS SU BSTEN CING GNAS PAR BYA'O ZHES DGONGS SO, ,YANG 'DI SNYAM DU, GANG YANG BKUR STIR BYA BA DANG, BLA MAR BYA BA DANG, RJED PAR BYA BA DANG, MCHOD PAR BYA BDAG BDAG GIS 
BKUR STIR BYAS, BLA MAR BYAS, RJED PAR BYAS, MCHOD PAR BYAS TE YONGS SU BSTEN CING GNAS PAR BYA BA GANG BDAG LAS TSUL KHRIMS PHUN SUM TSOGS PA KHYAD PAR DU 'PHAGS PA'AM, TING NGE 'DZIN PHUN SUM TSOGS PA KHYAD PAR DU 'PHAGS PA'AM, SHES RAB PHUN SUM 
TSOGS PA KHYAD PAR DU 'PHAGS PA'AM, RNAM PAR GROL BA PHUN SUM TSOGS PA KHYAD PAR DU 'PHAGS PA'AM, RNAM PAR GROL BA'I YE SHES MTHONG BA PHUN SUM TSOGS PA KHYAD PAR DU 'PHAGS PA LHA DANG BCAS PA DANG, BDUD DANG BCAS PA DANG, TSANGS PA DANG BCAS PA DANG, DGE 
SBYONG DANG BRAM ZE'I SKYE DGU'I LHA DANG MI'I 'JIG RTEN NA 'GA' YANG MED DE, GZHAN DU NA NGAS RANG NYID KYIS CHOS MNGON PAR MKHYEN NAS MNGON PAR RDZOGS PAR SANGS RGYAS TE GANG YANG BDAG GIS CHOS LA BKUR STIR BYA BA DANG, BLA MAR BYA BA DANG, RJED PAR BYA BA DANG, MCHOD PAR BYA BA DAG, 
BDAG GIS BKUR STIR BYAS, BLA MAR BYAS, RJED PAR BYAS, MCHOD PAR BYAS NAS BSTEN CING LAN MANG DU GNAS PAR BYA'O ZHES DGONGS SO, ,DE NAS TSANGS PA STONG GI BDAG PO'I SEMS KYIS NGA'I THUGS RNAM PAR SHES NAS SKYES BU STOBS DANG LDAN PA'I LAG PA BRKYANG BA LAS BSKUM 
PA'AM BSKUMS PA LAS BRKYANG BA TZAM GYIS TSANGS PA'I 'JIG RTEN NA MI SNANG BAR GYUR TE NGA'I MDUN DU 'DUG NAS 'DI SKAD CES SMRAS SO, ,BCOM LDAN 'DAS DE DE BZHIN, ,BDE BAR GSHEGS PA DE DE BZHIN TE, GUS PA MED PA NI SDUG BSNGAL BA STE, BDAG PO MED CING 'JIGS 
PAR DBANG SGYUR BA MED PA NI DON CHEN PO LAS YONGS SU NYAMS PAR 'GYUR RO, ,GUS PA DANG BCAS PA NI BDE BA STE BDAG PO DANG BCAS SHING 'JIGS PAR DBANG SGYUR BA DANG BCAS PA'I DON CHEN PO YONGS SU RDZOGS PAR 'GYUR TE, GANG YANG BCOM LDAN 'DAS KYIS BKUR STIR BYA BA DANG, BLA 

@85A
*, ,MAR BYA BA DANG, RJED PAR BYA BA DANG, MCHOD PAR BYA BA DAG BCOM LDAN 'DAS KYIS BKUR STIR BYAS, BLA MAR BYAS, RJED PAR BYAS, MCHOD PAR BYAS TE YONGS SU BSTEN CING LAN MANG DU GNAS PAR BYA BA BCOM LDAN 'DAS LAS TSUL KHRIMS PHUN SUM TSOGS 
PA KHYAD PAR DU 'PHAGS PA'AM, TING NGE 'DZIN PHUN SUM TSOGS PA KHYAD PUR DU 'PHAGS PA'AM, SHES RAB PHUN SUM TSOGS PA KHYAD PAR DU 'PHAGS PA'AM, RNAM PAR GROL BA PHUN SUM TSOGS PA KHYAD PAR DU 'PHAGS PA'AM, RNAM PAR GROL BA'I YE SHES MTHONG BA PHUN SUM 
TSOGS PA KHYAD PAR DU 'PHAGS PA LHA DANG BCAS PA DANG BDUD DANG BCAS PA DANG TSANGS PA DANG BCAS PA DANG DGE SBYONG DANG BRAM ZE'I SKYE DGU'I LHA DANG MI'I 'JIG RTEN NA 'GA' YANG MED DO, ,GZHAN DU NA BCOM LDAN 'DAS RANG NYID KYIS CHOS MNGON PAR MKHYEN NAS MNGON PAR RDZOGS PAR 
SANGS RGYAS TE, GANG YANG BCOM LDAN 'DAS KYIS CHOS LA BKUR STIR BYA BA DANG, BLA MAR BYA BA DANG, RJED PAR BYA BA DANG, MCHOD PAR BYA BA DAG GIS BCOM LDAN 'DAS KYIS CHOS LA BKUR STIR MDZAD CING BLA MAR BYA BA DANG, RJED PAR BYA BA DANG, MCHOD PAR MDZAD NAS BRTEN CING 
LAN MANG DU GNAS PAR MDZOD CIG ,BTZUN PA DE CI'I PHYIR ZHE NA, GANG YANG 'DAS PA'I DUS NA BYUNG BAR GYUR PA'I SANGS RGYAS BCOM LDAN 'DAS DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS DE DAG KYANG CHOS NYID LA BKUR STIR BYA BA DANG, BLA MAR BYA BA 
DANG; RJED PAR BYA BA DANG, MCHOD PAR BYA BA DAG GIS CHOS NYID LA BKUR STIR BYAS, BLA MAR BYAS, RJED PAR BYAS, MCHOD PAR BYAS NAS NYE BAR BSTEN CING BZHUGS SO, ,GANG YANG MA 'ONGS PA'I DUS NA 'BYUNG BAR 'GYUR BA'I SANGS RGYAS BCOM LDAN 'DAS DE BZHIN GSHEGS PA DGRA 
BCOM PA YANG DAG PAR RDZOGS PA'I SANGS RGYAS DE DAG KYANG CHOS NYID LA BKUR STIR BYA BA DANG, BLA MAR BYA BA DANG, RJED PAR BYA BA DANG, MCHOD PAR BYA BA DAG GIS BKUR STIR MDZAD PA DANG, BLA MAR MDZAD PA DANG, RJED PAR MDZAD PA DANG, MCHOD PAR MDZAD CING BSTEN CING GNAS PAR 

@85B
'GYUR RO, ,DA LTAR BYUNG BA'I DUS KYI BCOM LDAN 'DAS DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS KYANG CHOS NYID LA BKUR STIR BYA BA DANG, BLA MAR BYA BA DANG, RJED PAR BYA BA DANG, MCHOD PAR BYA BA DAG GIS BKUR STIR MDZAD CING BLA MAR MDZAD PA DANG, RJED 
PAR MDZAD PA DANG, MCHOD PAR MDZAD NAS BSTEN CING LAN MANG DU BZHUGS PAR MDZOD CIG ,DE NAS TSANGS PA STONG GI BDAG POS DE'I TSE TSIGS SU BCAD PA 'DI SKAD CES SMRAS SO, ,GANG YANG 'DAS PA'I RDZOGS SANGS RGYAS, ,GANG YANG MA BYON SANGS RGYAS DANG, ,MYA NGAN MANG PO 'JIG 
BYED PA'I, ,GANG YANG DA LTAR RDZOGS SANGS RGYAS, ,DE DAG THAMS CAD DAM CHOS LA, ,BKUR STIR MDZAD CING NYE BAR BZHUGS, ,GZHAN YANG GNAS PAR 'GYUR BA STE, ,'DI NI RDZOGS SANGS CHOS NYID YIN, ,DE PHYIR 'DOD KHAMS 'DI NA NI, ,CHE BA'I BDAG NYID 'DOD PA RNAMS,, 
SANGS RGYAS BSTAN PA RJES DRAN NAS, ,DAM PA'I CHOS LA BKUR STI BYA, ,DE NAS TSANGS PA STONG GI BDAG PO MNGON PAR DGA' ZHING RJES SU YI RANGS NAS DE NGA'I ZHABS LA SPYI BOS PHYAG BYAS NAS MI SNANG BAR GYUR TO ZHES GSUNGS SO, ,DGE SLONG DAG KHUR DANG KHUR LEN PA DAG CES BYA BA LA, GLENG 
GZHI NI MNYAN DU YOD PA NA'O, ,DGE SLONG DAG KHUR DANG, KHUR LEN PA DANG, KHUR SPONG BA DANG, KHUR KHYER BA DAG BSTAN PAR BYA STE, DE LEGS PAR NYON LA YID LA ZUNG SHIG DANG BSHAD PAR BYA'O, ,KHUR GANG ZHE NA, NYE BAR LEN PA'I PHUNG PO LNGA RNAMS SO, ,LNGA GANG ZHE NA, GZUGS 
NYE BAR LEN PA'I PHUNG PO DANG, TSOR BA DANG, 'DU SHES DANG, 'DU BYED DANG, RNAM PAR SHES PA NYE BAR LEN PA'I PHUNG PO'O, ,KHUR LEN PA GANG ZHE NA, DGA' BA'I 'DOD CHAGS DANG LHAN CIG PAR GYUR PA'I SRED PA YANG SRID PAR KUN 'BYUNG BA DE DANG DE LAS MNGON PAR DGA' BA'O, ,KHUR SPONG 
BA GANG ZHE NA, GANG GI TSE DGA' BA'I 'DOD CHAGS DANG LHAN CIG PAR GYUR PA'I SRED PA YANG SRID PAR KUN 'BYUNG BA DE DANG DE LAS MNGON PAR DGA' BA 'DI NYID MA LUS PAR SPANGS SHING SO SOR 'GAGS PA DANG, NUB PA DANG, ZAD PA DANG, 'DOD CHAGS DANG BRAL BA DANG, 'GAGS PA DANG, 

@86A
*, ,NYE BAR ZHI BA DANG, MI SNANG BA'O, ,KHUR KHYER BA GANG ZHE NA, GANG ZAG CES BRJOD PAR BYA STE, TSE DANG LDAN PA MING NI 'DI LTA BU, RUS NI 'DI LTA BU, RIGS NI 'DI LTA BU, KHA ZAS NI 'DI LTA BU, BDE BA DANG SDUG BSNGAL NI 'DI LTA BU DAG MYONG ZHING TSE RING PO 'AM THUNG NGU 'DI 
TZAM ZHIG TU GNAS TE, TSE'I MTHA' 'DI TZAM DU GYUR ZHES BYA BA'O, ,DGE SLONG DAG KHUR DANG KHUR LEN PA DANG KHUR SPONG BA DANG KHUR KHYER BA DAG BSTAN PAR BYA'O ZHES NGAS JI SKAD DU BSTAN PA DE RGYAS PAR RAB TU BSHAD DO, ,BCOM LDAN 'DAS KYIS DE SKAD CES BKA' STZAL CING, BDE BAR GSHEGS 
PAS DE SKAD GSUNGS NAS, STON PAS GZHAN YANG 'DI SKAD CES BKA' STZAL TO, ,SHIN TU LCI BA'I KHUR SPANGS NAS, ,SLAR YANG KHUR DAG LEN MI 'GYUR, ,KHUR LEN BA NI SDUG BSNGAL TE, ,KHUR SPANGS PA NI BDE BA YIN, ,SRED PA THAMS CAD RAB SPANGS SHING, ,KUN SBYOR 
THAMS CAD ZAD PA YI, ,BLANG BYA YONGS SU SHES PA NI, ,YANG SRID DAG TU 'GRO MI 'GYUR, ,ZHES GSUNGS SO, ,SEMS CAN RDZUS TE BYUNG BA RNAMS MED DO ZHES BYA BA LA, RE ZHIG LUNG BAR MA'I SDOM GYI TSIGS SU BCAD PA DE DAD DE LAS BZHI BCU PA'I CHOS KYI RNAM GRANGS CHEN PO MDZOD KYI GNAS 
DRUG PA 'DI NYID DU SLOB PA'I LAM NI YAN LAG RNAM PA BRGYAD DANG LDAN ZHES BYA BAR BRIS TE, DE LAS 'DI LTAR 'DON TO, ,LOG PA'I LTA BA GANG ZHE NA, LTA BA GANG ZHIG MED PAR LTA BA STE, SBYIN PA MED DO, ,LEN PA MED DO, ,MCHOD SBYIN MED DO, ,LEGS PAR SPYAD PA MED DO, ,NYES 
PAR SPYAD PA MED DO, ,LEGS PAR SPYAD PA DANG NYES PAR SPYAD PA'I LAS KYI 'BRAS BU RNAM PAR SMIN PA MED DO, ,'JIG RTEN 'DI MED DO, ,'JIG RTEN PHA ROL MED DO, ,PHA MED DO, ,MA MED DO, ,SEMS CAN RDZUS TE 'BYUNG BA RNAMS MED DO, ,'JIG RTEN NA DGRA BCOM PA YANG DAG PAR RTOGS 
SHING YANG DAG PAR ZHUGS PA SKYE BA ZAD PA TSANGS PAR SPYOD PA BSTEN TO, ,BYA BA BYAS SO, ,SRID PA 'DI LAS GZHAN MI SHES SO ZHES 'JIG RTEN 'DI DANG 'JIG RTEN PHA ROL DU MTHONG BA'I CHOS NYID LA RANG NYID KYIS MNGON PAR SHES PA PHUN SUM TSOGS PA RAB TU RTOGS PA RNAMS MED DO ZHES BYA BA STE, 'DI 

@86B
NI LOG PAR LTA BA ZHES BYA'O ZHES GSUNGS SO, ,'JIG RTEN DU GANG ZAG GCIG SKYE BA NA SKYE'O ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG SKYE BO MANG PO LA PHAN PA DANG, SKYE BO MANG PO LA BDE BA DANG, 'JIG RTEN LA THUGS BRTZE BA'I PHYIR DANG, LHA DANG MI RNAMS LA PHAN PA DANG 
BDE BA'I PHYIR 'JIG RTEN DU GANG ZAG GCIG SKYE BA NA SKYE STE, DGE SLONG DAG SKYE BO MANG PO LA PHAN BA DANG, SKYE BO MANG PO LA BDE BA DANG, 'JIG RTEN LA THUGS BRTZE BA'I PHYIR DANG, LHA DANG MI RNAMS LA PHAN PA DANG BDE BA'I PHYIR 'JIG RTEN DU GANG ZAG GCIG SKYE BA NA SKYE BA GANG ZHE NA, 'DI LTA STE, DE BZHIN 
GSHEGS PA DGRA BCOM PA YANG DAG PAR RDZOGS PA'I SANGS RGYAS TE, DGE SLONG DAG B'A R'A nA S'I BRANG SRONG SMRA BA RI DAGS KYI NAGS SU DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS KYIS LAN GSUM DU BZLAS SHING RNAM PA BCU GNYIS SU CHOS DANG MTHUN PAR CHOS KYI 'KHOR LO BSKOR ZHING 
DGE SLONG SH'A RI'I BUS DE'I RJES SU BSKOR TE, DGE SLONG DAG NGAS LHA DANG BCAS PA DANG, BDUD DANG BCAS PA DANG, TSANGS PA DANG BCAS PA DANG, DGE SBYONG DANG BRAM ZER BCAS PA'I LHA DANG MI'I 'JIG RTEN NA CHOS DANG MTHUN PA'I CHOS KYI 'KHOR LO BSKOR BA'I RJES SU BSKOR BA GZHAN SU YANG YANG DAG PAR 
RJES SU MA MTHONG STE, GZHAN DU NA DGE SLONG SH'A RI'I BU NI MA GTOGS SO, ,DGE SLONG DAG NGAS CHOS KYI 'KHOR LO BSKOR BAS DGE SLONG SH'A RI'I BU NYE BAR LEN PA MED PAR ZAG PA RNAMS LAS SEMS RNAM PAR GROL BAR GYUR TO ZHES GSUNGS SO, ,DON DAM PA STONG PA NYID LAS ZHES BYA BA LAS, SKYE MCHED 
DRUG GI TSOGS KYIS BSDUS PA'I SDOM GNYIS PA LAS, 'DAS PA YIS NI ZHES BYA BA'I SDOM GYI TSIGS SU BCAD PA'I MTHA' LAS 'BYUNG BA MDZOD KYI GNAS LNGA PA 'DI NYID DU 'DAS PA DANG MA 'ONGS PA BSAM PAR BSHAD PA BSTAN CING, GSUM PA LAS KYANG, BDAG MED PHUNG PO TZAM NYID DO, ,ZHES BYA 
BAR BRIS ZIN TO, ,JI SKAD DU DBO LAS SKYES KYI MDO LAS ZHES BYA BA LA, GLENG GZHI NI MNYAN DU YOD PA NA'O, ,DGE SLONG DAG ZAS BZHI PO 'DI DAG NI SEMS CAN BYUNG BA RNAMS GNAS PAR BYED PA DANG SRID PA TSOL BA RNAMS LA PHAN 'DOGS PA STE, BZHI GANG ZHE NA, RAGS PA DANG PHRA BA'I KHAM GYI ZAS DANG, 

@87A
*, ,GNYIS PA REG PA'I ZAS DANG, GSUM PA YID LA SEMS PA'I ZAS DANG, BZHI PA RNAM PAR SHES PA'I ZAS SO, ,DE'I TSE TSE DANG LDAN PA DBO LAS SKYES BCOM LDAN 'DAS KYI RGYAB NAS BCOM LDAN 'DAS LA BSIL YAB G-YOB CING 'DUG STE, DE NAS TSE DANG LDAN 
PA DBO LAS SKYES KYIS BCOM LDAN 'DAS LA 'DI SKAD CES GSOL TO, ,BTZUN PA CI RNAM PAR SHES PA ZAS SU ZA'AM, DBO LAS SKYES RNAM PAR SHES PA ZAS SU ZA'O ZHES NGA SMRA NA, DRI BDE LEGS PAR 'GYUR BA ZHIG NA, DBO LAS SKYES RNAM PAR SHES PA ZAS SU ZA'O ZHES NGA MI SMRA'O, ,BTZUN PA 
CI RNAM PAR SHES PA ZAS SU ZA'O ZHES MI GSUNG NGAM, DBO LAS SKYES DE BZHIN TE, NGA DE SKAD DU MI SMRA'O, ,GAL TE NGA'I DRUNG DU 'GA' ZHIG NYE BAR 'ONGS TE, GANG GI RKYEN GYIS RNAM PAR SHES PA BYUNG ZHES 'DI LTAR 'DRI BA DE LA NGAS 'DI SKAD DU LUNG BSTAN PAR BYA STE, RNAM PAR SHES PA NI MA 'ONGS 
PA'I YANG SRID PA MNGON PAR 'GRUB CING RAB TU 'BYUNG BA'I BAR DU STE, BYUNG BAR GYUR CING YOD PA NI SKYE MCHED DRUG GO, ,SKYE MCHED DRUG GI RKYEN GYIS NI REG PA'O, ,BTZUN PA REG GO REG GO ZHES BYA BA CI ZHIG ,DBO LAS SKYES REG GO REG GO ZHES NGAS 'DI SKAD DU SMRA NA DRI BA DE LEGS PAR 'GYUR 
BA ZHIG NA NGA DE SKAD DU MI SMRA'O, ,BTZUN PA REG PA ZHES MI GSUNG NGAM, DBO LAS SKYES BDE SKAD DU MI SMRA'O, ,GAL TE NGA'I DRUNG DU 'GA' ZHIG NYE BAR 'ONGS TE, GANG GI RKYEN GYIS REG PA BYUNG ZHES 'DI SKAD DU 'DRIN DRI BDE LANGS 'DI SKAD DU LUNG BSTAN PAR BYA STE, SKYE MCHED 
DRUG GI RKYEN GYIS NI REG PA MIN LA REG PA'I RKYEN GYIS TSOR BA'O, ,BTZUN PA TSOR BA PO TSOR BA PO ZHES BYA BA CI ZHIG ,DBO LAS SKYES TSOR BA PO TSOR BA PO ZHES SMRA NA DE SKAD DU DRI BA LEGS PAR 'GYUR BA ZHIG NA NGA DE SKAD DU MI SMRA'O, ,BTZUN PA CI TSOR BA PO ZHES MI GSUNG NGAM, DBO LAS SKYES DE BZHIN 
TE; NGA DE SKAD DU MI SMRA'O, ,GAL TE NGA'I DRUNG DU 'GA' ZHIG NYE BAR 'ONGS TE, GANG GI RKYEN GYIS TSOR BA BYUNG ZHES 'DI LTAR 'DRI NA DE LANGS 'DI SKAD DU LUD BSTAN PAR BYA STE, REG PA'I RKYEN GYIS TSOR BA BYUNG ZHING TSOR BA'I RKYEN GYIS SRED PA'O, ,BTZUN PA SRED PA PO SRED PA PO ZHES BYA BA CI ZHIG ,DBO LAS 

@87B
SKYES SRED PA PO SRED PA PO ZHES SMRA NA DRI BA DE LEGS PAR 'GYUR BA ZHIG NA NGA DE SKAD DU MI SMRA'O, ,BTZUN PA SRED PA PO ZHES MI GSUNG NGAM, DBO LAS SKYES DE BZHIN TE, NGA DE SKAD DU MI SMRA'O, ,GAL TE NGA'I DRUNG DU 'GA' ZHIG NYE BAR 'ONGS TE GANG GI RKYEN GYIS SRED PA BYUNG ZHES 'DI LTAR 'DRIN DRI BA DE LA NGAS 
'DI SKAD DU LUNG BSTAN PAR BYA STE, TSOR BA'I RKYEN GYIS SRED PA BYUNG ZHING SRED BA'I RKYEN GYIS LEN PA'O, ,BTZUN PA LEN PA PO LEN PA PO ZHES BYA BA CI ZHIG ,LEN PA PO LEN PO PO ZHES NGA SMRA NA 'DRI BA DE LEGS PAR 'GYUR BA ZHIG NA NGA DE SKAD DU MI SMRA'O, ,BTZUN PA LEN PA PO ZHES MI GSUNG NGAM, 
DBO LAS SKYES DE DE BZHIN TE NGA DE SKAD DU MI SMRA'O, ,GAL TE NGA'I DRUNG DU 'GA' ZHIG NYE BAR 'ONGS TE GANG GI RKYEN GYIS LEN PA BYUNG ZHES 'DI LTAR 'DRI NA DE LA NGAS 'DI SKAD DU LUNG BSTAN PAR BYA STE, SRED PA'I RKYEN GYIS LEN PA BYUNG ZHING LEN PA'I RKYEN GYIS SRID PA'O, ,BTZUN PA SRID PA SRID PA ZHES BYA BA 
CI ZHIG ,DBO LAS SKYES SRID PA SRID PA ZHES NGA SMRA NA DRI BA DE LEGS PAR 'GYUR BA ZHIG NA NGA DE SKAD DU MI SMRA'O, ,BTZUN PA SRID PA SRID PA ZHES MI GSUNG NGAM, DBO LAS SKYES DE BZHIN TE, NGA DE SKAD DU MI SMRA'O, ,GAL TE NGA'I DRUNG DU 'GA' ZHIG NYE BAR 'ONGS TE, GANG GI RKYEN GYIS SRID PA BYUNG 
ZHES 'DI LTAR 'DRI NA DE LA NGAS 'DI LTAR LUNG BSTAN PAR BYA STE, TSE DANG LDAN PA SRID PA 'DI NI MA 'ONGS PA'I YANG SRID PA MNGON PAR 'GRUB CING RAB TU BYUNG BA'I BAR DU STE, BYUNG BAR GYUR CING YOD BA NI SKYE MCHED DRUG GO, ,SKYE MCHED DRUG GI RKYEN GYIS REG PA, REG PA'I RKYEN GYIS TSOR BA, TSOR BA'I RKYEN 
GYIS SRED PA, SRED PA'I RKYEN GYIS LEN PA, LEN PA'I RKYEN GYIS SRID PA, SRID PA'I RKYEN GYIS SKYE BA, SKYE BA'I RKYEN GYIS RGA BA DANG, NA BA DANG, 'CHI BA DANG, MYA NGAN DANG, SMRE SNGAGS 'DON PA DANG, SDUG BSNGAL BA DANG, YID MI BDE BA DANG, 'KHRUG PA RNAMS YANG DAG PAR 'BYUNG ZHING 
SDUG BSNGAL GYI PHUNG PO CHEN PO 'DI 'BA' ZHIG YANG DAG PAR 'BYUNG BAR 'GYUR RO ZHES GSUNGS SO, ,BCOM LDAN 'DAS KYIS CI'I PHYIR LUS LAS SROG DE NYID DANG GZHAN DU LUNG MA BSTAN ZHES BYA BA LA, BCOM LDAN 'DAS RGYAL PO'I KHAB KYI 'OD MA'I TSAL BYA KA LAN DA KA GNAS PA NA BZHUGS SO, , 

@88A
*, ,DE'I TSE KUN DU RGYU BE'U'I RIGS BCOM LDAN 'DAS GANG NA BA DER NYE BAR SONG STE NYE BAR SONG NAS BCOM LDAN 'DAS DANG LHAN CIG CES BYA BA NAS KUN DU RGYU BE'U'I RIGS KYIS BCOM LDAN 'DAS LA 'DI SKAD CES GSOL TO, ,GOO TA MA CI LUS DE NYID SROG YIN NAM, BE 'U LUS DE 
NYID SROG YIN NO ZHES NGA LUNG MI STON TO, ,GOO TA MA CI LUS LAS GZHAN ZHIG SROG YIN, BE'U LUS LAS SROG GZHAN YIN NO ZHES KYANG LUNG MI STON TO, ,GOO TA MA LUS DE NYID SROG YIN NAM ZHES DRIS BA NA LUNG BSTAN PAR BYA BA MA YIN NO ZHES SMRA ZHING, CI LUS LAS GZHAN ZHIG SROG YIN ZHES DRIS 
PA NA YANG LUNG BSTAN PAR BYA BA MA YIN NO ZHES SMRA STE, BCOM LDAN 'DAS KYIS NYAN THOS 'DAS PA'I DUS NA DUS LAS 'DAS PA DAG GNAS CHE GE MO ZHIG TU SKYES SO, ,GZHAN CHE GE MO ZHIG TU SKYES SO ZHES SKYE BA LUNG STON PA NI NGO MTSAR BA MA YIN NO, ,BE'U DE DE BZHIN TE, DE BZHIN GSHEGS PA'I 
NYAN THOS DUS LAS 'DAS PA DAG GNAS CHE GE MO ZHIG TU SKYES SO GNAS CHE GE MO ZHIG TU SKYES SO ZHES SKYE BA LUNG BSTAN PA NI NGO MTSAR BA MA YIN NO, ,GOO TA MA GANG GI TSE LUS 'DI YONGS SU BTANG BAR GYUR CING YID KYI RANG BZHIN GYI LUS KYI SEMS CAN GZHAN DU SKYES PAR GYUR PA DE'I TSE LUS DANG SROG GZHAN DU GYUR 
TO; ,BE'U SKYE BA YANG NYE BAR LEN PA DANG BCAS PAR NGA SMRA'I, NYE BAR LEN PA MED PAR NI MA YIN NO, ,GOO TA MA JI LTA JI LTAR NA SKYE PA NYE BAR LEN PA DANG BCAS PAR SMRA'I, NYE BAR LEN PA MED PAR MA YIN PA SMRA ZHE NA, BE'U DPER NA ME NI NYE BAR LEN PA DANG BCAS NA 'BAR GYIS NYE BAR LEN PA MED PA NI MA YIN NO,, 
GOO TA MA ME NI NYE BAR LEN PA MED PAR YANG 'BAR BA MTHONG NGO, ,BE'U JI LTAR NA NYE BAR LEN PA MED PAR YANG ME 'BAR, GOO TA MA DPER NA ME'I PHUNG PO CHEN PO 'BA' ZHIG KUN DU 'BAR LA KUN DU RAB TU 'BAR BA 'BAR BA GCIG TU GYUR CING, 'BAR BA GCIG TU GYUR PA DE LAS RLUNG GI ME LCE THAG RING POR 
'PHANGS PA DE'I TSE NYE BAR LEN PA MED PAR 'BAR ZHING ME LCE 'BAR BA NYE BAR LEN PA MED PAR KHYAB CING 'BAR RO, ,BE'U DE YANG NYE BAR LEN PA DANG BCAS PAR NGA SMRA'I, NYE BAR LEN PA MED BAR NI MA YIN NO, ,GOO TA MA DE'I NYE BAR LEN PA GANG ZHIG YIN PAR GDAGS, BE'U DE'I TSE NYE BAR LEN PA 

@88B
RLUNG YIN PAR GDAGS TE, RLUNG NI NYE BAR LEN PAS ME 'BAR ZHING RLUNG GI NYE BAR LEN PAS ME LCE KHYAB PAR GYUR TO, ,GOO TA MA GANG GI TSE LUS 'DI YONGS SU BTANG BAR GYUR CING YID KYI RANG BZHIN GYI LUS SEMS CAN GZHAN DU SKYE BAR GYUR PA DE'I TSE NYE BAR LEN PA'I NYE BAR LEN BA CI ZHIG YIN PAR 
NYE BAR GDAGS, BE'U DE'I TSE SRED PA NYE BAR LEN PA YIN NO ZHES NGA SMRA STE, SRID PA'I NYE BAR LEN PAS SEMS CAN GNAS ZHING SRED PA'I NYE BAR LEN PAS SEMS CAN ZHES BRJOD DO, ,GOO TA MA LEN PA LA DGA' BA DANG, LEN PAS 'BAGS PA DANG, LEN PA LAS KUN DU 'BYUNG BA 
DANG NYE BAR LEN PA DON DU GNYER BA'I SKYE DGU LAS DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS KYIS CHOS RNAMS MNGON PAR RDZOGS PAR SANGS RGYAS SO, ,GOO TA MA BDAG CAG LA BYA BA DANG BGYI BA MANG DU MCHIS KYIS MCHI'O, ,BE'U DE'I DUS LA BAB BAR SHES NA SONG 
SHIG ;DE NAS KUN DU RGYU BE'U'I RIGS GYIS BCOM LDAN 'DAS KYIS GSUNGS PA LA MNGON PAR DGA' ZHING RJES SU YI RANGS TE BCOM LDAN 'DAS KYI DRUNG NAS SONG NGO ZHES GSUNGS SO, ,KUN DGA' BO KUN DU RGYU BE'U'I RIGS LA BDAG YOD CES LUNG BSTAN NA ZHES BYA BA LA, GLENG GZHI NI 
RGYAL PO'I KHAB NA'O, ,DE NAS KUN DU RGYU BE'U'I RIGS BCOM LDAN 'DAS GANG NA BDER NYE BAR SONG STE, NYE BAR SONG NAS BCOM LDAN 'DAS DANG LHAN CIG YANG DAG PAR DGA' BA DANG YANG DAG PAR BDE BAR 'GYUR BA'I GTAM RNAM PA SNA TSOGS BYAS TE ZHES BYA BA NAS, BCOM LDAN 'DAS LA 
'DI SKAD CES GSOL TO, ,GOO TA MA CI BDAG YOD DAM, DE SKAD CES GSOL BA DANG, BCOM LDAN 'DAS CANG MI GSUNG PAR BZHUGS SO, ,GOO TA MA CI BDAG MED DAM, DE SKAD CES GSOL PA DANG, ,BCOM LDAN 'DAS CANG MI GSUNG BAR BZHUGS SO, ,KUN DU RGYU BE'U'I 
RIGS KYIS BCOM LDAN 'DAS LA LAN GNYIS LAN GSUM DU 'DI SKAD CES GSOL TO, ,GOO TA MA CI BDAG YOD DAM, DE SKAD CES GSOL PA DANG, BCOM LDAN 'DAS CANG MI GSUNG BAR BZHUGS SO, ,GOO TA MA CI BDAG MED DAM, DE SKAD CES GSOL PA DANG, BCOM LDAN 'DAS 

@89A
*, ,CANG MI GSUNG BAR BZHUGS SO, ,DE NAS KUN DU RGYU BE'U'I RIGS 'DI SNYAM DU SEMS TE, DGE SBYONG GOO TA MA LA LAN GNYIS LAN GSUM DU DRIS KYANG LUNG MA BSTAN TO ZHES RIG NAS STAN LAS LANGS TE SONG NGO, ,DE'I TSE NA TSE DANG LDAN PA KUN DGA' 
BO RLUNG YAB THOGS TE BCOM LDAN 'DAS KYI RGYAB NA BCOM LDAN 'DAS LA RLUNG YAB G-YOB CING 'DUG GO, ,DE NAS TSE DANG LDAN PA KUN DGA' BO KUN DU RGYU BE'U'I RIGS SONG NAS RING ZHIG LON PAR RIG NAS BCOM LDAN 'DAS LA 'DI SKAD CES GSOL TO, ,KUN DU RGYU BE'U'I RIGS 
KYIS LAN GNYIS LAN GSUM DU DRIS KYANG BCOM LDAN 'DAS KYIS CI'I PHYIR LUNG MA BSTAN, KUN DU RGYU BE'U'I RIGS LA SDIG PA CAN GYI LTA BA MANG DU RNYED PAR 'GYUR BAS NGA LA LAN GSUM GYI BAR DU DRIS KYANG LUNG MA BSTAN TO, ,KUN DGA' BO KUN DU RGYU BE'U'I RIGS KYIS DRIS PA LA BDAG 
YONG NGO ZHES LUNG BSTAN NA CHOS THAMS CAD BDAG MED DO ZHES BYA BA'I TSIG MI RIGS PAR 'GYUR RO, ,KUN DU RGYU BE'U'I RIGS KYIS DRIS PA LA BDAG MED DO ZHES LUNG BSTAN NA KUN DU RGYU BE'U'I RIGS SNGAR BDAG MED PA LAS DA LTAR BDAG DANG BCAS PAR 'GYUR RO ZHES SNGAR YANG KUN DU RMONGS PA 
LA KUN DU RMONGS PA CHES MANG DU 'BYUNG BAR 'GYUR RO, ,KUN DGA' BO BDAG YOD CES BYA BA 'DI NI RTAG PAR 'GYUR RO, ,BDAG MED CES BYA BA 'DI NI CHAD PAR 'GYUR TE, ,DE BZHIN GSHEGS PAS MTHA' GNYIS PO DE DAG SPANGS NAS DBU MA'I LAM GYI CHOS STON TE, 'DI LTA STE, 'DI 
YOD PA'I PHYIR 'DI 'BYUNG 'DI SKYES PA'I PHYIR 'DI SKYE STE, 'DI LTA STE MA RIG PA'I RKYEN GYIS 'DU BYED RNAMS ZHES BYA BA NAS, RGYAS PAR KUN DU 'GAG PAR 'GYUR RO ZHES BYA BA'I BAR DU'O ZHES GSUNGS SO, ,'JIG RTEN RTAG PA ZHES BYA BA LA 'JIG RTEN NA RTAG PA DANG, MI RTAG PA DANG, RTAG PA 
YANG MA YIN, MI RTAG PA YANG MA YIN ZHES BYA BA LA SOGS PA LUNG DU MA BSTAN PA'I DNGOS PA BCU BZHI LUNG RING PO'I MDO DGU PA LAS 'BYUNG BA MDZOD KYI GNAS LNGA PA 'DI NYID DU, MGO GCIG DANG NI RNAM PHYE DANG, ,ZHES BYA BA'I TSIG LE'UR BYAS PAR BRIS ZIN TO, ,DE BZHIN DU KUN DU RGYU SMRA BA 

@89B
ZHES BYA BA LA, BCOM LDAN 'DAS RGYAL PO'I KHAB KYI 'OD MA'I TSAL BYA KA LAN DA KA GNAS PA NA BZHUGS TE, DE NAS KUN DU RGYU SMRA BA BCOM LDAN 'DAS GANG NA BDER NYE BAR SONG STE, NYE BAR SONG NAS BCOM LDAN 'DAS DANG LHAN CIG CES BYA BA NAS, BCOM LDAN 'DAS LA 'DI SKAD 
CES GSOL TO, ,GOO TA MA CI 'JIG RTEN MTHA' DANG BCAS SAM, SMRAS PA 'JIG RTEN MTHA' DANG BCAS SO ZHES BYA BA 'DI NI NGAS LUNG MI STON TO, ,GOO TA MA 'JIG RTEN MTHA' MED DAM, MTHA' DANG BCAS PA YANG MA YIN MTHA' MED PA YANG MA YIN NAM, MTHA' DANG BCAS PA YANG 
MA YIN MTHA' MED PA YANG MA YIN PA ZHIG ,SMRA BA 'JIG RTEN MTHA' MED PA DANG, MTHA' DANG BCAS PA YANG YIN, MTHA' MED PA YANG YIN PA DANG, MTHA' DANG BCAS PA YANG MA YIN MTHA' MED PA YANG MA YIN ZHES BYA BA 'DI NI NGAS LUNG MI STON TO, ,GOO TA MA 'JIG RTEN MTHA' DANG 
BCAS PAS ZHES DRIS PA NA LUNG MI STON TO ZHES SMRA ZHING 'JIG RTEN MTHA' MED PA DANG, MTHA' DANG BCAS PA YANG YIN, MTHA' MED PA YANG YIN PA DANG, MTHA' DANG BCAS PA YANG MA YIN MTHA' MED PA YANG MA YIN PA ZHIG CES DRIS PA NA LUNG MI STON TO ZHES SMRA NA, GZHAN CI ZHIG 
LUNG STON, SMRA BA NGAS MNGON PAR MKHYEN CING MNGON PAR MKHYEN NA SDUG BSNGAL YANG DAG PAR ZAD CING SDUG BSNGAL MTHAR BYA BA'I PHYIR NYAN THOS RNAMS LA LAM 'CHAD PAR MDZAD DO, ,GOO TA MA NYID KYIS MNGON PAR MKHYEN CING MNGON PAR MKHYEN NAS SDUG BSNGAL YANG DAG PAR ZAD CING SDUG BSNGAL 
MTHAR BYA BA'I PHYIR NYAN THOS RNAMS LA LAM 'CHAD PAR MDZAD NA, CI LAM 'DIS 'JIG RTEN THAMS CAD NGES PAR 'BYIN TAM, 'ON TE 'JIG RTEN PHYOGS GCIG ,DE SKAD CES GSOL PA DANG, BCOM LDAN 'DAS CAD MI GSUNG BAR BZHUGS SO, ,KUN DU RGYU SMRA BAS BCOM LDAN 'DAS LA 
LAN GNYIS LAN GSUM DU 'DI SKAD CES GSOL TO, ,GOO TA MA NYID KYIS MNGON PAR MKHYEN CING MNGON PAR MKHYEN NAS SDUG BSNGAL YANG DAG PAR ZAD CING SDUG BSNGAL MTHAR BYA BA'I PHYIR NYAN THOS RNAMS LA LAM 'CHAD PA MDZAD NA, CI LAM 'DIS 'JIG RTEN THAMS CAD NGES PAR 'BYIN TAM, 

@90A
*, ,'ON TE 'JIG RTEN PHYOGS GCIG ,DE SKAD CES GSOL PA DANG, LAN GNYIS LAN GSUM GYI BAR DU YANG BCOM LDAN 'DAS CANG MI GSUNG BAR BZHUGS SO, ,DE'I TSE NA TSE DANG LDAN PA KUN DGA' BO BCOM LDAN 'DAS KYI RGYA BA NA RLUNG YAB THOGS TE BCOM LDAN 'DAS LA G-YOB 
CING 'DUG PAS SMRAS PA, SMRA BA KHYOD KYIS BCOM LDAN 'DAS LA DANG POR DRI BA DRIS PA DE NYID DA LTAR RNAM GRANGS GZHAN GYIS DRIS TE, DES NA BCOM LDAN 'DAS KYIS DRIS PA LUNG BSTAN TO, ,SMRA BA DE'I PHYIR SKYES BU MKHAS PA RNAMS LA DPES RNAM PAR BSHAD NA DON SHES PAR 'GYUR BA DANG NYON 
CIG ;SMRA BA 'DI LTA STE 'DI NI RGYAL PO'I MTHA'I GRONG KHYER RTZIG PA DANG RAB BRTAN POS YONGS SU BSKOR BA SGO GCIG PA SGO SRUNG BA'I SKYES BU MKHAS PA GSAL BA BLO DANG LDAN PA DER 'ONG BA DAG DPYOD PA'I SHES RAB DANG YANG DAG PAR LDAN PA RAG BZHAG PAR GYUR TE, DES GRONG KHYER DE'I MTHA' KUN DU BSKOR ZHING 
BTZAL KYANG DES GRONG KHYER DE LA SGO GNYIS PA CUNG ZAD KYANG MI RNYED DO, ,DE NAS GRONG KHYER DE KUN DU BSKOR ZHING BTZAL KYANG BYI LA 'JUG PA TZAM GYI SGO GNYIS PA CUNG ZAD KYANG MI RNYED DE, SMRA BA GZHAN YANG SGO SRUNG BA'I SKYES BU DE LA SHES RAB 'DI LTA BU SROG CHAGS 'DI TZAM ZHIG NI NGA'I GRONG KHYER DU 
ZHUGS SO, ,'DI TZAM ZHIG NI BYUNG NGO ZHES MTHONG BA NI MA SKYES MOD KYI 'ON KYANG SGO SRUNG BA'I SKYES BU DE LA YANG DAG PA'I SHES RAB 'DI LTA BU GANG CUNG ZAD SROG CHAGS RAGS PA RAGS PA GRONG KHYER DU 'JUG PA DANG 'BYUNG BA DE THAMS CAD NI SGO 'DI KHO NA STE, GZHAN NI MED DO ZHES SHES PA SKYE'O, , 
SMRA BA DE BZHIN DU DE BZHIN GSHEGS PA LA CI LAM 'DIS 'JIG RTEN THAMS CAD NGES PAR 'BYIN PAR BYED DAM 'ON TE 'JIG RTEN PHYOGS GCIG CES 'DI LTAR THUGS LA RTOG PA MI MNGA' MOD KYI, 'ON KYANG DE BZHIN GSHEGS PA LA YANG DAG PA'I YE SHES 'DI LTA BU GANG CUNG ZAD SDUG BSNGAL MTHAR 
BYAS PA DANG, BYED PA DANG, BYED PAR 'GYUR BA DE THAMS CAD LAM 'DIS BYED DE, GZHAN NI MED DO ZHES YANG DAG PA'I YE SHES SKYE'O, ,DE NAS KUN DU RGYU SMRA BA TSE DANG LDAN PA KUN DGA' BOS BSHAD PA LA MNGON PAR DGA' ZHING RJES SU YI RANGS TE STAN LAS LANGS TE SONG BA'I BAR DU'O ZHES 

@90B
GSUNGS SO, ,MA 'ONGS PA'I DUS NA DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS BYAMS PA ZHES BYA BA 'BYUNG BAR 'GYUR RO ZHES BYA BA LA, RGYAL PO DANG YANG DAG PAR LDAN PA'I TSOMS KYI BCU PA SNGON GYI MTHA' DANG PHYI MA'I MTHA'I MDO LAS 'BYUNG BA GNAS 
BRTEN MA 'GAGS PAS SNGON GYI MTHA' LAS BRTZAMS TE, BSHAD PA MDZOD KYI GNAS BZHI PA 'DI NYID DU 'PHEN PAR BYED PA GCIG YIN TE ZHES BYA BAR BRIS ZIN PA, PHYI MA'I MTHA' LAS BRTZAMS PA NI BCOM LDAN 'DAS KYIS LUNG BSTAN TE, DGE SLONG DAG MI RNAMS KYI TSE LA STONG 
PHRAG BRGYAD CU THUB PA NA, DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS RIG PA DANG ZHABS SU LDAN PA, BDE BAR GSHEGS PA, BLA NA MED PA, SKYES BU 'DUL BA'I KHA LO SGYUR BA LHA DANG MI RNAMS KYI STON PA, SANGS RGYAS BCOM LDAN 'DAS BYAMS 
PA ZHES BYA BA'I STON PA 'JIG RTEN DU 'BYUNG BAR 'GYUR TE, 'DI LTA STE, DA LTAR BCOM LDAN 'DAS DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS RIG PA DANG ZHABS SU LDAN PA, BDE BAR GSHEGS PA, SKYES BU 'DUL ZHING KHA LO SGYUR BA LHA 'DANG MI RNAMS KYI STON 
PA; SANGS RGYAS BCOM LDAN 'DAS NGA 'JIG RTEN DU BYUNG BA BZHIN NO, ,DE LHA DANG BCAS PA DANG, BDUD DANG BCAS PA DANG, TSANGS PA DANG BCAS PA DANG, DGE SBYONG DANG BRAM ZE'I SKYE DGU'I LHA DANG MI'I 'JIG RTEN 'DI LAS MTHONG BA'I CHOS NYID LAS RANG NYID KYIS MNGON PAR SHES PA PHUN SUM 
TSOGS PA BDAG GI SKYE BA ZAD DO, ,TSANGS PAR SPYOD PA BSTEN TO, ,BYA BA BYAS SO, ,SRID PA 'DI LAS GZHAN MI SHES SO ZHES RAB TU MKHYEN PAR 'GYUR TE, 'DI LTA STE, DE LTAR NGA LHA DANG BCAS PA DANG, BDUD DANG BCAS PA DANG, TSANGS PA DANG BCAS PA'I DGE SBYONG DANG BRAM ZE'I SKYE DGU'I LHA DANG 
MI'I 'JIG RTEN 'DI LAS MTHONG BA'I CHOS NYID LAS RANG NYID KYIS MNGON PAR SHES PA PHUN SUM TSOGS PA BDAG GI SKYE BA ZAD DO, ,TSANGS PAR SPYOD PA BSTEN TO, ,BYA BA BYAS SO, ,SRID PA 'DI LAS GZHAN ME SHES SO ZHES MNGON SUM DU BYAS SHING MKHYEN PAR GYUR PA BZHIN NO, ,DE THOG MAR 

@91A
*, ,DGE BA, BAR DU DGE BA, THA MAR DGE BA, DON BZANG PO, ,TSIG 'BRU BZANG PO, ,MA 'DRES PA, YONGS SU RDZOGS PA, YONGS SU DAG PA, TSANGS PAR SPYOD PA YONGS SU RDZOGS PA YANG DAG PAR GSAL BA 'BYED PA'I CHOS STON TO, ,'DI LTA STE, DA LTAR NGA THOG MAR 
DGE BA; BAR DU DGE BA, THA MAR DGE BA, DON BZANG PO, ,TSIG 'BRU BZANG PO, ,MA 'DRES PA, YONGS SU RDZOGS PA, YONGS SU DAG PA, TSONGS PAR SPYOD PA YONGS SU RDZOGS PA YANG DAG PAR GSAL BAR BYED BA'I CHOS STON PA BZHIN NO, ,DE'I NYAN THOS RNAMS LA BYAMS PA'I RIGS ZHES 
BYA BA'I MING 'BYUNG BAR 'GYUR RO, ,'DI LTA STE, DA LTAR NGA'I NYAN THOS RNAMS LA SH'AKYA'I BU ZHES BRJOD PA BZHIN NO, ,DES TSOGS STONG PHRAG DU MA SDUD PAR 'GYUR TE, DE LTAR NGA'I TSEGS BRGYA PHRAG DU MA BZHIN NO, ,DE'I TSE TSE DANG LDAN PA BYAMS PA 'KHOR 'DUS PA DE'I NANG NA 'DUS 
SHING 'DUG PAR GYUR TE, DE NAS TSE DANG LDAN PA BYAMS PA STAN LAS LANGS TE BLA GOS PHRAG PA GCIG TU BYAS NAS BCOM LDAN 'DAS GANG NA BA DER THAL MO SBYAR ZHING PHYAG BYAS NAS BCOM LDAN 'DAS LA 'DI SKAD CES GSOL TO, ,BTZUN PA BDAG MI RNAMS KYI TSE LO STONG PHRAG BRGYAD 
CU THUB PA NA DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS RIG PA DANG ZHABS SU LDAN PA BDE BAR GSHEGS PA BLA NA MED PA SKYES BU 'DUL BA'I KHA LO SGYUR BA LHA DANG MI RNAMS KYI STON PA SANGS RGYAS BCOM LDAN 'DAS BYAMS PA ZHES BYA BA'I STON PA 'JIG RTEN DU 'BYUNG BAR 
'GYUR TE, 'DI LTA STE, ,DA LTAR BCOM LDAN 'DAS 'JIG RTEN DU 'BYUNG BA BZHIN NO, ,BDAG LHA DANG BCAS PA DANG, BDUD DANG BCAS PA DANG, TSANGS PA DANG BCAS PA'I DGE SBYONG DANG BRAM ZE'I SKYE DGU'I LHA DANG MI'I 'JIG RTEN 'DI LAS MTHONG BA'I CHOS NYID LA RANG NYID KYIS MNGON PAR 
SHES PA PHUN SUM TSOGS PA BDAG GI SKYE BA ZAD DO, ,TSANGS PAR SPYOD PA BSTEN TO, ,BYA BA BYAS SO, ,SRID PA 'DI LAS GZHAN NI MI SHES SO ZHES MNGON SUM DU BYAS SHING MKHYEN PAR GYUR TE, 'DI LTA STE, DA LTAR BCOM LDAN 'DAS LHA DANG BCAS PA DANG, BDUD DANG BCAS PA DANG, 

@91B
TSANGS PA DANG BCAS PA'I DGE SBYONG DANG BRAM ZE'I SKYE DGU'I LHA DANG MI'I 'JIG RTEN 'DI LAS MTHONG BA'I CHOS NYID LA RANG NYID KYIS MNGON PAR SHES PA PHUN SUM TSOGS PA BDAG GI SKYE BA ZAD DO, ,TSANGS PAR SPYOD PA BSTEN TO, ,BYA BA BYAS SO, ,SRID PA 'DI LAS GZHAN MI SHES SO ZHES MNGON SUM 
DU BYAS SHING MKHYEN PAR 'GYUR BA BZHIN NO, ,BDAG THOG MAR DGE BA, BAR DU DGE BA, THA MAR DGE BA, DON BZANG PO, ,TSIG 'BRU BZANG PO, ,MA 'DRES PA YONGS SU RDZOGS PA, YONGS SU DAG PA, TSANGS PAR SPYOD PA YONGS SU RDZOGS PA YANG DAG PAR GSAL BAR BYED 
PA'I CHOS STON TE, 'DI LTA STE, DA LTAR BCOM LDAN 'DAS THOG MAR DGE BA, BAR DU DGE BA, THA MAR DGE BA, DON BZANG PO, TSIG 'BRU BZANG PO, ,MA 'DRES PA YONGS SU RDZOGS PA, YONGS SU DAG PA, TSANGS PAR SPYOD PA YONGS SU RDZOGS PA YANG DAG PAR GSAL BAR BYED 
PA'I CHOS STON PA BZHIN NO, ,BDAG GI NYAN THOS RNAMS LA BYAMS PA'I RIGS ZHES BYA BA'I MING 'BYUNG BAR 'GYUR TE, 'DI LTA STE, DA LTAR BCOM LDAN 'DAS KYI NYAN THOS RNAMS LA SH'AKYA'I SRAS ZHES BRJOD PA BZHIN NO, ,BDAG TSOGS STONG PHRAG DU MA SDUD PAR 'GYUR TE, 'DI 
LTA STE, DA LTAR BCOM LDAN 'DAS KYIS TSOGS BRGYA PHRAG DU MA BZHIN DU 'GYUR BA NI BCOM LDAN 'DAS NGO MTSAR LAGS SO, ,DE SKAD CES GSOL BA DANG, BCOM LDAN 'DAS KYIS TSE DANG LDAN PA BYAMS PA LA 'DI SKAD CES BKA' STZAL TO, ,BYAMS PA MA 'ONGS PA'I DUS NA TSOGS 
YONGS SU BSDU BAR BYA'O ZHES SEMS KYI SMON LAM RGYA CHEN PO DANG BCAS PA RAB TU LEGS TE, BYAMS PA 'DI KHO NA LTAR 'BYUNG BAR 'GYUR TE, MA 'ONGS PA'I DUS NA MI RNAMS KYI TSE LO STONG PHRAG BRGYAD CU THUB PA NA, DE BZHIN GSHEGS PA DGRA BCOM PA YANG DAG PAR RDZOGS PA'I SANGS 
RGYAS RIG PA DANG ZHABS SU LDAN PA BDE BAR GSHEGS BA, BLA NA MED PA SKYES BU 'DUL ZHING KHA LO SGYUR PA, LHA DANG MI RNAMS KYI STON PA, SANGS RGYAS BCOM LDAN 'DAS BYAMS PA ZHES BYA BA'I STON PA 'JIG RTEN DU 'BYUNG BAR 'GYUR TE, 'DI LTA STE, DA LTAR BCOM LDAN 'DAS DE BZHIN 

@92A
*, ,GSHEGS PA DGRA BCOM PA YANG DAG PAR RDZOGS PA'I SANGS RGYAS RIG PA DANG ZHABS SU LDAN PA BDE BAR GSHEGS PA, BLA NA MED PA SKYES BU 'DUL ZHING KHA LO SGYUR BA, LHA DANG MI RNAMS KYI STON PA NGA 'JIG RTEN DU BYUNG BA BZHIN NO, ,DE LHA DANG BCAS PA DANG, 
BDUD DANG BCAS PA DANG, TSANGS PA DANG BCAS PA'I DGE SBYONG DANG BRAM ZE'I SKYE DGU LHA DANG MI'I 'JIG RTEN 'DI LAS MTHONG BA'I CHOS NYID LA RANG NYID KYIS MNGON PAR SHES PA PHUN SUM TSOGS PA BDAG GI SKYE BA ZAD DO, ,TSANGS PAR SPYOD PA BSTEN TO, ,BYA BA BYAS SO, ,SRID PA 'DI 
LAS GZHAN MI SHES SO ZHES MNGON SUM DU RAB TU MKHYEN PAR GYUR TE, 'DI LTA STE, DA LTAR NGA LHA DANG BCAS PA DANG, BDUD DANG BCAS PA DANG, TSANGS PA DANG BCAS PA'I DGE SBYONG DANG BRAM ZE'I SKYE DGU'I 'JIG RTEN 'DI LAS MTHONG BA'I CHOS DE NYID LA RANG NYID KYIS MNGON 
PAR SHES PA PHUN SUM TSOGS PA BDAG GI SKYE BA ZAD DO, ,TSANGS PAR SPYOD PA BSTEN TO, ,BYA BA BYAS SO, ,SRID PA 'DI LAS GZHAN MI SHES SO ZHES MNGON SUM DU BYAS SHING MKHYEN PA BZHIN NO, ,DE THOG MAR DGE BA, BAR DU DGE BA, THA MAR DGE BA, DON BZANG PO, , 
TSIG 'BRU BZANG PO, ,MA 'DRES PA YONGS SU RDZOGS PA, YONGS SU DAG PA, TSANGS PAR SPYOD PA, YONGS SU RDZOGS PA, YANG DAG PAR GSAL BAR BYED PA'I CHOS STON PAR 'GYUR TE, 'DI LTA STE, DA LTAR NGA THOG MAR DGE BA, BAR DU DGE BA, THA MAR DGE BA, DON 
BZANG PO, ,TSIG 'BRU BZANG PO, ,MA 'DRES PA, YONGS SU RDZOGS PA, YONGS SU DAG PA, TSANGS PAR SPYOD PA YONGS SU RDZOGS PA, YANG DAG PAR GSAL BAR BYED PA'I CHOS STON PA BZHIN NO, ,DE'I NYAN THOS RNAMS LA BYAMS PA'I RIGS ZHES BYA BA'I MING 'BYUNG BAR 'GYUR TE, 
'DI LTA STE, DA LTAR NGA'I NYAN THOS RNAMS LA SH'AKYA'I BU ZHES BRJOD PA BZHIN NO, ,DES TSOGS STONG PHRAG DU MA SDUD PAR 'GYUR TE, 'DI LTAR DA LTAR NGA'I TSOGS BRGYA PHRAG DU MA BZHIN NO ZHES GSUNGS SO, ,NYAN THOS 'DAS PA'I DUS NA DUS LAS 'DAS PA RNAMS KYIS SKYE BA LUNG BSTAN ZHES BYA 

@92B
BA LA, BCOM LDAN 'DAS CHU BO CAN NA MU DZE KA'I SPYIL BU NA BZHUGS TE, DE'I TSE CHU BO CAN DU SKYE BO MANG PO DUS LAS 'DAS PAR GYUR TE, DGE BSNYEN KAD KA tA DUS LAS 'DAS SHING, KA tA MA KA tA DANG, KAD KA SHA DANG, SPYOD PA DANG, NYER SPYOD DANG, LTAS CAN DANG, NYE 
LTAS CAN DANG, BZANG PO DANG, RAB TU BZANG PO DANG, GRAGS PA DANG, NYE BAR GRAGS PA DANG, GRAGS SBYIN DANG, DGE BSNYEN GRAGS PA'I LHA DAG DUS LAS 'DAS PAR GYUR TO, ,DE NAS DGE SLONG RAB TU MANG PO SNGA DRO CHOS GOS DANG LHUNG BZED THOGS TE CHU BO CAN DU, 
BSOD SNYOMS KYI PHYIR ZHUGS TE, DGE SLONG RAB TU MANG PO DE DAG CHU BO CAN NA BSOD SNYOMS SPYOD PA NA, CHU BO CAN NA SKYE BO MANG PO DUS LAS 'DAS PAR GYUR TE, DGE BSNYEN KAD tA KA DUS LAS 'DAS SHING, KA tA MA KA tA DANG, KAD KA SHA DANG, SPYOD PA DANG, NYER SPYOD DANG, 
LTAS CAN DANG, NYE LTAS CAN DANG, BZANG PO DANG, RAB TU BZANG PO DANG, GRAGS PA DANG, NYE BAR GRAGS PA DANG, GRAGS SBYIN DANG, DGE BSNYEN GRAGS PA'I BLA MA DAG DUS LAS 'DAS PAR GYUR TO ZHES THOS TE, THOS NAS BSOD SNYOMS SPYAD DE ZAS KYI BYA BA BYAS 
SHING ZOS PA'I 'OG TU LTUNG BZED BKRUS TE, CHOS GOS DANG LHUNG BZED MTHA' GCIG TU BZHAG STE, RKANG PA BKRUS NAS BCOM LDAN 'DAS GANG NA BA DER NYE BAR SONG STE, NYE BAR SONG NAS BCOM LDAN 'DAS KYI ZHABS LA SPYI BOS PHYAG BYAS NAS PHYOGS GCIG TU 'DUG GO, , 
PHYOGS GCIG TU 'DUG NAS DGE BSNYEN RAB TU MANG PO DE DAG GIS BCOM LDAN 'DAS LA 'DI SKAD CES GSOL TO, ,BTZUN PA 'DI NA BDAG CAG DGE SLONG RAB TU MANG PO CHOS GOS DANG LHUNG BZED THOGS TE CHU BO CAN DU BSOD SNYOMS KYI PHYIR ZHUGS TE, BTZUN PA BDAG CAG 
DGE SLONG RAB TU MANG PO CHU BO CAN NA BSOD SNYOMS SPYOD PA NA CHU BO CAN DU SKYE BO MANG PO DUS LAS 'DAS PAR GYUR TE, DGE BSNYEN KAD KA tA DUS LAS 'DAS SHING, KA tA MA KA tA DANG, KAD KA SHA DANG, SPYOD PA DANG, NYER SPYOD DANG, LTAS CAN DANG, NYE LTAS CAN DANG, BZANG PO 

@93A
*, ,DANG; RAB TU BZANG PO DANG, GRAGS PA DANG, NYE BAR GRAGS PA DANG, GRAGS SBYIN DANG, DGE BSNYEN GRAGS PA'I BLA MA DAG DUS LAS 'DAS PAR GYUR TO ZHES THOS NA, BTZUN PA DE DAG GI 'GRO BA NI GANG, SKYE BA NI GANG, 'JIG RTEN PHA ROL NI GANG ZHIG 
YIN; DGE SLONG DAG DGE BSNYEN KAD KA tA NI THA MA'I CHA DANG MTHUN PA'I KUN DU SBYOR BA LNGA SPANGS SHING 'JIG RTEN 'DIR PHYIR MI 'ONG PA'I CHOS CAN SKYES NAS YONGS SU MYA NGAN LAS 'DAS PA'I PHYIR MI 'ONG BA'O, ,DGE SLONG DAG DGE BSNYEN KA tA MA KA tA DANG, KAD KA SHA DANG, SPYOD PA DANG, 
NYER SPYOD DANG, BZANG PO DANG, RAB TU BZANG PO DANG, GRAGS PA DANG, NYE BAR GRAGS PA DANG, GRAGS SBYIN DANG, DGE BSNYEN GRAGS PA'I BLA MA DAG KYANG THA MA'I CHA DANG MTHUN PA'I KUN DU SBYOR BA LNGA SPANGS SHING 'JIG RTEN 'DIR PHYIR MI LDOG PA'I CHOS CAN SKYES NAS YONGS SU MYA NGAN 
LAS 'DA' BA'I PHYIR MI 'ONG BA'O, ,DGE SLONG DAG CHU BO CAN DU DGE SLONG PHYED DANG SUM BRGYA LHAG CIG DUS LAS 'DAS PA DE DAG THA MA'I CHA DANG MTHUN PA'I KUN DU SBYOR BA LNGA SPANGS SHING 'JIG RTEN 'DIR PHYIR MI LDOG PA'I CHOS CAN SKYES NAS YONGS SU MYA NGAN LAS 'DA' BA'I PHYIR MI 'ONG BAR GYUR TO, , 
DGE SLONG DAG CHU BO CAN DU DGE SLONG SUM BRGYA LHAG CIG DUS LAS 'DAS PAR GYUR PA DE DAG NI KUN DU SBYOR PA GSUM SPANGS SHING, 'DOD CHAGS DANG, ZHE SDANG DANG, GTI MUG GSUM BSRABS PAR GYUR PA 'JIG RTEN 'DIR LAN CIG PHYIR 'ONGS NAS SDUG BSNGAL MTHAR BYED PAR 'GYUR 
BA'I LAN CIG PHYIR 'ONG BAR GYUR TO, ,DGE SLONG DAG CHU BO CAN DU DGE BSNYEN LNGA BRGYA LHAG CIG DUS LAS 'DAS PAR GYUR PA DE DAG NI KUN DU SBYOR BA GSUM SPANGS SHING RDZOGS PA'I BYANG CHUB TU NGES SHING MI LTUNG BA'I CHOS CAN MCHOG TU THOGS NA SRID PA LAN BDUN PA, LHA DANG MI RNAMS SU LAN 
BDUN DU NYING MTSAMS SBYAR NAS, SDUG BSNGAL MTHAR BYED PAR 'GYUR BA'I RGYUN DU ZHUGS PAR GYUR TO, ,DGE SLONG DAG KHYED CAG DE BZHIN GSHEGS PA LA DUS LAS 'DAS SHING, DUS LAS 'DAS PA DAG GI DRI BA 'DRI 'AM, BTZUN PA DE BZHIN NO, ,'DIS DE BZHIN GSHEGS 

@93B
PA REG PAR MI GNAS SHING, DE BZHIN GSHEGS PA LA GNOD PA BYAS PAR GYUR TE, 'ON KYANG SKYES PA DAG 'CHI ZHING DUS BYED PAR 'GYUR TE, 'DI LA NGO MTSAR BA CI ZHIG YOD DE, DE BZHIN GSHEGS PA RNAMS BYUNG YANG RUNG, DE BZHIN GSHEGS PA RNAMS MA BYUNG YANG 
RUNG; CHOS RNAMS KYI CHOS NYID 'DI NI GNAS PA STE, CHOS NYID GNAS PA DE NYID DE BZHIN GSHEGS PAS RANG NYID KYIS MNGON PAR MKHYEN NAS MNGON PAR RDZOGS PAR SANGS RGYAS TE RAB TU 'DOGS PAR MDZAD CING RAB TU 'JOG PAR MDZAD PA DANG, RAB TU 'BYED PA DANG, RAB TU 'GREL 
BA DANG; RAB TU STON PA DANG, RAB TU GSAL BAR MDZAD DE, 'DI LTAR 'DI YOD PA'I PHYIR 'DI 'BYUNG, 'DI SKYES PA'I PHYIR 'DI SKYE STE, 'DI LTAR MA RIG PA'I RKYEN GYIS 'DU BYED RNAMS DANG, 'DU BYED KYI RKYEN GYIS RNAM PAR SHES PA DANG, RNAM PAR SHES PA'I RKYEN GYIS MING DANG 
GZUGS DANG, MING DANG GZUGS KYI RKYEN GYIS SKYE MCHED DRUG DANG, SKYE MCHED DRUG GI RKYEN GYIS REG PA DANG, REG PA'I RKYEN GYIS TSOR BA DANG, TSOR BA'I RKYEN GYIS SRED PA DANG, SRED PA'I RKYEN GYIS LEN PA DANG, LEN PA'I RKYEN GYIS SRID PA DANG, SRID PA'I RKYEN 
GYIS SKYE BA DANG, SKYE BA'I RKYEN GYIS RGA SHI DANG, MYA NGAN DANG, SMRE SNGAGS 'DON PA DANG, SDUG BSNGAL BA DANG, YID MI BDE BA DANG, 'KHRUG PA RNAMS KUN DU 'BYUNG STE, DE LTAR NA SDUG BSNGAL GYI PHUNG PO CHEN PO 'DI 'BA' ZHIG YANG DAG PAR 'BYUNG BAR 'GYUR RO, ,'DI 
MED PAS 'DI MI 'BYUNG 'DI 'GAGS PAS 'DI 'GAG STE, 'DI LTA STE, MA RIG PA 'GAGS PAS 'DU BYED 'GAG PAR 'GYUR ZHING, 'DU BYED 'GAGS PAS RNAM PAR SHES PA 'GAG ,RNAM PAR SHES PA 'GAGS PAS MING DANG GZUGS 'GAG, MING DANG GZUGS 
'GAGS PAS SKYE MCHED DRUG 'GAG ,SKYE MCHED DRUG 'GAGS PAS REG PA 'GAG ,REG PA 'GAGS PAS TSOR BA 'GAG ,TSOR BA 'GAGS PAS SRED PA 'GAG ,SRED PA 'GAGS PAS LEN PA 'GAG ,LEN PA 'GAGS PAS SRID PA 'GAG ,SRID PA 'GAGS PAS SKYE BA 

@94A
*, ,'GAG; SKYE BA 'GAGS PAS RGA BA DANG, NA BA DANG, 'CHI BA DANG, MYA NGAN DANG, SMRE SNGAGS 'DON PA DANG, SDUG BSNGAL BA DANG, YID MI BDE BA DANG, 'KHRUG PA RNAMS KUN DU 'GAG CING, DE LTAR NA SDUG BSNGAL GYI PHUNG PO CHEN PO 'DI 'BA' ZHIG YANG DAG PAR 'GAG PAR 'GYUR RO, ,DGE SLONG DAG GZHAN YANG 
CHOS KYI ME LONG ZHES BYA BA'I CHOS KYI RNAM GRANGS BSTAN PAR BYA STE, DE LEGS PAR RAB TU NYON LA YID LA ZUNG SHIG DANG BSHAD PAR BYA'O, ,CHOS KYI ME LONG ZHES BYA BA'I CHOS KYI RNAM GRANGS GANG ZHE NA, SANGS RGYAS LA SHES NAS DAD PA CHOS KYI ME LONG GI CHOS KYI RNAM GRANGS DANG, CHOS DANG DGE 'DUN LA SHES NAS DAD PA CHOS 
KYI ME LONG GI CHOS KYI RNAM GRANGS DANG, 'PHAGS PA DGYES PA'I TSUL KHRIMS CHOS KYI ME LONG GI CHOS KYI RNAM GRANGS SO, ,'DI NI CHOS KYI ME LONG GI CHOS KYI RNAM GRANGS ZHES BYA'O, ,DGE SLONG DAG CHOS KYI ME LONG ZHES BYA BA'I CHOS KYI RNAM GRANGS BSTAN PAR BYA'O ZHES NGAS JI SKAD DU BSTAN PA DE RGYAS PAR RAB TU BSHAD DO ZHES 
GSUNGS SO, ,BDEN PAR GNAS PA'I BDAG MED DO ZHES BYA BA NI LTA BA'I GNAS SU GSUNGS TE ZHES BYA BA LA, LUNG BAR MA BDUN PA'I SDOM GYI TSIGS SU BCAD PA DANG PO LAS ZAG PA BSTAN CING BSHAD PA'I MDO LAS 'BYUNG BA, MDZOD KYI GNAS GNYIS PA 'DI NYID DU RGYU DANG 'BRAS BU BSAM PAR, BYED RGYU ZHES BYA BDAG POR 
BSHAD, ,CES BYA BAR MI SHES NA ZHES BYA BAR BRIS ZIN TE, DE LAS 'DI LTAR 'DON TE, DE TSUL BZHIN MA YIN PA YID LA BYED PA NA LTA BA'I GNAS DRUG PO RNAMS LAS GANG YANG RUNG BA ZHIG YANG DAG PAR SKYE ZHING SKYE BAR 'GYUR TE, BDEN PAR GNAS PA'I BDAG MED DO, ,ZHES 'DI LTA BU'I LTA BA'I GNAS DANG PO YANG DAG PAR SKYE ZHING SKYE BAR 
'GYUR RO, ,BDEN PAR GNAS PA'I BDAG MED DO, ,ZHES 'DI LTA BU'I LTA BA'I GNAS GNYIS PA YANG DAG PAR SKYE ZHING SKYE BAR 'GYUR BA DANG, BDAG GIS BDAG MTHONG NGO ZHES 'DI LTA BU'I LTA BA'I GNAS GSUM PA YANG DAG PAR SKYE ZHING SKYE BAR 'GYUR BA DANG, BDAG GIS BDAG MED PA MTHONG NGO ZHES 'DI LTA BU'I LTA BA'I GNAS 
BZHI PA YANG DAG PAR SKYE ZHING SKYE BAR 'GYUR BA DANG, BDAG MED PAS BDAG MTHONG NGO ZHES 'DI LTA BU'I LTA BA'I GNAS YANG DAG PAR SKYE ZHING SKYE BAR 'GYUR BA DANG, 'DI NI BDAG GAM, SEMS CAN NAM, SROG GAM, SKYE BA'AM, GSO BA'AM, GANG ZAG GAM, SHED LAS SKYES PA'AM, SHED BU'AM, BYED PA PO'AM, BYED DU 'JUG PA PO'AM, 

@94B
SKYED PA PO'AM YANG DAG PAR SKYED PA PO'AM, SLONG BA PO'AM KUN NAS SLONG BA PO'AM, TSOR BA PO'AM RAB TU TSOR BA PO'AM, SKYED PA DGE BA DANG MI DGE BA'I LAS DE DANG DE DAG BYAS SHING BYAS NAS 'BRAS BU RNAM PAR SMIN PA SO SOR NYAMS SU MYONG BAR BYED CING GANG YANG PHUNG PO 'DI RAB TU SPONG ZHING MA 'ONGS PA'I PHUNG PO GZHAN LEN 
PAR BYED PA, DA LTAR DE MED CING MA BYUNG 'BYUNG PAR MI 'GYUR, DE LTAR MED DO ZHES 'DI LTA BU'I LTA BA'I GNAS DRUG PA SKYE ZHING YANG DAG PAR SKYE BAR 'GYUR RO ZHES GSUNGS SO, ,BCOM LDAN 'DAS KYIS SEMS CAN MA RIG PAS BSGRIBS SHING ZHES BYA BA LA PHUNG PO LAS SANGS RGYAS RNAM PAR BSHAD PA'I THOG MA DANG THA MA MED 
PA'I MDO LAS 'DI LTAR 'DON TE, DGE SLONG DAG SEMS CAN MA RIG PAS KUN DU BSGRIBS SHING SRID PA'I KUN DU SBYOR BA DANG, SRID PA'I SRAD BUS BCINGS SHING 'KHOR BAR NYING MTSAMS SBYOR BA RNAMS KYI SDUG BSNGAL SNGON GYI MTHAR GDAGS PA MED CING 'KHOR BA LA THOG MA MED DO ZHES GSUNGS SO, ,BCOM LDAN 'DAS KYIS NGA 
DE'I TSE DE'I DUS NA MIG BZANGS ZHES BYA BA'I STON PAR GYUR TE ZHES GSUNGS ZHES BYA BA LA, LUNG BAR MA BDUN PA'I SDOM GYI TSIGS SU BCAD PA DANG PO'I MDO BRGYAD PA NYI MA BDUN PA ZHES BYA BA LAS 'BYUNG BA MDZOD KYI GNAS GSUM PAR, 'JIG PA'I BSKAL PA'I DMYAL BA YI, ,SRID PA MED NAS SNONG [*SNOD?] ZAD PAR, ,ZHES BYA BA'I SKABS SU BRIS ZIN TO,, 
MDO LAS BDAG YOD NA BDAG GIR LTA BA 'BYUNG BAR 'GYUR RO ZHES GSUNGS ZHES BYA BA LA, BAR MA YANG DAG PAR LDAN PA'I MDO NYI SHU BA LAS 'DI LTAR 'DON TE, DGE SLONG DAG KHYED CAG GIS MTHONG NGAM, GANG GI TSE BDAG TU SMRA BA NYE BAR LEN PAS BDAG TU SMRA BA NYE BAR LEN PA DE'I TSE RTAG PA DANG BRTAN PA DANG G-YUNG DRUNG DANG MI 
'GYUR BA'I CHOS CAN DAG YANG DAG PAR GNAS SAM, BTZUN PA MA LAGS SO, ,DGE SLONG DAG 'DI JI SNYAM DU SEMS, BDAG YOD NA BDAG GI 'BYUNG BAR 'GYUR ZHING, BDAG GI YOD NA BDAG 'BYUNG BAR 'GYUR RAM, BTZUN PA DE DE BZHIN NO, ,DGE SLONG DAG 'DI JI SNYAM DU SEMS, BDAG YOD NA BDAG GI ZHES BYA BA NI LTA 
BA'I GNAS TE, MCHOG TU 'DZIN PA'I PHRA RGYAS SO, ,BDAG DANG 'JIG RTEN RTAG PA, BRTAN PA DANG, G-YUNG DRUNG DANG, MI 'GYUR BA'I CHOS CAN YANG DAG PAR GNAS PA 'DI NI MI SRID DO, ,BTZUN PA DE BZHIN NO, ,DGE SLONG DAG DE'I PHYIR GZUGS 'DAS PA'AM, MA 'ONGS PA'AM, DA LTAR BYUNG BA'AM, NANG GI 'AM, PHYI'I 'AM, 

@95A
*, ,RAGS PA'AM, PHRA PA'AM, DMAN PA'AM, GYA NOM PA'AM, GANG THAG RING BA'AM, GANG THAG NYE BA'AM, DE THAMS CAD BDAG MA YIN BDAG KYANG DE DAG MA YIN ZHING DE DAG BDAG GI MA YIN NO ZHES YANG DAG PA'I SHES RAB KYIS BLTA BAR BYA'O, ,TSOR BA GANG CI YANG RUNG BA DANG, 'DU SHES GANG CI YANG RUNG 
BA DANG GANG YANG MTHONG BA DANG THOS PA DANG RNAM PAR SHES PA DANG THOB PA DANG YONGS SU TSOL BA DANG YID LA YID KYI RJES SU RNAM PAR RTOG PA DANG RJES SU DPYOD PA DE THAMS CAD BDAG MA YIN LA BDAG KYANG DE DAG MA YIN ZHING 'DI DAG BDAG GIS BDAG MA YIN NO ZHES YANG DAG PA'I SHES RAB KYIS JI LNGA BA BZHIN BLTA BAR BYA'O ZHES 
GSUNGS SO, ,'O NA MDO LAS RNAM PAR SHES PA DE YONGS SU SHES SO ZHES BYA BA LA, JI LTAR RE ZHIG MDZOD KYI GNAS DGU PA 'DI NYID DU SHES RAB DANG RNAM PAR SHES PA DAG NI YUL MTSUNGS PA'I PHYIR RO ZHES DE DANG DER BRIS PA LAS RTOGS PAR BYA'O, ,CHOS MNGON PA MDZOD KYI t'I KA NYE BAR MKHO BA ZHES BYA BA LAS GNAS DGU PA PHAL 
CHER MDO DANG SBYAR BA'O, ,MDO SOGS LUNG DANG BRAL ZHING RGYAN MED GYUR PA'I MDZOD KYI RNAM PAR BSHAD PA NI, ,GANG PHYIR DRI MED GYUR KYANG ZLA BAS STONG PA'I MTSAN BZHIN YID 'PHROG BYED PA MIN, ,DE PHYIR RIN CHEN RANG BZHIN LUNG GIS RNAM PAR BSHAD PA RAB TU BRGYAN BYAS LAS, ,DAG PA GANG YOD DE YIS 'JIG RTEN DRI MED 
BLO YIS RAB TU BRGYAN GYUR CIG, BAL PO'I YUL DU SKYE BA RAB TU THOB PAR GYUR PA'I DGE SLONG ZHIG NAS LHA YIS NI, ,JI LTAR DRAN PA BZHIN DU MDZOD LA MKHO BA YONGS SU RDZOGS PAR YANG DAG BSDUS, ,MDO GZHAN GANG YANG BDAG GIS YONGS SU MA DRAN 'DI NI YANG DAG MA BSDUS PA, ,DE DAG GANG ZHIG DRAN PAS YANG DAG 
BSDU BAR MDZOD CES GSOL BA BDAG 'DEBS SO, ,CHOS MNGON PA MDZOD KYI t'I KA NYE BAR MKHO BA ZHES BYA BA DGE SLONG ZHI GNAS LHAS YANG DAG PAR SBYAR BA RDZOGS SO,, ,,GSUNG RAB MDO SDE STONG GI MDO KHUNGS KYI, ,CHOS MNGON MDZOD KYI BSTAN BCOS BRGYAN PA 'DI, ,KHAMS PA STON PAS DAD PAS RAB BSGYUR LAS,, 
'GRO KUN MNGON PA'I CHOS KYI DON RTOGS SHOG, ,KHA CHE'I GRONG KHYER CHEN PO DPE MED KYI DBUS DZA RA ME'I GTZUG LAG KHANG GI BYANG PHYOGS KYI BSIL KHANG DU, RGYA GAR KYI MKHAN PO DZ'A YA SHR'I DANG, BOD KYI LO TZ'A BA KHAMS PA DGE SLONG SHES RAB 'OD ZER GYIS YANG DAG PAR BSGYUR BA'O,, ,, 

