@1B
#, ,RGYA GAR SKAD DU, BH'A BA NA KRA MA, BOD SKAD DU, BSGOM PA'I RIM PA, 'JAM DPAL GZHON NUR GYUR PA LA PHYAG 'TSAL LO, ,RAB TU DGA' BA DANG, DRI MA MED PA [DD] 
DANG; 'OD BYED PA DANG, 'OD 'PHRO BA DANG, SBYANG DKA' BA DANG, MNGON DU GYUR PA DANG, RING DU SONG BA DANG, MI G-YO BA DANG, LEGS PA'I BLO GROS DANG, CHOS KYI SPRIN DANG, SANGS RGYAS KYI SA 
ZHES BYA BA YIN NO, ,JI LTAR SO GA'I SMIG RGYU NI, ,G-YO LA 'KHRUL PA'I SHES PA YIS, ,RI DAGS CHU RU 'DZIN PA GANG, ,DNGOS DE YOD PA MA YIN NO, ,DE BZHIN RNAM SHES SA BON GANG, ,G-YO 
BA MTHONG BA'I SPYOD YUL LA, ,RAB RIB MUN PA GANG YIN PAS, ,BYIS PA YI NI 'DZIN PA 'BYUNG, ,GTONG DANG BTANG DANG DE BZHIN SBYIN, ,SPANGS DANG BDEN PAR LTA BA RNAMS, ,'DI DAG RTOG PA TZAM NYID 
DU; ,SHES PAS RNAL 'BYOR BA DE GROL, ,SNYING PO MED PA'I CHOS 'DI NI, ,RTOG PA LAS NI MA LUS BYUNG, ,GANG RTOG DE YANG STONG PA NYID, ,DE LTAR STONG NYID GROL BA YIN, ,JI LTAR MTSO CHEN STONGS PA 

@2A
*, ,LA; ,RLABS NI 'BYUNG BA YOD MA YIN, ,DE BZHIN SNA TSOGS RNAM SHES NI, ,DNGOS MED PA LA 'JUG PA MED, ,STONG ZHING DNGOS PO MA GRUB PAS, ,SGYU MA'I DNGOS PO SKYE BA MED, ,DE BZHIN YOD PA MA 
YIN TE, ,DNGOS PO RMI LAM LTA BU YIN, ,RANG GI NGO BO GCIG MTHONG BA, ,'PHAGS PA'I SPYOD YUL MTHONG BA YIN, ,GNYIS KYI DNGOS PO SPONG 'GYUR TE, ,'DZIN PA MED CING GZUNG BA MED, ,BCINGS PA MED CING 'CHING BA 
MED, ,SGYU MA SMIG RGYU 'DRA BA STE, ,RMI LAM BRJOD PA RAB RIB BZHIN, ,GANG TSE DE NYID DON MTHONG BA, ,DE TSE RNAL 'BYOR MNYAM GZHAG PAS, ,MI RTOG BRJOD PA YOD MA YIN, ,RANG GI MTHONG BA THE TSOM MED, ,NAM MKHA'I 
CHOS NI 'BA' ZHIG BZHIN, ,GANG LA RNAM RIG CUNG ZAD MED, ,DE BZHIN CHOS 'DI RNAM SHES PA, ,CUNG ZAD SHES PA YOD MA YIN, ,'BYUNG BA DANG NI GNAS PA NYID, ,BYIS PA RMONGS PA RNAMS LA SNANG, ,SHES RAB RIG PAS 
LTA BA LA, ,SKYE BA DANG NI GNAS PA MED, ,RTAG TU MI RTOG RIGS PA YIS, ,SEMS DANG SEMS BYUNG RNAM SPANGS NAS, ,BDAG NYID LHA RU SHIN TU GNAS, ,SDIG PA THAMS CAD RNAM PAR SPANGS, ,DE LTAR MKHYEN PA RDZOGS SANGS 

@2B
RGYAS, ,'DI DAG SPRUL PAR THUGS SU CHUD, ,MNGON SHES STOBS LA DBANG THOB NAS, ,DES NI 'GRO BA MNYAM PAR MKHYEN, ,DANG PO DBUS DANG MTHA' LAS GROL, ,DNGOS DANG DNGOS MED RNAM PAR SPANGS, ,MNYAM PA NYID KYI GO 'PHANG BRNYES, ,DNGOS PO MED LAS SNA TSOGS 
BYUNG, ,SEMS KYI RKYEN DE DANG 'BREL BAS, ,LUS RNAMS 'JUG PAR 'GYUR BA YIN, ,RKYEN RNAMS LAS NI NGES 'BYUNG BA, ,BDAG NI YOD PAR MI SMRA'O, ,JI LTAR RI MO'I MTHO DMAN NI, ,SNANG YANG YOD PA MA YIN NO, ,DE LTAR DNGOS RNAMS NGO BO NYID, ,MTHONG BA YOD PA MA YIN 
NO; ,JI LTAR DRI ZA'I GRONG KHYER DANG, ,RI DAGS CHU RU 'DZIN PA BZHIN, ,RTAG TU SNANG ZHING DMIGS PA NI, ,SHES RAB KYIS NI YOD MA YIN, ,BYIS PAS BRIS DANG 'BRI BA YI, ,MNGON SHES LA DBANG DE DAG GI ,SGYU MA LTA BU'I TING 'DZIN GYI, ,'BRAS BU'ANG SGYU MA LTA BU YIN, ,SMIG 
RGYU SGYU MA'I STOBS KYIS NI, ,DNGOS MED DE NYID 'DZIN PA NA, ,SEMS BYUNG SEMS DANG BDAG MED PAS, ,'DI LTAR BYIS PA RNAMS NI SKRAG ,GANG NA CUNG ZAD SKYE MED LA, ,'GAL BA'I RKYEN NI YOD MA YIN, ,SKYE BA DANG NI 'GAG PA LA, ,RKYEN NI RTOG PA GCIG PU YIN, ,RNAM RIG 
TZAM DU 'BYUNG BA RNAMS, ,DNGOS PO'I RANG BZHIN YOD MA YIN, ,RTOG PAR 'GYUR BA'I RTOG GE PA, ,BTAGS PA TZAM DU BSGOM PA NA, ,RANG BZHIN MED CING RNAM RIG MED, ,DNGOS PO MED CING KUN GZHI MED, ,'DI DAG BYIS PAS RAB TU BTAGS, ,RTOG GE NGAN PAS KUN TU BSKYED,, 
'DIR NI SEMS MED GZUGS YOD MIN, ,'KHRUL PA'I SEMS LAS LHAG PAR MED, ,'BYUNG BA KUN LA GNAS NAS NI, ,GANG TSE SEMS NI RAB 'JUG PA, ,DE TSE MI GNAS RNAL 'BYOR PAS, ,'GRO LA RIGS PAS LTA BA NA, ,MTSAN MA DNGOS PO RNAM RIG DANG, ,YID KYIS G-YO BA YOD MA 
YIN, ,BDAG MED DBANG PO GANG YIN DANG, ,RNAM PAR RTOG PAS 'JIG PAR BYED, ,YUL RNAMS RMI LAM LTA BUR GNAS, ,LAS DANG 'BRAS BU BYA BA NYID, ,THAMS CAD DU YANG DMIGS MA YIN, ,BSAM GTAN RNAMS DANG TSAD MED DANG, ,GZUGS MED SNYOMS PAR 'JUG PA 

@3A
*, ,DANG, ,'DU SHES 'GOG PA MA LUS PA, ,SEMS NYID TZAM DU GNAS PA YIN, ,RNAM PAR RTOG PA RNAM RTOG PA, ,RNAM PAR RTOG PAS KUN BRTAGS PA, ,YANG DAG LTA LA STONG PA NYID, ,'PHAGS PAS 'KHRUL PA MA GZIGS SHING, ,DE NYID DE LAS GZHAN 
PA'ANG MIN, ,SA RNAMS MED CING BDEN PA MED, ,ZHING DANG SPRUL SKU YOD MA YIN, ,RANG SANGS RGYAS DANG SANGS RGYAS DANG, ,NYAN THOS KYANG NI BRTAGS PA YIN, ,GANG ZAG RGYUD DANG PHUNG PO DANG, ,RKYEN RNAMS GNAS PA MA YIN NO, ,GTZO BO DBANG PHYUG BYED PO RNAMS, ,SEMS 
TZAM LA NI RNAM PAR BRTAGS, ,CHOS KUN NGO BO YOD MA YIN, ,KUN NAS NYON MONGS MED CING GROL, ,JI LTAR SNANG BA DE LTAR MED, ,MED PA MA YIN YOD PA MIN, ,SKYE BA MED PA'I CHOS 'DI NI, ,YOD DANG MED PA MA YIN NO, ,DRI ZA'I GRONG KHYER RMI LAM DANG, ,SGYU MA SPRUL PA LTA BUR 
GNAS, ,GANG ZHIG SANGS RGYAS LTA BAR NI, ,RANG BZHIN GYIS NI NUS MA YIN, ,DE LTA BAS NA THOB PA MED, ,RANG BZHIN MED PAR BLTA BAR BYA, ,GANG ZHIG RANG BZHIN RANG BZHIN MED, ,DE NI BRTAGS PA'I MTSAN NYID YIN, ,TSIG DANG SEMS KYI SPYOD YUL BRDZUN, ,BRDZUN PA'I 
SHES PAS RNAM BRTAGS PA'I, ,MTHA' GNYIS SU NI SEMS LTUNG BAS, ,DE PHYIR MI RTOG SHES RAB KYIS, ,YOD DANG MED PA'I MTHA' GNYIS PO, ,GANG ZHIG SEMS KYI SPYOD YUL BA, ,SPYOD YUL RNAM PAR BSAL NAS NI, ,YANG DAG SEMS NI LDOG PAR 'GYUR, ,GZUNG 
DANG 'DZIN PA DNGOS MED PAS, ,'GAG PA MED PA MA YIN NO, ,JI LTAR GNAS PA'I DNGOS PO NI, ,DE LTAR 'PHAGS PA'I SPYOD YUL YIN, ,JI LTAR BYIS LA MI SNANG BA, ,DE LTAR MKHAS LA SNANG BA YIN, ,JI LTAR SNANG BA DE LTAR NI, ,SANGS RGYAS CHOS RNAMS MTSAN NYID MED, ,GANG 
ZHIG MA SKYAS MI SKYE LA, ,SKYES PA YANG NI MA YIN NO, ,RKYEN GYIS YOD DANG MED PA YANG, ,DE RNAMS DE LTAR MI GNAS SO, ,THEG CHEN ZHES BYA'I THEG PA NI, ,SGRA MIN YI GE MA YIN TE, ,BDEN PA MED CING NGES GROL MED, ,SNANG BA MED PA'I SPYOD YUL MIN, ,MA SKYES PA YI STONG 

@3B
NYID GCIG ,GCIG NI SKYES PA STONG PA STE, ,MA SKYES PA YI STONG NYID MCHOG ,SKYES PA'I STONG PA 'JIG PA YIN, ,DE BZHIN NYID STONG YANG DAG MTHA', ,MYA NGAN 'DAS DANG CHOS KYI DBYINGS, ,LUS SEMS DPER NI SGYU MA NYID, ,SGYU MA'I GRANGS SU BSTAN PA YIN, ,GANG GI CUNG ZAD 
SKYE MED LA, ,CUNG ZAD 'GAG PA YOD MIN LA, ,DE YI YOD MED MTSUNGS PAS NA, ,'GRO BA RNAMS KYIS DBEN PAR MTHONG, ,'DI NA DNGOS RNAMS MI DMIGS PAS, ,DNGOS MED SPANGS PA'I RNAL 'BYOR PA, ,DNGOS DANG DNGOS MED MNYAM PA NYID, ,'BRAS BU 'PHAGS PA'I SPYOD YUL 
YIN, ,GANG GIS BDAG GI SEMS MTHONG NA, ,PHYI YI DON NI YOD MA YIN, ,DE LTAR DNGOS LA MA 'KHRUL NA, ,DE BZHIN NYID KYANG RJES SU DMIGS, ,GANG TSE YID DANG SEMS DANG NI, ,RNAM PAR SHES PA'ANG MI 'JUG LA, ,DE TSE SEMS 'DI'I 'BRAS BU NI, ,SANGS RGYAS KYI NI SA YANG 
'THOB, ,RKYEN GYI TSIG DANG PHUNG PO DANG, ,RNAM PAR RIG PA GANG ZAG SEMS, ,CHOS RNAMS 'DI DAG MTSAN NYID NI, ,RMI LAM SKRA SHAD LTA BU YIN, ,SNA TSOGS SHES PAS 'KHOR BAR GNAS, ,DE LAS GNAS PA 'BYUNG BA YIN, ,RTZIG PA YOD PAR RI MO BZHIN, ,SNA TSOGS SHES PAS 
GNAS PA YIN, ,JI LTAR DNGOS MED MED DNGOS MED, ,NAM MKHA'I RANG BZHIN BZHIN DU BRJOD, ,DE BZHIN KUN GZHI'I 'BRAS BU GANG, ,DNGOS DANG DNGOS MED RNAM SPANGS TE, ,RGYUD GSUM RNAM PAR BCAD NAS NI, ,SEMS KYI RGYUN NI RNAM PAR SPANGS, ,LUS NI MTHA' BZHI DAG LAS 
GROL, ,DNGOS PO RTAG TU SGYU MA BZHIN, ,THEG GCIG LA NI THEG GSUM DU, ,'PHAGS RNAMS GSUNG BA BDAG CAG NI, ,BYIS PA BLO DMAN RNAMS LA YIN, ,'PHAGS PA RNAMS LA DE NYID STONG, ,RNAM PAR RTOG PA NYID 'PHEL BA'I, ,RKYEN LAS SKYES PA'I 'JIG RTEN NI, ,SGYU 
MA LA SOGS RMI LAM 'DRAR, ,GANG GIS RAB MTHONG RNAM PAR GROL, ,SEMS KYI GNYIS MED DAG PA YIS, ,SEMS NI 'KHRUL PAR 'GYUR MA YIN, ,'KHRUL PA'I RANG BZHIN NYID STONG BAS, ,DES NA SEMS NI MTHONG MA YIN, ,MTSAN NYID MTSAN GZHI LDAN PAR NI, ,GANG TSE 

@4A
*, ,'DUS BYAS MTHONG BA YIN, ,GANG GIS 'KHOR BA RNAM BSAL NAS, ,'GRO BA RANG GI SEMS SU RTOG ,SEMS TZAM LA NI BRTEN NAS SU, ,PHYI ROL DON NI MI RTAG GO , ,DE BZHIN NYID DMIGS GNAS NAS NI, ,SEMS TZAM LAS NI 'DA' BAR BYA, ,SEMS TZAM 
LAS NI 'DAS NAS SU, ,SNANG BA MED LAS 'DA' BAR BYA, ,SNANG MED GNAS PA'I RNAL 'BYOR PA, ,DE YIS THEG PA CHEN PO MTHONG, ,DE LTAR SHES RAB DAG PA YIS, ,RANG GI NGO BO DON DAM 'DI, ,SHIN TU YANG NI GRUB PA NA, ,BRTAG PA'I GZHAN DNGOS 'BYUNG MA YIN, ,'PHAGS PA 
KLU SGRUB KYI ZHAL SNGA NAS MDZAD PA'I BSGOM PA'I RIM PA RDZOGS SO,, ,,RGYA GAR GYI MKHAN PO PAndI TA LO TA DANG, DGE SLONG SH'AKYA 'OD KYIS BSGYUR, , 