@261B
`, ,SA DANG SHING DANG RDO'I CHO GA BZHUGS, *, ,DPAL RDO RJE SEMS DPA' LA PHYAG 'TSAL LO, ,LHA YI RNAL 'BYOR DANG LDAN PAS, ,SA GZHI MCHOD 
PA MCHOG BSGRUBS TE, ,LHA LAS LDANG BAR BYAS NAS NI, ,DE NAS SA GZHI SBYAR BAR BYA, ,DE LA SLOB DPON GYIS RANG GI 'DOD PA'I LHA'I RNAL 'BYOR BYAS TE MTSAN MO'I DUS SU GZHON NU MA GCIG GDONG SHAR DU PHYOGS PA LA MCHOD PA BYAS TE BSTOD NAS, KYE BCOM LDAN 
'DAS MA DGE BA DANG MI DGE BA SMROS SHIG CES BRJOD DE, AA, KA, PA, TA, TZA, SA, HA, BA, DZA RNAMS TSIG GI THOG MAR BYUNG BA'I DE'I BRJOD PA MA 'KHRUL PAR RJES SU DPAG PAR BYA'O, ,DE MIG DGU PA'I SA RNAMS LA DER GAL TE BYANG DU AA YI GA THOG MAR GYUR PA DE'I TSE NGES 
PAR SHAR GYI PHYOGS SU RKANG PAS LHAG PA'I KHRU GANG GI 'OG NA SROG CHAGS GNYIS KYI ZUG RDU'O, ,DE MA PHYUNG NA RIGS RGYUD DANG RANG GI CHUNG MA 'CHI BA DANG ME'I 'JIGS PA'I SKYON 'BYUNG NGO, ,KA DANG POR BRJOD NA BYANG DU ME'I ZUG RNGU STE RGYAL RIGS KYI RUS PA RKANG PA GNYIS KYIS LHAG 
PA'I KHRU GANG GI 'OG NA YOD DO, ,DE GAL TE MA PHYUNG NA DE'I TSE NAD SNA TSOGS DANG, ME'I 'JIGS PA DANG DON NYAMS PA RGYAL POS GZIR BA RAB TU 'BYUNG BAR 'GYUR RO, ,PA DANG POR BRJOD NA BYANG DANG LHO'I PHYOGS SU RKANG PAS DMAN PA'I KHRU GNYIS KYI 'OG NA RJE'U RIGS KYI RUS PA'I DUM 

@262A
*, ,BU'O, ,DE MA PHYUNG NA PHYI DANG NANG DU TSA GDUNG DANG DON NYAMS PAR 'GYUR RO, ,TA DANG PO DANG PHYI MAR BRJOD NA SRIN PO'I PHYOGS NA DMANGS RIGS KYI RUS PA'I DUM BU MTHO GNYIS KYI 'OG NA'O, ,DE GAL TE MA PHYUNG NA DA'I TSE NAD SNA TSOGS KYIS GZIR BA DANG ME'I 
'JIGS PA DANG KHYIM GYI BDAG PO 'CHI'O, ,TZA DANG POR BRJOD NA CHU'I PHYOGS SU BRAM ZE'I RUS PA'I ZUG RDU RKANG PAS LHAG PA'I KHRU GNYIS KYI 'OG NA'O, ,DE MA PHYUNG NA KHYIM MES 'JIG PAR 'GYUR RO, ,SA DANG PO DANG PHYI MAR YOD NA RLUNG GI PHYOGS SU SA'I BDAG PO'I RGYUD KYI RUS 
PA'I ZUG RDU 'BYUNG STE PHYED DANG BCAS PA'I MTHO GNYIS KYI 'OG NAS SO, ,DE MA PHYUNG NA MDZA' BA YUN THUNG BA NYID DANG MYA NGAN DU 'GYUR RO, ,HA DANG POR BRJOD NA BYANG GI PHYOGS SU RKANG PA GSUM GYIS LHAG PA'I KHRU GNYIS KYI 'OG NA RJE'U RIGS KYI SKYE BO'I RUS PA'I ZUG RDU STE 'DIS NI SKYES PA 
DANG BUD MED RNAMS TSE THUNG BA NYID DU 'GYUR RO, ,BA YIG DANG PO DANG PHYI MAR YOD NA DBANG LDAN DU MTHO GSUM NA DMANGS RIGS KYI RUS PA'O, ,YANG NA BYI LA'I RUS PA DANG LCAGS DANG SOL BA YOD DO, ,DE MA PHYUNG BAR BZHAG NA RGYUD KYI NOR NYAMS PAR 'GYUR RO, ,DZA DANG PO DANG PHYI MAR 
BRJOD NA DE'I DBUS NA BRAM ZE'I RUS PA'I ZUR RDU STE DE MA PHYUNG NA RGYAL PO'I CHAD PAS GZIR BA DANG NOR ZAD PA'I SKYON 'BYUNG BAR 'GYUR RO, ,DE'I PHYIR THAMS CAD DU NYES PA DU MA 'BYUNG BA'I PHYIR ZUG RDU RNAMS DBYUNG BAR BYA'O, ,DE NAS GZHON NU MA MCHOD DE MDUN DU YUNGS KAR DKAR PO DANG 
NIM PA'I LO MA LA SOGS PA G-YAS PA'I KHU TSUR GYIS G-YAS SU BSKOR ZHING G-YON PA'I KHU TSUR GYIS G-YON DU BSKOR NAS ME LA LAN GSUM DU DOR BAR BYA'O, ,SNGAGS NI 'DI YIN TE, AOm SARBA P'A PA DA HA NA BADZRA SARBA P'A BAm DA HA SV'A H'A, DE NAS AARKA'I RAS BAL GYIS MAR 
ME'I SDONG BU BYAS TE, TIL NAG PO'I SNUM GYIS MAR ME SPAR TE ZUG RDU BRTAG PAR BYA'O, ,DE LA PHYOGS GANG DU MAR ME'I RTZE MO RGYUG PA DER NGES PAR ZUG RDU YOD DO ZHES RTOGS PAR BYA'O, ,GANG DU MAR ME RDUL GYIS BSKOR BA DER ZUG RDUR 'GYUR RO, ,DE NAS GTOR MA DANG MCHOD 

@262B
PA LA SOGS PA BYAS NAS ME TOG DANG BCAS PA'I 'BRAS YOS SA LA GTOR BAR BYA'O,, ,,SHING GI LAS ZHES GSUNGS PA DE BRJOD PAR BYA'O, ,NAGS KYI 'KHRUL 'KHOR DE 'DREN PA, ,MKHAS PAS YANG DAG BLANGS NAS NI, ,SHING GI MGO BOR LEGS BZHAG 
STE; ,BDUD RTZI'I ME LA SBYIN SREG BYA, ,DE LA TSES DANG GZA' DANG RGYU SKAR BZAD PO LA MCHOD RTEN BZHENGS PA DANG GTZUG LAG KHANG LA SOGS PA'I MCHOD SDOD DANG, SGO DANG, KA BA LA SOGS PA SHING GI RTZE MO'I MTHAR THUG PA RNAMS KYI CHU DANG ZHENG DAG PHYA MKHAN DANG THIG 
SKUD 'DZIN PA LA SOGS PA RNAMS KYIS YANG DAG PAR BRTAGS TE, SHING BZO BA'I 'KHOR RNAMS TSOGS PA DANG MCHOD SBYIN BYED PA'I SLOB DPON DAG DANG LHAN CIG NAGS SU 'KHRUL 'KHOR GYIS 'GRO BAR BYA'O, ,NAGS TSAL DANG NYE BAR SLEBS PA'I DUS SU BDAG NYID 
LAS THAMS CAD PA'I GZUGS SU BRTAGS SHING BSAMS TE, RKANG PA G-YAS MDUN DU BYAS NAS SHAR DANG BYANG GI PHYOGS SU GDONG PHYOGS PA'I SLOB DPON NAGS TSAL GYI PHYOGS SU RAB TU ZHUGS TE, LO NYIS BRGYA MA LON PA'I SHING RNAMS NI NYE BAR MI BLANG NGO, ,DE LA SHING 
RNAMS NI DVI KE SHA RA DANG, M'A L'U RA DANG, TITTA S'A RA DANG, LHA'I SHING DANG, SING LDING DANG, GAMB'A RI DANG, SBRANG RTZI CAN DANG, MYA NGAN MED DANG, BA KU LA DANG, RNAM PAR RGYAL BYED DANG, SA'I TZANDAN DANG, TZAMBA KA DANG, TZANDAN DANG, KIDSHU 
KA DANG, PA L'A SHA DANG, PITZTSI LA DANG, TZA LA DA LA DANG, SHA RA S'A LA DANG, T'A LA DANG, GRANTHI LA DANG, AA RDZU NA DANG, DZAMBU DANG, BHAndI LA DANG, RO HI n'I LA SOGS PA SHING BZANG PO DU MA GANG DANG GANG DU SKYES PA'I SHING DE DAG LEGS PAR BRTAGS TE 
MTSAN MO'I DUS SU LAS THAMS CAD PA'I RNAL 'BYOR DANG LDAN PA'I SLOB DPON SPRO BA DANG LDAN PAS SHING BZO BA GROGS DANG BCAS PA LEGS PAR BSRUNG BA BYAS TE, NYER SPYOD LNGAS BLA MA DANG SANGS RGYAS DANG BYANG CHUB SEMS DPA' DANG PHYOGS KYI BDAG PO DANG, NAGS KYI SHING 

@263A
*, ,GI LHA LA SOGS PA RNAMS YANG DAG PAR MCHOD DE, PHYOGS KYI GTOR MA YANG BYIN NAS SHING BZO BA GROGS DANG BCAS PA BZA' BA DANG, BCA' BA DANG, ZAS DANG, SKOM DANG, T'A Z'U LA LA SOGS PA RNAMS KYIS YANG DAG PAR MGU PAR BYAS 
NAS; 'DOD PA'I LHA LA BCOM LDAN CHE GE ZHES BYA BA LA SOGS PA'I TSIGS SU BCAD PA RNAMS KYIS GSOL BA BTAB PAS THUGS MNYES TE, SHING BZO BA GROGS DANG BCAS PA DANG LHAN CIG 'DOD PA'I LHA'I RNAL 'BYOR DANG ZHI BA'I YID KYIS NYAL BAR BYA'O, ,DE LA RMI LAM BZANG PO NGES PAR MTHONG 
NA LEGS PAR GRUB PAR 'GYUR RO, ,RMI LAM NGAN PA THAMS CAD ZHI BA'I SNGAGS BZLA BAR BYA'O, ,DE NAS SNGA BAR MCHOD PA THAMS CAD DANG YANG DAG PAR LDAN PA'I SLOB DPON RNAM PAR SNANG MDZAD CHEN PO'I RNAL 'BYOR DANG LDAN PAS DER GNAS PA'I SHING GI LHA MO'I GZUGS KYI SHING 
GI RGYAL PO YANG DAG PAR MCHOD PAR BYA'O, ,DE LA SHING GI LHA MO DE RNAMS DANG ZHING SKYONG DE RNAMS KYANG 'DI YIN TE, LHA'I SHING DANG, DVI KE SHA RA DANG, TZAMPA KA DANG, MYA NGAN MED PA'I SHING RNAMS LA SHING GI LHA MO GSANG BA MA'O, ,ZHING SKYONG STOBS PO CHE'O, ,NE 
M'I DANG, SH'A LA DANG, SHA RA LA'I SHING RNAMS KYI NI 'JIG RTEN GYI MA'O, ,ZHING SKYONG RI BO CHEN PO'O, ,AA RU RA'I SHING DANG, BA tA DANG, RA SHING RNAMS KYI NI RNA BA NYED MA'O, ,ZHING SKYONG SHIN TU STOBS SO, ,TZU TA'I SHING LA NI AA MBI K'A'O, ,ZHING SKYONG STOBS CAN 
NO; ,TA LA'I SHING LA BDE BYED MA'O, ,ZHING SKYONG SKRA GYEN BRDZES SO, ,KANDA PA'I SHING LA BZHIN BZANG MA'O, ,ZHING SKYONG DRIL BU CHEN PO'O, ,KA RANYDZA LA NI KA RANYDZA RA GNAS MA'O, ,ZHING SKYONG GTUM PA'I DRIL BU'O, ,SBRANG RTZI'I SHING LA DBANG BSKUR MA'O, ,ZHING 
SKYONG SKYES PA'I DBANG PHYUG GO, ,GSER SHING LA GTUM MO'O, ,ZHING SKYONG SU DZA NE T'A'O, ,SHRI GO RA'I SHING LA DPAL CHEN MO'O, ,ZHING SKYONG ME'I KHA'O, ,DE NAS LAS DANG RJES SU MTHUN PAR SHING GI LHA MO RNAMS DANG ZHING SKYONG RNAMS KYI YANG RNAM PA BSGOMS NAS RANG 

@263B
RANG GI SNGAGS KYIS MCHOD PAR BYA'O, ,DE LA, AOm NA MA: SV'A H'A, ZHING SKYONG GI'O, ,AOm AEm GU HYA K'A YIN MA: SV'A H'A, DE BZHIN DU AOm MAm MA H'A ME RA WE NA MA: SV'A H'A, AOm L'Am LO KA M'A TRI K'A YEE NA MA: SV'A H'A, AOm AA: AA TI PA L'A YA NA MA: SV'A H'A, AOm K'Am KARnnA MO tI K'A YEE NA 
MA: SV'A H'A, AOm BA: BA L'A YA NA MA: SV'A H'A, AOm AAm AAm BI K'A YEE NA MA: SV'A H'A, AOm A'Um A'Um RDHA KE SH'A YA NA MA: SV'A H'A, AOm SHAm SHAm KA RI K'A YEE NA MA: SV'A H'A, AOm GHAm MA H'A GHA nt'A YA NA MA: SV'A H'A, AOm SUm SU MU KH'A YEE NA MA: SV'A H'A, AOm TZAm TZAndA GHAnd'A YA NA MA: SV'A H'A, AOm KAm KA 
RAm DZA B'A SI NYEE NA MA: SV'A H'A, AOm PUm PUm SE SHVA R'A YA NA MA: SV'A H'A, AOm SHAm SHEE K'A YEE NA MA: SV'A H'A, AOm SUm SU DZA NE TE NA MA: SV'A H'A, AOm TZAm TZAnd'A LYEE NA MA: SV'A H'A, AOm BAm BAHNI MU KH'A YA NA MA: SV'A H'A, AOm L'Am MA H'A LA KshMYEE NA MA: SV'A H'A, GTZUG LAG KHANG GI RGYU YI PHYIR, ,BDAG NI 
LJON SHING GCAD PAR 'DOD, ,DA NI KHYED RNAMS SHING GZHAN LA, ,GNAS TE BDAG LA BZOD PAR MDZOD, ,CES BYA BA'I TSIGS BCAD LAN GSUM DU BRJOD DE, ,SHING LA GNAS PA'I LHA LA GSOL TE, DE NAS ME TOG LA SOGS PAS LEGS PAR MCHOD DE, SHING 
GZHAN LA GNAS PAR BSAM PAR BYA'O, ,DE NAS BSRUNG BA'I CHED DU RMA BYA CHEN MO BKLAG PAR BYA'O, ,DE NAS LAS THAMS CAD PA'I GZUGS CAN GYI SHING BZO BA GSER DANG RAS DANG T'A MB'U LA LA SOGS PA RNAMS KYIS YONGS SU MGU BAR BYAS TE, DGRA STA SBRANG RTZIS BYUGS 
TE DGE BA'I SEMS KYIS SHING BZO BA LAG PA G-YAS PA GYEN DU PHYOGS PA DANG, KHA BYANG SHAR DU BLTAS TE NYI MA LA BLTAS NAS SHING BCAD PAR BYA'O, ,DER YANG DGE BA DANG MI DGE BA'I MTSAN MA BLTA BAR BYA STE MI DGE BA'I MTSAN MA BYUNG NA SPANG BAR BYA ZHING, DGE BA'I MTSAN MA 
BYUNG NA GZUNG BAR BYA'O, ,GAL TE SHING BYANG PHYOGS SU LHUNG BAR GYUR NA DE'I TSE MCHOD SBYIN BYED PA LA NOR DANG LAS KYI DNGOS GRUB TU 'GYUR RO, ,DBANG LDAN GYI PHYOGS SU LHUNG NA RIG PA DANG YE SHES KUN DU 'GRO BAR 'GYUR RO, ,GAL TE DBANG PO'I PHYOGS SU SHING LHUNG NA DE'I TSE 

@264A
*, ,DPAL DANG 'BYOR PA DANG RGYAS PAR 'GYUR RO, ,GAL TE SHING GZHAN RNAM PAR NYID PA'I BAR DU LHUNG BAR GYUR PA DE'I TSE DGE BA DANG BDE BA NYID DU 'GYUR RO, ,GAL TE SHING GZHAN MA BCOM PAR LHUNG NA MCHOD SBYIN BYED PA LA 'JIGS PA CHEN POR 
'GYUR RO, ,ME DANG BDEN BRAL DANG GSHIN RJE DANG CHU DANG RLUNG GI PHYOGS RNAMS SU LHUNG NA GRANGS BZHIN DU ME'I 'JIGS PA DANG NAD DANG 'CHI BA DANG CHU DANG RLUNG GI 'JIGS PA 'BYUNG BAR 'GYUR RO, ,BSKYOD PA NA SGRA MI GSAL BA RING DU GRAG CING LHUNG NA MCHOD SBYIN BYED PA PO LA 
SDUG BSNGAL GYI MTSAN MAR 'GYUR RO, ,GCOD PA'I DUS SU GAL TE RNGA MO DANG RTA DANG CES SPYANG DANG BONG BU DANG SBRUL DANG PHAG DANG BYA ROG LA SOGS PA GDUG PA'I 'DAB CHAGS MTHONG BAR GYUR NA DE'I TSE DES PAR GSAD PA DANG BCING BA DANG BGEGS DU MA 'BYUNG BAR 'GYUR RO, ,GAL 
TE SHING LAS KHRAG 'DZAG NA DE'I TSE MCHOD SBYIN BYED PA 'CHI BAR 'GYUR RO, ,ZHO DANG MAR DANG SBRANG RTZI DANG 'O MA 'DZAG NA GSAD PA DANG BCING BA LA SOGS PA'I 'JIGS PA 'BYUNG BAR 'GYUR RO, ,'ON KYANG SHING RNAMS LA RANG BZHIN PA'I MNGAR BA DANG TSAB DANG KHA BA DANG BSKA 
BA'I BCUD 'BYUNG BA DE LA NI NYES PA MED DO, ,SBAL PA LE BRGAN GYI MDOG CAN BYUNG NA DES NI NAD 'BYUNG BA RJES SU DPAG PAR BYA'O, ,DE BZHIN DU SHING GI KHONG NAS BYA BA MDOG SER SKYA BYUNG NA DES CHOM RKUN GYI 'JIGS PA DANG SV'A SHA'I NAD 'BYUNG BAR RJES SU DPAG PAR BYA'O, , 
SHING GI BAR NAS RTZANGS PA MDOG SER PO BYUNG NA DES NI NOR NYAMS PAR RJES SU DPAG PAR BYA'O, ,DE'I KHONG NAS KHYIM GYI RTZANGS PA PHUG RON GYI MDOG CAN BYUNG NA DES MCHOD SBYIN BYED PA DBUL POR 'GYUR BAR RJES SU DPAG PAR BYA'O, ,KHA DOG DMAR PO'I NA K'U KA L'A 
SHA BYUNG NA DES NI NAD 'BYUNG BAR RJES SU DPAG PAR BYA'O, ,KHONG NAS SBRUL SNGO BSANGS BYUNG NA DES KYANG NOR ZAD PA NYID DO, ,KHA TR'U'I MDOG CAN GYI CHU BYUNG NA DES NI CHU'I 'JIGS PA NYID RJES SU DPAG PAR BYA'O, ,GDUGS DANG, RGYAL MTSAN DANG, G-YUNG DRUNG DANG, 

@264B
DPAL BE'U DANG, BUM PA DANG, RNGA YAB DANG, 'KHOR LO DANG, PADMA DANG, DGA' BA 'KHYIL PA DANG, SDONG RIS DANG KU SHA RNAMS NI MTSAN MA BZANG PO STE DE LTA BU LA SOGS PA DGE BA DANG MI DGE BA'I MTSAN MA RNAMS YONGS SU SHES PAR BYAS NAS SHING GCAD PAR 
BYA'O, ,DE NAS SHING DE DAG YANG DAG PAR RNAM PAR PHYE NAS RTZA BA DANG SKED PA DANG RTZE MO'I MTSAMS RNAMS PHYE STE CHA GCIG GIS LHAG PA'I CHA BCU'I TSAD DU BYA STE, SHING RNAMS JI LTA BAR NAGS KYI 'KHRUL 'KHOR YANG DE BZHIN TE MCHOD RTEN DANG BIM BA LA SOGS PA'I PHYIR DU NAGS KYI 
'KHRUL 'KHOR DE RNAMS KYIS DRANG BAR BYA'O,, ,,RDO BA YANG SHIS PA RNAMS GZUNG BAR BYA ZHING MI SHIS PA RNAMS SPANG BAR BYA'O, ,DE LA RI'I LJONGS DANG NGAM GROG DANG CHU 'GRAM LA SOGS PAR GNAS PA'I RDO BA MKHREGS PA DANG SRA BA DANG DRI ZHIM PA DANG SHIN 
TU REG NA MNYEN PA DANG DRI NGA BA MED CING 'JAM PA DANG SNUM PAS NI TSE DANG LDAN NO, ,'DI LA SHIS PA GNYIS TE DKAR PO DANG SER PO DANG DMAR PO DANG LJANG GU DAG DANG, RDO BA NAG PO LA GAL TE RI MO DKAR PO PHRA MO DANG THIG LE DANG LDAN PA DE'I TSE BLON DANG LDAN PA DANG, BZA' 
MI'I RGYUD DANG RIGS DANG RGYAL SRID DANG NOR DANG 'BANGS RNAMS LA SHIS SO, ,STENG DANG BYANG DANG DBANG LDAN DANG SHAR GYI PHYOGS SU GDONG PHYOGS PAS NI GRANGS BZHIN DU MKHA' SPYOD KYI DNGOS GRUB DANG SKYE BO DANG NOR DANG RIGS RGYUD 'PHEL LO, ,THAR PA DANG MNGON PAR 
'DOD PA'I DNGOS GRUB SBYIN PA'I RDO BA RNAMS GZUNG BAR BYA'O, ,SHIN TU 'JAM PA'I GZONG GIS BSNUN PA NA BYE MA DANG BCAS PA DANG, ,RTZUB PA DANG BRAL BA DANG GOG SGRA CAN GYI RDO BA RGAN PO 'DI DAG YONGS SU SPANG NGO, ,DE LTAR SHIS PA DANG MI SHES PA'I RDO BA RNAMS SHES 
PAR BYAS NAS SHIS PA'I RDO BA RNAMS PA YI RNAM LNGAS BYUGS TE DRI BZANG PO'I CHUS KHRUS BYAS NAS DRI LA SOGS PA RNAMS KYIS RGYAS PA'I SEMS KYIS MNGON PAR MCHOD DE SHING GI SKABS SU BSHAD PA'I LAS RNAMS THAMS CAD 'DIR YANG BYA'O, ,DE NAS GRONG KHYER DU 'JUG PA'I 

@265A
*, ,DUS SU SHING RNAMS DANG, RDO BA RNAMS RGYAL PO'I SKYES BU RNAMS KYIS RGYAS PA'I SEMS KYIS DRANG BAR BYA ZHING SNGA MA BZHIN DU MAR ME DANG SIL SNYAN SNA TSOGS KYI SGRA DANG CA CO DANG BCAS TE SHIN TU GUS PA DANG BCAS PAS ZHUGS TE, RGYA CHE ZHING MNYAM PA'I 
SAR BKOD DE PADMA'I DBUS SU GZHAG PAR BYA'O, ,GTZUG LAG KHANG SOGS BZHENGS PA LA NYE BAR MKHO BA'I SA BRTAG PA DANG SHING DANG RDO BA'I CHO GA 'DI SNGAGS KYI GZHUNG LUGS CHE BA ZHIG GIS DUM BUR MNGON NO, ,'DI'I RGYA DPE GNYAL GYI PHYOGS NAS RNYED DE LHA DANG BCAS PA'I 
SKYE DGU MTHA' DAG GI GTZUG GI NOR BUS ZHABS RTEN GYI PADMA LA PHYAG BYAS PA'I 'DREN PA DAM PA CHOS KYI RJE RIN PO CHE ZHVA DMAR COD PAN 'DZIN PA BZHI PA'I ZHAL SNGA NAS BSGYUR CIG CES GSUNG PA BZHIN DU ZHA LU LO TZ'A BAS DPAL SNE'U GDONG RTZER BSGYUR BA'O,, ,, 
