@363B
*, ,'PHRUL GYI ME LONG DGU SGOR ZHES BYA BA'I RTZA 'GREL BZHUGS,, #, ,KUN MKHYEN NYID LA PHYAG 'TSAL LO, ,RNAL 'BYOR LTA BA'I SPYI 'GREL BRDEG LOG RTOG BYANG (1) CHUB YUL SNANG BA'I, ,CHOS KUN (2) 
SEMS SU GCIG MI GCIG ,LHUN (3) GYIS GRUB PA GANG LA BGYI, ,DE NYID SNANG BA(4) YOD DAM MED, ,YE NAS SANGS (5) RGYAS YIN NAM MIN, ,KHAMS(6) GSUM SEMS CAN JI LTAR 'KHRUL, ,'KHRUL (7) PA NYID NI DON CI 
LAGS, ,RNAL 'BYOR LTA (8) BA'I NGO BO GANG, ,DE DAG (9) DOGS PA'I THE TSOM GANG, ,DE RNAMS KHYAD PAR JI LTAR CHE, ,'PHRUL GYI ME LONG DGU SKOR BZHIN, ,GSAL BYED 'PHRUL TSIG DGU YIS STON, ,SGYU MA RNAM GNYIS 
SPYOD YUL NI, ,SEMS KYI CHOS NYID NGANG DU GCIG ,DE YI DE NYID JI LTA BA, ,MKHA' DANG GZHA' SNANG JI BZHIN DU, ,LOG RTOG SEMS RGYUD THA DAD KYANG, ,RIGS RGYUD MED PHYIR DBYE BA DKA', ,SEMS 
NYID NOR BU RIN PO CHE, ,JI LTAR DMIGS SHING SEMS PAR SNANG, ,'GRO LA SEMS RGYUD GNYIS SU 'CHAR, ,DE NI DNGOS MED KUN GYI GZHI, ,LOG RTOG MUN PA'I YUL SNANG KUN, ,SEMS PHYIR MTHA' LA 
RTZOD PA MED, ,GANG LA YOD MED MED PA LTA, ,RTOG PA'I SMRA BSAM YUL LAS 'DAS, ,DE NI DE PHYIR RGYAL 'GRO ZHES, ,RIS SU BCAD PA MED PA LA, ,GTZANG DANG MI GTZANG DNGOS GCIG BZHIN, ,PHYOGS SU 
BLTAS NA NOR BA'I BLO, ,JI SNYED 'JIG RTEN 'KHRUL BA'I SEMS, ,ME LONG G-YA' DANG MKHA' SPRIN BZHIN, ,RIG DANG MA RIG GNYIS MED PAS, ,PHYOGS GCIG RKYEN GYI DUS SU 'KHRUL, ,'JIG RTEN BRTAN 

@364A
*, ,G-YO LA SOGS PA, ,SNANG BA NYID NA RANG BZHIN MED, ,RANG BYUNG PHYI NANG MED SNANG PHYIR, ,DE DUS RANG BZHIN NYAMS PA MED, ,'JUG PA'I RNAM SHES DE LTA BUS, ,SHES RAB THUN MONG 
SPYAN YIN NO, ,RANG BYUNG YE SHES TSOGS KUN BDAG ,SHES RAB CAN GYI MCHOG YIN NO, ,RDO RJE YID NI DBANG MCHOG PHYIR, ,LTA BA MED PHYIR RANG SPYI CHOS, ,DBYER MED PHYOGS LTA'I 'DOD BRAL BA, ,MA NOR 
RANG GI MTSAN NYID RTOGS, ,GSUM GNYIS GCIG GIS X SPANGS, ,DANG PO DNGOS DANG GSAL BA DANG, ,SNGA MA SANGS RGYAS SEMS CAN DAG ,SO SO SEMS RGYUD THA DAD PA, ,GCIG NA BDUN LA SNGA RTOGS SKYE,, 
DE BZHIN SEMS RGYUD BRGYAD LA ZA, ,THA DAD ZHE NA BDUN GYIS 'GAL, ,DE BAS DGAG DANG SGRUB MED PAS, ,GCIG DANG DU MA MED PA'O, ,GSUM PA'I SNGA MA RTOG SKYON DGU, ,PHYI MA MED PA'I THE TSOM DAG , 
SKYON GYI DNGOS PO BCU GNYIS SHES, ,MI MKHAS MKHAS PA'I BSAM PA NI, ,MI MKHAS SHIN TU MI MKHAS PA, ,SHIN TU MI MKHAS MTHAR LTA BA'I, ,MI MKHAS YOD MED RTZOD BYED CING; ,DGAG DANG SGRUB 
PA GANG BYED PA, ,DE DE DE LA CHAGS SDANG SKYE, ,MKHAS DANG SHIN TU MKHAS PA NI, ,MKHAS PA PHAL PA DGAG SGRUB CAN, ,SGRUB PA'I DON LA BRTEN PAR BYED, ,BYIS PA'I GZUNG 'DZIN DBANG GYUR PA'I, , 
MA NOR LAM DANG BRAL BA YIN, ,SHIN TU MKHAS PA THAMS CAD LA, ,SEMS PHYIR DGAG DANG SGRUB PA MED, ,DE DANG RANG RIG RANG SNANG PHYIR, ,DGAG SGRUB BRAL LA YID MI RTON, ,DE PHYIR SO SO DGAG SGRUB CAN,, 

@364B
SGRUB PA'I PHYOGS LA ZHEN PA'I PHYIR, ,DE DE MED PA GA LA MTHONG, ,DE BAS RANG GI BRTAGS MTHONG YIN, ,DE DE SKAS GDANG JI LTA BA, ,KHYAD PAR GRANGS DANG DOR BA MED, ,CHA YOD DUG LA MI 'THUNG BZHIN, ,LOG 
LTA GNYIS SU GA LA 'GYUR, ,GNYIS PO DE LTAR DE NYID LA, ,GRUB PA'I THA SNYAD JI LTAR MTSON, ,MA GRUB GRUB NA NGES TSIG MED, ,DE MA GRUB NA DE BZHIN NO, ,DE BAS SRID DANG MI SRID KUN, ,LHUN GRUB PHYOGS SU 
GRUB PA MED, ,BZHI PA'I SNGA MA SKYON DRUG GNYIS, ,DE BZHIN PHYI MA RJES SU MTHUN, ,GNYIS MED ZHE NA DUS GSUM LA, ,'BYUNG ZHES BYA BA'ANG GNYIS MED DANG, ,SMAN NYID PHAN GNOD BDAG GNAS LTAR, 
NGO BO THA DAD 'GYUR BA MED, ,PHYOGS LAS LOGS PA'I THA DAD MED, ,LNGA PA 'KHRUL GZHI YOD MED PA'I, ,SKYON NI GSUM PA JI BZHIN GRANGS, ,MIG YOR GSUM LA DNGOS MED 'DRA'I, ,CHOS YOD BZHIN 
PAS RANG SEMS LA, ,DE DNGOS MED KYANG RGYU RKYEN DRUG ,RANG BZHIN LHUN GRUB DPAG BSAM BZHIN, ,SO SOR SNANG BA DUS GSUM DU, ,RGYUN DU 'KHRUL LA LHUN GRUB PAS, ,'GRO 'ONG 'BYUNG 'JUG MED SNANG BZHIN, , 
GZHI YOD MED DANG DBYER MED MTSUNGS, ,DRUG PA DE LTAR DE BDEN NA, ,DE LA SKYON DU BYA BA BDUN, ,THAMS CAD 'CHING 'GROL DBYER MED LA, ,GNYIS MTHONG 'KHRUL BAR BLTA BA 'KHRUL, ,DE BAS BLANG DANG DOR BA MED, ,BDE 
SDUG GNAS SU RIS MA BLTA, ,BDUN PA RANG RIG CAN YIN NA, ,DE LA SKYON BCU 'BYUNG BAR 'GYUR, ,DE BZHIN NYID KYI YE SHES 'DI, ,MI LNGA'I BDAG PO KUN GYI SEMS, ,RANG SPYI JI SNYED JI LTA BA, ,RANG YUL MED 

@365A
*, ,PAR DES GSAL BA, ,NAM MKHA' SPRIN MTHONGS 'OD BZHIN DU, ,RAB RIB GANG DAG SHES RAB SNANG, ,BRGYAD PA DES MTHONG SGRIB PA'I GRANGS, ,BRGYAD PA BSNYAD PA YAN LAG BCAS, ,PHYAG RGYA 
BZHI YI GZHIR GYUR PA, ,NGES PAR NGOS ZIN BYA BAR BSNYAD, ,MA RIG PA NYID YE SHES GSAL, ,THE TSOM NYID KYANG NGES PA'I SPYAN, ,LOG RTOG NYID KYANG MA NOR LAM, ,DE LA MI MTHUN SHES DANG BRAL, ,DGU PA 'DAS DANG 
'JIG RTEN PA'I, ,THEG PA'I LTA BA GRAL DGONGS, ,SKAS GDANG LTA BUR BSTAN PA DAG ,KUN KYANG BDAG DANG BRAL BA'I PHYIR, ,'JIG RTEN SHES 'PHAGS CI SMOS TE, ,DE DAG NYID NI DGAG DANG SGRUB, ,RIM PA YOD 
MED KHYAD PAR DANG, ,LTOS PAS PHYE BA'I KHYAD PAR NI, ,BDAG SPONG BDAG MED SGRUB PA DANG, ,GZUGS SPONG PHYI STENG SGRUB PA DANG, ,DON 'GOG SEMS TZAM SGRUB PA DANG, ,MTHA' SPONG MTHA' BRAL SGRUB PA DANG, , 
DRI SPONG DAG PA SGRUB PA DANG, ,MTSAN 'GOG MTSAN MED SGRUB PA DANG, ,BLANG DOR 'GOG MED SGRUB PA DANG, ,RTZOL SPONG RTZOL BRAL SGRUB PA DANG, ,DE DAG KUN KYANG YOD MED PHYIR, ,DGAG SGRUB RANG GIS MI BYED 
PA'O; ,RIM PAR PHYE BA'I KHYAD PAR STON, ,MTHONG BA DAG DANG MA DAG PA'I, ,RIM PAS DON GCIG KHYAD PAR SNANG, ,MTHONG BA DGE BA'I KUN MTHONG 'DI, ,SNA TSOGS THEG PA'I LTA BA DANG, ,JI SNYED BSDOM PA'I 
BYA BA RNAMS, ,SPYANG BAR BYA BA MA YIN YANG, ,MA 'DRES YONGS SU RDZOGS PAR GSAL, ,KUN SHES BZHIN 'DRA RAB RIB DRI MA NYID, ,BSTAN PA'I ME LONG MTHONG GOMS RANG DAG SAR, ,'GYUR BAS MA 'ONGS DON CAN 

@365B
CHED BGYIS PA'I, ,DGE RTZAS BDAG DANG MTHA' YAS 'GRO BAR BSNGO, ,'PHRUL GYI ME LONG DGU SKOR RDZOGS SO,, ,, 